text:
 EIROPAS KOMISIJA
 Briselē, 26.12.2020
 COM(2020) 855 final/2
 2020/0381(NLE)
 COM(2020) 855 final of 25.12.2020 downgraded on 26.12.2020
 Priekšlikums
 PADOMES LĒMUMS
 par to, lai Savienības vārdā parakstītu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai, un par šo nolīgumu provizorisku piemērošanu
 PASKAIDROJUMA RAKSTS
 1.PRIEKŠLIKUMA KONTEKSTS
 ·Priekšlikuma pamatojums un mērķi
 Apvienotā Karaliste 2017. gada 29. martā saskaņā ar Līguma par Eiropas Savienību (“LES”) 50. pantu paziņoja Eiropadomei par nodomu izstāties no Eiropas Savienības un Eiropas Atomenerģijas kopienas.
 Pēc Eiropas Parlamenta piekrišanas Padome 2020. gada 30. janvārī pieņēma Lēmumu (ES) 2020/135 par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”)
 1
 . Izstāšanās līgums stājās spēkā 2020. gada 1. februārī, un tas paredz pārejas periodu, kurā Apvienotajai Karalistei un tās teritorijā ir piemērojamas Savienības tiesības saskaņā ar minēto līgumu. Šis periods beigsies 2020. gada 31. decembrī.
 Eiropadome 2018. gada 23. marta nostādnēs vēlreiz apliecināja, ka Savienība ir apņēmības pilna panākt, lai partnerība ar Apvienoto Karalisti nākotnē būtu pēc iespējas ciešāka. Saskaņā ar minētajām nostādnēm šai partnerībai būtu jāaptver tirdzniecības un ekonomiskā sadarbība, kā arī citas jomas, jo īpaši terorisma un starptautiskās noziedzības apkarošana, kā arī drošība, aizsardzība un ārpolitika. Eiropadome minētās nostādnes noteica, lai panāktu vispārēju izpratni par turpmāko attiecību satvaru, kuru bija paredzēts formulēt politiskajā deklarācijā, kas pievienojama izstāšanās līgumam un tiek minēta tajā.
 Politiskajā deklarācijā, kas pievienota izstāšanās līgumam, izklāstīts Eiropas Savienības un Apvienotās Karalistes turpmāko attiecību satvars
 2
 (“politiskā deklarācija”). Tā nosaka parametrus “vērienīgai, plašai, dziļai un elastīgai partnerībai, kas ietver tirdzniecības un ekonomisko sadarbību, kuras centrā būs visaptverošs un līdzsvarots brīvās tirdzniecības nolīgums, tiesībaizsardzību un kriminālo justīciju, ārpolitiku, drošību un aizsardzību un plašākas sadarbības jomas”.
 Izstāšanās līguma 184. pantā ir noteikts, ka Savienībai un Apvienotajai Karalistei ir jādara viss iespējamais, lai labticīgi un pilnībā ievērojot savu attiecīgo tiesisko kārtību, veiktu pasākumus, kas nepieciešami, lai ātri vienotos par līgumiem, kas reglamentēs to turpmākās attiecības, kā minēts Politiskajā deklarācijā, un lai attiecībā uz minētajiem līgumiem izpildītu vajadzīgās ratifikācijas vai noslēgšanas procedūras, cenšoties iespēju robežās nodrošināt, ka šos līgumus sāk piemērot no pārejas perioda beigām.
 Padome 2020. gada 25. februārī pieņēma Lēmumu (ES, Euratom) 2020/266
 3
 , ar ko pilnvaro sākt sarunas ar Lielbritānijas un Ziemeļīrijas Apvienoto Karalisti par jaunu partnerības nolīgumu. Komisija tika iecelta par Savienības sarunu vedēju. Padomes lēmuma papildinājumā bija arī iekļautas sarunu norādes par jaunu partnerību ar Lielbritānijas un Ziemeļīrijas Apvienoto Karalisti (“sarunu norādes”).
 Komisija risināja sarunas, apspriežoties ar Padomes iecelto īpašo komiteju (Padomes Apvienotās Karalistes jautājumu darba grupu). Pienācīgi ir ņemtas vērā Eiropas Parlamenta 2020. gada 12. februāra un 2020. gada 18. jūnija rezolūcijas, un Komisija ir pilnībā informējusi Eiropas Parlamentu saskaņā ar LESD 218. panta 10. punktu, jo īpaši ar Apvienotās Karalistes koordinācijas grupas starpniecību.
 Īpaša uzmanība ir pievērsta tam, lai nodrošinātu procesa pārredzamību saskaņā ar pamatprincipiem, kurus Padome attiecībā uz pārredzamību sarunās par turpmākajām attiecībām apstiprināja 2020. gada 22. janvārī. Ņemot to vērā, visi Savienības sarunu vedēja (Komisijas) sarunu dokumenti, kas bija pieejami Padomei, Eiropas Parlamentam, valstu parlamentiem vai Apvienotajai Karalistei, tika publiskoti, ievērojot Savienības tiesību aktos noteiktos ierobežojumus. Turklāt galvenais sarunu vedējs regulāri un pilnībā informēja Padomi un Eiropadomi, Eiropas Parlamentu un valstu parlamentus, kā arī ECOSOC un Reģionu komiteju par notikumu attīstību.
 Sarunas tika pabeigtas, un 2020. gada 24. decembrī Briselē galveno sarunu vadītāju līmenī tika panākta vienošanās par Tirdzniecības un sadarbības nolīgumu kopā ar Nolīgumu par drošības procedūrām klasificētas informācijas apmaiņai un aizsardzībai (“Informācijas drošības nolīgums”).
 Informācijas drošības nolīgums papildina Tirdzniecības un sadarbības nolīgumu, un saskaņā ar Tirdzniecības un sadarbības nolīguma COMPROV.2. pantu tas ir Savienības un Apvienotās Karalistes vispārējo divpusējo attiecību, ko reglamentē Tirdzniecības un sadarbības nolīgums, neatņemama sastāvdaļa un ir daļa no vispārējā satvara. Informācijas drošības nolīgums ir saistīts ar Tirdzniecības un sadarbības nolīgumu, un tos sāk piemērot vienā un tajā pašā dienā, un tiem ir vieni un tie paši izbeigšanas noteikumi.
 Līdztekus Tirdzniecības un sadarbības nolīgumam un Informācijas drošības nolīgumam Komisija ir risinājusi sarunas par Nolīgumu starp Lielbritānijas un Ziemeļīrijas Apvienotās Karalistes valdību un Eiropas Atomenerģijas Kopienu par sadarbību kodolenerģijas drošā izmantošanā miermīlīgiem mērķiem. Ieteikumu Padomes lēmumam par minētā nolīguma apstiprināšanu iesniedz kopā ar šo priekšlikumu saskaņā ar atsevišķu procedūru. Papildus Nolīguma par sadarbību kodolenerģijas drošā izmantošanā miermīlīgiem mērķiem noslēgšanai minētā procedūra attiecas arī uz Tirdzniecības un sadarbības nolīguma noslēgšanu jautājumos, kas ir Eiropas Atomenerģijas kopienas kompetencē, jo īpaši Apvienotās Karalistes kā trešās valsts dalība Euratom pētniecības programmā un Eiropas kodolsintēzes pasākumos, cita starpā ITER pasākumos, tai kā trešai valstij piedaloties ITER un kodolsintēzes enerģētikas attīstības vajadzībām izveidotajā Eiropas kopuzņēmumā (“Fusion for Energy”).
 Tirdzniecības un sadarbības nolīguma piemērošanas sākšana ir īpaši steidzams jautājums. Apvienotajai Karalistei kā bijušai dalībvalstij ir ievērojamas saites ar Savienību plašā ekonomikas jomu un citu jomu klāstā. Ja pēc 2020. gada 31. decembra nebūs piemērojama regulējuma, kas reglamentētu attiecības starp Savienību un Apvienoto Karalisti, šīs attiecības tiks būtiski traucētas, kaitējot privātpersonām, uzņēmumiem un citām ieinteresētajām personām.
 Sarunas varēja pabeigt tikai ļoti vēlā posmā pirms pārejas perioda beigām. Šāda kavēšanās nedrīkstētu apdraudēt demokrātisko kontroli, kas Eiropas Parlamentam jāveic saskaņā ar Līgumiem.
 Ņemot vērā šos ārkārtas apstākļus, Komisija ierosina piemērot nolīgumus provizoriski līdz 2021. gada 28. februārim vai līdz citam datumam, par ko nolemj Partnerības padome vai līdz nākamā mēneša pirmajai dienai pēc tam, kad Puses ir paziņojušas viena otrai, ka tās ir pabeigušas attiecīgās iekšējās prasības un procedūras, lai paustu savu piekrišanu uzņemties saistības, atkarībā no tā, kas notiek agrāk.
 ·Saskanība ar esošajiem politikas noteikumiem konkrētajā politikas jomā
 Gan Eiropadomes 2018. gada 23. marta nostādnēs, gan politiskajā deklarācijā pausts aicinājums veidot ciešu partnerību starp Savienību un Apvienoto Karalisti.
 Pirms sarunām par Tirdzniecības un sadarbības nolīgumu un Informācijas drošības nolīgumu tika noslēgts Izstāšanās līgums, kas stājās spēkā 2020. gada 1. februārī. Izstāšanās līgums paredz pārejas periodu, kurā Apvienotajai Karalistei un tās teritorijā ir piemērojamas Savienības tiesības saskaņā ar minēto līgumu. Šis pārejas periods beigsies 2020. gada 31. decembrī. Tirdzniecības un sadarbības nolīguma un Informācijas drošības nolīguma mērķis ir regulēt jaunās attiecības starp Savienību un Apvienoto Karalisti un tādējādi novērst būtiskus traucējumus, kas citādi varētu rasties šajās attiecībās pēc pārejas perioda beigām.
 Tirdzniecības un sadarbības nolīgums veido stabilu pamatu savstarpēji izdevīgai un līdzsvarotai partnerībai starp Savienību un Apvienoto Karalisti. Tas arī atspoguļo faktu, ka Apvienotajai Karalistei kā trešai valstij nav tādu pašu tiesību un priekšrocību kā dalībvalstij.
 •
 Saskanība ar citām Savienības politikām
 Tirdzniecības un sadarbības nolīgums un Informācijas drošības nolīgums pilnībā ievēro Līgumus un saglabā Savienības tiesiskās kārtības integritāti un autonomiju. Šie nolīgumi neliek Savienībai grozīt tās normatīvos aktus vai standartus nevienā regulētā jomā. Tie veicina Savienības vērtības, mērķus un intereses un nodrošina tās rīcībpolitiku un pasākumu konsekvenci, efektivitāti un nepārtrauktību.
 Visam importam no Apvienotās Karalistes būs jāatbilst Savienības noteikumiem (piemēram, tehniskiem noteikumiem un produktu standartiem, sanitāriem un fitosanitāriem noteikumiem, noteikumiem par pārtikas nekaitīgumu, veselības un drošības standartiem, noteikumiem par vides aizsardzību un patērētāju aizsardzību).
 Tirdzniecības un sadarbības nolīgumā ir iekļautas īpašas sadaļas par tirdzniecību un vienlīdzīgas konkurences standartiem tādās jomās kā, piemēram, nodarbinātība, vide, cīņa pret klimata pārmaiņām un ilgtspējīga attīstība, kas sasaista Tirdzniecības un sadarbības nolīguma ekonomisko daļu ar Savienības vispārējiem ilgtspējīgas attīstības mērķiem un konkrētiem mērķiem nodarbinātības, vides un klimata pārmaiņu jomā.
 Apvienotās Karalistes dalība Savienības programmās notiks, pilnībā ievērojot pamataktus, kuros noteiktas programmas, un spēkā esošās Savienības regulas, kas saistītas ar finanšu pārvaldību, piemēram, Finanšu regulu.
 2.JURIDISKAIS PAMATS
 Ierosinātā Padomes lēmuma par parakstīšanu materiālais juridiskais pamats ir LESD 217. pants. Šis juridiskais pamats ir vispiemērotākais, ņemot vērā paredzētās partnerības plašo tvērumu.
 Procesuālais juridiskais pamats ir LESD 218. panta 5. punkts, to lasot saistībā ar LESD 218. panta 8. punkta otro daļu, kurā paredzēts vienprātīgs balsojums Padomē.
 Tādējādi ierosinātā Padomes lēmuma juridiskais pamats ir LESD 217. pants, to lasot saistībā ar LESD 218. panta 5. punktu un 218. panta 8. punkta otro daļu.
 3.CITI ELEMENTI
 ·Īstenošana, ko veic struktūras, kuras izveidotas saskaņā ar Tirdzniecības un sadarbības nolīgumu
 Ar Tirdzniecības un sadarbības nolīguma pirmās daļas III sadaļu izveido Partnerības padomi, kas pārraudzīs minētā nolīguma un jebkura papildinoša nolīguma mērķu sasniegšanu. Partnerības padomes sastāvā ir Savienības un Apvienotās Karalistes pārstāvji ministru līmenī, kuri tiksies vismaz reizi gadā un uzraudzīs un atvieglos Tirdzniecības un sadarbības nolīguma un jebkura papildinoša nolīguma, piemēram, Informācijas drošības nolīguma, īstenošanu un piemērošanu.
 Partnerības padome var pieņemt lēmumus par visiem jautājumiem, attiecībā uz kuriem tas paredzēts Tirdzniecības un sadarbības nolīgumā vai jebkurā papildinošā nolīgumā. Partnerības padome var pieņemt lēmumus un sniegt ieteikumus tikai pēc Savienības un Apvienotās Karalistes savstarpējas vienošanās. Tā nekādā ziņā nevarēs ierobežot lēmumu pieņemšanu Savienības līmenī. Savienība un Apvienotā Karaliste ar Partnerības padomes vai specializēto komiteju starpniecību var nolemt grozīt konkrētus Tirdzniecības un sadarbības nolīguma vai jebkura papildinoša nolīguma aspektus tikai tajos gadījumos, kas tajā īpaši paredzēti. Ja Puses pieņem šādu lēmumu, uz to attiecas Pušu attiecīgi piemērojamās iekšējās prasības un procedūras.
 Veicot savus uzdevumus, Partnerības padomei palīdzēs Tirdzniecības partnerības komiteja, kurai savukārt palīdzēs tirdzniecības specializētās komitejas un citas specializētās komitejas.
 Ar Tirdzniecības un sadarbības nolīgumu izveido šādas tirdzniecības specializētās komitejas:
 a)Tirdzniecības specializētā komiteja preču jomā;
 b)Tirdzniecības specializētā komiteja muitas sadarbības un izcelsmes noteikumu jomā;
 c)Tirdzniecības specializētā komiteja sanitāro un fitosanitāro pasākumu jomā;
 d)Tirdzniecības specializētā komiteja par tehniskajiem šķēršļiem tirdzniecībai;
 e)Tirdzniecības specializētā komiteja pakalpojumu, investīciju un digitālās tirdzniecības jomā;
 f)Tirdzniecības specializētā intelektuālā īpašuma komiteja;
 g)Tirdzniecības specializētā publiskā iepirkuma komiteja;
 h)Tirdzniecības specializētā komiteja regulatīvās sadarbības jomā;
 i)Tirdzniecības specializētā komiteja līdzvērtīgu konkurences apstākļu atklātai un godīgai konkurencei un ilgtspējīgai attīstībai jomā;
 j)Tirdzniecības specializētā komiteja administratīvajai sadarbībai PVN un nodokļu un nodevu piedziņas jomā;
 Ar Tirdzniecības un sadarbības nolīgumu izveido šādas specializētās komitejas:
 k)Specializētā enerģētikas komiteja;
 l)Specializētā gaisa transporta komiteja;
 m)Specializētā aviācijas drošuma komiteja;
 n)Specializētā autotransporta komiteja;
 o)Specializētā sociālā nodrošinājuma koordinācijas komiteja;
 p)Specializētā zvejniecības komiteja;
 q)Specializētā komiteja tiesībaizsardzības un tiesu iestāžu sadarbības jomā;
 r)Specializētā komiteja par dalību Savienības programmās.
 Partnerības padome var izveidot vai likvidēt tirdzniecības specializētās komitejas vai specializētās komitejas, un Tirdzniecības partnerības komiteja var izveidot vai likvidēt tirdzniecības specializētās komitejas.
 Tirdzniecības un sadarbības nolīgumā paredzēta arī Partnerības padomes un specializēto komiteju loma strīdu izšķiršanā, kas izklāstīta Tirdzniecības un sadarbības nolīguma sestās daļas I sadaļā.
 ·Tirdzniecības un sadarbības nolīguma īstenošana un piemērošana Savienībā
 Saskaņā ar LESD 216. panta 2. punktu Savienības noslēgtie nolīgumi ir saistoši Savienības iestādēm un tās dalībvalstīm.
 Lai Savienība varētu laikus reaģēt, ja attiecīgie nosacījumi vairs netiek izpildīti, Komisija būtu jāpilnvaro pieņemt konkrētus lēmumus, ar kuriem aptur priekšrocības, kas Apvienotajai Karalistei piešķirti saskaņā ar pielikumu par bioloģiskajiem produktiem un pielikumu par zālēm. Pirms tam Komisijai būtu jāinformē dalībvalstu pārstāvji, kuri var iebilst pret Komisijas nostāju ar bloķējošo mazākumu. Komisijai vajadzētu būt arī pilnvarotai saskaņā ar to pašu procedūru pieņemt jebkādus citus īstenošanas pasākumus, kas vajadzīgi minēto pielikumu efektīvai darbībai.
 Turklāt, lai garantētu Tirdzniecības un sadarbības nolīgumā noteikto pienākumu izpildi, pastāv stabili izpildes mehānismi. Tirdzniecības un sadarbības nolīgumā ir paredzēta iespēja Pusēm veikt ātrus, autonomus un operatīvus pasākumus, lai aizsargātu savas intereses, tostarp jo īpaši vienlīdzīgu konkurences apstākļu jomā (t. i., līdzsvarošanas pasākumi, korektīvi pasākumi) un zvejniecības jomā (t. i., kompensācijas pasākumi, stāvokļa labošanas pasākumi), kā arī plašākā nozīmē nopietnu ekonomisku, sociālu vai vides problēmu gadījumos, kas saistītas ar nozari vai reģionu.
 Ir svarīgi, lai Savienība varētu pilnībā izmantot šos izpildes pasākumus ātri un efektīvi. Šajā nolūka Komisija būtu jāpilnvaro apturēt pienākumu izpildi saskaņā ar Tirdzniecības un sadarbības nolīgumu, ievērojot GOODS.19. pantu par pasākumiem muitas tiesību aktu pārkāpumu vai apiešanas gadījumā, LPFOFCSD.3.12. pantu par korektīviem pasākumiem vienlīdzīgas konkurences apstākļu jomā, ROAD.11. pantu par korektīvajiem pasākumiem autotransporta jomā, AIRTRN.8. pantu par darbības atļaujas atteikšanu, atsaukšanu, apturēšanu vai ierobežošanu, FISH.14. pantu par korektīviem pasākumiem zvejniecības jomā, FISH.9. pantu par kompensējošiem pasākumiem piekļuves atsaukšanas vai samazināšanas gadījumā, UNPRO.3.1. pantu un UNPRO.3.20. pantu par Apvienotās Karalistes dalības Savienības programmā apturēšanu un izbeigšanu un INST.24. pantu par pagaidu tiesiskās aizsardzības līdzekļiem, vai veikt atbilstošus aizsardzības pasākumus saskaņā ar INST.36. pantu.
 Saskaņā ar Līgumiem Komisija Savienības vārdā rīkosies arī visos tās procedūras posmos, kas attiecas uz strīdu izšķiršanu saskaņā ar Tirdzniecības un sadarbības nolīguma sestās daļas I sadaļu.
 ·Detalizēts konkrētu nolīguma projekta noteikumu skaidrojums
 Tirdzniecības un sadarbības nolīgumā paredzētā plašā un vērienīgā sadarbība starp Savienību un Apvienoto Karalisti atspoguļo Eiropadomes 2018. gada 23. marta secinājumus un pamatnostādnes un balstās uz politisko deklarāciju.
 Tirdzniecības un sadarbības nolīgums ir vienots kopums, kas sastāv no četriem galvenajiem komponentiem:
 –vispārējā un institucionālā kārtība;
 –ar ekonomiku saistīti pasākumi (tostarp noteikumi par tirdzniecību un vienlīdzīgu konkurences apstākļu garantijām);
 –tiesībaizsardzības un tiesu iestāžu sadarbība krimināllietās; un
 –noteikumi par strīdu izšķiršanu, pamatvērtībām un aizsardzības pasākumiem.
 Paredzētās partnerības pamatā ir demokrātijas, tiesiskuma un cilvēktiesību atzīšana, kā arī cīņa pret klimata pārmaiņām un masu iznīcināšanas ieroču izplatīšanas apkarošana. Jebkura no šiem būtiskajiem elementiem pārkāpums ļauj Pusēm pilnībā vai daļēji izbeigt vai apturēt Tirdzniecības un sadarbības nolīguma vai jebkura papildinoša nolīguma darbību. Puses arī apstiprina savu apņemšanos nodrošināt augstu personas datu aizsardzības līmeni.
 Tirdzniecības un sadarbības nolīguma tvērums ir vispusīgs. Tā ietver politiskajā deklarācijā minētās interešu jomas: tirdzniecības un ekonomisko sadarbību, tiesībaizsardzības un tiesu iestāžu sadarbību krimināllietās, dalību Savienības programmās, kā arī tematiskās sadarbības jomas. Tirdzniecības un sadarbības nolīgumā nav iekļauta kārtība sadarbībai ārpolitikas, ārējās drošības un aizsardzības jomā, ņemot vērā Apvienotās Karalistes nostāju nesākt sarunas par šādu kārtību un neiekļaut to Tirdzniecības un sadarbības nolīgumā. Tirdzniecības un sadarbības nolīgumā ir ievērota Savienības lēmumu pieņemšanas pilnvaru autonomija un tās tiesiskā kārtība, vienotā tirgus un muitas savienības integritāte un četru pārvietošanās brīvību (cilvēku, preču, pakalpojumu un kapitāla) nedalāmība. Tas attiecas ne tikai uz preču un pakalpojumu brīvu tirdzniecību, bet arī uz veidiem, kā novērst izkropļojumus un negodīgas konkurences priekšrocības. Tirdzniecības un sadarbības nolīgums atspoguļo to, ka Apvienotā Karaliste izstājas no Savienības kopīgo noteikumu, uzraudzības un izpildes mehānismu sistēmas un tādējādi vairs nevar izmantot dalības vai vienotā tirgus priekšrocības.
 Ar Tirdzniecības un sadarbības nolīgumu izveido vispārēju pārvaldības sistēmu, kas aptver visas sadarbības jomas saskaņā ar Tirdzniecības un sadarbības nolīgumu un saskaņā ar jebkuru papildinošu nolīgumu, piemēram, Informācijas drošības nolīgumu, taču vienlaikus tajā ir iekļauti arī daži pielāgojumi, lai reaģētu uz pamatotām nozaru vajadzībām.
 Lai garantētu Tirdzniecības un sadarbības nolīgumā noteikto pienākumu izpildi, pastāv stabili izpildes mehānismi. Tirdzniecības un sadarbības nolīgumā ir paredzēta iespēja Pusēm veikt ātrus, autonomus un operatīvus pasākumus, lai aizsargātu savas intereses, tostarp jo īpaši vienlīdzīgu konkurences apstākļu jomā (t. i., līdzsvarošanas pasākumi, korektīvi pasākumi) un zvejniecības jomā (t. i., kompensācijas pasākumi, stāvokļa labošanas pasākumi), kā arī plašākā nozīmē nopietnu ekonomisku, sociālu vai vides problēmu gadījumos, kas saistītas ar nozari vai reģionu.
 Attiecībā uz tā teritoriālo piemērojamību Tirdzniecības un sadarbības nolīgums attiecībā uz Savienību aptver teritorijas, kurām ir piemērojami Līgumi, un attiecībā uz Apvienoto Karalisti – Apvienotās Karalistes teritoriju. Tirdzniecības un sadarbības nolīgumā ir arī paredzēta ierobežota piemērojamība Normandijas salās un Menas salā attiecībā uz preču tirdzniecību un piekļuvi ūdeņiem. Saskaņā ar Eiropadomes 2018. gada 25. novembra sanāksmes protokolā iekļautajām deklarācijām un Padomes sarunu norādēm Tirdzniecības un sadarbības nolīgums neattiecas uz Gibraltāru.
 Tirdzniecības un sadarbības nolīgumā ir septiņas daļas (sīkāk sadalītas tematos, sadaļās, nodaļās un iedaļās), trīs protokoli un vairāki pielikumi.
 Pirmajā daļā (Kopīgie un iestāžu noteikumi) ir ietverti vispārīgi noteikumi, Tirdzniecības un sadarbības nolīguma interpretācijas principi un definīcijas, kā arī iestāžu sistēma.
 Pirmajā daļā izklāstīti noteikumi par Tirdzniecības un sadarbības nolīguma pārvaldību un īstenošanu un izveidotas kopīgas pārvaldības struktūras (Partnerības padome, Tirdzniecības partnerības komiteja, tirdzniecības specializētās komitejas un citas specializētās komitejas).
 Pārvaldības noteikumi nodrošina skaidrību par to, kā Tirdzniecības un sadarbības nolīgums darbosies un tiks kontrolēts. Ir iecerēts, ka tie būs elastīgi un pielāgojami īpašām vajadzībām, kas var rasties dažādās jomās. Ņemot vērā Tirdzniecības un sadarbības nolīguma tvērumu un sarežģītību, Savienība uzstāja uz vienu pārvaldības sistēmu, kas aptvertu visu nolīgumu. Tas sniedz juridisko noteiktību uzņēmumiem, patērētājiem un iedzīvotājiem, vienlaikus izvairoties no vairākām paralēlām struktūrām un papildu birokrātijas radīšanas.
 Partnerības padome pārraudzīs nolīguma īstenošanu. Partnerības padome, kuras sastāvā ir Savienības un Apvienotās Karalistes pārstāvji ministru līmenī, sanāks dažādos sastāvos atkarībā no izskatāmā jautājuma. Tā būs forums, kurā Puses apspriedīs visus jautājumus, kas varētu rasties, un tā būs pilnvarota, savstarpēji vienojoties, pieņemt saistošus lēmumus. Tai darbā palīdzēs Tirdzniecības partnerības komiteja, tirdzniecības specializētās komitejas un citas specializētās komitejas.
 Otrajā daļā (Tirdzniecība, transports, zvejniecība un citi jautājumi) ir seši temati:
 –pirmais temats: tirdzniecība – tajā ir divpadsmit sadaļas: I sadaļa (Preču tirdzniecība), II sadaļa (Pakalpojumi un investīcijas), III sadaļa (Digitālā tirdzniecība), IV sadaļa (Kapitāla aprite, maksājumi, pārvedumi un pagaidu aizsardzības pasākumi), V sadaļa (Intelektuālais īpašums), VI sadaļa (Publiskais iepirkums), VII sadaļa (Mazie un vidējie uzņēmumi), VIII sadaļa (Enerģētika), IX sadaļa (Pārredzamība), X sadaļa (Laba regulatīvā prakse un regulatīvā sadarbība), XI sadaļa (Līdzvērtīgi konkurences apstākļi atklātai un godīgai konkurencei un ilgtspējīgai attīstībai), XII sadaļa (Izņēmumi);
 –otrais temats: aviācija – tajā ir divas sadaļas: I sadaļa (Gaisa transports) un II sadaļa (Aviācijas drošība);
 –trešais temats: autotransports – tajā ir divas sadaļas: I sadaļa (Kravu autopārvadājumi) un II sadaļa (Pasažieru autopārvadājumi);
 –ceturtais temats: Sociālā nodrošinājuma koordinācija un vīzas īstermiņa ceļošanai;
 –piektais temats: zvejniecība;
 –sestais temats: citi noteikumi.
 Kā izriet no otrās daļas tematiem un sadaļām, tā attiecas uz preču un pakalpojumu tirdzniecību, kā arī uz daudzām citām ekonomikas un plašākas sadarbības jomām, piemēram, ieguldījumiem, konkurenci, nodokļu pārredzamību, enerģētiku, gaisa un autotransportu, diskriminācijas aizliegumu attiecībā uz konkrētiem mobilitātes pasākumiem un sociālā nodrošinājuma koordinēšanu, kā arī zvejniecību.
 Otrajā daļā ir paredzēta mūsdienīga un ilgtspējīga tirdzniecības politika. Abas Puses apņemas ievērot kopējus augstus standartus tādās jomās kā, piemēram, darba un sociālie standarti, vides aizsardzība, cīņa pret klimata pārmaiņām, tostarp oglekļa cenas noteikšana, un attiecīgos standartus attiecībā uz nodokļu apiešanu un nodokļu pārredzamību
 4
 . Tajā ir ietverti arī subsīdiju principi, lai nepieļautu, ka kāda no Pusēm piešķir subsīdijas, kas būtiski ietekmē tirdzniecību vai investīcijas starp Pusēm. Šie saskaņotie standarti un principi ir saistīti ar iekšzemes izpildes un strīdu izšķiršanas mehānismiem, lai nodrošinātu, ka uzņēmumi no ES un Apvienotās Karalistes konkurē vienlīdzīgos konkurences apstākļos. Otrajā daļā paredzēts, ka katra Puse vajadzības gadījumā var veikt vienpusējus pasākumus, lai aizsargātu sevi pret ietekmi uz tirdzniecību vai investīcijām, ko izraisa subsīdijas vai ievērojamas atšķirības attiecīgajās subsīdiju kontroles sistēmās vai attiecīgajos darba un sociālajos, vides vai klimata aizsardzības līmeņos.
 Attiecībā uz preču tirdzniecību otrās daļas noteikumi ir plašāki par nesenajiem ES brīvās tirdzniecības nolīgumiem ar partneriem, piemēram, Kanādu un Japānu, paredzot nulles tarifus un nulles kvotas visām precēm. Lai gūtu labumu no šīm ārkārtas preferencēm, uzņēmumiem ir jānodrošina, ka to produktu izcelsme ir Savienībā vai Apvienotajā Karalistē. Šie “izcelsmes noteikumi” ir būtiski, lai nodrošinātu Savienības tirgus integritāti. Tirdzniecības un sadarbības nolīgums, ciktāl to atļauj Savienības Muitas kodekss, atvieglos arī muitas formalitātes, ko piemēro jebkurai trešai valstij ārpus muitas savienības. Tas arī novērsīs nevajadzīgus tehniskos šķēršļus tirdzniecībai, tomēr joprojām nodrošinot, ka visas Apvienotās Karalistes preces, ko ieved Savienībā, pilnībā atbilst Savienības augstajiem regulatīvajiem standartiem, tostarp attiecībā uz pārtikas kvalitāti (piemēram, sanitārajiem un fitosanitārajiem standartiem) un produktu drošību.
 Ir panākta vienošanās arī par ievērojamu atvērtību pakalpojumu tirdzniecībai, pārsniedzot PTO Vispārējās vienošanās par pakalpojumu tirdzniecību (GATS) pamatnoteikumus, un vienlaikus atspoguļojot to, ka Apvienotā Karaliste vairs negūst labumu no personu brīvas pārvietošanās un līdz ar to arī no pakalpojumu sniegšanas brīvības. Apvienotās Karalistes pakalpojumu sniedzējiem, kuri vēlas piedāvāt pakalpojumus Savienībā, būs jāatbilst visām attiecīgajām Savienības regulatīvajām prasībām, bet pret tiem nebūs mazāk labvēlīga attieksme nekā pret Savienības operatoriem jomās, uz kurām attiecas Tirdzniecības un sadarbības nolīgums, un otrādi
 5
 . Apvienotās Karalistes investori var veidot juridiskās vienības Savienībā, lai piedāvātu pakalpojumus visā vienotajā tirgū un otrādi. Nolīgums ietver satvaru turpmākām sarunām par atzīšanas nolīgumiem attiecībā uz profesionālo kvalifikāciju.
 Tirdzniecības un sadarbības nolīgumā ir iekļauti noteikumi, kuru mērķis ir atvieglot digitālo tirdzniecību, novēršot nepamatotus šķēršļus un nodrošinot atvērtu, drošu un uzticamu tiešsaistes vidi uzņēmumiem un patērētājiem, kā arī augstus persondatu aizsardzības standartus. Nolīgumā ir iekļauti arī noteikumi, kas garantē intelektuālā īpašuma tiesību aizsardzību. Turklāt tajā ir iekļauti noteikumi par savstarpējām iespējām Pušu attiecīgajos publiskā iepirkuma tirgos un par iepirkuma standartiem , kas pārsniedz saistības saskaņā ar PTO Nolīgumu par valsts iepirkumu (GPA).
 Enerģētikas jomā, tā kā Apvienotā Karaliste vairs nepiedalīsies vienotajā elektroenerģijas tirgū un ES tirdzniecības platformās, Tirdzniecības un sadarbības nolīgums rada jaunu satvaru divpusējai sadarbībai enerģētikas jomā, kura mērķis ir nodrošināt rentablu, tīru un drošu energoapgādi, kas ir būtiska abu ekonomiku darbībai, un ieviest jaunus mehānismus sadarbībai atjaunojamās enerģijas jomā, jo īpaši Ziemeļjūrā, kā arī risināt klimata pārmaiņu problēmu. Nolīgumā ir iekļauti arī materiāltiesiski noteikumi par vienlīdzīgiem konkurences apstākļiem un liberalizāciju, ietverot nosacījumus subsīdijām enerģētikas nozarē. Tāpat kā citās jomās, arī noteikumi par enerģētiku Apvienotajai Karalistei nesniedz visas vienotā tirgus priekšrocības, ņemot vērā tās trešās valsts statusu.
 Attiecībā uz transportu Tirdzniecības un sadarbības nolīgums paredz pastāvīgu un ilgtspējīgu gaisa un autoceļu savienojamību, vienlaikus respektējot vienotā tirgus integritāti. Tajā ir iekļauti noteikumi, kas nodrošina, ka konkurence starp Savienības un Apvienotās Karalistes pārvadātājiem notiek vienlīdzīgos konkurences apstākļos, lai netiktu apdraudētas pasažieru tiesības un transporta drošība.
 Otrajā daļā ir ietverts arī satvars kopīgai un ilgtspējīgai zivju krājumu pārvaldībai Savienības un Apvienotās Karalistes ūdeņos. Apvienotajai Karalistei kā neatkarīgai piekrastes valstij būs pilnīga kontrole pār saviem ūdeņiem, un tā varēs arī turpmāk attīstīt Apvienotās Karalistes zvejniecību, tomēr Eiropas zvejniekiem arī turpmāk būs piekļuve Apvienotās Karalistes ūdeņiem, lai varētu veikt savas zvejniecības darbības.
 Trešajā daļā (Tiesībaizsardzības un tiesu iestāžu sadarbība krimināllietās) ir izklāstīts regulējums tiesībaizsardzības un tiesu iestāžu sadarbībai krimināllietās. Tajā atzīst, ka ir vajadzīga cieša sadarbība starp valstu policijas un tiesu iestādēm, kā arī Savienības aģentūrām un struktūrām, jo īpaši, lai apkarotu pārrobežu noziedzību un terorismu un sauktu pie atbildības par tiem.
 Trešā daļa attiecas uz šādām galvenajām jomām:
 –datu apmaiņa: kārtība savlaicīgai, efektīvai un lietderīgai apmaiņai ar aviopasažieru datiem (pazīstami kā pasažieru datu reģistra vai PDR dati), DNS, pirkstu nospiedumu un transportlīdzekļu reģistrācijas datiem (t. s. “Prīmes dati”, ar kuriem nekad nav notikusi apmaiņa starp Savienību un trešo valsti ārpus Šengenas zonas), sodāmības reģistra informāciju un operatīvo informāciju, papildinot starptautiskos kanālus, piemēram, Interpolu;
 –Eiropols un Eurojust: efektīva sadarbība starp Apvienoto Karalisti un Eiropolu un Eurojust saskaņā ar Savienības tiesību aktos paredzētajiem noteikumiem par sadarbību ar trešām valstīm;
 –nodošana: nodrošina noziedznieku ātru nodošanu starp Savienības dalībvalstīm un Apvienoto Karalisti, izmantojot saskaņotas procedūras, stingrus termiņus, stingrus aizsardzības pasākumus (tostarp atbilstīgus pamatojumus nodošanas atteikumam), procesuālās tiesības un tiesas kontroli;
 –savstarpēja palīdzība: pasākumi, lai veicinātu un papildinātu Eiropas Padomes Konvenciju par savstarpējo palīdzību krimināllietās, piemēram, izmantojot saskaņotas procedūras, termiņus un tehnoloģiskās infrastruktūras attiecībā uz plašu tādu pasākumu klāstu kā, piemēram, īpašuma iesaldēšana un konfiskācija;
 –nelikumīgi iegūtu līdzekļu legalizēšanas novēršana: noteikumi par sadarbību nelikumīgi iegūtu līdzekļu legalizēšanas un terorisma finansēšanas apkarošanā.
 Trešajā daļā ir ņemts vērā Apvienotās Karalistes kā ārpus Savienības esošas dalībvalsts statuss ārpus Šengenas zonas. Piemēram, Apvienotajai Karalistei vairs nebūs tiešas reāllaika piekļuves sensitīvām Savienības datubāzēm, kas atbalsta ES brīvības, drošības un tiesiskuma telpu, jo to nodrošina tikai dalībvalstīm un ļoti cieši asociētām valstīm, kuras uzņemas visus saistītos pienākumus.
 Ciešas un visaptverošas policijas un tiesu iestāžu sadarbības pamatā ir garantijas ievērot demokrātiju un tiesiskumu, efektīvi aizsargāt personu pamattiesības un brīvības, tostarp tās, kas noteiktas Eiropas Cilvēktiesību konvencijā, un īstenot tās iekšzemē, kā arī abu Pušu apņemšanās ievērot augstus datu aizsardzības standartus. Tā bija īpaši svarīga prasība no Savienības puses, lai nodrošinātu, ka tiek aizsargāta gan tās pilsoņu drošība, gan pamattiesības. Trešajā daļā ir paredzēti arī īpaši noteikumi par sadarbības apturēšanu, ja ir vērojami nopietni un sistēmiski trūkumi kāda no šo aizsardzības pasākumu nodrošināšanā, kā arī īpašs strīdu izšķiršanas mehānisms.
 Ceturtajā daļā (Tematiskā sadarbība) ir divas sadaļas: I sadaļa: Veselības drošība un II sadaļa: kiberdrošība. Ceturtajā daļā ir izklāstīti noteikumi par Pušu sadarbību veselības drošības un kiberdrošības jautājumos, tostarp izmantojot Apvienotās Karalistes pagaidu un ierobežotu dalību vairākās Savienības struktūrās, kas norisinās tikai pēc Savienības uzaicinājuma un ar nosacījumu, ka rodas konkrēti kopīgi draudi.
 Piektajā daļā (Līdzdalība Savienības programmās, pareiza finanšu pārvaldība un finanšu noteikumi) ir izklāstīti noteikumi par Apvienotās Karalistes kā trešās valsts turpmāku dalību vairākās Savienības pamatprogrammās, ja Apvienotā Karaliste veic finansiālu ieguldījumu Savienības budžetā. Šādu programmu precīzu sarakstu vēlāk pieņems Specializētā komiteja par dalību Savienības programmās. Turklāt Specializētā komiteja par dalību Savienības programmās var arī izveidot sarakstu ar pakalpojumiem, ko sniedz, īstenojot Savienības programmas, un kas Apvienotajai Karalistei var būt pieejami.
 Savienības programmu un darbību, kurās Apvienotā Karaliste var piedalīties, juridiskie pamati (pamatakti) joprojām nav pieņemti. Tomēr Apvienotā Karaliste un Savienība ir vienisprātis par programmām, kurās Apvienotā Karaliste var piedalīties, un par dalības īpašajiem nosacījumiem, ievērojot nosacījumus, kas paredzēti galīgajos juridiskajos pamatos. Tāpēc kopīgā deklarācija, kas pievienota Tirdzniecības un sadarbības nolīgumam, nodrošina satvaru protokoliem, kurus minētajam nolīgumam pievienos Specializētā komiteja par dalību Savienības programmās, kad tiks pieņemts minēto programmu juridiskais pamats.
 Sestajā daļā (Strīdu izšķiršana un horizontālie noteikumi) ir trīs sadaļas: I sadaļa (Strīdu izšķiršana), II sadaļa (Sadarbības pamats) un III sadaļa (Pienākumu izpilde un aizsardzības pasākumi).
 Attiecībā uz strīdu izšķiršanu, ja rodas domstarpības un Puses nespēj rast risinājumu, Tirdzniecības un sadarbības nolīgumā ir paredzēts, ka strīda izšķiršanai var izveidot neatkarīgu šķīrējtiesu, kas pieņem saistošu nolēmumu. Šis strīdu izšķiršanas mehānisms attiecas uz lielāko daļu Tirdzniecības un sadarbības nolīguma jomu, arī uz vienlīdzīgiem konkurences apstākļiem un zvejniecību. To papildina ticami un stabili izpildes un atbilstības mehānismi, ietverot iespēju apturēt puses, kas iesniegusi sūdzību, pienākumus saskaņā ar Tirdzniecības un sadarbības nolīgumu, piemēram, atkārtoti ieviest tarifus un/vai kvotas. Turklāt katra Puse, ievērojot konkrētus nosacījumus, varēs ieviest pretpasākumus ikreiz, kad otra Puse neievēro šķīrējtiesas nolēmumu. Piemēram, vienas Puses turpināts pārkāpums attiecībā uz konkrētu ekonomikas nozari, ļaus otrai Pusei veikt pretpasākumus citās ekonomikas nozarēs. Katra Puse var arī vienpusēji veikt atbilstošus aizsardzības pasākumus nopietnu ekonomisku, sociālu vai vides problēmu gadījumā, kas saistītas ar nozari vai reģionu.
 Septītajā daļā (Nobeiguma noteikumi) ir iekļauti nobeiguma noteikumi, tostarp par Tirdzniecības un sadarbības nolīguma stāšanos spēkā, pārskatīšanu un izbeigšanu.
 Divi Protokoli paredz administratīvo sadarbību un krāpšanas apkarošanu pievienotās vērtības nodokļa jomā, savstarpēju palīdzību prasījumu piedziņā saistībā ar nodokļiem un nodevām un savstarpēju administratīvo palīdzību muitas lietās.
 Protokolā par sociālā nodrošinājuma koordinēšanu ir izklāstīti vairāki sociālā nodrošinājuma koordinācijas pasākumi, kuru mērķis ir aizsargāt to ES pilsoņu un Apvienotās Karalistes valstspiederīgo tiesības uz sociālo nodrošinājumu pārrobežu situācijā, kurā ir iesaistīta Apvienotā Karaliste un ES, sākot ar 2021. gada 1. janvāri. Tiek aizsargāti arī trešo valstu valstspiederīgie, bezvalstnieki un bēgļi. Ir aptverts plašs pabalstu klāsts, tostarp vecuma un apgādnieka zaudējuma pensijas, apbedīšanas pabalsti, slimības pabalsti, maternitātes/paternitātes pabalsti saistībā ar bērna piedzimšanu, pabalsti saistībā ar nelaimes gadījumiem darbā vai pirmspensijas pabalsti. Protokols nodrošina, ka tajā noteikto sociālā nodrošinājuma koordinācijas pasākumu pamatā ir diskriminācijas aizlieguma princips starp Savienības dalībvalstīm .
 Nolīgumā par drošības procedūrām klasificētas informācijas apmaiņai un aizsardzībai izklāstīti noteikumi un kārtība apmaiņai ar klasificētu un neklasificētu sensitīvu informāciju. Saskaņā ar citiem informācijas drošības nolīgumiem, ko Savienība noslēgusi ar citām trešām valstīm, Informācijas drošības nolīgums nodrošina sensitīvas informācijas drošu apstrādi, pamatojoties uz principu, ka pirms tādas informācijas izpaušanas, ar kuru notikusi apmaiņa, ir jāsaņem informācijas sagatavotāja piekrišana. Informācijas drošības nolīgumu piemēro no Tirdzniecības un sadarbības nolīguma piemērošanas dienas vai no dienas, kad Puses viena otrai ir paziņojušas, ka tās ir izpildījušas savas attiecīgās iekšējās prasības un procedūras, lai nodotu klasificētu informāciju saskaņā ar minēto nolīgumu, atkarībā no tā, kurš datums ir vēlāks.
 2020/0381 (NLE)
 Priekšlikums
 PADOMES LĒMUMS
 par to, lai Savienības vārdā parakstītu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai, un par šo nolīgumu provizorisku piemērošanu
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību (“LESD”) un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,
 ņemot vērā Eiropas Komisijas priekšlikumu,
 tā kā:
 (1)Apvienotā Karaliste 2017. gada 29. martā saskaņā ar Līguma par Eiropas Savienību (“LES”) 50. pantu paziņoja Eiropadomei par nodomu izstāties no Eiropas Savienības un Eiropas Atomenerģijas kopienas.
 (2)Padome 2020. gada 30. janvārī pieņēma Lēmumu (ES) 2020/135 par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”)
 6
 . Izstāšanās nolīgums stājās spēkā 2020. gada 1. februārī.
 (3)Padome 2020. gada 25. februārī pieņēma Lēmumu (ES, Euratom) 2020/266
 7
 , ar ko pilnvaro Komisiju sākt sarunas ar Apvienoto Karalisti par jaunu partnerības nolīgumu. Sarunas tika risinātas, ņemot vērā 2020. gada 25. februāra sarunu norādes.
 (4)Sarunas tika pabeigtas 2020. gada 24. decembrī. Sarunas vainagojās ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, (“Tirdzniecības un sadarbības nolīgums”) un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai (“Informācijas drošības nolīgums”).
 (5)Ar Tirdzniecības un sadarbības nolīgumu izveido pamatu plašām attiecībām starp Savienību un Apvienoto Karalisti, kas ietver savstarpējas tiesības un pienākumus, kopīgu rīcību un īpašas procedūras. Informācijas drošības nolīgums papildina Tirdzniecības un sadarbības nolīgumu un ir ar to ir cieši saistīts, it īpaši attiecībā uz tā piemērošanas sākšanu un izbeigšanu. Tāpēc lēmums parakstīt Tirdzniecības un sadarbības nolīgumu un Informācijas drošības nolīgumu (“Nolīgumi”) būtu jābalsta uz juridiskā pamata, ar ko paredz izveidot asociācijas, kas ļauj Savienībai uzņemties saistības visās jomās, uz kurām attiecas Līgumi.
 (6)Tirdzniecības un sadarbības nolīguma parakstīšana attiecībā uz jautājumiem, kuri ir Eiropas Atomenerģijas kopienas kompetencē, notiks saskaņā ar atsevišķu procedūru.
 (7)Ir lietderīgi noteikt kārtību, kādā Savienība tiek pārstāvēta Partnerības padomē un komitejās, kas izveidotas ar Tirdzniecības un sadarbības nolīgumu. Komisijai, kā paredzēts Līguma par Eiropas Savienību (“LES”) 17. panta 1. punktā, ir jāpārstāv Savienība un jāpauž Savienības nostāja, ko Padome noteikusi saskaņā ar Līgumiem. Padome pilda savas politikas veidošanas un koordinēšanas funkcijas saskaņa ar LES 16. panta 1. punktu, nosakot nostāju, kas Savienības vārdā jāieņem Partnerības padomē un ar Tirdzniecības un sadarbības nolīgumu izveidotajās komitejās. Turklāt, ja Partnerības padome vai ar Tirdzniecības un sadarbības nolīgumu izveidotās komitejas ir tiesīgas pieņemt lēmumus ar juridiskām sekām, tad nostājas, kas Savienības vārdā jāieņem šajās struktūrās, jānosaka saskaņā ar LESD 218. panta 9. punktā noteikto procedūru.
 (8)Viena vai vairākas dalībvalstis var pieprasīt, lai Komisijas pārstāvi Partnerības padomes vai citā ar Nolīgumu izveidotas kopīgas struktūras sanāksmē Savienības delegācijas sastāvā pavadītu minētās(-o) dalībvalsts(-u) pārstāvis.
 (9)Lai Savienība varētu laikus reaģēt, ja attiecīgie nosacījumi vairs netiek izpildīti, Komisija būtu jāpilnvaro pieņemt konkrētus lēmumus, ar kuriem aptur priekšrocības, kas Apvienotajai Karalistei piešķirti saskaņā ar pielikumu par bioloģiskajiem produktiem un pielikumu par zālēm. Pirms tam Komisijai būtu jāinformē dalībvalstu pārstāvji, kuri var iebilst pret Komisijas nostāju ar bloķējošo mazākumu. Komisijai vajadzētu būt arī pilnvarotai saskaņā ar to pašu procedūru pieņemt jebkādus citus īstenošanas pasākumus, kas vajadzīgi minēto pielikumu efektīvai darbībai.
 (10)Lai Savienība varētu ātri un efektīvi rīkoties, lai aizsargātu savas intereses saskaņā ar Tirdzniecības un sadarbības nolīgumu, un līdz brīdim, kad Savienībā tiek pieņemts un stājas spēkā īpašs tiesību akts, kas regulē korektīvu pasākumu pieņemšanu saskaņā ar Tirdzniecības un sadarbības nolīgumu, Komisija būtu jāpilnvaro veikt korektīvus pasākumus, piemēram, apturēt saskaņā ar Tirdzniecības un sadarbības nolīgumu vai jebkādu papildinošu nolīgumu noteikto pienākumu izpildi gadījumos, kad tiek pārkāpti konkrēti Tirdzniecības un sadarbības nolīguma noteikumi vai netiek pildīti konkrēti nosacījumi, it īpaši preču tirdzniecības, vienlīdzīgas konkurences, autotransporta, gaisa transporta, zvejniecības un Savienības programmu jomā, kā noteikts Tirdzniecības un sadarbības nolīgumā, kā arī tā būtu jāpilnvaro pieņemt piemērotus korektīvos pasākumus, līdzsvara atjaunošanas pasākumus un pretpasākumus.
 (11)Gadījumos, kad Savienībai ir pienākums rīkoties, lai panāktu atbilstību Nolīgumu noteikumiem, šāda rīcība ir veicama saskaņā ar Līgumu noteikumiem, vienlaikus ievērojot katrai iestādei piešķirto pilnvaru robežas. Tādēļ Komisijai ir jāsniedz Apvienotajai Karalistei Nolīgumos prasītā informācija vai paziņojumi, izņemot gadījumus, kad Nolīgumos ir norādītas citas konkrētas Savienības iestādes, struktūras, biroji un aģentūras, un jāapspriežas ar Apvienoto Karalisti konkrētos jautājumos. Komisijai ir arī jāpārstāv Savienība šķīrējtiesā, ja kāds strīds ir nodots izskatīšanai šķīrējtiesā saskaņā ar Tirdzniecības un sadarbības līguma 170. pantu.
 (12)Ir jāatgādina, ka saskaņā ar 2020. gada 25. februāra sarunu norādēm starp Savienību un Apvienoto Karalisti noslēgtā Tirdzniecības un sadarbības nolīguma teritoriālā darbības joma neietver Gibraltāru. Tas neizslēdz iespēju noslēgt atsevišķus nolīgumus starp Savienību un Apvienoto Karalisti attiecībā uz Gibraltāru saskaņā ar Eiropadomes un Eiropas Komisijas deklarāciju, kas iekļauta Eiropadomes 2018. gada 25. novembra sanāksmes protokolā.
 (13)Tā kā Apvienotā Karaliste ir valsts, kas ir izstājusies no Savienības, attiecībā uz Savienību tā atrodas atšķirīgā un ārkārtas situācijā salīdzinājumā ar citām trešām valstīm, ar kurām Savienība ir risinājusi sarunas un noslēgusi nolīgumus. Saskaņā ar Izstāšanās līgumu Savienības tiesību aktus Apvienotajai Karalistei un tās teritorijā piemēro pārejas periodā, un tādēļ šā perioda beigās pamats sadarbībai ar Savienības dalībvalstīm ir ļoti augstā līmenī, jo īpaši iekšējā tirgus, kopējās zivsaimniecības politikas un brīvības, drošības un tiesiskuma jomā. Ja nolīgumi nestāsies spēkā no 2021. gada 1. janvāra, Savienības un Apvienotās Karalistes sadarbība nonāks tādā līmenī, kas nav vēlams un neatbilst Savienības interesēm, radot traucējumus Savienības un Apvienotās Karalistes attiecībās. Šādus traucējumus var ierobežot, provizoriski piemērojot nolīgumus.
 (14)Tādēļ, ņemot vērā Apvienotās Karalistes ārkārtas situāciju attiecībā uz Savienību, ar situācijas steidzamību saistībā ar pārejas periodu, kas beidzas 2020. gada 31. decembrī, kā arī vajadzību dot Eiropas Parlamentam un Padomei pietiekami daudz laika, lai pienācīgi pārbaudītu Nolīgumu tekstus, Nolīgumi būtu provizoriski jāpiemēro uz ierobežotu laiku, kā noteikts Tirdzniecības un sadarbības nolīguma FINPROV.11. panta [Stāšanās spēkā un provizoriska piemērošana] 2. punktā un Informācijas drošības nolīguma 19. pantā.
 (15)Tā kā sarunas par Nolīgumiem tika pabeigtas ļoti vēlu tikai dažas dienas pirms pārejas perioda beigām, nebija iespējams veikt nolīgumu tekstu galīgo juridiski lingvistisko pārskatīšanu pirms to parakstīšanas. Tādēļ, sākot tūlīt pēc nolīgumu parakstīšanas, Pusēm būtu jāveic nolīgumu tekstu galīgā juridiski lingvistisko pārskatīšana visās 24 autentiskajās valodās. Juridiski lingvistiskā pārskatīšana būtu jāpabeidz vēlākais 2021. gada 30. aprīlī. Neskarot iepriekšējo teikumu, Nolīguma angļu valodas versijas galīgās juridiskās pārskatīšanas process būtu jāpabeidz līdz FINPROV.11. panta [Stāšanās spēkā un provizoriska piemērošana] 1. punktā minētajai dienai, ja minētā diena ir pirms 2021. gada 30. aprīļa. Pēc tam Pusēm, apmainoties ar diplomātiskajām notām, būtu jānosaka juridiski pārskatītie Nolīgumu teksti visās minētajās valodās kā autentiski un galīgi. Ar šiem pārskatītajiem tekstiem ab initio būtu jāaizstāj parakstītās Nolīgumu versijas.
 (16)Nolīgumi būtu jāparaksta Savienības vārdā, ņemot vērā to procedūru izpildi, kas vajadzīgas to noslēgšanai vēlāk,
 IR PIEŅĒMUSI ŠO LĒMUMU.
 1. pants
 Attiecībā uz daļām, kas nav Eiropas Atomenerģijas kopienas kompetencē, ar šo atļauj Savienības vārdā parakstīt Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, ņemot vērā minētā nolīguma noslēgšanu.
 Ar šo atļauj Savienības vārdā parakstīt Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai, ņemot vērā minētā nolīguma noslēgšanu.
 Nolīgumu teksti pievienoti šim lēmumam.
 2. pants
 Ja Komisija pārstāv Savienību struktūrās, kas izveidotas ar Tirdzniecības un sadarbības nolīgumu, tā savlaicīgi informē Padomi par diskusijām un sanāksmju rezultātiem, kā arī par aktiem, kas pieņemti, izmantojot rakstisku procedūru, un pēc pieprasījuma sniedz protokolus un citus dokumentus, kuri saistīti ar šādām sanāksmēm vai procedūru. Komisija attiecīgi informē arī Eiropas Parlamentu.
 3. pants
 1.Komisija ir pilnvarota Savienības vārdā pieņemt visus lēmumus, ar kuriem:
 a)apstiprina vai aptur līdzvērtības atzīšanu pēc līdzvērtības atkārtotas novērtēšanas, kas jāveic līdz 2023. gada 31. decembrim saskaņā ar TBT-4. pielikuma [Bioloģiskie produkti] 3. panta [Līdzvērtības atzīšana] 3. punktu;
 b)aptur līdzvērtības atzīšanu saskaņā ar TBT-4. pielikuma [Bioloģiskie produkti] 3. panta [Līdzvērtības atzīšana] 5. un 6. punktu;
 c)pieņem oficiālus labas ražošanas prakses dokumentus, ko Apvienotās Karalistes iestāde izdevusi ražotnēm, kas atrodas ārpus izdevējiestādes teritorijas, un paredz noteikumus un nosacījumus, saskaņā ar kuriem Savienība pieņem minētos oficiālos labas ražošanas prakses dokumentus saskaņā ar TBT-2. pielikuma [Zāles] 5. panta [Inspekciju atzīšana] 3. un 4. punktu;
 d)pieņem visus vajadzīgos īstenošanas pasākumus, lai apmainītos ar oficiālajiem labas ražošanas prakses dokumentiem ar Apvienotās Karalistes iestādi saskaņā ar TBT-2. pielikuma [Zāles] 6. pantu [Oficiālo LRP dokumentu apmaiņa] un lai apmainītos ar informāciju ar Apvienotās Karalistes iestādi par ražošanas iekārtu inspekcijām saskaņā ar TBT-2. pielikuma [Zāles] 7. pantu [Aizsardzības pasākumi];
 e)aptur inspekciju atzīšanu vai Apvienotās Karalistes izdoto oficiālo labas ražošanas prakses dokumentu pieņemšanu un paziņo Apvienotajai Karalistei par savu nodomu piemērot TBT-2. pielikuma [Zāles] 9. pantu [Apturēšana] un sākt apspriešanos ar Apvienoto Karalisti saskaņā ar TBT-2. pielikuma [Zāles] 8. panta [Izmaiņas piemērojamajos tiesību aktos] 3. punktu;
 f)pilnīgi vai daļēji aptur inspekciju atzīšanu un otras Puses oficiālo labas ražošanas prakses dokumentu pieņemšanu attiecībā uz visiem vai dažiem TBT-2. pielikuma [Zāles] 3. papildinājumā uzskaitītajiem produktiem saskaņā ar TBT-2. pielikuma [Zāles] 9. panta [Apturēšana] 1. punktu.
 2.Komisija pieņem ierosinātos lēmumus saskaņā ar šā lēmuma 4. panta 2. punktā noteikto procedūru.
 4. pants
 1.Līdz brīdim, kad tiek pieņemts un Savienībā stājas spēkā īpašs tiesību akts, kas reglamentē šādu pasākumu pieņemšanu, Komisija saskaņā ar Tirdzniecības un sadarbības nolīguma attiecīgajos noteikumos paredzētajiem nosacījumiem pieņem Savienības lēmumu veikt šādus pasākumus saskaņā ar Tirdzniecības un sadarbības nolīgumu:
 a)attiecīgā preferenciālā režīma apturēšana attiecīgajam(-iem) produktam(-iem) , kā noteikts GOODS.19. pantā [Pasākumi muitas tiesību aktu pārkāpumu vai apiešanas gadījumā];
 b)korektīvo pasākumu piemērošana un pienākumu izpildes apturēšana, kā noteikts LPFOFCSD.3.12. pantā [Korektīvie pasākumi] ;
 c)līdzsvara atjaunošanas pasākumu un pretpasākumu piemērošana, kā noteikts LPFOFCSD.9.4. pantā [Līdzsvara atjaunošana];
 d)korektīvo pasākumus piemērošana, kā noteikts ROAD.11. pantā [Korektīvie pasākumi];
 e)aviosabiedrības darbības atļaujas atteikšana, atsaukšana, apturēšana vai ierobežošana – AIRTRN.8. pants [Darbības atļaujas atteikšana, atsaukšana, apturēšana vai ierobežošana];
 f)korektīvo pasākumu piemērošana, kā noteikts FISH.14. pantā [Korektīvie pasākumi un strīdu izšķiršana];
 g)kompensējošie pasākumi, kā noteikts FISH.9. pantā [Kompensējošie pasākumi piekļuves atsaukšanas vai samazināšanas gadījumā];
 h)Apvienotās Karalistes dalības Savienības programmās apturēšana vai izbeigšana, kā noteikts UNPRO.3.1. pantā [Apvienotās Karalistes dalības Savienības programmā apturēšana, ko veic Eiropas Savienība] un UNPRO.3.20. pantā [Apvienotās Karalistes dalības Savienības programmā izbeigšana, ko veic Savienība];
 i)pagaidu kompensācijas piedāvāšana vai pieņemšana vai pienākumu izpildes apturēšana pēc šķīrējtiesas vai ekspertu grupas procedūras saskaņā ar INST.24. pantu [Pagaidu tiesiskās aizsardzības līdzekļi], izņemot gadījumus, kas paredzēti Regulā (ES) Nr. 654/2014;
 j)aizsardzības pasākumi un līdzsvara atjaunošanas pasākumi, kā noteikts INST.36. pantā [Aizsardzības pasākumi].
 2.Komisija pilnībā un savlaicīgi informē Padomi par nodomu pieņemt ierosinātos pasākumus, kas izklāstīti 1. punktā, un ņem vērā iespējamos Padomes paustos viedokļus. Komisija attiecīgi informē arī Eiropas Parlamentu.
 3.
 Komisija var arī pieņemt pasākumus, ar ko atjauno Tirdzniecības un sadarbības nolīgumā paredzētās tiesības un pienākumus, kādi tie bija pirms 1. punktā paredzēto pasākumu pieņemšanas.
 5. pants
 Uz savstarpības pamata Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai provizoriski piemēro no 2021. gada 1. janvāra. Pagaidu piemērošana beidzas vienā no šādiem datumiem, atkarībā no tā, kas notiek agrāk:
 a) 2021. gada 28. februārī vai citā datumā saskaņā ar Partnerības padomes lēmumu; vai
 b) tā mēneša pirmajā dienā, kas seko mēnesim, kurā abas Puses viena otrai ir paziņojušas, ka tās ir izpildījušas savas attiecīgās iekšējās prasības un procedūras, lai paustu savu piekrišanu uzņemties saistības.
 6. pants
 Padomes priekšsēdētājs norīko personu, kas ir tiesīga Savienības vārdā sniegt paziņojumu, kas paredzēts LAW.OTHER.134. pantā [Paziņojumi] un Tirdzniecības un sadarbības nolīguma Protokola par sociālā nodrošinājuma koordinēšanu SSC.11. pantā.
 7. pants
 Savienības vārdā tiek apstiprinātas šim lēmumam pievienotās deklarācijas.
 8. pants
 Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumus.
 9. pants
 Šis lēmums stājas spēkā tā pieņemšanas dienā.
 Briselē,
 Padomes vārdā —
 priekšsēdētājs
 (1)
 Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).
 (2)
 Politiskā deklarācija, kurā izklāstīts Eiropas Savienības un Apvienotās Karalistes turpmāko attiecību satvars (OV C 34, 31.1.2020., 1. lpp.).
 (3)
 Padomes Lēmums (ES, Euratom) 2020/266 (2020. gada 25. februāris), ar ko pilnvaro sākt sarunas ar Lielbritānijas un Ziemeļīrijas Apvienoto Karalisti par jaunu partnerības nolīgumu (OV L 58, 27.2.2020., 53. lpp.).
 (4)
 Savienība un Apvienotā Karaliste ir arī iecerējušas nolīgumu noslēgšanas laikā apstiprināt Kopīgo deklarāciju par cīņu pret kaitējošiem nodokļu režīmiem.
 (5)
 Saskaņā ar ES tirdzniecības politiku ierobežots skaits nozaru (sabiedriskie pakalpojumi, daži transporta pakalpojumi un audiovizuālie pakalpojumi kultūras daudzveidības saglabāšanai) ir izslēgtas.
 (6)
 Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).
 (7)
 Padomes Lēmums (ES, Euratom) 2020/266 (2020. gada 25. februāris), ar ko pilnvaro sākt sarunas ar Lielbritānijas un Ziemeļīrijas Apvienoto Karalisti par jaunu partnerības nolīgumu (OV L 58, 27.2.2020., 53. lpp.).
 ---documentbreak---
 EIROPAS KOMISIJA
 Briselē, 27.12.2020
 COM(2020) 855 final
 COM(2020) 855 final of 25.12.2020 downgraded on 26.12.2020
 PIELIKUMS
 dokumentam
 Priekšlikums Padomes lēmums
 par to, lai Savienības vārdā parakstītu Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, un Nolīgumu starp Eiropas Savienību un Lielbritānijas un Ziemeļīrijas Apvienoto Karalisti par drošības procedūrām klasificētas informācijas apmaiņai un aizsardzībai, un par šo nolīgumu provizorisku piemērošanu
 TIRDZNIECĪBAS UN SADARBĪBAS NOLĪGUMS STARP EIROPAS SAVIENĪBU UN EIROPAS ATOMENERĢIJAS KOPIENU, NO VIENAS PUSES, UN LIELBRITĀNIJAS UN ZIEMEĻĪRIJAS APVIENOTO KARALISTI, NO OTRAS PUSES
 PREAMBULA
 PIRMĀ DAĻA. KOPĪGIE UN INSTITUCIONĀLIE NOTEIKUMI
 I sadaļa. Vispārīgi noteikumi
 II sadaļa. Interpretācijas principi un definīcijas
 III sadaļa. Iestāžu sistēma
 OTRĀ DAĻA. TIRDZNIECĪBA, TRANSPORTS, ZVEJNIECĪBA UN CITI PASĀKUMI
 PIRMAIS TEMATS. TIRDZNIECĪBA
 I sadaļa. Preču tirdzniecība
 II sadaļa. Pakalpojumi un investīcijas
 III sadaļa. Digitālā tirdzniecība
 IV sadaļa. Kapitāla aprite, maksājumi, pārvedumi un pagaidu aizsardzības pasākumi
 V sadaļa. Intelektuālais īpašums
 VI sadaļa. Publiskais iepirkums
 VII sadaļa. Mazie un vidējie uzņēmumi
 VIII sadaļa. Enerģija
 IX sadaļa. Pārredzamība
 X sadaļa. Laba regulatīvā prakse un regulatīvā sadarbība
 XI sadaļa. Vienlīdzīgi apstākļi atvērtai un godīgai konkurencei un ilgtspējīgai attīstībai
 XII sadaļa. Izņēmumi
 OTRAIS TEMATS. AVIĀCIJA
 I sadaļa. Gaisa transports
 II sadaļa. Aviācijas drošums
 TREŠAIS TEMATS. AUTOTRANSPORTS
 I sadaļa. Kravu autopārvadājumi
 II sadaļa. Pasažieru autopārvadājumi
 246
 CETURTAIS TEMATS. SOCIĀLĀ NODROŠINĀJUMA KOORDINĀCIJA UN VĪZAS ĪSTERMIŅA APMEKLĒJUMIEM
 254
 I sadaļa. Sociālā nodrošinājuma koordinācija
 254
 II sadaļa. Vīzas īstermiņa apmeklējumiem
 254
 PIEKTAIS TEMATS. ZVEJNIECĪBA
 255
 SESTAIS TEMATS CITI NOTEIKUMI
 268
 TREŠĀ DAĻA. TIESĪBAIZSARDZĪBAS IESTĀŽU UN TIESU IESTĀŽU SADARBĪBA KRIMINĀLLIETĀS
 275
 I sadaļa. Vispārīgi noteikumi
 275
 II sadaļa. Apmaiņa ar DNS, pirkstu nospiedumu un transportlīdzekļu reģistrācijas datiem
 277
 III sadaļa. Pasažieru datu reģistra datu pārsūtīšana un apstrāde
 283
 IV sadaļa. Sadarbība operatīvās informācijas jomā
 294
 V sadaļa. Sadarbība ar Eiropolu
 295
 VI sadaļa. Sadarbība ar Eurojust
 301
 VII sadaļa. Nodošana
 305
 VIII sadaļa. Savstarpējā palīdzība
 321
 IX sadaļa. Apmaiņa ar informāciju no sodāmības reģistra
 325
 X sadaļa. Nelikumīgi iegūtu līdzekļu legalizēšanas un terorisma finansēšanas apkarošana
 328
 XI sadaļa. Iesaldēšana un konfiskācija
 331
 XII sadaļa. Citi noteikumi
 345
 XIII sadaļa. Strīdu izšķiršana
 350
 CETURTĀ DAĻA. TEMATISKĀ SADARBĪBA
 354
 I sadaļa. Veselības drošība
 354
 II sadaļa. Kiberdrošība
 355
 PIEKTĀ DAĻA. DALĪBA SAVIENĪBAS PROGRAMMĀS, PAREIZA FINANŠU PĀRVALDĪBA UN FINANŠU NOTEIKUMI
 357
 SESTĀ DAĻA. STRĪDU IZŠĶIRŠANA UN HORIZONTĀLIE NOTEIKUMI
 374
 I sadaļa. Strīdu izšķiršana
 374
 II sadaļa. Sadarbības pamats
 387
 III sadaļa. Saistību un aizsardzības pasākumu izpilde
 390
 SEPTĪTĀ DAĻA. NOBEIGUMA NOTEIKUMI
 392
 PIELIKUMI
 400
 INST.PIELIKUMS. PARTNERĪBAS PADOMES UN KOMITEJU REGLAMENTS
 400
 ORIG-1. PIELIKUMS.IEVADPIEZĪMES PAR KONKRĒTIEM RAŽOJUMIEM PIEMĒROJAMAJIEM IZCELSMES NOTEIKUMIEM
 405
 ORIG-2. PIELIKUMS.KONKRĒTIEM RAŽOJUMIEM PIEMĒROJAMIE IZCELSMES NOTEIKUMI
 413
 ORIG-2A. PIELIKUMS. IZCELSMES KVOTAS UN ALTERNATĪVAS KONKRĒTIEM RAŽOJUMIEM PIEMĒROJAMIEM IZCELSMES NOTEIKUMIEM ORIG-2 PIELIKUMĀ [KONKRĒTIEM PRODUKTIEM PIEMĒROJAMIE IZCELSMES NOTEIKUMI]
 460
 ORIG-2B. PIELIKUMS. KONKRĒTIEM RAŽOJUMIEM PIEMĒROJAMI PĀREJAS NOTEIKUMI ELEKTRISKAJIEM AKUMULATORIEM UN ELEKTRIFICĒTIEM TRANSPORTLĪDZEKĻIEM
 463
 ORIG-3. PIELIKUMS.PIEGĀDĀTĀJA DEKLARĀCIJA
 467
 ORIG-4. PIELIKUMS.PAZIŅOJUMA PAR IZCELSMI TEKSTS
 471
 ORIG-5. PIELIKUMS. KOPĪGĀ DEKLARĀCIJA PAR ANDORAS FIRSTISTI
 473
 ORIG-6. PIELIKUMS. KOPĪGĀ DEKLARĀCIJA PAR SANMARĪNO REPUBLIKU
 474
 SPS-1. PIELIKUMS. SPS.19. PANTA d) PUNKTĀ MINĒTIE KRITĒRIJI
 475
 MEHĀNISKIE TRANSPORTLĪDZEKĻI UN APRĪKOJUMS UN TO DETAĻAS
 476
 TBT-4. PIELIKUMS. BIOLOĢISKIE PRODUKTI
 480
 TBT-5. PIELIKUMS. VĪNA TIRDZNIECĪBA
 489
 TBT-XX PIELIKUMS – TBT.9. PANTA 4. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI SAISTĪBĀ AR NEPĀRTIKAS PREČU DROŠUMU UN SAISTĪTIEM PREVENTĪVIEM, IEROBEŽOJOŠIEM UN KOREKTĪVIEM PASĀKUMIEM
 497
 TBT-ZZ PIELIKUMS – TBT.9. PANTA 5. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI PAR PASĀKUMIEM, KAS VEIKTI ATTIECĪBĀ UZ NEATBILSTĪGIEM NEPĀRTIKAS PRODUKTIEM, IZŅEMOT TOS, UZ KURIEM ATTIECAS TBT.9. PANTA 4. PUNKTS
 498
 CUSTMS-1. PIELIKUMS. ATZĪTIE UZŅĒMĒJI
 499
 SERVIN-1. PIELIKUMS. SPĒKĀ ESOŠIE PASĀKUMI
 503
 SERVIN-2. PIELIKUMS. NĀKOTNES PASĀKUMI
 618
 SERVIN-3. PIELIKUMS. VIESDARBINIEKI UZŅĒMDARBĪBAS VEIKŠANAS NOLŪKOS, UZŅĒMUMA IETVAROS PĀRCELTI DARBINIEKI UN ĪSTERMIŅA VIESDARBINIEKI
 713
 SERVIN-4. PIELIKUMS. LĪGUMPAKALPOJUMU SNIEDZĒJI UN NEATKARĪGIE SPECIĀLISTI
 719
 SERVIN-5. PIELIKUMS. FIZISKU PERSONU PĀRVIETOŠANĀS
 742
 SERVIN-6. PIELIKUMS. VADLĪNIJAS PAR PROFESIONĀLO KVALIFIKĀCIJU ATZĪŠANAS KĀRTĪBU
 744
 PPROC-1. PIELIKUMS. PUBLISKAIS IEPIRKUMS
 749
 ENER-1. PIELIKUMS. ENERGOPRODUKTU, OGĻŪDEŅRAŽU UN IZEJVIELU SARAKSTI
 754
 ENER-2. PIELIKUMS. SUBSĪDIJAS ENERĢĒTIKAS UN VIDES JOMĀ
 756
 PIELIKUMS ENER-3 TREŠO PERSONU PIEKĻUVES NEPIEMĒROŠANA UN ĪPAŠUMTIESĪBU NODALĪŠANA INFRASTRUKTŪRAI
 757
 ENER-4. PIELIKUMS. ELEKTROENERĢIJAS STARPSAVIENOTĀJU JAUDAS PIEŠĶIRŠANA NĀKAMĀS DIENAS TIRGUS LAIKPOSMĀ
 758
 AVSAF-1. PIELIKUMS. SERTIFIKĀCIJA LIDOJUMDERĪGUMA UN VIDES JOMĀ
 760
 ROAD-1. PIELIKUMS. KRAVU AUTOPĀRVADĀJUMI
 774
 ROAD-2. PIELIKUMS. Regulāro un speciālo regulāro starptautisko pārvadājumu atļaujas paraugs
 860
 ROAD-3. PIELIKUMS. REGULĀRO UN SPECIĀLO REGULĀRO STARPTAUTISKO PĀRVADĀJUMU ATĻAUJAS PIETEIKUMA PARAUGS
 864
 ROAD-4. PIELIKUMS. NEREGULĀRO PĀRVADĀJUMU BRAUCIENA VEIDLAPAS PARAUGS
 866
 FISH.1. PIELIKUMS
 867
 FISH.2. PIELIKUMS
 870
 FISH.3. PIELIKUMS
 872
 FISH.4. PIELIKUMS. PROTOKOLS PAR PIEKĻUVI ŪDEŅIEM
 874
 LAW-1. PIELIKUMS. APMAIŅA AR DNS, PIRKSTU NOSPIEDUMU UN TRANSPORTLĪDZEKĻU REĢISTRĀCIJAS DATIEM
 875
 LAW-2. PIELIKUMS. PASAŽIERU DATU REĢISTRA DATI
 967
 LAW-3. PIELIKUMS. Eiropola kompetencē esošo noziegumu veidi
 969
 LAW-4. PIELIKUMS. Eurojust kompetencē esošo noziegumu veidi
 971
 LAW-5. PIELIKUMS. APCIETINĀŠANAS ORDERIS
 973
 LAW-6. PIELIKUMS. Apmaiņa ar informāciju, kas izgūta no sodāmības reģistra – tehniskās un procesuālās specifikācijas
 981
 LAW-7. PIELIKUMS. Terorisma definīcija
 1005
 LAW-8. PIELIKUMS. Iesaldēšana un konfiskācija
 1009
 UNPRO-1. PIELIKUMS. FINANŠU NOSACĪJUMU ĪSTENOŠANA
 1026
 INST PIELIKUMS. STRĪDU IZŠĶIRŠANAS REGLAMENTS
 1029
 INST PIELIKUMS. ŠĶĪRĒJTIESNEŠU RĪCĪBAS KODEKSS
 1035
 PROTOKOLS PAR ADMINISTRATĪVO SADARBĪBU UN KRĀPŠANAS APKAROŠANU PIEVIENOTĀS VĒRTĪBAS NODOKĻA JOMĀ UN PAR SAVSTARPĒJU PALĪDZĪBU PRASĪJUMU PIEDZIŅĀ SAISTĪBĀ AR NODOKĻIEM UN NODEVĀM
 1038
 I SADAĻA. VISPĀRĪGI NOTEIKUMI
 1038
 II SADAĻA. ADMINISTRATĪVĀ SADARBĪBA UN AR PVN SAISTĪTAS KRĀPŠANAS APKAROŠANA
 1042
 III SADAĻA. PALĪDZĪBA PIEDZIŅĀ
 1047
 IV SADAĻA. ĪSTENOŠANA UN PIEMĒROŠANA
 1056
 V SADAĻA. NOBEIGUMA NOTEIKUMI
 1057
 PIELIKUMS PROTOKOLAM PAR ADMINISTRATĪVO SADARBĪBU UN KRĀPŠANAS APKAROŠANU PIEVIENOTĀS VĒRTĪBAS NODOKĻA JOMĀ UN PAR SAVSTARPĒJU PALĪDZĪBU PRASĪJUMU PIEDZIŅĀ SAISTĪBĀ AR NODOKĻIEM UN NODEVĀM
 1058
 PROTOKOLS PAR SAVSTARPĒJU ADMINISTRATĪVO PALĪDZĪBU MUITAS LIETĀS
 1103
 PROTOKOLOS PAR SOCIĀLĀ NODROŠINĀJUMA KOORDINĀCIJU
 1109
 I SADAĻA. VISPĀRĪGI NOTEIKUMI
 1109
 II SADAĻA. PIEMĒROJAMO TIESĪBU AKTU NOTEIKŠANA
 1115
 III SADAĻA. ĪPAŠI NOTEIKUMI PAR DAŽĀDĀM PABALSTU KATEGORIJĀM
 1119
 IV SADAĻA. DAŽĀDI NOTEIKUMI
 1134
 V SADAĻA. NOBEIGUMA NOTEIKUMI
 1138
 SSC-1. PIELIKUMS. DAŽI NAUDAS PABALSTI, KURIEM NEPIEMĒRO ŠO PROTOKOLU
 1139
 SSC-2. PIELIKUMS. IEROBEŽOJUMI ATTIECĪBĀ UZ TIESĪBĀM SAŅEMT PABALSTUS NATŪRĀ PAR PĀRROBEŽU DARBA ŅĒMĒJA ĢIMENES LOCEKĻIEM
 1155
 SSC-3. PIELIKUMS. LIELĀKAS TIESĪBAS PENSIONĀRIEM, KAS ATGRIEŽAS KOMPETENTAJĀ VALSTĪ
 1156
 SSC-4. PIELIKUMS. GADĪJUMI, KAD PROPORCIONĀLO APRĒĶINU NEIZMANTO VAI TAS NAV PIEMĒROJAMS
 1157
 SSC-5. PIELIKUMS. PABALSTI UN NOLĪGUMI, KAS ĻAUJ PIEMĒROT SSC.49. pantu [Viena veida pabalstu pārklāšanās]
 1162
 SSC-6. PIELIKUMS. ĪPAŠI DALĪBVALSTU UN APVIENOTĀS KARALISTES TIESĪBU AKTU PIEMĒROŠANAS NOTEIKUMI
 1165
 SSC-7. PIELIKUMS. ĪSTENOŠANAS DAĻA
 1178
 SSC-8. PIELIKUMS. PĀREJAS NOTEIKUMI SSC.11. PANTA [Norīkotie darba ņēmēji] PIEMĒROŠANAI
 1221
 TIRDZNIECĪBAS UN SADARBĪBAS NOLĪGUMS STARP EIROPAS SAVIENĪBU UN EIROPAS ATOMENERĢIJAS KOPIENU, NO VIENAS PUSES, UN LIELBRITĀNIJAS UN ZIEMEĻĪRIJAS APVIENOTO KARALISTI, NO OTRAS PUSES
 PREAMBULA
 EIROPAS SAVIENĪBA UN EIROPAS ATOMENERĢIJAS KOPIENA
 UN
 LIELBRITĀNIJAS UN ZIEMEĻĪRIJAS APVIENOTĀ KARALISTE,
 VĒLREIZ APLIECINOT Pušu apņemšanos saistībā ar demokrātijas principiem, tiesiskumu, cilvēktiesībām, cīņu pret masu iznīcināšanas ieroču izplatīšanu un cīņu pret klimata pārmaiņām, kas ir būtiski elementi šajā nolīgumā un papildinošajos nolīgumos,
 ATZĪSTOT, ka globālā sadarbība ir svarīga, lai pievērstos jautājumiem, kas saistīti ar kopīgām interesēm,
 ATZĪSTOT, ka pārredzamība starptautiskās tirdzniecības un investīciju jomā ir nozīmīga un ka no tās iegūst visas ieinteresētās personas,
 CENŠOTIES ieviest skaidrus un savstarpēji izdevīgus noteikumus, kas reglamentē tirdzniecību un investīcijas starp Pusēm,
 ŅEMOT VĒRĀ, ka, lai nodrošinātu šā nolīguma un visu papildinošo nolīgumu pareizu interpretāciju un piemērošanu, kā arī šajos nolīgumos paredzēto pienākumu ievērošanu, ir būtiski izstrādāt noteikumus, kas nodrošina vispārējo pārvaldību, jo īpaši strīdu izšķiršanas un īstenošanas noteikumus, kuros pilnībā ievērota attiecīgo Savienības un Apvienotās Karalistes tiesību sistēmu autonomija, kā arī Apvienotās Karalistes kā ārpus Eiropas Savienības esošas valsts statuss,
 PAMATOJOTIES uz to attiecīgajām tiesībām un pienākumiem saskaņā ar Marrākešas līgumu par Pasaules Tirdzniecības organizācijas izveidošanu, kas noslēgts 1994. gada 15. aprīlī, un citiem daudzpusējiem un divpusējiem sadarbības instrumentiem,
 ATZĪSTOT Pušu attiecīgo autonomiju un tiesības reglamentēt savā teritorijā, lai sasniegtu tādus leģitīmus publiskās politikas mērķus kā sabiedrības veselības aizsardzība un veicināšana, sociālie pakalpojumi, valsts izglītība, drošība, vide, tostarp cīņa pret klimata pārmaiņām, sabiedrības morāle, sociālā vai patērētāju aizsardzība, dzīvnieku labturība, privātums un datu aizsardzība, kā arī kultūras daudzveidības veicināšana un aizsardzība, vienlaikus cenšoties uzlabot savu attiecīgo augsto aizsardzības līmeni,
 TICOT tādas paredzamas tirdzniecības vides priekšrocībām, kas veicina tirdzniecību un investīcijas starp Pusēm un novērš tirdzniecības izkropļojumus un negodīgas konkurences priekšrocības tāda veidā, kas veicina ilgtspējīgu attīstību tās ekonomiskajā, sociālajā un vides dimensijā,
 ATZĪSTOT nepieciešamību pēc vērienīgas, plašas un līdzsvarotas ekonomiskās partnerības, kam pamatā ir vienlīdzīgi apstākļi atvērtai un taisnīgai konkurencei un ilgtspējīgai attīstībai, izmantojot efektīvu un stabilu regulējumu subsīdijām un konkurencei un apņemšanos saglabāt savu augsta līmeņa aizsardzību darba un sociālo standartu, vides, cīņas pret klimata pārmaiņām un nodokļu jomā,
 ATZĪSTOT vajadzību nodrošināt atvērtu un drošu tirgu uzņēmumiem, tostarp maziem un vidējiem uzņēmumiem, un to precēm un pakalpojumiem, novēršot nepamatotus šķēršļus tirdzniecībai un investīcijām,
 ATZĪMĒJOT to, cik svarīgi ir veicināt jaunas iespējas uzņēmumiem un patērētājiem ar digitālās tirdzniecības palīdzību un novērst nepamatotus šķēršļus elektroniski nodrošinātām datu plūsmām un tirdzniecībai, vienlaikus ievērojot Pušu personas datu aizsardzības noteikumus,
 VĒLOTIES, lai šis nolīgums veicinātu patērētāju labklājību, īstenojot politiku, kas nodrošina patērētāju aizsardzības un ekonomiskās labklājības augstu līmeni, kā arī veicinot sadarbību starp attiecīgajām iestādēm,
 ŅEMOT VĒRĀ to, cik svarīga ir pārrobežu savienojamība pa gaisu, autoceļiem un jūru pasažieriem un precēm, un nepieciešamību nodrošināt augstus standartus transporta pakalpojumu sniegšanā starp Pusēm,
 ATZĪSTOT ieguvumus, ko sniedz enerģijas un izejvielu tirdzniecība un investīcijas tajos, un to, cik svarīgi ir atbalstīt izmaksu ziņā efektīvu, tīru un drošu energoapgādi Savienībai un Apvienotajai Karalistei,
 ATZĪMĒJOT Pušu interesi izveidot sistēmu, lai veicinātu tehnisko sadarbību un izstrādātu jaunu tirdzniecības režīmu starpsavienojumiem, kas nodrošina stabilus un efektīvus rezultātus visos laikposmos,
 ATZĪMĒJOT to, ka sadarbība un tirdzniecība starp Pusēm šajās jomās būtu jābalsta uz godīgu konkurenci enerģijas tirgos un nediskriminējošu piekļuvi tīkliem,
 ATZĪSTOT ieguvumus, ko sniedz ilgtspējīga enerģija, atjaunojamie energoresursi, jo īpaši atkrastes enerģijas ražošana Ziemeļjūrā, un energoefektivitāte,
 VĒLOTIES veicināt saviem krastiem piegulošo ūdeņu miermīlīgu izmantošanu un šajos ūdeņos mītošo dzīvo jūras resursu optimālu un taisnīgu izmantošanu, kas ietver arī kopīgo krājumu nepārtrauktu ilgtspējīgu pārvaldību,
 ATZĪMĒJOT, ka Apvienotā Karaliste izstājās no Eiropas Savienības un ka no 2021. gada 1. janvāra Apvienotā Karaliste ir neatkarīga piekrastes valsts ar atbilstošām tiesībām un pienākumiem saskaņā ar starptautiskajām tiesībām,
 APSTIPRINOT, ka piekrastes valstu suverēnās tiesības, ko Puses izmanto dzīvo resursu izpētei, izmantošanai, saglabāšanai un apsaimniekošanai to ūdeņos, būtu jāīsteno saskaņā ar starptautisko tiesību principiem un atbilstīgi tiem, tostarp Apvienoto Nāciju Organizācijas 1982. gada 10. decembra Jūras tiesību konvencijai,
 ATZĪSTOT to, cik svarīgi ir koordinēt sociālā nodrošinājuma tiesības, kas ir personām, kuras pārvietojas starp Pusēm, lai strādātu, uzturētos vai dzīvotu, kā arī viņu ģimenes locekļiem un apgādnieku zaudējušām personām,
 ŅEMOT VĒRĀ to, ka sadarbība tādās kopīgu interešu jomās kā zinātne, pētniecība un inovācija, kodolpētniecība vai kosmoss, kas izpaužas kā Apvienotās Karalistes dalība attiecīgajās Savienības programmās ar taisnīgiem un atbilstīgiem nosacījumiem, sniegs labumu abām Pusēm,
 ŅEMOT VĒRĀ to, ka Apvienotās Karalistes un Savienības sadarbība attiecībā uz noziedzīgu nodarījumu novēršanu, izmeklēšanu, atklāšanu un saukšanu pie atbildības par tiem un attiecībā uz kriminālsodu izpildi, arī aizsardzību pret draudiem sabiedriskajai drošībai un to novēršanu, ļaus stiprināt Apvienotās Karalistes un Savienības drošību,
 VĒLOTIES, lai starp Apvienoto Karalisti un Savienību tiktu noslēgts nolīgums, kas nodrošinātu šādas sadarbības juridisko pamatu,
 ATZĪSTOT, ka Puses var papildināt šo nolīgumu ar citiem nolīgumiem, kas ir neatņemama sastāvdaļa to vispārējās divpusējās attiecībās, ko reglamentē šis nolīgums, un ka Nolīgums par drošības procedūrām apmaiņai ar klasificētu informāciju un klasificētas informācijas aizsardzību ir noslēgts kā šāds papildinošs nolīgums un ļauj Pusēm apmainīties ar klasificētu informāciju saskaņā ar šo nolīgumu vai jebkuru citu papildinošu nolīgumu,
 IR VIENOJUŠĀS ŠĀDI.
 PIRMĀ DAĻA. KOPĪGIE UN INSTITUCIONĀLIE NOTEIKUMI
 I sadaļa. Vispārīgi noteikumi
 COMPROV.1. pants. Mērķis
 Ar šo nolīgumu izveido pamatu plašām Pušu attiecībām labklājības un labu kaimiņattiecību telpā, ko raksturo ciešas un miermīlīgas attiecības, kuru pamatā ir sadarbība, ievērojot Pušu autonomiju un suverenitāti.
 COMPROV.2. pants. Papildinoši nolīgumi
 1.
 Ja Savienība un Apvienotā Karaliste savā starpā noslēdz citus divpusējus nolīgumus, šādi nolīgumi ir šo nolīgumu papildinoši nolīgumi, ja vien minētajos nolīgumos nav paredzēts citādi. Šādi papildinoši nolīgumi ir vispārējo divpusējo attiecību, ko reglamentē šis nolīgums, neatņemama sastāvdaļa un kopējās struktūras daļa.
 2.
 Šā panta 1. punktu piemēro arī:
 (a)nolīgumiem starp Savienību un tās dalībvalstīm, no vienas puses, un Apvienoto Karalisti, no otras puses; un
 (b)nolīgumiem starp Euratom, no vienas puses, un Apvienoto Karalisti, no otras puses.
 COMPROV.3. pants. Labticība
 1.
 Puses ar patiesu savstarpēju cieņu un labticību palīdz viena otrai veikt uzdevumus, kas izriet no šā nolīguma un jebkura papildinoša nolīguma.
 2.
 Tās veic visus vajadzīgos vispārīgos vai konkrētos pasākumus, lai nodrošinātu no šā nolīguma un jebkura papildinoša nolīguma izrietošo saistību izpildi, un atturas no jebkādiem pasākumiem, kas varētu apdraudēt šā nolīguma vai jebkura papildinoša nolīguma mērķu sasniegšanu.
 II sadaļa. Interpretācijas principi un definīcijas
 COMPROV.13. pants. Starptautiskās publiskās tiesības
 1.
 Šā nolīguma un jebkura papildinoša nolīguma noteikumi tiek interpretēti godprātīgi, atbilstoši to ierastajai nozīmei to kontekstā un ņemot vērā nolīguma mērķi un nolūku saskaņā ar starptautisko publisko tiesību ierastajām interpretācijas normām, tostarp tām, kas kodificētas 1969. gada 23. maijā Vīnē pieņemtajā Konvencijā par starptautisko līgumu tiesībām.
 2.
 Lielākai noteiktībai — nedz šis nolīgums, nedz jebkurš papildinošais nolīgums nerada pienākumu interpretēt to noteikumus saskaņā ar jebkuras Puses tiesību aktiem.
 3.
 Lielākai noteiktībai — šā nolīguma vai jebkura papildinoša nolīguma interpretācija, ko sniedz kādas Puses tiesas, nav saistoša otras Puses tiesām.
 COMPROV.16. pants. Privātās tiesības
 1.
 Neskarot MOBI.SSC.67. pantu [Individuālo tiesību aizsardzība] un izņemot — attiecībā uz Eiropas Savienību — trešo daļu [Tiesībaizsardzības un tiesu iestāžu sadarbība], nekas šajā nolīgumā vai jebkurā papildinošā nolīgumā nav interpretējams tā, ka tas piešķirtu tiesības vai uzliktu pienākumus personām, izņemot tiesības un pienākumus, kas Pušu starpā izveidoti saskaņā ar starptautiskajām publiskajām tiesībām, ne arī atļautu uz šo nolīgumu vai jebkuru papildinošu nolīgumu tieši atsaukties Pušu iekšzemes tiesību sistēmās.
 2.
 Puse savos tiesību aktos neparedz tiesības celt prasību pret otru Pusi, pamatojoties uz to, ka otra Puse ir pārkāpusi šo nolīgumu vai jebkuru papildinošu nolīgumu.
 COMPROV.17. pants. Definīcijas
 1.
 Šajā nolīgumā un jebkurā papildinošā nolīgumā, ja vien nav norādīts citādi, piemēro šādas definīcijas:
 (a)“datu subjekts” ir identificēta vai identificējama fiziska persona; identificējama persona ir persona, kuru tieši vai netieši var identificēt, jo īpaši izmantojot tādus identifikatorus kā, piemēram, vārdu, uzvārdu, identifikācijas numuru, atrašanās vietas datus vai tiešsaistes identifikatoru, vai vienu vai vairākus minētajai personai raksturīgus fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktorus;
 (b)“diena” ir kalendārā diena;
 (c)“dalībvalsts” ir Eiropas Savienības dalībvalsts;
 (d)“personas dati” ir jebkura informācija, kas attiecas uz datu subjektu;
 (e)“valsts” atkarībā no konteksta ir dalībvalsts vai Apvienotā Karaliste;
 (f)Puses “teritorija” attiecībā uz katru Pusi ir teritorijas, uz kurām attiecas nolīgums saskaņā ar FINPROV.1. pantu [Teritoriālā piemērošana].
 (g)“pārejas periods” ir Izstāšanās līguma 126. pantā paredzētais pārejas periods; un
 (h)“Izstāšanās līgums” ir Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, ieskaitot tā protokolus.
 2.
 Visas atsauces uz “Savienību”, “Pusi” vai “Pusēm” šajā nolīgumā vai jebkurā papildinošā nolīgumā saprot kā tādas, kas neietver Eiropas Atomenerģijas kopienu, ja vien nav norādīts citādi vai ja to paredz konteksts.
 III sadaļa. Iestāžu sistēma
 INST.1. pants Partnerības padome
 1.
 Ar šo tiek izveidota Partnerības padome. Tās sastāvā ir Savienības un Apvienotās Karalistes pārstāvji. Partnerības padome var sanākt dažādos sastāvos atkarībā no apspriežamajiem jautājumiem.
 2.
 Partnerības padomes līdzpriekšsēdētāji ir Eiropas Komisijas pārstāvis un Apvienotās Karalistes valdības pārstāvis ministru līmenī. Tā sanāk pēc Savienības vai Apvienotās Karalistes pieprasījuma un jebkurā gadījumā vismaz reizi gadā un, savstarpēji vienojoties, nosaka sanāksmju grafiku un darba kārtību.
 3.
 Partnerības padome uzrauga šā nolīguma un jebkura papildinoša nolīguma mērķu sasniegšanu. Tā uzrauga un atvieglo šā nolīguma un jebkura papildinoša nolīguma īstenošanu un piemērošanu. Katra Puse var iesniegt Partnerības padomei jebkuru jautājumu, kas saistīts ar šā nolīguma vai jebkura papildinoša nolīguma īstenošanu, piemērošanu un interpretāciju.
 4.
 Partnerības padomei ir pilnvaras:
 (a)pieņemt lēmumus par visiem jautājumiem, attiecībā uz kuriem tas paredzēts šajā nolīgumā vai jebkurā papildinošā nolīgumā,
 (b)sniegt ieteikumus Pusēm par šā nolīguma vai jebkura papildinoša nolīguma īstenošanu un piemērošanu,
 (c)ar lēmumu pieņemt šā nolīguma vai papildinoša nolīguma grozījumus gadījumos, kas paredzēti šajā nolīgumā vai jebkurā papildinošā nolīgumā,
 (d)izņemot attiecībā uz pirmās daļas [Kopīgie un institucionālie noteikumi] III sadaļu [Iestāžu sistēma], līdz ceturtā gada beigām pēc šā nolīguma stāšanās spēkā pieņemt lēmumus, ar kuriem groza šo nolīgumu vai jebkuru papildinošo nolīgumu, ar nosacījumu, ka šādi grozījumi ir vajadzīgi, lai labotu kļūdas, novērstu izlaidumus vai citus trūkumus,
 (e)apspriest jebkuru jautājumu, kas saistīts ar jomām, uz kurām attiecas šis nolīgums vai jebkurš papildinošais nolīgums,
 (f)deleģēt konkrētas savas pilnvaras Tirdzniecības partnerības komitejai vai specializētajai komitejai, izņemot INST.1. panta [Partnerības padome] 4. punkta g) apakšpunktā minētās pilnvaras un pienākumus,
 (g)ar lēmumu izveidot Tirdzniecības specializētās komitejas un specializētās komitejas, kuras nav INST.2. panta 1. punktā minētās komitejas, likvidēt jebkuru Tirdzniecības specializēto komiteju vai specializēto komiteju vai mainīt tām uzticētos uzdevumus, un
 (h)sniegt ieteikumus Pusēm par personas datu nosūtīšanu konkrētās jomās, uz kurām attiecas šis nolīgums vai jebkurš papildinošs nolīgums.
 5.
 Partnerības padomes darbu reglamentē reglaments, kas izklāstīts INST-1. PIELIKUMĀ [Partnerības padomes un komiteju reglaments]. Partnerības padome var grozīt minēto pielikumu.
 INST.2. pants Komitejas
 1.
 Ar šo izveido šādas komitejas:
 (a)Tirdzniecības partnerības komiteja, kas risina jautājumus, uz kuriem attiecas I–VII sadaļa, VIII sadaļas 4. nodaļa [Energoprodukti un izejvielas], otrās daļas pirmā temata [Tirdzniecība] IX–XII sadaļa, otrās daļas sestais temats [Citi noteikumi] un ENER-2 pielikums [ENERĢĒTIKAS UN VIDES SUBSĪDIJAS];
 (b)Tirdzniecības specializētā komiteja preču jomā, kas risina jautājumus, uz kuriem attiecas otrās daļas pirmā temata I sadaļas 1. nodaļa un otrās daļas pirmā temata VIII sadaļas 4. nodaļa [Energoprodukti un izejvielas];
 (c)Tirdzniecības specializētā komiteja muitas sadarbības un izcelsmes noteikumu jomā, kas risina jautājumus, uz kuriem attiecas otrās daļas pirmā temata I sadaļas 2. un 5. nodaļa, Protokols par savstarpēju administratīvo palīdzību muitas lietās un noteikumi par muitas darbu intelektuālā īpašuma tiesību īstenošanā, maksām un maksājumiem, muitas vērtības noteikšanu un remontētām precēm;
 (d)Tirdzniecības specializētā komiteja sanitāro un fitosanitāro pasākumu jomā, kas risina jautājumus, uz kuriem attiecas otrās daļas pirmā temata I sadaļas 3. nodaļa;
 (e)Tirdzniecības specializētā komiteja par tehniskajiem šķēršļiem tirdzniecībai, kas risina jautājumus, uz kuriem attiecas otrās daļas pirmā temata I sadaļas 4. nodaļa un otrās daļas pirmā temata VIII sadaļas [Enerģētika] ENER.25. pants [Sadarbība standartu jomā];
 (f)Tirdzniecības specializētā komiteja pakalpojumu, investīciju un digitālās tirdzniecības jomā, kas risina jautājumus, uz kuriem attiecas otrās daļas pirmā temata II–IV sadaļa un otrās daļas pirmā temata VIII sadaļas 4. nodaļa [Energoprodukti un izejvielas];
 (g)Tirdzniecības specializētā komiteja intelektuālā īpašuma jomā, kas risina jautājumus, uz kuriem attiecas otrās daļas pirmā temata V sadaļa;
 (h)Tirdzniecības specializētā komiteja publiskā iepirkuma jomā, kas risina jautājumus, uz kuriem attiecas otrās daļas pirmā temata VI sadaļa;
 (i)Tirdzniecības specializētā komiteja regulatīvās sadarbības jomā, kas risina jautājumus, uz kuriem attiecas otrās daļas pirmā temata X sadaļa;
 (j)Tirdzniecības specializētā komiteja jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai, kas risina jautājumus, uz kuriem attiecas otrās daļas pirmā temata XI sadaļa un ENER-2 pielikums [ENERĢĒTIKAS UN VIDES SUBSĪDIJAS];
 (k)Specializētā tirdzniecības komiteja administratīvajai sadarbībai PVN un nodokļu un nodevu piedziņas jomā, kas risina jautājumus, uz kuriem attiecas Protokols par administratīvo sadarbību, krāpšanas apkarošanu un prasījumu piedziņu pievienotās vērtības nodokļa jomā un par savstarpēju palīdzību nodokļu un nodevu prasījumu piedziņā;
 (l)Specializētā enerģētikas komiteja,
 (I)kas risina jautājumus, uz kuriem attiecas otrās daļas pirmā temata VIII sadaļa, izņemot 4. nodaļu [Energoprodukti un izejvielas], ENER.25. pantu [Sadarbība standartu jomā] un ENER-2 pielikumu [ENERĢĒTIKAS UN VIDES SUBSĪDIJAS], un
 (II)kas var apspriest un sniegt speciālās zināšanas attiecīgajai Tirdzniecības specializētajai komitejai jautājumos, kuri attiecas uz otrās daļas pirmā temata VIII sadaļas 4. nodaļu [Energoprodukti un izejvielas] un ENER.25. pantu [Sadarbība standartu jomā];
 (m)Specializētā gaisa transporta komiteja, kas risina jautājumus, uz kuriem attiecas otrās daļas otrā temata I sadaļa;
 (n)Specializētā aviācijas drošuma komiteja, kas risina jautājumus, uz kuriem attiecas otrās daļas otrā temata II sadaļa;
 (o)Specializētā autotransporta komiteja, kas risina jautājumus, uz kuriem attiecas otrās daļas trešais temats [Autotransports];
 (p)Specializētā komiteja sociālā nodrošinājuma koordinācijas jomā, kas risina jautājumus, uz kuriem attiecas otrās daļas ceturtais temats un Protokols par sociālā nodrošinājuma koordinēšanu;
 (q)Specializētā zvejniecības komiteja, kas risina jautājumus, uz kuriem attiecas otrās daļas piektais temats [Zvejniecība];
 (r)Specializētā komiteja tiesībaizsardzības un tiesu iestāžu sadarbības jautājumos, kas risina jautājumus, uz kuriem attiecas trešā daļa [Tiesībaizsardzības un tiesu iestāžu sadarbība krimināllietās]; un
 (s)Specializētā komiteja par dalību Savienības programmās, kas risina jautājumus, uz kuriem attiecas piektā daļa [Savienības programmas].
 2.
 Attiecībā uz jautājumiem, kas saistīti ar otrās daļas pirmā temata [Tirdzniecība] 4. nodaļas [Energoprodukti un izejvielas] I–VII sadaļu, VIII sadaļu un IX–XII sadaļu, otrās daļas sesto tematu [Citi noteikumi] un ENER-2 pielikumu [ENERĢĒTIKAS UN VIDES SUBSĪDIJAS], šā panta 1. punktā minētajai Tirdzniecības partnerības komitejai ir pilnvaras:
 (a)palīdzēt Partnerības padomei veikt tās uzdevumus un jo īpaši atskaitīties Partnerības padomei un pildīt jebkurus tās uzticētos uzdevumus,
 (b)uzraudzīt šā nolīguma vai jebkura papildinoša nolīguma īstenošanu,
 (c)pieņemt lēmumus vai sniegt ieteikumus, kas paredzēti šajā nolīgumā vai jebkurā papildinošā nolīgumā, vai gadījumos, kad šādas pilnvaras tai deleģējusi Partnerības padome,
 (d)uzraudzīt šā panta 1. punktā minēto tirdzniecības specializēto komiteju darbu,
 (e)izpētīt vispiemērotāko veidu, kā novērst vai atrisināt jebkādas grūtības, kas var rasties saistībā ar šā nolīguma vai jebkura papildinošā nolīguma interpretāciju un piemērošanu, neskarot sestās daļas I sadaļu [Strīdu izšķiršana];
 (f)īstenot pilnvaras, ko tai deleģējusi Partnerības padome saskaņā ar INST.1. panta [Partnerības padome] 4. punkta f) apakšpunktu,
 (g)ar lēmumu izveidot tirdzniecības specializētās komitejas, kas nav šā panta1. punktā minētās komitejas, likvidēt jebkuru šādu tirdzniecības specializēto komiteju vai mainīt tām uzticētos uzdevumus, un
 (h)izveidot, uzraudzīt, koordinēt un likvidēt darba grupas vai deleģēt to uzraudzību tirdzniecības specializētajai komitejai.
 3.
 Attiecībā uz jautājumiem, kas saistīti ar tirdzniecības specializēto komiteju kompetences jomu, tās ir pilnvarotas:
 (a)uzrauga un pārskata šā nolīguma vai jebkura papildinoša nolīguma īstenošanu un nodrošina to pareizu darbību,
 (b)palīdzēt Tirdzniecības partnerības komitejai veikt tās uzdevumus un jo īpaši atskaitīties Tirdzniecības partnerības komitejai un pildīt jebkurus tās uzticētos uzdevumus,
 (c)veikt tehnisko sagatavošanas darbu, kas vajadzīgs, lai nodrošinātu Partnerības padomes un Tirdzniecības partnerības komitejas uzdevumu izpildi, tostarp gadījumos, kad minētajām struktūrām jāpieņem lēmumi vai ieteikumi,
 (d)pieņemt lēmumus par visiem jautājumiem, attiecībā uz kuriem tas paredzēts šajā nolīgumā vai jebkurā papildinošā nolīgumā,
 (e)apspriest tehniskus jautājumus, kas rodas, īstenojot nolīgumu vai jebkuru papildinošo nolīgumu, neskarot sestās daļas I sadaļu [Strīdu izšķiršana], un
 (f)nodrošināt forumu, kurā Puses var apmainīties ar informāciju, apspriest paraugpraksi un dalīties īstenošanas pieredzē.
 4.
 Attiecībā uz jautājumiem, kas saistīti ar specializēto komiteju kompetences jomu, tās ir pilnvarotas:
 (a)uzrauga un pārskata šā nolīguma vai jebkura papildinoša nolīguma īstenošanu un nodrošina to pareizu darbību,
 (b)palīdz Partnerības padomei veikt tās uzdevumus un jo īpaši atskaitīties Partnerības padomei un pildīt jebkurus tās uzticētos uzdevumus,
 (c)pieņem lēmumus, tostarp grozījumus, un ieteikumus attiecībā uz visiem jautājumiem, kas paredzēti šajā nolīgumā vai jebkurā papildinošā nolīgumā vai attiecībā uz kuriem Partnerības padome ir deleģējusi savas pilnvaras specializētajai komitejai saskaņā ar INST.1. panta [Partnerības padome] 4. punkta f) apakšpunktu,
 (d)apspriež tehniskus jautājumus, kuri rodas šā nolīguma vai jebkura papildinošā nolīguma īstenošanas gaitā,
 (e)nodrošina forumu, kurā Puses var apmainīties ar informāciju, apspriest paraugpraksi un dalīties īstenošanas pieredzē,
 (f)izveido, uzrauga, koordinē un likvidē darba grupas, un
 (g)nodrošina forumu apspriešanai saskaņā ar sestās daļas I sadaļas [Strīdu izšķiršana] INST.13. panta [Apspriešanās] 7. punktu.
 5.
 Komitejās ir pārstāvji no katras Puses. Katra Puse nodrošina, ka tās pārstāvjiem komitejās ir atbilstīgas zināšanas par apspriežamajiem jautājumiem.
 6.
 Tirdzniecības partnerības komitejas līdzpriekšsēdētāji ir Savienības augsta līmeņa pārstāvis un Apvienotās Karalistes pārstāvis, kas ir atbildīgi par tirdzniecības jautājumiem, vai viņu norīkotas personas. Tā sanāk pēc Savienības vai Apvienotās Karalistes pieprasījuma un jebkurā gadījumā vismaz reizi gadā un, savstarpēji vienojoties, nosaka sanāksmju grafiku un darba kārtību.
 7.
 Tirdzniecības specializēto komiteju un specializēto komiteju līdzpriekšsēdētāji ir Savienības pārstāvis un Apvienotās Karalistes pārstāvis. Ja vien šajā nolīgumā nav paredzēts citādi vai ja vien līdzpriekšsēdētāji nenolemj citādi, komitejas sanāk vismaz reizi gadā.
 8.
 Komitejas nosaka sanāksmju grafiku un darba kārtību, savstarpēji vienojoties.
 9.
 Komiteju darbu reglamentē reglaments, kas izklāstīts INST-X. PIELIKUMĀ [Partnerības padomes un komiteju reglaments].
 10.
 Atkāpjoties no 9. punkta, komiteja var pieņemt un pēc tam grozīt savus noteikumus, kas reglamentē tās darbu.
 INST.3. pants Darba grupas
 1.
 Ar šo izveido šādas darba grupas:
 a) Darba grupa bioloģisko produktu jautājumos, kuru uzrauga Tirdzniecības specializētā komiteja par tehniskajiem šķēršļiem tirdzniecībai;
 b) Mehānisko transportlīdzekļu un to detaļu darba grupa, kuru uzrauga Tirdzniecības specializētā komiteja par tehniskajiem šķēršļiem tirdzniecībai;
 c) Darba grupa zāļu jomā, kuru uzrauga Tirdzniecības specializētā komiteja par tehniskajiem šķēršļiem tirdzniecībai;
 d) Darba grupa sociālā nodrošinājuma koordinēšanas jomā, kuru uzrauga Specializētā komiteja sociālā nodrošinājuma koordinēšanas jomā;
 2.
 Darba grupas komiteju uzraudzībā palīdz komitejām veikt to uzdevumus un jo īpaši sagatavo komiteju darbu un pilda jebkurus uzdevumus, ko tām uzticējušas komitejas.
 3.
 Darba grupu sastāvā ir Savienības pārstāvji un Apvienotās Karalistes pārstāvji un to līdzpriekšsēdētāji ir Savienības pārstāvis un Apvienotās Karalistes pārstāvis.
 4.
 Katra darba grupa nosaka savu reglamentu, sanāksmju grafiku un darba kārtību, savstarpēji vienojoties.
 INST.4. pants Lēmumi un ieteikumi
 1.
 Lēmumi, ko pieņēmusi Partnerības padome vai attiecīgā gadījumā Komiteja, ir saistoši Pusēm un visām struktūrām, kas izveidotas saskaņā ar šo nolīgumu un jebkuriem papildinošiem nolīgumiem, tostarp sestās daļas I sadaļā [Strīdu izšķiršana] minētajai šķīrējtiesai. Ieteikumi neuzliek saistības.
 2.
 Partnerības padome vai attiecīgā gadījumā komiteja, savstarpēji vienojoties, pieņem lēmumus un sniedz ieteikumus.
 INST.5. pants Parlamentārā sadarbība
 1.
 Eiropas Parlaments un Apvienotās Karalistes parlaments var izveidot Parlamentāro partnerattiecību asambleju, kurā ir Eiropas Parlamenta locekļi un Apvienotās Karalistes parlamenta locekļi, kā forumu viedokļu apmaiņai par partnerību.
 2.
 Pēc Parlamentāro partnerattiecību asamblejas izveides tā:
 (a)var pieprasīt Partnerības padomei attiecīgu informāciju par šā nolīguma un papildinošo nolīgumu īstenošanu, kura pēc tam sniedz minētajai Asamblejai pieprasīto informāciju;
 (b)tiek informēta par Partnerības padomes lēmumiem un ieteikumiem un
 (c)var sniegt ieteikumus Partnerības padomei.
 INST.6. pants Pilsoniskās sabiedrības iesaiste
 Puses apspriežas ar pilsonisko sabiedrību par šā nolīguma un jebkura papildinošā nolīguma īstenošanu, jo īpaši sadarbojoties ar vietējām konsultantu grupām un Pilsoniskās sabiedrības forumu, kas minēti INST.7. pantā [Vietējās konsultantu grupas] un INST.8. pantā [Pilsoniskās sabiedrības forums].
 INST.7. pants Vietējās konsultantu grupas
 1.
 Katra Puse jautājumos, kurus aptver šis nolīgums un visi papildinošie nolīgumi, apspriežas ar tās jaunizveidoto vai pastāvošo vietējo konsultantu grupu vai grupām, kurās ietilpst neatkarīgu pilsoniskās sabiedrības organizāciju pārstāvji, t. sk. nevalstiskās organizācijas, uzņēmēju un darba devēju organizācijas, kā arī arodbiedrības, kas nodarbojas ar ekonomikas, ilgtspējīgas attīstības, sociālajiem, cilvēktiesību, vides un citiem jautājumiem. Katra Puse var sasaukt savu vietējo konsultantu grupu vai grupas dažādos sastāvos, lai apspriestu šā nolīguma vai jebkura papildinoša nolīguma dažādu noteikumu īstenošanu.
 2.
 Katra Puse ņem vērā viedokļus vai ieteikumus, ko sniegusi tās vietējā konsultantu grupa vai grupas. Katras Puses pārstāvji cenšas apspriesties ar savu vietējo konsultantu grupu vai grupām vismaz reizi gadā. Sanāksmes var rīkot, izmantojot virtuālus līdzekļus.
 3.
 Lai sekmētu sabiedrības informētību par vietējām konsultantu grupām, katra Puse apņemas publicēt to organizāciju sarakstu, kuras piedalās tās vietējā konsultantu grupā vai grupās, kā arī šīs grupas vai grupu kontaktpunktu.
 4.
 Puses veicina mijiedarbību starp to attiecīgajām vietējām konsultantu grupām, tai skaitā, ja iespējams, apmainoties ar to vietējo konsultantu grupu dalībnieku kontaktinformāciju.
 INST.8. pants. Pilsoniskās sabiedrības forums
 1.
 Puses veicina Pilsoniskās sabiedrības foruma organizēšanu, lai risinātu dialogu par šā nolīguma otrās daļas īstenošanu. Partnerības padome pieņem foruma darbības pamatnostādnes.
 2.
 Pilsoniskās sabiedrības forums notiek vismaz reizi gadā, ja vien Puses nevienojas citādi. Pilsoniskās sabiedrības forums var tikties, izmantojot virtuālus līdzekļus.
 3.
 Pilsoniskās sabiedrības forumā var piedalīties neatkarīgas pilsoniskās sabiedrības organizācijas, kas izveidotas Pušu teritorijā, tostarp INST.7. pantā [Vietējās konsultantu grupas] minēto vietējo konsultantu grupu locekļi. Katra Puse nodrošina līdzsvarotu pārstāvību, tostarp nevalstiskās organizācijas, uzņēmēju un darba devēju organizācijas un arodbiedrības, kas darbojas ekonomikas, ilgtspējīgas attīstības, sociālajā, cilvēktiesību, vides un citās jomās.
 OTRĀ DAĻA. TIRDZNIECĪBA, TRANSPORTS, ZVEJNIECĪBA UN CITI PASĀKUMI
 PIRMAIS TEMATS. TIRDZNIECĪBA
 I sadaļa. Preču tirdzniecība
 1. nodaļa. Valsts režīms un preču tirgus pieejamība (tostarp tirdzniecības aizsardzības instrumenti)
 GOODS.1. pants. Mērķis
 Šīs nodaļas mērķis ir atvieglot preču tirdzniecību starp Pusēm un saglabāt liberalizētu preču tirdzniecību saskaņā ar šā nolīguma noteikumiem.
 GOODS.2. pants. Darbības joma
 Ja vien nav noteikts citādi, šī nodaļa attiecas uz Puses preču tirdzniecību.
 GOODS.3. pants. Definīcijas
 Šajā nodaļā piemēro šādas definīcijas:
 (a)“konsulārās formalitātes” ir procedūra, kurā no importētājas Puses konsula eksportētājas Puses teritorijā vai trešās puses teritorijā saņem konsulāro rēķinu vai konsulāro vīzu komercrēķinam, izcelsmes sertifikātam, manifestam, nosūtītāja eksporta deklarācijai un citiem muitas dokumentiem saistībā ar preces importu;
 (b)“Nolīgums par muitas vērtības noteikšanu” ir nolīgums par GATT 1994 VII panta īstenošanu;
 (c)“eksporta licencēšanas procedūra” ir administratīva procedūra, kura tiek vai netiek saukta par licencēšanu un kuru Puse izmanto eksporta licencēšanas režīmu darbībā, kā priekšnoteikumu eksportam no minētās Puses pieprasot iesniegt attiecīgajai administratīvajai iestādei pieteikumu vai citus dokumentus, kas nav muitošanai parasti nepieciešamie dokumenti;
 (d)“importa licencēšanas procedūra” ir administratīva procedūra, kura tiek vai netiek saukta par licencēšanu un kuru Puse izmanto importa licencēšanas režīmu darbībā, kā priekšnoteikumu importa veikšanai importētājas Puses teritorijā pieprasot iesniegt attiecīgajai administratīvajai struktūrai vai struktūrām pieteikumu vai citus dokumentus, kas nav muitošanai parasti nepieciešamie dokumenti;
 (e)“noteiktas izcelsmes preces”, ja vien nav noteikts citādi, ir preces, kas atbilst šīs sadaļas 2. nodaļā [Izcelsmes noteikumi] izklāstītajiem izcelsmes noteikumiem;
 (f)“veiktspējas prasība” ir prasība, kas:
 (I)nosaka, ka tiek eksportētas preces noteiktā daudzumā, vērtībā vai procentuālā apjomā;
 (II)nosaka, ka Puses, kura piešķīrusi importa licenci, preces tiek aizstātas ar importētām precēm;
 (III)nosaka, ka persona, kas saņēmusi importa licenci, iegādājas citas preces tās Puses teritorijā, kura piešķīrusi importa licenci, vai tiek piešķirts labvēlības režīms attiecībā uz vietējā ražojuma precēm;
 (IV)nosaka, ka persona, kas saņēmusi importa licenci, ražo preces, noteiktā daudzumā, vērtībā vai procentuālā apjomā izmantojot vietējos resursus, tās Puses teritorijā, kura piešķīrusi importa licenci, vai
 (V)jebkādā veidā ir saistīta ar importa apjomu vai vērtību, ar eksporta apjomu vai vērtību vai ar ārvalstu valūtas plūsmu summu;
 (g)“atjaunota prece” ir HS 32., 40., 84.–90., 94. vai 95. nodaļā klasificēta prece, kas:
 (I)pilnībā vai daļēji sastāv no daļām, kuras iegūtas no izmantotām precēm;
 (II)ir ar līdzīgu paredzamo darbības ilgumu un rādītājiem, salīdzinot ar šādām jaunām precēm, un
 (III)ir ar līdzvērtīgu garantijas aizsardzību, kādu piemēro šādām jaunām precēm; un
 (h)“remonts” ir jebkura apstrādes darbība, ko veic ar preci, lai novērstu darbības defektus vai materiālu bojājumu, un kas ietver preces atjaunošanu līdz tās sākotnējai funkcijai vai ar mērķi nodrošināt atbilstību tās lietošanas tehniskajām prasībām. Preces remonts ietver atjaunošanu un apkopi ar iespējamu preces vērtības pieaugumu, atjaunojot minētās preces sākotnējo funkcionalitāti, bet neietver darbību vai procesu, kas:
 (I)iznīcina preces pamatīpašības vai rada jaunu vai komerciāli atšķirīgu preci;
 (II)pārveido nepabeigtu preci gatavā precē vai
 (III)tiek veikts, lai uzlabotu vai paaugstinātu preces tehnisko veiktspēju.
 GOODS.3.A pants. Preču klasifikācija
 Preču klasifikācija Pušu savstarpējā tirdzniecībā atbilstoši šim nolīgumam ir noteikta katras Puses attiecīgajā tarifu nomenklatūrā atbilstoši Harmonizētajai sistēmai.
 GOODS.4. pants. Valsts režīms iekšējo nodokļu un regulējuma jomā
 Katra puse saskaņā ar GATT 1994 III pantu, tostarp tā piezīmēm un papildnoteikumiem, nosaka valsts režīmu, ko piemēro otras puses precēm. Tādējādi GATT 1994 III pants un tā piezīmes un papildnoteikumi mutatis mutandis tiek iekļauti šajā nolīgumā un kļūst par tā daļu.
 GOODS.4A. pants. Tranzīta brīvība
 Katra Puse nodrošina tranzīta brīvību caur tās teritoriju, izmantojot starptautiskajam tranzītam vispiemērotākos maršrutus, tranzīta satiksmei uz otras Puses vai jebkuras citas trešās valsts teritoriju vai no tās. Tādējādi GATT 1994 V pants un tā piezīmes un papildnoteikumi mutatis mutandis tiek iekļauti šajā nolīgumā un kļūst par tā daļu. Puses saprot, ka GATT 1994 V pants ietver energoproduktu pārvietošanu cita starpā pa cauruļvadiem vai elektrotīkliem.
 GOODS.5. pants. Muitas nodokļu aizliegums
 Ja vien šajā nolīgumā nav paredzēts citādi, ir aizliegts piemērot muitas nodokļus visām otras Puses izcelsmes precēm.
 GOODS.6. pants. Izvedmuitas nodokļi, citi nodokļi vai maksājumi saistībā ar eksportu
 1.Puse nevar pieņemt vai saglabāt nekādus nodokļus vai citus jebkāda veida maksājumus, ko uzliek kādas preces eksportam uz otru Pusi vai saistībā ar šādu eksportu, ne arī kādu iekšējo nodokli vai citu maksājumu, kuru uzliek uz otru Pusi eksportētai precei un kurš pārsniedz nodokli vai maksājumu, ko piemērotu līdzīgām precēm, ja tās paredzētas iekšzemes patēriņam.
 2.Šajā pantā jēdziens “citi jebkāda veida maksājumi” neietver maksas vai citus maksājumus, kas atļauti saskaņā ar GOODS.7. pantu [Maksas un formalitātes].
 GOODS.7. pants. Maksas un formalitātes
 1.Maksas un citi maksājumi, ko kāda Puse uzliek saistībā ar otras Puses preces importu vai eksportu, nepārsniedz sniedzamo pakalpojumu aptuvenās izmaksas un nav paredzēti vietējo preču netiešai aizsardzībai vai importa un eksporta aplikšanai ar nodokli fiskālām vajadzībām. Puse neiekasē maksas vai citus maksājumus par importu vai eksportu vai saistībā ar to uz ad valorem pamata.
 2.Katra Puse var noteikt maksājumus vai atgūt izmaksas tikai tad, ja tiek sniegti konkrēti pakalpojumi, jo īpaši, bet ne tikai šādi:
 (a)muitas personāla ierašanās pēc pieprasījuma ārpus oficiālā darba laika vai telpās, kas nav muitas telpas;
 (b)analīzes vai ekspertu ziņojumi par precēm un pasta izmaksas par preču atdošanu pieteikuma iesniedzējam, jo īpaši attiecībā uz lēmumiem par saistošu izziņu vai informācijas sniegšanu par muitas normatīvo aktu piemērošanu;
 (c)preču pārbaude vai paraugu ņemšana pārbaudes nolūkā, vai preču iznīcināšana, ja rodas citas izmaksas, kas nav saistītas ar muitas personāla iesaistīšanu; un
 (d)ārkārtas kontroles pasākumi, ja tie ir vajadzīgi sakarā ar preču veidu vai iespējamu risku.
 3.Katra Puse, izmantojot oficiālu tīmekļa vietni, nekavējoties publicē visas maksas un maksājumus, ko tā uzliek saistībā ar importu vai eksportu, tādā veidā, lai pārvaldes iestādes, tirgotāji un citas ieinteresētās personas varētu ar tām iepazīties. Minētajā informācijā norāda pamatojumu maksas vai maksājuma uzlikšanai sniegtajam pakalpojumam, atbildīgo iestādi, piemērojamo maksu un maksājumus un norēķinu laiku un kārtību. Jaunas vai grozītas maksas un maksājumus uzliek tikai tad, kad šajā punktā noteiktā informācija ir publiskota un ir brīvi pieejama.
 4.Puse saistībā ar otras Puses preču importu nepiemēro konsulārās formalitātes un ar tām saistītas maksas un maksājumus.
 GOODS.8. pants. Remontētas preces
 1.Puse nepiemēro muitas nodokli precei, neatkarīgi no tās izcelsmes, kas tiek ievesta atpakaļ Puses teritorijā pēc tam, kad prece ir bijusi uz laiku izvesta no tās teritorijas uz otras Puses teritoriju remontam.
 2.Šā panta 1. punktu nepiemēro tādām precēm, kas ievestas muitas noliktavās, brīvās tirdzniecības zonās vai ar līdzīgu statusu un ko pēc tam izved remontam un neieved atpakaļ muitas noliktavās, brīvās tirdzniecības zonās vai ar līdzīgu statusu.
 3.Puse nepiemēro muitas nodokli precei, neatkarīgi no tās izcelsmes, kas uz laiku importēta no otras Puses teritorijas remonta nolūkā.
 GOODS.9. pants. Atjaunotas preces
 1.Puse nepiešķir otras Puses atjaunotām precēm mazāk labvēlīgu režīmu par to, kādu tā piešķir līdzvērtīgām jaunām precēm.
 2.GOODS.10. pants [Importa un eksporta ierobežojumi] attiecas uz importa un eksporta aizliegumiem vai ierobežojumiem saistībā ar atjaunotām precēm. Ja kāda Puse pieņem vai saglabā importa vai eksporta aizliegumus vai ierobežojumus saistībā ar lietotām precēm, tā nepiemēro šos pasākumus atjaunotām precēm.
 3.Puse var pieprasīt, lai atjaunotas preces tiktu identificētas kā tādas izplatīšanai vai pārdošanai tās teritorijā un lai tās atbilstu visām piemērojamajām tehniskajām prasībām, kas attiecas uz līdzvērtīgām jaunām precēm.
 GOODS.10. pants. Importa un eksporta ierobežojumi
 1.Puse nepieņem vai nesaglabā nekādus aizliegumus vai ierobežojumus, ko piemēro jebkādu otras Puses preču importam vai preču eksportam vai pārdošanai eksportam uz otras Puses teritoriju, izņemot saskaņā ar GATT 1994 XI pantu un tā piezīmēm un papildnoteikumiem. Tādējādi GATT 1994 XI pants un tā piezīmes un papildnoteikumi mutatis mutandis tiek iekļauti šajā nolīgumā un kļūst par tā daļu.
 2.Puse nepieņem vai nesaglabā:
 (a)eksporta un importa cenu prasības, izņemot tās, kas atļautas kompensācijas un antidempinga maksājumu rīkojumu un saistību izpildē; vai
 (b)importa licenču izsniegšanu ar nosacījumu par kādas veiktspējas prasības izpildi.
 GOODS.11. pants. Importa un eksporta monopoli
 Puse nenosaka vai nesaglabā importa vai eksporta monopolu. Šajā pantā importa vai eksporta monopols ir Puses piešķirtas ekskluzīvas tiesības vai pilnvarojums kādai vienībai importēt preci no otras Puses vai eksportēt to uz otru Pusi.
 GOODS. 13. pants Importa licencēšanas procedūras
 1.Katra Puse nodrošina, ka visas importa licencēšanas procedūras, kas piemērojamas preču tirdzniecībai starp Pusēm, tiek piemērotas neitrāli un pārvaldītas taisnīgi, godīgi, nediskriminējoši un pārredzami.
 2.Puse pieņem vai saglabā licencēšanas procedūras kā nosacījumu importam tās teritorijā no otras Puses, ja kāda administratīva mērķa sasniegšanai nav reāli iespējamas citas piemērotas procedūras.
 3.Puse nepieņem un nesaglabā nekādas neautomātiskas importa licencēšanas procedūras, ja vien tās nav nepieciešamas, lai īstenotu kādu ar šo nolīgumu saderīgu pasākumu. Puse, kas pieņem šādu neautomātisku licencēšanas procedūru, skaidri norāda, kurš pasākums tiek īstenots ar minētās procedūras palīdzību.
 4.Katra Puse ievieš un administrē visas importa licencēšanas procedūras saskaņā ar PTO Nolīguma par importa licencēšanas procedūrām (“Importa licencēšanas nolīgums”) 1.–3. pantu. Tādēļ Importa licencēšanas nolīguma 1.–3. pants mutatis mutandis tiek iekļauts šajā nolīgumā un kļūst par tā daļu.
 5.Jebkura Puse, kas ievieš vai groza kādu importa licencēšanas procedūru, dara visu attiecīgo informāciju pieejamu tiešsaistē oficiālā tīmekļa vietnē. Ja vien iespējams, minēto informāciju dara pieejamu vismaz 21 dienu pirms jaunās vai grozītās licencēšanas procedūras piemērošanas dienas un jebkurā gadījumā ne vēlāk kā piemērošanas dienā. Minētā informācija ietver datus, kas prasīti saskaņā ar Importa licencēšanas nolīguma 5. pantu.
 6.Pēc otras Puses pieprasījuma Puse nekavējoties sniedz visu attiecīgo informāciju par visām importa licencēšanas procedūrām, ko tā plāno pieņemt vai saglabā, tostarp informāciju, kas minēta Importa licencēšanas nolīguma 1.–3. pantā.
 7.Lielākai noteiktībai – nekas šajā pantā neliek kādai Pusei piešķirt importa licenci vai neliedz Pusei īstenot savus pienākumus vai saistības saskaņā ar Apvienoto Nāciju Organizācijas Drošības padomes rezolūcijām vai saskaņā ar daudzpusējiem ieroču neizplatīšanas režīmiem un importa kontroles pasākumiem.
 GOODS. 14. pants Eksporta licencēšanas procedūras
 1.Katra Puse publicē visas jaunās eksporta licencēšanas procedūras vai jebkādas izmaiņas esošajā eksporta licencēšanas procedūrā tā, lai pārvaldes iestādes, tirgotāji un citas ieinteresētās personas varētu ar tām iepazīties. Šāda publicēšana, ja vien iespējams, notiek 45 dienas pirms procedūras vai grozījumu stāšanās spēkā, un jebkurā gadījumā ne vēlāk kā dienā, kad šāda procedūra vai grozījumi stājas spēkā, un attiecīgā gadījumā publicēšana tiek veikta visās attiecīgajās pārvaldes iestāžu tīmekļa vietnēs.
 2.Publicējot eksporta licencēšanas procedūras, norāda šādu informāciju:
 (a)eksporta licencēšanas procedūru teksti vai jebkuri grozījumi, kas tiek izdarīti šajās procedūrās;
 (b)preces, uz kurām katra licencēšanas procedūra attiecas;
 (c)attiecībā uz katru procedūru – procesa apraksts, kā pieteikties licences saņemšanai, un visi kritēriji, kas jāizpilda pieteikuma iesniedzējam, lai tas būtu tiesīgs pieteikties licences saņemšanai, piemēram, darbības licence, investīciju veikšana vai uzturēšana vai darbība, izmantojot konkrētu uzņēmējdarbības formu kādas Puses teritorijā;
 (d)kontaktpunkts vai punkti, kuros ieinteresētās personas var saņemt papildu informāciju par nosacījumiem eksporta licences saņemšanai;
 (e)administratīvā struktūra vai struktūras, kurās jāiesniedz pieteikums un citi attiecīgie dokumenti;
 (f)jebkura tāda pasākuma vai pasākumu apraksts, ko īsteno, izmantojot eksporta licencēšanas procedūru;
 (g)laika posmu, kurā katra eksporta licencēšanas procedūra būs spēkā, ja vien šī procedūra nepaliek spēkā, līdz tā tiks atsaukta vai pārskatīta jaunā publikācijā;
 (h)ja Puse grasās izmantot licencēšanas procedūru eksporta kvotas administrēšanai – kopējais daudzums un attiecīgā gadījumā kvotas vērtība un kvotas sākuma un beigu datums, un
 (i)visi atbrīvojumi vai izņēmumi, kas aizstāj prasību saņemt eksporta licenci, informācija, kā pieprasīt vai izmantot šos atbrīvojumus vai izņēmumus un to piešķiršanas kritēriji.
 3.Katra Puse 45 dienu laikā pēc šā nolīguma stāšanās spēkā paziņo otrai Pusei par tās esošajām eksporta licencēšanas procedūrām. Katra Puse 60 dienu laikā pēc publicēšanas paziņo otrai Pusei par visām jaunām eksporta licencēšanas procedūrām un visiem grozījumiem esošajās eksporta licencēšanas procedūrās. Paziņojumā ietver atsauci uz avotiem, kuros ir publicēta saskaņā ar 2. punktu prasītā informācija, un attiecīgā gadījumā norāda attiecīgo pārvaldes iestāžu tīmekļa vietņu adresi.
 4.Lielākai noteiktībai – nekas šajā pantā neliek Pusei piešķirt eksporta licenci vai neliedz Pusei īstenot savas saistības saskaņā ar Apvienoto Nāciju Organizācijas Drošības padomes rezolūcijām, kā arī saskaņā ar daudzpusējiem ieroču neizplatīšanas režīmiem un eksporta kontroles pasākumiem, tostarp Vasenāras vienošanos parasto ieroču un divējāda lietojuma preču un tehnoloģiju eksporta kontrolei, Austrālijas grupu, Kodolmateriālu piegādātāju valstu grupu un raķešu tehnoloģiju kontroles režīmu, vai pieņemt, saglabāt vai īstenot neatkarīgus sankciju režīmus.
 GOODS.15. pants. Muitas vērtības noteikšana
 Katra Puse nosaka savā teritorijā importēto otras Puses preču muitas vērtību saskaņā ar GATT 1994 VII pantu un Nolīgumu par muitas vērtības noteikšanu. Tādējādi GATT 1994 VII pants un tā piezīmes un papildnoteikumi un 1.–17. pants Nolīgumā par muitas vērtības noteikšanu, ieskaitot tā skaidrojošās piezīmes, mutatis mutandis tiek iekļauti šajā nolīgumā un kļūst par tā daļu.
 GOODS.16. pants. Preferenču izmantošana
 1.Lai uzraudzītu šā nolīguma darbību un aprēķinātu preferenču izmantošanas rādītājus, Puses katru gadu apmainās ar importa statistiku par 10 gadu ilgu laikposmu, kas sākas vienu gadu pēc šā nolīguma stāšanās spēkā. Ja vien Tirdzniecības partnerības komiteja nelemj citādi, šo laikposmu automātiski pagarina par pieciem gadiem, un pēc tam Tirdzniecības partnerības komiteja var lemt to vēl pagarināt.
 2.Apmaiņa ar importa statistiku aptver datus, kas attiecas uz pēdējo pieejamo gadu, tostarp vērtību un, attiecīgā gadījumā, apjomu tarifa pozīcijas līmenī attiecībā uz to otras Puses preču importu, kurām piemēro preferenciālu nodokļu režīmu saskaņā ar šo nolīgumu, un to preču importu, kurām piemēro nepreferenciālu režīmu.
 GOODS.17. pants. Tirdzniecības aizsardzības instrumenti
 1.Puses apstiprina savas tiesības un pienākumus saskaņā ar GATT 1994 VI pantu, Antidempinga nolīgumu, SKP nolīgumu, GATT 1994 XIX pantu, Nolīgumu par aizsardzības pasākumiem un Nolīguma par lauksaimniecību 5. pantu.
 2.Šīs sadaļas 2. nodaļa [Izcelsmes noteikumi] neattiecas uz antidempinga, kompensācijas un aizsardzības izmeklēšanām un pasākumiem.
 3.Katra Puse piemēro antidempinga un kompensācijas pasākumus saskaņā ar Antidempinga nolīguma un SKP nolīguma prasībām un atbilstoši taisnīgam un pārredzamam procesam.
 4.Visām antidempinga vai kompensācijas izmeklēšanā ieinteresētajām pusēm tiek dotas visas iespējas aizstāvēt savas intereses, ja tas nevajadzīgi neaizkavē izmeklēšanas
 1
 veikšanu.
 5.Katras Puses izmeklēšanas iestāde saskaņā ar Puses tiesību aktiem var apsvērt, vai uzliekamā antidempinga maksājuma apmērs ir pilna dempinga starpība vai mazāka summa.
 6.Katras Puses izmeklēšanas iestāde saskaņā ar Puses tiesību aktiem izskata sniegto informāciju, lai noteiktu to, vai antidempinga vai kompensācijas maksājuma noteikšana būtu sabiedrības interesēs.
 7.Puse attiecībā uz vienu un to pašu preci vienlaicīgi nepiemēro vai nepatur spēkā:
 (a)pasākumu saskaņā ar Lauksaimniecības nolīguma 5. pantu un
 (b)pasākumu saskaņā ar GATT 1994 XIX pantu un Nolīgumu par aizsardzības pasākumiem.
 8.Uz šā panta 1.–6. punktu neattiecas sestās daļas [Strīdu izšķiršana] I sadaļa.
 GOODS.18. pants. Esošo PTO tarifu kvotu izmantošana
 1.Ražojumus, kuru izcelsme ir vienā Pusē, nevar importēt otrā Pusē atbilstīgi esošajām PTO tarifu kvotām, kā noteikts 2. punktā. Tas ietver tās tarifu kvotas, kas sadalītas starp Pusēm saskaņā ar GATT XXVIII panta sarunām, kuras Eiropas Savienība uzsākusi PTO dokumentā G/SECRET/42/Add.2 un Apvienotā Karaliste PTO dokumentā G/SECRET/44, un kas noteiktas katras Puses attiecīgajos iekšējos tiesību aktos. Šā panta nolūkos ražojumu noteiktas izcelsmes statusu nosaka, pamatojoties uz importētājā Pusē piemērojamajiem nepreferenciālās izcelsmes noteikumiem.
 2.Šā panta 1. punkta nolūkos “esošās PTO tarifu kvotas” ir tās tarifu kvotas, kas ir Eiropas Savienības PTO koncesijas, kuras iekļautas ES-28 koncesiju un saistību saraksta projektā saskaņā ar GATT 1994, kas Pasaules Tirdzniecības organizācijai ir iesniegts dokumentā G/MA/TAR/RS/506, kurā grozījumi izdarīti ar dokumentiem G/MA/TAR/RS/506/Add.1 un G/MA/TAR/RS/506/Add.2.
 GOODS.19. pants. Pasākumi muitas tiesību aktu pārkāpumu vai apiešanas gadījumā
 1.Puses sadarbojas, lai novērstu, atklātu un apkarotu muitas tiesību aktu pārkāpumus vai apiešanu saskaņā ar to saistībām, kas noteiktas šīs sadaļas 2. nodaļā [Izcelsmes noteikumi] un Protokolā par savstarpējo administratīvo palīdzību muitas lietās. Katra Puse veic piemērotus un salīdzināmus pasākumus, lai aizsargātu savas un otras Puses finansiālās intereses saistībā ar nodokļu iekasēšanu par precēm, ko ieved Apvienotās Karalistes vai Savienības muitas teritorijā.
 2.Ņemot vērā iespēju piešķirt atbrīvojumu likumpaklausīgiem tirgotājiem saskaņā ar 7. punktu, Puse var saskaņā ar 3. un 4. punktā noteikto procedūru uz laiku apturēt attiecīgo preferenciālo režīmu attiecīgajam(-iem) ražojumam(-iem), ja:
 a) minētā Puse, pamatojoties uz objektīvu, pārliecinošu un pārbaudāmu informāciju, ir konstatējusi, ka ir notikuši sistemātiski un liela mēroga muitas tiesību aktu pārkāpumi vai apiešana, un
 b) otra Puse atkārtoti un nepamatoti atsakās pildīt vai kā citādi nepilda savas saistības, kas minētas 1. punktā.
 3.Puse, kas izdarījusi 2. punktā minēto konstatējumu, par to paziņo Tirdzniecības partnerības komitejai un Tirdzniecības partnerības komitejā sāk apspriešanos ar otru Pusi, lai panāktu savstarpēji pieņemamu risinājumu.
 4.Ja Puses trīs mēnešu laikā pēc paziņošanas dienas nevienojas par savstarpēji pieņemamu risinājumu, Puse, kas izdarījusi konstatējumu, var nolemt uz laiku apturēt attiecīgo preferenciālo režīmu attiecīgajam(-iem) ražojumam(-iem). Šādā gadījumā Puse, kas izdarījusi konstatējumu, par pagaidu apturēšanu, tostarp par laikposmu, kurā tā plāno piemērot pagaidu apturēšanu, nekavējoties paziņo Tirdzniecības partnerības komitejai.
 5.Pagaidu apturēšanu piemēro tikai tik ilgi, cik nepieciešams pārkāpumu vai apiešanas novēršanai un attiecīgās Puses finansiālo interešu aizsardzībai, un jebkurā gadījumā ne ilgāk kā sešus mēnešus. Attiecīgā Puse pārskata situāciju un, ja tā nolemj, ka pagaidu apturēšana vairs nav nepieciešama, izbeidz to pirms Tirdzniecības partnerības komitejai paziņotā laikposma beigām. Ja nosacījumi, kas bijuši par iemeslu apturēšanai, Tirdzniecības partnerības komitejai paziņotā laikposma beigās joprojām pastāv, attiecīgā Puse var nolemt apturēšanu pagarināt. Jebkāda apturēšana periodiski ir jāapspriež Tirdzniecības partnerības komitejā.
 6.Katra Puse saskaņā ar tās iekšējām procedūrām publisko informāciju importētājiem par visiem lēmumiem attiecībā uz 4. un 5. punktā minēto pagaidu apturēšanu.
 7.Neatkarīgi no 4. punkta, ja importētājs spēj pierādīt importētājas Puses muitas dienestam, ka šādi ražojumi pilnībā atbilst importētājas Puses tiesību aktiem muitas jomā, šā nolīguma prasībām un visiem citiem pienācīgiem nosacījumiem, kas saistīti ar pagaidu apturēšanu, kuru importētāja Puse noteikusi saskaņā ar saviem normatīvajiem aktiem, importētāja Puse ļauj importētājam pieprasīt preferenciālu režīmu un atgūt visus nodokļus, kas samaksāti virs piemērojamajām preferenciālā tarifa likmēm, importējot ražojumus.
 GOODS.20. pants. Rīcība administratīvo kļūdu gadījumā
 Ja kompetentās iestādes eksporta brīdī pieļauj sistemātiskas kļūdas vai problēmas preferenciālās sistēmas pareizā pārvaldībā, jo īpaši šīs sadaļas 2. nodaļas noteikumu vai Protokola par savstarpēju administratīvo palīdzību muitas lietās piemērošanā, un ja šīs kļūdas vai problēmas rada sekas attiecībā uz ievedmuitas nodokļiem, Puse, kas saskaras ar šādām sekām, var lūgt Tirdzniecības partnerības komiteju izskatīt iespēju attiecīgā gadījumā pieņemt pasākumus situācijas atrisināšanai.
 GOODS.21. pants. Kultūras īpašums
 1.Puses sadarbojas, lai atvieglotu no kādas Puses teritorijas nelikumīgi izvesta kultūras īpašuma atgriešanu, ņemot vērā principus, kas ietverti 1970. gada 17. novembrī Parīzē parakstītajā UNESCO Konvencijā par kultūras īpašuma nelikumīga importa, eksporta un īpašumtiesību nodošanas aizlieguma un novēršanas līdzekļiem.
 2.Šajā pantā:
 (a)“kultūras īpašums” ir īpašums, kas klasificēts vai definēts kā piederīgs pie nacionālajām bagātībām ar māksliniecisku, vēsturisku vai arheoloģisku vērtību saskaņā ar katras Puses attiecīgajiem noteikumiem un procedūrām, un
 (b)“nelikumīgi izvests no kādas Puses teritorijas” nozīmē turpmāko:
 i) ir izvests no kādas Puses teritorijas 1993. gada 1. janvārī vai pēc šā datuma, pārkāpjot minētās Puses noteikumus par nacionālo bagātību aizsardzību vai pārkāpjot tās noteikumus par kultūras īpašuma eksportu, vai
 ii) netiek atgriezts pēc likumīgas pagaidu izvešanas termiņa beigām, vai 1993. gada 1. janvārī vai pēc šā datuma ir pārkāpts jebkurš cits šādu pagaidu izvešanu regulējošs nosacījums.
 3.Pušu kompetentās iestādes sadarbojas cita ar citu, jo īpaši:
 a) paziņojot otrai Pusei, ja tās teritorijā ir atrasts kultūras īpašums un ir pamatots iemesls uzskatīt, ka kultūras īpašums ir nelikumīgi izvests no otras Puses teritorijas;
 b) izskatot otras Puses pieprasījumus par tā kultūras īpašuma atgriešanu, kas nelikumīgi izvests no minētās Puses teritorijas;
 c) ar nepieciešamajiem pagaidu pasākumiem novēršot jebkādas darbības, ar kurām izvairās no šāda kultūras īpašuma atgriešanas, un
 d) veicot jebkādus pasākumus, kas vajadzīgi no otras Puses teritorijas nelikumīgi izvesta kultūras īpašuma fiziskai saglabāšanai.
 4.Katra Puse nosaka kontaktpunktu, kas ir atbildīgs par saziņu ar otras Puses kontaktpunktu par visiem jautājumiem, kas rodas saistībā ar šo pantu, tostarp attiecībā uz 3. punkta a) un b) apakšpunktā minētajiem paziņojumiem un pieprasījumiem.
 5.Paredzētajā Pušu sadarbībā vajadzības gadījumā iesaista Pušu muitas dienestus, kas ir atbildīgi par kultūras īpašuma eksporta procedūru pārvaldību.
 6. Uz šo pantu neattiecas sestās daļas [Strīdu izšķiršana] I sadaļa.
 2. nodaļa. Izcelsmes noteikumi
 1. iedaļa.. Izcelsmes noteikumi
 ORIG.1. pants. Mērķis
 Šīs nodaļas mērķis ir izstrādāt noteikumus, kas nosaka preču izcelsmi, lai piemērotu preferenciāla tarifa režīmu saskaņā ar šo nolīgumu, un nosaka saistītās izcelsmes procedūras.
 ORIG.2. pants. Definīcijas
 Šajā nodaļā piemēro šādas definīcijas:
 (a)“klasifikācija” ir ražojuma vai materiāla iekļaušana konkrētā Harmonizētās sistēmas nodaļā, pozīcijā vai apakšpozīcijā;
 (b)“sūtījums” ir ražojumi, kurus vai nu viens eksportētājs vienlaicīgi nosūta vienam saņēmējam, vai uz kuriem attiecas vienots pārvadājuma dokuments par to nosūtīšanu no eksportētāja saņēmējam, vai, ja šāda dokumenta nav, viens rēķins;
 (c)“eksportētājs” ir persona, kuras atrašanās vieta ir kādā no Pusēm un kura saskaņā ar prasībām, kas noteiktas attiecīgās Puses normatīvajos aktos, eksportē vai ražo noteiktas izcelsmes ražojumu un sagatavo paziņojumu par izcelsmi;
 (d)“importētājs” ir persona, kas importē noteiktas izcelsmes ražojumu un pieprasa tam piemērot preferenciāla tarifa režīmu;
 (e)“materiāls” ir jebkāda viela, kas izmantota ražojuma izgatavošanā, tostarp jebkuras detaļas, sastāvdaļas, izejvielas vai daļas;
 (f)“nenoteiktas izcelsmes materiāls” ir materiāls, kas nav kvalificējams kā noteiktas izcelsmes materiāls saskaņā ar šo nodaļu, tostarp materiāls, kura izcelsmes statusu nevar noteikt;
 (g)“ražojums” ir ražojums, kas rodas ražošanas rezultātā, pat ja to paredzēts izmantot kā materiālu cita ražojuma ražošanā;
 (h)“ražošana” ir jebkura apstrāde vai pārstrāde, ieskaitot montāžu.
 ORIG.3. pants. Vispārīgas prasības
 1.
 Lai kāda Puse saskaņā ar šo nolīgumu otras Puses noteiktas izcelsmes precei piemērotu Puses preferenciāla tarifa režīmu (ar nosacījumu, ka ražojumi atbilst visām pārējām prasībām, kas piemērojamas saskaņā ar šo nodaļu), par otras Puses izcelsmes ražojumiem uzskata šādus ražojumus:
 (a)ražojumi, kas ir pilnībā iegūti otrā Pusē ORIG.5. panta [Pilnībā iegūti ražojumi] nozīmē,
 (b)ražojumi, kas ražoti otrā Pusē tikai no otras Puses noteiktas izcelsmes materiāliem, un
 (c)ražojumi, kas ražoti minētajā Pusē un satur nenoteiktas izcelsmes materiālus, ja tie atbilst ORIG-2 PIELIKUMĀ [Konkrētiem ražojumiem piemērojamie izcelsmes noteikumi] izklāstītajām prasībām.
 2.
 Ja ražojums ir ieguvis noteiktas izcelsmes statusu, nenoteiktas izcelsmes materiālus, kas izmantoti šā ražojuma ražošanā, neuzskata par nenoteiktas izcelsmes materiāliem, kad minētais ražojums kā materiāls tiek iekļauts kādā citā ražojumā.
 3.
 Noteiktas izcelsmes statusa iegūšana Apvienotajā Karalistē vai Savienībā ir nepārtraukta.
 ORIG.4. pants. Izcelsmes kumulācija
 1.Kādas Puses noteiktas izcelsmes ražojumu uzskata par otras Puses noteiktas izcelsmes ražojumu, ja šo ražojumu izmanto par materiālu cita ražojuma ražošanai minētajā otrā Pusē.
 2.Lai noteiktu, vai ražojums ir otras Puses noteiktas izcelsmes ražojums, var ņemt vērā kādā Pusē veiktu nenoteiktas izcelsmes materiālam piemērotu ražošanu.
 3.Šā panta 1. un 2. punktu nepiemēro, ja otrā Pusē veiktā ražošana nepārsniedz darbības, kas minētas ORIG.7. pantā [Nepietiekama ražošana].
 4.Lai eksportētājs varētu aizpildīt ORIG.18. panta [Pieprasījums piemērot preferenciāla tarifa režīmu] 2. punkta a) apakšpunktā minēto paziņojumu par izcelsmi attiecībā uz šā panta 2. punktā minēto ražojumu, eksportētājs no sava piegādātāja saņem ORIG-3 pielikumā [Piegādātāja deklarācija] paredzēto piegādātāja deklarāciju vai līdzvērtīgu dokumentu, kurā ietverta tā pati informācija, pietiekami detalizēti aprakstot attiecīgos nenoteiktas izcelsmes materiālus, lai tos varētu identificēt.
 ORIG.5. pants. Pilnībā iegūti ražojumi
 1.
 Šādus ražojumus uzskata par pilnībā iegūtiem kādā no Pusēm:
 (a)minerālprodukti, kas iegūti vai paņemti no to zemes vai jūras gultnes;
 (b)tajā audzēti vai novākti augi un augu valsts produkti;
 (c)tur dzimuši un audzēti dzīvnieki;
 (d)no tur audzētiem dzīviem dzīvniekiem iegūti produkti;
 (e)produkti, kas iegūti no nokautiem dzīvniekiem, kuri tur dzimuši un audzēti;
 (f)produkti, kas iegūti, tur medījot un zvejojot;
 (g)produkti, kas tur iegūti akvakultūrā, ja ūdens organismi, tostarp zivis, gliemji, vēžveidīgie, citi ūdens bezmugurkaulnieki un ūdensaugi ir tur izšķīlušies vai audzēti no sēklas materiāla, piemēram, oliņām, ikriem, mazuļiem, nepieaugušām zivīm, kāpuriem, plankumotajā stadijā esošiem mazuļiem, smoltiem vai citām dzimumnenobriedušām zivīm pēckāpura stadijā, iejaucoties audzēšanas vai augšanas procesos, lai veicinātu ražošanu, piemēram, veicot regulāru krājumu papildināšanu, barošanu vai aizsardzību pret plēsējiem;
 (h)produkti, kas iegūti jūras zvejā, un citi produkti, kas iegūti jūrā ar kādas Puses kuģiem ārpus teritoriālajiem ūdeņiem;
 (i)ražojumi, kas izgatavoti uz kādas Puses apstrādes kuģiem vienīgi no h) apakšpunktā minētajiem produktiem;
 (j)produkti, kas iegūti no jūras gultnes vai dzīlēm ārpus teritoriālajiem ūdeņiem, ja Pusēm ir tiesības izmantot vai apstrādāt šo jūras gultni vai dzīles;
 (k)atkritumi un lūžņi, kas radušies tur veiktās ražošanas darbībās;
 (l)no kādā Pusē savāktiem lietotiem ražojumiem iegūti atkritumi un lūžņi, ar nosacījumu, ka minētie ražojumi ir derīgi vienīgi izejvielu atgūšanai;
 (m)ražojumi, ko tur ražo tikai no a)–l) apakšpunktā precizētajiem izstrādājumiem.
 2.
 Termini “kādas Puses kuģis” un “kādas Puses apstrādes kuģis” 1. punkta h) un i) apakšpunktā nozīmē kuģi un apstrādes kuģi, kas:
 a)
 ir reģistrēts kādā dalībvalstī vai Apvienotajā Karalistē;
 b)
 kuģo ar kādas dalībvalsts vai Apvienotās Karalistes karogu un
 c)
 atbilst vienam no turpmāk minētajiem nosacījumiem:
 i)
 vismaz 50 % pieder kādas dalībvalsts vai Apvienotās Karalistes valstspiederīgajiem vai
 ii)
 pieder juridiskām personām:
 A) no kurām katrai galvenais birojs un galvenā darījumdarbības vieta ir Savienībā vai Apvienotajā Karalistē un
 B) no kurām katra vismaz 50 % apmērā pieder kādas dalībvalsts vai Apvienotās Karalistes publiskām struktūrām, valstspiederīgajiem vai juridiskām personām.
 ORIG.6. pants. Pielaides
 1.Ja ražojums neatbilst prasībām, kas izklāstītas ORIG-2 PIELIKUMĀ [Konkrētiem ražojumiem piemērojamie izcelsmes noteikumi], jo tā ražošanā ir izmantots nenoteiktas izcelsmes materiāls, minēto ražojumu tomēr uzskata par kādas Puses izcelsmes ražojumu, ja:
 a)
 nenoteiktas izcelsmes materiālu, kas izmantoti to ražojumu ražošanā, kuri klasificēti Harmonizētās sistēmas 2. un 4.–24. nodaļā, izņemot 16. nodaļā minētos pārstrādātos zvejniecības produktus, kopējais svars nepārsniedz 15 % no ražojuma svara;
 b)
 nenoteiktas izcelsmes materiālu kopējā vērtība visiem pārējiem ražojumiem, izņemot Harmonizētās sistēmas 50.–63. nodaļā klasificētos ražojumus, nepārsniedz 10 % no ražojuma ražotāja cenas; vai
 c)
 ražojumam, kas klasificēts Harmonizētās sistēmas 50.–63. nodaļā, piemēro pielaides, kas noteiktas ORIG-1 PIELIKUMA [Ievadpiezīmes par konkrētiem ražojumiem piemērojamiem izcelsmes noteikumiem] 7. un 8. piezīmē.
 2.
 Šā panta 1. punktu nepiemēro, ja ražojuma ražošanā izmantoto nenoteiktas izcelsmes materiālu vērtība vai svars pārsniedz kādu nenoteiktas izcelsmes materiālu maksimālās vērtības vai svara procentuālo daudzumu, kā noteikts ORIG-2 PIELIKUMĀ [Konkrētiem ražojumiem piemērojamie izcelsmes noteikumi] izklāstītajās prasībās.
 3.
 Šā panta 1. punktu nepiemēro ražojumiem, kas pilnībā iegūti kādā Pusē ORIG.5. panta [Pilnībā iegūti ražojumi] nozīmē. Ja ORIG-2 PIELIKUMĀ [Konkrētiem ražojumiem piemērojamie izcelsmes noteikumi] paredzēts, ka ražojuma ražošanā izmantotajiem materiāliem jābūt pilnībā iegūtiem, piemēro šā panta 1. un 2. punktu.
 ORIG.7. pants. Nepietiekama ražošana
 1.
 Neatkarīgi no ORIG.3. panta [Vispārīgas prasības] 1. punkta c) apakšpunkta, ražojumu neuzskata par kādas Puses izcelsmes ražojumu, ja ražojuma ražošana kādā Pusē sastāv tikai no vienas vai vairākām šādām darbībām, kuras veic nenoteiktas izcelsmes materiāliem:
 a)
 saglabāšanas darbības, piemēram, žāvēšana, saldēšana, turēšana sālījumā un citas līdzīgas darbības, ja to vienīgais mērķis ir nodrošināt ražojumu uzturēšanu labā stāvoklī pārvadāšanas un uzglabāšanas
 2
 laikā;
 b)
 iepakojumu sadalīšana vai salikšana;
 c)
 mazgāšana, tīrīšana; putekļu, oksīdu, eļļu, krāsu vai citu segumu noņemšana;
 d)
 tekstilmateriālu un tekstilizstrādājumu gludināšana vai presēšana;
 e)
 vienkāršas krāsošanas un pulēšanas darbības;
 f)
 rīsu atsēnalošana un daļēja vai pilnīga samalšana; graudaugu un rīsu pulēšana un glazēšana; rīsu balināšana;
 g)
 darbības cukura iekrāsošanai vai aromatizēšanai vai cukurgraudiņu veidošanai; cieta cukura daļēja vai pilnīga samalšana;
 h)
 augļu, riekstu un dārzeņu mizošana, kauliņu izņemšana un lobīšana;
 i)
 asināšana, vienkārša slīpēšana vai vienkārša sadalīšana;
 j)
 sijāšana, šķirošana, sadalīšana, klasificēšana, piemeklēšana (ietverot preču komplektēšanu);
 k)
 vienkārša iepildīšana pudelēs, bundžās, flakonos, maisos, kastēs, kārbās, piestiprināšana pie kartītēm vai plāksnēm un visas pārējās vienkāršās iepakošanas darbības;
 l)
 uzrakstu, etiķešu, logotipu un citu tamlīdzīgu atšķirības zīmju piestiprināšana vai uzdrukāšana uz ražojumiem vai to iesaiņojuma;
 m)
 vienkārša vienādu vai dažādu produktu sajaukšana; cukura sajaukšana ar jebkādiem citiem materiāliem;
 n)
 vienkārša ūdens pievienošana vai atšķaidīšana ar ūdeni vai citu vielu, kas būtiski nemaina ražojuma īpašības, vai ražojumu dehidratācija vai denaturācija;
 o)
 vienkārša sastāvdaļu salikšana, lai iegūtu gatavu ražojumu, vai ražojumu izjaukšana pa daļām;
 p)
 dzīvnieku kaušana.
 2.
 Panta 1. punkta nolūkos darbības uzskata par vienkāršām, ja to veikšanai nav vajadzīgas īpašas prasmes vai mehānismi, iekārtas vai aprīkojums, kas īpaši izgatavots vai uzstādīts un nepieciešams minēto darbību veikšanai.
 ORIG.8. pants. Kvalifikācijas vienība
 1.
 Kvalifikācijas vienība šīs nodaļas noteikumu piemērošanai ir konkrētais ražojums, ko uzskata par pamatvienību, klasificējot ražojumu Harmonizētajā sistēmā.
 2. Ja sūtījumā ir vairāki vienādi ražojumi, kas Harmonizētajā sistēmā klasificēti vienā pozīcijā, tad, piemērojot šīs nodaļas noteikumus, katru ražojumu ņem vērā atsevišķi.
 ORIG.9. pants. Iepakojuma materiāli un tara pārvadāšanai
 Iepakojuma materiālus un taru, ko izmanto ražojuma aizsargāšanai transportēšanas laikā, neņem vērā, nosakot ražojuma noteiktas izcelsmes statusu.
 ORIG.10. pants. Iepakojuma materiāli un tara mazumtirdzniecībai
 Iepakojuma materiālus un taru, kurā ražojums ir iepakots mazumtirdzniecībai, ja to klasificē kopā ar ražojumu, neņem vērā, nosakot ražojuma izcelsmi, izņemot nenoteiktas izcelsmes materiālu vērtības aprēķināšanas nolūkos, ja uz ražojumu attiecas nenoteiktas izcelsmes materiālu maksimālā vērtība saskaņā ar ORIG-2 PIELIKUMU [Konkrētiem ražojumiem piemērojamie izcelsmes noteikumi].
 ORIG.11. pants. Palīgierīces, rezerves daļas un darbarīki
 1.
 Palīgierīces, rezerves daļas, darbarīkus un instrukcijas vai citus informatīvus materiālus uzskata par vienu ražojumu kopā ar attiecīgo iekārtu, mašīnu, aparātu vai transportlīdzekli, ja tie:
 (a)ir klasificēti un piegādāti kopā ar ražojumu un par tiem nav izrakstīts atsevišķs rēķins un
 (b)ir minētajam ražojumam raksturīga veida un tam raksturīgā daudzumā un vērtībā.
 2.
 Šā panta 1. punktā minētās palīgierīces, rezerves daļas un darbarīkus un instrukcijas vai citus informatīvus materiālus neņem vērā, nosakot ražojuma izcelsmi, izņemot nenoteiktas izcelsmes materiālu vērtības aprēķināšanas nolūkos, ja uz ražojumu attiecas nenoteiktas izcelsmes materiālu maksimālā vērtība saskaņā ar ORIG-2 PIELIKUMU [Konkrētiem ražojumiem piemērojamie izcelsmes noteikumi].
 ORIG.12. pants. Komplekti
 Uzskata, ka komplektiem, kas definēti Harmonizētās sistēmas interpretācijas 3. vispārīgajā interpretācijas noteikumā, ir kādas Puses izcelsme, ja visām to sastāvdaļām ir noteikta izcelsme. Ja komplekts ir veidots no noteiktas izcelsmes komponentiem un nenoteiktas izcelsmes komponentiem, tad uzskata, ka komplektam kopumā ir noteikta izcelsme Pusē, ja nenoteiktas izcelsmes komponentu vērtība nepārsniedz 15 % no komplekta ražotāja cenas.
 ORIG.13. pants. Neitrālie elementi
 Lai noteiktu to, vai ražojums ir kādas Puses izcelsmes ražojums, nav jānosaka izcelsme šādiem ražošanas procesā izmantotiem elementiem:
 a)
 degviela, enerģija, katalizatori un šķīdinātāji;
 b)
 ražotne, aprīkojums, rezerves daļas un materiāli, ko izmanto iekārtu un ēku uzturēšanai;
 c)
 mehānismi, darbarīki, veidnes un matricas;
 d)
 smērvielas, ziedes, jaukti materiāli un citi materiāli, ko lieto ražošanā vai iekārtu un ēku izmantošanai,
 e)
 cimdi, brilles, apavi, apģērbs, drošības aprīkojums un piederumi;
 f)
 iekārtas, ierīces un piederumi, kurus izmanto, lai testētu vai pārbaudītu ražojumu, un
 g)
 citi ražošanā izmantoti materiāli, kas nav iekļauti ražojumā un nav arī paredzēti iekļaušanai ražojuma galīgajā sastāvā.
 ORIG.14. pants. Uzskaites nošķiršana
 1.
 Noteiktas izcelsmes un nenoteiktas izcelsmes atvietojami materiāli vai “atvietojami ražojumi” glabāšanas laikā ir fiziski jānošķir, lai saglabātu to noteiktas un nenoteiktas izcelsmes statusu.
 2.
 Šā panta 1. punkta nolūkā “atvietojami materiāli” vai “atvietojami ražojumi” ir materiāli vai ražojumi, kas ir viena veida, kam ir vienāda komerciālā kvalitāte, vienādas tehniskās un fizikālās īpašības un ko nevar atšķirt vienu no otra izcelsmes noteikšanas nolūkā.
 3.
 Neatkarīgi no 1. punkta noteiktas izcelsmes un nenoteiktas izcelsmes atvietojamus materiālus var izmantot produkta ražošanā, materiālu glabāšanas laikā tos fiziski nenošķirot, ar nosacījumu, ka tiek izmantota uzskaites nošķiršanas metode.
 4.
 Neatkarīgi no 1. punkta noteiktas izcelsmes un nenoteiktas izcelsmes atvietojamus ražojumus, kas klasificēti Harmonizētās sistēmas 10., 15., 27., 28., 29. nodaļā, 32.01.–32.07. pozīcijā vai 39.01.–39.14. pozīcijā, var uzglabāt kādā Pusē pirms eksporta uz otru Pusi, tos fiziski nenošķirot, ar nosacījumu, ka tiek izmantota uzskaites nošķiršanas metode.
 5.
 Šā panta 3. un 4. punktā minēto uzskaites nošķiršanas metodi piemēro atbilstoši krājumu uzskaites metodei saskaņā ar Puses vispārpieņemtiem grāmatvedības principiem.
 6.
 Uzskaites nošķiršanas metode ir jebkura metode, ar kuru nodrošina, ka jebkurā brīdī noteiktas izcelsmes statusu piemēro ne lielākam materiālu vai ražojumu daudzumam, kā tas būtu gadījumā, ja materiāli vai ražojumi būtu fiziski nošķirti.
 7.
 Saskaņā ar Puses normatīvajos aktos ietvertiem nosacījumiem Puse var pieprasīt, ka uzskaites nošķiršanas metodes izmantošanai ir nepieciešama iepriekšēja atļauja, ko sniedz minētās Puses muitas dienesti. Puses muitas dienesti pārrauga šādu atļauju izmantošanu un var atsaukt atļauju, ja tās turētājs nepareizi izmanto uzskaites nošķiršanas metodi vai nepilda kādu no šajā nodaļā izklāstītajiem nosacījumiem.
 ORIG.15. pants. Atpakaļnosūtīti ražojumi
 Ja kādas Puses noteiktas izcelsmes ražojumu, kas no minētās Puses eksportēts uz trešās valsts teritoriju, nosūta atpakaļ minētajai Pusei, tad to uzskata par nenoteiktas izcelsmes ražojumu, ja vien minētās Puses muitas dienestiem nevar pierādīt, ka atpakaļ nosūtītais ražojums:
 (a)ir tas pats ražojums, kas ticis eksportēts, un
 (b)ar to nav veiktas nekādas darbības, izņemot darbības, kuras vajadzīgas, lai preci saglabātu labā stāvoklī, kamēr tā atrodas minētajā trešajā valstī vai kamēr to eksportē.
 ORIG.16. pants. Nepārveidošana
 1.
 Noteiktas izcelsmes ražojums, kas deklarēts iekšzemes lietošanai importētājā Pusē, pēc izvešanas un pirms tā deklarēšanas iekšzemes lietošanai netiek mainīts, nekādā veidā pārveidots vai pakļauts kādām darbībām, izņemot darbības, kuras veic nolūkā to saglabāt labā stāvoklī vai pievienot vai piestiprināt marķējumu, etiķetes, zīmogus vai citu dokumentāciju, lai nodrošinātu atbilstību konkrētām importējošās Puses iekšzemes prasībām.
 2.
 Ražojumu var glabāt vai izstādīt trešā valstī ar noteikumu, ka minētajā trešā valstī šis ražojums paliek muitas uzraudzībā.
 3.
 Sūtījumus trešā valstī var sadalīt, ja to veic eksportētājs vai viņš ir par to atbildīgs un ja minētajā trešā valstī sūtījumi paliek muitas uzraudzībā.
 4.
 Ja rodas šaubas par to, vai 1.–3. punktā noteiktās prasības tiek ievērotas, importētājas Puses muitas dienests var pieprasīt, lai importētājs iesniedz pierādījumus par atbilstību minētajām prasībām, kas var būt dažāda veida, ieskaitot līgumā paredzēto pārvadājumu dokumentus, piemēram, kravaszīmes vai konosamentus vai faktisku vai konkrētu pierādījumu, kura pamatā ir iepakojumu marķējums vai numerācija, vai jebkādu ar pašu ražojumu saistītu pierādījumu.
 ORIG.17. pants. Muitas nodokļu atmaksas vai atbrīvojuma pārskatīšana
 Ne agrāk kā 2 gadus pēc šā nolīguma stāšanās spēkā Tirdzniecības specializētā komiteja muitas sadarbības un izcelsmes noteikumu jomā pēc jebkuras Puses pieprasījuma pārskata Pušu attiecīgās nodokļu atmaksas un ievešanas pārstrādei shēmas. Šajā nolūkā pēc kādas Puses pieprasījuma ne vēlāk kā 60 dienas pēc minētā pieprasījuma otra Puse pieprasījuma iesniedzējai Pusei sniedz pieejamo informāciju un detalizētus statistikas datus, kas aptver laikposmu kopš šā nolīguma stāšanās spēkā vai iepriekšējos 5 gadus, ja tas ir īsāks, par tās nodokļu atmaksas un ievešanas pārstrādei shēmas darbību. Ņemot vērā šo pārskatīšanu, Tirdzniecības specializētā komiteja muitas sadarbības un izcelsmes noteikumu jomā var sniegt ieteikumus Partnerības padomei, lai grozītu šīs nodaļas un tās pielikumu noteikumus nolūkā ieviest ierobežojumus attiecībā uz muitas nodokļu atmaksu vai atbrīvojumu no tiem.
 2. iedaļa. Izcelsmes procedūras
 ORIG.18. pants. Pieprasījums piemērot preferenciāla tarifa režīmu
 1.Importētāja Puse importējot piešķir preferenciāla tarifa režīmu otras Puses izcelsmes ražojumam šīs nodaļas nozīmē, pamatojoties uz importētāja pieprasījumu piemērot preferenciāla tarifa režīmu. Importētājs ir atbildīgs par to, ka pieprasījums piemērot preferenciāla tarifa režīmu ir pareizs un atbilst šajā nodaļā noteiktajām prasībām.
 2.Pieprasījuma piemērot preferenciāla tarifa režīmu pamatā ir:
 (a)eksportētāja sagatavots paziņojums par izcelsmi, kurā apliecināts, ka tas ir noteiktas izcelsmes ražojums, vai
 (b)importētāja informētība par to, ka ražojums ir noteiktas izcelsmes ražojums.
 3.Importētājs, kas lūdz piemērot preferenciāla tarifa režīmu, pamatojoties uz 2. punkta a) apakšpunktā minēto paziņojumu par izcelsmi, patur paziņojumu par izcelsmi un, ja to pieprasa importētājas Puses muitas dienests, iesniedz tā kopiju minētajam muitas dienestam.
 ORIG.18.a pants. Preferenciāla tarifa režīma pieprasīšanas laiks
 1.Preferenciāla tarifa režīma pieprasījumu un šāda pieprasījuma pamatojumu, kā minēts ORIG.18. panta [Pieprasījums piemērot preferenciāla tarifa režīmu] 2. punktā, iekļauj muitas importa deklarācijā saskaņā ar importētājas Puses normatīvajiem aktiem.
 2.Atkāpjoties no šā panta 1. punkta, ja importētājs importēšanas laikā nav pieprasījis preferenciāla tarifa režīmu, importētāja Puse piešķir preferenciāla tarifa režīmu un atmaksā vai atlaiž visus pārmaksātos muitas nodokļus, ja:
 (a)pieprasījums piemērot preferenciāla tarifa režīmu tiek iesniegts ne vēlāk kā trīs gadus pēc importēšanas dienas vai tādā ilgākā periodā, kā noteikts importētājas Puses normatīvajos aktos,
 (b)importētājs sniedz pamatojumu pieprasījumam, kā minēts ORIG.18. panta [Pieprasījums piemērot preferenciāla tarifa režīmu] 2. punktā, un
 (c)ražojumu uzskatītu par noteiktas izcelsmes ražojumu un tas atbilstu visām citām piemērojamām prasībām šīs nodaļas 1. iedaļas [Izcelsmes noteikumi] nozīmē, ja importētājs būtu pieprasījis preferenciāla tarifa režīmu importēšanas laikā.
 Pārējie pienākumi, kas piemērojami importētājam saskaņā ar ORIG.18. pantu [Pieprasījums piemērot preferenciāla tarifa režīmu], paliek nemainīgi.
 ORIG.19. pants. Paziņojums par izcelsmi
 1.Paziņojumu par izcelsmi sagatavo ražojuma eksportētājs, pamatojoties uz informāciju, kas apliecina, ka tas ir noteiktas izcelsmes ražojums, norādot informāciju par ražojuma ražošanā izmantoto materiālu noteiktas izcelsmes statusu. Eksportētājs ir atbildīgs par to, lai paziņojums par izcelsmi un sniegtā informācija būtu pareiza.
 2.Paziņojumu par izcelsmi sagatavo, izmantojot ORIG-4. PIELIKUMĀ [Paziņojuma par izcelsmi teksts] sniegto tekstu vienā no tur norādītajām valodām, uz rēķina vai cita dokumenta, kurš sniedz pietiekami detalizētu noteiktas izcelsmes ražojuma aprakstu, kas ļauj minēto ražojumu identificēt. Eksportētājs ir atbildīgs par pietiekami detalizētas informācijas sniegšanu, lai varētu identificēt noteiktas izcelsmes ražojumu. Importētāja Puse nepieprasa, lai importētājs iesniedz paziņojuma par izcelsmi tulkojumu.
 3.Paziņojums par izcelsmi ir derīgs 12 mēnešus no tā sagatavošanas dienas vai ilgāku laikposmu, kā paredzējusi importētāja Puse, bet ne ilgāk kā 24 mēnešus.
 4.Paziņojums par izcelsmi var attiekties uz
 (a)viena vai vairāku ražojumu, ko importē kādā no Pusēm, vienu sūtījumu vai
 (b)identisku ražojumu vairākiem sūtījumiem, kurus importē uz kādu no Pusēm jebkurā laikposmā, kas norādīts paziņojumā par izcelsmi un nepārsniedz 12 mēnešus.
 5.Ja pēc importētāja pieprasījuma nesaliktus vai izjauktus ražojumus Harmonizētās sistēmas interpretācijas 2. vispārīgā noteikuma a) punkta nozīmē, kuri ietilpst Harmonizētās sistēmas XV–XXI sadaļā, ieved pa daļām, šādiem ražojumiem var izmantot vienu paziņojumu par izcelsmi saskaņā ar prasībām, ko noteicis importētājas Puses muitas dienests.
 ORIG.20. pants. Neatbilstības
 Importētājas Puses muitas dienests nenoraida pieprasījumu piemērot preferenciāla tarifa režīmu, ja paziņojumā par izcelsmi ir nelielas kļūdas vai neatbilstības, vai tikai tā iemesla dēļ, ka rēķinu ir izrakstījusi trešā valsts.
 ORIG.21. pants. Importētāja informētība
 1.Attiecībā uz preferenciāla tarifa režīma pieprasījumu, kas iesniegts saskaņā ar ORIG.18. panta [Pieprasījums piemērot preferenciāla tarifa režīmu] 2. punkta b) apakšpunktu, importētāja informētība par to, ka ražojuma izcelsme ir eksportētājā Pusē, pamatojas uz informāciju, kas pierāda, ka ražojums ir noteiktas izcelsmes ražojums un atbilst šajā nodaļā noteiktajām prasībām.
 2.Pirms tiek pieprasīts preferenciāla tarifa režīms, ja importētājs nespēj iegūt šā panta 1. punktā minēto informāciju, jo eksportētājs to uzskata par konfidenciālu informāciju vai kāda cita iemesla dēļ, eksportētājs var iesniegt paziņojumu par izcelsmi, lai importētājs varētu pieprasīt preferenciāla tarifa režīmu, pamatojoties uz ORIG.18. panta [Pieprasījums piemērot preferenciāla tarifa režīmu] 2. punkta a) apakšpunktu.
 ORIG.22. pants. Dokumentēšanas prasības
 1.Importētājs, kas iesniedz pieprasījumu piemērot preferenciāla tarifa režīmu attiecībā uz ražojumu, kurš importēts importētājā Pusē, vismaz trīs gadus pēc ražojuma importēšanas uzglabā:
 (a)ja pieprasījuma pamatā bijis paziņojums par izcelsmi — paziņojumu par izcelsmi, ko sagatavojis eksportētājs, vai
 (b)ja pieprasījuma pamatā bijusi importētāja informētība — visus dokumentus, kas apliecina, ka ražojums atbilst prasībām, lai iegūtu noteiktas izcelsmes statusu.
 2.Eksportētājs, kas ir sagatavojis paziņojumu par izcelsmi, ne mazāk kā četrus gadus pēc minētā paziņojuma par izcelsmi sagatavošanas saglabā paziņojuma par izcelsmi kopiju un visus citus dokumentus, kuri apliecina, ka ražojums atbilst prasībām, lai iegūtu noteiktas izcelsmes statusu.
 3.Saskaņā ar šo pantu uzglabājamos dokumentus var glabāt elektroniski.
 ORIG.23. pants. Nelieli sūtījumi
 1.Atkāpjoties no ORIG.18. panta [Pieprasījums piemērot preferenciāla tarifa režīmu] līdz ORIG.21. pantam [Importētāja informētība], gadījumos, kad ražojums ir deklarēts kā tāds, kas atbilst šīs nodaļas prasībām, un ja importētājas Puses muitas dienestam nav šaubu par minētās deklarācijas patiesumu, tad importētāja Puse piešķir preferenciāla tarifa režīmu:
 (a)ražojumam, ko privātpersonas nelielos iepakojumos sūta privātpersonām,
 (b)ražojumam, kas ir daļa no ceļotāja personīgās bagāžas, un
 (c)Apvienotās Karalistes gadījumā papildus a) un b) apakšpunktam — citiem zemas vērtības sūtījumiem.
 2.Šā panta 1. punktu nepiemēro šādiem ražojumiem:
 (a)ražojumi, kuru imports ir daļa no tāda importa virknes, kuru var pamatoti uzskatīt par tādu, kas veikts atsevišķi, lai izvairītos no ORIG.18. panta [Pieprasījums piemērot preferenciāla tarifa režīmu] prasībām;
 (b)attiecībā uz Savienību:
 (I)ražojums, kas importēts tirdzniecības ceļā, ja imports notiek neregulāri un ražojumi ir paredzēti tikai saņēmēju, ceļotāju vai viņu ģimenes locekļu personīgai lietošanai, tad to neuzskata par ražojumu importu tirdzniecībai, ja pēc produktu veida un daudzuma ir redzams, ka nav plānoti nekādi komerciāli mērķi, un
 (II)ražojumi, kuru kopējā vērtība pārsniedz 500 EUR, ja tos sūta sīkpakās, vai 1200 EUR to ražojumu gadījumā, kuri ir daļa no ceļotāja personīgās bagāžas. Summas katrā attiecīgajā valsts valūtā ir līdzvērtīgas tām summām, kuras izteiktas euro pēc kursa oktobra pirmajā darba dienā. Valūtas maiņas summas ir tās, ko Eiropas Centrālā banka publicē minētajā dienā, izņemot gadījumus, kad Eiropas Komisijai līdz 15. oktobrim ir paziņota atšķirīga summa, un tās piemēro no nākamā gada 1. janvāra. Eiropas Komisija paziņo Apvienotajai Karalistei attiecīgās summas. Savienība var noteikt citus ierobežojumus, kurus tā paziņos Apvienotajai Karalistei; un
 (c)attiecībā uz Apvienoto Karalisti – ražojumi, kuru kopējā vērtība pārsniedz Apvienotās Karalistes tiesību aktos noteiktās robežvērtības. Apvienotā Karaliste paziņos Savienībai šīs robežvērtības.
 3.Importētājs ir atbildīgs par to, ka deklarācija ir pareiza, un par atbilstību šajā nodaļā noteiktajām prasībām. Dokumentēšanas prasības, kas izklāstītas ORIG.22. pantā [Dokumentēšanas prasības], neattiecas uz importētāju saskaņā ar šo pantu.
 ORIG.24. pants. Pārbaude
 1.Importētājas Puses muitas dienests var pārbaudīt, vai ražojums ir noteiktas izcelsmes ražojums un vai ir izpildītas pārējās šīs nodaļas prasības, pamatojoties uz riska novērtēšanas metodēm, kas var ietvert atlasi pēc nejaušības principa. Šādu pārbaudi var veikt, pieprasot informāciju no importētāja, kurš iesniedzis ORIG.18. pantā [Pieprasījums piemērot preferenciāla tarifa režīmu] minēto pieprasījumu, importa deklarācijas iesniegšanas laikā, pirms ražojumu izlaišanas vai pēc ražojumu izlaišanas.
 2.Saskaņā ar 1. punktu pieprasītā informācija ietver tikai šādus elementus:
 (a)ja pieprasījuma pamatā bijis paziņojums par izcelsmi — paziņojums par izcelsmi; un
 (b)informācija par izcelsmes kritēriju izpildi, kas attiecas uz šādiem elementiem:
 (I)ja izcelsmes kritērijs ir “pilnībā iegūts” — piemērojamā kategorija (piemēram, ievākšana, ieguves rūpniecība, zveja) un ražošanas vieta;
 (II)ja izcelsmes kritērija pamatā ir tarifa klasifikācijas maiņa — visu nenoteiktas izcelsmes materiālu saraksts, tostarp to tarifa klasifikācija (2, 4 vai 6 ciparu formātā atkarībā no izcelsmes kritērija);
 (III)ja izcelsmes kritērija pamatā ir izmantota vērtības metode – galaražojuma vērtība, kā arī visu minētā ražojuma ražošanā izmantoto nenoteiktas izcelsmes materiālu vērtība;
 (IV)ja izcelsmes kritērija pamatā ir svars – galaražojuma svars, kā arī galaražojumā izmantoto attiecīgo nenoteiktas izcelsmes materiālu svars;
 (V)ja izcelsmes kritērija pamatā ir konkrēts ražošanas process – minētā konkrētā procesa apraksts.
 3.Sniedzot pieprasīto informāciju, importētājs var pievienot jebkādu citu informāciju, ko tas uzskata par būtisku pārbaudes nolūkiem.
 4.Ja preferenciāla tarifa režīma pieprasījuma pamatā ir paziņojums par izcelsmi, importētājs sniedz minēto paziņojumu par izcelsmi, bet var atbildēt importētājas Puses muitas dienestam, ka importētājs nespēj sniegt 2. punkta b) apakšpunktā minēto informāciju.
 5.Ja preferenciāla tarifa režīma pieprasījuma pamatā ir importētāja informētība, pēc tam, kad pārbaudi veicošais importētājas Puses muitas dienests ir pieprasījis informāciju saskaņā ar 1. punktu, tas var pieprasīt no importētāja sniegt papildu informāciju, ja šis muitas dienests uzskata, ka papildu informācija ir nepieciešama, lai pārbaudītu ražojuma noteiktu izcelsmi, vai to, ka ir izpildītas pārējās šīs nodaļas prasības. Importētājas Puses muitas dienests vajadzības gadījumā var pieprasīt importētājam sniegt konkrētus dokumentus un informāciju.
 6.Ja importētājas Puses muitas dienests nolemj apturēt preferenciāla režīma piešķiršanu attiecīgajam ražojumam līdz pārbaudes rezultātu saņemšanai, tad tas importētājam piedāvā ražojumu izlaist, piemērojot atbilstošus piesardzības pasākumus, tostarp galvojumus. Preferenciāla tarifa režīma apturēšana tiek izbeigta iespējami drīz pēc tam, kad importētājas Puses muitas dienests ir pārliecinājies par attiecīgo ražojumu noteiktas izcelsmes statusu vai par pārējo šīs nodaļas prasību izpildi.
 ORIG.25. pants. Administratīva sadarbība
 1.Lai nodrošinātu šīs nodaļas pareizu piemērošanu, Puses ar savu muitas dienestu starpniecību sadarbojas, pārbaudot, vai ražojums ir noteiktas izcelsmes ražojums un vai tas atbilst pārējām šajā nodaļā noteiktajām prasībām.
 2.Ja preferenciāla tarifa režīma pieprasījuma pamatā ir bijis paziņojums par izcelsmi, pēc tam, kad pārbaudi veicošais importētājas Puses muitas dienests vispirms ir attiecīgi pieprasījis informāciju saskaņā ar ORIG.24. panta [Pārbaude] 1. punktu, ievērojot importētāja atbildi, tas var arī pieprasīt informāciju no eksportētājas Puses muitas dienesta divu gadu laikā pēc ražojumu importēšanas vai no brīža, kad ir iesniegts pieprasījums atbilstīgi ORIG.18.a panta [Preferenciāla tarifa režīma pieprasīšanas laiks] 2. punkta a) apakšpunktam, ja pārbaudi veicošais importētājas Puses muitas dienests uzskata, ka papildu informācija ir nepieciešama, lai pārbaudītu ražojuma noteiktu izcelsmi, vai to, ka ir izpildītas pārējās šīs nodaļas prasības. Informācijas pieprasījumā ir šādi elementi:
 (a)paziņojums par izcelsmi;
 (b)tā muitas dienesta identifikācijas dati, kas iesniedz pieprasījumu;
 (c)eksportētāja vārds vai nosaukums;
 (d)pārbaudes objekts un darbības joma un
 (e)visa attiecīgā dokumentācija
 Turklāt importētājas Puses muitas dienests vajadzības gadījumā var lūgt eksportētājas Puses muitas dienestam iesniegt konkrētus dokumentus un informāciju.
 3.Eksportētājas Puses muitas dienests var saskaņā ar Puses normatīvajiem aktiem pieprasīt dokumentus vai pārbaudi, pieprasot jebkādus pierādījumus vai apmeklējot eksportētāja telpas, lai apskatītu dokumentus un iekārtas, ko izmanto ražojuma ražošanā.
 4.Neskarot 5. punktu, eksportētājas Puses muitas dienests, kas saņēmis 2. punktā minēto pieprasījumu, sniedz importētājas Puses muitas dienestam šādu informāciju:
 (a)pieprasītā dokumentācija, ja tā ir pieejama;
 (b)atzinums par ražojuma noteiktas izcelsmes statusu;
 (c)pārbaudāmā ražojuma apraksts un tarifa klasifikācija saistībā ar šīs nodaļas piemērošanu;
 (d)ražošanas procesa apraksts un skaidrojums, kas ir pietiekams, lai pamatotu ražojuma noteiktas izcelsmes statusu;
 (e)informācija par veidu, kādā veikta pārbaude, un
 (f)vajadzības gadījumā – pavaddokumenti.
 5.Eksportētājas Puses muitas dienests nesniedz 4. punkta a), d) un f) apakšpunktā minēto informāciju importētājas Puses muitas dienestam, ja eksportētājs uzskata, ka minētā informācija ir konfidenciāla.
 6.Katra Puse paziņo otrai Pusei muitas dienestu kontaktinformāciju un paziņo otrai Pusei par jebkādām izmaiņām šajā kontaktinformācijā 30 dienu laikā pēc izmaiņu veikšanas dienas.
 ORIG.26. pants. Preferenciāla tarifa režīma atteikums
 1.Neskarot 3. punktu, importētājas Puses muitas dienests var atteikt preferenciāla tarifa režīmu, ja:
 (a)trīs mēnešu laikā pēc dienas, kad pieprasīta informācija saskaņā ar ORIG.24. panta [Pārbaude] 1. punktu:
 (I)importētājs nav sniedzis atbildi;
 (II)ja preferenciāla tarifa režīma pieprasījuma pamatā bijis paziņojums par izcelsmi, paziņojums par izcelsmi nav iesniegts, vai
 (III)ja preferenciāla tarifa režīma pieprasījuma pamatā bijusi importētāja informētība, importētāja sniegtā informācija nav pietiekama, lai apstiprinātu, ka ražojums ir noteiktas izcelsmes ražojums;
 (b)trīs mēnešu laikā pēc dienas, kad pieprasīta papildu informācija saskaņā ar ORIG.24. panta [Pārbaude] 5. punktu:
 i) importētājs nav sniedzis atbildi; vai
 ii) importētāja sniegtā informācija nav pietiekama, lai apstiprinātu, ka ražojums ir noteiktas izcelsmes ražojums;
 c) 10 mēnešu
 3
 laikā pēc dienas, kad pieprasīta informācija saskaņā ar ORIG.25. panta [Administratīvā sadarbība] 2. punktu:
 i) eksportētājas Puses muitas dienests nav sniedzis atbildi vai
 ii) eksportētājas Puses muitas dienesta sniegtā informācija nav pietiekama, lai apstiprinātu, ka ražojums ir noteiktas izcelsmes ražojums.
 2.Importētājas Puses muitas dienests var atteikt preferenciāla tarifa režīmu ražojumam, kam importētājs lūdz piemērot preferenciāla tarifa režīmu, ja importētājs neievēro tādas šīs nodaļas prasības, kuras neattiecas uz ražojumu noteiktas izcelsmes statusu.
 3.Ja importētājas Puses muitas dienestam ir pietiekams pamatojums atteikt preferenciāla tarifa režīmu saskaņā ar šā panta 1. punktu, gadījumos, kad eksportētājas Puses muitas dienests ir sniedzis atzinumu saskaņā ar ORIG.25. panta [Administratīvā sadarbība] 4. punkta b) apakšpunktu, apliecinot ražojuma noteiktas izcelsmes statusu, importētājas Puses muitas dienests savu nodomu atteikt preferenciāla tarifa režīmu eksportētājas Puses muitas dienestam paziņo divu mēnešu laikā pēc minētā atzinuma saņemšanas dienas.
 Ja ir sniegts šāds paziņojums, pēc vienas Puses pieprasījuma Puses apspriežas trīs mēnešu laikā pēc paziņojuma dienas. Apspriešanās termiņu var pagarināt, katru gadījumu izskatot atsevišķi, ja Pušu muitas dienesti par to savstarpēji vienojas. Apspriešanās var notikt saskaņā ar procedūru, ko noteikusi Tirdzniecības specializētā komiteja muitas sadarbības un izcelsmes noteikumu jomā.
 Beidzoties apspriešanās termiņam, ja importētājas Puses muitas dienests nevar apstiprināt, ka ražojums ir noteiktas izcelsmes ražojums, tas var atteikt preferenciāla tarifa režīmu, ja tam ir pietiekams pamatojums un ja importētājam ir bijušas piešķirtas tiesības tikt uzklausītam. Tomēr, ja eksportētājas Puses muitas dienests apstiprina ražojumu noteiktas izcelsmes statusu un sniedz šāda secinājuma pamatojumu, importētājas Puses muitas dienests neliedz ražojumam piemērot preferenciāla tarifa režīmu, pamatojoties tikai uz to, ka ir ticis piemērots ORIG.25. panta [Administratīvā sadarbība] 5. punkts.
 4.Visos gadījumos domstarpību atrisināšanu starp importētāju un importētājas Puses muitas dienestu veic atbilstoši importētājas Puses tiesību aktiem.
 ORIG.27. pants. Konfidencialitāte
 1.Katra Puse saskaņā ar tās normatīvajiem aktiem saglabā jebkādas informācijas, ko otra Puse tai sniegusi saskaņā ar šo nodaļu, konfidencialitāti un aizsargā minēto informāciju pret izpaušanu.
 2.Ja neatkarīgi no ORIG.25. panta [Administratīvā sadarbība] 5. punkta eksportētājas Puses vai importētājas Puses muitas dienests no eksportētāja ir ieguvis konfidenciālu darījumdarbības informāciju, piemērojot ORIG.24. pantu [Pārbaude] un ORIG.25. pantu [Administratīvā sadarbība], šāda informācija netiek izpausta.
 3.Katra Puse nodrošina, ka konfidenciālā informācija, kas iegūta saskaņā ar šo nodaļu, netiek izmantota citos nolūkos, kā tikai to lēmumu un nolēmumu administrēšanai un izpildei, kuri attiecas uz izcelsmes un muitas jautājumiem, izņemot ar tās personas vai Puses atļauju, kas sniegusi konfidenciālo informāciju.
 4.Neatkarīgi no 3. punkta Puse var atļaut saskaņā ar šo nodaļu iegūto informāciju izmantot jebkurā administratīvā, tiesas vai tiesvedībai pielīdzināmā procesā, kas uzsākts saistībā ar to muitas tiesību aktu neievērošanu, ar kuriem īsteno šo nodaļu. Par šādu izmantošanu Puse iepriekš paziņo personai vai Pusei, kas sniegusi informāciju.
 ORIG.28. pants. Administratīvie pasākumi un sankcijas
 Katra Puse nodrošina šīs nodaļas efektīvu izpildi. Katra Puse nodrošina, ka kompetentās iestādes var piemērot administratīvus pasākumus un, ja vajadzīgs, sankcijas saskaņā ar tās normatīvajiem aktiem jebkurai personai, kura sagatavo dokumentu vai liek sagatavot dokumentu, kurā ietverta nepareiza informācija, kas tika sniegta, lai saņemtu preferenciāla tarifa režīmu ražojumam, kurš neatbilst ORIG.22. pantā [Dokumentēšanas prasības] noteiktajām prasībām, vai kura nesniedz pierādījumus vai atsaka ORIG.25. panta [Administratīvā sadarbība] 3. punktā minēto apmeklējumu.
 3. iedaļa. Citi noteikumi
 ORIG.29. pants. Seūta un Melilja
 1.Šīs nodaļas nolūkos attiecībā uz Savienību termins “Puse” neietver Seūtu un Melilju.
 2.Importējot Seūtā vai Meliljā Apvienotās Karalistes izcelsmes ražojumus, tiem visos aspektos piemēro tādu pašu muitas režīmu saskaņā ar šo nolīgumu kā attiecībā uz Savienības muitas teritorijas izcelsmes ražojumiem saskaņā ar Akta par Spānijas Karalistes un Portugāles Republikas pievienošanos Eiropas Savienībai 2. protokolu. Apvienotā Karaliste piemēro to Seūtas un Meliljas izcelsmes ražojumu importam, uz kuriem attiecas šis nolīgums, tādu pašu muitas režīmu kā ražojumiem, ko importē no Savienības un kā izcelsme ir Savienībā.
 3.Šajā nodaļā minētos izcelsmes noteikumus un izcelsmes procedūras mutatis mutandis piemēro ražojumiem, ko eksportē no Apvienotās Karalistes uz Seūtu un Melilju, un ražojumiem, kurus eksportē no Seūtas un Meliljas uz Apvienoto Karalisti.
 4.Seūtu un Melilju uzskata par vienotu teritoriju.
 5.ORIG.4. pantu [Izcelsmes kumulācija] piemēro ražojumu importam un eksportam starp Savienību, Apvienoto Karalisti un Seūtu un Melilju.
 6.Atkarībā no ražojuma izcelsmes eksportētāji izcelsmes paziņojuma teksta 3. ailē ieraksta “Apvienotā Karaliste” vai “Seūta un Melilja”.
 7.Par šīs nodaļas piemērošanu un īstenošanu Seūtā un Meliljā ir atbildīgs Spānijas Karalistes muitas dienests.
 ORIG.30. pants. Pārejas noteikumi tranzītā vai uzglabāšanā esošiem produktiem
 Šā nolīguma noteikumus var piemērot ražojumiem, kas atbilst šīs nodaļas noteikumiem un kas šā nolīguma spēkā stāšanās dienā atrodas vai nu tranzītā no eksportētājas Puses uz importētāju Pusi, vai importētājas Puses muitas kontrolē bez importa nodokļu un nodevu samaksas, ar nosacījumu, ka 12 mēnešu laikā pēc minētā datuma importētājas Puses muitas dienestam tiek iesniegts pieprasījums piemērot preferenciāla tarifa režīmu, kas minēts ORIG.18. pantā [Pieprasījums piemērot preferenciāla tarifa režīmu].
 ORIG.31. pants. Šīs nodaļas un tās pielikumu grozīšana
 Partnerības padome var grozīt šo nodaļu un tās pielikumus.
 3. nodaļa. Sanitārie un fitosanitārie pasākumi
 SPS.1. pants. Mērķi
 Šīs nodaļas mērķi ir šādi:
 a) aizsargāt cilvēku, dzīvnieku un augu dzīvību vai veselību Pušu teritorijās, vienlaikus atvieglojot tirdzniecību starp Pusēm;
 b) turpināt SFS līguma īstenošanu;
 c) nodrošināt, ka Pušu sanitārie un fitosanitārie (“SFS”) pasākumi nerada nevajadzīgus šķēršļus tirdzniecībai;
 d) veicināt lielāku pārredzamību katras Puses SFS pasākumu piemērošanā un izpratni par to;
 e) uzlabot Pušu sadarbību cīņā pret rezistenci pret antimikrobiāliem līdzekļiem, ilgtspējīgu pārtikas sistēmu veicināšanā, dzīvnieku labturības aizsardzībā un elektroniskajā sertificēšanā;
 f) pastiprināt sadarbību attiecīgajās starptautiskajās organizācijās, lai izstrādātu starptautiskus standartus, pamatnostādnes un ieteikumus dzīvnieku veselības, pārtikas nekaitīguma un augu veselības jomā; un
 g) veicināt to, ka katra Puse īsteno starptautiskos standartus, pamatnostādnes un ieteikumus.
 SPS.2. pants. Darbības joma
 1.Šo nodaļu piemēro visiem Puses SFS pasākumiem, kas var tieši vai netieši ietekmēt tirdzniecību starp Pusēm.
 2.Šajā nodaļā arī paredzēti atsevišķi noteikumi attiecībā uz sadarbību dzīvnieku labturības, rezistences pret antimikrobiāliem līdzekļiem un ilgtspējīgu pārtikas sistēmu jomā.
 SPS.3. pants. Definīcijas
 1.Šajā nodaļā piemēro šādas definīcijas:
 (a)SFS līguma A pielikumā ietvertās definīcijas;
 (b)definīcijas, kas pieņemtas Pārtikas kodeksa komisijas (“Kodekss”) aizgādībā;
 (c)definīcijas, kas pieņemtas Pasaules Dzīvnieku veselības organizācijas (“OIE”) aizgādībā; un
 (d)definīcijas, kas pieņemtas Starptautiskās augu aizsardzības konvencijas (“IPPC”) aizgādībā;
 2.Šajā nodaļā:
 (a) “importa nosacījumi” ir visi SFS pasākumi, kas jāizpilda attiecībā uz ražojumu importu; un
 (b)“aizsargājamā zona” attiecībā uz konkrētu reglamentētu augiem kaitīgu organismu ir oficiāli noteikts ģeogrāfiskais apgabals, kurā minētais kaitīgais organisms nav konstatēts, neraugoties uz labvēlīgiem apstākļiem un tā klātbūtni citās Puses teritorijas daļās, un kurā minēto kaitīgo organismu nav atļauts ievest.
 3.Tirdzniecības specializētā komiteja sanitāro un fitosanitāro pasākumu jomā var pieņemt citas definīcijas šīs nodaļas vajadzībām, ņemot vērā attiecīgo starptautisko organizāciju, piemēram, Pārtikas kodeksa komisijas, OIE un IPPC, glosārijus un definīcijas.
 4.SFS līgumā iekļautās definīcijas prevalē, ciktāl pastāv neatbilstība starp definīcijām, ko pieņēmusi Tirdzniecības specializētā komiteja sanitāro un fitosanitāro pasākumu jomā vai kas pieņemtas Pārtikas kodeksa komisijas, OIE vai IPPC aizgādībā, un definīcijām SFS līgumā. Ja pastāv neatbilstība starp definīcijām, ko pieņēmusi Tirdzniecības specializētā komiteja sanitāro un fitosanitāro pasākumu jomā, un definīcijām, kas izklāstītas Pārtikas kodeksā, OIE vai IPPC, prevalē Pārtikas kodeksā, OIE vai IPPC izklāstītās definīcijas.
 SPS.4. pants. Tiesības un pienākumi
 Puses apstiprina savas tiesības un pienākumus, kas izriet no SFS līguma. Tas ietver tiesības pieņemt pasākumus saskaņā ar SFS līguma 5. panta 7. punktu.
 SPS.5. pants. Vispārīgi principi
 1.Lai sasniegtu savu atbilstošo aizsardzības līmeni, Puses piemēro SFS pasākumus, kuru pamatā ir riska novērtējums saskaņā ar attiecīgajiem noteikumiem, tostarp SFS līguma 5. pantu.
 2.Puses neizmanto SFS pasākumus, lai radītu nepamatotus šķēršļus tirdzniecībai.
 3.Attiecībā uz ar tirdzniecību saistītām SFS procedūrām un apstiprinājumiem, kas noteikti saskaņā ar šo nodaļu, katra Puse nodrošina, ka šīs procedūras un saistītie SFS pasākumi:
 (a)tiek sākti un pabeigti bez liekas kavēšanās;
 (b)neietver nevajadzīgus, zinātniski un tehniski nepamatotus vai nevajadzīgi apgrūtinošus informācijas pieprasījumus, kas var aizkavēt piekļuvi otras Puses tirgum;
 (c)netiek piemēroti tādā veidā, kas radītu patvaļīgu vai neattaisnojamu diskrimināciju pret otras Puses visu teritoriju vai tās teritorijas daļām, kurās pastāv identiski vai līdzīgi SFS apstākļi; un
 (d)ir samērīgi ar identificētajiem riskiem un tirdzniecību neierobežo vairāk, nekā nepieciešams, lai sasniegtu importētājas Puses atbilstošo aizsardzības līmeni.
 4.Puses neizmanto 3. punktā minētās procedūras un papildu informācijas pieprasījumus, lai bez zinātniska un tehniska pamatojuma aizkavētu piekļuvi saviem tirgiem.
 5.Katra Puse nodrošina, ka administratīvās procedūras, ko tā pieprasa attiecībā uz importa nosacījumiem pārtikas nekaitīguma, dzīvnieku veselības vai augu veselības jomā, nav apgrūtinošākas vai tirdzniecību ierobežojošākas, nekā nepieciešams, lai importētājai Pusei dotu pietiekamu pārliecību, ka šie nosacījumi ir izpildīti. Katra Puse nodrošina, ka administratīvo procedūru negatīvā ietekme uz tirdzniecību tiek samazināta līdz minimumam un ka administratīvās noformēšanas procesi ir vienkārši un ātri, vienlaikus ievērojot importētājas Puses nosacījumus.
 6.Importētāja Puse neievieš papildu administratīvas sistēmas vai procedūru, kas nevajadzīgi kavē tirdzniecību.
 SPS.6. pants. Oficiālā sertifikācija
 1.Ja importētāja Puse pieprasa oficiālus sertifikātus, sertifikātu paraugi ir:
 (a)saskaņā ar principiem, kas noteikti Pārtikas kodeksa komisijas, IPPC un OIE starptautiskajos standartos, un
 (b)piemērojami importam no visām eksportētājas Puses teritorijas daļām.
 2.Tirdzniecības specializētā komiteja sanitāro un fitosanitāro pasākumu jomā var vienoties par īpašiem gadījumiem, kad 1. punktā minētie sertifikātu paraugi tiek izstrādāti tikai kādai eksportētājas Puses teritorijas daļai vai daļām. Puses veicina elektronisko sertifikāciju un citas tehnoloģijas tirdzniecības atvieglošanai.
 SPS.7. pants. Importa nosacījumi un procedūras
 1.Neskarot tiesības un pienākumus, kas katrai Pusei ir saskaņā ar SFS līgumu un šo nodaļu, importētājas Puses importa nosacījumus konsekventi attiecina uz visu eksportētājas Puses teritoriju.
 2.Eksportētāja Puse nodrošina, ka produkti, ko eksportē uz otru Pusi, piemēram, dzīvnieki un dzīvnieku izcelsmes produkti, augi un augu produkti vai citi saistīti priekšmeti, atbilst importētājas Puses SFS prasībām.
 3.Importētāja Puse var pieprasīt, lai konkrētu produktu importam būtu vajadzīga atļauja. Šādu atļauju piešķir gadījumos, kad eksportētājas Puses attiecīgā kompetentā iestāde iesniedz pieprasījumu, kas objektīvi pierāda importētājai Pusei, ka tās prasības attiecībā uz atļaujas saņemšanu ir izpildītas. Eksportētājas Puses attiecīgā kompetentā iestāde var iesniegt pieprasījumu atļaujas saņemšanai attiecībā uz visu eksportētājas Puses teritoriju. Importētāja Puse uz minētā pamata apmierina šādus pieprasījumus, ja tie atbilst importētājas Puses atļaujas saņemšanas prasībām, kas izklāstītas šajā punktā.
 4.Importētāja puse neievieš atļaujas saņemšanas prasības, kas papildina pārejas perioda beigās piemērojamās prasības, ja vien šādu prasību piemērošana citiem ražojumiem nav pamatota, lai mazinātu būtisku risku cilvēku, dzīvnieku vai augu veselībai.
 5.Importētāja Puse nosaka un paziņo otrai Pusei importa nosacījumus attiecībā uz visiem ražojumiem. Importētāja Puse nodrošina, ka tās importa nosacījumus piemēro samērīgi un bez diskriminācijas.
 6.Neskarot pagaidu pasākumus saskaņā ar SFS līguma 5. panta 7. punktu, ražojumiem vai citiem saistītiem priekšmetiem, attiecībā uz kuriem pastāv fitosanitāra rakstura bažas, importa nosacījumi aprobežojas vienīgi ar tādiem pasākumiem, kas nodrošina aizsardzību pret importētājas Puses reglamentētajiem kaitīgajiem organismiem, un kas ir piemērojami visai eksportētājas Puses teritorijai.
 7.Neatkarīgi no 1. un 3. punkta konkrētu ražojumu importa atļaujas pieprasījuma gadījumā, ja eksportētāja Puse ir pieprasījusi pārbaudi tikai attiecībā uz tās teritorijas daļu vai konkrētām daļām (Savienības gadījumā – atsevišķām dalībvalstīm), importētāja Puse nekavējoties izskata minēto pieprasījumu. Ja importētāja Puse saņem pieprasījumus attiecībā uz konkrēto ražojumu no vairāk nekā vienas eksportētājas Puses daļas vai ja ir saņemti turpmāki pieprasījumi attiecībā uz ražojumu, kuram jau ir piešķirta atļauja, importētāja Puse paātrina atļaujas piešķiršanas procedūras pabeigšanu, ņemot vērā identisku vai līdzīgu SFS režīmu, kas piemērojams atšķirīgās eksportētājas Puses daļās.
 8.Katra puse nodrošina, ka visas SFS kontroles, inspekcijas un apstiprināšanas procedūras tiek sāktas un pabeigtas bez liekas kavēšanās. Informācijas pieprasījumi attiecas tikai uz to, kas vajadzīgs, lai apstiprināšanas procesā ņemtu vērā importētājas Puses rīcībā jau esošo informāciju, piemēram, par eksportētājas Puses tiesisko regulējumu un revīzijas ziņojumiem.
 9.Izņemot pienācīgi pamatotus apstākļus, kas saistīti ar tās aizsardzības līmeni, katra Puse paredz pārejas periodu starp jebkādu apstiprināšanas procedūru izmaiņu publicēšanu un to piemērošanu, lai ļautu otrai Pusei iepazīties ar šādām izmaiņām un pielāgoties tām. Katra Puse nepamatoti nepagarina tādu pieprasījumu apstiprināšanas procesu, kas iesniegti pirms izmaiņu publicēšanas.
 10.Saistībā ar 3.–8. punktā izklāstītajiem procesiem veic šādas darbības:
 (a)tiklīdz importētāja Puse ir pozitīvi pabeigusi savu novērtējumu, tā nekavējoties veic visus vajadzīgos likumdošanas un administratīvos pasākumus, lai tirdzniecība varētu notikt bez liekas kavēšanās;
 (b)eksportētāja Puse:
 (I)sniedz visu vajadzīgo informāciju, ko pieprasa importētāja Puse, un
 (II)nodrošina samērīgu piekļuvi importētājai Pusei, lai veiktu revīziju un pārējās vajadzīgās procedūras.
 (c)importētāja Puse izveido reglamentēto kaitīgo organismu sarakstu attiecībā uz ražojumiem vai saistītiem priekšmetiem, kuru gadījumā pastāv fitosanitāra rakstura bažas. Minētais saraksts ietver:
 (I)kaitīgos organismus, kuru nevienā tās teritorijas daļā nav;
 (II)kaitīgos organismus, kuri ir kādā tās teritorijas daļā un kuri tiek oficiāli kontrolēti;
 (III)kaitīgos organismus, kuri ir tās teritorijas daļās un attiecībā uz kuriem ir izveidotas no kaitīgajiem organismiem brīvas teritorijas vai aizsargājamās zonas, un
 (IV)nekarantīnas organismus, kuri ir tās teritorijā un kuri tiek oficiāli kontrolēti attiecībā uz konkrētu stādāmo materiālu.
 11.Importētāja Puse pieņem sūtījumus, nenosakot prasību, ka importētājai Pusei jāpārbauda šo sūtījumu atbilstība pirms to izvešanas no eksportētājas Puses teritorijas.
 12.Puse var iekasēt maksu par izmaksām, kas rodas saistībā ar īpašu SFS robežkontroļu veikšanu, un tai nevajadzētu pārsniegt izmaksu atgūšanu.
 13.Importētājai Pusei ir tiesības veikt importa pārbaudes ražojumiem, kas importēti no eksportētājas Puses, lai nodrošinātu atbilstību tās SFS importa prasībām.
 14.Importa pārbaudes, ko veic no eksportētājas Puses importētiem ražojumiem, pamatojas uz SFS risku, kurš saistīts ar šādu importu. Importa pārbaudes veic tikai tiktāl, ciktāl tas nepieciešams cilvēku, dzīvnieku vai augu dzīvības un veselības aizsardzībai, bez liekas kavēšanās un ar minimālu ietekmi uz tirdzniecību starp Pusēm.
 15.Importētāja Puse pēc eksportētājas Puses pieprasījuma dara pieejamu informāciju par to, kāda proporcija eksportētājas Puses ražojumu tiek pārbaudīta, to importējot.
 16.Ja importa pārbaudes atklāj neatbilstību attiecīgajiem importa nosacījumiem, importētājas Puses veiktā darbība jāpamato ar saistītā riska novērtējumu un tā nevar ierobežot tirdzniecību vairāk nekā vajadzīgs, lai sasniegtu Puses atbilstošo SFS aizsardzības līmeni.
 SPS.8. pants. Apstiprinātu uzņēmumu saraksti
 1.Pamatotos gadījumos importētāja Puse var uzturēt sarakstu ar apstiprinātiem uzņēmumiem, kuri atbilst tās importa prasībām, tādējādi atļaujot dzīvnieku izcelsmes produktu importu no šiem uzņēmumiem.
 2.Izņemot gadījumus, kad tas ir pamatoti, lai mazinātu būtisku risku cilvēku vai dzīvnieku veselībai, apstiprinātu uzņēmumu saraksti ir nepieciešami tikai tiem ražojumiem, kuriem tie bijuši nepieciešami pārejas perioda beigās.
 3.Eksportētāja Puse informē importētāju Pusi par to savu uzņēmumu sarakstu, kuri atbilst importētājas Puses nosacījumiem, kam pamatā ir eksportētājas Puses sniegtās garantijas.
 4.Pēc eksportētājas Puses pieprasījuma importētāja Puse apstiprina uzņēmumus, kas atrodas eksportētājas Puses teritorijā, pamatojoties uz eksportētājas Puses sniegtajām garantijām, bez atsevišķu uzņēmumu iepriekšējas pārbaudes.
 5.Ja vien importētāja Puse nepieprasa papildu informāciju un ja eksportētāja Puse sniedz garantijas, importētāja Puse veic vajadzīgos likumdošanas vai administratīvos pasākumus saskaņā ar tās piemērojamajām juridiskajām procedūrām, lai atļautu importu no šiem uzņēmumiem bez liekas kavēšanās.
 6.Apstiprināto uzņēmumu sarakstu importētāja Puse dara publiski pieejamu.
 7.Ja importētāja Puse nolemj noraidīt eksportētājas Puses pieprasījumu piekrist kāda uzņēmuma iekļaušanai apstiprināto uzņēmumu sarakstā, tā nekavējoties informē eksportētāju Pusi un sniedz atbildi, tostarp informāciju par neatbilstībām, kuru dēļ uzņēmuma apstiprināšana tiek noraidīta.
 SPS.9. pants. Pārredzamība un informācijas apmaiņa
 1.Katra Puse cenšas nodrošināt pārredzamību attiecībā uz SFS pasākumiem, kas piemērojami tirdzniecībai, un šajā nolūkā veic šādas darbības:
 a) nekavējoties paziņo otrai Pusei par visām izmaiņām tās SFS pasākumos un apstiprināšanas procedūrās, tostarp izmaiņām, kas var ietekmēt tās spēju izpildīt otras Puses SFS importa prasības attiecībā uz konkrētiem ražojumiem;
 b) uzlabo savstarpējo izpratni par saviem SFS pasākumiem un to piemērošanu;
 c) apmainās ar informāciju ar otru Pusi par jautājumiem, kas saistīti ar SFS pasākumu izstrādi un piemērošanu, tostarp iegūtajiem jaunajiem zinātniskajiem pierādījumiem, kuri ietekmē vai var ietekmēt Pušu savstarpējo tirdzniecību, lai mazinātu negatīvu ietekmi uz tirdzniecību;
 d) pēc otras Puses pieprasījuma 20 darba dienu laikā dara zināmus nosacījumus, kas attiecas uz konkrētu ražojumu importu;
 e) pēc otras Puses pieprasījuma 20 darba dienu laikā paziņo konkrētu ražojumu atļaujas piešķiršanas procedūras pašreizējo stāvokli;
 f) paziņo otrai Pusei par jebkurām būtiskām izmaiņām Puses kompetentās iestādes struktūrā vai organizācijā;
 g) pēc pieprasījuma paziņo Puses oficiālās kontroles rezultātus un sniedz ziņojumu, kas attiecas uz veiktās kontroles rezultātiem;
 h) pēc pieprasījuma paziņo tādas importa pārbaudes rezultātus, kas paredzēta noraidīta vai neatbilstoša sūtījuma gadījumā, un
 i) pēc pieprasījuma un bez liekas kavēšanās paziņo Puses sagatavoto riska novērtējumu vai zinātnisko atzinumu, kas attiecas uz šo nodaļu.
 2.Ja kāda Puse ir darījusi pieejamu 1. punktā minēto informāciju, paziņojot to PTO centrālajam paziņojumu reģistram vai attiecīgajai starptautiskajai standartizācijas struktūrai saskaņā ar tās attiecīgajiem noteikumiem, ir izpildītas 1. punkta prasības, ciktāl tās attiecas uz minēto informāciju.
 SPS.10. pants. Pielāgojumi reģionāliem nosacījumiem
 1.Puses atzīst zonējuma koncepciju, tostarp no slimībām vai kaitīgajiem organismiem brīvu teritoriju, aizsargājamo zonu un zonu ar zemu slimības vai kaitīgo organismu izplatību jēdzienu, un piemēro to tirdzniecībā starp Pusēm saskaņā ar SFS līgumu, tostarp pamatnostādnēm, lai veicinātu SFS līguma 6. panta praktisko īstenošanu (PTO/SFS komitejas lēmums G/SPS/48), un attiecīgajiem OIE un IPPC ieteikumiem, standartiem un pamatnostādnēm. Tirdzniecības specializētā komiteja sanitāro un fitosanitāro pasākumu jomā var detalizēt šīs procedūras, ņemot vērā visus attiecīgos SFS līguma, OIE un IPPC standartus, pamatnostādnes vai ieteikumus.
 2.Puses var arī vienoties sadarboties jautājumā par nodalīšanas koncepciju, kā minēts OIE Sauszemes dzīvnieku veselības kodeksa 4.4. un 4.5. nodaļā un OIE Ūdensdzīvnieku veselības kodeksa 4.1. un 4.2. nodaļā.
 3.Izveidojot vai uzturot 1. punktā minētās zonas, Puses ņem vērā tādus faktorus kā ģeogrāfiskā atrašanās vieta, ekosistēmas, epidemioloģiskā uzraudzība un SFS kontroles efektivitāte.
 4.Attiecībā uz dzīvniekiem un dzīvnieku izcelsmes produktiem, pēc eksportētājas Puses pieprasījuma nosakot vai saglabājot importa nosacījumus, importētāja Puse atzīst eksportētājas Puses noteiktās no slimībām brīvās zonas par pamatu, lai, neskarot 8. un 9. punktu, varētu lemt par importa atļaušanu vai saglabāšanu.
 5.Eksportētāja Puse nosaka tās savas teritorijas daļas, kuras minētas 4. punktā, un, ja tas tiek pieprasīts, sniedz pilnīgu paskaidrojumu un apliecinošus datus atbilstīgi OIE standartiem vai citos veidos, ko noteikusi Tirdzniecības specializētā komiteja sanitāro un fitosanitāro pasākumu jomā, pamatojoties uz zināšanām, kuras gūtas no eksportētājas Puses attiecīgo iestāžu pieredzes.
 6.Attiecībā uz augiem, augu produktiem citiem saistītiem priekšmetiem, pēc eksportētājas Puses pieprasījuma nosakot vai saglabājot fitosanitāros importa nosacījumus, importētāja Puse atzīst eksportētājas Puses noteiktas no kaitīgajiem organismiem brīvas teritorijas, no kaitīgajiem organismiem brīvas ražošanas vietas, no kaitīgajiem organismiem brīvas ražotnes, kaitīgā organisma zemas izplatības teritorijas un aizsargājamās zonas par pamatu, lai, neskarot 8. un 9. punktu, varētu lemt par importa atļaušanu vai saglabāšanu.
 7.Eksportētāja Puse nosaka savas no kaitīgajiem organismiem brīvās teritorijas, no kaitīgajiem organismiem brīvās ražošanas vietas, no kaitīgajiem organismiem brīvās ražotnes, kaitīgā organisma zemas izplatības teritorijas vai aizsargājamās zonas. Ja importētāja Puse to pieprasa, eksportētāja Puse sniedz pilnīgu paskaidrojumu un apliecinošus datus, pamatojoties uz IPPC izstrādātajiem Fitosanitāro pasākumu starptautiskajiem standartiem, vai dara to citos veidos, kurus noteikusi Tirdzniecības specializētā komiteja sanitāro un fitosanitāro pasākumu jomā, pamatojoties uz zināšanām, kas gūtas no eksportētājas Puses fitosanitāro iestāžu pieredzes.
 8.Puses atzīst no slimībām brīvas teritorijas un aizsargājamās zonas, kas ir spēkā pārejas perioda beigās.
 9.Šā panta 8. punktu piemēro arī turpmākiem pielāgojumiem no slimībām brīvajām teritorijām un aizsargājamām zonām (Apvienotās Karalistes gadījumā — no kaitīgajiem organismiem brīvajām teritorijām), izņemot gadījumus, kad situācija ar slimībām vai kaitīgajiem organismiem būtiski mainās.
 10.Puses var veikt revīzijas un pārbaudes saskaņā ar 11. pantu, lai īstenotu šā panta 4.–9. punktu.
 11.Puses izveido ciešu sadarbību ar mērķi saglabāt uzticību procedūrām, kas saistītas ar no slimībām vai kaitīgajiem organismiem brīvu teritoriju, no kaitīgajiem organismiem brīvu ražošanas vietu, no kaitīgajiem organismiem brīvu ražotņu un kaitīgā organisma zemas izplatības teritoriju, kā arī aizsargājamo zonu izveidi, lai līdz minimumam samazinātu tirdzniecības traucējumus.
 12.Importētāja Puse, konstatējot eksportētājas Puses vai kādas tās daļas izcelsmes dzīvnieku vai augu veselības stāvokli, balstās uz eksportētājas Puses sniegto informāciju atbilstīgi SFS līguma, OIE un IPPC standartiem un ņem vērā eksportētājas Puses konstatējumus.
 13.Ja importētāja Puse neatzīst eksportētājas Puses konstatējumu, kā minēts šā panta 12. punktā, importētāja Puse objektīvi pamato un paskaidro eksportētājai Pusei šāda noraidījuma iemeslus un pēc pieprasījuma rīko apspriešanos saskaņā ar SPS.12. panta 2. punktu.
 14.Katra Puse nodrošina, ka 4.–9., 12. un 13. punktā noteiktie pienākumi tiek izpildīti bez liekas kavēšanās. Importētāja Puse paātrinās slimības vai kaitīgo organismu statusa atzīšanu gadījumos, kad pēc uzliesmojuma statuss ir atgūts.
 15.Ja Puse uzskata, ka konkrētam reģionam ir īpašs statuss attiecībā uz konkrētu slimību un tas atbilst kritērijiem, kas noteikti OIE Sauszemes dzīvnieku veselības kodeksa 1.2. nodaļā vai OIE Ūdensdzīvnieku veselības kodeksa 1.2. nodaļā, tā var pieprasīt šā statusa atzīšanu. Importētāja Puse var pieprasīt tādas papildu garantijas dzīvu dzīvnieku un dzīvnieku izcelsmes produktu importam, kuras atbilst saskaņotajam statusam.
 SPS.11. pants. Revīzijas un verifikācijas
 1.Importētāja Puse var veikt revīzijas un verifikācijas turpmāk minētajam:
 (a)visa otras Puses iestāžu pārbaudes un sertifikācijas sistēma vai kāda tās daļa;
 (b)to pārbaužu rezultāti, kuras veiktas saskaņā ar eksportētājas Puses pārbaudes un sertifikācijas sistēmu.
 2.Puses veic minētās revīzijas un verifikācijas saskaņā ar SFS līguma noteikumiem, ņemot vērā attiecīgos starptautiskos standartus, pamatnostādnes un Pārtikas kodeksa komisijas, OIE vai IPPC ieteikumus.
 3.Lai veiktu šādas revīzijas un verifikācijas, importētāja Puse var veikt revīzijas un verifikācijas, pieprasot informāciju no eksportētājas Puses, vai revīzijas un verifikācijas apmeklējumus eksportētājā Pusē, kas var ietvert:
 (a)visas kompetento iestāžu kopējās kontroles programmas vai tās daļas novērtējumu, tai skaitā attiecīgā gadījumā regulatīvo revīziju un pārbaudes pasākumu pārskatīšanu;
 (b)pārbaudes uz vietas un
 (c)informācijas un datu vākšanu, lai novērtētu atkārtotu vai jaunu problēmu cēloņus saistībā ar ražojumu eksportu.
 4.Importētāja Puse eksportētājai Pusei dara zināmus saskaņā ar 1. punktu veikto revīziju un verifikāciju rezultātus un secinājumus. Importētāja Puse šos rezultātus dara pieejamus atklātībai.
 5.Pirms revīzijas vai verifikācijas uzsākšanas Puses apspriež revīzijas vai verifikācijas mērķus un darbības jomu, kritērijus vai prasības, pēc kurām tiks novērtēta eksportētāja Puse, un revīzijas vai verifikācijas veikšanas maršrutu un procedūras, ko nosaka revīzijas vai verifikācijas plānā. Ja vien Puses nevienojas citādi, importētāja Puse vismaz 30 dienas pirms revīzijas vai verifikācijas veikšanas iesniedz eksportētājai Pusei revīzijas vai verifikācijas plānu.
 6.Importētāja Puse dod eksportētājai Pusei iespēju izteikt piezīmes par revīzijas vai verifikācijas ziņojuma projektu. Importētāja Puse rakstiski iesniedz galīgo ziņojumu eksportētājai Pusei parasti divu mēnešu laikā pēc minēto piezīmju saņemšanas dienas.
 7.Katra Puse sedz savas izmaksas, kas saistītas ar šādu revīziju vai verifikāciju.
 SPS.12. pants. Paziņošana un konsultācijas
 1.Puse bez nepamatotas kavēšanās paziņo otrai Pusei par:
 a) būtiskām izmaiņām kaitīgo organismu vai slimības izplatības statusā;
 b) jaunas dzīvnieku slimības uzliesmojumu;
 c) epidemioloģiski nozīmīgiem konstatējumiem attiecībā uz kādu dzīvnieku slimību;
 d) Puses identificētu būtisku pārtikas nekaitīguma problēmu;
 e) visiem papildu pasākumiem pie savu attiecīgo SFS pasākumu pamatprasībām, lai kontrolētu vai izskaustu dzīvnieku slimības vai aizsargātu cilvēku veselību, kā arī par profilakses politikas izmaiņām, ietverot vakcinācijas politiku;
 f) pēc pieprasījuma – Puses oficiālās kontroles rezultātiem un ziņojumu, kas attiecas uz veiktās kontroles rezultātiem, un
 g) visām būtiskām izmaiņām kādas sistēmas vai datubāzes funkcijās.
 2.Ja kādai Pusei ir nopietnas bažas par pārtikas nekaitīgumu, augu vai dzīvnieku veselību vai SFS pasākumu, ko ierosinājusi vai īstenojusi otra Puse, šī Puse var lūgt otrai Pusei tehniskās konsultācijas. Pieprasījuma saņēmējai Pusei būtu jāatbild uz pieprasījumu bez liekas kavēšanās. Katra Puse cenšas sniegt vajadzīgo informāciju, lai izvairītos no tirdzniecības traucējumiem un attiecīgā gadījumā panāktu savstarpēji pieņemamu risinājumu.
 3.Šā panta 2. punktā minētās konsultācijas var rīkot, izmantojot telefonkonferences, videokonferences vai jebkādus citus saziņas līdzekļus, par kuriem Puses savstarpēji vienojušās.
 SPS.13. pants. Ārkārtas pasākumi
 1.Ja importētāja Puse uzskata, ka pastāv nopietns risks cilvēku, dzīvnieku vai augu dzīvībai un veselībai, tā bez iepriekšēja paziņojuma var veikt vajadzīgos pasākumus cilvēku, dzīvnieku vai augu dzīvības un veselības aizsardzībai. Attiecībā uz sūtījumiem, kas ir tranzītā starp Pusēm, importētāja Puse apsver vispiemērotāko un samērīgāko risinājumu, lai izvairītos no nevajadzīgiem tirdzniecības traucējumiem.
 2.Puse, kas veic pasākumus, paziņo otrai Pusei par ārkārtas SFS pasākumu iespējami drīz pēc lēmuma pieņemšanas par pasākuma īstenošanu un ne vēlāk kā 24 stundas pēc šā lēmuma pieņemšanas. Ja kāda Puse lūdz tehniskās konsultācijas, lai pārrunātu ārkārtas SFS pasākumu, tām jānotiek 10 dienu laikā pēc paziņojuma par ārkārtas SFS pasākumu saņemšanas. Puses izskata jebkādu tehniskajās konsultācijās sniegto informāciju. Šo konsultāciju mērķis ir novērst nevajadzīgus tirdzniecības traucējumus. Puses var apsvērt iespējas, kā atvieglot pasākumu īstenošanu vai aizstāt tos.
 3.Lai izvairītos no nevajadzīgiem tirdzniecības traucējumiem, importētāja Puse laicīgi ņem vērā eksportētājas Puses sniegto informāciju, pieņemot lēmumu attiecībā uz sūtījumiem, kuri ārkārtas SFS pasākuma pieņemšanas brīdī tiek transportēti starp Pusēm.
 4.Importētāja Puse nodrošina, ka visi ārkārtas pasākumi, kas veikti šā panta 1. punktā minēto iemeslu dēļ, netiek turpināti bez zinātniskiem pierādījumiem vai gadījumos, kad zinātniskie pierādījumi nav pietiekami, tiek pieņemti saskaņā ar SFS līguma 5. panta 7. punktu.
 SPS.14. pants. Daudzpusēji starptautiski forumi
 Puses vienojas sadarboties daudzpusējos starptautiskos forumos, lai izstrādātu starptautiskus standartus, pamatnostādnes un ieteikumus jomās, uz kurām attiecas šī nodaļa.
 SPS.15. pants. Īstenošana un kompetentās iestādes
 1.Katra Puse, īstenojot šo nodaļu, ņem vērā visus turpmāk minēto elementus:
 (a)PTO SFS komitejas lēmumi;
 (b)attiecīgo starptautisko standartu noteikšanas struktūru darbs;
 (c)visas zināšanas un iepriekšējā pieredze, kas tai ir tirdzniecībā ar eksportētāju Pusi, un
 (d)otras Puses sniegtā informācija.
 2.Puses nekavējoties viena otrai iesniedz to Pušu kompetento iestāžu aprakstu, kuras nodarbojas ar šīs nodaļas īstenošanu. Puses paziņo viena otrai par visām būtiskajām šo kompetento iestāžu izmaiņām.
 3.Katra Puse nodrošina, ka tās kompetentajām iestādēm ir nepieciešamie resursi, lai efektīvi īstenotu šo nodaļu.
 SPS.16. pants. Sadarbība dzīvnieku labturības jomā
 1.Puses atzīst, ka dzīvnieki ir justspējīgas būtnes. Tās arī atzīst saikni starp uzlabotu dzīvnieku labturību un ilgtspējīgām pārtikas ražošanas sistēmām.
 2.Puses apņemas sadarboties starptautiskos forumos, lai veicinātu labākās iespējamās dzīvnieku labturības prakses attīstību un īstenošanu. Jo īpaši Puses sadarbojas, lai pastiprinātu un paplašinātu OIE dzīvnieku labturības standartu darbības jomu, kā arī to īstenošanu, īpašu uzmanību pievēršot lauksaimniecības dzīvniekiem.
 3.Puses apmainās ar informāciju, zinātību un pieredzi dzīvnieku labturības jomā, jo īpaši saistībā ar produktīvo dzīvnieku audzēšanu, turēšanu, apiešanos ar tiem, to pārvadāšanu un kaušanu.
 4.Puses stiprina sadarbību pētniecībā, kas attiecas uz dzīvnieku labturību saistībā ar dzīvnieku audzēšanu un izturēšanos pret dzīvniekiem saimniecībās, pārvadāšanas laikā un kaušanas laikā.
 SPS.17. pants. Sadarbība rezistences pret antimikrobiāliem līdzekļiem jomā
 1.Puses nodrošina satvaru dialogam un sadarbībai, lai pastiprinātu cīņu pret to, ka attīstās rezistence pret antimikrobiāliem līdzekļiem.
 2.Puses atzīst, ka rezistence pret antimikrobiāliem līdzekļiem nopietni apdraud cilvēku un dzīvnieku veselību. Antimikrobiālu līdzekļu ļaunprātīga izmantošana lopkopībā, tostarp neterapeitiska izmantošana, var veicināt rezistenci pret antimikrobiāliem līdzekļiem, kas var apdraudēt cilvēku dzīvību. Puses atzīst, ka apdraudējuma rakstura dēļ ir vajadzīga transnacionāla pieeja un pieeja “Viena veselība”.
 3.Lai apkarotu rezistenci pret antimikrobiāliem līdzekļiem, Puses cenšas starptautiski sadarboties ar reģionālām vai daudzpusējām darba programmām, lai samazinātu antibiotiku nevajadzīgu izmantošanu dzīvnieku ražošanā un lai starptautiskā mērogā censtos panākt antibiotiku kā augšanas veicinātāju izmantošanas izbeigšanu nolūkā apkarot rezistenci pret antimikrobiāliem līdzekļiem saskaņā ar pieeju “Viena veselība” un atbilstoši globālajam rīcības plānam.
 4.Puses sadarbojas starptautisku pamatnostādņu, standartu, ieteikumu un darbību izstrādē attiecīgajās starptautiskajās organizācijās, lai veicinātu antibiotiku piesardzīgu un atbildīgu lietošanu lopkopībā un veterinārajā praksē.
 5.Šā panta 1. punktā minētais dialogs inter alia ietver šādus aspektus:
 (a)sadarbība, lai sekotu līdzi esošajām un turpmākajām pamatnostādnēm, standartiem, ieteikumiem un darbībām, kas izstrādātas attiecīgajās starptautiskajās organizācijās, esošajām un turpmākajām iniciatīvām un valstu plāniem, kuru mērķis ir veicināt piesardzīgu un atbildīgu antibiotiku lietošanu un kuri attiecas uz lopkopību un veterināro praksi;
 (b)sadarbība OIE, PVO un Pārtikas kodeksa komisijas ieteikumu, jo īpaši CAC-RCP61/2005, īstenošanā;
 (c)informācijas apmaiņa par labu lauksaimniecības praksi;
 (d)pētniecības, inovāciju un izstrādes veicināšana;
 (e)daudzdisciplīnu pieeju veicināšana, starp kurām ir PVO, OIE un Pārtikas kodeksa komisijas pieeja “Viena veselība”, lai apkarotu rezistenci pret antimikrobiāliem līdzekļiem.
 SPS.18. pants. Ilgtspējīgas pārtikas sistēmas
 Katra Puse mudina savus pārtikas nekaitīguma un dzīvnieku un augu veselības dienestus sadarboties ar to partneriem otrā Pusē, lai veicinātu ilgtspējīgas pārtikas ražošanas metodes un pārtikas sistēmas.
 SPS.19. pants. Tirdzniecības specializētā komiteja sanitāro un fitosanitāro pasākumu jomā
 Tirdzniecības specializētā komiteja sanitāro un fitosanitāro pasākumu jomā uzrauga šīs nodaļas īstenošanu un darbību, un tai ir šādas funkcijas:
 a) nekavējoties noskaidrot un risināt, ja iespējams, visus jautājumus, kas kādai Pusei radušies saistībā ar sanitāro un fitosanitāro prasību, standartu un ieteikumu izstrādi, pieņemšanu vai piemērošanu saskaņā ar šo nodaļu vai SFS līgumu;
 b) apspriest notiekošos procesus saistībā ar jaunu noteikumu izstrādi;
 c) cik ātri vien iespējams apspriest kādas Puses paustās bažas attiecībā uz SFS importa nosacījumiem un otras Puses piemērotajām procedūrām;
 d) regulāri pārskatīt Pušu SFS pasākumus, tostarp sertifikācijas prasības un robežšķērsošanas administratīvās noformēšanas procesus, kā arī to piemērošanu, lai veicinātu tirdzniecību starp Pusēm saskaņā ar SFS līguma 5. pantā izklāstītajiem principiem, mērķiem un procedūrām. Katra Puse nosaka visas atbilstošās darbības, ko tā veiks, tostarp attiecībā uz identitātes kontrolpārbaužu un fizisko kontrolpārbaužu biežumu, ņemot vērā šīs pārskatīšanas rezultātus un pamatojoties uz kritērijiem, kuri noteikti SFS-1 PIELIKUMĀ: Kritēriji, kas minēti SPS.19. panta d) punktā.
 e)
 apmainīties ar viedokļiem, informāciju un pieredzi par sadarbības pasākumiem dzīvnieku labturības aizsardzībā un cīņā pret rezistenci pret antimikrobiāliem līdzekļiem, kas veikti saskaņā ar SPS. 16. un 17. pantu;
 f) pēc kādas Puses pieprasījuma apsvērt, kas ir būtiskas izmaiņas SPS.10. panta 9. punktā minētajā slimības vai kaitīgo organismu situācijā;
 g) pieņemt lēmumus, lai:
 (I)pievienotu definīcijas, kā minēts SFS 3. panta 3. punktā;
 (II)noteiktu īpašos gadījumus, kas minēti SFS 6. panta 2. punktā;
 (III)detalizēti noteiktu SFS 10. panta 1. punktā minētās procedūras;
 (IV)noteiktu citus veidus, kā pamatot SFS 10. panta 5. un 7. punktā minētos paskaidrojumus.
 4. nodaļa. Tehniskie šķēršļi tirdzniecībai
 TBT.1. pants. Mērķis
 Šīs nodaļas mērķis ir atvieglot preču tirdzniecību starp Pusēm, novēršot, identificējot un likvidējot nevajadzīgus tehniskus šķēršļus tirdzniecībai.
 TBT.2. pants. Darbības joma
 1.Šo nodaļu piemēro visu standartu, tehnisko noteikumu un atbilstības novērtēšanas procedūru, kas var ietekmēt preču tirdzniecību starp Pusēm, sagatavošanai, pieņemšanai un piemērošanai.
 2.Šo nodaļu nepiemēro:
 (a)iepirkuma specifikācijām, ko izstrādā valdības struktūras savām ražošanas vai patēriņa vajadzībām, vai
 (b)SFS pasākumiem, kas ietilpst 3. nodaļas [Sanitārie un fitosanitārie pasākumi] darbības jomā.
 3.Papildus šai nodaļai attiecībā uz ražojumiem to darbības jomā piemēro šīs nodaļas pielikumus. Jebkurš noteikums šīs nodaļas pielikumā par to, ka starptautisks standarts vai struktūra vai organizācija ir jāuzskata vai jāatzīst par attiecīgu, neliedz kādas citas struktūras vai organizācijas izstrādātu standartu uzskatīt par attiecīgu starptautisku standartu saskaņā ar TBT.4. panta 4. un 5. punktu.
 TBT.3. pants. Saistība ar TBT nolīgumu
 1.TBT nolīguma 2.–9. pantu un 1.–3. pielikumu mutatis mutandis iekļauj šajā nolīgumā, un tie kļūst par šā nolīguma daļu.
 2.Šajā nodaļā un šīs nodaļas pielikumos minētajiem terminiem ir tāda pati nozīme, kā tiem ir TBT nolīgumā.
 TBT.4. pants. Tehniskie noteikumi
 1.Katra Puse saskaņā ar saviem attiecīgajiem noteikumiem un procedūrām veic plānoto tehnisko noteikumu ietekmes novērtējumus. Šajā punktā un 8. punktā minētajos noteikumos un procedūrās var paredzēt izņēmumus.
 2.Katra Puse saskaņā ar TBT nolīguma 2.2. pantu novērtē pieejamās regulatīvās un citas alternatīvas, ar ko var izpildīt Puses likumīgos mērķus, ierosinātajiem tehniskajiem noteikumiem.
 3.Katra Puse izmanto attiecīgos starptautiskos standartus par pamatu saviem tehniskajiem noteikumiem, izņemot gadījumus, kad tā var pierādīt, ka šādi starptautiskie standarti būtu neefektīvs vai nepiemērots līdzeklis izvirzīto likumīgo mērķu sasniegšanai.
 4.Starptautiskie standarti, ko izstrādājusi Starptautiskā Standartizācijas organizācija (ISO), Starptautiskā Elektrotehnikas komisija (IEC), Starptautiskā Telesakaru savienība (ITU) un Pārtikas kodeksa komisija (Codex), ir attiecīgie starptautiskie standarti TBT nolīguma 2. panta, 5. panta un 3. pielikuma nozīmē.
 5.Standartus, ko izstrādājušas citas starptautiskas organizācijas, arī varētu uzskatīt par attiecīgu starptautisko standartu TBT nolīguma 2. panta, 5. panta un 3. pielikuma nozīmē ar nosacījumu, ka:
 a)
 standartu ir izstrādājusi standartizācijas iestāde, kas tiecas izveidot vienprātību vai nu
 (I)to iesaistīto PTO dalībnieku valstu delegāciju starpā, kuras pārstāv visas to teritorijā esošās valsts standartizācijas struktūras, kas ir pieņēmušas vai plāno pieņemt standartus attiecībā uz priekšmetu, ar kuru ir saistīta starptautiskā standartizācijas darbība, vai
 (II)iesaistīto PTO dalībnieku valdības struktūru starpā, un
 b)
 tas ir izstrādāts saskaņā ar PTO Tirdzniecības tehnisko šķēršļu komitejas lēmumu par principiem starptautisko standartu, rokasgrāmatu un ieteikumu izstrādei saistībā ar TBT nolīguma 2. un 5. pantu un 3. pielikumu
 4
 .
 6.Ja kāda Puse par pamatu tehniskiem noteikumiem neizmanto starptautiskos standartus, tā pēc otras Puses pieprasījuma norāda jebkādas būtiskas novirzes no attiecīgā starptautiskā standarta, paskaidro iemeslus, kāpēc šādi standarti atzīti par nepiemērotiem vai neefektīviem izvirzītā mērķa sasniegšanai, un sniedz zinātniskos vai tehniskos pierādījumus, kas bija minētā novērtējuma pamatā.
 7.Katra Puse pārskata savus tehniskos noteikumus, lai palielinātu minēto tehnisko noteikumu konverģenci ar attiecīgajiem starptautiskajiem standartiem, cita starpā ņemot vērā notikumu attīstību attiecīgajos starptautiskajos standartos vai jebkādas apstākļu izmaiņas, kas ir radījušas novirzes no jebkura attiecīgā starptautiskā standarta.
 8.Saskaņā ar saviem attiecīgajiem noteikumiem un procedūrām un neskarot X sadaļu [Laba regulatīvā prakse un regulatīvā sadarbība], ja tiek izstrādāts būtisks tehniskais noteikums, kas var ievērojami ietekmēt tirdzniecību, katra Puse nodrošina, ka pastāv procedūras, kuras ļauj personām paust savu viedokli sabiedriskā apspriešanā, izņemot gadījumus, kad rodas vai draud rasties steidzamas drošuma, veselības, vides vai valsts drošības problēmas. Katra Puse atļauj otras Puses personām piedalīties šādās apspriešanās uz nosacījumiem, kas nav mazāk labvēlīgi kā tie, kurus nodrošina saviem valstspiederīgajiem, un publisko minēto apspriešanu rezultātus.
 TBT.5. pants. Standarti
 1.Katra Puse mudina standartizācijas iestādes, kas izveidotas tās teritorijā, kā arī reģionālās standartizācijas iestādes, kuru dalībnieces ir kāda Puse vai tās teritorijā izveidotās standartizācijas iestādes:
 (a)savu resursu robežās piedalīties to starptautisko standartu sagatavošanā, ko izstrādā attiecīgās starptautiskās standartizācijas iestādes;
 (b)izmantot attiecīgos starptautiskos standartus par pamatu standartiem, ko tās izstrādā, izņemot gadījumus, kad šādi starptautiski standarti būtu neefektīvi vai nepiemēroti, piemēram, tie nenodrošina pietiekamu aizsardzības līmeni vai pastāv fundamentāli klimata vai ģeogrāfiski faktori vai fundamentālas tehnoloģiskas problēmas;
 (c)izvairīties no dublēšanās vai pārklāšanās ar darbībām, ko veic starptautiskās standartizācijas iestādes;
 (d)regulāri pārskatīt valsts un reģionālos standartus, kuru pamatā nav attiecīgie starptautiskie standarti, nolūkā palielināt minēto standartu konverģenci ar attiecīgajiem starptautiskajiem standartiem;
 (e)sadarboties ar attiecīgajām otras Puses standartizācijas iestādēm starptautiskās standartizācijas darbībās, tostarp sadarbojoties starptautiskās standartizācijas iestādē vai reģionālā līmenī;
 (f)veicināt divpusēju sadarbību ar otras Puses standartizācijas iestādēm un
 (g) apmainīties ar informāciju starp standartizācijas iestādēm.
 2.
 Puses apmainās ar informāciju par:
 (a)savu standartu attiecīgo izmantošanu tehnisko noteikumu atbalstam un
 (b)saviem attiecīgajiem standartizācijas procesiem un apmēru, kādā starptautiskie, reģionālie vai apakšreģionālie standarti tiek izmantoti par pamatu valsts standartiem.
 3.
 Ja tehnisko noteikumu projektā vai atbilstības novērtēšanas procedūrā standarti ir padarīti obligāti, tos iekļaujot tur vai atsaucoties uz tiem, tad piemēro pārredzamības pienākumus, kas noteikti TBT.7. pantā [Pārredzamība] un TBT nolīguma 2. vai 5. pantā.
 TBT.6. pants. Atbilstības novērtēšana
 1.TBT.4. pants [Tehniskie noteikumi] par tehnisko noteikumu sagatavošanu, pieņemšanu un piemērošanu mutatis mutandis attiecas arī uz atbilstības novērtēšanas procedūrām.
 2.Ja kāda Puse pieprasa atbilstības novērtēšanu kā pozitīvu apliecinājumu tam, ka ražojums atbilst kādiem tehniskajiem noteikumiem, tā:
 (a)izvēlas atbilstības novērtēšanas procedūras, kas ir samērīgas ar saistītajiem riskiem, kuri noteikti, pamatojoties uz riska novērtējumu;
 (b)starp iespējām pierādīt atbilstību tehniskajiem noteikumiem par pierādījumu atbilstībai tehniskajiem noteikumiem uzskata piegādātāja atbilstības deklarāciju, t. i., atbilstības deklarāciju, kuru ražotājs izdevis uz savu atbildību un kurā nav paredzēta obligāta trešās personas veikta novērtēšana;
 (c)pēc otras Puses pieprasījuma sniedz informāciju par kritērijiem, ko izmanto, lai izvēlētos atbilstības novērtēšanas procedūras konkrētiem ražojumiem.
 3.Ja kāda Puse pieprasa trešās personas veiktu atbilstības novērtējumu kā pozitīvu apliecinājumu tam, ka ražojums atbilst kādiem tehniskajiem noteikumiem, un tā nav paredzējusi šo uzdevumu veikt kādai valdības iestādei, kā norādīts 4. punktā, tā:
 (a)attiecīgā gadījumā izmanto akreditāciju kā līdzekli, ar kuru apliecina tehnisko kompetenci, lai kvalificētu atbilstības novērtēšanas struktūras. Neskarot Pušu tiesības noteikt prasības atbilstības novērtēšanas struktūrām, katra Puse atzīst vērtīgo lomu, kāda atbilstības novērtēšanas struktūru kvalificēšanā var būt akreditācijai, ko veic ar valdības piešķirtām pilnvarām un uz nekomerciāliem pamatiem;
 (b)izmanto attiecīgos starptautiskos akreditācijas un atbilstības novērtēšanas standartus;
 (c)mudina akreditācijas struktūras un atbilstības novērtēšanas struktūras, kas atrodas tās teritorijā, pievienoties jebkādiem attiecīgiem funkcionējošiem starptautiskiem nolīgumiem vai pasākumiem atbilstības novērtēšanas rezultātu saskaņošanai vai atzīšanas atvieglošanai;
 (d)ja kāda Puse ir pilnvarojusi divas vai vairākas atbilstības novērtēšanas struktūras veikt atbilstības novērtēšanas procedūras, kas vajadzīgas, lai ražojumu laistu tirgū, nodrošina, ka uzņēmējiem ir izvēle starp atbilstības novērtēšanas struktūrām, kuras attiecībā uz konkrētu ražojumu vai ražojumu kopumu izraudzījušās Puses iestādes;
 (e)nodrošina, ka atbilstības novērtēšanas struktūras ir neatkarīgas no ražotājiem, importētājiem un uzņēmējiem kopumā un ka starp akreditācijas struktūrām un atbilstības novērtēšanas struktūrām nepastāv interešu konflikti;
 (f)atļauj atbilstības novērtēšanas struktūrām izmantot apakšuzņēmējus, tostarp apakšuzņēmējus, kas atrodas otras Puses teritorijā, lai veiktu testēšanu vai inspekcijas saistībā ar atbilstības novērtēšanu, un var pieprasīt, lai apakšuzņēmēji atbilstu tām pašām prasībām, kuras atbilstības novērtēšanas struktūrai pašai jāizpilda, lai tā varētu veikt šādu testēšanu vai inspekcijas, un
 (g)vienā tīmekļa vietnē publicē to struktūru sarakstu, kuras tā izraudzījusies šādas atbilstības novērtēšanas veikšanai, un attiecīgo informāciju par katras šādas struktūras iecelšanas tvērumu.
 4.
 Nekas šajā pantā neliedz kādai Pusei pieprasīt, lai atbilstības novērtēšanu attiecībā uz konkrētiem ražojumiem veic tās norādītās pārvaldes iestādes. Ja Puse pieprasa, lai atbilstības novērtēšanu veiktu tās norādītās valdības iestādes, tad Puse:
 (a)ierobežo atbilstības novērtēšanas maksas līdz sniegto pakalpojumu aptuvenām izmaksām un pēc atbilstības novērtēšanas pieteikuma iesniedzēja pieprasījuma paskaidro, kā maksas, ko tā nosaka par minēto atbilstības novērtēšanu, nepārsniedz sniegto pakalpojumu aptuvenās izmaksas, un
 (b)atbilstības novērtēšanas maksas dara publiski pieejamas.
 5.Neatkarīgi no 2.–4. punkta katra Puse pieņem piegādātāja atbilstības deklarāciju kā pierādījumu par atbilstību tās tehniskajiem noteikumiem tajās ražojumu jomās, kurās tā to dara šā nolīguma spēkā stāšanās dienā.
 6.Informācijas nolūkā katra Puse publicē un uztur 5. punktā minēto ražojumu jomu sarakstu kopā ar atsaucēm uz piemērojamajiem tehniskajiem noteikumiem.
 7.Neatkarīgi no 5. punkta jebkura Puse var ieviest prasības par tajā punktā minēto ražojumu jomu obligātu testēšanu vai sertificēšanu, kuru veic trešā persona, ja šādas prasības ir pamatotas ar leģitīmiem mērķiem un ir samērīgas ar nolūku dot importētājai Pusei pietiekamu pārliecību, ka ražojumi atbilst piemērojamajiem tehniskajiem noteikumiem vai standartiem, ņemot vērā riskus, ko radītu minētā neatbilstība.
 8.Puse, kas ierosina ieviest 7. punktā minētās atbilstības novērtēšanas procedūras, agrīnā posmā informē otru Pusi un ņem vērā otras Puses piezīmes, izstrādājot jebkuru šādu atbilstības novērtēšanas procedūru.
 TBT.7. pants. Pārredzamība
 1.Izņemot gadījumus, kad rodas vai draud rasties steidzamas drošuma, veselības, vides aizsardzības vai valsts drošības problēmas, katra Puse ļauj otrai Pusei sniegt rakstiskas piezīmes par paziņotajiem ierosinātajiem tehniskajiem noteikumiem un atbilstības novērtēšanas procedūrām vismaz 60 dienu laikā no dienas, kad paziņojums par šādiem noteikumiem vai procedūrām nosūtīts PTO centrālajam paziņojumu reģistram. Puse pozitīvi apsver pamatotu lūgumu pagarināt minēto piezīmju iesniegšanas termiņu.
 2.Katra Puse elektroniski sniedz paziņotā teksta pilnu versiju kopā ar paziņojumu. Ja paziņotais teksts nav vienā no PTO oficiālajām valodām, paziņotāja Puse sniedz pasākuma satura detalizētu un visaptverošu aprakstu PTO paziņojuma formātā.
 3.Ja kāda Puse no otras Puses saņem rakstiskas piezīmes par tās ierosinātiem tehniskiem noteikumiem vai atbilstības novērtēšanas procedūru, tā:
 (a)pēc otras Puses pieprasījuma apspriež rakstiskās piezīmes ar savu kompetento regulatīvo iestādi laikā, kad tos var ņemt vērā, un
 (b)rakstiski atbild uz piezīmēm ne vēlāk kā tehnisko noteikumu vai atbilstības novērtēšanas procedūras publicēšanas dienā.
 4.Katra Puse cenšas publicēt tīmekļa vietnē savas atbildes uz piezīmēm, ko tā saņēmusi pēc 1. punktā minētā paziņojuma, ne vēlāk kā pieņemto tehnisko noteikumu vai atbilstības novērtēšanas procedūras publicēšanas dienā.
 5.Katra Puse pēc otras Puses pieprasījuma sniedz informāciju par mērķiem, juridisko pamatu un loģisko pamatojumu visiem tehniskajiem noteikumiem vai atbilstības novērtēšanas procedūrai, ko Puse ir pieņēmusi vai ierosina pieņemt.
 6.Katra Puse nodrošina, ka tās pieņemtos tehniskos noteikumus un atbilstības novērtēšanas procedūras publicē tīmekļa vietnē, kas ir pieejama bez maksas.
 7.Katra Puse sniedz informāciju par tehnisko noteikumu vai atbilstības novērtēšanas procedūru pieņemšanu un stāšanos spēkā un pieņemtos galīgos tekstus, pievienojot papildinājumu sākotnējam paziņojumam PTO.
 8.Katra Puse nosaka saprātīgu intervālu starp tehnisko noteikumu publicēšanu un to stāšanos spēkā, lai dotu laiku otras Puses uzņēmējiem pielāgoties. “Saprātīgs intervāls” ir laikposms, kas ir vismaz seši mēneši, ja vien tas nav neefektīvi, lai sasniegtu likumīgos mērķus.
 9.Puse izturas labvēlīgi pret pamatotu otras Puses pieprasījumu, kas saņemts pirms 1. punktā noteiktā piezīmju iesniegšanas termiņa beigām, pagarināt laikposmu no tehnisko noteikumu pieņemšanas līdz to spēkā stāšanās dienai, izņemot gadījumus, kad kavēšanās būtu neefektīva izvirzīto likumīgo mērķu sasniegšanai.
 10.Katra Puse nodrošina, ka informācijas punkts, kas izveidots saskaņā ar TBT nolīguma 10. pantu, kādā no PTO oficiālajām valodām sniedz informāciju un atbildes uz otras Puses vai otras Puses ieinteresēto personu pamatotiem jautājumiem par pieņemtajiem tehniskajiem noteikumiem un atbilstības novērtēšanas procedūrām.
 TBT.8. pants. Marķēšana un etiķetēšana
 1.Puses tehniskie noteikumi var ietvert vienīgi obligātas marķēšanas vai etiķetēšanas prasības vai attiekties tikai uz tām. Šādos gadījumos uz šiem tehniskajiem noteikumiem attiecas TBT nolīguma 2.2. panta principi.
 2.Ja kāda Puse pieprasa ražojumu obligātu marķēšanu vai etiķetēšanu, piemēro visus turpmākos nosacījumus:
 (a)tā pieprasa tikai tādu informāciju, kas ir būtiska ražojuma patērētājiem vai lietotājiem, vai informāciju, kura norāda, ka ražojums atbilst obligātajām tehniskajām prasībām;
 (b)tā nepieprasa, ka ražojumu marķējumam vai etiķetei nepieciešama iepriekšēja apstiprināšana, reģistrācija vai sertifikācija, kā arī nenosaka nekādu maksājumu veikšanu par priekšnoteikumu tādu ražojumu laišanai tirgū, kuri citādi atbilst tās obligātajām tehniskajām prasībām, ja vien tas nav nepieciešams likumīgu mērķu sasniegšanai;
 (c)ja Puse pieprasa, lai uzņēmēji izmantotu unikālu identifikācijas numuru, tā bez nepamatotas kavēšanās un diskriminācijas piešķir šādu numuru otras Puses uzņēmējiem;
 (d)ja vien i), ii) vai iii) punktā uzskaitītā informācija nav maldinoša, pretrunīga vai neskaidra attiecībā uz informāciju, ko importētāja Puse pieprasa par precēm, importētāja Puse atļauj:
 (I)informāciju citās valodās papildus valodai, kuru pieprasa preču importētāja Puse;
 (II)starptautiski akceptētas nomenklatūras, piktogrammas, simbolus vai attēlus un
 (III)informāciju papildus tai, kas tiek prasīta preču importētājā Pusē;
 (e)tā pieņem, ka marķēšana, tostarp papildu marķēšana vai marķējuma labojumi, notiek muitas noliktavās vai citos noteiktos importa valsts apgabalos kā alternatīva marķēšanai izcelsmes valstī, ja vien šāda marķēšana nav jāveic apstiprinātām personām sabiedrības veselības vai drošuma apsvērumu dēļ; un
 (f)ja vien tā neuzskata, ka var tikt apdraudēti likumīgie mērķi, tā cenšas pieņemt tādu uzlīmju izmantošanu, kas nav pastāvīgas vai ir noņemamas, vai marķējumu vai etiķetes pavaddokumentos, nevis pieprasot, lai marķējums vai etiķetes būtu fiziski piestiprinātas ražojumam.
 TBT.9. pants. Sadarbība tirgus uzraudzības un nepārtikas produktu drošības un atbilstības jomā
 1.Puses atzīst, cik svarīga ir sadarbība tirgus uzraudzības, atbilstības un nepārtikas produktu drošības jomā, lai atvieglotu tirdzniecību un aizsargātu patērētājus un citus lietotājus, kā arī to, cik svarīgi ir veidot savstarpēju uzticēšanos, kuras pamatā ir informācijas apmaiņa.
 2.Lai garantētu neatkarīgu un objektīvu tirgus uzraudzības darbību, Puses nodrošina:
 (a)tirgus uzraudzības funkciju nošķiršanu no atbilstības novērtēšanas funkcijām un
 (b)to, ka nepastāv intereses, kas varētu ietekmēt tirgus uzraudzības iestāžu objektivitāti uzņēmēju kontroles vai uzraudzības veikšanā.
 3.Puses sadarbojas un apmainās ar informāciju nepārtikas produktu drošības un atbilstības jomā, kas jo īpaši var ietvert:
 (a)tirgus uzraudzību un izpildes darbības un pasākumus;
 (b)riska novērtēšanas metodes un ražojumu testēšanu;
 (c)saskaņotu ražojumu atsaukšanu vai citas līdzīgas darbības;
 (d)zinātniskus, tehniskus un regulatīvus jautājumus nolūkā uzlabot nepārtikas produktu drošību un atbilstību;
 (e)jaunus jautājumus, kas būtiski attiecas uz veselību un drošību;
 (f)ar standartizāciju saistītas darbības;
 (g)ierēdņu apmaiņu.
 4.Partnerības padome dara visu iespējamo, lai TBT-XX. pielikumā pēc iespējas drīz un, vēlams, sešu mēnešu laikā pēc šā nolīguma stāšanās spēkā vienotos par kārtību regulārai informācijas apmaiņai starp Ātrās brīdināšanas sistēmu nepārtikas patēriņa preču jomā (RAPEX) vai tās pēcteci un datubāzi par tirgus uzraudzību un produktu drošību, kas izveidota saskaņā ar 2005. gada vispārējiem produktu drošības noteikumiem, vai tās pēcteci, par nepārtikas patēriņa preču drošību un saistītiem preventīviem, ierobežojošiem un korektīviem pasākumiem.
 Kārtībā ir paredzēti pasākumi, ar kuriem:
 a) Savienībai ir jāsniedz Apvienotajai Karalistei atlasīta informācija no tās ātrās brīdināšanas sistēmas RAPEX vai tās pēcteces, kā norādīts Eiropas Parlamenta un Padomes 2001. gada 3. decembra Direktīvā 2001/95/EK par produktu vispārēju drošību vai tās pēctecē;
 b) Apvienotajai Karalistei ir jāsniedz Savienībai atlasīta informācija no savas datubāzes par tirgus uzraudzību un ražojumu drošību, kas izveidota saskaņā ar 2005. gada vispārējiem produktu drošības noteikumiem vai tās pēcteci, un
 c) Pusēm jāinformē viena otra par visām turpmākajām darbībām un pasākumiem, kas veikti, reaģējot uz informācijas apmaiņu.
 5.Partnerības padome TBT-ZZ. pielikumā var vienoties par kārtību regulārai informācijas apmaiņai, tostarp par informācijas apmaiņu ar elektronisko saziņas līdzekļu palīdzību, attiecībā uz pasākumiem, kas veikti saistībā ar neatbilstīgiem nepārtikas produktiem, izņemot tos, uz kuriem attiecas 4. punkts.
 6.Katra Puse izmanto informāciju, kas iegūta saskaņā ar 3., 4. un 5. punktu, vienīgi patērētāju, veselības, drošuma vai vides aizsardzības nolūkā.
 7.Katra Puse informāciju, kas iegūta saskaņā ar 3., 4. un 5. punktu, uzskata par konfidenciālu.
 8.Kārtībā, kas minēta 4. un 5. punktā, tiek norādīts tās informācijas veids, ar ko jāapmainās, informācijas apmaiņas kārtība, un konfidencialitātes un persondatu aizsardzības noteikumu piemērošana. Partnerības padome ir pilnvarota pieņemt lēmumus, lai noteiktu vai grozītu TBT-XX. un TBT-ZZ. pielikumā izklāstīto kārtību.
 9.Šajā pantā “tirgus uzraudzība” ir darbības un pasākumi, ko veic tirgus uzraudzības un izpildes iestādes, tostarp darbības un pasākumi, kuri veikti sadarbībā ar uzņēmējiem, pamatojoties uz Puses procedūrām, lai minētā Puse varētu uzraudzīt vai risināt jautājumu par ražojumu atbilstību tās normatīvajos aktos noteiktajām prasībām vai to drošību.
 10.Katra puse nodrošina, ka visi pasākumi, kurus tās tirgus uzraudzības un izpildes iestādes veikušas, lai izņemtu no tirgus vai atsauktu no tirgus, vai aizliegtu vai ierobežotu to, ka tās tirgū tiek darīts pieejams kāds no otras Puses teritorijas importēts ražojums tādu iemeslu dēļ, kas saistīti ar piemērojamo tiesību aktu neievērošanu, ir samērīgi, norāda precīzus iemeslus, ar kuriem pasākums ir pamatots, un tos nekavējoties paziņo attiecīgajam uzņēmējam.
 TBT.10. pants. Tehniskas apspriedes
 1.
 Ja kāda Puse uzskata, ka otras Puses tehnisko noteikumu projekts vai ierosinātais tehniskais noteikums vai atbilstības novērtēšanas procedūra varētu būtiski ietekmēt tirdzniecību starp Pusēm, tā var pieprasīt tehniskas apspriedes par šo jautājumu. Pieprasījumu otrai Pusei iesniedz rakstiski, un tajā norāda:
 (a)izskatāmo pasākumu;
 (b)šīs nodaļas vai šīs nodaļas pielikuma noteikumus, uz kuriem attiecas bažas, un
 (c)pieprasījuma iemeslus, tostarp pieprasījuma iesniedzējas Puses bažas saistībā ar pasākumu.
 2.Puse iesniedz savu pieprasījumu otras Puses kontaktpunktam, kas izraudzīts saskaņā ar TBT.12. pantu [Kontaktpunkti].
 3.Pēc jebkuras Puses pieprasījuma Puses tiekas, lai personīgi vai ar videokonferences vai telekonferences starpniecību apspriestu pieprasījumā paustās bažas 60 dienu laikā no pieprasījuma dienas, un cenšas atrisināt jautājumu pēc iespējas ātrāk. Ja pieprasījuma iesniedzēja Puse uzskata, ka jautājums ir steidzams, tā var pieprasīt, lai sanāksme notiktu īsākā termiņā. Šādos gadījumos atbildētāja Puse šādu pieprasījumu izskata labvēlīgi.
 TBT.11. pants. Sadarbība
 1.Puses sadarbojas tehnisko noteikumu, standartu un atbilstības novērtēšanas procedūru jomā, ja tas ir to abpusējās interesēs un neskar savu attiecīgo lēmumu pieņemšanas un tiesību sistēmu autonomiju. Tirdzniecības specializētā komiteja par tehniskajiem šķēršļiem tirdzniecībai var apmainīties ar viedokļiem par sadarbības darbībām, ko veic saskaņā ar šo pantu vai šīs nodaļas pielikumiem.
 2.Šā panta 1. punkta nolūkos Puses cenšas noteikt, izstrādāt un veicināt sadarbības pasākumus, par kuriem ir abpusēja interese. Šie pasākumi jo īpaši var attiekties uz:
 (a)informācijas, pieredzes un datu apmaiņu saistībā ar tehniskajiem noteikumiem, standartiem un atbilstības novērtēšanas procedūrām;
 (b)efektīvas mijiedarbības un sadarbības nodrošināšanu starp Pušu attiecīgajām regulatīvajām iestādēm starptautiskā, reģionālā vai valsts līmenī;
 (c)cik vien iespējams — informācijas apmaiņu par starptautiskiem nolīgumiem un kārtību attiecībā uz tehniskajiem šķēršļiem tirdzniecībai, kurā viena vai abas Puses ir dalībnieces, un
 (d)tirdzniecību veicinošu iniciatīvu izveidi vai līdzdalību tajās.
 3. Šā panta un šīs nodaļas pielikumos paredzēto noteikumu par sadarbību nolūkā Eiropas Komisija rīkojas Eiropas Savienības vārdā.
 TBT.12. pants. Kontaktpunkti
 1.
 Katra Puse, šim nolīgumam stājoties spēkā, izraugās kontaktpunktu šīs nodaļas īstenošanai un paziņo otrai Pusei kontaktinformāciju par šo kontaktpunktu, tai skaitā informāciju par attiecīgajām amatpersonām. Puses nekavējoties informē viena otru par visām izmaiņām minētajā kontaktinformācijā.
 2.
 Pēc otras Puses kontaktpunkta pieprasījuma kontaktpunkts samērīgā termiņā un, ja iespējams, 60 dienu laikā no pieprasījuma saņemšanas dienas sniedz visu informāciju vai skaidrojumus, kas saistīti ar šīs nodaļas īstenošanu.
 TBT.13. pants. Tirdzniecības specializētā komiteja par tehniskajiem šķēršļiem tirdzniecībai
 Tirdzniecības specializētā komiteja par tehniskajiem šķēršļiem tirdzniecībai uzrauga šīs nodaļas un tās pielikumu īstenošanu un darbību un, ja iespējams, nekavējoties noskaidro un risina visus jautājumus, ko kāda Puse izvirzījusi saistībā ar tehnisko noteikumu, standartu un atbilstības novērtēšanas procedūru izstrādi, pieņemšanu vai piemērošanu saskaņā ar šo nodaļu vai TBT nolīgumu.
 5. nodaļa. Muita un tirdzniecības atvieglošana
 CUSTMS.1. pants. Mērķis
 Šīs nodaļas mērķi ir šādi:
 a) stiprināt Pušu sadarbību muitas un tirdzniecības veicināšanas jomā un atbalstīt vai – attiecīgā gadījumā – saglabāt Pušu tiesību aktu muitas jomā un prakses pienācīgu atbilstības līmeni, lai nodrošinātu, ka attiecīgie tiesību akti un procedūras, kā arī attiecīgo administrāciju administratīvās spējas atbilst tirdzniecības atvieglošanas mērķim, vienlaikus nodrošinot efektīvu muitas kontroli un muitas tiesību aktu un ar tirdzniecību saistīto normatīvo aktu efektīvu izpildi, iedzīvotāju drošības un drošuma pienācīgu aizsardzību, kā arī Pušu aizliegumu un ierobežojumu un finansiālo interešu ievērošanu;
 b) stiprināt administratīvo sadarbību starp Pusēm PVN jomā un savstarpēju palīdzību attiecībā uz prasībām, kas saistītas ar nodokļiem un maksājumiem;
 c) nodrošināt, ka katras Puses tiesību akti ir nediskriminējoši un ka muitas procedūru pamatā ir modernas metodes un efektīva kontrole, lai apkarotu krāpšanu un aizsargātu likumīgu tirdzniecību, un
 d) nodrošināt, ka nekādi netiek apdraudēti likumīgi publiskās politikas mērķi, tostarp attiecībā uz drošību, drošumu un cīņu pret krāpšanu.
 CUSTMS.1.a pants. Definīcijas
 Šajā nodaļā, CUSTMS-1 PIELIKUMĀ [ATZĪTIE UZŅĒMĒJI], Protokolā par savstarpēju administratīvo palīdzību muitas lietās un Protokolā par administratīvo sadarbību un krāpšanas apkarošanu pievienotās vērtības nodokļa jomā un par savstarpēju palīdzību prasījumu piedziņā saistībā ar nodokļiem un maksājumiem piemēro šādas definīcijas:
 (a)“Nolīgums par pirmsnosūtīšanas inspekciju” ir Nolīgums par pirmsnosūtīšanas inspekciju, kas ietverts PTO nolīguma 1.A pielikumā;
 (b)“ATA un Stambulas konvencijas” ir 1961. gada 6. decembrī Briselē parakstītā Muitas konvencija par ATA karneti preču pagaidu ievešanai un 1990. gada 26. jūnijā parakstītā Stambulas konvencija par pagaidu ievešanu;
 (c)“Konvencija par kopīgu tranzīta procedūru” ir 1987. gada 20. maija Konvencija par kopīgu tranzīta procedūru;
 (d)“PMO Muitas datu modelis” ir datu komponentu un elektronisko veidņu bibliotēka darījumdarbības datu apmaiņai un starptautisko standartu apkopošanai attiecībā uz datiem un informāciju, ko izmanto regulatīvajai vienkāršošanai un kontrolei globālajā tirdzniecībā un ko periodiski publicē PMO datu modeļa projekta grupa;
 (e)“tiesību akti muitas jomā” ir jebkuri tiesību akti vai reglamentējoši noteikumi, kas piemērojami vienas vai otras Puses teritorijā un kas reglamentē preču ievešanu vai importu, preču izvešanu vai eksportu, preču tranzītu un jebkura cita muitas režīma vai procedūras piemērošanu precēm, ietverot aizlieguma, ierobežojuma un kontroles pasākumus;
 (f)“informācija” ir jebkuri dati, dokumenti, attēli, ziņojumi, paziņojumi vai autentificētas kopijas jebkādā formātā, tostarp elektroniskā formātā, kas ir vai nav apstrādāti vai analizēti;
 (g)“persona” ir jebkura persona, kā definēts XVII sadaļas [CITI NOTEIKUMI] OTH.1. panta [Definīcijas] m) punktā
 5
 ;
 (h) “SAFE Pamatstandarti” ir SAFE Pamatstandarti pasaules tirdzniecības drošībai un sekmēšanai, kuri pieņemti Pasaules Muitas organizācijas 2005. gada jūnija sesijā Briselē un ik pa laikam atjaunināti, un
 (i)“PTO tirdzniecības atvieglošanas nolīgums” ir tirdzniecības atvieglošanas nolīgums, kas pievienots protokolam, ar kuru groza PTO līgumu (2014. gada 27. novembra lēmums).
 CUSTMS.2. pants. Muitas sadarbība
 1.Lai atbalstītu CUSTMS.1. pantā [Mērķis] izklāstīto mērķu sasniegšanu, Pušu attiecīgās iestādes sadarbojas muitas jautājumos, ņemot vērā to attiecīgo iestāžu resursus. Šajā sadaļā [Preču tirdzniecība] piemēro 1987. gada 20. maija Konvenciju par preču tirdzniecības formalitāšu vienkāršošanu.
 2.Puses attīsta sadarbību, cita starpā šādās jomās:
 (a)informācijas apmaiņa par tiesību aktiem muitas jomā, tiesību aktu muitas jomā īstenošanu un muitas procedūrām, sevišķi šādās jomās:
 i) muitas procedūru vienkāršošana un modernizēšana;
 ii) pārvietošanas tranzītā un pārkraušanas atvieglošana;
 iii) attiecības ar darījumdarbības aprindām un
 iv) piegādes ķēdes drošība un riska pārvaldība;
 (b)sadarbība attiecībā uz aspektiem, kas saistīti ar muitu, lai nodrošinātu un atvieglotu starptautiskās tirdzniecības un piegādes ķēdi atbilstoši SAFE Pamatstandartiem;
 (c)iespējas apsvēršana izstrādāt kopīgas iniciatīvas saistībā ar importa, eksporta un citām muitas procedūrām, tostarp tehnisko palīdzību, kā arī efektīvu pakalpojumu darījumdarbības aprindām nodrošināšanu;
 (d)sadarbības stiprināšana muitas jomā starptautiskās organizācijās, piemēram, PTO un PMO, un informācijas apmaiņa vai apspriešanās, lai, ja iespējams, noteiktu kopēju nostāju minētajās starptautiskajās organizācijās un UNCTAD, ANO/EEK;
 (e)centieni saskaņot savas datu prasības importa, eksporta un citām muitas procedūrām, īstenojot kopīgus standartus un datu elementus saskaņā ar PMO Muitas datu modeli;
 (f)sadarbības stiprināšana saistībā ar riska pārvaldības metodēm, tostarp apmainoties ar paraugpraksi un vajadzības gadījumā informāciju par riskiem un kontroles rezultātiem. Attiecīgā un piemērotā gadījumā Puses var arī apsvērt riska pārvaldības metožu, riska standartu un kontroles un muitas drošības pasākumu savstarpēju atzīšanu; attiecīgā un piemērotā gadījumā Puses var arī apsvērt iespēju izstrādāt saderīgus riska kritērijus un standartus, kontroles pasākumus un prioritārās kontroles jomas;
 (g)atzīto uzņēmēju programmu savstarpējas atzīšanas panākšana, lai nodrošinātu un atvieglotu tirdzniecību;
 (h)sadarbības veicināšana starp muitas un citām valsts iestādēm vai aģentūrām saistībā ar atzīto uzņēmēju programmām, ko var panākt, cita starpā vienojoties par visaugstākajiem standartiem, atvieglojot piekļuvi ieguvumiem un līdz minimumam samazinot nevajadzīgu dublēšanos;
 (i)intelektuālā īpašuma tiesību izpilde, ko nodrošina muitas dienesti, tostarp apmaiņa ar informāciju un paraugpraksi muitas operācijās, īpašu uzmanību pievēršot intelektuālā īpašuma tiesību izpildei;
 (j)gadījumos, kad tas ir atbilstīgi un praktiski īstenojams – saderīgu muitas procedūru saglabāšana, tostarp vienota administratīvā dokumenta piemērošana muitas deklarācijai, un
 (k)attiecīgos un piemērotos gadījumos un saskaņā ar kārtību, par ko jāvienojas, – apmaiņa, izmantojot strukturētu un periodisku saziņu, starp Pušu muitas dienestiem ar konkrētu kategoriju ar muitu saistītu informāciju, lai uzlabotu riska pārvaldību un muitas kontroles efektivitāti, pievērstos riskam pakļautajām precēm ieņēmumu iekasēšanas vai drošuma un drošības ziņā un veicinātu likumīgu tirdzniecību; šāda informācijas apmaiņa var ietvert eksporta un importa deklarāciju datus par tirdzniecību starp Pusēm, paredzot iespēju ar izmēģinājuma iniciatīvu palīdzību izpētīt sadarbspējīgu mehānismu izstrādi, lai izvairītos no dublēšanās šādas informācijas iesniegšanā. Saskaņā ar šo punktu veiktā informācijas apmaiņa neskar informācijas apmaiņu, kas var notikt starp Pusēm saskaņā ar Protokolu par savstarpējo administratīvo palīdzību muitas lietās.
 3.Neskarot šajā nolīgumā paredzētās citas sadarbības formas, Pušu muitas dienesti viens otram sniedz savstarpēju administratīvo palīdzību jautājumos, uz ko attiecas šī nodaļa, saskaņā ar Protokolu par savstarpējo administratīvo palīdzību muitas lietās.
 4.Uz jebkuru informācijas apmaiņu starp Pusēm saskaņā ar šo nodaļu mutatis mutandis attiecas konfidencialitāte un informācijas aizsardzība, kas noteikta Protokola par savstarpējo administratīvo palīdzību muitas lietās 12. pantā [Informācijas apmaiņa un konfidencialitāte], kā arī jebkādas konfidencialitātes prasības, kuras izklāstītas Pušu tiesību aktos.
 CUSTMS.3. pants. Tiesību akti un procedūras muitas jomā un citi ar tirdzniecību saistīti tiesību akti un procedūras
 1.Katra Puse nodrošina, ka tās muitas noteikumi un procedūras:
 (a)atbilst starptautiskajiem instrumentiem un standartiem, kas piemērojami muitas un tirdzniecības jomā, tostarp PTO tirdzniecības atvieglošanas nolīgumam, Pārskatītās Kioto konvencijas par muitas procedūru vienkāršošanu un harmonizēšanu būtiskajiem elementiem, Starptautiskajai konvencijai par preču aprakstīšanas un kodēšanas harmonizēto sistēmu, kā arī SAFE Pamatstandartiem un PMO Muitas datu modelim;
 (b)nodrošina likumīgas tirdzniecības aizsardzību un atvieglošanu, ņemot vērā tirdzniecības prakses attīstību, ar efektīvu izpildi, tostarp Pušu normatīvo aktu pārkāpumu, izvairīšanās no nodokļu maksāšanas un kontrabandas gadījumā, un atbilstības tiesību aktu prasībām nodrošināšanu;
 (c)balstās uz tiesību aktiem, kas ir samērīgi un nediskriminējoši, novērš nevajadzīgu slogu uzņēmējiem, nodrošina papildu atvieglojumus uzņēmējiem ar augstu atbilstības līmeni, tostarp labvēlīgu režīmu attiecībā uz muitas kontroli pirms preču izlaišanas, un nodrošina aizsardzības pasākumus pret krāpšanu un nelikumīgām vai kaitējošām darbībām, vienlaikus nodrošinot augstu iedzīvotāju drošības un drošuma aizsardzības līmeni, kā arī Pušu aizliegumu un ierobežojumu un finansiālo interešu ievērošanu, un
 (d)ietver noteikumus, kuri nodrošina, ka ikviena sankcija, kas tiek noteikta par muitas noteikumu vai procedūras prasību pārkāpumiem, ir samērīga un nediskriminējoša un ka šādu sankciju noteikšana nerada nepamatotu kavēšanos.
 Katrai Pusei būtu periodiski jāpārskata savi tiesību akti un muitas procedūras. Muitas procedūras arī būtu jāpiemēro paredzami, konsekventi un pārredzami.
 2.Lai uzlabotu darba metodes un lai attiecībā uz darbībām nodrošinātu nediskrimināciju, pārredzamību, efektivitāti, viengabalainību un pārskatatbildību, katra Puse:
 (a)kur vien iespējams, vienkāršo un pārskata prasības un formalitātes, lai nodrošinātu preču ātru izlaišanu un muitošanu;
 (b)cenšas panākt turpmākus vienkāršojumus un to datu un dokumentācijas standartizāciju, kuri vajadzīgi muitā un citās aģentūrās, un
 (c)uzlabo sadarbību starp visām robežu aģentūrām, gan valstī, gan pāri robežām, lai atvieglotu robežu šķērsošanas procesu un uzlabotu kontroli, ņemot vērā kopīgās robežu kontroles, kur tas ir praktiski iespējami un piemēroti.
 CUSTMS.4. pants. Preču izlaišana
 1.Katra Puse pieņem vai atstāj spēkā muitas procedūras, kas:
 a)
 paredz preču ātru izlaišanu laikposmā, kas nav ilgāks nekā nepieciešams, lai nodrošinātu atbilstību Puses normatīvajiem aktiem;
 b)
 paredz dokumentu un jebkuras citas vajadzīgās informācijas iepriekšēju elektronisku iesniegšanu un apstrādi pirms preču pienākšanas, lai preces varētu izlaist uzreiz pēc to pienākšanas, ja nav konstatēts risks vai ja nav jāveic izlases veida pārbaudes vai citas pārbaudes;
 c)
 paredz iespēju vajadzības gadījumā un, ja ir izpildīti vajadzīgie nosacījumi, laist preces brīvā apgrozībā pirmajā ievešanas vietā un
 d)
 ļauj izlaist preces pirms muitas nodokļu, citu nodokļu, maksu un maksājumu galīgās noteikšanas, ja šāda noteikšana nav veikta pirms preču pienākšanas vai pienākšanas brīdī, vai pēc iespējas ātrāk pēc to pienākšanas, un ar nosacījumu, ka ir izpildītas visas pārējās regulatīvās prasības.
 2.Kā šādas izlaišanas nosacījumu katra Puse var pieprasīt galvojumu par jebkuru summu, kas vēl nav noteikta, garantijas, depozīta vai cita atbilstīga instrumenta, kas paredzēts tās normatīvajos aktos, veidā. Šāds galvojums nepārsniedz summu, kādu Puse pieprasa, lai nodrošinātu muitas nodokļu, citu nodokļu vai maksu un maksājumu samaksu par galvojuma segtajām precēm. Galvojuma saistības tiek izbeigtas, kad tās vairs nav vajadzīgas.
 3.Puses nodrošina, ka muitas un citas iestādes, kas ir atbildīgas par robežkontroli un procedūrām attiecībā uz preču importu, eksportu un tranzītu, savstarpēji sadarbojas un koordinē savas darbības, lai atvieglotu tirdzniecību un paātrinātu preču izlaišanu.
 CUSTMS.5. pants. Vienkāršotas muitas procedūras
 1.Katra Puse cenšas vienkāršot prasības un formalitātes attiecībā uz muitas procedūrām, lai samazinātu tām patērēto laiku un izmaksas tirgotājiem un uzņēmējiem, ieskaitot mazos un vidējos uzņēmumus.
 2.Katra Puse pieņem vai saglabā pasākumus, kas ļauj tirgotājiem vai uzņēmējiem, kuri atbilst Puses normatīvajos aktos noteiktajiem kritērijiem, gūt labumu no muitas procedūru turpmākas vienkāršošanas. Šādi pasākumi inter alia var būt šādi:
 (a)muitas deklarācijas, kurām ir samazināts datu vai pavaddokumentu kopums,
 (b)periodiskas muitas deklarācijas, lai noteiktu un nomaksātu muitas nodokļus un maksājumus, kas attiecas uz vairākiem importiem noteiktā laikposmā pēc šo importēto preču izlaišanas,
 (c)muitas nodokļu un citu maksājumu pašnovērtējums un atlikta samaksa līdz minēto importēto preču izlaišanai un
 (d)galvojuma ar samazinātu summu izmantošana vai atbrīvojums no pienākuma sniegt galvojumu.
 3.Ja Puse izvēlas pieņemt kādu no šiem pasākumiem, tā piedāvās šos vienkāršojumus visiem tirgotājiem, kas atbilst attiecīgajiem kritērijiem, ja minētā Puse to uzskatīs par vajadzīgu un praktisku saskaņā ar saviem normatīvajiem aktiem.
 CUSTMS.6. pants. Tranzīts un pārkraušana
 1.GOODS.4.a panta [Tranzīta brīvība] nolūkos piemēro Konvenciju par kopīgu tranzīta procedūru.
 2.Katra Puse savā teritorijā nodrošina pārkraušanas darbību un pārvietošanas tranzītā atvieglošanu un efektīvu kontroli.
 3.Katra Puse veicina un īsteno reģionālus tranzīta pasākumus, lai atvieglotu tirdzniecību saskaņā ar Konvenciju par kopīgu tranzīta procedūru.
 4.Katra Puse savā teritorijā nodrošina visu attiecīgo iestāžu un aģentūru sadarbību un koordināciju, lai atvieglotu tranzīta satiksmi.
 5.Katra Puse atļauj importam paredzētās preces muitas kontrolē pārvietot tās teritorijā no ievešanas muitas iestādes uz citu muitas iestādi tās teritorijā, kur preces tiktu izlaistas vai muitotas.
 CUSTMS.7. pants. Riska pārvaldība
 1.Katra Puse pieņem vai saglabā riska pārvaldības sistēmu muitas kontrolei, lai samazinātu tāda notikuma iespējamību un ietekmi, kas kavētu tiesību aktu muitas jomā pareizu piemērošanu, apdraudētu Pušu finansiālās intereses vai apdraudētu Pušu un to iedzīvotāju drošību un drošumu, cilvēku, dzīvnieku vai augu veselību, vidi vai patērētājus.
 2.Tāda muitas kontrole, kas nav izlases veida pārbaudes, galvenokārt ir balstīta uz riska analīzi, izmantojot elektroniskas datu apstrādes metodes.
 3.Katra Puse izstrādā un piemēro riska pārvaldību tā, lai novērstu patvaļīgu vai nepamatotu diskrimināciju vai slēptus starptautiskās tirdzniecības ierobežojumus.
 4.Katra Puse koncentrē muitas kontroli un citas attiecīgas robežkontroles uz augsta riska sūtījumiem un paātrina zema riska sūtījumu izlaišanu. Katra Puse savas riska pārvaldības ietvaros var izvēlēties sūtījumus šādai kontrolei arī pēc nejaušības principa.
 5.Katra Puse riska pārvaldībā pamatojas uz risku novērtēšanu, izmantojot piemērotus atlases kritērijus.
 CUSTMS.8. pants. Pēcmuitošanas audits
 1.Lai paātrinātu preču izlaišanu, katra Puse pieņem vai saglabā pēcmuitošanas auditu, lai nodrošinātu atbilstību normatīvo aktu prasībām muitas un citās saistītajās jomās.
 2.Katra Puse izraugās personas vai sūtījumus pēcmuitošanas auditiem uz risku pamatotā veidā, kas var ietvert attiecīgus atlases kritērijus. Katra Puse pēcmuitošanas auditus veic pārredzami. Ja persona ir iesaistīta pēcmuitošanas auditā un ja Puse ir ieguvusi pārliecinošus rezultātus, tā nekavējoties informē personu, kuras dokumenti tiek pārbaudīti, par rezultātiem, personas tiesībām un saistībām un rezultātu pamatojumu.
 3.Pēcmuitošanas auditā iegūto informāciju var izmantot turpmākā administratīvā procedūrā vai tiesvedībā.
 4.Ja tas ir praktiski iespējams, Puses izmanto pēcmuitošanas audita rezultātus riska pārvaldības nolūkos.
 CUSTMS.9. pants. Atzītie uzņēmēji
 1.Katra Puse izveido partnerības programmu uzņēmējiem, kuri atbilst CUSTMS-1 pielikumā [Atzītie uzņēmēji] noteiktajiem kritērijiem.
 2.Puses atzīst savas attiecīgās atzīto uzņēmēju programmas saskaņā ar CUSTMS-1 pielikumu [Atzītie uzņēmēji].
 CUSTMS.10. pants. Informācijas publicēšana un pieejamība
 1.Katra Puse nodrošina, ka tās tiesību akti muitas jomā un citi ar tirdzniecību saistītie normatīvie akti, kā arī vispārējās administratīvās procedūras un būtiskā, vispārpiemērojamā informācija saistībā ar tirdzniecību tiek publicēta un ir brīvi pieejama jebkurai ieinteresētai personai viegli pieejamā veidā, tai skaitā vajadzības gadījumā internetā.
 2.Katra Puse nekavējoties publicē jaunus tiesību aktus un vispārīgas procedūras, kas saistītas ar muitu un tirdzniecības atvieglošanas jautājumiem, cik savlaicīgi vien iespējams pirms šādu tiesību aktu vai procedūru stāšanās spēkā, un nekavējoties publicē jebkādas šādu tiesību aktu un procedūru izmaiņas un interpretācijas. Šāda publikācija ietver:
 (a)attiecīgus administratīva rakstura paziņojumus;
 (b)importa, eksporta un tranzīta (tostarp ostu, lidostu un citu ievešanas vietu) procedūras un nepieciešamās veidlapas un dokumentus;
 (c)visu to maksājumu un nodokļu likmes, ko uzliek importam vai eksportam vai saistībā ar to;
 (d)maksas vai maksājumus, ko pārvaldes aģentūras uzliek importam, eksportam vai tranzītam vai saistībā ar to;
 (e)noteikumus par preču klasificēšanu vai vērtēšanu muitas vajadzībām;
 (f)normatīvos aktus un vispārēji piemērojamus administratīvus nolēmumus saistībā ar preču izcelsmes noteikumiem;
 (g)importa, eksporta vai tranzīta ierobežojumus vai aizliegumus;
 (h)noteikumus par sodiem par importa, eksporta vai tranzīta formalitāšu pārkāpumiem;
 (i)apelācijas procedūras;
 (j)ar importu, eksportu vai tranzītu saistītus nolīgumus (vai to daļas), kas noslēgti ar jebkuru valsti vai valstīm;
 (k)ar tarifu kvotu pārvaldību saistītas procedūras;
 (l)ostās un robežšķērsošanas vietās esošu muitas iestāžu darba laiku un darbības procedūras un
 (m)kontaktpunktus informācijas pieprasījumiem.
 3.Katra Puse paredz samērīgu laikposmu no jaunu vai grozītu tiesību aktu, procedūru un maksu vai maksājumu publicēšanas līdz brīdim, kad tie stājas spēkā.
 4.Katra Puse internetā dara pieejamu šādu informāciju:
 (a)importa, eksporta un tranzīta procedūru apraksts, tostarp pārsūdzības procedūras, informācija par praktiskiem pasākumiem importam, eksportam un tranzītam;
 (b)veidlapas un dokumenti, kas nepieciešami importam attiecīgās Puses teritorijā, eksportam no tās vai tranzītam caur to, un
 (c)informācijas punktu kontaktinformācija.
 Katra puse nodrošina, ka pirmās daļas a), b) un c) apakšpunktā minētie apraksti, veidlapas, dokumenti un informācija tiek atjaunināti.
 5.Katra Puse izveido vai saglabā vienu vai vairākus informācijas punktus, lai samērīgā termiņā atbildētu uz pārvaldes iestāžu, tirgotāju un citu ieinteresēto personu jautājumiem par muitu un citiem ar tirdzniecību saistītiem jautājumiem. Puses nepieprasa maksu par atbildēm uz jautājumiem.
 CUSTMS.11. pants. Iepriekšēji nolēmumi
 1.Katra Puse pēc uzņēmēju pieteikuma ar savu muitas dienestu starpniecību izdod iepriekšējus nolēmumus, nosakot attiecīgajām precēm piešķiramo režīmu. Šādus nolēmumus izdod rakstiski vai elektroniskā formātā noteiktā termiņā, un tajos ietver visu nepieciešamo informāciju saskaņā ar izdevējas Puses tiesību aktiem.
 2.Iepriekšēji nolēmumi ir spēkā vismaz trīs gadus no to spēkā stāšanās dienas, izņemot gadījumus, kad nolēmums vairs neatbilst tiesībām vai ir mainījušies fakti vai apstākļi, kas pamato sākotnējo nolēmumu.
 3.Puse var atteikties izdot iepriekšēju nolēmumu, ja pieteikumā izvirzītais jautājums ir pakļauts administratīvai izskatīšanai vai izskatīšanai tiesā vai ja pieteikums nav saistīts ar iepriekšējā nolēmuma paredzēto izmantošanu vai muitas procedūras paredzēto izmantošanu. Ja Puse atsakās izdot iepriekšēju nolēmumu, tā nekavējoties rakstiski informē pieteikuma iesniedzēju, norādot attiecīgos faktus un sava lēmuma pamatojumu.
 4.Katra Puse publicē vismaz:
 (a)prasības iepriekšēja nolēmuma pieteikuma iesniegšanai, tostarp iesniedzamo informāciju un tās formātu;
 (b)laiku, līdz kuram tā izdos iepriekšēju nolēmumu, un
 (c)laiku, cik ilgi iepriekšējais nolēmums ir derīgs.
 5.Ja Puse atsauc, groza, padara par spēkā neesošu vai anulē iepriekšēju nolēmumu, tā pieteikuma iesniedzējam rakstiski par to paziņo, norādot attiecīgos faktus un sava lēmuma pamatojumu. Puse atsauc, groza, padara par spēkā neesošu vai anulē iepriekšēju nolēmumu ar atpakaļejošu spēku tikai tad, ja nolēmuma pamatā ir bijusi nepilnīga, nepareiza, kļūdaina vai maldinoša informācija.
 6.Puses izdots iepriekšējs nolēmums ir saistošs konkrētajai Pusei attiecībā uz pieteikuma iesniedzēju, kurš to pieprasījis. Puse var paredzēt, ka iepriekšējais nolēmums ir saistošs pieteikuma iesniedzējam.
 7. Katra Puse pēc turētāja rakstiska pieprasījuma nodrošina, ka iepriekšējais nolēmums vai lēmums par tā atsaukšanu, grozīšanu vai atzīšanu par spēkā neesošu tiek pārskatīts.
 8. Katra Puse dara publiski pieejamu informāciju par iepriekšējiem nolēmumiem, ņemot vērā vajadzību aizsargāt persondatus un konfidenciālo komerciālo informāciju.
 9. Iepriekšējus nolēmumus izdod attiecībā uz:
 a) preču tarifa klasifikāciju;
 b) preču izcelsmi un
 c) jebkuru citu jautājumu, par kuru Puses var vienoties.
 CUSTMS.12. pants. Muitas brokeri
 Puses muitas noteikumi un procedūras neprasa obligāti izmantot muitas brokerus vai citus aģentus. Katra Puse publicē savus pasākumus attiecībā uz muitas brokeru izmantošanu. Licencējot muitas aģentus, katra Puse piemēro pārredzamus, nediskriminējošus un proporcionālus noteikumus.
 CUSTMS.13. pants. Pirmsnosūtīšanas inspekcijas
 Puse nepieprasa obligāti izmantot pirmsnosūtīšanas inspekcijas, kā definēts PTO Nolīgumā par pirmsnosūtīšanas inspekciju, vai jebkādas citas inspekcijas, ko galamērķī pirms muitošanas veic privāti uzņēmumi.
 CUSTMS.14. pants. Pārskatīšana un pārsūdzība
 1.Katra Puse paredz efektīvas, ātras, nediskriminējošas un viegli pieejamas procedūras, kas garantē tiesības pārsūdzēt muitas vai citu kompetento iestāžu administratīvos aktus, nolēmumus un lēmumus, kuri ietekmē preču importu, eksportu vai tranzītu.
 2.Šā panta 1. punktā minētās procedūras ietver:
 (a)administratīvu pārsūdzību vai pārskatīšanu administratīvā iestādē, kura ir augstāka par amatpersonu vai biroju, kas izdevis lēmumu, vai ir neatkarīga no minētajiem, un
 (b)lēmuma pārsūdzību vai pārskatīšanu tiesā.
 3.Katra Puse nodrošina, ka gadījumā, ja lēmums par pārsūdzību vai pārskatīšanu saskaņā ar 2. punkta a) apakšpunktu nav pieņemts termiņā, kas paredzēts tās normatīvajos aktos, vai nav pieņemts bez nepamatotas kavēšanās, lūgumraksta iesniedzējam ir tiesības uz turpmāku pārsūdzību administratīvā kārtā vai tiesā vai pārskatīšanu, vai jebkādu citu vēršanos tiesu iestādē saskaņā ar minētās Puses normatīvajiem aktiem.
 4.Katra Puse nodrošina, ka lūgumraksta iesniedzējs tiek informēts par administratīvā lēmuma pamatojumu, lai lūgumraksta iesniedzējs vajadzības gadījumā varētu izmantot pārsūdzības vai pārskatīšanas procedūras.
 CUSTMS.15. pants. Attiecības ar darījumdarbības aprindām
 1.Katra Puse laicīgi un regulāri apspriežas ar uzņēmējiem par tiesību aktu priekšlikumiem un vispārīgām procedūrām, kas saistītas ar muitas un tirdzniecības atvieglošanas jautājumiem. Šim nolūkam katra Puse uztur atbilstošas apspriedes starp administrācijām un darījumdarbības aprindām.
 2.Katra Puse nodrošina, ka to attiecīgajās muitas un saistītajās prasībās un procedūrās arī turpmāk ir ievērotas uzņēmēju vajadzības un paraugprakse un ka tās pēc iespējamas mazāk ietekmē tirdzniecību.
 CUSTMS.16. pants. Pagaidu ievešana
 1.Šajā pantā “pagaidu ievešana” nozīmē muitas procedūru, saskaņā ar kuru noteiktas preces, tostarp transportlīdzekļus, var ievest muitas teritorijā un tās ir ar zināmiem nosacījumiem atbrīvotas no ievedmuitas nodokļiem un maksājumiem, un tām nepiemēro importa aizliegumus vai ekonomiska rakstura ierobežojumus – ar nosacījumu, ka preces ir importētas īpašā nolūkā un paredzētas reeksportam noteiktā laikposmā un tajās netiek veiktas nekādas izmaiņas, izņemot parastu nolietojumu minēto preču lietošanas dēļ.
 2.Katra Puse atļauj turpmāk minēto preču veidu pagaidu ievešanu ar pilnīgu atbrīvojumu uz zināmiem nosacījumiem no ievedmuitas nodokļiem un maksājumiem, tām nepiemērojot importa ierobežojumus vai ekonomiska rakstura aizliegumus, kā paredzēts Puses normatīvajos aktos:
 (a)preces, ko paredzēts izstādīt vai izmantot izstādēs, gadatirgos, sanāksmēs vai līdzīgos pasākumos (preces, ko paredzēts izstādīt vai demonstrēt pasākumā; preces, ko paredzēts izmantot saistībā ar ārvalstu ražojumu izstādīšanu pasākumā; aprīkojums, tostarp mutiskās tulkošanas aprīkojums, skaņas un attēla ierakstīšanas aparatūra un izglītojošas, zinātniskas vai kultūras filmas, ko paredzēts izmantot starptautiskās sanāksmēs, konferencēs vai kongresos); ražojumi, kas pasākuma laikā nejauši iegūti no uz laiku importētām precēm, demonstrējot izstādītas mašīnas vai aparātus;
 (b)profesionālais aprīkojums (preses, skaņas vai televīzijas apraides aprīkojums, kas vajadzīgs preses, raidorganizāciju vai televīzijas organizāciju pārstāvjiem, kuri apmeklē citas valsts teritoriju ziņošanas nolūkā, lai pārraidītu vai ierakstītu materiālus konkrētām programmām; kinematogrāfijas aprīkojums, kas vajadzīgs personai, kura apmeklē citas valsts teritoriju, lai izgatavotu konkrētu filmu vai filmas; jebkāds cits aprīkojums, kas vajadzīgs, lai persona, kura apmeklē citas valsts teritoriju, lai veiktu konkrētu uzdevumu saistībā ar to aicinājumu, amatu vai profesiju, ciktāl šo aprīkojumu neizmanto preču rūpnieciskai ražošanai vai iepakošanai vai (izņemot rokas darbarīkus) dabas resursu izmantošanai, ēku būvniecībai, remontam vai apkopei vai zemes pārvietošanai un līdzīgiem projektiem; iepriekš minētā aprīkojuma palīgierīces un piederumi); sastāvdaļas, ko importē uz laiku ievesta profesionāla aprīkojuma remontam;
 (c)preces, ko importē saistībā ar komercdarbību, bet kā imports pati par sevi nav komercdarbība (iepakojums, ko ieved piepildītu, lai atpakaļizvestu iztukšotu vai piepildītu, vai ko ieved iztukšotu, lai atpakaļizvestu piepildītu; konteineri, ar precēm vai bez tām, un uz laiku ievestu konteineru piederumi un aprīkojums, ko importē vai nu kopā ar konteineru, bet ko paredzēts reeksportēt atsevišķi vai ar citu konteineru, vai ko importē atsevišķi, lai reeksportētu ar konteineru, kā arī sastāvdaļas, kuras paredzētas to konteineru remontam, kam piešķirta pagaidu ievešana; paliktņi; paraugi; reklāmfilmas; citas preces, kas importētas saistībā ar komercdarbību);
 (d)preces, kas importētas saistībā ar ražošanas darbību (matricas, bloki, plāksnes, veidnes, rasējumi, plāni, modeļi un tamlīdzīgi izstrādājumi); mērīšanas, kontroles un pārbaudes instrumenti un tamlīdzīgas ierīces; speciālie darbarīki un instrumenti, kas importēti izmantošanai ražošanas procesā); atvietotāji ražošanas līdzekļi (instrumenti, aparāti un mašīnas, ko piegādātājs vai remontētājs darījis pieejamus klientam līdz līdzīgu preču piegādei vai saremontēšanai);
 (e)preces, ko importē vienīgi izglītības, zinātnes vai kultūras mērķiem (zinātniskais aprīkojums, pedagoģiskie materiāli, jūrnieku iedzīves priekšmeti un citas preces, ko ieved saistībā ar izglītības, zinātnes vai kultūras pasākumiem); rezerves daļas zinātniskajam aprīkojumam un pedagoģiskiem materiāliem, kam atļauta pagaidu ievešana; darbarīki, kas īpaši paredzēti šāda aprīkojuma apkopei, pārbaudei, kalibrēšanai vai remontam;
 (f)personiskās mantas (visi jauni vai lietoti priekšmeti, kas ceļotājam, ņemot vērā ceļošanas apstākļus, ceļojuma laikā pamatoti vajadzīgi personiskai lietošanai, izņemot komerciālos nolūkos importētas preces); sportam importētas preces (sporta inventārs un citi priekšmeti, ko ceļotāji izmanto pagaidu ievešanas teritorijā rīkotās sporta sacensībās, demonstrējumos vai treniņos);
 (g)tūrisma reklāmas materiāli (preces, kuru ievešanas mērķis ir rosināt cilvēkus apmeklēt ārvalstis, jo īpaši nolūkā piedalīties tur rīkotos kultūras, reliģijas, tūrisma, sporta vai arodpasākumos vai skatēs);
 (h)preces, kas importētas humāniem mērķiem (medicīnas, ķirurģijas un laboratoriju aprīkojums un palīdzības sūtījumi, piemēram, satiksmes līdzekļi un citi transportlīdzekļi, segas, teltis, saliekamās mājas vai citas preces, pēc kurām ir vislielākā vajadzība un kuras nosūta kā palīdzību personām, kas cietušas dabas katastrofās un līdzīgās katastrofās), un
 (i)dzīvnieki, kas importēti īpašiem mērķiem (dresūrai, apmācībai, pavairošanai, apkalšanai vai svēršanai, veterinārajai ārstēšanai, pārbaudei (piemēram, ar mērķi pirkt), dalībai izrādēs, izstādēs, sacensībās vai demonstrācijās, izklaidei (cirku dzīvnieki u. tml.), ceļošanai (tostarp ceļotāju lolojumdzīvnieki), amata funkciju pildīšanai (policijas suņi vai zirgi; meklētājsuņi, suņi, kas pavada neredzīgos, u. c.), glābšanas operācijām, dzīvnieku sezonālai pārvietošanai vai ganīšanai, darba vai pārvadājumu veikšanai, medicīniskiem mērķiem (čūsku indes piegāde u. tml.).
 3.Katra Puse, veicot 2. punktā minēto preču pagaidu ievešanu un neatkarīgi no to izcelsmes, pieņem ATA un Stambulas konvencijas nolūkiem paredzētas karnetes, kas izdotas otrā Pusē un ko tur apstiprinājusi un garantējusi asociācija, kura ir daļa no starptautiskās garantiju ķēdes, ko apstiprinājušas kompetentās iestādes un kas ir derīgas importētājas Puses muitas teritorijā.
 CUSTMS.17. pants. Vienloga vide
 Katra Puse cenšas izveidot vienloga vidi, kas ļauj tirgotājiem iesniegt iesaistītajās iestādēs vai aģentūrās dokumentus vai datus, kuri vajadzīgi preču importam, eksportam vai tranzītam, izmantojot vienotu kontaktpunktu.
 CUSTMS.18. pants. “Ro-Ro” satiksmes atvieglošana
 1.
 Atzīstot jūrasbraucienu lielo apjomu un jo īpaši “Ro-Ro” satiksmes lielo apjomu starp Pušu attiecīgajām muitas teritorijām, Puses vienojas sadarboties, lai atvieglotu šādu satiksmi, kā arī citus alternatīvus satiksmes veidus.
 2.
 Puses atzīst:
 (a)katras Puses tiesības pieņemt tirdzniecību atvieglojošas muitas formalitātes un procedūras attiecībā uz satiksmi starp Pusēm saskaņā ar to attiecīgo tiesisko regulējumu un
 (b)ostu, ostu iestāžu un uzņēmēju tiesības rīkoties savu attiecīgo Pušu tiesību sistēmā saskaņā ar saviem noteikumiem un saviem darbības un uzņēmējdarbības modeļiem.
 3.
 Šajā nolūkā Puses:
 a)
 pieņem vai saglabā procedūras, kas ļauj iepriekš iesniegt importa dokumentāciju un citu nepieciešamo informāciju, tostarp preču sarakstu, lai varētu sākt apstrādi pirms preču pienākšanas un tādējādi paātrinātu preču izlaišanu, tām pienākot, un
 b)
 apņemas atvieglot uzņēmējiem tranzīta procedūras izmantošanu, tostarp vienkāršot tranzīta procedūru, kā paredzēts Konvencijā par kopīgu tranzīta procedūru.
 4.
 Puses vienojas veicināt sadarbību starp to attiecīgajām muitas iestādēm divpusējos jūras šķērsošanas maršrutos un apmainīties ar informāciju par to ostu darbību, kurās tiek apkalpota satiksme starp Pusēm, kā arī par piemērojamiem noteikumiem un procedūrām. Tās padarīs pieejamu informāciju par uzņēmēju ieviestajiem pasākumiem un par procesiem, ko ieviesušas ostas, lai atvieglotu šādu satiksmi.
 CUSTMS.19. pants. Administratīvā sadarbība PVN jomā un savstarpējā palīdzība nodokļu un maksājumu piedziņā
 Pušu kompetentās iestādes sadarbojas, lai nodrošinātu atbilstību tiesību aktiem PVN jomā un lai piedzītu prasījumus saistībā ar nodokļiem un maksājumiem saskaņā ar Protokolu par administratīvo sadarbību un krāpšanas apkarošanu pievienotās vērtības nodokļa jomā un par savstarpēju palīdzību prasījumu piedziņā saistībā ar nodokļiem un maksājumiem.
 CUSTMS.20. pants. Tirdzniecības specializētā komiteja muitas sadarbības un izcelsmes noteikumu jomā
 1.
 Tirdzniecības specializētā komiteja muitas sadarbības un izcelsmes noteikumu jomā:
 a)
 regulāri apspriežas un
 b)
 saistībā ar CUSTMS-1 pielikuma [Atzītie uzņēmēji] noteikumu pārskatīšanu –
 (I)kopīgi apstiprina programmu dalībniekus, lai noteiktu priekšrocības un trūkumus CUSTMS-1 pielikuma [Atzītie uzņēmēji] īstenošanā, un
 (II)apmainās ar viedokļiem par datiem, ar kuriem jāapmainās, un par attieksmi pret uzņēmējiem.
 2.Tirdzniecības specializētā komiteja muitas sadarbības un izcelsmes noteikumu jomā var pieņemt lēmumus vai ieteikumus:
 a)
 par informācijas apmaiņu muitas jomā, par riska pārvaldības metožu, riska standartu un kontroles, kā arī muitas drošības pasākumu savstarpēju atzīšanu, par iepriekšējiem nolēmumiem, par kopēju pieeju muitas vērtības noteikšanai un par citiem jautājumiem, kas saistīti ar šīs nodaļas īstenošanu;
 b)
 par kārtību saistībā ar informācijas automātisko apmaiņu, kā minēts Protokola par savstarpējo administratīvo palīdzību muitas lietās 10. pantā [Automātiska informācijas apmaiņa], un par citiem jautājumiem, kas saistīti ar minētā protokola īstenošanu;
 c)
 par jebkuru jautājumu, kas saistīts ar CUSTMS-1 pielikuma [Atzītie uzņēmēji] īstenošanu, un
 d)
 par apspriešanās procedūrām, kas paredzētas ORIG.26. pantā [Preferenciāla tarifa režīma atteikums], attiecībā uz jebkuru tehnisku vai administratīvu jautājumu, kurš saistīts ar šīs sadaļas 2. nodaļas [Izcelsmes noteikumi] īstenošanu, tostarp par skaidrojošām piezīmēm, kuru mērķis ir nodrošināt izcelsmes noteikumu vienādu administrēšanu.
 CUSTMS.21. pants. Grozījumi
 1.
 Partnerības padome var grozīt:
 a) CUSTMS-1 pielikumu [Atzītie uzņēmēji], protokolu par savstarpējo administratīvo palīdzību muitas lietās un CUSTMS.16. panta [Pagaidu ievešana] 2. punktā minēto preču sarakstu, un
 b) Protokolu par administratīvo sadarbību un krāpšanas apkarošanu pievienotās vērtības nodokļa jomā un par savstarpēju palīdzību prasījumu piedziņā saistībā ar nodokļiem un maksājumiem.
 2.
 Specializētā tirdzniecības komiteja administratīvajai sadarbībai PVN un nodokļu un nodevu piedziņas jomā var grozīt vērtību, kas minēta 33. panta 4. punktā Protokolā par administratīvo sadarbību un krāpšanas apkarošanu pievienotās vērtības nodokļa jomā un par savstarpēju palīdzību prasījumu piedziņā saistībā ar nodokļiem un maksājumiem.
 II sadaļa. Pakalpojumi un investīcijas
 1. nodaļa. Vispārīgi noteikumi
 SERVIN.1.1. pants. Mērķis un darbības joma
 1.Puses apstiprina savu apņemšanos radīt labvēlīgus apstākļus tirdzniecības un investīciju attīstībai to starpā.
 2.Puses atkārtoti apstiprina tiesības reglamentēt savā teritorijā, lai sasniegtu leģitīmus politikas mērķus, piemēram: sabiedrības veselības aizsardzība; sociālie pakalpojumi; publiskā izglītība; drošība; vide, tai skaitā klimata pārmaiņas; sabiedrības morāle; sociālā vai patērētāju tiesību aizsardzība; privātums un datu aizsardzība vai kultūras daudzveidības veicināšana un aizsardzība.
 3.Šo sadaļu nepiemēro pasākumiem, kas skar Puses fiziskas personas, kuras vēlas piekļūt otras Puses darba tirgum, vai pasākumiem saistībā ar valstspiederību, pilsonību, pastāvīgu uzturēšanos vai nodarbinātību.
 4.Šī sadaļa neliedz Pusei piemērot pasākumus, kas reglamentē fizisko personu ieceļošanu vai pagaidu uzturēšanos tās teritorijā, tai skaitā pasākumus, kas vajadzīgi, lai aizsargātu savu robežu neaizskaramību un nodrošinātu to, ka fiziskās personas tās šķērso likumīgi, ja vien tādus pasākumus nepiemēro tā, ka tie likvidē vai mazina ieguvumus, kuri otrai Pusei rodas saskaņā ar šīs sadaļas noteikumiem. Vīzu pieprasīšana fiziskām personām no konkrētām valstīm un to nepieprasīšana fiziskām personām no citām valstīm netiek uzskatīta par ieguvumu likvidēšanu vai mazināšanu saskaņā ar šo sadaļu.
 5.Šo sadaļu nepiemēro:
 (a)gaisa pārvadājumu pakalpojumiem vai saistītiem pakalpojumiem gaisa pārvadājumu pakalpojumu atbalstam
 6
 , izņemot šādus:
 (I)gaisa kuģu remonta un apkopes pakalpojumus;
 (II)datorizēto rezervācijas sistēmu pakalpojumus;
 (III)apkalpošanu uz zemes;
 (IV)sekojošus pakalpojumus, kuros izmanto pilotējamus gaisa kuģus, ievērojot Pušu attiecīgos normatīvos aktus, kas reglamentē gaisa kuģu uzņemšanu to teritorijā, izlidošanu no to teritorijas un darbību tajā: lidojumus ugunsgrēku dzēšanai no gaisa; mācību lidojumus; apsmidzināšanu; mērniecību; kartēšanu; fotografēšanu; citus gaisā veiktus pakalpojumus lauksaimniecības, rūpniecības un inspicēšanas vajadzībām; un
 (V)gaisa pārvadājumu pakalpojumu pārdošanu un tirdzniecību;
 (b)audiovizuālajiem pakalpojumiem;
 (c)iekšzemes jūras kabotāžai
 7
 un
 (d)pārvadājumiem pa iekšzemes ūdensceļiem.
 6.Šo sadaļu nepiemēro Puses pasākumiem attiecībā uz preču vai pakalpojumu publiskā iepirkuma valstiskām vajadzībām, nevis komerciālas tālākpārdošanas nolūkā vai arī nolūkā izmantot preču vai pakalpojumu sniegšanā komerciālai pārdošanai neatkarīgi no tā, vai minētais iepirkums ir vai nav “aptverts iepirkums” PPROC.2. panta [Dažu Nolīguma par valsts iepirkumu noteikumu iekļaušana un aptvertais iepirkums] nozīmē.
 7.Izņemot SERVIN.2.6. pantu [Veiktspējas prasības], šo sadaļu nepiemēro Pušu piešķirtām subsīdijām vai dotācijām, tai skaitā valsts atbalstītiem aizdevumiem, garantijām un apdrošināšanai.
 SERVIN.1.2. pants. Definīcijas
 Šajā sadaļā:
 (a)“darbības, ko veic, īstenojot valsts pilnvaras” ir darbības, tai skaitā pakalpojumi, kurus neveic ne uz komerciāla pamata, ne konkurējot ar vienu vai vairākiem ekonomikas dalībniekiem
 8
 ;
 (b)“gaisa kuģu remonta un apkopes pakalpojumi” ir tādi pasākumi, kas veikti gaisa kuģim vai tā daļai, kamēr to neizmanto, un tie neietver tā saukto līnijas tehnisko apkopi;
 (c)“datorizēto rezervācijas sistēmu pakalpojumi” ir pakalpojumi, ko sniedz datorizētās sistēmas, kuras satur informāciju par gaisa pārvadātāju grafikiem, pieejamību, braukšanas maksām un noteikumiem, kurus izmantojot var veikt rezervēšanu vai izsniegt biļetes;
 (d)“aptverts uzņēmums” ir uzņēmums Puses teritorijā, ko saskaņā ar h) punktu izveidojis otras Puses investors saskaņā ar piemērojamajiem tiesību aktiem un kas pastāv dienā, kad stājas spēkā šis nolīgums, vai ir izveidots pēc tam;
 (e)“pakalpojumu pārrobežu tirdzniecība” ir pakalpojuma sniegšana:
 (I)no vienas Puses teritorijas otras Puses teritorijā vai
 (II)vienas Puses teritorijā otras Puses pakalpojuma patērētājam;
 (f)“saimnieciskā darbība” ir jebkura rūpnieciska, komerciāla vai profesionāla rakstura darbība vai amatnieku darbības, ieskaitot pakalpojumu sniegšanu, izņemot darbības, ko veic, īstenojot valsts pilnvaras;
 (g)“uzņēmums” ir juridiska persona vai juridiskas personas filiāle vai pārstāvniecība;
 (h)“iedibināšana” ir juridiskas personas izveide vai iegūšana īpašumā, t. sk. ar līdzdalību pamatkapitālā, vai filiāles vai pārstāvniecības izveide Puses teritorijā ar nolūku izveidot vai uzturēt ilgstošas ekonomiskas saiknes;
 (i)“apkalpošana uz zemes” ir šādu pakalpojumu sniegšana par samaksu vai uz līguma pamata lidostā: aviosabiedrību pārstāvēšana, administrēšana un uzraudzība; pasažieru apkalpošana; bagāžas apstrāde; trapa pakalpojumi; gatavo ēdienu piegāde; gaisa kravu un pasta apstrāde; gaisa kuģu uzpilde ar degvielu; gaisa kuģa apkalpošana un tīrīšana; virszemes transports un lidojuma operācijas, apkalpju administrēšanu un lidojumu plānošana; apkalpošanā uz zemes neietilpst: pašpakalpojumi; drošības pakalpojumi; gaisa kuģu remonts un apkope vai būtiskas centralizētas lidostas infrastruktūras, piemēram, atledošanas iekārtu, degvielas uzpildes sistēmu, bagāžas apstrādes sistēmu un noteiktas lidostas iekšējās transporta sistēmas pārvaldība vai darbība;
 (j)“Puses investors” ir Puses jebkura fiziska vai juridiska persona, kas otras Puses teritorijā vēlas izveidot, izveido vai ir izveidojusi uzņēmumu saskaņā ar h) punktu;
 (k)“Puses juridiska persona”
 9
 ir:
 (I)attiecībā uz Savienību:
 A)
 juridiska persona, kas izveidota vai organizēta saskaņā ar Savienības vai vismaz vienas tās dalībvalsts tiesību aktiem un kas Savienības teritorijā veic būtisku uzņēmējdarbību, ko Savienība saskaņā ar savu paziņojumu PTO par Eiropas Kopienas dibināšanas līgumu (WT/REG39/1) saprot kā līdzvērtīgu Līguma par Eiropas Savienības darbību (LESD) 54. pantā nostiprinātajam jēdzienam “faktiska un nepārtraukta saikne” ar dalībvalsts ekonomiku, un
 B)
 kuģošanas sabiedrības, kas izveidotas ārpus Savienības un ko kontrolē dalībvalsts fiziskas personas, kuru kuģi ir reģistrēti dalībvalstī un kuģo ar tās karogu;
 (II)attiecībā uz Apvienoto Karalisti:
 A)
 juridiska persona, kas izveidota vai organizēta saskaņā ar Apvienotās Karalistes tiesību aktiem un iesaistīta būtiskā uzņēmējdarbībā Apvienotās Karalistes teritorijā, un
 B)
 kuģošanas sabiedrības, kas izveidotas ārpus Apvienotās Karalistes un ko kontrolē Apvienotās Karalistes fiziskas personas, kuru kuģi ir reģistrēti Apvienotajā Karalistē un kuģo ar tās karogu;
 (l)“darbība” ir uzņēmuma vadība, pārvaldība, uzturēšana, izmantošana, turēšana īpašumā vai pārdošana vai cita veida atsavināšana;
 (m)“profesionālās kvalifikācijas” ir kvalifikācija, ko apliecina kvalifikāciju apliecinošs dokuments, profesionālā pieredze vai cits kompetences apliecinājums;
 (n)“gaisa pārvadājumu pakalpojumu pārdošana un tirdzniecība” ir iespējas attiecīgajam gaisa pārvadātājam pārdot un brīvi tirgot savus gaisa pārvadājumu pakalpojumus, t. sk. visi tādi tirdzniecības aspekti kā, piemēram, tirgus izpēte, reklāma un izplatīšana, bet neietverot ne cenu noteikšanu par gaisa pārvadājumu pakalpojumiem, ne piemērojamos nosacījumus;
 (o)“pakalpojums” ir jebkurš pakalpojums jebkurā nozarē, izņemot pakalpojumus, ko sniedz, īstenojot valsts pilnvaras;
 (p)“pakalpojumi, ko sniedz, īstenojot valsts pilnvaras” ir jebkurš pakalpojums, ko nesniedz ne uz komerciāla pamata, ne konkurējot ar vienu vai vairākiem pakalpojumu sniedzējiem;
 (q)“pakalpojuma sniedzējs” ir jebkura fiziska vai juridiska persona, kas vēlas sniegt vai sniedz pakalpojumu;
 (r)“Puses pakalpojumu sniedzējs” ir Puses jebkura fiziska vai juridiska persona, kas vēlas sniegt vai sniedz pakalpojumu.
 SERVIN.1.3. pants. Priekšrocību liegšana
 1.Puse var liegt šīs sadaļas un šā temata IV sadaļas [Kapitāla aprite, maksājumi, pārvedumi un pagaidu aizsardzības pasākumi] priekšrocības otras Puses investoram vai pakalpojumu sniedzējam vai aptvertam uzņēmumam, ja Puse, kas tās liedz, pieņem vai patur spēkā pasākumus, kuri saistīti ar starptautiskā miera un drošības uzturēšanu, ieskaitot cilvēktiesību aizsardzību, un kuri:
 (a)aizliedz darījumus ar minēto investoru, pakalpojumu sniedzēju vai aptverto uzņēmumu, vai
 (b)tiktu pārkāpti vai apieti, ja šīs sadaļas un šā temata IV sadaļas [Kapitāla aprite, maksājumi, pārvedumi un pagaidu aizsardzības pasākumi] priekšrocības būtu piešķirtas minētajam investoram, pakalpojumu sniedzējam vai aptvertam uzņēmumam, ieskaitot gadījumus, kad pasākumi aizliedz darījumus ar fizisku vai juridisku personu, kurai pieder kāds no tiem vai kura tos kontrolē.
 2.Lielākai noteiktībai – 1. punktu piemēro šā temata IV sadaļai [Kapitāla aprite, maksājumi, pārvedumi un pagaidu aizsardzības pasākumi], ciktāl tas attiecas uz pakalpojumiem vai investīcijām, attiecībā uz kurām Puse ir liegusi šajā sadaļā paredzētās priekšrocības.
 SERVIN.1.4. pants. Pārskatīšana
 1.Nolūkā ieviest iespējamus uzlabojumus šīs sadaļas noteikumos un saskaņā ar Pušu saistībām starptautisko nolīgumu ietvaros Puses saskaņā ar FINPROV.3. pantu [Pārskatīšana] pārskata savu tiesisko regulējumu attiecībā uz pakalpojumu tirdzniecību un investīcijām, t. sk. šo nolīgumu.
 2.Nolūkā vienoties par iespējamiem uzlabojumiem abpusējās interesēs Puses vajadzības gadījumā cenšas pārskatīt neatbilstošus pasākumus un atrunas, kas izklāstītas SERVIN-1. pielikumā [Esošie pasākumi], SERVIN-2. pielikumā [Nākotnes pasākumi], SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki] un SERVIN-4. pielikumā [Līgumpakalpojumu sniedzēji un neatkarīgie speciālisti], un īstermiņa viesdarbinieku darbības, kas izklāstītas SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki].
 3.
 Šo pantu nepiemēro finanšu pakalpojumiem.
 2. nodaļa. Investīciju liberalizācija
 SERVIN.2.1. pants. Darbības joma
 Šo nodaļu piemēro Puses pasākumiem, kas skar uzņēmuma iedibināšanu saimnieciskās darbības veikšanai un šāda uzņēmuma darbību, ko veic:
 (a)otras Puses investori;
 (b)aptvertie uzņēmumi un
 (c)SERVIN.2.6. panta [Veiktspējas prasības] nolūkos – jebkurš uzņēmums Puses teritorijā, kurš pieņem vai patur spēkā pasākumu.
 SERVIN.2.2. pants. Piekļuve tirgum
 Attiecībā uz uzņēmuma iedibināšanu, ko veic otras Puses investors vai aptvertais uzņēmums, vai aptvertā uzņēmuma darbību Puse visā tās teritorijā vai pēc teritoriālā apakšiedalījuma nepieņem vai nepatur spēkā pasākumus, kuri:
 (a)nosaka ierobežojumus:
 i)
 to uzņēmumu skaitam, kas var veikt konkrētu saimniecisko darbību, skaitlisku kvotu, monopolu, ekskluzīvu tiesību vai ekonomisko vajadzību pārbaudes prasību veidā;
 ii)
 darījumu vai aktīvu kopējai vērtībai skaitlisku kvotu vai ekonomisko vajadzību pārbaudes prasību veidā;
 iii)
 darījumu kopskaitam vai sniegto pakalpojumu kopējam daudzumam, kas izteikti noteiktās skaitliskās vienībās kvotu vai ekonomisko vajadzību pārbaudes prasību veidā
 10
 11
 ;
 iv)
 ārvalstu kapitāla līdzdalībai, kas izpaužas kā ārvalstu akciju daļas vai atsevišķu vai kopējo ārvalstu investīciju maksimālās procentuālās daļas limits, vai
 v)
 to fizisko personu kopskaitam, kuras var nodarbināt konkrētā nozarē vai kuras uzņēmums var nodarbināt un kuras ir nepieciešamas saimnieciskās darbības veikšanai un tieši saistītas ar to, izsakot skaitlisku kvotu vai ekonomisko vajadzību pārbaudes prasību veidā, vai
 (b)ierobežo vai prasa konkrētus tiesību subjektu vai kopuzņēmumu veidus, ar kuru starpniecību otras Puses investors var veikt saimniecisko darbību.
 SERVIN.2.3. pants. Valsts režīms
 1.Katra Puse piešķir otras Puses investoriem un aptvertiem uzņēmumiem ne mazāk labvēlīgu režīmu par to, ko tā līdzīgās situācijās piešķir saviem investoriem un viņu uzņēmumiem attiecībā uz viņu iedibināšanu un saimnieciskās darbības veikšanu Puses teritorijā.
 2.Režīms, ko Puse piešķir saskaņā ar 1. punktu, nozīmē –
 (a)attiecībā uz Apvienotās Karalistes reģionālo vai vietējo pārvaldības līmeni – ne mazāk labvēlīgu režīmu kā lielākās labvēlības režīmu, ko līdzīgās situācijās minētajā pārvaldības līmenī piešķir Apvienotās Karalistes investoriem un viņu uzņēmumiem Puses teritorijā, un
 (b)attiecībā uz kāda līmeņa valdību dalībvalstī – ne mazāk labvēlīgu režīmu kā lielākās labvēlības režīmu, ko līdzīgās situācijās minētā valdība piešķir minētās dalībvalsts investoriem un viņu uzņēmumiem Puses teritorijā.
 SERVIN.2.4. pants. Lielākās labvēlības režīms
 1.Katra Puse piešķir otras Puses investoriem un aptvertiem uzņēmumiem ne mazāk labvēlīgu režīmu par to, ko tā līdzīgās situācijās piešķir trešās valsts investoriem un viņu uzņēmumiem attiecībā uz uzņēmuma izveidi Puses teritorijā.
 2.Katra Puse piešķir otras Puses investoriem un aptvertiem uzņēmumiem ne mazāk labvēlīgu režīmu par to, ko tā līdzīgās situācijās piešķir trešās valsts investoriem un viņu uzņēmumiem attiecībā uz saimnieciskās darbības veikšanu Puses teritorijā.
 3.Panta 1. un 2. punktu neinterpretē tā, ka Pusei tiek uzlikts pienākums attiecināt uz otras Puses investoriem vai aptvertiem uzņēmumiem režīma priekšrocības, kas izriet no:
 (a)starptautiska nolīguma par nodokļu dubultas uzlikšanas novēršanu vai cita starptautiska nolīguma vai vienošanās, kas pilnīgi vai galvenokārt attiecas uz nodokļiem, vai
 (b)pasākumiem, kas nodrošina tādu fiziskas personas vai uzņēmuma licenču vai sertifikātu, t. sk. atļaujām vajadzīgo standartu vai kritēriju atzīšanu, kuri vajadzīgi saimnieciskās darbības veikšanai, vai to piesardzības pasākumu atzīšanu, kas noteikti GATS pielikuma par finanšu pakalpojumiem 3. punktā.
 4.Lielākai noteiktībai — 1. un 2. punktā minētais “režīms” neietver procedūras investīciju strīdu izšķiršanai starp investoru un valsti, kas noteiktas citos starptautiskos nolīgumos.
 5.Lielākai noteiktībai – materiālo tiesību normu esamība citos starptautiskos nolīgumos, ko Puse noslēgusi ar trešo valsti, vai minēto normu tikai formāla transponēšana valsts tiesību aktos, ciktāl tas ir nepieciešams, lai tās iekļautu valsts tiesību sistēmā, pati par sevi nav 1. un 2. punktā minētais “režīms”. Pasākumi, ko Puse veikusi saskaņā ar minētajām normām, var būt režīms un tādējādi iemesls šā panta pārkāpumam.
 SERVIN.2.5. pants. Augstākā vadība un direktoru padomes
 Puse neprasa aptvertam uzņēmumam vadošu darbinieku, vadītāju vai direktoru padomes locekļu amatā iecelt konkrētas valstspiederības personas.
 SERVIN.2.6. pants. Veiktspējas prasības
 1.Puse neizvirza vai neīsteno nekādas prasības, vai neizpilda nekādas saistības vai apņemšanās saistībā ar ikviena uzņēmuma iedibināšanu vai saimniecisko darbību Puses teritorijā, kuru mērķis ir:
 (a)eksportēt preču vai pakalpojumu konkrētu apjomu vai procentuālo daudzumu;
 (b)sasniegt konkrētu iekšzemes satura apjomu vai procentuālo daudzumu;
 (c)pirkt vai izmantot tās teritorijā ražotas preces vai sniegtus pakalpojumus vai piešķirt tiem priekšrocību, vai pirkt preces vai pakalpojumus no fiziskām vai juridiskām personām vai citām vienībām tās teritorijā;
 (d)jebkādā veidā saistīt importa apjomu vai vērtību ar eksporta apjomu vai vērtību vai ar ārvalstu valūtas plūsmu summu, kas saistītas ar šādu uzņēmumu;
 (e)ierobežot to preču vai pakalpojumu pārdošanu savā teritorijā, ko saražo vai sniedz šāds uzņēmums, jebkādā veidā attiecinot minēto pārdošanu uz tās eksporta vai ārvalstu valūtas ieņēmumu apjomu vai vērtību;
 (f)nodot tehnoloģiju, ražošanas procesu vai citas savas zināšanas fiziskai vai juridiskai personai vai citai vienībai tās teritorijā
 12
 ;
 (g)preci vai pakalpojumu, ko attiecīgi ražo vai sniedz uzņēmums, piegādāt konkrētam reģionālam vai pasaules tirgum tikai no minētās Puses teritorijas;
 (h)noteikt, ka galvenās mītnes konkrētā pasaules reģionā, kas ir plašāks nekā Puses teritorija vai pasaules tirgus, atrašanās vietai jābūt tās teritorijā;
 (i)nodarbināt noteiktu skaitu vai procentuālo daļu minētās Puses fizisko personu;
 (j)sasniegt pētniecības un izstrādes darbību noteiktu apjomu vai vērtību Puses teritorijā;
 (k)ierobežot preču eksportu vai pārdošanu eksportam, vai
 (l)attiecībā uz ikvienu licences līgumu, kas ir spēkā laikā, kad tiek izvirzīta vai īstenota prasība vai izpildītas saistības vai apņemšanās, vai attiecībā uz jebkādu turpmāku licences līgumu, kurš brīvi noslēgts starp uzņēmumu un fizisku vai juridisku personu vai citu vienību Puses teritorijā, ja prasību izvirza vai īsteno vai saistības vai apņemšanās izpilda veidā, kas rada tiešu iejaukšanos minētajā licences līgumā, kādai Pusei īstenojot ārpustiesas valsts pilnvaras, pieņemt:
 i)
 likmi vai licences maksu, kas nepārsniedz noteiktu līmeni, vai
 ii)
 konkrētu termiņu licences līguma darbībai.
 Šo punktu nepiemēro, ja licences līgums ir noslēgts starp uzņēmumu un vienu Pusi. Šā punkta nolūkā “licences līgums” ir ikviens līgums par tehnoloģijas, ražošanas procesa vai citu profesionālo zināšanu licencēšanu.
 2.Puse nenosaka, ka priekšrocības saņemšanai un turpināšanai attiecībā uz uzņēmuma iedibināšanu vai darbību Puses teritorijā ir jāatbilst kādai no šādām prasībām:
 (a)sasniegt konkrētu iekšzemes satura apjomu vai procentuālo daudzumu;
 (b)pirkt vai izmantot tās teritorijā ražotas preces vai sniegtus pakalpojumus vai piešķirt tiem priekšrocību, vai pirkt preces vai pakalpojumus no fiziskām vai juridiskām personām vai citas vienības tās teritorijā;
 (c)jebkādā veidā saistīt importa apjomu vai vērtību ar eksporta apjomu vai vērtību vai ar ārvalstu valūtas plūsmu summu, kas saistītas ar minēto uzņēmumu;
 (d)ierobežot to preču vai pakalpojumu pārdošanu savā teritorijā, ko saražo vai sniedz minētais uzņēmums, jebkādā veidā attiecinot minēto pārdošanu uz tās eksporta vai ārvalstu valūtas ieņēmumu apjomu vai vērtību, vai
 (e)ierobežot preču eksportu vai pārdošanu eksportam.
 3.Panta 2. punktā minēto neinterpretē tā, ka Pusei tiek liegts noteikt, ka priekšrocības saņemšana vai turpināšana saistībā ar uzņēmuma iedibināšanu vai darbību Puses teritorijā ir atkarīga no atbilstības prasībai par ražošanas izvietošanu, pakalpojuma sniegšanu, darbinieku apmācību vai nodarbināšanu, konkrētas infrastruktūras būvniecību vai paplašināšanu vai pētniecības un izstrādes veikšanu tās teritorijā.
 4.Šā panta 1. punkta f) un l) apakšpunktu nepiemēro, ja:
 (a)prasību izvirza vai īsteno vai saistības vai apņemšanos izpilda tiesa, administratīvā tiesa vai konkurences iestāde saskaņā ar Puses konkurences tiesībām, lai novērstu vai labotu konkurences ierobežojumu vai izkropļojumu; vai
 (b)Puse atļauj izmantot intelektuālā īpašuma tiesības saskaņā ar TRIPS līguma 31. vai 31.a pantu, vai pasākumus, vai pieņem vai patur spēkā pasākumus, ar ko prasa izpaust datus vai personālinformāciju, kas ietilpst TRIPS līguma 39. panta 3. punkta darbības jomā un atbilst tam.
 5.Šā panta 1. punkta a)–c) apakšpunktu un 2. punkta a) un b) apakšpunktu nepiemēro precēm vai pakalpojumiem izvirzāmām kvalifikācijas prasībām attiecībā uz dalību eksporta veicināšanas un ārvalstu palīdzības programmās.
 6.
 Lielākai noteiktībai – šis pants neliedz Puses kompetentajām iestādēm īstenot jebkādas saistības vai apņemšanās starp personām, – kas nav Puse, – kuras minētā Puse nav tieši vai netieši uzlikusi vai pieprasījusi.
 7.
 Lielākai noteiktībai — 2. punkta a) un b) apakšpunktu nepiemēro prasībām, ko importētāja Puse izvirza attiecībā uz preču saturu, kas nepieciešams, lai kvalificētos preferenciāliem tarifiem vai preferenciālām kvotām.
 8.
 Panta 1. punkta l) apakšpunktu nepiemēro, ja prasību izvirza vai īsteno vai saistības vai apņemšanos izpilda tiesa kā taisnīgu atlīdzību saskaņā ar attiecīgās Puses tiesību aktiem autortiesību jomā.
 9.
 Puse nenosaka un neīsteno pasākumus, kas ir nesaderīgi ar tās pienākumiem saskaņā ar Nolīgumu par pasākumiem ieguldījumu jomā saistībā ar tirdzniecību(TRIM), pat tad, ja minētā Puse šādus pasākumus ir iekļāvusi SERVIN-1. PIELIKUMĀ [Esošie pasākumi] vai SERVIN-2. PIELIKUMĀ [Nākotnes pasākumi].
 10.
 Lielākai noteiktībai – šo pantu neinterpretē tā, ka Pusei tiek prasīts, lai tā atļautu konkrētu pakalpojumu sniegšanu pārrobežu mērogā, ja minētā Puse attiecībā uz šādu pakalpojumu sniegšanu pieņem vai patur spēkā ierobežojumus vai aizliegumus, kas ir saderīgi ar atrunām, nosacījumiem vai kvalifikācijām, kuri norādīti attiecībā uz SERVIN-1. PIELIKUMĀ [Esošie pasākumi] vai SERVIN-2. PIELIKUMĀ [Nākotnes pasākumi] uzskaitīto nozari, apakšnozari vai darbību.
 11.
 Nosacījums 2. punktā minētās priekšrocības saņemšanai un turpināšanai nav prasība vai saistības vai apņemšanās 1. punkta nolūkos.
 SERVIN.2.7. pants. Neatbilstīgi pasākumi un izņēmumi
 1.SERVIN.2.2. pantu [Piekļuve tirgum], SERVIN.2.3. pantu [Valsts režīms], SERVIN.2.4. pantu [Lielākās labvēlības režīms], SERVIN.2.5. pantu [Augstākā vadība un direktoru padomes] un SERVIN.2.6. pantu [Veiktspējas prasības] nepiemēro:
 (a)spēkā esošam neatbilstošam Puses pasākumam:
 i)
 attiecībā uz Savienību:
 A)
 Savienības līmenī, kā noteikts Savienības sarakstā SERVIN.1. pielikumā [Esošie pasākumi];
 B)
 dalībvalsts centrālās valdības līmenī, kā noteikts Savienības sarakstā SERVIN.1 pielikumā [Esošie pasākumi];
 C)
 dalībvalsts reģionālās valdības līmenī, kā noteikts Savienības sarakstā SERVIN.1 pielikumā [Esošie pasākumi]; vai
 D)
 tādas vietējās valdības līmenī, kas nav C) punktā minētā valdība, un
 ii)
 attiecībā uz Apvienoto Karalisti:
 A)
 centrālās valdības līmenī, kā noteikts Apvienotās Karalistes sarakstā SERVIN.1. pielikumā [Esošie pasākumi];
 B)
 [reģionālās valdības līmenī], kā noteikts Apvienotās Karalistes sarakstā SERVIN.1. pielikumā [Esošie pasākumi];
 vai
 C)
 vietējas valdības līmenī;
 (b)šā punkta a) apakšpunktā norādītajai jebkurai neatbilstoša pasākuma turpināšanai vai tūlītējai atjaunošanai vai
 (c)izmaiņām neatbilstošā pasākumā, kas minēts šā punkta a) un b) apakšpunktā, ar nosacījumu, ka tās nesamazina pasākuma atbilstību, kāda tā bijusi tieši pirms izmaiņām, SERVIN.2.2. pantam [Piekļuve tirgum], SERVIN.2.3. pantam [Valsts režīms], SERVIN2.4. pantam [Lielākās labvēlības režīms], SERVIN.2.5. pantam [Augstākā vadība un direktoru padomes] vai SERVIN.2.6. pantam [Veiktspējas prasības].
 2.SERVIN.2.2. pantu [Piekļuve tirgum], SERVIN.2.3. pantu [Valsts režīms], SERVIN.2.4. pantu [Lielākās labvēlības režīms], SERVIN.2.5. pantu [Augstākā vadība un direktoru padomes] un SERVIN.2.6. pantu [Veiktspējas prasības] nepiemēro Puses pasākumam, kas ir saderīgs ar atrunām, nosacījumiem vai kvalifikācijām, kuri norādīti attiecībā uz šīs sadaļas SERVIN-2. pielikumā [Nākotnes pasākumi] uzskaitīto nozari, apakšnozari vai darbību.
 3.SERVIN.2.3. pantu [Valsts režīms] un SERVIN.2.4. pantu [Lielākās labvēlības režīms] nepiemēro nevienam pasākumam, kas ir izņēmums vai atkāpe no TRIPS līguma 3. vai 4. panta, kā konkrēti noteikts minētā līguma 3.–5. pantā.
 4.Lielākai noteiktībai – SERVIN.2.3. pantu [Valsts režīms] un SERVIN.2.4. pantu [Lielākās labvēlības režīms] neinterpretē tā, ka Pusei tiek liegts noteikt informācijas prasības, t. sk. statistikas vajadzībām, saistībā ar otras Puses investoru vai aptverto uzņēmumu iedibināšanu vai darbību, ar nosacījumu, ka tas nav līdzeklis, lai apietu minētās Puses pienākumus, kas noteikti minētajos pantos.
 3. nodaļa. Pakalpojumu pārrobežu tirdzniecība
 SERVIN.3.1. pants. Darbības joma
 Šo nodaļu piemēro Puses pasākumiem, kas skar pakalpojumu pārrobežu tirdzniecību, kuru veic otras Puses pakalpojumu sniedzēji.
 SERVIN.3.2. pants. Piekļuve tirgum
 Puse visā tās teritorijā vai pēc teritoriālā apakšiedalījuma nepieņem vai nepatur spēkā pasākumus, kas:
 (a)nosaka ierobežojumus:
 i)
 to pakalpojumu sniedzēju skaitam, kas var sniegt konkrētu pakalpojumu, vai nu skaitlisku kvotu, monopolu, ekskluzīvu pakalpojumu sniedzēju, vai ekonomisko vajadzību pārbaudes prasību veidā;
 ii)
 pakalpojumu darījumu vai aktīvu kopējai vērtībai skaitlisku kvotu vai ekonomisko vajadzību pārbaudes prasību veidā vai
 iii)
 pakalpojumu darījumu kopskaitam vai sniegto pakalpojumu kopējam daudzumam, kas izteikti noteiktās skaitliskās vienībās kvotu vai ekonomisko vajadzību pārbaudes prasību veidā
 13
 ; vai
 b)
 ierobežo vai pieprasa īpašus juridiskās personas vai kopuzņēmumu veidus, kuru formā pakalpojumu sniedzējs var sniegt pakalpojumu.
 SERVIN.3.3. pants. Klātbūtne uz vietas
 Puse kā priekšnosacījumu pakalpojumu pārrobežu sniegšanai nepieprasa, lai otras Puses pakalpojumu sniedzējs pirmās Puses teritorijā izveidotu vai uzturētu uzņēmumu vai būtu tās rezidents.
 SERVIN.3.4. pants. Valsts režīms
 1.Katra Puse piešķir otras Puses pakalpojumiem un pakalpojumu sniedzējiem ne mazāk labvēlīgu režīmu par to, ko tā līdzīgās situācijās piešķir saviem pakalpojumiem un pakalpojumu sniedzējiem.
 2.Puse var nodrošināt atbilstību 1. punktā norādītajām prasībām, piešķirot otras Puses pakalpojumiem un pakalpojumu sniedzējiem režīmu, kas ir oficiāli identisks režīmam, kuru tā piešķir saviem pakalpojumiem un pakalpojumu sniedzējiem, vai kas ir oficiāli atšķirīgs no tā.
 3.Oficiāli identisks vai oficiāli atšķirīgs režīms uzskatāms par mazāk labvēlīgu, ja tas izmaina konkurences apstākļus vienas Puses pakalpojumu vai pakalpojumu sniedzēju labā salīdzinājumā ar otras Puses pakalpojumiem vai pakalpojumu sniedzējiem.
 4.Neko šajā pantā neinterpretē tā, ka Pusei tiek prasīts kompensēt neizdevīgus konkurences apstākļus, kas rodas attiecīgo pakalpojumu vai pakalpojumu sniedzēju ārvalsts statusa dēļ.
 SERVIN.3.5. pants. Lielākās labvēlības režīms
 1.Katra Puse piešķir otras Puses pakalpojumiem un pakalpojumu sniedzējiem ne mazāk labvēlīgu režīmu par to, ko tā līdzīgās situācijās piešķir trešās valsts pakalpojumiem un pakalpojumu sniedzējiem.
 2.Panta 1. punktu neinterpretē tā, ka Pusei tiek uzlikts pienākums attiecināt uz otras Puses pakalpojumiem un pakalpojumu sniedzējiem režīma priekšrocības, kas izriet no:
 (a)starptautiska nolīguma par nodokļu dubultas uzlikšanas novēršanu vai cita starptautiska nolīguma vai vienošanās, kas pilnīgi vai galvenokārt attiecas uz nodokļiem, vai
 (b)pasākumiem, kas nodrošina tādu fiziskas personas vai uzņēmuma licenču vai sertifikātu, t. sk. atļaujām vajadzīgo standartu vai kritēriju atzīšanu, kuri vajadzīgi saimnieciskās darbības veikšanai, vai to piesardzības pasākumu atzīšanu, kas noteikti GATS pielikuma par finanšu pakalpojumiem 3. punktā.
 3.Lielākai noteiktībai — materiālo tiesību normu esamība citos starptautiskos nolīgumos, ko Puse noslēgusi ar trešo valsti, vai minēto normu tikai formāla transponēšana valsts tiesību aktos, ciktāl tas ir nepieciešams, lai tās iekļautu valsts tiesību sistēmā, pati par sevi nav par 1. punktā minētais “režīms”. Pasākumi, ko Puse veikusi saskaņā ar minētajām normām, var būt režīms un tādējādi iemesls šā panta pārkāpumam.
 SERVIN.3.6. pants. Neatbilstoši pasākumi
 1.SERVIN.3.2. pantu [Piekļuve tirgum], SERVIN.3.3. pantu [Klātbūtne uz vietas], SERVIN.3.4. pantu [Valsts režīms] un SERVIN.3.5. pantu [Lielākās labvēlības režīms] nepiemēro:
 (a)spēkā esošam neatbilstošam Puses pasākumam:
 i)
 attiecībā uz Savienību:
 A)
 Savienības līmenī, kā noteikts Savienības sarakstā SERVIN-1. pielikumā [Esošie pasākumi];
 B)
 dalībvalsts centrālās valdības līmenī, kā noteikts Savienības sarakstā SERVIN-1 pielikumā [Esošie pasākumi];
 C)
 dalībvalsts reģionālās valdības līmenī, kā noteikts Savienības sarakstā SERVIN-1 pielikumā [Esošie pasākumi]; vai
 D)
 tādas vietējās valdības līmenī, kas nav C) punktā minētā valdība, un
 ii)
 attiecībā uz Apvienoto Karalisti:
 A)
 centrālās valdības līmenī, kā noteikts Apvienotās Karalistes sarakstā SERVIN-1. pielikumā [Esošie pasākumi];
 B)
 reģionālās valdības līmenī, kā noteikts Apvienotās Karalistes sarakstā SERVIN-1. pielikumā [Esošie pasākumi]; vai
 C)
 vietējas valdības līmenī;
 (b)šā punkta a) apakšpunktā norādītajai jebkurai neatbilstoša pasākuma turpināšanai vai tūlītējai atjaunošanai vai
 (c)izmaiņām neatbilstošā pasākumā, kas minēts šā punkta a) un b) apakšpunktā, tādā apmērā, kurš nesamazina pasākuma atbilstību, kāda tā bijusi tieši pirms izmaiņām, SERVIN.3.2. pantam [Piekļuve tirgum], SERVIN.3.3. pantam [Klātbūtne uz vietas], SERVIN.3.4. pantam [Valsts režīms] un SERVIN.3.5. pantam [Lielākās labvēlības režīms].
 2.SERVIN.3.2. pantu [Piekļuve tirgum], SERVIN.3.3. pantu [Klātbūtne uz vietas], SERVIN.3.4. pantu [Valsts režīms] un SERVIN.3.5. pantu [Lielākās labvēlības režīms] nepiemēro Puses pasākumam, kas ir saderīgs ar atrunām, nosacījumiem vai kvalifikācijām, kuri norādīti attiecībā uz SERVIN-2. pielikumā [Nākotnes pasākumi] uzskaitīto nozari, apakšnozari vai darbību.
 4. nodaļa. Fizisku personu ieceļošana un pagaidu uzturēšanās darījumdarbības nolūkā
 SERVIN.4.1. pants. Darbības joma un definīcijas
 1.Šo nodaļu piemēro Puses pasākumiem, kas skar saimniecisko darbību veikšanu, kuras tās teritorijā veic otras Puses fiziskās personas, kas ieceļo un pagaidu kārtā uzturas un kas ir viesdarbinieki uzņēmējdarbības veikšanas nolūkā, līgumpakalpojumu sniedzēji, neatkarīgie speciālisti, uzņēmuma ietvaros pārceltie darbinieki un īstermiņa viesdarbinieki.
 2.Ciktāl šajā nodaļā nav ietvertas saistības, turpina piemērot visas Puses tiesībās ietvertās prasības attiecībā uz fizisku personu ieceļošanu un pagaidu uzturēšanos, t. sk. normatīvos aktus attiecībā uz uzturēšanās ilgumu.
 3.Neatkarīgi no šīs nodaļas noteikumiem turpina piemērot visas prasības, kas paredzētas Puses tiesībās attiecībā uz nodarbinātību un sociālās nodrošināšanas pasākumiem, t. sk. normatīvos aktus par minimālajām algām un koplīgumiem.
 4.Saistības attiecībā uz fizisku personu ieceļošanu un pagaidu uzturēšanos darījumdarbības nolūkā nepiemēro gadījumos, kad ieceļošanas un pagaidu uzturēšanās nolūks vai sekas ir iejaukties vai citādi ietekmēt jebkādu darbinieku vai vadības strīdu vai sarunas vai jebkuras minētajā strīdā iesaistītas fiziskas personas nodarbinātību.
 5.Šajā nodaļā:
 (a)“viesdarbinieki uzņēmējdarbības veikšanas nolūkā” ir fiziskas personas, kuras Puses juridiskā personā strādā vadošā amatā un kuras:
 i)
 atbild par šādas juridiskas personas uzņēmuma izveidi otras Puses teritorijā;
 ii)
 nepiedāvā un nesniedz pakalpojumus vai neveic nekādu citu saimniecisko darbību, kā to, kas prasīta minētā uzņēmuma iedibināšanas nolūkā, un
 iii)
 nesaņem atlīdzību no avota, kas atrodas otrā Pusē;
 (b)“līgumpakalpojumu sniedzēji” ir fiziskas personas, ko nodarbina Puses juridiska persona (bez darbā iekārtošanas un personāla nodrošināšanas pakalpojumu aģentūras starpniecības), kura neveic uzņēmējdarbību otras Puses teritorijā un kura ir labā ticībā parakstījusi tādu līgumu, kā termiņš nepārsniedz 12 mēnešus, par pakalpojumu sniegšanu galapatērētājam otrā Pusē un kā izpildei vajadzīga tās darbinieku pagaidu klātbūtne:
 i)
 kuri ir piedāvājuši tāda paša veida pakalpojumus kā juridiskās personas darbinieki vismaz uz laikposmu, kas nav mazāks par vienu gadu tieši pirms viņu ieceļošanas un pagaidu uzturēšanās pieteikuma iesniegšanas dienas;
 ii)
 kuriem minētajā datumā ir vismaz trīs gadu profesionālā pieredze, kas iegūta pēc pilngadības sasniegšanas, tajā darbības jomā, kurš ir līguma priekšmets, akadēmiskais grāds vai kvalifikācija, kas apliecina līdzvērtīgu zināšanu līmeni un profesionālo kvalifikāciju, kura tiek juridiski prasīta, lai minēto darbību varētu veikt otrā Pusē
 14
 , un
 iii)
 nesaņem atlīdzību no avota, kas atrodas otrā Pusē;
 (c)“neatkarīgi speciālisti” ir fiziskas personas, kuras nodarbojas ar pakalpojuma sniegšanu un veic uzņēmējdarbību pašnodarbinātas personas statusā kādas Puses teritorijā un kuras:
 i)
 neveic uzņēmējdarbību otras Puses teritorijā;
 ii)
 ir labā ticībā parakstījušas līgumu (bez darbā iekārtošanas un personāla nodrošināšanas pakalpojumu aģentūras starpniecības) uz laiku, kas nepārsniedz 12 mēnešus, par pakalpojumu sniegšanu galapatērētājam otrā Pusē – šajā nolūkā vajadzīga viņu pagaidu klātbūtne, un
 iii)
 kurām viņu ieceļošanas un pagaidu uzturēšanās pieteikuma iesniegšanas dienā ir vismaz sešu gadu profesionālā pieredze attiecīgajā darbībā, akadēmiskais grāds vai kvalifikācija, kas apliecina līdzvērtīgu zināšanu līmeni un profesionālo kvalifikāciju, kura tiek juridiski prasīta, lai minēto darbību varētu veikt otrā Pusē
 15
 ,
 (d)“uzņēmuma ietvaros pārcelti darbinieki” ir fiziskas personas, kas:
 i)
 ir bijušas nodarbinātas Puses juridiskā personā vai ir bijušas tās partneri – tieši pirms dienas, kad notikusi pārcelšana uzņēmuma ietvaros – ne mazāk kā vienu gadu vadītāju un speciālistu gadījumā un ne mazāk kā sešus mēnešus praktikantu gadījumā;
 ii)
 pieteikuma iesniegšanas brīdī dzīvo otras Puses teritorijā;
 iii)
 tiek pagaidu kārtā pārceltas uz tādu juridiskās personas uzņēmumu otras Puses teritorijā, kurš ir tās pašas grupas loceklis kā iniciējošā juridiskā persona, t. sk. tā pārstāvniecība, meitasuzņēmums, filiāle vai galvenais uzņēmums
 16
 , un
 iv)
 pieder vienai no šādām kategorijām:
 A)
 vadītāji
 17
 ;
 B)
 speciālisti, vai
 C)
 praktikanti;
 (e)“vadītājs” ir vadošā amatā strādājoša fiziska persona, kura galvenokārt dod rīkojumus otrā Pusē esoša uzņēmuma vadībai, kuras darbības vispārēju pārraudzību veic un norādījumus galvenokārt sniedz uzņēmuma direktoru padome vai akcionāri vai līdzvērtīgas personas, un kura pilda šādas funkcijas:
 i)
 vada uzņēmumu vai tā departamentu vai apakšstruktūru;
 ii)
 pārrauga un kontrolē citu pārraugošo, profesionālo vai vadošo darbinieku darbu un
 iii)
 īsteno pilnvaras ieteikt pieņemt darbiniekus darbā, atlaist no darba vai veikt citas ar personālu saistītas darbības;
 (f)“speciālists” ir fiziska persona, kurai ir speciālas zināšanas, kas ir būtiskas uzņēmuma darbības jomām, metodēm vai vadībai, un kuras novērtē, ņemot vērā ne tikai zināšanas, kas ir specifiskas uzņēmumam, bet arī to, vai personai ir augsts kvalifikācijas līmenis, t. sk. atbilstoša profesionālā pieredze darba veidā vai darbībā, kā veikšanai ir vajadzīgas specifiskas tehniskas zināšanas, t. sk. iespējama piederība akreditētai profesijai, un
 (g)“praktikants” ir fiziska persona, kurai ir akadēmiskais grāds un kura ir pagaidu kārtā pārcelta karjeras attīstības mērķiem vai mācībām darba metodēs vai paņēmienos, un pārcelšanas periodā saņem atalgojumu
 18
 .
 6.Šā panta 5. punkta b) un c) apakšpunktā minētais pakalpojumu līgums atbilst tās Puses tiesību prasībām, kurā līgumu izpilda.
 SERVIN.4.2. pants. Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkos
 1.Ievērojot attiecīgos nosacījumus un kvalifikācijas, kas norādītas SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki]:
 (a)katra Puse atļauj:
 i)
 ieceļot un pagaidu kārtā uzturēties uzņēmuma ietvaros pārceltiem darbiniekiem
 ii)
 ieceļot un pagaidu kārtā uzturēties viesdarbiniekiem uzņēmējdarbības veikšanas nolūkā, neprasot darba atļauju vai citu līdzīga nolūka iepriekšējas apstiprināšanas procedūru, un
 iii)
 savā teritorijā nodarbināt uzņēmuma ietvaros pārceltus otras Puses darbiniekus;
 (b)Puse nepatur spēkā vai nepieņem ierobežojumus skaitlisku kvotu vai ekonomisko vajadzību pārbaužu veidā attiecībā uz to fizisko personu kopskaitu, kuras konkrētā nozarē drīkst ieceļot kā viesdarbinieki uzņēmējdarbības veikšanas nolūkā vai kuras otras Puses investors var nodarbināt kā uzņēmuma ietvaros pārceltus darbiniekus vai nu teritoriālajā apakšiedalījumā, vai visā tās teritorijā; un
 (c)katra Puse piešķir otras Puses uzņēmuma ietvaros pārceltiem darbiniekiem un viesdarbiniekiem uzņēmējdarbības veikšanas nolūkā pagaidu uzturēšanās laikā tās teritorijā ne mazāk labvēlīgu režīmu par to, ko tā līdzīgās situācijās piešķir savām fiziskajām personām.
 2.Atļautais uzturēšanās ilgums ir ne vairāk kā trīs gadi vadītājiem un speciālistiem, ne vairāk kā viens gads praktikantiem un ne vairāk kā 90 dienas sešu mēnešu laikposmā viesdarbiniekiem uzņēmējdarbības veikšanas nolūkā.
 SERVIN.4.3. pants. Īstermiņa viesdarbinieki
 1.Ievērojot attiecīgos nosacījumus un kvalifikācijas, kas norādītas SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki], katra Puse atļauj ieceļot un pagaidu kārtā uzturēties otras Puses īstermiņa viesdarbiniekiem to darbību veikšanas nolūkā, kuras uzskaitītas SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki], ievērojot šādus nosacījumus:
 (a)īstermiņa viesdarbinieki nav iesaistīti savu preču pārdošanā vai pakalpojumu sniegšanā plašai sabiedrībai;
 (b)īstermiņa viesdarbinieki savā vārdā nesaņem atlīdzību no tās Puses, kuras teritorijā tie uzturas pagaidu kārtā, un
 (c)īstermiņa viesdarbinieki nav iesaistīti pakalpojumu sniegšanā, izpildot līgumu, kurš noslēgts starp juridisku personu, kas nav iedibināta tās Puses teritorijā, kurā viesdarbinieki uzturas pagaidu kārtā, un patērētāju tajā, izņemot gadījumus, kas paredzēti SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki].
 2.Ja vien SERVIN-3. pielikumā [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki] nav norādīts citādi, Puse atļauj ieceļot īstermiņa viesdarbiniekiem, neprasot darba atļauju, ekonomisko vajadzību pārbaudi vai citas līdzīga nolūka iepriekšējas apstiprināšanas procedūras.
 3.Ja Puses īstermiņa viesdarbinieki ir iesaistīti pakalpojuma sniegšanā patērētājam tās Puses teritorijā, kurā viņi pagaidu kārtā uzturas saskaņā ar SERVIN-3. pielikumu [Viesdarbinieki uzņēmējdarbības veikšanas nolūkos, uzņēmuma ietvaros pārcelti darbinieki un īstermiņa viesdarbinieki], minētā Puse attiecībā uz minētā pakalpojuma sniegšanu piešķir viņiem ne mazāk labvēlīgu režīmu par to, ko tā līdzīgās situācijās piešķir saviem pakalpojumu sniedzējiem.
 4.Atļautais uzturēšanās ilgums ir ne vairāk kā 90 dienas jebkurā sešu mēnešu laikposmā.
 SERVIN.4.4. pants. Līgumpakalpojumu sniedzēji un neatkarīgie speciālisti
 1.Nozarēs, apakšnozarēs un darbībās, kas norādītas šīs sadaļas SERVIN-4. pielikumā [Līgumpakalpojumu sniedzēji un neatkarīgie speciālisti], ievērojot tajā norādītos attiecīgos nosacījumus un kvalifikācijas:
 (a)Puse atļauj līgumpakalpojumu sniedzējiem un neatkarīgajiem speciālistiem ieceļot un pagaidu kārtā uzturēties tās teritorijā;
 (b)Puse nepieņem vai nepatur spēkā ierobežojumus attiecībā uz otras Puses līgumpakalpojumu sniedzēju un neatkarīgo speciālistu kopskaitu, kam atļauts ieceļot un uzturēties pagaidu kārtā, skaitlisku kvotu vai ekonomisko vajadzību pārbaudes veidā; un
 (c)katra Puse piešķir otras Puses līgumpakalpojumu sniedzējiem un neatkarīgajiem speciālistiem attiecībā uz viņu pakalpojumu sniegšanu un tās teritorijā režīmu, kas nav mazāk labvēlīgs par režīmu, ko tā līdzīgās situācijās piešķir saviem pakalpojumu sniedzējiem un pakalpojumiem.
 2.Piekļuve, kuru piešķir saskaņā ar šo pantu, attiecas tikai uz pakalpojumu, kas ir līguma priekšmets, un nedod tiesības izmantot tās Puses teritorijā pastāvošo profesionālo nosaukumu, kurā pakalpojums tiek sniegts.
 3.Pakalpojumu līguma aptverto personu skaits nav lielāks par līguma izpildei nepieciešamo, kas var būt noteikts tās Puses tiesībās, kurā pakalpojums tiek sniegts.
 4.Atļautais uzturēšanās ilgums ir kumulatīvs 12 mēnešu laikposms vai līguma darbības ilgums, atkarībā no tā, kurš laikposms ir īsāks.
 SERVIN.4.5. pants. Neatbilstoši pasākumi
 Ciktāl attiecīgais pasākums ietekmē fizisku personu pagaidu uzturēšanos darījumdarbības nolūkā, SERVIN.4.2. panta [Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkā] 1. punkta b) un c) apakšpunktu, SERVIN.4.3. panta [Īstermiņa viesdarbinieki] 3. punktu un SERVIN.4.4. panta [Līgumpakalpojumu sniedzēji un neatkarīgie speciālisti] 1. punkta b) un c) apakšpunktu nepiemēro:
 (a)spēkā esošam neatbilstošam Puses pasākumam:
 i)
 attiecībā uz Savienību:
 A)
 Savienības līmenī, kā noteikts Savienības sarakstā SERVIN-1. pielikumā [Esošie pasākumi];
 B)
 dalībvalsts centrālās valdības līmenī, kā noteikts Savienības sarakstā SERVIN-1 pielikumā [Esošie pasākumi];
 C)
 dalībvalsts reģionālās valdības līmenī, kā noteikts Savienības sarakstā SERVIN-1 pielikumā [Esošie pasākumi]; vai
 D)
 tādas vietējās valdības līmenī, kas nav C) punktā minētā valdība, un
 ii)
 attiecībā uz Apvienoto Karalisti:
 A)
 centrālās valdības līmenī, kā noteikts Apvienotās Karalistes sarakstā SERVIN-1. pielikumā [Esošie pasākumi];
 B)
 [reģionālā apakšiedalījuma līmenī], kā noteikts Apvienotās Karalistes sarakstā SERVIN-1. pielikumā [Esošie pasākumi]; vai
 C)
 vietējas valdības līmenī;
 (b)šā punkta a) apakšpunktā norādītajai jebkurai neatbilstoša pasākuma turpināšanai vai tūlītējai atjaunošanai
 (c)izmaiņām neatbilstošā pasākumā, kuras minētas šā panta a) un b) punktā, tādā apmērā, kas nesamazina pasākuma atbilstību SERVIN.4.2. panta [Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkā] 1. punkta b) un c) apakšpunktam, SERVIN.4.3. panta [Īstermiņa viesdarbinieki] 3. punktam un SERVIN.4.4. panta [Līgumpakalpojumu sniedzēji un neatkarīgie speciālisti]] 1. punkta b) un c) apakšpunktam, kāda tā bijusi tieši pirms izmaiņām; vai
 (d)jebkādiem Puses pasākumiem, kas ir saderīgi ar SERVIN-2. pielikumā [Nākotnes pasākumi] norādīto nosacījumu vai kvalifikāciju.
 SERVIN.4.6. pants. Pārredzamība
 1.Katra Puse dara publiski pieejamu informāciju par attiecīgiem pasākumiem, kas attiecas uz otras Puses fizisko personu ieceļošanu un pagaidu uzturēšanos, kā minēts SERVIN.4.1. panta [Darbības joma un definīcijas] 1. punktā.
 2.Šā panta 1. punktā minētā informācija, ciktāl iespējams, ietver šādu informāciju, kas attiecas uz fizisku personu ieceļošanu un pagaidu uzturēšanos:
 (a)kategoriju, kāda ir vīzām, uzturēšanās atļaujām vai cita veida atļaujām, kas attiecas uz personas ieceļošanu un pagaidu uzturēšanos;
 (b)nepieciešamo dokumentāciju un nosacījumus, kas jāizpilda;
 (c)metodi pieteikuma aizpildīšanai un iespējas iesnieguma iesniegšanai, piemēram, konsulārajās iestādēs vai tiešsaistē;
 (d)maksu par pieteikuma iesniegšanu un indikatīvu pieteikuma apstrādes termiņu;
 (e)maksimālo uzturēšanās ilgumu katram atļaujas veidam, kas minēts a) apakšpunktā;
 (f)iespējamas pagarināšanas vai atjaunošanas nosacījumus;
 (g)noteikumus attiecībā uz pavadošām apgādājamām personām;
 (h)pieejamās izskatīšanas vai pārsūdzēšanas procedūras un
 (i)attiecīgās vispārpiemērojamās tiesības, kas attiecas uz fizisko personu ieceļošanu un pagaidu uzturēšanos darījumdarbības nolūkā.
 3.Attiecībā uz 1. un 2. punktā minēto informāciju katra Puse cenšas nekavējoties informēt otru Pusi par visām jaunajām prasībām un procedūrām vai izmaiņām prasībās un procedūrās, ko Puse ievieš un kas faktiski ietekmē ieceļošanas un pagaidu uzturēšanās atļauju izsniegšanu un attiecīgā gadījumā – darba atļauju izsniegšanu pirmajā Pusē.
 5. nodaļa. Tiesiskais regulējums
 1. iedaļa. Iekšzemes regulējums
 SERVIN.5.1. pants. Darbības joma un definīcijas
 1.Šo iedaļu piemēro Pušu pasākumiem, kas saistīti ar licencēšanas prasībām un procedūrām, kvalifikācijas prasībām un procedūrām, formalitātēm un tehniskajiem standartiem, kuri ietekmē:
 (a)pakalpojumu pārrobežu tirdzniecību;
 (b) izveidi vai darbību vai
 (c)pakalpojumu sniegšanu, izmantojot Puses fiziskas personas klātbūtni otras Puses teritorijā, kā noteikts SERVIN.4.1. pantā [Darbības joma un definīcijas].
 Ciktāl pasākumi attiecas uz tehniskajiem standartiem, šo iedaļu piemēro tikai pasākumiem, kas ietekmē pakalpojumu tirdzniecību. Šajā iedaļā jēdziens “tehniskie standarti” neietver finanšu pakalpojumu regulatīvos vai īstenošanas tehniskos standartus.
 2.Šo iedaļu nepiemēro licencēšanas prasībām un procedūrām, kvalifikācijas prasībām un procedūrām, formalitātēm un tehniskajiem standartiem saistībā ar pasākumu, kas:
 (a)neatbilst SERVIN.2.2. pantam [Piekļuve tirgum] vai SERVIN.2.3. pantam [Valsts režīms] un ir minēts SERVIN.2.7. panta [Neatbilstoši pasākumi un izņēmumi] 1. punkta a–c) apakšpunktā vai neatbilst SERVIN.3.2. pantam [Piekļuve tirgum], SERVIN.3.3. pantam [Klātbūtne uz vietas] vai SERVIN.3.4. pantam [Valsts režīms] un ir minēts SERVIN.3.6. panta [Neatbilstoši pasākumi] 1. punkta a–c) apakšpunktā, vai neatbilst SERVIN.4.2. panta [Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkā] 1. punkta b) un c) apakšpunktam vai SERVIN.4.3. panta [Īstermiņa viesdarbinieki] 3. punktam, vai SERVIN.4.4. panta [Līgumpakalpojumu sniedzēji un neatkarīgie speciālisti] 1. punkta b) un c) apakšpunktam un ir minēts SERVIN.4.5. panta [Neatbilstoši pasākumi] 1. punktā, vai
 (b)ir minēts SERVIN.2.7. panta [Neatbilstoši pasākumi un izņēmumi] 2. punktā vai SERVIN.3.6. panta [Neatbilstoši pasākumi] 2. punktā.
 3.Šajā iedaļā:
 (a)“atļauja” ir atļauja veikt jebkuru 1. punkta a)–c) apakšpunktā minēto darbību, kas izriet no procedūras, kura fiziskai vai juridiskai personai jāievēro, lai pierādītu atbilstību licencēšanas prasībām, kvalifikācijas prasībām, tehniskajiem standartiem vai formalitātēm minētās atļaujas iegūšanai, saglabāšanai vai atjaunošanai; un
 (b)“kompetentā iestāde” ir centrālā, reģionālā vai vietējā valdība vai iestāde, vai nevalstiska struktūra, kas īsteno pilnvaras, kuras tai deleģējusi centrālā, reģionālā vai vietējā valdība vai iestādes un kurai ir tiesības pieņemt lēmumu par a) apakšpunktā minēto atļauju.
 SERVIN.5.2. pants. Pieteikumu iesniegšana
 Katra Puse, ciktāl tas praktiski iespējams, izvairās pieprasīt, lai pieteikuma iesniedzējs vērstos vairāk nekā vienā kompetentajā iestādē attiecībā uz katru atļaujas pieteikumu. Ja darbība, kurai pieprasa atļauju, ir vairāku kompetento iestāžu jurisdikcijā, var būt vajadzīgi vairāki atļaujas pieteikumi.
 SERVIN.5.3. pants. Pieteikumu iesniegšanas termiņi
 Ja Puse pieprasa atļauju, tā nodrošina, ka tās kompetentās iestādes, ciktāl tas praktiski iespējams, ļauj iesniegt pieteikumu jebkurā laikā visa gada garumā. Ja atļaujas pieprasīšanai ir noteikts konkrēts termiņš, Puse nodrošina, ka kompetentās iestādes nosaka samērīgu termiņu pieteikuma iesniegšanai.
 SERVIN.5.4. pants. Elektroniski pieteikumi un kopiju pieņemšana
 Ja Puse pieprasa atļauju, tā nodrošina, ka tās kompetentās iestādes:
 (a)iespēju robežās paredz, ka pieteikumi ir aizpildāmi elektroniski, t. sk. no otras Puses teritorijas, un
 (b)dokumentu oriģinālu vietā pieņem dokumentu kopijas, kas autentificētas saskaņā ar Puses valsts tiesību aktiem, ja vien kompetentās iestādes nepieprasa iesniegt dokumentu oriģinālus, lai aizsargātu atļaujas piešķiršanas procesa integritāti.
 SERVIN.5.5. pants. Pieteikumu apstrāde
 1.Ja Puse pieprasa atļauju, tā nodrošina, ka tās kompetentās iestādes:
 (a)apstrādā pieteikumus visu gadu. Ja tas nav iespējams, šī informācija būtu jāpublisko, cik vien tas iespējams savlaicīgi;
 (b)ciktāl tas praktiski iespējams, norāda indikatīvu pieteikuma apstrādes termiņu. Šis termiņš ir samērīgs, ciktāl tas ir praktiski iespējams;
 (c)pēc pieteikuma iesniedzēja pieprasījuma bez liekas kavēšanās sniedz informāciju par pieteikuma statusu;
 (d)ciktāl tas praktiski iespējams, bez liekas kavēšanās pārliecinās par iesniegtā pieteikuma pilnīgumu saskaņā ar Puses valsts normatīvajiem aktiem;
 (e)ja kompetentās iestādes uzskata, ka pieteikums ir pilnīgs apstrādes nolūkiem saskaņā ar Puses valsts normatīvajiem aktiem
 19
 , tās samērīgā termiņā pēc pieteikuma iesniegšanas nodrošina, ka:
 i)
 pieteikuma apstrāde ir pabeigta un
 ii)
 pieteikuma iesniedzēju, ciktāl iespējams, rakstiski informē par pieteikumu pieņemto lēmumu
 20
 ;
 (f)ja tās uzskata, ka pieteikums ir nepilnīgs apstrādes nolūkiem saskaņā ar Puses valsts normatīvajiem aktiem, tās samērīgā termiņā:
 i)
 informē pieteikuma iesniedzēju, ka pieteikums ir nepilnīgs;
 ii)
 pēc pieteikuma iesniedzēja pieprasījuma norāda papildu informāciju, kas vajadzīga, lai pieteikums būtu pilnīgs, vai kā citādi sniedz norādījumus par to, kāpēc pieteikumu uzskata par nepilnīgu, un
 iii)
 sniedz pieteikuma iesniedzējam iespēju iesniegt papildu informāciju, kas vajadzīga, lai pieteikums būtu pilnīgs
 21
 ;
 tomēr, ja nekas no iepriekš minētā nav iespējams un pieteikumu noraida tā nepilnīguma dēļ, kompetentās iestādes nodrošina, ka pieteikuma iesniedzējs tiek informēts samērīgā termiņā, un
 (g)ja pieteikumu noraida, tad pēc savas iniciatīvas vai pēc pieteikuma iesniedzēja pieprasījuma informē pieteikuma iesniedzēju par noraidīšanas iemesliem un par termiņu minētā lēmuma pārsūdzēšanai, un attiecīgā gadījumā par pieteikuma atkārtotas iesniegšanas procedūrām; pieteikuma iesniedzējam neliedz iesniegt citu pieteikumu tikai tāpēc, ka iepriekš kāds cits pieteikums ir noraidīts.
 2.Puses nodrošina, ka to kompetentās iestādes piešķir atļauju, tiklīdz atbilstīgā pārbaudē ir konstatēts, ka pieteikuma iesniedzējs izpilda tās saņemšanas nosacījumus.
 3.Puses nodrošina, ka atļauja pēc tās piešķiršanas stājas spēkā bez liekas kavēšanās, ievērojot piemērojamos noteikumus
 22
 .
 SERVIN.5.6. pants. Maksa
 1.Attiecībā uz visām saimnieciskajām darbībām, kas nav finanšu pakalpojumi, katra Puse nodrošina, ka atļaujas maksa, kuru iekasē tās kompetentās iestādes, ir samērīga un pārredzama un pati par sevi neierobežo attiecīgā pakalpojuma sniegšanu vai citas saimnieciskās darbības veikšanu. Ņemot vērā izmaksas un administratīvo slogu, katra Puse tiek mudināta atļaujas maksas maksājumus pieņemt elektroniski.
 2.Attiecībā uz finanšu pakalpojumiem katra Puse nodrošina, ka tās kompetentās iestādes attiecībā uz atļauju maksām, ko tās iekasē, nodrošina pieteikumu iesniedzējiem cenrādi vai sniedz informāciju par to, kā tiek noteiktas maksu summas, un neizmanto maksas kā līdzekli, lai izvairītos no Puses saistībām vai pienākumiem.
 3.Atļaujas maksa neietver maksu par dabas resursu izmantošanu, izsoles maksu, maksu par konkursa rīkošanu vai citām nediskriminējošām koncesiju piešķiršanas metodēm, vai obligātos maksājumus par universālā pakalpojuma sniegšanu.
 SERVIN.5.7. pants. Kvalifikācijas novērtēšana
 Ja Puse pieprasa izskatīšanu, lai novērtētu atļaujas pieteikuma iesniedzēja kvalifikāciju, tā nodrošina, ka tās kompetentās iestādes izveido šādu izskatīšanu grafiku, tajā nosakot pietiekami biežus intervālus, un paredz samērīgu termiņu, lai pieteikuma iesniedzēji varētu pieprasīt izskatīšanu. Ciktāl tas praktiski iespējams, katra Puse šādu izskatīšanu pieprasījumus pieņem elektroniskā formātā un apsver iespēju izmantot elektroniskos līdzekļus citos izskatīšanas procesa aspektos.
 SERVIN.5.8. pants. Publikācija un pieejamā informācija
 1.Ja Puse pieprasa atļauju, Puse nekavējoties publicē informāciju, kas vajadzīga personām, kuras veic vai vēlas veikt SERVIN.5.1. panta [Darbības joma un definīcijas] 1. punktā minētās darbības, attiecībā uz kurām tiek pieprasīta atļauja, lai izpildītu prasības, formalitātes, tehniskos standartus un procedūras šādas atļaujas iegūšanai, saglabāšanai, grozīšanai un atjaunošanai. Šādā informācijā pēc iespējas iekļauj šādas ziņas:
 (a)licencēšanas un kvalificēšanas prasības un procedūras un formalitātes;
 (b)attiecīgo kompetento iestāžu kontaktinformāciju;
 (c)atļaujas maksu;
 (d)piemērojamos tehniskos standartus;
 (e)ar pieteikumiem saistītu lēmumu pārsūdzēšanas vai izskatīšanas procedūras;
 (f)procedūras, lai pārraudzītu vai nodrošinātu atbilstību noteikumiem un nosacījumiem par licencēm vai kvalifikācijām;
 (g)iespējas iesaistīt sabiedrību, piemēram, izmantojot uzklausīšanas vai lūdzot iesniegt piezīmes, un
 (h)indikatīvus pieteikuma apstrādes termiņus.
 Šajā iedaļā minētais “publicē” nozīmē to, ka informāciju iekļauj oficiālā izdevumā, piemēram, oficiālā vēstnesī vai oficiālā tīmekļa vietnē. Puses apvieno elektroniskās publikācijas vienā tiešsaistes portālā vai citādā veidā nodrošina to, ka kompetentās iestādes tās dara viegli pieejamas, izmantojot arī alternatīvus elektroniskos līdzekļus.
 2.Katra Puse pieprasa, lai katra tās kompetentā iestāde atbild uz ikvienu informācijas vai palīdzības pieprasījumu, ciktāl tas praktiski iespējams.
 SERVIN.5.9. pants. Tehniskie standarti
 Katra Puse mudina savas kompetentās iestādes, tām pieņemot tehniskos standartus, pieņemt tādus tehniskos standartus, kas izstrādāti atklātos un pārredzamos procesos, un mudina visas struktūras, t. sk. attiecīgās starptautiskās organizācijas, kuras izraudzītas izstrādāt tehniskos standartus, to darīt atklātos un pārredzamos procesos.
 SERVIN.5.10. pants. Atļaujas piešķiršanas nosacījumi
 1.Katra Puse nodrošina, ka ar atļaujām saistītie pasākumi ir balstīti uz kritērijiem, kas liedz kompetentajām iestādēm savas novērtēšanas pilnvaras īstenot patvaļīgi, un tie cita starpā var ietvert kompetenci un spēju sniegt pakalpojumu vai veikt jebkuru citu saimniecisko darbību, t. sk. to darīt saskaņā ar Puses regulatīvajām prasībām, piemēram, prasībām veselības un vides jomā. Lai novērstu šaubas, Puses saprot, ka, pieņemot lēmumus, kompetentā iestāde var līdzsvarot kritērijus.
 2.Šā panta 1. punktā minētie kritēriji ir:
 (a)skaidri un nepārprotami,
 (b)objektīvi un pārredzami;
 (c)iepriekš noteikti;
 (d)iepriekš publiskoti;
 (e)objektīvi un
 (f)viegli pieejami.
 3.Puse, pieņemot vai paturot spēkā pasākumu saistībā ar atļaujas piešķiršanu, nodrošina, ka:
 (a)attiecīgā kompetentā iestāde apstrādā pieteikumus, pieņem un pārvalda savus lēmumus objektīvi, taisnīgi un neatkarīgi no jebkādas personas, kas veic saimniecisko darbību, kurai tiek pieprasīta atļauja, neatļautas ietekmēšanas, un
 (b)procedūras pašas par sevi nekavē prasību izpildi.
 SERVIN.5.11. pants. Ierobežots licenču skaits
 Ja konkrētai darbībai licenču skaits ir ierobežots pieejamo dabisko resursu vai tehnisko iespēju nepietiekamības dēļ, Puse potenciālajiem pretendentiem piemēro tādu atlases procedūru, kas pilnībā garantē taisnīgumu, objektivitāti un pārskatāmību, t. sk. jo īpaši atbilstīgu publicitāti par procedūras sākšanu, veikšanu un pabeigšanu. Izstrādājot atlases procedūras noteikumus, Puse var ņemt vērā leģitīmus politikas mērķus, t. sk. apsvērumus par veselību, drošību, vides aizsardzību un kultūras mantojuma saglabāšanu.
 2. iedaļa. Vispārēji piemērojami noteikumi
 SERVIN.5.12. pants. Procedūra administratīvo lēmumu izskatīšanai
 Puse nodrošina vispārējas, arbitrāžas vai administratīvas tiesas vai procedūras, kurās noteikts, ka pēc skartā otras Puses investora vai pakalpojumu sniedzēja pieprasījuma tiek ātri izskatīti, pamatotos gadījumos nosakot atbilstīgus tiesiskās aizsardzības līdzekļus, administratīvi lēmumi, kas ietekmē iedibināšanu vai darbību, pakalpojumu pārrobežu tirdzniecību vai pakalpojumu sniegšanu, izmantojot Puses fiziskas personas klātbūtni otras Puses teritorijā. Šajā iedaļā “administratīvi lēmumi” ir lēmums vai darbība ar juridiskām sekām, ko piemēro konkrētai personai, precei vai pakalpojumam konkrētā gadījumā, un tas aptver arī administratīva lēmuma nepieņemšanu vai šādas darbības neveikšanu, ja to prasa Puses tiesību akti. Ja šādas procedūras nav neatkarīgas no kompetentās iestādes, kurai uzticēts attiecīgais administratīvais lēmums, Puse nodrošina, lai procedūras faktiski ļautu izskatīt lietu objektīvi un taisnīgi.
 SERVIN.5.13. pants. Profesionālās kvalifikācijas
 1.Nekas šajā pantā neliedz Pusei pieprasīt, lai fiziskām personām būtu nepieciešamās profesionālās kvalifikācijas, kas attiecīgajā darbības nozarē noteikta teritorijā, kurā tiek sniegts pakalpojums
 23
 .
 2.Profesionālās struktūras vai iestādes, kas ir saistītas ar attiecīgo darbības nozari savās attiecīgajās teritorijās, var izstrādāt un iesniegt Partnerības padomei kopīgus ieteikumus par profesionālo kvalifikāciju atzīšanu. Šādu kopīgu ieteikumu pamatā ir uz pierādījumiem balstīts novērtējums par:
 (a)profesionālo kvalifikāciju atzīšanas paredzētās kārtības ekonomisko vērtību un
 (b)attiecīgo režīmu saderību, t. i., to, ciktāl ir saderīgas prasības, ko katra Puse piemēro atļauju izsniegšanai, licencēšanai, darbībai un sertifikācijai.
 3.Saņemot kopīgu ieteikumu, Partnerības padome samērīgā termiņā izskata tā saderību ar šo sadaļu. Partnerības padome pēc šādas izskatīšanas var izstrādāt un ar lēmumu – kā šā nolīguma pielikumu, ko uzskata par šīs sadaļas neatņemamu sastāvdaļu – pieņemt vienošanos attiecībā uz profesionālo kvalifikāciju atzīšanas nosacījumiem
 24
 .
 4.Šā panta 3. punktā minētā vienošanās paredz nosacījumus Savienībā iegūtu profesionālo kvalifikāciju un Apvienotajā Karalistē iegūtu profesionālo kvalifikāciju atzīšanai saistībā ar darbību, uz ko attiecas šī sadaļa un pirmā temata III sadaļa [Digitālā tirdzniecība].
 5.SERVIN-6. pielikumā [Vadlīnijas par profesionālo kvalifikāciju atzīšanas kārtību] noteiktās vadlīnijas par profesionālo kvalifikāciju atzīšanas kārtību ņem vērā, izstrādājot šā panta 2. punktā minētos kopīgos ieteikumus, un Partnerības padome tās ņem vērā, novērtējot, vai pieņemt šādu vienošanos, kā minēts šā panta 3. punktā.
 3. iedaļa. Piegādes pakalpojumi
 SERVIN.5.14. pants. Darbības joma un definīcijas
 1.Šo iedaļu papildus šīs sadaļas 1., 2., 3. un 4. nodaļai un šīs nodaļas 1. un 2. iedaļai piemēro Puses pasākumiem, kas skar piegādes pakalpojumu sniegšanu.
 2.Šajā iedaļā:
 (a)“piegādes pakalpojumi” ir pasta pakalpojumi, kurjerpasta pakalpojumi, eksprespiegādes pakalpojumi vai eksprespasta pakalpojumi, kas ietver šādas darbības: pasta sūtījumu savākšanu, šķirošanu, pārvadāšanu un piegādi;
 (b)“eksprespiegādes pakalpojumi” ir paātrināta un uzticama pasta sūtījumu savākšana, šķirošana, pārvadāšana un piegāde, un tie var ietvert tādus vērtību pievienojošus elementus kā, piemēram, savākšanu no izcelsmes vietas, personīgu piegādi adresātam, sūtījuma izsekošanu, iespēju mainīt galamērķi un adresātu, sūtījumam esot ceļā, vai saņemšanas apstiprinājumu;
 (c)“eksprespasta pakalpojumi” ir starptautiski eksprespiegādes pakalpojumi, ko sniedz ar EMS kooperatīva starpniecību, kas ir izraudzītu pasta operatoru brīvprātīga apvienība Pasaules Pasta savienības (UPU) ietvaros;
 (d)“licence” ir licence, ko Puses regulatīvā iestāde var pieprasīt no individuāla pakalpojumu sniedzēja, lai minētais piegādātājs piedāvātu pasta vai kurjerpasta pakalpojumus;
 (e)“pasta sūtījums” ir sūtījums, kas nepārsniedz 31,5 kg galīgajā formā, kādā tas pārvadājams jebkuram publiskam vai privātam piegādes pakalpojumu sniedzējam, un tas var ietvert tādus sūtījumus kā vēstule, pasta sūtījums, laikraksts vai katalogs;
 (f)“pasta monopols” ir ekskluzīvas tiesības sniegt konkrētus piegādes pakalpojumus Puses teritorijā vai tās apakšiedalījumā saskaņā ar minētās Puses tiesībām, un
 (g)“universālais pakalpojums” ir noteiktas kvalitātes piegādes pakalpojuma pastāvīga sniegšana par pieņemamām cenām visiem lietotājiem visās vietās kādas Puses teritorijā vai tās apakšiedalījumā.
 SERVIN.5.15. pants. Universālais pakalpojums
 1.Katrai Pusei ir tiesības noteikt tās universālā pakalpojuma saistības, kuras tā vēlas saglabāt, un lemt par to darbības jomu un īstenošanu. Visas universālā pakalpojuma saistības pārvalda pārredzamā, nediskriminējošā un neitrālā veidā attiecībā uz visiem piegādātājiem, uz kuriem attiecas šīs saistības.
 2.Ja Puse pieprasa, lai ienākošie eksprespasta pakalpojumi tiktu sniegti kā universālais pakalpojums, tā nepiešķir minētajiem pakalpojumiem preferenciālu režīmu salīdzinājumā ar citiem starptautiskiem eksprespiegādes pakalpojumiem.
 SERVIN.5.16. pants. Universālā pakalpojuma finansējums
 Puse neuzliek maksu vai citus maksājumus par tāda piegādes pakalpojuma sniegšanu, kas nav universālais pakalpojums, lai finansētu universālā pakalpojuma sniegšanu. Šo pantu nepiemēro vispārēji piemērojamiem nodokļu pasākumiem vai administratīvām maksām.
 SERVIN.5.17. pants. Tirgu kropļojošas prakses novēršana
 Katra Puse nodrošina, ka piegādes pakalpojumu sniedzējs, uz kuru attiecas universālā pakalpojuma saistības vai pasta monopols, neveic tirgu kropļojošu praksi, piemēram:
 (a)neizmanto ieņēmumus, kas gūti no tāda pakalpojuma sniegšanas, uz kuru attiecas universālā pakalpojuma saistības vai pasta monopols, lai šķērssubsidētu eksprespiegādes pakalpojumu vai citu piegādes pakalpojumu, uz ko neattiecas universālā pakalpojuma saistības, vai
 (b)nepamatoti nerada nošķīrumu starp patērētajiem attiecībā uz tarifiem vai citiem noteikumiem tādu pakalpojumu sniegšanai, uz kuriem attiecas universālais pakalpojums vai pasta monopols.
 SERVIN.5.18. pants. Licences
 1.Ja Puse pieprasa licenci piegādes pakalpojumu sniegšanai, tā dara publiski pieejamu šādu informāciju:
 (a)visas licencēšanas prasības un laikposmu, kas parasti vajadzīgs, lai pieņemtu lēmumu par licences pieteikumu, un
 (b)licences noteikumus.
 2.Licences procedūras, saistības un prasības ir pārredzamas, nediskriminējošas, un to pamatā ir objektīvi kritēriji.
 3.Ja kompetentā iestāde noraida licences pieteikumu, tā rakstiski informē pieteikuma iesniedzēju par pieteikuma noraidīšanas iemesliem. Katra Puse nodrošina pārsūdzēšanas procedūru, izveidojot neatkarīgu struktūru, kas ir pieejama pieteikuma iesniedzējiem, kuriem atteikta licence. Minētā struktūra var būt tiesu iestāde.
 SERVIN.5.19. pants. Regulatoru neatkarība
 1.Katra Puse izveido vai uztur regulatoru, kas ir juridiski nošķirts un funkcionāli neatkarīgs no visiem piegādes pakalpojumu sniedzējiem. Ja Pusei pieder vai tā kontrolē piegādes pakalpojumu sniedzējus, tā nodrošina efektīvu regulatīvo funkciju strukturālu nošķīrumu no darbībām, kas saistītas ar īpašumtiesībām vai kontroli.
 2.Regulatori veic savus uzdevumus pārredzami un savlaicīgi, un tiem ir pietiekami finanšu resursi un cilvēkresursi, lai veiktu uzticētos uzdevumus. To lēmumi ir taisnīgi pret visiem tirgus dalībniekiem.
 4. iedaļa. Telesakaru pakalpojumi
 SERVIN.5.20. pants. Darbības joma
 Šo iedaļu papildus šīs sadaļas 1., 2., 3. un 4. nodaļai un šīs nodaļas 1. un 2. iedaļai piemēro Puses pasākumiem, kas skar telesakaru pakalpojumu sniegšanu.
 SERVIN.5.21. pants. Definīcijas
 Šajā iedaļā:
 (a)“saistītās iekārtas” ir saistīti pakalpojumi, fiziskā infrastruktūra un citas iekārtas vai elementi, kas saistīti ar telesakaru tīklu vai telesakaru pakalpojumu un kas rada apstākļus vai atbalsta pakalpojumu sniegšanu ar minētā tīkla vai pakalpojuma palīdzību, vai kam ir minētajām darbībām vajadzīgais potenciāls;
 (b)“galalietotājs” ir publisko telesakaru pakalpojumu galapatērētājs vai abonents, ieskaitot pakalpojumu sniedzēju, kas nav publisko telesakaru pakalpojumu sniedzējs;
 (c)“galvenās iekārtas” ir publiskā telesakaru tīkla vai publiskā telesakaru pakalpojuma iekārtas, kuras:
 i)
 nodrošina tikai vai galvenokārt viens piegādātājs vai ierobežots skaits piegādātāju un
 ii)
 nav ekonomiski vai tehniski izdevīgi aizstāt, lai sniegtu pakalpojumu;
 (d)“starpsavienojums” ir tādu publisko telesakaru tīklu savienošana, ko izmanto viens un tas pats vai dažādi telesakaru tīklu nodrošinātāji vai telesakaru pakalpojumu sniedzēji, lai viena pakalpojumu sniedzēja lietotāji varētu sazināties ar tā paša vai cita pakalpojumu sniedzēja lietotājiem vai piekļūt cita pakalpojumu sniedzēja nodrošinātajiem pakalpojumiem neatkarīgi no tā, vai minētos pakalpojumus sniedz iesaistītie pakalpojumu sniedzēji vai jebkurš cits pakalpojumu sniedzējs, kam ir piekļuve tīklam;
 (e)“starptautisko mobilo sakaru viesabonēšanas pakalpojums” ir komerciāls mobilo sakaru pakalpojums atbilstoši tirdzniecības līgumam starp publisko telesakaru pakalpojumu sniedzējiem, kas dod iespēju galalietotājam izmantot tā mītnes valsts mobilo tālruni vai citu ierīci balss, datu un īsziņu pakalpojumiem, atrodoties ārpus teritorijas, kurā atrodas galalietotāja mītnes valsts publisko telesakaru tīkls;
 (f)“interneta piekļuves pakalpojums” ir publisks telesakaru pakalpojums, kas nodrošina piekļuvi internetam un tādējādi savienojamību ar praktiski visiem interneta galapunktiem neatkarīgi no izmantotās tīkla tehnoloģijas un galiekārtas;
 (g)“nomāts sakaru kanāls” ir telesakaru pakalpojumi vai iekārtas, t. sk. virtuāla rakstura pakalpojumi vai iekārtas, kas paredz atlikt jaudu, lai to īpaši lietotu vai lai tā lietotājam būtu pieejama starp diviem vai vairākiem izraudzītiem punktiem;
 (h)“nozīmīgs piegādātājs” ir telesakaru tīklu vai telesakaru pakalpojumu sniedzējs, kas, ņemot vērā cenu un nodrošinājumu, spēj būtiski ietekmēt dalības nosacījumus attiecīgajā telesakaru tīklu vai telesakaru pakalpojumu tirgū, jo tas kontrolē galvenās iekārtas vai izmanto savu stāvokli minētajā tirgū;
 (i)“tīkla elements” ir iekārta vai aprīkojums, ko izmanto telesakaru pakalpojuma sniegšanai, t. sk. iezīmes, funkcijas un spējas, ko nodrošina minētā iekārta vai aprīkojums;
 (j)“numuru pārnesamība” ir iespēja abonentiem, kas to pieprasa, vienā un tajā pašā vietā saglabāt iepriekšējos fiksētās līnijas tālruņu numurus, neradot kvalitātes, uzticamības vai izdevīguma pasliktināšanos, tiem pārejot pie tādas pašas kategorijas publisko telesakaru pakalpojumu sniedzēja;
 (k)“publiskais telesakaru tīkls” ir jebkurš telesakaru tīkls, ko pilnībā vai galvenokārt izmanto, lai sniegtu publiskos telesakaru pakalpojumus, un kas atbalsta informācijas pārsūtīšanu starp tīkla pieslēgumpunktiem;
 (l)“publiskais telesakaru pakalpojums” ir jebkurš telesakaru pakalpojums, ko piedāvā sabiedrībai kopumā;
 (m)“abonents” ir jebkura fiziska vai juridiska persona, kas ir līguma puse līgumā, kas noslēgts ar publisko telesakaru pakalpojumu sniedzēju par šādu pakalpojumu sniegšanu;
 (n)“telesakari” ir signālu pārraide un saņemšana, ko veic ar jebkuriem elektromagnētiskiem līdzekļiem;
 (o)“telesakaru tīkls” ir pārraides sistēmas un attiecīgos gadījumos komutācijas vai maršrutizācijas ierīces un citi resursi, t. sk. tīkla pasīvie elementi, kas nodrošina signālu pārraidi vai saņemšanu pa vadiem, pa radioviļņiem, ar optiskiem vai citiem elektromagnētiskiem līdzekļiem;
 (p)“telesakaru regulators” ir struktūra vai struktūras, kam kāda Puse ir uzdevusi regulēt telesakaru tīklus un telesakaru pakalpojumus, kuriem piemēro šo iedaļu;
 (q)“telesakaru pakalpojums” ir pakalpojums, kas pilnībā vai galvenokārt sastāv no signālu, t. sk. apraides signālu, pārraidīšanas un saņemšanas telesakaru tīklos, t. sk. to, kurus izmanto apraidei, bet kas nav pakalpojums, ar ko nodrošina vai veic redakcionālu kontroli pār saturu, kuru pārraida, izmantojot telesakaru tīklus un telesakaru pakalpojumus;
 (r)“universālais pakalpojums” ir noteiktas kvalitātes minimālo pakalpojumu kopums, kas ir pieejams visiem lietotājiem vai lietotāju lokam Puses teritorijā vai tās apakšiedalījumā neatkarīgi no viņu ģeogrāfiskās atrašanās vietas un par pieņemamām cenām, un
 (s)“lietotājs” ir jebkura fiziska vai juridiska persona, kas izmanto publisko telesakaru pakalpojumu.
 SERVIN.5.22. pants. Telesakaru regulators
 1.Katra Puse izveido vai uztur telesakaru regulatoru, kas:
 (a)ir juridiski nošķirts un funkcionāli neatkarīgs no visiem telesakaru tīklu, telesakaru pakalpojumu vai telesakaru iekārtu piegādātājiem;
 (b)izmanto procedūras un pieņem lēmumus, kas ir taisnīgi attiecībā uz visiem tirgus dalībniekiem;
 (c)rīkojas neatkarīgi un neprasa un nesaņem norādījumus no ne no vienas citas struktūras saistībā ar to uzdevumu izpildi, kas tam uzticēti ar tiesībām, lai izpildītu SERVIN.5.24. pantā [Starpsavienojums], SERVIN.5.25. pantā [Piekļuve un izmantošana], SERVIN.5.26. pantā [Strīdu izšķiršana telesakaru jomā], SERVIN.5.28. pantā [Starpsavienojums ar nozīmīgiem pakalpojumu sniedzējiem] un SERVIN.5.29. pantā [Piekļuve nozīmīgu piegādātāju galvenajām iekārtām] noteiktos pienākumus;
 (d)ir regulatīvās pilnvaras, kā arī pietiekami finanšu resursi un cilvēkresursi, lai veiktu c) apakšpunktā minētos uzdevumus;
 (e)ir pilnvarots nodrošināt, ka telesakaru tīklu nodrošinātāji vai telesakaru pakalpojumu sniedzēji nekavējoties pēc pieprasījuma sniedz tam visu informāciju, t. sk. finanšu informāciju
 25
 , kas vajadzīga, lai veiktu c) apakšpunktā minētos uzdevumus, un
 (f)savas pilnvaras īsteno pārredzami un savlaicīgi.
 2.Katra Puse nodrošina, ka telesakaru regulatoram uzticētos uzdevumus publisko viegli pieejamā un skaidrā veidā, it īpaši, ja minētie uzdevumi ir uzticēti vairāk nekā vienai struktūrai.
 3.Puse, kas saglabā īpašumtiesības vai kontroli pār telesakaru tīklu nodrošinātājiem vai telesakaru pakalpojumu sniedzējiem, nodrošina efektīvu strukturālo nošķīrumu starp regulatīvo funkciju un darbībām, kuras saistītas ar īpašumtiesībām vai kontroli.
 4.Katra Puse nodrošina, ka telesakaru tīklu vai telesakaru pakalpojumu lietotājam vai sniedzējam, kuru ietekmē telesakaru regulatora lēmums, ir tiesības pārsūdzēt lēmumu pārsūdzības iestādē, kas ir neatkarīga no regulatora un citām skartajām pusēm. Kamēr nav zināms pārsūdzības iznākums, lēmums paliek spēkā, izņemot gadījumus, kad saskaņā ar Puses tiesību aktiem tiek noteikti pagaidu pasākumi.
 SERVIN.5.23. pants. Atļauja nodrošināt telesakaru tīklus vai pakalpojumus
 1.Katra Puse atļauj nodrošināt telesakaru tīklus vai telesakaru pakalpojumus bez iepriekšējas oficiālas atļaujas.
 2.Katra Puse publisko visus kritērijus, piemērojamās procedūras un noteikumus, saskaņā ar kuriem pakalpojumu sniedzējiem atļauj nodrošināt telesakaru tīklus vai telesakaru pakalpojumus.
 3.Visiem atļauju piešķiršanas kritērijiem un piemērojamām procedūrām jābūt pēc iespējas vienkāršiem, objektīviem, pārredzamiem, nediskriminējošiem un samērīgiem. Visi pienākumi un nosacījumi, kas uzlikti vai saistīti ar atļauju, ir nediskriminējoši, pārredzami un samērīgi un saistīti ar sniegtajiem pakalpojumiem vai nodrošinātajiem tīkliem.
 4.Katra Puse nodrošina, ka atļaujas pieteikuma iesniedzējs saņem rakstisku informāciju par katra atļaujas atteikuma vai atsaukšanas vai ar pakalpojumu sniedzēju saistītu konkrētu nosacījumu izvirzīšanas iemesliem. Šādos gadījumos pieteikuma iesniedzējam ir tiesības pārsūdzēt lēmumu pārsūdzības iestādē.
 5.Piegādātājiem uzliktās administratīvās maksas ir objektīvas, pārredzamas, nediskriminējošas un samērīgas ar administratīvajām izmaksām, kas pamatoti radušās, pārvaldot, kontrolējot un izpildot šajā iedaļā noteiktos pienākumus
 26
 .
 SERVIN.5.24. pants. Starpsavienojums
 Katra Puse nodrošina, ka publisko telesakaru tīklu nodrošinātājam vai publisko telesakaru pakalpojumu sniedzējam ir tiesības un, ja to pieprasa cits publisko telesakaru tīklu nodrošinātājs vai publisko telesakaru pakalpojumu sniedzējs, pienākums risināt sarunas par starpsavienojumu, lai nodrošinātu publisko telesakaru tīklu vai publisko telesakaru pakalpojumus.
 SERVIN.5.25. pants. Piekļuve un izmantošana
 1.Katra Puse nodrošina, ka jebkuram otras Puses aptvertam uzņēmumam vai pakalpojumu sniedzējam piešķir piekļuvi publiskajiem telesakaru tīkliem vai publiskajiem telesakaru pakalpojumiem un iespēju tos izmantot ar noteikumiem, kas ir saprātīgi un nediskriminējoši
 27
 . Šo pienākumu piemēro cita starpā darbībām, kas minētas 2.–5. punktā.
 2.Katra Puse nodrošina, ka otras Puses aptvertajiem uzņēmumiem vai pakalpojumu sniedzējiem ir piekļuve jebkuram tādam publiskajam telesakaru tīklam vai publiskajam telesakaru pakalpojumam un iespēja to izmantot, ko nodrošina tās teritorijā vai ārpus tās robežām, t. sk. privātiem nomātiem sakaru kanāliem, un šajā nolūkā, ievērojot 5. punkta noteikumus, nodrošina, ka šādiem uzņēmumiem un pakalpojumu sniedzējiem ir atļauts:
 (a)pirkt vai nomāt un piesaistīt termināli vai citas iekārtas, kuras ir savstarpēji saistītas ar tīklu un kuras ir nepieciešamas viņu darbībai;
 (b)savstarpēji savienot privāti nomātus vai īpašumā esošus sakaru kanālus ar publiskajiem telesakaru tīkliem vai ar sakaru kanāliem, ko nomā vai kas atrodas cita aptvertā uzņēmuma vai pakalpojumu sniedzēja īpašumā, un
 (c)savā darbībā pēc savas izvēles izmantot darbību protokolus, kuri nav nepieciešami, lai nodrošinātu telesakaru pakalpojumu pieejamību sabiedrībai kopumā.
 3.Katra puse nodrošina, lai otras Puses aptverties uzņēmumi vai pakalpojumu sniedzēji var izmantot publiskos telesakaru tīklus un publiskos telesakaru pakalpojumus informācijas apritei tās teritorijā un ārpus tās robežām, t. sk. to iekšējo saziņu un piekļuvi informācijai, kas atrodas datubāzēs vai citādā mašīnlasāmā formā tiek glabāta otras Puses teritorijā.
 4.Neatkarīgi no 3. punkta Puse var veikt šādus pasākumus, kas vajadzīgi, lai nodrošinātu sakaru drošību un konfidencialitāti, ar nosacījumu, ka šādus pasākumus nepiemēro tādā veidā, kas varētu izraisīt slēptu pakalpojumu tirdzniecības ierobežojumu vai patvaļīgu vai nepamatotu diskrimināciju, vai šajā sadaļā paredzēto priekšrocību likvidēšanu vai samazināšanu.
 5.Katra Puse nodrošina, ka neizvirza nekādus nosacījumus attiecībā uz piekļuvi publiskajiem telesakaru tīkliem vai pakalpojumiem un to izmantošanu, izņemot tos, kas nepieciešami:
 (a)lai aizsargātu publisko telesakaru tīklu vai publisko telesakaru pakalpojumu publisko pakalpojumu sniedzēju pienākumus, īpaši to spēju padarīt to pakalpojumus pieejamus sabiedrībai kopumā, vai
 (b)lai aizsargātu publisko telesakaru tīklu vai pakalpojumu tehnisko integritāti.
 SERVIN.5.26. pants. Strīdu izšķiršana telesakaru jomā
 1.Katra Puse nodrošina, ka strīda gadījumā starp telesakaru tīklu nodrošinātājiem vai telesakaru pakalpojumu sniedzējiem saistībā ar tiesībām un pienākumiem, kas izriet no šīs iedaļas, un pēc jebkuras strīdā iesaistītās Puses pieprasījuma telesakaru regulators saprātīgā termiņā pieņem saistošu lēmumu strīda atrisināšanai.
 2.Telesakaru regulatora lēmumu publisko, ņemot vērā darījumdarbības konfidencialitātes prasības. Iesaistītajām Pusēm sniedz pilnīgu pārskatu par apsvērumiem, ar kuriem lēmums pamatots, un tām ir pārsūdzēšanas tiesības, kas minētas SERVIN.5.22. panta [Telesakaru regulators] 4. punktā.
 3.Panta 1.–2. punktā minētā procedūra neliedz Pusēm sniegt prasību tiesu iestādē.
 SERVIN.5.27. pants. Nozīmīgiem pakalpojumu sniedzējiem piemērojamie aizsardzības pasākumi konkurences jomā
 Katra Puse ievieš vai saglabā attiecīgus pasākumus, kuru mērķis ir atturēt telesakaru tīklu nodrošinātājus vai telesakaru pakalpojumu sniedzējus, kas vieni paši vai kopā ir nozīmīgi pakalpojumu sniedzēji, no iesaistīšanās pret konkurenci vērstā praksē vai no šādas prakses turpināšanas. Šāda pret konkurenci vērsta prakse jo īpaši ietver:
 (a)iesaistīšanos pret konkurenci vērstā šķērssubsidēšanā;
 (b)no konkurentiem iegūtas informācijas izmantošanu ar rezultātiem, kas vērsti pret konkurenci, un
 (c)tehniskas informācijas par galvenajām iekārtām un komerciāli svarīgas informācijas, kas citiem pakalpojumu sniedzējiem nepieciešama pakalpojumu sniegšanai, savlaicīgu nesniegšanu.
 SERVIN.5.28. pants. Starpsavienojums ar nozīmīgiem pakalpojumu sniedzējiem
 1.Katra Puse nodrošina, ka nozīmīgi publisko telesakaru tīklu nodrošinātāji vai publisko telesakaru pakalpojumu sniedzēji nodrošina starpsavienojumu jebkurā tehniski iespējamā tīkla punktā. Šādu savienojumu nodrošina:
 (a)saskaņā ar nediskriminējošiem noteikumiem (ietverot tarifus, tehniskus standartus, specifikācijas, kvalitāti un uzturēšanu) un ne zemākā kvalitātē, kāda ir līdzīgiem šā nozīmīgā pakalpojumu sniedzēja paša sniegtiem pakalpojumiem vai līdzīgiem tā meitasuzņēmumu vai citu saistītu struktūru pakalpojumiem;
 (b)laikus, ar tādiem noteikumiem (ietverot tarifus, tehniskos standartus, specifikācijas, kvalitāti un uzturēšanu), kas ir pārredzami, samērīgi, ņemot vērā ekonomisko pamatojumu, un ir pietiekami atsaistīti, lai pakalpojumu sniedzējam nevajadzētu maksāt par tīkla elementiem vai iekārtām, kuras viņam nav nepieciešamas attiecīgā pakalpojuma sniegšanai, un
 (c)pēc pieprasījuma – papildus vairākumam lietotāju piedāvātajiem tīkla pieslēgumpunktiem punktos par maksu, kas atspoguļo nepieciešamā papildaprīkojuma uzstādīšanas izmaksas.
 2.Procedūras, kas piemērojamas starpsavienojumam ar nozīmīgu pakalpojumu sniedzēju, publisko.
 3.Nozīmīgi pakalpojumu sniedzēji savus starpsavienojuma nolīgumus vai starpsavienojuma standartpiedāvājumus attiecīgā gadījumā publisko.
 SERVIN.5.29. pants. Piekļuve nozīmīgu piegādātāju galvenajām iekārtām
 Katra Puse nodrošina, ka nozīmīgi pakalpojumu sniedzēji ar pamatotiem, pārredzamiem un nediskriminējošiem noteikumiem savā teritorijā dara pieejamas savas galvenās iekārtas telesakaru tīklu nodrošinātajiem vai telesakaru pakalpojumu sniedzējiem, lai nodrošinātu publiskos telesakaru pakalpojumus, izņemot gadījumus, kad tas, pamatojoties uz savāktajiem faktiem un telesakaru regulatora veikto tirgus novērtējumu, nav nepieciešams, lai panāktu efektīvu konkurenci. Nozīmīgā piegādātāja galvenās iekārtas var ietvert tīkla elementus, nomātu sakaru kanālu pakalpojumus un saistītās iekārtas.
 SERVIN.5.30. pants. Ierobežoti resursi
 1.Katra Puse nodrošina, ka ierobežotu resursu, t. sk. radiofrekvenču spektra, numuru un piekļuves tiesību, sadali un piešķiršanu veic atklāti, objektīvi, savlaicīgi, pārredzami, nediskriminējoši un samērīgi un ņemot vērā vispārējo interešu mērķus. Ar izmantošanas tiesībām saistīto procedūru, nosacījumu un pienākumu pamatā ir objektīvi, pārredzami, nediskriminējoši un samērīgi kritēriji.
 2.Datus par piešķirto frekvenču joslu pašreizējo izmantošanu dara publiski pieejamus, bet nav nepieciešams sīkāk norādīt datus par radiofrekvenču spektru, kas piešķirts īpašām valsts vajadzībām.
 3.Puses var izmantot uz tirgu balstītas pieejas, piemēram, piedāvājumu procedūras, lai piešķirtu spektru komerciālām vajadzībām.
 4.Puses saprot, ka Puses pasākumi, ar kuriem sadala un piešķir spektru un pārvalda frekvences, paši par sevi nav nesaderīgi ar SERVIN.2.2. [Piekļuve tirgum] un SERVIN.3.2. pantu [Piekļuve tirgum]. Katra Puse saglabā tiesības noteikt un piemērot spektra un frekvenču pārvaldības pasākumus, kas var ierobežot telesakaru pakalpojumu sniedzēju skaitu, ja tas tiek darīts saskaņā ar šo nolīgumu. Tas ietver spēju sadalīt frekvenču joslas, ņemot vērā pašreizējās un nākotnes vajadzības un spektra pieejamību.
 SERVIN.5.31. pants. Universālais pakalpojums
 1.Katrai Pusei ir tiesības noteikt tās universālā pakalpojuma saistības, kuras tā vēlas saglabāt, un lemt par to darbības jomu un īstenošanu.
 2.Katra Puse pārvalda universālā pakalpojuma saistības samērīgi, pārredzami, objektīvi un nediskriminējoši, kas ir neitrāli attiecībā uz konkurenci un nerada lielāku slogu, kā nepieciešams Puses definētajam universālā pakalpojuma veidam.
 3.Katra Puse nodrošina, ka universālā pakalpojuma sniedzēju izraudzīšanas procedūras ir pieejamas visiem publisko telesakaru tīklu nodrošinātajiem vai publisko telesakaru pakalpojumu sniedzējiem. Šāda izraudzīšana veicama, izmantojot efektīvu, pārredzamu un nediskriminējošu mehānismu.
 4.Ja Puse nolemj piešķirt kompensāciju universālā pakalpojuma sniedzējiem, tā nodrošina, ka šāda kompensācija nepārsniedz universālā pakalpojuma pienākuma radītās neto izmaksas.
 SERVIN.5.32. pants. Numuru pārnesamība
 Katra Puse nodrošina, ka publisko telesakaru pakalpojumu sniedzēji ar saprātīgiem noteikumiem nodrošina numuru pārnesamību.
 SERVIN.5.33. pants. Piekļuve atvērtam internetam
 1.Katra Puse nodrošina, ka saskaņā ar tās normatīvajiem aktiem interneta piekļuves pakalpojumu sniedzēji ļauj minēto pakalpojumu lietotājiem:
 (a)piekļūt informācijai un saturam un izplatīt to, izmantot un nodrošināt lietojumus un pakalpojumus pēc savas izvēles, ievērojot nediskriminējošus, saprātīgus, pārredzamus un samērīgus tīkla pārvaldības pasākumus, un
 (b)izmantot pašu izvēlētas ierīces ar noteikumu, ka šādas ierīces nekaitē citu ierīču, tīkla vai tīklā sniegto pakalpojumu drošībai.
 2.Lielākai noteiktībai – nekas šajā pantā neliedz Pusēm pieņemt pasākumus, kuru mērķis ir aizsargāt sabiedrības drošību attiecībā uz lietotājiem tiešsaistē.
 SERVIN.5.34. pants. Informācijas konfidencialitāte
 1.Katra Puse nodrošina, ka pakalpojumu sniedzēji, kas sarunu procesā iegūst informāciju no cita pakalpojumu sniedzēja saskaņā ar SERVIN.5.24. pantu [Starpsavienojums], SERVIN.5.25. pantu [Piekļuve un izmantošana], SERVIN.5.28. pantu [Starpsavienojums ar nozīmīgiem pakalpojumu sniedzējiem] un SERVIN.5.29. pantu [Piekļuve nozīmīgu piegādātāju galvenajām iekārtām], minēto informāciju izmanto vienīgi tam mērķim, kādam tā sniegta, un vienmēr ievēro pārraidītās vai uzglabātās informācijas konfidencialitāti.
 2.Katra Puse nodrošina publisko telesakaru tīklu vai publisko telesakaru pakalpojumu izmantošanas gaitā pārraidītās informācijas un ar to saistītās datu plūsmas datu konfidencialitāti, ar nosacījumu, ka šajā nolūkā piemērotie pasākumi nerada patvaļīgu vai neattaisnojamu diskrimināciju vai slēptus pakalpojumu tirdzniecības ierobežojumus.
 SERVIN.5.35. pants. Ārvalstu līdzdalība
 Attiecībā uz telesakaru tīklu vai telesakaru pakalpojumu nodrošināšanu, iedibinot uzņēmumu, un neatkarīgi no SERVIN.2.7. panta [Neatbilstoši pasākumi un izņēmumi] Puse neizvirza kopuzņēmuma veidošanas prasības vai neierobežo ārvalstu kapitāla līdzdalību, nosakot ārvalstu akciju daļas vai atsevišķu vai kopējo ārvalstu investīciju maksimālās procentuālās daļas limitus.
 SERVIN.5.36. pants. Starptautisko mobilo sakaru viesabonēšana
 28
 1.Puses cenšas sadarboties, lai veicinātu pārredzamus un samērīgus tarifus starptautiskajiem mobilo sakaru viesabonēšanas pakalpojumiem tādā veidā, kas var veicināt tirdzniecības apjoma palielināšanos starp Pusēm un paaugstināt patērētāju labklājības līmeni.
 2.Puses var nolemt veikt pasākumus, lai palielinātu pārredzamību un konkurenci attiecībā uz starptautisko mobilo sakaru viesabonēšanas tarifiem un tehnoloģiju alternatīvām viesabonēšanas pakalpojumiem, piemēram:
 (a)nodrošinot to, ka informācija par mazumtirdzniecības tarifiem ir viegli pieejama galalietotājiem, un
 (b)samazinot šķēršļus, kas traucē izmantot tehnoloģisko alternatīvas viesabonēšanai, ar kurām vienas Puses galalietotāji, apmeklējot otras Puses teritoriju, var piekļūt telesakaru pakalpojumiem, izmantojot ierīci pēc savas izvēles.
 3.Katra Puse mudina publisko telesakaru pakalpojumu sniedzējus Puses teritorijā publiskot informāciju par mazumtirdzniecības tarifiem starptautiskajiem mobilo sakaru viesabonēšanas pakalpojumiem, ko par balss, datu un īsziņu pakalpojumiem piedāvā galalietotājiem, tiem viesojoties otras Puses teritorijā.
 4.Nekas šajā pantā neprasa, lai Puse regulētu starptautisko mobilo sakaru viesabonēšanas pakalpojumu tarifus vai nosacījumus.
 5. iedaļa. Finanšu pakalpojumi
 SERVIN.5.37. pants. Darbības joma
 1.Šo iedaļu papildus šīs sadaļas 1., 2., 3. un 4. nodaļai un šīs nodaļas 1. un 2. iedaļai piemēro Puses pasākumiem, kas skar finanšu pakalpojumu sniegšanu.
 2.Šajā iedaļā jēdziens “darbības, ko veic, īstenojot valsts pilnvaras”, kas minētas SERVIN.1.2. panta [Definīcijas] f) punktā, ir
 29
 :
 (a)centrālās bankas vai monetārās iestādes vai jebkuras citas publiskas struktūras veiktas darbības saskaņā ar monetāro vai valūtas maiņas kursa politiku;
 (b)darbības, kas ir sociālā nodrošinājuma vai valsts pensionēšanās plānu likumos noteiktās sistēmas daļa, un
 (c)citas darbības, ko veic publiska struktūra uz Puses vai tās publisku struktūru rēķina vai ar to garantiju, vai par to finanšu līdzekļiem.
 3.Lai šai iedaļai piemērotu SERVIN.1.2. panta [Definīcijas] f) punktu, ja Puse atļauj kādu no darbībām, kuras minētas šā panta 2. punkta b) vai c) apakšpunktā, veikt saviem finanšu pakalpojumu sniedzējiem, konkurējot ar valsts iestādi vai finanšu pakalpojumu sniedzēju, “darbības, ko veic, īstenojot valsts pilnvaras” neietver minētās darbības.
 4.SERVIN.1.2. panta [Definīcijas] a) punktu nepiemēro pakalpojumiem, uz kuriem attiecas šī iedaļa.
 SERVIN.5.38. pants. Definīcijas
 Šajā sadaļā:
 (a)“finanšu pakalpojums” ir finansiāla rakstura pakalpojums, ko piedāvā kādas Puses finanšu pakalpojumu sniedzējs un kas ietver šādas darbības:
 i)
 apdrošināšanu un ar to saistītos pakalpojumus:
 A)
 tiešo apdrošināšanu (t. sk. līdzapdrošināšanu):
 aa)
 dzīvības apdrošināšanu;
 bb)
 nedzīvības apdrošināšanu;
 B)
 pārapdrošināšanu un retrocesiju;
 C)
 apdrošināšanas starpniecību, piemēram, apdrošināšanas brokeru un aģentūru darbību un
 D)
 apdrošināšanas palīgpakalpojumus, piemēram, konsultācijas, aktuāra pakalpojumus, riska novērtēšanas un pretenziju izskatīšanas pakalpojumus;
 ii)
 banku un citi finanšu pakalpojumus (izņemot apdrošināšanu):
 A)
 noguldījumu un citu atmaksājamu naudas līdzekļu pieņemšanu no iedzīvotājiem;
 B)
 visu veidu aizdevumus, tai skaitā patēriņa kredītus, hipotekāros kredītus, faktoringu un komercdarījumu finansēšanu;
 C)
 finanšu nomu;
 D)
 visus maksājumus un naudas pārskaitījumu pakalpojumus, ietverot kredītkartes, maksājumu kartes un debetkartes, ceļotāju čekus un bankas pārvedu vekseļus;
 E)
 garantijas un saistības;
 F)
 tirdzniecību savā vārdā vai klientu vārdā biržā vai ārpusbiržas tirgū, vai citādi ar turpmāk minēto:
 (aa)naudas tirgus instrumentiem (ieskaitot čekus, vekseļus, noguldījumu apliecības);
 (bb)ārvalstu valūtu;
 (cc)atvasinātiem instrumentiem, t. sk., bet ne tikai, standartizētiem nākotnes līgumiem un iespēju līgumiem;
 (dd)valūtas maiņas kursa un procentu likmju instrumentiem, t. sk. ar tādiem produktiem kā, piemēram, mijmaiņas darījumi, nestandartizēti procentu likmes nākotnes līgumi;
 (ee)pārvedamiem vērtspapīriem un
 (ff)citiem apgrozāmiem instrumentiem un finanšu aktīviem, ietverot dārgmetālus;
 G)
 dalību visu veidu vērtspapīru emisijā, t. sk. riska parakstīšanu un izvietošanu, darbojoties kā aģentam (publiski vai privāti), un pakalpojumu sniegšanu saistībā ar šādu emisiju;
 H)
 starpniecību naudas darījumos;
 I)
 aktīvu pārvaldīšanu, piemēram, skaidras naudas vai vērtspapīru portfeļa pārvaldību, visu veidu kolektīvo investīciju pārvaldību, pensiju fondu pārvaldību, pārvaldīšanas, depozitāra un trasta pakalpojumus;
 J)
 finanšu aktīvu, t. sk. vērtspapīru, atvasināto finanšu instrumentu un citu apgrozāmo līdzekļu, norēķinu un mijieskaita pakalpojumus;
 K)
 finanšu informācijas sniegšanu un nosūtīšanu un finanšu datu apstrādi un ar to saistītu programmatūru, un
 L)
 konsultatīvus, starpniecības un citi finanšu palīgpakalpojumus, kuri saistīti ar visām A) līdz K) apakšpunktā minētajām darbībām, ieskaitot kredītu datubāzi un analīzi, investīciju un portfeļu analīzi un konsultācijas, konsultācijas par pārņemšanu un par uzņēmumu pārstrukturēšanu un stratēģiju;
 (b)“finanšu pakalpojuma sniedzējs” ir jebkura Puses fiziska vai juridiska persona, kas vēlas sniegt vai sniedz finanšu pakalpojumus un nav publiska struktūra;
 (c)“jauns finanšu pakalpojums” ir finansiāla rakstura pakalpojums, t. sk. pakalpojumi, kas saistīti ar esošiem un jauniem produktiem vai produkta sniegšanas veidu, kuru nesniedz neviens finanšu pakalpojumu sniedzējs Puses teritorijā, bet kuru sniedz otras Puses teritorijā;
 (d)“publiska struktūra” ir:
 i)
 kādas Puses valdība, centrālā banka vai monetārā iestāde vai Puses īpašumā vai kontrolē esoša struktūra, kas galvenokārt veic valsts pārvaldes funkcijas vai darbības valsts pārvaldes vajadzībām, izņemot struktūras, kuras galvenokārt nodarbojas ar finanšu pakalpojumu sniegšanu uz komerciāliem noteikumiem, vai
 ii)
 privāta struktūra, kas veic funkcijas, kuras parasti veic centrālā banka vai monetārā iestāde, ja tā pilda šīs funkcijas,
 (e)“pašregulējoša organizācija” ir nevalstiska struktūra, t. sk. vērtspapīru vai standartizētu nākotnes līgumu birža vai tirgus, tīrvērtes aģentūra vai kāda cita organizācija vai asociācija, kas saskaņā ar tiesību aktiem vai deleģējumu no centrālās, reģiona vai attiecīgā gadījumā vietējās valdības īsteno regulēšanas vai uzraudzības pilnvaras pār finanšu pakalpojumu sniedzējiem.
 SERVIN.5.39. pants. Piesardzības atkāpe
 1.Nekas šajā nolīgumā neliedz kādai Pusei pieņemt vai saglabāt tādus piesardzības pasākumus
 30
 kā, piemēram:
 (a)investoru, noguldītāju, apdrošinājuma ņēmēju vai tādu personu aizsardzība, pret kurām finanšu pakalpojuma sniedzējam ir fiduciāri pienākumi, vai
 (b)Puses finanšu sistēmas integritātes un stabilitātes nodrošināšana.
 2.Ja šādi pasākumi neatbilst šā nolīguma noteikumiem, tos neizmanto kā līdzekli, lai izvairītos Puses saistībām vai pienākumiem, kas noteikti šajā nolīgumā.
 SERVIN.5.40. pants. Konfidenciāla informācija
 Neskarot trešo daļu [Tiesībaizsardzības un tiesu iestāžu sadarbība krimināllietās], nekas šajā nolīgumā nav interpretējams tā, ka tas prasītu, lai Puse izpauž informāciju, kas attiecas uz atsevišķu klientu darījumiem un kontiem vai kādu konfidenciālu vai ar autortiesībām aizsargātu informāciju, kura ir publisko tiesību subjektu rīcībā.
 SERVIN.5.41. pants. Starptautiskie standarti
 Puses pieliek vislielākās pūles, lai nodrošinātu, ka to teritorijā īsteno un piemēro starptautiski saskaņotus standartus finanšu pakalpojumu jomā attiecībā uz regulējumu un uzraudzību, cīņu pret nelikumīgi iegūtu līdzekļu legalizēšanu un teroristu finansēšanu un cīņu pret izvairīšanos no nodokļu maksāšanas un nodokļu apiešanas. Šādi starptautiski saskaņoti standarti cita starpā ir standarti, ko pieņēmusi: G20; Finanšu stabilitātes padome; Bāzeles Banku uzraudzības komiteja, it īpaši tās “Pamatprincipi attiecībā uz banku efektīvu uzraudzību”; Starptautiskās Apdrošināšanas uzraudzības iestāžu asociācija, it īpaši tās “Apdrošināšanas galvenie principi”; Starptautiskā Vērtspapīru komisiju organizācija, it īpaši tās “Vērtspapīru regulējuma mērķi un principi”; Finanšu darījumu darba grupa un Ekonomiskās sadarbības un attīstības organizācijas Pasaules forums par pārredzamības un informācijas apmaiņas jautājumiem nodokļu jomā.
 SERVIN.5.42. pants. Jauni finanšu pakalpojumi Puses teritorijā
 1.Puse ļauj tās teritorijā izveidotam otras Puses finanšu pakalpojumu sniedzējam sniegt jebkādu jaunu finanšu pakalpojumu, ko tā ļautu sniegt saviem finanšu pakalpojuma sniedzējiem saskaņā saviem tiesību aktiem līdzīgās situācijās, ar noteikumu, ka, ieviešot jaunu finanšu pakalpojumu, nav jāpieņem jauni vai jāgroza spēkā esoši tiesību akti. Tas neattiecas uz otras Puses filiālēm, kas ir izveidotas Puses teritorijā.
 2.Puse var noteikt institucionālo un juridisko formu, kādā attiecīgo pakalpojumu var sniegt, un var pieprasīt atļaujas izdošanu pakalpojuma sniegšanai. Ja tāda atļauja tiek pieprasīta, lēmumu pieņem samērīgā laikā un atļauju var atteikt tikai piesardzības apsvērumu dēļ.
 SERVIN.5.43. pants. Pašregulējošas organizācijas
 Ja Puse pieprasa dalību, līdzdalību kādā pašregulējošā organizācijā vai piekļuvi tai, lai otras Puses finanšu pakalpojuma sniedzēji varētu sniegt finanšu pakalpojumus tās teritorijā, Puse nodrošina, ka minētā pašregulējošā organizācija ievēro SERVIN.2.3. pantā [Valsts režīms], SERVIN.2.4. pantā [Lielākās labvēlības režīms] un SERVIN.3.4. pantā [Valsts režīms], un SERVIN.3.5. pantā [Lielākās labvēlības režīms] noteiktos pienākumus.
 SERVIN.5.44. pants. Tīrvērtes un maksājumu sistēmas
 Saskaņā ar noteikumiem, kas atbilst attiecīgās valsts režīmam, katra Puse otras Puses finanšu pakalpojumu sniedzējiem, kurš veic uzņēmējdarbību tās teritorijā, piešķir piekļuvi publisko subjektu vadītām maksājumu un norēķinu sistēmām un oficiālām finansēšanas un refinansēšanas iespējām, kas pieejamas, veicot parastu uzņēmējdarbību. Šis pants nenodrošina piekļuvi Puses pēdējās instances aizdevēju iespējām.
 6. iedaļa. Starptautiskie jūras transporta pakalpojumi
 SERVIN.5.45. pants. Darbības joma un definīcijas
 1.Šo iedaļu papildus 1., 2., 3. un 4. nodaļai un šīs nodaļas 1. iedaļai piemēro Puses pasākumiem, kas skar starptautisko jūras pārvadājumu pakalpojumu sniegšanu.
 2.Šajā iedaļā un šīs sadaļas 1., 2., 3. un 4. nodaļā:
 (a)“starptautisko jūras pārvadājumu pakalpojumi” ir pasažieru vai kravas pārvadājumi ar jūras kuģiem starp vienas Puses ostu un otras Puses vai trešās valsts ostu vai starp dažādu dalībvalstu ostām, t. sk. tieši līgumi ar citu transporta pakalpojumu sniedzējiem, lai veiktu tiešus vai multimodālus pārvadājumus ar vienotu pārvadājumu dokumentu, bet neietver tiesības sniegt citus šādus pārvadājumu pakalpojumus;
 (b)“tiešie vai multimodālie pārvadājumi” ir starptautiski kravas pārvadājumi ar vienotu starptautisku pārvadājumu dokumentu, izmantojot vairāk nekā vienu pārvadājumu veidu, tai skaitā jūras pārvadājumu;
 (c)“starptautiska krava” ir krava, ko pārvadā starp vienas Puses ostu un otras Puses vai trešās valsts ostu, vai starp dažādu dalībvalstu ostām;
 (d)“jūras pārvadājumu palīgpakalpojumi” nozīmē jūras kravu apkalpošanas pakalpojumus, muitošanas pakalpojumus, konteineru izvietošanas un novietošanas pakalpojumus, jūras aģentūras pakalpojumus un jūras kravu pārvadājumu pakalpojumus, un glabāšanas un noliktavu pakalpojumus;
 (e)“jūras kravu pārkraušanas pakalpojumi” ir darbības, ko veic stividoru kompānijas, t. sk. termināļu apsaimniekotāji, bet neietver ostas strādnieku tiešās darbības, ja šis darbaspēks tiek organizēts neatkarīgi no stividoru darbībām vai termināļa apsaimniekošanas uzņēmumiem; ietvertās darbības ir arī šādu darbību organizēšana un pārraudzība:
 i)
 kravas iekraušana kuģī vai izkraušana no tā;
 ii)
 kravas piestiprināšana vai atsaitēšana un
 iii)
 kravas pieņemšana vai nodošana un uzglabāšana pirms nosūtīšanas vai pēc saņemšanas;
 (f)“muitošanas pakalpojumi” ir darbības, kas ietver muitas formalitāšu kārtošanu citas Puses vārdā attiecībā uz kravu importu, eksportu vai tranzītu neatkarīgi no tā, vai šie pakalpojumi ir pakalpojuma sniedzēja pamatdarbības veids vai tā pamatdarbības parasts papildinājums;
 (g)“konteineru izvietošanas un novietošanas pakalpojumi” ir darbības, kas ietver konteineru glabāšanu, piepildīšanu, izkraušanu vai labošanu un konteineru sagatavošanu pārvadāšanai ostas teritorijā vai iekšzemē;
 (h)“jūras aģentūru pakalpojumi” ir darbības, ko noteiktā ģeogrāfiskā apgabalā veic aģenta statusā, pārstāvot vienas vai vairāku rēdereju vai kuģošanas sabiedrību darījumdarbības intereses šādiem mērķiem:
 i)
 jūras pārvadājumu un saistīto pakalpojumu tirdzniecība un pārdošana, sākot ar cenas noteikšanu un beidzot ar rēķina izrakstīšanu, kravaszīmju sagatavošana rēdereju vai sabiedrību vārdā, nepieciešamo saistīto pakalpojumu iegūšana un tālākpārdošana, dokumentu sagatavošana un ar darījumdarbību saistītas informācijas sniegšana; un
 ii)
 rīkošanās rēdereju vai sabiedrību vārdā, organizējot kuģu iebraukšanu un uzturēšanos ostā vai attiecīgā gadījumā kravu pieņemšanu;
 (i)“palīgdienestu pakalpojumi” ir – neskarot to darbību tvērumu, kuras saskaņā ar attiecīgās valsts tiesību aktiem var uzskatīt par kabotāžu, – starptautisku kravu, t. sk. konteinerkravu, sadalītu beztaras un sausas vai šķidras beztaras kravu sagatavošana transportēšanai un transportēšana pa jūru starp ostām, kas atrodas Puses teritorijā, ar nosacījumu, ka šāda starptautiska krava ir ceļā (en route), t. i., ir ceļā uz galamērķi vai no nosūtīšanas ostas ārpus minētās Puses teritorijas;
 (j)“jūras kravu nosūtīšanas pakalpojumi” ir darbības, kas ietver kravu pārvadājumu organizēšanu un pārraudzību nosūtītāju vārdā, veicot transporta un saistītu pakalpojumu iegādi, sagatavojot dokumentus un sniedzot ar darījumdarbību saistītu informāciju;
 (k)“ostu pakalpojumi” ir pakalpojumi, ko ostas pārvaldes iestāde, tās apakšuzņēmēji vai citi pakalpojumu sniedzēji sniedz jūras ostas teritorijā vai ūdens pievadceļā uz šādu teritoriju, lai atbalstītu kravu vai pasažieru pārvadājumus, un
 (l)“glabāšanas un noliktavas pakalpojumi” ir saldētu vai atdzesētu preču glabāšanas pakalpojumi, šķidrumu vai gāzu uzglabāšanas vairumā pakalpojumi un citi glabāšanas vai noliktavas pakalpojumi.
 SERVIN.5.46. pants. Pienākumi
 1.Neskarot neatbilstošus pasākumus vai citus pasākumus, kas minēti SERVIN.2.7. pantā [Neatbilstoši pasākumi un izņēmumi] un SERVIN 3.6. pantā [Neatbilstoši pasākumi], katra Puse īsteno principu par neierobežotu piekļuvi starptautiskiem jūras pārvadājumu tirgiem un tirdzniecībai uz komerciāla pamata un bez diskriminācijas:
 (a)piešķirot kuģiem, kuri kuģo ar otras Puses karogu vai kurus ekspluatē otras Puses pakalpojumu sniedzēji, ne mazāk labvēlīgu režīmu par tādu, ko tā piešķir saviem kuģiem, cita starpā attiecībā uz:
 i)
 piekļuvi ostām;
 ii)
 ostu infrastruktūras izmantošanu;
 iii)
 jūras palīgpakalpojumu izmantošanu un
 iv)
 muitas atvieglojumiem un piestātņu un iekraušanas un izkraušanas iekārtu piešķiršanu; t. sk. saistītām nodevām un maksām;
 (b)darot pieejamus otras Puses starptautisko jūras pārvadājumu pakalpojumu sniedzējiem ar noteikumiem, kas ir pieņemami un nav mazāk labvēlīgi par tiem, kādus tā piemēro saviem pakalpojumu sniedzējiem vai kuģiem vai trešās valsts kuģiem vai pakalpojumu sniedzējiem (t. sk. nodevas un maksas, sniedzamā pakalpojuma specifikācijas un kvalitāti), šādus ostas pakalpojumus: loča pakalpojumus, vilkšanas un velkoņu palīdzību, apgādi, degvielas un ūdens piegādi, atkritumu savākšanu un balasta atlikumu aizvākšanu, ostas kapteiņa pakalpojumus, navigācijas līdzekļus, avārijas remonta iekārtas, enkurvietas, piestātnes, pietauvošanas un attauvošanas pakalpojumus un krasta operatīvos pakalpojumus, kas ir būtiski kuģu ekspluatācijai, ietverot sakarus, ūdens un elektrības piegādi;
 (c)atļaujot otras Puses starptautisko jūras pārvadājumu pakalpojumu sniedzējiem, – attiecīgā gadījumā ar kompetentās iestādes atļauju, – pārvietot īpašumā esošus vai nomātus tukšus konteinerus, kurus par samaksu nepārvadā kā kravu, starp Apvienotās Karalistes ostām vai starp kādas dalībvalsts ostām, un
 (d)atļaujot otras Puses starptautisko jūras pārvadājumu pakalpojumu sniedzējiem sniegt palīgdienestu pakalpojumus starp Apvienotās Karalistes ostām vai dalībvalsts ostām – attiecīgā gadījumā ar kompetentās iestādes atļauju.
 2.Piemērojot 1. punktā minēto principu, katra Puse:
 (a)neievieš kravas dalīšanas režīmu turpmākos divpusējos nolīgumos ar trešām valstīm attiecībā uz starptautisko jūras pārvadājumu pakalpojumiem, ieskaitot sauso un šķidro beztaras preču tirdzniecību un līnijpārvadājumus, un samērīgā termiņā izbeidz šādu kravas dalīšanas režīmu, ja tas pastāvējis iepriekšējos nolīgumos,
 (b)nepieņem vai nepatur spēkā pasākumu, kas prasa visu vai daļu no jebkādas starptautiskas kravas pārvadāt tikai ar minētajā Pusē reģistrētiem kuģiem vai ar kuģiem, kas pieder vai ko kontrolē minētās Puses fiziskās personas;
 (c)atceļ un atturas ieviest vienpusējus pasākumus vai administratīvus, tehniskus un citus šķēršļus, kas varētu būt slēpti ierobežojumi vai kas varētu diskriminējoši ietekmēt pakalpojumu brīvu sniegšanu starptautiskos jūras pārvadājumos, un
 (d)neliedz otras Puses starptautisko jūras pārvadājumu pakalpojumu sniedzējiem tieši slēgt līgumus ar citiem pārvadājumu pakalpojumu sniedzējiem par tiešo vai multimodālo pārvadājumu pakalpojumiem.
 7. iedaļa. Juridiskie pakalpojumi
 SERVIN.5.47. pants. Darbības joma
 1.Šo iedaļu papildus šīs sadaļas 1., 2., 3. un 4. nodaļai un šīs nodaļas 1. un 2. iedaļai piemēro Puses pasākumiem, kas skar izraudzītu juridisko pakalpojumu sniegšanu.
 2.Nekas šajā iedaļā neietekmē Puses tiesības bez diskriminācijas regulēt un uzraudzīt izraudzītu juridisko pakalpojumu sniegšanu tās teritorijā.
 SERVIN.5.48. pants. Definīcijas
 Šajā iedaļā:
 a)“izraudzīti juridiskie pakalpojumi” ir juridiskie pakalpojumi saistībā ar piederības valsts jurisdikcijas tiesībām un starptautiskajām publiskajām tiesībām, izņemot Savienības tiesības;
 b)“piederības jurisdikcija” ir dalībvalsts vai Apvienotās Karalistes jurisdikcija (vai jurisdikcijas daļa), kurā jurists ieguvis savas piederības jurisdikcijā noteikto profesionālo nosaukumu, vai tādā gadījumā, ja jurists ieguvis piederības jurisdikcijā noteikto profesionālo nosaukumu vairāk nekā vienā no jurisdikcijām, jebkura no šīm jurisdikcijām;
 c)“piederības jurisdikcijas tiesības” ir jurista piederības jurisdikcijas tiesības
 31
 .
 d)“piederības jurisdikcijā noteiktais profesionālais nosaukums” ir:
 i)attiecībā uz Savienības juristu – dalībvalstī iegūts profesionālais nosaukums, kas atļauj sniegt juridiskos pakalpojumus šajā dalībvalstī, vai
 ii)attiecībā uz Apvienotās Karalistes juristu – advokāta, jurista vai juriskonsulta nosaukums, kas atļauj sniegt juridiskos pakalpojumus jebkurā Apvienotās Karalistes jurisdikcijas daļā;
 e)“jurists” ir:
 i)Savienības fiziska persona, kurai kādā dalībvalstī ir atļauts sniegt juridiskos pakalpojumus, izmantojot piederības jurisdikcijas profesionālo nosaukumu, vai
 ii)Apvienotās Karalistes fiziska persona, kurai jebkurā Apvienotās Karalistes jurisdikcijas daļā ir atļauts sniegt juridiskos pakalpojumus, izmantojot piederības jurisdikcijas profesionālo nosaukumu;
 f)
 “otras Puses jurists” ir:
 i)ja “otrā Puse” ir Savienība – e) punkta i) apakšpunktā minētais jurists, vai
 ii)ja “otrā Puse” ir Apvienotā Karaliste – e) punkta ii) daļā minētais jurists, un
 g)“juridiskie pakalpojumi” ir šādi pakalpojumi:
 i) juridisko konsultāciju pakalpojumi un
 ii) juridiskās arbitrāžas, samierināšanas un mediācijas pakalpojumi (taču izslēdzot šādus pakalpojumus, ja tos sniedz fiziskas personas, kā noteikts SERVIN.4.1. pantā [Darbības joma un definīcijas]
 32
 .
 “Juridiskie pakalpojumi” neietver juridisko pārstāvību kādas Puses administratīvajās aģentūrās, tiesās un citās pienācīgi izveidotās oficiālās tiesās, juridisko konsultāciju un juridiskās apstiprināšanas, dokumentācijas un sertifikācijas pakalpojumus, ko sniedz juridiskās jomas speciālisti, kuriem uzticēti publiski pienākumi tiesvedībā, piemēram, notāri, huissiers de justice vai citi officiers publics et ministériels, kuri iecelti ar valdības pieņemtu oficiālu aktu.
 SERVIN.5.49. pants. Pienākumi
 1. Puse atļauj otras Puses juristam sniegt tās teritorijā izraudzītus juridiskos pakalpojumus, izmantojot minētā jurista piederības jurisdikcijas profesionālo nosaukumu saskaņā ar SERVIN.2.2. pantu [Piekļuve tirgum], SERVIN.2.3. pantu [Valsts režīms], SERVIN.3.2. pantu [Piekļuve tirgum], SERVIN.3.4. pantu [Valsts režīms] un SERVIN.4.4. pantu [Līgumpakalpojumu sniedzēji un neatkarīgie speciālisti].
 2.
 Ja Puse (“viesjurisdikcija”) pieprasa reģistrēšanos tās teritorijā kā nosacījumu, lai otras Puses jurists varētu sniegt izraudzītus juridiskos pakalpojumus saskaņā ar 1. punktu, šādas reģistrācijas prasības un process:
 (a)nav mazāk labvēlīgs par to, kādu piemēro trešās valsts fiziskai personai, kura, izmantojot minētās personas trešās valsts profesionālo nosaukumu, viesjurisdikcijas teritorijā sniedz juridiskus pakalpojumus saistībā ar trešās valsts tiesībām vai starptautiskajām publiskajām tiesībām, un
 (b)nenozīmē prasību pārkvalificēties vai tikt uzņemtam viesjurisdikcijas juridiskajā profesijā vai nav līdzvērtīgs šādai prasībai.
 3.
 Šā panta 4. punktu piemēro izraudzītu juridisko pakalpojumu sniegšanai saskaņā ar 1. punktu, izmantojot iedibināšanu.
 4.
 Puse atļauj otras Puses juridiskai personai iedibināt savā teritorijā filiāli, ar kuras starpniecību saskaņā ar 1. punktu sniedz izraudzītus juridiskos pakalpojumus
 33
 , ievērojot šīs sadaļas 2. nodaļā [Investīciju liberalizācija] izklāstītos nosacījumus. Tas neskar prasības, saskaņā ar kurām konkrēta uzņēmuma kapitāldaļu īpašnieku, īpašnieku, partneru vai direktoru procentuālā daļa būtu kvalificēta vai darbotos konkrētā profesijā, piemēram, jurista vai grāmatveža profesijā.
 SERVIN.5.50. pants. Neatbilstoši pasākumi
 1.Šīs sadaļas 5.49. pantu [Pienākumi] nepiemēro:
 a)spēkā esošam neatbilstošam Puses pasākumam:
 i)attiecībā uz Savienību:
 A) Savienības līmenī, kā noteikts Savienības sarakstā SERVIN-1. pielikumā [Esošie pasākumi];
 B) dalībvalsts centrālās valdības līmenī, kā noteikts Savienības sarakstā SERVIN-1 pielikumā [Esošie pasākumi];
 C) dalībvalsts reģionālās valdības līmenī, kā noteikts Savienības sarakstā SERVIN-1 pielikumā [Esošie pasākumi]; vai
 D) tādas vietējās valdības līmenī, kas nav C) punktā minētā valdība, un
 ii)attiecībā uz Apvienoto Karalisti:
 A) centrālās valdības līmenī, kā noteikts Apvienotās Karalistes sarakstā SERVIN-1. pielikumā [Esošie pasākumi];
 B)reģionālās valdības līmenī, kā noteikts Apvienotās Karalistes sarakstā SERVIN-1. pielikumā [Esošie pasākumi]; vai
 C)vietējas valdības līmenī;
 b)šā punkta a) apakšpunktā norādītajai jebkurai neatbilstoša pasākuma turpināšanai vai tūlītējai atjaunošanai vai
 c)izmaiņām jebkurā neatbilstošā pasākumā, kas minēts a) un b) apakšpunktā, tādā apmērā, kurš nesamazina pasākuma atbilstību SERVIN.5.49. pantam [Pienākumi], kāda tā bijusi tieši pirms izmaiņām.
 2. SERVIN.5.49. pantu [Pienākumi] nepiemēro nevienam Puses pasākumam, kas ir saderīgs ar atrunām, nosacījumiem vai kvalifikācijām, kuri norādīti attiecībā uz SERVIN-2. pielikumā[Nākotnes pasākumi] uzskaitīto nozari, apakšnozari vai darbību.
 3.
 Šo iedaļu piemēro, neskarot SERVIN-4. pielikumu [Līgumpakalpojumu sniedzēji un neatkarīgie speciālisti].
 III sadaļa. Digitālā tirdzniecība
 1. nodaļa. Vispārīgi noteikumi
 DIGIT.1. pants. Mērķis
 Šīs sadaļas mērķis ir atvieglot digitālo tirdzniecību, novērst nepamatotus šķēršļus elektroniski nodrošinātā tirdzniecībā un nodrošināt atvērtu, drošu un uzticamu tiešsaistes vidi uzņēmumiem un patērētājiem.
 DIGIT.2. pants. Darbības joma
 1.
 Šo sadaļu piemēro Puses pasākumiem, kas skar elektroniski nodrošinātu tirdzniecību.
 2.
 Šo sadaļu nepiemēro audiovizuālajiem pakalpojumiem.
 DIGIT.3. pants. Tiesības reglamentēt
 Puses atkārtoti apstiprina tiesības reglamentēt savā teritorijā, lai sasniegtu leģitīmus politikas mērķus tādās jomās kā, piemēram, sabiedrības veselības aizsardzība, sociālie pakalpojumi, publiskā izglītība, drošība, vide, tai skaitā klimata pārmaiņas, sabiedrības morāle, sociālā vai patērētāju tiesību aizsardzība, privātums un datu aizsardzība vai arī kultūras daudzveidības veicināšana un aizsardzība.
 DIGIT.4. pants. Izņēmumi
 Lielākai noteiktībai – šī sadaļa neliedz Pusēm pieņemt vai paturēt spēkā pasākumus saskaņā ar EXC.1. pantu [Vispārēji izņēmumi], EXC.4. pantu [Drošības izņēmumi] un SERVIN.5.39. pantu [Piesardzības atkāpe] tajos izklāstīto sabiedrības interešu dēļ.
 DIGIT.5. pants. Definīcijas
 1.Šai sadaļai piemēro šā temata II sadaļas [Pakalpojumi un investīcijas] SERVIN.1.2. pantā [Definīcijas] noteiktās definīcijas.
 2.Šajā sadaļā:
 (a)“patērētājs” ir jebkura fiziska persona, kas izmanto publisko telesakaru pakalpojumu nolūkos, kas nav profesionāli nolūki;
 (b)“tiešās tirgvedības paziņojums” ir jebkāda veida komercreklāma, ar kuras palīdzību fiziska vai juridiska persona tieši paziņo tirgvedības ziņojumus lietotājam, izmantojot publisko telesakaru pakalpojumu, un kura aptver vismaz elektronisko pastu un teksta un multivides ziņojumus (SMS un MMS);
 (c)“elektroniskā autentifikācija” ir elektronisks process, kas dara iespējamu:
 (I)fiziskas vai juridiskas personas elektroniskās identifikācijas vai
 (II)elektronisko datu izcelsmes un integritātes apstiprināšanu;
 (d)“elektroniskais piegādes pakalpojums ” ir pakalpojums, kuru izmantojot ar elektroniskiem līdzekļiem tiek nosūtīti dati starp trešām personām, sniedzot apliecinājumu par nosūtīto datu apstrādi, t. sk. pierādījumu par datu nosūtīšanu un saņemšanu, un kurš nodrošina nosūtīto datu aizsardzību pret pazušanu, zādzību vai jebkādu neatļautu sagrozīšanu;
 (e)“elektroniskais zīmogs” ir elektroniski dati, ko izmanto juridiska persona un kas pievienoti citiem elektroniskajiem datiem vai loģiski saistīti ar tiem, lai garantētu to izcelsmi un integritāti;
 (f)“elektroniskais zīmogs” ir elektroniski dati, kas pievienoti citiem elektroniskajiem datiem vai loģiski saistīti ar tiem un:
 (I)ko izmanto fiziska persona, lai vienotos par elektroniskajiem datiem, uz kuriem tie attiecas, un
 (II)kas ir saistīti ar elektroniskajiem datiem, uz kuriem tie attiecas, tā, lai būtu iespējams atklāt jebkādas turpmākas datu modifikācijas;
 (g)“elektroniskais laika zīmogs” ir elektroniski dati, kas saista citus elektroniskos datus ar konkrētu laiku, apstiprinot šo pēdējo esamību minētajā laikā;
 (h)“elektroniskais uzticamības pakalpojums” ir elektronisks pakalpojums, kas ietver:
 (I)elektronisko parakstu, elektronisko zīmogu, elektronisko laika zīmogu, elektronisko piegādes pakalpojumu un ar minētajiem pakalpojumiem saistītu sertifikātu radīšanu, verifikāciju un validāciju;
 (II)tīmekļa vietņu autentifikācijas sertifikātu radīšanu, verifikāciju un validāciju vai
 (III)ar minētajiem pakalpojumiem saistītu elektronisko parakstu, zīmogu vai sertifikātu saglabāšanu;
 (i)“pārvaldes dati” ir dati, kas ir jebkura līmeņa valdības un nevalstisko struktūru rīcībā vai turējumā, īstenojot pilnvaras, ko tām piešķīris jebkurš valdības līmenis;
 (j)“publiskais telesakaru pakalpojums” ir jebkurš telesakaru pakalpojums, ko piedāvā sabiedrībai kopumā;
 (k)“lietotājs” ir jebkura fiziska vai juridiska persona, kas izmanto publisko telesakaru pakalpojumu.
 2. nodaļa. Datu plūsmas un personas datu aizsardzība
 DIGIT.6. pants. Datu pārrobežu plūsmas
 1.Puses apņemas nodrošināt datu pārrobežu plūsmas, lai atvieglotu tirdzniecību digitālajā ekonomikā. Šajā nolūkā Puse neierobežo datu pārrobežu plūsmas starp Pusēm:
 (a)pieprasot Puses teritorijā datu apstrādei izmantot datošanas iekārtas vai tīkla elementus, t. sk. uzliekot par pienākumu izmantot datošanas iekārtas vai tīkla elementus, kas ir sertificēti vai apstiprināti Puses teritorijā;
 (b)pieprasot lokalizēt datus Puses teritorijā, lai tos tur uzglabātu vai apstrādātu;
 (c)aizliedzot datu uzglabāšanu vai apstrādi otras Puses teritorijā vai
 (d)iespējamo datu kontingenta pārrobežu nosūtīšanu īstenojot atbilstīgi tam, cik lielā mērā ir izmantotas datošanas iekārtas vai tīkla elementi Pušu teritorijā vai ievērotas prasības par lokalizēšanu Pušu teritorijā.
 2.Puses pārskata šā noteikuma īstenošanu un novērtē tā darbību trīs gadu laikā no šā nolīguma spēkā stāšanās dienas. Puse jebkurā laikā var ierosināt otrai Pusei pārskatīt 1. punktā uzskaitīto ierobežojumu sarakstu. Šādu lūgumu izskata atsaucīgi.
 DIGIT.7. pants. Personas datu un privātuma aizsardzība
 1.Katra Puse atzīst, ka personām ir tiesības uz personas datu un privātuma aizsardzību un ka šajā sakarā noteikti augsti standarti veicina uzticēšanos digitālajai ekonomikai un tirdzniecības attīstību.
 2.Nekas šajā nolīgumā neliedz kādai Pusei pieņemt vai paturēt spēkā pasākumus, lai nodrošinātu personas datu un privātuma aizsardzību, t. sk. attiecībā uz datu pārrobežu nosūtīšanu, ar noteikumu, ka Puses tiesības paredz instrumentus, kas ļauj veikt datu nosūtīšanu, ievērojot vispārpiemērojamus noteikumus
 34
 nosūtīto datu aizsardzībai.
 3.Katra Puse informē otru Pusi par jebkuru 2. punktā minēto pasākumu, ko tā pieņem vai patur spēkā.
 3. nodaļa. Īpaši noteikumi
 DIGIT.8. pants. Muitas nodokļi par elektronisku nosūtīšanu
 1.Elektronisko nosūtīšanu uzskata par pakalpojuma sniegšanu šā temata II sadaļas [Pakalpojumi un investīcijas] nozīmē.
 2.Puses neuzliek muitas nodokļus par elektronisku nosūtīšanu.
 DIGIT.9.pants. Iepriekšējas atļaujas nepieprasīšana
 1.Puse nepieprasa iepriekšēju atļauju pakalpojuma sniegšanai ar elektroniskiem līdzekļiem, pamatojoties vienīgi uz to, ka pakalpojumu sniedz tiešsaistē, un nepieņem vai nepatur spēkā nekādas citas prasības ar līdzvērtīgu ietekmi.
 Pakalpojumu sniedz tiešsaistē, ja to sniedz elektroniski un bez vienlaicīgas Pušu klātbūtnes.
 2.Šā panta 1. punktu nepiemēro telesakaru pakalpojumiem, apraides pakalpojumiem, azartspēļu pakalpojumiem, juridiskās pārstāvības pakalpojumiem vai notāru vai līdzvērtīgu profesiju pārstāvju pakalpojumiem, ciktāl tas ietver tiešu un konkrētu dalību valsts varas īstenošanā.
 DIGIT.10. pants. Līgumu noslēgšana, izmantojot elektroniskos līdzekļus
 1.Katra Puse nodrošina, ka līgumus var noslēgt, izmantojot elektroniskos līdzekļus, un ka tās tiesības nerada šķēršļus elektronisko līgumu izmantošanā un nerada situāciju, ka līgumiem nav nekādu juridisku seku un tie nav spēkā tikai tāpēc, ka līgums noslēgts, izmantojot elektroniskos līdzekļus.
 2.Šā panta 1. punktu nepiemēro:
 (a)apraides pakalpojumiem;
 (b)azartspēļu pakalpojumiem;
 (c)juridiskās pārstāvības pakalpojumiem;
 (d)notāru vai līdzvērtīgu profesiju pārstāvju pakalpojumiem, kas ietver tiešu un konkrētu dalību valsts varas īstenošanā;
 (e)līgumiem, kas pieprasa liecinieka personisku klātbūtni;
 (f)līgumiem, kas nodibina vai nodod tiesības uz nekustamo īpašumu;
 (g)līgumiem, kuros ar likumu pieprasīta tiesu vai valsts iestāžu iesaistīšanās vai tādu profesiju pārstāvju iesaistīšanās, kas īsteno valsts varu;
 (h)līgumiem galvojuma saņemšanai, nodrošinājumiem, ko sniedz personas, kuras darbojas nolūkos, kas nav saistīti ar viņu komerciālo, darījumdarbību vai profesiju, vai
 (i)līgumiem, kurus reglamentē ģimenes tiesības vai mantojuma tiesības.
 DIGIT.11. pants. Elektroniskā autentifikācija un elektroniskie uzticamības pakalpojumi
 1.Puse nenoliedz elektroniskā dokumenta, elektroniskā paraksta, elektroniskā zīmoga, elektroniskā zīmoga vai elektroniskā laika zīmoga, vai, izmantojot elektronisko piegādes pakalpojumu, nosūtīto un saņemto datu juridiskās sekas un pieļaujamību kā pierādījumu tiesvedībā, pamatojoties tikai uz to, ka tie ir elektroniskā formā.
 2.Puse nepieņem vai nepatur spēka pasākumus, kuri:
 (a)aizliegtu elektroniska darījuma Pusēm savstarpēji noteikt atbilstošās elektroniskās autentifikācijas metodes viņu darījumiem vai
 (b)liegtu elektroniskā darījuma Pusēm iespēju tiesas un administratīvās iestādēs pierādīt, ka elektroniskās autentifikācijas vai elektroniskā uzticamības pakalpojuma izmantošana minētajā darījumā atbilst piemērojamajām juridiskajām prasībām.
 3.Neskarot 2. punktu, Puse var pieprasīt, lai attiecībā uz konkrētām darījumu kategorijām elektroniskās autentifikācijas vai uzticamības pakalpojuma metodi sertificētu iestāde, kas akreditēta saskaņā ar Puses tiesībām, vai lai tā atbilstu konkrētiem snieguma standartiem, kuri ir objektīvi, pārredzami un nediskriminējoši un attiecas tikai uz konkrētās darījumu kategorijas īpašībām.
 DIGIT.12. pants. Pirmkoda nodošana vai piekļuve tam
 1.Puse nepieprasa otras Puses fiziskai vai juridiskai personai piederošas programmatūras pirmkoda nodošanu vai piekļuvi tam.
 2.Lielākai noteiktībai:
 (a)vispārējos izņēmumus, drošības izņēmumus un piesardzības atkāpi, kas minēta DIGIT.4. pantā [Izņēmumi], piemēro Puses pasākumiem, kuri pieņemti vai paturēti spēkā saistībā ar sertifikācijas procedūru, un
 (b)šā panta 1. punktu nepiemēro pirmkoda brīvprātīgai nodošanai vai piekļuves pirmkodam piešķiršanai uz komerciāliem pamatiem, ko veic otras Puses fiziska vai juridiska persona, piemēram, saistībā ar publiskā iepirkuma darījumu vai sarunu rezultātā noslēgtu līgumu.
 3.Nekas šajā pantā neietekmē:
 (a)saskaņā ar Puses konkurences tiesībām izvirzītu tiesas vai administratīvās tiesas vai konkurences iestādes prasību novērst vai labot konkurences ierobežojumu vai izkropļojumu;
 (b)regulatora prasību saskaņā ar Puses normatīvajiem aktiem, kas saistīti ar sabiedrības drošības aizsardzību attiecībā uz lietotājiem tiešsaistē, ievērojot aizsardzības pasākumus pret neatļautu pirmkoda izpaušanu;
 (c)intelektuālā īpašuma tiesību aizsardzību un īstenošanu un
 (d)Puses tiesības veikt pasākumus saskaņā ar GPA III pantu, kas iekļauts ar šā temata VI sadaļas [Publiskais iepirkums] PPROC.2. pantu [Dažu Nolīguma par valsts iepirkumu noteikumu iekļaušana un aptvertais iepirkums].
 DIGIT.13. pants. Patērētāju uzticēšanās tiešsaistē
 1.Atzīstot to, cik svarīgi ir palielināt patērētāju uzticēšanos digitālajai tirdzniecībai, katra Puse pieņem vai patur spēkā pasākumus, kas nepieciešami, lai nodrošinātu to patērētāju tiesību efektīvu aizsardzību, kuri iesaistās elektroniskās komercijas darījumos, t. sk., bet ne tikai, pasākumus, kas:
 (a)aizliedz krāpniecisku un maldinošu komercpraksi;
 (b)pieprasa, lai preču piegādātāji un pakalpojumu sniedzēji rīkotos labticīgi un ievērotu godīgu komercpraksi, t. sk. aizliedzot iekasēt maksu no patērētājiem par nepasūtītām precēm un pakalpojumiem;
 (c)pieprasa, lai preču piegādātāji vai pakalpojumu sniedzēji sniegtu patērētājiem skaidru un izsmeļošu informāciju, t. sk. gadījumā, ja tie darbojas ar starpnieku pakalpojumu sniedzēju starpniecību, par savu identitāti un kontaktinformāciju, attiecīgo darījumu, t. sk. par preču vai pakalpojumu galvenajām īpašībām un pilnu cenu, ieskaitot visas piemērojamās maksas, un par piemērojamām patērētāju tiesībām (starpnieku pakalpojumu sniedzēju gadījumā tas ietver iespēju, ka šādu informāciju sniedz preču piegādātājs vai pakalpojumu sniedzējs), un
 (d)nodrošina patērētājiem piekļuvi tiesiskajai aizsardzībai saistībā ar viņu tiesību pārkāpumiem, t. sk. piekļuvi tiesībām uz tiesiskās aizsardzības līdzekļiem, ja par precēm vai pakalpojumiem ir samaksāts un tie netiek piegādāti vai sniegti saskaņā ar vienošanos.
 2.Puses atzīst to, cik svarīgi ir savām patērētāju aizsardzības aģentūrām vai citām attiecīgām struktūrām uzticēt pienācīgas izpildes pilnvaras un cik svarīga ir šo aģentūru sadarbība, lai aizsargātu patērētājus un vairotu patērētāju uzticēšanos tiešsaistē.
 DIGIT.14. pants. Nevēlami tiešās tirgvedības paziņojumi
 1.
 Katra Puse nodrošina, ka lietotāji tiek efektīvi aizsargāti pret nevēlamiem tiešās tirgvedības paziņojumiem.
 2.
 Katra Puse nodrošina, ka tiešās tirgvedības paziņojumus nesūta lietotājiem, kas ir fiziskas personas, izņemot gadījumus, kad tie saskaņā ar katras Puses tiesībām ir devuši piekrišanu šādu paziņojumu saņemšanai.
 3.
 Neatkarīgi no 2. punkta Puse atļauj fiziskām vai juridiskām personām, kas saskaņā ar minētās Puses tiesībām ir savākušas lietotāja kontaktinformāciju saistībā ar preču piegādi vai pakalpojumu sniegšanu, nosūtīt minētajam lietotājam tiešās tirgvedības paziņojumus par līdzīgām precēm vai pakalpojumiem.
 4.
 Katra Puse nodrošina, ka tiešās tirgvedības paziņojumi ir skaidri identificējami, tajos skaidri norādīts, kā vārdā tie sūtīti, un norādīta informācija, kas vajadzīga, lai lietotāji varētu pieprasīt bez maksas un jebkurā laikā pārtraukt to sūtīšanu.
 5.
 Katra Puse nodrošina lietotājiem piekļuvi tiesiskās aizsardzības līdzekļiem, lai vērstos pret tiešās tirgvedības paziņojumu piegādātājiem, kas neievēro pasākumus, kuri pieņemti vai paturēti spēkā saskaņā ar 1.–4. punktu.
 DIGIT.15. pants. Atvērti pārvaldes dati
 1.Puses atzīst, ka, atvieglojot publisko piekļuvi pārvaldes datiem un to izmantošanu, tiek veicināta ekonomikas un sociālā attīstība, konkurētspēja, produktivitāte un inovācija.
 2.Ciktāl Puse izvēlas darīt sabiedrībai publiski pieejamus pārvaldes datus, tā, ciktāl tas praktiski iespējams, cenšas nodrošināt, ka šie dati:
 (a)ir tādā formātā, kas ļauj tos viegli meklēt, izgūt, izmantot, atkārtoti izmantot un izplatīt;
 (b)ir mašīnlasāmi un telpiski pieejamā formātā;
 (c)satur aprakstošus metadatus, kas ir pēc iespējas standartizēti;
 (d)ir pieejami, izmantojot uzticamas, ērti lietojamas un brīvi pieejamas lietojumprogrammu saskarnes;
 (e)tiek regulāri atjaunināti;
 (f)tiem nepiemēro izmantošanas nosacījumus, kas ir diskriminējoši vai nevajadzīgi ierobežo atkalizmantošanu, un
 (g)tiek darīti pieejami atkalizmantošanai, pilnībā ievērojot Pušu attiecīgos personas datu aizsardzības noteikumus.
 3.Puses cenšas sadarboties, lai noteiktu veidus, kā katra Puse var paplašināt piekļuvi pārvaldes datiem, kurus Puse ir publiskojusi, un to izmantošanu, lai palielinātu un radītu darījumdarbības iespējas – papildus šo datu izmantošanai publiskajā sektorā.
 DIGIT.16. pants. Sadarbība regulējuma jautājumos attiecībā uz digitālo tirdzniecību
 1.Puses apmainās ar informāciju par regulējuma jautājumiem saistībā ar digitālo tirdzniecību, pievēršoties šādiem aspektiem:
 (a)sadarbspējīgu elektronisko uzticamības un autentificēšanas pakalpojumu atzīšana un veicināšana;
 (b)tiešās tirgvedības paziņojumu apstrāde;
 (c)patērētāju tiesību aizsardzība un
 (d)visi citi jautājumi, kas attiecas uz digitālās tirdzniecības attīstību, t. sk. jaunās tehnoloģijas.
 2.Šā panta 1. punktu nepiemēro Puses noteikumiem un aizsardzības pasākumiem attiecībā uz personas datu un privātuma aizsardzību, t. sk. attiecībā uz personas datu pārrobežu nosūtīšanu.
 DIGIT.17. pants. Vienošanās par datorpakalpojumiem
 1.Puses vienojas, ka pakalpojumu tirdzniecības un investīciju liberalizācijas nolūkā saskaņā ar šā temata II sadaļu [Pakalpojumi un investīcijas] par datorpakalpojumiem un ar tiem saistītiem pakalpojumiem neatkarīgi no tā, vai tos sniedz, izmantojot tīklu, t. sk. internetu, uzskata šādus pakalpojumus:
 (a)ar datoriem vai datorsistēmām saistītu konsultēšanu, adaptāciju, stratēģiju, analīzi, plānošanu, specifikāciju izstrādi, projektēšanu, izstrādi, instalēšanu, ieviešanu, integrēšanu, testēšanu, atkļūdošanu, atjaunināšanu, atbalstu, tehnisko palīdzību vai pārvaldību;
 (b)datorprogrammas, kuras definētas kā instrukciju komplekti, kas vajadzīgi datoru darbam un saziņai (sevī un par sevi), kā arī ar datorprogrammām saistītu konsultēšanu, stratēģiju, analīzi, plānošanu, specifikāciju izstrādi, projektēšanu, attīstību, instalēšanu, ieviešanu, integrēšanu, testēšanu, atkļūdošanu, atjaunināšanu, pielāgošanu, apkopi, atbalstu, tehnisko palīdzību, pārvaldību vai lietošanu;
 (c)datu apstrādi, datu glabāšanu, datu mitināšanu vai datubāžu pakalpojumus;
 (d)apkopes un labošanas pakalpojumus biroju iekārtām un aprīkojumam, t. sk. datoriem, un
 (e)tādus mācību pakalpojumus klientu personālam saistībā ar datorprogrammām, datoriem vai datorsistēmām, kas nav citur klasificēti.
 Lielākai noteiktībai – pakalpojumi, kurus dara iespējamus datorpakalpojumi un ar tiem saistītie pakalpojumi, izņemot tos, kas uzskaitīti 1. punktā, paši par sevi nav uzskatāmi par datorpakalpojumiem un ar tiem saistītiem pakalpojumiem.
 IV sadaļa. Kapitāla aprite, maksājumi, pārvedumi un pagaidu aizsardzības pasākumi
 CAP.1. pants. Mērķi
 Šīs sadaļas mērķis ir nodrošināt kapitāla brīvu apriti un maksājumus darījumos, kuri liberalizēti šā nolīguma ietvaros.
 CAP.2. pants. Tekošais konts
 Katra Puse atļauj brīvi konvertējamā valūtā un saskaņā ar Starptautiskā Valūtas fonda Vienošanās līgumu veikt visus tos maksājumus un pārvedumus attiecībā uz darījumiem maksājumu bilances norēķinu kontā, kuri ietilpst šā nolīguma darbības jomā.
 CAP.3. pants. Kapitāla aprite
 1.
 Katra Puse attiecībā uz darījumiem maksājumu bilances kapitāla un finanšu kontā atļauj brīvu kapitāla apriti nolūkā liberalizēt investīcijas un citus darījumus, kā noteikts šā temata II sadaļā [Pakalpojumi un investīcijas].
 2.
 Puses apspriežas Tirdzniecības specializētajā komitejā pakalpojumu, investīciju un digitālās tirdzniecības jomā, lai atvieglotu kapitāla apriti starp tām nolūkā veicināt tirdzniecību un investīcijas.
 CAP.4. pants. Pasākumi, kas ietekmē kapitāla apriti, maksājumus vai pārvedumus
 1.CAP.2. pantu [Tekošais konts] un CAP.3. pantu [Kapitāla aprite] neinterpretē tā, ka tie liedz Pusei piemērot tās normatīvos aktus, kas attiecas uz:
 (a)bankrotu, maksātnespēju vai citu kreditora tiesību aizsardzību;
 (b)vērtspapīru, nākotnes līgumu, iespējas līgumu vai citu finanšu instrumentu izdošanu, tirdzniecību vai darījumiem ar tiem;
 (c)finanšu pārskatu iesniegšanu vai darījumu uzskaiti par kapitāla apriti, maksājumiem vai pārvedumiem, ja tas nepieciešams, lai sniegtu palīdzību tiesībaizsardzības iestādēm vai finanšu regulatoriem;
 (d)noziedzīgiem nodarījumiem vai kriminālpārkāpumiem, vai krāpniecisku vai maldinošu praksi;
 (e)atbilstības nodrošināšanu rīkojumiem vai spriedumiem, kas pieņemti tiesas vai administratīvos procesos, vai
 (f)sociālā nodrošinājuma, valsts pensiju vai obligāto uzkrājumu shēmām.
 2.Panta 1. punktā minētos normatīvos aktus nepiemēro patvaļīgi vai diskriminējoši, kā arī tie nevar radīt slēptus ierobežojumus kapitāla apritei, maksājumiem vai pārvedumiem.
 CAP.5. pants. Pagaidu aizsardzības pasākumi
 1.Ārkārtējos apstākļos, ja pastāv nopietnas grūtības Savienības ekonomiskās un monetārās savienības darbībai vai šādu grūtību draudi, Savienība var pieņemt vai atstāt spēkā aizsardzības pasākumus attiecībā uz kapitāla apriti, maksājumiem vai pārvedumiem uz laikposmu, kas nepārsniedz sešus mēnešus.
 2.Šā panta 1. punktā minētos pasākumus ierobežo, ciktāl tas ir absolūti nepieciešams.
 CAP.6. pants. Ierobežojumi maksājumu bilances un ārējā finansējuma grūtību gadījumā
 1.Ja Pusei ir vai var rasties nopietnas maksājumu bilances un ārējas finansiālās grūtības vai to draudi, tā var pieņemt vai paturēt spēkā ierobežojošus pasākumus attiecībā uz kapitāla apriti, maksājumiem vai pārvedumiem
 35
 .
 2.Šā panta 1. punktā minētie pasākumi:
 (a)ir saderīgi ar Starptautiskā Valūtas fonda Vienošanās līgumu;
 (b)nepārsniedz tos pasākumus, kas nepieciešami 1. punktā aprakstītajos apstākļos;
 (c)ir pagaidu rakstura, un tos pakāpeniski samazina līdz ar 1. punktā minētās situācijas uzlabošanos;
 (d)nerada nevajadzīgu kaitējumu otras Puses komerciālajām, ekonomiskajām un finanšu interesēm un
 (e)nav diskriminējoši, salīdzinot ar trešām valstīm līdzīgās situācijās.
 3.Katra Puse var pieņemt vai paturēt spēkā ierobežojošus pasākumus, lai aizsargātu savu ārējo finanšu pozīciju vai maksājumu bilanci. Minētie pasākumi atbilst GATT 1994 un 1994. gada Vispārējās vienošanās par tarifiem un tirdzniecību vienošanās par maksājumu bilances noteikumiem.
 4.Katra Puse var pieņemt vai paturēt spēkā ierobežojošus pasākumus, lai aizsargātu savu ārējo finanšu pozīciju vai maksājumu bilanci. Minētie pasākumi ir saskaņā ar GATS XII pantu.
 5.Puse, kas ir paturējusi spēkā vai pieņēmusi 1. un 2. punktā minētos pasākumus, nekavējoties paziņo par tiem otrai Pusei.
 6.Ja Puse pieņem vai patur spēkā ierobežojumus saskaņā ar šo pantu, Puses nekavējoties apspriežas Tirdzniecības specializētajā komitejā pakalpojumu, investīciju un digitālās tirdzniecības jomā, izņemot gadījumus, kad apspriedes notiek citos forumos. Minētā komiteja novērtē maksājumu bilances vai ārējās finansiālas grūtības, kas izraisījušas attiecīgos pasākumus, ņemot vērā šādus faktorus:
 (a)grūtību veids un apmērs;
 (b)ārējā ekonomikas un tirdzniecības vide un
 (c)pieejamie alternatīvie korektīvie pasākumi.
 7.Apspriedēs saskaņā ar 6. punktu izskata ikviena ierobežojošā pasākuma atbilstību 1. un 2. punktam. Ja tādi ir, tiek pieņemti visi Starptautiskā Valūtas fonda sniegtie attiecīgie statistikas vai faktu konstatējumi, un secinājumos ņem vērā Starptautiskā Valūtas fonda veikto novērtējumu par attiecīgās Puses maksājumu bilanci un ārējo finanšu stāvokli.
 V sadaļa. Intelektuālais īpašums
 1. nodaļa. Vispārīgi noteikumi
 IP.1. pants. Mērķi
 Šīs sadaļas mērķi ir šādi:
 a)
 atvieglināt inovatīvu un radošās darbības produktu un pakalpojumu ražošanu, nodrošināšanu un komercializāciju Pušu starpā, mazinot šādas tirdzniecības kropļojumus un šķēršļus šādai tirdzniecībai un tādējādi veidojot ilgtspējīgāku un iekļaujošāku ekonomiku; un
 b)
 panākt intelektuālā īpašuma tiesību pienācīgu un iedarbīgu aizsardzību un piemērošanu.
 IP.2. pants. Darbības joma
 1.
 Šī sadaļa papildina un sīkāk nosaka Pušu savstarpējās tiesības un pienākumus saskaņā ar TRIPS līgumu un citiem starptautiskiem līgumiem intelektuālā īpašuma jomā.
 2.
 Šī sadaļa neliedz nevienai Pusei ieviest intelektuālā īpašuma tiesību plašāku aizsardzību un piemērošanu, nekā prasīts šajā sadaļā, ar noteikumu, ka minētā aizsardzība un piemērošana nav pretrunā šai sadaļai.
 IP.3. pants. Definīcijas
 Šajā sadaļā piemēro šādas definīcijas:
 a)
 “Parīzes konvencija” ir 1883. gada 20. marta Parīzes Konvencija par rūpnieciskā īpašuma aizsardzību, kas pēdējo reizi pārskatīta Stokholmā 1967. gada 14. jūlijā;
 b)
 “Bernes konvencija” ir 1886. gada 9. septembra Bernes Konvencija par literatūras un mākslas darbu aizsardzību, kas pārskatīta Parīzē 1971. gada 24. jūlijā un grozīta 1979. gada 28. septembrī;
 c)
 “Romas konvencija” ir 1961. gada 26. oktobrī Romā pieņemtā Starptautiskā konvencija par izpildītāju, fonogrammu producentu un raidorganizāciju tiesību aizsardzību;
 d)
 “WIPO” ir Pasaules Intelektuālā īpašuma organizācija;
 e)
 “intelektuālā īpašuma tiesības” ir visas intelektuālā īpašuma kategorijas, uz kurām attiecas šīs sadaļas IP.7. [Autori] līdz IP.37. pants [Augu šķirņu aizsardzība] vai TRIPS līguma II daļas 1.–7. iedaļa. Intelektuālā īpašuma aizsardzība ietver aizsardzību pret negodīgu konkurenci, uz ko norādīts Parīzes konvencijas 10.a pantā;
 f)
 “valsts” attiecībā uz konkrētajām intelektuālā īpašuma tiesībām ir Puses persona, kas atbilst kritērijiem par tiesībām uz aizsardzību, kuri paredzēti TRIPS līgumā un daudzpusējos nolīgumos, kas noslēgti un tiek pārvaldīti WIPO aizgādībā un kuros Puse ir līgumslēdzēja puse.
 IP.4. pants. Starptautiskie nolīgumi
 1.Puses apstiprina apņemšanos ievērot starptautiskos nolīgumus, kuros tās ir puses:
 a)
 TRIPS līgums;
 b)
 Romas konvencija;
 c)
 Bernes konvencija;
 d)
 WIPO līgums par autortiesībām, kas pieņemts Ženēvā 1996. gada 20. decembrī;
 e)
 WIPO līgums par izpildījumu un fonogrammām, kas pieņemts Ženēvā 1996. gada 20. decembrī;
 f)
 Madrides nolīguma par preču zīmju starptautisko reģistrāciju protokols, kas pieņemts Madridē 1989. gada 27. jūnijā un kurā jaunākie grozījumi izdarīti 2007. gada 12. novembrī;
 g)
 Preču zīmju līgums, kas pieņemts Ženēvā 1994. gada 27. oktobrī;
 h)
 Marrākešas līgums, kas atvieglo piekļuvi iespieddarbiem personām, kuras ir neredzīgas, ar redzes traucējumiem vai drukas lasītnespēju citu iemeslu dēļ, un kas pieņemts Marrākešā 2013. gada 27. jūnijā;
 i)
 Hāgas vienošanās par dizainparaugu starptautisko reģistrāciju Ženēvas akts, kas pieņemts Ženēvā 1999. gada 2. jūlijā.
 2.Katra Puse dara visu iespējamo, lai ratificētu šādus starptautiskus nolīgumus vai tiem pievienotos:
 a)
 Pekinas līgums par audiovizuālo izpildījumu, kas pieņemts Pekinā 2012. gada 24. jūnijā,
 b)
 Singapūras līgums par preču zīmēm, kas pieņemts Singapūrā 2006. gada 27. martā.
 IP.5. pants. Tiesību izsmelšana
 Šī sadaļa neskar Pušu brīvību noteikt, vai un kādos apstākļos tiek piemērota intelektuālā īpašuma tiesību izsmelšana.
 IP.6. pants. Valsts režīms
 1.Attiecībā uz visām intelektuālā īpašuma kategorijām, kuras ietvertas šajā sadaļā, katra Puse otras Puses valstspiederīgajiem piešķir ne mazāk labvēlīgu režīmu par to, ko attiecībā uz intelektuālā īpašuma aizsardzību tā piešķir saviem valstspiederīgajiem, ievērojot izņēmumus, kuri jau noteikti attiecīgi Parīzes konvencijā, Bernes konvencijā, Romas konvencijā un Līgumā par intelektuālo īpašumu attiecībā uz integrālajām shēmām, kas parakstīts Vašingtonā 1989. gada 26. maijā. Attiecībā uz izpildītājiem, fonogrammu producentiem un raidorganizācijām šis pienākums attiecas vienīgi uz tiesībām, kas noteiktas šajā nolīgumā.
 2.Šā panta 1. punktā “aizsardzība” ietver jautājumus, kas ietekmē intelektuālā īpašuma tiesību pieejamību, iegūšanu, darbības jomu, uzturēšanu un piemērošanu, kā arī jautājumus, kas ietekmē šajā sadaļā īpaši aplūkoto intelektuālā īpašuma tiesību izmantošanu, ieskaitot pasākumus, kuru nolūks ir novērst, ka tiek apieti IP.16. pantā [Tehnoloģisko pasākumu aizsardzība] minētie efektīvie tehnoloģiskie pasākumi un IP.17. pantā [Pienākumi attiecībā uz informāciju par tiesību pārvaldību] minētie pasākumi attiecībā uz informāciju par tiesību pārvaldību.
 3.Puse attiecībā uz tās tiesas un administratīvajām procedūrām var izmantot saskaņā ar 1. punktu atļautos izņēmumus, kā arī pieprasīt otras Puses valstspiederīgajam norādīt kontaktadresi tās teritorijā vai iecelt pārstāvi tās teritorijā, ja šādi izņēmumi:
 a)
 ir nepieciešami, lai nodrošinātu to Puses normatīvo aktu ievērošanu, kas nav pretrunā šīs sadaļas noteikumiem; vai
 b)
 netiek piemēroti veidā, kas būtu slēpts tirdzniecības ierobežojums.
 4.Šā panta 1. punkts nav piemērojams procedūrām, kas paredzētas WIPO aizgādībā noslēgtajos daudzpusējos nolīgumos par intelektuālā īpašuma tiesību iegūšanu vai saglabāšanu.
 2. nodaļa. Intelektuālā īpašuma tiesību standarti
 1. iedaļa. Autortiesības un blakustiesības
 IP.7. pants. Autori
 Katra Puse nodrošina autoriem ekskluzīvas tiesības atļaut vai aizliegt:
 a)
 viņu darbu tiešu vai netiešu pagaidu vai pastāvīgu reproducēšanu ar jebkādiem līdzekļiem un jebkādā formā, kopumā vai daļēji;
 b)
 viņu darbu oriģinālu vai kopiju publisku izplatīšanu jebkādā veidā, tos pārdodot vai kā citādi;
 c)
 viņu darbu publiskošanu pa vadiem vai ar bezvadu līdzekļiem, arī darot tos pieejamus sabiedrībai tā, lai sabiedrības locekļi tiem var piekļūt no pašu izvēlētas vietas pašu izvēlētā laikā;
 d)
 viņu darbu oriģinālu vai kopiju komerciālu nomu sabiedrībai; katra Puse var noteikt, ka šis punkts neattiecas uz ēkām vai lietišķās mākslas darbiem.
 IP.8. pants. Izpildītāji
 Katra Puse nodrošina izpildītājiem ekskluzīvas tiesības atļaut vai aizliegt:
 a)
 viņu sniegtā izpildījuma fiksāciju;
 b)
 viņu sniegtā izpildījuma fiksāciju tiešu vai netiešu pagaidu vai pastāvīgu pavairošanu ar jebkādiem līdzekļiem un jebkādā formā, kopumā vai daļēji;
 c)
 viņu sniegtā izpildījuma fiksāciju izplatīšanu sabiedrībai, pārdodot vai kā citādi;
 d)
 viņu sniegtā izpildījuma fiksāciju pieejamības nodrošināšanu sabiedrībai pa vadiem vai ar bezvadu līdzekļiem tā, lai sabiedrības locekļi tām var piekļūt no pašu izvēlētas vietas pašu izvēlētā laikā;
 e)
 viņu sniegtā izpildījuma raidīšanu bezvadu sistēmā un publiskošanu, izņemot gadījumus, kad izpildījums jau ir pārraidīts vai arī tas tiek veikts no fiksācijas;
 f)
 viņu izpildījumu fiksācijas komerciālu nomu sabiedrībai.
 IP.9. pants. Fonogrammu producenti
 Katra Puse nodrošina fonogrammu producentiem ekskluzīvas tiesības atļaut vai aizliegt:
 a)
 viņu fonogrammu tiešu vai netiešu pagaidu vai pastāvīgu pavairošanu ar jebkādiem līdzekļiem un jebkādā formā, kopumā vai daļēji;
 b)
 viņu fonogrammu, arī to kopiju, izplatīšanu sabiedrībai, tās pārdodot vai kā citādi;
 c)
 viņu fonogrammu pieejamības nodrošināšanu sabiedrībai pa vadiem vai ar bezvadu līdzekļiem tā, lai sabiedrības locekļi tām var piekļūt no pašu izvēlētas vietas pašu izvēlētā laikā;
 d)
 viņu fonogrammu komerciālu nomu sabiedrībai.
 IP.10. pants. Raidorganizācijas
 Katra Puse nodrošina raidorganizācijām ekskluzīvas tiesības atļaut vai aizliegt:
 a)
 viņu raidījumu fiksāciju neatkarīgi no tā, vai šos raidījumus translē pa vadiem vai bez tiem, tai skaitā pa kabeļiem vai ar satelīta palīdzību;
 b)
 viņu raidījumu fiksāciju tiešu vai netiešu pagaidu vai pastāvīgu reproducēšanu ar jebkādiem līdzekļiem un jebkādā formā, kopumā vai daļēji, neatkarīgi no tā, vai minētos raidījumus translē pa vadiem vai bez tiem, tai skaitā pa kabeļiem vai ar satelīta palīdzību;
 c)
 viņu raidījumu fiksāciju pieejamības nodrošināšanu sabiedrībai pa vadiem vai ar bezvadu līdzekļiem tā, lai sabiedrības locekļi tām var piekļūt no pašu izvēlētas vietas pašu izvēlētā laikā, neatkarīgi no tā, vai minētos raidījumus translē pa vadiem vai bez tiem, tai skaitā pa kabeļiem vai ar satelīta palīdzību;
 d)
 viņu raidījumu fiksāciju, arī to kopiju, izplatīšanu sabiedrībai, tās pārdodot vai kā citādi, neatkarīgi no tā, vai šos raidījumus translē pa vadiem vai bez tiem, tai skaitā pa kabeļiem vai ar satelīta palīdzību;
 e)
 viņu raidījumu retranslēšanu bezvadu sistēmā, kā arī to publiskošanu, ja publiskošana notiek vietās, kas pieejamas publikai par ieejas maksu.
 IP.11. pants. Komerciālos nolūkos publicētu fonogrammu raidīšana un publiskošana
 1.Katra Puse paredz tiesības, kas nodrošina to, ka lietotājs maksā izpildītājiem un fonogrammu producentiem vienreizēju taisnīgu atlīdzību, ja komerciālos nolūkos publicētas fonogrammas vai šādas fonogrammas reprodukciju izmanto raidīšanai vai jebkādai publiskošanai.
 2.Katra Puse nodrošina, ka vienreizējo taisnīgo atlīdzību sadala starp attiecīgajiem izpildītājiem un fonogrammu producentiem. Katra Puse var pieņemt tiesību aktus, kas gadījumā, ja starp izpildītājiem un fonogrammu producentiem nav līguma, paredz noteikumus, saskaņā ar kuriem izpildītāji un fonogrammu producenti savstarpēji sadala vienreizējo taisnīgo atlīdzību.
 3.Katra Puse izpildītājiem un fonogrammu producentiem var piešķirt plašākas tiesības attiecībā uz komerciālos nolūkos publicētu fonogrammu raidīšanu un publiskošanu.
 IP.12. pants. Aizsardzības termiņš
 1.Darba autora tiesības ir spēkā visu autora mūžu un 70 gadus pēc autora nāves neatkarīgi no datuma, kad darbs ir likumīgi darīts pieejams sabiedrībai.
 2.Lai īstenotu 1. punktu, katra Puse var paredzēt īpašus noteikumus par to, kā aprēķināms aizsardzības termiņš attiecībā uz muzikālajām kompozīcijām ar vārdiem, līdzautorībā tapušiem darbiem, kā arī kinematogrāfiskiem vai audiovizuāliem darbiem. Katra Puse var paredzēt īpašus noteikumus par anonīmu vai ar pseidonīmu klajā laistu darbu aizsardzības termiņa aprēķināšanu.
 3.Raidorganizāciju tiesības beidzas 50 gadus pēc raidījuma pirmās pārraides, neatkarīgi no tā, vai šis raidījums pārraidīts pa vadiem vai pa gaisu, ietverot kabeļus un mākslīgos pavadoņus.
 4.Izpildītāju tiesības uz tādiem viņu izpildījumiem, kas nav fonogrammās, izbeidzas pēc 50 gadiem no izpildījuma fiksācijas dienas vai, ja šajā laikā tas ir likumīgi publicēts vai likumīgi publiskots, pēc 50 gadiem no pirmās tādas publicēšanas vai publiskošanas, atkarībā no tā, kas notiek agrāk.
 5.Izpildītāju tiesības uz fonogrammās fiksētu izpildījumu izbeidzas pēc 50 gadiem no izpildījuma fiksācijas dienas vai, ja šajā laikā tas ir likumīgi publicēts vai likumīgi publiskots, pēc 70 gadiem no šādas darbības, atkarībā no tā, kas notiek agrāk.
 6.Fonogrammu producentu tiesības izbeidzas pēc 50 gadiem no fiksācijas izdarīšanas vai, ja šajā laikā tās ir likumīgi publicētas, pēc 70 gadiem no šādas publicēšanas. Ja fonogramma nav likumīgi publicēta, tad, ja šajā laikā tā ir likumīgi publiskota, aizsardzības termiņš ir 70 gadi no šādas publiskošanas dienas. Katra Puse var paredzēt iedarbīgus pasākumus, kuri nodrošinātu to, ka peļņa, kas gūta 20 aizsardzības gadu laikā, kas sākas pēc 50 gadiem, tiek taisnīgi sadalīta starp izpildītājiem un fonogrammu producentiem.
 7.Šajā pantā noteiktos laikposmus sāk skaitīt no 1. janvāra nākamajā gadā pēc notikuma, kas tos izraisījis.
 8.Katra Puse var paredzēt garākus aizsardzības termiņus nekā šajā pantā paredzētie.
 IP.13. pants. Tālākpārdošanas tiesības
 1.Katra Puse par labu grafiskās vai plastiskās mākslas oriģināldarba autoram paredz tālākpārdošanas tiesības – kas definētas kā neatsavināmas tiesības un no kā nevar atteikties pat iepriekš – saņemt autoratlīdzību, kuras pamatā ir pārdošanas cena, kas iegūta no darba turpmākas pārdošanas pēc tam, kad autors šo darbu pirmo reizi nodevis tālāk.
 2.Tiesības, kas minētas 1. punktā, attiecas uz visām tālākpārdošanas darbībām, kurās kā pārdevējus, pircējus vai starpniekus iesaista profesionālus mākslas tirgus speciālistus, kuras veic izsoļu nami, mākslas galerijas un jebkādi mākslas darbu tirgotāji.
 3.Katra Puse var noteikt, ka 1. punktā minētās tiesības uz tālākpārdošanu neattiecas, ja pārdevējs attiecīgo darbu ir ieguvis tieši no paša autora mazāk nekā trīs gadus pirms minētās tālākpārdošanas un tālākpārdošanas cena nepārsniedz noteiktu minimālo summu.
 4.Atlīdzības un tās summu iekasēšanas kārtību nosaka katras Puses tiesību akti.
 IP.14. pants. Tiesību kolektīvā pārvaldība
 1.Lai veicinātu darbu un citu aizsargātu tiesību objektu pieejamību Pušu attiecīgajās teritorijās un tiesību ieņēmumu nodošanu starp attiecīgajām mantisko tiesību kolektīvā pārvaldījuma organizācijām šādu darbu vai citu aizsargātu tiesību objektu izmantošanai, Puses veicina sadarbību starp to attiecīgajām mantisko tiesību kolektīvā pārvaldījuma organizācijām.
 2.Puses veicina mantisko tiesību kolektīvā pārvaldījuma organizāciju pārredzamību, jo īpaši attiecībā uz to iekasētajiem tiesību ieņēmumiem, atskaitījumiem, ko tās piemēro iekasētajiem tiesību ieņēmumiem, iekasēto tiesību ieņēmumu izmantošanu, izplatīšanas politiku un repertuāru.
 3.Puses cenšas veicināt vienošanos starp to attiecīgajām mantisko tiesību kolektīvā pārvaldījuma organizācijām par nediskriminējošu attieksmi pret tiesību subjektiem, kuru tiesības šīs organizācijas pārvalda saskaņā ar pārstāvības līgumiem.
 4.Puses sadarbojas, lai atbalstītu mantisko tiesību kolektīvā pārvaldījuma organizācijas, kas darbojas to teritorijā un ar pārstāvības līgumu pārstāv citu mantisko tiesību kolektīvā pārvaldījuma organizāciju, kura darbojas otras Puses teritorijā, un lai nodrošinātu, ka tās precīzi, regulāri un rūpīgi samaksā summas, kas pienākas pārstāvētajām mantisko tiesību kolektīvā pārvaldījuma organizācijām, un sniedz pārstāvētajai mantisko tiesību kolektīvā pārvaldījuma organizācijai informāciju par tiesību ieņēmumu summu, kas iekasēta tās vārdā, un par jebkādiem atskaitījumiem no minētajiem tiesību ieņēmumiem.
 IP.15. pants. Izņēmumi un ierobežojumi
 Katra Puse var šajā nolīguma IP 7. [Autori] līdz IP 11. [Komerciālos nolūkos publicētu fonogrammu raidīšana un publiskošana] pantā paredzēto tiesību ierobežojumus vai izņēmumus attiecināt tikai uz dažiem īpašiem gadījumiem, kas nav pretrunā darba vai cita tiesību objekta parastai izmantošanai un nepamatoti neskar tiesību subjekta likumīgās intereses.
 IP.16. pants Tehnoloģisko pasākumu aizsardzība
 1.Katra Puse paredz pienācīgu tiesisko aizsardzību pret jebkuru efektīvo tehnoloģisko pasākumu apiešanu, ko attiecīgā persona veic, apzinoties savu rīcību, vai ja tai ir pietiekams pamats apzināties savu rīcību. Katra Puse var paredzēt īpašu režīmu datorprogrammu aizsardzībai izmantoto tehnoloģisko pasākumu tiesiskai aizsardzībai.
 2.Katra Puse nodrošina pienācīgu tiesisko aizsardzību pret tādu ierīču, ražojumu vai komponentu izgatavošanu, importu, izplatīšanu, pārdošanu, nomu, pārdošanas vai nomas reklāmu vai turēšanu īpašumā komerciālā nolūkā vai tādu pakalpojumu sniegšanu:
 a)
 kuru pārdošanu veicina, kurus reklamē vai pārdod efektīvo tehnoloģisko pasākumu apiešanas nolūkā;
 b)
 kuru komerciāli nozīmīgais mērķis vai izmantošana, izņemot efektīvo tehnoloģisko pasākumu apiešanu, ir ļoti ierobežoti; vai
 c)
 kuri galvenokārt ir izstrādāti, ražoti, pielāgoti vai izpildīti ar mērķi rast iespēju apiet kādus efektīvos tehnoloģiskos pasākumus vai veicināt to apiešanu.
 3.Šajā iedaļā jēdziens “tehnoloģiski pasākumi” nozīmē jebkuru tehnoloģiju, ierīci vai komponentu, kuru parasti izmanto, lai nepieļautu vai ierobežotu tādas darbības attiecībā uz darbiem vai citiem tiesību objektiem, ko nav atļāvis šajā iedaļā ietverto autortiesību vai blakustiesību subjekts. Tehnoloģiskus pasākumus uzskata par “efektīviem”, ja tiesību subjekts kontrolē aizsargātā darba vai citu tiesību objektu izmantošanu ar piekļuves kontroli vai aizsardzības procesu, piemēram, kodēšanu, trokšņu radīšanu vai citu darba vai cita tiesību objekta pārveidošanu, vai ar kopiju kontroles mehānismu, ar ko sasniedz aizsardzības mērķi.
 4.Neatkarīgi no šā panta 1. punktā paredzētās tiesiskās aizsardzības, katra Puse vajadzības gadījumā var veikt atbilstīgus pasākumus, kuri nodrošinātu, ka šajā pantā paredzētā pienācīgā tiesiskā aizsardzība pret efektīvo tehnoloģisko pasākumu apiešanu neliedz personām, uz kurām attiecas saskaņā ar IP.15. pantu [Izņēmumi un ierobežojumi] paredzētie izņēmumi vai ierobežojumi, izmantot šādus izņēmumus vai ierobežojumus.
 IP.17. pants. Pienākumi, kas attiecas uz informāciju par tiesību pārvaldību
 1.Katra Puse nodrošina pienācīgu tiesisko aizsardzību pret visām personām, kas bez atļaujas apzināti veic kādu no turpmāk minētajām darbībām:
 a)
 elektroniskas informācijas par tiesību pārvaldību dzēšana vai mainīšana,
 b)
 saskaņā ar šo iedaļu aizsargātu tādu darbu vai citu tiesību objektu izplatīšana, importēšana izplatīšanai, raidīšana, publiskošana vai padarīšana par pieejamu sabiedrībai, kuros bez atļaujas ir izdzēsta vai mainīta elektroniskā informācija par tiesību pārvaldību,
 ja attiecīgā persona zina vai tai ir pietiekams pamats zināt, ka, šādi rīkojoties, tā izraisa, ļauj, atvieglo vai slēpj Puses tiesību aktos paredzēto autortiesību vai blakustiesību pārkāpšanu.
 2.Šajā pantā “informācija par tiesību pārvaldību” nozīmē visu informāciju, ko sniedz tiesību subjekts un kas identificē darbu vai citus tiesību objektus, uz kuriem attiecas šis pants, autoru vai citu tiesību subjektu, vai informāciju par darba vai cita tiesību objekta izmantošanas nosacījumiem un visus numurus vai kodus, kas apzīmē minēto informāciju.
 3.Šā panta 2. punktu piemēro, ja minētā informācija attiecas uz tāda darba vai cita tiesību objekta kopiju, kas minēts šajā pantā, vai ja minētā informācija parādās saistībā ar tā publiskošanu.
 2. iedaļa. Preču zīmes
 IP.18. pants. Preču zīmju klasifikācija
 Katra Puse uztur preču zīmju klasifikācijas sistēmu, kas atbilst grozītajam un pārskatītajam 1957. gada 15. jūnija Nicas Nolīgumam par preču un pakalpojumu starptautisko klasifikāciju preču zīmju reģistrācijas vajadzībām.
 IP.19. pants. Apzīmējumi, no kuriem var sastāvēt preču zīme
 Preču zīme var sastāvēt no jebkuriem apzīmējumiem, proti, no vārdiem, ieskaitot personvārdus, vai zīmējumiem, burtiem, cipariem, krāsām, preču vai preču iepakojuma formas vai no skaņām, ar noteikumu, ka šādi apzīmējumi:
 a)
 ļauj atšķirt viena uzņēmuma preces vai pakalpojumus no citu uzņēmumu precēm un pakalpojumiem; un
 b)
 katras Puses preču zīmju reģistrā tie ir atveidoti tādā veidā, kas kompetentajām iestādēm un sabiedrībai ļauj skaidri un precīzi noteikt zīmes īpašniekam piešķirtās aizsardzības priekšmetu.
 IP.20. pants. Preču zīmes piešķirtās tiesības
 1.Katra Puse nodrošina, ka preču zīmes reģistrācija tās īpašniekam piešķir ekskluzīvas tiesības. Īpašniekam ir tiesības aizliegt visām trešām personām bez īpašnieka piekrišanas darījumos izmantot:
 a)
 jebkādu apzīmējumu, kas ir identisks reģistrētajai preču zīmei, attiecībā uz precēm vai pakalpojumiem, kuri ir identiski tiem, par kuriem reģistrēta preču zīme;
 b)
 jebkādu apzīmējumu, ja tā identiskums vai līdzība reģistrētajai preču zīmei un ja šīs preču zīmes aptverto preču vai pakalpojumu identiskums vai līdzība apzīmējuma aptvertajām precēm vai pakalpojumiem varētu maldināt sabiedrību, ieskaitot iespēju asociēt apzīmējumu ar reģistrēto preču zīmi.
 2.Reģistrētas preču zīmes īpašniekam ir tiesības neļaut trešām personām darījuma ietvaros Puses teritorijā ievest preces, ja attiecīgā preču zīme ir reģistrēta, bet nav laista brīvā apgrozībā Puses teritorijā, ja šādas preces, arī iepakojums, ievestas no citām valstīm vai no otrās Puses teritorijas un bez atļaujas apzīmētas ar preču zīmi, kura ir identiska preču zīmei, kas reģistrēta attiecībā uz šādām precēm, vai kuru pēc tās būtiskajiem aspektiem nevar atšķirt no minētās preču zīmes.
 3.Preču zīmes īpašnieka tiesības atbilstoši 2. punktam netiek īstenotas, ja procedūrā, kurā jānoskaidro, vai ir noticis preču zīmes pārkāpums, preču deklarētājs vai turētājs sniedz pierādījumus, ka reģistrētās preču zīmes īpašniekam nav tiesību aizliegt laist preces tirgū galamērķa valstī.
 IP.21. pants. Reģistrācijas procedūra
 1.Katra Puse nodrošina preču zīmju reģistrācijas sistēmu, kurā katrs galīgais negatīvais attiecīgās preču zīmju administrācijas pieņemts lēmums, arī daļējs reģistrācijas atteikums, tiek rakstiski paziņots attiecīgajai personai, ir pienācīgi pamatots un pārsūdzams.
 2.Katra Puse nodrošina iespēju trešām personām iebilst pret preču zīmju pieteikumiem vai attiecīgā gadījumā pret preču zīmju reģistrāciju. Šāda iebildumu izskatīšana notiek, uzklausot abas Puses.
 3.Katra Puse nodrošina preču zīmju pieteikumu un reģistrēto preču zīmju elektronisku datubāzi, kas ir publiski pieejama.
 4.Katra Puse dara visu iespējamo, lai nodrošinātu elektronisku sistēmu preču zīmju pieteikumiem un preču zīmju apstrādei, reģistrācijai un uzturēšanai.
 IP.22. pants. Plaši pazīstamas preču zīmes
 Lai nodrošinātu plaši pazīstamu preču zīmju aizsardzību, kā noteikts Parīzes konvencijas 6.a pantā un TRIPS līguma 16. panta 2. un 3. punktā, katra Puse piemēro Vienoto rekomendāciju par plaši pazīstamu preču zīmju aizsardzības noteikumiem, ko Parīzes Rūpnieciskā īpašuma aizsardzības savienības asambleja un WIPO Ģenerālā asambleja pieņēmusi WIPO dalībvalstu asambleju 34. sanāksmju kārtā 1999. gada 20.–29. septembrī.
 IP.23. pants. Izņēmumi no preču zīmju piešķirtajām tiesībām
 1.Katra Puse nosaka ierobežotus izņēmumus attiecībā uz tiesībām, ko piešķir preču zīme, – tādus kā aprakstošo apzīmējumu, arī ģeogrāfiskās izcelsmes norāžu, godīga izmantošana, un var noteikt arī citus ierobežotus izņēmumus, ar nosacījumu, ka šādu izņēmumu gadījumā tiek ievērotas preču zīmes īpašnieka un trešo personu likumīgās intereses.
 2.Preču zīme nedod tās īpašniekam tiesības aizliegt trešai personai izmantot komercdarbībā:
 a)
 trešās personas vārdu vai adresi – ja trešā persona ir fiziska persona;
 b)
 apzīmējumus vai norādes attiecībā uz preču vai sniegtā pakalpojuma veidu, kvalitāti, daudzumu, paredzēto nolūku, vērtību, ģeogrāfisko izcelsmi, preču ražošanas vai pakalpojuma sniegšanas laiku vai citas preču vai pakalpojumu īpašības; vai
 c)
 preču zīmi nolūkā identificēt vai norādīt uz precēm vai pakalpojumiem kā tādiem, kas pieder minētās preču zīmes īpašniekam, it īpaši gadījumos, kad preču zīmes izmantošana ir nepieciešama, lai norādītu nolūku, kādā izmanto preci vai pakalpojumu, proti, kā piederumus vai rezerves daļas,
 ar nosacījumu, ka šī trešā persona minēto rūpnieciskos vai komercdarījumos izmanto godīgi.
 3.Preču zīme nedod īpašniekam tiesības aizliegt trešai personai komercdarbībā izmantot agrākas tiesības, kas ir spēkā tikai konkrētā apvidū, ja attiecīgās Puses tiesību akti atzīst šīs tiesības un tās tiek izmantotas teritorijā, kurā tiek atzītas.
 IP.24. pants. Atcelšanas pamats
 1.Katra Puse paredz, ka preču zīme ir atceļama, ja nepārtrauktā piecu gadu laikposmā Puses attiecīgajā teritorijā īpašnieks saistībā ar precēm vai pakalpojumiem, kam tā reģistrēta, to faktiski nav lietojis vai ar īpašnieka piekrišanu tā faktiski nav lietota un nav dibināta iemesla to nelietot.
 2.Katra Puse paredz arī, ka preču zīme ir atceļama, ja piecu gadu laikposmā pēc datuma, kad pabeigta reģistrācijas procedūra, Puses attiecīgajā teritorijā īpašnieks saistībā ar precēm vai pakalpojumiem, kam tā reģistrēta, to nav faktiski lietojis vai ar īpašnieka piekrišanu tā faktiski nav lietota un nav dibināta iemesla to nelietot.
 3.Tomēr neviena persona nevar prasīt atcelt īpašnieka tiesības uz preču zīmi, ja starplaikā starp piecu gadu perioda izbeigšanos un atcelšanas pieteikuma iesniegšanu preču zīmes faktiska lietošana ir sākta vai atsākta. Lietošanas sākumu vai atsākumu triju mēnešu periodā pirms atcelšanas pieprasījuma iesniegšanas, kas sācies, visagrākais, beidzoties nepārtrauktajam piecu gadu nelietošanas periodam, tomēr neievēro, ja priekšdarbi sākumam vai atsākumam notiek tikai pēc tam, kad īpašnieks uzzinājis, ka iespējams iesniegt atcelšanas pieprasījumu.
 4.Preču zīme ir atceļama arī tad, ja pēc dienas, kurā tā reģistrēta:
 a)
 īpašnieka darbības vai bezdarbības rezultātā tā komercdarbībā kļuvusi par vispārpieņemtu nosaukumu precei vai pakalpojumam, kam tā reģistrēta;
 b)
 preču zīmes īpašnieka īstenotas lietošanas vai lietošanas ar īpašnieka piekrišanu rezultātā saistībā ar precēm vai pakalpojumiem, kam tā reģistrēta, tā var maldināt sabiedrību, jo īpaši attiecībā uz šo preču vai pakalpojumu īpašībām, kvalitāti vai ģeogrāfisko izcelsmi.
 IP.25. pants. Tiesības aizliegt sagatavošanas darbības attiecībā uz iepakojuma vai citu līdzekļu lietošanu
 Ja pastāv risks, ka iepakojums, etiķetes, birkas, drošības vai autentiskuma elementi vai ierīces, vai citi līdzekļi, kuriem attiecīgā preču zīme ir piestiprināta, varētu tikt lietoti attiecībā uz precēm vai pakalpojumiem un minētā izmantošana izraisītu preču zīmes īpašnieka tiesību pārkāpumu, minētās preču zīmes īpašniekam ir tiesības aizliegt šādas darbības, ja tās tiek veiktas komercdarbībā:
 a)
 piestiprināt iepakojumam, etiķetēm, birkām, drošības vai autentiskuma elementiem vai ierīcēm, vai jebkādiem citiem līdzekļiem, pie kuriem zīme var tikt piestiprināta, apzīmējumu, kas ir identisks vai līdzīgs preču zīmei; vai
 b)
 piedāvāt vai laist tirgū, vai uzglabāt šādos nolūkos, vai importēt, vai eksportēt iepakojumu, etiķetes, birkas, drošības vai autentiskuma elementus vai ierīces, vai citus līdzekļus, kuriem ir piestiprināta zīme.
 IP.26. pants. Negodprātīgi pieteikumi
 Preču zīmi var pasludināt par spēkā neesošu, ja preču zīmes reģistrācijas pieteikums iesniegts negodprātīgos nolūkos. Katra Puse var noteikt, ka tādu preču zīmi nereģistrē.
 3. iedaļa. Dizains
 IP.27. pants. Reģistrētu dizainparaugu aizsardzība
 1.Katra Puse nodrošina jaunu un oriģinālu patstāvīgi radītu dizainparaugu aizsardzību. Šo aizsardzību nodrošina ar reģistrāciju, un tā piešķir īpašniekiem ekskluzīvas tiesības saskaņā ar šīs iedaļas noteikumiem.
 Piemērojot šo pantu, Puse var uzskatīt, ka dizainparaugs, kam ir individuāla būtība, ir oriģināls.
 2.Reģistrēta dizainparauga īpašniekam ir tiesības neļaut trešām personām bez īpašnieka piekrišanas izgatavot, piedāvāt pārdošanai, pārdot, importēt, eksportēt, uzglabāt ražojumu, uz kura ir aizsargātais dizainparaugs un kurš iemieso aizsargāto dizainparaugu, vai izmantot priekšmetus, uz kuriem ir aizsargātais dizainparaugs vai kuri to iemieso, ja šīs darbības tiek veiktas komerciālos nolūkos.
 3.Dizainparaugu, ko izmanto vai iekļauj ražojumā, kurš ir kompleksa ražojuma sastāvdaļa, uzskata par jaunu un oriģinālu:
 a)
 ja sastāvdaļa, kad tā ir iekļauta kompleksajā ražojumā, paliek redzama minētā ražojuma parastās izmantošanas laikā, un
 b)
 ciktāl sastāvdaļas redzamās iezīmes pašas par sevi atbilst novitātes un oriģinalitātes prasībām.
 4.Šā panta 3. punkta a) apakšpunktā jēdziens “parastā izmantošana” ir tiešā lietotāja veikta izmantošana, izņemot apkopi, apkalpošanu vai remontu.
 IP.28. pants. Aizsardzības ilgums
 Reģistrētu dizainparaugu aizsardzības kopējais ilgums, ieskaitot reģistrētu dizainparaugu atjaunojumus, ir 25 gadi no pieteikuma iesniegšanas datuma
 36
 .
 IP.29. pants. Nereģistrētu dizainparaugu aizsardzība
 1.Katra Puse nereģistrēta dizainparauga īpašniekiem piešķir tiesības liegt nereģistrēta dizainparauga izmantošanu trešām personām bez īpašnieka piekrišanas tikai tad, ja apstrīdētā izmantošana izriet no nereģistrēta dizainparauga kopēšanas tās attiecīgajā teritorijā
 37
 . Šāda izmantošana ietver vismaz produkta piedāvāšanu pārdošanā, laišanu tirgū, importu vai eksportu.
 2.Aizsardzības termiņš, kas pieejams nereģistrētiem dizainparaugiem, ilgst vismaz trīs gadus no dienas, kad dizainparaugs nodots atklātībai attiecīgās Puses teritorijā.
 IP.30. pants. Izņēmumi
 1.Katra Puse var noteikt ierobežotus izņēmumus dizainparaugu, arī nereģistrētu dizainparaugu, aizsardzībai, ja izņēmumi nav nepamatoti pretrunā dizainparaugu parastai izmantošanai un nepamatoti neierobežo dizainparauga īpašnieka likumīgās intereses, ņemot vērā trešo personu likumīgās intereses.
 2.Aizsardzību neattiecina uz dizainparaugiem, kas veidoti vienīgi tehnisku vai funkcionālu apsvērumu dēļ. Dizainparaugs neattiecas uz ražojuma izskatu, kas ir noteikti jāreproducē precīzā formā un izmēros, lai ražojumu, kurā dizainparaugs ir iekļauts vai kuram tas ir pielietots, mehāniski pievienotu vai ievietotu, novietotu ap to vai novietotu pretī citam ražojumam tā, lai abi ražojumi varētu funkcionēt.
 3.Atkāpjoties no 2. punkta, dizainparaugs saskaņā ar IP 27. panta [Reģistrētu dizainparaugu aizsardzība] 1. punktā izklāstītajiem nosacījumiem ir dizainparaugs, kura nolūks ir vairākus savstarpēji nomaināmus ražojumus samontēt vai savienot moduļu sistēmā.
 IP.31. pants. Saistība ar autortiesībām
 Katra Puse nodrošina, ka dizainparaugiem, arī nereģistrētiem dizainparaugiem, ir tiesības uz aizsardzību atbilstīgi attiecīgās Puses tiesību aktiem autortiesību jomā no dienas, kurā dizainparaugs ir radīts vai fiksēts jebkādā veidā. Kādā mērā un ar kādiem nosacījumiem, ietverot prasīto oriģinalitātes līmeni, šādu aizsardzību piešķir, nosaka katra Puse.
 4. iedaļa. Patenti
 IP.32. pants. Patenti un sabiedrības veselība
 1.Puses atzīst PTO ministru konferencē 2001. gada 14. novembrī Dohā pieņemtās Deklarācijas par TRIPS līgumu un sabiedrības veselību (“Dohas deklarācija”) nozīmi. Interpretējot un īstenojot tiesības un pienākumus saskaņā ar šo iedaļu, Puses nodrošina, ka tiek ievērota Dohas deklarācija.
 2.Katra Puse īsteno TRIPS līguma 31.a pantu, kā arī TRIPS līguma pielikumu un šā pielikuma papildinājumu.
 IP.33. pants. Ar zāļu vai augu aizsardzības līdzekļa patentu piešķirtā aizsardzības perioda pagarināšana
 1.Puses atzīst, ka zālēm un augu aizsardzības līdzekļiem
 38
 , kurus to attiecīgajās teritorijās aizsargā patents, pirms to piedāvāšanas to attiecīgajos tirgos var piemērot administratīvu atļaujas piešķiršanas procedūru. Puses atzīst, ka laikposms, kas paiet no patenta pieteikuma iesniegšanas līdz pirmajai atļaujai laist zāles vai līdzekli tirgū, kā šim nolūkam definēts attiecīgajos tiesību aktos, var saīsināt patenta faktiskās aizsardzības laikposmu.
 2.Katra Puse saskaņā ar saviem normatīvajiem aktiem nodrošina turpmāku aizsardzību zālēm vai līdzeklim, kas ir aizsargāts ar patentu un kam ir piemērota 1. punktā minētā administratīvā atļaujas piešķiršanas procedūra, kuras nolūks ir kompensēt patenta īpašniekam patenta faktiskās aizsardzības laikposma samazinājumu. Šādas turpmākas aizsardzības nodrošināšanas noteikumus un nosacījumus, arī attiecībā uz tās ilgumu, nosaka saskaņā ar Pušu normatīvajiem aktiem.
 3.Šajā sadaļā “zāles” ir:
 a)
 jebkura viela vai vielu salikums, kam uzrādītas īpašības cilvēku vai dzīvnieku slimību ārstēšanai vai profilaksei; vai
 b)
 jebkura viela vai vielu salikums, ko var izmantot vai ievadīt cilvēkiem vai dzīvniekiem vai nu ar mērķi atjaunot, uzlabot vai pārveidot fizioloģiskas funkcijas, izraisot farmakoloģisku, imunoloģisku vai metabolisku iedarbību, vai ar mērķi noteikt medicīnisku diagnozi.
 5. iedaļa. Neizpaustas informācijas aizsardzība
 IP.34. pants. Komercnoslēpuma aizsardzība
 1.Lai komercnoslēpuma turētājs varētu novērst komercnoslēpuma iegūšanu, izmantošanu vai izpaušanu, kad tas notiek veidā, kas ir pretrunā godīgai komercpraksei, un panākt savu tiesību aizsardzību, katra Puse nodrošina atbilstīgas civiltiesiskās procedūras un tiesiskās aizsardzības līdzekļus.
 2.Šajā iedaļā:
 a)
 “komercnoslēpums” ir informācija, kas atbilst visām turpmāk minētajām prasībām:
 i)
 tā ir slepena tādā nozīmē, ka tā nav kā veselums vai precīzs tās komponentu izkārtojums un salikums vispārzināma vai pieejama gatavā veidā personām aprindās, kuras parasti izmanto minētā veida informāciju;
 ii)
 tai ir komerciāla vērtība slepenības dēļ; un
 iii)
 tā attiecīgajos apstākļos ir bijusi pakļauta saprātīgiem slepenības glabāšanas pasākumiem, ko veic persona, kura likumīgi kontrolē informāciju;
 b)
 "komercnoslēpuma turētājs" ir jebkura fiziska vai juridiska persona, kas likumīgi kontrolē komercnoslēpumu.
 3.Šajā iedaļā vismaz šāda veida rīcība ir uzskatāma par tādu, kas ir pretrunā godīgai komercpraksei:
 a)
 komercnoslēpuma iegūšana bez komercnoslēpuma turētāja piekrišanas, ja tas iegūts, neatļauti piekļūstot dokumentiem, priekšmetiem, materiāliem, vielām vai elektroniskām datnēm, kas ir komercnoslēpuma turētāja likumīgā kontrolē un satur komercnoslēpumu vai no kā šo komercnoslēpumu var izsecināt, tos piesavinoties vai tos kopējot;
 b)
 komercnoslēpuma izmantošana vai izpaušana, ja to bez komercnoslēpuma turētāja piekrišanas izdarījusi persona, par kuru konstatēts, ka tā atbilst kādam no turpmāk minētajiem nosacījumiem:
 i)
 tā ir ieguvusi komercnoslēpumu a) apakšpunktā minētajā veidā;
 ii)
 tā ir pārkāpusi konfidencialitātes līgumu vai citu pienākumu neizpaust komercnoslēpumu; vai
 iii)
 tā ir pārkāpusi līgumisku pienākumu vai citu pienākumu ierobežot komercnoslēpuma izmantošanu;
 c)
 komercnoslēpuma iegūšana, izmantošana vai izpaušana gadījumos, kad persona šādas iegūšanas, izmantošanas vai izpaušanas laikā zinājusi vai attiecīgajos apstākļos tai būtu vajadzējis zināt, ka komercnoslēpums ir ticis tieši vai netieši iegūts no citas personas, kas komercnoslēpumu izmantojusi vai izpaudusi nelikumīgi b) apakšpunkta nozīmē.
 4.Nekas šajā iedaļā nav interpretējams tā, ka tas liktu kādai no Pusēm uzskatīt turpmāk minēto rīcību par tādu, kas ir pretrunā godīgai komercpraksei:
 a)
 neatkarīgs atklājums vai izveide;
 b)
 tāda produkta reversā inženierija, kas ir darīts pieejams sabiedrībai vai kas likumīgi ir informācijas ieguvēja rīcībā, ja informācijas ieguvējs ir brīvs no jebkāda juridiski spēkā esoša pienākuma ierobežot komercnoslēpuma iegūšanu;
 c)
 komercnoslēpuma iegūšana, izmantošana vai izpaušana saskaņā ar katras Puses tiesību aktos noteikto vai atļauto;
 d)
 darba ņēmēju vai to pārstāvju tiesību uz informāciju un apspriešanos izmantošana saskaņā ar minētās Puses normatīvajiem aktiem.
 5.Nekas šajā iedaļā netiek saprasts kā tāds, kas ietekmē katras Puses aizsargātās vārda un informācijas brīvības – arī plašsaziņas līdzekļu brīvības un plurālisma – īstenošanu, ierobežo darba ņēmēju mobilitāti vai ietekmē sociālo partneru patstāvību un tiesības slēgt koplīgumus saskaņā ar Pušu normatīvajiem aktiem.
 IP.35. pants. Tādu datu aizsardzība, kas iesniegti, lai saņemtu atļauju zāļu laišanai tirgū
 1.Katra Puse aizsargā konfidenciālu komercinformāciju, kas iesniegta, lai saņemtu atļauju laist tirgū zāles (“tirdzniecības atļauja”), pret izpaušanu trešām personām, izņemot gadījumus, kad tiek veikti pasākumi, kuru nolūks ir nodrošināt datu aizsardzību pret negodīgu komerciālu izmantošanu, vai kad izpaušana ir nepieciešama sevišķi svarīgās sabiedrības interesēs.
 2.Katra Puse nodrošina, ka ierobežotu laiku, ko nosaka tās iekšējie tiesību akti, un saskaņā ar nosacījumiem, kas izklāstīti tās iekšējos tiesību aktos, par tirdzniecības atļaujas piešķiršanu atbildīgā iestāde bez pirmās tirdzniecības atļaujas turētāja nepārprotamas piekrišanas neakceptē nevienu turpmāku tirdzniecības atļaujas pieteikumu, kura pamatā ir pirmsklīnisko testu vai klīniskās izpētes rezultāti, kas šai iestādei iesniegti pirmās tirdzniecības atļaujas pieteikumā, ja vien starptautiskajos nolīgumos, kuros abas Puses ir puses, nav noteikts citādi.
 3.Katra Puse nodrošina arī, ka ierobežotu laiku, ko nosaka tās tiesību akti, un saskaņā ar nosacījumiem, kas izklāstīti tās tiesību aktos, zāles, ko iestāde pēc tam atļāvusi, pamatojoties uz pirmsklīnisko testu un klīniskās izpētes rezultātiem, kas minēti 2. punktā, nelaiž tirgū bez pirmās tirdzniecības atļaujas turētāja nepārprotamas piekrišanas, ja vien starptautiskajos nolīgumos, kuros abas Puses ir puses, nav noteikts citādi.
 4.Šis pants neskar papildu aizsardzības periodus, ko katra Puse var paredzēt minētās Puses tiesību aktos.
 IP.36. pants. Augu aizsardzības līdzekļu vai biocīdu tirdzniecības atļaujas saņemšanai iesniegto datu aizsardzība
 1.Katra Puse atzīst pagaidu tiesības, kas piemīt tāda izmēģinājuma vai pētījuma ziņojuma īpašniekam, kurš pirmo reizi iesniegts, lai saņemtu kādas aktīvās vielas, augu aizsardzības līdzekļa vai biocīda tirdzniecības atļauju un kurā aplūkots attiecīgā produkta drošums un iedarbīgums. Šajā laikposmā izmēģinājuma vai pētījuma ziņojumu neizmanto nevienas citas personas labā, kura vēlas saņemt kādas aktīvās vielas, augu aizsardzības līdzekļa vai biocīda tirdzniecības atļauju, ja vien nav pierādīts, ka pirmais īpašnieks nepārprotami dod piekrišanu. Šajā pantā minētās tiesības sauc par datu aizsardzību.
 2.Izmēģinājuma vai pētījuma ziņojumam, kas iesniegts aktīvās vielas vai augu aizsardzības līdzekļa tirdzniecības atļaujas saņemšanai, jāatbilst šādiem nosacījumiem:
 a)
 tas vajadzīgs atļaujas piešķiršanai vai atļaujas grozīšanai, lai atļautu lietošanu citiem kultūraugiem; un
 b)
 ir apstiprināta tā atbilstība labas laboratoriju prakses vai labas pētījumu prakses principiem.
 3.Datu aizsardzības termiņš ir vismaz 10 gadi no dienas, kad attiecīgā iestāde Puses teritorijā piešķīrusi pirmo atļauju.
 4.Katra Puse nodrošina, ka valsts iestādes, kas atbild par tirdzniecības atļaujas piešķiršanu, neizmanto 1. un 2. punktā minēto informāciju nākamā pieteikuma iesniedzēja labā attiecībā uz jebkuru secīgu tirdzniecības atļauju, neatkarīgi no tā, vai tā ir vai nav darīta pieejama sabiedrībai.
 5.Katra Puse paredz noteikumus, kuru nolūks ir izvairīties no divkāršiem izmēģinājumiem ar mugurkaulniekiem.
 6. iedaļa. Augu šķirnes
 IP.37. pants. Augu šķirņu aizsardzība
 Katra Puse aizsargā augu šķirnes saskaņā ar Starptautisko jaunu augu šķirņu aizsardzības konvenciju (UPOV), kas pēdējo reizi pārskatīta Ženēvā 1991. gada 19. martā. Puses sadarbojas, lai veicinātu šīs tiesības un nodrošinātu to izpildi.
 3. nodaļa. Intelektuālā īpašuma tiesību izpilde
 1. iedaļa. Vispārīgi noteikumi
 IP.38. pants. Vispārēji pienākumi
 1.Katra Puse saskaņā ar saviem attiecīgajiem tiesību aktiem nodrošina pasākumus, procedūras un tiesiskās aizsardzības līdzekļus, kuri vajadzīgi, lai panāktu intelektuālā īpašuma tiesību piemērošanu.
 Šīs nodaļas 1., 2. un 4. iedaļā termins “intelektuālā īpašuma tiesības” neietver tiesības, uz kurām attiecas 2. nodaļas 5. iedaļa [Neizpaustas informācijas aizsardzība].
 2.Šā panta 1. punktā minētie pasākumi, procedūras un aizsardzības līdzekļi:
 a)
 ir taisnīgi un vienlīdzīgi;
 b)
 nav nevajadzīgi sarežģīti vai dārgi un neietver nesamērīgus termiņus un nepamatotus kavējumus;
 c)
 ir iedarbīgi, samērīgi un preventīvi;
 d)
 tiek piemēroti tā, lai izvairītos no šķēršļu radīšanas likumīgai tirdzniecībai un nodrošinātu aizsardzības līdzekļus pret to ļaunprātīgu izmantošanu.
 IP.39. pants. Personas, kas ir tiesīgas prasīt minēto pasākumu, procedūru un aizsardzības līdzekļu piemērošanu
 Katra Puse par personām, kas ir tiesīgas prasīt šīs nodaļas 2. un 4. iedaļā minēto pasākumu, procedūru un aizsardzības līdzekļu piemērošanu, atzīst:
 a)
 intelektuālā īpašuma tiesību subjektus saskaņā ar Puses tiesību aktiem;
 b)
 visas citas personas, kas ir pilnvarotas izmantot minētās tiesības, jo īpaši licenciātus, ciktāl to atļauj Puses tiesību akti un saskaņā ar tiem; un
 c)
 federācijas un apvienības
 39
 , ciktāl to atļauj Puses tiesību akti un saskaņā ar tiem.
 2. iedaļa. Civiltiesiskā un administratīvā piemērošana
 IP.40. pants. Pasākumi pierādījumu saglabāšanai
 1.Katra Puse nodrošina, ka pat pirms tiesvedības uzsākšanas kādā lietā kompetentās tiesu iestādes, saņemot iesniegumu no puses, kas ir sniegusi tai pieejamus pierādījumus, lai pamatotu savu apgalvojumu, kas tās intelektuālā īpašuma tiesības ir pārkāptas vai drīzumā tiks pārkāptas, var noteikt ātrus un iedarbīgus pagaidu pasākumus, kuru mērķis ir saglabāt attiecīgos iespējamā pārkāpuma pierādījumus, ievērojot attiecīgos aizsardzības pasākumus un konfidenciālas informācijas aizsardzības prasības.
 2.Šādi pasākumi var ietvert iespējamo pārkāpuma preču un attiecīgā gadījumā to materiālu un darbarīku, ko izmanto šo preču ražošanai un / vai izplatīšanai, kā arī ar minētajām precēm saistīto dokumentu sīku aprakstīšanu, ņemot vai neņemot to paraugus, vai arestu.
 IP.41. pants. Pierādījumi
 1.Katra Puse veic pasākumus, kuri vajadzīgi, lai kompetentās tiesu iestādes, saņemot iesniegumu no puses, kas ir sniegusi pieejamus pierādījumus savas prasības pamatošanai un, pamatojot savu prasību, ir norādījusi uz pierādījumiem, kas ir pretējās puses kontrolē, varētu, ievērojot konfidenciālas informācijas aizsardzību, pieprasīt, lai pretējā puse uzrāda šos pierādījumus.
 2.Katra Puse veic arī pasākumus, kuri vajadzīgi, lai kompetentās tiesu iestādes attiecīgā gadījumā, kad intelektuālā īpašuma tiesību pārkāpumi izdarīti komerciālā mērogā, saskaņā ar tādiem pašiem nosacījumiem kā 1. punktā varētu izdot rīkojumu par pretējās puses kontrolē esošu bankas, finanšu vai tirdzniecības dokumentu paziņošanu, ievērojot konfidenciālas informācijas aizsardzību.
 IP.42. pants. Tiesības uz informāciju
 1.Katra Puse nodrošina, ka kompetentās tiesu iestādes civilajā tiesvedībā par intelektuālā īpašuma tiesību pārkāpumu, atbildot uz pamatotu un samērīgu prasītāja pieprasījumu, var dot rīkojumu pārkāpējam vai jebkurai citai personai sniegt informāciju par to preču vai pakalpojumu izcelsmi un izplatīšanas tīkliem, ar kurām tiek pārkāptas intelektuālā īpašuma tiesības.
 2.1. punktā “jebkura cita persona” ir persona:
 a)
 par kuru konstatēts, ka tās rīcībā ir pārkāpuma preces komerciālai darbībai raksturīgā daudzumā;
 b)
 par kuru ir konstatēts, ka tā izmanto pārkāpuma pakalpojumus komercdarbībai raksturīgā daudzumā;
 c)
 par kuru ir konstatēts, ka tā komercdarbībai raksturīgā daudzumā sniedz pakalpojumus, ko izmanto pārkāpuma darbībās; vai
 d)
 kuru a), b) vai c) apakšpunktā minētā persona ir norādījusi kā personu, kas iesaistīta attiecīgo preču izgatavošanā, ražošanā vai izplatīšanā vai attiecīgo pakalpojumu sniegšanā.
 3.Šā panta 1. punktā minētā informācija attiecīgi ietver:
 a)
 attiecīgo preču vai pakalpojumu izgatavotāju, ražotāju, izplatītāju, piegādātāju un citu iepriekšējo turētāju vārdus vai nosaukumus un adreses, kā arī paredzēto vairumtirgotāju un mazumtirgotāju vārdus vai nosaukumus un adreses;
 b)
 informāciju par izgatavotajiem, saražotajiem, piegādātajiem, saņemtajiem vai pasūtītajiem daudzumiem, kā arī cenu, kas maksāta par attiecīgajām precēm vai pakalpojumiem.
 4.Šā panta 1. un 2. punktu piemēro, neskarot citus Puses tiesību aktus, kas:
 a)
 dod tiesību subjektam tiesības saņemt plašāku informāciju;
 b)
 reglamentē saskaņā ar šo pantu iegūtās informācijas izmantošanu civilajā tiesvedībā;
 c)
 reglamentē atbildību par tiesību uz informāciju ļaunprātīgu izmantošanu;
 d)
 paredz iespēju atteikties sniegt informāciju, kas piespiestu 1. punktā minēto personu atzīt, ka tā vai tās tuvi radinieki ir piedalījušies intelektuālā īpašuma tiesību pārkāpumā;
 e)
 reglamentē informācijas avotu konfidencialitātes aizsardzību vai persondatu apstrādi.
 IP.43. pants. Pagaidu un piesardzības pasākumi
 1.Katra Puse nodrošina, ka tās tiesu iestādes pēc prasītāja lūguma attiecībā uz iespējamo pārkāpēju var izdot rīkojumu par pagaidu noregulējumu, lai novērstu iespējamu intelektuālā īpašuma tiesību pārkāpumu vai uz laiku aizliegtu iespējamo tiesību pārkāpumu turpināšanu, attiecīgā gadījumā iekasējot regulāru kavējuma naudu, ja tas paredzēts minētās Puses tiesību aktos, vai lai šādas rīcības turpināšanu pieļautu tikai tad, ja ir dota garantija, kas paredzēta kompensācijas nodrošināšanai tiesību subjektam. Rīkojumu par pagaidu noregulējumu saskaņā ar tādiem pašiem nosacījumiem var izdot arī attiecībā uz starpnieku, kura pakalpojumus trešā persona izmanto intelektuālā īpašuma tiesību pārkāpšanai.
 2.Katra Puse nodrošina, ka tās tiesu iestādes pēc prasītāja lūguma ir pilnvarotas dot rīkojumu konfiscēt vai nogādāt atpakaļ preces, ar kurām, iespējams, tiek pārkāptas intelektuālā īpašuma tiesības, ar mērķi novērst to nokļūšanu vai apriti tirdzniecības kanālos.
 3.Ja iespējams pārkāpums ir izdarīts komerciālā mērogā, katra Puse nodrošina, ka tad, ja prasītājs norāda uz apstākļiem, kas var traucēt kaitējuma atlīdzinājuma piedziņu, tiesu iestādes var dot rīkojumu kā piesardzības pasākumu piemērot iespējamā pārkāpēja kustamā un nekustamā īpašuma konfiskāciju, arī viņa bankas kontu un citu aktīvu bloķēšanu. Tālab kompetentās iestādes var pieprasīt bankas, finanšu vai tirdzniecības dokumentus vai atbilstīgu pieeju vajadzīgajai informācijai.
 4.Katra Puse nodrošina, ka tās tiesu iestādes attiecībā uz 1., 2. un 3. punktā minētajiem pasākumiem ir pilnvarotas likt prasītājam sniegt tām visus prasītājam pieejamos pierādījumus, lai pietiekamā mērā tās pārliecinātu, ka prasītājs ir attiecīgo tiesību subjekts un ka prasītāja tiesības tiek pārkāptas vai šāds pārkāpums drīzumā var notikt.
 IP.44. pants. Korektīvi pasākumi
 1.Katra Puse nodrošina, ka tās tiesu iestādes pēc prasītāja lūguma, neskarot tiesību subjektam pārkāpuma dēļ radīto kaitējumu un neparedzot nekādu kompensāciju, var dot rīkojumu iznīcināt preces, ja ir konstatējušas, ka ar tām ir pārkāptas intelektuālā īpašuma tiesības, vai vismaz pavisam izņemt minētās preces no tirdzniecības kanāliem. Attiecīgos gadījumos tiesu iestādes ar tādiem pašiem nosacījumiem var arī dot rīkojumu iznīcināt materiālus un darbarīkus, ko galvenokārt izmanto šo preču radīšanā vai ražošanā.
 2.Katras Puses tiesu iestādēm ir pilnvaras dot rīkojumu veikt minētos pasākumus uz pārkāpēja rēķina, ja vien nav īpašu iemeslu tā nedarīt.
 IP.45. pants. Izpildraksti
 Katra Puse nodrošina, ka tad, ja pieņemts tiesas lēmums, kurā konstatēts intelektuālā īpašuma tiesību pārkāpums, tiesu iestādes var attiecībā uz pārkāpēju izdot izpildrakstu, kura nolūks ir aizliegt turpināt pārkāpumu. Katra Puse arī nodrošina, ka tiesu iestādes var izdot izpildrakstu pret starpniekiem, kuru pakalpojumus trešā persona izmanto, lai pārkāptu intelektuālā īpašuma tiesības.
 IP.46. pants. Alternatīvi pasākumi
 Katra Puse var noteikt, ka attiecīgos gadījumos un pēc tās personas pieprasījuma, uz kuru attiecas IP.44. pantā [Korektīvi pasākumi] vai IP.45. pantā [Izpildraksti] paredzētie pasākumi, tiesu iestādes šajos divos pantos paredzēto pasākumu piemērošanas vietā var likt izmaksāt naudas kompensāciju cietušajai personai, ja vainīgā persona ir rīkojusies neapzināti un bez nolaidības, ja attiecīgo pasākumu veikšana minētajai personai radītu nesamērīgu kaitējumu un ja naudas kompensācija cietušajai personai šķiet pieņemama.
 IP.47. pants. Zaudējumu atlīdzība
 1.Katra Puse nodrošina, ka tās tiesu iestādes pēc cietušās puses pieprasījuma piespriež pārkāpējam, kas ir apzināti iesaistījies pārkāpuma darbībā vai kam ir bijis pamats apzināties, ka iesaistās pārkāpuma darbība, maksāt tiesību subjektam atlīdzību, kura atbilst pārkāpuma dēļ tiesību subjektam radītā kaitējuma apmēram.
 2.Katra Puse nodrošina, ka tās tiesu iestādes, nosakot zaudējumus:
 a)
 ņem vērā visus attiecīgos aspektus, piemēram, cietušajai pusei radītās negatīvās ekonomiskās sekas, arī negūto peļņu, pārkāpēja negodīgi gūto peļņu un attiecīgos gadījumos arī citus elementus, kas nav ekonomiski faktori, piemēram, tiesību subjektam pārkāpuma rezultātā radīto morālo kaitējumu; vai
 b)
 attiecīgos gadījumos kā alternatīvu a) apakšpunktā minētajam var zaudējumu apmēru noteikt kā vienreizēju maksājumu, pamatojoties uz vismaz tādiem elementiem kā honorāru vai maksājumu summa, kas būtu saņemta, ja pārkāpējs būtu prasījis atļauju izmantot attiecīgās intelektuālā īpašuma tiesības.
 3.Ja pārkāpējs ir iesaistījies pārkāpuma darbībās neapzināti vai viņam nav bijis pamata to apzināties, katra Puse var noteikt, ka tiesu iestādes var dot rīkojumu atmaksāt cietušajai personai peļņu vai izmaksāt kompensāciju, kas var būt noteikta iepriekš.
 IP.48. pants. Tiesāšanās izdevumi
 Katra Puse nodrošina, ka pamatotus un samērīgus tiesāšanās izdevumus un citus izdevumus, kas radušies lietā uzvarējušai pusei, parasti sedz lietā zaudējusī puse, ja vien tas nav pretrunā taisnīguma principiem.
 IP.49. pants. Tiesas nolēmumu publicēšana
 Katra Puse nodrošina, ka tiesvedībā par intelektuālā īpašuma tiesību pārkāpumu tiesu iestādes pēc prasītāja lūguma un par pārkāpēja līdzekļiem var piemērot attiecīgus pasākumus informācijas izplatīšanai par tiesas nolēmumu, arī nolēmuma paziņošanai un publicēšanai pilnā vai daļējā veidā.
 IP.50. pants. Pieņēmums par autortiesībām vai īpašuma tiesībām
 3. nodaļā [Intelektuālā īpašuma tiesību izpilde] paredzēto pasākumu, procedūru un aizsardzības līdzekļu piemērošanas nolūkā:
 a)
 lai literāra vai mākslas darba autoru, ja nav pierādījumu par pretējo, uzskatītu par autoru, kas tādējādi ir tiesīgs sākt tiesvedību, ir pietiekami, ka autora vārds ierastā veidā tiek minēts darbā vai uz tā; un
 b)
 šā panta a) apakšpunktu mutatis mutandis piemēro blakustiesību subjektiem attiecībā uz to aizsargāto tiesību objektu.
 IP.51. pants. Administratīvās procedūras
 Ciktāl administratīvo procedūru lēmumu rezultātā var tikt noteikts kāds civiltiesiskās aizsardzības līdzeklis, šādas procedūras atbilst principiem, kas pēc būtības ir līdzvērtīgi šajā iedaļā norādītajiem.
 3. iedaļa. Civiltiesiskas procedūras un tiesiskās aizsardzības līdzekļi, kas saistīti ar komercnoslēpumu
 IP.52. pants. Civiltiesiskas procedūras un tiesiskās aizsardzības līdzekļi, kas saistīti ar komercnoslēpumu
 1.Katra Puse nodrošina, ka personām, kas piedalās IP.34. panta [Komercnoslēpumu aizsardzība] 1. punktā minētajā civiltiesiskajā procedūrā vai kam ir piekļuve dokumentiem, kuri veido daļu no minētās procedūras, nav atļauts izmantot un izpaust nevienu komercnoslēpumu vai varbūtēju komercnoslēpumu, par ko kompetentās tiesu iestādes, atbildot uz pienācīgi pamatotu ieinteresētas personas pieprasījumu, norādījušas, ka tas ir konfidenciāls, un kas šīm personām ir kļuvis zināms pēc šādas piedalīšanās vai piekļūšanas.
 2.Katra Puse nodrošina, ka 1. punktā minētais pienākums paliek spēkā pēc civiltiesvedības beigām tik ilgi, cik nepieciešams.
 3.Civiltiesiskajās procedūrās, kas minētas IP.34. panta [Komercnoslēpumu aizsardzība] 1. punktā, katra Puse nodrošina, ka tās tiesu iestādes ir pilnvarotas vismaz:
 a)
 norīkot pagaidu pasākumus saskaņā ar tās attiecīgajiem normatīvajiem aktiem, lai pārtrauktu un aizliegtu komercnoslēpuma izmantošanu vai izpaušanu kādā veidā, kas ir pretrunā godīgai komercpraksei;
 b)
 norīkot pasākumus saskaņā ar tās attiecīgajiem normatīvajiem aktiem, ar kuriem liek pārtraukt vai attiecīgā gadījumā aizliegt izmantot vai izpaust komercnoslēpumu tādā veidā, kas ir pretrunā godīgai komercpraksei;
 c)
 saskaņā ar tās attiecīgajiem normatīvajiem aktiem norīkot personai, kura ir ieguvusi, izmantojusi vai izpaudusi komercnoslēpumu kādā veidā, kas ir pretrunā godīgai komercpraksei, un kura zināja vai kurai būtu vajadzējis zināt, ka tā iegūst, izmanto vai izpauž komercnoslēpumu tādā veidā, kas ir pretrunā godīgai komercpraksei, samaksāt komercnoslēpuma turētājam zaudējumu atlīdzību, kas atbilst faktiskajam kaitējumam, kurš radies šādas komercnoslēpuma iegūšanas, izmantošanas vai izpaušanas rezultātā;
 d)
 veikt īpašus pasākumus, kuri vajadzīgi, lai saglabātu tāda komercnoslēpuma vai varbūtējā komercnoslēpuma konfidencialitāti, kas izmantots vai minēts IP.34. panta [Komercnoslēpumu aizsardzība] 1. punktā minētajās procedūrās. Šādi īpaši pasākumi saskaņā ar katras Puses attiecīgajiem normatīvajiem aktiem, ieskaitot tiesības uz aizstāvību, var ietvert iespēju pilnīgi vai daļēji ierobežot piekļuvi konkrētiem dokumentiem, ierobežot piekļuvi tiesas sēdēm un to attiecīgajiem ierakstiem vai protokoliem, darīt pieejamu tiesas lēmuma nekonfidenciālu versiju, kurā komercnoslēpumu saturošās daļas ir svītrotas vai rediģētas;
 e)
 noteikt sankcijas personām, kas piedalās tiesas procesā un kas nepilda vai atsakās izpildīt tiesas rīkojumus par komercnoslēpuma vai varbūtējā komercnoslēpuma aizsardzību.
 4.Katra Puse nodrošina, ka šajā pantā paredzētos pasākumus, procedūras vai tiesiskās aizsardzības līdzekļus noraida, ja komercnoslēpuma iespējamā iegūšana, izmantošana vai izpaušana, kas ir pretrunā godīgai komercpraksei, ir veikta saskaņā ar tās normatīvajiem aktiem šādos gadījumos:
 a)
 lai atklātu amatpārkāpumu, ļaunprātīgu rīcību vai nelikumīgu darbību sabiedrības vispārējo interešu aizsardzības nolūkā;
 b)
 informāciju izpauž darbinieki saviem pārstāvjiem šo pārstāvju pienākumu likumīgas īstenošanas ietvaros, un tas ir nepieciešams, lai minētie pārstāvji varētu likumīgi pildīt savas funkcijas;
 c)
 lai aizsargātu likumīgas intereses, kas atzītas minētās Puses normatīvajos aktos.
 4. iedaļa. Izpilde uz robežas
 IP.53. pants. Pasākumi uz robežām
 1.Attiecībā uz muitas kontrolē esošām precēm katra Puse pieņem vai patur spēkā kārtību, kādā tiesību subjekts var iesniegt pieprasījumu kompetentajai iestādei
 40
 atlikt aizdomīgo preču izlaišanu vai tās aizturēt. Šajā iedaļā “aizdomīgās preces” ir preces, par kurām ir aizdomas, ka tās pārkāpj preču zīmes, autortiesības un blakustiesības, ģeogrāfiskās izcelsmes norādes, patentus, funkcionālos modeļus, rūpnieciskos dizainparaugus, integrālshēmu konfigurācijas shēmas vai augu šķirņu aizsardzības tiesības.
 2.Katrai Pusei ir elektroniskas sistēmas, ar kurām muita var pārvaldīt apmierinātos vai reģistrētos pieprasījumus.
 3.Katra Puse nodrošina, ka tās kompetentās iestādes neiekasē maksu, kura segtu administratīvās izmaksas, kas rodas pieprasījuma apstrādē vai uzskaitē.
 4.Katra Puse nodrošina, ka tās kompetentās iestādes saprātīgā termiņā pieņem lēmumu par pieprasījumu apmierināšanu vai reģistrēšanu.
 5.Katra Puse nosaka, ka 1. punktā minētos pieprasījumus attiecina uz vairākiem sūtījumiem.
 6.Attiecībā uz muitas kontrolē esošām precēm katra Puse nodrošina, ka tās muitas dienesti pēc savas iniciatīvas var atlikt aizdomīgo preču izlaišanu vai tās aizturēt.
 7.Katra Puse nodrošina, ka tās muitas dienesti aizdomīgo preču identificēšanai izmanto riska analīzi.
 8.Katra Puse var atļaut tās muitas dienestiem pēc pieprasījuma sniegt tiesību subjektam informāciju par precēm, arī to aprakstu un faktisko vai aplēsto daudzumu, un, ja zināms, nosūtītāja, importētāja, eksportētāja vai saņēmēja vārdu/nosaukumu un adresi, kā arī to preču izcelsmes vai proveniences valsti, kuru izlaišana ir apturēta vai kuras ir aizturētas.
 9.Katrai Pusei ir procedūras, kas ļauj aizdomīgās preces iznīcināt bez iepriekšējas administratīvas procedūras vai tiesvedības pārkāpumu oficiālai konstatācijai, ja attiecīgās personas piekrīt vai neiebilst pret iznīcināšanu. Ja aizturētās preces netiek iznīcinātas, katra Puse nodrošina, ka, izņemot ārkārtas gadījumus, no šādām precēm atbrīvojas ārpus tirdzniecības aprites tā, lai izvairītos no kaitējuma tiesību subjektam.
 10.Katrai Pusei ir procedūras, kas ļauj ātri iznīcināt viltotu preču zīmju preces un pirātiskas preces, kuras sūta pasta vai kurjerpasta sūtījumos.
 11.Katra Puse nosaka, ka pēc muitas dienestu pieprasījuma piešķirtā vai reģistrētā pieteikuma turētājam ir pienākums atlīdzināt muitas dienestiem vai citām personām, kuras rīkojas muitas dienestu vārdā, visas izmaksas, kas tām radušās no brīža, kad preces ir aizturētas vai kad to izlaišana ir apturēta, ieskaitot izmaksas par preču uzglabāšanu, darbībām ar tām, kā arī visas izmaksas, kas saistītas ar preču iznīcināšanu vai likvidēšanu.
 12.Katra Puse var nolemt šo pantu nepiemērot tādu preču importam, ko tiesību subjekts laidis tirgū citā valstī vai kas laistas tirgū citā valstī ar tiesību subjekta piekrišanu. Puse var no šā panta piemērošanas jomas izslēgt nekomerciālas preces, kas atrodas ceļotāju personīgajā bagāžā.
 13.Katra Puse ļauj saviem muitas dienestiem uzturēt regulāru dialogu un veicināt sadarbību ar attiecīgajām ieinteresētajām personām un citām iestādēm, kas iesaistītas intelektuālā īpašuma tiesību piemērošanā.
 14.Puses sadarbojas aizdomīgu preču starptautiskās tirdzniecības jautājumā. Proti, Puses, ciktāl iespējams, apmainās ar svarīgu informāciju par aizdomīgu preču tirdzniecību, kas ietekmē otru Pusi.
 15.Neskarot citas sadarbības formas, Protokolu par savstarpējo administratīvo palīdzību muitas lietās piemēro tādu intelektuālā īpašuma tiesību normatīvo aktu pārkāpumiem, kuru piemērošana saskaņā ar šo pantu ir Puses muitas dienestu kompetencē.
 IP.54. pants. Saskanība ar GATT 1994 un TRIPS līgumu
 Muitas dienestiem veicot pasākumus uz robežas nolūkā nodrošināt intelektuālā īpašuma tiesību piemērošanu, neatkarīgi no tā, vai tas aplūkots šajā iedaļā, Puses nodrošina, ka pasākumi atbilst to saistībām saskaņā ar GATT 1994 un TRIPS līgumu, jo īpaši GATT 1994 V pantam un TRIPS līguma III daļas 41. pantam un 4. iedaļai.
 4. nodaļa. Citi noteikumi
 IP.55. pants. Sadarbība
 1.Puses sadarbojas, lai atbalstītu to saistību un pienākumu izpildi, ko tās uzņēmušās saskaņā ar šo sadaļu.
 2.Sadarbības jomas cita starpā ietver šādas darbības:
 a)
 informācijas apmaiņa par intelektuālā īpašuma tiesību tiesisko regulējumu un attiecīgajiem tiesību aizsardzības un piemērošanas noteikumiem;
 b)
 pieredzes apmaiņa par likumdošanas progresu, intelektuālā īpašuma tiesību izpildi un muitas, policijas, administratīvo un tiesu iestāžu veikto piemērošanu centrālajā un zemākā līmenī;
 c)
 koordinācija, arī ar citām valstīm, kuras nolūks ir novērst viltotu preču eksportu;
 d)
 tehniskā palīdzība, spēju veidošana, personāla apmaiņa un apmācība;
 e)
 intelektuālā īpašuma tiesību aizsardzība un aizstāvēšana un informācijas izplatīšana šajā sakarā, arī uzņēmēju aprindās un pilsoniskajā sabiedrībā;
 f)
 patērētāju un tiesību subjektu informēšana;
 g)
 iestāžu sadarbības uzlabošana, jo īpaši starp Pušu intelektuālā īpašuma aizsardzības iestādēm;
 h)
 sabiedrības izglītošana un sabiedrības izpratnes veicināšana par intelektuālā īpašuma tiesību aizsardzības un piemērošanas politiku;
 i)
 intelektuālā īpašuma tiesību aizsardzības un piemērošanas veicināšana publiskā un privātā sektora sadarbības ceļā, iesaistot mazos un vidējos uzņēmumus;
 j)
 iedarbīgu stratēģiju izstrāde ar mērķi noteikt mērķauditoriju un informēšanas programmas, kas palīdzētu palielināt patērētāju un plašsaziņas līdzekļu informētību par intelektuālā īpašuma tiesību pārkāpumu ietekmi, arī par draudiem veselībai un drošībai un par saistību ar organizēto noziedzību.
 3.Puses tieši vai ar Tirdzniecības specializētās intelektuālā īpašuma komitejas starpniecību uztur kontaktus visos jautājumos, kas saistīti ar šīs sadaļas īstenošanu un darbību.
 IP.56. pants. Brīvprātīgas ieinteresēto personu iniciatīvas
 Katra Puse cenšas veicināt ieinteresēto personu brīvprātīgas iniciatīvas, kuru nolūks ir samazināt intelektuālā īpašuma tiesību pārkāpumus, arī tiešsaistē un citās tirdzniecības vietās, koncentrējoties uz konkrētām problēmām un meklējot praktiskus risinājumus, kas ir reālistiski, līdzsvaroti, samērīgi un taisnīgi visām iesaistītajām personām, tai skaitā šādos veidos:
 a)
 katra Puse cenšas savā teritorijā sapulcināt ieinteresētās personas nolūkā veicināt brīvprātīgas iniciatīvas, kuru mērķis ir rast risinājumus un atrisināt domstarpības intelektuālā īpašuma tiesību aizsardzības un izpildes jomā un samazināt pārkāpumu skaitu;
 b)
 Puses tiecas savstarpēji apmainīties ar informāciju par centieniem veicināt ieinteresēto personu brīvprātīgas iniciatīvas to attiecīgajās teritorijās; un
 c)
 Puses cenšas veicināt atklātu dialogu un sadarbību starp Pušu ieinteresētajām personām un mudināt Pušu ieinteresētās personas kopīgi rast risinājumus un atrisināt domstarpības par intelektuālā īpašuma tiesību aizsardzību un piemērošanu un pārkāpumu skaita samazināšanu.
 IP.57. pants. Ar ģeogrāfiskās izcelsmes norādēm saistītā pārskatīšana
 Ņemot vērā attiecīgos noteikumus jebkurā iepriekšējā divpusējā līgumā starp Apvienoto Karalisti, no vienas puses, un Eiropas Savienību un Eiropas Atomenerģijas kopienu, no otras puses, Puses var kopīgi pielikt saprātīgas pūles, lai vienotos par noteikumiem attiecībā uz Pušu ģeogrāfiskās izcelsmes norāžu aizsardzību un faktisku piemērošanu vietējā līmenī.
 VI sadaļa. Publiskais iepirkums
 1. nodaļa. Darbības joma
 PPROC.1. pants. Mērķis
 Šīs sadaļas mērķis ir garantēt katras Puses piegādātājiem lielākas iespējas piedalīties publiskā iepirkuma procedūrās un uzlabot publiskā iepirkuma procedūru pārredzamību.
 PPROC.2. pants. Dažu Nolīguma par valsts iepirkumu noteikumu iekļaušana un aptvertais iepirkums
 1.
 Ar šo šajā sadaļā iekļauj Nolīguma par valsts iepirkumu (“GPA”) noteikumus, kas norādīti PPROC-1. pielikuma A iedaļā, ieskaitot katras Puses pielikumus GPA I papildinājumam.
 2.
 Šajā sadaļā “aptvertais iepirkums” ir iepirkums, kam piemēro GPA II pantu, un arī iepirkums, kas norādīts PPROC-1. pielikuma B iedaļā.
 3.
 Attiecībā uz aptverto iepirkumu katra Puse otras Puses piegādātājiem, precēm vai pakalpojumiem mutatis mutandis piemēro PPROC-1. pielikuma A iedaļā norādītos GPA noteikumus.
 2. nodaļa. Papildu noteikumi aptvertajam iepirkumam
 PPROC.3. pants. Elektronisko līdzekļu izmantošana iepirkumā
 1.
 Katra Puse nodrošina, ka tās iepirkuma veicēji aptverto iepirkumu īsteno, iespējami plašāk izmantojot elektroniskos līdzekļus.
 2.
 Uzskata, ka iepirkuma veicējs aptverto iepirkumu īsteno ar elektroniskiem līdzekļiem, ja iepirkuma veicējs izmanto elektroniskos informācijas un saziņas līdzekļus šādām vajadzībām:
 a)
 paziņojumu un iepirkuma dokumentācijas publicēšana iepirkuma procedūrās; un
 b)
 dalības pieteikumu un piedāvājumu iesniegšana.
 3.
 Izņemot īpašas situācijas, šādi elektroniskie informācijas un saziņas līdzekļi ir nediskriminējoši, vispārpieejami un sadarbspējīgi ar vispārlietotiem informācijas un komunikācijas tehnoloģiju produktiem, un tie neierobežo piekļuvi iepirkuma procedūrai.
 4.
 Katra Puse nodrošina, ka saskaņā ar tās tiesību aktiem tās iepirkuma veicēji saņem un apstrādā elektroniskos rēķinus.
 PPROC.4. pants. Elektroniskā publikācija
 Attiecībā uz aptverto iepirkumu visi paziņojumi par iepirkumu, ieskaitot paziņojumus par paredzētu iepirkumu, kopsavilkuma paziņojumus, paziņojumus par plānotu iepirkumu un paziņojumus par līguma slēgšanas tiesību piešķiršanu, ir bez maksas tieši pieejami elektroniskā veidā, izmantojot vienotu piekļuves punktu internetā.
 PPROC.5. pants. Apstiprinoši pierādījumi
 Katra Puse nodrošina, ka dalības pieteikumu iesniegšanas laikā vai piedāvājumu iesniegšanas laikā iepirkuma veicēji nepieprasa piegādātājiem iesniegt visus apstiprinošos pierādījumus vai to daļu, kas apliecina, ka tie neatrodas nevienā no situācijām, kurās piegādātāju var izslēgt, un atbilst dalības nosacījumiem, ja vien tas nav nepieciešams iepirkuma pareizai veikšanai.
 PPROC.6. pants. Dalības nosacījumi
 Katra Puse nodrošina, ka gadījumā, kad tās iepirkuma veicēji kā nosacījumu dalībai aptvertajā iepirkumā pieprasa piegādātājam pierādīt iepriekšēju pieredzi, tās neprasa, lai piegādātājam būtu šāda pieredze minētās Puses teritorijā.
 PPROC.7. pants. Reģistrācijas sistēmas un kvalificēšanas procedūras
 Puse, kurai ir izveidota piegādātāju reģistrācijas sistēma, nodrošina, ka ieinteresētie piegādātāji var pieprasīt reģistrāciju jebkurā laikā. Visus ieinteresētos piegādātājus, kas iesnieguši pieteikumu, saprātīgā termiņā informē par lēmumu apstiprināt vai noraidīt to pieprasījumu.
 PPROC.8. pants. Atlases konkurss
 Katra Puse nodrošina, ka gadījumā, kad iepirkuma veicējs izmanto atlases konkursa procedūru, iepirkuma veicējs izsūta uzaicinājumu iesniegt piedāvājumu tādam skaitam piegādātāju, kas ir pietiekams, lai nodrošinātu patiesu konkurenci, neietekmējot iepirkuma sistēmas darbības efektivitāti.
 PPROC.9. pants. Pārmērīgi zemas cenas
 Papildus GPA XV panta 6. punktam, ja iepirkuma veicējs saņem piedāvājumu, kura cena ir nesamērīgi zemāka par citos iesniegtajos piedāvājumos norādīto cenu, tas var arī apspriesties ar piegādātāju par to, vai cenā ir ņemta vērā subsīdiju piešķiršana.
 PPROC.10. pants. Vides, sociālie un darba apsvērumi
 Katra Puse nodrošina, ka tās iepirkuma veicēji visā iepirkuma procedūrā var ņemt vērā vides, darba un sociālos apsvērumus, ar noteikumu, ka minētie apsvērumi ir saderīgi ar 1. un 2. nodaļā paredzētajiem noteikumiem un ir norādīti paziņojumā par paredzētu iepirkumu vai citā paziņojumā, ko izmanto kā paziņojumu par paredzētu iepirkumu, vai iepirkuma dokumentācijā.
 PPROC.11. pants. Iekšējās pārskatīšanas procedūras
 1.
 Ja Puse izraugās neatkarīgu administratīvo iestādi saskaņā ar GPA XVIII panta 4. punktu, minētā Puse nodrošina, ka:
 (a)izraudzītās iestādes pārstāvji ir neatkarīgi, objektīvi un amata pildīšanas laikā brīvi no ārējas ietekmes;
 (b)izraudzītās iestādes pārstāvjus, viņiem esot amatā, nevar atbrīvot pret viņu gribu, izņemot gadījumu, kad viņu atbrīvošanu nosaka noteikumi, kas reglamentē izraudzīto iestādi, un
 (c)priekšsēdētājam vai vismaz vienam citam izraudzītās iestādes loceklim ir juridiskā un profesionālā kvalifikācija, kas ir līdzvērtīga kvalifikācijai, kāda nepieciešama tiesnešiem, juristiem vai citiem juridiskajiem ekspertiem, kuri ir kvalificēti saskaņā ar Puses normatīvajiem aktiem.
 2.
 Katra Puse pieņem vai atstāj spēkā procedūras, kuras nodrošina tūlītējus pagaidu pasākumus, kas saglabā piegādātājam iespēju piedalīties iepirkumā. Šādu GPA XVIII panta 7. punkta a) apakšpunktā noteiktu pagaidu pasākumu rezultātā var apturēt iepirkuma procesu vai, ja iepirkuma veicējs ir noslēdzis līgumu un Puse tā ir noteikusi — apturēt līguma izpildi. Procedūrās var paredzēt, ka, pieņemot lēmumu par to, vai šādi pasākumi jāpiemēro, var ņemt vērā sevišķi svarīgas nelabvēlīgās sekas attiecīgajām interesēm, ieskaitot sabiedrības intereses. Pamatojumu pasākumu nepiemērošanai sniedz rakstveidā.
 3.
 Ja piegādātājs, kas ir ieinteresēts vai piedalās iepirkumā, ir iesniedzis sūdzību 1. punktā minētajai izraudzītajai iestādei, katra Puse principā nodrošina, ka iepirkuma veicējs neslēdz līgumu, kamēr minētā izraudzītā iestāde saskaņā ar tās noteikumiem un procedūrām nav pieņēmusi lēmumu vai ieteikumu par sūdzību, kurā noteikti pagaidu pasākumi, korektīvi pasākumi vai kompensācija par zaudējumiem vai nodarīto kaitējumu, kā minēts 2., 5. un 6. punktā. Katra Puse var noteikt, ka nenovēršamos un pietiekami pamatotos apstākļos līgumu tomēr var noslēgt.
 4.
 Katra Puse var noteikt:
 (a)nogaidīšanas periodu starp lēmumu par līguma slēgšanas tiesību piešķiršanu un līguma noslēgšanu, lai dotu pietiekamu laiku neizraudzītajiem piegādātājiem izvērtēt, vai ir lietderīgi sākt pārskatīšanas procedūru, vai
 (b)pietiekamu laiku ieinteresētajam piegādātājam iesniegt sūdzību, kas var būt pamats līguma izpildes apturēšanai.
 5.
 Korektīvi pasākumi saskaņā ar GPA XVIII panta 7. punkta b) apakšpunktu var ietvert vienu vai vairākus no šiem pasākumiem:
 (a)diskriminējošu tehnisko, ekonomisko vai finansiālo specifikāciju svītrošana uzaicinājumā uz konkursu, līguma dokumentos vai citos dokumentos, kas attiecas uz konkursa procedūru, un jaunas iepirkuma procedūras veikšana;
 (b)iepirkuma procedūras atkārtošana, nemainot nosacījumus;
 (c)līgumslēgšanas tiesību piešķiršanas lēmuma atcelšana un jauna līgumslēgšanas tiesību piešķiršanas lēmuma pieņemšana;
 (d)līguma izbeigšana vai pasludināšana par spēkā neesošu; vai
 (e)citu pasākumu pieņemšana ar mērķi novērst 1. un 2. nodaļas noteikumu pārkāpumu, piemēram, rīkojums samaksāt konkrētu naudas summu, līdz pārkāpums tiek faktiski novērsts.
 6.
 Saskaņā ar GPA XVIII panta 7. punkta b) apakšpunktu katra Puse var noteikt kompensāciju par zaudējumiem vai nodarīto kaitējumu. Šajā sakarā, ja Puses pārskatīšanas iestāde nav tiesa un ja piegādātājs uzskata, ka ir pārkāpti vietējie normatīvie akti, ar kuriem īsteno 1. un 2. nodaļā noteiktās saistības, piegādātājs saskaņā ar Puses tiesu procedūrām var vērsties tiesā, arī nolūkā iegūt kompensāciju.
 7.
 Katra Puse pieņem vai atstāj spēkā nepieciešamās procedūras, ar kurām tiek faktiski īstenoti pārskatīšanas iestāžu lēmumi vai ieteikumi vai tiek faktiski izpildīti tiesu iestāžu nolēmumi pārsūdzības gadījumā.
 3. nodaļa. Valsts režīms ārpus aptvertā iepirkuma
 PPROC.12. pants. Definīcijas
 1.
 Šajā nodaļā Puses saskaņā ar šo nodaļu piešķirtais režīms nozīmē:
 a)
 attiecībā uz Apvienoto Karalisti – ne mazāk labvēlīgu režīmu kā vislabvēlīgākais režīms, ko līdzīgās situācijās piemēro Apvienotās Karalistes piegādātājiem; un
 b)
 attiecībā uz dalībvalsti – ne mazāk labvēlīgu režīmu kā vislabvēlīgāko režīmu, ko līdzīgās situācijās šajā dalībvalstī piemēro minētās dalībvalsts piegādātājiem.
 2.
 Šajā nodaļā Puses piegādātājs, kas ir juridiska persona, ir:
 a)
 attiecībā uz Savienību – juridiska persona, kas izveidota vai organizēta saskaņā ar Savienības vai vismaz vienas tās dalībvalsts tiesību aktiem un kas Savienības teritorijā veic būtisku uzņēmējdarbību, ko Savienība saskaņā ar savu paziņojumu PTO par Eiropas Kopienas dibināšanas līgumu (WT/REG39/1) saprot kā līdzvērtīgu LESD 54. pantā nostiprinātajam jēdzienam “faktiska un nepārtraukta saikne” ar dalībvalsts ekonomiku; un
 b)
 attiecībā uz Apvienoto Karalisti – juridiska persona, kas izveidota vai organizēta saskaņā ar Apvienotās Karalistes tiesību aktiem un ir iesaistīta būtiskā uzņēmējdarbībā Apvienotās Karalistes teritorijā.
 PPROC.13. pants. Valsts režīms vietējiem piegādātājiem
 1.
 Ikvienā iepirkumā Puses pasākuma rezultātā otras Puses piegādātājiem, kas veic uzņēmējdarbību Puses teritorijā, izveidojot, iegādājoties vai saglabājot juridisku personu, nedrīkst rasties mazāk labvēlīgs režīms par to, kādu minētā Puse piešķir līdzīgiem saviem piegādātājiem
 41
 .
 2.
 Uz šajā pantā paredzētā valsts režīma pienākuma piemērošanu joprojām attiecas GPA III pantā noteiktie drošības un vispārējie izņēmumi, pat ja iepirkums nav aptvertais iepirkums saskaņā ar šo sadaļu.
 4. nodaļa. Citi noteikumi
 PPROC.14. pants. Tirgus piekļuves saistību grozījumi un labojumi
 Katra Puse saskaņā ar procedūrām, kas noteiktas PPROC.15. [Grozījumi] līdz PPROC.18. pantā [PPROC-1. pielikuma iedaļas grozījumi], var grozīt vai labot savas tirgus piekļuves saistības, kas izklāstītas tās attiecīgajā apakšiedaļā PPROC-1. pielikuma B iedaļā.
 PPROC.15. pants. Grozījumi
 1.
 Puse, kas plāno grozīt PPROC-1. pielikuma B iedaļas apakšiedaļu:
 (a)rakstiski informē otru Pusi un
 (b)iekļauj paziņojumā priekšlikumu par atbilstīgiem kompensējošiem pielāgojumiem otrai Pusei, kuru nolūks ir saglabāt tirgus piekļuves saistību līmeni, kas pielīdzināms tam, kāds tas bijis pirms grozījuma.
 2.
 Neatkarīgi no 1. punkta b) apakšpunkta Pusei nav jānodrošina otrai Pusei kompensējoši pielāgojumi, ja ierosinātais grozījums attiecas uz iepirkuma veicēju, pār kuru Puse aptvertā iepirkuma jomā faktiski ir zaudējusi kontroli un ietekmi.
 Puses kontroli vai ietekmi pār iepirkuma veicēja īstenoto aptverto iepirkumu uzskata par faktiski zudušu, ja iepirkuma veicējs ir pakļauts konkurencei tirgos, kuriem piekļuve nav ierobežota.
 3. Otra Puse var iebilst pret 1. punkta a) apakšpunktā minēto grozījumu, ja tā apstrīd, ka:
 (a)kompensējoši pielāgojumi, kas ierosināti saskaņā ar 1. punkta b) apakšpunktu, ir adekvāti, lai saglabātu salīdzināmu savstarpēji saskaņoto tirgus piekļuves saistību līmeni; vai
 (b)grozījums attiecas uz iepirkuma veicēju, pār kuru Puse faktiski atcēlusi savu kontroli vai ietekmi, kā paredzēts 2. punktā.
 Otra Puse rakstiski iesniedz iebildumus 45 dienu laikā pēc 1. punkta a) apakšpunktā minētā paziņojuma saņemšanas vai arī tiek uzskatīts, ka tā ir pieņēmusi kompensējošos pielāgojumus vai grozījumus, arī šā nolīguma sestās daļas I sadaļas [Strīdu izšķiršana] vajadzībām.
 PPROC.16. pants. Labojumi
 1.
 Puse, kas plāno labot PPROC-1. pielikuma B iedaļas apakšiedaļu, par to rakstiski paziņo otrai Pusei.
 Šādas izmaiņas PPROC-1. pielikuma B iedaļas apakšiedaļā uzskata par labojumu, ar noteikumu, ka tās neietekmē savstarpēji saskaņotās tirgus piekļuves saistības, kas paredzētas šajā sadaļā:
 (a)izmaiņas iepirkuma veicēja nosaukumā;
 (b)divu vai vairāku minētajā apakšiedaļā uzskaitīto iepirkuma veicēju apvienošana; un
 (c)minētajā apakšiedaļā uzskaitīto iepirkuma veicēju sadalīšana divos vai vairākos iepirkuma veicējos, ko pievieno tajā pašā apakšiedaļā uzskaitītajiem iepirkuma veicējiem.
 2.
 Puse var paziņot otrai Pusei par iebildumu pret ierosinātajiem labojumiem 45 dienu laikā no paziņojuma saņemšanas dienas. Ja Puse iesniedz iebildumu, tā izklāsta iemeslus, kādēļ tā uzskata, ka ierosinātais labojums nav izmaiņas, kas paredzētas 1. punktā, un raksturo ierosinātā labojuma ietekmi uz šajā sadaļā paredzētajām abpusēji saskaņotajām tirgus piekļuves saistībām. Ja 45 dienu laikā pēc paziņojuma saņemšanas dienas šādi iebildumi netiek iesniegti rakstiski, uzskata, ka Puse ir piekritusi ierosinātajiem labojumiem.
 PPROC.17. pants. Konsultācijas un strīdu izšķiršana
 Ja Puse iebilst pret ierosinātajiem grozījumiem vai ierosinātajiem kompensējošajiem pielāgojumiem, kas minēti PPROC.15. pantā [Grozījumi], vai ierosinātajiem labojumiem, kas minēti PPROC.16. pantā [Labojumi], Puses cenšas atrisināt šo jautājumu konsultāciju ceļā. Ja 60 dienu laikā pēc iebilduma saņemšanas nav panākta vienošanās, Puse, kas vēlas grozīt vai labot savu apakšiedaļu PPROC-1. pielikuma B iedaļā, var nodot jautājumu strīda izšķiršanai saskaņā ar sestās daļas [Strīdu izšķiršana un horizontālie noteikumi] I sadaļu [Strīdu izšķiršana], lai noteiktu, vai iebildums ir pamatots.
 PPROC.18. pants. PPROC-1. pielikuma B iedaļas grozīšana
 Ja Puse neiebilst pret grozījumiem saskaņā ar PPROC.15. panta [Grozījumi] 3. punktu vai labojumiem saskaņā ar PPROC.16. panta [Labojumi] 2. punktu vai ja Puses savstarpēji vienojas par grozījumiem vai labojumiem konsultāciju ceļā, kā minēts PPROC.17. pantā [Konsultācijas un strīdu izšķiršana], vai ja jautājums ir noregulēts saskaņā ar sestās daļas [Strīdu izšķiršana un horizontālie noteikumi] I sadaļu [Strīdu izšķiršana], Partnerības padome groza PPROC-1. pielikuma B iedaļas attiecīgo apakšiedaļu, lai atspoguļotu attiecīgos grozījumus vai labojumus, vai kompensējošos pielāgojumus.
 PPROC.19. pants. Sadarbība
 1.
 Puses atzīst ieguvumus, ko var radīt sadarbība publiskā iepirkuma tirgu savstarpējās liberalizācijas veicināšanā plašākā starptautiskā mērogā.
 2.
 Puses viena otrai dara pieejamu gada statistiku par aptverto iepirkumu, ja tā ir tehniski pieejama.
 VII sadaļa. Mazie un vidējie uzņēmumi
 SME.1. pants. Mērķis
 Šīs sadaļas mērķis ir uzlabot mazo un vidējo uzņēmumu spēju gūt labumu no pirmā temata [Tirdzniecība].
 SME.2. pants. Informācijas apmaiņa
 1.
 Katra Puse izveido vai uztur publiski pieejamu tīmekļa vietni mazajiem un vidējiem uzņēmumiem, kurā ir informācija par pirmo tematu [Tirdzniecība], tostarp šāda:
 a)
 pirmā temata [Tirdzniecība] kopsavilkums;
 b)
 pirmā temata [Tirdzniecība] to noteikumu apraksts, kurus katra Puse uzskata par būtiskiem abu Pušu mazajiem un vidējiem uzņēmumiem, un
 c)
 jebkāda papildu informācija, kuru katra Puse uzskata par lietderīgu mazajiem un vidējiem uzņēmumiem, kas ir ieinteresēti gūt labumu no pirmā temata [Tirdzniecība].
 2.
 Katra Puse 1. punktā paredzētajā tīmekļa vietnē iekļauj interneta saiti uz:
 a)
 pirmā temata [Tirdzniecība] tekstu;
 b)
 otras Puses līdzvērtīgu tīmekļa vietni un
 c)
 to savu iestāžu tīmekļa vietnēm, kas pēc Puses ieskatiem varētu sniegtu noderīgu informāciju personām, kuras interesē tirdzniecība un darījumdarbība tās teritorijā.
 3.
 Katra Puse 1. punktā paredzētajā tīmekļa vietnē iekļauj interneta saiti uz tās iestāžu tīmekļa vietnēm, kurā ir informācija saistībā ar turpmāk minēto:
 a)
 muitas normatīvie akti, importa, eksporta un tranzīta procedūras, kā arī attiecīgās veidlapas, dokumenti un cita vajadzīgā informācija;
 b)
 normatīvie un administratīvie akti un procedūras attiecībā uz intelektuālā īpašuma tiesībām, tai skaitā ģeogrāfiskās izcelsmes norādēm;
 c)
 tehniskie normatīvie akti, tai skaitā vajadzības gadījumā atbilstības novērtēšanas obligātās procedūras un saites uz atbilstības novērtējuma struktūru sarakstiem gadījumos, kad trešās personas veikta atbilstības novērtēšana ir obligāta, kā tas paredzēts šā temata I sadaļas [Preču tirdzniecība] 4. nodaļā [Tehniskie šķēršļi tirdzniecībai];
 d)
 normatīvie akti par sanitārajiem un fitosanitārajiem pasākumiem saistībā ar importu un eksportu, kā paredzēts šā temata I sadaļas [Preču tirdzniecība] 3. nodaļā [Sanitārie un fitosanitārie jautājumi];
 e)
 normatīvie akti par publisko iepirkumu, vienoto piekļuves punktu internetā paziņojumiem par publisko iepirkumu, kā paredzēts šā temata VI sadaļā [Publiskais iepirkums] un citos attiecīgos minētās sadaļas noteikumos;
 f)
 uzņēmumu reģistrācijas procedūras un
 g)
 cita informācija, ko Puse uzskata par noderīgu mazajiem un vidējiem uzņēmumiem.
 4.
 Katra Puse 1. punktā minētajā tīmekļa vietnē iekļauj interneta saiti uz datubāzi, kurā meklēšanu veic elektroniski pēc tarifa nomenklatūras koda un kurā ir šāda informācija attiecībā uz piekļuvi tās tirgum:
 a)
 attiecībā uz tarifa pasākumiem un ar tarifiem saistītu informāciju:
 i)
 muitas nodokļu un kvotu likmes, tai skaitā vislielākās labvēlības režīms, likmes attiecībā uz valstīm, kam nav piešķirts vislielākās labvēlības režīms, un preferenciālās likmes un tarifa likmes kvotas;
 ii)
 akcīzes nodokļi;
 iii)
 nodokļi (pievienotās vērtības nodoklis/pārdošanas nodoklis);
 iv)
 muitas vai citas maksas, tai skaitā konkrētiem produktiem piemērojamas nodevas;
 v)
 izcelsmes noteikumi, kā paredzēts šā temata I sadaļas [Preču tirdzniecība] 2. nodaļā [Izcelsmes noteikumi];
 vi)
 nodokļu atmaksa, atlikšana vai cita veida atbalsts, kura rezultātā samazina vai atmaksā muitas nodokļus vai atbrīvo no tiem;
 vii)
 kritēriji, ko izmanto preces muitas vērtības noteikšanai; kā arī
 viii)
 citi tarifa pasākumi;
 b)
 attiecībā uz netarifa pasākumiem, kas saistīti ar tarifu nomenklatūru:
 i)
 importa procedūrām nepieciešamā informācija; kā arī
 ii)
 ar netarifa pasākumiem saistītā informācija.
 5.
 Katra Puse regulāri vai pēc otras Puses lūguma atjaunina 1.-4. punktā minēto informāciju un saites savā tīmekļa vietnē, lai nodrošinātu, ka šāda informācija un saites ir atjauninātas un precīzas.
 6.
 Katra Puse nodrošina, ka 1.-4. punktā minētā informācija un saites ir sniegtas piemērotā veidā, lai tās izmantotu mazie un vidējie uzņēmumi. Katra Puse cenšas nodrošināt, ka informācija ir pieejama angļu valodā.
 7.
 Par piekļuvi informācijai, kas sniegta saskaņā ar 1.-4. punktu, nevienai Pušu personai netiek prasīta maksa.
 SME.3. pants. Mazo un vidējo uzņēmumu kontaktpunkti
 1.
 Katra Puse, šim nolīgumam stājoties spēkā, norīko kontaktpunktu, kurš pilda šajā pantā uzskaitītās funkcijas, un paziņo otrai Pusei tā kontaktinformāciju. Puses nekavējoties informē viena otru par visām izmaiņām minētajā kontaktinformācijā.
 2.
 Pušu mazo un vidējo uzņēmumu kontaktpunkti veic šādas funkcijas:
 a)
 cenšas nodrošināt, ka mazo un vidējo uzņēmumu vajadzības tiek ņemtas vērā, īstenojot pirmo tematu [Tirdzniecība], un ka abu Pušu mazie un vidējie uzņēmumi var izmantot pirmā temata [Tirdzniecība] priekšrocības;
 b)
 apsver veidus, kā nostiprināt Pušu sadarbību mazajiem un vidējiem uzņēmumiem nozīmīgos jautājumos ar mērķi palielināt mazo un vidējo uzņēmumu iespējas nodarboties ar tirdzniecību un investīcijām;
 c)
 nodrošina, ka SME.2. pantā [Informācijas apmaiņa] minētā informācija ir atjaunināta, precīza un būtiska maziem un vidējiem uzņēmumiem. Ar mazo un vidējo uzņēmumu kontaktpunkta starpniecību katra Puse var ierosināt papildu informāciju, ko otra Puse var iekļaut savās tīmekļa vietnēs, kuras jāuztur saskaņā ar SME.2. pantu [Informācijas apmaiņa];
 d)
 izskata ikvienu mazajiem un vidējiem uzņēmumiem nozīmīgu jautājumu saistībā ar pirmā temata [Tirdzniecība] īstenošanu, tai skaitā:
 i)
 apmainās ar informāciju, lai palīdzētu Partnerības padomei veikt tās uzdevumu pārraudzīt un īstenot tos pirmā temata [Tirdzniecība] aspektus, kas saistīti ar mazajiem un vidējiem uzņēmumiem;
 ii)
 palīdz specializētajām komitejām, kopīgajām darba grupām un kontaktpunktiem, kas izveidoti ar šo nolīgumu, izskatīt mazajiem un vidējiem uzņēmumiem nozīmīgus jautājumus;
 e)
 periodiski ziņo par savām darbībām, kas īstenotas kopīgi vai atsevišķi, Partnerības padomei izskatīšanai; kā arī
 f)
 pēc Pušu vienošanās izskata ikvienu citu jautājumu, kas izriet no nolīguma un skar mazos un vidējos uzņēmumus.
 3.
 Pušu mazo un vidējo uzņēmumu kontaktpunkti pilda savas funkcijas, izmantojot Pušu noteiktos saziņas kanālus, kas var ietvert elektronisko pastu, videokonferences vai citus līdzekļus. Attiecīgā gadījumā tie var arī tikties klātienē.
 4.
 Mazo un vidējo uzņēmumu kontaktpunkti, pildot savas funkcijas, attiecīgā gadījumā var censties sadarboties ar ekspertiem un ārējām organizācijām.
 SME.4. pants. Saistība ar sesto daļu
 Šai sadaļai nepiemēro sestās daļas [Strīdu izšķiršana un horizontālie noteikumi] I sadaļu [Strīdu izšķiršana].
 VIII sadaļa. Enerģija
 1. nodaļa. Vispārīgi noteikumi
 ENER.1. pants. Mērķi
 Šīs sadaļas mērķi ir veicināt tirdzniecību un investīcijas starp Pusēm enerģijas un izejvielu jomās un atbalstīt piegādes drošību un vides ilgtspēju, īpaši sniedzot ieguldījumu cīņā pret klimata pārmaiņām šajās jomās.
 ENER.2. pants. Definīcijas
 1.
 Šajā sadaļā piemēro šādas definīcijas:
 (a)“Energoregulatoru sadarbības aģentūra” ir aģentūra, kas izveidota ar Eiropas Parlamenta un Padomes 2019. gada 5. jūnija Regulu (ES) 2019/942, ar ko izveido Eiropas Savienības Energoregulatoru sadarbības aģentūru
 42
 ;
 (b)“atļauja” ir tāda atļauja, licence, koncesija vai līdzīgs administratīvs vai līgumisks instruments, ar ko Puses kompetentā iestāde pilnvaro kādu subjektu veikt konkrētu saimniecisko darbību tās teritorijā;
 (c)“balansēšana” ir:
 (I)attiecībā uz elektroenerģijas sistēmām — visas darbības un procesi visos laikposmos, ar kuru palīdzību elektroenerģijas pārvades sistēmu operatori pastāvīgi nodrošina sistēmas frekvences uzturēšanu iepriekš noteiktā stabilitātes diapazonā un vajadzīgo rezervju apjoma atbilstību nepieciešamajai kvalitātei;
 (II)attiecībā uz gāzes sistēmām — darbības, ko gāzes pārvades sistēmu operatori veic, lai mainītu gāzes plūsmas virzienu uz pārvades tīklu vai no tā, izņemot tās darbības, kas saistītas ar gāzi, ko neuzskaita kā izvadītu no sistēmas, un pārvades sistēmas operatora izmantoto gāzi sistēmas darbības nodrošināšanai;
 (d)“sadale” ir:
 (I)attiecībā uz elektroenerģiju — elektroenerģijas transportēšana augstsprieguma, vidēja sprieguma un zemsprieguma sadales sistēmās nolūkā to piegādāt patērētājiem, bet neietver piegādi;
 (II)attiecībā uz gāzi — dabasgāzes transportēšana vietējos vai reģionālos gāzes cauruļvadu tīklos, lai to piegādātu patērētājiem, bet neietver piegādi;
 (e)“sadales sistēmas operators” ir fiziska vai juridiska persona, kas ir atbildīga par elektroenerģijas vai gāzes sadales sistēmas darbību, uzturēšanas nodrošināšanu un vajadzības gadījumā attīstību noteiktā teritorijā un attiecīgā gadījumā par tās starpsavienošanu ar citām sistēmām un par sistēmas spēju ilgtermiņā apmierināt saprātīgu elektroenerģijas vai gāzes sadales pieprasījumu;
 (f)“elektroenerģijas starpsavienotājs” ir pārvades līnija:
 (I)starp Pusēm, izņemot jebkuru šādu līniju, kas pilnībā atrodas vienotajā elektroenerģijas tirgū Īrijā un Ziemeļīrijā;
 (II)starp Lielbritāniju un vienoto elektroenerģijas tirgu Īrijā un Ziemeļīrijā, kas neietilpst i) daļas tvērumā;
 (g)“energoprodukti” ir ENER-1. pielikumā ar attiecīgo Harmonizētās sistēmas (HS) kodu uzskaitītās preces, no kurām tiek ražota enerģija;
 (h)“subjekts” ir jebkura fiziska persona, juridiska persona vai uzņēmums, vai to grupa;
 (i)“gāzes starpsavienotājs” ir pārvades līnija, kas šķērso Pušu robežu vai plešas tai pāri;
 (j)“ražošana” ir elektroenerģijas ražošana;
 (k)“ogļūdeņraži” ir ENER-1. pielikumā ar attiecīgo HS kodu uzskaitītās preces.
 (l)“starpsavienojuma punkts” attiecībā uz gāzi ir fizisks vai virtuāls punkts, kas savieno Savienības un Apvienotās Karalistes ieejas-izejas sistēmas vai savieno ieejas-izejas sistēmu ar starpsavienotāju, ciktāl uz šiem punktiem attiecas rezervēšanas procedūras, ko izpilda tīkla lietotāji;
 (m)“izejvielas” ir ENER-1. pielikumā ar attiecīgo HS nodaļu uzskaitītās preces.
 (n)“atjaunojamo energoresursu enerģija” ir enerģijas veids, tai skaitā elektroenerģija, kas iegūts no atjaunojamiem nefosilajiem energoresursiem;
 (o)“standarta jaudas produkts” ir attiecībā uz gāzi noteikts transportēšanas jaudas apjoms konkrētā laikposmā un konkrētā starpsavienojuma punktā;
 (p)“pārvade” ir:
 (I)attiecībā uz elektroenerģiju — elektroenerģijas transportēšana ļoti augsta sprieguma un augstsprieguma sistēmā nolūkā to piegādāt patērētājiem vai izplatītājiem, bet neietver piegādi;
 (II)attiecībā uz gāzi — dabasgāzes transportēšana tīklā, ko galvenokārt veido augstspiediena cauruļvadi, kuri nav augšposma cauruļvadu tīkls, kā arī nav daļa no augstspiediena cauruļvadiem, kurus galvenokārt lieto vietējai dabasgāzes sadalei, lai to piegādātu patērētājiem, bet neietverot piegādi;
 (q)“pārvades sistēmas operators” ir fiziska vai juridiska persona, kas veic pārvades funkciju vai atbild par elektroenerģijas vai gāzes pārvades sistēmas darbību, uzturēšanas nodrošināšanu un vajadzības gadījumā attīstību konkrētā teritorijā un attiecīgā gadījumā par tās starpsavienošanu ar citām sistēmām un attiecīgi par sistēmas spēju ilgtermiņā apmierināt saprātīgu elektroenerģijas vai gāzes transportēšanas pieprasījumu;
 (r)“augšposma cauruļvadu tīkls” ir jebkāds cauruļvads vai cauruļvadu tīkls, ko ekspluatē vai būvē naftas vai gāzes ražošanas projekta satvarā vai izmanto, lai pārvadītu dabasgāzi no viena vai vairākiem tādiem projektiem uz pārstrādes iekārtu vai termināli, vai pēdējo piekrastes termināli;
 2.
 Šajā sadaļā atsauces uz “nediskriminējoši” un “nediskrimināciju” nozīmē lielākās labvēlības režīmu, kā definēts SERVIN.2.4. pantā [Lielākās labvēlības režīms] un SERVIN.3.5. pantā [Lielākās labvēlības režīms], un valsts režīmu, kā definēts SERVIN. 2.3. pantā [Valsts režīms] un SERVIN 3.4. pantā [Valsts režīms], kā arī režīms saskaņā ar noteikumiem, kas nav mazāk labvēlīgi par tiem, kādus līdzīgās situācijās piešķir jebkuram citam līdzīgam subjektam.
 ENER.3. pants. Saistība ar pārējām sadaļām
 1. Enerģētikai un izejvielām piemēro II sadaļas 2. nodaļu [Investīciju liberalizācija] un 3. nodaļu [Pakalpojumu pārrobežu tirdzniecība]. Ja pastāv neatbilstība starp šo sadaļu un II sadaļu [Pakalpojumi un investīcijas] un SERVIN-1. līdz SERVIN-6. pielikumiem, prevalē II sadaļa [Pakalpojumi un investīcijas] un SERVIN-1. līdz SERVIN-6. pielikumi.
 2. GOODS.4.A panta [Tranzīta brīvība] nolūkos, ja puse uztur vai ievieš dabasgāzes vai elektroenerģijas virtuālās tirdzniecības sistēmu, izmantojot cauruļvadus vai elektroenerģijas tīklus, proti, sistēmu, kas neprasa tranzītā pārvadītās dabasgāzes vai elektroenerģijas fizisko identifikāciju, bet kuras pamatā ir ielaides un izlaides ieskaita sistēma, uzskata, ka starptautiskajam tranzītam vispiemērotākie maršruti, kā minēts šajā pantā, ietver šādu virtuālo tirdzniecību.
 3. Piemērojot XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļu [Subsīdiju kontrole], piemēro arī ENER-2. pielikumu. XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļa [Subsīdiju kontrole] attiecas uz ENER-2. pielikumu. Uz strīdiem, kas Pušu starpā rodas saistībā ar ENER-2. pielikuma interpretāciju un piemērošanu, attiecina XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļas 3.13. pantu [Strīdu izšķiršana].
 ENER.4. pants. Principi
 Atbilstoši šā nolīguma noteikumiem katra Puse patur tiesības pieņemt, paturēt spēkā un īstenot pasākumus, kas nepieciešami, lai sasniegtu likumīgus sabiedriskās politikas mērķus, piemēram, nodrošinātu energoproduktu un izejvielu piegādi, aizsargātu sabiedrību, vidi, tostarp cīnītos pret klimata pārmaiņām, aizsargātu sabiedrības veselību un patērētājus un veicinātu drošību un drošumu.
 2. nodaļa. Elektroenerģija un gāze
 1. iedaļa. Konkurence elektroenerģijas un gāzes tirgos
 ENER.5. pants. Konkurence tirgos un nediskriminācija
 1.Lai panāktu godīgu konkurenci, katra Puse nodrošina, ka tās tiesiskais regulējums attiecībā uz elektroenerģijas vai dabasgāzes ražošanu, pārvadi, sadali vai piegādi ir nediskriminējošs noteikumu, maksu un režīma ziņā.
 2.Katra Puse nodrošina, ka patērētāji paši var brīvi izvēlēties elektroenerģijas vai dabasgāzes piegādātāju to attiecīgajos mazumtirdzniecības tirgos saskaņā ar piemērojamajiem normatīvajiem aktiem.
 3.Neskarot katras Puses tiesības noteikt kvalitātes prasības, šīs nodaļas noteikumus, kas attiecas uz dabasgāzi, piemēro arī biogāzei un no biomasas iegūtai gāzei vai citu veidu gāzei, ciktāl tādu gāzi var tehniski un droši ievadīt un transportēt dabasgāzes sistēmā.
 4.Šo pantu nepiemēro pārrobežu tirdzniecībai, un tas neskar katras Puses tiesības reglamentēt, lai sasniegtu likumīgus sabiedriskās politikas mērķus, pamatojoties uz objektīviem un nediskriminējošiem kritērijiem.
 ENER.6. pants. Noteikumi par elektroenerģijas un gāzes vairumtirgiem
 1.Katra Puse nodrošina, ka elektroenerģijas un dabasgāzes vairumcenas atspoguļo faktisko piedāvājumu un pieprasījumu. Šajā nolūkā katra Puse nodrošina, ka elektroenerģijas un dabasgāzes vairumtirgu noteikumi:
 (a)veicina brīvu cenu veidošanos;
 (b)nenosaka nekādus tirdzniecību ierobežojošus tehniskus limitus cenu noteikšanai;
 (c)rada apstākļus efektīvai elektroenerģijas ražošanas aktīvu, enerģijas uzkrāšanas un pieprasījumreakcijas dispečēšanai un elektroenerģijas sistēmas efektīvai izmantošanai;
 (d)rada apstākļus dabasgāzes sistēmas efektīvai izmantošanai; un
 (e)rada apstākļus atjaunojamo energoresursu elektroenerģijas integrēšanai un nodrošina efektīvu un drošu elektroenerģijas sistēmas darbību un attīstību.
 2.Katra Puse nodrošina, ka balansēšanas tirgi ir organizēti tā, lai nodrošinātu:
 (a)nediskrimināciju dalībnieku vidū un šiem dalībniekiem nodrošinātu nediskriminējošu piekļuvi;
 (b)to, ka pakalpojumi tiek definēti pārredzami;
 (c)to, ka pakalpojumi tiek iepirkti pārredzamā tirgū balstītā veidā, ņemot vērā jauno tehnoloģiju ienākšanu; un
 (d)to, ka atjaunojamo energoresursu enerģijas ražotājiem piemēro saprātīgus un nediskriminējošus noteikumus, iepērkot produktus un pakalpojumus.
 Puse var nolemt nepiemērot c) apakšpunktu, ja balansēšanas pakalpojumu tirgū trūkst konkurences.
 3.Katra Puse nodrošina, ka jebkurš jaudas mehānisms elektroenerģijas tirgos ir skaidri definēts, pārredzams, samērīgs un nediskriminējošs. Nevienai no pusēm netiek prasīts atļaut jaudai, kas izvietota otras Puses teritorijā, piedalīties kādā jaudas mehānismā tās elektroenerģijas tirgos.
 4.Katra Puse novērtē pasākumus, kas nepieciešami, lai veicinātu atjaunojamo energoresursu gāzes integrēšanu.
 5.Šis pants neskar katras Puses tiesības reglamentēt, lai sasniegtu likumīgus sabiedriskās politikas mērķus, pamatojoties uz objektīviem un nediskriminējošiem kritērijiem.
 ENER.7. pants. Tirgus ļaunprātīgas izmantošanas aizliegums elektroenerģijas un gāzes vairumtirgos
 1.Katra Puse aizliedz tirgus manipulāciju un iekšējās informācijas ļaunprātīgu izmantošanu darījumos elektroenerģijas un dabasgāzes vairumtirgos, tai skaitā ārpusbiržas tirgos, elektroenerģijas un dabasgāzes biržās un tirgos elektroenerģijas un dabasgāzes, jaudu, balansēšanas un papildpakalpojumu tirdzniecībai visos laikposmos, tostarp nākotnes, nākamās dienas un tekošās dienas tirgos.
 2.Katra Puse uzrauga tirdzniecības darbību šajos tirgos, lai atklātu un novērstu tirdzniecību, kuras pamatā ir iekšējās informācijas ļaunprātīga izmantošana un tirgus manipulācija.
 3.Puses sadarbojas, tostarp saskaņā ar ENER.20. pantu [Sadarbība starp regulatīvajām iestādēm], lai atklātu un novērstu tirdzniecību, kuras pamatā ir iekšējās informācijas ļaunprātīga izmantošana un tirgus manipulācija, un attiecīgā gadījumā var apmainīties ar informāciju, tai skaitā par tirgus uzraudzības un izpildes pasākumiem.
 ENER.8. pants. Trešo personu piekļuve pārvades un sadales tīkliem
 1.Katra Puse nodrošina tādas sistēmas ieviešanu, kas trešām personām dod piekļuvi pārvades un sadales tīkliem saskaņā ar publicētiem tarifiem, kuri tiek piemēroti objektīvi un nediskriminējoši.
 2.Neskarot ENER.4. pantu [Principi], katra Puse nodrošina, ka pārvades un sadales sistēmu operatori tās teritorijā piešķir piekļuvi savām pārvades vai sadales sistēmām subjektiem šīs Puses tirgū saprātīgā laikposmā no dienas, kad iesniegts piekļuves pieprasījums.
 Katra Puse nodrošina, ka pārvades sistēmu operatori attiecībā uz pieslēgumu elektroenerģijas tīklam un tā izmantošanu izturas pret atjaunojamo energoresursu enerģijas ražotājiem saskaņā ar saprātīgiem un nediskriminējošiem noteikumiem.
 Pārvades vai sadales sistēmas operators var atteikt piekļuvi, ja tam nav vajadzīgās jaudas. Visus šādus atteikumus pienācīgi pamato.
 3.Neskarot likumīgus sabiedriskās politikas mērķus, katra Puse nodrošina, ka maksas, ko pārvades un sadales sistēmu operatori piemēro subjektiem šīs Puses tirgū par piekļuvi tīkliem, pieslēgšanos tiem vai to izmantošanu, un attiecīgā gadījumā maksas par saistītiem tīkla pastiprinājumiem, ir izmaksas pienācīgi atspoguļojošas un pārredzamas. Katra Puse nodrošina, ka tiek publicēti noteikumi, nosacījumi, tarifi un visa tāda informācija, kas var būt nepieciešama, lai efektīvi īstenotu tiesības piekļūt pārvades un sadales sistēmām un tās izmantot.
 4.Katra Puse nodrošina, ka 1. un 3. punktā minētos tarifus un maksas subjektiem šīs Puses tirgū piemēro nediskriminējoši.
 ENER.9. pants. Sistēmas darbība un pārvades tīklu operatoru nodalīšana
 1.Katra Puse nodrošina, ka pārvades sistēmu operatori veic savas funkcijas pārredzami un nediskriminējoši.
 2.Katra Puse īsteno tādu kārtību pārvades sistēmu operatoriem, kas efektīvi novērš visus interešu konfliktus, kuri rodas tāpēc, ka viena un tā pati persona īsteno kontroli pār pārvades sistēmas operatoru un ražotāju vai piegādātāju.
 ENER.10. pants. Sabiedriskās politikas mērķi trešo personu piekļuvei un īpašumtiesību nodalīšana
 1.Ja tas nepieciešams likumīga sabiedriskās politikas mērķa sasniegšanai un pamatojoties uz objektīviem kritērijiem, Puse var nolemt nepiemērot ENER.8. pantu [Trešo personu piekļuve pārvades un sadales tīkliem] un ENER.9. pantu [Sistēmas darbība un pārvades tīklu operatoru nodalīšana]:
 (a)jauniem vai izolētiem tirgiem vai sistēmām;
 (b)infrastruktūrai, kas atbilst ENER-3. pielikumā izklāstītajiem nosacījumiem.
 2.
 Ja tas nepieciešams likumīga sabiedriskās politikas mērķa sasniegšanai un pamatojoties uz objektīviem kritērijiem, katra Puse var nolemt nepiemērot ENER.5. pantu [Konkurence tirgos un nediskriminācija] un ENER.6. pantu [Noteikumi par elektroenerģijas un gāzes vairumtirgiem]:
 (a)maziem vai izolētiem elektroenerģijas tirgiem vai sistēmām;
 (b)maziem, jauniem vai izolētiem dabasgāzes tirgiem vai sistēmām.
 ENER.11. pants. Spēkā esošie atbrīvojumi starpsavienotājiem
 Katra Puse nodrošina, ka atbrīvojumus, kas starpsavienojumiem starp Savienību un Apvienoto Karalisti piešķirti ar Eiropas Parlamenta un Padomes Regulas (ES) 2019/943
 43
 63. pantu un ar tiesību aktiem, ar kuriem to attiecīgajās jurisdikcijās transponē Eiropas Parlamenta un Padomes Direktīvas 2009/73/EK
 44
 36. pantu un kuru noteikumi ir spēkā pēc pārejas perioda beigām, turpina piemērot saskaņā ar Pušu attiecīgo jurisdikciju tiesību aktiem un piemērojamajiem noteikumiem.
 ENER.12. pants. Neatkarīga regulatīvā iestāde
 1.Katra Puse nodrošina, ka tiek izraudzīta un uzturēta darbībā neatkarīga elektroenerģijas un gāzes regulatīvā iestāde vai iestādes, kam ir šādas pilnvaras un pienākumi:
 (a)noteikt vai apstiprināt tarifus, maksas un nosacījumus attiecībā uz piekļuvi ENER.8. pantā [Trešo personu piekļuve pārvades un sadales tīkliem] minētajiem tīkliem un to pamatā esošās metodoloģijas;
 (b)nodrošināt atbilstību ENER.9. pantā [Sistēmas darbība un pārvades tīklu operatoru nodalīšana] un ENER.10. pantā [Sabiedriskās politikas mērķi un trešo personu piekļuves un īpašumtiesību nodalīšana] minētajai kārtībai;
 (c)pieņemt saistošus lēmumus vismaz saistībā ar a) un b) apakšpunktu;
 (d)noteikt efektīvus tiesiskās aizsardzības līdzekļus.
 2.Veicot šos pienākumus un īstenojot šīs pilnvaras, neatkarīga regulatīvā iestāde vai iestādes rīkojas objektīvi un pārredzami.
 2. iedaļa. Tirdzniecība, izmantojot starpsavienotājus
 ENER.13. pants. Elektroenerģijas starpsavienotāju efektīva izmantošana
 1.Lai nodrošinātu elektroenerģijas starpsavienotāju efektīvu izmantošanu un mazinātu šķēršļus tirdzniecībai starp Savienību un Apvienoto Karalisti, katra Puse nodrošina, ka:
 (a)elektroenerģijas starpsavienotāju jaudas piešķiršana un pārslodzes vadība ir tirgū balstīta, pārredzama un nediskriminējoša;
 (b)elektroenerģijas starpsavienotāju maksimālais jaudas līmenis tiek darīts pieejams, ievērojot
 (I)nepieciešamību nodrošināt drošu sistēmas darbību; un
 (II)sistēmu visefektīvāko izmantošanu;
 (c)elektroenerģijas starpsavienotāja jaudu var samazināt tikai ārkārtas situācijās, un jebkāda šāda samazināšana notiek nediskriminējošā veidā;
 (d)šā panta mērķu atbalstam publicē informāciju par jaudas aprēķinu;
 (e)nav noteiktas tīkla maksas par atsevišķiem darījumiem elektroenerģijas starpsavienotājos un rezerves cenas par to izmantošanu;
 (f)jaudas piešķiršanu un pārslodzes vadību elektroenerģijas starpsavienotājos koordinē starp attiecīgajiem Savienības pārvades sistēmu operatoriem un Apvienotās Karalistes pārvades sistēmu operatoriem; šādā koordinācijā ietilpst tādas kārtības izstrāde, kas nepieciešama stabilu un efektīvu rezultātu sasniegšanai visos attiecīgajos laikposmos, proti, nākotnes, nākamās dienas, tekošās dienas un balansēšanas laikposmos; un
 (g)jaudas piešķiršanas un pārslodzes vadības kārtība veicina labvēlīgus apstākļus ekonomiski efektīvu elektroenerģijas starpsavienojumu attīstībai un investīcijām tajos.
 2.Šā panta 1. punkta f) apakšpunktā minētā koordinācija un kārtība neietver Apvienotās Karalistes pārvades sistēmu operatoru dalību Savienības jaudas piešķiršanas un pārslodzes vadības procedūrās un nenozīmē to.
 3.Katra Puse veic vajadzīgos pasākumus, lai nodrošinātu, ka pēc iespējas drīz tiek noslēgts daudzpusējs nolīgums saistībā ar kompensāciju par izmaksām, kas rodas, pārvadot pārrobežu elektroenerģijas plūsmas starp:
 (a)pārvades sistēmu operatoriem, kas piedalās pārvades sistēmu operatoru savstarpējā kompensāciju mehānismā, kurš izveidots ar Komisijas Regulu (ES) Nr. 838/2010
 45
 ; un
 (b)Apvienotās Karalistes pārvades sistēmu operatoriem.
 4.Šā panta 3. punktā minētā daudzpusējā nolīguma mērķis ir nodrošināt, ka:
 (a)Apvienotās Karalistes pārvades sistēmu operatoriem piemēro līdzvērtīgu režīmu kā pārvades sistēmas operatoram valstī, kas piedalās pārvades sistēmu operatoru savstarpējā kompensāciju mehānismā; un
 (b)režīms, ko piemēro Apvienotās Karalistes pārvades sistēmu operatoriem, nav labvēlīgāks salīdzinājumā ar režīmu, ko piemērotu pārvades sistēmas operatoram, kas piedalās pārvades sistēmu operatoru savstarpējā kompensāciju mehānismā.
 5.Neatkarīgi no 1. punkta e) apakšpunkta, kamēr nav noslēgts 3. punktā minētais daudzpusējs nolīgums, pārvades sistēmas izmantošanas maksu var iekasēt par plānotu importu un eksportu starp Savienību un Apvienoto Karalisti.
 14. pants. Elektroenerģijas tirdzniecības kārtība visos laikposmos
 1.
 Attiecībā uz jaudas piešķiršanu un pārslodzes vadību nākamās dienas posmā Specializētā enerģētikas komiteja prioritārā kārtā saskaņā ar ENER.19. pantu [Pārvades sistēmu operatoru sadarbība] veic vajadzīgos pasākumus, kas nepieciešami, lai nodrošinātu, ka pārvades sistēmu operatori konkrētā grafikā izstrādā kārtību, kurā izklāstītas tehniskās procedūras saskaņā ar ENER-4. pielikumu.
 2.
 Ja Specializētā enerģētikas komiteja neiesaka Pusēm īstenot šādas tehniskās procedūras saskaņā ar ENER.19. panta [Pārvades sistēmu operatoru sadarbība] 4. punktu, tā pieņem lēmumus un sniedz ieteikumus, kas vajadzīgi elektroenerģijas starpsavienotāju jaudas piešķiršanai nākamās dienas tirgus laikposmā saskaņā ar ENER-4. pielikumu.
 3.
 Specializētā enerģētikas komiteja pastāvīgi pārskata kārtību visiem laikposmiem un jo īpaši balansēšanas un tekošās dienas laikposmiem, un var ieteikt katrai Pusei pieprasīt saviem pārvades sistēmu operatoriem sagatavot tehniskās procedūras saskaņā ar ENER.19. pantu [Pārvades sistēmu operatoru sadarbība] kārtības uzlabošanai konkrētam laikposmam.
 4.
 Specializētā enerģētikas komiteja pastāvīgi pārskata, vai tehniskās procedūras, kas izstrādātas saskaņā ar 1. punktu, joprojām atbilst ENER-4. pielikuma prasībām, un nekavējoties risina visus apzinātos jautājumus.
 ENER.15. pants. Gāzes starpsavienotāju efektīva izmantošana
 1.Lai nodrošinātu gāzes starpsavienotāju efektīvu izmantošanu un mazinātu šķēršļus tirdzniecībai starp Savienību un Apvienoto Karalisti, katra Puse nodrošina, ka:
 (a)gāzes starpsavienotāju maksimālais jaudas līmenis tiek darīts pieejams, ievērojot nediskriminācijas principu un ņemot vērā:
 (I)nepieciešamību nodrošināt drošu sistēmas darbību; un
 (II)sistēmu visefektīvāko izmantošanu;
 (b)gāzes starpsavienotāju jaudas piešķiršanas mehānismi un pārslodzes vadības procedūras ir tirgū balstītas, pārredzamas un nediskriminējošas un ka jaudas piešķiršanai starpsavienojumu punktos parasti izmanto izsoles.
 2.Katra Puse veic vajadzīgos pasākumus, lai nodrošinātu, ka:
 (a)pārvades sistēmu operatori cenšas kopīgi piedāvāt standarta jaudas produktus, kas sastāv no ieejas un izejas attiecīgās jaudas starpsavienojuma punkta abās pusēs;
 (b)pārvades sistēmu operatori koordinē procedūras, kas saistītas ar gāzes starpsavienojumu izmantošanu starp attiecīgajiem Savienības pārvades sistēmu operatoriem un Apvienotās Karalistes pārvades sistēmu operatoriem.
 3.Šā panta 2. punkta b) apakšpunktā minētā koordinācija neietver Apvienotās Karalistes pārvades sistēmu operatoru dalību Savienības procedūrās, kas saistītas ar gāzes starpsavienotāju izmantošanu, un nenozīmē to.
 3. iedaļa. Tīkla attīstība un piegādes drošība
 ENER.16. pants. Tīkla attīstība
 1.Puses sadarbojas, lai veicinātu energoinfrastruktūras, kas savieno to teritorijas, savlaicīgu attīstību un sadarbspēju.
 2.Katra Puse nodrošina, ka elektroenerģijas un gāzes pārvades sistēmu tīkla attīstības plāni tiek sastādīti, publicēti un regulāri atjaunināti.
 ENER.17. pants. Sadarbība piegādes drošības jomā
 1.Puses sadarbojas elektroenerģijas un dabasgāzes piegādes drošības jomā.
 2.Puses laikus apmainās ar informāciju par visiem riskiem, kas apzināti saskaņā ar ENER.18. pantu [Riskgatavība un ārkārtas rīcības plāni].
 3.Puses apmainās ar plāniem, kas minēti ENER.18. pantā [Riskgatavība un ārkārtas rīcības plāni]. Attiecībā uz Savienību šie plāni var būt dalībvalstu vai reģionālā līmenī.
 4.Puses bez liekas kavēšanās viena otru informē, ja ir ticama informācija, ka var rasties traucējumi vai cita krīze, kas saistīta ar elektroenerģijas vai dabasgāzes piegādi, un par plānotajiem vai veiktajiem pasākumiem.
 5.Puses nekavējoties viena otru informē faktisku piegādes traucējumu vai citas krīzes gadījumā, kas nepieciešams, lai varētu veikt iespējamos koordinētus ietekmes mazināšanas un atjaunošanas pasākumus.
 6.Puses apmainās ar paraugpraksi attiecībā uz īstermiņa un sezonālās pietiekamības novērtējumiem.
 7.Puses izstrādā atbilstošus satvarus sadarbībai elektroenerģijas un dabasgāzes piegādes drošības jomā.
 ENER.18. pants. Riskgatavība un ārkārtas rīcības plāni
 1.Katra Puse novērtē riskus, kas ietekmē elektroenerģijas vai dabasgāzes piegādes drošību, tostarp šādu risku iespējamību un ietekmi, un arī pārrobežu riskus.
 2.Katra Puse izstrādā un regulāri atjaunina plānus, kuros iztirzāts, kā novērst apzinātos riskus, kas ietekmē elektroenerģijas vai dabasgāzes piegādes drošību. Šādos plānos ietver pasākumus, kas vajadzīgi, lai novērstu vai mazinātu visu saskaņā ar 1. punktu apzināto risku iespējamību un ietekmi, un pasākumus, kas vajadzīgi, lai sagatavotos elektroenerģijas vai dabasgāzes krīzei un mazinātu tās ietekmi.
 3.Šā panta 2. punktā minētajos plānos ietvertie pasākumi:
 (a)ir skaidri definēti, pārredzami, samērīgi, nediskriminējoši un pārbaudāmi;
 (b)būtiski nekropļo tirdzniecību starp Pusēm; un
 (c)neapdraud otras Puses elektroenerģijas vai dabasgāzes piegādes drošību.
 Krīzes gadījumā Puses aktivizē tirgū nebalstītus pasākumus tikai kā galēju līdzekli.
 4. iedaļa. Tehniskā sadarbība
 ENER.19. pants. Pārvades sistēmu operatoru sadarbība
 1.Katra Puse nodrošina, ka pārvades sistēmu operatori izstrādā efektīvu un iekļaujošu darba kārtību, kas nepieciešama, lai atbalstītu plānošanas un darbības uzdevumus, kuri saistīti ar šīs sadaļas mērķu sasniegšanu, tostarp, ja to iesaka Specializētā enerģētikas komiteja, tehnisko procedūru sagatavošanu, lai efektīvi īstenotu noteikumus, kas ietverti:
 (a)ENER.13. pantā [Elektroenerģijas starpsavienotāju efektīva izmantošana];
 (b)ENER.14. pantā [Elektroenerģijas tirdzniecības kārtība visos laikposmos];
 (c)ENER.15. pantā [Gāzes starpsavienotāju efektīva izmantošana];
 (d)ENER.16. pantā [Tīkla attīstība]; un
 (e)ENER.17. pants. [Sadarbība piegādes drošības jomā]
 Darba kārtība, kas minēta pirmajā daļā, ietver satvarus sadarbībai starp elektroenerģijas pārvades sistēmu operatoru Eiropas tīklu, kas izveidots saskaņā ar Regulu (ES) 2019/943 (“ENTSO-E”), un gāzes pārvades sistēmu operatoru Eiropas tīklu, kas izveidots saskaņā ar Eiropas Parlamenta un Padomes Regulu (EK) Nr. 715/2009
 46
 (“ENTSO-G”), no vienas puses, un elektroenerģijas un gāzes pārvades sistēmu operatoriem Apvienotajā Karalistē, no otras puses. Šajos satvaros aptver vismaz šādas jomas:
 (a)elektroenerģijas un gāzes tirgus;
 (b)piekļuvi tīkliem;
 (c)elektroenerģijas un gāzes piegādes drošību;
 (d)atkrastes energoresursu enerģiju;
 (e)infrastruktūras plānošanu;
 (f)elektroenerģijas un gāzes starpsavienotāju efektīvu izmantošanu; un
 (g)gāzes sektora dekarbonizāciju un gāzes kvalitāti.
 Specializētā enerģētikas komiteja, cik drīz vien praktiski iespējams, vienojas par izplatīšanai pārvades sistēmu operatoriem paredzētajām vadlīnijām, kas attiecas uz darba kārtību un satvariem sadarbībai.
 Šā panta otrajā daļā minētie satvari sadarbībai neietver Apvienotās Karalistes pārvades sistēmu operatoru dalību ENTSO-E vai ENTSO-G un nepiešķir tiem dalībai līdzvērtīgu statusu.
 2.Specializētā enerģētikas komiteja var ieteikt katrai Pusei pieprasīt saviem pārvades sistēmu operatoriem sagatavot tehniskās procedūras, kas minētas 1. punkta pirmajā daļā.
 3.Katra Puse nodrošina, ka tās attiecīgie pārvades sistēmu operatori lūdz Energoregulatoru sadarbības aģentūras un Apvienotās Karalistes regulatīvās iestādes, kas izraudzīta saskaņā ar ENER.12. pantu [Neatkarīga regulatīvā iestāde], atzinumus par tehniskajām procedūrām attiecīgi domstarpību gadījumā un jebkurā gadījumā pirms minēto tehnisko procedūru pabeigšanas. Pušu attiecīgie pārvades sistēmu operatori šos atzinumus kopā ar tehnisko procedūru projektu iesniedz Specializētajai enerģētikas komitejai.
 4.Specializētā enerģētikas komiteja izskata tehnisko procedūru projektu un var ieteikt Pusēm īstenot šādas procedūras savā attiecīgajā iekšzemes kārtībā, pienācīgi ņemot vērā atzinumus, ko sniegušas Energoregulatoru sadarbības aģentūra un Apvienotās Karalistes regulatīvā iestāde, kas izraudzīta saskaņā ar ENER.12. pantu [Neatkarīga regulatīvā iestāde]. Specializētā enerģētikas komiteja uzrauga šādu tehnisko procedūru efektīvu darbību un var ieteikt tās atjaunināt.
 ENER.20. pants. Sadarbība starp regulatīvajām iestādēm
 1.
 Puses nodrošina, ka Energoregulatoru sadarbības aģentūra un Apvienotās Karalistes regulatīvā iestāde, kas izraudzīta saskaņā ar ENER.12. pantu [Neatkarīga regulatīvā iestāde], iespējami drīz iedibina kontaktus un pieņem administratīvu kārtību šā nolīguma mērķu sasniegšanas veicināšanai. Kontakti un administratīva kārtība aptver vismaz šādas jomas:
 (a)elektroenerģijas un gāzes tirgus;
 (b)piekļuvi tīkliem;
 (c)tirgus ļaunprātīgas izmantošanas novēršanu elektroenerģijas un gāzes vairumtirgos;
 (d)elektroenerģijas un gāzes piegādes drošību;
 (e)infrastruktūras plānošanu;
 (f)atkrastes energoresursu enerģiju;
 (g)elektroenerģijas un gāzes starpsavienotāju efektīvu izmantošanu;
 (h)pārvades sistēmu operatoru sadarbību; un
 (i)gāzes sektora dekarbonizāciju un gāzes kvalitāti.
 Specializētā enerģētikas komiteja, cik drīz vien praktiski iespējams, vienojas par izplatīšanai regulatīvajām iestādēm paredzētajām vadlīnijām, kuras attiecas uz administratīvu kārtību šādai sadarbībai.
 2.
 Šā panta 1. punktā minētā administratīvā kārtība neietver saskaņā ar ENER.12. pantu [Neatkarīga regulatīvā iestāde] izraudzītas Apvienotās Karalistes regulatīvās iestādes dalību Energoregulatoru sadarbības aģentūrā un nepiešķir tai šādai dalībai līdzvērtīgu statusu.
 3. nodaļa. Droša un ilgtspējīga enerģija
 ENER.21. pants. Atjaunojamo energoresursu enerģija un energoefektivitāte
 1.Katra Puse veicina energoefektivitāti un atjaunojamo energoresursu enerģijas izmantošanu.
 Katra Puse nodrošina, ka tās noteikumi, ko piemēro licencēšanai vai līdzvērtīgiem pasākumiem, kuri piemērojami atjaunojamo energoresursu enerģijai, ir nepieciešami un samērīgi.
 2.Savienība atkārtoti apstiprina mērķrādītāju attiecībā uz atjaunojamo energoresursu enerģijas īpatsvaru bruto galapatēriņā 2030. gadā, kā izklāstīts Eiropas Parlamenta un Padomes Direktīvā (ES) 2018/2001
 47
 .
 Savienība atkārtoti apstiprina savus energoefektivitātes mērķrādītājus 2030. gadam, kā izklāstīts Eiropas Parlamenta un Padomes Direktīvā 2012/27/ES
 48
 .
 3.Apvienotā Karaliste atkārtoti apstiprina:
 (a)savu vērienīgo ieceri attiecībā uz atjaunojamo energoresursu enerģijas īpatsvaru bruto galapatēriņā 2030. gadā, kā izklāstīts tās nacionālajā enerģētikas un klimata plānā;
 (b)savu vērienīgo ieceri attiecībā uz absolūtu primārās enerģijas patēriņa un enerģijas galapatēriņa līmeni 2030. gadā, kā izklāstīts tās nacionālajā enerģētikas un klimata plānā.
 4.Puses informē viena otru par 2. un 3. punktā minētajiem jautājumiem.
 ENER.22. pants. Atbalsts atjaunojamo energoresursu enerģijai
 1.Katra Puse nodrošina, ka atbalsts atjaunojamo energoresursu elektroenerģijai veicina atjaunojamo energoresursu elektroenerģijas integrēšanu elektroenerģijas tirgū.
 2.Biodegvielas, bioloģiskos šķidros kurināmos un biomasu kā atjaunojamo energoresursu enerģiju atbalsta tikai tad, ja šie kurināmie/degvielas atbilst stingriem ilgtspējas un siltumnīcefekta gāzu emisiju aiztaupījuma kritērijiem, uz kuriem attiecināma pārbaude.
 3.Katra Puse skaidri nosaka visas tehniskās specifikācijas, kuras jāievēro attiecībā uz atjaunojamo energoresursu enerģijas aprīkojumu un sistēmām, lai varētu gūt labumu no atbalsta shēmām. Šādās tehniskajās specifikācijās ņem vērā sadarbību, kas izvērsta saskaņā ar ENER.25. pantu [Sadarbība standartu jomā], TBT.4. pantu [Tehniskie noteikumi] un TBT.5. pantu [Standarti].
 ENER.23. pants. Sadarbība atjaunojamo atkrastes energoresursu enerģijas sektora attīstīšanā
 1.Puses sadarbojas atjaunojamo atkrastes energoresursu enerģijas sektora attīstīšanā, apmainoties ar paraugpraksi un attiecīgā gadījumā veicinot konkrētu projektu attīstīšanu.
 2.Par pamatu izmantojot Ziemeļu jūru enerģētiskās sadarbības satvaru, Puses rada apstākļus īpaša foruma izveidei tehniskām diskusijām starp Eiropas Komisiju, dalībvalstu ministrijām un publiskajām iestādēm, Apvienotās Karalistes ministrijām un publiskajām iestādēm, pārvades sistēmu operatoriem un atkrastes energoresursu enerģijas nozari un ieinteresētajām personām plašākā mērogā saistībā ar atkrastes tīkla attīstīšanu un ziemeļu jūru reģiona atjaunojamo energoresursu enerģijas lielo potenciālu. Šāda sadarbība ietver vismaz šādas jomas:
 (a)hibrīdprojektus un kopīgus projektus;
 (b)jūras telpisko plānošanu;
 (c)atbalsta satvaru un finansējumu;
 (d)paraugpraksi attiecībā uz attiecīgo sauszemes un atkrastes tīklu plānošanu;
 (e)informācijas apmaiņu par jaunajām tehnoloģijām; un
 (f)paraugprakses apmaiņu saistībā ar attiecīgajiem normatīvajiem aktiem un tehniskajiem standartiem.
 ENER.24. pants. Atkrastes darbību risks un drošums
 1.Puses sadarbojas un apmainās ar informāciju ar mērķi uzturēt augstu drošuma un vides aizsardzības līmeni saistībā ar visām atkrastes naftas un gāzes nozares darbībām.
 2.Puses veic attiecīgus pasākumus, lai atkrastes naftas un gāzes nozares darbībās novērstu smagus negadījumus un ierobežotu šādu negadījumu sekas.
 3.Puses veicina paraugprakses apmaiņu starp savām iestādēm, kuru kompetencē ir atkrastes naftas un gāzes nozares darbību drošums un vides aizsardzība. Atkrastes naftas un gāzes nozares darbību drošuma un vides aizsardzības regulējums ir neatkarīgs no jebkādām funkcijām, kas saistītas ar atkrastes naftas un gāzes nozares darbību licencēšanu.
 ENER.25. pants. Sadarbība standartu jomā
 Saskaņā ar TBT.5. pantu [Standarti] un TBT.11. pantu [Sadarbība] Puses sekmē sadarbību starp regulatoriem un standartizācijas iestādēm, kas atrodas to attiecīgajās teritorijās, lai veicinātu starptautisko standartu izstrādi attiecībā uz energoefektivitāti un atjaunojamo energoresursu enerģiju ar mērķi sniegt ieguldījumu ilgtspējīgā enerģētikas un klimata politikā.
 ENER.26. pants. Pētniecība, izstrāde un inovācija
 Puses veicina pētniecību, izstrādi un inovāciju energoefektivitātes un atjaunojamo energoresursu enerģijas jomā.
 4. nodaļa. Energoprodukti un izejvielas
 ENER.27. pants. Eksporta cenas noteikšana
 Puse nenosaka augstāku cenu energoproduktu vai izejvielu eksportam uz otru Pusi nekā cena, ko iekasē par šiem energoproduktiem vai izejvielām, ja tās paredzētas iekšzemes tirgum, izmantojot tādus pasākumus kā licences vai minimālās cenas prasības.
 ENER.28. pants. Regulēta cenu noteikšana
 Ja Puse nolemj regulēt elektroenerģijas vai dabasgāzes iekšzemes piegādes cenu patērētājiem, tā to var darīt, tikai lai sasniegtu sabiedriskās politikas mērķi, un tikai nosakot regulētu cenu, kas ir skaidri definēta, pārredzama, nediskriminējoša un samērīga.
 ENER.29. pants. Atļauja ogļūdeņražu izpētei un ieguvei un elektroenerģijas ražošanai
 1.Ja Puse pieprasa atļauju ogļūdeņražu izpētei vai ieguvei vai elektroenerģijas ražošanai, minētā Puse piešķir šādas atļaujas, pamatojoties uz objektīviem un nediskriminējošiem kritērijiem, kas ir izstrādāti un publicēti pirms pieteikumu iesniegšanas termiņa sākuma saskaņā ar II sadaļas [Pakalpojumi un investīcijas] 5. nodaļas [Tiesiskais regulējums] 1. iedaļā [Iekšzemes regulējums] izklāstītajiem vispārīgajiem nosacījumiem un procedūrām.
 2.Neatkarīgi no šā panta 1. punkta un ENER.3. panta [Saistība ar pārējām sadaļām] katra Puse var piešķirt atļaujas saistībā ar ogļūdeņražu izpēti vai ieguvi, neievērojot ar publikāciju saistītos nosacījumus un procedūras, kas izklāstītas SERVIN.5.8. pantā [Publikācija un pieejamā informācija], pamatojoties uz pienācīgi pamatotiem izņēmumiem, kas paredzēti piemērojamos tiesību aktos.
 3.Finansiāli vai mantiski ieguldījumi, ko prasa no subjektiem, kuriem ir piešķirta atļauja, nedrīkst traucēt šādu subjektu pārvaldības un lēmumu pieņemšanas procesam.
 4.Katra Puse nodrošina, ka atļaujas pieteikuma iesniedzējam ir tiesības jebkuru lēmumu par atļauju pārsūdzēt iestādē, kas ir augstāka vai neatkarīga no iestādes, kura pieņēmusi lēmumu, vai prasīt, lai šāda augstāka vai neatkarīga iestāde minēto lēmumu pārskata. Katra Puse nodrošina, ka pieteikuma iesniedzējam tiek sniegts administratīvā lēmuma pamatojums, lai pieteikuma iesniedzējs vajadzības gadījumā varētu izmantot pārsūdzības vai pārskatīšanas procedūras. Piemērojamos noteikumus par pārsūdzību vai pārskatīšanu publicē.
 ENER.30. pants. Enerģijas aprīkojuma un infrastruktūras drošums un integritāte
 Šo sadaļu neinterpretē tā, ka tā liedz Pusei pieņemt pagaidu pasākumus, kas nepieciešami, lai aizsargātu enerģijas aprīkojuma vai infrastruktūras drošumu un saglabātu to integritāti, ar noteikumu, ka šos pasākumus nepiemēro tādā veidā, kas radītu slēptus ierobežojumus tirdzniecībai vai investīcijām starp Pusēm.
 5. nodaļa. Nobeiguma noteikumi
 ENER.31. pants. Efektīva īstenošana un grozījumi
 1.
 Partnerības padome var grozīt ENER-1. pielikumu un ENER-3. pielikumu. Partnerības padome var pēc vajadzības atjaunināt ENER-2. pielikumu, lai nodrošinātu šā pielikuma darbību laika gaitā.
 2.
 Specializētā enerģētikas komiteja var grozīt ENER-4. pielikumu.
 3.
 Specializētā enerģētikas komiteja sniedz ieteikumus, kas nepieciešami, lai nodrošinātu to šīs sadaļas nodaļu efektīvu īstenošanu, par kurām tā ir atbildīga.
 ENER.32. pants. Dialogs
 Puses izveido regulāru dialogu šīs sadaļas mērķu sasniegšanas veicināšanai.
 ENER.33. pants Šīs sadaļas darbības izbeigšana
 1. Šo sadaļu beidz piemērot 2026. gada 30. jūnijā.
 2. Neraugoties uz 1. punktu, laikposmā no 2026. gada 1. jūlija līdz 2026. gada 31. decembrim Partnerības padome var nolemt, ka šī sadaļa tiks piemērota līdz 2027. gada 31. martam. Laikposmā no 2027. gada 1. aprīļa līdz 2027. gada 31. decembrim, kā arī jebkurā brīdī jebkurā gadā pēc tam, Partnerības padome var nolemt, ka šī sadaļa tiks piemērota līdz nākamā gada 31. martam.
 3. Šo pantu piemēro, neskarot FISH.17. pantu [Izbeigšana], FINPROV.8. pantu [Izbeigšana] un OTH.10. pantu [Otrās daļas darbības izbeigšana].
 IX sadaļa. Pārredzamība
 TRNSY.1. pants. Mērķis
 1.
 Atzīstot ietekmi, kāda to attiecīgajai regulatīvajai videi var būt uz savstarpējo tirdzniecību un investīcijām, Puses cenšas nodrošināt uzņēmējiem, jo īpaši mazajiem un vidējiem uzņēmumiem, paredzamu regulatīvo vidi un efektīvas procedūras.
 2.
 Puses apstiprina savas saistības attiecībā uz pārredzamību atbilstīgi PTO nolīgumam un pamatojas uz šīm saistībām šajā sadaļā izklāstītajos noteikumos.
 TRNSY.2. pants. Definīcija
 Šajā sadaļā “administratīvs lēmums” ir lēmums vai darbība ar juridiskām sekām, ko piemēro konkrētai personai, precei vai pakalpojumam konkrētā gadījumā, un aptver arī lēmuma nepieņemšanu vai šādas darbības neveikšanu, ja to prasa kādas Puses tiesības.
 TRNSY.3. pants. Darbības joma
 Šo sadaļu piemēro attiecībā uz I līdz VIII sadaļām, X līdz XII sadaļām un sesto tematu [Citi noteikumi].
 TRNSY.4. pants. Publicēšana
 1.
 Katra Puse nodrošina, ka tās tiesības, noteikumi, procedūras un vispārēji piemērojami administratīvie nolēmumi tiek nekavējoties publicēti oficiāli noteiktā plašsaziņas līdzeklī un, ja iespējams, elektroniskā veidā vai citādi darīti pieejami tā, lai jebkura persona varētu ar tiem iepazīties.
 2.
 Ciktāl tas ir atbilstīgi, katra Puse sniedz paskaidrojumu par 1. punktā minēto pasākumu mērķi un pamatojumu.
 3.
 Katra Puse nodrošina samērīgu laikposmu starp tās normatīvo aktu publicēšanu un stāšanos spēkā, izņemot gadījumus, kad steidzamības dēļ tas nav iespējams.
 TRNSY.5. pants. Jautājumi
 1.
 Katra Puse izveido vai saglabā atbilstīgus un samērīgus mehānismus, lai atbildētu uz jebkuras personas jautājumiem par normatīvajiem aktiem.
 2.
 Katra Puse nekavējoties sniedz informāciju un atbild uz otras Puses jautājumiem par spēkā esošiem vai plānotiem normatīvajiem aktiem, ja vien saskaņā ar citu šā nolīguma noteikumu nav izveidots īpašs mehānisms.
 TRNSY.6. pants. Vispārēji piemērojamu pasākumu pārvaldība
 1.
 Katra Puse piemēro savus vispārēji piemērojamos tiesību aktus, noteikumus, procedūras un administratīvos nolēmumus objektīvā, neatkarīgā un saprātīgā veidā.
 2.
 Ja attiecībā uz otras Puses personām, precēm vai pakalpojumiem tiek uzsākta administratīva procedūra saistībā ar normatīvo aktu piemērošanu, katra Puse:
 (a)cenšas personām, kuras tieši skar administratīvā procedūra, saskaņā ar saviem normatīvajiem aktiem savlaicīgi paziņot par tās sākšanu, sniedzot arī procedūras būtības aprakstu, tiesisko pamatojumu, saskaņā ar kuru procedūra tiek uzsākta, un strīdīgo jautājumu vispārīgu aprakstu; un
 (b)pirms galīgā administratīvā lēmuma nodrošina šīm personām pienācīgu iespēju iesniegt faktus un argumentus, kas pamato to nostāju, ja to pieļauj termiņš, procedūras veids un sabiedrības intereses.
 TRNSY.7. pants. Pārskatīšana un pārsūdzība
 1.
 Katra Puse izveido vai saglabā tiesas, šķīrējtiesas vai administratīvās tiesas un procedūras, lai nekavējoties pārskatītu un vajadzības gadījumā labotu administratīvos lēmumus. Katra Puse nodrošina, ka tās tiesas īsteno pārsūdzības vai pārskatīšanas procedūras nediskriminējošā un objektīvā veidā. Minētās tiesas ir objektīvas un neatkarīgas no iestādes, kurai uzticēta administratīvā izpilde.
 2.
 Katra Puse nodrošina, ka 1. punktā minētajām procedūrā iesaistītajām pusēm tiek dota pienācīga iespēja atbalstīt vai aizstāvēt savu nostāju.
 3.
 Katra Puse saskaņā ar savām tiesībām nodrošina, ka visi lēmumi, kas pieņemti 1. punktā minētajā procedūrā, pamatojas uz pierādījumiem un iesniegtiem dokumentiem vai, attiecīgā gadījumā, uz kompetentās administratīvās iestādes apkopotiem datiem.
 4.
 Katra Puse nodrošina, ka 3. punktā minētos lēmumus, kurus var pārsūdzēt vai pārskatīt saskaņā ar tās tiesībām, īsteno iestāde, kam ir uzticēta administratīvā izpilde.
 TRNSY.8. pants. Saistība ar citām sadaļām
 Šajā sadaļā izklāstītie noteikumi papildina īpašos pārredzamības noteikumus, kas izklāstīti tajās šīs daļas sadaļās, uz kurām attiecas šī sadaļa.
 X sadaļa. Laba regulatīvā prakse un regulatīvā sadarbība
 GRP.1. pants. Vispārīgi principi
 1.
 Katra Puse var brīvi noteikt savu pieeju labai regulatīvajai praksei saskaņā ar šo nolīgumu tādā veidā, kas atbilst tās tiesiskajam regulējumam, praksei, procedūrām un pamatprincipiem
 49
 , kuri ir tās regulatīvās sistēmas pamatā.
 2.
 Neko šajā sadaļā neinterpretē tā, ka kādai Pusei tiktu prasīts:
 (a)atkāpties no savām regulatīvo pasākumu sagatavošanas un pieņemšanas iekšzemes procedūrām;
 (b)veikt darbības, kuras apdraudētu vai kavētu regulatīvo pasākumu, ar ko sasniedz tās publiskās politikas mērķus, savlaicīgu pieņemšanu, vai
 (c)sasniegt kādu konkrētu regulatīvu rezultātu.
 3.
 Nekas šajā sadaļā neietekmē kādas Puses tiesības noteikt vai regulēt savu aizsardzības līmeni, tiecoties sasniegt vai sekmējot tās publiskās politikas mērķu sasniegšanu šādās jomās:
 (a)sabiedrības veselība;
 (b)cilvēku un dzīvnieku dzīvības un veselības vai augu aizsardzība, kā arī dzīvnieku labturība;
 (c)arodveselība un darba drošība;
 (d)darba apstākļi;
 (e)vide, t. sk. klimata pārmaiņas;
 (f) patērētāju tiesību aizsardzība;
 (g)sociālā aizsardzība un sociālais nodrošinājums;
 (h)datu aizsardzība un kiberdrošība;
 (i)kultūras daudzveidība;
 (j)finanšu sistēmas integritāte un stabilitāte un investoru aizsardzība;
 (k)enerģētiskā drošība un
 (l)cīņa pret nelikumīgi iegūtu līdzekļu legalizēšanu.
 Lielākai noteiktībai — jo īpaši pirmā apakšpunkta c) un d) punkta nolūkos tiek turpināts piemērot dažādus kolektīvo darba attiecību modeļus, tostarp sociālo partneru lomu un autonomiju, kā paredzēts kādas Puses tiesībās vai valsts praksē, ieskaitot tiesības un praksi attiecībā uz darba koplīgumiem un koplīgumu izpildi.
 4.
 Regulatīvie pasākumi nerada slēptu šķērsli tirdzniecībai.
 GRP.2. pants. Definīcijas
 Šajā sadaļā:
 (a)“regulatīvā iestāde” ir:
 (I)attiecībā uz Savienību — Eiropas Komisija un
 (II)attiecībā uz Apvienoto Karalisti — Lielbritānijas un Ziemeļīrijas Apvienotās Karalistes Viņas Majestātes valdība un Apvienotās Karalistes decentralizētās administrācijas.
 b)
 “regulatīvie pasākumi” ir:
 (I)attiecībā uz Savienību:
 A)
 regulas un direktīvas, kā paredzēts Līguma par Eiropas Savienības darbību (LESD) 288. pantā, un
 B)
 īstenošanas un deleģētie akti, kā noteikts attiecīgi LESD 290. un 291. pantā, un
 (II)attiecībā uz Apvienoto Karalisti:
 A)
 primārie tiesību akti un
 B)
 sekundārie tiesību akti.
 GRP.3. pants. Darbības joma
 1.
 Šī sadaļa attiecas uz regulatīviem pasākumiem, ko attiecīgā gadījumā ierosina vai izdod katras Puses regulatīvā iestāde attiecībā uz jebkuru jautājumu, uz kuru attiecas I līdz IX sadaļa, XI sadaļa un XII sadaļa, un sestais temats [Citi noteikumi].
 2.
 GRP.12. pants [Regulatīvās sadarbības pasākumi] un GRP.13. pants [Specializētā komiteja regulatīvās sadarbības jomā] attiecas arī uz citiem vispārēji piemērojamiem pasākumiem, ko izdevusi vai ierosinājusi kādas Puses regulatīvā iestāde attiecībā uz jebkuru 1. punktā minēto sadaļu aptvertu jautājumu un kas saistās ar regulatīvās sadarbības pasākumiem, piemēram, uz pamatnostādnēm, politikas dokumentiem vai ieteikumiem.
 3.
 Šī sadaļa neattiecas uz dalībvalstu regulatīvajām iestādēm un regulatīvajiem pasākumiem, regulatīvo praksi vai pieejām.
 4.
 Visi 1. punktā minēto sadaļu konkrētie noteikumi prevalē pār šīs sadaļas noteikumiem, ciktāl tas vajadzīgs šo konkrēto noteikumu piemērošanai.
 GRP.4. pants. Iekšējā koordinācija
 Katrai Pusei ir iekšējās koordinācijas vai pārskatīšanas procesi vai mehānismi attiecībā uz regulatīvajiem pasākumiem, ko izstrādā tās regulatīvā iestāde. Ar šādiem procesiem vai mehānismiem cita starpā būtu jācenšas:
 (a)veicināt labu regulatīvo praksi, tostarp to, kas izklāstīta šajā sadaļā;
 (b)identificēt nevajadzīgu dublēšanos un nekonsekventas prasības starp pašas Puses regulatīvajiem pasākumiem un izvairīties no tā;
 (c)nodrošināt atbilstību Puses starptautiskajiem pienākumiem tirdzniecības un investīciju jomā un
 (d)veicināt to, lai tiktu apsvērta sagatavošanā esošo regulatīvo pasākumu ietekme, tostarp — saskaņā ar attiecīgajiem noteikumiem un procedūrām — ietekme uz mazajiem un vidējiem uzņēmumiem
 50
 .
 GRP.5. pants. Procesu un mehānismu apraksts
 Katra Puse dara publiski pieejamus to procesu vai mehānismu aprakstus, kurus tās regulatīvā iestāde izmanto, lai sagatavotu, novērtētu vai pārskatītu regulatīvos pasākumus. Minētajos aprakstos ir norādes uz attiecīgajiem noteikumiem, pamatnostādnēm vai procedūrām, tostarp tām, kuras attiecas uz sabiedrības iespējām izteikt piezīmes.
 GRP.6. pants. Agrīna informācija par plānotu regulatīvo pasākumu
 1.
 Katra Puse saskaņā ar saviem attiecīgajiem noteikumiem un procedūrām vismaz reizi gadā dara publiski pieejamu sarakstu ar plānotiem nozīmīgiem
 51
 regulatīvajiem pasākumiem, kurus tās regulatīvā iestāde pamatoti plāno ierosināt vai pieņemt gada laikā. Izpildot savas saistības saskaņā ar šo sadaļu, katras Puses regulatīvā iestāde var noteikt, kas ir “nozīmīgs” regulatīvs pasākums.
 2.
 Katrai Pusei attiecībā uz katru nozīmīgu regulatīvo pasākumu, kas iekļauts 1. punktā minētajā sarakstā, pēc iespējas ātrāk jādara publiski pieejams arī:
 (a)īss tā darbības jomas un mērķu apraksts un
 (b)ja tas ir zināms, paredzamais tā pieņemšanas laiks, kā arī sabiedriskās apspriešanas iespējas.
 GRP.7. pants. Sabiedriskā apspriešana
 1.
 Sagatavojot nozīmīgu regulatīvo pasākumu, katra Puse saskaņā ar saviem attiecīgajiem noteikumiem un procedūrām nodrošina, ka tās regulatīvā iestāde:
 (a)publicē vai nu regulatīvā pasākuma projektu, vai apspriešanas dokumentus, kuros ir pietiekama informācija par šādu izstrādājamo regulatīvo pasākumu, lai ikviena persona varētu novērtēt, vai un kā pasākums var būtiski ietekmēt minētās personas intereses;
 (b)bez diskriminācijas piedāvā pienācīgas iespējas ikvienai personai sniegt piezīmes un
 (c)izskata saņemtās piezīmes.
 2.
 Katra Puse nodrošina, ka tās regulatīvā iestāde izmanto elektroniskos saziņas līdzekļus, un cenšas uzturēt sabiedrībai bez maksas pieejamus tiešsaistes pakalpojumus, lai publicētu attiecīgos regulatīvos pasākumus vai 1. punkta a) apakšpunktā minētos dokumentus un saņemtu piezīmes saistībā ar sabiedrisko apspriešanu.
 3.
 Katra Puse nodrošina, ka tās regulatīvā iestāde saskaņā ar tās attiecīgajiem noteikumiem un procedūrām dara publiski pieejamu šajā pantā minēto sabiedrisko apspriešanu rezultātu kopsavilkumu.
 GRP.8. pants. Ietekmes novērtējums
 1.
 Katra Puse apstiprina savu nodomu nodrošināt, ka tās regulatīvā iestāde saskaņā ar saviem attiecīgajiem noteikumiem un procedūrām veic nozīmīgu regulatīvo pasākumu, kurus tā gatavo, ietekmes novērtējumus. Šādi noteikumi un procedūras var paredzēt izņēmumus.
 2.
 Veicot ietekmes novērtējumu, katra Puse nodrošina, ka tās regulatīvajai iestādei ir procesi un mehānismi, kas veicina šādu faktoru apsvēršanu:
 (a)regulatīvā pasākuma nepieciešamība, tostarp tā jautājuma būtība un nozīme, ko paredzēts risināt ar regulatīvo pasākumu;
 (b)visi realizējami un piemēroti regulatīvi un neregulatīvi risinājumi, tostarp iespēja nereglamentēt, ar ko būtu iespējams sasniegt Puses publiskās politikas mērķus;
 (c)ciktāl tas iespējams un attiecīgā gadījumā – šo risinājumu potenciālā sociālā, ekonomiskā un vides ietekme, tostarp ietekme uz starptautisko tirdzniecību un investīcijām un – saskaņā ar attiecīgajiem noteikumiem un procedūrām – ietekme uz mazajiem un vidējiem uzņēmumiem, un
 (d)attiecīgā gadījumā – kā apskatītie risinājumi ir saistīti ar attiecīgajiem starptautiskajiem standartiem, tostarp norādot jebkādu atšķirību iemeslus.
 3.
 Attiecībā uz regulatīvās iestādes veiktu regulatīvā pasākuma ietekmes novērtējumu katra Puse nodrošina, ka tās regulatīvā iestāde sagatavo galīgo ziņojumu, kurā sīki izklāstīti faktori, ko tā ņēmusi vērā savā novērtējumā, un minētās iestādes attiecīgie konstatējumi. Katra Puse pēc iespējas dara šādus ziņojumus publiski pieejamus ne vēlāk kā tad, kad ir publiskots GRP.2. panta [Definīcijas] b) punkta i) apakšpunkta A) punktā vai ii) apakšpunkta A) punktā minētais regulatīvais pasākums vai GRP.2. panta [Definīcijas] b) punkta i) apakšpunkta B) punktā vai ii) apakšpunkta B) punktā minētais regulatīvais pasākums.
 GRP.9. pants. Retrospektīvs izvērtējums
 1.
 Katra Puse nodrošina, ka tās regulatīvajā iestādē ir procesi vai mehānismi, lai attiecīgā gadījumā veiktu spēkā esošo regulatīvo pasākumu periodiskus retrospektīvus izvērtējumus.
 2.
 Veicot periodisku retrospektīvu izvērtējumu, katra Puse cenšas apsvērt, vai pastāv iespējas efektīvāk sasniegt minētās Puses publiskās politikas mērķus un samazināt nevajadzīgu regulatīvo slogu, tostarp mazajiem un vidējiem uzņēmumiem.
 3.
 Katra Puse nodrošina, ka tās regulatīvā iestāde publisko visus esošos plānus attiecībā uz retrospektīvajiem izvērtējumiem un šādu retrospektīvo izvērtējumu rezultātus.
 GRP.10. pants. Regulatīvais reģistrs
 Katra Puse nodrošina, ka spēkā esošie regulatīvie pasākumi tiek publicēti izraudzītā reģistrā, kurā tiek norādīti regulatīvie pasākumi un kurš ir publiski pieejams tiešsaistē bez maksas. Reģistram būtu jāļauj meklēt regulatīvos pasākumus pēc citātiem vai atsevišķiem vārdiem. Katra Puse periodiski atjaunina savu reģistru.
 GRP.11. pants. Informācijas apmaiņa par labu regulatīvo praksi
 Puses cenšas apmainīties ar informāciju par labu regulatīvo praksi, kā noteikts šajā sadaļā, tostarp Tirdzniecības specializētajā komitejā regulatīvās sadarbības jomā.
 GRP.12. pants. Regulatīvās sadarbības pasākumi
 1.
 Puses var brīvprātīgi iesaistīties regulatīvās sadarbības pasākumos, neskarot savu lēmumu pieņemšanas autonomiju un savu attiecīgo tiesisko kārtību. Puse var atteikties iesaistīties vai var izstāties no dalības regulatīvās sadarbības pasākumā. Pusei, kas atsakās iesaistīties regulatīvās sadarbības pasākumā vai izstājas no dalības tajā, būtu jāpaskaidro otrai Pusei sava lēmuma iemeslus.
 2.
 Katra Puse var otrai Pusei ierosināt regulatīvās sadarbības pasākumu. Tā iesniedz savu priekšlikumu ar tāda kontaktpunkta starpniecību, kas izraudzīts saskaņā ar GRP.14. pantu [Kontaktpunkti]. Otra Puse saprātīgā termiņā izskata minēto priekšlikumu un informē iesniedzēju Pusi par to, vai tā uzskata ierosināto pasākumu par piemērotu regulatīvajai sadarbībai.
 3.
 Lai apzinātu pasākumus, kas ir piemēroti regulatīvajai sadarbībai, katra Puse ņem vērā:
 (a)sarakstu, kas minēts GRP.6. panta [Agrīna informācija par plānotu regulatīvo pasākumu] 1. punktā, un
 (b)priekšlikumus par regulatīvās sadarbības pasākumiem, kurus iesniegušas kādas Puses personas, kuri ir pamatoti un kuriem pievienota attiecīgā informācija.
 4.
 Ja Puses nolemj iesaistīties kādā regulatīvās sadarbības pasākumā, katras Puses regulatīvā iestāde attiecīgā gadījumā cenšas:
 (a)informēt otras Puses regulatīvo iestādi par to, ka tiek gatavoti jauni vai tiek pārskatīti spēkā esoši regulatīvie pasākumi un citi vispārēji piemērojami pasākumi, kas minēti GRP.3. panta [Darbības joma] 2. punktā un kas ir būtiski regulatīvās sadarbības pasākumam;
 (b)pēc pieprasījuma sniegt informāciju un apspriest regulatīvos pasākumus un citus vispārēji piemērojamus pasākumus, kas minēti GRP.3. panta [Darbības joma] 2. punktā un kas ir būtiski regulatīvās sadarbības pasākumam, un
 (c)sagatavojot jaunus vai pārskatot spēkā esošus regulatīvos pasākumus vai citus vispārēji piemērojamus pasākumus, kas minēti GRP.3. panta [Darbības joma] 2. punktā, pēc iespējas apsvērt otras Puses regulatīvo pieeju tajā pašā vai saistītā jautājumā.
 GRP.13. pants. Tirdzniecības specializētā komiteja regulatīvās sadarbības jomā
 1.
 Tirdzniecības specializētajai komitejai regulatīvās sadarbības jomā ir šādas funkcijas:
 (a)uzlabot un veicināt labu regulatīvo praksi un regulatīvo sadarbību starp Pusēm;
 (b)nodrošināt viedokļu apmaiņu par sadarbības pasākumiem, kas ierosināti vai veikti saskaņā ar GRP.12. pantu [Regulatīvās sadarbības pasākumi];
 (c)mudināt uz regulatīvo sadarbību un koordināciju starptautiskos forumos, tostarp attiecīgā gadījumā periodisku divpusēju informācijas apmaiņu par saistītiem notiekošiem vai plānotiem pasākumiem.
 2.
 Tirdzniecības specializētā komiteja regulatīvās sadarbības jomā var uzaicināt ieinteresētās personas piedalīties savās sanāksmēs.
 GRP.14. pants. Kontaktpunkti
 Mēneša laikā pēc šā nolīguma stāšanās spēkā katra Puse izraugās kontaktpunktu, lai veicinātu informācijas apmaiņu starp Pusēm.
 GRP.15. pants. Strīdu izšķiršanas nepiemērošana
 Sestās daļas I sadaļu [Strīdu izšķiršana] nepiemēro strīdiem par šīs sadaļas interpretāciju un piemērošanu.
 XI sadaļa. Vienlīdzīgi apstākļi atvērtai un godīgai konkurencei un ilgtspējīgai attīstībai
 Pirmā nodaļa. Vispārīgi noteikumi
 1.1. pants. Principi un mērķi
 1.Puses atzīst, ka tirdzniecībai un investīcijām starp Savienību un Apvienoto Karalisti, ko veic saskaņā ar šā nolīguma noteikumiem, ir vajadzīgi nosacījumi, kuri nodrošina vienlīdzīgus apstākļus atvērtai un godīgai konkurencei starp Pusēm un kuri nodrošina, ka tirdzniecība un investīcijas notiek tādā veidā, kas veicina ilgtspējīgu attīstību.
 2.Puses atzīst, ka ilgtspējīga attīstība ietver ekonomikas attīstību, sociālo attīstību un vides aizsardzību, visiem trim elementiem esot savstarpēji atkarīgiem un savstarpēji pastiprinošiem, un apstiprina savu apņemšanos veicināt starptautiskās tirdzniecības un investīciju attīstību tādā veidā, kas veicina ilgtspējīgas attīstības mērķa sasniegšanu.
 3.Katra Puse atkārtoti apstiprina savu mērķi līdz 2050. gadam panākt visas ekonomikas mēroga klimatneitralitāti.
 4.Puses apstiprina savu kopīgo izpratni par to, ka to ekonomiskās attiecības var sniegt abpusēji apmierinošus rezultātus tikai tad, ja saistības attiecībā uz vienlīdzīgiem apstākļiem atvērtai un godīgai konkurencei izturēs laika pārbaudi, novēršot tirdzniecības vai investīciju izkropļojumus un veicinot ilgtspējīgu attīstību. Tomēr Puses atzīst, ka šīs sadaļas mērķis nav saskaņot Pušu standartus. Puses ir apņēmības pilnas uzturēt un uzlabot savus attiecīgos augstos standartus jomās, uz kurām attiecas šī sadaļa.
 1.2. pants. Tiesības reglamentēt, piesardzības pieeja
 52
 un zinātniskā un tehniskā informācija
 1.Puses apstiprina katras Puses tiesības noteikt savu politiku un prioritātes šīs sadaļas aptvertajās jomās, noteikt aizsardzības līmeni, kuru tā uzskata par piemērotu, un pieņemt vai grozīt savas tiesības un politiku tādā veidā, kas atbilst katras Puses starptautiskajām saistībām, tostarp tās saistībām saskaņā ar šo sadaļu.
 2.Puses atzīst, ka saskaņā ar piesardzības pieeju gadījumos, kad ir pamatots iemesls bažām, ka pastāv potenciāla nopietna vai nenovēršama kaitējuma draudi videi vai cilvēku veselībai, pilnīgs zinātniskā pamatojuma un pierādījumu trūkums netiks izmantots kā iemesls tam, lai neļautu Pusei pieņemt pienācīgus pasākumus šāda kaitējuma novēršanai.
 3.Sagatavojot vai īstenojot pasākumus, kuru mērķis ir aizsargāt vidi vai darba apstākļus un kuri var ietekmēt tirdzniecību vai investīcijas, katra Puse ņem vērā attiecīgo, pieejamo zinātnisko un tehnisko informāciju, starptautiskos standartus, pamatnostādnes un ieteikumus.
 1.3. pants. Strīdu izšķiršana
 Sestās daļas [Strīdu izšķiršana un horizontālie noteikumi] I sadaļa [Strīdu izšķiršana] neattiecas uz šo nodaļu, izņemot 1.2. panta [Tiesības reglamentēt, piesardzības pieeja un zinātniskā un tehniskā informācija] 2. punktu. 9.1. pants [Apspriedes] un 9.2. pants [Ekspertu grupa[ attiecas uz 1.1. panta [Principi un mērķi] 3. punktu.
 Otrā nodaļa. Konkurences politika
 2.1. pants. Principi un definīcijas
 1.Puses atzīst, cik svarīga to tirdzniecības un investīciju attiecībās ir brīva un neizkropļota konkurence. Puses atzīst to, ka pret konkurenci vērsta darījumdarbības prakse potenciāli var izkropļot tirgu pareizu darbību un mazināt ieguvumus, kurus sniedz tirdzniecības liberalizācija.
 2.Šajā nodaļā “ekonomikas dalībnieks” ir vienība vai vienību grupa, kas veido vienu ekonomisku vienību neatkarīgi no tās juridiskā statusa, kura veic saimniecisku darbību, piedāvājot tirgū preces vai pakalpojumus.
 2.2. pants. Konkurences tiesības
 1.Atzīstot 2.1. pantā [Principi un definīcijas] noteiktos principus, katra Puse uztur spēkā konkurences tiesības, ar ko efektīvi novērš šādu pret konkurenci vērstu darījumdarbības praksi:
 a)nolīgumi starp ekonomikas dalībniekiem, ekonomikas dalībnieku apvienību lēmumi un saskaņotas darbības, kuru mērķis ir novērst, ierobežot vai izkropļot konkurenci;
 b)viena vai vairāku ekonomikas dalībnieku dominējošā stāvokļa izmantošana un
 c)apvienošanās vai iegādes (Apvienotās Karalistes gadījumā) un koncentrācijas (Savienības gadījumā) starp ekonomikas dalībniekiem, kurām var būt būtiska pret konkurenci vērsta ietekme.
 2.Šā panta 1. punktā minētās konkurences tiesības attiecas uz visiem ekonomikas dalībniekiem neatkarīgi no to valstspiederības vai īpašumtiesību statusa.
 3.Katra Puse var paredzēt atbrīvojumus no tās konkurences tiesību piemērošanas leģitīmu sabiedriskās politikas mērķu sasniegšanā, ja minētie atbrīvojumi ir pārredzami un samērīgi ar šiem mērķiem.
 2.3. pants. Izpilde
 1.Katra Puse veic atbilstīgus pasākumus, lai savā teritorijā panāktu savu konkurences tiesību izpildi.
 2.Katra Puse nodrošina iestādi vai iestādes, kuru darbība ir neatkarīga un kuras ir kompetenta attiecībā uz Puses konkurences tiesību efektīvu izpildi.
 3.Katra Puse piemēro savas konkurences tiesības pārredzami un nediskriminējoši, ievērojot procesuālā taisnīguma principus, tostarp attiecīgo ekonomikas dalībnieku tiesības uz aizstāvību, neatkarīgi no to valstspiederības vai īpašumtiesību statusa.
 2.4. pants. Sadarbība
 1.Lai sasniegtu šīs nodaļas mērķus un pastiprinātu Pušu attiecīgo konkurences tiesību efektīvu izpildi, Puses atzīst, cik svarīga ir sadarbība starp to attiecīgajām konkurences iestādēm attiecībā uz notikumiem konkurences politikas jomā un izpildes pasākumiem.
 2.Piemērojot 1. punktu, Eiropas Komisija vai dalībvalstu konkurences iestādes, no vienas puses, un Apvienotās Karalistes konkurences iestāde vai iestādes, no otras puses, cenšas sadarboties un koordinēt, ja tas ir iespējams un lietderīgi, savus izpildes pasākumus attiecībā uz vienu un to pašu vai saistīto rīcību vai darījumiem.
 3.Lai atvieglotu 1. un 2. punktā minēto sadarbību un koordināciju, Eiropas Komisija un dalībvalstu konkurences iestādes, no vienas puses, un Apvienotās Karalistes konkurences iestāde vai iestādes, no otras puses, var apmainīties ar informāciju, ciktāl to atļauj katras Puses tiesību akti.
 4.Lai īstenotu šā panta mērķus, Puses var noslēgt tādu atsevišķu nolīgumu par sadarbību un koordināciju starp Eiropas Komisiju, dalībvalstu konkurences iestādēm un Apvienotās Karalistes konkurences iestādi vai iestādēm, kurš var ietvert nosacījumus konfidenciālas informācijas apmaiņai un izmantošanai.
 2.5. pants. Strīdu izšķiršana
 Uz šo nodaļu neattiecas strīdu izšķiršana saskaņā ar sestās daļas [Strīdu izšķiršana un horizontālie noteikumi] I sadaļu [Strīdu izšķiršana].
 Trešā nodaļa. Subsīdiju kontrole
 3.1. pants. Definīcijas
 1.Šajā nodaļā:
 a)“ekonomikas dalībnieks” ir vienība vai vienību grupa, kas veido vienu ekonomikas vienību neatkarīgi no tās juridiskā statusa, kura veic saimniecisku darbību, piedāvājot tirgū preces vai pakalpojumus;
 b)“subsīdija” ir finansiāla palīdzība, kas:
 i) izriet no Pušu resursiem, ietverot:
 A) tiešu vai netiešu līdzekļu pārvedumu, piemēram, tiešas dotācijas, aizdevumus vai aizdevumu garantijas,
 B) atteikšanos no ieņēmumiem, kas citādi pienāktos vai
 C) preču vai pakalpojumu nodrošināšanu vai preču vai pakalpojumu iegādi,
 ii) sniedz vienam vai vairākiem ekonomikas dalībniekiem ekonomiskas priekšrocības;
 iii) ir specifiska, ciktāl tā uz tiesību akta pamata vai faktiski sniedz priekšrocības konkrētiem ekonomikas dalībniekiem salīdzinājumā ar citiem attiecībā uz konkrētu preču ražošanu vai pakalpojumu sniegšanu; un
 iv) ietekmē vai varētu ietekmēt tirdzniecību vai investīcijas starp Pusēm.
 2.Šā panta 1. punkta b) apakšpunkta iii) punkta piemērošanas vajadzībām:
 (a)nodokļu pasākumu neuzskata par specifisku, izņemot, ja ar to:
 i) konkrētiem ekonomikas dalībniekiem samazina nodokļu saistības, kas tiem citādi būtu jāmaksā saskaņā ar parasto nodokļu režīmu un
 ii) attieksme pret minētajiem ekonomikas dalībniekiem parastā nodokļu režīma ietvaros ir labvēlīgāka nekā pret citiem, kas atrodas salīdzināmā situācijā. šā punkta nolūkos parastu nodokļu režīmu raksturo tā iekšējais mērķis, iezīmes (piemēram, nodokļa bāze, nodokļa maksātājs, ar nodokli apliekamais notikums vai nodokļa likme) un iestāde, kura ir institucionāli, procesuāli, ekonomiski un finansiāli autonoma un kuras kompetencē ir izstrādāt nodokļu režīma iezīmes.
 (b)neskarot a) apakšpunktu, subsīdiju neuzskata par specifisku, ja to pamato principi, kas raksturīgi vispārējās sistēmas struktūrai. Nodokļu pasākumu gadījumā šādu raksturīgu principu piemēri ir nepieciešamība apkarot krāpšanu vai izvairīšanos no nodokļu maksāšanas, administratīvā pārvaldāmība, nodokļu dubultās uzlikšanas novēršana, nodokļu neitralitātes princips, ienākuma nodokļa progresīvais raksturs un tā pārdales mērķis vai nepieciešamība ievērot nodokļu maksātāju spēju maksāt;
 (c)neskarot a) apakšpunktu, nodevas, kurām ir īpašs mērķis, neuzskata par specifiskām, ja to struktūra ir vajadzīga sabiedriskās politikas mērķiem, kas nav saistīti ar ekonomiku, piemēram, tādiem kā nepieciešamība ierobežot konkrētu darbību vai ražojumu negatīvo ietekmi uz vidi vai cilvēku veselību, ciktāl sabiedriskās politikas mērķi nav diskriminējoši
 53
 .
 3.2. pants. Piemērošanas joma un izņēmumi
 1.Šīs nodaļas 3.4. pantu [Principi], 3.5. pantu [Aizliegtas subsīdijas un subsīdijas, uz kurām attiecas nosacījumi ] un 3.12. pantu [Korektīvi pasākumi ] nepiemēro subsīdijām, kas piešķirtas, lai kompensētu kaitējumu, ko nodarījušas dabas katastrofas vai citi ārkārtēji neekonomiski notikumi.
 2.Nekas šajā nodaļā neliedz Pusēm piešķirt sociāla rakstura subsīdijas, kas paredzētas galapatērētājiem.
 3.Subsīdijas, ko piešķir uz laiku, lai reaģētu uz valsts vai pasaules mēroga ārkārtas situāciju ekonomikā, ir mērķtiecīgas, samērīgas un efektīvas minētās ārkārtas situācijas novēršanai. Šādām subsīdijām nepiemēro 3.5. pantu [Aizliegtas subsīdijas un subsīdijas, uz kurām attiecas nosacījumi ] un 3.12. pantu [Korektīvi pasākumi ].
 4.Šo nodaļu nepiemēro subsīdijām, ja kopējā, vienam ekonomikas dalībniekam piešķirtā summa jebkurā trīs fiskālo gadu laikposmā ir mazāka par 325 000 speciālo aizņēmuma tiesību. Partnerības padome var grozīt minēto robežvērtību.
 5.Šo nodaļu nepiemēro subsīdijām, uz kurām attiecas Nolīguma par lauksaimniecību IV daļas vai 2. pielikuma noteikumi, un subsīdijām, kas saistītas ar zivju un zivju produktu tirdzniecību.
 6.Šo nodaļu nepiemēro subsīdijām, kas saistītas ar audiovizuālo nozari.
 7.Nodaļas 3.9. pantu [Neatkarīga iestāde vai struktūra un sadarbība ] nepiemēro subsīdijām, ko finansē no Pušu resursiem pārvalstiskā līmenī.
 8.Attiecībā uz subsīdijas gaisa pārvadātājiem, šajā nodaļā visas atsauces uz “ietekmi uz tirdzniecību vai investīcijām starp Pusēm” aizstāj ar atsauci uz “ietekmi uz konkurenci starp pušu gaisa pārvadātājiem gaisa transporta pakalpojumu sniegšanā”, ietverot arī tos gaisa transporta pakalpojumus, kas nav ietverti 2. temata [Aviācija] I sadaļā [Gaisa transports].
 3.3. pants. Vispārējas tautsaimnieciskas nozīmes pakalpojumi
 1.Uz subsīdijām, ko piešķir ekonomikas dalībniekiem, kuriem uzticēts sniegt īpašus uzdevumus sabiedrības interesēs, tostarp sabiedrisko pakalpojumu saistības, attiecas 3.4. pants [Principi], ciktāl minētajā pantā izklāstīto principu piemērošana juridiski vai faktiski netraucē veikt attiecīgajam ekonomikas dalībniekam uzticēto īpašo uzdevumu. Uzdevumu uztic iepriekš pārredzamā veidā.
 2.Puses nodrošina, ka kompensācijas summa, kas piešķirta ekonomiskajam dalībniekam, kuram uzticēts uzdevums sabiedrības interesēs, nepārsniedz to, kas vajadzīgs, lai segtu visas vai daļu no izmaksām, kuras radušās minētā uzdevuma izpildē, ņemot vērā attiecīgos ieņēmumus un saprātīgu peļņu par uzdevuma izpildi. Puses nodrošina, ka piešķirtā kompensācija netiek izmantota, lai šķērssubsidētu darbības, uz kurām neattiecas uzticētā uzdevuma joma. Uz kompensāciju, kas ir mazāka par 15 miljoniem speciālo aizņēmuma tiesību par katru uzdevumu, neattiecas pienākumi saskaņā ar 3.7. pantu [Pārredzamība]. Partnerības padome var grozīt šo robežvērtību.
 3.Šo nodaļu nepiemēro tad, ja kopējā kompensācija ekonomikas dalībniekam, kas veic uzdevumus sabiedrības interesēs, jebkurā trīs fiskālo gadu laikposmā ir mazāka par 750 000 speciālo aizņēmuma tiesību. Partnerības padome var grozīt šo robežvērtību.
 3.4. pants. Principi
 1.Lai nodrošinātu, ka subsīdijas netiek piešķirtas tad, ja tām ir vai varētu būt būtiska ietekme uz tirdzniecību vai investīcijām starp Pusēm, katra Puse ievieš un saglabā efektīvu subsīdiju kontroles sistēmu, ar kuru nodrošina, ka subsīdiju piešķiršanā tiek ievēroti šādi principi:
 a)subsīdiju nolūks ir sasniegt konkrētu sabiedriskās politikas mērķi, lai novērstu konstatētu tirgus nepilnību vai risinātu tādus taisnīguma apsvērumus kā, piemēram, sociālās grūtības vai sadales problēmas (“mērķis”);
 b)subsīdijas ir samērīgs un aprobežojas ar to, kas vajadzīgs, lai sasniegtu mērķi;
 c)subsīdijas ir paredzētas tam, lai radītu izmaiņas labuma guvēja ekonomiskajā rīcībā, kas veicina mērķa sasniegšanu un ko nevarētu sasniegt, ja subsīdijas netiktu piešķirtas;
 d)subsīdijām parasti nebūtu jākompensē izmaksas, ko labuma guvējs būtu finansējis bez jebkādām subsīdijām;
 e)subsīdijas ir piemērots politikas instruments, lai sasniegtu sabiedriskās politikas mērķi, un šo mērķi nevar sasniegt ar citiem mazāk kropļojošiem līdzekļiem;
 f)subsīdiju pozitīvais ieguldījums mērķa sasniegšanā atsver jebkādu negatīvo ietekmi, jo īpaši negatīvo ietekmi uz tirdzniecību vai investīcijām starp Pusēm.
 2.Neskarot 1. punktu, katra Puse attiecīgā gadījumā piemēro 3.5. pantā [Aizliegtas subsīdijas un subsīdijas, uz kurām attiecas nosacījumi ] izklāstītos nosacījumus, ja attiecīgajām subsīdijām ir vai varētu būt būtiska ietekme uz tirdzniecību vai investīcijām starp Pusēm.
 3.Katras Puses ziņā ir noteikt, kā tās tiek īstenoti tās pienākumi saskaņā ar 1. un 2. punktu, izstrādājot tās subsīdiju kontroles sistēmu savos iekšzemes tiesību aktos, ar noteikumu, ka katra Puse nodrošina, ka 1. un 2. punktā minētos pienākumus tās tiesību aktos īsteno tādā veidā, ka individuālas subsīdijas likumību nosaka principi.
 3.5. pants. Aizliegtas subsīdijas un subsīdijas, uz kurām attiecas nosacījumi
 1.Subsīdiju, kas minētas 3.4. panta [Principi] 2. punktā, kategorijas un tām piemērojamie nosacījumi ir šādi. Partnerības padome var pēc vajadzības atjaunināt šos noteikumus, lai nodrošinātu šā panta darbību laika gaitā.
 Neierobežotas valsts garantijas
 2.Subsīdija ekonomikas dalībnieka parādu vai saistību garantijas veidā bez jebkādiem ierobežojumiem attiecībā uz minēto parādu un saistību apjomu vai minētās garantijas ilgumu ir aizliegta.
 Glābšana un pārstrukturēšana
 3.Subsīdijas grūtībās nonākuša vai maksātnespējīga ekonomikas dalībnieka pārstrukturēšanai gadījumos, kad ekonomikas dalībnieks nav sagatavojis ticamu pārstrukturēšanas plānu, ir aizliegta. Pārstrukturēšanas plāna pamatā ir reālistiski pieņēmumi, lai samērīgā laikposmā nodrošinātu grūtībās nonākuša vai maksātnespējīga ekonomikas dalībnieka dzīvotspējas atjaunošanu ilgtermiņā. Pārstrukturēšanas plāna sagatavošanas laikā ekonomikas dalībnieks var saņemt pagaidu likviditātes atbalstu aizdevumu vai aizdevumu garantiju veidā. Izņemot mazos un vidējos uzņēmumus, ekonomikas dalībnieks vai tā īpašnieki, kreditori vai jauni investori iegulda ievērojamus līdzekļus vai aktīvus pārstrukturēšanas izmaksās. Šā punkta nolūkos grūtībās nonācis vai maksātnespējīgs ekonomikas dalībnieks ir tas, kurš gandrīz noteikti īsā līdz vidējā termiņā pārtrauktu darījumdarbību, ja subsīdija netiktu piešķirta.
 4.Izņemot ārkārtas apstākļus, subsīdijas maksātnespējīgu vai grūtībās nonākušu ekonomikas dalībnieku glābšanai un pārstrukturēšanai būtu jāatļauj tikai tad, ja tās palīdz sasniegt sabiedrības interešu mērķi, izvairoties no sociālām grūtībām vai novēršot nopietnas tirgus nepilnības, jo īpaši attiecībā uz darbvietu zaudēšanu vai tādu svarīgu pakalpojumu pārtraukšanu, kurus ir grūti atkārtot. Izņemot neparedzētus apstākļus, kurus nav izraisījis labuma guvējs, subsīdijas nebūtu jāpiešķir vairāk kā vienu reizi jebkurā 5 gadu laikposmā.
 5.Šā panta 3. un 4. punktu nepiemēro subsīdijām grūtībās nonākušām vai maksātnespējīgām bankām, kredītiestādēm un apdrošināšanas sabiedrībām.
 Bankas, kredītiestādes un apdrošināšanas sabiedrības
 6.Neskarot SERVIN.5.39. pantu [Piesardzības atkāpe], subsīdijas banku, kredītiestāžu un apdrošināšanas sabiedrību pārstrukturēšanai var piešķirt, tikai pamatojoties uz ticamu pārstrukturēšanas plānu, kas atjauno ilgtermiņa dzīvotspēju. Ja ilgtermiņa dzīvotspējas atjaunošanos nevar ticami pierādīt, jebkādas subsīdijas bankām, kredītiestādēm un apdrošināšanas sabiedrībām aprobežojas ar to, kas vajadzīgs, lai nodrošinātu to sakārtotu likvidāciju un iziešanu no tirgus, vienlaikus līdz minimumam samazinot subsīdijas apjomu un tās negatīvo ietekmi uz tirdzniecību vai investīcijām starp Pusēm.
 7.Nodrošina, ka piešķīrēja iestāde saņem pienācīgu atlīdzību par pārstrukturēšanas subsīdiju un ka labuma guvējs, tā akcionāri, kreditori vai uzņēmumu grupa, pie kuras pieder labuma guvējs, no saviem līdzekļiem sniedz būtisku ieguldījumu pārstrukturēšanas vai likvidācijas izmaksās. Subsīdijas likviditātes nodrošināšanai ir īslaicīgas, tās neizmanto zaudējumu segšanai un nekļūst par kapitāla atbalstu. Par subsīdijām, kas piešķirtas, lai atbalstītu likviditātes nodrošināšanu, piešķīrējai iestādei izmaksā pienācīgu atlīdzību.
 Eksporta subsīdijas
 8.Ir aizliegtas subsīdijas, kuras juridiski vai faktiski
 54
 ir atkarīgas no eksporta rezultātiem attiecībā uz precēm vai pakalpojumiem, ja tas ir vienīgais nosacījums vai viens no vairākiem citiem nosacījumiem, izņemot attiecībā uz:
 (a)nenododamo risku īstermiņa kredītapdrošināšanu; vai
 (b)eksporta kredītiem un eksporta kredītu garantijām vai apdrošināšanas programmām, kas ir atļautas saskaņā ar SKP nolīgumu, to lasot kopā ar jebkādiem kontekstam nepieciešamiem pielāgojumiem.
 9.Šā panta 8. punkta a) apakšpunkta vajadzībām "nododamais risks" ir komercrisks un politisks risks ar maksimālo riska periodu, kas ir mazāks par diviem gadiem publiskiem un nepubliskiem pircējiem nododamo risku valstīs
 55
 . Var uzskatīt, ka valsts uz laiku ir izslēgta no nododamo risku valstu grupas, ja trūkst pietiekamas privātā tirgus kapacitātes šādu iemeslu dēļ:
 (a)ievērojama privātās kredītapdrošināšanas kapacitātes samazināšanās;
 (b)ievērojami pasliktinās valsts sektora reitings; vai
 (c)ievērojami pasliktinās uzņēmumu sektora darbība.
 10.Šāda nododamo risku valsts pagaidu izslēgšana attiecībā uz Pusi stājas spēkā saskaņā ar minētās Puses lēmumu, pamatojoties uz 9. punktā minētajiem kritērijiem, un tikai tad, ja minētā Puse pieņem šādu lēmumu. Minētā lēmuma publicēšanu uzskata par paziņojumu otrai Pusei par šādu pagaidu izslēgšanu, ciktāl tas attiecas uz pirmo Pusi.
 11.Ja subsidētais apdrošinātājs sniedz eksporta kredīta apdrošināšanu, visu nododamo risku apdrošināšanu veic uz komerciāliem pamatiem. Šādā gadījumā apdrošinātājs ne tieši, ne netieši negūst labumu no subsīdijām nododamo risku apdrošināšanai.
 Subsīdijas, kas atkarīgas no iekšzemes satura izmantošanas
 12.Neskarot SERVIN.2.6. pantu [Veiktspējas prasības] un SERVIN.2.7. pantu [Neatbilstoši pasākumi un izņēmumi], ir aizliegtas subsīdijas, kuru vienīgais nosacījums vai viens no vairākiem citiem nosacījumiem ir iekšzemes preču vai pakalpojumu izmantošana importētu preču vai pakalpojumu vietā.
 Lieli pārrobežu vai starptautiskās sadarbības projekti
 13.Subsīdijas var piešķirt saistībā ar lieliem pārrobežu vai starptautiskas sadarbības projektiem, piemēram, projektiem transporta, enerģētikas, vides, pētniecības un izstrādes jomā, kā arī saistībā ar pirmreizējiem izvēršanas projektiem, lai stimulētu jaunu tehnoloģiju rašanos un ieviešanu (izņemot ražošanu). Ieguvumi no šādiem pārrobežu vai starptautiskās sadarbības projektiem nedrīkst aprobežoties tikai ar ekonomikas dalībniekiem vai nozari vai iesaistītajām valstīm, šiem ieguvumiem ir jābūt plašākiem un nozīmīgākiem, un to blakusietekme neaprobežojas tikai ar valsti, kas piešķir subsīdiju, attiecīgo nozare un labuma guvēju.
 Enerģētika un vide
 14.Puses atzīst drošas, cenas ziņā pieejamas un ilgtspējīgas enerģētikas sistēmas un vides ilgtspējas svarīgumu, jo īpaši saistībā ar cīņu pret klimata pārmaiņām, kas rada eksistenciālus draudus cilvēcei. Tādēļ, neskarot 3.4. pantu [Principi], subsīdijām saistībā ar enerģētiku un vidi vajadzētu stimulēt un būt vērstām uz to, lai labuma guvējs nodrošinātu drošu, cenas ziņā pieejamu un ilgtspējīgu energosistēmu un labi funkcionējošu un konkurētspējīgu enerģijas tirgu vai palielinātu vides aizsardzības līmeni salīdzinājumā ar līmeni, kas tiktu sasniegts bez subsīdijas. Šāda subsīdijas neatbrīvo labuma guvēju no saistībām, kas izriet no labuma guvēja kā piesārņotāja pienākumiem saskaņā ar attiecīgās Puses tiesībām.
 Subsīdijas gaisa pārvadātājiem maršrutu apkalpošanai
 15.Subsīdijas gaisa pārvadātājam
 56
 maršrutu apkalpošanai nepiešķir, izņemot:
 (a)ja pastāv sabiedrisko pakalpojumu saistības saskaņā ar 3.3. pantu [Vispārējas tautsaimnieciskas nozīmes pakalpojumi];
 (b)īpašos gadījumos, kad šis finansējums sniedz labumu sabiedrībai kopumā; vai
 (c)tās ir sākumposma subsīdijas jaunu maršrutu atvēršanai reģionālajām lidostām ar nosacījumu, ka tas palielina iedzīvotāju mobilitāti un veicina reģionālo attīstību.
 3.6. pants. Subsīdiju izmantošana
 Katra Puse nodrošina, ka ekonomikas dalībnieki izmanto subsīdijas tikai konkrētajam mērķim, kuram tās ir piešķirtas.
 3.7. pants. Pārredzamība
 1.Attiecībā uz visām subsīdijām, kas piešķirtas vai saglabātas tās teritorijā, katra Puse sešu mēnešu laikā pēc subsīdijas piešķiršanas oficiālā tīmekļa vietnē vai publiskā datubāzē dara publiski pieejamu šādu informāciju:
 (a)juridiskais pamats un politikas mērķis vai subsīdijas mērķis;
 (b)subsīdijas saņēmēja nosaukums, ja pieejams;
 (c)subsīdijas piešķiršanas datums, subsīdijas ilgums un citi ar subsīdiju saistītie termiņi; un
 (d)subsīdijas summa vai budžetā paredzētā summa subsīdijai.
 2.Attiecībā uz subsīdijām nodokļu pasākumu veidā informāciju publisko viena gada laikā no dienas, kad jāiesniedz nodokļu deklarācija. Pārredzamības pienākumi attiecībā uz subsīdijām nodokļu pasākumu veidā attiecas uz to pašu informāciju, kas uzskaitīta 1. punktā, izņemot 1. punkta d) apakšpunktā prasīto informāciju, kuru var sniegt diapazonā.
 3.Papildus 1. punktā noteiktajam pienākumam Puses dara pieejamu informāciju par subsīdijām saskaņā ar 4. vai 5. punktu.
 4.Attiecībā uz Savienību atbilstība 3. punktam nozīmē, ka attiecībā uz jebkuru subsīdiju, kas piešķirta vai saglabāta tās teritorijā, sešu mēnešu laikā pēc subsīdijas piešķiršanas informācija ir publiski pieejama oficiālā tīmekļa vietnē vai publiskā datubāzē, kas ļauj ieinteresētajām personām novērtēt atbilstību 3.4. pantā [Principi] noteiktajiem principiem.
 5.Attiecībā uz Apvienoto Karalisti atbilstība 3. punktam nozīmē, ka Apvienotā Karaliste nodrošina, ka:
 (a)ja ieinteresētā persona paziņo piešķīrējai iestādei, ka tā var lūgt, lai tiesa pārskata i) subsīdijas piešķiršanu, ko veikusi piešķīrēja iestāde, vai ii) jebkuru attiecīgo piešķīrējas iestādes vai neatkarīgās struktūras vai iestādes lēmumu,
 (b)28 dienu laikā no rakstiska pieprasījuma iesniegšanas piešķīrēja iestāde, neatkarīga struktūra vai iestāde sniedz ieinteresētajai personai informāciju, kas ļauj ieinteresētajai personai novērtēt 3.4. pantā [Principi] noteikto principu piemērošanu, ievērojot samērīgus ierobežojumus, kuriem ir leģitīms mērķis, piemēram, komercnoslēpums, konfidencialitāte vai saziņas konfidencialitāte.
 Pirmās daļas b) apakšpunktā minēto informāciju sniedz ieinteresētajai personai, lai tā varētu pieņemt uz informāciju balstītu lēmumu par to, vai iesniegt prasību, vai varētu izprast un pienācīgi identificēt strīdus jautājumus ierosinātajā prasībā.
 6.Šajā pantā, 3.10. pantā [ Tiesas] un 3.11. pantā [Atgūšana] “ieinteresētā persona” ir jebkura fiziska vai juridiska persona, ekonomikas dalībnieks vai ekonomikas dalībnieku apvienība, kuras intereses varētu ietekmēt subsīdijas piešķiršana, jo īpaši labuma guvējs, ekonomikas dalībnieki, kas konkurē ar labuma guvēju, vai attiecīgās arodasociācijas.
 7.Šajā pantā noteiktie pienākumi neskar Pušu pienākumus saskaņā ar to attiecīgajiem tiesību aktiem par informācijas brīvību vai piekļuvi dokumentiem.
 3.8. pants. Apspriešanās par subsīdiju kontroli
 1.Ja Puse uzskata, ka otra Puse ir piešķīrusi subsīdiju vai ka ir skaidri pierādījumi tam, ka otra Puse plāno piešķirt subsīdiju un ka subsīdijas piešķiršanai ir vai varētu būt negatīva ietekme uz tirdzniecību vai investīcijām starp Pusēm, tā var pieprasīt otrai Pusei sniegt paskaidrojumu par to, kā attiecībā uz šo subsīdiju ir ievēroti 3.4. pantā [Principi] minētie principi.
 2.Puse var arī pieprasīt 3.7. panta [Pārredzamība] 1. punktā uzskaitīto informāciju, ciktāl informācija jau nav darīta publiski pieejama oficiālā tīmekļa vietnē vai publiskā datubāzē, kā minēts 3.7. panta [Pārredzamība] 1. punktā , vai ciktāl informācija jau nav darīta pieejama viegli pieejamā veidā.
 3.Otra Puse sniedz pieprasīto informāciju rakstiski ne vēlāk kā 60 dienu laikā pēc pieprasījuma saņemšanas. Ja kādu pieprasīto informāciju nevar sniegt, minētā Puse savā rakstiskajā atbildē paskaidro, kāpēc šādas informācijas nav.
 4.Ja pieprasītāja Puse pēc pieprasītās informācijas saņemšanas joprojām uzskata, ka subsīdijai, ko piešķīrusi vai plānojusi piešķirt otra Puse, ir vai varētu būt negatīva ietekme uz tirdzniecību vai investīcijām starp Pusēm, pieprasītāja Puse var pieprasīt apspriešanos Tirdzniecības specializētajā komitejā par vienlīdzīgiem apstākļiem atvērtai un godīgai konkurencei un ilgtspējīgai attīstībai. Pieprasījumu iesniedz rakstiski un tajā ietver paskaidrojumu par iemesliem, kāpēc pieprasītāja Puse pieprasa apspriešanos.
 5.Tirdzniecības specializētajā komitejā par vienlīdzīgiem apstākļiem atvērtai un godīgai konkurencei un ilgtspējīgai attīstībai cenšas nonākt pie jautājuma savstarpēji apmierinoša risinājuma. Tās pirmā sanāksme notiek 30 dienu laikā pēc apspriešanās pieprasījuma.
 6.Apspriešanās termiņus, kas minēti 3. un 5. punktā, var pagarināt, Pusēm vienojoties.
 3.9. pants. Neatkarīga iestāde vai struktūra un sadarbība
 1.Katra Puse izveido vai uztur savā darbībā neatkarīgu iestādi vai struktūru, kurai ir atbilstoša loma tās subsīdiju kontroles režīmā. Minētajai neatkarīgajai iestādei vai struktūrai, pildot savas darbības funkcijas, ir nepieciešamās neatkarības garantijas, un tā darbojas objektīvi.
 2.Puses mudina to attiecīgās neatkarīgās iestādes vai struktūras, ievērojot ierobežojumus, kas noteikti to attiecīgajā tiesiskajā regulējumā, savstarpēji sadarboties kopīgu interešu jautājumos savu attiecīgo funkciju ietvaros, arī par 3.1. [Definīcijas] – 3.7. [Pārredzamība] panta piemērošanu. Puses vai to attiecīgās neatkarīgās iestādes vai struktūras var vienoties par atsevišķu satvaru minēto neatkarīgo iestāžu sadarbībai.
 3.10. pants. Tiesas
 1.Katra Puse saskaņā ar tās vispārīgajiem un konstitucionālajiem tiesību aktiem un procedūrām nodrošina, ka tās tiesas ir kompetentas:
 a)
 pārskatīt piešķīrējas iestādes vai – attiecīgā gadījumā – neatkarīgās iestādes vai struktūras pieņemtos lēmumus par subsīdijām, lai pārbaudītu to atbilstību minētās Puses tiesību aktiem, ar kuriem īsteno 3.4. pantu [Principi];
 b)
 pārskatīt visus citus attiecīgos neatkarīgās iestādes vai struktūras lēmumus un jebkuru attiecīgu bezdarbību;
 c)
 piemērot tiesiskās aizsardzības līdzekļus, kas ir efektīvi saistībā ar a) un b) apakšpunktu, cita starpā piešķīrējas iestādes rīcības apturēšanu, aizliegšanu vai rīcības pieprasīšanu, zaudējumu atlīdzināšanu un subsīdijas atgūšanu no labuma guvēja, ja un ciktāl šādi tiesiskās aizsardzības līdzekļi ir pieejami saskaņā ar attiecīgajiem tiesību aktiem šā nolīguma spēkā stāšanās dienā;
 d)
 izskatīt ieinteresēto personu prasības saistībā ar subsīdijām, uz kurām attiecas šī nodaļa; gadījumos, kad ieinteresētajai personai saskaņā ar minētās Puses tiesību aktiem ir tiesības celt prasību attiecībā uz subsīdiju.
 2.Katrai Pusei ar attiecīgās tiesas atļauju, ja tāda ir vajadzīga, ir tiesības saskaņā ar otras Puses vispārīgajiem tiesību aktiem un procedūrām piedalīties lietās, kas minētas 1. punktā.
 3.Neskarot pienākumus uzturēt vai vajadzības gadījumā izveidot šā panta 1. un 2. punktā un 3.11. pantā [Atgūšana] minētās kompetences, tiesiskās aizsardzības līdzekļus un piedalīšanās tiesības, nekas šajā pantā neuzliek nevienai Pusei pienākumu izveidot prasījumu tiesības, tiesiskās aizsardzības līdzekļus, procedūras vai tās attiecīgo publisko iestāžu lēmumu pārskatīšanas tvērumu vai pamatojumu, kas pārsniedz to, kas jau pastāv saskaņā ar tās tiesību aktiem šā nolīguma spēkā stāšanās dienā.
 Nekas šajā pantā neliek nevienai Pusei paplašināt tvērumu vai pamatojumu attiecībā uz to, kā tiesas pārskata Apvienotās Karalistes parlamenta aktus, Eiropas Parlamenta un Eiropas Savienības Padomes aktus vai Eiropas Savienības Padomes aktus, kas pārsniedz to, kas jau pastāv saskaņā ar tās tiesību aktiem šā nolīguma spēkā stāšanās dienā
 57
 .
 3.11. pants. Atgūšana
 1.Katrai Pusei ir efektīvs mehānisms subsīdiju atgūšanai saskaņā ar turpmāk minētajiem noteikumiem, neskarot citus tiesiskās aizsardzības līdzekļus, kas pastāv attiecīgās Puses tiesību aktos
 58
 .
 2.Katra Puse nodrošina, gadījumā, ja ieinteresētā persona, kā definēts 3.7. panta [Pārredzamība] 6. punktā, ir apstrīdējusi lēmumu piešķirt subsīdiju tiesā šā panta 3. punktā noteiktajā termiņā, atgūšanu var norīkot, ja Puses tiesa konstatē materiāltiesisku kļūdu, jo:
 (a)pasākumu, kas veido subsīdiju, piešķīrējs neuzskatīja par subsīdiju;
 (b)subsīdijas piešķīrējs nav piemērojis 3.4. pantā [Principi ] noteiktos principus, kā tie īstenoti attiecīgās Puses tiesību aktos, vai piemērojis tos veidā, kas ir zemāks par attiecīgās Puses tiesību aktos noteikto pārskatīšanas standartu; vai
 (c)subsīdijas piešķīrējs, lemjot par subsīdijas piešķiršanu, ir rīkojies ārpus savām pilnvarām vai nepareizi izmantojis šīs pilnvaras saistībā ar principiem, kas izklāstīti 3.4. pantā [Principi], kā tie ir īstenoti šīs Puses tiesību aktos.
 3.Piemērojot šo pantu, noteikto termiņu nosaka šādi:
 (a)attiecībā uz Savienību – tas sākas dienā, kad oficiālajā tīmekļa vietnē vai publiskajā datubāzē ir darīta pieejama 3.7. panta [Pārredzamība] 1., 2. un 4. punktā norādītā informācija, un tas nav īsāks par vienu mēnesi;
 (b)attiecībā uz Apvienoto Karalisti:
 i) tas sākas dienā, kad oficiālajā tīmekļa vietnē vai publiskajā datubāzē ir darīta pieejama 3.7. panta [Pārredzamība] 1. un 2. punktā minētā informācija;
 ii) tas beidzas vienu mēnesi vēlāk, ja vien pirms minētās dienas ieinteresētā persona nav pieprasījusi informāciju saskaņā ar 3.7. panta 5. punktā noteikto procedūru;
 iii) kad ieinteresētā persona ir saņēmusi 3.7. panta 5. punkta b) apakšpunktā norādīto informāciju, kas ir pietiekama minētajā punktā noteiktajiem mērķiem, sākas vēl viens viena mēneša periods, kura beigās beidzas noteiktais termiņš;
 iv) diena, kad saņemta informācija saskaņā ar iii) punktu, ir diena, kurā piešķīrēja iestāde apliecina, ka tā ir sniegusi 3.7. panta [Pārredzamība] 5. punkta b) apakšpunktā minēto informāciju, kas ir pietiekama minētajiem mērķiem, neatkarīgi no turpmākas vai paskaidrojošas sarakstes pēc minētās dienas;
 v) termiņus, kas noteikti i) līdz iii) punktā, var pagarināt tiesību aktos.
 4.Šā panta 3. punkta b) apakšpunkta vajadzībām attiecībā uz shēmām noteiktais termiņš sākas tad, kad tiek publicēta b) apakšpunktā minētā informācija, nevis tad, kad tiek veikti turpmākie maksājumi, ja:
 (a)subsīdiju acīmredzami piešķir saskaņā ar shēmas noteikumiem;
 (b)shēmas izveidotājs ir publiskojis informāciju, kas jāpublicē saskaņā ar 3.7. Panta [Pārredzamība] 1. un 2. punktu attiecībā uz shēmu; un
 (c)informācija, kas sniegta par shēmu saskaņā ar b) apakšpunktu, ietver informāciju par subsīdiju, kas ļautu ieinteresētajai personai noteikt, vai to var ietekmēt shēma, un šī informācija ietver vismaz subsīdijas mērķi, labuma guvēju kategorijas, noteikumus un nosacījumus subsīdijas saņemšanai un subsīdijas aprēķina pamatu (tostarp visus attiecīgos nosacījumus attiecībā uz subsīdiju proporcijām vai apjomiem).
 5.Šajā pantā subsīdijas atgūšana nav nepieciešama, ja subsīdija ir piešķirta, pamatojoties uz Apvienotās Karalistes Parlamenta aktu, Eiropas Parlamenta un Eiropas Savienības Padomes aktu vai Eiropas Savienības Padomes aktu.
 6.Nekas šajā pantā neliedz Pusei saskaņā ar tās tiesību aktiem paredzēt papildu situācijas, kurās ir iespējama atgūšana kā tiesību aizsardzības līdzeklis, kas pārsniedz šajā pantā noteiktās situācijas.
 7.Puses atzīst, ka atgūšana ir svarīgs koriģējošs instruments ikvienā subsīdiju kontroles sistēmā. Pēc ikvienas Puses pieprasījuma Puses Partnerības padomē apsver papildu vai alternatīvus atgūšanas mehānismus, kā arī attiecīgus šā panta grozījumus. Partnerības padomē ikviena Puse var ierosināt grozījumus, lai pieļautu atšķirīgus pasākumus to attiecīgajiem atgūšanas mehānismiem. Pusei otras Puses priekšlikums ir jāizskata labā ticībā un tam jāpiekrīt, ja šī Puse uzskata, ka tas ietver pasākumus, kas ir vismaz tikpat efektīvs līdzeklis atgūšanas īstenošanai kā Puses mehānismi. Pēc tam Partnerības padome var veikt attiecīgus grozījumus šajā pantā
 59
 .
 3.12. pants. Korektīvie pasākumi
 1. Puse var iesniegt otrai Pusei rakstisku pieprasījumu sniegt informāciju un apspriesties par subsīdiju, par ko tā uzskata, ka tā rada, vai pastāv nopietns risks, ka tā radīs, būtisku negatīvu ietekmi uz tirdzniecību vai investīcijām starp Pusēm. Pieprasītājai Pusei minētajā pieprasījumā būtu jāsniedz visa attiecīgā informācija, lai ļautu Pusēm rast savstarpēji pieņemamu risinājumu, tostarp subsīdijas apraksts un pieprasītājas Puses bažas par tās ietekmi uz tirdzniecību vai investīcijām.
 2.Ne vēlāk kā 30 dienu laikā no pieprasījuma iesniegšanas dienas pieprasījuma saņēmēja Puse sniedz rakstisku atbildi, sniedzot pieprasīto informāciju pieprasītājai Pusei, un Puses sāk apspriešanos, ko uzskata par pabeigtu 60 dienu laikā no pieprasījuma iesniegšanas dienas, ja vien Puses nevienojas citādi. Šāda apspriešanās un jo īpaši visa par konfidenciālu noteiktā informācija un Pušu tās gaitā ieņemtā nostāja ir konfidenciāla un neskar nevienas Puses tiesības jebkuros turpmākajos procesos.
 3.Ne agrāk kā 60 dienas pēc 1. punktā minētās pieprasījuma iesniegšanas dienas pieprasītāja Puse var vienpusēji veikt atbilstošus korektīvos pasākumus, ja ir pierādījumi, ka pieprasījuma saņēmējas Puses subsīdija rada vai pastāv nopietns risks, ka tā radīs, būtisku negatīvu ietekmi uz tirdzniecību vai investīcijām starp Pusēm.
 4.Ne agrāk kā 45 dienas pēc 1. punktā minētā pieprasījuma iesniegšanas dienas pieprasījuma iesniedzēja Puse paziņo pieprasījuma saņēmējai Pusei par korektīvajiem pasākumiem, ko tā plāno veikt saskaņā ar 3. punktu. Pieprasītāja Puse sniedz visu attiecīgo informāciju par pasākumiem, ko tā plāno veikt, lai ļautu Pusēm rast savstarpēji pieņemamu risinājumu. Pieprasītāja Puse nevar veikt minētos korektīvos pasākumus agrāk kā 15 dienas no dienas, kad par šiem pasākumiem paziņots pieprasījuma saņēmējai Pusei.
 5.Puses novērtējums par to, vai pastāv nopietns būtiskas negatīvas ietekmes risks, pamatojas uz faktiem, nevis tikai uz apgalvojumiem, pieņēmumiem vai maz ticamām iespējām. Apstākļu izmaiņām, kas radītu situāciju, kurā subsīdija izraisītu šādu būtisku negatīvu ietekmi, jābūt skaidri paredzamām.
 6.
 Puses novērtējums par subsīdijas esamību vai būtisku subsīdijas izraisītu negatīvu ietekmi uz tirdzniecību vai investīcijām starp Pusēm balstās uz ticamiem pierādījumiem, nevis tikai uz pieņēmumiem vai maz ticamām iespējām, un attiecas uz identificējamām precēm, pakalpojumu sniedzējiem vai citiem ekonomikas dalībniekiem attiecīgi arī subsīdiju shēmu gadījumā.
 7.
 Partnerības padome var uzturēt ilustratīvu sarakstu ar to, kas varētu radīt būtisku negatīvu ietekmi uz tirdzniecību vai investīcijām starp Pusēm 1. un 3. punkta nozīmē. Tas neskar Pušu tiesības veikt korektīvus pasākumus.
 8.Korektīvie pasākumi, ko veic saskaņā ar 3. punktu, aprobežojas ar to, kas ir absolūti nepieciešams un samērīgs, lai labotu radīto būtisko negatīvo ietekmi vai novērstu šādas būtiskas ietekmes risku. Priekšroka ir pasākumiem, kas vismazāk traucē šā nolīguma darbību.
 9.Piecu dienu laikā no dienas, kad stājas spēkā 3. punktā minētie korektīvie pasākumi un bez iepriekšējas apspriešanās saskaņā ar INST.13. pantu [Apspriešanās], informētā Puse saskaņā ar INST.14. panta [Šķīrējtiesas procedūra] 2. punktu, iesniedzot rakstisku pieprasījumu otrai Pusei, var pieprasīt izveidot šķīrējtiesu, kura var pieņemt lēmumu par to, vai:
 (a)pieprasītājas Puses veiktais korektīvais pasākums ir saderīgs ar 3. vai 8. punktu;
 (b)pieprasītāja Puses nepiedalījās apspriedēs pēc tam, kad pieprasījuma saņēmēja Puse sniedza pieprasīto informāciju un piekrita šādu apspriežu rīkošanai; vai
 (c)korektīvais pasākums ir pieņemts vai par to ir paziņots, neievērojot attiecīgi 3. vai 4. punktā minētos termiņus.
 Minētais pieprasījums neaptur korektīvos pasākumus. Turklāt šķīrējtiesa nevērtē, kā Puses piemēro 3.4. pantu [Principi] un 3.5. pantu [Aizliegtas subsīdijas un subsīdijas, uz kurām attiecas nosacījumi].
 10.Šķīrējtiesa, kas izveidota pēc 9. punktā minētā pieprasījuma, veic lietas izskatīšanu saskaņā ar INST.34B. pantu [Īpašas procedūras korektīviem pasākumiem un līdzsvara atjaunošanai] un sniedz galīgo nolēmumu 30 dienu laikā pēc tās izveidošanas.
 11.Ja lēmums ir atbildētājai pusei nelabvēlīgs, atbildētāja puse ne vēlāk kā 30 dienu laikā no šķīrējtiesas nolēmuma pasludināšanas dienas paziņo prasītājai pusei par visiem pasākumiem, ko tā veikusi, lai izpildītu minēto nolēmumu.
 12. Pēc tam, kad 10. punktā minētajā procedūrā ir pieņemts atbildētājai Pusei nelabvēlīgs lēmums, prasītāja Puse 30 dienu laikā pēc nolēmuma pieņemšanas var pieprasīt šķīrējtiesai noteikt saistību apturēšanas līmeni saskaņā ar šo nolīgumu vai papildinošu nolīgumu, kas nepārsniedz līmeni, kurš līdzvērtīgs zudumam vai samazinājumam, ko radījusi korektīvo pasākumu piemērošana, ja tā uzskata, ka koriģējošo pasākumu neatbilstība 3. vai 8. punktam ir būtiska. Pieprasījumā ierosina saistību apturēšanas līmeni saskaņā ar principiem, kas izklāstīti INST.34.C pantā [Saistību apturēšana LPFS.3.12. panta [Korektīvie pasākumi] 12. punkta, FISH.9. panta 5. punkta un FISH.14. panta 6. punkta nolūkā]. Prasītāja Puse var apturēt saistības saskaņā ar šo nolīgumu vai papildinošu nolīgumu atbilstīgi saistību apturēšanas līmenim, ko noteikusi šķīrējtiesa. Šādu apturēšanu nepiemēro agrāk kā 15 dienas pēc šāda nolēmuma.
 13.Puse neatsaucas uz PTO nolīgumu vai kādu citu starptautisku nolīgumu, lai liegtu otrai Pusei veikt pasākumus saskaņā ar šo pantu, tostarp arī gadījumos, kad minētie pasākumi ir šajā nolīgumā vai kādā papildinošā nolīgumā paredzēto saistību izpildes apturēšana.
 14.Lai novērtētu, vai korektīvo pasākumu noteikšana vai saglabāšana attiecībā uz tā paša ražojuma importu aprobežojas ar to, kas ir absolūti nepieciešams vai samērīgs šā panta mērķiem, Puse:
 a)
 ņem vērā kompensācijas pasākumus, ko piemēro vai saglabā saskaņā ar IV sadaļas [Preču tirdzniecība] GOODS.17. panta [Tirdzniecības aizsardzības instrumenti] 3. punktu; un
 b)
 var ņemt vērā antidempinga pasākumus, ko piemēro vai saglabā saskaņā ar IV sadaļas [Preču tirdzniecība] 17. panta 3. punktu [Tirdzniecības aizsardzības līdzekļi].
 15.Puse vienlaikus nepiemēro korektīvo pasākumu saskaņā ar šo pantu un līdzsvara atjaunošanas pasākumu saskaņā ar 9.4. pantu [Līdzsvara atjaunošana ], lai novērstu ietekmi uz tirdzniecību vai investīcijām, ko tieši radījusi viena un tā pati subsīdija.
 16.Ja Puse, pret kuru veikti korektīvi pasākumi, neiesniedz pieprasījumu saskaņā ar šā panta 9. punktu tajā noteiktajā termiņā, minētā Puse var uzsākt INST.14. pantā [Šķīrējtiesas procedūra] minēto šķīrējtiesas procedūru, lai apstrīdētu korektīvu pasākumu, pamatojoties uz šā panta 9. punktā izklāstītajiem iemesliem, bez iepriekšējas apspriešanās saskaņā ar INST.13. pantu [Apspriešanās ]. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē.
 17.Šā panta 9. un 16. punktā minēto procedūru vajadzībām, novērtējot, vai korektīvs pasākums ir absolūti nepieciešams vai samērīgs, šķīrējtiesa pienācīgi ņem vērā 5. un 6. punktā, kā arī 13., 14. un 15. punktā izklāstītos principus.
 3.13. pants. Strīdu izšķiršana
 1.Ievērojot 2. un 3. punktu, sestās daļas [Strīdu izšķiršana un horizontālie noteikumi] I sadaļu [Strīdu izšķiršana ] piemēro strīdiem starp Pusēm par šīs nodaļas interpretāciju un piemērošanu, izņemot 3.9. pantu [Neatkarīga iestāde vai struktūra un sadarbība] un 3.10. pantu [Tiesas].
 2.Šķīrējtiesai nav jurisdikcijas attiecībā uz:
 (a)individuālu subsīdiju, ieverot jautājumu, vai šāda subsīdija atbilst principiem, kas izklāstīti 3.4. panta [Principi] 1. punktā, izņemot attiecībā uz nosacījumiem, kas izklāstīti 3.5. panta 2. punktā [Neierobežotas valsts garantijas], 3.–5. punktā [Glābšana un pārstrukturēšana], 8.–11. punktā [Eksporta subsīdijas] un 12. punktā [Subsīdijas, kas atkarīgas no iekšzemes satura izmantošanas]; un
 (b)jautājumu, vai atgūšana kā tiesiskās aizsardzības līdzeklis 3.11. panta [Atgūšana] nozīmē katrā atsevišķā gadījumā ir piemērota pareizi.
 3.Sestās daļas [Strīdu izšķiršana un horizontālie noteikumi] I sadaļu [Strīdu izšķiršana] piemēro 3.12. pantam [Korektīvi pasākumi] saskaņā ar minēto pantu un INST.34.B pantu [Īpašas procedūras korektīviem pasākumiem un līdzsvara atjaunošanai].
 Ceturtā nodaļa. Valsts uzņēmumi, uzņēmumi, kam piešķirtas īpašas tiesības vai privilēģijas, un izraudzīti monopoli
 4.1. pants. Definīcijas
 1.Šajā nodaļā piemēro šādas definīcijas:
 (a)“vienošanās” ir Vienošanās par pamatnostādnēm attiecībā uz oficiāli atbalstītiem eksporta kredītiem, kas izstrādāta ESAO ietvaros, vai turpmākas saistības, kuras izstrādātas ESAO ietvaros vai ārpus tās un kuras ir apstiprinājušas vismaz 12 PTO sākotnējās dalībnieces, kas bija arī 1979. gada 1. janvāra Vienošanās dalībnieces;
 (b) “komercdarbība” ir darbības, kuru rezultāts ir tādas preces ražošana vai tāda pakalpojuma sniegšana, ko paredzēts pārdot attiecīgajā tirgū uzņēmuma noteiktā daudzumā un par uzņēmuma noteiktām cenām uz piedāvājuma un pieprasījuma nosacījumu pamata, un kuras veic ar nolūku gūt peļņu; darbības, ko veic uzņēmums, kurš darbojas pēc bezpeļņas vai izmaksu segšanas principa, nav darbības, ko veic ar nolūku gūt peļņu;
 (c)“komerciāli apsvērumi” ir apsvērumi attiecībā uz cenu, kvalitāti, pieejamību, pārdošanas iespējamību, transportēšanu un citiem pirkšanas vai pārdošanas noteikumiem vai citi faktori, kas parasti būtu jāņem vērā komerciālu lēmumu pieņemšanā privātā uzņēmumā, kurš attiecīgajā darījumdarbības jomā vai rūpniecības nozarē darbojas saskaņā ar tirgus ekonomikas principiem;
 (d)“aptverta vienība” ir:
 (I)izraudzīts monopols;
 (II)uzņēmums, kam piešķirtas īpašas tiesības vai privilēģijas, vai
 (III)valsts uzņēmums.
 (e)“izraudzīts monopols” ir vienība, tostarp konsorcijs vai valsts aģentūra, kas kādas Puses teritorijā konkrētajā tirgū ir izraudzīta par vienīgo preču vai pakalpojumu piegādātāju vai pircēju, bet neietver vienību, kurai ir piešķirtas ekskluzīvas intelektuālā īpašuma tiesības, tikai pamatojoties uz šādu piešķīrumu; šajā kontekstā “izraudzīt” nozīmē izveidot vai atļaut monopolu vai paplašināt monopola tvērumu, ietverot papildu preci vai pakalpojumu;
 (f)“uzņēmums” ir uzņēmums, kā definēts SERVIN.1.2. panta [Definīcijas] g) punktā.
 (g)“uzņēmums, kam piešķirtas īpašas tiesības vai privilēģijas” ir jebkurš publisks vai privāts uzņēmums, kam kāda Puse juridiski vai faktiski ir piešķīrusi īpašas tiesības vai privilēģijas;
 (h)“pakalpojums, ko sniedz, īstenojot valsts pilnvaras” ir pakalpojums, ko sniedz, īstenojot valsts pilnvaras, kā tas definēts GATS;
 (i)“īpašas tiesības vai privilēģijas” ir tiesības vai privilēģijas, ar kurām kāda Puse nosaka vai līdz diviem vai vairāk uzņēmumiem ierobežo to uzņēmumu skaitu, kam ir atļauts piegādāt kādu preci vai pakalpojumu, izņemot saskaņā ar objektīviem, samērīgiem un nediskriminējošiem kritērijiem, būtiski ietekmējot jebkura cita uzņēmuma spēju piegādāt to pašu preci vai sniegt to pašu pakalpojumu tajā pašā ģeogrāfiskajā apgabalā vai produkta tirgū būtībā līdzvērtīgos apstākļos;
 (j)“valsts uzņēmums” ir uzņēmums, kurā:
 (I)kādai Pusei tieši pieder vairāk nekā 50 % akciju kapitāla;
 (II)kāda Puse tieši vai netieši kontrolē vairāk nekā 50 % balsstiesību izmantošanu;
 (III)kādai Pusei ir pilnvaras iecelt vairākumu locekļu direktoru padomē vai jebkādā citā līdzvērtīgā vadības struktūrā vai
 (IV)kāda Puse spēj īstenot kontroli pār uzņēmumu. Lai konstatētu kontroli, katrā atsevišķā gadījumā ņem vērā visus attiecīgos juridiskos un faktiskos apstākļus.
 4.2. pants. Piemērošanas joma
 1.Šī nodaļa attiecas uz komercdarbību veicošām aptvertām vienībām visos pārvaldes līmeņos. Ja aptverta vienība iesaistās gan komercdarbībā, gan nekomerciālā darbībā, šī nodaļa attiecas tikai uz komercdarbību.
 2.Šo nodaļu nepiemēro:
 (a)aptvertajām iestādēm, kas darbojas kā iepirkuma iestādes, kā definēts katras Puses GPA 1. papildinājuma 1. līdz 3. pielikumā un X sadaļas [Publiskais iepirkums] PPROC-1. PIELIKUMA. PUBLISKAIS IEPIRKUMS B iedaļas katras Puses attiecīgo apakšiedaļu 1. punktā, kas veic aptverto iepirkumu, kā definēts X sadaļas [Publiskais iepirkums] PPROC.2. panta [Dažu Nolīguma par valsts iepirkumu noteikumu iekļaušana un aptvertais iepirkums] 2. punktā;
 (b)pakalpojumiem, ko sniedz, īstenojot valsts pilnvaras.
 3.Šo nodaļu aptvertai vienībai nepiemēro, ja kādā no iepriekšējiem trim secīgiem fiskālajiem gadiem gada ieņēmumi no attiecīgā uzņēmuma vai monopola komercdarbības ir bijuši mazāki par 100 miljoniem speciālo aizņēmuma tiesību.
 4.4.5. pantu [Nediskriminējoša attieksme un komercapsvērumi] nepiemēro finanšu pakalpojumu sniegšanai, ko veic aptverta vienība saskaņā ar valdības pilnvarojumu, ja šāda finanšu pakalpojumu sniegšana:
 (a)atbalsta eksportu vai importu, ar noteikumu, ka minētie pakalpojumi:
 I.nav paredzēti komercfinansējuma aizstāšanai vai
 II.tiek piedāvāti ar noteikumiem, kuri nav labvēlīgāki par tiem, ko varētu saņemt par salīdzināmiem finanšu pakalpojumiem komerctirgū, vai
 (b)atbalsta privātas investīcijas ārpus Puses teritorijas, ar noteikumu, ka šie pakalpojumi:
 I.nav paredzēti komercfinansējuma aizstāšanai vai
 II.tiek piedāvāti ar noteikumiem, kuri nav labvēlīgāki par tiem, ko varētu saņemt par salīdzināmiem finanšu pakalpojumiem komerctirgū, vai
 (c)tiek piedāvāti ar noteikumiem, kas atbilst vienošanās noteikumiem, ja minētie pakalpojumi ietilpst vienošanās darbības jomā.
 5.Neskarot šā panta 3. punktu, 4.5. pantu [Nediskriminējoša attieksme un komerciāli apsvērumi ] nepiemēro šādām nozarēm: audiovizuālajiem pakalpojumiem; iekšzemes jūras kabotāžai
 60
 un pārvadājumiem pa iekšējiem ūdensceļiem, kā noteikts SERVIN.1.1 panta [Mērķis un darbības joma] 5. punktā.
 6.4.5. pantu [Nediskriminējoša attieksme un komercapsvērumi] nepiemēro, ja Puses aptverta vienība veic preču vai pakalpojumu pirkšanu vai pārdošanu saskaņā ar:
 (a)jebkuru esošu neatbilstošu pasākums, ko Puse patur spēkā, turpina, atjauno vai groza saskaņā ar [SERVIN.2.7. panta [Neatbilstīgi pasākumi un izņēmumi] 1. punktu vai SERVIN.3.6. panta [Neatbilstoši pasākumi] 1. punktu, kā noteikts tās attiecīgajos sarakstos SERVIN-1 un SERVIN-2. pielikumos]. vai
 (b)jebkuru neatbilstošu pasākumu, ko Puse pieņem vai patur spēkā attiecībā uz nozarēm, apakšnozarēm vai darbībām saskaņā ar [SERVIN.2.7. panta [Neatbilstīgi pasākumi un izņēmumi] 2. punktu vai SERVIN.3.6. panta [Neatbilstoši pasākumi] 2. punktu, kā noteikts tās attiecīgajos sarakstos SERVIN-1 un SERVIN-2. pielikumos].
 4.3. pants. Saistība ar PTO līgumu
 Puses apstiprina savas tiesības un saistības saskaņā ar GATT 1994 XVII panta 1.–3. punktu, Vienošanos par GATT 1994 XVII panta interpretāciju, kā arī GATS VIII panta 1., 2. un 5. punktu.
 4.4. pants. Vispārīgi noteikumi
 1.Neskarot katras Puses tiesības un pienākumus saskaņā ar šo nodaļu, nekas šajā nodaļā neliedz kādai Pusei izveidot vai saglabāt aptvertu vienību.
 2.Puse neprasa aptvertai vienībai vai nemudina to rīkoties tādā veidā, kas nav saderīgs ar šo nodaļu.
 4.5. pants. Nediskriminējoša attieksme un komercapsvērumi
 1.Katra Puse nodrošina, ka katra tās aptvertā vienība, iesaistoties komercdarbībā:
 (a)darbojas saskaņā ar komercapsvērumiem, pērkot vai pārdodot preces vai pakalpojumus, izņemot, ja tas notiek, lai izpildītu savus sabiedriskā pakalpojuma sniegšanas uzdevumus, kuri nav pretrunā ar b) vai c) apakšpunktu;
 (b)pērkot preces vai pakalpojumus:
 I.piešķir otras Puses uzņēmuma piegādātām precēm vai sniegtiem pakalpojumiem ne mazāk labvēlīgu režīmu par to, ko tā piešķir Puses pašas uzņēmumu piegādātām līdzīgām precēm vai sniegtiem līdzīgiem pakalpojumiem, un
 II.piešķir precēm, ko Puses teritorijā piegādā aptverta vienība, vai pakalpojumiem, kurus Puses teritorijā sniedz aptverta vienība, ne mazāk labvēlīgu režīmu par to, ko tā piešķir Puses pašas uzņēmumu piegādātām līdzīgām precēm vai sniegtiem līdzīgiem pakalpojumiem attiecīgajā tirgū šīs Puses teritorijā, un
 (c)pārdodot preces vai pakalpojumus:
 I.piešķir otras Puses uzņēmumam ne mazāk labvēlīgu režīmu par to, ko tā piešķir Puses pašas uzņēmumiem, un
 II.piešķir aptvertai vienībai Puses teritorijā ne mazāk labvēlīgu režīmu par to, ko tā piešķir Puses pašas uzņēmumiem attiecīgajā tirgū šīs Puses teritorijā
 61
 .
 2.Šā panta 1. punkta *b) un c) apakšpunkts neliedz aptvertajai vienībai:
 (a)pirkt vai piegādāt preces vai sniegt pakalpojumus uz atšķirīgiem nosacījumiem, tostarp nosacījumiem attiecībā uz cenu, ja minētie atšķirīgie nosacījumi ir balstīti uz komercapsvērumiem, vai
 (b)atteikties pirkt vai piegādāt preces vai sniegt pakalpojumus, ja šāds atteikums ir balstīts uz komercapsvērumiem.
 4.6. pants. Tiesiskais regulējums
 1.Katra Puse ievēro un maksimāli izmanto attiecīgos starptautiskos standartus, tai skaitā ESAO Pamatnostādnes par valsts uzņēmumu korporatīvo pārvaldību.
 2.Katra Puse nodrošina, ka jebkura regulatīvā iestāde un jebkura cita iestāde, kas veic regulatīvas funkcijas un ko Puse izveido vai saglabā:
 (a)ir neatkarīga un neatskaitās nevienam no šīs iestādes regulētajiem uzņēmumiem un
 (b)līdzīgos apstākļos rīkojas objektīvi attiecībā uz visiem šīs iestādes regulētajiem uzņēmumiem, tostarp aptvertām vienībām; objektivitāte, ar kādu iestāde īsteno savas regulatīvās funkcijas, ir jāvērtē, ņemot vērā minētās iestādes parasto darbības modeli vai praksi.
 Nozarēs, kurās Puses šajā nolīgumā ir vienojušās par konkrētiem pienākumiem šai iestādei, prevalē attiecīgie šā nolīguma noteikumi.
 3.Katra Puse konsekventi un nediskriminējoši piemēro savus normatīvos aktus attiecībā uz aptvertām vienībām.
 4.7. pants. Informācijas apmaiņa
 1.Puse, kurai ir iemesls uzskatīt, ka otras Puses aptvertas vienības komercdarbība negatīvi ietekmē tās intereses saskaņā ar šo nodaļu, var rakstiski pieprasīt otrai Pusei sniegt informāciju par minētās vienības komercdarbību, kas saistīta ar noteikumu izpildi saskaņā ar 2. punktu.
 2.Ar noteikumu, ka 1. punktā minētajā pieprasījumā ir iekļauts paskaidrojums par to, kā iestādes darbības var ietekmēt pieprasījuma iesniedzējas Puses intereses saskaņā ar šo nodaļu, un norādīts, kuras no turpmāk minētajām informācijas kategorijām ir jāsniedz, pieprasījuma saņēmēja Puse sniedz šādu pieprasīto informāciju:
 (a)vienības īpašnieki un balsošanas struktūra, norādot akciju un balsstiesību kumulatīvo procentuālo daļu, kura šajā vienībā kumulatīvi pieder pieprasījuma saņēmējai Pusei un tās aptvertām struktūrām;
 (b)apraksts par īpašām akcijām vai īpašām balsstiesībām vai citām tiesībām, kas ir pieprasījuma saņēmējai Pusei un tās aptvertām struktūrām, ciktāl šādas tiesības atšķiras no tiesībām, kas saistītas ar vienības parastajām akcijām;
 (c)vienības organizatoriskās struktūras apraksts un tās direktoru padomes vai līdzvērtīgas struktūras sastāvs;
 (d)apraksts par valdības struktūrvienībām vai publiskām iestādēm, kas regulē vai pārrauga vienību, apraksts par ziņošanas prasībām, kuras vienībai izvirzījušas minētās struktūrvienības vai publiskās iestādes, kā arī apraksts par minēto struktūrvienību vai publisko iestāžu tiesībām un praksi attiecībā uz augstākā līmeņa vadītāju un direktoru padomes vai jebkādas citas līdzvērtīgas struktūras locekļu iecelšanu amatā, atbrīvošanu no amata vai atalgojumu;
 (e)vienības gada ieņēmumi un kopējie aktīvi par pēdējo trīs gadu periodu, par kuru informācija ir pieejama;
 (f)visi izņēmumi, atbrīvojumi un saistīti pasākumi, no kuriem vienība gūst labumu saskaņā ar pieprasījuma saņēmējas Puses normatīvajiem aktiem,
 (g)jebkāda publiski pieejama papildu informācija par vienību, tostarp gada finanšu pārskati un trešo personu veiktu revīziju atzinumi.
 3.Šā panta 1. un 2. punkts neliek Pusei izpaust konfidenciālu informāciju, kuras izpaušana būtu pretrunā tās normatīvajiem aktiem, traucētu tiesībaizsardzību vai kā citādi būtu pretrunā sabiedrības interesēm vai kaitētu konkrētu uzņēmumu likumīgajām komercinteresēm.
 4.Ja pieprasītā informācija nav pieejama, pieprasījuma saņēmēja Puse rakstiski paziņo pieprasījuma iesniedzējai Pusei iemeslus, kāpēc šī informācija nav pieejama.
 Piektā nodaļa. Nodokļu politika
 5.1. pants. Laba pārvaldība
 Puses atzīst un apņemas īstenot labas pārvaldības principus nodokļu jomā, jo īpaši globālos standartus attiecībā uz nodokļu pārredzamību un informācijas apmaiņu, kā arī godīgu konkurenci nodokļu jomā. Puses atkārtoti pauž atbalstu ESAO Rīcības plānam par nodokļu bāzes samazināšanu un peļņas novirzīšanu (BEPS) un apstiprina savu apņemšanos īstenot ESAO minimālos standartus cīņai pret nodokļu bāzes samazināšanu un peļņas novirzīšanu. Puses veicinās labu pārvaldību nodokļu jautājumos, uzlabos starptautisko sadarbību nodokļu jomā un sekmēs nodokļu ieņēmumu iekasēšanu.
 5.2. pants. Nodokļu standarti
 1.Puse pārejas perioda beigās nepazemina vai nesamazina tās tiesību aktos paredzēto aizsardzības līmeni zem līmeņa, kas paredzēts standartos un noteikumos, par kuriem pārejas perioda beigās ir panākta vienošanās ESAO ietvaros attiecībā uz:
 (a)informācijas apmaiņu (pēc pieprasījuma, spontāni vai automātiski) par finanšu pārskatiem, pārrobežu mēroga nodokļu nolēmumiem, pārskatiem par katru valsti starp nodokļu administrācijām un potenciālajām pārrobežu nodokļu plānošanas shēmām;
 (b)noteikumiem par procentu ierobežošanu, kontrolētiem ārvalstu uzņēmumiem un hibrīdneatbilstībām.
 2.Puse nepazemina vai nesamazina aizsardzības līmeni, kas pārejas perioda beigās paredzēts tās tiesību aktos attiecībā uz kredītiestāžu un ieguldījumu brokeru sabiedrību (izņemot nelielas un savstarpēji nesaistītas ieguldījumu brokeru sabiedrības) publisku pārskatu sniegšanu par katru valsti.
 5.3. pants. Strīdu izšķiršana
 Uz šo nodaļu neattiecas strīdu izšķiršana saskaņā ar sestās daļas [Strīdu izšķiršana un horizontālie noteikumi] I sadaļu [Strīdu izšķiršana].
 Sestā nodaļa. Darba un sociālie standarti
 6.1. pants. Definīcija
 1.Šajā nodaļā “darba un sociālās aizsardzības līmenis” ir aizsardzības līmenis, kas vispārēji paredzēts Pušu tiesībās un standartos
 62
 katrā no šādām jomām:
 (a)pamattiesības darbā;
 (b)arodveselības un darba drošības standarti;
 (c)taisnīgi darba apstākļi un nodarbinātības standarti;
 (d)tiesības uz informāciju un uzklausīšanu uzņēmuma līmenī vai
 (e)uzņēmumu pārstrukturēšana.
 2.Attiecībā uz Savienību “darba un sociālās aizsardzības līmenis” ir darba un sociālās aizsardzības līmenis, kas ir piemērojams visām dalībvalstīm un tajās un kas ir kopīgs visām dalībvalstīm.
 6.2. pants. Aizsardzības līmeņa nepazemināšana
 1.Puses apstiprina katras Puses tiesības noteikt savu politiku un prioritātes šīs nodaļas aptvertajās jomās, noteikt darba un sociālās aizsardzības līmeni, ko tā uzskata par piemērotiem, un pieņemt vai grozīt savas tiesības un politiku tādā veidā, kas atbilst katras Puses starptautiskajām saistībām, tostarp saistībām saskaņā ar šo nodaļu.
 2.Puse veidā, kas ietekmē tirdzniecību vai investīcijas Pušu starpā, nevājina vai nesamazina darba un sociālās aizsardzības līmeni zem līmeņa, kas ir spēkā pārejas perioda beigās, tostarp nespējot efektīvi īstenot savas tiesības un standartus.
 3.Puses atzīst, ka katra Puse patur tiesības izmantot saprātīgu rīcības brīvību un pieņemt bona fide lēmumus par darbaspēka tiesību aktu izpildei nepieciešamo resursu piešķiršanu citām darba tiesību jomām, kurām ir noteikta augstāka prioritāte, ar nosacījumu, ka minētās rīcības brīvības izmantošana un minētie lēmumi nav pretrunā Puses pienākumiem saskaņā ar šo nodaļu.
 4.Puses cenšas turpināt paaugstināt savu attiecīgo darba un sociālās aizsardzības līmeni, kas minēts šajā nodaļā.
 6.3. pants. Izpilde
 Izpildes nolūkos, kā minēts 6.2. pantā [Aizsardzības līmeņa nepazemināšana], katra Puse ievieš un saglabā efektīvas iekšzemes izpildes sistēmu un jo īpaši efektīvu darba inspekciju sistēmu saskaņā ar tās starptautiskajām saistībām attiecībā uz darba apstākļiem un darba ņēmēju aizsardzību; nodrošina, ka ir pieejamas administratīvas un tiesvedības procedūras, kas ļauj publiskajām iestādēm un privātpersonām laicīgi celt prasības saistībā ar darba tiesību un sociālo standartu pārkāpumiem; un paredz piemērotus un efektīvus tiesiskās aizsardzības līdzekļus, tostarp pagaidu aizsardzības pasākumus, kā arī samērīgas un atturošas sankcijas. Iekšzemē īstenojot un izpildot 6.2. panta [Aizsardzības līmeņa nepazemināšana] noteikumus, katra Puse respektē sociālo partneru lomu un autonomiju valsts līmenī – vajadzības gadījumā saskaņā ar piemērojamām tiesībām un praksi.
 6.4. pants. Strīdu izšķiršana
 1.Puses dara visu iespējamo, izmantojot dialogu, apspriešanos, informācijas apmaiņu un sadarbību, lai risinātu jebkādas domstarpības par šīs nodaļas piemērošanu.
 2.Atkāpjoties no sestās daļas [Strīdu izšķiršana un horizontālie noteikumi] I sadaļas [Strīdu izšķiršana], ja starp Pusēm rodas domstarpības par šīs nodaļas piemērošanu, tad Puses izmanto tikai tās procedūras, kas noteiktas saskaņā ar šīs sadaļas 9.1. pantu [Apspriedes], 9.2. pantu [Ekspertu grupa] un 9.3. pantu [Ekspertu grupa aizsardzības līmeņa nepazemināšanas jomās].
 Septītā nodaļa. Vide un klimats
 7.1. pants. Definīcijas
 1.Šajā nodaļā “vides aizsardzības līmenis” ir aizsardzības līmenis, kurš vispārēji paredzēts Puses tiesībās un kura nolūks ir aizsargāt vidi, tostarp novērst vides ietekmes radītos draudus cilvēku dzīvībai vai veselībai, tai skaitā katrā no šādām jomām:
 (a)rūpnieciskās emisijas;
 (b)emisijas gaisā un gaisa kvalitāte;
 (c)dabas un bioloģiskās daudzveidības saglabāšana;
 (d)atkritumu apsaimniekošana;
 (e)ūdensvides aizsardzība un saglabāšana;
 (f)jūras vides aizsardzība un saglabāšana;
 (g)ķīmisko vielu ražošanas, izmantošanas, izdalīšanās vai likvidēšanas radīto cilvēku veselības vai apkārtējās vides apdraudējumu novēršana, samazināšana vai likvidēšana, vai
 (h)tādas ietekmes uz vidi pārvaldīšana, kuru izraisa lauksaimnieciskā vai pārtikas ražošana, jo īpaši antibiotiku un atsārņotāju pielietošanas rezultātā.
 2.Attiecībā uz Savienību “vides aizsardzības līmenis” ir vides aizsardzības līmenis, kas ir piemērojams visām dalībvalstīm un tajās un kas ir kopīgs visām dalībvalstīm.
 3.Šajā nodaļā “klimata aizsardzības līmenis” ir aizsardzības līmenis attiecībā uz siltumnīcefekta gāzu emisijām un to piesaisti un ozona slāni noārdošo vielu pakāpenisku izmantošanas izbeigšanu. Attiecībā uz siltumnīcefekta gāzēm tas nozīmē:
 (a)attiecībā uz Savienību – visas ekonomikas mēroga mērķi 40 % apmērā līdz 2030. gadam, t. sk. Savienības sistēmu oglekļa cenu noteikšanai;
 (b)attiecībā uz Apvienoto Karalisti — Apvienotās Karalistes ekonomikas mēroga daļu no šā 2030. gada mērķa, t. sk. Apvienotās Karalistes sistēmu oglekļa cenu noteikšanai.
 7.2. pants. Aizsardzības līmeņa nepazemināšana
 1.Puses apstiprina katras Puses tiesības noteikt savu politiku un prioritātes šīs nodaļas aptvertajās jomās, noteikt vides aizsardzības līmeni vai klimata aizsardzības līmeni, ko tā uzskata par piemērotiem, un pieņemt vai grozīt savas tiesības un politiku tādā veidā, kas atbilst katras Puses starptautiskajām saistībām, tostarp saistībām saskaņā ar šo nodaļu.
 2.Puse tādā veidā, kas ietekmē tirdzniecību vai investīcijas starp Pusēm, nevājina vai nesamazina savu vides aizsardzības līmeni vai klimata aizsardzības līmeni zem līmeņa, kāds ir spēkā pārejas perioda beigās, tai skaitā nespējot efektīvi izpildīt savus vides tiesību aktus vai klimata aizsardzības līmeni.
 3.Puses atzīst, ka katra Puse patur tiesības izmantot saprātīgu rīcības brīvību un pieņemt bona fide lēmumus par vides tiesību aktu izpildei nepieciešamo resursu piešķiršanu citām vides tiesību un klimata politikas jomām, kurām ir noteikta augstāka prioritāte, ar nosacījumu, ka minētās rīcības brīvības izmantošana un minētie lēmumi nav pretrunā Puses pienākumiem saskaņā ar šo nodaļu.
 4.Šajā nodaļā, ciktāl Puses vides tiesību aktos ir paredzēti mērķi 7.1. pantā [Definīcijas] minētajās jomās, tie pārejas perioda beigās ir iekļauti Puses vides aizsardzības līmenī. Šie mērķi ietver tos mērķus, kuru sasniegšana ir paredzēta kādā datumā pēc pārejas perioda beigām. Šis punkts attiecas arī uz ozona slāni noārdošām vielām.
 5.Puses cenšas turpināt paaugstināt savu attiecīgo vides aizsardzības līmeni vai attiecīgo klimata aizsardzības līmeni, kas minēts šajā nodaļā.
 7.3. pants. Oglekļa cenas noteikšana
 1.Katra Puse no 2021. gada 1. janvāra ievieš efektīvu oglekļa cenas noteikšanas sistēmu.
 2.Katra sistēma aptver siltumnīcefekta gāzu emisiju, ko rada elektroenerģijas ražošana, siltuma ražošana, rūpniecība un aviācija.
 3.Pušu attiecīgo oglekļa cenas noteikšanas sistēmu efektivitāte nodrošina aizsardzības līmeni, kas paredzēts 7.2. pantā [Aizsardzības līmeņa nepazemināšana].
 4.Atkāpjoties no 2. punkta, aviāciju iekļauj vēlākais divu gadu laikā, ja tā nav iekļauta jau tagad. Savienības oglekļa cenas noteikšanas sistēmas tvērums aptver lidojumus no Eiropas Ekonomikas zonas uz Apvienoto Karalisti.
 5.Katra Puse saglabā savu oglekļa cenas noteikšanas sistēmu, ciktāl tā ir efektīvs katras Puses instruments cīņā pret klimata pārmaiņām, un jebkurā gadījumā nodrošina aizsardzības līmeni, kas paredzēts 7.2. pantā [Aizsardzības līmeņa nepazemināšana].
 6.Puses sadarbojas oglekļa cenas noteikšanas jomā. Puses nopietni apsver iespēju sasaistīt savas attiecīgās oglekļa cenas noteikšanas sistēmas tādā veidā, kas saglabā šo sistēmu integritāti un paver iespēju palielināt to efektivitāti.
 7.4. pants. Vides un klimata principi
 1.Ņemot vērā faktu, ka Savienībai un Apvienotajai Karalistei ir kopīga biosfēra, kas ir svarīgs aspekts no pārrobežu piesārņojuma viedokļa, katra Puse apņemas ievērot starptautiski atzītos vides principus, kurus tā apņēmusies ievērot, piemēram, 1992. gada 14. jūnijā pieņemtajā Riodežaneiro Vides un attīstības deklarācijā (“1992. gada Riodežaneiro Vides un attīstības deklarācija”) un daudzpusējos vides nolīgumos, tostarp Ņujorkā 1992. gada 9. maijā pieņemtajā Apvienoto Nāciju Organizācijas Vispārējā konvencijā par klimata pārmaiņām (“UNFCCC”) un Riodežaneiro 1992. gada 5. jūnijā pieņemtajā Konvencijā par bioloģisko daudzveidību (“Konvencija par bioloģisko daudzveidību”), proti:
 (a)principu, saskaņā ar kuru vides aizsardzība būtu jāintegrē politikas veidošanā, tostarp veicot ietekmes novērtējumus;
 (b)preventīvas rīcības principu, lai novērstu kaitējumu videi;
 (c)piesardzības pieeju, kas minēta 1.2. panta [Tiesības reglamentēt, piesardzības pieeja un zinātniskā un tehniskā informācija] 2. punktā;
 (d)principu, saskaņā ar kuru videi nodarīta kaitējuma labošana būtu jāveic, pirmām kārtām novēršot tā cēloni, un
 (e)principu “piesārņotājs maksā”.
 2.Puses atkārtoti apstiprina savas attiecīgās saistības attiecībā uz procedūrām, ar kurām novērtē ierosinātās darbības iespējamo ietekmi uz vidi, un gadījumos, kad konkrētiem projektiem, plāniem un programmām varētu būt būtiska ietekme uz vidi, tostarp uz veselību, cita starpā attiecīgi veic ietekmes uz vidi novērtējumu vai stratēģisku vides novērtējumu.
 3.Šīs procedūras – vajadzības gadījumā un atbilstīgi katras Puses tiesību aktiem – ietver vides ziņojuma tvēruma noteikšanu un tā sagatavošanu, sabiedrības līdzdalības pasākumu un apspriešanās veikšanu, kā arī vides ziņojuma un sabiedrības līdzdalības un apspriešanās rezultātu ņemšanu vērā apstiprinātajā projektā vai pieņemtajā plānā, vai programmā.
 7.5. pants. Izpilde
 1.Izpildes nolūkos, kā minēts 7.2. pantā [Aizsardzības līmeņa nepazemināšana], katra Puse saskaņā ar saviem tiesību aktiem nodrošina, ka:
 (a)vietējās iestādes, kas ir kompetentas panākt attiecīgo tiesību aktu izpildi attiecībā uz vidi un klimatu, pienācīgi ņem vērā iespējamos šādu tiesību aktu pārkāpumus, par kuriem tām ir kļuvis zināms; minētajām iestādēm ir pieejami atbilstoši un efektīvi tiesiskās aizsardzības līdzekļi, tostarp, vajadzības gadījumā, pagaidu tiesiskās aizsardzības līdzekļi, kā arī samērīgas un atturošas sankcijas, un
 (b)valsts administratīvā vai tiesas procedūras ir pieejamas fiziskām un juridiskām personām, kuras ir pietiekami ieinteresētas celt prasības par šādu tiesību aktu pārkāpumiem un izmantot efektīvus tiesiskās aizsardzības līdzekļus, tostarp pagaidu tiesiskās aizsardzības līdzekļus, un tiesvedība nav pārmērīgi dārga un notiek taisnīgā, objektīvā un pārredzamā veidā.
 7.6. pants. Sadarbība uzraudzības un izpildes jomā
 Puses nodrošina, ka Eiropas Komisija un Apvienotās Karalistes uzraudzības struktūras regulāri tiekas un sadarbojas, lai efektīvi uzraudzītu un izpildītu tiesības attiecībā uz vidi un klimatu, kā minēts 7.2. pantā [Aizsardzības līmeņa nepazemināšana].
 7.7. pants. Strīdu izšķiršana
 1.Puses dara visu iespējamo, izmantojot dialogu, apspriešanos, informācijas apmaiņu un sadarbību, lai risinātu jebkādas domstarpības par šīs nodaļas piemērošanu.
 2.Atkāpjoties no sestās daļas [Strīdu izšķiršana un horizontālie noteikumi] I sadaļas, ja starp Pusēm rodas domstarpības par šīs nodaļas piemērošanu, tad Puses izmanto tikai tās procedūras, kas noteiktas saskaņā ar šīs sadaļas 9.1. pantu [Apspriedes], 9.2. pantu [Ekspertu grupa] un 9.3. pantu [Ekspertu grupa aizsardzības līmeņa nepazemināšanas jomās].
 Astotā nodaļa. Citi instrumenti tirdzniecībai un ilgtspējīgai attīstībai
 8.1. pants. Konteksts un mērķi
 1.Puses atsaucas uz Darba kārtību 21 un 1992. gada Riodežaneiro Vides un attīstības deklarāciju, 2002. gada Johannesburgas plānu pasaules samita par ilgtspējīgu attīstību lēmumu īstenošanai, Starptautiskās Darba organizācijas (SDO) 2008. gada Deklarāciju par sociālo taisnīgumu godīgai globalizācijai, kas pieņemta Starptautiskās Darba konferences 97. sesijā Ženēvā 2008. gada 10. jūnijā (“SDO 2008. gada Deklarācija par sociālo taisnīgumu godīgai globalizācijai”), ANO 2012. gada konferences par ilgtspējīgu attīstību noslēguma dokumentu “Nākotne, kādu vēlamies”, kas apstiprināts ar ANO Ģenerālās asamblejas Rezolūciju 66/288, kura pieņemta 2012. gada 27. jūlijā, un ANO Ilgtspējīgas attīstības programmu 2030. gadam, kas pieņemta ar ANO Ģenerālās asamblejas rezolūciju 70/1 2015. gada 25. septembrī, kā arī tās ilgtspējīgas attīstības mērķiem.
 2.Ņemot vērā 1. punktu, šīs nodaļas mērķis ir veicināt ilgtspējīgas attīstības, jo īpaši tās darba un vides aspektu, integrāciju Pušu tirdzniecības un investīciju attiecībās un šajā sakarā papildināt Pušu saistības saskaņā ar 6. nodaļu [Darba un sociālie standarti] un 7. nodaļu [Vide un klimats].
 8.2. pants. Pārredzamība
 1.Puses uzsver, cik svarīgi ir nodrošināt pārredzamību kā nepieciešamu elementu, lai veicinātu sabiedrības līdzdalību un informācijas publiskošanu saistībā ar šo nodaļu. Katra Puse saskaņā ar saviem normatīvajiem aktiem, šīs nodaļas, IX nodaļas [Pārredzamība] un X nodaļas [Laba regulatīvā prakse] noteikumiem:
 (a)nodrošina, ka jebkurš vispārēji piemērojams pasākums, ar kuru tiecas sasniegt šīs nodaļas mērķus, tiek pārvaldīts pārredzamā veidā, tostarp nodrošinot sabiedrībai saprātīgas iespējas un pietiekami daudz laika izteikt piezīmes un publicējot šādus pasākumus;
 (b)nodrošina, ka sabiedrībai tiek sniegta piekļuve attiecīgai vides informācijai, kas ir valsts iestāžu rīcībā vai ir tām pieejama, kā arī nodrošina minētās informācijas aktīvu izplatīšanu sabiedrībai, izmantojot elektroniskus līdzekļus;
 (c)sekmē publiskas debates ar nevalstiskajiem dalībniekiem un to starpā par tādas politikas izstrādi un definēšanu, kuras rezultātā valsts iestādes varētu pieņemt tiesību aktus, kas attiecas uz šo nodaļu; attiecībā uz vidi tas ietver sabiedrības līdzdalību projektos, plānos un programmās; un
 (d)veicina sabiedrības informētību par Puses tiesību aktiem un standartiem, kas attiecas uz šo nodaļu, kā arī par izpildes un atbilstības procedūrām, ko panāk, veicot pasākumus, lai vairotu sabiedrības zināšanas un izpratni; attiecībā uz darba tiesībām un standartiem tas ietver darba ņēmējus, darba devējus un to pārstāvjus.
 8.3. pants. Daudzpusēji darba standarti un nolīgumi
 1.Puses apstiprina savu apņemšanos veicināt starptautiskās tirdzniecības attīstību tā, lai veicinātu pienācīgas kvalitātes nodarbinātību visiem, kā noteikts SDO 2008. gada Deklarācijā par sociālo taisnīgumu godīgai globalizācijai.
 2.Saskaņā ar SDO konstitūciju un SDO Deklarāciju par pamatprincipiem un pamattiesībām darbā un tās izpildes pasākumiem, kurus Starptautiskā Darba konference pieņēma 86. sesijā Ženēvā 1998. gada 18. jūnijā, katra Puse apņemas ievērot, veicināt un efektīvi īstenot starptautiski atzītos darba pamatstandartus, kā noteikts SDO pamatkonvencijās, proti:
 (a)biedrošanās brīvību un darba koplīguma slēgšanas sarunu tiesību faktisku atzīšanu;
 (b)jebkāda piespiedu vai obligātā darba izskaušanu;
 (c)bērnu darba faktisku atcelšanu un
 (d)diskriminācijas izskaušanu attiecībā uz nodarbinātību un profesiju.
 3.Katra Puse pastāvīgi un neatlaidīgi cenšas ratificēt SDO pamatkonvencijas, ja tas vēl nav izdarīts.
 4.Puses regulāri un vajadzības gadījumā apmainās ar informāciju par dalībvalstu un Apvienotās Karalistes attiecīgo situāciju un sasniegto attiecībā uz SDO konvenciju vai protokolu, kurus SDO klasificējusi kā atjauninātus, un citu attiecīgo starptautisko instrumentu ratifikāciju.
 5.Katra Puse apņemas efektīvi īstenot visas SDO konvencijas, kuras ir ratificējusi attiecīgi Apvienotā Karaliste un Savienības dalībvalstis, un dažādos Eiropas Sociālās hartas noteikumus, kurus ir pieņēmušas attiecīgi Savienības dalībvalstis un Apvienotā Karaliste kā Eiropas Padomes dalībvalstis
 63
 .
 6.Katra Puse ar savu tiesību un prakses palīdzību turpina veicināt SDO programmu pienācīgas kvalitātes nodarbinātībai, kas izklāstīta SDO 2008. gada Deklarācijā par sociālo taisnīgumu godīgai globalizācijai (“SDO programma pienācīgas kvalitātes nodarbinātībai”), un saskaņā ar attiecīgajām SDO konvencijām un citām starptautiskām saistībām, jo īpaši attiecībā uz:
 (a)pienācīgiem darba apstākļiem visiem, cita starpā attiecībā uz algām un izpeļņu, darba laiku, grūtniecības un dzemdību atvaļinājumu un citiem darba nosacījumiem;
 (b)veselības aizsardzību un drošību darbā, tostarp darba traumu vai arodslimību novēršanu, un kompensāciju šādu traumu vai slimību gadījumā; un
 (c)nediskrimināciju attiecībā uz darba apstākļiem, tostarp migrējošiem darba ņēmējiem.
 7.Katra Puse aizsargā un veicina sociālo dialogu darba jautājumos starp darba ņēmējiem, darba devējiem un to attiecīgajām organizācijām, kā arī ar pārvaldes iestādēm.
 8.Puses sadarbojas attiecībā uz darba politikas un pasākumu aspektiem, kuri saistīti ar tirdzniecību, tostarp vajadzības gadījumā daudzpusējos forumos, piemēram, SDO ietvaros. Šāda sadarbība cita starpā var attiekties uz:
 (a)fundamentālo, prioritāro un citu atjaunināto SDO konvenciju īstenošanas aspektiem, kas saistīti ar tirdzniecību;
 (b)ar tirdzniecību saistītiem aspektiem SDO programmā pienācīgas kvalitātes nodarbinātībai, tostarp uz saikni starp tirdzniecību un pilnīgu un produktīvu nodarbinātību, darba tirgus pielāgošanu, darba pamatstandartiem, pienācīgas kvalitātes nodarbinātību globālajās piegādes ķēdēs, sociālo aizsardzību un sociālo iekļaušanu, sociālo dialogu un dzimumu līdztiesību;
 (c)darba tiesību un standartu ietekmi uz tirdzniecību un investīcijām vai tirdzniecības un investīciju tiesību ietekmi uz darbu;
 (d)dialogu un informācijas apmaiņu par darba noteikumiem Pušu attiecīgo tirdzniecības nolīgumu kontekstā un šo noteikumu īstenošanu un
 (e)jebkādu citu sadarbības veidu, ko uzskata par atbilstošu.
 9.Apzinot sadarbības jomas un veicot sadarbības pasākumus, Puses apsver visus darba ņēmēju, darba devēju un pilsoniskās sabiedrības organizāciju pārstāvju sniegtos viedokļus.
 8.4. pants. Daudzpusēji nolīgumi vides jomā
 1.Puses atzīst ANO Vides asamblejas (UNEA) ANO Vides programmas (UNEP) un daudzpusējās vides pārvaldības un nolīgumu svarīgumu starptautiskās sabiedrības atbildē uz globālām vai reģionālām vides problēmām un uzsver vajadzību palielināt tirdzniecības un vides politikas, noteikumu un pasākumu savstarpējo atbalstu.
 2.Ņemot vērā 1. punktu, katra Puse apņemas efektīvi īstenot daudzpusējos vides nolīgumus, protokolus un grozījumus, ko tā ir ratificējusi savās tiesībās un praksē.
 3.Puses regulāri un vajadzības gadījumā apmainās ar informāciju par šādiem jautājumiem:
 (a)to situācija attiecībā uz daudzpusējo vides nolīgumu, tostarp to protokolu un grozījumu, ratifikāciju un īstenošanu;
 (b)notiekošas sarunas par jauniem daudzpusējiem vides nolīgumiem un
 (c)katras Puses attiecīgais viedoklis par to, vai kļūt par vēl citu daudzpusēju vides nolīgumu pusi.
 4.Puses atkārtoti apstiprina katras Puses tiesības pieņemt vai saglabāt pasākumus, lai veicinātu to daudzpusējo vides nolīgumu mērķu sasniegšanu, kuros tā ir puse. Puses atgādina, ka pasākumus, kas pieņemti vai izpildīti, lai īstenotu šādus daudzpusējus vides nolīgumus, var pamatot saskaņā ar XII sadaļas [Izņēmumi] EXC.1. pantu [Vispārēji izņēmumi].
 5.Puses sadarbojas attiecībā uz vides politikas un pasākumu aspektiem, kuri saistīti ar tirdzniecību, tostarp – attiecīgā gadījumā – tādos daudzpusējos forumos kā ANO Augsta līmeņa politiskais forums ilgtspējīgas attīstības jautājumos, ANO Vides asambleja (UNEA), daudzpusējie vides nolīgumi, Starptautiskā Civilās aviācijas organizācija (ICAO) vai PTO. Šāda sadarbība cita starpā var attiekties uz:
 (a)iniciatīvām attiecībā uz ilgtspējīgu ražošanu un patēriņu, tostarp iniciatīvām, kuru mērķis ir veicināt aprites ekonomiku, zaļo izaugsmi un piesārņojuma mazināšanu;
 (b)iniciatīvām, lai veicinātu vides preces un pakalpojumus, tostarp novēršot saistītos tarifu un netarifu šķēršļus;
 (c)vides tiesību un standartu ietekmi uz tirdzniecību un investīcijām vai tirdzniecības un investīciju tiesību ietekmi uz vidi;
 (d)Čikāgā 1944. gada 7. decembrī pieņemtās Konvencijas par starptautisko civilo aviāciju 16. pielikuma un citu pasākumu īstenošanu, lai samazinātu aviācijas ietekmi uz vidi, tostarp gaisa satiksmes pārvaldības jomā, un
 (e)citiem ar tirdzniecību saistītiem daudzpusēju vides nolīgumu aspektiem, tostarp to protokoliem, grozījumiem un īstenošanu.
 6.Sadarbība atbilstīgi 5. punktam var ietvert tehniskas apmaiņas, informācijas un paraugprakses apmaiņas, pētniecības projektus, pētījumus, ziņojumus, konferences un darbseminārus.
 7.Puses apsver sabiedrības un ieinteresēto personu sniegtos viedokļus vai devumu attiecībā uz sadarbības pasākumu definēšanu un īstenošanu, un tās pēc tam vajadzības gadījumā var iesaistīt šādas ieinteresētās personas minētajās darbībās.
 8.5. pants. Tirdzniecība un klimata pārmaiņas
 1.Puses atzīst, cik svarīgi ir steidzami rīkoties, lai cīnītos pret klimata pārmaiņām un to ietekmi, un tirdzniecības un investīciju nozīmi šā mērķa sasniegšanā atbilstīgi UNFCCC, Apvienoto Nāciju Organizācijas Vispārējās konvencijas par klimata pārmaiņām Pušu konferences 21. sesijā Parīzē 2015. gada 12. decembrī pieņemtā Parīzes nolīguma (“Parīzes nolīgums”) nolūkam un mērķiem, kā arī citiem daudzpusējiem vides nolīgumiem un daudzpusējiem instrumentiem klimata pārmaiņu jomā.
 2.Ņemot vērā 1. punktu, katra Puse:
 (a)apņemas efektīvi īstenot UNFCCC un pieņemto Parīzes nolīgumu, saskaņā ar kuru viens no galvenajiem mērķiem ir stiprināt globālo reakciju uz klimata pārmaiņām un noturēt temperatūras paaugstināšanos pasaulē krietni zem 2°C salīdzinājumā ar pirmsindustriālo līmeni, kā arī turpināt centienus ierobežot temperatūras paaugstināšanos līdz 1,5oC salīdzinājumā ar pirmsindustriālo līmeni;
 (b)veicina tirdzniecības un klimata politikas un pasākumu savstarpēju atbalstu, tādējādi veicinot pāreju uz resursefektīvu ekonomiku ar zemu siltumnīcefekta gāzu emisiju līmeni un klimatnoturīgu attīstību;
 (c)veicina šķēršļu novēršanu tirdzniecībai ar tādām precēm un pakalpojumiem un ieguldījumiem tādās precēs un pakalpojumos, kas ir īpaši svarīgi, lai mazinātu klimata pārmaiņas un pielāgotos tām, piemēram, atjaunojamo energoresursu enerģija, energoefektīvi produkti un pakalpojumi, piemēram, novēršot tarifu un netarifu šķēršļus vai pieņemot politikas regulējumu, kurš veicina vislabāko pieejamo risinājumu izmantošanu.
 3.Puses sadarbojas, lai stiprinātu sadarbību ar tirdzniecību saistītos klimata pārmaiņu politikas un pasākumu aspektos attiecīgi divpusēji, reģionāli un starptautiskos forumos, tostarp UNFCCC, PTO, Monreālas protokolā par ozona slāni noārdošām vielām, kas pieņemts Monreālā 1987. gada 26. augustā (“Monreālas protokols”), Starptautiskajā Jūrniecības organizācijā (SJO) un Starptautiskajā Civilās aviācijas organizācijā (ICAO). Šāda sadarbība cita starpā var attiekties uz:
 (a)politikas dialogu un sadarbību attiecībā uz Parīzes nolīguma īstenošanu, piemēram, saistībā ar līdzekļiem, lai veicinātu noturību pret klimata pārmaiņām, atjaunojamo energoresursu enerģiju, mazoglekļa tehnoloģijas, energoefektivitāti, ilgtspējīgu transportu, ilgtspējīgas un klimatnoturīgas infrastruktūras attīstību, emisiju monitoringu, starptautiskos oglekļa dioksīda emisiju tirgus;
 (b)atbalstu tam, ka SJO izstrādā un pieņem vērienīgus un efektīvus siltumnīcefekta gāzu emisiju samazināšanas pasākumus, kas jāīsteno kuģiem, kuri iesaistīti starptautiskajā tirdzniecībā;
 (c)atbalstu tam, ka ICAO izstrādā un pieņem vērienīgus un efektīvus siltumnīcefekta gāzu emisiju samazināšanas pasākumus;
 (d)atbalstu vērienīgai ozona slāni noārdošo vielu izmantošanas pakāpeniskai izbeigšanai un fluorogļūdeņražu izmantošanas pakāpeniskai samazināšanai saskaņā ar Monreālas protokolu, veicot pasākumus, lai kontrolētu to ražošanu, patēriņu un tirdzniecību; videi draudzīgu alternatīvu ieviešanu; drošības un citu attiecīgu standartu atjaunināšanu, kā arī Monreālas protokolā reglamentēto vielu nelikumīgas tirdzniecības apkarošanu.
 8.6. pants. Tirdzniecība un bioloģiskā daudzveidība
 1.Puses atzīst, cik svarīgi ir saglabāt un ilgtspējīgi izmantot bioloģisko daudzveidību un tirdzniecības nozīmīgumu šo mērķu sasniegšanā, tostarp veicinot ilgtspējīgu tirdzniecību vai kontrolējot vai ierobežojot apdraudēto sugu tirdzniecību, saskaņā ar attiecīgajiem daudzpusējiem nolīgumiem vides jomā, kuru puses tās ir, un saskaņā ar to pieņemtajiem lēmumiem, jo īpaši Konvenciju par bioloģisko daudzveidību un tās protokoliem un Vašingtonā 1973. gada 3. martā pieņemto Konvenciju par starptautisko tirdzniecību ar apdraudētajām savvaļas dzīvnieku un augu sugām (CITES).
 2.Ņemot vērā 1. punktu, katra Puse:
 (a)īsteno efektīvus pasākumus, lai apkarotu savvaļas dzīvnieku un augu nelikumīgu tirdzniecību, tostarp vajadzības gadījumā attiecībā uz trešām valstīm;
 (b)veicināt CITES kā bioloģiskās daudzveidības saglabāšanas un ilgtspējīgas pārvaldības instrumenta izmantošanu, tostarp iekļaujot CITES papildinājumos dzīvnieku un augu sugas tajos gadījumos, kad konkrēto sugu saglabāšana tiek uzskatīta par apdraudētu starptautiskās tirdzniecības dēļ;
 (c)sekmē tādu produktu tirdzniecību, kas iegūti, ilgtspējīgi izmantojot bioloģiskos resursus, un kas veicina bioloģiskās daudzveidības saglabāšanu,
 (d)turpina veikt pasākumus, lai saglabātu bioloģisko daudzveidību, ja tā ir pakļauta spiedienam, kurš saistīts ar tirdzniecību un ieguldījumiem, jo īpaši, veicot pasākumus, lai novērstu invazīvu svešzemju sugu izplatīšanos.
 3.Puses sadarbojas ar tirdzniecību saistītos jautājumos, kuri ir būtiski šim pantam, tostarp vajadzības gadījumā tādos daudzpusējos forumos kā CITES un Konvencija par bioloģisko daudzveidību. Šāda sadarbība cita starpā var attiekties uz: tirdzniecību ar savvaļas dzīvniekiem un augiem un dabas resursiem, ekosistēmu un saistīto pakalpojumu izvērtēšanu un novērtēšanu, piekļuvi ģenētiskajiem resursiem un godīgu un vienlīdzīgu to ieguvumu sadali, kuri gūti no to izmantošanas saskaņā ar Konvencijas par bioloģisko daudzveidību Nagojas protokolu par piekļuvi ģenētiskajiem resursiem un godīgu un vienlīdzīgu to ieguvumu sadali, kuri iegūti no to izmantošanas, kas pieņemts Nagojā 2010. gada 29. oktobrī.
 8.7. pants. Tirdzniecība un meži
 1.Puses atzīst, cik svarīgi ir saglabāt un ilgtspējīgi apsaimniekot mežus, lai nodrošinātu vides funkcijas un pavērtu ekonomiskās un sociālās iespējas esošajām un nākamajām paaudzēm, kā arī atzīst tirdzniecības nozīmi šā mērķa sasniegšanā.
 2.Ņemot vērā 1. punktu un atbilstīgi savām starptautiskajām saistībām, katra Puse:
 (a)turpina īstenot pasākumus, lai apkarotu nelikumīgu mežizstrādi un ar to saistītu tirdzniecību, tostarp vajadzības gadījumā attiecībā uz trešām valstīm, un sekmē tirdzniecību ar likumīgi iegūtiem meža produktiem;
 (b)sekmē mežu saglabāšanu un ilgtspējīgu apsaimniekošanu un koksnes un koksnes izstrādājumu, kas iegūti saskaņā ar ieguves valsts tiesībām un no ilgtspējīgi apsaimniekotiem mežiem, tirdzniecību un patēriņu, un
 (c)apmainās ar otru Pusi ar informāciju par iniciatīvām, kas saistītas ar tirdzniecību, ilgtspējīgas mežu apsaimniekošanas, mežu pārvaldības un meža seguma saglabāšanas jomā, un Puses sadarbojas, lai maksimāli palielinātu to attiecīgo savstarpēji interesējošo politiku ietekmi un savstarpējo atbalstu.
 3.Puses sadarbojas, lai stiprinātu to sadarbību ar tirdzniecību saistītos ilgtspējīgas mežu apsaimniekošanas, meža seguma saglabāšanas un nelikumīgas mežizstrādes aspektos, tostarp vajadzības gadījumā daudzpusējos forumos.
 8.8. pants. Tirdzniecība un jūras bioloģisko resursu un akvakultūras ilgtspējīga pārvaldība
 1.Puses atzīst, cik svarīgi ir saglabāt un ilgtspējīgi pārvaldīt jūras bioloģisko resursus un ekosistēmas, kā arī veicināt atbildīgu un ilgtspējīgu akvakultūru, un atzīst tirdzniecības nozīmi šo mērķu sasniegšanā.
 2.Ņemot vērā 1. punktu, katra Puse:
 (a)apņemas rīkoties saskanīgi un attiecīgā gadījumā ievērot attiecīgos ANO un Pārtikas un lauksaimniecības organizācijas (FAO) nolīgumus, Apvienoto Nāciju Organizācijas Jūras tiesību konvenciju, Nolīgumu par 1982. gada 10. decembra Apvienoto Nāciju Jūras tiesību konvencijas īstenošanu attiecībā uz transzonālo zivju krājumu un tālu migrējošo zivju krājumu saglabāšanu un apsaimniekošanu, kas pieņemts Ņujorkā 1995. gada 4. augustā, FAO Nolīgumu par zvejas kuģu atbilstības veicināšanu starptautiskajiem saglabāšanas un pārvaldības pasākumiem atklātā jūrā, kas pieņemts Romā 1993. gada 24. novembrī, FAO Atbildīgas zivsaimniecības rīcības kodeksu un FAO Nolīgumu par ostas valsts pasākumiem, lai aizkavētu, novērstu un izskaustu nelegālu, nereģistrētu un neregulētu (NNN) zveju, kas apstiprināts FAO konferences 36. sesijā Romā 2009. gada 22. novembrī, kā arī piedalīties FAO iniciatīvā attiecībā uz Globālo zvejas kuģu, transporta saldētājkuģu un apgādes kuģu reģistru;
 (b)veicina ilgtspējīgu zivsaimniecību un labu zivsaimniecības pārvaldību, aktīvi piedaloties to attiecīgo starptautisko organizāciju vai struktūru darbā, kurās tās ir dalībnieces, novērotājas vai sadarbības partneres, kas nav līgumslēdzējas puses, tostarp reģionālo zvejniecības pārvaldības organizāciju (RZPO) darbā, vajadzības gadījumā efektīvi uzraugot, kontrolējot vai nodrošinot RZPO rezolūciju, ieteikumu vai pasākumu izpildi, un īstenojot savas nozvejas dokumentāciju vai sertifikācijas shēmas un ostas valsts pasākumus;
 (c)pieņem un uztur savus attiecīgos efektīvos instrumentus NNN zvejas apkarošanai, tostarp pasākumus, kuru mērķis ir izslēgt NNN zvejas produktus no tirdzniecības plūsmām, un šajā nolūkā sadarbojas;
 (d)veicina ilgtspējīgas un atbildīgas akvakultūras attīstību, tostarp vajadzības gadījumā attiecībā uz FAO Atbildīgas zivsaimniecības rīcības kodeksā ietverto mērķu un principu īstenošanu.
 3.Puses sadarbojas zvejniecības un akvakultūras politikas un pasākumu saglabāšanas un ar tirdzniecību saistītu aspektu jomā, tostarp attiecīgi PTO, RZPO un citos daudzpusējos forumos, lai veicinātu ilgtspējīgu zvejas un akvakultūras praksi un ilgtspējīgi pārvaldītu zvejas un akvakultūras darbību rezultātā iegūtu zivju produktu tirdzniecību.
 4.Šis pants neskar otrās daļas V temata [Zvejniecība] noteikumus.
 8.9. pants. Ilgtspējīgu attīstību veicinoša tirdzniecība un ieguldījumi
 1.Puses apstiprina savu apņemšanos ar tirdzniecības un investīciju palīdzību sekmēt ilgtspējīgas attīstības mērķa sasniegšanu ekonomikas, sociālajā un vides jomā.
 2.Saskaņā ar 1. punktu Puses turpina veicināt:
 (a)tirdzniecības un ieguldījumu politiku, ar kuru tiek atbalstīti pienācīga darba nodrošināšanas programmā noteiktie četri stratēģiskie mērķi, kas atbilst SDO 2008. gada Deklarācijai par sociālo taisnīgumu taisnīgai globalizācijai, tostarp attiecībā uz iztikas minimumu, darba aizsardzību un citiem ar darba apstākļiem saistītiem aspektiem;
 (b)tirdzniecību ar tādām precēm un pakalpojumiem un ieguldījumus tādās precēs un pakalpojumos kā atjaunojamo energoresursu enerģija un energoefektīvi produkti un pakalpojumi, tostarp novēršot ar to saistītos netarifu šķēršļus vai pieņemot politikas regulējumu, kurš veicina vislabāko pieejamo risinājumu izmantošanu;
 (c)tādu preču un pakalpojumu tirdzniecību, kuri palīdz uzlabot sociālos apstākļus un ieviest videi draudzīgu praksi, tostarp tādas preces uz pakalpojumus, kam piemēro brīvprātīgās ilgtspējas nodrošināšanas shēmas, piemēram, godīgas un ētiskas tirdzniecības shēmas un ekomarķējumus; un
 (d)sadarbību daudzpusējos forumos šajā pantā minētajos jautājumos.
 3.Puses atzīst, cik svarīgi ir risināt konkrētus ilgtspējīgas attīstības jautājumus, pārskatot, uzraugot un novērtējot iespējamo darbību potenciālo ietekmi ekonomikas, sociālajā un vides jomā, ņemot vērā ieinteresēto personu viedokļus.
 8.10. pants. Tirdzniecība un atbildīga piegādes ķēdes pārvaldība
 1.Puses atzīst piegādes ķēžu atbildīgas pārvaldības nozīmi, izmantojot atbildīgas darījumdarbības un korporatīvas sociālas atbildības praksi, un tirdzniecības nozīmi šā mērķa sasniegšanā.
 2.Ņemot vērā 1. punktu, katra Puse:
 (a)sekmē korporatīvu sociālu atbildību un atbildīgu darījumdarbību, tostarp nodrošinot atbalstošus politikas regulējumus, kas mudina uzņēmumus izmantot attiecīgo praksi, un
 (b)atbalsta pievienošanos attiecīgajiem starptautiskajiem instrumentiem, piemēram, ESAO vadlīnijām daudznacionāliem uzņēmumiem, SDO Trīspusējai deklarācijai par principiem attiecībā uz daudznacionāliem uzņēmumiem un sociālo politiku, ANO Globālajam līgumam un ANO Vadošajiem principiem uzņēmējdarbībai un cilvēktiesībām, un to īstenošanu, turpmākos pasākumus un izplatīšanu.
 3.Puses atzīst, cik lietderīgas ir starptautiskas, katras nozares specifiskai atbilstošas pamatnostādnes korporatīvas sociālas atbildības un atbildīgas darījumdarbības jomā, un mudina kopīgi rīkoties šajā jomā. Saistībā ar ESAO Pienācīgas pārbaudes vadlīnijām attiecībā uz atbildīgām izrakteņu piegādes ķēdēm no konfliktu skartām un augsta riska teritorijām un to papildinājumiem Puses arī īsteno pasākumus, lai veicinātu minēto vadlīniju pārņemšanu.
 4.Puses sadarbojas, lai stiprinātu sadarbību ar tirdzniecību saistītos aspektos tajos jautājumos, uz kuriem attiecas šis pants, tostarp vajadzības gadījumos sadarbojoties divpusējos forumos, tai skaitā apmainoties ar informāciju, paraugpraksi un iesaistes iniciatīvām.
 8.11. pants. Strīdu izšķiršana
 1.Puses dara visu iespējamo, izmantojot dialogu, apspriešanos, informācijas apmaiņu un sadarbību, lai risinātu jebkādas domstarpības par šīs nodaļas piemērošanu.
 2.Atkāpjoties no sestās daļas [Strīdu izšķiršana un horizontālie noteikumi] I sadaļas [Strīdu izšķiršana], ja starp Pusēm rodas domstarpības par šīs nodaļas piemērošanu, tad Puses izmanto tikai tās procedūras, kas noteiktas saskaņā ar 9.1. pantu [Apspriedes] un 9.2. pantu [Ekspertu grupa].
 Devītā nodaļa. Horizontālie un institucionālie noteikumi
 9.1. pants. Apspriedes
 1.Puse var lūgt apspriedes ar otru Pusi par jebkuru jautājumu, kas rodas saistībā ar 1. nodaļas [Vispārīgi noteikumi] 1.1. panta [Principi un mērķi] 3. punktu, 6. nodaļu [Darba un sociālie standarti], 7. nodaļu [Vide un klimats] un 8. nodaļu [Citi instrumenti tirdzniecībai un ilgtspējīgai attīstībai], otrai Pusei iesniedzot rakstisku pieprasījumu. Prasītāja Puse savā rakstiskajā pieprasījumā norāda pieprasījuma iemeslus un pamatojumu, tostarp attiecīgos pasākumus, precizējot noteikumus, kurus tā uzskata par piemērojamiem. Apspriedes jāuzsāk nekavējoties, tiklīdz Puse iesniegusi pieprasījumu rīkot apspriešanos, un jebkurā gadījumā ne vēlāk kā 30 dienas pēc pieprasījuma iesniegšanas dienas, ja vien Puses nevienojas par ilgāku laikposmu.
 2.Puses apspriežas, lai panāktu savstarpēji apmierinošu jautājuma risinājumu. Apspriežu laikā katra Puse sniedz otrai Pusei pietiekamu informāciju, kas ir tās rīcībā, lai ļautu pilnībā pārbaudīt uzdotos jautājumus. Katra Puse cenšas nodrošināt to savu kompetento iestāžu, kurām ir zinātība apspriežamajā jautājumā, personāla dalību apspriedēs.
 3.Jautājumos, kas saistīti ar daudzpusējiem nolīgumiem vai instrumentiem, kuri minēti 1.1. panta [Principi un mērķi] 3. punktā, 6. nodaļā [Darba un sociālie standarti], 7. nodaļā [Vide un klimats] un 8. nodaļā [Citi instrumenti tirdzniecībai un ilgtspējīgai attīstībai], Puses ņem vērā no SDO vai attiecīgām struktūrām vai organizācijām, kas izveidotas atbilstīgi daudzpusējiem nolīgumiem vides jomā, pieejamo informāciju. Attiecīgā gadījumā Puses kopīgi konsultējas ar šādām organizācijām vai to struktūrām, vai ar jebkuru citu ekspertu vai struktūru, ko tās uzskata par piemērotu.
 4.Katra Puse vajadzības gadījumā var lūgt viedokli vietējām konsultantu grupām, kas minētas INST.7. pantā [Vietējās konsultantu grupas], vai citu ekspertu padomu.
 5.Visus Pušu panāktos risinājumus publisko.
 9.2. pants. Ekspertu grupa
 1.Par ikvienu jautājumu, kas nav apmierinoši atrisināts, izmantojot 9.1. pantā [Apspriedes] norādīto apspriešanos, Puse 90 dienu laikā pēc šajā pantā minētā pieprasījuma rīkot apspriešanos saņemšanas, iesniedzot rakstisku pieprasījumu otrai Pusei, var pieprasīt ekspertu grupas sasaukšanu minētā jautājuma izskatīšanai. Pieprasījumā norāda izskatāmo pasākumu un tādā veidā, kas pietiekami skaidri atspoguļo sūdzību, precizē un izskaidro, kādā veidā minētais pasākums neatbilst attiecīgajā nodaļā vai nodaļās paredzētajiem noteikumiem.
 2.Ekspertu grupā ir trīs locekļi.
 3.Tirdzniecības specializētā komiteja jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai savā pirmajā sanāksmē pēc šā nolīguma stāšanās spēkā izveido sarakstu ar vismaz 15 personām, kuras vēlas un spēj darboties kā grupas locekļi. Katra Puse nosauc vismaz piecas personas, kuras ietver sarakstā kā grupas locekļus. Turklāt Puses nosauc arī vismaz piecas personas, kuras nav nevienas Puses valstspiederīgie un kuras vēlas un spēj darboties kā ekspertu grupas priekšsēdētājs. Tirdzniecības specializētā komiteja jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai nodrošina to, ka saraksts tiek atjaunināts un ka ekspertu skaits tajā vienmēr ir vismaz 15.
 4.Ekspertiem, kas ierosināti kā grupas locekļi, jābūt specializētām zināšanām vai pieredzei darba vai vides tiesībās, citos jautājumos, uz kuriem attiecas attiecīgā nodaļa vai nodaļas, vai strīdu izšķiršanā, kas rodas saistībā ar starptautiskiem nolīgumiem. Viņi rīkojas patstāvīgi un nesaņem norādījumus no kādas organizācijas vai valdības jautājumos, kas attiecas uz strīdiem. Viņi nav saistīti ar kādu no Pusēm, un nesaņem norādes no tām. Tās nav personas, kas ir Savienības iestāžu, kādas dalībvalsts valdības vai Apvienotās Karalistes valdības locekļi, ierēdņi vai citi darbinieki.
 5.Ja vien Puses piecu dienu laikā no ekspertu grupas izveidošanas dienas nevienojas citādi, tās pilnvaras ir:
 “ņemot vērā attiecīgos noteikumus, izskatīt jautājumu, kas minēts pieprasījumā par ekspertu grupas izveidi, un saskaņā ar šo pantu sniegt ziņojumu, kurā ietverti konstatējumi par pasākuma atbilstību attiecīgajiem noteikumiem.”
 6.Attiecībā uz jautājumiem, kas saistīti ar daudzpusējiem standartiem vai nolīgumiem, kas aptverti šajā sadaļā, ekspertu grupai būtu jālūdz informācija no SDO vai attiecīgajām struktūrām, kas izveidotas saskaņā ar šiem nolīgumiem, tostarp visi attiecīgie pieejamie interpretējošie norādījumi, konstatējumi vai lēmumi, kurus pieņēmusi SDO un minētās struktūras.
 7.Ekspertu grupa var pieprasīt un saņemt rakstiskus iesniegumus vai jebkādu citu informāciju no personām, kam ir attiecīgā informācija vai speciālās zināšanas.
 8.Ekspertu grupa dara pieejamu katrai Pusei šādu informāciju, ļaujot tām 20 dienu laikā pēc saņemšanas iesniegt piezīmes.
 9.Ekspertu grupa sniedz Pusēm starpposma ziņojumu un galīgo ziņojumu, norādot konstatētos faktus, tās lēmumus par jautājumu, tostarp par to, vai atbildētāja Puse ir ievērojusi savas saistības atbilstoši attiecīgajai nodaļai vai nodaļām, un jebkādu tās konstatējumu un lēmumu loģisko pamatojumu. Lielākai noteiktībai – Puses ir vienisprātis, ka gadījumos, kad ekspertu grupa savā ziņojumā sniedz ieteikumus, atbildētājai Pusei nav jāievēro šie ieteikumi, lai nodrošinātu atbilstību nolīgumam.
 10. Ekspertu grupa sniedz Pusēm starpposma ziņojumu 100 dienu laikā pēc ekspertu grupas izveides dienas. Ja ekspertu grupa uzskata, ka šo termiņu nevar ievērot, ekspertu grupas priekšsēdētājs par to rakstveidā paziņo Pusēm, norādot kavēšanās iemeslus un dienu, kad ekspertu grupa plāno iesniegt starpposma ziņojumu. Ekspertu grupa savu starpposma ziņojumu nekādā gadījumā nesniedz vēlāk kā 125 dienu laikā pēc ekspertu grupas izveides dienas.
 11. Katra Puse 25 dienu laikā pēc starpposma ziņojuma saņemšanas var iesniegt ekspertu grupai pamatotu pieprasījumu pārskatīt konkrētus starpposma ziņojuma aspektus. Puse var sniegt piezīmes par otras Puses pieprasījumu 15 dienu laikā pēc pieprasījuma iesniegšanas.
 12. Pēc šo piezīmju izskatīšanas ekspertu grupa sagatavo galīgo ziņojumu. Ja 11. punktā minētajā laikposmā nav iesniegts pieprasījums pārskatīt konkrētus starpposma ziņojuma aspektus, tad starpposma ziņojums kļūst par ekspertu grupas galīgo ziņojumu.
 13. Ekspertu grupa sniedz Pusēm savu galīgo ziņojumu 175 dienu laikā pēc ekspertu grupas izveides dienas. Ja ekspertu grupa uzskata, ka šo termiņu nav iespējams ievērot, tad ekspertu grupas priekšsēdētājs par to rakstveidā paziņo Pusēm, norādot kavēšanās iemeslus un dienu, kad ekspertu grupa plāno iesniegt galīgo ziņojumu. Ekspertu grupa savu galīgo ziņojumu nekādā gadījumā nesniedz vēlāk kā 195 dienu laikā pēc ekspertu grupas izveides dienas.
 14. Galīgais ziņojums ietver jebkura Pušu rakstiska pieprasījuma par starpposma ziņojumu apspriešanu un skaidri iztirzā Pušu piezīmes.
 15. Puses publisko galīgo ziņojumu 15 dienu laikā pēc tam, kad ekspertu grupa to iesniegusi.
 16.Ja ekspertu grupas galīgajā ziņojumā ir noteikts, ka Puse nav izpildījusi savus pienākumus saskaņā ar attiecīgo nodaļu vai nodaļām, tad Puses 90 dienu laikā pēc galīgā ziņojuma iesniegšanas apspriež pienācīgus pasākumus, kas jāīsteno, ņemot vērā ekspertu grupas ziņojumu. Ne vēlāk kā 105 dienas pēc tam, kad ziņojums tika iesniegts Pusēm, atbildētāja Puse informē savas iekšzemes konsultantu grupas, kas izveidotas saskaņā ar INST.7. pantu [Vietējās konsultantu grupas], un prasītājas Pusi par savu lēmumu attiecībā uz visiem pasākumiem, kuri ir jāīsteno.
 17. Turpmākos pasākumus pēc ekspertu grupas ziņojuma uzrauga Tirdzniecības specializētā komiteja jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai. Pušu vietējās konsultantu grupas, kas izveidotas saskaņā ar INST.7. pantu [Vietējās konsultantu grupas], šajā sakarā var iesniegt apsvērumus Tirdzniecības specializētajai komitejai jautājumos par vienlīdzīgiem apstākļiem atvērtai un godīgai konkurencei un ilgtspējīgai attīstībai.
 18.Ja Pusēm ir atšķirīgi viedokļi par kāda pasākuma, kas veikts, lai novērstu neatbilstību, esību vai atbilstību attiecīgajiem noteikumiem, tad prasītāja Puse var iesniegt rakstisku pieprasījumu sākotnējai ekspertu grupai izlemt šo jautājumu. Pieprasījumā norāda visus izskatāmos pasākumus un tādā veidā, kas pietiekami skaidri atspoguļo sūdzību, paskaidro, kādā veidā minētais pasākums neatbilst attiecīgajiem noteikumiem. Ekspertu grupa iesniedz savus konstatējumus Pusēm 45 dienu laikā pēc pieprasījuma iesniegšanas dienas.
 19.Ja vien šajā pantā nav noteikts citādi, INST.14. panta [Arbitrāža] 1. punktu, INST.29. pantu [Šķīrējtiesas lēmumi un nolēmumi], INST.30. pantu [Šķīrējtiesas procesu apturēšana un izbeigšana], INST.31. pantu [Savstarpēji saskaņots risinājums], INST.32. pantu [Laikposmi], INST.34. pantu [Izmaksas], INST.15. pantu [Šķīrējtiesas izveide] vai INST.28. pantu [Šķīrējtiesnešu aizstāšana], kā arī INST PIELIKUMU [Strīdu izšķiršanas reglaments] un INST-X PIELIKUMU [Šķīrējtiesnešu rīcības kodekss] piemēro mutatis mutandis.
 9.3. pants. Ekspertu grupa aizsardzības līmeņa nepazemināšanas jomās
 1.Strīdiem starp Pusēm, kuri attiecas uz 6. nodaļas [Darba un sociālie standarti] un 7. nodaļas [Vide un klimats] noteikumu interpretāciju un piemērošanu, piemēro 9.2. pantu [Ekspertu grupa].
 2.Attiecībā uz šiem strīdiem – papildus pantiem, kas uzskaitīti 9.2. panta [Ekspertu grupa] 19. punktā, mutatis mutandis piemēro INST.24. pantu [Tiesiskās aizsardzības pagaidu līdzekļi] un INST.25. pantu [Jebkura pasākuma, kas veikts, lai nodrošinātu atbilstību pēc pagaidu tiesiskās aizsardzības līdzekļu pasludināšanas, pārbaude].
 3.Puses atzīst, ka gadījumos, kad atbildētāja Puses izvēlas neveikt nekādas darbības, lai nodrošinātu atbilstību ekspertu grupas ziņojumam un šim nolīgumam, prasītājai Pusei arī turpmāk ir pieejami visi saskaņā ar INST.24. pantu [Tiesiskās aizsardzības pagaidu līdzekļi] atļautie tiesiskās aizsardzības līdzekļi.
 9.4. pants. Līdzsvara atjaunošana
 1.Puses atzīst katras Puses tiesības noteikt savu turpmāko politiku un prioritātes attiecībā uz darba un sociālo, vides vai klimata aizsardzību vai attiecībā uz subsīdiju kontroli veidā, kas atbilst katras Puses starptautiskajām saistībām, tostarp saistībām saskaņā ar šo nolīgumu. Vienlaikus Puses atzīst, ka būtiskas atšķirības šajās jomās var ietekmēt tirdzniecību vai investīcijas starp Pusēm tādā veidā, kas maina apstākļus, kuri ir bijuši šā nolīguma noslēgšanas pamatā.
 2.Ja būtiskas atšķirības Pušu starpā 1. punktā minētajās jomās rada būtisku ietekmi uz Pušu savstarpējo tirdzniecību vai investīcijām, jebkura Puse var veikt līdzsvara atjaunošanas pasākumus stāvokļa uzlabošanai. Šādu pasākumu apjoms un ilgums nedrīkst pārsniegt līmeni, kas ir obligāti nepieciešams un samērīgs stāvokļa labošanai. Priekšroku dod tādiem pasākumiem, kas vismazāk traucē šā nolīguma darbību. Puses novērtējums par šādu ietekmi ir balstīts uz ticamiem pierādījumiem, nevis tikai uz pieņēmumiem vai maz ticamu iespējamību.
 3.Līdzsvara atjaunošanas pasākumiem, kas veikti saskaņā ar 2. punktu, piemēro šādas procedūras:
 (a)Attiecīgā Puse bez kavēšanās ar Partnerības padomes starpniecību informē otru Pusi par līdzsvara atjaunošanas pasākumiem, kurus tā plāno veikt, sniedzot visu attiecīgo informāciju. Puses nekavējoties sāk apspriešanos. Apspriešanos uzskata par pabeigtu 14 dienu laikā no paziņojuma sniegšanas dienas, ja vien tā nav kopīgi pabeigta pirms minētā termiņa.
 (b)Ja netiek rasts abpusēji pieņemams risinājums, attiecīgā Puse var pieņemt līdzsvara atjaunošanas pasākumus ne ātrāk kā piecas dienas pēc apspriešanās beigām, ja vien informētā Puse tajā pašā piecu dienu laikposmā saskaņā ar INST.14. panta [Arbitrāža]
 64
 2. punktu otrai Pusei iesniegtā rakstiskā pieprasījumā nepieprasa izveidot šķīrējtiesu, lai izlemtu, vai paziņotie līdzsvara atjaunošanas pasākumi atbilst šā panta 2. punktam.
 (c)Šķīrējtiesa savu galīgo nolēmumu sniedz 30 dienu laikā pēc tās izveides. Ja šķīrējtiesa minētajā laikposmā galīgo nolēmumu nesniedz, attiecīgā Puse var pieņemt līdzsvara atjaunošanas pasākumus ne ātrāk kā trīs dienas pēc minētā 30 dienu laikposma beigām. Tādā gadījumā otra Puse var veikt pretpasākumus, kas ir samērīgi pieņemtajiem līdzsvara atjaunošanas pasākumiem, līdz šķīrējtiesa būs pieņēmusi galīgo nolēmumu. Priekšroku dod tādiem pretpasākumiem, kas vismazāk traucē šā nolīguma darbību. Šādiem pretpasākumiem, kurus var pieņemt ne ātrāk kā trīs dienas pēc konsultēšanās pabeigšanas, mutatis mutandis piemēro a) apakšpunktu.
 (d)Ja šķīrējtiesa ir konstatējusi, ka līdzsvara atjaunošanas pasākumi atbilst 2. punktam, attiecīgā Puse var pieņemt šos līdzsvara atjaunošanas pasākumus atbilstīgi otrai Pusei paziņotajam.
 (e)Ja šķīrējtiesa ir konstatējusi, ka līdzsvara atjaunošanas pasākumi 2. punktam neatbilst, attiecīgā Puse trīs dienu laikā pēc nolēmuma pasludināšanas paziņo prasītājai Pusei par pasākumiem
 65
 , kurus tā plāno pieņemt, lai izpildītu šķīrējtiesas nolēmumu. Ja prasītāja Puse uzskata, ka paziņotie pasākumi neatbilst šķīrējtiesas nolēmumam, mutatis mutandis piemēro INST.23. panta [Atbilstības pārskatīšana] 2. punktu, INST.24. pantu [Tiesiskās aizsardzības pagaidu līdzekļi]
 66
 un INST.25. pantu [Jebkura pasākuma, kas veikts, lai nodrošinātu atbilstību pēc pagaidu tiesiskās aizsardzības līdzekļu pasludināšanas, pārbaude]. Procedūras saskaņā ar INST.23. panta [Atbilstības pārskatīšana] 2. punktu, INST.24. pantu [Tiesiskās aizsardzības pagaidu līdzekļi] un INST.25. pantu [Jebkura pasākuma, kas veikts, lai nodrošinātu atbilstību pēc pagaidu tiesiskās aizsardzības līdzekļu pasludināšanas, pārbaude] neaptur paziņoto pasākumu piemērošanu saskaņā ar šo punktu.
 (f)Ja līdzsvara atjaunošanas pasākumi tika pieņemti pirms šķīrējtiesas nolēmuma saskaņā ar c) apakšpunktu, jebkuri pretpasākumi, kas pieņemti saskaņā ar minēto apakšpunktu, tiek atcelti nekavējoties un nekādā gadījumā vēlāk kā piecas dienas pēc šķīrējtiesas nolēmuma pieņemšanas.
 (g)Puse neatsaucas uz PTO nolīgumu vai kādu citu starptautisku nolīgumu, lai liegtu otrai Pusei veikt pasākumus saskaņā ar 2. un 3. punktu, t. sk. gadījumos, kad minētie pasākumi ir šajā nolīgumā paredzēto saistību izpildes apturēšana.
 (h)Ja informētā Puse pieprasījumu saskaņā ar b) apakšpunktu neiesniedz šajā apakšpunktā paredzētajā laikposmā, minētā Puse var, bez iespējas pirms tam konsultēties saskaņā ar INST.13. pantu [Konsultēšanās], uzsākt arbitrāžas procedūru, kas minēta INST.14. pantā [Arbitrāža]. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē.
 4.Lai noturīgāk nodrošinātu atbilstošu līdzsvaru starp Pušu uzņemtajām saistībām šajā nolīgumā, jebkura no Pusēm var ne ātrāk kā četrus gadus pēc šā nolīguma stāšanās spēkā pieprasīt pārskatīt šā nolīguma pirmā temata [Tirdzniecība] darbību. Puses var vienoties pārskatīšanā iekļaut citus šā nolīguma tematus.
 5.Šādu pārskatīšanu uzsāk pēc Puses pieprasījuma, ja šī Puse uzskata, ka viena vai abas Puses ir bieži veikušas pasākumus saskaņā ar 2. vai 3. punktu, vai ja pasākums, kas būtiski ietekmē tirdzniecību vai investīcijas Pušu starpā, ir piemērots 12 mēnešus. Šajā punktā attiecīgie pasākumi ir tie, kurus šķīrējtiesa nav apstrīdējusi vai nav uzskatījusi par pilnīgi nevajadzīgiem saskaņā ar 3. punkta d) vai h) apakšpunktu. Šo pārskatīšanu var sākt ātrāk nekā četrus gadus pēc šā nolīguma stāšanās spēkā.
 6.Saskaņā ar 4. vai 5. punktu pieprasīto pārskatīšanu sāk trīs mēnešu laikā pēc pieprasījuma iesniegšanas un pabeidz sešu mēnešu laikā.
 7.Pārskatīšanu, pamatojoties uz 4. vai 5. punktu, var atkārtot ne biežāk kā reizi četros gados pēc iepriekšējās pārskatīšanas pabeigšanas. Ja Puse ir pieprasījusi pārskatīšanu saskaņā ar 4. vai 5. punktu, tā nevar pieprasīt papildu pārskatīšanu nedz saskaņā ar 4. punktu, nedz 5. punktu vismaz četrus gadus pēc iepriekšējās pārskatīšanas pabeigšanas vai attiecīgā gadījumā pēc jebkāda grozoša nolīguma stāšanās spēkā.
 8.Pārskatīšanā izskata, vai šis nolīgums nodrošina pienācīgu līdzsvaru starp Pušu tiesībām un pienākumiem, jo īpaši attiecībā uz pirmā temata [Tirdzniecība] darbību, un vai tādēļ ir nepieciešams grozīt šā nolīguma noteikumus.
 9.Partnerības padome var nolemt, ka pārskatīšanas rezultātā nav nepieciešama nekāda rīcība. Tomēr, ja Puses uzskata, ka pēc pārskatīšanas ir nepieciešams grozīt šo nolīgumu, Puses dara visu iespējamo, lai risinātu sarunas un noslēgtu nolīgumu, ar ko veic vajadzīgos grozījumus. Šādas sarunas attiecas tikai uz pārskatīšanā apzinātajiem jautājumiem.
 10.Ja 9. punktā minētais grozošais nolīgums netiek pieņemts viena gada laikā no dienas, kad Puses sāka sarunas, jebkura no Pusēm var paziņot par nolīguma pirmā temata [Tirdzniecība] vai jebkura cita temata, kas iekļauts pārskatīšanā, darbības izbeigšanu vai Puses var nolemt turpināt sarunas. Ja Puse izbeidz pirmā temata [Tirdzniecība] darbību, tajā pašā dienā tiek izbeigta trešā temata [Autotransports] darbība. Izbeigšana stājas spēkā trīs mēnešus pēc šāda paziņojuma dienas.
 11.Ja pirmā temata [Tirdzniecība] darbību izbeidz saskaņā ar 10. punktu, tajā pašā dienā tiek izbeigta otrā temata [Aviācija] darbība, ja vien Puses nevienojas integrēt XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] attiecīgās daļas otrajā tematā [Aviācija].
 12.4.–9. punktam nepiemēro sestā temata [Strīdu izšķiršana un horizontālie noteikumi] I sadaļu [Strīdu izšķiršana].
 XII sadaļa. Izņēmumi
 EXC.1. pants. Vispārēji izņēmumi
 a)Nekas otrās daļas pirmā temata I sadaļas pirmajā nodaļā [Valsts režīms un preču tirgus pieejamība] un piektajā nodaļā [Muita un tirdzniecības atvieglošana], otrās daļas pirmā temata VIII sadaļā [Enerģētika un izejvielas], otrās daļas pirmā temata XI sadaļas ceturtajā nodaļā [Valsts uzņēmumi], otrās daļas pirmā temata III sadaļā [Digitālā tirdzniecība] un otrās daļas pirmā temata II sadaļas otrajā nodaļā [Investīciju liberalizācija] nav interpretējams kā šķērslis, kas liedz Pusei pieņemt vai saglabāt pasākumus, kuri ir saderīgi ar GATT 1994 XX pantu. Šajā nolūkā GATT 1994 XX pants, t. sk. tā piezīmes un papildnoteikumi, mutatis mutandis tiek iekļauti šajā nolīgumā un kļūst par tā daļu.
 b)Ievērojot prasību, ka šādus pasākumus nepiemēro tādā veidā, kas radītu patvaļīgu vai neattaisnojamu diskrimināciju starp valstīm, kurās pastāv līdzīgi apstākļi, vai slēptus ierobežojumus investīciju liberalizācijai vai pakalpojumu tirdzniecībai, nekas otrās daļas pirmā temata VIII sadaļā [Enerģētika un izejvielas], otrās daļas pirmā temata XI sadaļas ceturtajā nodaļā [Valsts uzņēmumi], otrās daļas pirmā temata III sadaļā [Digitālā tirdzniecība], otrās daļas pirmā temata II sadaļā [Pakalpojumi un investīcijas] un otrās daļas pirmā temata IV sadaļā [Kapitāla aprite, maksājumi, pārvedumi un pagaidu aizsardzības pasākumi] nav interpretējams kā šķērslis, kas liedz Pusei pieņemt vai īstenot pasākumus, kas nepieciešami:
 (a)sabiedriskās drošības vai sabiedrības morāles aizsardzībai vai sabiedriskās kārtības uzturēšanai
 67
 ;
 (b)cilvēku, dzīvnieku un augu dzīvības vai veselības aizsardzībai;
 (c)lai nodrošinātu tiesību aktu vai noteikumu, kuri nav nesaderīgi ar šā nolīguma nosacījumiem, ievērošanu, ieskaitot tos, kas attiecas uz:
 (I)krāpnieciskas vai maldinošas prakses novēršanu vai līgumsaistību neizpildes sekām,
 (II)personu privātuma aizsardzību saistībā ar personas datu apstrādi un izplatīšanu un individuālu dokumentu un kontu konfidencialitātes aizsardzību; un
 (III)drošību.
 c)Lielākai noteiktībai Puses saprot, ka tādā mērā, ciktāl šādi pasākumi ir citādi nesaderīgi ar iepriekš minēto nodaļu, iedaļu vai sadaļu noteikumiem:
 (a)pasākumi, kas minēti GATT 1994 XX panta b) punktā un šā panta 2. punkta b) apakšpunktā, ietver vides pasākumus, kuri nepieciešami cilvēku, dzīvnieku vai augu dzīvības un veselības aizsardzībai;
 (b)GATT 1994 XX panta g) punktu piemēro pasākumiem, kas saistīti ar dzīvo un nedzīvo izsmeļamo dabas resursu saglabāšanu; kā arī
 (c)uz pasākumiem, kas pieņemti daudzpusēju nolīgumu vides jomā īstenošanai, var attiekties GATT 1994 XX panta b) vai g) punkts vai šā panta 2. punkta b) apakšpunkts.
 d)Pirms Puse veic jebkādus pasākumus, kas paredzēti GATT 1994 XX panta i) un j) punktā, minētā Puse sniedz otrai Pusei visu attiecīgo informāciju nolūkā rast abām Pusēm pieņemamu risinājumu. Ja no informācijas sniegšanas brīža 30 dienu laikā nav panākta vienošanās, Puse var piemērot attiecīgos pasākumus. Ārkārtēju un kritisku apstākļu dēļ, kuros nepieciešama tūlītēja rīcība un iepriekšēja informēšana vai izskatīšana nav iespējama, Puse, kas paredzējusi pasākumus veikt, var nekavējoties piemērot piesardzības pasākumus, kuri nepieciešami situācijas risināšanai. Minētā Puse par to nekavējoties informē otru Pusi.
 EXC.2. pants. Nodokļu politika
 1.
 Nekas otrās daļas pirmā temata I līdz VII sadaļā, VIII sadaļas ceturtajā nodaļā [Enerģētika un izejvielas], otrās daļas pirmā temata IX līdz XII sadaļā vai otrās daļas sestajā tematā [Citi noteikumi] neietekmē Savienības vai tās dalībvalstu un Apvienotās Karalistes tiesības un pienākumus, kas izriet no jebkuras nodokļu konvencijas. Ja pastāv neatbilstība starp šo nolīgumu un kādu šādu nodokļu konvenciju, tad, ciktāl pastāv neatbilstība, prevalē nodokļu konvencija. Attiecībā uz nodokļu konvenciju starp Savienību vai tās dalībvalstīm un Apvienoto Karalisti attiecīgās kompetentās iestādes saskaņā ar šo nolīgumu un minēto nodokļu konvenciju kopīgi nosaka, vai pastāv neatbilstība starp šo nolīgumu un nodokļu konvenciju
 68
 .
 2.
 Otrās daļas pirmā temata II sadaļas otrajā nodaļas [Investīciju liberalizācija] SERVIN.2.4. pantu un otrās daļas pirmā temata II sadaļas trešās nodaļas [Pakalpojumu pārrobežu tirdzniecība] SERVIN.3.4. pantu nepiemēro priekšrocībai, kas noteikta saskaņā ar nodokļu konvenciju.
 3.
 Ievērojot prasību, ka nodokļu pasākumus nepiemēro tādā veidā, kas radītu patvaļīgu vai neattaisnojamu diskrimināciju starp valstīm, kurās pastāv līdzīgi apstākļi, vai slēptus ierobežojumus tirdzniecībai un investīcijām, nekas otrās daļas pirmā temata I līdz VII sadaļā, VIII sadaļas ceturtajā nodaļā [Enerģētika un izejvielas], IX līdz XII sadaļā vai otrās daļas sestajā tematā [Citi noteikumi] nav interpretējams kā šķērslis, kas liedz Pusei pieņemt, paturēt spēkā vai īstenot jebkuru pasākumu:
 (a)ar mērķi nodrošināt tiešo nodokļu taisnīgu vai iedarbīgu
 69
 uzlikšanu vai iekasēšanu vai
 (b)kas nošķir nodokļu maksātājus, kuri nav vienādā situācijā, it īpaši saistībā ar viņu dzīvesvietu vai vietu, kur ieguldīts viņu kapitāls.
 4.
 Šajā pantā:
 (a)“rezidences vieta” ir rezidences vieta nodokļu vajadzībām;
 (b)“nodokļu konvencija” ir konvencija par nodokļu dubultas uzlikšanas novēršanu vai cits starptautisks nolīgums vai vienošanās, kas pilnīgi vai galvenokārt attiecas uz nodokļiem, un
 (c)"tiešie nodokļi” ietver visus ienākuma vai kapitāla nodokļus, tai skaitā nodokļus par ieguvumiem no īpašuma atsavināšanas, īpašuma, mantojuma un dāvinājuma nodokļus, algas un uzņēmuma maksātās darba samaksas nodokļus, kā arī kapitāla novērtēšanas nodokļus.
 EXC.3. pants. PTO atbrīvojumi
 Ja pienākums, kas noteikts šā nolīguma otrās daļas pirmā temata I līdz XII sadaļā un otrās daļas sestajā tematā [Citi noteikumi], pēc būtības ir līdzvērtīgs PTO līgumā ietvertam pienākumam, jebkurš pasākums, kas atbilst atbrīvojumam, kurš pieņemts, ievērojot PTO līguma IX pantu, tiek uzskatīts par atbilstīgu pēc būtības līdzvērtīgajam šā nolīguma noteikumam.
 EXC.4. pants. Izņēmumi drošības apsvērumu dēļ
 Nekas šā nolīguma otrās daļas pirmā temata I līdz XII sadaļā un otrās daļas sestajā tematā [Citi noteikumi] nav interpretējams kā:
 (a)prasība Pusei sniegt jebkādu informāciju vai atļaut piekļūt tai, ja Puse uzskata, ka tās izpaušana ir pretrunā Puses būtiskām drošības interesēm, vai
 (b)šķērslis, kas attur Pusi no rīcības, ko tā uzskata par nepieciešamu būtisko drošības interešu aizsardzībai:
 (I)saistībā ar ieroču, munīcijas un militārā inventāra ražošanu vai transportu un citu preču un materiālu ražošanu, transportu un darījumiem, pakalpojumiem un tehnoloģiju, un saimnieciskajām darbībām, ko tieši vai netieši veic nolūkā apgādāt militāru formējumu;
 (II)saistībā ar materiāliem, kas neitronu iedarbībā pārvēršas par skaldmateriāliem, un kodoltermiskajai sintēzei izmantojamiem materiāliem vai materiāliem, no kuriem iegūst šādus materiālus; vai
 (III)kara laikā vai citā starptautisko attiecību ārkārtas situācijā; vai
 (c)šķērslis, kas attur Pusi rīkoties saskaņā ar tās saistībām, kas paredzētas ANO Statūtos, starptautiskā miera un drošības uzturēšanai.
 EXC.5. pants.: Konfidenciāla informācija
 1.
 Nekas šā nolīguma otrās daļas pirmā temata I līdz X sadaļā, XI sadaļā, izņemot XI sadaļas LPFS.2.26. pantu [Nodokļu standarti], un XII sadaļā vai otrās daļas sestajā tematā [Citi noteikumi] nav interpretējams kā prasība Pusei darīt pieejamu konfidenciālu informāciju, kuras izpaušana traucētu tiesībaizsardzībai vai kā citādi būtu pretrunā sabiedrības interesēm, vai skartu konkrētu publisku vai privātu uzņēmumu likumīgas komerciālās intereses, izņemot gadījumus, kad šķīrējtiesa pieprasa sniegt konfidenciālu informāciju strīdu izšķiršanas procedūrā saskaņā ar sestās daļas I sadaļu [Strīdu izšķiršana], vai ja ekspertu grupai ir nepieciešama šāda konfidenciāla informācija procedūrā saskaņā ar LPFS.9.2. pantu [Ekspertu grupa] vai LPFS.9.3. pantu [Ekspertu grupa aizsardzības līmeņa nepazemināšanas jomās]. Šādos gadījumos šķīrējtiesa vai — attiecīgā gadījumā — ekspertu grupa nodrošina konfidencialitātes pilnīgu aizsardzību saskaņā ar INST-X PIELIKUMU [Reglaments].
 2.
 Ja Puse Partnerības padomei vai komitejām iesniedz informāciju, kura saskaņā ar tās normatīvajiem aktiem tiek uzskatīta par konfidenciālu, tad otra Puse šo informāciju uzskata par konfidenciālu, ja vien iesniedzēja Puse nepiekrīt citādai attieksmei.
 OTRAIS TEMATS. AVIĀCIJA
 I sadaļa. Gaisa transports
 AIRTRN.1. pants. Definīcijas
 Šajā sadaļā piemēro šādas definīcijas:
 a)
 “gaisa pārvadātājs” ir gaisa transporta uzņēmums ar derīgu licenci vai tās ekvivalentu;
 b)
 “Savienības gaisa pārvadātājs” ir gaisa pārvadātājs, kas atbilst AIRTRN.6. panta [Darbības atļaujas un tehniskās atļaujas] 1. punkta b) apakšpunktā izklāstītajiem nosacījumiem;
 c)
 “Apvienotās Karalistes gaisa pārvadātājs” ir gaisa pārvadātājs, kas atbilst AIRTRN.6. panta [Darbības atļaujas un tehniskās atļaujas] 1. vai 2. punkta a) apakšpunktā izklāstītajiem nosacījumiem;
 d)
 “aeronavigācijas pakalpojumi” ir gaisa satiksmes pakalpojumi, sakaru, navigācijas un pārraudzības pakalpojumi, meteoroloģiskie pakalpojumi aeronavigācijai un aeronavigācijas informācijas pakalpojumi;
 e)
 “gaisa kuģa ekspluatanta apliecība” ir pārvadātājam izdots dokuments, kas apstiprina, ka attiecīgajam gaisa pārvadātājam ir profesionalitāte un struktūra, kas garantē gaisa kuģu drošu ekspluatāciju apliecībā norādītajās aviācijas darbībās;
 f)
 “gaisa satiksmes pārvaldība” ir gaisā un uz zemes veicamo funkciju kopums (gaisa satiksmes pakalpojumi, gaisa telpas pārvaldība un gaisa satiksmes plūsmas pārvaldība), kas vajadzīgs, lai nodrošinātu drošu un efektīvu gaisa kuģu kustību visās darbības fāzēs;
 g)
 “gaisa transports” ir par atlīdzību vai nomā publiski piedāvāta pasažieru, bagāžas, kravas un pasta atsevišķi vai apvienojumā veikta pārvadāšana gaisa kuģos;
 h)
 “valsts piederības noteikšana” ir konstatēšana, ka pārvadātājs, kurš piedāvā sniegt gaisa transporta pakalpojumus saskaņā ar šo sadaļu, izpilda AIRTRN.6. panta [Darbības atļaujas un tehniskās atļaujas] prasības, kas attiecas uz tā atrašanos īpašumā, faktisko vadību un galveno darbības vietu;
 i)
 “kompetentās iestādes” Apvienotajai Karalistei ir Apvienotās Karalistes varas iestādes, kas atbild par regulatīvajām un administratīvajām funkcijām, kuras Apvienotajai Karalistei jāpilda saskaņā ar šo sadaļu, bet Savienībai – Savienības un dalībvalstu varas iestādes, kas atbild par regulatīvajām un administratīvajām funkcijām, kuras Savienībai jāpilda saskaņā ar šo sadaļu; un Savienībai — Savienības un dalībvalstu varas iestādes, kas atbild par regulatīvajām un administratīvajām funkcijām, kuras Savienībai jāpilda saskaņā ar šo sadaļu;
 j)
 “konvencija” ir 1944. gada 7. decembrī Čikāgā parakstītā Konvencija par starptautisko civilo aviāciju, kurā ietilpst:
 i)
 grozījumi, kas stājušies spēkā saskaņā ar Konvencijas 94. panta a) apakšpunktu un ko ratificējušas gan Apvienotā Karaliste, gan attiecīgā dalībvalsts vai attiecīgās dalībvalstis – kā kurā gadījumā, un
 ii)
 tās pielikumi vai to grozījumi, kas pieņemti saskaņā ar Konvencijas 90. pantu, tādā mērā, cik pielikums vai grozījums tajā brīdī darbojas gan Apvienotajai Karalistei, gan dalībvalstij vai dalībvalstīm, kā kurā gadījumā;
 k)
 “diskriminācija” ir jebkāda veida diferenciācija bez objektīva pamatojuma attiecībā uz gaisa pārvadājumu pakalpojumu vajadzībām pielietoto preču piegādi vai pakalpojumu, tostarp sabiedrisko pakalpojumu, sniegšanu vai attiecībā uz publisko iestāžu attieksmi saistībā ar šādiem pakalpojumiem;
 l)
 “faktiska kontrole” ir attiecības, ko veido tiesības, līgumi vai citi līdzekļi, kas atsevišķi vai kopā, ņemot vērā attiecīgus faktiskus vai juridiskus apsvērumus, dod iespēju tieši vai netieši izšķirīgi ietekmēt uzņēmumu, it sevišķi:
 i)
 tiesības izmantot visus uzņēmuma aktīvus vai daļu no tiem;
 ii)
 tiesības vai līgumi, kas piešķir izšķirīgu ietekmi uz uzņēmumu vadības struktūru sastāvu, balsošanu vai lēmumiem vai kā citādi izšķirīgi ietekmē uzņēmuma darbību;
 m)
 “sagatavotības konstatējums” ir atzinums, ka pārvadātājam, kurš piedāvā sniegt gaisa transporta pakalpojumus saskaņā ar šo sadaļu, ir apmierinošas finansiālās iespējas un piemērota vadības pieredze tādu pakalpojumu sniegšanā un tas ir gatavs izpildīt normatīvo aktu prasības un prasības, kas reglamentē tādu pakalpojumu sniegšanu;
 n)
 “pilnas izmaksas” ir pakalpojuma sniegšanas izmaksas, kurām var būt pieskaitītas pienācīgas kapitālieguldījumu un aktīvu amortizācijas procentu summas, kā arī uzturēšanas, ekspluatācijas, pārvaldības un administrēšanas izmaksas;
 o)
 “ICAO” ir Apvienoto Nāciju Organizācijas Starptautiskā civilās aviācijas organizācija;
 p)
 “galvenā darbības vieta” ir vieta, kur atrodas gaisa pārvadātāja valde vai reģistrēts birojs, kurā tiek veiktas gaisa pārvadātāja galvenās finansiālās funkcijas un tā darbības vadība, ieskaitot nepārtrauktu lidojumderīguma uzraudzību;
 q)
 “peronpārbaude” ir kontrole, kurā Puses kompetentā iestāde vai tās ieceltie pārstāvji otras Puses gaisa kuģī un tā ārpusē pārliecinās par gaisa kuģa un apkalpes locekļu attiecīgo dokumentu derīgumu un gaisa kuģa un tā iekārtu acīmredzamo stāvokli;
 r)
 “pašpakalpojumi” ir apkalpošana uz zemes, ko gaisa pārvadātājs veic tieši sev vai citam gaisa pārvadātājam, kurā
 i)
 vienam ir līdzdalības vairākums otrā vai
 ii)
 kādai vienai struktūrai ir līdzdalības vairākums katrā no tām;
 s)
 “regulāri gaisa transporta pakalpojumi” ir sabiedrības locekļiem rezervēšanai tieši pieejami gaisa transporta pakalpojumi, ko plāno un par atlīdzību izpilda pēc publiskota kustības saraksta vai kas ir tik regulāri un bieži, ka veido acīmredzami sistemātisku virkni, un papildreisi regulāro reisu pārslogojuma gadījumā.
 t)
 “nekomerciāla nosēšanās” ir nosēšanās, kuras iemesls nav gaisa transporta pasažieru, bagāžas, kravas un/vai pasta uzņemšana vai izlaišana;
 u)
 “tarifs" ir cena, likme vai maksa par gaisa transporta pasažieru, bagāžas un/vai kravu (izņemot pastu) pārvadāšanu (ieskaitot citus ar to saistītus transporta veidus), ko prasa gaisa pārvadātāji, ieskaitot to aģentus, kā arī tādas cenas, likmes vai maksas pieejamības nosacījumi;
 v)
 “lietošanas maksa” ir maksa, ko gaisa pārvadātājam prasa par lidostas, aeronavigācijas (ieskaitot lidošanu pāri) vai aviācijas drošības iekārtu vai pakalpojumu izmantošanu, ieskaitot ar to saistītu pakalpojumu un iekārtu izmantošanu, vai maksa, kas saistīta ar vidi, ieskaitot troksni, un maksa par vietējā gaisa kvalitātes problēmu risināšanu lidostās un to apkaimē;
 AIRTRN.2. pants. Maršrutu saraksts
 1.
 Ievērojot AIRTRN.3. punktu [Satiksmes tiesības], Savienība Apvienotajai Karalistei dod tiesības Apvienotās Karalistes gaisa pārvadātājiem gaisa transportā darboties šādos maršrutos:
 punkti Apvienotās Karalistes teritorijā – starppunkti – punkti Savienības teritorijā – punkti citur.
 2.
 Ievērojot AIRTRN.3. punktu [Satiksmes tiesības], Apvienotā Karaliste dod Savienībai tiesības Savienības pārvadātājiem gaisa transportā darboties šādos maršrutos:
 punkti Savienības teritorijā – starppunkti – punkti Apvienotās Karalistes teritorijā – punkti citur.
 AIRTRN.3. pants. Satiksmes tiesības
 1.
 Katra Puse dod otrai Pusei tiesības tās attiecīgajiem gaisa pārvadātājiem gaisa transporta darbībai AIRTRN.2. pantā [Maršrutu saraksts] norādītajos maršrutos
 a) lidot pāri tās teritorijai bez nosēšanās,
 b) tās teritorijā nosēsties nekomerciālos nolūkos.
 2.
 Apvienotajai Karalistei ir tiesības tās pārvadātājiem nosēsties Savienības teritorijā, lai sniegtu regulārus un neregulārus gaisa transporta pakalpojumus starp jebkuriem punktiem Apvienotās Karalistes teritorijā un jebkuriem punktiem Savienības teritorijā (trešās un ceturtās brīvības satiksmes tiesības).
 3.
 Savienībai ir tiesības tās pārvadātājiem nosēsties Apvienotās Karalistes teritorijā, lai sniegtu regulārus un neregulārus gaisa transporta pakalpojumus starp jebkuriem punktiem Savienības teritorijā un jebkuriem punktiem Apvienotās Karalistes teritorijā (trešās un ceturtās brīvības satiksmes tiesības).
 4.
 Neatkarīgi no 1., 2. un 3. punkta un neskarot 9. punktu, dalībvalstis un Apvienotā Karaliste, ievērojot Pušu attiecīgos iekšējos noteikumus un procedūras, var divpusēji nolīgt kārtību, kādā tās saskaņā ar šo nolīgumu viena otrai piešķir šādas tiesības:
 a)
 Apvienotajai Karalistei – tās gaisa pārvadātāju tiesības nolaisties attiecīgās dalībvalsts teritorijā, lai sniegtu regulārus un neregulārus kravu gaisa transporta pakalpojumus starp punktiem šīs dalībvalsts teritorijā un punktiem trešā valstī tāda pakalpojuma ietvaros, kura sākumpunkts vai beigupunkts ir Apvienotās Karalistes teritorijā (piektās brīvības satiksmes tiesības);
 b)
 attiecīgajai dalībvalstij – Savienības gaisa pārvadātāju tiesības nolaisties Apvienotās Karalistes teritorijā, lai sniegtu regulārus un neregulārus kravu gaisa transporta pakalpojumus starp punktiem Apvienotās Karalistes teritorijā un punktiem trešā valstī tāda pakalpojuma ietvaros, kura sākumpunkts vai beigupunkts ir minētās dalībvalsts teritorijā (piektās brīvības satiksmes tiesības).
 5.
 Saskaņā ar 4. punktu savstarpēji piešķirtās tiesības regulē šīs sadaļas noteikumi.
 6.
 Neviena no Pusēm vienpusēji neierobežo saskaņā ar 2., 3. un 4. punktu sniegto gaisa transporta pakalpojumu apjomu, pārvadāšanas jaudu, biežumu, regularitāti, maršrutēšanu, sākumpunktu vai beigupunktu un gaisa kuģu tipu, ko tiem izmanto otras Puses gaisa pārvadātāji, atskaitot gadījumus, kad tas tiek nediskriminējoši prasīts muitas, tehnisku, operatīvu, gaisa satiksmes pārvaldības, drošības, vides vai veselības aizsardzības apsvērumu dēļ, vai ja šajā sadaļā nav noteikts citādi.
 7.
 Šī sadaļa nav uztverama tā, ka tā Apvienotās Karalistes pārvadātājiem dotu tiesības kādas ES dalībvalsts teritorijā uzņemt gaisa kuģī pasažierus, bagāžu, kravu vai pastu pārvadāšanai par atlīdzību un ar ceļamērķi citā minētās dalībvalsts vai citas dalībvalsts teritorijas punktā.
 8.
 Šī sadaļa nav uztverama tā, ka tā Savienības gaisa pārvadātājiem dotu tiesības Apvienotās Karalistes teritorijā pārvadāšanai par atlīdzību un ar ceļamērķi citā Apvienotās Karalistes teritorijas punktā uzņemt gaisa kuģī pasažierus, bagāžu, kravu vai pastu.
 9.
 Ievērojot Pušu attiecīgos iekšējos noteikumus un procedūras, Apvienotās Karalistes un dalībvalstu kompetentās iestādes var atļaut neregulārus gaisa transporta pakalpojumus, uz kuriem neattiecas šajā pantā noteiktās tiesības, ja aiz tiem neslēpjas regulāri pakalpojumi, un var divpusēji noteikt kārtību par to, kādas procedūras ievērojamas gaisa pārvadātāju pieprasījumu izskatīšanā un lēmumu pieņemšanā par tiem.
 AIRTRN.4. pants. Kodu koplietošana un bloku rezervēšana
 1.
 Gaisa transporta pakalpojumos saskaņā ar AIRTRN.3. pantu [Satiksmes tiesības] var šādi izmantot bloku rezervēšanu vai kodu koplietošanu:
 a)
 Apvienotās Karalistes gaisa pārvadātājs var būt par komercpārvadātāju apkalpojošam pārvadātājam, kurš ir Savienības gaisa pārvadātājs vai Apvienotās Karalistes gaisa pārvadātājs, vai trešās valsts apkalpojošam pārvadātājam, kuram saskaņā ar Savienības tiesību aktiem vai attiecīgā gadījumā saskaņā ar attiecīgās dalībvalsts vai attiecīgo dalībvalstu tiesību aktiem ir nepieciešamās satiksmes tiesības, kā arī tiesības tās gaisa pārvadātājiem minētās tiesības izlietot attiecīgajā nolīgtajā kārtībā;
 b)
 Savienības gaisa pārvadātājs var būt par komercpārvadātāju apkalpojošam pārvadātājam, kurš ir Savienības gaisa pārvadātājs vai Apvienotās Karalistes gaisa pārvadātājs, vai trešās valsts apkalpojošam pārvadātājam, kuram saskaņā ar Apvienotās Karalistes tiesību aktiem ir nepieciešamās satiksmes tiesības, kā arī tiesības tās gaisa pārvadātājiem minētās tiesības izlietot attiecīgajā nolīgtajā kārtībā;
 c)
 Apvienotās Karalistes gaisa pārvadātājs var būt par apkalpojošo pārvadātāju komercpārvadātājam, kurš ir Savienības gaisa pārvadātājs vai Apvienotās Karalistes gaisa pārvadātājs, vai trešās valsts komercpārvadātājam, kuram saskaņā ar Savienības tiesību aktiem vai attiecīgā gadījumā saskaņā ar attiecīgās dalībvalsts vai attiecīgo dalībvalstu tiesību aktiem ir nepieciešamās tiesības attiecīgi vienoties par attiecīgo kārtību;
 d)
 Savienības gaisa pārvadātājs var būt par apkalpojošo pārvadātāju komercpārvadātājam, kurš ir Savienības gaisa pārvadātājs vai Apvienotās Karalistes gaisa pārvadātājs, vai trešās valsts komercpārvadātājam, kuram saskaņā ar Apvienotās Karalistes tiesību aktiem ir nepieciešamās tiesības vienoties par attiecīgo kārtību;
 e)
 šā punkta a)–d) apakšpunktā noteiktās kārtības ietvaros vienas Puses gaisa pārvadātājs var nolīgtā bloku rezervēšanas vai kodu koplietošanas kārtībā darboties kā komercpārvadātājs, starp jebkuriem diviem punktiem veicot pārvadājumus, kuru sākumpunkts un beigupunkts atrodas otras Puses teritorijā, ja tiek izpildīti šādi nosacījumi:
 i)
 šā punkta attiecīgi a) vai b) apakšpunktā paredzētie nosacījumi par apkalpojošo pārvadātāju; un
 ii)
 attiecīgais transporta pakalpojums ietilpst komercpārvadātāja pārvadājumos starp kādu punktu tā Puses teritorijā un minēto beigupunktu otras Puses teritorijā.
 2.
 Vienas Puses gaisa pārvadātājs var būt komercpārvadātājs bloku rezervēšanā vai kodu koplietošanā pārvadājumos starp jebkuriem diviem punktiem, no kuriem viens atrodas otras Puses teritorijā, otrs – trešā valstī, ja tiek izpildīti šādi nosacījumi:
 a)
 pēc vajadzības 1. punkta a) apakšpunkta vai b) apakšpunkta nosacījumi par apkalpojošo pārvadātāju; un
 b)
 attiecīgais transporta pakalpojums ietilpst komercpārvadātāja pārvadājumos starp kādu punktu tā Puses teritorijā un minēto punktu trešā valstī.
 3.
 Pārdodot katru biļeti, kas saistīta ar šajā pantā norādīto kārtību, pircēju pie rezervēšanas informē, kura pārvadātājs apkalpos katru pārvadājuma daļu. Ja tas nav iespējams vai ja pēc rezervēšanas notiek izmaiņas, pasažierim dara zināmu apkalpojošā pārvadātāja identitāti, tiklīdz tā ir noteikta. Katrā gadījumā apkalpojošā(-o) pārvadātāja(-u) identitāti pasažierim dara zināmu pie reģistrācijas vai, ja netiek prasīta reģistrēšanās savienotam reisam, pirms iekāpšanas.
 4.
 Puses var prasīt, lai to kompetentās iestādes šajā pantā norādīto kārtību apstiprina, pārbaudot atbilstību tajā izklāstītajiem nosacījumiem un citām šā nolīguma prasībām, it īpaši konkurences un drošuma un drošības ziņā.
 5.
 Kodu koplietošanas vai bloku rezervēšanas dēl nekādā gadījumā Pušu gaisa pārvadātāji uz šā nolīguma pamata nevar izmantot satiksmes tiesības, kas nav noteiktas AIRTRN.3. pantā [Satiksmes tiesības].
 AIRTRN.5. pants. Darbības elastīgums
 Tiesības, ko Puses viena otrai piešķir saskaņā ar AIRTRN.3. panta [Satiksmes tiesības] 2., 3. un 4. punktu, tajā noteiktajās robežās ietver visas šīs prerogatīvas:
 a)
 veikt reisus vienā vai abos virzienos;
 b)
 apvienot dažādus reisa numurus vienā gaisa kuģa darbībā;
 c)
 apkalpot maršrutu saraksta punktus jebkurā kombinācijā un secībā;
 d)
 gaisa pārvadātājam jebkurā punktā pārcelt pārvadājumus uz citu savu gaisa kuģi (gaisa kuģa maiņa);
 e)
 veikt starpnosēšanos jebkuros punktos katras Puses teritorijā vai ārpus tās;
 f)
 lidot tranzītā caur otras Puses teritoriju;
 g)
 apvienot pārvadājumus vienā gaisa kuģī, neņemot vērā, kur pārvadājumi sākas;
 h)
 vienā pārvadājumā apkalpot vairāk nekā vienu punktu (terminālu kopapkalpošana).
 AIRTRN.6. pants. Darbības atļaujas un tehniskās atļaujas
 1.
 Saņemot darbības atļaujas pieprasījumu noteiktā formā un veidā no vienas Puses gaisa pārvadātāja gaisa transporta pakalpojumu sniegšanai saskaņā ar šo sadaļu, attiecīgās pilnvaras un/vai tehniskās atļaujas otra Puse piešķir ar minimālu procesuālu kavēšanos, ja ir izpildīti visi tālāk minētie nosacījumi,
 a)
 Apvienotās Karalistes gaisa pārvadātāja gadījumā:
 i)
 gaisa pārvadātāja īpašnieks tieši vai ar līdzdalības vairākumu un faktiskais izrīkotājs ir Apvienotā Karaliste vai tās valstspiederīgie, vai tie kopā;
 ii)
 gaisa pārvadātāja galvenā darbības vieta ir Apvienotās Karalistes teritorijā, un tas ir licencēts saskaņā ar Apvienotās Karalistes tiesību aktiem; un
 iii)
 gaisa pārvadātājam ir Apvienotās Karalistes kompetentās iestādes izdota gaisa kuģa ekspluatanta apliecība, kas ir skaidri identificējama, un minētā iestāde īsteno un uztur faktisku regulatīvu gaisa pārvadātāja vadību;
 b)
 Savienības gaisa pārvadātāja gadījumā:
 i)
 gaisa pārvadātāja īpašnieki tieši vai ar līdzdalības vairākumu un faktiskais izrīkotājs ir viena vai vairākas no dalībvalstīm, citas Eiropas Brīvās tirdzniecības asociācijas dalībvalstis, Šveice, tādu valstu piederīgie vai šo kombinācija;
 ii)
 gaisa pārvadātāja galvenā darbības vieta ir Savienības teritorijā, un tam ir derīga darbības licence saskaņā ar Savienības tiesību aktiem; un
 iii)
 gaisa pārvadātājam ir Savienības vai kādas dalībvalsts kompetentās iestādes izdota gaisa kuģa ekspluatanta apliecība, kas ir skaidri identificējama, un minētā iestāde īsteno un uztur faktisku regulatīvu gaisa pārvadātāja vadību;
 c)
 tiek ievēroti AIRTRN.18. pants [Aviācijas drošums] un AIRTRN.19. pants [Aviācijas drošība]; un
 d)
 gaisa pārvadātājs izpilda normatīvajos aktos paredzētos nosacījumus, kurus parasti starptautiskajam gaisa transportam piemēro Puse, kura izskata pieteikumu(-us).
 2.
 Neatkarīgi no 1. punkta a) apakšpunkta i) punkta Apvienotās Karalistes gaisa pārvadātājiem piešķir attiecīgas darbības pilnvaras un atļaujas, ja ir izpildīti visi šie nosacījumi:
 a)
 ir ievēroti 1. punkta a) apakšpunkta ii) un iii) punkta un c) un d) apakšpunkta nosacījumi;
 b)
 gaisa pārvadātāja īpašnieki tieši vai ar līdzdalības vairākumu un faktiskais izrīkotājs ir viena vai vairākas no dalībvalstīm, citas Eiropas Brīvās tirdzniecības asociācijas dalībvalstis, Šveice, tādu valstu piederīgie vai šo kombinācija, vieni paši vai kopā ar Apvienoto Karalisti un/vai Apvienotās Karalistes valstspiederīgajiem;
 c)
 pārejas perioda beigu dienā gaisa pārvadātājam bijusi saskaņā ar Savienības tiesību aktiem derīga darbības licence.
 3.
 Šā panta 1. un 2. punktā izpildē faktiskas regulatīvās vadības pierādījumi ir šādi, bet ne tikai šie:
 a)
 attiecīgajam gaisa pārvadātājam ir kompetentās iestādes izdota derīga darbības licence vai atļauja un pārvadātājs atbilst tās Puses kritērijiem, kura izdod darbības licenci vai atļauju sniegt starptautiskus gaisa transporta pakalpojumus; un
 b)
 minētajai Pusei ir un tā minētajam gaisa pārvadātājam piemēro ICAO standartiem atbilstošas drošuma un drošības pārraudzības programmas.
 4.
 Piešķirot darbības atļaujas un tehniskās atļaujas, Puses pret visiem gaisa pārvadātājiem izturas nediskriminējoši.
 5.
 Saņēmusi darbības atļaujas pieprasījumu no Puses gaisa pārvadātāja, otra Puse atzīst sagatavotības vai valsts piederības konstatējumus, vai abus, kurus par attiecīgo gaisa pārvadātāju ir sagatavojusi pirmā Puse, tā, it kā konstatējumus būtu sagatavojušas tās pašas kompetentās iestādes, un jautājumu tālāk neskata, izņemot tā, kā noteikts AIRTRN.8. panta [Darbības atļaujas atteikšana, atsaukšana, apturēšana vai ierobežošana] 3. punktā.
 AIRTRN.7. pants. Darbības plāni, programmas un grafiki
 Pieprasīt darīt zināmus saskaņā ar šo sadaļu sniedzamu gaisa transporta pakalpojumu darba plānus, programmas vai grafikus Puse var tikai informācijai. Ja kāda no Pusēm tādu ziņošanu pieprasa, tā otras Puses gaisa transporta starpniekiem un gaisa pārvadātājiem mazina paziņošanas prasību un procedūru administratīvo slodzi.
 AIRTRN.8. pants. Darbības atļaujas atteikšana, atsaukšana, apturēšana vai ierobežošana
 1.
 Savienība var vērsties pret kādu Apvienotās Karalistes gaisa pārvadātāju saskaņā ar šā panta 3., 4. un 5. punktu jebkurā no šiem gadījumiem:
 a)
 nav izpildīts kāds nosacījums pilnvarā vai atļaujā, kas piešķirta saskaņā ar AIRTRN.6. panta [Darbības atļaujas un tehniskās atļaujas] 1. punkta a) apakšpunktu;
 b)
 nav izpildīts kāds nosacījums pilnvarā vai atļaujā, kas piešķirta saskaņā ar AIRTRN.6. panta [Darbības atļaujas un tehniskās atļaujas] 2. punktu;
 c)
 pārvadātājs nav ievērojis AIRTRN.10. pantā [Atbilstība normatīvajiem aktiem] norādītos normatīvos aktus; vai
 d)
 tāda rīcība ir vajadzīga, lai novērstu slimību, pasargātu no tās izplatīšanās vai to ierobežotu, vai citādi aizsargātu sabiedrības veselību.
 2.
 Apvienotā Karaliste var vērsties pret Savienības pārvadātāju saskaņā ar šā panta 3., 4. un 5. punktu katrā no šiem gadījumiem:
 a)
 nav izpildīts kāds no AIRTRN.6. panta [Darbības atļaujas un tehniskās atļaujas] 1. punkta b) apakšpunkta nosacījumiem;
 b)
 pārvadātājs nav izpildījis šīs sadaļas AIRTRN.10. pantā [Atbilstība normatīvajiem aktiem] norādītos normatīvos aktus; vai
 c)
 tāda rīcība ir vajadzīga, lai novērstu slimību, pasargātu no tās izplatīšanās vai to ierobežotu, vai citādi aizsargātu sabiedrības veselību.
 3.
 Ja vienai Pusei ir dibināts iemesls uzskatīt, ka otras Puses pārvadātājs ir kādā no attiecīgi 1. vai 2. punktā norādītajām situācijām un ka šajā sakarā ir jārīkojas, minētā Puse iespējami drīz rakstiski paziņo otrai Pusei plānotās darbības atļaujas vai tehniskās atļaujas atteikšanas, apturēšanas vai ierobežošanas iemeslus un pieprasa konsultēšanos.
 4.
 Konsultēšanos sāk, kolīdz iespējams, bet ne vēlāk kā 30 dienas pēc pieprasījuma saņemšanas. Ja apmierinoša vienošanās netiek panākta trīsdesmit 30 dienās vai tādā laikposmā no konsultēšanās sākuma, par kādu ir vienošanās, vai netiek veikts korektīvais pasākums, par kuru ir vienošanās, Pusei, kura pieprasījusi konsultēšanos, ir pamats veikt darbības ar nolūku atteikt, atsaukt, apturēt vai ierobežot attiecīgā(-o) gaisa pārvadātāja(-u) darbības atļaujas vai tehniskās atļaujas vai tām izvirzīt nosacījumus, lai nodrošinātu atbilstību AIRTRN.6. panta [Darbības atļaujas un tehniskās atļaujas] un AIRTRN.10. panta [Atbilstība normatīvajiem aktiem] noteikumiem. Ja ir veikti pasākumi, lai atteiktu, atsauktu, apturētu vai ierobežotu gaisa pārvadātāja darbības atļauju vai tehnisko atļauju, Puse var vērsties šķīrējtiesā saskaņā ar INST.14. pantu [Arbitrāža], pirms tam neizmantojot konsultēšanos saskaņā ar INST.13. pantu [Konsultēšanās]. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē. Pēc Puses pieprasījuma šķīrējtiesa var dot rīkojumu līdz galīgam nolēmumam noteikt pagaidu aizsardzības pasākumus, ieskaitot kādas Puses saskaņā ar šo pantu noteiktu pasākumu grozīšanu vai apturēšanu.
 5.
 Neatkarīgi no 3. un 4. punkta gadījumos, kas minēti 1. punkta c) un d) apakšpunktā un 2. punkta b) un c) apakšpunktā, Puse var veikt tūlītējus vai steidzamus pasākumus, ja to prasa ārkārtas situācija vai lai novērstu neatbilstības turpināšanos. Šajā punktā neatbilstības turpināšanās nozīmē, ka neatbilstības jautājums Pušu kompetento iestāžu starpā jau izvirzīts.
 6.
 Šis pants neskar pirmā temata XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai], AIRTRN.11. panta [Nediskriminēšana] 4. punkta, AIRTRN.18. panta [Aviācijas drošums] 4., 6. un 8. punkta un AIRTRN.19. panta [Aviācijas drošība] 12. punkta noteikumus un sestās daļas I sadaļā [Strīdu izšķiršana] noteikto strīdu izšķiršanas procedūru un tās rezultātā noteiktos pasākumus.
 AIRTRN.9. pants. Gaisa pārvadātāju piederība un vadība
 Puses atzīst iespējamo ieguvumu no to attiecīgo gaisa pārvadātāju piederības un vadības tālākas liberalizēšanas. Puses vienojas Specializētajā gaisa transporta komitejā izskatīt iespējas savstarpēji liberalizēt savu gaisa pārvadātāju piederību un vadību 12 mēnešu laikā pēc šā nolīguma stāšanās spēkā un pēc tam 12 mēnešu laikā kopš šāda pieprasījuma saņemšanas no vienas no Pusēm. Izskatīšanas rezultātā Puses var nolemt šo sadaļu grozīt.
 AIRTRN.10. pants. Atbilstība normatīvajiem aktiem
 1.
 Puses normatīvos aktus par starptautiskajā gaisa transportā iesaistītu gaisa kuģu ielaišanu, darbību tās teritorijā vai izlidošanu no tās otras Puses gaisa pārvadātāji attiecīgi ievēro, ielidojot tās teritorijā, tajā darbojoties vai izlidojot no tās.
 2.
 Puses normatīvos aktus par gaisa kuģu pasažieru, apkalpes, bagāžas, kravas vai pasta ielaišanu, darbību tās teritorijā vai aizvešanu no tās (ieskaitot noteikumus par iebraukšanu, formalitātēm, imigrāciju, pasēm, muitu un karantīnu vai pasta noteikumus pasta gadījumā) attiecībā uz otras Puses gaisa pārvadātāju vestiem pasažieriem, apkalpi, bagāžu, kravu vai pastu ievēro, attiecīgi ierodoties otras Puses teritorijā, tajā darbojoties vai to pametot.
 3.
 Puses savā attiecīgajā teritorijā atļauj otras Puses gaisa pārvadātājiem veikt piemērotus pasākumus, kuru nolūks ir nodrošināt, ka tiek pārvadātas tikai personas, kurām ir ceļošanas dokumenti, kas vajadzīgi, lai ielidotu vai atrastos tranzītā otras Puses teritorijā.
 AIRTRN.11. pants. Nediskriminēšana
 1.
 Neskarot pirmā temata XI sadaļu [Vienlīdzīgi apstākļi atvērtai un godīgai konkurencei un ilgtspējīgai attīstībai], Puses savās attiecīgajās jurisdikcijās izskauž visu veidu diskrimināciju, kas varētu nelabvēlīgi ietekmēt otras Puses gaisa pārvadātāju godīgas un vienlīdzīgas iespējas konkurēt šajā sadaļā paredzēto tiesību īstenošanā.
 2.
 Puse (“ierosinātāja Puse”) var rīkoties saskaņā ar 3.–6. punktu, ja tā uzskata, ka tās gaisa pārvadātāju godīgās un vienlīdzīgās iespējas konkurēt šajā sadaļā paredzēto tiesību īstenošanā nelabvēlīgi ietekmē ar 1. punktu aizliegtā diskriminācija.
 3.
 Ierosinātāja Puse iesniedz rakstisku pieprasījumu konsultēties ar otru Pusi (“atbildētāja Puse”). Konsultēšanās sākas ne vēlāk kā 30 dienas pēc pieprasījuma saņemšanas, ja Puses nav vienojušās citādi.
 4.
 Ja ierosinātāja Puse un atbildētāja Puse nespēj panākt vienošanos par jautājumu 60 dienu laikā pēc 3. punktā minētā pieprasījuma konsultēties saņemšanas, ierosinātāja Puse var veikt pasākumus pret visiem tiem gaisa pārvadātājiem vai to daļu, kuri guvuši labumu no 1. punktā aizliegtās diskriminācijas, tostarp pasākumus, ar kuriem atsaka, atsauc, aptur attiecīgo gaisa pārvadātāju darbības atļaujas vai tehniskās atļaujas, piemēro tām nosacījumus vai ierobežo tās.
 5.
 Saskaņā ar 4. punktu veiktie pasākumi ir piemēroti, samērīgi un ierobežoti līdz apjomam un laikam, kas ir obligāti nepieciešams nolūkā mazināt kaitējumu ierosinātājas Puses gaisa pārvadātājiem un mazināt nepamatoto priekšrocību, ko ir ieguvuši tie gaisa pārvadātāji, pret kuriem minētos pasākumus vērš.
 6.
 Ja konsultēšanās nav atrisinājusi jautājumu vai ja ir veikti pasākumi saskaņā ar 4. punktu, Puse var vērsties šķīrējtiesā saskaņā ar INST.14. pantu [Arbitrāža], iepriekš neizmantojot konsultēšanos saskaņā ar INST.13. pantu [Konsultēšanās]. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē. Pēc Puses pieprasījuma šķīrējtiesa var dot rīkojumu līdz galīgam nolēmumam noteikt pagaidu aizsardzības pasākumus, ieskaitot kādas Puses saskaņā ar šo pantu noteiktu pasākumu grozīšanu vai apturēšanu.
 7. Neatkarīgi no 2. punkta Puses neveic darbības saskaņā ar 3.–6. punktu saistībā ar rīcību, kas ietilpst pirmā temata XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] darbības jomā.
 AIRTRN.12. pants. Saimnieciskā darbība
 1.
 Puses ir vienisprātis, ka šķēršļi pārvadātāju saimnieciskajai darbībai mazina ieguvumu, ko nosaka šī sadaļa. Puses vienojas sadarboties, lai noņemtu šķēršļus abu Pušu pārvadātāju saimnieciskajai darbībai, kad tie var traucēt komercpārvadājumiem, kropļot konkurenci vai ietekmēt vienādās iespējas konkurēt.
 2.
 Specializētā gaisa transporta komiteja uzrauga, kā veicas pārvadātāju saimnieciskās darbības šķēršļu faktiskā noņemšana.
 AIRTRN.13. pants. Komercpārvadājumi
 1.
 Puses viena otrai piešķir 2.–7. punktā noteiktās tiesības. Šo tiesību izlietošanā nevienas Puses pārvadātājiem netiek prasīts saglabāt vietēju sponsoru.
 2.
 Par pārvadātāju pārstāvjiem:
 a) biroju un objektu izveidošanu, ko vienas Puses pārvadātāji veic otras Puses teritorijā, cik tā nepieciešama pakalpojumu sniegšanai saskaņā ar šo sadaļu, atļauj bez ierobežojumiem un diskriminācijas;
 b) neskarot drošuma un drošības noteikumus, ja tādi biroji un objekti atrodas lidostā, uz tiem var attiekties vietas pieejamības ierobežojumi;
 c)
 katra Puse saskaņā ar saviem normatīvajiem aktiem par iebraukšanu, pastāvīgu uzturēšanos un nodarbināšanu ļauj otras Puses pārvadātājiem atļaujas devējas Puses teritorijā ievest un uzturēt savu pārvaldības, pārdošanas, tehnisko, operatīvo un citādu speciālo personālu, ko pārvadātājs dibināti uzskata par nepieciešamu gaisa transporta pakalpojumu sniegšanai saskaņā ar šo sadaļu. Ja šajā punktā minētajam personālam, ieskaitot personālu, kas veic noteiktus pagaidu pienākumus, ir vajadzīgas darba atļaujas, Puses atļauju pieprasījumus izskata ātri, ievērojot attiecīgos normatīvos aktus.
 3.
 Apkalpošanā uz zemes:
 a) katra Puse atļauj otras Puses pārvadātājiem veikt pašpakalpojumus tās teritorijā vienīgi ar tādiem ierobežojumiem, kas pamatoti ar drošuma vai drošības apsvērumiem vai citādi izriet no fiziskiem vai ekspluatācijas ierobežojumiem;
 b) Puse neliek otras Puses pārvadātājiem izvēlēties vienu vai vairākus apkalpošanas uz zemes pakalpojumu sniedzējus no tiem, kas darbojas tirgū saskaņā ar tās Puses normatīvajiem aktiem, kurā pakalpojumi tiek sniegti;
 c)
 neskarot a) apakšpunktu, ja Puses normatīvie akti limitē vai kādā veidā ierobežo brīvu konkurenci starp apkalpošanas uz zemes pakalpojumu sniedzējiem, Puse nodrošina, ka otras Puses pārvadātājiem ir pieejami visi nepieciešamie apkalpošanas uz zemes pakalpojumi un tos sniedz ar noteikumiem, kas nav mazāk izdevīgi par noteikumiem, ar kuriem tos sniedz citiem pārvadātājiem.
 4.
 Laika nišu piešķiršanā katra Puse nodrošina, ka tās noteikumi, vadlīnijas un procedūras, kas skar laika nišu piešķiršanu lidostās tās teritorijā, tiek piemērotas pārredzami, efektīvi, nediskriminējoši un laicīgi.
 5.
 Par vietējiem izdevumiem un līdzekļu un peļņas pārvedumiem:
 a)
 šajā sadaļā regulētajiem jautājumiem piemēro pirmā temata IV sadaļas [Kapitāla plūsma, maksājumi, pārvedumi un pagaidu aizsardzības pasākumi] noteikumus, neskarot AIRTRN.6. pantu [Darbības atļaujas un tehniskās atļaujas];
 b)
 Puses viena otrai piešķir c)–e) apakšpunktā noteikto labumu;
 c) Pušu pārvadātāju veiktā transporta un radniecīgo pakalpojumu pārdošana un pirkšana pēc pārvadātāju ieskatiem ir atļauta sterliņu mārciņās, ja pārdošana vai pirkšana notiek Apvienotās Karalistes teritorijā, un, ja pārdošana vai pirkšana notiek kādas dalībvalsts teritorijā, minētās dalībvalsts valūtā;
 d) katras Puses pārvadātājiem ir atļauts vietējos izdevumus pēc saviem ieskatiem izdarīt vietējā valūtā;
 e) katras Puses pārvadātājiem ir atļauts pēc pieprasījuma jebkurā brīdī jebkādā veidā uz to izraudzītu valsti pārvest otras Puses teritorijā no gaisa transporta pakalpojumu pārdošanas un radniecīgām ar gaisa transportu tieši saistītām darbībām gūtus ieņēmumus, kas pārsniedz vietēji izmaksātās summas. Tūlītēja konvertācija un pārvešana tiek atļauta bez ierobežojumiem un nodokļiem pēc valūtas tirgus kursa, ko kārtējiem darījumiem un pārvedumiem piemēro dienā, kad pārvadātājs iesniedz sākotnējo pārskaitījuma pieprasījumu, un uz tiem neattiecas nekāda maksa, izņemot tādu, kādu parasti bankas nosaka par tādu konvertēšanu un pārvešanu.
 6.
 Par intermodālajiem pārvadājumiem:
 a)
 pasažieru pārvadājumos Puses uz zemes transporta pakalpojumu sniedzējiem neattiecina normatīvos aktus, kas reglamentē gaisa transportu, ja pamats ir vienīgi tāds, ka zemes transportu pārvadātājs piedāvā savā vārdā;
 b)
 ievērojot pirmā temata II sadaļā [PAKALPOJUMI UN INVESTĪCIJAS] un tās pielikumos, kā arī trešā temata I sadaļā [Kravu autopārvadājumi] un tās pielikumos izklāstītos nosacījumus un kvalifikācijas, katras Puses gaisa pārvadātājiem tiek atļauts bez ierobežojumiem starptautiskajā gaisa transportā izmantot zemes transportu kravu pārvadāšanai uz punktiem un no punktiem Pušu teritorijā vai trešās valstīs, arī pārvadāšanai uz visām lidostām ar muitošanas telpām un no tām, attiecīgā gadījumā ietverot arī tiesības pārvadāt kravas, kas saskaņā ar piemērojamiem normatīvajiem aktiem ir muitas kontrolē. Tādām kravām, vai tās pārvadā ar zemes transportu vai gaisa transportu, lidostā ir pieejama muitošana un muitas aprīkojums. Pārvadātāji drīkst izvēlēties paši veikt zemes transporta pārvadājumus vai tos, ieskaitot kodu koplietošanu, nodrošināt, nosakot kārtību kopā ar citiem zemes transporta pakalpojumu sniedzējiem, kā arī izmantot zemes transporta pakalpojumus, ko sniedz citi gaisa transporta pakalpojumu sniedzēji un netieši kravu gaisa transporta pakalpojumu sniedzēji. Tādus intermodālus kravu transporta pakalpojumus var piedāvāt kā tiešu jaukto transporta pakalpojumu par vienotu gaisa un zemes transporta maksu, ar noteikumu, ka nosūtītāji tiek informēti par transporta veidu.
 7.
 Par nomu:
 a)
 Puses viena otras pārvadātājiem piešķir tiesības sniegt gaisa transporta pakalpojumus saskaņā ar AIRTRN.3. pantu [Satiksmes tiesības] visos šajos veidos:
 i)
 izmantojot gaisa kuģi, ko bez apkalpes nomā no jebkura iznomātāja;
 ii)
 Apvienotās Karalistes pārvadātājiem – izmantojot gaisa kuģus, ko ar apkalpi nomā no citiem Pušu pārvadātājiem;
 iii)
 Savienības pārvadātājiem – izmantojot gaisa kuģus, ko ar apkalpi nomā no citiem Savienības pārvadātājiem;
 iv)
 izmantojot gaisa kuģus, ko ar apkalpi nomā no pārvadātājiem, kas nav norādīti attiecīgi ii) un iii) apakšpunktā, ja nomu attaisno ārkārtējas vajadzības, sezonālas pārvadāšanas jaudas vajadzības vai nomnieka darbības grūtības un nomas ilgums nepārsniedz laiku, kas nepieciešams vienīgi minēto vajadzību apmierināšanai vai minēto grūtību pārvarēšanai;
 b)
 Puses var pieprasīt, ka to kompetentajām iestādēm ir jāapstiprina nomāšanas kārtība, lai pārbaudītu atbilstību šajā punktā paredzētajiem nosacījumiem un piemērojamajām drošuma un drošības prasībām;
 c) taču, ja Puse pieprasa šādu apstiprinājumu, tā cenšas paātrināt apstiprināšanas procedūras un attiecīgajiem pārvadātājiem mazināt administratīvo slodzi;
 d) šā punkta noteikumi neskar nevienas Puses normatīvos aktus par minētās Puses pārvadātāju veikto gaisa kuģu nomu.
 AIRTRN.14. pants. Fiskāli noteikumi
 1.
 Ierodoties vienas Puses teritorijā, gaisa kuģi, kas iesaistīts otras Puses pārvadātāju starptautiskajā gaisa transportā, tā parasto aprīkojumu, degvielu, smērvielas, tehniskos palīgmateriālus patēriņam, zemes aprīkojumu, rezerves daļas (ieskaitot dzinējus), gaisa kuģa krājumus (ieskaitot, bet ne tikai, tādus priekšmetus kā pārtiku, dzērienus un alkoholu, tabakas izstrādājumus un citus ražojumus, kas paredzēti lidojuma laikā ierobežotā daudzumā pārdošanai pasažieriem vai pasažieriem patērēšanai) un citus priekšmetus, kas paredzēti izmantošanai vai ko izmanto tikai starptautiskajā gaisa transportā iesaistīta gaisa kuģa ekspluatācijā vai apkalpošanā, uz savstarpības pamata un ar nosacījumu, ka aprīkojums un krājumi paliek gaisa kuģī, atbrīvo no visiem importa ierobežojumiem, mantas nodokļiem un kapitāla nodokļiem, muitas nodokļiem, akcīzes nodokļiem, inspekcijas maksas, pievienotās vērtības nodokļa (PVN) un tamlīdzīgiem netiešajiem nodokļiem, kā arī tamlīdzīgas maksas un nodevām, ko uzliek Savienības valstu un pašvaldību iestādes.
 2.
 Atbrīvojumu no 1. punktā minētajiem nodokļiem, nodevām un maksām uz savstarpības pamata piemēro šādām precēm:
 a)
 gaisa kuģa krājumiem, kas ievesti vai piegādāti Puses teritorijā un samērīgā daudzumā iekrauti gaisa kuģī, lai tos izmantotu otras Puses pārvadātāja izlidojošā gaisa kuģī, ko izmanto starptautiskajā gaisa transportā, arī tad, ja šos krājumus paredzēts izmantot lidojuma posmā, kas notiks virs minētās teritorijas;
 b)
 zemes aprīkojumam un rezerves daļām (ieskaitot dzinējus), kas ievesti Puses teritorijā, lai apkalpotu, veiktu tehnisko apkopi vai remontētu tādu otras Puses pārvadātāja gaisa kuģi, kas tiek izmantots starptautiskajā gaisa transportā;
 c)
 smērvielām un izlietojamiem tehniskās apkopes materiāliem, bet ne degvielai, kurus ieved vai piegādā šīs Puses teritorijā izmantošanai otras Puses pārvadātāja gaisa kuģī, kuru izmanto starptautiskā gaisa transportā, arī tad, ja minētos materiālus domāts izmantot brauciena daļā, kas paredzēta virs minētās teritorijas; un
 d)
 iespieddarbiem, kā noteikts katras Puses muitas tiesību aktos, kas ir ievesti vai piegādāti vienas Puses teritorijā un iekrauti gaisa kuģī, lai tos izmantotu otras Puses pārvadātāja izlidojošā gaisa kuģī, kas iesaistīts starptautiskajā gaisa transportā, arī tad, ja šos krājumus paredzēts izmantot lidojuma posmā, kas notiks virs minētās teritorijas.
 3.
 Gaisa kuģa aprīkojumu, kā arī 1. punktā minētos materiālus, krājumus un rezerves daļas, kas parasti paliek Puses pārvadātāja ekspluatētā gaisa kuģī, drīkst izkraut otras Puses teritorijā vienīgi ar minētās Puses muitas atļauju, un var prasīt, lai tie tiktu uzglabāti muitas uzraudzībā vai kontrolē līdz atkārtotai izvešanai vai citādai realizācijai saskaņā ar piemērojamajiem noteikumiem.
 4.
 Šajā pantā paredzētos atbrīvojumus no muitas, valsts akcīzes un tamlīdzīgas valsts noteiktas maksas var izmantot arī tad, kad vienas Puses pārvadātājam ar citu(-iem) pārvadātāju(-iem) ir nolīgta kārtība, kādā šā panta 1. un 2. punktā minētie priekšmeti nomājami vai nododami otras Puses teritorijā, ar nosacījumu, ka šim(-iem) citam(-iem) pārvadātājam(-iem) otra Puse piešķir līdzīgu atbrīvojumu.
 5.
 Šī sadaļa nekādi neliedz nevienai no Pusēm gaisa transporta pakalpojumu posmā starp diviem punktiem tās teritorijā, kuros ir atļauta iekāpšana vai izkāpšana, uzlikt nodokļus, nodevas vai maksu precēm, ko pārdod citādi nekā pasažieriem patērēšanai gaisa kuģī.
 6.
 Bagāžu un kravas, kas tiešā tranzītā šķērso Puses teritoriju, atbrīvo no nodokļiem, muitas un tamlīdzīgiem maksājumiem.
 7.
 Var prasīt, lai 2. punktā minētais aprīkojums un krājumi glabājas kompetento iestāžu uzraudzībā un kontrolē.
 8.
 Šī sadaļa neskar starp Apvienoto Karalisti un dalībvalstīm noslēgto spēkā esošo nolīgumu noteikumus par dubultas ienākuma nodokļu un kapitāla nodokļu uzlikšanas novēršanu.
 9.
 Atbrīvojums no muitas nodokļiem, valsts akcīzes nodokļiem un tamlīdzīgas valsts uzliktas maksas neattiecas uz maksu, kuras pamatā ir tādu pakalpojumu izmaksas, kurus vienas Puses pārvadātājam sniedz otras Puses teritorijā.
 AIRTRN.15. pants. Lietošanas maksa
 1.
 Lietošanas maksa, ko kompetentās iestādes vai struktūras var uzlikt otras Puses pārvadātājiem par aeronavigācijas un gaisa satiksmes vadības izmantošanu, ir saistīta ar izmaksām un ir nediskriminējoša. Katrā gadījumā tādu lietošanas maksu otras Puses pārvadātājiem aprēķina pēc noteikumiem, kas nav mazāk izdevīgi kā vislabvēlīgākie noteikumi, kuri maksas piemērošanas brīdī līdzīgos apstākļos ir pieejami citiem pārvadātājiem.
 2.
 Neskarot AIRTRN.13. panta [Komercdarbība] 5. punktu, katra Puse nodrošina, ka, izņemot 1. punktā minēto, lietošanas maksa, ko var uzlikt otras Puses pārvadātājiem, ir taisnīga, mērena, nav nepamatoti diskriminējoša un ir taisnīgi sadalīta pa lietotāju kategorijām. Lietošanas maksa, ko piemēro otras Puses pārvadātājiem, var atspoguļot, bet ne pārsniegt visas izmaksas, kas rodas, nodrošinot atbilstošu lidostu, lidostas vides un aviācijas drošības aprīkojumu un pakalpojumus lidostā vai lidostu sistēmā. Tāda maksa var ietvert samērīgu peļņu no aktīviem pēc amortizācijas atskaitīšanas. Objektus un pakalpojumus, par ko piemēro lietošanas maksu, nodrošina efektīvi un ekonomiski. Katrā gadījumā tādu lietošanas maksu otras Puses pārvadātājiem aprēķina pēc noteikumiem, kas nav mazāk izdevīgi kā vislabvēlīgākie noteikumi, kuri maksas piemērošanas brīdī līdzīgos apstākļos ir pieejami citiem pārvadātājiem.
 3.
 Lai nodrošinātu 1. un 2. punktā noteikto principu pareizu piemērošanu, katra Puse nodrošina konsultēšanos starp kompetentajām maksas uzlicējām iestādēm vai struktūrām tās teritorijā un pārvadātājiem, kuri izmanto attiecīgos pakalpojumus un objektus, un kompetento maksas uzlicēju iestāžu vai struktūru un pārvadātāju apmaiņu ar nepieciešamo informāciju. Katra Puse gādā, ka kompetentās maksas uzlicējas iestādes paziņo lietotājiem par ierosinājumiem mainīt lietošanas maksu, lai viņi varētu paust viedokli, pirms notiek kādas pārmaiņas.
 AIRTRN.16. pants. Tarifi
 1.
 Puses ļauj pārvadātājiem brīvi noteikt tarifus uz brīvas un godīgas konkurences pamata saskaņā ar šo sadaļu.
 2.
 Viena otras pārvadātāju tarifus Puses nepakļauj apstiprināšanai.
 AIRTRN.17. pants. Statistika
 1.
 Lai uzlabotu savstarpēju apmaiņu ar statistikas informāciju, kas saistīta ar gaisa transportu saskaņā ar šo sadaļu, Puses sadarbojas Specializētajā gaisa transporta komitejā.
 2.
 Katra Puse pēc pieprasījuma sniedz otrai Pusei pieejamos statistikas datus, kas nav konfidenciāli un nav slepenota komercinformācija, saistībā ar satiksmes pakalpojumiem, kurus sniedz saskaņā ar šo sadaļu, kā prasa Pušu attiecīgie normatīvie akti, bez diskriminācijas un tā, kā var pamatoti pieprasīt.
 AIRTRN.18. pants. Aviācijas drošums
 1.
 Puses atkārtoti apstiprina ciešas sadarbības nozīmi aviācijas drošuma jomā.
 2.
 Lidojumderīguma apliecības, kompetences apliecības un licences, kuras izdevusi vai par derīgu atzinusi viena Puse un kuras joprojām ir spēkā, otra Puse un tās kompetentās iestādes atzīst par derīgām gaisa transporta pakalpojumu sniegšanai atbilstoši šai sadaļai, ja apliecības vai licences izdotas vai atzītas par derīgām, ievērojot vismaz attiecīgos starptautiskos standartus, kas noteikti saskaņā ar konvenciju, un atbilstīgi tiem.
 3.
 Katra Puse jebkurā brīdī var pieprasīt konsultēšanos par otras Puses uzturētajiem un pārvaldītajiem drošuma standartiem jomās, kas saistītas ar aeronavigācijas iekārtām, lidojuma apkalpi, gaisa kuģiem un gaisa kuģu ekspluatāciju. Konsultēšanās sarīkojama 30 dienās pēc pieprasījuma iesniegšanas.
 4.
 Ja pēc konsultēšanās viena Puse konstatē, ka otra Puse 2. punktā minētajās jomās faktiski neuztur un nepiemēro drošuma standartus, kas ir vismaz līdzvērtīgi minimālajiem standartiem, kuri attiecīgajā laikā noteikti saskaņā ar Konvenciju, pirmā Puse paziņo otrai Pusei par konstatējumiem un par pasākumiem, ko uzskata par vajadzīgiem, lai nodrošinātu atbilstību šiem minimālajiem standartiem, un otra Puse veic attiecīgus koriģējošus pasākumus. Ja 15 dienās vai citādā termiņā, par ko ir vienošanās, otra Puse nav veikusi pienācīgus korektīvos pasākumus, pieprasītājai Pusei ir pamats atteikt, atsaukt, apturēt vai ierobežot transporta pakalpojumu sniedzēju, kuru drošumu pārrauga otra Puse, darbības atļaujas vai tehniskās atļaujas vai izvirzīt tām nosacījumus, vai citādi atteikt, atsaukt, apturēt vai ierobežot tādu darbību vai izvirzīt tai nosacījumus.
 5.
 Gaisa kuģi, ko vienas Puses pārvadātājs(-i) vai vienas Puses pārvadātāja(-u) vārdā ekspluatē nolīgtā nomāšanas kārtībā, var pakļaut peronpārbaudei, ja tā neizraisa nepamatotu gaisa kuģa ekspluatācijas kavējumu.
 6.
 Peronpārbaudē vai peronpārbaužu virknē var rasties:
 a) nopietnas aizdomas, ka gaisa kuģis vai gaisa kuģa ekspluatācija neatbilst minimālajiem standartiem, kas attiecīgajā laikā ir noteikti saskaņā ar Konvenciju, vai
 b)
 nopietnas aizdomas, ka netiek faktiski uzturēti un pārvaldīti saskaņā ar Konvenciju tajā laikā noteiktie drošuma standarti.
 Gadījumā, kad peronpārbaudi(-es) veikusī Puse konstatē nopietnas aizdomas, kas norādītas a) vai b) apakšpunktā, tā par aizdomām paziņo otras Puses kompetentajām iestādēm, kuras atbild par gaisa kuģa ekspluatējošā pārvadātāja drošuma pārraudzību, un dara tām zināmus pasākumus, ko uzskata par nepieciešamiem, lai nodrošinātu atbilstību šiem minimālajiem standartiem. Ja 15 dienās vai termiņā, par ko panākta vienošanās, netiek veikti pienācīgi koriģējoši pasākumi, pirmā Puse var atteikt, atsaukt, apturēt, piemērot nosacījumus vai ierobežot darbības atļaujas vai tehniskās atļaujas, vai kā citādi atteikt, atsaukt, apturēt, noteikt nosacījumus vai ierobežot gaisa kuģa ekspluatējošā pārvadātāja darbību.
 7.
 Ja tiek liegta piekļuve peronpārbaudes nolūkā gaisa kuģim, kuru vienas Puses pārvadātājs(-i) ekspluatē saskaņā ar 5. punktu, otra Puse var secināt, ka rodas 6. punktā minētās nopietnās aizdomas, un rīkoties saskaņā ar 6. punktu.
 8.
 Katra Puse patur tiesības tūlītēji atsaukt, apturēt vai ierobežot darbības atļaujas vai tehniskās atļaujas vai citādi apturēt vai ierobežot otras Puses pārvadātāja(-u) darbību, ja pirmā Puse pēc peronpārbaudes, peronpārbaužu virknes, piekļuves peronpārbaudēm atteikuma, konsultēšanās vai citādi secina, ka tūlītēja rīcība ir būtiska pārvadātāja darbības drošumam. Puse, kura veic tādus pasākumus, tūlīt informē otru Pusi, paskaidrojot savas rīcības iemeslus.
 9.
 Pasākumi, ko viena Puse veic saskaņā ar 4., 6. vai 8. punktu, tiek izbeigti, kolīdz zudis iemesls tos veikt.
 10.
 Ja Puse ir veikusi pasākumus saskaņā ar 4., 6. vai 8. punktu, domstarpību gadījumā Puse var vērsties šķīrējtiesā saskaņā ar INST.14. pantu [Arbitrāža], neizmantojot konsultēšanos saskaņā ar INST.13. pantu [Konsultēšanās]. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē. Pēc sūdzētājas Puses pieprasījuma šķīrējtiesa var dot rīkojumu līdz galīgam nolēmumam noteikt pagaidu aizsardzības pasākumus, ieskaitot kādas Puses saskaņā ar šo pantu noteiktu pasākumu grozīšanu vai apturēšanu.
 AIRTRN.19. pants. Aviācijas drošība
 1.
 Puses pēc pieprasījuma viena otrai sniedz visu vajadzīgo palīdzību, lai mazinātu briesmas civilās aviācijas drošībai, cita starpā novēršot civilo gaisa kuģu nelikumīgu sagrābšanu un citas nelikumīgas darbības pret gaisa kuģu, to pasažieru un apkalpju, lidostu un aeronavigācijas iekārtu drošību, kā arī citādas briesmas civilās aviācijas drošībai.
 2.
 Savstarpējās attiecībās Puses rīkojas saskaņā ar ICAO noteiktajiem aviācijas drošības standartiem. Tās pieprasa, lai to reģistros iekļautie gaisa kuģu ekspluatanti un to teritorijā atrodošos lidostu ekspluatanti rīkojas vismaz saskaņā ar minētajiem aviācijas drošības standartiem. Katra Puse pēc pieprasījuma otrai Pusei dara zināmas atšķirības starp tās normatīvajiem aktiem un praksi un šajā punktā minētajiem aviācijas drošības standartiem. Katra Puse jebkurā brīdī var pieprasīt nekavējoties rīkot konsultēšanos ar otru Pusi, lai apspriestu minētās domstarpības.
 3.
 Katra Puse nodrošina, ka tās teritorijā tiek veikti iedarbīgi pasākumi, lai aizsargātu civilo aviāciju pret nelikumīgu iejaukšanos, ieskaitot, bet ne tikai, pasažieru un viņu rokas bagāžas, reģistrētās bagāžas pārbaudi, personu, kas nav pasažieri, ieskaitot apkalpi, un priekšmetu, kurus viņi pārvadā, pārbaudi un drošības kontroli, kravas, pasta, lidojuma laikā patērējamo krājumu un lidostu krājumu pārmeklēšanu un drošības kontroli, kā arī kontrolējamo teritoriju un ierobežotu lidojumu zonu piekļuves kontroli. Katra Puse piekrīt, ka ir jāievēro otras Puses drošības noteikumi, kas saistīti ar gaisa kuģu uzņemšanu, darbību tās teritorijā vai aizlidošanu no tās.
 4.
 Puses cenšas vislielākā mērā sadarboties aviācijas drošības jautājumos, apmainīties ar informāciju par apdraudējumu, neaizsargātību un risku, vienojoties par piemērotu klasificētas informācijas drošas nodošanas, izmantošanas, glabāšanas un iznīcināšanas kārtību, apspriest un savā starpā kopīgot paraugpraksi, drošības iekārtu darbības un atklāšanas standartus, atbilstības uzraudzības paraugpraksi un rezultātus, kā arī sadarboties citās jomās, ko Puses var būt noteikušas. Puses galvenokārt cenšas izstrādāt un uzturēt kārtību sadarbībai starp tehniskajiem ekspertiem aviācijas drošības standartu izstrādē un atzīšanā ar mērķi veicināt sadarbību, samazināt administratīvo dublēšanos un veicināt agrīnu paziņošanu un iepriekšēju apspriešanos par jaunām drošības iniciatīvām un prasībām.
 5.
 Katra Puse pēc pieprasījuma dara pieejamus otrai Pusei ICAO revīzijas rezultātus un kontrolētās valsts korektīvos pasākumus, ja ir savstarpēja vienošanās par attiecīgu tādas informācijas drošas pārsūtīšanas, izmantošanas, glabāšanas un iznīcināšanas kārtību.
 6.
 Puses vienojas sadarboties drošības pārbaužu jomā, ko tās veic kādas Puses teritorijā, ieviešot mehānismus, ieskaitot administratīvu kārtību, informācijas savstarpējai apmaiņai par tādu drošības pārbaužu rezultātiem. Puses apņemas atsaucīgi izskatīt lūgumus novērotāja statusā piedalīties otras Puses rīkotās drošības pārbaudēs.
 7.
 Izpildot 9. punktu un pilnībā ievērojot un respektējot otras Puses suverenitāti, Puse var pieņemt drošības pasākumus ieceļošanai tās teritorijā. Ja iespējams, minētā Puse ņem vērā drošības pasākumus, kurus jau piemēro otra Puse, un otras Puses viedokli. Katra Puse atzīst, ka šis pants nekādi neierobežo nevienas Puses tiesības atteikt tās teritorijā ielidot reisam(-iem), ko tā uzskata par bīstamu(-iem) tās drošībai.
 8.
 Puse var veikt ārkārtas pasākumus, lai novērstu specifiskas briesmas drošībai. Par tādiem pasākumiem tūlīt paziņo otrai Pusei. Neskarot vajadzību veikt tūlītējus pasākumus, lai aizsargātu aviācijas drošību, Puse, apsverot drošības pasākumus, novērtē iespējamo negatīvo ietekmi uz starptautisko gaisa transportu un, ja likums ļauj, šo ietekmi ņem vērā, nosakot, kādi pasākumi ir nepieciešami un piemēroti drošības problēmu risināšanai.
 9.
 Gaisa transporta pakalpojumos, kuru ceļamērķis ir tās teritorijā, Puse nevar prasīt drošības pasākumu īstenošanu otras Puses teritorijā. Ja kāda Puse uzskata, ka specifiska apdraudējuma dēļ papildus pasākumiem, kuri jau ir spēkā otras Puses teritorijā, ir steidzami jāīsteno pagaidu pasākumi, tā informē otru Pusi par apdraudējuma īpatnībām, ciktāl tas saskan ar drošības informācijas aizsardzību, un par ierosinātajiem pasākumiem. Otra Puse tādu priekšlikumu objektīvi apsver un var nolemt īstenot papildu pasākumus tā, kā uzskata par vajadzīgu. Tādi pasākumi ir samērīgi un uz noteiktu laiku.
 10.
 Ja notiek incidents, kas saistīts ar civila gaisa kuģa nelikumīgu sagrābšanu, vai pastāv tādas briesmas, vai notiek citas nelikumīgas darbības pret gaisa kuģa, pasažieru un apkalpes, lidostas vai aeronavigācijas objektu drošību, Puses viena otrai palīdz, atvieglinot saziņu un veicot citus piemērotus pasākumus, lai ātri un droši tādu incidentu vai briesmas likvidētu.
 11.
 Katra Puse veic visus pasākumus, ko uzskata par lietderīgiem, lai nodrošinātu, ka gaisa kuģis, kurš nelikumīgi sagrābts vai pret kuru veiktas citas nelikumīgas darbības, un kurš atrodas uz zemes tās teritorijā, tiek aizturēts uz zemes, ja vien gaisa kuģa nepieciešamību izlidot nenosaka augstāks pienākums aizsargāt cilvēku dzīvību. Ja ir lietderīgi, tādus pasākumus veic uz Pušu konsultēšanās pamata.
 12.
 Ja Pusei ir dibināts iemesls uzskatīt, ka otra Puse neievēro šā panta noteikumus, pirmā var pieprasīt tūlītēju konsultēšanos ar otru Pusi. Konsultēšanās sākas 30 dienu laikā pēc pieprasījuma saņemšanas. Ja 15 dienās vai ilgākā norunātā laikā pēc pieprasījuma saņemšanas netiek panākta apmierinoša vienošanās, Pusei, kura pieprasījusi konsultēšanos, ir iemesls veikt darbības, lai atteiktu, atsauktu, apturētu vai ierobežotu otras Puses pārvadātāja(-u) darbības atļauju(-as) un tehnisko(-ās) atļauju(-as) vai tai(-ām) izvirzītu nosacījumus ar mērķi nodrošināt atbilstību šā panta noteikumiem. Ārkārtējas situācijas dēļ vai nolūkā novērst turpmāku neatbilstību šā panta noteikumiem Puse var veikt pagaidu pasākumus pirms šajā punktā minētā 15 dienu termiņa beigām.
 13.
 Darbību, kas tiek veikta saskaņā ar 8. punktu, izbeidz, ja attiecīgā Puse uzskata, ka darbība vairs nav vajadzīga vai ir aizstāta ar citiem pasākumiem, kas mazina briesmas. Darbību, kas tiek veikta saskaņā ar 12. punktu, izbeidz, kad otra Puse izpilda šā panta noteikumus. Ja darbība tiek veikta saskaņā ar 8. vai 12. punktu, to var izbeigt, Pusēm vienojoties.
 14.
 Ja ir veikti pasākumi vai darbības saskaņā ar 7., 8., 9. vai 12. punktu, Puse var izmantot sestās daļas I sadaļā [Strīdu izšķiršana] paredzētos strīdu izšķiršanas noteikumus. Šķīrējtiesa uzskata šo jautājumu par steidzamu lietu INST.19. panta [Steidzamas procedūras] izpratnē.
 AIRTRN.20. pants. Gaisa satiksmes pārvaldība
 1.
 Puses un to attiecīgās kompetentās iestādes un aeronavigācijas pakalpojumu sniedzēji sadarbojas tā, lai Eiropas reģionā veicinātu drošu un efektīvu gaisa satiksmes darbību. Puses cenšas panākt viena otras pakalpojumu sniedzēju sadarbspēju.
 2.
 Lai optimizētu lidojumu vispārējo efektivitāti, samazinātu izmaksas, mazinātu vides ietekmējumu un Pušu pastāvošo gaisa satiksmes pārvaldības sistēmu starpā uzlabotu drošību un gaisa satiksmes plūsmu jaudas, Puses vienojas sadarboties jautājumos, kas attiecas uz aeronavigācijas pakalpojumu un tīkla funkciju darbību un maksas noteikšanu.
 3.
 Lai optimizētu lidojumu efektivitāti ar mērķi uzlabot gaisa satiksmes paredzamību, punktualitāti un pakalpojumu nepārtrauktību, Puses vienojas veicināt savu aeronavigācijas pakalpojumu sniedzēju sadarbību lidojumu datu apmaiņā un satiksmes plūsmu koordinēšanā.
 4.
 Puses vienojas sadarboties savās gaisa satiksmes pārvaldības modernizācijas programmās, ieskaitot pētniecības, izstrādes un ieviešanas darbības, un veicināt vienai otras dalību validācijas un demonstrācijas pasākumos ar mērķi nodrošināt vispārēju sadarbspēju.
 AIRTRN.21. pants. Pārvadātāju līgumatbildība
 Puses atkārtoti apliecina savus pienākumus, kurus uzņēmušās atbilstīgi 1999. gada 28. maijā Monreālā pieņemtajai Konvencijai par dažu starptautiskā gaisa transporta noteikumu unifikāciju (Monreālas konvencijai).
 AIRTRN.22. pants. Patērētāju tiesību aizsardzība
 1.
 Pušu kopīgs mērķis ir augsta patērētāju aizsardzības līmeņa sasniegšana, un tās sadarbojas, lai to panāktu.
 2.
 Puses nodrošina, ka tiek veikti iedarbīgi un nediskriminējoši pasākumi, kas gaisa transportā aizsargā patērētāju intereses. Šādi pasākumi aptver pienācīgu piekļuvi informācijai, palīdzību, arī invalīdiem un cilvēkiem ar ierobežotu spēju pārvietoties, atmaksāšanu un attiecīgā gadījumā kompensāciju iekāpšanas atteikuma, atcelšanas vai kavēšanās gadījumā un efektīvas sūdzību izskatīšanas procedūras.
 3.
 Puses viena ar otru apspriež jautājumus, kas saistīti ar patērētāju aizsardzību, kā arī apspriež savus plānotos pasākumus šajā sakarā.
 AIRTRN.23. pants. Saistība ar citiem nolīgumiem
 1.
 Šis nolīgums aizstāj agrākus Apvienotās Karalistes un dalībvalstu nolīgumus un nolīgto kārtību jautājumos, uz kuriem attiecas šī sadaļa, ciktāl tos neaizstāj Savienības tiesību akti.
 2.
 Apvienotā Karaliste un dalībvalsts nedrīkst viena otrai piešķirt tiesības, kas saistītas ar gaisa transportu uz to attiecīgajām teritorijām, no tām vai to teritorijā, ja tās nav skaidri noteiktas šajā sadaļā, izņemot AIRTRN.3. panta 4. un 9. punktā [Satiksmes tiesības] noteiktās.
 3.
 Ja Puses kļūst par cita daudzpusēja nolīguma pusēm vai apstiprina ICAO vai citas starptautiskas organizācijas pieņemtu lēmumu, kas skar šīs sadaļas jautājumus, tās konsultējas Specializētajā gaisa transporta komitejā, lai noteiktu, vai šī sadaļa ir pārskatāma nolūkā ņemt vērā minētās pārmaiņas.
 4.
 Šī sadaļa nekādi neietekmē to, vai ir spēkā un ir piemērojamas pastāvošas un turpmākas dalībvalstu un Apvienotās Karalistes vienošanās par to attiecīgā suverenitātē esošām teritorijām, uz kurām neattiecas FINPROV.1. pants [Teritoriālā piemērošana].
 5.
 Šī sadaļa nekādi neietekmē tiesības, kas Apvienotajai Karalistei un dalībvalstīm pieejamas saskaņā ar 1956. gada 30. aprīlī Parīzē parakstīto Daudzpusējo nolīgumu par neregulāro gaisa transporta pakalpojumu komerctiesībām Eiropā, ciktāl tās pārsniedz šajā sadaļā noteiktās tiesības.
 AIRTRN.24. pants. Apturēšana un izbeigšana
 1.
 Šīs sadaļas darbības pilnīgu vai daļēju apturēšanu saskaņā ar INST.24. pantu [Tiesiskās aizsardzības pagaidu līdzekļi neatbilstības gadījumā] var īstenot ne agrāk kā no Starptautiskās gaisa transporta asociācijas (IATA) satiksmes sezonas pirmās dienas pēc sezonas, kurā par apturēšanu paziņots.
 2.
 Pēc šā nolīguma izbeigšanas saskaņā ar FINPROV.8. pantu [Izbeigšana] vai pēc šīs sadaļas izbeigšanas saskaņā ar AIRTRN.25. pantu [Šīs sadaļas darbības izbeigšana] vai OTH.10. pantu [Otrās daļas izbeigšana], vai FISH.17. pantu [Izbeigšana] noteikumus, kas reglamentē šīs sadaļas darbības jomā ietilpstošos jautājumus, turpina piemērot pēc izbeigšanas dienas, kura minēta FINPROV.8. pantā [Izbeigšana] vai AIRTRN.25. pantā [Šīs sadaļas darbības izbeigšana], vai OTH.10. pantā [Otrās daļas izbeigšana], vai FISH.17. pantā [Izbeigšana], līdz tajā dienā ritošās IATA satiksmes sezonas beigām.
 3.
 Puse, kura pilnīgi vai daļēji aptur šīs sadaļas darbību vai izbeidz šo nolīgumu vai šo sadaļu, par to informē ICAO.
 AIRTRN.25. pants. Šīs sadaļas darbības izbeigšana
 Neskarot FINPROV.8. pantu [Izbeigšana], OTH.10. pantu [Otrās daļas darbības izbeigšana] un FISH.17. pantu [Izbeigšana], katra Puse var jebkurā laikā izbeigt šīs sadaļas piemērošanu, ar diplomātisko kanālu starpniecību iesniedzot rakstisku paziņojumu. Šādā gadījumā šī sadaļa zaudē spēku devītā mēneša pirmajā dienā pēc paziņojuma nosūtīšanas dienas.
 AIRTRN.26. pants. Nolīguma reģistrācija
 Šo nolīgumu un tā grozījumus, ciktāl tas ir būtiski, reģistrē ICAO saskaņā ar konvencijas 83. pantu.
 II sadaļa. Aviācijas drošums
 AVSAF.1. pants. Mērķi
 Šīs sadaļas mērķi ir šādi:
 (a)ļaut savstarpēji atzīt, kā noteikts šīs sadaļas pielikumos, katras Puses kompetento iestāžu vai apstiprināto organizāciju sagatavotos atbilstības atzinumus un izdotos apliecinājumus;
 (b)veicināt sadarbību nolūkā panākt augstu civilās aviācijas drošumu un atbilstību vides prasībām;
 (c)sekmēt civilās aviācijas nozares daudzvalstu dimensiju;
 (d)atvieglināt un veicināt civilās aeronavigācijas ražojumu un pakalpojumu brīvu plūsmu.
 AVSAF.2. pants. Definīcijas
 Šajā sadaļā piemēro šādas definīcijas:
 (a)“apstiprinātā organizācija” ir juridiska persona, kuru kādas Puses kompetentā iestāde apstiprinājusi ar šīs sadaļas darbības jomu saistītu tiesību īstenošanai;
 (b)“sertifikāts” ir jebkurš apstiprinājums, licence vai cits dokuments, kas izdots kā atzinums par to, ka civilās aeronavigācijas ražojums, organizācija vai juridiska vai fiziska persona atbilst piemērojamajām prasībām, kas noteiktas Puses normatīvajos aktos;
 (c)“civilās aeronavigācijas ražojums” ir civilās aviācijas gaisa kuģis, gaisa kuģa dzinējs vai gaisa kuģa propelleris, vai montāžas mezgls, ierīce, daļa vai komponents, kas tajā uzstādīts vai ko tajā paredzēts uzstādīt;
 (d)“kompetentā iestāde” ir pārvaldes iestāde vai struktūrvienība, kas atbild par civilās aviācijas drošumu un ko Puse šīs sadaļas izpildei izraudzījusi veikt šādas funkcijas:
 (I)novērtēt tās pārraudzībā esošo civilās aeronavigācijas ražojumu, organizāciju, iekārtu, darbību un pakalpojumu atbilstību piemērojamajām prasībām, kas noteiktas attiecīgās Puses normatīvajos un administratīvajos aktos;
 (II)uzraudzīt, vai to atbilstība minētajām prasībām ir pastāvīga; un
 (III)veikt izpildes panākšanas darbības, lai nodrošinātu to atbilstību minētajām prasībām;
 (e)“atbilstības atzinumi” ir tādi konstatējumi par Puses noteiktajos normatīvajos aktos piemērojamām prasībām, kuri ir tādu darbību rezultāts kā testēšana, pārbaudes, kvalificēšana, apstiprināšana un uzraudzība;
 (f)“uzraudzība” ir Puses kompetentās iestādes veikta regulāra novērošana, kuras mērķis ir pārliecināties par pastāvīgu atbilstību piemērojamajām prasībām, kas noteiktas attiecīgās Puses normatīvajos aktos;
 (g)“tehniskais pārstāvis” Savienībai ir Eiropas Savienības Aviācijas drošības aģentūra (“EASA”) vai tās pienākumu pārņēmējs un Apvienotajai Karalistei – “United Kingdom Civil Aviation Authority” (“CAA”) vai tās pienākumu pārņēmējs;
 (h)“konvencija” ir 1944. gada 7. decembrī Čikāgā parakstītā Konvencija par starptautisko civilo aviāciju, kurā ietilpst:
 (I)grozījumi, kas stājušies spēkā saskaņā ar Konvencijas 94. panta a) apakšpunktu un ko ratificējušas gan Apvienotā Karaliste, gan attiecīgā dalībvalsts vai attiecīgās dalībvalstis – kā kurā gadījumā, un
 (II)tās pielikumi vai to grozījumi, kas pieņemti saskaņā ar Konvencijas 90. pantu, tādā mērā, cik pielikums vai grozījums tajā brīdī darbojas gan Apvienotajai Karalistei, gan dalībvalstij vai dalībvalstīm, kā kurā gadījumā;
 AVSAF.3. pants Darbības joma un īstenošana
 1.
 Puses var sadarboties šādās jomās:
 (a)civilās aeronavigācijas ražojumu lidojumderīguma sertifikāti un uzraudzība;
 (b)civilās aeronavigācijas ražojumu vides sertifikāti un testēšana attiecībā uz atbilstību vides prasībām;
 (c)konstrukcijas un ražošanas sertifikāti un konstruēšanas un ražošanas organizāciju uzraudzība;
 (d)apkopes organizāciju sertifikāti un apkopes organizāciju uzraudzība;
 (e)personāla licencēšana un apmācība;
 (f)lidojumu trenažieru kvalifikācijas izvērtēšana;
 (g)gaisa kuģa darbība,
 (h)gaisa satiksmes pārvaldība un aeronavigācijas pakalpojumi;
 (i)citas ar aviācijas drošumu saistītas jomas, uz kurām attiecas Konvencijas pielikumi.
 2.
 Šīs sadaļas darbības jomu nosaka pielikumos, kas attiecas uz katru 1. punktā minēto sadarbības jomu.
 3.
 Specializētā aviācijas drošuma komiteja 2. punktā minētos pielikumus var pieņemt tikai tad, ja katra Puse ir konstatējusi, ka otras Puses civilās aviācijas standarti, noteikumi, prakse, procedūras un sistēmas nodrošina pietiekami līdzvērtīgu drošumu, kas ļauj akceptēt tās kompetentās iestādes vai minētās kompetentās iestādes apstiprinātu organizāciju sniegtos atbilstības atzinumus un izdotās apliecības.
 4.
 Katrā 2. punktā minētajā pielikumā apraksta atbilstības atzinumu un apliecinājumu savstarpējas atzīšanas noteikumus, nosacījumus un veidu un, ja vajadzīgs, pārejas kārtību.
 5.
 Tehniskie pārstāvji var izstrādāt katra atsevišķa pielikuma īstenošanas kārtību. Tehniskās atšķirības starp Pušu civilās aviācijas standartiem, noteikumiem, praksi, procedūrām un sistēmām aplūko 2. punktā norādītajos pielikumos un īstenošanas kārtībā.
 AVSAF.4. pants. Vispārīgi pienākumi
 1.
 Katra Puse saskaņā ar AVSAF.3. panta [Darbības joma un īstenošana] 2. punktā norādītajos pielikumos izklāstītajiem noteikumiem akceptē otras Puses kompetento iestāžu vai apstiprināto organizāciju izdotos atbilstības atzinumus un apliecinājumus.
 2.
 Šī sadaļa nekādi nav pamats Pušu standartu vai tehnisko noteikumu abpusējai atzīšanai.
 3.
 Katra Puse nodrošina savu attiecīgo kompetento iestāžu spēju pildīt savus pienākumus un pienākumu izpildi saskaņā ar šo sadaļu.
 AVSAF.5. pants. Regulatīvo pilnvaru paturēšana
 Šī sadaļa nekādi nav uztverama tā, ka tā ierobežotu Puses pilnvaras ar normatīviem un administratīviem pasākumiem noteikt tādu aizsardzības līmeni, kādu tā uzskata par atbilstošu drošumam un videi.
 AVSAF.6. pants. Aizsardzības pasākumi
 1.
 Katra Puse var veikt pienācīgus un tūlītējus pasākumus, ja uzskata, ka pastāv pamatots risks, ka civilās aeronavigācijas ražojums, pakalpojums vai kāda darbība, uz ko attiecas šī sadaļa, var apdraudēt drošumu vai vidi, neatbilst tās piemērojamajiem normatīvajiem vai administratīvajiem pasākumiem vai kā citādi neatbilst kādai prasībai, kas ietilpst piemērojamā šīs sadaļas pielikuma darbības jomā.
 2.
 Ja viena Puse veic pasākumus atbilstīgi 1. punktam, tā rakstveidā informē otru Pusi 15 darba dienas pirms attiecīgo pasākumu veikšanas, sniedzot pamatojumu.
 AVSAF.7. pants. Saziņa
 1.
 Puses ieceļ un viena otrai dara zināmu kontaktpunktu saziņai par šīs sadaļas īstenošanu. Visa saziņa notiek angliski.
 2.
 Puses viena otrai dara zināmu kompetento iestāžu sarakstu un vēlāk sarakstu atjaunina katrreiz, kad kļuvis nepieciešams.
 AVSAF.8. pants. Pārredzamība, sadarbība tiesiskajā regulēšanā un savstarpēja palīdzība
 1.
 Katra Puse nodrošina otras Puses pastāvīgu informēšanu par saviem normatīvajiem aktiem, kas saistīti ar šo sadaļu, un par būtiskām izmaiņām minētajos normatīvajos aktos.
 2.
 Puses iespēju robežās viena otru informē par ierosināto savu normatīvo aktu, standartu un prasību, kā arī apliecinājumu izdošanas sistēmu būtisku pārskatīšanu, ja pārskatīšana var ietekmēt šo sadaļu. Iespēju robežās tās viena otrai dod iespēju izteikt piezīmes par pārskatīšanu un tādas piezīmes pienācīgi izskata.
 3.
 Lai izmeklētu un risinātu specifiskus drošuma jautājumus, katras Puses kompetentās iestādes var atļaut otras Puses kompetentajām iestādēm piedalīties kā novērotājām vienai otras veiktajās pārraudzības darbībās tā, kā norādīts piemērojamajā šīs sadaļas pielikumā.
 4.
 Uzraudzības un pārbaudes vajadzībām katras Puses kompetentās iestādes, ja nepieciešams, palīdz otras Puses kompetentajām iestādēm netraucēti piekļūt tās pārraugāmajām regulētajām struktūrām.
 5.
 Lai nodrošinātu katras Puses pastāvīgu uzticēšanos otras Puses atbilstības atzīšanas procesiem, katrs tehniskais pārstāvis var kā novērotājs piedalīties otra pārstāvja pārraudzības darbībās šīs sadaļas pielikumos noteiktajā kārtībā. Piedalīšanās nenozīmē sistemātisku dalību otras Puses pārraudzības darbībās.
 AVSAF.9. pants. Drošības informācijas apmaiņa
 Neskarot AVSAF.11. pantu [Konfidencialitāte un datu un informācijas aizsardzība], ievērojot savus piemērojamos tiesību aktus, Puses:
 (a)pēc pieprasījuma laikus viena otrai sniedz saviem tehniskajiem pārstāvjiem pieejamo informāciju par negadījumiem, nopietniem incidentiem vai atgadījumiem saistībā ar civilās aeronavigācijas ražojumiem, pakalpojumiem vai darbībām, uz ko attiecas šīs sadaļas pielikumi; un
 (b)apmainās ar citu drošības informāciju saskaņā ar tehnisko pārstāvju vienošanos.
 AVSAF.10. pants. Sadarbība izpildes nodrošināšanā
 Puses ar savu tehnisko pārstāvju vai kompetento iestāžu starpniecību pēc pieprasījuma, ievērojot piemērojamos normatīvos aktus, kā arī ņemot vērā vajadzīgo resursu pieejamību, nodrošina savstarpēju sadarbību un palīdzību izmeklēšanā vai izpildes darbībās gadījumos, kad ir pieņēmumi vai aizdomas par šīs sadaļas darbības jomā ietilpstošo normatīvo aktu pārkāpumu. Turklāt katra Puse tūdaļ paziņo otrai Pusei par katru izmeklēšanu, kas skar abu Pušu intereses.
 AVSAF.11. pants. Konfidencialitāte un datu un informācijas aizsardzība
 1.
 Katra Puse saskaņā ar saviem normatīvajiem aktiem nodrošina no otras Puses saskaņā ar šo sadaļu saņemto datu un informācijas konfidencialitāti. Puse, kura datus un informāciju saņem, tos var izmantot tikai šīs sadaļas piemērošanā.
 2.
 Galvenais, ievērojot savus attiecīgos normatīvos aktus, Puses neizpauž trešai personai, nenodod atklātībai un neļauj savām kompetentajām iestādēm izpaust trešai personai un nodot atklātībai nekādus datus un informāciju, ko saņēmušas no otras Puses saskaņā ar šo sadaļu un kas uzskatāma par komercnoslēpumu, intelektuālo īpašumu, konfidenciālu komercinformāciju vai finansiālu informāciju, īpašniekdatiem vai informāciju, kas saistīta ar notiekošu izmeklēšanu. Tādus datus un informāciju tālab uzskata par konfidenciāliem.
 3.
 Puse vai Puses kompetentā iestāde, sniedzot otrai Pusei vai otras Puses kompetentajai iestādei datus vai informāciju, var norādīt, kurus datus vai informāciju uzskata par konfidenciālu un neizpaužamu. Tādā gadījumā Puse vai tās kompetentā iestāde datus vai informāciju skaidri iezīmē kā konfidenciālu.
 4.
 Ja viena Puse nepiekrīt otras Puses vai tās kompetentās iestādes saskaņā ar 3. punktu norādītajam, pirmā Puse var pieprasīt konsultēšanos ar otru Pusi, lai atrisinātu šo problēmu.
 5.
 Katra Puse veic visus nepieciešamos piesardzības pasākumus, lai saskaņā ar šo sadaļu saņemtos datus un informāciju pasargātu no neatļautas izpaušanas.
 6.
 Puse, kas saskaņā ar šo sadaļu saņem datus un informāciju no otras Puses, neiegūst nekādas tādu datu un informācijas īpašumtiesības, kuru pamats būtu to saņemšana no otras Puses.
 AVSAF.12. pants. Sadaļas pielikumu pieņemšana un grozīšana
 Specializētā aviācijas drošuma komiteja var grozīt šīs sadaļas AVSAF-1 pielikumu [Sertifikācija lidojumderīguma un vides jomā], pieņemt vai grozīt pielikumus tā, kā noteikts AVSAF.3. panta [Darbības joma un īstenošana] 2. punktā, un svītrot pielikumus.
 AVSAF.13. pants. Izdevumu segšana
 Katra Puse cenšas nodrošināt, ka nodevas vai maksa, ko Puse vai tās tehniskais pārstāvis nosaka juridiskai vai fiziskai personai, uz kuras darbībām attiecas šī sadaļa, ir taisnīgas, pamatotas un samērīgas ar sniegtajiem pakalpojumiem un nerada šķēršļus tirdzniecībai.
 AVSAF.14. pants. Citi nolīgumi un agrākā kārtība
 1.
 Šim nolīgumam stājoties spēkā, šī sadaļa aizstāj visus Apvienotās Karalistes un dalībvalstu divpusējos aviācijas drošības nolīgumus un nolīgto kārtību visos šīs sadaļas aptvertajos jautājumos, kas īstenoti saskaņā ar AVSAF.3. pantu [Darbības joma un īstenošana].
 2.
 Tehniskie pārstāvji veic nepieciešamos pasākumus, lai tiktu attiecīgi pārskatīta vai izbeigta to starpā agrāk nolīgtā kārtība.
 3.
 Ievērojot 1. un 2. punktu, šī sadaļa nekādi neietekmē Pušu tiesības un pienākumus, ko nosaka citi starptautiski nolīgumi.
 AVSAF.15. pants. Savstarpējas akceptēšanas pienākumu izpildes apturēšana
 1.
 Pusei ir tiesības pilnīgi vai daļēji apturēt AVSAF.4. panta [Vispārīgi pienākumi] 1. punktā noteikto akceptēšanas pienākumu izpildi, ja otra Puse būtiski nepilda pienākumus, ko tai uzliek šī sadaļa.
 2.
 Pirms Puse izlieto tiesības apturēt akceptēšanas pienākumu izpildi, tā pieprasa konsultēšanos, lai panāktu, ka otra Puse īsteno korektīvus pasākumus. Konsultējoties Puses attiecīgā gadījumā apsver apturēšanas sekas.
 3.
 Šā panta dotās tiesības izlietojamas tikai tad, ja otra Puse pienācīgā laikā pēc konsultēšanās neveic korektīvus pasākumus. Ja Puse izmanto kādas šā panta dotās tiesības, tā rakstveidā paziņo otrai Pusei par savu nodomu apturēt akceptēšanas pienākumu izpildi un sniedz sīku informāciju par apturēšanas iemesliem.
 4.
 Apturēšana stājas spēkā 30 dienas pēc paziņošanas dienas, ja pirms šā termiņa beigām Puse, kura apturēšanu ierosinājusi, rakstveidā nepaziņo otrai Pusei, ka atsauc savu paziņojumu.
 5.
 Apturēšana neietekmē to atbilstības atzinumu un apliecinājumu derīgumu, kurus otras Puses kompetentās iestādes vai apstiprinātās organizācijas sagatavojušas un izdevušas pirms dienas, kad apturēšana stājusies spēkā. Spēkā stājušos apturēšanu var atcelt tūlīt pēc Pušu apmainīšanās ar diplomātiskajām notām par to.
 AVSAF.16. pants. Šīs sadaļas darbības izbeigšana
 Neskarot FINPROV.8. pantu [Izbeigšana], OTH.10. pantu [Otrās daļas darbības izbeigšana] un FISH.17. pantu [Izbeigšana], katra Puse var jebkurā laikā izbeigt šīs sadaļas piemērošanu, ar diplomātisko kanālu starpniecību iesniedzot rakstisku paziņojumu. Šādā gadījumā šī sadaļa zaudē spēku devītā mēneša pirmajā dienā pēc paziņojuma nosūtīšanas dienas.
 TREŠAIS TEMATS. AUTOTRANSPORTS
 I sadaļa. Kravu autopārvadājumi
 ROAD.1. pants. Mērķis
 1.Šīs sadaļas mērķis ir kravu autopārvadājumos nodrošināt nepārtrauktu savienojamību starp Pušu teritorijām, caur tām un tajās un izklāstīt noteikumus, kas piemērojami tādai pārvadāšanai.
 2.Puses vienojas šīs sadaļas piemērošanā neveikt diskriminējošus pasākumus.
 3.Šī sadaļa nekādi neietekmē kravu autopārvadājumus Puses teritorijā, ko veic tajā iedibināts kravu autopārvadātājs.
 ROAD.2. pants. Piemērošanas joma
 1.Šī sadaļa attiecas uz komerciāliem kravu autopārvadājumiem starp Pušu teritorijām, caur tām un tajās un neskar Eiropas Transporta ministru konferences ieviesto noteikumu piemērošanu.
 2.Kravu autopārvadājumus, par kuriem netiek saņemta tieša vai netieša atlīdzība, kuri tieši vai netieši nenes ienākumus transportlīdzekļa vadītājam vai citiem un nav saistīti ar profesionālu darbību, uzskata par nekomerciāliem kravu pārvadājumiem.
 ROAD.3. pants. Definīcijas
 Šajā sadaļā un papildus otrās daļas pirmā temata II sadaļas [Pakalpojumi un investīcijas] pirmās nodaļas [SERVIN.1.2. panta] definīcijām piemēro šādas definīcijas:
 (a)“transportlīdzeklis” ir kādas Puses teritorijā reģistrēts mehānisks transportlīdzeklis vai sakabināti transportlīdzekļi, kuros ir kādas Puses teritorijā reģistrēts mehānisks transportlīdzeklis, un tāds(-i), ko izmanto vienīgi kravu pārvadāšanai;
 (b)“autopārvadātājs” ir fiziska vai juridiska persona, kas komerciālos nolūkos veic kravu pārvadāšanu ar transportlīdzekli;
 (c)“Puses kravu autopārvadātājs” ir kravu autopārvadātājs, kurš ir Puses teritorijā iedibināta juridiska persona vai Puses fiziska persona;
 (d)“iedibinājuma Puse” ir Puse, kurā kravu autopārvadātājs ir iedibināts;
 (e)“transportlīdzekļa vadītājs” ir persona, kas vada transportlīdzekli kaut īsu laiku vai tiek vesta transportlīdzeklī, ja tās pienākumos ir tā vadīšana vajadzības gadījumā;
 (f)“tranzīts” ir transportlīdzekļu kustība cauri Puses teritorijai bez preču iekraušanas vai izkraušanas;
 (g) “regulatīvi pasākumi” ir:
 (i)Savienībai:
 (A)regulas un direktīvas, kā paredzēts Līguma par Eiropas Savienības darbību (LESD) 288. pantā, un
 (B)īstenošanas akti un deleģētie akti, ko nosaka attiecīgi LESD 290. un 291. pantā,
 ii) Apvienotajai Karalistei:
 (A)primārie tiesību akti;
 (B)sekundārie tiesību akti.
 ROAD.4. pants. Kravu pārvadāšana starp Pušu teritorijām, caur tām un tajās
 1.Ja ir izpildīti 2. punkta nosacījumi, kravu autopārvadātāji var veikt:
 (a)braucienus ar kravu transportlīdzeklī no vienas iedibinājuma Puses teritorijas uz otras Puses teritoriju un otrādi tranzītā vai bez tranzīta caur trešās valsts teritoriju;
 (b)braucienus ar kravu transportlīdzeklī no vienas iedibinājuma Puses teritorijas uz tās pašas Puses teritoriju tranzītā caur otras Puses teritoriju;
 (c)braucienus ar kravu transportlīdzeklī uz iedibinājuma Puses teritoriju vai no tās tranzītā caur otras Puses teritoriju;
 (d)braucieni bez kravas transportlīdzeklī, kas saistīts ar a)–c) apakšpunktā norādītajiem braucieniem.
 2.Puses kravu autopārvadātāji 1. punktā minēto braucienu var veikt tikai tad, ja:
 (a)tiem ir derīga licence, kas izdota saskaņā ar ROAD.5. pantu [Prasības pārvadātājiem], izņemot ROAD.6. pantā [Atbrīvojumi no licencēšanas prasībām] minētos gadījumus, un
 (b)un braucienu veic vadītāji, kuriem ir arodprasmes apliecība saskaņā ar ROAD.7. panta 1. punktu [Prasības vadītājiem].
 3.Ievērojot 6. punktu un ar noteikumu, ka ir izpildīti 2. punkta nosacījumi, Apvienotās Karalistes kravu autopārvadātāji var veikt ne vairāk kā divus braucienus ar kravu no vienas Savienības dalībvalsts uz citu Savienības dalībvalsti, neatgriežoties Apvienotās Karalistes teritorijā, ar noteikumu, ka braucieni seko braucienam no Apvienotās Karalistes teritorijas, kas atļauts ar 1. punkta a) apakšpunktu.
 4.Neskarot 5. punktu, ievērojot 6. punktu un ar noteikumu, ka tiek izpildīti 2. punkta nosacījumi, Apvienotās Karalistes kravu autopārvadātāji var veikt vienu braucienu ar kravu vienas Savienības dalībvalsts teritorijā, ar noteikumu, ka šī darbība:
 (a)seko braucienam no Apvienotās Karalistes teritorijas, kas atļauts 1. punkta a) apakšpunktā, un
 (b)notiek septiņu dienu laikā pēc a) apakšpunktā norādītajā braucienā pārvadāto preču izkraušanas minētās Savienības dalībvalsts teritorijā.
 5.Ievērojot 6. punktu un ar noteikumu, ka ir izpildīti 2. punkta nosacījumi, Ziemeļīrijā iedibināti Apvienotās Karalistes kravu autopārvadātāji var veikt ne vairāk kā divus braucienus ar kravu Īrijas teritorijā, ja šīs darbības:
 (a)seko braucienam no Ziemeļīrijas teritorijas, kas atļauts 1. punkta a) apakšpunktā, un
 (b)notiek septiņu dienu laikā pēc a) apakšpunktā minētajā braucienā pārvadāto preču izkraušanas Īrijas teritorijā.
 6.Apvienotās Karalistes kravu autopārvadātājiem pirms atgriešanās Apvienotās Karalistes teritorijā atļauti ne vairāk kā divi braucieni Savienības teritorijā saskaņā ar 3., 4. un 5. punktu.
 7.Ja tiek izpildīti 2. punkta nosacījumi, Savienības kravu autopārvadātāji var veikt ne vairāk kā divus braucienus ar kravu Apvienotās Karalistes teritorijā, ja šīs darbības:
 (a)seko braucienam no Savienības teritorijas, kas atļauts 1. punkta a) apakšpunktā, un
 (b)notiek septiņu dienu laikā pēc a) apakšpunktā minētajā braucienā pārvadāto preču izkraušanas Apvienotās Karalistes teritorijā.
 ROAD.5. pants. Prasības pārvadātājiem
 1.Puses autopārvadātājiem, kas veic ROAD.4. pantā [Kravu pārvadāšana starp Pušu teritorijām, caur tām un tajās] norādīto braucienu, ir derīga licence, kas izdota saskaņā ar šā panta 2. punktu.
 2.Licences saskaņā ar Pušu tiesību aktiem izdod tikai kravu autopārvadātājiem, kuri atbilst ROAD-1 pielikuma A daļas 1. iedaļā izklāstītajām prasībām, kas reglamentē kravu autopārvadātāja profesionālās darbības atļaušanu un veikšanu.
 3.Transportlīdzeklī glabā apliecinātu licences kopiju, ko uzrāda pēc katras Puses pilnvarotu inspekcijas darbinieku pieprasījuma. Licence un apliecinātās kopijas atbilst vienam vai abiem paraugiem ROAD-1. pielikuma A daļas ROAD.A.1.3. papildinājumā, kur izklāstīti arī tās izmantošanas nosacījumi. Licencē ir vismaz divi no ROAD-1. pielikuma A daļas ROAD.A.1.4. papildinājumā uzskaitītajiem aizsardzības elementiem.
 4.Kravu autopārvadātāji atbilst prasībām, kas izklāstītas ROAD-1. pielikuma A daļas 2. iedaļā, kur noteiktas prasības transportlīdzekļu vadītāju norīkošanai darbā braucienā, kas norādīts ROAD.4. panta 3.–7. punktā [Kravu pārvadāšana starp Pušu teritorijām, caur tām un tajās].
 ROAD.6. pants. Atbrīvojumi no licencēšanas prasības
 Bez pārvadāšanai derīgas licences, uz ko norādīts 5. pantā [Prasības pārvadātājiem], drīkst veikt šādu veidu kravu pārvadāšanu un braucienus bez kravas:
 (a)pasta pārvadāšana kā universālais pakalpojums;
 (b)bojātu vai avarējušu transportlīdzekļu transportēšana;
 (c)līdz 2022. gada 20. februārim — kravu pārvadājumi ar mehāniskajiem transportlīdzekļiem, kuru pilnmasa, ieskaitot piekabes, nepārsniedz 3,5 t;
 (d)no 2022. gada 21. februāra — kravu pārvadājumi ar mehāniskajiem transportlīdzekļiem, kuru pilnmasa, ieskaitot piekabes, nepārsniedz 2,5 t;
 (e)medicīniskajai aprūpei ārkārtējas palīdzības sniegšanā, sevišķi dabas katastrofās un humanitārajā palīdzībā, vajadzīgo zāļu, ierīču, iekārtu un citu priekšmetu pārvadāšana;
 (f)kravu vešana transportlīdzekļos, ja tiek izpildīti šādi nosacījumi:
 (I)vestā krava ir kravas autopārvadātāja īpašums vai autopārvadātājs to ir pārdevis, nopircis, iznomājis vai nomā, saražojis, ieguvis, apstrādājis vai salabojis;
 (II)brauciena mērķis ir aizvest kravu uz kravas autopārvadātāja teritoriju vai no tās vai pārvietot starp teritorijām vai ārpus tām savām vajadzībām;
 (III)transportlīdzekļus, ko izmanto tādai pārvadāšanai, vada kravu autopārvadātāja nodarbinātais vai tā rīcībā nodotais personāls saskaņā ar līgumsaistībām;
 (IV)kravas ved transportlīdzekļi, kas pieder kravu autopārvadātājam, kuri tos iegādājušies uz nomaksu vai nomā;
 (V)šāda pārvadāšana tikai papildina kravu autopārvadātāja vispārējo darbību;
 (g)kravu pārvadāšana ar mehāniskajiem transportlīdzekļiem, kuru maksimālais atļautais ātrums nepārsniedz 40 km/h.
 ROAD.7. pants. Prasības vadītājiem
 1.
 Transportlīdzekļu vadītājiem, kas veic ROAD.4. pantā [Kravu pārvadāšana starp Pušu teritorijām, caur tām un tajās] norādītos braucienus:
 (a)ir arodprasmes apliecība, kas izdota saskaņā ar ROAD-1. pielikuma B daļas 1. iedaļu, un
 (b)viņi ievēro noteikumus par transportlīdzekļa vadīšanas un darba laiku, atpūtas laikposmiem, pārtraukumiem un tahogrāfu izmantošanu saskaņā ar ROAD-1. pielikuma B daļas 2.–4. iedaļu.
 2.
 Uz starptautiskajiem autopārvadājumiem, ko daļēji veic ārpus Pušu teritorijas, visā braucienā 1. punkta b) apakšpunkta vietā attiecas Ženēvā 1970. gada 1. jūlijā noslēgtais Eiropas Līgums par transportlīdzekļu apkalpju darbu starptautiskajos autopārvadājumos (AETR).
 ROAD.8. pants. Prasības transportlīdzekļiem
 1.Puse neatsaka un neliedz tās teritorijā izmantot transportlīdzekli, kas veic ROAD.4. pantā [Kravu pārvadāšana starp Pušu teritorijām, caur tām un tajās] minēto braucienu, ja transportlīdzeklis atbilst ROAD-1. pielikuma C daļas 1. iedaļā noteiktajām prasībām.
 2.Transportlīdzekļus, kas veic ROAD.4. pantā [Kravu pārvadāšana starp Pušu teritorijām, caur tām un tajās] minētos braucienus, aprīko ar tahogrāfu, kas projektēts, uzstādīts, izmantots, testēts un kontrolēts saskaņā ar ROAD-1. pielikuma C daļas 2. iedaļu.
 ROAD.9. pants. Ceļu satiksmes noteikumi
 Transportlīdzekļu vadītāji, kuri pārvadā kravas saskaņā ar šo sadaļu, otras Puses teritorijā ievēro minētajā teritorijā ceļu satiksmē spēkā esošos valsts normatīvos aktus.
 ROAD.10. pants. Tiesību aktu izstrāde un Specializētā autotransporta komiteja
 1.
 Ja Puse ierosina jaunu regulatīvu pasākumu jomā, uz ko attiecas ROAD-1. pielikums, tā:
 (a)cik drīz iespējams, paziņo otrai Pusei par ierosināto regulatīvo pasākumu;
 (b)otru Pusi pastāvīgi informē par regulatīvā pasākuma īstenošanos.
 2.
 Pēc vienas Puses pieprasījuma Specializētajā autotransporta komitejā ne vēlāk kā divus mēnešus pēc pieprasījuma iesniegšanas tiek sarīkota viedokļu apmaiņa par to, vai ierosinātais jaunais regulatīvais pasākums piemērojams ROAD.4. pantā [Kravu pārvadāšana starp Pušu teritorijām, caur tām un tajās] norādītajiem braucieniem.
 3.
 Ja Puse pieņem jaunu regulatīvu pasākumu, kas norādīts 1. punktā, tā par to paziņo otrai Pusei un nedēļas laikā pēc tā publicēšanas iesniedz jaunā regulatīvā pasākuma tekstu.
 4.
 Specializētā autotransporta komiteja tiekas, lai pēc kādas Puses pieprasījuma apspriestu katru jaunu pieņemtu regulatīvu pasākumu divu mēnešu laikā pēc pieprasījuma iesniegšanas, neatkarīgi no tā, vai paziņojums ir sniegts saskaņā ar 1. vai 3. punktu vai ir notikusi apspriešanās saskaņā ar 2. punktu.
 5.
 Specializētā autotransporta komiteja var:
 (a)grozīt ROAD-1. pielikumu, ņemot vērā regulējuma un/vai tehnoloģijas attīstību vai nodrošinot apmierinošu šīs sadaļas īstenošanu;
 (b)apstiprināt, ka grozījumi, kas izdarīti ar jauno regulatīvo pasākumu, atbilst ROAD-1. pielikumam; vai
 (c)pieņemt lēmumu par citiem pasākumiem, kuru mērķis ir nodrošināt šīs sadaļas pareizu darbību.
 ROAD.11. pants. Korektīvie pasākumi
 1.
 Ja kāda Puse uzskata, ka otra Puse ir pieņēmusi jaunu regulatīvu pasākumu, kas neatbilst ROAD-1. pielikuma prasībām, īpaši gadījumos, kad Specializētā autotransporta komiteja nav pieņēmusi lēmumu saskaņā ar 10. panta [Tiesību aktu izstrāde un Specializētā autotransporta komiteja] 5. punktu, un otra Puse jaunā regulatīvā pasākuma noteikumus tomēr piemēro Puses autopārvadātājiem, vadītājiem vai transportlīdzekļiem, Puse, paziņojusi otrai Pusei, var pieņemt pienācīgus korektīvos pasākumus, ieskaitot šā nolīguma vai kāda papildu nolīguma noteikto pienākumu izpildes apturēšanu, ar nosacījumu, ka šādi pasākumi:
 (a)nepārsniedz apmēru, kas līdzvērtīgs zudumam vai samazinājumam, ko izraisījis otras Puses pieņemtais jaunais regulatīvais pasākums, kurš neatbilst ROAD-1. pielikuma prasībām; un
 (b)stājas spēkā ne agrāk kā 7 dienas pēc Puses, kura plāno veikt šādus pasākumus, paziņojuma otrai Pusei saskaņā ar šo punktu.
 2.
 Attiecīgos korektīvos pasākumus beidz piemērot:
 (a)ja Puse, kura pasākumus veikusi, ir pārliecinājusies, ka otra Puse pilda pienākumus, ko uzliek šī sadaļa; vai
 (b)pakļaujoties šķīrējtiesas nolēmumam.
 3.Puse neatsaucas uz PTO nolīgumu un citiem starptautiskiem nolīgumiem, lai liegtu otrai Pusei apturēt šā panta noteiktos pienākumus.
 ROAD.12. pants. Nodokļi
 1.Transportlīdzekļi, ko izmanto kravu pārvadāšanai saskaņā ar šo sadaļu, ir atbrīvoti no nodokļiem un maksas, ko uzliek par transportlīdzekļu īpašumu vai kustību otras Puses teritorijā.
 2.Šā panta 1. punktā norādītais atbrīvojums neattiecas:
 (a)uz nodokli un maksu par degvielas patērēšanu,
 (b)uz maksu par ceļa vai ceļu tīkla lietošanu,
 (c)uz maksu par atsevišķu tiltu, tuneļu un pārceltuvju lietošanu.
 3.Degviela, kas ir transportlīdzekļu standarttvertnēs un īpašos uz laiku ielaistos konteineros, ko tieši izmanto piedziņai un attiecīgā gadījumā saldēšanas sistēmu un citu sistēmu darbināšanai pārvadāšanas laikā, kā arī mehāniskajos transportlīdzekļos esošās smērvielas, kas vajadzīgas to normālai darbībai brauciena laikā, ir brīvas no muitas un citiem nodokļiem un maksas, kā PVN un akcīzes nodokļa, un uz tām neattiecas nekādi ievešanas ierobežojumi.
 4.Rezerves daļas, ko ieved transportlīdzekļa remontam vienas Puses teritorijā un kas ir reģistrētas vai laistas apgrozībā otras Puses teritorijā, ieved ar pagaidu atbrīvojumu no muitas nodokļa un bez ievešanas aizliegumiem un ierobežojumiem. Nomainītajām daļām piemēro muitas nodokli un citus nodokļus (PVN), un tās izved atpakaļ vai iznīcina otras Puses muitas uzraudzībā.
 ROAD.13. pants. Pienākumi citās sadaļās
 Otrās daļas pirmā temata II sadaļas trešās nodaļas SERVIN.3.2. pants [Piekļuve tirgum] un SERVIN.3.4. pants [Valsts režīms] tiek iekļauti šajā sadaļā un kļūst par tās sastāvdaļu, un attiecas uz režīmu kravu autopārvadātājiem, kuri veic braucienus saskaņā ar ROAD.4. pantu [Kravu pārvadāšana starp Pušu teritorijām, caur tām un tajās].
 ROAD.14. pants. Šīs sadaļas darbības izbeigšana
 5. Neskarot FINPROV.8. pantu [Izbeigšana], OTH.10. pantu [Otrās daļas darbības izbeigšana] un FISH.17. pantu [Izbeigšana], katra Puse var jebkurā laikā izbeigt šīs sadaļas piemērošanu, ar diplomātisko kanālu starpniecību iesniedzot rakstisku paziņojumu. Šādā gadījumā šī sadaļa zaudē spēku devītā mēneša pirmajā dienā pēc paziņojuma nosūtīšanas dienas.
 II sadaļa. Pasažieru autopārvadājumi
 X pants. Darbības joma
 1.Šīs sadaļas mērķis ir pasažieru autopārvadājumos nodrošināt nepārtrauktu savienojamību starp Pušu teritorijām, caur tām un tajās un izklāstīt noteikumus, kas piemērojami tādai pārvadāšanai. To piemēro regulārajiem un speciālajiem regulāriem pasažieru pārvadājumiem ar autobusiem starp Pušu teritorijām, tajās un caur tām.
 2.Puses vienojas šīs sadaļas piemērošanā neveikt diskriminējošus pasākumus.
 3.Šī sadaļa nekādi neietekmē pasažieru pārvadāšanu vienas Puses teritorijā, ko veic tajā iedibināts pasažieru autopārvadātājs.
 X+1. pants. Definīcijas
 Šajā sadaļā un papildus otrās daļas pirmā temata II sadaļas [Pakalpojumi un investīcijas] pirmās nodaļas SERVIN.1.2. panta definīcijām piemēro šādas definīcijas:
 (a)“autobusi" ir transportlīdzekļi, kuru uzbūve un aprīkojums ir piemērots un paredzēts vairāk nekā deviņu personu, ieskaitot vadītāju, pārvadāšanai;
 (b)“pasažieru pārvadāšanas pakalpojumi” ir pārvadāšanas pakalpojumi sabiedrībai vai konkrētām lietotāju kategorijām, kurus pa autoceļiem ar autobusiem sniedz par maksu no pārvadātās personas vai pārvadājumu organizētāja;
 (c)“pasažieru autopārvadātājs” ir fiziska persona vai juridiska persona, kam pašai ir juridiska personība vai kas pakļaujas iestādei, kura ir juridiska persona, un kas sniedz pasažieru pārvadāšanas pakalpojumus;
 (d)“Puses pasažieru autopārvadātājs” ir pasažieru autopārvadātājs, kurš ir Puses teritorijā iedibināta juridiska persona vai Puses fiziska persona;
 (e)“regulārie pārvadājumi” ir pasažieru pārvadāšanas pakalpojumi, ko noteiktā biežumā sniedz noteiktos maršrutos, kur pasažierus var uzņemt un izlaist iepriekš noteiktās pieturvietās;
 (f)“speciālie regulārie pārvadājumi" neatkarīgi no tā, kas tos organizē, ir noteiktu pasažieru kategoriju pārvadājumi, kas izslēdz citu pasažieru transportēšanu, tādā mērā, kādā tie atbilst regulāriem pārvadājumiem noteiktajiem kritērijiem. Speciālajos regulārajos pārvadājumos ietilpst:
 (I)darbinieku pārvadāšana no mājām uz darbu un otrādi,
 (II)skolēnu un studentu pārvadāšana uz mācību iestādi un atpakaļ.
 Speciālo regulāro pārvadājumu mainīšanās atbilstoši lietotāju vajadzībām neietekmē to klasificēšanu pie regulārajiem pārvadājumiem;
 (g)“koncerns” ir kāds no šiem:
 (I)viena vai vairākas saistītas fiziskas vai juridiskas personas un fiziskas vai juridiskas personas, kas ir to vecāki vai mātesuzņēmumi;
 (II)viena vai vairākas saistītas fiziskas vai juridiskas personas, kurām vienas un tās pašas fiziskās vai juridiskās personas ir vecāki vai mātesuzņēmumi;
 (h)“nolīgums “Interbus”” ir 2003. gada 1. janvārī spēkā stājies Nolīgums par pasažieru neregulārajiem starptautiskajiem pārvadājumiem ar autobusiem, ar vēlākiem grozījumiem;
 (i)“tranzīts” ir autobusu kustība cauri kādas Puses teritorijai bez pasažieru uzņemšanas un izlaišanas.
 (j)“neregulāri pārvadājumi” ir pārvadājumi, kas nav regulāri pārvadājumi vai speciāli regulāri pārvadājumi un ko galvenokārt raksturo tas, ka tajos pārvadā pasažieru grupas, kas savāktas pēc klienta vai pasažieru autopārvadātāja iniciatīvas.
 X+2. pants. Pasažieru pārvadājumi ar autobusiem starp Pušu teritorijām, caur tām un tajās
 1.Puses pasažieru autopārvadātāji, sniedzot regulārus un speciālus regulārus pakalpojumus, var veikt braucienus ar pasažieriem no vienas Puses teritorijas uz otras Puses teritoriju tranzītā vai bez tranzīta caur trešās valsts teritoriju un ar šiem braucieniem saistītus braucienus bez pasažieriem.
 2.Puses pasažieru autopārvadātāji, veicot regulāros un speciālos regulāros pārvadājumus, var veikt braucienus ar kravu no pasažieru autopārvadātāja iedibinājuma Puses teritorijas uz tās pašas Puses teritoriju tranzītā caur otras Puses teritoriju, kā arī braucienus bez kravas, kas saistīti ar tādiem braucieniem.
 3.Vienas Puses pasažieru autopārvadātājs nedrīkst veikt regulārus vai speciālus regulārus pārvadājumus, kuru sākumpunkts un beigupunkts ir otras Puses teritorijā.
 4.Ja 1. punktā minētais pasažieru pārvadājums ir daļa no transportēšanas uz tās Puses teritoriju vai no tās, kurā pasažieru autopārvadātājs ir iedibināts, pasažierus var uzņemt vai izlaist maršrutā otras Puses teritorijā ar noteikumu, ka apstāšanās ir atļauta saskaņā ar minētajā teritorijā piemērojamiem noteikumiem.
 5.Ja šajā pantā minētais pasažieru pārvadājums ir daļa no regulāriem vai speciāliem regulāriem starptautiskiem pārvadājumiem starp Īriju un Apvienoto Karalisti un attiecas uz Ziemeļīriju, vienā Pusē uzņemt un izlaist pasažierus drīkst otrā Pusē iedibināts pasažieru autopārvadātājs.
 6.Vienas Puses teritorijā iedibināti pasažieru autopārvadātāji var īslaicīgi sniegt neregulārus pārvadājumus Īrijas salā, uzņemot un izlaižot pasažierus otras Puses teritorijā.
 7.Pasažieru autopārvadātāji neregulāros pārvadājumos var veikt braucienu ar pasažieriem no vienas Puses teritorijas caur otras Puses teritoriju uz tādu teritoriju, kas nav nolīguma “Interbus” līgumslēdzējas puses teritorija, kā arī ar to saistītu braucienu bez pasažieriem.
 8.Šajā pantā norādītos pasažieru pārvadāšanas pakalpojumus izdara ar autobusiem, kas reģistrēti Pusē, kurā pasažieru autopārvadātājs ir iedibināts vai pastāvīgi dzīvo. Šie autobusi atbilst tehniskajiem standartiem, kas noteikti nolīguma “Interbus” 2. pielikumā.
 X+3. pants. X+2. pantā minēto pakalpojumu sniegšanas nosacījumi
 1.Regulārie pārvadājumi ir atļauti ikvienam Puses pasažieru autopārvadātājam, taču attiecīgos gadījumos vajadzīga obligāta rezervācija.
 2.Regulārajiem un speciālajiem regulārajiem pārvadājumiem vajadzīga atļauja saskaņā ar X+4. pantu un 6. punktu.
 3.Izmaiņas pārvadāšanas nosacījumos neietekmē pārvadājuma piederību pie regulāriem pārvadājumiem.
 4.Uz paralēlu vai pagaidu pārvadājumu organizēšanu, kas apkalpo to pašu pasažieru kopumu, ko pastāvošie regulārie pārvadājumi, neapstāšanos atsevišķās pieturvietās un apstāšanos papildu pieturvietās pastāvošo regulāro pārvadājumu maršrutos attiecas tie paši noteikumi, kurus piemēro pastāvošajiem regulārajiem pārvadājumiem.
 5.Piemēro nolīguma “Interbus” V iedaļu [Sociālie noteikumi] un VI iedaļu [Muitas un fiskālie noteikumi], kā arī tā I pielikumu [Nosacījumi, kas attiecas uz pasažieru autopārvadātājiem] un II pielikumu [Tehniskie standarti autobusiem].
 6.Sešu mēnešu laikposmam no šā nolīguma spēkā stāšanās dienas speciāliem regulāriem pārvadājumiem nav vajadzīga atļauja, ja uz tiem attiecas līgums starp organizatoru un pasažieru autopārvadātāju.
 7.Neregulāriem pakalpojumiem, uz kuriem attiecas šī sadaļa, saskaņā ar X+2. pantu atļauja nav vajadzīga. Tomēr paralēlo vai pagaidu pārvadājumu organizēšanai, kas ir līdzīgi pastāvošiem regulāriem pārvadājumiem un apkalpo tos pašus pasažierus, jāsaņem atļauja saskaņā ar nolīguma “Interbus” VIII sadaļu.
 X+4. pants. Atļaujas piešķiršana
 1.Atļaujas veikt X+2. pantā minētos pārvadājumus izdod tās Puses kompetentā iestāde, kuras teritorijā pasažieru autopārvadātājs ir iedibināts (“atļaujas izdevējiestāde”).
 2.Ja pasažieru autopārvadātājs ir iedibināts Savienībā, atļaujas izdevējiestāde ir tās dalībvalsts kompetentā iestāde, kuras teritorijā ir pārvadājumu sākumpunkts vai beigupunkts.
 3.Ja X+2. pantā minētos pārvadājumus plāno veikt pasažieru autopārvadātāju koncerns, atļaujas izdevējiestāde ir kompetentā iestāde, kurai tiek adresēts pieprasījums saskaņā ar X+5. panta 1. punkta otro daļu.
 4.Atļauju izdod ar pasažieru autopārvadātāja nosaukumu vai vārdu, un tā nav nododama citai personai. Tomēr atļauju saņēmušais pasažieru autopārvadātājs ar atļaujas izdevējiestādes piekrišanu var pārvadājumiem izmantojot apakšuzņēmēju, ja tāda iespēja atbilst Puses tiesību normām. Tādā gadījumā atļaujā norāda apakšuzņēmēja nosaukumu un lomu. Apakšuzņēmējs ir Puses pasažieru autopārvadātājs un atbilst visiem šīs sadaļas noteikumiem.
 Pasažieru autopārvadātāju koncernam, kas plāno sniegt X+2. pantā minētos pakalpojumus, atļauju izdod ar visu koncerna pasažieru autopārvadātāju nosaukumiem vai vārdiem, un atļaujā nosauc visus minētos pārvadātājus. To izdod pasažieru autopārvadātājiem, kuriem Puses pārējie pasažieru autopārvadātāji to uzticējuši saņemt un kuri to ir pieprasījuši, un pārējiem pasažieru autopārvadātājiem izdod apliecinātas kopijas.
 5.Neskarot X+6. panta 3. punktu, atļaujas derīguma termiņš nepārsniedz piecus gadus. Pēc pieprasījuma iesniedzēja pieprasījuma vai ar to Pušu kompetento iestāžu abpusēju piekrišanu, kuru teritorijā tiek uzņemti vai izlaisti pasažieri, šo termiņu var saīsināt.
 6.Atļaujās norāda šādu informāciju:
 (a)pārvadājuma veids;
 (b)pārvadājuma maršruts, norādot sākumpunktu un beigupunktu;
 (c)atļaujas derīguma termiņš;
 (d)pieturvietas un kustības grafiks.
 7.Atļaujas atbilst ROAD-2. pielikumā noteiktajam paraugam.
 8.Puses pasažieru autopārvadātājs, kas veic X+2. pantā minēto pakalpojumu, pagaidu vajadzībām un ārkārtējā situācijā var izmantot papildu transportlīdzekļus. Papildu transportlīdzekļus var izmantot tikai ar tiem pašiem nosacījumiem, kas noteikti 6. punktā minētajās atļaujās.
 Šajā gadījumā papildus X+10. panta 1. un 2. punktā minētajiem dokumentiem pasažieru autopārvadātājs nodrošina, ka starp pasažieru autopārvadātāju, kas veic regulāros vai speciālos regulāros pārvadājumus, un uzņēmumu, kas nodrošina papildu transportlīdzekļus, noslēgtā līguma kopija vai līdzvērtīgs dokuments tiek pārvadāti transportlīdzeklī un uzrādīti pēc pilnvarota kontroles darbinieka pieprasījuma.
 X+5. pants. Atļaujas pieprasījuma iesniegšana
 1.Atļaujas pieprasījumu Puses pasažieru autopārvadātājs iesniedz X+4. panta 1. punktā minētajai izdevējiestādei.
 Par katru pakalpojumu iesniedz tikai vienu pieprasījumu. X+4. panta 3. punktā minētajos gadījumos pieprasījumu iesniedz pārvadātājs, kuram pārējie pārvadātāji to uzticējuši. Pieprasījumu adresē tās Puses atļaujas izdevējiestādei, kurā ir iedibināts pasažieru autopārvadātājs, kas pieprasījumu iesniedz.
 2.Atļaujas pieprasījumu iesniedz pēc ROAD-3. pielikumā noteiktā parauga.
 3.Pasažieru autopārvadātājs, kas iesniedz atļaujas pieprasījumu, sniedz papildu informāciju, ko uzskata par būtisku vai ko pieprasa izdevējiestāde, it īpaši ROAD-3. pielikumā uzskaitītos dokumentus.
 X+6. pants. Atļaujas došana
 1.Atļaujas izdod pēc vienošanās ar to Pušu kompetentajām iestādēm, kuru teritorijā notiek pasažieru iekāpšana vai izkāpšana. Atļaujas izdevējiestāde šīm kompetentajām iestādēm, kā arī kompetentajām iestādēm, kuru teritorija tiek šķērsota, bet kurās netiek uzņemti vai izlaisti pasažieri, nosūta pieprasījuma kopiju kopā ar visu citu saistīto dokumentu kopijām un savu novērtējumu.
 Šā punkta pirmajā daļā minētās kompetentās iestādes Savienībā ir kompetentās iestādes dalībvalstīs, kuru teritorijā tiek uzņemti vai izlaisti pasažieri, un kompetentās iestādes dalībvalstīs, kuru teritorija tiek šķērsota, bet kurās netiek uzņemti vai izlaisti pasažieri.
 2.Kompetentās iestādes, kuru piekrišana lūgta, četru mēnešu laikā paziņo atļaujas izdevējiestādei savu lēmumu par pieprasījumu. Šo termiņu aprēķina no piekrišanas lūguma saņemšanas datuma, kas norādīts saņemšanas apstiprinājumā. Ja kompetentās iestādes, kuru piekrišana ir lūgta, pieņem noraidošu lēmumu, tajā iekļauj pienācīgu pamatojumu. Ja atļaujas izdevējiestāde četru mēnešu laikā nesaņem atbildi, tiek uzskatīts, ka kompetentās iestādes, ar kurām notikusi apspriešanās, ir devušas piekrišanu, un atļaujas izdevējiestāde var atļauju piešķirt.
 Kompetentās iestādes, kuru teritorija tiek šķērsota, neuzņemot un neizlaižot pasažierus, četru mēnešu laikā var iesniegt atļaujas izdevējiestādei piezīmes.
 3.Uz pakalpojumiem, kas atļauti saskaņā ar Eiropas Parlamenta un Padomes Regulu (EK) Nr. 1073/2009
 70
 pirms pārejas perioda beigām un kam atļauja beidzas pārejas perioda beigās, attiecas šādi noteikumi:
 (a)ja, ievērojot izmaiņas, kas nepieciešamas X+2. panta prasību izpildei, darbības nosacījumi ir tādi paši kā tie, kas noteikti atļaujā, kura piešķirta saskaņā ar Regulu (EK) Nr. 1073/2009, attiecīgā atļaujas izdevējiestāde saskaņā ar šo sadaļu pēc pieprasījuma vai citādi var izdot autopārvadātājam attiecīgu atļauju, ko piešķir saskaņā ar šo sadaļu. Ja tāda atļauja tiek izdota, tiek uzskatīts, ka ir saņemta to kompetento iestāžu piekrišana, kuru teritorijā tiek uzņemti vai izlaisti pasažieri, kā norādīts 2. punktā. Minētās kompetentās iestādes un kompetentās iestādes, kuru teritoriju šķērso, neuzņemot un neizlaižot pasažierus, jebkurā brīdī var atļaujas izdevējiestādei darīt zināmas piezīmes, ja tām tādas ir;
 (b)ja piemēro a) apakšpunktu, attiecīgās saskaņā ar šo sadaļu piešķirtās atļaujas derīguma termiņš nepārsniedz derīguma termiņa pēdējo dienu, kas noteikta agrāk saskaņā ar Regulu (EK) Nr. 1073/2009 piešķirtajā atļaujā.
 4.Lēmumu par pieprasījumu izdevējiestāde pieņem ne vēlāk kā sešus mēnešus pēc dienas, kurā pasažieru autopārvadātājs pieprasījumu iesniedzis.
 5.Atļauju nepiešķir, ja:
 (a)pieprasījuma iesniedzējs pārvadājumus, kas ir pieprasījuma priekšmets, nespēj veikt ar tam tieši pieejamo aprīkojumu;
 (b)pieprasījuma iesniedzējs nav nodrošinājis atbilstību valsts vai starptautiskajiem autotransporta tiesību aktiem, sevišķi nosacījumiem un prasībām, kas attiecas uz pasažieru starptautisko autopārvadājumu atļaujām, vai ir izdarījis nopietnus Puses autotransporta tiesību aktu pārkāpumus, sevišķi attiecībā uz transportlīdzekļiem piemērojamajiem noteikumiem un noteikumiem par transportlīdzekļa vadīšanas laiku un transportlīdzekļa vadītāju atpūtas periodiem;
 (c)atļaujas pagarināšanas pieprasījuma gadījumā nav ievēroti atļaujas piešķiršanas nosacījumi;
 (d)kāda Puse uz detalizētas analīzes pamata nolemj, ka attiecīgie pārvadājumi attiecīgajos tiešās satiksmes iecirkņos nopietni apdraudētu tādu līdzīgu pārvadājumu dzīvotspēju, uz kuriem attiecas viens vai vairāki sabiedrisko pakalpojumu līgumi, kas atbilst attiecīgās Puses tiesību aktiem. Šādā gadījumā Puse izstrādā nediskriminējošus kritērijus, pēc kuriem noteikt, vai pārvadājumi, par kuriem iesniegts pieprasījums, nopietni apdraudētu minēto līdzīgo pārvadājumu dzīvotspēju, un dara tos zināmus otrai 1. punktā minētajai Pusei; vai
 (e)kāda Puse, pamatojoties uz detalizētu analīzi, nolemj, ka pakalpojuma galvenais mērķis nav pārvadāt pasažierus starp punktiem, kas atrodas Pušu teritorijā.
 Kad ārkārtēju apstākļu dēļ, ko nav bijis iespējams paredzēt atļaujas piešķiršanas brīdī, pārvadājums attiecīgos tiešās satiksmes iecirkņos nopietni apdraud tādu līdzīgu pakalpojumu sniegšanas dzīvotspēju, uz kuriem attiecas viens vai vairāki saskaņā ar kādas Puses tiesību aktiem noslēgti sabiedrisko pakalpojumu līgumi, Puse ar otras Puses piekrišanu var apturēt vai anulēt atļauju veikt starptautisko autobusu pārvadājumu, sešus mēnešus pirms tam par to brīdinājusi pasažieru autopārvadātāju.
 Nav iemesla pieprasījumu noraidīt tādēļ vien, ka kāds vienas Puses pasažieru autopārvadātājs piedāvā zemākas cenas nekā citi pasažieru autopārvadātāji vai ka attiecīgajā savienojumā jau darbojas citi pasažieru autopārvadātāji.
 6.Pabeigusi 1.–5. punktā noteikto procedūru, atļaujas izdevējiestāde piešķir atļauju vai oficiāli noraida pieprasījumu.
 Lēmumā pieprasījumu noraidīt izklāsta noraidīšanas iemeslus. Puses nodrošina, ka transporta uzņēmumiem tiek dota iespēja sūdzēties, ja to pieprasījums tiek noraidīts.
 Atļaujas izdevējiestāde par savu lēmumu informē otras Puses kompetentās iestādes un nosūta tām katras atļaujas kopiju.
 X+7. pants. Atļaujas pagarināšana un izmaiņas
 1.X+6. pantu pēc analoģijas piemēro atļaujas pagarināšanas pieprasījumiem vai pieprasījumiem mainīt nosacījumos, ar kuriem veicami pārvadājumi, kam vajadzīga atļauja.
 2.Ja spēkā esošās atļaujas termiņš beidzas sešu mēnešu laikā no šā nolīguma spēkā stāšanās dienas, tad termiņš, kurā X+6. panta 2. punktā minētās kompetentās iestādes atļaujas izdevējiestādei dara zināmu savu piekrišanu vai piezīmes par pieprasījumu saskaņā ar minēto pantu, ir divi mēneši.
 3.Ja pārvadājumu veikšanas nosacījumos tiek izdarītas sīkas korekcijas intervālos, braukšanas maksā, kustības grafikā u. tml., atļaujas izdevējiestādei tikai jāiesniedz otras Puses kompetentajai iestādei informācija par izmaiņām. Kustības grafiku vai intervālu izmaiņas, kas ietekmē laiku, kad tiek veikta kontrole uz robežām starp Pusēm vai uz robežām ar trešām valstīm, neuzskata par sīkām izmaiņām.
 X+8. pants. Atļaujas spēka zaudēšana
 1.Neskarot X+6. panta 3. punktu, X+2. pantā norādītā pārvadāšanas atļauja zaudē spēku derīguma termiņa beigās vai trīs mēnešus pēc tam, kad atļaujas izdevējiestāde no atļaujas turētāja saņēmusi paziņojumu par nodomu izbeigt pārvadāšanu. Tādā paziņojumā iekļauj pienācīgu pamatojumu.
 2.Ja pieprasījums pēc pakalpojuma vairs nepastāv, 1. punktā paredzētais paziņošanas periods ir viens mēnesis.
 3.Atļaujas izdevējiestāde paziņo otras Puses kompetentajām iestādēm, ka atļauja zaudējusi spēku.
 4.Atļaujas turētājs informē attiecīgā pakalpojuma izmantotājus par tā sniegšanas izbeigšanu vienu mēnesi iepriekš, izmantojot attiecīgus plašsaziņas līdzekļus.
 X+9. pants. Pārvadātāju pienākumi
 1.Izņemot nepārvaramas varas gadījumu, Puses pasažieru autopārvadātājs, kas veic X+2. pantā minētos pārvadājumus, pārvadājumu sāk nekavējoties un līdz atļaujas derīguma beigām veic visus pasākumus, kas garantē transporta pakalpojumu, kurš atbilst nepārtrauktības, regularitātes un pārvadāšanas jaudas standartiem un nosacījumiem, kas norādīti saskaņā ar X+4. panta 6. punktu un ROAD-2. pielikumu.
 2.Puses pasažieru autopārvadātājs pārvadājuma maršrutu, autobusu pieturvietas, kustības grafiku, braukšanas maksu un pārvadāšanas nosacījumus atspoguļo tā, lai nodrošinātu, ka informācija ir viegli pieejama visiem lietotājiem.
 3.Pusēm ir iespēja izdarīt izmaiņas ekspluatācijas noteikumos, kas reglamentē X+2. pantā norādītos pakalpojumus, vienojoties savā starpā un ar atļaujas turētāju.
 X+10. pants. Autobusā glabājamie dokumenti
 1.Neskarot X+4. panta 8. punktu, autobusā glabā un pēc attiecīgi pilnvarota inspektora pieprasījuma uzrāda X+2. pantā norādīto pārvadājumu atļauju vai tās apliecinātu kopiju un pārvadātāja starptautiskai pasažieru pārvadāšanai ar autobusiem, kas izdota saskaņā ar valsts vai Savienības tiesību normām, vai tās apliecinātu kopiju.
 2.Neskarot 1. punktu, kā arī X+4. panta 8. punktu, speciālo regulāro pārvadājumu gadījumā transportlīdzeklī glabā un pēc pieprasījuma attiecīgi pilnvarotam kontroles darbiniekam uzrāda starp pasažieru autopārvadājumu organizētāju un pārvadātāju noslēgto līgumu vai tā kopiju, kā arī dokumentu, kas apliecina, ka speciālo regulāro pārvadājumu pasažieri ir īpaša pasažieru kategorija, no kuras izslēgti citi pasažieri, un minētie dokumenti arī ir kontroles dokumenti.
 3.Pasažieru autopārvadātājiem, kas sniedz neregulārus pakalpojumus saskaņā ar X+2. panta 6. un 7. punktu, ir klāt pēc ROAD-4. pielikuma parauga aizpildīts brauciena formulārs. Brauciena formulāru grāmatiņas izsniedz tās teritorijas kompetentā iestāde, kurā pārvadātājs ir reģistrēts, vai kompetentās iestādes norīkotas struktūras.
 X+11. pants. Ceļu satiksmes noteikumi
 Autobusu vadītāji, kas nodarbojas ar pasažieru pārvadāšanu saskaņā ar šo sadaļu, otras Puses teritorijā ievēro valsts normatīvos aktus, kas minētajā teritorijā ir spēkā ceļu satiksmē.
 X+12. pants. Piemērošanas joma
 Šīs sadaļas noteikumus vairs nepiemēro no dienas, kad attiecībā uz Apvienoto Karalisti stājas spēkā nolīguma “Interbus” protokols par regulārajiem un speciālajiem starptautiskajiem pasažieru pārvadājumiem ar autobusiem, vai sešus mēnešus pēc minētā protokola stāšanās spēkā attiecībā uz Savienību, atkarībā no tā, kas notiek agrāk, izņemot darbības saskaņā ar X+2. panta 2. punktu; X+2. panta 5. punktu; X+2. panta 6. punktu un X+2. panta 7. punktu.
 X+13. pants. Pienākumi citās sadaļās
 Otrās daļas pirmā temata II sadaļas trešās nodaļas SERVIN.3.2. pants [Piekļuve tirgum] un SERVIN.3.4. pants [Valsts režīms] tiek iekļauti šajā sadaļā un kļūst par tās sastāvdaļu, un attiecas uz režīmu autopārvadātājiem, kuri veic braucienus saskaņā ar šīs sadaļas X+2. pantu.
 X+14. pants. Specializētā komiteja
 Specializētā autotransporta komiteja var grozīt ROAD-2., ROAD-3. un ROAD-4. pielikumu, ņemot vērā regulējuma pārmaiņas. Tā var noteikt pasākumus, kas attiecas uz šīs sadaļas īstenošanu.
 CETURTAIS TEMATS. SOCIĀLĀ NODROŠINĀJUMA KOORDINĀCIJA UN VĪZAS ĪSTERMIŅA APMEKLĒJUMIEM
 I sadaļa. Sociālā nodrošinājuma koordinācija
 Ch.SSC.1. pants. Pārskats
 Dalībvalstis un Apvienotā Karaliste koordinē savas sociālā nodrošinājuma sistēmas saskaņā ar Protokolu par sociālā nodrošinājuma koordinēšanu, lai nodrošinātu personu, uz kurām attiecas šīs sistēmas, tiesības uz sociālo nodrošinājumu.
 Ch.SSC.2. pants. Likumīga dzīvesvieta
 1.
 Protokolu par sociālā nodrošinājuma koordinēšanu piemēro personām, kas likumīgi dzīvo kādā dalībvalstī vai Apvienotajā Karalistē.
 2.
 Šā panta 1. punkts neskar tiesības uz naudas pabalstiem, kas attiecas uz iepriekšējiem tādu personu likumīgas dzīvesvietas periodiem, uz kurām attiecas Protokola par sociālā nodrošinājuma koordinēšanu SSC.2. pants [Personas, uz kurām attiecas šis protokols].
 Ch.SSC.3. pants. Pārrobežu situācijas
 1.
 Protokolu par sociālā nodrošinājuma koordinēšanu piemēro tikai situācijās, kas rodas starp vienu vai vairākām Savienības dalībvalstīm un Apvienoto Karalisti.
 2.
 Protokolu par sociālā nodrošinājuma koordinēšanu nepiemēro personām, kuru stāvoklis visos aspektos attiecas vai nu uz Apvienoto Karalisti, vai uz dalībvalstīm.
 Ch.SSC.4. pants. Imigrācijas pieteikumi
 Protokolu par sociālā nodrošinājuma koordinēšanu piemēro, neskarot dalībvalsts vai Apvienotās Karalistes tiesības iekasēt veselības aprūpes maksu saskaņā ar valsts tiesību aktiem saistībā ar pieteikumu atļaujai ieceļot, uzturēties, strādāt vai dzīvot šajā valstī.
 II sadaļa. Vīzas īstermiņa apmeklējumiem
 VSTV.1. pants Vīzas īstermiņa apmeklējumiem
 1.
 Puses atzīmē, ka šā nolīguma spēkā stāšanās dienā abas Puses paredz bezvīzu ceļošanu īstermiņa apmeklējumiem attiecībā uz saviem valstspiederīgajiem saskaņā ar saviem tiesību aktiem. Katra Puse laikus un, ja iespējams, vismaz trīs mēnešus pirms šādas prasības stāšanās spēkā paziņo otrai Pusei par jebkādu nodomu otras Puses valstspiederīgajiem noteikt vīzas prasību īstermiņa apmeklējumiem.
 2.
 Ievērojot 3. punktu un FINPROV.10. pantu [Savienības paplašināšanās nākotnē], gadījumā, ja Apvienotā Karaliste nolemj dalībvalsts valstspiederīgajiem piemērot vīzas prasību īstermiņa apmeklējumiem, šāda prasība attiecas uz visu dalībvalstu valstspiederīgajiem.
 3.
 Šis pants neskar vienošanās, kas panāktas starp Apvienoto Karalisti un Īriju par kopējo ceļošanas telpu.
 PIEKTAIS TEMATS. ZVEJNIECĪBA
 Pirmā nodaļa. Ievadnoteikumi
 FISH.1. pants. Piekrastes valstu suverēnās tiesības, ko īsteno Puses
 Puses apstiprina, ka piekrastes valstu suverēnās tiesības, ko Puses īsteno to ūdeņos mītošo dzīvo resursu izpētīšanas, izmantošanas, saglabāšanas un pārvaldības nolūkā, būtu jāizmanto, ievērojot starptautisko tiesību, tai skaitā Apvienoto Nāciju Organizācijas 1982. gada 10. decembra Jūras tiesību konvencijas, principus, un saskaņā ar šiem principiem.
 FISH.2. pants. Mērķi un principi
 1.
 Puses sadarbojas, lai nodrošinātu, ka kopīgo krājumu zvejas darbības to attiecīgajos ūdeņos ir ilgtermiņā vidiski ilgtspējīgas, veicina ekonomiskos un sociālos ieguvumus, turklāt tiek veiktas, pilnībā ievērojot neatkarīgu piekrastes valstu tiesības un saistības, ko īsteno Puses.
 2.
 Pusēm ir kopīgs mērķis izmantot kopīgos krājumus tādā intensitātē, kas paredzēta, lai uzturētu un pakāpeniski atjaunotu izmantojamo sugu populācijas virs biomasas līmeņa, kas var nodrošināt maksimālo ilgtspējīgas ieguves apjomu.
 3. Puses ņem vērā šādus principus:
 (a)piemērot piesardzīgu pieeju zvejniecības pārvaldībā;
 (b)veicināt ilgtermiņa (vidisko, sociālo un ekonomisko) ilgtspēju un kopīgo krājumu optimālu izmantošanu;
 (c)zvejniecībā piemērojamos saglabāšanas un pārvaldības lēmumus balstīt uz labākajiem pieejamajiem zinātniskajiem ieteikumiem, galvenokārt tiem, ko sniegusi Starptautiskā Jūras pētniecības padome (ICES);
 (d)nodrošināt zvejniecību selektivitāti, lai tādējādi aizsargātu zivju mazuļus un zivju nārsta barus, nepieļautu un samazinātu nevēlamu piezveju;
 (e)pienācīgi ņemt vērā un līdz minimumam samazināt zvejas kaitīgo ietekmi uz jūras ekosistēmu un pienācīgi ņemt vērā vajadzību saglabāt jūras bioloģisko daudzveidību;
 (f)dzīvo jūras resursu saglabāšanā un zvejas resursu pārvaldībā piemērot samērīgus un nediskriminējošus pasākumus, vienlaikus saglabājot Pušu regulatīvo autonomiju;
 (g)nodrošināt, ka tiek vākti un savlaicīgi kopīgoti pilnīgi un pareizi dati, kas ir kopīgo krājumu saglabāšanai un zvejniecību pārvaldībai relevanti;
 (h)nodrošināt atbilstību zvejniecībā piemērojamajiem saglabāšanas un pārvaldības pasākumiem un apkarot nelegālu, nereģistrētu un neregulētu zveju, un
 (i)nodrošināt visu saskaņoto pasākumu savlaicīgu ieviešanu Pušu tiesiskajā regulējumā.
 FISH.3. pants. Definīcijas
 1.Šajā tematā piemēro šādas definīcijas:
 (a)(Puses) “EEZ” saskaņā ar Apvienoto Nāciju Organizācijas 1982. gada 10. decembra Jūras tiesību konvenciju ir:
 (I)Savienības gadījumā – tās dalībvalstu Eiropas teritorijai piegulošās ekskluzīvās ekonomikas zonas, ko noteikušas dalībvalstis,
 (II)ekskluzīvā ekonomikas zona, ko noteikusi Apvienotā Karaliste;
 (b)“piesardzīga pieeja zvejniecības pārvaldībā” ir pieeja, saskaņā ar kuru atbilstošas zinātniskās informācijas trūkums netiek izmantots par pamatojumu, lai atliktu vai neveiktu pārvaldības pasākumus, kuru mērķis ir saglabāt mērķsugas, saistītās vai atkarīgās sugas, nemērķa sugas un to vidi;
 (c)“kopīgi krājumi” ir jebkāda veida zivis, arī jebkāda veida gliemji un vēžveidīgie, kas sastopami Pušu ūdeņos;
 (d)“KPN” ir kopējā pieļaujamā nozveja, kas ir maksimālais daudzums, kādu noteiktā periodā var nozvejot no konkrēti definēta krājuma (vai krājumiem);
 (e)“ārpuskvotas krājumi” ir krājumi, ko nepārvalda ar KPN palīdzību;
 (f)(Puses) “teritoriālā jūra” saskaņā ar Apvienoto Nāciju Organizācijas 1982. gada 10. decembra Jūras tiesību konvenciju ir:
 (I)Savienības gadījumā – atkāpjoties no FINPROV.1. panta [Teritoriālā darbības joma] 1. punkta, tās dalībvalstu Eiropas teritorijai piegulošā teritoriālā jūra, ko noteikušas dalībvalstis,
 (II)teritoriālā jūra, ko noteikusi Apvienotā Karaliste;
 (g)(Puses) “ūdeņi” ir:
 (I)attiecībā uz Savienību – atkāpjoties no FINPROV.1. panta [Teritoriālā darbības joma] 1. punkta, dalībvalstu EEZ un to teritoriālās jūras;
 (II)attiecībā uz Apvienoto Karalisti – tās EEZ un tās teritoriālā jūra, izņemot Gērnsijas Teritoriālajai Vienībai, Džērsijas Teritoriālajai Vienībai un Menas Salai piegulošo teritoriālo jūru FISH.8. panta [Piekļuve ūdeņiem], FISH.9. panta [Kompensējoši pasākumi, kas veicami piekļuves atsaukšanas vai samazināšanas gadījumā] un FISH.4. pielikuma [Protokols par piekļuvi ūdeņiem] nolūkā;
 (h)(Puses) “kuģis” ir:
 (I)Apvienotās Karalistes gadījumā – zvejas kuģis, kas peld ar Apvienotās Karalistes karogu, ir reģistrēts Apvienotajā Karalistē, Gērnsijas Teritoriālajā Vienībā, Džērsijas Teritoriālajā Vienībā vai Menas Salā un kam ir Apvienotās Karalistes zivsaimniecības pārvaldes izdota licence,
 (II)Savienības gadījumā – zvejas kuģis, kas peld ar dalībvalsts karogu un ir reģistrēts Savienībā.
 Otrā nodaļa. Saglabāšana un ilgtspējīga izmantošana
 FISH.4. pants. Zvejniecības pārvaldība
 1.
 Katra Puse lemj par visiem pasākumiem, kas tās ūdeņos piemērojami, tiecoties sasniegt FISH.2. panta [Mērķi un principi] 1. un 2. punktā noteiktos mērķus un ievērojot FISH.2. panta [Mērķi un principi] 3. punktā minētos principus.
 2.
 Pasākumus, kas minēti 1. punktā, Puse balsta uz labākajiem pieejamajiem zinātniskajiem ieteikumiem.
 Pasākumus, kas minēti 1. punktā, Puse savos ūdeņos nepiemēro otras Puses kuģiem, ja vien tā saviem kuģiem nepiemēro tos pašus pasākumus.
 Otrā daļa neskar Pušu saistības, kas noteiktas Nolīgumā par ostas valsts pasākumiem, Ziemeļaustrumu Atlantijas zvejniecības komisijas kontroles un izpildes panākšanas shēmā, Ziemeļrietumu Atlantijas zvejniecības organizācijas saglabāšanas un izpildes panākšanas pasākumos un Starptautiskās Atlantijas tunzivju saglabāšanas komisijas Ieteikumā 18-09 par ostas valsts pasākumiem, kas veicami, lai aizkavētu, novērstu un izskaustu nelegālu, nereģistrētu un neregulētu zveju.
 Specializētā zvejniecības komiteja var grozīt trešajā daļā minēto jau iepriekš esošo starptautisko saistību sarakstu.
 3.
 Par jauniem pasākumiem, kas minēti 1. punktā un var ietekmēt otras Puses kuģus, katra Puse paziņo otrai Pusei pirms minēto pasākumu piemērošanas, dodot otrai Pusei pietiekami daudz laika izteikt piezīmes vai prasīt skaidrojumus.
 FISH.5. pants. Atļaujas, atbilstība un izpildes panākšana
 1.
 Ja kuģiem ir atbilstīgi FISH.8. pantam [Piekļuve ūdeņiem] un FISH.10. pantam [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem] piešķirta piekļuve, kas ļauj zvejot otras Puses ūdeņos:
 (a)katra Puse laikus nosūta otrai Pusei sarakstu ar kuģiem, kuriem šī Puse vēlas saņemt zvejas atļaujas vai licences, un
 (b)otra Puse izdod zvejas atļaujas vai licences.
 2.
 Katra Puse veic visus pasākumus, kas vajadzīgi, lai nodrošinātu, ka tās kuģi ievēro noteikumus, kuri minētajiem kuģiem piemērojami otras Puses ūdeņos, tai skaitā atļaujas vai licences nosacījumus.
 Trešā nodaļa. Vienošanās par piekļuvi ūdeņiem un resursiem
 FISH.6. pants. Zvejas iespējas
 1.Katru gadu līdz 31. janvārim Puses sadarbojas, lai sastādītu grafiku, kādā notiek apspriešanās ar mērķi vienoties par FISH.1. pielikumā uzskaitīto krājumu KPN nākamajam gadam vai gadiem. Minētajā grafikā ņem vērā citas ikgadējas piekrastes valstu apspriešanās, kuras skar vienu vai abas Puses.
 2.Puses ik gadus apspriežas, lai katru gadu līdz 10. decembrim vienotos par FISH.1. pielikumā uzskaitīto krājumu KPN nākamajam gadam. Tas nozīmē, ka agrīna apmainīšanās ar viedokļiem par prioritātēm notiek, tiklīdz ir saņemts ieteikums par KPN apjomu. Par minētajām KPN Puses vienojas:
 (a)pamatojoties uz labākajiem pieejamajiem zinātniskajiem ieteikumiem, kā arī citiem relevantiem faktoriem, tai skaitā sociālekonomiskiem aspektiem, un
 (b)saskaņā ar jebkādām piemērojamajām saglabāšanas un pārvaldības daudzgadu stratēģijām, par kurām Puses vienojušās.
 3.Pušu daļas no KPN, kas noteiktas FISH.1. pielikumā uzskaitītajiem krājumiem, Pusēm iedala saskaņā ar minētajā pielikumā noteiktajām kvotu daļām.
 4.Ikgadējās apspriešanās cita starpā var aplūkot:
 (a)vienas Puses KPN daļu daļēju nodošanu otrai Pusei;
 (b)sarakstu ar krājumiem, kuros zvejot ir aizliegts;
 (c)KPN noteikšanu krājumiem, kas nav uzskaitīti FISH.1. pielikumā vai FISH.2. pielikumā, un Pušu attiecīgās daļas no minētajiem krājumiem;
 (d)zvejniecības pārvaldības pasākumus, attiecīgā gadījumā arī zvejas piepūles limitus;
 (e)citus krājumus, kuros Puses ir savstarpēji ieinteresētas, bet kuri šā temata pielikumos nav uzskaitīti.
 5.Puses var apspriesties, lai vienotos par grozītām KPN, ja kāda no Pusēm to pieprasa.
 6.Tiek sagatavots rakstisks protokols, kurā dokumentē saskaņā ar šo pantu notikušo apspriešanos rezultātā panākto vienošanos starp Pusēm un kuru paraksta abu Pušu delegāciju vadītāji.
 7.Katra Puse pietiekami laikus pirms FISH.3. pielikumā uzskaitīto krājumu KPN noteikšanas vai grozīšanas paziņo par to otrai Pusei.
 8.Puses vienojas izveidot mehānismu, kas izmantojams brīvprātīgai, gada laikā veiktai zvejas iespēju nodošanai starp Pusēm, kam jānotiek katru gadu. Par šā mehānisma elementiem lemj Specializētā zvejniecības komiteja. Puses apsver iespēju ar šā mehānisma starpniecību par tirgus vērtību darīt pieejamas zvejas iespējas attiecībā uz krājumiem, no kuriem zvejo vai saskaņā ar prognozēm zvejos nepietiekamā apmērā.
 FISH.7. pants. Provizoriskas KPN
 1.Ja Puses līdz 10. decembrim nav vienojušās par FISH.1. pielikumā vai FISH.2.A vai B pielikumā uzskaitīta krājuma KPN, tās nekavējoties atsāk apspriešanos ar pastāvīgu mērķi vienoties par KPN. Puses sazinās bieži, lai izsmeltu visas iespējas panākt vienošanos pēc iespējas īsākā laikā.
 2.Ja vienošanās par kāda FISH.1. pielikumā vai FISH.2.A un B pielikumā uzskaitīta krājuma KPN 20. decembrī joprojām nav panākta, katra Puse nosaka provizorisku KPN, kas atbilst ICES ieteiktajam apjomam un ir piemērojama no 1. janvāra.
 3.Atkāpjoties no 2. punkta, īpašo krājumu KPN nosaka saskaņā ar pamatnostādnēm, kas pieņemtas saskaņā ar 5. punktu.
 4.Šajā pantā “īpašie krājumi” ir:
 (a)krājumi, attiecībā uz kuriem ICES ieteikusi nulles apjoma KPN;
 (b)krājumi, kurus apzvejo jauktu sugu zvejniecībā, ja minētais krājums vai cits krājums, ko apzvejo tajā pašā zvejniecībā, ir jutīgs, vai
 (c)citi krājumi, kuriem Pušu ieskatā ir vajadzīga īpaša pieeja.
 5.Specializētā zvejniecības komiteja līdz 2021. gada 1. jūlijam pieņem pamatnostādnes par to, kā nosakāmas īpašo krājumu provizoriskās KPN.
 6.Katru gadu, kad saņemts ICES ieteikums par KPN, Puses prioritārā kārtā apspriežas par īpašajiem krājumiem un par to, kā katra Puse provizorisko KPN noteikšanā piemēro saskaņā ar 5. punktu noteiktās pamatnostādnes.
 7.Katra Puse nosaka savu daļu no katras provizoriskās KPN, un tā nepārsniedz tās daļu, kas noteikta atbilstošajā pielikumā.
 8.Provizoriskās KPN un daļas, kas minētas 2., 3. un 7. punktā, piemēro līdz brīdim, kad panākta vienošanās saskaņā ar 1. punktu.
 9.Katra Puse tūlīt paziņo otrai Pusei savu provizorisko KPN, kas noteikta saskaņā ar 2. un 3. punktu, un savu katras minētās KPN provizorisko daļu, kas noteikta saskaņā ar 7. punktu.
 FISH.8. pants. Piekļuve ūdeņiem
 1.Ja vienošanās par KPN ir panākta, katra Puse piešķir otras Puses kuģiem piekļuvi, kas ļauj konkrētajā gadā zvejot tās ūdeņos attiecīgajos ICES apakšapgabalos. Piekļuvi piešķir tādā apmērā un ar tādiem nosacījumiem, kas noteikti minētajās ikgadējās apspriešanās.
 2.Ikgadējās apspriešanās Puses var vienoties par tālākiem īpašiem piekļuves nosacījumiem, kas attiecas uz:
 (a)zvejas iespējām, par kurām panākta vienošanās;
 (b)visām daudzgadu stratēģijām, kas attiecībā uz ārpuskvotas krājumiem izstrādātas saskaņā ar FISH.16. panta [Specializētā zvejniecības komiteja] 1. punkta c) apakšpunktu, un
 (c)visiem tehniskajiem un saglabāšanas pasākumiem, par kuriem Puses vienojušās, neskarot FISH.4. pantu [Zvejniecības pārvaldība].
 3.Ikgadējās apspriešanās, tai skaitā apspriešanās par šā panta 1. punktā minēto piekļuves apjomu un nosacījumiem, Puses risina godprātīgi un ar mērķi nodrošināt abpusēji pieņemamu līdzsvaru starp abu Pušu interesēm.
 4.Konkrētāk, apspriešanos rezultātā katrai Pusei parasti būtu jāpiešķir:
 (a)piekļuve, kas savstarpēji ļauj zvejot FISH.1. pielikumā un FISH.2.A, B un F pielikumā uzskaitītajos krājumos otras Puses EEZ (vai, ja piekļuve piešķirta saskaņā ar c) apakšpunktu, minētajā apakšpunktā minētajās EEZ un rajonos) apjomā, kurš ir pamatoti samērīgs ar Pušu attiecīgajām daļām no KPN;
 (b)piekļuve, kas savstarpēji ļauj zvejot ārpuskvotas krājumos otras Puses EEZ (vai, ja piekļuve piešķirta saskaņā ar c) apakšpunktu, minētajā apakšpunktā minētajās EEZ un rajonos) apjomā, kurš ir vismaz vienāds ar tonnās izteiktu vidējo apjomu, kādu attiecīgā Puse otras Puses ūdeņos nozvejojusi 2012.–2016. gada periodā, un
 (c)piekļuve Pušu ūdeņiem, kas atrodas sešu līdz divpadsmit jūras jūdžu attālumā no bāzes līnijas ICES 4.c un 7.d–g rajonā, nosacījumiem atbilstošiem kuģiem tādā apmērā, kādā piekļuve minētajiem ūdeņiem Savienības zvejas kuģiem un Apvienotās Karalistes zvejas kuģiem bija 2020. gada 31. decembrī.
 Šā punkta c) apakšpunktā “nosacījumiem atbilstošs kuģis” ir Puses kuģis, kas iepriekšējā teikumā minētajā zonā zvejojis četros gados 2012.–2016. gada periodā, vai šāda kuģa tiešs aizstājējkuģis.
 Ikgadējās apspriešanās, kas minētas c) apakšpunktā, var aplūkot tādus jautājumus kā atbilstošas finansiālas saistības un kvotu nodošana starp Pusēm.
 5.Kamēr tiek piemērota provizoriska KPN un vienošanās par KPN nav panākta, Puses piešķir šādu provizorisku piekļuvi, kas ļauj zvejot attiecīgajos ICES apakšapgabalos:
 (a)attiecībā uz FISH.1. pielikumā uzskaitītajiem krājumiem un ārpuskvotas krājumiem – no 1. janvāra līdz 31. martam 4. punkta a) un b) apakšpunktā paredzētajā apjomā;
 (b)attiecībā uz FISH.2. pielikumā uzskaitītiem krājumiem – no 1. janvāra līdz 14. februārim 4. punkta a) apakšpunktā paredzētajā apjomā, un
 (c)attiecībā uz piekļuvi, kas ļauj zvejot sešu līdz divpadsmit jūras jūdžu zonā, – piekļuvi saskaņā ar 4. punkta c) apakšpunktu no 1. janvāra līdz 31. janvārim tādā apjomā, kas vienāds ar tonnās izteiktu vidējo apjomu, kas minētajā zonā nozvejots iepriekšējos 3 mēnešos.
 Šāda piekļuve katram attiecīgajam krājumam, kas minēts a) un b) apakšpunktā, ir proporcionāla vidējai procentuālajai daļai no Puses daļas no ikgadējās KPN, kādu attiecīgās Puses kuģi nozvejojuši otras Puses ūdeņos attiecīgajos ICES apakšapgabalos tajā pašā periodā iepriekšējo trīs kalendārajos gados. To pašu mutatis mutandis piemēro piekļuvei, kas ļauj zvejot ārpuskvotas krājumos.
 Attiecībā uz šā punkta c) apakšpunktā minēto situāciju līdz 15. janvārim, attiecībā uz FISH.2. pielikumā uzskaitītajiem krājumiem līdz 31. janvārim un attiecībā uz visiem citiem krājumiem līdz 15. martam katra Puse paziņo otrai Pusei ūdeņiem dotās piekļuves apjoma un nosacījumu izmaiņas, kas attiecībā uz c) apakšpunktā minēto situāciju būs piemērojamas no 1. februāra, attiecībā uz FISH.2. pielikumā uzskaitītajiem krājumiem – no 15. februāra un attiecībā uz visiem citiem krājumiem attiecīgajos ICES apakšapgabalos – no 1. aprīļa.
 6.Neskarot FISH.7. panta [Provizoriskas KPN] 1. un 8. punktu, pēc viena mēneša attiecībā uz 5. punkta c) apakšpunktā minēto situāciju, pēc pusotra mēneša attiecībā uz FISH.2. pielikumā uzskaitītajiem krājumiem un pēc trim mēnešiem attiecībā uz visiem citiem krājumiem Puses cenšas vienoties par tālāku provizoriskās piekļuves kārtību atbilstošā ģeogrāfiskajā līmenī ar mērķi panākt, lai zvejas darbību pārtraukumi būtu pēc iespējas minimāli.
 7.Kad Puse piešķir piekļuvi saskaņā ar 1. punktu, tā var ņemt vērā individuālu kuģu vai kuģu grupu atbilstību piemērojamajiem noteikumiem tās ūdeņos iepriekšējā gadā un pasākumus, ko otra Puse iepriekšējā gadā veikusi, ievērojot FISH.5. panta [Atļaujas, atbilstība un izpildes panākšana] 2. punktu.
 8.Šo pantu piemēro, ņemot vērā FISH.4. pielikumu [Protokols par piekļuvi ūdeņiem].
 FISH.9. pants. Kompensējoši pasākumi, kas veicami piekļuves atsaukšanas vai samazināšanas gadījumā
 1.
 Pēc Puses (“uzņēmēja Puse”) paziņojuma, kas sniegts saskaņā ar FISH.8. panta [Piekļuve ūdeņiem] 5. punktu, otra Puse (“zvejotāja Puse”) drīkst veikt kompensējošus pasākumus, kas ir samērīgi ar ekonomisko un sociālo ietekmi, ko radījušas ūdeņiem dotās piekļuves apjoma un nosacījumu izmaiņas. Šādu ietekmi mēra, pamatojoties uz uzticamiem pierādījumiem, nevis tikai uz pieņēmumiem vai maz ticamām iespējām. Dodot priekšroku tādiem kompensējošiem pasākumiem, kas šā nolīguma darbību traucētu vismazāk, zvejotāja Puse drīkst pilnībā vai daļēji apturēt piekļuvi saviem ūdeņiem un preferenciāla tarifa režīmu, kas zvejniecības produktiem piešķirts saskaņā ar GOODS.5. pantu [Muitas nodokļu aizliegums].
 2. Kompensējošs pasākums, kas minēts 1. punktā, var stāties spēkā ne agrāk kā septiņas dienas pēc tam, kas zvejotāja Puse ir nosūtījusi uzņēmējai Pusei paziņojumu par plānoto apturēšanu saskaņā ar 1. punktu, bet nekādā gadījumā ne agrāk kā 1. februārī attiecībā uz FISH.8. panta [Piekļuve ūdeņiem] 5. punkta c) apakšpunktā minēto situāciju, 15. februārī attiecībā uz FISH.2. pielikumā uzskaitītajiem krājumiem un 1. aprīlī attiecībā uz citiem krājumiem. Puses apspriežas specializētajā komitejā, lai panāktu savstarpēji pieņemamu risinājumu. Minētajā paziņojumā norāda:
 (a)datumu, no kura zvejotāja Puse plāno apturēšanu, un
 (b)saistības, kuru izpilde jāaptur, un plānotās apturēšanas līmeni.
 3. Pēc tam, kad kompensējošie pasākumi ir paziņoti saskaņā ar 2. punktu, uzņēmēja Puse var prasīt izveidot šķīrējtiesu atbilstīgi sestās daļas I sadaļas [Strīdu izšķiršana] INST.14. pantam [Šķīrējtiesas procedūra], iepriekš neizmantojot apspriešanos saskaņā ar INST.13. pantu [Apspriešanās]. Šķīrējtiesa var vienīgi pārskatīt kompensējošo pasākumu atbilstību 1. punktam. Šķīrējtiesa jautājumu uzskata par steidzamu sestās daļas I sadaļas [Strīdu izšķiršana] INST.19. panta [Steidzama tiesvedība] nolūkā.
 4. Kad 1. punktā minēto kompensējošo pasākumu veikšanas nosacījumi vairs nav izpildīti, šādus pasākumus tūlīt atsauc.
 5.
 Ja 3. punkta minētajā procedūrā izdarīts konstatējums pret zvejotāju Pusi, uzņēmēja Puse var lūgt šķīrējtiesai 30 dienu laikā pēc tās nolēmuma noteikt līmeni, kādā apturama šajā nolīgumā paredzēto saistību izpilde un kas nepārsniedz līmeni, kurš līdzvērtīgs kompensējošo pasākumu piemērošanas izraisītajam zudumam vai samazinājumam, ja tā uzskata, ka kompensējošo pasākumu neatbilstība 1. punktam ir būtiska. Lūgumā ierosina izpildes apturēšanas līmeni, kas ir saskaņā ar 1. punktā noteiktajiem principiem un visiem attiecīgajiem principiem, kas izklāstīti INST.34.C pantā [Saistību apturēšana LPFS.3.12. panta 12. punkta, FISH.9. panta 5. punkta un FISH.14. panta 7. punkta nolūkā]. Šajā nolīgumā paredzēto saistību apturēšanu līmenī, kas ir saskaņā ar šķīrējtiesas noteikto apturēšanas līmeni, uzņēmēja Puse drīkst piemērot ne drīzāk kā 15 dienas pēc šāda nolēmuma.
 6. PTO nolīgumu vai jebkādu citu starptautisku nolīgumu Puse neizmanto par pamatojumu, lai liegtu otrai Pusei apturēt saistību izpildi saskaņā ar šo pantu.
 FISH.10. pants. Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem
 1.
 Atkāpjoties no FISH.8. panta [Piekļuve ūdeņiem] 1. un 3.–7. punkta, FISH.9. panta [Kompensējoši pasākumi, kas veicami piekļuves atsaukšanas vai samazināšanas gadījumā] un FISH.4. pielikuma [Protokols par piekļuvi ūdeņiem], katra Puse piešķir otras Puses kuģiem piekļuvi, kas ļauj zvejot tās ūdeņos un atspoguļo to zvejas darbību faktisko apmēru un raksturu, par kādām tā var pierādīt, ka nosacījumiem atbilstoši otras Puses kuģi tās veikuši ūdeņos periodā, kas sākas 2017. gada 1. februārī un beidzas 2020. gada 31. janvārī, un saskaņā ar jebkādu līgumā noteiktu kārtību, kas pastāvēja 2020. gada 31. janvārī.
 2.
 Šajā pantā un tiktāl, cik uz šajā pantā noteikto piekļuves kārtību attiecas citi šā temata panti:
 (a)“nosacījumiem atbilstošs kuģis” attiecībā uz zvejas darbību, ko veic Gērnsijas Teritoriālajai Vienībai, Džērsijas Teritoriālajai Vienībai, Menas Salai vai dalībvalstij piegulošos ūdeņos, ir ikviens kuģis, kas attiecīgajai teritorijai vai attiecīgajai dalībvalstij piegulošajā teritoriālajā jūrā jebkurā no trim 12 mēnešu periodiem, kas beidzas 31. janvārī, laikposmā no 2017. gada 1. februāra līdz 2020. gada 31. janvārim ir zvejojis vairāk nekā 10 dienas;
 (b)(Puses) “kuģis” attiecībā uz Apvienoto Karalisti ir zvejas kuģis, kas peld ar Apvienotās Karalistes karogu, ir reģistrēts Gērnsijas Teritoriālajā Vienībā, Džērsijas Teritoriālajā Vienībā vai Menas Salā un kam ir Apvienotās Karalistes zivsaimniecības pārvaldes izdota licence;
 (c)(Puses) “ūdeņi”:
 (I)attiecībā uz Savienību – dalībvalstij piegulošā teritoriālā jūra, un
 (II)attiecībā uz Apvienoto Karalisti – Gērnsijas Teritoriālajai Vienībai, Džērsijas Teritoriālajai Vienībai un Menas Salai piegulošā teritoriālā jūra.
 3.
 Pēc jebkuras Puses pieprasījuma Partnerības padome 90 dienu laikā pēc šā nolīguma stāšanās spēkā lemj par to, ka 30 dienas pēc šāda lēmuma šo pantu, FISH.11. pantu [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkādus citus šā temata noteikumus, ciktāl tie attiecas uz minētajos pantos paredzēto kārtību, kā arī OTH.9. panta [Ģeogrāfiskā piemērošana] 3.–5. punktu pārstāj piemērot attiecībā uz vienu vai vairākām no šādām teritorijām: Gērnsijas Teritoriālā Vienība, Džērsijas Teritoriālā Vienība un Menas Sala.
 4.
 Partnerības padome var nolemt grozīt šo pantu, FISH.11. pantu [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkādus citus šā temata noteikumus, ciktāl tie attiecas uz minētajos pantos paredzēto kārtību.
 FISH.11. pants. Paziņošanas termiņi, kas saistīti ar zvejniecības produktu importēšanu un tiešu izkraušanu
 1.Zvejniecības produktiem, ko kuģi, kas peld ar Apvienotās Karalistes karogu un ir reģistrēti Gērnsijas Teritoriālajā Vienībā vai Džērsijas Teritoriālajā Vienībā, nozvejojuši minētajām teritorijām piegulošajā teritoriālajā jūrā vai kādai dalībvalstij piegulošajā teritoriālajā jūrā, piemēro šādus paziņošanas termiņus:
 (a)iepriekšēju paziņojumu sniedz trīs līdz piecas stundas pirms svaigu zvejniecības produktu izkraušanas Savienības teritorijā;
 (b)iepriekšēju paziņojumu par validētu nozvejas sertifikātu, kas vajadzīgs zvejniecības produktu sūtījumu tiešai pārvietošanai pa jūru, sniedz vienu līdz trīs stundas pirms aplēstā ierašanās laika vietā, kurā notiek ievešana Savienības teritorijā.
 2.Tikai šajā pantā “zvejniecības produkti” ir visu sugu jūras zivis, gliemji un vēžveidīgie.
 FISH.12. pants. Pārvaldības apgabalu salāgošana
 1.
 Puses līdz 2021. gada 1. jūlijam lūdz ICES sniegt ieteikumu par pārvaldības apgabalu salāgošanu ar novērtēšanas vienībām, ko ICES izmanto attiecībā uz krājumiem, kuri FISH.1. pielikumā apzīmēti ar zvaigznīti.
 2.
 Sešos mēnešos no 1. punktā minētā ieteikuma saņemšanas Puses kopīgi izskata minēto ieteikumu un kopīgi apsver attiecīgo krājumu pārvaldības apgabalu korekcijas, lai vienotos par izrietošajām izmaiņām, kas jāizdara FISH.1. pielikumā iekļautajā krājumu un daļu sarakstā.
 FISH.13. pants. Dažu citu krājumu KPN daļas
 1.Pušu attiecīgās dažu citu krājumu KPN daļas ir noteiktas FISH.2. pielikumā.
 2.Katra Puse paziņo visām attiecīgajām valstīm un starptautiskajām organizācijām savas daļas, kas atbilst FISH.2.A–D pielikumā noteiktajai sadales kārtībai.
 3.Visas secīgas izmaiņas minētajās daļās FISH.2.C un D pielikumā ir jautājums, ko izskata attiecīgajos daudzpusīgajos forumos.
 4.Neskarot Partnerības padomes pilnvaras, kas noteiktas FISH.16. panta [Specializētā zvejniecības komiteja] 3. punktā, visas secīgas izmaiņas FISH.2.A un B pielikumā noteiktajās daļās pēc 2026. gada 30. jūnija ir jautājums, ko izskata attiecīgajos daudzpusīgajos forumos.
 5.Abas Puses attiecīgo FISH.2.A–D pielikumā minēto krājumu pārvaldībai pieiet saskaņā ar mērķiem un principiem, kas noteikti FISH.2. pantā [Mērķi un principi].
 Ceturtā nodaļa. Pārvaldības kārtība
 FISH.14. pants. Korektīvie pasākumi un strīdu izšķiršana
 1.Sakarā ar vienas Puses (“atbildētāja Puse”) iespējamo neatbilstību šim tematam (kas nav saistīta ar iespējamām neatbilstībām, uz kurām attiecas 2. punkts) otra Puse (“prasītāja Puse”) pēc paziņošanas atbildētājai Pusei drīkst:
 (a)pilnībā vai daļēji apturēt piekļuvi saviem ūdeņiem un preferenciāla tarifa režīmu, kas saskaņā ar GOODS.5. pantu [Muitas nodokļu aizliegums] piešķirts zvejniecības produktiem, un
 (b)ja tā uzskata, ka a) apakšpunktā minētā apturēšana nav samērīga ar iespējamās neatbilstības radīto ekonomisko un sociālo ietekmi, – pilnībā vai daļēji apturēt preferenciāla tarifa režīmu, kas saskaņā ar GOODS.5. pantu [Muitas nodokļu aizliegums] piešķirts citām precēm, un
 (c)ja tā uzskata, ka a) un b) apakšpunktā minētā apturēšana nav samērīga ar iespējamās neatbilstības radīto ekonomisko un sociālo ietekmi, – pilnībā vai daļēji apturēt to saistību izpildi, kas noteiktas otrās daļas [Ekonomiskā partnerība] pirmajā tematā [Tirdzniecība], izņemot XI sadaļu [Vienlīdzīgi apstākļi atvērtai un godīgai konkurencei un ilgtspējīgai attīstībai]. Ja pirmā temata [Tirdzniecība] piemērošana ir apturēta pilnībā, aptur arī trešā temata [Autotransports] piemērošanu.
 2.Sakarā ar Puses (“atbildētāja Puse”) iespējamu neatbilstību FISH.10. pantam [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pantam [Paziņošanas termiņi, kas saistīti ar zvejniecības produktu importēšanu un tiešu izkraušanu] vai kādiem citiem šā temata noteikumiem, ciktāl tie ir saistīti ar minētajos pantos paredzēto kārtību, otra Puse (“prasītāja Puse”) pēc paziņošanas atbildētājai Pusei:
 (a)drīkst pilnībā vai daļēji apturēt piekļuvi saviem ūdeņiem tādā nozīmē, kā noteikts FISH.10. pantā [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem];
 (b)ja tā uzskata, ka a) apakšpunktā minētā apturēšana nav samērīga ar iespējamās neatbilstības radīto ekonomisko un sociālo ietekmi, tā drīkst pilnībā vai daļēji apturēt preferenciāla tarifa režīmu, kas saskaņā ar GOODS.5. pantu [Muitas nodokļu aizliegums] piešķirts zvejniecības produktiem;
 (c)ja tā uzskata, ka a) un b) apakšpunktā minētā apturēšana nav samērīga ar iespējamās neatbilstības radīto ekonomisko un sociālo ietekmi, – pilnībā vai daļēji apturēt preferenciāla tarifa režīmu, kas saskaņā ar GOODS.5. pantu [Muitas nodokļu aizliegums] piešķirts citām precēm, un
 atkāpjoties no 1. punkta, korektīvos pasākumus, kuri ietekmē kārtību, kas noteikta saskaņā ar FISH.10. pantu [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pantu [Paziņošanas termiņi, kas saistīti ar zvejniecības produktu importēšanu un tiešu izkraušanu] vai kādiem citiem šā temata noteikumiem, ciktāl tie ir saistīti ar minētajos pantos paredzēto kārtību, var neveikt sakarā ar Puses iespējamu neatbilstību šā temata noteikumiem, kas ar minēto kārtību nav saistīti.
 3.
 Pasākumi, kas minēti 1. un 2. punktā, ir proporcionāli atbildētājas Puses iespējamajai neatbilstībai un tās radītajai ekonomiskajai un sociālajai ietekmei.
 4.
 Pasākums, kas minēts 1. un 2. punktā, var stāties spēkā ne agrāk kā septiņas kalendārās dienas pēc tam, kad prasītāja Puse ir sniegusi atbildētājai Pusei paziņojumu par ierosināto apturēšanu. Puses apspriežas Specializētajā zvejniecības komitejā, lai panāktu savstarpēji pieņemamu risinājumu. Minētajā paziņojumā norāda:
 (a)veidu, ko prasītāja Puse uzskata par veidu, kādā atbildētāja Puse nav panākusi atbilstību;
 (b)datumu, no kura prasītāja Puse plāno apturēšanu, un
 (c)paredzētās apturēšanas līmeni.
 5. Prasītājai Pusei 14 dienu laikā pēc 4. punktā minētā paziņojuma jāceļ prasība par atbildētājas Puses iespējamo neatbilstību šim tematam, kas minēta 1. un 2. punktā, un jāprasa izveidot šķīrējtiesu saskaņā ar sestās daļas I sadaļas [Strīdu izšķiršana] INST.14. pantu [Šķīrējtiesas procedūra]. Šķīrējtiesā saskaņā ar šo pantu vēršas bez iepriekšējas apspriešanās saskaņā ar INST.13. pantu [Apspriešanās]. Šķīrējtiesa jautājumu uzskata par steidzamu sestās daļas I sadaļas [Strīdu izšķiršana] INST.19. panta [Steidzama tiesvedība] nolūkā.
 6.
 Apturēšanu pārstāj piemērot, kad:
 (a)prasītāja Puse ir pārliecinājusies, ka atbildētāja Puse pilda savas attiecīgās saistības, kas paredzētas šajā tematā, vai
 (b)šķīrējtiesa ir nolēmusi, ka atbildētāja Puse ir izpildījusi savas attiecīgās saistības, kas paredzētas šajā tematā.
 7.
 Pēc 5. punktā minētajā procedūrā izdarīta konstatējuma pret prasītāju Pusi atbildētāja Puse var lūgt šķīrējtiesai 30 dienu laikā pēc tās nolēmuma noteikt līmeni, kādā apturama šajā nolīgumā paredzēto saistību izpilde un kas nepārsniedz līmeni, kurš līdzvērtīgs kompensējošo pasākumu piemērošanas izraisītajam zudumam vai samazinājumam, ja tā uzskata, ka kompensējošo pasākumu neatbilstība 1. vai 2. punktam ir būtiska. Lūgumā ierosina izpildes apturēšanas līmeni, kas ir saskaņā ar 1. vai 2. punktā noteiktajiem principiem un visiem attiecīgajiem principiem, kas izklāstīti INST.34.C pantā [Saistību apturēšana OTHS.3.12. panta 12. punkta, FISH.9. panta 5. punkta un FISH.14. panta 7. punkta nolūkā]. Šajā nolīgumā paredzēto saistību izpildes apturēšanu līmenī, kas ir saskaņā ar šķīrējtiesas noteikto apturēšanas līmeni, atbildētāja Puse drīkst piemērot ne drīzāk kā 15 dienas pēc šāda nolēmuma.
 8.
 PTO nolīgumu vai jebkādu citu starptautisku nolīgumu Puse neizmanto par pamatojumu, lai liegtu otrai Pusei apturēt saistību izpildi saskaņā ar šo pantu.
 FISH.15. pants. Datu kopīgošana
 Šā temata īstenošanai vajadzīgo informāciju Puses kopīgo saskaņā ar katras Puses tiesību aktiem.
 FISH.16. pants. Specializētā zvejniecības komiteja
 1.Specializētā zvejniecības komiteja jo īpaši var:
 (a)nodrošināt forumu diskusijām un sadarbībai, kas saistīta ar ilgtspējīgu zvejniecības pārvaldību;
 (b)apsvērt iespēju izstrādāt daudzgadu saglabāšanas un pārvaldības stratēģijas, kas kalpo par pamatu KPN un citu pārvaldības pasākumu noteikšanai;
 (c)izstrādāt ārpuskvotas krājumu saglabāšanas un pārvaldības daudzgadu stratēģijas, kas minētas FISH.8. panta [Piekļuve ūdeņiem] 2. punkta b) apakšpunktā;
 (d)apsvērt zvejniecības pārvaldības un saglabāšanas pasākumus, tai skaitā ārkārtas pasākumus un zvejas selektivitātes nodrošināšanas pasākumus;
 (e)apsvērt pieejas datu vākšanai zinātnes un zvejniecības pārvaldības nolūkos, šādu datu kopīgošanai (kas ietver uzraudzībai, kontrolei un atbilstības panākšanai relevantu informāciju) un apspriedēm ar zinātniskajām struktūrām par labāko pieejamo zinātnisko ieteikumu;
 (f)apsvērt pasākumus, ar ko panāk atbilstību piemērojamajiem noteikumiem, tai skaitā kopīgas kontroles, uzraudzības un pārraudzības programmas un datu apmaiņu, kas atvieglo zvejas iespēju izmantojuma uzraudzību, kontroli un izpildi;
 (g)izstrādāt pamatnostādnes par FISH.7. panta [Provizoriskas KPN] 5. punktā minēto KPN noteikšanu;
 (h)veikt ikgadējo apspriešanos sagatavošanas darbus;
 (i)izskatīt jautājumus, kas saistīti ar izkraušanas ostu apstiprināšanu, tai skaitā iespējām atvieglot savlaicīgus Pušu paziņojumus par šādiem apstiprinājumiem un par visām izmaiņām minētajos apstiprinājumos;
 (j)noteikt termiņus, kādā paziņojami FISH.4. panta [Zvejniecības pārvaldība] 3. punktā minētie pasākumi un nosūtāmi FISH.5. panta [Atļaujas, atbilstība un izpildes panākšana] 1. punktā minētie kuģu saraksti un FISH.6. panta [Zvejas iespējas] 7. punktā minētais paziņojums;
 (k)nodrošināt forumu apspriedēm, kas noteiktas FISH.9. panta [Kompensējoši pasākumi] 2. punktā un FISH.14. panta [Korektīvie pasākumi] 4. punktā;
 (l)izstrādāt pamatnostādnes, kas atvieglo FISH.8. panta [Piekļuve ūdeņiem] praktisko piemērošanu;
 (m)izstrādāt mehānismu par zvejas iespēju brīvprātīgu nodošanu starp Pusēm gada laikā, kas minēts FISH.6. panta [Zvejas iespējas] 8. punktā, un
 (n)apsvērt FISH.10. panta [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem] un FISH.11. panta [Paziņošanas termiņi, kas saistīti ar zvejniecības produktu importēšanu un tiešu izkraušanu] piemērošanu un īstenošanu.
 2.
 Specializētā zvejniecības komiteja var pieņemt pasākumus, tai skaitā lēmumus un ieteikumus:
 (a)par jautājumiem, par kuriem Puses vienojušās pēc apspriešanās saskaņā ar FISH.6. pantu [Zvejas iespējas];
 (b)saistībā ar jebkuru no šā panta 1. punkta b), c), d), e), f), g), i), j), l), m) un n) apakšpunktā minētajiem jautājumiem;
 (c)grozīt jau esošo starptautisko saistību sarakstu, kas minēts FISH.4. panta [Zvejniecības pārvaldība] 2. punktā,
 (d)saistībā ar jebkuru citu sadarbības aspektu ilgtspējīgas zvejniecības pārvaldības jomā saskaņā ar šo tematu, un
 (e)par pārskatīšanas nosacījumiem saskaņā ar FISH.18. pantu [Pārskatīšana].
 3.
 Partnerības padome ir pilnvarota grozīt FISH.1., FISH.2. un FISH.3. pielikumu.
 FISH.17. pants. Izbeigšana
 1.Neskarot FINPROV.8. pantu [Nolīguma izbeigšana] vai OTH.10. pantu [Otrās daļas izbeigšana], katra Puse var jebkurā laikā izbeigt šā temata piemērošanu, ar diplomātisko kanālu starpniecību iesniedzot rakstisku paziņojumu. Tādā gadījumā pirmais temats [Tirdzniecība], otrais temats [Aviācija], trešais temats [Autotransports] un šis temats [Zvejniecība] pārstāj būt spēkā pirmajā dienā devītajā mēnesī pēc paziņošanas datuma.
 2. Ja šā temata piemērošana tiek izbeigta, ievērojot 1. punktu, FINPROV.8. pantu [Nolīguma izbeigšana] vai OTH.10. pantu [Otrās daļas izbeigšana], saistības, ko Puses saskaņā ar šo tematu uzņēmušās attiecībā uz kārtējo gadu laikā, kad temats pārstāj būt spēkā, turpina piemērot līdz gada beigām.
 3.
 Neatkarīgi no 1. punkta otrais temats [Aviācija] var palikt spēkā, ja Puses vienojas integrēt XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] attiecīgās daļas.
 4.
 Atkāpjoties no 1.–3. punkta un neskarot FINPROV.8. pantu [Nolīguma izbeigšana] vai OTH.10. pantu [Otrās daļas izbeigšana]:
 a) ja vien Puses nav vienojušās citādi, FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkādi citi šā temata noteikumi, ciktāl tie ir saistīti ar minētajos pantos paredzēto kārtību, paliek spēkā līdz:
 (I)dienai, kad kāda no Pusēm izbeidz to piemērošanu, otrai Pusei par izbeigšanu rakstiski paziņojot trīs gadus iepriekš, vai
 (II)dienai, kurā pārstāj būt spēkā OTH.9. panta [Ģeogrāfiskā piemērošana] 3.–5. punkts, ja tas notiek agrāk;
 b)
 šā panta 4. punkta a) apakšpunkta i) punkta nolūkā paziņojumu par izbeigšanu var sniegt attiecībā uz vienu vai vairākām no šādām teritorijām: Gērnsijas Teritoriālā Vienība, Džērsijas Teritoriālā Vienība un Menas Sala, bet FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkādi citi šā temata noteikumi, ciktāl tie ir saistīti ar minētajos pantos paredzēto kārtību, paliek spēkā attiecībā uz teritorijām, attiecībā uz kurām paziņojums par izbeigšanu nav iesniegts; un
 (c)šā panta 4. punkta a) apakšpunkta ii) punkta nolūkā, ja šā nolīguma OTH.9. panta [Ģeogrāfiskā piemērošana] 3.–5. punkts pārstāj būt spēkā attiecībā uz vienu vai vairākām (bet ne visām) no šādām teritorijām: Gērnsijas Teritoriālā Vienība, Džērsijas Teritoriālā Vienība un Menas Sala, tad FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkādi citi šā temata noteikumi, ciktāl tie ir saistīti ar minētajos pantos paredzēto kārtību, paliek spēkā attiecībā uz teritorijām, attiecībā uz kurām paliek spēkā šā nolīguma OTH.9. panta [Ģeogrāfiskā piemērošana] 3.–5. punkts.
 FISH.18. pants. Pārskatīšanas klauzula
 1.Četrus gadus pēc tam, kad beidzies FISH.4. pielikuma [Protokols piekļuvi ūdeņiem] 1. pantā minētais pielāgošanās periods, Puses Partnerības padomē kopīgi pārskata šā temata īstenošanu, lai apsvērtu, vai kārtību, arī attiecībā uz piekļuvi ūdeņiem, var vēl vairāk kodificēt un pastiprināt.
 2.Šādu pārskatīšanu var atkārtot ik pēc četriem gadiem pēc pirmās pārskatīšanas pabeigšanas.
 3.Pārskatīšanas kārtību Puses nolemj iepriekš ar Specializētās zvejniecības komitejas starpniecību.
 4.Pārskatīšana jo īpaši dod iespēju attiecībā uz iepriekšējiem gadiem izvērtēt:
 (a)noteikumus par savstarpēju piekļuvi Pušu ūdeņiem saskaņā ar FISH.8. pantu [Piekļuve ūdeņiem];
 (b)FISH.1., 2. un 3. pielikumā noteiktās KPN daļas;
 (c)to zvejas iespēju skaitu un apmēru, kuru nodošana bijusi daļa no ikgadējām apspriešanām saskaņā ar FISH.6. panta [Zvejas iespējas] 4. punktu, un jebkādu nodošanu, kas notikusi saskaņā ar FISH.6. panta [Zvejas iespējas] 8. punktu;
 (d)ikgadējo KPN svārstības;
 (e)abu Pušu atbilstību šā temata noteikumiem un katras Puses kuģu atbilstību noteikumiem, kas minētajiem kuģiem piemērojami laikā, kad tie atrodas otras Puses ūdeņos;
 (f)saskaņā ar šo tematu notiekošās sadarbības veidu un apmēru un
 (g)jebkādus citus elementus, kurus Puses var iepriekš nolemt Specializētajā zvejniecības komitejā.
 FISH.19. pants. Saistība ar citiem nolīgumiem
 1.Ņemot vērā 2. punktu, šis temats neskar citas spēkā esošas vienošanās par zveju, ko vienas Puses jurisdikcijā esošajā teritorijā veic otras Puses kuģi.
 2.Šis temats izbeidz un aizstāj jebkādus esošus nolīgumus vai vienošanās attiecībā uz zveju, ko Savienības zvejas kuģi veic Gērnsijas Teritoriālajai Vienībai, Džērsijas Teritoriālajai Vienībai, Menas Salai piegulošos ūdeņos, un attiecībā uz zveju, ko Apvienotās Karalistes kuģi, kas reģistrēti Gērnsijas Teritoriālajā Vienībā, Džērsijas Teritoriālajā Vienībā vai Menas Salā, veic kādai dalībvalstij piegulošos ūdeņos. Tomēr tad, ja Partnerības padome saskaņā ar 10. panta [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem] 3. punktu ir pieņēmusi lēmumu, ka nolīgumu pārstāj piemērot attiecībā uz Gērnsijas Teritoriālo Vienību, Džērsijas Teritoriālo Vienību vai Menas Salu, attiecīgie nolīgumi vai vienošanās netiek izbeigtas un aizstātas attiecībā uz teritoriju vai teritorijām, par kurām šāds lēmums pieņemts.
 SESTAIS TEMATS CITI NOTEIKUMI
 OTH.1. pants. Definīcijas
 Ja vien nav norādīts citādi, šā nolīguma otrajā daļā, Protokolā par savstarpēju administratīvo palīdzību muitas lietās un Protokolā par administratīvo sadarbību un krāpšanas apkarošanu pievienotās vērtības nodokļa jomā un par savstarpējo palīdzību prasījumu piedziņā saistībā ar nodokļiem un nodevām piemēro šādas definīcijas:
 (a)“lauksaimniecības prece” ir Nolīguma par lauksaimniecību 1. pielikumā uzskaitīts produkts;
 (b)“muitas dienests” ir:
 (I)attiecībā uz Savienību – Eiropas Komisijas dienesti, kas atbildīgi par muitas jautājumiem, vai attiecīgā gadījumā muitas pārvaldes un citas iestādes, kuras dalībvalstīs ir pilnvarotas piemērot un izpildīt tiesību aktus muitas jomā, un
 (II)attiecībā uz Apvienoto Karalisti – Viņas Majestātes Ieņēmumu un muitas dienests (Her Majesty’s Revenue and Customs) un citas iestādes, kas ir atbildīgas par muitas jautājumiem.
 (c)“muitas nodoklis” ir jebkāds nodoklis vai jebkāda veida maksājums, ko uzliek precēm, tās importējot, vai saistībā ar preču importēšanu, taču tas neietver:
 (I)maksājumu, kas līdzvērtīgs iekšējam nodoklim, kuru uzliek saskaņā ar GOODS.4. pantu [Valsts režīms iekšējo nodokļu un regulējuma jomā];
 (II)attiecīgi antidempinga, īpašu aizsardzības pasākumu, kompensācijas vai aizsardzības maksājumu, ko piemēro saskaņā ar GATT 1994, Antidempinga nolīgumu, Nolīgumu par lauksaimniecību, Nolīgumu par subsīdijām un kompensācijas pasākumiem vai Nolīgumu par aizsardzības pasākumiem vai
 (III)maksas vai citus maksājumus, ko uzliek importam vai saistībā ar importu un kas nepārsniedz sniegto pakalpojumu aptuvenās izmaksas;
 (d)“CPC” ir Centrālā preču klasifikācija (Apvienoto Nāciju Organizācijas Statistikas biroja Starptautisko Ekonomikas un sociālo lietu komitejas statistikas dokumentu M sērija, Nr. 77, Ņujorka, 1991. gads);
 (e) “esošs” nozīmē spēkā esošs šā nolīguma spēkā stāšanās dienā;
 (f)“Puses preces” ir iekšzemes ražojumi GATT 1994 izpratnē un ietver minētās Puses noteiktas izcelsmes preces;
 (g)“Harmonizētā sistēma” jeb (“HS”) ir Preču aprakstīšanas un kodēšanas harmonizētā sistēma, ko izstrādājusi Pasaules Muitas organizācija, ieskaitot visas juridiskās piezīmes un grozījumus;
 (h)“pozīcija” ir pirmie četri cipari Harmonizētās sistēmas tarifa klasifikācijas numurā;
 (i)“juridiska persona” ir jebkurš tiesību subjekts, kas noteiktā kārtībā izveidots vai citādi organizēts saskaņā ar spēkā esošajiem tiesību aktiem peļņas gūšanai vai citā nolūkā un kas pieder privātai personai vai valstij, t. sk. jebkāda korporācija, fonds, pilnsabiedrība, kopuzņēmums, viena dalībnieka uzņēmums vai asociācija;
 (j)“pasākums” ir puses pasākums likuma, normas, noteikumu, procedūras, lēmuma, administratīva akta, prasības vai prakses vai kādā citā formā
 71
 ;
 (k)“Puses pasākumi” ir visi pasākumi, kurus pieņēmušas vai paturējušas spēkā:
 (I)centrālās, reģionālās vai vietējās valdības vai iestādes, un
 (II)nevalstiskas struktūras, kas īsteno centrālās, reģiona vai vietējās valdības vai iestāžu deleģētās pilnvaras;
 “Puses pasākumi” ietver pasākumus, ko pieņēmušas vai paturējušas spēkā i) un ii) apakšpunktā uzskaitītās struktūras, tieši vai netieši dodot norādījumus, vadot vai kontrolējot citu struktūru rīcību attiecībā uz minētajiem pasākumiem;
 (l)“Puses fiziska persona” ir
 72
 :
 (I)attiecībā uz Eiropas Savienību – dalībvalsts pilsonis saskaņā ar tās tiesību aktiem
 73
 ; un
 (II)attiecībā uz Apvienoto Karalisti – Lielbritānijas pilsonis;
 (m)“persona” ir fiziska vai juridiska persona;
 (n)“sanitārs vai fitosanitārs pasākums” ir ikviens SPS līguma A pielikuma 1. punktā minēts pasākums;
 (o)“trešā valsts” ir valsts vai teritorija ārpus šā nolīguma teritoriālās piemērošanas jomas;
 (p)“Vīnes Konvencija par starptautisko līgumu tiesībām” ir Vīnes Konvencija par starptautisko līgumu tiesībām, kas parakstīta Vīnē 1969. gada 23. maijā; un
 (q)“PTO” ir Pasaules Tirdzniecības organizācija.
 OTH.2. pants. PTO nolīgumi
 Šajā nolīgumā PTO nolīgumus sauc šādi:
 (a)“Nolīgums par lauksaimniecību” ir Nolīgums par lauksaimniecību, kas ietverts PTO līguma 1.A pielikumā;
 (b)“Antidempinga nolīgums” ir Nolīgums par 1994. gada Vispārējās vienošanās par tarifiem un tirdzniecību VI panta īstenošanu;
 (c)“GATS” ir Vispārējais līgums par pakalpojumu tirdzniecību, kas ietverts PTO līguma 1.B pielikumā;
 (d)“GATT 1994” ir 1994. gada Vispārējā vienošanās par tarifiem un tirdzniecību, kas ietverta PTO nolīguma 1.A pielikumā;
 (e)“GPA” ir Nolīguma par valsts iepirkumu, kas ietverts PTO līguma 4. pielikumā
 74
 ;
 (f)“Vienošanās par aizsardzības pasākumiem” ir Vienošanās par aizsardzības pasākumiem, kas ietverta PTO līguma 1.A pielikumā;
 (g)“SKP nolīgums” ir Nolīgums par subsīdijām un kompensācijas pasākumiem, kas ietverts PTO līguma 1.A pielikumā;
 (h)“SPS līgums” ir Līgums par sanitāro un fitosanitāro pasākumu piemērošanu, kas ietverts PTO līguma 1.A pielikumā;
 (i)“TBT nolīgums” ir Nolīgums par tehniskajiem šķēršļiem tirdzniecībā, kas ietverts PTO līguma 1. pielikumā;
 (j)“TRIPS līgums” ir Līgums par intelektuālā īpašuma tiesību komercaspektiem, kas ietverts PTO līguma 1.C pielikumā; un
 (k)“PTO līgums” ir 1994. gada 15. aprīlī parakstītais Marakešas Līgums par Pasaules tirdzniecības organizācijas izveidošanu.
 OTH.3. pants. Brīvās tirdzniecības zonas izveide
 Atbilstīgi GATT 1994 XXIV pantam un GATS V pantam Puses ar šo izveido brīvās tirdzniecības zonu.
 OTH.4. pants. Saistība ar PTO nolīgumu
 Puses apstiprina savas tiesības un pienākumus vienai pret otru atbilstoši PTO līgumam un citiem nolīgumiem, kuru puses tās ir.
 Neko šajā nolīgumā neinterpretē kā prasību Pusēm rīkoties neatbilstoši to saistībām saskaņā ar PTO līgumu.
 OTH.4.a pants. PTO judikatūra
 Interpretējot un piemērojot šīs daļas noteikumus, ņem vērā attiecīgās interpretācijas PTO ekspertu grupu un Apelācijas institūcijas ziņojumos, ko pieņēmusi PTO Domstarpību izšķiršanas padome, kā arī šķīrējtiesas nolēmumos saskaņā ar Vienošanos par strīdu izšķiršanu.
 OTH.5. pants. Pienākumu izpilde
 Katra Puse pieņem vispārējus vai īpašus pasākumus, kas vajadzīgi tās pienākumu izpildei saskaņā ar šo daļu, tai skaitā pasākumus, lai nodrošinātu, ka tās centrālā valdība, reģiona valdība vai vietējās valdības un iestādes, kā arī nevalstiskās struktūras, īstenojot tām deleģētās pilnvaras, ievēro šīs daļas noteikumus.
 OTH.7. pants. Atsauces uz tiesību aktiem un citiem nolīgumiem
 1.Ja vien nav norādīts citādi – ja šajā daļā ir atsauce uz Puses normatīvajiem aktiem, minētie normatīvie akti ietver to grozījumus.
 2.
 Ja vien nav norādīts citādi, atsauce uz starptautiskiem nolīgumiem vai to pilnīga vai daļēja iekļaušana šajā daļā ietver arī šo nolīgumu grozījumus vai tos aizstājošos nolīgumus, kas stājas spēkā attiecībā uz abām Pusēm šā nolīguma parakstīšanas dienā vai pēc tam. Ja šādu grozījumu vai aizstājošu nolīgumu rezultātā rodas jautājums par šīs daļas noteikumu īstenošanu vai piemērošanu, Puses pēc vienas Puses pieprasījuma var savstarpēji apspriesties nolūkā rast nepieciešamo abpusēji apmierinošo risinājumu šim jautājumam.
 OTH.8. pants. Partnerības padomes uzdevumi otrajā daļā
 Partnerības padome var:
 (a)pieņemt lēmumus grozīt:
 (I)Otrās daļas pirmā temata I sadaļas otro nodaļu [Izcelsmes noteikumi] un tās pielikumus saskaņā ar ORIG.31. pantu [Šīs nodaļas un tās pielikumu grozīšana];
 (II)pasākumus, kas izklāstīti TBT-[XX] un TBT-[ZZ] pielikumos, saskaņā ar TBT.9. panta 8. punktu [Sadarbība tirgus uzraudzības un nepārtikas preču nekaitīguma un atbilstības jomā];
 (III)A un B papildinājumus saskaņā ar TBT-5. pielikuma [VĪNA TIRDZNIECĪBA] 2. panta [Produktu definīcijas, vīndarības metodes un procesi] 3. punktu;
 (IV)C papildinājumu saskaņā ar TBT-5 pielikuma [VĪNA TIRDZNIECĪBA] 3. panta [Sertifikācijas prasības importam Pušu attiecīgajās teritorijās] 3. punktu;
 (V)A, B, C un D papildinājumus saskaņā ar TBT-4 pielikuma [BIOLOĢISKIE PRODUKTI] 1. pantu [Mērķis un darbības joma];
 (VI)1. līdz 3. papildinājumu saskaņā ar 1. pantu [Definīcijas] un 2. pantu [TBT-2. pielikuma [ZĀLES] piemērošanas joma attiecībā uz produktiem];
 (VII) Pielikumu par atzītiem uzņēmējiem, Protokolu par savstarpēju administratīvo palīdzību muitas lietās, Protokolu par krāpšanas apkarošanu pievienotās vērtības nodokļa jomā un par savstarpējo palīdzību prasījumu piedziņā saistībā ar nodokļiem un nodevām, un preču sarakstu, kas noteikts CUSTMS.16. panta [Pagaidu ievešana] 2. punktā, saskaņā ar CUSTMS.21. pantu [Grozījumi];
 (VIII)attiecīgo apakšiedaļu zem PPROC-1. PIELIKUMA B. iedaļas saskaņā ar PPROC.18. pantu [PPROC-1. PIELIKUMA B. iedaļas grozījumi];
 (IX)ENER-1. pielikumu [ENERĢIJAS PREČU, OGĻŪDEŅRAŽU UN IZEJVIELU SARAKSTI], ENER-2. pielikumu [ENERĢIJA UN VIDISKĀS SUBSĪDIJAS] un ENER-3. pielikumu [TREŠO PERSONU PIEKĻUVES NEPIEMĒROŠANA UN ĪPAŠUMTIESĪBU NODALĪŠANA INFRASTRUKTŪRAI] saskaņā ar ENER 31. pantu [Efektīva īstenošana un grozījumi];
 (X)3. nodaļas [Subsīdiju kontrole] LPFS.3.2. panta [Piemērošanas joma un izņēmumi] 4. punktu saskaņā ar šo punktu, LPFS.3.3. panta [Vispārējas tautsaimnieciskas nozīmes pakalpojumi] 2. punkta trešo teikumu saskaņā ar šā punkta ceturto teikumu, LPFS.3.3. panta [Vispārējas tautsaimnieciskas nozīmes pakalpojumi] 3. punktu saskaņā ar šo punktu, LPFS.3.5. pantu [Aizliegtas subsīdijas un subsīdijas, uz kurām attiecas nosacījumi] saskaņā ar minētā panta 1. punktu un LPFS.3.11. pantu [Atgūšana] saskaņā minētā panta 7. punktu;
 (XI)FISH.10. pantu [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem], FISH.11. pantu [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkuru citu noteikumu piektajā tematā [Zvejniecība] saskaņā ar FISH.10. panta [Piekļuve Gērnsijas Teritoriālās Vienības, Džērsijas Teritoriālās Vienības un Menas Salas ūdeņiem] 4. punktu;
 (XII)FISH.1, FISH.2 un FISH.3. pielikumus saskaņā ar FISH.16. panta [Specializētā zvejniecības komiteja] 3. punktu;
 (XIII)ikvienu citu noteikumu, protokolu, papildinājumu vai pielikumu, ja šā nolīguma otrajā daļā ir skaidri paredzēta iespēja pieņemt šādu lēmumu;
 (b)pieņemt lēmumus par šā nolīguma otrās daļas noteikumu interpretāciju.
 OTH.9. pants. Ģeogrāfiskā piemērošana
 1.
 Šā nolīguma noteikumus par tarifa režīmu precēm, tai skaitā izcelsmes noteikumus un šā režīma pagaidu apturēšanu, Savienības gadījumā piemēro arī tām Savienības muitas teritorijas zonām, kuras definētas 4. pantā Eiropas Parlamenta un Padomes Regulā (ES) Nr. 952/2013
 75
 , uz kurām neattiecas septītās daļas [Nobeiguma noteikumi] FINPROV.1.(a) pants [Teritoriālā piemērošana].
 2.
 Neskarot FINPROV.1. panta [Teritoriālā piemērošana] 2., 3 un 4. punktu Pušu tiesības un pienākumi atbilstoši šai daļai attiecas arī uz visām teritorijām ārpus katras Puses teritoriālajiem ūdeņiem, tostarp to jūras gultni un jūras grunti, attiecībā uz kurām minētajai Pusei ir suverēnas tiesības vai jurisdikcija saskaņā ar starptautisko tiesību normām, tostarp Apvienoto Nāciju Organizācijas Jūras tiesību konvenciju, kas parakstīta Montegobejā 1982. gada 10. decembrī, un Puses normatīvajiem aktiem, kuri atbilst starptautisko tiesību normām
 76
 .
 3.
 Ņemot vērā 4. punkta paredzētos izņēmumus, IV sadaļas [Preču tirdzniecība] 1. nodaļu [Valsts režīms un preču tirgus pieejamība], 2. nodaļu [Izcelsmes noteikumi] un 5. nodaļu [Muita un tirdzniecības atvieglošana] un minēto nodaļu protokolus un pielikumus attiecībā uz Apvienoto Karalisti piemēro arī teritorijām, kas minētas FINPROV.1. panta [Teritoriālā darbības joma] 2. punktā. Šim nolūkam teritorijas, kas minētas FINPROV.1. panta [Teritoriālā darbības joma] 2. punktā, uzskata par Apvienotās Karalistes muitas teritorijas daļu. FINPROV.1. panta [Teritoriālā darbības joma] 2. punktā minēto teritoriju muitas dienesti ir atbildīgi par šo nodaļu, kā arī šo nodaļu protokolu un pielikumu piemērošanu un īstenošanu to attiecīgajās teritorijās. Atsauces uz “muitas dienestu” minētajos noteikumos lasa attiecīgi. Tomēr pieprasījumus un paziņojumus, kas iesniegti saskaņā ar šīm nodaļām, kā arī šo nodaļu protokoliem un pielikumiem, pārvalda Apvienotās Karalistes muitas dienests.
 4.
 Otrās daļas pirmā temata I sadaļas [Preču tirdzniecība] 5. nodaļas [Muita un tirdzniecības atvieglošana] CUSTMS.9. pantu [Atzītie uzņēmēji], CUSTMS-1. PIELIKUMU [Atzītie uzņēmēji] un Protokolu par administratīvo sadarbību un krāpšanas apkarošanu pievienotās vērtības nodokļa jomā un par savstarpējo palīdzību prasījumu piedziņā saistībā ar nodokļiem un nodevām nepiemēro Džērsijas Teritoriālajai Vienībai un Gērnsijas Teritoriālajai Vienībai;
 5.
 Otrās daļas pirmā temata IV sadaļas [Preču tirdzniecība] 3. nodaļu [SFS] un 4. nodaļu [TBT], kā arī šo nodaļu pielikumus attiecībā uz Apvienoto Karalisti piemēro arī teritorijām, kas minētas FINPROV.1. panta [Teritoriālā darbības joma] 2. punktā. FINPROV.1. panta [Teritoriālā darbības joma] 2. punktā minēto teritoriju dienesti ir atbildīgi par šo nodaļu, kā arī šo nodaļu pielikumu piemērošanu un īstenošanu to attiecīgajās teritorijās un attiecīgās atsauces lasa attiecīgi. Tomēr pieprasījumus un paziņojumus, kas iesniegti saskaņā ar šīm nodaļām, kā arī šo nodaļu pielikumiem, pārvalda Apvienotās Karalistes dienesti.
 6.
 Neskarot FINPROV.8. pantu [Izbeigšana] un OTH.10. pantu [Otrās daļas izbeigšana], ja vien Puses nevienojas citādi, šā panta 3. līdz 5. punkts paliek spēkā līdz agrākajam no šādiem termiņiem:
 (a)trīs gadu termiņa izbeigšanās pēc rakstiska paziņojuma otrai Pusei par izbeigšanu; vai
 (b)diena, kad spēku zaudē FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības vai Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkurš cits piektā temata [Zvejniecība] noteikums, ciktāl tas attiecas uz minētajos pantos paredzēto režīmu.
 7.
 Šā panta 6. punkta a) apakšpunkta nolūkā paziņojumu par izbeigšanu var sniegt attiecībā uz vienu vai vairākām no šīm teritorijām: Gērnsijas Teritoriālā Vienība, Džērsijas Teritoriālā Vienība vai Menas Sala, un šā panta 3. līdz 5. punkts paliek spēkā attiecībā uz tām teritorijām, par kurām nav sniegts paziņojums par izbeigšanu.
 8.
 Panta 6. punkta b) apakšpunkta nolūkā, ja FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības vai Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkurš cits piektā temata [Zvejniecība] noteikums, ciktāl tas attiecas uz minētajos pantos paredzēto režīmu, zaudē spēku attiecībā uz vienu vai vairākām (bet ne visām) šādām teritorijām: Gērnsijas Teritoriālā Vienība, Džērsijas Teritoriālā Vienība vai Menas Sala, šā panta 3. līdz 5. punkts paliek spēkā attiecībā uz tām teritorijām, kurās spēkā paliek FISH.10. pants [Piekļuve Gērnsijas Teritoriālās Vienības, Džērsijas Teritoriālās Vienības vai Menas Salas ūdeņiem], FISH.11. pants [Paziņošanas termiņi, kas saistīti ar zvejniecības produktu importēšanu un tiešu izkraušanu] un jebkurš cits piektā temata [Zvejniecība] noteikums, ciktāl tas attiecas uz minētajos pantos paredzēto režīmu.
 OTH.10. pants. Otrās daļas izbeigšana
 Neskarot FINPROV.8. pantu [Izbeigšana], katra Puse var jebkurā laikā izbeigt šīs daļas piemērošanu, ar diplomātisko kanālu starpniecību iesniedzot rakstisku paziņojumu. Šādā gadījumā šī daļa zaudē spēku devītā mēneša pirmajā dienā pēc paziņošanas dienas. Ceturtā temata [Sociālā nodrošinājuma koordinācija un vīzas īstermiņa ceļojumiem] un Protokola par sociālā nodrošinājuma koordināciju piemērošanu neizbeidz saskaņā ar šo pantu.
 TREŠĀ DAĻA. TIESĪBAIZSARDZĪBAS IESTĀŽU UN TIESU IESTĀŽU SADARBĪBA KRIMINĀLLIETĀS
 I sadaļa. Vispārīgi noteikumi
 LAW.GEN.1. pants. Mērķis
 1.Šīs daļas mērķis ir nodrošināt tiesībaizsardzību un tiesu iestāžu sadarbību starp dalībvalstīm un Savienības iestādēm, struktūrām, birojiem un aģentūrām, no vienas puses, un Apvienoto Karalisti, no otras puses, saistībā ar noziedzīgu nodarījumu novēršanu, izmeklēšanu, atklāšanu un saukšanu pie atbildības par tiem un kriminālsodu izpildi, un nelikumīgi iegūtu līdzekļu legalizēšanas un terorisma finansēšanas novēršanu un apkarošanu.
 2.Šo daļu piemēro tikai tiesībaizsardzībai un tiesu iestāžu sadarbībai krimināllietās, kura notiek vienīgi starp Apvienoto Karalisti, no vienas puses, un Savienību un dalībvalstīm, no otras puses. To nepiemēro situācijām, kas rodas starp dalībvalstīm vai starp dalībvalstīm un Savienības iestādēm, struktūrām, birojiem un aģentūrām, kā arī to nepiemēro par valsts drošības aizsardzību atbildīgo iestāžu veiktām darbībām minētajā jomā.
 LAW.GEN.2. pants. Definīcijas
 Šajā Daļā piemēro šādas definīcijas.
 (a)“trešā valsts” ir valsts, kas neietilpst iepriekš minētajā valsts definīcijā;
 (b)“īpašas personas datu kategorijas” ir personas dati, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, ģenētiskie dati, biometriskie dati, kas apstrādāti fiziskas personas unikālai identifikācijai, veselības dati vai dati par fiziskas personas dzimumdzīvi vai seksuālo orientāciju;
 (c)“ģenētiskie dati” ir visi personas dati, kas attiecas uz fiziskas personas ģenētiskajām pazīmēm, kuras ir pārmantotas vai iegūtas, un kas, izrietot jo īpaši no attiecīgās fiziskās personas bioloģiskā parauga analīzes, sniedz unikālu informāciju par minētās fiziskās personas fizioloģiju vai veselību;
 (d)“biometriskie dati” ir personas dati pēc specifiskas tehniskas apstrādes, kuri attiecas uz fiziskas personas fiziskajām, fizioloģiskajām vai uzvedības pazīmēm, kas ļauj veikt vai apstiprina minētās fiziskās personas unikālu identifikāciju, piemēram, sejas attēli vai daktiloskopiskie dati;
 (e)“apstrāde” ir jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana;
 (f)“personas datu aizsardzības pārkāpums” ir drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem;
 (g)“kartotēka” ir jebkurš strukturēts personas datu kopums, kas ir pieejams saskaņā ar konkrētiem kritērijiem, neatkarīgi no tā, vai datu kopums ir centralizēts, decentralizēts vai izkliedēts, pamatojoties uz funkcionālu vai ģeogrāfisku motivāciju;
 (h)“Specializētā komiteja tiesībaizsardzības un tiesu iestāžu sadarbības jomā” ir komiteja ar minēto nosaukumu, kas izveidota ar INST.2. pantu [Komitejas].
 LAW.GEN.3. pants. Cilvēktiesību un pamatbrīvību aizsardzība
 1.Šajā daļā paredzētā sadarbība balstās uz Pušu un dalībvalstu daudzgadīgām tradīcijām demokrātijas un tiesiskuma ievērošanā un personu pamattiesību un brīvību aizsardzībā, tai skaitā to, kas noteiktas Vispārējā cilvēktiesību deklarācijā un Eiropas Cilvēktiesību un pamatbrīvību aizsardzības konvencijā, un uz to, cik svarīga ir minētajā konvencijā ietverto tiesību un brīvību īstenošana iekšzemē.
 2.Nekas šajā daļā nemaina pienākumu ievērot pamattiesības un tiesiskos principus, kas jo īpaši atspoguļoti Eiropas Cilvēktiesību un pamatbrīvību aizsardzības konvencijā un Savienības gadījumā – Eiropas Savienības Pamattiesību hartā.
 LAW.GEN.4. pants. Personas datu aizsardzība
 8.Šajā daļā paredzētā sadarbība balstās uz Pušu daudzgadīgām apņemšanās nodrošināt personas datu augsta līmeņa aizsardzību.
 9.Lai atspoguļotu šo augsto aizsardzības līmeni, Puses nodrošina, ka saskaņā ar šo daļu apstrādātiem personas datiem Pušu attiecīgajos datu aizsardzības režīmos piemēro efektīvus pasākumus, tai skaitā turpmāk minētos:
 (a)personas datus apstrādā likumīgi un godprātīgi, ievērojot datu minimizēšanas, nolūka ierobežojuma, precizitātes un glabāšanas ierobežojuma principus;
 (b)īpašu personas datu kategoriju apstrāde ir atļauta tikai tādā mērā, ciktāl tas ir nepieciešams, un uz to attiecas atbilstoši aizsardzības pasākumi, kas pielāgoti apstrādes konkrētajiem riskiem;
 (c)tiek nodrošināts apstrādes riskam atbilstošs drošības līmenis ar attiecīgiem tehniskiem un organizatoriskiem pasākumiem, jo īpaši attiecībā uz īpašu kategoriju personas datu apstrādi;
 (d)datu subjektiem ir piešķirtas īstenojamas tiesības piekļūt datiem, tos labot un dzēst, piemērojot iespējamus likumā paredzētus ierobežojumus, kas ir demokrātiskā sabiedrībā vajadzīgi un samērīgi pasākumi, lai aizsargātu svarīgus publisko interešu mērķus;
 (e)datu aizsardzības pārkāpuma gadījumā, kuri rada risku fizisku personu tiesībām un brīvībām, kompetentajai uzraudzības iestādei bez nepamatotas kavēšanās tiek paziņots par pārkāpumu; ja pārkāpums varētu radīt augstu risku fizisku personu tiesībām un brīvībām, tiek informēti arī datu subjekti, piemērojot iespējamus likumā paredzētus ierobežojumus, kas ir demokrātiskā sabiedrībā vajadzīgi un samērīgi pasākumi, lai aizsargātu svarīgus publisko interešu mērķus;
 (f)datu tālāka nosūtīšana uz trešo valsti ir atļauta tikai, ievērojot nosūtīšanai atbilstošus nosacījumus un pasākumus, kas nodrošina to, ka netiek apdraudēts aizsardzības līmenis;
 (g)datu aizsardzības pasākumu ievērošanas uzraudzību un datu aizsardzības pasākumu izpildi nodrošina neatkarīgas iestādes; un
 (h)datu subjektiem ir piešķirtas īstenojamas tiesības uz efektīvu aizsardzību administratīvā kārtā vai tiesā gadījumos, kad ir pārkāpti datu aizsardzības pasākumi.
 10.Apvienotā Karaliste, no vienas puses, un Savienība, darbojoties arī jebkuras tās dalībvalsts uzdevumā, no otras puses, paziņo Specializētajai komitejai tiesībaizsardzības un tiesu iestāžu sadarbības jomā uzraudzības iestādes, kuras atbildīgas par to, ka tiek pārraudzīta to datu aizsardzības noteikumu īstenošana un nodrošināta atbilstība tiem, kuri piemērojami sadarbībai saskaņā ar šo daļu. Uzraudzības iestādes sadarbojas, lai nodrošinātu atbilstību šai daļai.
 11.Šajā daļā izklāstītos noteikumus par personas datu aizsardzību piemēro personas datu apstrādei, kas pilnībā vai daļēji veikta ar automatizētiem līdzekļiem, un tādu personas datu apstrādei, kuri veido daļu no kartotēkas vai ir paredzēti, lai veidotu daļu no kartotēkas, ja apstrādi neveic ar automatizētiem līdzekļiem.
 12.Šis pants neskar jebkādu īpašu šīs daļas noteikumu piemērošanu attiecībā uz personas datu apstrādi.
 LAW.GEN.5. pants. Sadarbības tvērums, ja kāda dalībvalsts vairs nepiedalās analogos pasākumos saskaņā ar Savienības tiesībām
 1.Šo pantu piemēro gadījumos, kad kāda dalībvalsts pārtrauc piedalīties to Savienības tiesību aktu noteikumu īstenošanā vai izmantot to sniegtās tiesības saistībā ar tiesībaizsardzību un tiesu iestāžu sadarbību krimināllietās, kas ir analogi jebkuriem šīs daļas attiecīgajiem noteikumiem.
 2.Apvienotā Karaliste var rakstiski paziņot Savienībai par savu nodomu pārtraukt šīs daļas attiecīgo noteikumu piemērošanu attiecībā uz minēto dalībvalsti.
 3.Saskaņā ar 2. punktu sniegts paziņojums stājas spēkā tajā norādītajā dienā, kas nav agrāk par dienu, kurā dalībvalsts beidz piedalīties 1. punktā minēto Savienības tiesību aktu noteikumu īstenošanā vai izmantot to sniegtās tiesības.
 4.Ja Apvienotā Karaliste saskaņā ar šo pantu paziņo par savu nodomu pārtraukt šīs daļas attiecīgo noteikumu piemērošanu, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo daļu uzsāktā sadarbība, ko ietekmē pārtraukšana, tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šīs daļas attiecīgajiem noteikumiem pirms to piemērošanas pārtraukšanas, Puses nodrošina, ka pēc piemērošanas izbeigšanas tiek saglabāts aizsardzības līmenis, atbilstoši kuram personas dati tika nosūtīti.
 5.Savienība, izmantojot diplomātiskos kanālus, rakstiski paziņo Apvienotajai Karalistei dienu, kad dalībvalsts atsāks piedalīties konkrēto Savienības tiesību aktu noteikumu īstenošanā vai izmantot to sniegtās tiesības. Attiecīgo šīs daļas noteikumu piemērošanu atsāk minētajā dienā vai vēlāk tā mēneša pirmajā dienā, kurš seko paziņojuma sniegšanas dienai.
 6.Lai atvieglotu šā panta piemērošanu, Savienība informē Apvienoto Karalisti gadījumos, kad kāda dalībvalsts pārtrauc piedalīties to Savienības tiesību aktu noteikumu īstenošanā vai izmantot to sniegtās tiesības saistībā ar tiesībaizsardzību un tiesu iestāžu sadarbību krimināllietās, kas ir analogi šīs daļas attiecīgajiem noteikumiem.
 II sadaļa. Apmaiņa ar DNS, pirkstu nospiedumu un transportlīdzekļu reģistrācijas datiem
 LAW.PRUM.5. pants. Mērķis
 Šīs sadaļas mērķis ir izveidot savstarpēju sadarbību starp Apvienotās Karalistes, no vienas puses, un dalībvalstu, no otras puses, kompetentajām tiesībaizsardzības iestādēm automatizētai DNS profilu, daktiloskopisko datu un konkrētu iekšzemes transportlīdzekļu reģistrācijas datu nosūtīšanai.
 LAW.PRUM.6. pants. Definīcijas
 Šajā sadaļā piemēro šādas definīcijas:
 (a)“kompetenta tiesībaizsardzības iestāde" ir iekšzemes policija, muita vai cita iestāde, kura ar iekšzemes tiesību aktiem ir pilnvarota konstatēt, novērst un izmeklēt nodarījumus vai noziedzīgas darbības, kā arī īstenot varu un izmantot piespiedu līdzekļus saistībā ar tādām darbībām; šajā sadaļā aģentūras, struktūras vai citas vienības, kas īpaši nodarbojas ar valsts drošības jautājumiem, nav kompetentās tiesībaizsardzības iestādes;
 (b)"meklēšana" un "salīdzināšana", kā noteikts LAW.PRUM.8. pantā [Automatizēta DNS profilu meklēšana], LAW.PRUM.9. pantā [Automatizēta DNS profilu salīdzināšana], LAW.PRUM.12. pantā [Automatizēta daktiloskopisko datu meklēšana] un LAW.PRUM.17. pantā [Īstenošanas pasākumi], ir procedūras, lai attiecīgi noskaidrotu, vai DNS dati vai daktiloskopiskie dati, ko viena dalībvalsts ir darījusi zināmus, attiecīgi saskan ar DNS datiem vai daktiloskopiskajiem datiem, kas glabājas kādas valsts, vairāku valstu vai visu pārējo valstu datubāzēs;
 (c)“automatizēta meklēšana”, kā noteikts LAW.PRUM.15. pantā [Automatizēta transportlīdzekļu reģistrācijas datu meklēšana], ir tiešsaistes piekļuves procedūra datu meklēšanai vienas, vairāku vai visu pārējo valstu datubāzēs;
 (d)“DNS nekodētā daļa” ir tās hromosomu daļas, kurās nav ģenētiskas informācijas, t. i., par ko nav zināms, ka tajās būtu informācija par funkcionālām organisma īpašībām;
 (e)"DNS profils " ir burtu vai ciparu kods, kurā ir atveidots analizētā cilvēka DNS parauga nekodētās daļas identifikācijas parametru komplekss, t.i., konkrēta molekulu struktūra dažādās DNS vietās (loci);
 (f)“DNS atsauces dati” ir DNS profils un atsauces numurs; DNS atsauces datos ietilpst vienīgi DNS profili, ko veido to DNS nekodētā daļa un atsauces numurs; DNS atsauces datos neietilpst dati, pēc kuriem var tieši noteikt datu subjektu; DNS atsauces dati, kas nav saistīti ar konkrētu fizisku personu (“neidentificēti DNS profili”), ir atpazīstami kā tādi.
 (g)“atsauces DNS profils” ir identificētas personas DNS profils;
 (h)“neidentificēts DNS profils” ir DNS profils, ko iegūst no lietiskiem pierādījumiem, kuri ir iegūti, izmeklējot noziedzīgus nodarījumus, un kas ir raksturīgs kādai vēl neidentificētai personai;
 (i)“atzīme” ir valsts izdarīts marķējums kādā DNS profilā, kas atrodas tās iekšzemes datubāzē, tāpēc, ka ir atrasta konkrētā DNS profila atbilsme kādas citas valsts meklētos vai salīdzinātos datos;
 (j)“daktiloskopiskie dati” ir pirkstu nospiedumu attēli, latentu pirkstu nospiedumu attēli, plaukstu nospiedumi, latentu plaukstu nospiedumu attēli, kā arī tādu attēlu šabloni (kodēti), kas glabājas automatizētās datubāzēs un ar ko tajās darbojas;
 (k)“daktiloskopiskie atsauces dati” ir daktiloskopiskie dati un atsauces numurs; daktiloskopiskajos atsauces datos neietilpst dati, pēc kuriem var tieši noteikt datu subjektu; daktiloskopiskie atsauces dati, kas nav saistīti ar konkrētu fizisku personu (“neidentificēti daktiloskopiskie dati”), ir atpazīstami kā tādi;
 (l)“transportlīdzekļu reģistrācijas dati” ir datu kopums, kas aprakstīts LAW-1. PIELIKUMA 3. nodaļā;
 (m)"konkrēta lieta", kā minēts LAW.PRUM.8. panta [Automatizēta DNS profilu meklēšana] 1. punkta otrajā teikumā, LAW.PRUM.12. panta [Automatizēta daktiloskopisko datu meklēšana] 1. punkta otrajā teikumā un LAW.PRUM.15. panta [Automatizēta transportlīdzekļu reģistrācijas datu meklēšana] 1. punktā, ir konkrētas, saistībā ar izmeklēšanu vai kriminālvajāšanu izmeklējamas lietas. Ja lietā ir vairāk nekā viens DNS profils, vairāk nekā viena daktiloskopisko datu vienība vai vairāk nekā viena transportlīdzekļa reģistrācijas datu vienība, tos var pārsūtīt kopā kā vienu pieprasījumu;
 (n)"laboratorijas darbība" ir pasākumi, kas veikti laboratorijā, atrodot un atjaunojot pēdas uz priekšmetiem, kā arī izstrādājot, analizējot un interpretējot tiesu ekspertīžu pierādījumus attiecībā uz DNS profiliem un daktiloskopiskajiem datiem, lai sniegtu ekspertu atzinumu vai apmainītos ar tiesu ekspertīžu pierādījumiem;
 (o)“laboratorijas darbību rezultāti” ir analīžu rezultāti un ar tiem tieši saistīta interpretācija;
 (p)"tiesu ekspertīžu pakalpojumu sniedzēji " ir visas organizācijas – publiskas vai privātas –, kas pēc kompetentu tiesībaizsardzības vai tiesu iestāžu pieprasījuma veic laboratoriju darbības;
 (q)“iekšzemes akreditācijas iestāde” ir vienīgā iestāde valstī, kura veic akreditāciju, pamatojoties uz attiecīgās valsts piešķirtajām pilnvarām.
 LAW.PRUM.7. pants. Iekšzemes DNS analīzes datņu izveide
 1.Valstis izveido un uztur iekšzemes DNS analīzes datnes noziedzīgu nodarījumu izmeklēšanas vajadzībām.
 2.Šīs sadaļas īstenošanas nolūkos valstis nodrošina DNS atsauces datu pieejamību no to iekšzemes DNS analīzes datnēm, kas minētas 1. punktā.
 3.Valstis paziņo iekšzemes DNS analīzes datnes, kurām piemēro LAW.PRUM.7. pantu [Valstu DNS analīzes datņu izveide] līdz LAW.PRUM.10. pantu [Šūnu materiāla iegūšana un DNS profilu sniegšana] un LAW.PRUM.13. pantu [Valsts kontaktpunkti], LAW.PRUM.14. pantu [Papildu personas datu un citu datu sniegšana] un LAW.PRUM.17. pantu [Īstenošanas pasākumi], un LAW.PRUM.8. panta [Automatizēta DNS profilu meklēšana] 1. punktā minētās automatizētās meklēšanas nosacījumus.
 LAW.PRUM.8. pants. Automatizēta DNS profilu meklēšana
 1.Noziedzīgu nodarījumu izmeklēšanai valstis ļauj citu valstu kontaktpunktiem, kas minēti LAW.PRUM.13. pantā [Valsts kontaktpunkti], piekļūt DNS atsauces datiem to DNS analīzes datnēs, ļaujot veikt automatizētu meklēšanu, salīdzinot DNS profilus. Meklēšanas var veikt tikai atsevišķos gadījumos un saskaņā ar tās pieprasījuma iesniedzējas valsts iekšzemes tiesību aktiem.
 2.Ja automatizētajā meklēšanā parādās, ka meklētajam DNS profilam atrasti atbilstīgi pieprasījuma saņēmējas valsts datnē esoši DNS profili, pieprasījuma saņēmēja valsts automātiski nosūta pieprasījuma iesniedzējas valsts kontaktpunktam atrastās atbilsmes DNS atsauces datus. Ja atbilsmes neatrod, par to nosūta automātisku paziņojumu
 LAW.PRUM.9. pants. Automatizēta DNS profilu salīdzināšana
 1.Noziedzīgu nodarījumu izmeklēšanai valstis, izmantojot to valsts kontaktpunktus un ievērojot starp attiecīgajām valstīm savstarpēji pieņemtus praktiskus pasākumus, salīdzina to neidentificēto DNS profilu DNS profilus ar visiem DNS profiliem, kas atrodami citos iekšzemes DNS analīzes datņu atsauces datos. DNS profilus sniedz un salīdzina automatizēti. Neidentificētus DNS profilus salīdzināšanai sniedz vienīgi gadījumos, kas paredzēti pieprasījuma iesniedzējas valsts iekšzemes tiesību aktos.
 2.Ja valsts 1. punktā minētās salīdzināšanas rezultātā konstatē, ka kāds no citas valsts sniegtajiem DNS profiliem atbilst kādam DNS profilam DNS analīzes datnē, tā nekavējoties sniedz otras valsts kontaktpunktam atrastās atbilstības DNS atsauces datus.
 LAW.PRUM.10. pants. Šūnu materiāla iegūšana un DNS profilu sniegšana
 Ja notiekošā izmeklēšanā vai kriminālprocesā nav pieejams tādas konkrētas fiziskas personas DNS profils, kas atrodas pieprasījuma saņēmējas valsts teritorijā, tad šī valsts nodrošina tiesisku atbalstu, iegūstot un izpētot minētās fiziskās personas šūnu materiālu un iegūto DNS profilu sniedzot pieprasījuma iesniedzējai valstij, ja:
 (a)pieprasījuma iesniedzēja valsts precīzi norāda, kādam nolūkam informācija vajadzīga;
 (b)pieprasījuma iesniedzēja valsts iesniedz izmeklēšanas orderi vai kompetentās iestādes izsniegtu paziņojumu atbilstīgi šīs valsts iekšzemes tiesību aktiem, kurā norādīts, ka prasības saistībā ar šūnu materiāla ieguvi un izpēti tiks izpildītas, ja attiecīgā fiziskā persona atradīsies pieprasījuma iesniedzējas valsts teritorijā; un
 (c)atbilstīgi pieprasījuma saņēmējas valsts tiesību aktiem ir izpildītas prasības attiecībā uz šūnu materiāla ieguvi un izpēti un iegūtā DNS profila sniegšanu.
 LAW.PRUM.11. pants. Daktiloskopiskie dati
 Lai īstenotu šo sadaļu, valstis nodrošina, ka iekšzemes automatizētajām pirkstu nospiedumu identificēšanas sistēmām, kas izveidotas, lai novērstu un izmeklētu noziedzīgus nodarījumus, ir pieejami daktiloskopiskie atsauces dati no datnes.
 LAW.PRUM.12. pants. Automatizēta daktiloskopisko datu meklēšana
 1.Noziedzīgu nodarījumu novēršanai un izmeklēšanai valstis ļauj citu valstu valsts kontaktpunktiem, kā minēts LAW.PRUM.13. pantā [Valstu kontaktpunkti], piekļūt atsauces datiem to automatizētajās pirkstu nospiedumu identifikācijas sistēmās, kas izveidotas šim mērķim, ļaujot veikt automatizētu meklēšanu, salīdzinot daktiloskopiskos datus. Meklēšanas var veikt tikai atsevišķos gadījumos un saskaņā ar tās pieprasījuma iesniedzējas valsts iekšzemes tiesību aktiem.
 2.Daktiloskopisko datu atbilstības ar pieprasījuma saņēmējas valsts atsauces datiem apstiprināšanu veic pieprasījuma iesniedzējas valsts kontaktpunkts, izmantojot automatizēti sniegtus atsauces datus, kuri vajadzīgi precīzas atbilstības noteikšanai.
 LAW.PRUM.13. pants. Valsts kontaktpunkti
 1.Katra valsts izraugās valsts kontaktpunktu, lai varētu sniegt datus, kas minēti LAW.PRUM.8. pantā [Automatizēta DNS profilu meklēšana], LAW.PRUM.9. pantā [Automatizēta DNS profilu salīdzināšana] un LAW.PRUM.12. pantā [Automatizēta daktiloskopisko datu meklēšana].
 2.Attiecībā uz dalībvalstīm šajā sadaļā par valsts kontaktpunktiem uzskata izraudzītos valsts kontaktpunktus analogai datu apmaiņai Savienībā.
 3.Valsts kontaktpunktu pilnvaras reglamentē piemērojamie iekšzemes tiesību akti.
 LAW.PRUM.14. pants. Papildu personas datu un citu datu sniegšana
 Ja procedūru, kas minētas LAW.PRUM.8. pantā [Automatizēta DNS profilu meklēšana], LAW.PRUM.9. pantā [Automatizēta DNS profilu salīdzināšana] un LAW.PRUM.12. pantā [Automatizēta daktiloskopisko datu meklēšana], rezultātā atrod DNS profilu vai daktiloskopisko datu atbilstību, papildu pieejamo personas datu vai citu datu, kuri saistīti ar atsauces datiem, sniegšanu, neskarot LAW.PRUM.17. panta [Īstenošanas pasākumi] 1. punktu reglamentē pieprasījuma saņēmējas valsts iekšzemes tiesību akti, tostarp tiesiskās palīdzības noteikumi.
 LAW.PRUM.15. pants. Automatizēta transportlīdzekļu reģistrācijas datu meklēšana
 1.Lai novērstu un izmeklētu noziedzīgus nodarījumus, vērstos pret citiem nodarījumiem, kas ir pieprasījuma iesniedzējas valsts tiesu vai prokuroru jurisdikcijā, kā arī lai uzturētu sabiedrisko drošību, valstis nodrošina 2. punktā minēto citu valstu valsts kontaktpunktiem piekļuvi turpmāk minētajiem iekšzemes transportlīdzekļu reģistrācijas datiem, atsevišķos gadījumos pilnvarojot veikt automātiskās meklēšanas:
 (a)īpašnieku vai turētāju datiem; un
 (b)datiem, kas attiecas uz transportlīdzekļiem.
 2.
 Meklēšanu atbilstoši 1. punktam var veikt, vienīgi izmantojot pilnu šasijas numuru vai pilnu reģistrācijas numuru un saskaņā ar pieprasījuma iesniedzēja valsts iekšzemes tiesību aktiem.
 3.
 Katra valsts, lai varētu sniegt 1. punktā minētos datus, izraugās valsts kontaktpunktu pieprasījumu saņemšanai no citām valstīm. Valsts kontaktpunktu pilnvaras reglamentē piemērojamie iekšzemes tiesību akti.
 LAW.PRUM.16. pants. Tādu tiesu ekspertīžu pakalpojumu sniedzēju akreditācija, kuri veic laboratoriju darbības
 1.Valstis nodrošina, ka to iekšzemes akreditācijas struktūras akreditē tos tiesu ekspertīžu pakalpojumu sniedzējus, kas veic laboratoriju darbības, kā atbilstīgus EN ISO/IEC 17025.
 2.Katra valsts nodrošina, ka tās par noziedzīgu nodarījumu novēršanu, atklāšanu un izmeklēšanu atbildīgās iestādes atzītu, ka darba rezultāti, kurus ieguvuši akreditēti tiesu ekspertīžu pakalpojumu sniedzēji, kas veic laboratoriju darbības citās valstīs, ir vienlīdz uzticami kā rezultāti, kurus ieguvis iekšzemes tiesu ekspertīžu pakalpojumu sniedzējs, kas veic laboratoriju darbības un kas ir akreditēts kā atbilstīgs EN ISO/IEC 17025.
 3.Apvienotās Karalistes kompetentās tiesībaizsardzības iestādes neveic meklēšanas un automatizētu salīdzināšanu saskaņā ar LAW.PRUM.8. pantu [Automatizēta DNS profilu meklēšana], LAW.PRUM.9. pantu [Automatizēta DNS profilu salīdzināšana] un LAW.PRUM.12. pantu [Automatizēta daktiloskopisko datu meklēšana], pirms Apvienotā Karaliste nav īstenojusi un piemērojusi šā panta 1. punktā minētos pasākumus.
 4.Panta 1. un 2. punkts neietekmē iekšzemes noteikumus par pierādījumu novērtēšanu tiesvedībā.
 5.Apvienotā Karaliste paziņo Specializētajai komitejai tiesībaizsardzības un tiesu iestāžu sadarbības jomā to galveno noteikumu tekstu, kas pieņemti šā panta noteikumu īstenošanai un piemērošanai.
 LAW.PRUM.17. pants. Īstenošanas pasākumi
 1.Šajā sadaļā minētajos nolūkos valstis citu valstu kompetentajām tiesībaizsardzības iestādēm visu kategoriju datus dara pieejamus meklēšanai un salīdzināšanai ar tādiem pašiem nosacījumiem, ar kādiem tie ir pieejami meklēšanai un salīdzināšanai iekšzemes kompetentajām tiesībaizsardzības iestādēm. Šajā sadaļā minētajos nolūkos valstis citu valstu kompetentajām tiesībaizsardzības iestādēm sniedz papildu pieejamos personas datus vai citus datus, kuri saistīti ar atsauces datiem, kā minēts LAW.PRUM.14. pantā [Papildu personas datu un citu datu sniegšana], ar tādiem pašiem nosacījumiem, kā tos sniedzot iekšzemes iestādēm.
 2.Lai īstenotu procedūras, kas minētas LAW.PRUM.8. pantā [Automatizēta DNS profilu meklēšana], LAW.PRUM.9. pantā [Automatizēta DNS profilu salīdzināšana], LAW.PRUM.12. pantu [Automatizēta daktiloskopisko datu meklēšana] un LAW.PRUM.15. pantā [Automatizēta transportlīdzekļu reģistrācijas datu meklēšana], LAW-1. PIELIKUMĀ nosaka tehniskās un procedūras specifikācijas.
 3.Deklarācijas, ko dalībvalstis iesniegušas saskaņā ar Padomes Lēmumu 2008/615/TI
 77
 un Lēmumu 2008/616/TI
 78
 , piemēro arī to attiecībās ar Apvienoto Karalisti.
 LAW.PRUM.18. pants. Ex ante izvērtēšana
 1.Lai pārliecinātos, vai Apvienotā Karaliste ir izpildījusi nosacījumus, kas izklāstīti LAW.PRUM.17. pantā [Īstenošanas pasākumi] un LAW-1. PIELIKUMĀ, notiks izvērtējuma inspekcija un izmēģinājuma darbības tādā apmērā, kāds noteikts LAW-1. PIELIKUMĀ, ņemot vērā apstākļus un mehānismus un saskaņā ar apstākļiem un mehānismiem, kuriem ir piekritusi Apvienotā Karaliste. Jebkurā gadījumā saistībā ar datu meklēšanu atbilstoši LAW.PRUM.15. pantam [Automatizēta transportlīdzekļu reģistrācijas datu meklēšana] veic izmēģinājuma darbības.
 2.Pamatojoties uz vispārēju izvērtējuma ziņojumu par izvērtējuma inspekcijas un attiecīgā gadījumā izmēģinājuma darbībām, kā minēts 1. punktā, Savienība nosaka dienu vai dienas, no kuras vai kurām dalībvalstis saskaņā ar šo sadaļu var sniegt personas datus Apvienotajai Karalistei.
 3.Kamēr nav saņemti 1. punktā minētā izvērtējuma rezultāti, dalībvalstis no šā nolīguma spēkā stāšanās dienas var sniegt Apvienotajai Karalistei personas datus, kā minēts LAW.PRUM.8. pantā [Automatizēta DNS profilu meklēšana], LAW.PRUM.9. pantā [Automatizēta DNS profilu salīdzināšana], LAW.PRUM.12. pantā [Automatizēta daktiloskopisko datu meklēšana] un LAW.PRUM.14. pantā [Papildu personas datu un citu datu sniegšana], līdz dienai vai dienām, ko Savienība noteikusi saskaņā ar šā panta 2. punktu, taču ne ilgāk kā divus mēnešus pēc šā nolīguma spēkā stāšanās dienas. Specializētā komiteja tiesībaizsardzības un tiesu iestāžu sadarbības jomā var pagarināt šo laikposmu vienu reizi par ne vairāk kā deviņiem mēnešiem.
 LAW.PRUM.19. pants. Apturēšana un nepiemērošana
 1.Gadījumā, ja Savienība uzskata par nepieciešamu grozīt šo sadaļu tāpēc, ka Savienības tiesības attiecībā uz šīs sadaļas priekšmetu ir būtiski grozītas vai arī tiek gatavoti būtiski to grozījumi, tā var attiecīgi informēt Apvienoto Karalisti nolūkā vienoties par šā nolīguma oficiālu grozījumu attiecībā uz šo sadaļu. Pēc šāda paziņojuma Puses sāk apspriesties.
 2.Ja deviņu mēnešu laikā pēc minētā paziņojuma Puses nav panākušas vienošanos par šīs sadaļas grozījumiem, Savienība var nolemt apturēt šīs sadaļas vai jebkura šīs sadaļas noteikuma piemērošanu uz laiku līdz deviņiem mēnešiem. Pirms minētā laikposma beigām Puses var vienoties par apturēšanas pagarināšanu uz papildu laikposmu līdz deviņiem mēnešiem. Ja pēc apturēšanas perioda beigām Puses nav panākušas vienošanos par šīs sadaļas grozījumiem, tās apturētos noteikumus vairs nepiemēro no tā mēneša pirmās dienas, kurš seko apturēšanas perioda beigām, izņemot gadījumu, kad Savienība informē Apvienoto Karalisti par to, ka tā vairs nevēlas grozīt šo sadaļu. Tādā gadījumā atjauno šīs sadaļas apturēto noteikumu darbību.
 3.Ja saskaņā ar šo pantu ir apturēti kādi šīs sadaļas noteikumi, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo sadaļu uzsāktā sadarbība, ko ietekmē apturēšana, tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šo sadaļu, pirms apturēšanas skartos noteikumus provizoriski pārstāja piemērot, Puses nodrošina, ka pēc apturēšanas stāšanās spēkā tiek saglabāts aizsardzības līmenis, atbilstoši kuram personas dati tika pārsūtīti.
 III sadaļa. Pasažieru datu reģistra datu pārsūtīšana un apstrāde
 LAW.PNR.18. pants. Darbības joma
 1.Šajā sadaļā izklāstīti noteikumi, atbilstoši kuriem Apvienotās Karalistes kompetentās iestādes var pārsūtīt, apstrādāt un izmantot pasažieru datu reģistra datus lidojumiem starp Savienību un Apvienoto Karalisti, un noteikti īpaši aizsardzības pasākumi šajā sakarā.
 2.Šo sadaļu piemēro gaisa pārvadātājiem, kuri veic pasažieru gaisa pārvadājumus starp Savienību un Apvienoto Karalisti.
 3.Šo sadaļu piemēro arī gaisa pārvadātājiem, kas ir reģistrēti vai glabā datus Savienībā un veic pasažieru gaisa pārvadājumus uz Apvienoto Karalisti vai no tās.
 4.Šajā sadaļā ir paredzēta arī policijas un tiesu iestāžu sadarbība krimināllietās starp Apvienoto Karalisti un Savienību attiecībā uz PDR datiem.
 LAW.PNR.19. pants. Definīcijas
 Šajā sadaļā piemēro šādas definīcijas:
 (a)“gaisa pārvadātājs" ir gaisa transporta uzņēmums, kuram ir derīga darbības licence vai līdzvērtīgs dokuments, kas tam ļauj pa gaisu pārvadāt pasažierus starp Apvienoto Karalisti un Savienību;
 (b)“pasažieru datu reģistrs" ("PDR") ir ikviena pasažiera ceļošanas datu reģistrs, kurā ir iekļauta informācija, kas vajadzīga, lai rezervējošie un iesaistītie gaisa pārvadātāji varētu veikt katras personas personīgi vai tās vārdā pieteikta ceļojuma rezervācijas apstrādi un kontroli, un kurš iekļauts vai nu rezervācijas sistēmās, izlidošanas kontroles sistēmās (ko izmanto, lai reģistrētu pasažierus lidojumiem), vai līdzvērtīgās sistēmās, kas nodrošina tādas pašas funkcijas; konkrēti šajā sadaļā PDR datus veido elementi, kas izklāstīti LAW-2. PIELIKUMĀ;
 (c)“Apvienotās Karalistes kompetentā iestāde” Apvienotās Karalistes iestāde, kura atbildīga par PDR datu saņemšanu un apstrādi saņemšanu un apstrādi saskaņā ar šo nolīgumu; Ja Apvienotajai Karalistei ir vairāk nekā viena kompetentā iestāde, tā nodrošina pasažieru datu vienloga sistēmu, kas ļauj gaisa pārvadātājiem pārsūtīt PDR datus vienam datu pārsūtīšanas ievades punktam, un norīko vienu kontaktpunktu pieprasījumu saņemšanai un iesniegšanai atbilstoši LAW.PNR.22. pantam [Policijas un tiesu iestāžu sadarbība];
 (d)“pasažieru informācijas vienības" ("PIU") ir dalībvalstu izveidotas vai izraudzītas vienības, kas ir atbildīgas par PDR datu saņemšanu un apstrādi;
 (e)“terorisms” ir jebkurš nodarījums, kas uzskaitīts LAW-7. PIELIKUMĀ;
 (f)"smagi noziegumi" ir jebkurš nodarījums, par kuru var piemērot brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi, saskaņā ar Apvienotās Karalistes iekšzemes tiesību aktiem;
 LAW.PNR.20. pants. PDR datu izmantošanas nolūks
 1.Apvienotā Karaliste nodrošina, ka saskaņā ar šo sadaļu saņemtos PDR datus apstrādā vienīgi, lai novērstu, atklātu, izmeklētu terorismu vai smagus noziegumus vai sauktu pie atbildības par tiem, un lai pārraudzītu PDR datu apstrādi, ievērojot šā nolīguma noteikumus.
 2. Izņēmuma gadījumos Apvienotās Karalistes kompetentā iestāde var apstrādāt PDR datus, ja tas ir vajadzīgs, lai aizsargātu kādas fiziskas personas vitālas intereses, piemēram:
 (a)dzīvības apdraudējuma vai nopietna ievainojuma riska gadījumā; vai
 (b)būtiska sabiedrības veselības apdraudējuma gadījumā, jo īpaši saskaņā ar starptautiski atzītiem standartiem.
 3.Apvienotās Karalistes kompetentā iestāde var arī apstrādāt PDR datus, katru gadījumu izskatot atsevišķi, ja attiecīgo PDR datu izpaušanu pieprasa Apvienotās Karalistes tiesa vai administratīvā tiesa tiesvedībā, kas ir tieši saistīta ar jebkuru1. punktā minētu nolūku.
 LAW.PNR.21. pants. PDR datu sniegšanas nodrošināšana
 1.Savienība nodrošina, lai gaisa pārvadātājiem netiktu liegts PDR datus pārsūtīt Apvienotās Karalistes kompetentajai iestādei saskaņā ar šo sadaļu.
 2.Savienība nodrošina, ka gaisa pārvadātāji var PDR datus pārsūtīt Apvienotās Karalistes kompetentajai iestādei ar pilnvarotu pārstāvju starpniecību, kuri rīkojas gaisa pārvadātāja vārdā un atbildībā saskaņā ar šo sadaļu.
 3.Apvienotā Karaliste nepieprasa gaisa pārvadātājam sniegt PDR datu elementus, kurus gaisa pārvadātājs neapkopo vai neglabā saistībā ar rezervācijas veikšanu.
 4.Apvienotā Karaliste, datus, ko tai saskaņā ar šo sadaļu pārsūtījis gaisa pārvadātājs, pēc to saņemšanas nekavējoties dzēš, ja šie dati nav uzskaitīti LAW-2. PIELIKUMĀ.
 LAW.PNR.22. pants. Policijas un tiesu iestāžu sadarbība
 1.Apvienotā Karaliste dalās ar Eiropolu vai Eurojust, to attiecīgo pilnvaru ietvaros, vai dalībvalstu pasažieru informācijas vienībām ar visu attiecīgo un saistīto analītisko informāciju, kas satur PDR datus, konkrētos gadījumos un iespējami drīz, ja tas nepieciešams, lai novērstu, atklātu, izmeklētu terorismu vai smagus noziegumus vai sauktu pie atbildības par tiem.
 2.Pēc Eiropola vai Eurojust to attiecīgo pilnvaru ietvaros vai dalībvalsts pasažieru informācijas vienības lūguma Apvienotās Karalistes kompetentā iestāde konkrētos gadījumos dalās ar PDR datiem, minēto datu apstrādes rezultātiem vai analītisku informāciju, kas satur PDR datus, ja tas nepieciešams, lai novērstu, atklātu, izmeklētu teroristu nodarījumus vai smagus noziegumus vai sauktu pie atbildības par tiem.
 3.Dalībvalstu pasažieru informācijas vienības dalās ar Apvienotās Karalistes kompetento iestādi ar visu attiecīgo un saistīto analītisko informāciju, kas satur PDR datus, konkrētos gadījumos un iespējami drīz, ja tas nepieciešams, lai novērstu, atklātu, izmeklētu terorismu vai smagus noziegumus vai sauktu pie atbildības par tiem.
 4.Pēc Apvienotās Karalistes kompetentās iestādes lūguma dalībvalstu pasažieru informācijas vienības konkrētos gadījumos dalās ar PDR datiem, minēto datu apstrādes rezultātiem vai analītisku informāciju, kas satur PDR datus, ja tas nepieciešams, lai novērstu, atklātu, izmeklētu terorismu vai smagus noziegumus vai sauktu pie atbildības par tiem.
 5.Puses nodrošina to, ka 1. līdz 4. punktā minēto informāciju sniedz saskaņā ar nolīgumiem un ievērojot vienošanās par tiesību aizsardzību vai informācijas apmaiņu starp Apvienoto Karalisti un Eiropolu, Eurojust vai attiecīgo dalībvalsti. Konkrēti, informācijas apmaiņa ar Eiropolu saskaņā ar šo pantu notiek, izmantojot drošo sakaru līniju, kas izveidota informācijas apmaiņai ar Eiropola starpniecību.
 6.Apvienotās Karalistes kompetentā iestāde un dalībvalstu pasažieru informācijas vienības nodrošina, ka apmaiņa atbilstoši 1. līdz 4. punktam notiek tikai ar minimālo nepieciešamo PDR datu apjomu.
 LAW.PNR.23. pants. Diskriminācijas aizliegums
 Apvienotā Karaliste nodrošina, ka PDR datu apstrādei piemērojamie aizsardzības pasākumi attiecas uz visām fiziskajām personām vienlīdzīgi, nepieļaujot pretlikumīgu diskrimināciju.
 LAW.PNR.24. pants. Īpašu kategoriju personas datu izmantošana
 Saskaņā ar šo sadaļu ir aizliegta visu īpašu kategoriju personas datu apstrāde. Tādā apmērā, ciktāl jebkādi PDR datos, ko pārsūta Apvienotās Karalistes kompetentajai iestādei, ir ietverti īpašu kategoriju personas dati, Apvienotās Karalistes kompetentā iestāde šādus datus dzēš.
 LAW.PNR.25. pants. Datu drošība un integritāte
 1.Apvienotā Karaliste īsteno regulatīvus, procesuālus vai tehniskus pasākumus, lai aizsargātu PDR datus pret nejaušu, prettiesisku vai neatļautu piekļuvi, apstrādi vai nozaudēšanu.
 2.Apvienotā Karaliste nodrošina datu atbilstības pārbaudi, kā arī aizsardzību, drošību, konfidencialitāti un integritāti. Šim nolūkam Apvienotā Karaliste:
 (a)piemēro šifrēšanas, autorizēšanas un dokumentēšanas procedūras attiecībā uz PDR datiem;
 (b)nodrošina piekļuvi PDR datiem vienīgi pilnvarotām amatpersonām;
 (c)glabā PDR datus fiziski drošā vidē, kas ir aizsargāta ar piekļuves kontroli; un
 (d)izveido mehānismu, kas nodrošina, ka PDR datu vaicājumi tiek veikti saskaņā ar LAW.PNR.20. pantu [PDR datu izmantošanas nolūks].
 3.Ja fiziskas personas PDR datiem piekļūst vai tos izpauž bez atļaujas, Apvienotā Karaliste veic pasākumus, lai informētu attiecīgo fizisko personu, mazinātu radītā kaitējuma risku un veiktu koriģējošos pasākumus.
 4.Apvienotās Karalistes kompetentā iestāde nekavējoties informē Specializēto komiteju tiesībaizsardzības un tiesu iestāžu sadarbības jomā par visiem nopietniem starpgadījumiem attiecībā uz nejaušu, prettiesisku vai neatļautu piekļuvi PDR datiem, to apstrādi vai nozaudēšanu.
 5.Apvienotā Karaliste nodrošina to, ka par jebkuru datu drošības pārkāpumu, īpaši jebkuru pārkāpumu, kas rada nejaušu vai nelikumīgu iznīcināšanu vai nejaušu nozaudēšanu, izmainīšanu, neatļautu izpaušanu vai piekļuvi datiem vai jebkādas citas nelikumīgas apstrādes formas, piemēro efektīvus un atturošus koriģējošus pasākumus, kas var ietvertas sankcijas.
 LAW.PNR.26. pants. Pārredzamība un pasažieru informēšana
 1.Apvienotās Karalistes kompetentā iestāde tās tīmekļa vietnē dara pieejamu šādu informāciju:
 (a)sarakstu ar tiesību aktiem, kas atļauj PDR datu vākšanu;
 (b)PDR datu vākšanas nolūkus);
 (c)informāciju par PDR datu aizsardzību;
 (d)informāciju par to, kā un cik lielā mērā PDR datus var izpaust;
 (e)informāciju par tiesībām uz piekļuvi datiem, to labošanu, papildināšanu un tiesību aizsardzību; un
 (f)kontaktinformāciju uzziņām.
 2.Puses sadarbojas ar ieinteresētajām trešajām personām, piemēram, aviācijas un gaisa pārvadājumu nozari, lai rezervēšanas laikā veicinātu pārredzamību attiecībā uz PDR datu vākšanas, apstrādes un izmantošanas nolūku un to, kā pieprasīt piekļuvi, labošanu un tiesisko aizsardzību. Gaisa pārvadātāji sniedz pasažieriem skaidru un jēgpilnu informāciju par PDR datu pārsūtīšanu saskaņā ar šo sadaļu, tai skaitā informāciju par saņēmēju iestādi, pārsūtīšanas nolūku un tiesībām pieprasīt no saņēmējas iestādes piekļuvi pārsūtītajiem pasažiera personas datiem un to labošanu.
 3.Ja PDR dati, kas saglabāti saskaņā ar LAW.PNR.28. pantu [PDR datu saglabāšana] ir izmantoti, ievērojot LAW.PNR.29. panta [Nosacījumi PDR izmantošanai] nosacījumus, vai ir izpausti saskaņā ar LAW.PNR.31. pantu [Informācijas izpaušana Apvienotajā Karalistē] vai LAW.PNR.32. pantu [Informācijas izpaušana ārpus Apvienotās Karalistes], Apvienotā Karaliste attiecīgos pasažierus pieņemamā termiņā informē rakstiski un individuāli, tiklīdz šāds paziņojums vairs nevar traucēt izmeklēšanai, ko veic attiecīgās publiskās iestādes – tādā apmērā, ciktāl attiecīgā pasažieru kontaktinformācija ir pieejama vai to var izgūt, pieliekot saprātīgas pūles. Paziņojumā iekļauj informāciju par to, kā konkrētā fiziskā persona var izmantot administratīvas pārsūdzības procedūras vai vērsties tiesā.
 LAW.PNR.27. pants. PDR datu automatizēta apstrāde
 1.Apvienotās Karalistes kompetentā iestāde nodrošina, ka ikvienas PDR datu automatizētas apstrādes pamatā ir nediskriminējoši, iepriekš noteikti specifiski un uzticami modeļi un kritēriji, kas tai ļauj:
 (a)sasniegt rezultātu, pievēršoties fiziskām personām, kuras varētu būt pamatoti turētas aizdomās par iesaistīšanos vai līdzdalību terorismā vai smagos noziegumos, vai
 (b)izņēmuma apstākļos aizsargātu ikvienas fiziskas personas vitālas intereses, kā izklāstīts LAW.PNR.20. panta [PDR datu izmantošanas nolūks] 2. punktā.
 2.Apvienotās Karalistes kompetentā iestāde nodrošina, ka datubāzes, ar kurām tiek salīdzināti PDR dati, ir uzticamas, atjauninātas un aprobežojas ar tām, ko tā izmanto saistībā ar mērķiem, kas izklāstīti LAW.PNR.20. pantā [PDR datu izmantošanas nolūks].
 3.Apvienotā Karaliste nepieņem nekādus lēmumus, kas būtiski nelabvēlīgi ietekmē fizisku personu, pamatojoties vienīgi uz PDR datu automatizētu apstrādi.
 LAW.PNR.28. pants. PDR datu saglabāšana
 1.Apvienotā Karaliste neuzglabā PDR datus ilgāk par pieciem gadiem no šo datu saņemšanas dienas.
 2.Ne vēlāk kā sešus mēnešus pēc 1. punktā minēto PDR datu pārsūtīšanas, visus PDR datus depersonalizē, maskējot šādus datu elementus, ar kuru palīdzību varētu tieši identificēt pasažieri, uz kuru attiecas PDR dati, vai jebkuru citu fizisku personu:
 (a)vārdi un uzvārdi, ieskaitot citu PDR iekļauto pasažieru vārdus, uzvārdus un PDR iekļauto kopā ceļojošo pasažieru skaitu;
 (b)pasažiera, personas, kura veica rezervāciju pasažierim, personu, ar kuru starpniecību var sazināties ar aviopasažieri, un personas, kuras jāinformē ārkārtas situācijā, adreses, tālruņa numuris un elektroniskā kontaktinformācija;
 (c)visa pieejamā maksājumu/rēķinu informācija tādā apmērā, ciktāl tā satur jebkādu informāciju, ar kuras palīdzību varētu identificēt fizisku personu;
 (d)bieži lidojošas personas (Frequent Flyer) informācija;
 (e)cita papildu informācija (other supplementary information — OSI), īpašu pakalpojumu informācija (special service information — SSI) un īpašu pakalpojumu pieprasījuma (special service request — SSR) informācija tādā apmērā, ciktāl tā satur jebkādu informāciju, ar kuras palīdzību varētu identificēt fizisku personu; un
 (f)iepriekšējas pasažieru informācijas (advance passenger information – API) dati.
 3.Apvienotās Karalistes kompetentā iestāde var noņemt PDR datu maskējumu tikai tad, ja tas nepieciešams nolūkiem, kas izklāstīti LAW.PNR.20. pantā [PDR datu izmantošanas nolūks]. Šādi PDR dati bez maskējuma ir pieejami tikai ierobežotam skaitam īpaši pilnvarotu amatpersonu.
 4.Neatkarīgi no 1. punkta, Apvienotā Karaliste dzēš pasažieru PDR datus pēc viņu izceļošanas no valsts, izņemot gadījumus, kad riska novērtējumā norādīta nepieciešamība saglabāt šādus PDR datus. Lai konstatētu minēto nepieciešamību, Apvienotā Karaliste identificē objektīvus pierādījumus, kas varētu liecināt par to, ka konkrēti pasažieri rada risku saistībā ar cīņu pret terorismu un smagiem noziegumiem.
 5.Panta 4. punkta nolūkos, ja vien informācija nav pieejama tieši izceļošanas dienā, par izceļošanas dienu būtu jāuzskata tā perioda pēdējā diena, kad beidzas attiecīgā pasažiera maksimālā likumīgā uzturēšanās Apvienotajā Karalistē.
 6.Saskaņā ar šo pantu saglabātus datus izmanto, ievērojot LAW.PNR.29. panta [Nosacījumi PDR izmantošanai] nosacījumus.
 7.Neatkarīga administratīva struktūra Apvienotajā Karalistē katru gadu novērtē Apvienotās Karalistes kompetentās iestādes pieeju attiecībā uz nepieciešamību saglabāt PDR datus saskaņā ar 4. punktu.
 8.Neatkarīgi no 1., 2. un 4. punkta, Apvienotā Karaliste var saglabāt datus, kas vajadzīgi kādai konkrētai rīcībai, pārskatīšanai, izmeklēšanai, izpildes darbībai, tiesvedībai vai sodu izpildei, līdz attiecīgā darbība ir pabeigta.
 9.Apvienotā Karaliste dzēš PDR datus pēc PDR datu uzglabāšanas termiņa beigām.
 10.Īpašo apstākļu dēļ, kas Apvienotajai Karalistei liedz veikt tehniskos pielāgojumus, kas nepieciešami, lai tās PDR apstrādes sistēmas, kuras Apvienotā Karaliste izmantoja laikā, kad tās sistēmām piemēroja Savienības tiesību aktus, pārveidotu sistēmās, kas ļautu PDR datus dzēst saskaņā ar 4. punktu, piemēro 11. pantu.
 11.Kamēr Apvienotā Karaliste iespējami drīz ieviesīs tehniskos pielāgojumus, Apvienotā Karaliste var atkāpties no 4. punkta pagaidu kārtā uz pagaidu posmu, kura ilgums ir noteikts 13. punktā. Pagaidu posmā Apvienotās Karalistes kompetentā iestāde, piemērojot šādus papildu aizsardzības pasākumus, nepieļauj to PDR datu izmantošanu, kuri ir jādzēš saskaņā ar 4. punktu:
 (a)PDR dati ir pieejami tikai ierobežotam pilnvaroto amatpersonu skaitam un tikai tad, kad ir nepieciešams noteikt, vai PDR dati būtu jādzēš saskaņā ar 4. punktu;
 (b)pieprasījumu izmantot PDR datus atsaka gadījumos, kad dati ir jādzēš saskaņā ar 4. punktu, un minētajiem datiem nepiešķir turpmāku piekļuvi, ja šā punkta d) apakšpunktā minētā dokumentācija norāda uz to, ka iepriekš ir ticis atteikts pieprasījums izmantot datus;
 (c)PDR datu dzēšanu nodrošina pēc iespējas drīz, cenšoties sasniegt rezultātu un ņemot vērā 10. punktā minētos īpašos apstākļus; un
 (d)turpmāk uzskaitītos faktus dokumentē saskaņā ar LAW.PNR.30. pantu [PDR datu apstrādes reģistrēšana un dokumentēšana], un šādu dokumentāciju dara pieejamu šā panta 7. punktā minētajai neatkarīgajai administratīvajai struktūrai:
 (I)visi pieprasījumi izmantot PDR datus;
 (II)piekļuves PDR datiem datums un laiks, lai novērtētu, vai bija vajadzīga PDR datu dzēšana;
 (III)fakts, ka pieprasījums izmantot PDR datus tika atteikts, pamatojoties uz to, ka PDR datus būtu vajadzējis dzēst saskaņā ar 4. punktu, norādot atteikuma datumu un laiku, un
 (IV)PDR datu dzēšanas datums un laiks saskaņā ar šā punkta c) apakšpunktu.
 12.Apvienotā Karaliste deviņus mēnešus pēc šā nolīguma stāšanās spēkā un vēlreiz pēc viena gada, ja pagaidu posms ir pagarināts par vienu gadu, Specializētajai komitejai tiesībaizsardzības un tiesu iestāžu sadarbības jomā iesniedz:
 (a)šā panta7. punktā minētās neatkarīgās administratīvās struktūras ziņojumu, kurā iekļauj Apvienotās Karalistes uzraudzības iestādes, kas minēta LAW.GEN.4. panta [Personas datu aizsardzība] 3. punktā, atzinumu par to, vai ir efektīvi piemēroti šā panta 11. punktā noteiktie aizsardzības pasākumi; un
 (b)Apvienotās Karalistes novērtējumu par to, vai joprojām pastāv šā panta 10. punktā minētie īpašie apstākļi, un to centienu aprakstu, kas veikti, lai pārveidotu Apvienotās Karalistes PDR apstrādes sistēmas sistēmās, kuras ļautu PDR datus dzēst saskaņā ar šā panta 4. punktu.
 13.Specializētā komiteja tiesībaizsardzības un tiesu iestāžu sadarbības jomā tiekas viena gada laikā pēc šā nolīguma stāšanās spēkā, lai izskatītu saskaņā ar 12. punktu sniegto ziņojumu un novērtējumu. Ja joprojām pastāv 10. punktā minētie īpašie apstākļi, Partnerības padome 11. punktā minēto pagaidu posmu pagarina par vienu gadu. Partnerības padome pagaidu posmu pagarina par vienu pēdējo gadu ar tādiem pašiem nosacījumiem un saskaņā ar to pašu procedūru kā pirmajam pagarinājumam gadījumā, kad ir panākts būtisks progress, lai arī vēl nav bijis iespējams pārveidot Apvienotās Karalistes PDR apstrādes sistēmas sistēmās, kuras ļautu PDR datus dzēst saskaņā ar 4. punktu.
 14.Ja Apvienotā Karaliste uzskata, ka Partnerības padomes atteikums piešķirt kādu no minētajiem pagarinājumiem nav bijis pamatots, tā var apturēt šīs sadaļas darbību, paziņojot vienu mēnesi iepriekš.
 15.Šā nolīguma spēkā stāšanās dienas trešajā gadadienā pārstāj piemērot 10. un 14. punktu.
 LAW.PNR.29. pants. PDR datu izmantošanas nosacījumi
 1.Apvienotās Karalistes kompetentā iestāde PDR datus, kas saglabāti saskaņā ar LAW.PNR.28. pantu [PDR datu saglabāšana], var izmantot citiem nolūkiem, kas nav drošība un robežkontroles pārbaudes, tai skaitā jebkāda datu izpaušana atbilstoši LAW.PNR.31. pantam [Informācijas izpaušana Apvienotajā Karalistē] un LAW.PNR.32. pantam [Informācijas izpaušana ārpus Apvienotās Karalistes], tikai tad, ja jauni apstākļi ar objektīvu pamatojumu norāda uz to, ka viena pasažiera vai vairāku pasažieru PDR dati var sniegt reālu ieguldījumu to mērķu sasniegšanā, kas izklāstīti LAW.PNR.20. pantā [PDR datu izmantošanas nolūks].
 2.Apvienotā Karalistes kompetentajai iestādei izmantojot PDR datus saskaņā ar 1. punktu, šādai izmantošanai piemēro iepriekšēju pārbaudi, ko veic tiesa vai neatkarīga administratīva iestāde Apvienotajā Karalistē, pamatojoties uz Apvienotās Karalistes kompetentās iestādes pamatotu pieteikumu, kuru tā iesniegusi atbilstoši iekšzemes tiesiskā regulējuma procedūrām noziedzīga nodarījuma novēršanai, atklāšanai vai kriminālvajāšanai, izņemot:
 (a)atbilstoši pamatotus steidzamības gadījumus vai
 (b)iepriekš noteikto modeļu un kritēriju, kuri ir PDR datu automatizētas apstrādes pamatā, uzticamības un pieņemamības pārbaudes nolūkā vai lai noteiktu jaunus modeļus un kritērijus šādai apstrādei.
 LAW.PNR.30. pants. PDR datu apstrādes reģistrēšana un dokumentēšana
 Apvienotās Karalistes kompetentā iestāde reģistrē un dokumentē visu PDR datu apstrādi. Tā šādus reģistrus vai dokumentāciju izmanto vienīgi, lai:
 (a)uzraudzītu un pārbaudītu datu apstrādes likumību;
 (b)nodrošinātu pienācīgu datu integritāti;
 (c)nodrošinātu datu apstrādes drošību; un
 (d)nodrošinātu pārraudzību.
 LAW.PNR.31. pants. Informācijas izpaušana Apvienotajā Karalistē
 1.Apvienotās Karalistes kompetentā iestāde neizpauž PDR datus citām Apvienotās Karalistes publiskajām iestādēm, ja nav izpildīti šādi nosacījumi:
 (a)PDR datus izpauž tām publiskajām iestādēm, kuru funkcijas ir tieši saistītas ar LAW.PNR.20. pantā [PDR datu izmantošanas nolūks] izklāstītajiem nolūkiem;
 (b)PDR datus izpauž tikai, pamatojoties uz katru konkrētu gadījumu;
 (c)datu izpaušana ir nepieciešama konkrētos apstākļos LAW.PNR.20. pantā [PDR datu izmantošanas nolūks] izklāstītajiem nolūkiem;
 (d)tiek izpausts tikai minimālais nepieciešamais PDR datu apjoms;
 (e)publiskā iestāde, kura saņem datus, nodrošina līdzvērtīgus aizsardzības pasākumus tiem, kas minēti šajā sadaļā; un
 (f)publiskā iestāde, kura saņem datus, neizpauž PDR datus citai struktūrai, izņemot gadījumu, ja šādu izpaušanu atļauj Apvienotās Karalistes kompetentā iestāde, ievērojot nosacījumus, kas paredzēti šajā punktā.
 2.Pārsūtot analītisku informāciju, kurā ietverti saskaņā ar šo sadaļu iegūti PDR dati, piemēro šajā pantā noteiktos aizsardzības pasākumus.
 LAW.PNR.32. pants. Informācijas izpaušana ārpus Apvienotās Karalistes
 1.Apvienotā Karaliste nodrošina, ka Apvienotās Karalistes kompetentā iestāde neizpauž PDR datus trešo valstu publiskajām iestādēm, ja nav izpildīti šādi nosacījumi:
 (a)PDR datus izpauž tām publiskajām iestādēm, kuru funkcijas ir tieši saistītas ar LAW.PNR.20. pantā [PDR datu izmantošanas nolūks] izklāstītajiem nolūkiem;
 (b)PDR datus izpauž tikai, pamatojoties uz katru konkrētu gadījumu;
 (c)PDR datus izpauž tikai, ja tas vajadzīgs LAW.PNR.20. pantā [PDR datu izmantošanas nolūks] izklāstītajiem nolūkiem;
 (d)tiek izpausts tikai minimālais nepieciešamais PDR datu apjoms; un
 (e)trešā valsts, kurai PDR dati tiek izpausti, ir noslēgusi tādu nolīgumu ar Savienību, kurā paredzēta personas datu aizsardzība, kas līdzvērtīga šajā nolīgumā paredzētajai, vai uz trešo valsti attiecas Eiropas Komisijas saskaņā ar Savienības tiesībām pieņemts lēmums, kurā konstatēts, ka trešā valsts nodrošina datu aizsardzību pietiekamā līmenī Savienības tiesību aktu izpratnē.
 2.Kā izņēmumu no 1. punkta e) apakšpunkta Apvienotās Karalistes kompetentā iestāde var pārsūtīt PDR datus trešai valstij, ja
 (a)minētās iestādes vadītājs vai vadītāja īpaši pilnvarota augsta ranga amatpersona uzskata, ka izpaušana ir nepieciešama, lai novērstu un izmeklētu nopietnus un nenovēršamus draudus sabiedrības drošībai vai lai aizsargātu kādas fiziskas personas vitālas intereses; un
 (b)trešā valsts atbilstoši vienošanās, nolīgumam vai citādi sniedz rakstisku apliecinājumu par to, ka informācija tiks aizsargāta, ievērojot aizsardzības pasākumus, kas atbilstoši Apvienotās Karalistes tiesību aktiem piemērojami no Savienības saņemto PDR datu apstrādei, tai skaitā šajā sadaļā izklāstītos aizsardzības pasākumus.
 3.Datu pārsūtīšanu saskaņā ar šā panta 2. punktu dokumentē. Šādu dokumentāciju pēc pieprasījuma dara pieejamu uzraudzības iestādei, kas minēta LAW.GEN.4. panta [Personas datu aizsardzība] 3. punktā, tostarp pārsūtīšanas datumu un laiku, informāciju par saņēmēju kompetento iestādi, pārsūtīšanas pamatojumu un pārsūtītos PDR datus.
 4.Ja saskaņā ar 1. vai 2. punktu Apvienotās Karalistes kompetentā iestāde izpauž PDR datus, kuri savākti saskaņā ar šo sadaļu un kuru izcelsme ir kādā dalībvalstī, Apvienotās Karalistes kompetentā iestāde pēc iespējas drīzāk informē minētās dalībvalsts iestādes par datu izpaušanu. Apvienotā Karaliste sniedz šo paziņojumu saskaņā ar nolīgumiem un ievērojot vienošanās par tiesību aizsardzību vai informācijas apmaiņu starp Apvienoto Karalisti un minēto dalībvalsti.
 5.Pārsūtot analītisku informāciju, kurā ietverti saskaņā ar šo sadaļu iegūti PDR dati, piemēro šajā pantā noteiktos aizsardzības pasākumus.
 LAW.PNR.33. pants. Pārsūtīšanas veids
 Gaisa pārvadātāji pārsūta PDR datus Apvienotās Karalistes kompetentajai iestādei, tikai izmantojot “push” metodi: proti, gaisa pārvadātāji pārsūta PDR datus Apvienotās Karalistes kompetentās iestādes datubāzei un saskaņā ar turpmāk minētajām procedūrām, kuras gaisa pārvadātajiem ir jāievēro un ar kurām viņi:
 (a)PDR datus pārsūta elektroniski saskaņā ar Apvienotās Karalistes kompetentās iestādes tehniskajām prasībām vai tehniskas kļūmes gadījumā – izmantojot jebkuru citu piemērotu līdzekli, kas nodrošina datu atbilstīgu drošības līmeni;
 (b)PDR datus pārsūta, izmantojot savstarpēji pieņemamu ziņojumapmaiņas formātu; un
 (c)PDR datus pārsūta drošā veidā, izmantojot kopīgus protokolus, kurus pieprasa Apvienotās Karalistes kompetentā iestāde.
 LAW.PNR.34. pants. Datu pārsūtīšanas biežums
 1.Apvienotās Karalistes kompetentā iestāde pieprasa gaisa pārvadātājiem pārsūtīt PDR datus:
 (a)sākotnēji ne agrāk kā 96 stundas pirms paredzētā regulārā reisa izlidošanas laika; un
 (b)ne vairāk kā piecas reizes, kā norādījusi Apvienotās Karalistes kompetentā iestāde.
 2.Apvienotās Karalistes kompetentā iestāde atļauj gaisa pārvadātājiem ierobežot 1. punkta b) apakšpunktā minēto datu pārsūtīšanu, to attiecinot vienīgi uz minētā punkta a) apakšpunktā norādītās PDR datu pārsūtīšanas atjaunināšanu.
 3.Apvienotās Karalistes kompetentā iestāde paziņo gaisa pārvadātājiem noteiktos laikus datu pārsūtīšanai.
 4.Īpašos gadījumos, ja tiek norādīts, ka ir nepieciešama papildu piekļuve PDR datiem, lai reaģētu uz konkrētiem draudiem saistībā ar LAW.PNR.20. pantā [PDR datu izmantošanas nolūks] izklāstītajiem nolūkiem, Apvienotās Karalistes kompetentā iestāde var pieprasīt gaisa pārvadātājam sniegt tai PDR datus pirms paredzētās datu pārsūtīšanas, tās laikā vai pēc tās. Īstenojot minētās tiesības, Apvienotās Karalistes kompetentā iestāde rīkojas saprātīgi un samērīgi, izmantojot datu pārsūtīšanas metodi, kas minēta LAW.PNR.33. pantā [Pārsūtīšanas veids].
 LAW.PNR.35. pants. Sadarbība
 Apvienotās Karalistes kompetentā iestāde un attiecīgās dalībvalstu iestādes sadarbojas, lai nodrošinātu savu PDR datu apstrādes režīmu saskaņotību tādā veidā, kas stiprina personu drošību Apvienotajā Karalistē, Savienībā un citur.
 LAW.PNR.36. pants. Atkāpju neesamība
 Šo sadaļu neinterpretē kā atkāpi no kāda pienākuma starp Apvienoto Karalisti un dalībvalstīm vai trešām valstīm iesniegt lūgumu vai atbildēt uz lūgumu savstarpējas palīdzības instrumenta ietvaros.
 LAW.PNR.37. pants. Apspriešanās un pārskatīšana
 1.Puses informē viena otru par visiem pasākumiem, kurus paredzēts ieviest un kuri var ietekmēt šo sadaļu.
 2.Veicot šīs sadaļas kopīgu pārskatīšanu, kā minēts LAW.OTHER.135. panta [Pārskatīšana un izvērtēšana] 1. punktā, Puses īpašu uzmanību pievērš PDR datu apstrādes un saglabāšanas nepieciešamībai un samērīgumam attiecībā pret katru no LAW.PNR.20. pantā [PDR datu izmantošanas nolūks] izklāstītajiem nolūkiem. Kopīgā pārskatīšana ietver arī pārbaudi, kā Apvienotās Karalistes kompetentā iestāde ir nodrošinājusi, ka LAW.PNR.27. pantā [PDR datu automatizēta apstrāde] minētie iepriekš noteiktie modeļi, kritēriji un datubāzes ir uzticamas, saistītas un aktuālas, ņemot vērā statistikas datus.
 LAW.PNR 38. pants. Sadarbības saskaņā ar šo sadaļu apturēšana
 1.Ja kāda no Pusēm uzskata, ka šīs sadaļas turpmāka piemērošana vairs nav lietderīga, tā var attiecīgi informēt otru Pusi par savu nodomu apturēt šīs sadaļas piemērošanu. Pēc šāda paziņojuma Puses sāk apspriesties.
 2.Ja 6 mēnešu laikā pēc minētā paziņojuma Puses nav panākušas risinājumu, katra Puse var nolemt apturēt šīs sadaļas piemērošanu uz laiku līdz 6 mēnešiem. Pirms minētā laikposma beigām Puses var vienoties par apturēšanas pagarināšanu uz papildu laikposmu līdz 6 mēnešiem. Ja pēc apturēšanas perioda beigām Puses nav panākušas vienošanos par šo sadaļu, šo sadaļu vairs nepiemēro no tā mēneša pirmās dienas, kurš seko apturēšanas perioda beigām, izņemot gadījumu, kad paziņojumu sniegusī Puse informē otru Pusi par to, ka tā vēlas atsaukt paziņojumu. Tādā gadījumā atjauno šīs sadaļas noteikumu darbību.
 3.Ja saskaņā ar šo pantu ir apturēta šī sadaļa, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo sadaļu uzsāktā sadarbība, ko ietekmē apturēšana, tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šo sadaļu, pirms apturēšanas skartos noteikumus provizoriski pārstāja piemērot, Puses nodrošina, ka pēc apturēšanas stāšanās spēkā tiek saglabāts aizsardzības līmenis, atbilstoši kuram personas dati tika pārsūtīti.
 IV sadaļa. Sadarbība operatīvās informācijas jomā
 LAW.OPCO.1. pants. Sadarbība operatīvās informācijas jomā
 1.Šīs sadaļas mērķis ir Pusēm nodrošināt, ka Apvienotās Karalistes un dalībvalstu kompetentās iestādēm ir iespēja, ievērojot to iekšzemes tiesību aktu nosacījumus un to pilnvaru ietvaros, un tādā mērā, ciktāl tas nav noteikts citās šīs daļas sadaļās, sniegt savstarpēju palīdzību, nodrošinot attiecīgo informāciju turpmāk minētajiem nolūkiem:
 (a)noziedzīgu nodarījumu novēršana, izmeklēšana, atklāšana vai kriminālvajāšana;
 (b)kriminālsodu izpilde;
 (c)aizsardzība pret sabiedriskās drošības apdraudējumiem un to novēršana, un
 (d)nelikumīgi iegūtu līdzekļu legalizācijas un terorisma finansēšanas novēršana un apkarošana.
 2.Šajā sadaļā “kompetentā iestāde" ir iekšzemes policija, muita vai cita iestāde, kura atbilstoši iekšzemes tiesību aktiem ir kompetenta veikt darbības 1. punktā izklāstītajos nolūkos.
 3.Informāciju, tai skaitā informāciju par meklēšanā izsludinātām un pazudušām personām un priekšmetiem, var pieprasīt Apvienotās Karalistes un dalībvalsts kompetentā iestāde, vai to var spontāni sniegt kādai Apvienotās Karalistes un dalībvalsts kompetentajai iestādei. Informāciju var sniegt, atbildot uz pieprasījumu, vai spontāni, ievērojot to iekšzemes tiesību aktu nosacījumus, kurus piemēro informācijas sniedzējai kompetentajai iestādei, un iestādei rīkojoties savu pilnvaru ietvaros.
 4.Informāciju var pieprasīt un sniegt tādā apmērā, ciktāl to iekšzemes tiesību aktu nosacījumos, kurus piemēro informācijas pieprasītājai vai sniedzējai kompetentajai iestādei, nav noteikts, ka informācijas pieprasīšana vai sniegšana ir jāveic vai jāvirza ar tiesu iestāžu starpniecību.
 5.Steidzamos gadījumos informācijas sniedzēja kompetentā iestāde atbild uz pieprasījumu vai sniedz informāciju spontāni un iespējami drīz.
 6.Informācijas pieprasītājas valsts kompetentā iestāde saskaņā ar attiecīgajiem iekšzemes tiesību aktiem pieprasījuma iesniegšanas laikā vai vēlāk var lūgt informācijas sniedzējas valsts piekrišanu informācijas izmantošanai pierādījumu sniegšanas nolūkos tiesvedībā tiesu iestādē. Informācijas sniedzējas valsts, ievērojot VIII sadaļas [Savstarpēja tiesiskā palīdzība] nosacījumus un tai piemērojamos iekšzemes tiesību aktu nosacījumus, var piekrist informācijas izmantošanai pierādījumu sniegšanas nolūkos informācijas pieprasītājas valsts tiesu iestādē. Tāpat, ja informācija ir sniegta spontāni, informācijas sniedzēja valsts var piekrist informācijas izmantošanai pierādījumu sniegšanas nolūkos tiesvedībā informācijas pieprasītājas valsts tiesu iestādē. Gadījumos, kad nav dota piekrišana saskaņā ar šo punktu, saņemto informāciju neizmanto pierādījumu sniegšanas nolūkos tiesvedībā tiesu iestādē.
 7.Informācijas sniedzēja kompetentā iestāde atbilstoši attiecīgajiem valsts tiesību aktiem var paredzēt nosacījumus sniegtās informācijas izmantošanai.
 8.Kompetentā iestāde saskaņā ar šo sadaļu var sniegt jebkāda veida informāciju, kas ir tās rīcībā, ievērojot tai piemērojamo iekšzemes tiesību aktu nosacījumus, un iestādei rīkojoties savu pilnvaru ietvaros. Tas var ietvert informāciju no citiem avotiem tikai tad, ja minētās informācijas tālākpārsūtīšana ir atļauta saskaņā ar regulējumu, atbilstoši kuram informācijas sniedzēja kompetentā iestāde to ir ieguvusi.
 9.Informāciju saskaņā ar šo sadaļu var sniegt, izmantojot jebkuru piemērotu sakaru kanālu, tai skaitā drošu sakaru līniju informācijas sniegšanai ar Eiropola starpniecību.
 10.Šis pants neskar divpusēju nolīgumu starp Apvienoto Karalisti un dalībvalstīm darbību vai noslēgšanu, ar nosacījumu, ka dalībvalstis rīkojas saskaņā ar Savienības tiesībām. Tas neskar arī citas Apvienotās Karalistes vai dalībvalstu kompetento iestāžu pilnvaras atbilstoši piemērojamajām iekšzemes vai starptautiskajām tiesībām, lai 1. punktā izklāstītajos nolūkos sniegtu palīdzību, apmainoties ar informāciju.
 V sadaļa. Sadarbība ar Eiropolu
 LAW.EUROPOL.46. pants. Mērķis
 Šīs sadaļas mērķis ir izveidot sadarbības attiecības starp Eiropolu un Apvienotās Karalistes kompetentajām iestādēm nolūkā atbalstīt un stiprināt dalībvalstu un Apvienotās Karalistes darbības, kā arī to savstarpējo sadarbību, novēršot un apkarojot smagus noziegumus, terorismu un citus noziedzības veidus, kas skar vispārējās intereses, uz kurām attiecas Savienības politika, kā minēts LAW.EUROPOL.48. pantā [Noziegumu veidi].
 LAW.EUROPOL.47. pants. Definīcijas
 Šajā sadaļā piemēro šādas definīcijas:
 (a)“Eiropols” ir Eiropas Savienības Aģentūra tiesībaizsardzības sadarbībai, kas izveidota ar Regulu (ES) 2016/794
 79
 (“Eiropola regula”);
 (b)“kompetentā iestāde” attiecībā uz Savienību ir Eiropols un attiecībā uz Apvienoto Karalisti – iekšzemes tiesībaizsardzības iestāde, kas saskaņā ar iekšzemes tiesību aktiem ir atbildīga par noziedzīgu nodarījumu novēršanu un apkarošanu;
 LAW.EUROPOL.48. pants. Noziegumu veidi
 1.Saskaņā ar šo sadaļu izveidotā sadarbība ir saistīta ar to noziegumu veidiem, kas ir Eiropola kompetencē un uzskaitīti LAW-3. PIELIKUMĀ, ieskaitot saistītus noziedzīgus nodarījumus.
 2.Saistīti noziedzīgi nodarījumi ir noziedzīgi nodarījumi, kas izdarīti, lai sagādātu 1. punktā minēto noziedzīgo nodarījumu izdarīšanai nepieciešamos līdzekļus, noziedzīgi nodarījumi, kas izdarīti, lai veicinātu vai veiktu šādus noziegumus, un noziedzīgi nodarījumi, kas izdarīti, lai nodrošinātu šādu noziegumu nesodāmību.
 3.Ja tiek grozīts saraksts ar to noziegumu veidiem, kas saskaņā ar Savienības tiesībām ir Eiropola kompetencē, Specializētā komiteja tiesībaizsardzības un tiesu iestāžu sadarbības jomā var, pamatojoties uz Savienības priekšlikumu, attiecīgi grozīt LAW-3. PIELIKUMU no dienas, kad stājas spēkā izmaiņas Eiropola kompetencē.
 LAW.EUROPOL.49. pants. Sadarbības jomas
 Papildus personas datu apmaiņai, ievērojot šīs sadaļas nosacījumus, un saskaņā ar Eiropola uzdevumiem, kas izklāstīti Eiropola regulā, sadarbība it īpaši var ietvert:
 (a)apmaiņu ar informāciju, piemēram, speciālajām zināšanām,
 (b)vispārējās situācijas ziņojumus,
 (c)stratēģiskās analīzes rezultātus,
 (d)informāciju par kriminālizmeklēšanas procedūrām,
 (e)informāciju par noziedzības novēršanas metodēm,
 (f)līdzdalību apmācības pasākumos, un
 (g)padomu un atbalsta sniegšanu atsevišķu lietu kriminālizmeklēšanā, kā arī operatīvo sadarbību.
 LAW.EUROPOL.50. pants. Valsts kontaktpunkti un sadarbības koordinatori
 1.Apvienotā Karaliste norīko valsts kontaktpunktu, kas darbojas kā centrālais kontaktpunkts starp Eiropolu un Apvienotās Karalistes kompetentajām iestādēm.
 2.Informācijas apmaiņa starp Eiropolu un Apvienotās Karalistes kompetentajām iestādēm notiek starp Eiropolu un valsts kontaktpunktu, kas minēts 1. punktā. Tomēr tas neizslēdz tiešu informācijas apmaiņu starp Eiropolu un Apvienotās Karalistes kompetentajām iestādēm, ja to par lietderīgu uzskata Eiropols un attiecīgās kompetentās iestādes.
 3.Valsts kontaktpunkts ir arī centrālais kontaktpunkts attiecībā uz personas datu pārskatīšanu, labošanu un dzēšanu.
 4.Lai veicinātu ar šo sadaļu izveidoto sadarbību, Apvienotā Karaliste norīko uz Eiropolu vienu vai vairākus sadarbības koordinatorus. Eiropols var norīkot vienu vai vairākus sadarbības koordinatorus uz Apvienoto Karalisti.
 5.Apvienotā Karaliste nodrošina, ka tās sadarbības koordinatoriem ir ātra un – kur tas tehniski iespējams –, tieša piekļuve attiecīgajām Apvienotās Karalistes iekšzemes datubāzēm, kas ir nepieciešamas viņu uzdevumu izpildei.
 6.Sadarbības koordinatoru skaitu, viņu uzdevumu aprakstu, viņu tiesības un pienākumus un saistītās izmaksas reglamentē sadarbības vienošanās, kas noslēgtas starp Eiropolu un Apvienotās Karalistes kompetentajām iestādēm un minētas LAW.EUROPOL.59. pantā [Sadarbības un administratīvās vienošanās].
 7.Apvienotās Karalistes sadarbības koordinatorus un Apvienotās Karalistes kompetento iestāžu pārstāvjus var uzaicināt piedalīties operatīvajās sanāksmēs. Dalībvalstu sadarbības koordinatori un trešo valstu sadarbības koordinatori, dalībvalstu un trešo valstu kompetento iestāžu pārstāvji, Eiropola darbinieki un citas ieinteresētās personas var piedalīties sanāksmēs, ko organizē Apvienotās Karalistes sadarbības koordinatori vai kompetentās iestādes.
 LAW.EUROPOL.51. pants. Informācijas apmaiņa
 1.Informācijas apmaiņa starp kompetentajām iestādēm atbilst šīs sadaļas mērķim un noteikumiem. Personas datus apstrādā tikai 2. punktā minētajos konkrētajos nolūkos.
 2.Kompetentās iestādes vēlākais personas datu pārsūtīšanas brīdī skaidri norāda konkrēto nolūku vai nolūkus, kuriem personas dati tiek pārsūtīti. Pārsūtot datus Eiropolam, šādas pārsūtīšanas nolūku vai nolūkus norāda saskaņā ar konkrētajiem apstrādes nolūkiem, kas noteikti Eiropola regulā. Ja datu pārsūtītāja kompetentā iestāde nav to izdarījusi, datu saņēmēja kompetentā iestāde, vienojoties ar datu pārsūtītāju iestādi, apstrādā personas datus, lai noteiktu to būtiskumu, kā arī nolūku vai nolūkus, kādā tie turpmāk jāapstrādā. Kompetentās iestādes var apstrādāt personas datus citam nolūkam, nekā nolūks, kuram tie tika sniegta, vienīgi tad, ja datu pārsūtītāja iestāde ir atļāvusi to darīt.
 3.Personas datu saņēmējas kompetentās iestādes pauž apņemšanos ar apliecinājumu, ka šādus datus apstrādās vienīgi nolūkam, kuram tie pārsūtīti. Personas datus dzēš, tiklīdz tie vairs nav vajadzīgi nolūkam, kuram tie tika pārsūtīti.
 4.Eiropols un Apvienotās Karalistes kompetentās iestādes bez liekas kavēšanās un jebkurā gadījumā ne vēlāk kā sešus mēnešus pēc personas datu saņemšanas nosaka, vai un kādā apmērā minētie personas dati ir vajadzīgi nolūkam, kuram tie tika pārsūtīti, un attiecīgi informē par to datu pārsūtītāju iestādi.
 LAW.EUROPOL.52. pants. Ierobežojumi attiecībā uz piekļuvi pārsūtītajiem personas datiem un to turpmāku izmantošanu
 1.Datu pārsūtītāja kompetentā iestāde personas datu pārsūtīšanas brīdī var vispārīgi vai konkrēti norādīt jebkādus ierobežojumus attiecībā uz piekļuvi tiem vai to izmantošanu, tai skaitā attiecībā uz to tālāku pārsūtīšanu, dzēšanu vai iznīcināšanu pēc noteikta laika vai to turpmāku apstrādi. Ja vajadzība pēc šādiem ierobežojumiem kļūst acīmredzama pēc personas datu pārsūtīšanas, tad datu pārsūtītāja kompetentā iestāde attiecīgi informē datu saņēmēju kompetento iestādi.
 2.Datu saņēmēja kompetentā iestāde ievēro visus ierobežojumus attiecībā uz piekļuvi personas datiem vai to turpmāku izmantošanu, ko norādījusi datu pārsūtītāja kompetentā iestāde, kā aprakstīts 1. punktā.
 3.Katra Puse cenšas nodrošināt, ka saskaņā ar šo sadaļu pārsūtītā informācija ir savākta un uzglabāta un pārsūtīta saskaņā ar tās attiecīgo tiesisko regulējumu. Katra Puse iespēju robežās nodrošina, ka šāda informācijas nav iegūta, pārkāpjot cilvēktiesības. Tāpat šāda informācija nav pārsūtīta, ja – ciktāl tas pamatoti paredzams –, to varētu izmantot nolūkā pieprasīt, piespriest vai izpildīt nāvessodu vai īstenot jebkāda veida nežēlīgu vai necilvēcīgu rīcību.
 LAW.EUROPOL.53. pants. Dažādas datu subjektu kategorijas
 1.Personas datus attiecībā uz noziedzīgos nodarījumos cietušām personām, lieciniekiem vai citām personām, kas var sniegt informāciju par noziedzīgiem nodarījumiem, vai personām, kas jaunākas par 18 gadiem, ir aizliegts pārsūtīt, ja vien atsevišķos gadījumos šāda pārsūtīšana nav noteikti nepieciešama un samērīga, lai novērstu vai apkarotu noziedzīgu nodarījumu.
 2.Apvienotā Karaliste un Eiropols katra nodrošina, ka uz personas datu apstrādi saskaņā ar 1. punktu attiecas papildu aizsardzības pasākumi, tai skaitā ierobežojumi attiecībā uz piekļuvi, papildu drošības pasākumi un ierobežojumi tālākpārsūtīšanai.
 LAW.EUROPOL.54. pants. Personas datu plūsmas starp Eiropolu un Apvienoto Karalisti veicināšana
 Kopīgu operacionālo ieguvumu interesēs Puses cenšas turpmāk sadarboties ar mērķi nodrošināt, ka datu apmaiņa starp Eiropolu un Apvienotās Karalistes kompetentajām iestādēm var notikt pēc iespējas ātrāk, un apsvērt iespēju iekļaut jebkādus jaunus procesus un tehnikas sasniegumus, kas varētu palīdzēt sasniegt šo mērķi, ņemot vērā to, ka Apvienotā Karaliste nav dalībvalsts.
 LAW.EUROPOL.55. pants. Informācijas avota ticamības un informācijas precizitātes novērtējums
 1.Kompetentās iestādes, cik vien tas iespējams un vēlākais informācijas pārsūtīšanas brīdī norāda informācijas avota uzticamību, pamatojoties uz šādiem kritērijiem:
 (a)ja nav šaubu par avota autentiskumu, uzticamību un kompetenci vai ja informāciju ir sniedzis avots, kurš visos gadījumos ir apstiprinājies kā ticams;
 (b)ja informāciju ir sniedzis avots, kurš vairākumā gadījumu ir apstiprinājies kā ticams;
 (c)ja informāciju ir sniedzis avots, kurš vairākumā gadījumu ir izrādījies neuzticams;
 (d)ja avota uzticamību nav iespējams novērtēt.
 2.Kompetentās iestādes, cik vien tas iespējams un vēlākais informācijas pārsūtīšanas brīdī norāda informācijas pareizību, pamatojoties uz šādiem kritērijiem:
 (a)informācija, par kuras pareizību nav šaubu;
 (b)informācija, kas ir zināma personīgi informācijas avotam, bet nav personīgi zināma ierēdnim, kas to virza tālāk;
 (c)informācija, kas nav zināma personīgi informācijas avotam, bet ko apstiprina cita jau reģistrēta informācija;
 (d)informācija, kas nav zināma personīgi informācijas avotam un ko nav iespējams apstiprināt.
 3.Ja datu saņēmēja kompetentā iestāde, pamatojoties uz tās rīcībā jau esošo informāciju, secina, ka informācijas vai tās avota novērtējumam, ko datu pārsūtītāja kompetentā iestāde sniegusi saskaņā ar 1. un 2. punktu, ir nepieciešams labojums, tā informē minēto kompetento iestādi un cenšas vienoties par novērtējuma grozījumu. Datu saņēmēja kompetentā iestāde bez šādas vienošanās negroza saņemtās informācijas vai tās avota novērtējumu.
 4.Ja viena kompetentā iestāde saņem informāciju bez novērtējuma, tā cenšas, cik vien tas iespējams un ja iespējams, vienojoties ar datu pārsūtītāju kompetento iestādi, novērtēt avota uzticamību vai informācijas pareizību, pamatojoties uz tās rīcībā jau esošo informāciju.
 5.Ja nav iespējams veikt ticamu novērtējumu, informāciju izvērtē, kā noteikts 1. punkta d) apakšpunktā un 2. punkta d) apakšpunktā.
 LAW.EUROPOL.56. pants. Informācijas apmaiņas drošība
 1.Tehniskos un organizatoriskos pasākumus, kuri ieviesti nolūkā nodrošināt informācijas apmaiņas drošību saskaņā ar šo sadaļu, nosaka administratīvas vienošanās starp Eiropolu un Apvienotās Karalistes kompetentajām iestādēm, kas minētas LAW.EUROPOL.59. pantā [Sadarbības un administratīvās vienošanās].
 2.Puses vienojas izveidot, īstenot un izmantot drošu sakaru līniju informācijas apmaiņai starp Eiropolu un Apvienotās Karalistes kompetentajām iestādēm.
 3.Administratīvās vienošanās starp Eiropolu un Apvienotās Karalistes kompetentajām iestādēm, kas minētas LAW.EUROPOL.58. pantā [Apmaiņa ar klasificētu un sensitīvu neklasificētu informāciju], reglamentē drošās sakaru līnijas izmantošanas noteikumus un nosacījumus.
 LAW.EUROPOL.57. pants. Atbildība par neatļautu vai nepareizu datu apstrādi
 1.Kompetentās iestādes saskaņā ar attiecīgo tām saistošo tiesisko regulējumu ir atbildīgas par jebkuriem zaudējumiem, kas fiziskai personai nodarīti juridisku vai faktisku kļūdu dēļ informācijā, ar kuru notikusi apmaiņa. Ne Eiropols, ne Apvienotās Karalistes kompetentās iestādes, lai izvairītos no atbildības pret cietušo personu saskaņā ar attiecīgo tām saistošo tiesisko regulējumu, nevar atsaukties uz to, ka attiecīgā cita kompetentā iestāde ir pārsūtījusi nepareizu informāciju.
 2.Ja Eiropolam vai Apvienotās Karalistes kompetentajām iestādēm ir piespriests maksāt kompensāciju par to, ka kāda no tām ir izmantojusi otras Puses kļūdaini paziņoju informāciju vai informāciju, kas paziņota otras Puses saistību nepildīšanas rezultātā, kompensācijas summu, kuru saskaņā ar 1. punktu izmaksājis Eiropols vai Apvienotās Karalistes kompetentās iestādes, otra Puse atmaksā, izņemot gadījumus, kad informācija tikusi izmantota, pārkāpjot šīs sadaļas noteikumus.
 3.Eiropols un Apvienotās Karalistes kompetentās iestādes cita citai nepieprasa atlīdzināt zaudējumus, kuri ir radušies kā sods vai kuri nav faktiskā kaitējuma kompensācija saskaņā ar 1. un 2. punktu.
 LAW.EUROPOL.58. pants. Apmaiņa ar klasificētu un sensitīvu neklasificētu informāciju
 Apmaiņu ar klasificētu un sensitīvu neklasificētu informāciju un tās aizsardzību, ja tas nepieciešams saskaņā ar šo sadaļu, reglamentē sadarbības un administratīva vienošanās, kas minēta LAW.EUROPOL.59. pantā [Sadarbības un administratīvās vienošanās] un noslēgta starp Eiropolu un Apvienotās Karalistes kompetentajām iestādēm.
 LAW.EUROPOL.59. pants. Sadarbības un administratīvās vienošanās
 1.Uz Apvienotās Karalistes un Eiropola sadarbības elementiem, kas atbilstīgi papildina un īsteno šīs sadaļas noteikumus, attiecas sadarbības vienošanās un administratīvas vienošanās, kuras noslēgtas starp Eiropolu un Apvienotās Karalistes kompetentajām iestādēm attiecīgi saskaņā ar Eiropola regulas 23. panta 4. punktu un 25. panta 1. punktu.
 2.Neskarot nevienu šīs sadaļas noteikumu un vienlaikus atspoguļojot Apvienotās Karalistes kā trešās valsts statusu, Eiropols un Apvienotās Karalistes kompetentās iestādes, ievērojot Eiropola valdes lēmumu, attiecīgi darba vienošanās vai administratīvajā vienošanās iekļauj noteikumus, kas papildina vai īsteno šo sadaļu un jo īpaši ļauj:
 (a)noturēt apspriedes starp Eiropolu un vienu vai vairākiem Apvienotās Karalistes valsts kontaktpunkta pārstāvjiem par politikas jautājumiem un kopīgu interešu jautājumiem nolūkā sasniegt to mērķus un koordinēt to attiecīgās darbības, un veicināt sadarbību starp Eiropolu un Apvienotās Karalistes kompetentajām iestādēm;
 (b)vienam vai vairākiem Apvienotās Karalistes pārstāvjiem kā novērotājam(-iem) piedalīties konkrētās Eiropola vienību vadītāju sanāksmēs saskaņā ar šādu sanāksmju reglamentu;
 (c)vienu vai vairākus Apvienotās Karalistes pārstāvjus iesaistīt operatīvās analīzes projektos saskaņā ar noteikumiem, ko pieņēmušas attiecīgās Eiropola pārvaldības struktūras;
 (d)ietverot sadarbības koordinatoru uzdevumu aprakstu, viņu tiesības un pienākumus un saistītās izmaksas; vai
 (e)īstenot sadarbību starp Apvienotās Karalistes kompetentajām iestādēm un Eiropolu privātuma vai drošības pārkāpumu gadījumā.
 3.Sadarbības un administratīvās vienošanās būtību var noteikt vienā dokumentā.
 LAW.EUROPOL.60. pants. Paziņojums par īstenošanu
 1.Apvienotā Karaliste un Eiropols katrs dara publiski pieejamu dokumentu, kurā saprotamā veidā izklāstīti noteikumi par saskaņā ar šo sadaļu pārsūtīto personas datu apstrādi, tai skaitā pieejamajiem līdzekļiem datu subjektu tiesību īstenošanai, un nodrošina, ka šā dokumenta kopija tiek iesniegta otrai pusei.
 2.Ja tas vēl nav izdarīts, Apvienotā Karaliste un Eiropols pieņem noteikumus, kuros precizē, kā praksē tiks panākta atbilstība noteikumiem par personas datu apstrādi. Apvienotā Karaliste un Eiropols viena otrai un attiecīgajām uzraudzības iestādēm nosūta minēto noteikumu kopiju.
 LAW.EUROPOL.61. pants. Eiropola pilnvaras
 Neko šajā sadaļā neinterpretē kā Eiropolam uzliktu pienākumu sadarboties ar Apvienotās Karalistes kompetentajām iestādēm ārpus Eiropola kompetences, kā noteikts attiecīgajos Savienības tiesībās.
 VI sadaļa. Sadarbība ar Eurojust
 LAW.EUROJUST.61. pants. Mērķis
 Šīs sadaļas mērķis ir izveidot sadarbību starp Eurojust un Apvienotās Karalistes kompetentajām iestādēm to smago noziegumu apkarošanā, kas minēti LAW.EUROJUST.63. pantā [Noziegumu veidi].
 LAW.EUROJUST.62. pants. Definīcijas
 Šajā sadaļā piemēro šādas definīcijas:
 (a)"Eurojust" ir Eiropas Savienības Aģentūra tiesu iestāžu sadarbībai krimināllietās, kas izveidota ar Regulu (ES) 2018/1727
 80
 ("Eurojust regula");
 (b)“kompetentā iestāde” attiecībā uz Savienību ir Eurojust, ko pārstāv Kolēģija vai valsts loceklis, un attiecībā uz Apvienoto Karalisti – iekšzemes iestāde, kuras pienākumi saskaņā ar iekšzemes tiesību aktiem ir saistīti ar noziedzīgu nodarījumu izmeklēšanu un saukšanu pie atbildības par tiem;
 (c)“Kolēģija” ir Eurojust Kolēģija, kā minēts Eurojust regulā;
 (d)“valsts pārstāvis” ir valsts pārstāvis, ko uz Eurojust norīkojusi katra dalībvalsts, kā minēts Eurojust regulā;
 (e)“palīgs” ir persona, kas var palīdzēt valsts pārstāvim un valsts pārstāvja vietniekam vai sadarbības prokuroram, kā attiecīgi minēts Eurojust regulā un LAW.EUROJUST.66. panta [Sadarbības prokurors] 3. punktā.
 (f)“sadarbības prokurors” ir prokurors, ko uz Eurojust norīkojusi Apvienotā Karaliste, uz viņa statusu attiecas Apvienotās Karalistes iekšzemes tiesības par prokuroru statusu;
 (g)“tiesnesis koordinators” ir tiesnesis, ko Eurojust norīkojis uz Apvienoto Karalisti saskaņā ar LAW.EUROJUST.67 . pantu [Tiesnesis koordinators];
 (h)“iekšzemes korespondents terorisma jautājumos” ir kontaktpunkts, ko Apvienotā Karaliste norīkojusi saskaņā ar LAW.EUROJUST.65. pantu [Eurojust kontaktpunkts] un kas atbildīgs par sarakstes saistībā ar terorisma jautājumiem apstrādi.
 LAW.EUROJUST.63. pants. Noziegumu veidi
 1.Saskaņā ar šo sadaļu izveidotā sadarbība ir saistīta ar to smago noziegumu veidiem, kas ir Eurojust kompetencē un uzskaitīti LAW-4. PIELIKUMĀ, ieskaitot saistītus noziedzīgus nodarījumus.
 2.Saistīti noziedzīgi nodarījumi ir noziedzīgi nodarījumi, kas izdarīti, lai sagādātu 1. punktā minēto smago noziegumu izdarīšanai nepieciešamos līdzekļus, noziedzīgi nodarījumi, kas izdarīti, lai veicinātu vai veiktu šādus smagus noziegumus, un noziedzīgi nodarījumi, kas izdarīti, lai nodrošinātu šādu smagu noziegumu nesodāmību.
 3.Ja tiek grozīts saraksts ar to smago noziegumu veidiem, kas saskaņā ar Savienības tiesībām ir Eurojust kompetencē, Specializētā komiteja tiesībaizsardzības un tiesu iestāžu sadarbības jomā var, pamatojoties uz Savienības priekšlikumu, attiecīgi grozīt LAW-4. PIELIKUMU no dienas, kad stājas spēkā izmaiņas Eurojust kompetencē.
 LAW.EUROJUST.64. pants. Sadarbības jomas
 Puses nodrošina, ka Eurojust un Apvienotās Karalistes kompetentās iestādes sadarbojas Eurojust regulas 2. un 54. pantā un šajā sadaļā noteiktajās darbības jomās.
 LAW.EUROJUST.65. pants. Eurojust kontaktpunkti
 1.Apvienotā Karaliste izveido vai ieceļ vismaz vienu Eurojust kontaktpunktu Apvienotās Karalistes kompetentajās iestādēs.
 2.Apvienotā Karaliste vienu no saviem kontaktpunktiem izraugās par Apvienotās Karalistes iekšzemes korespondentu terorisma jautājumos.
 LAW.EUROJUST.66. pants. Sadarbības prokurors
 1.Lai veicinātu ar šo sadaļu izveidoto sadarbību, Apvienotā Karaliste norīko uz Eurojust sadarbības prokuroru.
 2.Norīkojuma pilnvaras un ilgumu nosaka Apvienotā Karaliste.
 3.Sadarbības prokuroram, atkarīgā no sadarbības apjoma, var palīdzēt ne vairāk kā pieci palīgi. Ja nepieciešams, palīgs var aizstāt sadarbības prokuroru vai rīkoties sadarbības prokurora vārdā.
 4.Apvienotā Karaliste informē Eurojust par sadarbības prokurora un sadarbības prokurora palīgu pilnvaru tiesu varas jomā būtību un apjomu Apvienotajā Karalistē, lai veiktu savus uzdevumus saskaņā ar šo sadaļu. Apvienotā Karaliste nosaka sava sadarbības prokurora un sadarbības prokurora palīgu kompetenci rīkoties attiecībā uz ārvalstu tiesu iestādēm.
 5.Sadarbības prokuroram un sadarbības prokurora palīgiem ir piekļuve informācijai valsts sodāmības reģistrā vai jebkurā citā Apvienotās Karalistes reģistrā – saskaņā ar iekšzemes tiesību aktiem tāpat kā līdzvērtīgas kompetences prokuroram vai personai.
 6.Sadarbības prokuroram un sadarbības prokurora palīgiem ir pilnvaras tieši sazināties ar Apvienotās Karalistes kompetentajām iestādēm.
 7.Panta 3. punktā minēto palīgu skaitu, sadarbības prokurora un sadarbības prokurora palīgu uzdevumu aprakstu, viņu tiesības un pienākumus un saistītās izmaksas reglamentē sadarbības vienošanās, kas noslēgtas starp Eurojust un Apvienotās Karalistes kompetentajām iestādēm un minētas LAW.EUROJUST.75. pantā [Sadarbības vienošanās].
 8.Sadarbības prokurora un sadarbības prokurora palīgu darba dokumentus kā neaizskaramus glabā Eurojust.
 LAW.EUROJUST.67. pants. Tiesnesis koordinators
 1.Lai veicinātu tiesu iestāžu sadarbību ar Apvienoto Karalisti lietās, kurās Eurojust sniedz palīdzību, Eurojust saskaņā ar Eurojust regulas 53. pantu var norīkot uz Apvienoto Karalisti tiesnesi koordinatoru.
 2.Panta 1. punktā minētā tiesneša koordinatora uzdevumu aprakstu, tiesneša koordinatora tiesības un pienākumus un saistītās izmaksas reglamentē sadarbības vienošanās, kas noslēgtas starp Eurojust un Apvienotās Karalistes kompetentajām iestādēm un minētas LAW.EUROJUST.75. pantā [Sadarbības vienošanās].
 LAW.EUROJUST.68. pants. Operatīvās un stratēģiskās sanāksmes
 1.Sadarbības prokurors, sadarbības prokurora palīgi un citu Apvienotās Karalistes kompetento iestāžu, tai skaitā Eurojust kontaktpunkta, pārstāvji pēc Eurojust priekšsēdētāja uzaicinājuma var piedalīties sanāksmēs par stratēģiskiem jautājumiem un sanāksmēs par operatīvajiem jautājumiem – ar attiecīgo valsts pārstāvju piekrišanu.
 2.Valsts pārstāvji, viņu vietnieki un palīgi, Eurojust administratīvais direktors un Eurojust darbinieki var piedalīties sanāksmēs, ko organizē sadarbības prokurors vai sadarbības prokurora palīgi vai citas Apvienotās Karalistes kompetentās iestādes, tai skaitā Eurojust kontaktpunkts.
 LAW.EUROJUST.69. pants. Nepersondatu apmaiņa
 Eurojust un Apvienotās Karalistes kompetentās iestādes var apmainīties ar visiem nepersondatiem, ciktāl minētie dati ir vajadzīgi sadarbībai atbilstoši šai sadaļai, un ievērojot jebkādus ierobežojumus atbilstīgi LAW.EUROJUST.74. pantam [Apmaiņa ar klasificētu un sensitīvu neklasificētu informāciju].
 LAW.EUROJUST.70. pants. Personas datu apmaiņa
 1.Personas datus, ko kompetentās iestādes pieprasa un saņem saskaņā ar šo sadaļu, tās apstrādā vienīgi mērķiem, kuri noteikti LAW.EUROJUST.61. pantā [Mērķis], šā panta 2. punktā minētajos konkrētajos nolūkos un ievērojot šā panta 3. punktā minētos ierobežojumus attiecībā uz piekļuvi vai turpmāku izmantošanu.
 2.Datu pārsūtītāja kompetentā iestāde vēlākais personas datu pārsūtīšanas brīdī skaidri norāda konkrēto nolūku vai nolūkus, kuriem dati tiek pārsūtīti.
 3.Datu pārsūtītāja kompetentā iestāde personas datu pārsūtīšanas brīdī var vispārīgi vai konkrēti norādīt jebkādus ierobežojumus attiecībā uz piekļuvi tiem vai to izmantošanu, tai skaitā attiecībā uz to tālāku pārsūtīšanu, dzēšanu vai iznīcināšanu pēc noteikta laika vai to turpmāku apstrādi. Ja vajadzība pēc šādiem ierobežojumiem kļūst acīmredzama pēc personas datu sniegšanas, tad datu pārsūtītāja iestāde attiecīgi informē datu saņēmēju iestādi.
 4.Datu saņēmēja kompetentā iestāde ievēro visus ierobežojumus attiecībā uz piekļuvi personas datiem vai to turpmāku izmantošanu, ko norādījusi datu pārsūtītāja kompetentā iestāde, kā noteikts 3. punktā.
 LAW.EUROJUST.71. pants. Pārsūtīšanas kanāli
 1.Informācijas apmaiņa notiek:
 (a)starp sadarbības prokuroru vai sadarbības prokurora palīgiem vai, ja tāds nav iecelts vai citādi pieejams – Apvienotās Karalistes kontaktpunktu Eurojust un attiecīgajiem valsts pārstāvjiem vai Kolēģiju;
 (b)ja Eurojust uz Apvienoto Karalisti ir norīkojis tiesnesi koordinatoru – starp tiesnesi koordinatoru un jebkuru Apvienotās Karalistes kompetento iestādi; šajā gadījumā sadarbības prokuroru informē par ikvienu šādu informācijas apmaiņu; vai
 (c)tieši starp Apvienotās Karalistes kompetento iestādi un attiecīgajiem valsts locekļiem vai Kolēģiju; šajā gadījumā sadarbības prokuroru un attiecīgā gadījumā tiesnesi koordinatoru informē par ikvienu šādu informācijas apmaiņu.
 2.Eurojust un Apvienotās Karalistes kompetentās iestādes var vienoties konkrētos gadījumos izmantot informācijas apmaiņai citus kanālus.
 3.Eurojust un Apvienotās Karalistes kompetentās iestādes nodrošina, ka to attiecīgie pārstāvji ir pilnvaroti apmainīties ar informāciju attiecīgā līmenī saskaņā ar attiecīgi Apvienotās Karalistes tiesībām un Eurojust regulu un ka to pārstāvji ir atbilstoši pārbaudīti.
 LAW.EUROJUST.72. pants. Tālākpārsūtīšana
 Apvienotās Karalistes kompetentās iestādes un Eurojust nesniedz nekādu otras iestādes sniegtu informāciju nevienai trešai valstij vai starptautiskai organizācijai bez attiecīgās informāciju sniegušās Apvienotās Karalistes kompetentās iestādes vai Eurojust piekrišanas un bez atbilstošiem aizsardzības līdzekļiem datu aizsardzībai.
 LAW.EUROJUST.73. pants. Atbildība par neatļautu vai nepareizu datu apstrādi
 1.Kompetentās iestādes saskaņā ar attiecīgo tām saistošo tiesisko regulējumu ir atbildīgas par jebkuriem zaudējumiem, kas fiziskai personai nodarīti juridisku vai faktisku kļūdu dēļ informācijā, ar kuru notikusi apmaiņa. Ne Eurojust, ne Apvienotās Karalistes kompetentās iestādes, lai izvairītos no atbildības pret cietušo personu saskaņā ar attiecīgo tām saistošo tiesisko regulējumu, nevar atsaukties uz to, ka attiecīgā cita kompetentā iestāde ir pārsūtījusi nepareizu informāciju.
 2.Ja kādai no kompetentajām iestādēm ir piespriests maksāt kompensācija par to, ka tā izmantojusi otras Puses kļūdaini paziņoju informāciju vai informāciju, kas paziņota otras Puses saistību nepildīšanas rezultātā, kompensācijas summu, kuru saskaņā ar 1. punktu izmaksājusi minētā kompetentā iestāde, otra Puse atmaksā, izņemot gadījumus, kad informācija tikusi izmantota, pārkāpjot šīs sadaļas noteikumus.
 3.Eurojust un Apvienotās Karalistes kompetentās iestādes cita citai nepieprasa atlīdzināt zaudējumus, kuri ir radušies kā sods vai kuri nav faktiskā kaitējuma kompensācija saskaņā ar 1. un 2. punktu.
 LAW.EUROJUST.74. pants. Apmaiņa ar klasificētu un sensitīvu neklasificētu informāciju
 Apmaiņu ar klasificētu un sensitīvu neklasificētu informāciju un tās aizsardzību, ja tas nepieciešams saskaņā ar šo sadaļu, reglamentē sadarbības vienošanās, kas minēta LAW.EUROJUST.75. pantā [Sadarbības vienošanās] un noslēgta starp Eurojust un Apvienotās Karalistes kompetentajām iestādēm.
 LAW.EUROJUST.75. pants. Sadarbības vienošanās
 Uz Pušu sadarbības kārtību, kas atbilstīgi papildina un īsteno šīs sadaļas noteikumus, attiecas sadarbības vienošanās, kura noslēgta starp Eurojust un Apvienotās Karalistes kompetentajām iestādēm saskaņā ar Eurojust regulas 47. panta 3. punktu un 56. panta 3. punktu.
 LAW.EUROJUST.76. pants. Eurojust pilnvaras
 Neko šajā sadaļā neinterpretē kā Eurojust uzliktu pienākumu sadarboties ar Apvienotās Karalistes kompetentajām iestādēm ārpus Eurojust kompetences, kā noteikts attiecīgajos Savienības tiesību aktos.
 VII sadaļa. Nodošana
 LAW.SURR.76. pants. Mērķis
 Šīs sadaļas mērķis ir nodrošināt, ka izdošanas sistēma starp dalībvalstīm, no vienas puses, un Apvienoto Karalisti, no otras puses, balstās uz nodošanas mehānismu, pamatojoties uz apcietināšanas orderi saskaņā ar šīs sadaļas noteikumiem.
 LAW.SURR.77. pants. Proporcionalitātes princips
 Sadarbība, izmantojot apcietināšanas orderi, ir nepieciešama un samērīga, ņemot vērā pieprasītās personas tiesības un cietušo intereses, un nodarījuma smagumu, iespējamo sodu, ko par šo nodarījumu varētu piemērot, un iespēju, ka valsts veic pasākumus, kuri ir mazāk ierobežojoši nekā pieprasītās personas nodošana, it īpaši nolūkā izvairīties no nevajadzīgi ilgiem pirmstiesas apcietinājuma periodiem.
 LAW.SURR.78. pants. Definīcijas
 Šajā sadaļā piemēro šādas definīcijas:
 (a)“apcietināšanas orderis” ir tiesas nolēmums, ko izsniedz valsts, lai cita valsts apcietinātu un nodotu pieprasīto personu kriminālvajāšanas veikšanai vai lai izpildītu brīvības atņemšanas sodu, vai arī lai piemērotu ar brīvības atņemšanu saistītu drošības līdzekli;
 (b)“tiesas iestāde” ir iestāde jeb saskaņā ar iekšzemes tiesību aktiem – tiesnesis, tiesa vai prokurors. Prokuroru uzskata par tiesu sistēmas iestādi tikai tādā apmērā, ciktāl to paredz iekšzemes tiesību akti;
 (c)“izpildes tiesu iestāde” ir izpildes valsts tiesu iestāde, kas ir kompetenta izpildīt apcietināšanas orderi, pamatojoties uz minētās valsts iekšzemes tiesību aktiem;
 (d)“izsniegšanas tiesu iestāde” ir izsniegšanas valsts tiesu iestāde, kas ir kompetenta izsniegt apcietināšanas orderi, pamatojoties uz minētās valsts iekšzemes tiesību aktiem;
 LAW.SURR.79. pants. Darbības joma
 1.Apcietināšanas orderi var izsniegt par darbībām, par kurām izsniegšanas valsts tiesībās paredzēts brīvības atņemšanas sods vai ar brīvības atņemšanu saistīts drošības līdzeklis, kura maksimālais ilgums ir vismaz 12 mēneši, vai par jau piespriestu sodu vai jau piemērotu drošības līdzekli, kuru ilgums ir vismaz četri mēneši.
 2.Neskarot 3. un 4. punktu, nodošana ir pakļauta nosacījumam, ka darbības, par kurām izsniegts apcietināšanas orderis, uzskata par nodarījumu saskaņā ar izpildes valsts tiesībām neatkarīgi no tā sastāva elementiem vai kvalifikācijas.
 3.Ievērojot LAW.SURR.80. pantu [Apcietināšanas ordera obligātas neizpildīšanas pamats], LAW.SURR.81. panta [Cits apcietināšanas ordera neizpildīšanas pamats] 1. punkta b) līdz h) apakšpunktu, LAW.SURR.82. pantu [Izņēmums politiska nodarījuma gadījumā], LAW.SURR.83. pantu [Izņēmums saistībā ar valstspiederību] un LAW.SURR.84. pantu [Garantijas, kas izsniegšanas valstij jāsniedz īpašos gadījumos], valsts neatsaka tāda apcietināšanas ordera izpildi, kas izsniegts saistībā ar turpmāk minētajām darbībām, ja par šādām darbībām ir paredzēts brīvības atņemšanas sods vai ar brīvības atņemšanu saistīts drošības līdzeklis, kura maksimālais ilgums ir vismaz 12 mēneši:
 (a)ikvienas personas darbībām, kura palīdz kādai personu grupai, kas darbojas ar kopēju mērķi – veikt vienu vai vairākus nodarījumus terorisma jomā, kā minēts 1. un 2. pantā Eiropas Konvencijā par terorisma apkarošanu, kura parakstīta Strasbūrā 1977. gada 27. janvārī, vai saistībā ar nelikumīgu narkotiku un psihotropo vielu tirdzniecību, vai slepkavību, smagu miesas bojājumu nodarīšanu, nolaupīšanu, nelikumīgu brīvības atņemšanu, ķīlnieku sagrābšanu vai izvarošanu – pat, ja šī persona nepiedalās faktiskajā attiecīgā nodarījuma vai nodarījumu veikšanā; šādām darbībām jābūt tīšam un veiktām, personai apzinoties, ka viņas dalība palīdzēs grupas kriminālo darbību veikšanai; vai
 (b)terorismu, kā definēts LAW-7. PIELIKUMĀ.
 4.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka, pamatojoties uz savstarpību, 2. punktā minētais abpusējas sodāmības nosacījums netiks piemērots, ar nosacījumu, ka ordera pamatā esošais noziedzīgais nodarījums ir:
 (a)viens no 5. punktā uzskaitītajiem nodarījumiem, kā tas definēts izsniegšanas valsts tiesību aktos, un
 (b)izsniegšanas valstī par to var piemērot brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi.
 5.Nodarījumi, kas minēti 4. Punktā, ir šādi:
 -dalība noziedzīgā organizācijā;
 -terorismu, kā definēts LAW-7. PIELIKUMĀ.
 -cilvēku tirdzniecība;
 -bērnu seksuāla izmantošana un bērnu pornogrāfija;
 -narkotisku un psihotropu vielu nelikumīga tirdzniecība;
 -ieroču, munīcijas un sprāgstvielu nelikumīga tirdzniecība;
 -korupcija, tai skaitā kukuļošana;
 -krāpšana, ieskaitot krāpšanu, kas apdraud Apvienotās Karalistes, Savienības dalībvalsts finanšu intereses;
 -noziedzīgi iegūtu līdzekļu legalizēšana;
 -naudas viltošana;
 -datornoziegumi;
 -noziegumi pret vidi, tostarp apdraudētu dzīvnieku un augu sugu un šķirņu nelikumīga tirdzniecība;
 -nelikumīgas ieceļošanas un uzturēšanās veicināšana;
 -slepkavība;
 -smagi miesas bojājumi;
 -cilvēku orgānu un audu nelikumīga tirdzniecība;
 -personas nolaupīšana, nelikumīga brīvības atņemšana un ķīlnieku sagrābšana;
 -rasisms un ksenofobija;
 -organizēta vai bruņota laupīšana;
 -kultūras priekšmetu, tostarp senlietu un mākslas darbu, nelikumīga tirdzniecība;
 -krāpšana;
 -rekets un izspiešana;
 -izstrādājumu viltošana un pirātisms;
 -administratīvu dokumentu viltošana un tirdzniecība;
 -maksāšanas līdzekļu viltošana;
 -hormonu un citu augšanas veicinātāju nelikumīga tirdzniecība;
 -kodolmateriālu vai radioaktīvu materiālu nelikumīga tirdzniecība;
 -zagtu transportlīdzekļu tirdzniecība;
 -izvarošana;
 -ļaunprātīga dedzināšana;
 -noziegumi, kuri ir Starptautiskās Krimināltiesas jurisdikcijā;
 -gaisa kuģa vai kuģa vai kosmosa kuģa nelikumīga sagrābšana un
 -sabotāža.
 LAW.SURR.80. pants. Apcietināšanas ordera obligātas neizpildīšanas pamats
 Apcietināšanas ordera izpildi atsaka:
 (a)ja uz nodarījumu, kas ir par iemeslu apcietināšanas orderim, attiecas amnestija izpildes valstī, ja šīs valsts jurisdikcijā bija kriminālvajāšanas uzsākšana par attiecīgo nodarījumu saskaņā ar tās krimināllikumu;
 (b)ja izpildes tiesu iestāde ir informēta par to, ka pieprasītajai personai par tām pašām darbībām galīgais spriedums ir pasludināts citā valstī, ar nosacījumu, ka notiesāšanas gadījumā sods jau ir izciests, persona to izcieš vai sodu vairs nevar izpildīt atbilstīgi sprieduma pasludinājušās valsts tiesību aktiem; vai
 (c)ja personai, par kuru ir izsniegts apcietināšanas orderis, ņemot vērā personas vecumu, nevar iestāties kriminālatbildība par darbībām, kas ir apcietināšanas ordera pamatā, saskaņā ar izpildes valsts tiesībām.
 LAW.SURR.81. pants. Cits apcietināšanas ordera neizpildīšanas pamats
 1.Apcietināšanas ordera izpildi var atteikt:
 (a)ja vienā no gadījumiem, kas minēti LAW.SURR.79. panta [Piemērošanas joma] 2. punktā, darbību, kas ir apcietināšanas ordera pamatā, neuzskata par pārkāpumu saskaņā ar izpildes valsts tiesību aktiem; tomēr attiecībā uz nodokļiem vai nodevām, muitu un valūtas maiņu apcietināšanas ordera izpildi nedrīkst atteikt, pamatojoties uz to, ka izpildes valsts tiesību akti neparedz tādus pašus nodokļus vai nodevas vai tajos nav ietverti tādi paši noteikumi par nodokļiem, nodevām, muitu un valūtas maiņas noteikumiem kā izdošanas valsts tiesību aktos;
 (b)ja izpildes valstī veic personas, par kuru ir izsniegts apcietināšanas orderis, kriminālvajāšanu par to pašu darbību, kas ir apcietināšanas ordera pamatā;
 (c)ja izpildes valsts tiesu iestādes ir nolēmušas vai nu neveikt kriminālvajāšanu attiecībā uz nodarījumu, kas ir apcietināšanas ordera pamatā, vai procesu apturēt vai ja valstī attiecībā uz pieprasīto personu par tām pašām darbībām ir pieņemts galīgs spriedums, kas liedz procesu turpināt;
 (d)ja ir iestājies noilgums saukšanai pie kriminālatbildības vai sodīšanai atbilstoši izpildes valsts tiesībām un uz darbībām attiecas šīs valsts jurisdikcija saskaņā ar tās krimināllikumu;
 (e)ja izpildes tiesu iestāde ir informēta par to, ka pieprasītajai personai par tām pašām darbībām galīgais spriedums ir pasludināts trešā valstī, ar nosacījumu, ka notiesāšanas gadījumā sods jau ir izciests, persona to izcieš vai sodu vairs nevar izpildīt atbilstīgi sprieduma pasludinājušās valsts tiesību aktiem;
 (f)ja apcietināšanas orderis ir izsniegts brīvības atņemšanas soda vai ar brīvības atņemšanu saistīta drošības līdzekļa izpildei, un pieprasītā persona paliek izpildes valstī, ir izpildes valsts pilsonis vai rezidents un šī valsts apņemas izpildīt spriedumu vai piespiedu līdzekli saskaņā ar tās iekšzemes tiesību aktiem; ja nepieciešama pieprasītās personas piekrišana soda vai ar brīvības atņemšanu saistīta drošības līdzekļa izpildes nodošanai izpildes valstij, izpildes valsts var atteikties izpildīt apcietināšanas orderi tikai pēc tam, kad pieprasītā persona ir piekritusi soda vai ar brīvības atņemšanu saistītā drošības līdzekļa izpildes nodošanai;
 (g)ja apcietināšanas orderis attiecas uz nodarījumiem, kuri:
 (I)saskaņā ar izpildes valsts tiesību aktiem atzīti par pilnīgi vai daļēji izdarītiem izpildes valsts teritorijā vai vietā, ko par tādu uzskata;
 (II)veikti ārpus izsniegšanas valsts teritorijas, un izpildes valsts tiesību akti neļauj veikt kriminālvajāšanu par tādiem pašiem nodarījumiem, ja tie izdarīti ārpus tās teritorijas;
 (h)ja, pamatojoties uz objektīviem apstākļiem, ir iemesls domāt, ka minētais apcietināšanas orderis ir izsniegts, lai veiktu personas vajāšanu vai sodīšanu tās dzimuma, rases, reliģijas, etniskās izcelsmes, valstiskās piederības, valodas, politisko uzskatu vai seksuālās orientācijas dēļ, vai ka šīs personas stāvokli varētu pasliktināt kāda no minētajiem iemesliem dēļ;
 (i)ja apcietināšanas orderis ir izsniegts brīvības atņemšanas soda vai ar brīvības atņemšanu saistīta drošības līdzekļa izpildei un nolēmums pieņemts aizmuguriski, izņemot gadījumus, kad apcietināšanas orderī norādīts, ka saskaņā ar turpmākām izsniegšanas valsts iekšzemes tiesību aktos paredzētām procesuālajām prasībām attiecīgā persona:
 (III)vai nu savlaicīgi:
 (A)saņēma pavēsti un tādējādi tika informēta par tās lietas izskatīšanas plānoto dienu un vietu, kurā pieņemts spriedums, vai ar citiem līdzekļiem saņēma oficiālu informāciju par minētās lietas izskatīšanas plānoto dienu un vietu tādā veidā, ka ir nepārprotami konstatēts, ka attiecīgā persona zināja par paredzēto dienu un vietu lietas izskatīšanai,
 un
 (B)tika informēta par to, ka spriedums var tikt pieņemts aizmuguriski;
 vai
 (IV)zinādama par paredzēto dienu un vietu lietas izskatīšanai, bija pilnvarojusi attiecīgās personas vai valsts norīkotu juristu aizstāvēt viņu lietas izskatīšanā, un minētais jurists patiešām aizstāvēja attiecīgo personu minētajā lietas izskatīšanā;
 vai
 (V)ir saņēmusi spriedumu un, būdama skaidri informēta par tiesībām uz lietas atkārtotu izskatīšanu vai pārsūdzību, kurā personai ir tiesības piedalīties un kura dod iespēju lietu, tostarp jaunus pierādījumus, atkārtoti izskatīt pēc būtības, un kuras rezultātā sākotnējais spriedums varētu tikt atcelts:
 (A)persona skaidri paziņojusi, ka neapstrīd nolēmumu;
 vai
 (B)attiecīgajā termiņā nav lūgusi lietas atkārtotu izskatīšanu vai pārsūdzību;
 vai
 (VI)nav saņēmusi nolēmumu, bet:
 (A)nolēmums personai tiks izsniegts tūlīt pēc nodošanas un persona tiks skaidri informēta par viņas tiesībām uz lietas atkārtotu izskatīšanu vai pārsūdzību, kurā viņai ir tiesības piedalīties un kura dod iespēju lietu, tostarp jaunus pierādījumus, atkārtoti izskatīt pēc būtības, un kuras rezultātā sākotnējais nolēmums varētu tikt atcelts;
 un
 (B)tiks informēta par termiņu, kādā personai jāpieprasa šāda lietas atkārtota izskatīšana vai pārsūdzība, kā minēts atbilstīgajā apcietināšanas orderī.
 2.
 Ja apcietināšanas orderis ir izdots, lai izpildītu brīvības atņemšanas sodu vai piemērotu ar brīvības atņemšanu saistītu drošības līdzekli atbilstīgi 1. punkta i) apakšpunkta iv) punktā paredzētajiem nosacījumiem, un ja attiecīgā persona nav iepriekš saņēmusi nekādu oficiālu informāciju par to, ka pret viņu ir ierosināta krimināllieta, tad attiecīgā persona, kad viņa tiek informēta par apcietināšanas ordera saturu, var lūgt pirms nodošanas saņemt sprieduma kopiju. Tūlīt pēc tam, kad tā ir informēta par šādu lūgumu, izsniegšanas iestāde attiecīgajai personai ar izpildes iestādes starpniecību nodrošina sprieduma kopiju. Attiecīgās personas lūgums nekavē ne nodošanas procedūru, ne lēmumu izpildīt apcietināšanas orderi. Sprieduma nodrošināšana attiecīgajai personai notiek tikai informācijas nolūkos; to neuzskata par sprieduma oficiālu izsniegšanu, un tā neskar nekādus termiņus, ko piemēro lūgumam par lietas atkārotu izskatīšanu vai pārsūdzību.
 3.
 Ja personu nodod atbilstīgi 1. punkta i) apakšpunkta iv) punktā paredzētajiem nosacījumiem un ja attiecīgā persona ir lūgusi lietas atkārtotu izskatīšanu vai pārsūdzību, līdz tiesvedības pabeigšanai šādas personas, kura gaida lietas atkārtotu izskatīšanu vai pārsūdzības pabeigšanu, apcietinājumu pārskata saskaņā ar izsniegšanas valsts iekšzemes tiesību aktiem vai nu parastajā kārtībā, vai arī pēc attiecīgās personas lūguma. Šāda pārskatīšana jo īpaši ietver iespēju apcietinājumu apturēt vai pārtraukt. Lietas atkārtota izskatīšana vai pārsūdzība sākas pienācīgā laikā pēc nodošanas.
 LAW.SURR.82. pants. Izņēmums politiska nodarījuma gadījumā
 1.Apcietināšanas ordera izpildi nevar atteikt, pamatojoties uz to, ka izpildes valsts nodarījumu var uzskatīt par politisku nodarījumu, par nodarījumu saistībā ar politisku nodarījumu vai nodarījumu, kas veikts politisku motīvu ietekmē.
 2.Tomēr Apvienotā Karaliste un Savienība, darbojoties jebkuras tās dalībvalsts uzdevumā, katra var informēt Specializēto komiteju tiesībaizsardzības un tiesu iestāžu sadarbības jomā par to, ka 1. punkts tiks piemērots vienīgi attiecībā uz:
 (a)nodarījumiem, kas minēti Eiropas Konvencijā par terorisma apkarošanu 1. un 2. pantā;
 (b)nodarījumiem sazvērestībā vai apvienībā ar noziedzīgu grupu nolūkā izdarīt vienu vai vairākus nodarījumus, kuri minēti Eiropas Konvencijas par terorisma apkarošanu 1. un 2. pantā, ja minētie nodarījumi sazvērestībā vai apvienībā atbilst šā nolīguma LAW.SURR.79. panta [Piemērošanas joma] 3. punktā sniegtajam darbību aprakstam; un
 (c)terorismu, kā definēts šā nolīguma LAW-7. PIELIKUMĀ.
 3.Ja apcietināšanas orderi ir izdevusi valsts, kura sniegusi 2. punktā minēto paziņojumu, vai valsts, kuras vārdā šāds paziņojums ir sniegts, apcietināšanas ordera izpildes valsts var piemērot savstarpību.
 LAW.SURR.83. pants. Izņēmums saistībā ar valstspiederību
 1.Apcietināšanas ordera izpildi nevar atteikt, pamatojoties uz to, ka pieprasītā persona ir izpildes valsts valstspiederīgais.
 2.Apvienotā Karaliste un Savienība, darbojoties jebkuras tās dalībvalsts uzdevumā, katra var informēt Specializēto komiteju tiesībaizsardzības un tiesu iestāžu sadarbības jomā par to, ka to valstspiederīgie netiks nodoti vai ka tās valstspiederīgo nodošana tiks atļauta, vienīgi ievērojot atsevišķus konkrētus nosacījumus. Paziņojums jāsniedz, pamatojoties uz iemesliem saistībā ar Apvienotās Karalistes vai tās valsts, kuras uzdevumā sniegts paziņojums, pamatprincipiem vai iekšzemes tiesību sistēmā pieņemto praksi. Šādā gadījumā Savienība, darbojoties jebkuras tās dalībvalsts uzdevumā, vai Apvienotā Karaliste attiecīgā gadījumā var pieņemamā termiņā pēc otras Puses paziņojuma saņemšanas informēt Specializēto komiteju tiesībaizsardzības un tiesu iestāžu sadarbības jomā par to, ka attiecīgi dalībvalstu vai Apvienotās Karalistes izpildes tiesu iestādes var atteikties nodot savu valstspiederīgo minētajai valstij vai ka nodošanu atļaus, vienīgi ievērojot atsevišķus konkrētus nosacījumus.
 3.
 Apstākļos, kad valsts ir atteikusies izpildīt apcietināšanas orderi, pamatojoties uz to, ka – Apvienotās Karalistes gadījumā – tā ir sniegusi paziņojumu, vai – dalībvalsts gadījumā – Savienība dalībvalsts uzdevumā ir sniegusi paziņojumu, kā minēts 2. punktā, minētā valsts, ņemot vērā izsniegšanas valsts viedokli, apsver tādas tiesvedības sākšanu pret savu valstspiederīgo, kas būtu samērīga ar apcietināšanas ordera priekšmetu. Apstākļos, kad tiesu iestāde nolemj neuzsākt šādu tiesvedību, apcietināšanas ordera pamatā esošā nodarījumā cietušajam jābūt iespējai saņemt informāciju par lēmumu saskaņā ar piemērojamajām iekšzemes tiesībām.
 4.Ja saskaņā ar 3. punktu kādas valsts kompetentās iestādes uzsāk tiesvedību pret savu valstspiederīgo, minētā valsts nodrošina, ka tās kompetentās iestādes var veikt attiecīgus pasākumus, lai palīdzētu cietušajiem un lieciniekiem apstākļos, kad cietušais vai liecinieks ir citas valsts rezidents, jo īpaši attiecībā uz tiesvedības norisi.
 LAW.SURR.84. pants. Garantijas, kas izsniegšanas valstij jāsniedz īpašos gadījumos
 Izpildes tiesu iestāde var izpildīt apcietināšanas orderi, sniedzot šādus garantijas:
 (a)ja par nodarījumu apcietināšanas ordera pamatā izsniegšanas valstī ir paredzēts brīvības atņemšanas sods vai ar brīvības atņemšanu saistīts drošības līdzeklis uz mūžu, tad izpildes valsts var minētā apcietināšanas ordera izpildi pakļaut nosacījumam, ka izsniegšanas valsts sniedz garantijas, ko izpildes valsts uzskata par pietiekamām, ka izsniegšanas valsts pārskatīs noteikto sodu vai līdzekli pēc pieprasījuma vai vēlākais pēc 20 gadiem, vai tā veicinās apžēlošanas pasākumu piemērošanu, ko saskaņā ar izsniegšanas valsts tiesībām vai praksi personai ir tiesības lūgt ar mērķi nepiemērot šādu sodu vai līdzekli;
 (b)ja persona, attiecībā uz kuru ir izsniegts apcietināšanas orderis tās kriminālvajāšanai, ir izpildes valsts valstspiederīgais vai rezidents, tad minētās personas nodošanu var pakļaut nosacījumam, ka personu pēc nopratināšanas nogādā atpakaļ izpildes valstī, lai tā izciestu brīvības atņemšanas sodu vai piespiedu līdzekli, kas tai piespriests izsniegšanas valstī; ja nepieciešama pieprasītās personas piekrišana soda vai ar brīvības atņemšanu saistīta drošības līdzekļa izpildes nodošanai izpildes valstij, – garantija, ka personai, kas atgriežama uz izpildes valsti soda izciešanai, piemēro nosacījumu, ka nepieciešama pieprasītās personas piekrišana pēc nopratināšanas tikt atgrieztai izpildes valstī;
 (c)ja ir pamatots iemesls uzskatīt, ka pastāv reāls apdraudējums pieprasītās personas pamattiesību ievērošanai, izpildes tiesu iestāde, pirms tā pieņem lēmumu par apcietināšanas ordera izpildi, attiecīgā gadījumā var pieprasīt papildu garantijas attiecībā uz izturēšanos pret pieprasīto personu pēc tās nodošanas.
 LAW.SURR.85. pants. Centrālās iestādes iesaistīšana
 1.Apvienotā Karaliste un Savienība, darbojoties jebkuras tās dalībvalsts uzdevumā, katra var informēt Specializēto komiteju tiesībaizsardzības un tiesu iestāžu sadarbības jomā par tās centrālo iestādi Apvienotās Karalistes gadījumā un katras valsts centrālo iestādi Savienības gadījumā pēc tam, kad šāda iestāde ir norīkota, vai, ja to paredz attiecīgās valsts tiesību sistēma – par vairāk nekā vienu centrālo iestādi, kas palīdz kompetentajām tiesu iestādēm.
 2.Informējot Specializēto komiteju tiesībaizsardzības un tiesu iestāžu sadarbības jomā saskaņā ar 1. punktu, Apvienotā Karaliste un Savienība, darbojoties jebkuras tās dalībvalsts uzdevumā, katra var norādīt, ka attiecīgās valsts tiesu sistēmas organizācijas dēļ centrālā iestāde vai centrālās iestādes ir atbildīgas par apcietināšanas orderu administratīvo pārsūtīšanu un saņemšanu, kā arī par visu pārējo oficiālo saraksti saistībā ar apcietināšanas orderu administratīvo pārsūtīšanu un saņemšanu. Šāda norāde ir saistoša visām izsniegšanas valsts iestādēm.
 LAW.SURR.86. pants. Apcietināšanas ordera saturs un forma
 1.Apcietināšanas orderis ietver šādu informāciju, kas izkārtota formā, kas norādīta LAW-5. PIELIKUMĀ:
 (a)pieprasītās personas identitāte un valstspiederība;
 (b)izsniegšanas tiesu iestādes nosaukums, adrese, tālruņa un faksa numurs un e-pasta adrese;
 (c)pierādījums tam, ka pastāv izpildāms spriedums, apcietināšanas orderis vai jebkāds cits izpildāms tiesas nolēmums ar tādu pašu spēku, kas ietilpst LAW.SURR.79. panta [Piemērošanas joma] tvērumā;
 (d)nodarījuma veids un juridiskā kvalifikācija, jo īpaši attiecībā uz LAW.SURR.79. pantu [Piemērošanas joma];
 (e)to apstākļu apraksts, kādos tika veikts nodarījums, tostarp laiks, vieta un pieprasītās personas līdzdalības veids nodarījumā;
 (f)piespriestais sods, ja spriedums ir galīgs, vai sodu robežas, ko par nodarījumu paredz izsniegšanas valsts tiesības; un
 (g)ja iespējams, citas nodarījuma sekas.
 2.Apcietināšanas orderi pārtulko izpildes valsts oficiālajā valodā vai vienā no tās oficiālajām valodām. Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka tiks pieņemts tulkojums vienā vai vairākās citās valsts oficiālajās valodās.
 LAW.SURR.87. pants. Apcietināšanas ordera pārsūtīšana
 Ja ir zināma pieprasītās personas atrašanās vieta, izsniegšanas tiesas iestāde var pārsūtīt apcietināšanas orderi tieši izpildes tiesu iestādei.
 LAW.SURR.88. pants. Apcietināšanas ordera pārsūtīšanas kārtība
 1.Ja izsniegšanas tiesu iestādei nav zināms, kura iestāde ir kompetentā izpildes tiesu iestāde, tā veic vajadzīgos pieprasījumus, lai iegūtu šo informāciju no izpildes valsts.
 2.Izsniegšanas tiesu iestāde var lūgt Starptautisko Kriminālpolicijas organizāciju (Interpolu) pārsūtīt apcietināšanas orderi.
 3.Izsniegšanas tiesu iestāde var apcietināšanas orderi pārsūtīt tālāk ar ikvienu drošu līdzekli, ar kuru var iegūt rakstisku dokumentu apstākļos, kas ļauj izpildes valstij noteikt apcietināšanas ordera autentiskumu.
 4.Visas grūtības, kas saistītas ar ikviena apcietināšanas ordera izpildei vajadzīga dokumenta pārsūtīšanu vai autentiskumu, risina tiešos sakaros starp iesaistītajām tiesu iestādēm vai attiecīgos gadījumos piedaloties valstu centrālajām iestādēm.
 5.Ja iestāde, kas saņem apcietināšanas orderi, nav kompetenta ar to rīkoties, tā automātiski apcietināšanas orderi pārsūta tālāk kompetentajai iestādei tās valstī un par to informē izsniegšanas tiesu iestādi.
 LAW.SURR.89. pants. Pieprasītās personas tiesības
 1.Ja pieprasīto personu apcietina apcietināšanas ordera izpildes nolūkā, izpildes tiesu iestāde saskaņā ar tās iekšzemes tiesību aktiem informē minēto personu par apcietināšanas orderi un tā saturu un par iespēju piekrist nodošanai izsniegšanas valstij.
 2.Pieprasītajai personai, kas apcietināta apcietināšanas ordera izpildes nolūkā un kas nerunā tiesvedības valodā vai nesaprot to, ir tiesības saskaņā ar izpildes valsts iekšzemes tiesību aktiem saņemt tulka palīdzību vai saņemt rakstisku tulkojumu pieprasītās personas dzimtajā valodā vai jebkurā citā valodā, kurā minēta persona runā vai kuru tā saprot.
 3.Pieprasītajai personai pēc apcietināšanas ir tiesības uz jurista palīdzību saskaņā ar izpildes valsts iekšzemes tiesību aktiem.
 4.Pieprasīto personu informē par tās tiesībām uz izsniegšanas valstī ieceltu juristu, kurš palīdzētu juristam izpildes valstī ar apcietināšanas orderi saistītajā tiesvedībā. Šis punkts neskar termiņus, kas noteikti LAW.SURR.101. pantā [Personas nodošanas termiņi].
 5.Pieprasītajai personai, kura ir arestēta, ir tiesības uz to, ka minētās personas valstspiederības valsts konsulārās iestādes vai, ja minētā persona ir bezvalstnieks – tās valsts konsulārās iestādes, kurā šī persona parasti dzīvo –, bez liekas kavēšanās tiek informētas par arestu, un persona, ja tā to vēlas, var sazināties ar minētajām iestādēm.
 LAW.SURR.90. pants. Personas turēšana apcietinājumā
 Ja personu apcietina, pamatojoties uz apcietināšanas orderi, izpildes tiesu iestāde lemj par to, vai pieprasītajai personai ir jāpaliek apcietinājumā saskaņā ar izpildes valsts tiesībām. Personu var provizoriski atbrīvot ikvienā brīdī saskaņā ar izpildes valsts iekšzemes tiesību aktiem ar noteikumu, ka minētās valsts kompetentā iestāde veic visus pasākumus, ko tā uzskata par vajadzīgiem, lai novērstu personas bēgšanu.
 LAW.SURR.91. pants. Piekrišana nodošanai
 1.Ja apcietinātā persona norāda, ka tā piekrīt nodošanai, šī piekrišana un attiecīgā gadījumā noteikta atteikšanās no tiesībām, ko paredz “specialitātes princips”, kurš minēts LAW.SURR.105. panta [Iespējamā kriminālvajāšana par citiem nodarījumiem] 2. punktā, jāpauž izpildes tiesu iestādē saskaņā ar izpildes valsts iekšzemes tiesību aktiem.
 2.Katra valsts pieņem pasākumus, lai nodrošinātu to, ka 1. punktā minēto piekrišanu un attiecīgā gadījumā atteikšanos konstatē tādā veidā, kas liecina par to, ka attiecīgā persona to ir izteikusi brīvprātīgi un pilnībā apzinoties sekas. Šajā nolūkā pieprasītajai personai ir tiesības uz jurista palīdzību.
 3.Piekrišanu un attiecīgā gadījumā atteikšanos, kas minēta 1. punktā, oficiāli reģistrē protokolā saskaņā ar procedūru, kas paredzēta izpildes valsts iekšzemes tiesību aktos.
 4.Piekrišanu principā nevar atsaukt. Katra valsts var paredzēt, ka piekrišanu un attiecīgā gadījumā atteikšanos, kas minēta šā panta 1. punktā, var atsaukt saskaņā ar tās iekšzemes tiesību aktu piemērojamiem noteikumiem. Šādā gadījumā laika posmu starp piekrišanu un tās atsaukšanu neņem vērā, nosakot termiņus, kas paredzēti LAW.SURR.101. pantā [Personas nodošanas termiņi]. Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka tā vēlas izmantot šo iespēju, norādot procedūras, kuras izpildot, ir iespējama piekrišanas atsaukšana, un visus grozījumus minētajās procedūrās.
 LAW.SURR.92. pants. Pieprasītās personas uzklausīšana
 Ja apcietinātā persona nepiekrīt nodošanai, kā paredzēts LAW.SURR.91. pantā [Piekrišana nodošanai], minētajai personai ir tiesības, ka to uzklausa izpildes tiesu iestāde saskaņā ar izpildes valsts tiesībām.
 LAW.SURR.93. pants. Lēmums par nodošanu
 1.Izpildes tiesu iestāde pieņem lēmumu par to, vai persona ir nododama, ievērojot šajā sadaļā noteiktos termiņus un saskaņā ar tajā definētajiem nosacījumiem, it īpaši LAW.SURR 77. pantā [Proporcionalitātes princips] noteikto proporcionalitātes principu.
 2.Ja izpildes tiesu iestāde uzskata, ka informācija, ko paziņojusi izsniegšanas valsts, ir nepietiekama, lai ļautu pieņemt lēmumu par nodošanu, tā lūdz, lai steidzami piegādā vajadzīgo papildu informāciju, konkrēti to, kas attiecas uz LAW.SURR. 77. pantu [Proporcionalitātes princips], no [LAW.SURR.80. pantu [Apcietināšanas ordera obligātas neizpildīšanas pamats] līdz LAW.SURR.82. pantu [Izņēmums politiska nodarījuma gadījumā] noteikumiem, LAW.SURR.84. pantu [Garantijas, kas izsniegšanas valstij jāsniedz īpašos gadījumos] un LAW.SURR.86. pantu [Apcietināšanas ordera saturs un forma], un tā var noteikt termiņu tās saņemšanai, ņemot vērā to, ka ir vajadzīgs ievērot termiņus, kas noteikti LAW.SURR.95. pantā [Termiņi un kārtība, kādos pieņem lēmumu izpildīt apcietināšanas orderi].
 3.Izsniegšanas tiesu iestāde var jebkurā laikā pārsūtīt ikvienu papildu derīgu informāciju izpildes tiesu iestādei.
 LAW.SURR.94. pants. Lēmums vairāku pieprasījumu gadījumā
 1.Ja divas vai vairākas valstis ir izsniegušas Eiropas apcietināšanas orderi vai apcietināšanas orderi, kas attiecas uz vienu un to pašu personu, lēmumu par to, kuru apcietināšanas orderi izpildīt, pieņem izpildes tiesu iestāde, pienācīgi ņemot vērā visus apstākļus , jo īpaši nodarījumu relatīvo smagumu un izdarīšanas vietu, apcietināšanas ordera vai Eiropas apcietināšanas ordera attiecīgo datumu un to, vai orderi izsniegti kriminālvajāšanas nolūkos vai brīvības atņemšanas soda vai drošības līdzekļa izpildei, un dalībvalstu juridiskos pienākumus, kas izriet no Savienības tiesībām it īpaši attiecībā uz pārvietošanās brīvību un diskriminācijas pilsonības dēļ aizliegumu.
 2.Dalībvalsts izpildes tiesu iestāde var lūgt Eurojust padomu, kad tā izdara izvēli, kas paredzēta 1. punktā.
 3.Konflikta gadījumā starp apcietināšanas orderi un izdošanas lūgumu, ko iesniegusi trešā valsts, lēmumu par to, vai priekšroka dodama apcietināšanas orderim vai izdošanas lūgumam, pieņem izpildes valsts kompetentā iestāde, pienācīgi ņemot vērā visus apstākļus, īpaši tos, kas minēti 1. punktā, un tos, kas minēti piemērojamajā konvencijā.
 4.Šis pants neskar valstu pienākumus saskaņā ar Starptautiskās Krimināltiesas statūtiem.
 LAW.SURR.95. pants. Termiņi un kārtība, kādos pieņem lēmumu izpildīt apcietināšanas orderi
 1.Apcietināšanas orderi izskata un izpilda steidzamības kārtā.
 2.Gadījumos, kad pieprasītā persona piekrīt tās nodošanai, galīgo lēmumu par apcietināšanas ordera izpildi pieņem desmit dienu laikā pēc piekrišanas sniegšanas.
 3.Pārējos gadījumos galīgo lēmumu par apcietināšanas ordera izpildi pieņem 60 dienu laikā pēc pieprasītās personas apcietināšanas.
 4.Īpašos gadījumos, kad apcietināšanas orderi nevar izpildīt termiņos, kas paredzēti 2. vai 3. punktā, izpildes tiesu iestāde nekavējoties par minēto faktu informē izsniegšanas tiesu iestādi, norādot kavēšanās iemeslus. Šādā gadījumā termiņu var pagarināt par 30 dienām.
 5.Kamēr izpildes tiesu iestāde nav pieņēmusi galīgo lēmumu par apcietināšanas orderi, tā nodrošina to, ka materiālie nosacījumi, kas nepieciešami faktiskai personas nodošanai, būtu ievēroti arī turpmāk.
 6.Ikviena atteikšanās izpildīt apcietināšanas orderi ir jāpamato.
 LAW.SURR.96. pants. Stāvoklis līdz lēmuma pieņemšanai
 1.Ja apcietināšanas orderis ir izsniegts kriminālvajāšanas nolūkos, izpildes tiesu iestāde:
 (a)vai nu piekrīt, ka pieprasīto personu uzklausa saskaņā ar LAW.SURR.97. pantu [Personas noklausīšanās līdz lēmuma pieņemšanai]; vai
 (b)piekrīt pieprasītās personas pagaidu pārvietošanai.
 2.Pagaidu pārvietošanas nosacījumus un termiņu nosaka, izsniegšanas un izpildes iestādēm savstarpēji vienojoties.
 3.Pagaidu pārvietošanas gadījumā personai ir jābūt iespējai atgriezties izpildes valstī, lai piedalītos sēdēs, kas ir nodošanas procedūras daļa un kas uz to attiecas.
 LAW.SURR.97. pants. Personas uzklausīšana līdz lēmuma pieņemšanai
 1.Pieprasīto personu uzklausa tiesu iestāde. Šajā nolūkā pieprasītajai personai palīdz jurists, kas norīkots saskaņā ar izpildes valsts tiesību aktiem.
 2.Pieprasīto personu uzklausa saskaņā ar izpildes valsts tiesībām un saskaņā ar nosacījumiem, ko nosaka, izsniegšanas un izpildes iestādēm savstarpēji vienojoties.
 3.Kompetentā izpildes iestāde var uzdot citai savas valsts tiesu iestādei piedalīties pieprasītās personas uzklausīšanā, lai nodrošinātu šā panta piemērošanu.
 LAW.SURR.98. pants. Privilēģijas un neaizskaramība
 1.Ja pieprasītajai personai noteiktas privilēģijas vai neaizskaramība attiecībā uz izpildes valsts jurisdikciju vai izpildi, tad LAW.SURR.95. pantā [Termiņi un kārtība, kādos pieņem lēmumu izpildīt apcietināšanas orderi] paredzēto termiņu tecējums sākas tikai tad, kad vai ja izpildes tiesu iestādi informē par to, ka privilēģijas un neaizskaramība ir atcelta.
 2.Izpildes valsts nodrošina, ka materiālie nosacījumi, kas vajadzīgi faktiskai personas nodošanai, turpina būt ievēroti tad, kad persona vairs nebauda šādas privilēģijas vai neaizskaramību.
 3.Ja tiesības atcelt privilēģijas vai neaizskaramību ir izpildes valstij, tad izpildes tiesu iestāde lūdz minētajai iestādei nekavējoties īstenot minētās tiesības. Ja tiesības atcelt privilēģijas vai neaizskaramību ir citas valsts, trešās valsts vai starptautiskas organizācijas iestādei, tad izsniegšanas tiesu iestāde lūdz minētajai iestādei īstenot minētās tiesības.
 LAW.SURR.99. pants. Starptautisko saistību konkurence
 1.Šis nolīgums neietekmē izpildes valsts saistības, ja pieprasīto personu šai valstij ir izdevusi trešā valsts un ja šo personu aizsargā tā nolīguma noteikumi, saskaņā ar kuru šī persona izdota, attiecībā uz specialitātes principu. Izpildes valsts veic visus vajadzīgos pasākumus, lai nekavējoties pieprasītu tās trešās valsts piekrišanu, kura pieprasīto personu izdevusi, tā, lai pieprasīto personu varētu nodot valstij, kas izsniegusi apcietināšanas orderi. Termiņu, kas minēti LAW.SURR.95. pantā [Termiņi un kārtība, kādos pieņem lēmumu izpildīt apcietināšanas orderi], tecējums sākas tikai no dienas, no kuras beidz piemērot specialitātes principu.
 2.Līdz trešā valsts, kas personu izdevusi, pieņem lēmumu, izpildes valsts nodrošina, ka materiālie nosacījumi, kas vajadzīgi faktiskai personas nodošanai, būt ievēroti arī turpmāk.
 LAW.SURR.100. pants. Lēmuma paziņošana
 Izpildes tiesu iestāde nekavējoties paziņo izsniegšanas tiesu iestādei lēmumu par rīcību apcietināšanas ordera sakarā.
 LAW.SURR.101. pants. Personas nodošanas termiņi
 1.Pieprasīto personu nodod iespējami ātri dienā, par kuru vienojas iesaistītās iestādes.
 2.Pieprasīto personu nodod ne vēlāk kā desmit dienas pēc galīgā lēmuma pieņemšanas par apcietināšanas ordera izpildi.
 3.Ja pieprasītās personas nodošanu 2. punktā minētajā termiņā traucē apstākļi, ko nekontrolē neviena valsts, tad izpildes un izsniegšanas tiesu iestādes nekavējoties savstarpēji sazinās un vienojas par jaunu nodošanas dienu. Šajā gadījumā nodošana notiek desmit dienu laikā no dienas, par kuru panākta jaunā vienošanās.
 4.Nodošanu izņēmuma gadījumā var uz laiku atlikt nopietnu humānu iemeslu dēļ, piemēram, ja ir pamatoti iemesli domāt, ka nodošana acīmredzami apdraudētu pieprasītās personas dzīvību vai veselību. Apcietināšanas ordera izpilde notiek iespējami drīz pēc tam, kad minētie iemesli beidz pastāvēt. Izpildes tiesu iestāde par to nekavējoties informē izsniegšanas tiesu iestādi un vienojas par jaunu nodošanas dienu. Šajā gadījumā nodošana notiek desmit dienu laikā no dienas, par kuru panākta jaunā vienošanās.
 5.Beidzoties 2. līdz 4. punktā minētajiem termiņiem, ja pieprasīta persona joprojām atrodas apcietinājumā, minēto personu atbrīvo. Izpildes un izsniegšanas tiesu iestādes savstarpēji sazinās, tiklīdz izrādās, ka persona ir jāatbrīvo saskaņā ar šo punktu, un vienojas par minētās personas nodošanas kārtību.
 LAW.PRUM.102. pants. Nodošanas atlikšana vai pakļaušana nosacījumiem
 1.Izpildes tiesu iestāde pēc lēmuma izpildīt apcietināšanas orderi var atlikt pieprasītās personas nodošanu tā, lai varētu veikt pieprasītās personas kriminālvajāšanu izpildes valstī vai, ja tā jau notiesāta – tā, lai pieprasītā persona izpildes valsts teritorijā varētu izciest sodu par darbību, kas nav darbība, kura minēta apcietināšanas orderī.
 2.Tā vietā, lai atliktu nodošanu, izpildes tiesu iestāde var uz laiku nodot pieprasīto personu izsniegšanas valstij saskaņā ar nosacījumiem, ko nosaka izpildes un izsniegšanas tiesu iestādes, savstarpēji vienojoties. Vienošanos izdara rakstiski, un nosacījumi ir saistoši visām izsniegšanas valsts iestādēm.
 LAW.SURR.103. pants. Tranzīts
 1.Ikviena valsts atļauj pieprasītās personas, kuru nodod, tranzītu cauri tās teritorijai, ar nosacījumu, ka tai ir sniegta informācija par:
 (a)personas, par kuru izsniegts apcietināšanas orderis, identitāti un valstspiederību;
 (b)apcietināšanas ordera esamību;
 (c)nodarījuma veidu un juridisko kvalifikāciju; un
 (d)to apstākļu aprakstu, kādos tika izdarīts nodarījums, arī laiku un vietu.
 2.Valsts, kuras vārdā ir sniegts paziņojums saskaņā ar LAW.SURR.83. panta [Izņēmums saistībā ar valstspiederību] 2. punktu ar mērķi, ka tās valstspiederīgie netiks nodoti vai ka to nodošana tiks atļauta, vienīgi ievērojot atsevišķus konkrētus nosacījumus, var, ievērojot šos pašus noteikumus, atteikt tās valstspiederīgo tranzītu cauri tās teritorijai vai pakļaut to tādiem pašiem nosacījumiem.
 3.Valstis izraugās iestādi, kas ir atbildīga par tranzīta pieprasījumu un vajadzīgo dokumentu saņemšanu, kā arī par ikvienas oficiālas sarakstes, kas attiecas uz tranzīta pieprasījumiem, saņemšanu.
 4.Tranzīta pieprasījumu un informāciju, kas minēta 1. punktā, var adresēt iestādei, kuru izraugās saskaņā ar 3. punktu, ar ikvienu līdzekli, ar kuru var iegūt rakstisku dokumentu. Tranzīta valsts savu lēmumu paziņo tādā pašā veidā.
 5.Šo pantu nepiemēro gaisa pārvadājumiem bez paredzētām pieturām. Tomēr, ja notiek neparedzēta nolaišanās, izsniegšanas valsts saskaņā ar 3. punktu izraudzītajai iestādei sniedz informāciju, kas minēta 1. punktā.
 6.Ja tranzīts attiecas uz personu, kas valstij ir jāizdod no trešās valsts, mutatis mutandis piemēro šo pantu. Jo īpaši atsauces uz apcietināšanas orderi uzskata par atsacēm uz izdošanas lūgumu.
 LAW.PRUM.104. pants. Laikposma, kas pavadīts apcietinājumā izpildes valstī, ieskaitīšana
 1.Izsniegšanas valsts ieskaita visus apcietinājuma termiņus, kas izciesti apcietināšanas ordera izpildes rezultātā, kopējā brīvības atņemšanas laikā, kas būtu jāizcieš izsniegšanas valstī brīvības atņemšanas soda vai piespiedu līdzekļa piespriešanas rezultātā.
 2.Visu informāciju par laikposmu, kādu persona, kas pieprasīta, pamatojoties uz apcietināšanas orderi, atradusies apcietinājumā, izpildes tiesu iestāde vai centrālā iestāde, kas izraudzīta atbilstoši LAW.SURR.85. pantam [Centrālās iestādes iesaistīšana], iesniedz izsniegšanas tiesu iestādei nodošanas brīdī.
 LAW.SURR.105. pants. Iespējamā kriminālvajāšana par citiem nodarījumiem
 1.Apvienotā Karaliste un Savienība, darbojoties jebkuras tās dalībvalsts uzdevumā, katra var informēt Specializēto komiteju tiesībaizsardzības un tiesu iestāžu sadarbības jomā par to, ka tās attiecībās ar citām dalībvalstīm, kuras sniegušas tādu pašu paziņojumu, uzskata, ka ir dota piekrišana personas kriminālvajāšanai, notiesāšanai vai apcietināšanai brīvības atņemšanas soda vai piespiedu līdzekļa izpildei par nodarījumu, kas izdarīts pirms personas nodošanas un kas nav nodarījums, par kuru minētā persona nodota, ja vien īpašā gadījumā izpildes tiesu iestāde neparedz citādi tās lēmumā par nodošanu.
 2.Izņemot gadījumus, kas paredzēti 1. un 3. punktā, nevar veikt nodotās personas kriminālvajāšanu, to notiesāt vai tai atņemt brīvību par nodarījumu, kas veikts pirms minētās personas nodošanas un kas nav nodarījums, par kuru persona nodota.
 3.Šā panta 2. punktu nepiemēro šādos gadījumos:
 (a)persona, kurai ir bijusi iespēja atstāt tās valsts teritoriju, kurai minētā persona nodota, nav to izdarījusi 45 dienu laikā no minētās personas galīgās atbrīvošanas, vai ir atgriezusies minētajā teritorijā pēc tās atstāšanas;
 (b)nodarījums nav sodāms ar brīvības atņemšanas sodu vai piespiedu līdzekli;
 (c)kriminālprocess neļauj piemērot pasākumus, kas ierobežotu personas brīvību;
 (d)personu varētu pakļaut sodam vai pasākumam, kas nav saistīts ar brīvības atņemšanu, jo īpaši naudassodam vai kādam pasākumam, kas to aizstāj naudassodu, pat ja tas varētu ierobežot personas brīvību;
 (e)persona ir piekritusi, ka to nodod, attiecīgos gadījumos vienlaikus atteikdamās no specialitātes principa saskaņā ar LAW.SURR.91. pantu [Piekrišana nodošanai];
 (f)persona pēc tās nodošanas ir noteikti atteikusies no tiesībām piemērot specialitātes principu attiecībā uz noteiktiem nodarījumiem pirms personas nodošanas; atteikšanās jāizdara izsniegšanas valsts kompetentā tiesu iestādē un jāreģistrē protokolā saskaņā ar minētās valsts iekšzemes tiesību aktiem; atteikšanās jāformulē tā, lai skaidri norādītu, ka attiecīgā persona to ir izteikusi brīvprātīgi un pilnībā apzinoties sekas; šajā nolūkā personai ir tiesības uz jurista palīdzību; un
 (g)izpildes tiesu iestāde, kas nodevusi personu, dod savu piekrišanu saskaņā ar šā panta 4. punktu.
 4.Piekrišanas pieprasījumu iesniedz izpildes tiesu iestādei kopā ar informāciju, kas minēta LAW.SURR.86. panta [Apcietināšanas ordera saturs un forma] 1. punktā, un tulkojumu, kā noteikts LAW.SURR.86. panta [Apcietināšanas ordera saturs un forma] 2. punktā. Piekrišanu sniedz, ja uz nodarījumu, par kuru to prasa, attiecas nodošana saskaņā ar šīs sadaļas noteikumiem. Piekrišanu atsaka LAW.SURR.80. pantā [Apcietināšanas ordera obligātas neizpildīšanas pamats] minēto iemeslu dēļ, un citādi to var atteikt tikai LAW.SURR.81. pantā [Cits apcietināšanas ordera neizpildīšanas pamats] vai LAW.SURR.82. panta [Izņēmums politiska nodarījuma gadījumā] 2. punktā un LAW.SURR.83. panta [Izņēmums saistībā ar valstspiederību] 2. punktā minēto iemeslu dēļ. Lēmumu pieņem ne vēlāk kā 30 dienu laikā pēc pieprasījuma saņemšanas. Situācijās, kas izklāstītas LAW.SURR.84. pantā [Garantijas, kas izsniegšanas valstij jāsniedz īpašos gadījumos], izsniegšanas valstij ir jāsniedz pantā noteiktās garantijas.
 LAW.SURR.106. pants. Nodošana vai vēlāka izdošana
 1.Apvienotā Karaliste un Savienība, darbojoties jebkuras tās dalībvalsts uzdevumā, katra var informēt Specializēto komiteju tiesībaizsardzības un tiesu iestāžu sadarbības jomā par to, ka tās attiecībās ar citām dalībvalstīm, kuras sniegušas tādu pašu paziņojumu, uzskata, ka ir dota piekrišana personas nodošanai valstij, kas nav izpildes valsts, saskaņā ar apcietināšanas orderi vai Eiropas apcietināšanas orderi, kas izsniegts par nodarījumu, kas izdarīts pirms minētās personas nodošanas, ja vien īpašā gadījumā izpildes tiesu iestāde neparedz citādi tās lēmumā par nodošanu.
 2.Katrā gadījumā bez izpildes valsts piekrišanas personu, kas nodota izsniegšanas valstij, pamatojoties uz apcietināšanas orderi vai Eiropas apcietināšanas orderi, var nodot valstij, kas nav izpildes valsts, uz apcietināšanas ordera vai Eiropas apcietināšanas ordera pamata, kas izsniegts par nodarījumu, kurš izdarīts pirms personas nodošanas, šādos gadījumos:
 (a)pieprasītā persona, kurai ir bijusi iespēja atstāt tās valsts teritoriju, kurai minētā persona nodota, nav to izdarījusi 45 dienu laikā no minētās personas galīgās atbrīvošanas, vai ir atgriezusies minētajā teritorijā pēc tās atstāšanas;
 (b)pieprasītā persona piekrīt, ka to nodod valstij, kas nav izpildes valsts, pamatojoties uz apcietināšanas orderi vai Eiropas apcietināšanas orderi; piekrišana jāsniedz izsniegšanas valsts kompetentā tiesu iestādē un jāreģistrē protokolā saskaņā ar minētās valsts iekšzemes tiesību aktiem. Tā jāsastāda tādā veidā, kas liecina par to, ka persona to ir izteikusi brīvprātīgi un pilnībā apzinoties sekas. šajā nolūkā pieprasītajai personai ir tiesības uz jurista palīdzību; un
 (c)ja uz pieprasīto personu neattiecas specialitātes princips saskaņā ar LAW.SURR.105. panta [Iespējamā kriminālvajāšana par citiem nodarījumiem] 3. punkta a), e), f) vai g) apakšpunktu.
 3.Izpildes tiesu iestāde piekrīt nodošanai citai valstij saskaņā ar šādiem noteikumiem:
 (a)piekrišanas pieprasījumu iesniedz saskaņā ar LAW.SURR.87. pantu [Apcietināšanas ordera pārsūtīšana], kopā ar informāciju, kas minēta LAW.SURR.86. panta [Apcietināšanas ordera saturs un forma] 1. punktā, un tulkojumu, kā noteikts LAW.SURR.86. panta [Apcietināšanas ordera saturs un forma] 2. punktā;
 (b)piekrišanu sniedz, ja uz nodarījumu, par kuru to prasa, attiecas nodošana saskaņā ar šā nolīguma noteikumiem;
 (c)lēmumu pieņem ne vēlāk kā 30 dienu laikā pēc pieprasījuma saņemšanas; un
 (d)Piekrišanu atsaka LAW.SURR.80. pantā [Apcietināšanas ordera obligātas neizpildīšanas pamats] minēto iemeslu dēļ, un citādi to var atteikt tikai LAW.SURR.81. pantā [Cits apcietināšanas ordera neizpildīšanas pamats], LAW.SURR.82. panta [Izņēmums politiska nodarījuma gadījumā] 2. punktā un LAW.SURR.83. panta [Izņēmums saistībā ar valstspiederību] 2. punktā minēto iemeslu dēļ.
 4.Situācijās, kas minētas LAW.SURR.84. pantā [Garantijas, kas izsniegšanas valstij jāsniedz īpašos gadījumos], izsniegšanas valsts sniedz pantā noteiktās garantijas.
 5.Neatkarīgi no 1. punkta, personu, kas nodota uz apcietināšanas ordera pamata, neizdod trešajai valstij bez tās valsts, kas nodevusi personu, kompetentās iestādes piekrišanas. Šādu piekrišanu sniedz saskaņā ar konvencijām, kas ir saistošas minētajai valstij, kā arī ar tās iekšzemes tiesību aktiem.
 LAW.PRUM.107. pants. Priekšmetu nodošana
 1.Pēc izsniegšanas tiesu iestādes pieprasījuma vai pēc tās pašas iniciatīvas, izpildu tiesu iestāde saskaņā ar tās iekšzemes tiesību aktiem, izņem un nodod priekšmetus:
 (a)kas var kalpot par pierādījumiem vai
 (b)ko pieprasītā persona ieguvusi nodarījuma rezultātā.
 2.Priekšmetus, kas minēti 1. punktā, nodod pat tad, ja apcietināšanas orderi nevar izpildīt pieprasītās personas nāves vai bēgšanas dēļ.
 3.Ja priekšmetus, kas minēti 1. punktā, var apķīlāt vai konfiscēt izpildes valsts teritorijā, tad minētā valsts var, ja priekšmeti ir vajadzīgi iesāktā kriminālprocesā, uz laiku tos paturēt vai nodot tālāk izsniegšanas valstij ar noteikumu, ka tos atdos atpakaļ.
 4.Saglabājas izpildes valsts vai trešo personu iegūtas tiesības uz priekšmetiem, kas minēti 1. punktā. Ja pastāv šādas tiesības, izsniegšanas valsts priekšmetus bez maksas nosūta atpakaļ izpildes valstij tūlīt pēc tam, kad kriminālprocess ir pabeigts.
 LAW.PRUM.108. pants. Izdevumi
 1.Izdevumus, kas izpildes valsts teritorijā radušies, izpildot apcietināšanas orderi, uzņemas segt minētā valsts.
 2.Citus izdevumus uzņemas segt izsniegšanas valsts.
 LAW.SURR.109. pants. Attiecības ar citiem juridiskajiem aktiem
 1.Neskarot to piemērošanu attiecībās starp valstīm un trešām valstīm, šī sadaļa no šā nolīguma spēkā stāšanās dienas aizstāj atbilstošos noteikumus turpmāk uzskaitītajās konvencijās, ko piemēro izdošanas jomā attiecībās starp Apvienoto Karalisti, no vienas puses, un dalībvalstīm, no otras puses:
 (a)Eiropas konvencija par izdošanu, kas parakstīta Parīzē 1957. gada 13. decembrī, un tās papildprotokoli; un
 (b)Eiropas Konvencija par terorisma apkarošanu, ciktāl tā attiecas uz izdošanu.
 2.Ja konvencijas, kas minēti 1. punktā, piemēro tādām valstu teritorijām vai tādām teritorijām, par kuru ārlietām valstis ir atbildīgas, kurām šo sadaļu nepiemēro, minētās konvencijas turpina regulēt attiecības starp šīm teritorijām un citām valstīm.
 LAW.SURR.110. pants. Paziņojumu pārskatīšana
 Veicot šīs sadaļas kopīgu pārskatīšanu, kā minēts LAW.OTHER.135. panta [Pārskatīšana un izvērtēšana] 1. punktā, Puses apsver nepieciešamību saglabāt paziņojumus, kas sniegti saskaņā ar LAW.SURR.79. panta [Piemērošanas joma] 4. punktu, LAW.SURR.82. panta [Izņēmums politiska nodarījuma gadījumā] 2. punktu un LAW.SURR.83. panta [Izņēmums saistībā ar valstspiederību] 2. punktu. Ja LAW.SURR.83. panta [Izņēmums saistībā ar valstspiederību] 2. punktā minētie paziņojumi netiek atjaunināti, to termiņš beidzas piecus gadus pēc šā nolīguma stāšanās spēkā. Paziņojumus, kas minēti LAW.SURR.83. panta [Izņēmums saistībā ar valstspiederību] 2. punktā var atjaunot vai iesniegt no jauna tikai trīs mēnešu laikā pirms šā nolīguma spēkā stāšanās dienas piektās gadadienas un pēc tam reizi piecos gados, ja minētajā laikā ir izpildīti LAW.SURR.83. panta [Izņēmums saistībā ar valstspiederību] 2. punktā minētie nosacījumi.
 LAW.PRUM.111. pants. Spēkā esoši/izpildāmi apcietināšanas orderi nepiemērošanas gadījumā
 Neatkarīgi no LAW.GEN.5. panta [Sadarbības tvērums, ja kāda dalībvalsts vairs nepiedalās analogos pasākumos saskaņā ar Savienības tiesībām]; LAW.OTHER.136. panta [Apturēšana un nepiemērošana] un LAW.OTHER.137. panta [Izbeigšana], šīs sadaļas noteikumus piemēro apcietināšanas orderiem gadījumos, kad pieprasītā persona ir apcietināta pirms iestājās šīs sadaļas nepiemērošana apcietināšanas ordera izpildes nolūkā, neatkarīgi no izpildes tiesu iestādes lēmuma par to, vai pieprasītā persona ir jāpatur apcietinājumā vai uz laiku jāatbrīvo.
 LAW.SURR.112. pants. Piemērošana spēkā esošiem aresta orderiem
 Šo sadaļu piemēro Eiropas apcietināšanas orderiem, kas izsniegti saskaņā ar Padomes Pamatlēmumu 2002/584/TI
 81
 un ko kāda valsts ir izsniegusi pirms pārejas perioda beigām gadījumos, kad pieprasītā persona nav apcietināta ar nolūku izpildīt orderi pirms pārejas perioda beigām.
 VIII sadaļa. Savstarpējā palīdzība
 LAW.MUTAS.113. pants. Mērķis
 1.Šīs sadaļas mērķis ir papildināt tos noteikumus un atvieglot to piemērošanu starp dalībvalstīm, no vienas puses, un Apvienoto Karalisti, no otras puses, kuri ietverti šādos aktos:
 (a)Eiropas Konvencija par savstarpējo palīdzību krimināllietās, kas parakstīta Strasbūrā 1959. gada 20. aprīlī, turpmāk "Eiropas Savstarpējās palīdzības konvencija";
 (b)Eiropas Savstarpējās palīdzības konvencijas Papildu protokols, kas parakstīts Strasbūrā 1978. gada 17. martā, un
 (c)Eiropas Savstarpējās palīdzības konvencijas Otrais papildu protokols, kas parakstīts Strasbūrā 2001. gada 8. novembrī.
 2.Šī sadaļa neskar IX sadaļas [Apmaiņa ar informāciju, kas izgūta no sodāmības reģistra] noteikumus, kas prevalē pār šo sadaļu.
 LAW.MUTAS.114. pants. Kompetentās iestādes definīcija
 Šajā sadaļā “kompetentā iestāde” ir jebkura iestāde, kas ir kompetenta nosūtīt vai saņemt savstarpējās palīdzības lūgumus saskaņā ar Eiropas Savstarpējās palīdzības konvencijas un tās protokolu noteikumiem un kā valstis noteikušas to attiecīgajās deklarācijās, kuras adresētas Eiropas Padomes ģenerālsekretāram. Jēdziens “kompetentās iestādes” ietver arī Savienības struktūras, kas paziņotas saskaņā ar LAW.OTHER.134. panta [Paziņojumi] 7. punkta c) apakšpunktu; attiecībā uz šādām Savienības struktūrām attiecīgi piemēro šīs nodaļas noteikumus.
 LAW.MUTAS.115. pants. Savstarpējas palīdzības lūguma veidlapa
 1.Specializētā komiteja tiesībaizsardzības un tiesu iestāžu sadarbības jomā izstrādā standarta veidlapu savstarpējās palīdzības lūgumiem, pieņemot šā nolīguma pielikumu.
 2.Ja Specializētā komiteja tiesībaizsardzības un tiesu iestāžu sadarbības jomā ir pieņēmusi lēmumu saskaņā ar 1. punktu, savstarpējās palīdzības lūgumus iesniedz, izmantojot standarta veidlapu.
 3.Specializētā komiteja tiesībaizsardzības un tiesu iestāžu sadarbības jomā var nepieciešamības gadījumā grozīt standarta veidlapu savstarpējās palīdzības lūgumiem.
 LAW.MUTAS.116. pants. Nosacījumi savstarpējas palīdzības lūgumam
 1.Pieprasītājas valsts kompetentā iestāde savstarpējās palīdzības lūgumu var iesniegt tikai tad, ja ir izpildīti šādi nosacījumi:
 (a)lūgums ir vajadzīgs un samērīgs ar tiesas procesa mērķi, ņemot vērā aizdomās turētās vai apsūdzētās personas tiesības, un
 (b)lūgumā norādīto(-s) izmeklēšanas pasākumu vai izmeklēšanas pasākumus tādos pašos apstākļos būtu iespējams norīkot līdzīgā vietējā lietā.
 2.Lūguma saņēmēja valsts var apspriesties ar lūguma iesniedzēju valsti, ja lūguma saņēmējas valsts kompetentā iestāde uzskata, ka 1. punkta nosacījumi nav izpildīti. Pēc apspriešanās pieprasītājas valsts kompetentā iestāde var nolemt atsaukt savstarpējās palīdzības lūgumu.
 LAW.MUTAS.117. pants. Citāda veida izmeklēšanas pasākumu izmantošana
 1.Kad vien iespējams, lūguma saņēmējas valsts kompetentā iestāde apsver iespēju izmantot citu izmeklēšanas pasākumu, nekā savstarpējās palīdzības lūgumā norādītais pasākums, ja:
 (a)lūgumā norādītais izmeklēšanas pasākums nepastāv lūguma saņēmējas valsts tiesību aktos; vai
 (b)lūgumā norādītais izmeklēšanas pasākums nebūtu pieejams līdzīgā vietējā lietā.
 2.Neskarot atteikuma iemeslus saskaņā ar Eiropas Savstarpējās palīdzības konvenciju un tās protokoliem un LAW.MUTAS.119. pantu [Ne bis in idem princips], šā panta 1. punktu nepiemēro šādiem izmeklēšanas pasākumiem, kuri vienmēr ir pieejami saskaņā ar pieprasītājas valsts tiesību aktiem:
 (a)tādas informācijas iegūšana, kas atrodas policijas vai tiesu iestāžu datubāzēs un lūguma saņēmējas valsts kompetentajai iestādei ir tieši pieejama kriminālprocesā;
 (b)liecinieka, eksperta, cietušā, aizdomās turētā vai apsūdzētā, vai trešās personas nopratināšana lūguma saņēmējas valsts teritorijā;
 (c)jebkāds izmeklēšanas pasākums, kas nav piespiedu pasākums, kā noteikts lūguma saņēmējas valsts tiesību aktos; un
 (d)tādu personu identificēšana, kas ir konkrēta tālruņa numura abonenti vai kam ir piešķirta konkrēta IP adrese.
 3.Lūguma saņēmējas valsts kompetentā iestāde var izmantot arī citu izmeklēšanas pasākumu, nekā savstarpējās palīdzības lūgumā norādītais pasākums, ja ar lūguma saņēmējas valsts kompetentās iestādes izraudzīto izmeklēšanas pasākumu var sasniegt tādu pašu rezultātu, taču ar līdzekļiem, kas prasa mazāku iejaukšanos nekā lūgumā norādītais izmeklēšanas pasākums.
 4.Ja lūguma saņēmējas valsts kompetentā iestāde nolemj izmantot pasākumu, kas nav savstarpējās palīdzības lūgumā norādītais pasākums, kā minēts 1. un 3. punktā, tā vispirms informē pieprasītājas valsts kompetento iestādi, kura var nolemt attiecīgo lūgumu atsaukt vai papildināt
 5.Ja lūgumā noradītais izmeklēšanas pasākums nepastāv lūguma saņēmējas valsts tiesību aktos vai nebūtu pieejams līdzīgā vietējā lietā un ja nepastāv neviens cits izmeklēšanas pasākums, kam būtu tāds pats rezultāts kā lūgtajam izmeklēšanas pasākumam, lūguma saņēmējas valsts kompetentā iestāde informē pieprasītājas valsts kompetento iestādi, ka lūgto palīdzību nav iespējams sniegt.
 LAW.MUTAS.118. pants. Pienākums informēt
 Lūguma saņēmējas valsts kompetentā iestāde informē pieprasītājas valsts kompetento iestādi, izmantojot jebkādus pieejamos līdzekļus un bez liekas kavēšanās, ja:
 (a)savstarpējās palīdzības lūgumu nav iespējams izpildīt tādēļ, ka lūgums ir noformēts nepilnīgi vai acīmredzami nepareizi; vai
 (b)lūguma saņēmējas valsts kompetentā iestāde savstarpējās palīdzības lūguma izpildes gaitā bez papildu noskaidrošanas secina, ka varētu būt lietderīgi veikt izmeklēšanas pasākumus, kas sākotnēji nebija paredzēti vai ko nebija iespējams paredzēt laikā, kad tika gatavots savstarpējās palīdzības lūgums, lai pieprasītājas valsts kompetentā iestāde konkrētā lietā varētu veikt turpmākas darbības.
 LAW.MUTAS.119. pants. Ne bis in idem princips
 Papildus Eiropas Savstarpējās palīdzības konvencijā un tās protokolos minētajiem atteikuma pamatojumiem savstarpējo palīdzību var atteikt, ja personai, attiecībā uz kuru pieprasītājā valstī attiecas kriminālizmeklēšana, kriminālvajāšana vai cits process, tostarp tiesvedības process, attiecībā uz tām pašām darbībām citā valstī ir pasludināts galīgais spriedums, ar nosacījumu, ka notiesāšanas gadījumā sods jau ir izciests, persona to izcieš vai sodu vairs nevar izpildīt atbilstīgi sprieduma pasludinājušās valsts tiesību aktiem.
 LAW.MUTAS.120. pants. Termiņi
 1.Lūguma saņēmēja valsts lēmumu par savstarpējās palīdzības lūguma izpildi pieņem pēc iespējas ātrāk un jebkurā gadījumā ne vēlāk kā 45 dienas pēc lūguma saņemšanas, un informē par savu lēmumu pieprasītāju valsti.
 2.Savstarpējās palīdzības lūgumu izpilda pēc iespējas ātrāk un jebkurā gadījumā ne vēlāk kā 90 dienas pēc šā panta 1. punktā minētā lēmuma pieņemšanas vai pēc tam, kad notikusi apspriešanās, kas minēta LAW.MUTAS 116. panta [Nosacījumi savstarpējas palīdzības lūgumam] 2. punktā.
 3.Ja savstarpējās palīdzības lūgumā ir norādīts, ka procesuālo termiņu, nodarījuma smaguma vai citu īpaši steidzamu apstākļu dēļ ir vajadzīgs īsāks termiņš nekā 1. vai 2. punktā paredzētie, vai ja ir norādīts, ka savstarpējās palīdzības pasākums jāveic konkrētā dienā, tad lūguma saņēmēja valsts, cik vien iespējams, ievēro šādu lūgumu.
 4.Ja savstarpējās palīdzības lūgums ir iesniegts, lai pieņemtu pagaidu pasākumus saskaņā ar Eiropas Savstarpējās palīdzības konvencijas Otrā papildprotokola 24. pantu, lūguma saņēmējas valsts kompetentā iestāde pieņem lēmumu par pagaidu pasākumu un paziņo minēto lēmumu pieprasītājas valsts kompetentajai iestādei iespējami drīz pēc lūguma saņemšanas. Pirms atcelt jebkādus pagaidu pasākumus, kas veikti saskaņā ar šo pantu, lūguma saņēmējas valsts kompetentā iestāde, kad vien iespējams, dod pieprasītājas valsts kompetentajai iestādei iespēju izklāstīt tās pamatojumu pasākuma turpināšanai.
 5.Ja konkrētā gadījumā nav iespējams ievērot 1., 2. vai 3. punktā noteiktos konkrētos termiņus vai 3. punktā noteikto konkrēto datumu, vai ja kavējas lēmuma par pagaidu pasākumu veikšanu saskaņā ar 4. punktu pieņemšana, lūguma saņēmējas valsts kompetentā iestāde nekavējoties un izmantojot jebkādus pieejamos līdzekļus informē pieprasītājas valsts kompetento iestādi, norādot kavēšanās iemeslus, un apspriežas ar pieprasītājas valsts kompetento iestādi par piemērotu termiņu savstarpējās palīdzības lūguma izpildei.
 6.Šajā pantā minētos termiņus nepiemēro, ja savstarpējās palīdzības lūgums ir iesniegts saistībā ar jebkuru no turpmāk minētajiem nodarījumiem un pārkāpumiem, kuri ietilpst Eiropas Savstarpējās palīdzības konvencijas un tās protokolu darbības jomā, kā tas definēts pieprasītājas valsts tiesību aktos:
 (a)atļautā braukšanas ātruma pārsniegšana, ja tās rezultātā nav nodarīts kaitējums citai personai vai iestājusies tās nāve, un ja ātruma pārsniegšana nav bijusi būtiska;
 (b)drošības jostas nelietošana;
 (c)sarkanā gaismas signāla vai cita obligāta apstāšanās signāla neievērošana;
 (d)aizsargķiveres nelietošana; vai
 (e)braukšanas joslas neatļauta izmantošana (piemēram, avārijas joslas, sabiedriskajam transportam paredzētas joslas vai ceļu darbiem slēgtas joslas neatļauta izmantošana).
 7.Specializētā komiteja tiesībaizsardzības un tiesu iestāžu sadarbības jomā nodrošina 6. punkta darbības pārskatīšanu. Tai trīs gadu laikā pēc šā nolīguma stāšanās spēkā ir jānosaka termiņi lūgumiem, uz kuriem attiecas 6. punkts, ņemot vērā lūgumu daudzumu. Tā var arī pieņemt lēmumu par to, ka 6. punktu vairs nepiemēro.
 LAW.MUTAS.121. pants. Savstarpējās palīdzības pieprasījumu nodošana
 1.Papildus Eiropas Savstarpējās palīdzības konvencijā un tās protokolos minētajiem saziņas kanāliem, ja to noteikumos ir paredzēta tieša nosūtīšana, prokurori Apvienotajā Karalistē savstarpējās palīdzības lūgumus var arī tieši nosūtīt dalībvalstu kompetentajām iestādēm.
 2.Papildus Eiropas Savstarpējās palīdzības konvencijā un tās protokolos minētajiem saziņas kanāliem, steidzamos gadījumos jebkuru savstarpējas tiesiskās palīdzības lūgumu, kā arī spontānu informāciju var nosūtīt ar Eiropola vai Eurojust starpniecību saskaņā ar šā nolīguma attiecīgo sadaļu noteikumiem.
 LAW.MUTAS.122. pants. Kopējas izmeklēšanas grupas
 Ja valstu kompetentās iestādes izveido kopēju izmeklēšanas grupu, attiecības starp dalībvalstīm kopējā izmeklēšanas grupā reglamentē Savienības tiesības, neatkarīgi no juridiskā pamata, kas minēts Nolīgumā par kopējas izmeklēšanas grupas izveidi.
 IX sadaļa. Apmaiņa ar informāciju no sodāmības reģistra
 LAW.EXINF.120. pants. Mērķis
 1.Šīs sadaļas mērķis ir nodrošināt no sodāmības reģistra izgūtas informācijas apmaiņu starp dalībvalstīm, no vienas puses, un Apvienoto Karalisti, no otras puses.
 2.Attiecībās starp Apvienoto Karalisti un dalībvalstīm šīs sadaļas noteikumi:
 (a)papildina Eiropas Konvencijas par savstarpējo palīdzību krimināllietās 13. pantu un 22. panta 2. punktu un tās 1978. gada 17. marta un 2001. gada 8. novembra papildu protokolus; un
 (b)aizstāj Eiropas Konvencijas par savstarpējo palīdzību krimināllietās 22. panta 1. punktu, kas papildināts ar 1978. gada 17. marta papildu protokola 4. pantu.
 3.Attiecībās starp vienu dalībvalstis, no vienas puses, un Apvienoto Karalisti, no otras puses, katra puse atsakās no tiesībām izmantot savas atrunas attiecībā uz Eiropas Konvencijas par savstarpējo palīdzību krimināllietās 13. pantu un tās 1978. gada 17. marta Papildu protokola 4. pantu.
 LAW.EXINF.121. pants. Definīcijas
 Šajā sadaļā piemēro šādas definīcijas:
 (a)“notiesājošs spriedums” ir jebkurš krimināltiesas pieņemts galīgs lēmums, ar ko fizisku personu notiesā par noziedzīgu nodarījumu, ciktāl šāds lēmums ir iekļauts notiesāšanas valsts sodāmības reģistrā;
 (b)“kriminālprocess” ir pirmstiesas stadija, tiesas stadija un notiesājošā sprieduma izpilde;
 (c)„sodāmības reģistrs” ir iekšzemes reģistrs vai valsts reģistri, kuros apkopotas sodāmības saskaņā ar valsts tiesību aktiem.
 LAW.EXINF.122. pants. Centrālās iestādes
 Katra valsts izraugās vienu vai vairākas centrālās iestādes, kas ir kompetentas apmainīties ar informāciju, kura ir izgūta no sodāmības reģistra saskaņā ar šo sadaļu, un par apmaiņu, kas minēta Eiropas Konvencijas par savstarpējo palīdzību krimināllietās 22. panta 2. punktā.
 LAW.EXINF.123. pants. Paziņojumi
 1.Katra valsts veic vajadzīgos pasākumus, lai nodrošinātu to, ka, sniedzot informāciju attiecīgas valsts sodāmības reģistram, informācijai par visiem tās teritorijā pasludinātajiem notiesājošiem spriedumiem ir pievienota informācija par notiesātās personas valstspiederību vai valstspiederībām, ja minētā persona ir kādas citas valsts valstspiederīgais.
 2.Katras valsts centrālā iestāde informē jebkuras citas valsts centrālo iestādi par visiem tās teritorijā pasludinātajiem notiesājošiem spriedumiem attiecībā un minētās citas valsts valstspiederīgajiem, kā arī par visiem turpmākajiem sodāmības reģistrā iekļautās informācijas grozījumiem vai dzēšanu, kas veikta sodāmības reģistrā. Valsts centrālās iestādes šādu informāciju paziņo viena otrai vismaz reizi mēnesī.
 3.Ja valsts centrālajai iestādei kļūst zināms fakts, ka notiesātai personai ir divu vai vairāku citu valstu valstspiederība, tā attiecīgo informāciju nosūta katrai no šīm valstīm pat tad, ja notiesātā persona ir tās valsts valstspiederīgais, kuras teritorijā tā tika notiesāta.
 LAW.EXINF.124. pants. Notiesājošu spriedumu glabāšana
 1.Katras valsts centrālā iestāde glabā visu informāciju, kas paziņota saskaņā ar LAW.EXINF.123. pantu [Paziņojumi].
 2.Katras valsts centrālā iestāde nodrošina, ka gadījumā, kad atbilstoši LAW.EXINF.123. panta [Paziņojumi] 2. punktam tiek paziņots par turpmākiem grozījumiem vai dzēšanu, tiek veikti identiski grozījumi vai dzēšana informācijā, ko glabā saskaņā ar šā panta 1. punktu.
 3.Katras valsts centrālā iestāde nodrošina, ka, atbildot uz lūgumiem, kas sniegti atbilstoši LAW.EXINF.125. pantam [Informācijas lūgumi], tiek sniegta tikai saskaņā ar šā panta 2. punktu atjaunināta informācija.
 LAW.EXINF.125. pants. Informācijas lūgumi
 1.Ja informācija no kādas valsts sodāmības reģistra tiek lūgta iekšzemes vajadzībām saistībā ar kriminālprocesu pret personu vai jebkādiem citiem mērķiem, kas nav kriminālprocess, minētās valsts centrālā iestāde var saskaņā ar tās iekšzemes tiesību aktiem iesniegt citas valsts centrālajai iestādei lūgumu sniegt informāciju un ar to saistītus datus no sodāmības reģistra.
 2.Ja persona lūdz informāciju par savu sodāmību tādas valsts centrālajai iestādei, kura nav šīs personas valstspiederības valsts, tad minētā centrālā iestāde iesniedz personas valstspiederības valstij attiecīgu lūgumu sniegt informāciju un ar to saistītus datus no sodāmības reģistra, lai minēto informāciju un ar to saistītos datus varētu iekļaut uzziņā, kas izdodama attiecīgajai personai.
 LAW.EXINF.126. pants. Atbildes uz lūgumiem
 1.Atbildes uz Informācijas lūgumiem lūguma saņēmējas valsts centrālā iestāde nosūta pieprasītājas valsts centrālajai iestādei cik drīz vien iespējams un jebkurā gadījumā 20 darba dienu laikā no lūguma saņemšanas dienas.
 2.Katras valsts centrālā iestāde uz lūgumiem, kuri iesniegti jebkādiem citiem mērķiem, kas nav kriminālprocess, atbild saskaņā ar tās iekšzemes tiesību aktiem.
 3.Neatkarīgi no 2. punkta – sniedzot atbildi uz lūgumiem, kas iesniegti saistībā ar nolūku pieņemt darbā personu profesionālai vai organizētai brīvprātīgai darbībai, kurā ir tieša un regulāra saskarsme ar bērniem, valstis sniedz informāciju par sodāmību par nodarījumiem, kas saistīti ar bērnu seksuālu izmantošanu un seksuālu vardarbību pret bērniem, bērnu pornogrāfiju, uzmākšanos bērniem seksuālos nolūkos, ieskaitot kūdīšanu, atbalstīšanu un līdzdalību, vai mēģinājumu izdarīt kādu no minētajiem nodarījumiem, kā arī informāciju par jebkādu aizliegumu veikt darbības, kas ietver tiešu un regulāru saskarsmi ar bērniem, ja aizlieguma pamatā ir minētais notiesājošais spriedums.
 LAW.EXINF.127. pants. Saziņas kanāli
 No sodāmības reģistra izgūtas informācijas apmaiņa starp valstīm notiek elektroniski saskaņā ar tehniskajām un procedūras specifikācijām, kas izklāstītas LAW-6. PIELIKUMĀ.
 LAW.EXINF.128. pants. Personas datu izmantošanas nosacījumi
 1.Katra valsts var izmantot personas datus, ko tā atbilstoši LAW.EXINF.126. pantam [Atbildes uz lūgumiem] saņēmusi kā atbildi uz savu lūgumu, var izmantot tikai tiem nolūkiem, kuriem dati pieprasīti.
 2.Ja informācija tika lūgta jebkādiem citiem mērķiem, kas nav kriminālprocess, atbilstoši LAW.EXINF.126. pantam [Atbildes uz lūgumiem] saņemtos personas datus pieprasītāja valsts drīkst izmantot saskaņā ar tās tiesību aktiem tikai, ievērojot lūguma saņēmējas valsts noteiktos ierobežojumus, ko tā norādījusi LAW-6. PIELIKUMA 2. nodaļā noteiktajā veidlapā.
 3.Neatkarīgi no šā panta 1. un 2. punkta personas datus, ko valsts sniegusi, atbildot uz pieprasījumu saskaņā ar LAW.EXINF.126. pantu [Atbildes uz lūgumiem], pieprasījuma iesniedzēja valsts var izmantot, lai novērstu tūlītējus un nopietnus draudus valsts drošībai.
 4.Katra valsts nodrošina, ka tās centrālās iestādes neizpauž personas datus, kas paziņoti atbilstoši LAW.EXINF.123. pantam [Paziņojumi] iestādēm trešās valstīs, izņemot gadījumus, kad ir ievēroti šādi nosacījumi:
 (a)personas datus izpauž tikai, pamatojoties uz katru konkrētu gadījumu;
 (b)personas datus izpauž iestādēm, kuru funkcijas ir tieši saistītas ar nolūku, kuram personas dati tiek izpausti saskaņā ar šā punkta c) apakšpunktu;
 (c)personas datus izpauž tikai, ja tas ir nepieciešams:
 (VII)kriminālprocesa nolūkos;
 (VIII)jebkādiem citiem mērķiem, kas nav kriminālprocess, vai
 (IX)lai novērstu tūlītējus un nopietnus draudus sabiedrības drošībai;
 (d)pieprasītāja trešā valsts var izmantot personas datus tikai tam nolūkam, kuram informācija tika lūgta, un ievērojot tās valsts noteiktos ierobežojumus, kura paziņojusi personas datus atbilstoši LAW.EXINF.123. pantam [Paziņojumi]; un
 (e)Personas datus izpauž tikai tad, ja centrālā iestāde pēc tam, kad tā ir novērtējusi visus apstākļus saistībā ar personas datu nosūtīšanu uz trešo valsti, secina, ka pastāv atbilstīgi drošības pasākumi personas datu aizsardzībai.
 5.Šo pantu nepiemēro personas datiem, kurus valsts ieguvusi saskaņā ar šo sadaļu un kuru izcelsme ir minētajā valstī.
 X sadaļa. Nelikumīgi iegūtu līdzekļu legalizēšanas un terorisma finansēšanas apkarošana
 LAW.AML.127. pants. Mērķis
 Šīs sadaļas mērķis ir atbalstīt un stiprināt Savienības un Apvienotās Karalistes rīcību, ar ko novērš un apkaro nelikumīgi iegūtu līdzekļu legalizēšanu un terorisma finansēšanu.
 LAW.AML.128. pants. Pasākumi, ar ko novērš un apkaro nelikumīgi iegūtu līdzekļu legalizēšanu un terorisma finansēšanu
 1.Puses apņemas atbalstīt starptautiskos pūliņus novērst un cīnīties pret nelikumīgi iegūtu līdzekļu legalizēšanu un terorisma finansēšanu. Puses atzīst vajadzību sadarboties, lai novērstu, ka to finanšu sistēmas tiek izmantotas tādu līdzekļu legalizēšanai, kas iegūti jebkādās noziedzīgās darbībās, tostarp narkotiku kontrabandā un korupcijā, kā arī lai cīnītos pret terorisma finansēšanu.
 2.Puses apmainās ar attiecīgo informāciju saskaņā ar to attiecīgo tiesisko regulējumu.
 3.Puses katra uztur visaptverošu režīmu cīņai pret nelikumīgi iegūtu līdzekļu legalizēšanu un terorisma finansēšanu un regulāri pārskata nepieciešamību pastiprināt minēto režīmu, ņemot vērā Finanšu darījumu darba grupas ieteikumu principus un mērķus.
 LAW.AML.129. pants. Faktisko īpašumtiesību pārredzamība korporatīvās un citās juridiskās vienībās
 1.Šajā pantā piemēro šādas definīcijas:
 (a)“faktiskais īpašnieks” ir jebkura fiziska persona, kura attiecībā uz korporatīvu vienību saskaņā ar Puses normatīvajiem aktiem:
 (X)faktiski īsteno galējo kontroli pār vienības pārvaldīšanu vai ir tiesīga īstenot šādu kontroli;
 (XI)personai tieši vai netieši pieder vai tā kontrolē vairāk nekā 25 % balsstiesību vai akciju vai cita veida līdzdalības vienībā, neskarot katras Puses tiesības noteikt zemāku robežvērtību; vai
 (XII)citādā veidā kontrolē vienību vai ir tiesīga īstenot šādu kontroli.
 Attiecībā uz tādām juridiskām vienībām kā fondi, Anstalt, līgumsabiedrības ar ierobežotu atbildību katrai Pusei ir tiesības noteikt līdzīgus kritērijus faktiskā īpašnieka noteikšanai, vai, ja tās izvēlas to darīt: piemērot AML.130. panta [Faktisko īpašumtiesību pārredzamība juridiskajos veidojumos] 1. punkta a) apakšpunktā noteikto definīciju, ņemot vērā šādu vienību formu un struktūru.
 Lai pieņemtu lēmumu par faktisko īpašumtiesību pārredzamības atbilstošajiem līmeņiem, attiecībā uz juridiskām vienībām, kas nav minētas iepriekš, katra Puse ņem vērā šādu vienību dažādās formas un struktūras un nelikumīgi iegūtu līdzekļu legalizēšanas līmeņus un terorisma finansēšanas riskus, kas saistīti ar šādām vienībām;
 (b)“pamatinformācija par faktisko īpašnieku” ir faktiskā īpašnieka vārds un uzvārds, dzimšanas mēnesis un gads, pastāvīgās dzīvesvietas valsts un valstspiederība, kā arī faktiskā īpašnieka turētās kapitāla daļas vai īstenotās kontroles veids un apmērs;
 (c)“kompetentās iestādes” ir:
 (XIII)publiskas iestādes, ieskaitot finanšu ziņu vākšanas vienības, kam uzticēti pienākumi nelikumīgi iegūtu līdzekļu legalizēšanas vai terorisma finansēšanas apkarošanas jomā;
 (XIV)publiskas iestādes, kuru uzdevums ir veikt izmeklēšanu vai kriminālvajāšanu par nelikumīgi iegūtu līdzekļu legalizēšanu, saistītiem predikatīviem nodarījumiem vai terorisma finansēšanu, vai arī izsekot, aizturēt vai iesaldēt un konfiscēt nelikumīgi iegūtus līdzekļus;
 (XV)publiskas iestādes, kuras ir atbildīgas par uzraudzību vai pārraudzību ar mērķi nodrošināt atbilstību nelikumīgi iegūtu līdzekļu legalizēšanas vai terorisma finansēšanas apkarošanas prasībām.
 Šī definīcija neskar katras Puses tiesības noteikt papildu kompetentās iestādes, kas var piekļūt informācijai par faktiskajiem īpašniekiem.
 2.Katra Puse nodrošina, ka juridiskās vienības to teritorijā uztur adekvātu, pareizu un aktuālu informāciju par faktiskajiem īpašniekiem. Katra Puse ievieš mehānismus, ar ko nodrošina, lai to kompetentajām iestādēm ir savlaicīga piekļuve šādai informācijai.
 3.Katra Puse izveido vai uztur centrālu reģistru ar adekvātu, aktuālu un pareizu informāciju par faktiskajiem īpašniekiem. Savienības gadījumā centrālos reģistrus izveido dalībvalstu līmenī. Šis pienākums neattiecas uz biržā kotētām juridiskām vienībām, uz kurām attiecas informācijas izpaušanas prasības attiecībā uz pietiekamu pārredzamības līmeni. Ja kādai vienībai nav identificējams īpašnieks, reģistrā glabā alternatīvu informāciju, piemēram, paziņojumu par to, ka nav identificēt īpašnieks, vai ziņas par fizisko personu vai personām, kuras juridiskajā vienībā ieņem augstākās vadības amatu.
 4.Katra Puse nodrošina, ka tās centrālajā reģistrā vai reģistros glabātā informācija bez ierobežojumiem un savlaicīgi tiek darīta pieejama tās kompetentajām iestādēm.
 5.Katra Puse nodrošina, ka pamatinformācija par faktiskajiem īpašniekiem tiek darīta pieejama ikvienam sabiedrības loceklim. Atsevišķus izņēmumus attiecībā uz informācijas publisku pieejamību saskaņā ar šo punktu var paredzēt gadījumos, kad piekļuve informācijai faktisko īpašnieku pakļautu nesamērīgam riskam, piemēram, krāpšanas, nolaupīšanas, šantāžas, izspiešanas, aizskaršanas, vardarbības vai iebiedēšanas riskam, vai ja faktiskais īpašnieks ir nepilngadīgs vai citā veidā juridiski rīcībnespējīgs.
 6.Katra Puse nodrošina iedarbīgas, samērīgas un atturošas sankcijas pret juridiskām vai fiziskām personām, kuras nepilda prasības, kas tām noteiktas saistībā ar šajā pantā minētajiem jautājumiem.
 7.Katra Puse nodrošina, ka tas kompetentās iestādes var savlaicīgi un efektīvi un bez maksas sniegt 2. un 3. punktā minēto informāciju otras Puses kompetentajām iestādēm. Šim nolūkam Puses apsver veidus informācijas drošas apmaiņas nodrošināšanai.
 LAW.AML.130. pants. Faktisko īpašumtiesību pārredzamība juridiskajos veidojumos
 1.Šajā pantā piemēro šādas definīcijas:
 (a)“faktiskais īpašnieks” ir dibinātājs, trasta pārraudzītājs (ja tāds ir), pilnvarotās personas, labuma guvējs vai labuma guvēju kategorijas, ikviena persona, kurai ir līdzvērtīga pozīcija attiecībā uz juridisku veidojumu, kura struktūra vai funkcija ir līdzīga tieši izveidotam trastam, un visu citu fizisko personu, kas īsteno pilnīgu, efektīvu kontroli pār trastu vai līdzīgu juridisku veidojumu;
 (b)“kompetentās iestādes” ir:
 (XVI)publiskas iestādes, ieskaitot finanšu ziņu vākšanas vienības, kam uzticēti pienākumi nelikumīgi iegūtu līdzekļu legalizēšanas vai terorisma finansēšanas apkarošanas jomā;
 (XVII)publiskas iestādes, kuru uzdevums ir veikt izmeklēšanu vai kriminālvajāšanu par nelikumīgi iegūtu līdzekļu legalizēšanu, saistītiem predikatīviem nodarījumiem vai terorisma finansēšanu, vai arī izsekot, aizturēt vai iesaldēt un konfiscēt nelikumīgi iegūtus līdzekļus;
 (XVIII)publiskas iestādes, kuras ir atbildīgas par uzraudzību vai pārraudzību ar mērķi nodrošināt atbilstību nelikumīgi iegūtu līdzekļu legalizēšanas vai terorisma finansēšanas apkarošanas prasībām.
 Šī definīcija neskar katras Puses tiesības noteikt papildu kompetentās iestādes, kas var piekļūt informācijai par faktiskajiem īpašniekiem.
 2.Katra Puse nodrošina, ka tieši izveidotu trastu pilnvarotās personas uztur adekvātu, pareizu un aktuālu informāciju par faktiskajiem īpašniekiem. Šos pasākumus piemēro citiem juridiskiem veidojumiem, ko katra Puse atzinusi par tādiem, kuru struktūra vai funkcija ir līdzīga trastiem.
 3.Katra Puse ievieš mehānismus, ar ko nodrošina, lai to kompetentajām iestādēm ir savlaicīga piekļuve adekvātai, pareizai un aktuālai informācijai par tieši izveidotu trastu un to citu juridisko veidojumu faktiskajiem īpašniekiem, kuru struktūra vai funkcija ir līdzīga trastiem tās teritorijā.
 4.Ja ziņas par trastu vai līdzīgu juridisku veidojumu faktiskajiem īpašniekiem tiek glabātas centrālajā reģistrā, attiecīgā valsts nodrošina, ka informācija ir adekvāta, aktuāla un pareiza, un ka kompetentajām iestādēm ir savlaicīga un neierobežota piekļuve šādai informācijai. Puses cenšas apsvērt veidus, kā piekļuvi informācijai par trastu vai līdzīgu juridisku veidojumu faktiskajiem īpašniekiem nodrošināt fiziskajām personām vai organizācijām, kuras var apliecināt leģitīmas intereses iepazīties ar šādu informāciju.
 5.Katra Puse nodrošina iedarbīgas, samērīgas un atturošas sankcijas pret juridiskām vai fiziskām personām, kuras nepilda prasības, kas tām noteiktas saistībā ar šajā pantā minētajiem jautājumiem.
 6.Katra Puse nodrošina, ka tas kompetentās iestādes var savlaicīgi un efektīvi un bez maksas sniegt 3. punktā minēto informāciju otras Puses kompetentajām iestādēm. Šim nolūkam Puses apsver veidus informācijas drošas apmaiņas nodrošināšanai.
 XI sadaļa. Iesaldēšana un konfiskācija
 LAW.CONFISC.1. pants. Sadarbības mērķis un principi
 1. Šīs sadaļas mērķis ir paredzēt saistībā ar tiesvedību krimināllietās sadarbību starp Apvienoto Karalisti, no vienas puses, un dalībvalstīm, no otras puses, pēc iespējas plašākā mērogā izmeklēšanās un procesos, kuru mērķis ir īpašuma iesaldēšana ar nolūku to vēlāk konfiscēt, un izmeklēšanās un procesos, kuru mērķis ir īpašuma konfiskācija. Tas neizslēdz citu sadarbību saskaņā ar LAW.CONFISC.10. panta [Pienākums veikt konfiskāciju] 5. un 6. punktu. Šajā sadaļā paredzēta arī sadarbība ar Savienības struktūrām, ko Savienība norīkojusi šīs sadaļas vajadzībām.
 2.Katra valsts, ievērojot šīs sadaļas noteikumus, izpilda citas valsts pieprasījumus:
 a)
 par konkrētu īpašuma sastāvdaļu konfiskāciju, kā arī noziedzīgi iegūtu līdzekļu konfiskāciju, kuru veido prasība samaksāt naudas summu, kas atbilst noziedzīgi iegūto līdzekļu vērtībai;
 b)
 par palīdzību izmeklēšanā un pagaidu pasākumiem attiecībā uz jebkuru no a) apakšpunktā minētajiem konfiskācijas veidiem.
 3.Panta 2. punkta b) apakšpunktā lūgto palīdzību izmeklēšanā sniedz un pagaidu pasākumus veic, ciktāl to pieļauj pieprasījuma saņēmējas valsts iekšzemes tiesību akti un saskaņā ar tiem. Ja pieprasījumā par vienu no šiem pasākumiem ir precizētas formalitātes vai procedūras, kas ir nepieciešamas atbilstoši pieprasījuma iesniedzējas valsts iekšzemes tiesību aktiem, pat ja pieprasījuma saņēmējā valstī tādas nepastāv, tā izpilda šādus pieprasījumus tiktāl, ciktāl pieprasītā darbība nav pretrunā tās iekšzemes tiesību aktu pamatprincipiem.
 4.Pieprasījuma saņēmēja valsts nodrošina, ka citas valsts iesniegtiem pieprasījumiem par noziedzīgi iegūtu līdzekļu un nozieguma rīku izsekošanu, iesaldēšanu vai izņemšanu, tiek piešķirta tāda pati prioritāte kā pieprasījumiem, kas iesniegti saistībā ar iekšzemes procedūrām.
 5.Pieprasījuma iesniedzēja valsts, pieprasot konfiskāciju, palīdzību izmeklēšanā un pagaidu pasākumus konfiskācijas nolūkā, nodrošina, ka tiek ievēroti nepieciešamības un proporcionalitātes principi.
 6.Šīs sadaļas noteikumus piemēro to “starptautiskās sadarbības” nodaļu vietā, kas ietvertas Eiropas Padomes Konvencijā par noziedzīgi iegūtu līdzekļu legalizācijas un terorisma finansēšanas novēršanu, kā arī šo līdzekļu meklēšanu, izņemšanu un konfiskāciju, kura parakstīta Varšavā 2005. gada 16. maijā (“2005. gada konvencija”), un Konvencijā par noziedzīgi iegūtu līdzekļu legalizācijas novēršanu, meklēšanu, izņemšanu un konfiskāciju, kas parakstīta Strasbūrā 1990. gada 8. novembrī (“1990. gada konvencija”). Šā nolīguma LAW.CONFISC.2. pants [Definīcijas] aizstāj attiecīgās definīcijas 2005. gada konvencijas 1. pantā un 1990. gada konvencijas 1. pantā. Šīs sadaļas noteikumi neietekmē valstu saistības atbilstoši 2005. gada konvencijai un 1990. gada konvencijai.
 LAW.CONFISC.2. pants. Definīcijas
 Šajā sadaļā piemēro šādas definīcijas:
 (a)“konfiskācija” ir pēc tiesvedības par noziedzīgu nodarījumu vai noziedzīgiem nodarījumiem tiesas uzlikts sods vai pasākums, kas beidzas ar galīgu īpašuma atņemšanu;
 (b)“iesaldēšana” vai “izņemšana” ir pagaidu aizliegums nodot, iznīcināt, pārveidot, atsavināt vai pārvietot īpašumu vai īpašuma pagaidu uzraudzība vai kontrole, pamatojoties uz tiesas vai citas kompetentas iestādes izdotu rīkojumu;
 (c)“nozieguma rīki” ir jebkāds īpašums, kurš jebkādā veidā, pilnīgi vai daļēji, tika izmantots vai kuru bija paredzēts izmantot, lai izdarītu noziedzīgu nodarījumu vai noziedzīgus nodarījumus;
 (d)“tiesas iestāde” ir iestāde jeb saskaņā ar iekšzemes tiesību aktiem – tiesnesis, tiesa vai prokurors; prokuroru uzskata par tiesu sistēmas iestādi tikai tādā apmērā, ciktāl to paredz iekšzemes tiesību akti;
 (e)“noziedzīgi iegūti līdzekļi” ir jebkāds saimniecisks labums, kas tieši vai netieši gūts, izdarot noziedzīgu nodarījumu, vai naudas summa, kas līdzvērtīga minētajam saimnieciskajam labumam; tos var veidot jebkurš īpašums, kā tas definēts šajā pantā;
 (f)“īpašums” ir jebkāds īpašums neatkarīgi no tā, vai tā ir ķermeniska vai bezķermeniska, kustama vai nekustama manta, un juridiski dokumenti vai instrumenti, kas apliecina īpašumtiesības uz šo īpašumu vai cita veida tiesības uz to, kuru pieprasījuma iesniedzēja valsts uzskata par:
 (XIX)noziedzīgā nodarījumā iegūtiem līdzekļiem vai šādu līdzekļu pilnas vērtības vai tikai tās daļas ekvivalentu;
 (XX)noziedzīga nodarījuma rīkiem vai šādu rīku vērtību;
 (XXI)konfiscējamu saskaņā ar jebkādiem citiem pieprasījuma iesniedzējas valsts tiesību aktu noteikumiem par konfiskācijas pilnvarām pēc procesa saistībā ar noziedzīgu nodarījumu, ieskaitot konfiskāciju, ko piemēro trešai personai, paplašinātu konfiskāciju un konfiskāciju bez galīgā notiesājošā sprieduma.
 LAW.CONFISC.3. pants. Pienākums sniegt palīdzību
 Pamatojoties uz lūgumu, valstis sniedz cita citai visplašāko palīdzību, lai identificētu un izsekotu konfiscējamus nozieguma rīkus, noziedzīgi iegūtus līdzekļus un citu īpašumu. Šāda palīdzība ietver visus pasākumus, lai sniegtu un nodrošinātu pierādījumus par minēto nozieguma rīku, noziedzīgi iegūtu līdzekļu vai cita īpašuma esamību, atrašanās vietu vai pārvietošanu, veidu, juridisko statusu vai vērtību.
 LAW.CONFISC.4. pants. Informācijas pieprasījumi par bankas kontiem un glabāšanas seifiem
 1.Pieprasījuma saņēmēja valsts, ievērojot šajā pantā izklāstītos nosacījumus, veic pasākumus, kas vajadzīgi, lai, atbildot uz citas valsts nosūtītu pieprasījumu, noteiktu, vai fiziskai vai juridiskai personai, par kuru notiek kriminālizmeklēšana, ir viens vai vairāki jebkāda veida konti vai arī šī persona kontrolē šādus kontus jebkurā bankā, kas atrodas pieprasījuma saņēmējas valsts teritorijā, un, ja ir, par identificētajiem kontiem sniedz detalizētu informāciju. Šajā detalizētajā informācijā jo īpaši ietver klienta konta turētāja vārdu/nosaukumu un IBAN numuru, un individuālo seifu gadījumā – nomnieka vārdu un uzvārdu vai unikālu identifikācijas numuru.
 2.Panta 1. punktā noteikto pienākumu piemēro tikai tādā mērā, kādā šī informācija ir pieejama bankai, kurā atrodas attiecīgais konts.
 3.Papildus LAW.CONFISC.25. panta [Pieprasījuma saturs] prasībām pieprasījuma iesniedzēja valsts pieprasījumā:
 (a)norāda, kāpēc tā uzskata, ka pieprasītā informācija, ļoti iespējams, ir būtiska, noziedzīgā nodarījuma izmeklēšanai,
 (b)paziņo iemeslus, pamatojoties uz kuriem, tā uzskata, ka pieprasījuma saņēmējas valsts teritorijā esošajās bankās ir attiecīgie konti, un pēc iespējas plašāk precizē, kuras varētu būt attiecīgās bankas un konti, un
 (c)nosūta visu tās rīcībā esošo papildu informāciju, kas varētu atvieglot pieprasījuma izpildi.
 4.
 Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka šis pants tiks attiecināts uz kontiem nebanku finanšu iestādēs. Uz šādiem paziņojumiem var attiecināt savstarpības principu.
 LAW.CONFISC.5. pants. Informācijas pieprasījumi par bankas darījumiem
 1.Pieprasījuma saņēmēja valsts pēc citas valsts pieprasījuma sniedz datus par konkrētiem bankas kontiem un bankas operācijām, kas ir notikušas konkrētā laikposmā, izmantojot vienu vai vairākus no pieprasījumā norādītajiem kontiem, tostarp datus par jebkuru sūtītāja vai saņēmēja kontu.
 2.Panta 1. punktā noteikto pienākumu piemēro tikai tādā mērā, kādā šī informācija ir pieejama bankai, kurā atrodas attiecīgais konts.
 3.Papildus LAW.CONFISC.25. panta [Pieprasījuma saturs] prasībām pieprasījuma iesniedzēja valsts pieprasījumā norāda, kādēļ tā pieprasīto informāciju uzskata par būtisku noziedzīgā nodarījuma izmeklēšanai.
 4.Pieprasījuma saņēmēja valsts var šāda pieprasījuma izpildi padarīt atkarīgu no tiem pašiem nosacījumiem, ko piemēro attiecībā uz pieprasījumiem par meklēšanu un izņemšanu.
 5.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka šis pants tiks attiecināts uz kontiem nebanku finanšu iestādēs. Uz šādiem paziņojumiem var attiecināt savstarpības principu.
 LAW.CONFISC.6. pants. Pieprasījumi par bankas darījumu pārraudzību
 1.Pieprasījuma saņēmēja valsts nodrošina, ka pēc citas valsts pieprasījuma tā spēj konkrētā laikposmā pārraudzīt bankas operācijas, ko veic, izmantojot vienu vai vairākus no pieprasījumā norādītajiem kontiem, un paziņo parraudzības rezultātus pieprasīja iesniedzējai valstij.
 2.Papildus LAW.CONFISC.25. panta [Pieprasījuma saturs] prasībām pieprasījuma iesniedzēja valsts pieprasījumā norāda, kādēļ tā pieprasīto informāciju uzskata par būtisku noziedzīgā nodarījuma izmeklēšanai.
 3.Katrā atsevišķā gadījumā lēmumu par pārraudzību pieņem pieprasījuma saņēmējas valsts kompetentās iestādes saskaņā ar tās iekšzemes tiesību aktiem.
 4.Par pārraudzības praktisko kārtību vienojas pieprasījuma iesniedzējas valsts un pieprasījuma saņēmējas valsts kompetentās iestādes.
 5.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka šis pants tiks attiecināts uz kontiem nebanku finanšu iestādēs. Uz šādiem paziņojumiem var attiecināt savstarpības principu.
 LAW.CONFISC.7. pants. Spontāna informācija
 Neskarot savu izmeklēšanu vai tiesvedību, valsts var bez iepriekšēja lūguma nodot citai valstij informāciju par konfiscējamiem nozieguma rīkiem, noziedzīgi iegūtiem līdzekļiem un citu īpašumu, ja tā uzskata, ka šādas informācijas izpaušana varētu palīdzēt saņēmējai valstij sākt vai veikt izmeklēšanu vai tiesvedību vai varētu veicināt attiecīga lūguma sniegšanu saskaņā ar šo sadaļu.
 LAW.CONFISC.8. pants. Pienākums veikt pagaidu pasākumus
 1.Pēc citas valsts pieprasījuma, kura sākusi noziedzīgā nodarījuma izmeklēšanu vai tiesvedību, vai izmeklēšanu vai tiesvedību konfiskācijas nolūkā, pieprasījuma saņēmēja valsts veic vajadzīgos pagaidu pasākumus, piemēram, iesaldēšanu vai izņemšanu, lai novērstu jebkādus darījumus ar īpašumu, tā nodošanu vai atsavināšanu, ja šis īpašums vēlākā posmā varētu būt pieprasījuma par konfiskāciju priekšmets vai varētu apmierināt pieprasījumu.
 2.Valsts, kura ir saņēmusi pieprasījumu par konfiskāciju saskaņā ar LAW.CONFISC.10. pantu [Pienākums veikt konfiskāciju], ja tas prasīts, veic šā panta 1. punktā minētos pasākumus attiecībā uz jebkuru īpašumu, kas ir pieprasījuma priekšmets vai varētu apmierināt pieprasījumu.
 3.Ja saskaņā ar šo pantu ir saņemts pieprasījums, pieprasījuma saņēmēja valsts nekavējoties veic visus vajadzīgos pasākumus pieprasījuma izpildei, rīkojoties tikpat ātri un ar tādu pašu prioritāti kā līdzīgā iekšzemes lietā, un nekavējoties un izmantojot jebkurus līdzekļus, kas dod iespēju iegūt rakstisku apliecinājumu, nosūta apstiprinājumu pieprasījuma iesniedzējai valstij.
 4.Ja pieprasījuma iesniedzēja valsts ir norādījusi, ka nepieciešama tūlītēja iesaldēšana, jo ir leģitīms pamats uzskatīt, ka attiecīgo īpašumu nekavējoties pārvietos vai iznīcinās, pieprasījuma saņēmēja valsts 96 stundu laikā pēc pieprasījuma saņemšanas veic visus vajadzīgos pasākumus pieprasījuma izpildei, un nekavējoties un izmantojot jebkurus līdzekļus, kas dod iespēju iegūt rakstisku apliecinājumu, nosūta apstiprinājumu pieprasījuma iesniedzējai valstij.
 5.Ja pieprasījuma saņēmēja valsts nespēj ievērot 4. punktā minēto termiņu, pieprasījuma saņēmēja valsts nekavējoties informē pieprasījuma iesniedzēju valsti un apspriežas ar to par atbilstošu turpmāko rīcību.
 6.Izbeidzoties 4. punktā minētajam termiņam, nebeidzas prasības, kas ar šo pantu izvirzītas pieprasījuma saņēmējas valstij.
 LAW.CONFISC.9. pants. Pagaidu pasākumu izpilde
 1.Pēc pagaidu pasākumu izpildes, kuri pieprasīti atbilstoši LAW.CONFISC.8. panta [Pienākums veikt pagaidu pasākumus] 1. punktam, pieprasījuma iesniedzēja valsts pēc savas iniciatīvas un cik drīz vien iespējams pieprasījuma saņēmējai valstij sniedz visu informāciju, kas var likt apšaubīt vai mainīt minēto pasākumu apjomu. Pieprasījuma iesniedzēja valsts nekavējoties sniedz arī visu papildu informāciju, ko pieprasa pieprasījuma saņēmēja valsts un kas ir nepieciešama pagaidu pasākumu īstenošanai un to pēcpasākumiem.
 2.Pirms atcelt jebkādus pagaidu pasākumus, kas veikti saskaņā ar LAW.CONFISC.8. pantu [Pienākums veikt pagaidu pasākumus], pieprasījuma saņēmējas valsts kompetentā iestāde, kad vien iespējams, dod pieprasītājas valsts kompetentajai iestādei iespēju izklāstīt tās pamatojumu pasākuma turpināšanai.
 LAW.CONFISC.10. pants. Pienākums veikt konfiskāciju
 1.Valsts, kura saņēmusi pieprasījumu par tāda īpašuma konfiskāciju, kas atrodas tās teritorijā:
 (a)izpilda konfiskācijas rīkojumu, ko pieprasījuma iesniedzējas valsts tiesa ir izdevusi attiecībā uz šādu īpašumu, vai
 (b)iesniedz pieprasījumu savām kompetentajām iestādēm nolūkā saņemt konfiskācijas rīkojumu un, ja šāds rīkojums ir izdots, izpilda to.
 2.Panta 1. punkta b) apakšpunkta nolūkā valstīm, kad vien nepieciešams, ir kompetence uzsākt konfiskācijas procedūras saskaņā ar to iekšzemes tiesību aktiem.
 3.Panta 1. punktu piemēro arī konfiskācijām, kuras veido prasība samaksāt naudas summu, kas atbilst noziedzīgi iegūto līdzekļu vērtībai, ja īpašums, pret kuru var izpildīt konfiskāciju, atrodas pieprasījuma saņēmējā valstī. Šādos gadījumos, izpildot konfiskāciju saskaņā ar 1. punktu, pieprasījuma saņēmēja valsts, ja maksājums nav saņemts, apmierina prasību ar jebkuru citu īpašumu, kas pieejams šim nolūkam.
 4.Ja pieprasījums par konfiskāciju attiecas uz īpašuma konkrētu sastāvdaļu, pieprasījuma iesniedzēja valsts un pieprasījuma saņēmēja valsts var izpildīt konfiskāciju kā prasību samaksāt naudas summu, kas atbilst īpašuma vērtībai.
 5.Valsts saskaņā ar tās iekšzemes tiesību aktiem pēc iespējas plašākā mērogā sadarbojas ar valsti, kura pieprasa tādu pasākumu izpildi, kas ir līdzvērtīgi konfiskācijai, ja pieprasījums nav izdots procesa krimināllietās ietvaros, ciktāl šādus pasākumus attiecībā uz noziedzīgu nodarījumu ir norīkojusi pieprasījuma iesniedzējas valsts tiesu iestāde, ar nosacījumu, ka ir konstatēts, ka īpašums ir noziedzīgi iegūti līdzekļi vai:
 (a)cits īpašums, kurā pārveidoti vai pārvērsti noziedzīgi iegūtie līdzekļi;
 (b)īpašums, kas iegūts no likumīgiem avotiem, ja noziedzīgi iegūti līdzekļi pilnībā vai daļēji apvienoti ar šādu īpašumu, līdz pat apvienoto noziedzīgi iegūto līdzekļu novērtētajai vērtībai; vai
 (c)labums, kas gūts no noziedzīgi iegūtiem līdzekļiem, no īpašuma, kurā pārveidoti vai pārvērsti noziedzīgi iegūtie līdzekļi, vai no īpašuma, ar ko apvienoti noziedzīgi iegūtie līdzekļi līdz pat apvienoto noziedzīgi iegūto līdzekļu novērtētajai vērtībai, tādā pašā veidā un tādā pašā apjomā kā noziedzīgi iegūtie līdzekļi.
 6.Panta 5. punktā minētie pasākumi ietver pasākumus, kas ļauj īpašumu un aktīvus izņemt, arestēt vai konfiscēt, iesniedzot prasību civiltiesā.
 7.Pieprasījuma saņēmēja valsts nekavējoties pieņem lēmumu par konfiskācijas rīkojuma izpildi un, neskarot šā panta 8. punktu, ne vēlāk kā 45 dienu laikā pēc pieprasījuma saņemšanas. Pieprasījuma saņēmēja valsts nekavējoties un izmantojot jebkurus līdzekļus, kas dod iespēju iegūt rakstisku apliecinājumu, nosūta apstiprinājumu pieprasījuma iesniedzējai valstij. Izņemot gadījumus, kad saskaņā ar LAW.CONFISC.17. pantu [Atlikšana] pastāv atlikšanas iemesli, pieprasījuma saņēmēja valsts veic konkrētus pasākumus, kas nepieciešami, lai konfiskācijas rīkojumu izpildītu bez kavēšanās un vismaz tikpat ātri un tādā pašā prioritārā kārtā kā līdzīgā iekšzemes lietā.
 8.Ja pieprasījuma saņēmēja valsts nespēj ievērot 7. punktā minēto termiņu, pieprasījuma saņēmēja valsts nekavējoties informē pieprasījuma iesniedzēju valsti un apspriežas ar to par atbilstošu turpmāko rīcību.
 9.Izbeidzoties 7. punktā minētajam termiņam, nebeidzas prasības, kas ar šo pantu izvirzītas pieprasījuma saņēmējas valstij.
 LAW.CONFISC.11. pants. Konfiskācijas izpilde
 1.Procedūras konfiskācijas panākšanai un izpildei saskaņā ar LAW.CONFISC.10. pantu [Pienākums veikt konfiskāciju] reglamentē pieprasījuma saņēmējas valsts iekšzemes tiesību akti.
 2.Pieprasījuma saņēmējai valstij ir saistoši konstatētie fakti, ciktāl tie ir izklāstīti notiesājošā spriedumā vai tiesas nolēmumā, ko pasludinājusi pieprasījuma iesniedzējas valsts tiesa, vai ciktāl šāda notiesājoša sprieduma vai tiesas nolēmuma pamatā ir minētie fakti.
 3.Ja konfiskāciju veido prasība samaksāt naudas summu, pieprasījuma saņēmējas valsts kompetentā iestāde konvertē tās summu minētās valsts valūtā pēc valūtas maiņas kursa, kas ir piemērojams brīdī, kad tiek pieņemts lēmums par konfiskācijas izpildi.
 LAW.CONFISC.12. pants. Konfiscētais īpašums
 1.Ievērojot šā panta 2. un 3. punktu, ar īpašumu, kas konfiscēts saskaņā ar LAW.CONFISC.10. pantu [Pienākums veikt konfiskāciju] un LAW.CONFISC.11. pantu [Konfiskācijas izpilde], pieprasījuma saņēmēja valsts rīkojas atbilstoši tās iekšzemes tiesību aktiem un administratīvajām procedūrām.
 2.Ja pieprasījuma saņēmēja valsts saskaņā ar LAW.CONFISC.10. pantu [Pienākums veikt konfiskāciju] rīkojas citas valsts iesniegta pieprasījuma sakarā, tā, ciktāl to ļauj tās iekšzemes tiesību akti un ja tas pieprasīts, prioritāri apsver konfiscētā īpašuma atgriešanu pieprasījuma iesniedzējai valstij, lai tā varētu sniegt kompensāciju noziegumā cietušajiem vai atgriezt šādu īpašumu tā likumīgajiem īpašniekiem.
 3.Ja pieprasījuma saņēmēja valsts saskaņā ar LAW.CONFISC.10. pantu [Pienākums veikt konfiskāciju] rīkojas citas valsts iesniegta pieprasījuma sakarā, un pēc tam, kad tā ir ņēmusi vērā cietušā tiesības uz īpašuma restitūciju vai kompensāciju saskaņā ar šā panta 2. punktu, pieprasījuma saņēmēja valsts ar konfiskācijas rīkojuma izpildes rezultātā iegūto naudu rīkojas šādi:
 (a)ja naudas summa ir vienāda ar vai mazāka par 10 000 EUR, tā pienākas pieprasījuma saņēmējai valstij; vai
 (b)ja naudas summa ir lielāka par 10 000 EUR, pieprasījuma saņēmēja valsts 50 % no atgūtās summas pārskaita pieprasījuma iesniedzējai valstij.
 4.Neatkarīgi no 3. punkta pieprasījuma iesniedzēja valsts un pieprasījuma saņēmēja valsts var atsevišķos gadījumos īpaši apsvērt iespēju noslēgt citus šādus nolīgumus vai vienošanās par īpašuma nodošanu, ko tās uzskata par piemērotām.
 LAW.CONFISC.13. pants. Tiesības uz izpildi un konfiskācijas maksimālā summa
 1.Saskaņā ar LAW.CONFISC.10. pantu [Pienākums veikt konfiskāciju] iesniegts pieprasījums par konfiskāciju neskar pieprasījuma iesniedzējas valsts tiesības pašai izpildīt konfiskācijas rīkojumu.
 2.Neko šajā sadaļā neinterpretē kā atļauju, ka konfiskācijas kopējā vērtība var pārsniegt naudas summu, kas norādīta konfiskācijas rīkojumā. Ja kāda valsts konstatē, ka šāda situācija varētu rasties, attiecīgās valstis apspriežas, lai izvairītos no šādām sekām.
 LAW.CONFISC.14. pants. Brīvības atņemšana ar aizmugurisku spriedumu
 Pieprasījuma saņēmēja valsts, reaģējot uz pieprasījumu, kas iesniegts saskaņā ar LAW.CONFISC.10. pantu [Pienākums veikt konfiskāciju], bez pieprasījuma iesniedzējas valsts piekrišanas ar aizmugurisku spriedumu nepiemēro brīvības atņemšanu vai jebkādus citus pasākumus, kuri ierobežo personas brīvību.
 LAW.CONFISC.15. pants. Atteikuma pamatojums
 1.Sadarbību saskaņā ar šo sadaļu var atteikt šādos gadījumos:
 (a)pieprasījuma saņēmēja valsts uzskata, ka pieprasījuma izpilde būtu pretrunā ne bis in idem principam; vai
 (b)nodarījums, ar ko saistīts pieprasījums, nav kvalificējams kā nodarījums saskaņā ar pieprasījuma saņēmējas valsts iekšzemes tiesību aktiem, ja tas izdarīts tās jurisdikcijā; tomēr šis atteikuma pamats attiecas uz sadarbību saskaņā ar noteikumiem no LAW.CONFISC.3. panta [Pienākums sniegt palīdzību] līdz LAW.CONFISC.7. pantam [Spontāna informācija] tikai tiktāl, ciktāl pieprasītā palīdzība ietver piespiedu pasākumus.
 2.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka, pamatojoties uz savstarpību, šā panta 1. punkta b) apakšpunktā minētais abpusējas sodāmības nosacījums netiks piemērots, ar nosacījumu, ka pieprasījuma pamatā esošais noziedzīgais nodarījums ir:
 (a)viens no LAW.SURR 79. panta [Piemērošanas joma] 4. punktā uzskaitītajiem nodarījumiem, kā tas definēts pieprasījuma iesniedzējas valsts tiesību aktos, un un
 (b)pieprasījuma iesniedzējas valstī par to var piemērot brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi.
 3.Sadarbību saskaņā ar noteikumiem no LAW.CONFISC.3. panta [Pienākums sniegt palīdzību] līdz LAW.CONFISC.7. pantam [Spontāna informācija], ciktāl pieprasītā palīdzība ietver piespiedu pasākumus, un saskaņā ar LAW.CONFISC.8. pantu [Pienākums veikt pagaidu pasākumus] un LAW.CONFISC.9. pantu [Pagaidu pasākumu izpilde] var atteikt arī tad, ja pieprasīto pasākumu nevarētu veikt saskaņā ar pieprasījuma saņēmējas valsts iekšzemes tiesību aktiem izmeklēšanas vai tiesvedības nolūkos līdzīgā iekšzemes lietā.
 4.Ja tas prasīts pieprasījuma saņēmējas valsts iekšzemes tiesību aktos, sadarbību saskaņā ar noteikumiem no LAW.CONFISC.3. panta [Pienākums sniegt palīdzību] līdz LAW.CONFISC.7. pantam [Spontāna informācija], ciktāl pieprasītā palīdzība ietver piespiedu pasākumus, un saskaņā ar LAW.CONFISC.8. pantu [Pienākums veikt pagaidu pasākumus] un LAW.CONFISC.9. pantu [Pagaidu pasākumu izpilde] var atteikt arī tad, ja pieprasītie pasākumi vai jebkuri citi pasākumi ar līdzīgām sekām nebūtu atļauti pieprasījuma iesniedzējas valsts tiesību aktos vai – attiecībā uz pieprasījuma iesniedzējas valsts kompetentajām iestādēm –, ja pieprasījumu nav atļāvusi tiesas iestāde, darbojoties saistībā ar noziedzīgiem nodarījumiem.
 5.Sadarbību saskaņā ar noteikumiem no LAW.CONFISC.10. panta [Pienākums veikt konfiskāciju] līdz LAW.CONFISC.14. pantam [Brīvības atņemšana ar aizmugurisku spriedumu] var atteikt arī, ja:
 (a)saskaņā ar pieprasījuma saņēmējas valsts tiesību aktiem konfiskācija nav paredzēta attiecībā uz nodarījuma veidu, ar kuru saistīts lūgums;
 (b)neskarot pienākumu saskaņā ar LAW.CONFISC.10. panta [Pienākums veikt konfiskāciju] 3. punktu, tā būtu pretrunā pieprasījuma saņēmējas valsts iekšzemes tiesību aktiem attiecībā uz konfiskācijas ierobežojumiem saistībā ar saikni starp nodarījumu un:
 (XXII)ekonomisku priekšrocību, ko varētu kvalificēt kā no tā iegūtus noziedzīgi iegūto līdzekļus; vai
 (XXIII)īpašumu, ko varētu kvalificēt kā nozieguma rīkus;
 (c)saskaņā ar pieprasījuma saņēmējas valsts iekšzemes tiesību aktiem konfiskāciju vairs nevar piemērot vai izpildīt termiņa izbeigšanās dēļ;
 (d)neskarot LAW.CONFISC.10. panta [Pienākums veikt konfiskāciju] 5. un 6. punktu, pieprasījums nav saistīts ar iepriekšēju notiesājošu spriedumu vai tiesas nolēmumu vai šāda nolēmuma pamatojumu, ka ir veikts nodarījums vai vairāki nodarījumi, uz kura pamata ir izdots rīkojums vai pieprasījums par konfiskāciju;
 (e)pieprasījuma iesniedzējā valstī konfiskācija nav izpildāma vai to joprojām var pārskatīt parastajā pārsūdzības kārtībā; vai
 (f)pieprasījums ir saistīts ar konfiskācijas rīkojumu, kas izriet no aizmuguriski pieņemta lēmuma par personu, pret kuru ir izdots rīkojums, un pieprasījuma saņēmējas valsts ieskatā pieprasījuma iesniedzējas valsts veiktajā tiesvedībā, kas noveda pie šāda lēmuma, netika ievērotas minimālās tiesības uz aizstāvību, kuras atzītas par tādām, kas pienākas ikvienai personai, pret kuru ir izvirzīta apsūdzība krimināllietā.
 6.Panta 5. punkta f) apakšpunkta nolūkos lēmumu neuzskata par aizmuguriski pieņemtu, ja:
 (a)tas ir apstiprināts vai paziņots pēc tam, kad attiecīgā persona ir sniegusi iebildumus; vai
 (b)tas ir pieņemts pārsūdzības tiesvedībā, ar nosacījumu, ka pārsūdzību ir iesniegusi attiecīgā persona.
 7.Panta 5. punkta f) apakšpunkta nolūkos apsverot, vai ir ievērotas minimālās tiesības uz aizstāvību, pieprasījuma saņēmēja valsts ņem vērā faktu, ka attiecīgā persona tīši ir centusies izvairīties no saukšanas pie atbildības, vai faktu, ka minētā persona pēc tam, kad tai bija iespēja pret aizmuguriski pieņemtu lēmumu izmantot tiesiskās aizsardzības līdzekli, izvēlējās to nedarīt. Tas pats attiecas uz gadījumiem, kad attiecīgā persona pēc pienācīgi izsniegta uzaicinājuma ierasties uz tiesu, izvēlējās to nedarīt un neprasīja sēdes atlikšanu.
 8.Valstis neatsaucas uz bankas noslēpumu kā iemeslu atteikumam sadarboties saskaņā ar šo sadaļu. Ja to prasa pieprasījuma saņēmējas valsts iekšzemes tiesību akti, tā var pieprasīt, ka pieprasījumu par sadarbību, kurā būtu ietverta bankas noslēpuma atcelšana, atļauj tiesas iestāde, darbojoties saistībā ar noziedzīgiem nodarījumiem.
 9.Pieprasījuma saņēmēja valsts:
 (a)uz faktu, ka persona, pret kuru pieprasījuma iesniedzējas valsts iestādes veic izmeklēšanu vai ir izdevušas konfiskācijas rīkojumu, ir juridiska persona, nevar atsaukties kā uz šķērsli jebkādas sadarbības nodrošināšanai saskaņā ar šo sadaļu;
 (b)uz faktu, ka fiziskā persona, pret kuru izdots rīkojums par noziedzīgi iegūtu līdzekļu konfiskāciju, ir mirusi, vai juridiskā persona, pret kuru izdots rīkojums par noziedzīgi iegūtu līdzekļu konfiskāciju, vēlāk ir likvidēta, nevar atsaukties kā uz šķērsli palīdzības sniegšanai saskaņā ar LAW.CONFISC.10. panta [Pienākums veikt konfiskāciju] 1. punkta a) apakšpunktu; vai
 (c)uz faktu, ka persona, pret kuru pieprasījuma iesniedzējas valsts iestādes veic izmeklēšanu vai ir izdevušas konfiskācijas rīkojumu, pieprasījumā ir minēta gan kā attiecīgā noziedzīgā nodarījuma, gan kā nelikumīgi iegūtu līdzekļu legalizēšanas izdarītāja, nevar atsaukties kā uz šķērsli jebkādas sadarbības nodrošināšanai saskaņā ar šo sadaļu.
 LAW.CONFISC.16. pants. Apspriešanās un informēšana
 Ja ir pamatoti iemesli, kas ļauj uzskatīt, ka iesaldēšanas vai konfiskācijas rīkojuma izpilde radītu reālu risku pamattiesību aizsardzībai, pieprasījuma saņēmēja valsts, pirms tā pieņem lēmumu par iesaldēšanas vai konfiskācijas rīkojuma izpildi, apspriežas ar pieprasījuma iesniedzēju valsti un var pieprasīt sniegt jebkādu vajadzīgo informāciju.
 LAW.CONFISC.17. pants. Atlikšana
 Pieprasījuma saņēmēja valsts var atlikt reaģēšanu uz pieprasījumu, ja šāda rīcība kaitētu tās iestāžu veiktai izmeklēšanai vai tiesvedībai.
 LAW.CONFISC.18. pants. Pieprasījuma apmierināšana daļēji vai ar nosacījumiem
 Pirms pieprasījuma saņēmēja valsts atsaka vai atliek sadarbību saskaņā ar šo sadaļu, tā, attiecīgā gadījumā apspriedusies ar pieprasījuma iesniedzēju valsti, apsver iespēju pieprasījumu apmierināt daļēji vai ar tādiem nosacījumiem, kādus tā uzskata par vajadzīgiem.
 LAW.CONFISC.19. pants. Dokumentu izsniegšana
 1.Valstis sniedz cita citai visplašāko savstarpējo palīdzību, izsniedzot dokumentus personām, kuras skar pagaidu pasākumi vai konfiskācija.
 2.Nekas šajā pantā nav paredzēts, lai traucētu:
 (a)iespējai tiesas dokumentus tieši nosūtīt personām ārvalstīs, izmantojot pasta kanālus; un
 (b)iespējai, ka tiesu izpildītāji, amatpersonas vai citas izcelsmes valsts kompetentās iestādes tiesas dokumentus izsniedz tieši ar minētās valsts konsulāro dienestu vai tiesu iestāžu (ieskaitot tiesu izpildītājus un amatpersonas) vai ar galamērķa valsts citu iestāžu starpniecību.
 3.Izsniedzot tiesas dokumentus tādām personām ārvalstīs, kuras skar pagaidu pasākumi vai konfiskācijas rīkojumi, ko izdevusi nosūtītāja valsts, minētā valsts norāda, kādi tiesiskās aizsardzības līdzekļi šādām personām ir pieejami saskaņā ar tās iekšzemes tiesību aktiem.
 LAW.CONFISC.20. pants. Ārvalstu nolēmumu atzīšana
 1.Izskatot pieprasījumu par sadarbību saskaņā ar noteikumiem no LAW.CONFISC.8. panta [Pienākums veikt pagaidu pasākumus] līdz LAW.CONFISC.14. pantam [Brīvības atņemšana ar aizmugurisku spriedumu], pieprasījuma saņēmēja valsts atzīst visus nolēmumus, ko pieprasījuma iesniedzējā valstī attiecībā uz trešo personu pieprasītām tiesībām ir pasludinājusi tiesas iestāde.
 2.Atzīšanu var atteikt, ja:
 (a)trešajām personām nebija pienācīgas iespējas aizstāvēt savas tiesības;
 (b)lēmums nav saderīgs ar lēmumu, kas par to pašu jautājumu jau pieņemts pieprasījuma saņēmējā valstī;
 (c)tas nav saderīgs ar pieprasījuma saņēmējas valsts sabiedrisko kārtību, vai
 (d)lēmums tika pieņemts pretēji noteikumiem par izņēmuma jurisdikciju, kas noteikti pieprasījuma saņēmējas valsts iekšzemes tiesību aktos.
 LAW.CONFISC.21. pants. Iestādes
 1.Katra valsts izraugās centrālo iestādi, kas ir atbildīga par to pieprasījumu nosūtīšanu un atbildes sniegšanu uz tiem, kuri iesniegti saskaņā ar šo sadaļu, šādu pieprasījumu izpildi vai nosūtīšanu iestādēm, kas kompetentas tos izpildīt.
 2.Savienība var izraudzīties Savienības struktūru, kura papildus dalībvalstu kompetentajām iestādēm var iesniegt un attiecīgā gadījumā izpildīt pieprasījumus saskaņā ar šo sadaļu. Šīs sadaļas nolūkos katru šādu pieprasījumu izskata kā kādas dalībvalsts pieprasījumu. Savienība var arī izraudzīties minēto Savienības struktūru kā centrālo iestādi, kas ir atbildīga par to pieprasījumu nosūtīšanu un atbildēšanu uz tiem, kurus saskaņā ar šo sadaļu iesniegusi minētā struktūra vai kuri tai iesniegti.
 LAW.CONFISC.22. pants. Tieša saziņa
 1.Kompetentās iestādes savā starpā sazinās tieši.
 2.Steidzamos gadījumos pieprasījumus vai paziņojumus saskaņā ar šo sadaļu pieprasījuma iesniedzējas valsts tiesu iestādes var tieši nosūtīt pieprasījuma saņēmējas valsts tiesas iestādēm. Šādos gadījumos kopiju ar pieprasījuma iesniedzējas valsts centrālās iestādes starpniecību vienlaikus nosūta pieprasījuma saņēmējas valsts centrālajai iestādei.
 3.Ja pieprasījums ir iesniegts saskaņā ar 2. punktu un iestāde nav kompetenta izskatīt pieprasījumu, iestāde to nodod kompetentajai valsts iestādei un par to tieši informē pieprasījuma iesniedzēju valsti.
 4.Pieprasījumus vai paziņojumus saskaņā ar noteikumiem no LAW.CONFISC.3. panta [Pienākums sniegt palīdzību] līdz LAW.CONFISC.7. pantam [Spontāna informācija], kas neietver piespiedu pasākumus, pieprasījuma iesniedzējas valsts kompetentās iestādes var tieši nosūtīt pieprasījuma saņēmējas valsts kompetentajām iestādēm.
 5.Pirms iesniegt oficiālu pieprasījumu, pieprasījuma iesniedzējas valsts tiesu iestādes var tieši nosūtīt pieprasījuma saņēmējas valsts tiesu iestādēm pieprasījumu vai paziņojumu projektu saskaņā ar šo sadaļu, lai nodrošinātu, ka oficiālo pieprasījumu var iedarbīgi izskatīt uzreiz pēc saņemšanas un ka tajā ir pietiekama informācija un apliecinoši dokumenti, lai tas atbilstu pieprasījuma saņēmējas valsts tiesību aktu prasībām.
 LAW.CONFISC.23. pants. Pieprasījuma forma un valodas
 1.Visus pieprasījumus saskaņā ar šo sadaļu iesniedz rakstiski. Tos var nosūtīt elektroniski vai ar jebkādiem citiem telesakaru līdzekļiem, ar nosacījumu, ka pieprasījuma iesniedzēja valsts ir gatava pēc pieprasījuma jebkurā laikā iesniegt šāda paziņojuma rakstisku eksemplāru un oriģinālu.
 2.Pieprasījumus saskaņā ar 1. punktu iesniedz saņēmējas valsts oficiālajā valodā vai jebkurā citā valodā, ko pieprasījuma saņēmēja valsts ir norādījusi vai kas norādīta attiecībā uz to saskaņā ar 3. punktu.
 3.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā par valodu vai valodām, kuras papildus minētās valsts oficiālajai valodai vai oficiālajām valodām var izmantot pieteikumu iesniegšanā saskaņā ar šo sadaļu.
 4.Pieprasījumus par pagaidu pasākumiem saskaņā ar LAW.CONFISC.8. pantu [Pienākums veikt pagaidu pasākumus] iesniedz, izmantojot standarta veidlapu LAW-8. PIELIKUMĀ.
 5.Pieprasījumus par konfiskāciju saskaņā ar LAW.CONFISC.10. pantu [Pienākums veikt konfiskāciju] iesniedz, izmantojot standarta veidlapu LAW-8. PIELIKUMĀ.
 6.Specializētā komiteja tiesībaizsardzības un tiesu iestāžu sadarbības jomā, ja nepieciešams, var grozīt 4. un 5. punktā minētās veidlapas.
 7.Apvienotā Karaliste un Savienība, darbojoties jebkuras tās dalībvalsts uzdevumā, katra var paziņot Specializētajai komitejai tiesībaizsardzības un tiesu iestāžu sadarbības jomā, ka tai nepieciešams apliecinošo dokumentu tulkojums vienā no pieprasījuma saņēmējas valsts oficiālajām valodām, kas norādītas saskaņā ar šā panta 3. punktu. Ja pieprasījumi iesniegti saskaņā ar LAW.CONFISC.8. panta [Pienākums veikt pagaidu pasākumus] 4. punktu, šādu apliecinošo dokumentu tulkojumu pieprasījuma saņēmējai valstij var iesniegt 48 stundu laikā pēc pieprasījuma iesniegšanas, neskarot termiņus, kas noteikti LAW.CONFISC.8. panta [Pienākums veikt pagaidu pasākumus] 4. punktā.
 LAW.CONFISC.24. pants. Legalizācija
 Dokumenti, kas nosūtīti, piemērojot šo sadaļu, ir atbrīvoti no visām legalizācijas formalitātēm.
 LAW.CONFISC.25. pants. Pieprasījuma saturs
 1.Visos pieprasījumos par sadarbību saskaņā ar šo sadaļu norāda šādu informāciju:
 (a)iestāde, kas iesniedz pieprasījumu, un iestāde, kura veic izmeklēšanu vai tiesvedību;
 (b)pieprasījuma priekšmets un pamatojums;
 (c)jautājums, tai skaitā būtiskie fakti (piemēram, nodarījuma datums, vieta un apstākļi), ar kuriem saistīta izmeklēšana vai tiesvedība, izņemot pieprasījumu par paziņojumu;
 (d)ciktāl sadarbība ietver piespiedu pasākumus:
 (XXIV)tiesību normu teksts vai, ja tas nav iespējams, paziņojums par attiecīgajiem piemērojamajiem tiesību aktiem; un
 (XXV)norāde par to, ka pieprasīto pasākumu vai jebkurus citus pasākumus ar līdzīgām sekām varētu veikt lūguma iesniedzējas valsts teritorijā saskaņā ar tās iekšzemes tiesību aktiem;
 (e)ja tas nepieciešams un ciktāl iespējams:
 (XXVI)sīka informācija par attiecīgo personu vai personām, tai skaitā vārds un uzvārds, dzimšanas datums un vieta, valstspiederība un atrašanās vieta, un juridiskas personas gadījumā – tās juridiskā adrese; un
 (XXVII)īpašums, attiecībā uz kuru tiek lūgta sadarbība, tā atrašanās vieta, saistība ar attiecīgo personu vai personām, jebkāda saikne ar nodarījumu, kā arī visa pieejamā informācija par citām personām, interesēm īpašumā; un
 (f)visas konkrētās procedūras, kuras pieprasījuma iesniedzēja valsts vēlas ievērot.
 2.Pieprasījumā veikt pagaidu pasākumus saskaņā ar LAW.CONFISC.8. pantu [Pienākums veikt pagaidu pasākumus] attiecībā uz tāda īpašuma izņemšanu, uz kuru var izpildīt konfiskācijas rīkojumu, ko veido prasība samaksāt naudas summu, norāda arī maksimālo summu, kuru vēlas atgūt no minētā īpašuma.
 3.Papildus šā panta 1. punktā minētajai informācijai visos pieprasījumos saskaņā ar LAW.CONFISC.10. pantu [Pienākums veikt konfiskāciju] pievieno:
 (a)attiecībā uz LAW.CONFISC.10. panta [Pienākums veikt konfiskāciju] 1. punkta a) apakšpunktu:
 (XXVIII)pieprasījuma iesniedzējas valsts tiesas izdota konfiskācijas rīkojuma apliecinātu kopiju un paziņojumu par pamatojumu, balstoties uz kuru ir izsniegts rīkojums, ja pamatojums nav norādīts pašā rīkojumā;
 (XXIX)pieprasījuma iesniedzējas valsts kompetentās iestādes apliecinājumu par to, ka konfiskācijas rīkojums ir izpildāms un to nevar pārskatīt parastajā pārsūdzības kārtībā;
 (XXX)informāciju par to, kādā apmērā tiek pieprasīta rīkojuma izpilde; un
 (XXXI)informāciju par nepieciešamību veikt jebkādus pagaidu pasākumus;
 (b)attiecībā uz LAW.CONFISC.10. pantu [Pienākums veikt konfiskāciju] 1. punkta b) apakšpunktu – paziņojumu par faktiem, uz kuriem pieprasījuma iesniedzēja valsts pamatojas un kuri būtu pietiekami, lai pieprasījuma saņēmēja valsts varētu izpildīt rīkojumu saskaņā ar tās iekšzemes tiesību aktiem;
 (c)ja trešām personām ir bijusi iespēja pieprasīt to tiesību ievērošanu – dokumentus, kas to apliecina.
 LAW.CONFISC.26. pants. Nepilnīgi pieprasījumi
 1.Ja pieprasījums neatbilst šīs sadaļas noteikumiem vai sniegtā informācija nav pietiekama, lai pieprasījuma saņēmēja valsts varētu to izskatīt, minēta valsts var lūgt pieprasījuma iesniedzēju valsti grozīt pieprasījumu vai sniegt tajā papildu informāciju.
 2.Pieprasījuma saņēmēja valsts var noteikt termiņu šādu grozījumu vai informācijas sniegšanai.
 3.Kamēr nav saņemti pieprasītie grozījumi vai informācija saistībā ar pieprasījumu, kas iesniegts saskaņā ar LAW.CONFISC.10. pantu [Pienākums veikt konfiskāciju], pieprasījuma saņēmēja valsts var veikt jebkuru no pasākumiem, kuri minēti no LAW.CONFISC.3. panta [Pienākums sniegt palīdzību] līdz LAW.CONFISC.9. pantam [Pagaidu pasākumu izpilde].
 LAW.CONFISC.27. pants. Vairāki pieprasījumi
 1.Ja pieprasījuma saņēmēja valsts saņem vairāk nekā vienu pieprasījumu saskaņā ar LAW.CONFISC.8. pantu [Pienākums veikt pagaidu pasākumus] vai LAW.CONFISC.10. pantu [Pienākums veikt konfiskāciju] attiecībā uz vienu un to pašu personu vai īpašumu, vairāki pieprasījumi nekavē minēto valsti izskatīt pieprasījumus, kuros prasīta pagaidu pasākumu veikšana.
 2.Ja saskaņā ar LAW.CONFISC.10. pantu [Pienākums veikt konfiskāciju] ir iesniegti vairāki pieprasījumi, pieprasījuma saņēmēja valsts apsver iespēju apspriesties ar pieprasījuma iesniedzēju valsti.
 LAW.CONFISC.28. pants. Pienākums norādīt pamatojumu
 Pieprasījuma saņēmēja valsts pamato jebkuru lēmumu atteikt vai atlikt jebkādu sadarbību saskaņā ar šo sadaļu, vai piemērot tai nosacījumus.
 LAW.CONFISC.29. pants. Informācija
 1.Pieprasījuma saņēmēja valsts nekavējoties informē pieprasījuma iesniedzēju valsti par:
 (a)sākto darbību, pamatojoties uz pieprasījumu saskaņā ar šo sadaļu;
 (b)pamatojoties uz pieprasījumu saskaņā ar šo sadaļu veiktās darbības galīgo rezultātu;
 (c)lēmumu pilnībā vai daļēji atteikt vai atlikt jebkādu sadarbību saskaņā ar šo sadaļu, vai piemērot tai nosacījumus;
 (d)visiem apstākļiem, kas padara neiespējamu pieprasītās darbības veikšanu vai varētu to būtiski aizkavēt; un
 (e)ja pagaidu pasākumi ir pieņemti atbilstoši pieprasījumam, kas iesniegts saskaņā ar noteikumiem no LAW.CONFISC.3. panta [Pienākums sniegt palīdzību] līdz LAW.CONFISC.8. pantam [Pienākums veikt pagaidu pasākumus] – tādiem iekšzemes tiesību aktu noteikumiem, kas automātiski izraisītu pagaidu pasākuma atcelšanu.
 2.Pieprasījuma iesniedzēja valsts nekavējoties informē pieprasījuma saņēmēju valsti par:
 (a)jebkādu pārskatīšanu, lēmumu vai jebkuru citu faktu, kā dēļ konfiskācijas rīkojums vairs nav pilnībā vai daļēji izpildāms; un
 (b)visām faktu vai juridiskām izmaiņām, kā dēļ darbība saskaņā ar šo sadaļu vairs nav pamatota.
 3.Ja valsts, pamatojoties uz vienu un to pašu konfiskācijas rīkojumu, pieprasa konfiskāciju vairāk nekā vienā valstī, tā par pieprasījumu informē visas valstis, kuras skar rīkojuma izpilde.
 LAW.CONFISC.30. pants. Izmantošanas ierobežojums
 1.Pieprasījuma saņēmēja valsts var pieprasījuma izpildi padarīt atkarīgu no nosacījuma, ka iegūto informāciju vai pierādījumus bez tās iepriekšējas piekrišanas pieprasījuma iesniedzējas valsts iestādes neizmanto vai nenosūta citās izmeklēšanās vai tiesvedībās, kas nav norādītas lūgumā.
 2.Bez pieprasījuma saņēmējas valsts iepriekšējas piekrišanas informāciju vai pierādījumus, ko tā sniegusi saskaņā ar šo sadaļu, pieprasījuma iesniedzējas valsts iestādes nedrīkst izmantot vai nosūtīt citās izmeklēšanās vai tiesvedībās, kas nav norādītas lūgumā.
 3.Personas datus, ko dara zināmus saskaņā ar šo sadaļu, valsts, kurai tie ir nodoti, drīkst izmantot:
 (a)tādas tiesvedības nolūkā, uz ko attiecas šī sadaļa;
 (b)citās tiesas un administratīvās procedūrās, kas ir tieši saistītas ar a) apakšpunktā minēto tiesvedību;
 (c)lai novērstu tūlītējus un nopietnus draudus sabiedrības drošībai; vai
 (d)jebkuram citam mērķim – tikai ar datu devējas valsts iepriekšēju piekrišanu, ja vien attiecīgā valsts nav saņēmusi tās personas piekrišanu, uz ko attiecas dati.
 4.Šo pantu piemēro arī tiem personas datiem, kas nav darīti zināmi, bet saskaņā ar šo sadaļu ir iegūti citā ceļā.
 5.Šo pantu nepiemēro personas datiem, kurus Apvienotā Karaliste vai kāda dalībvalsts ir ieguvusi saskaņā ar šo sadaļu un kuru izcelsme ir minētajā valstī.
 LAW.CONFISC.31. pants. Konfidencialitāte
 1.Pieprasījuma iesniedzēja valsts var lūgt, lai pieprasījuma saņēmēja valsts saglabā konfidencialitāti attiecībā uz pieprasījuma faktiem un saturu, izņemot tiktāl, cik nepieciešams pieprasījuma izpildes vajadzībām. Ja pieprasījuma saņēmēja valsts nevar izpildīt konfidencialitātes prasību, tā nekavējoties informē pieprasījuma iesniedzēju valsti.
 2.Pieprasījuma iesniedzēja valsts, ja tas nav pretrunā tās tiesību aktu pamatprincipiem un ja tas ir prasīts, saglabā konfidencialitāti attiecībā uz visiem pierādījumiem un informāciju, ko sniegusi pieprasījuma saņēmēja valsts, izņemot tiktāl, ciktāl to izpaušana vajadzīga pieprasījumā aprakstītajai izmeklēšanai vai tiesvedībai.
 3.Ievērojot tās iekšzemes tiesību aktu noteikumus, valsts, kas ir saņēmusi spontānu informāciju saskaņā ar LAW.CONFISC.7. pantu [Spontāna informācija], izpilda visas konfidencialitātes prasības, kuras prasa valsts, kas informāciju sniegusi. Ja pieprasījuma saņēmēja valsts nevar izpildīt šādu prasību, tā nekavējoties informē pieprasījuma iesniedzēju valsti
 LAW.CONFISC.32. pants. Izmaksas
 Ar pieprasījuma izpildi saistītās parastās izmaksas sedz pieprasījuma saņēmēja valsts. Ja pieprasījuma izpildei ir nepieciešamas būtiskas vai ārkārtējas izmaksas, pieprasījuma iesniedzēja valsts apspriežas ar pieprasījuma saņēmēju valsti, lai vienotos par nosacījumiem pieprasījuma izpildei un to, kā tiks segtas izmaksas.
 LAW.CONFISC.33. pants. Zaudējumu atlīdzība
 1.Ja kāda persona ir uzsākusi tiesvedību attiecībā uz atbildību par to zaudējumu atlīdzināšanu, kas radušies darbības vai bezdarbības rezultātā saistībā ar sadarbību atbilstoši šai sadaļai, attiecīgās valstis vajadzības gadījumā apsver iespēju savstarpēji apspriesties, lai noteiktu, kā sadalāma atlīdzināmo zaudējumu summu.
 2.Valsts, kura iesaistīta tiesvedībā par zaudējumu atlīdzināšanu, cenšas informēt otru valsti par šādu tiesvedību, ja minētai valstij varētu būt interese šajā lietā.
 LAW.CONFISC.34. pants. Tiesiskās aizsardzības līdzekļi
 1.Katra valsts nodrošina, ka personām, kuras skar pasākumi saskaņā ar LAW.CONFISC.8. panta [Pienākums veikt pagaidu pasākumus] līdz LAW.CONFISC.11. panta [Konfiskācijas izpilde] noteikumiem, ir pieejami efektīvi tiesiskās aizsardzības līdzekļi to tiesību aizsardzībai.
 2.Saskaņā ar LAW.CONFISC.8. panta [Pienākums veikt pagaidu pasākumus] līdz LAW.CONFISC.11. panta [Konfiskācijas izpilde] noteikumiem pieprasīto pasākumu iemeslus pēc būtības nevar apstrīdēt pieprasījuma saņēmējas valsts tiesā.
 XII sadaļa. Citi noteikumi
 LAW.OTHER.134. pants. Paziņojumi
 1.Līdz šā līguma spēkā stāšanās dienai Savienība un Apvienotā Karaliste sniedz visus paziņojumus, kas paredzēti LAW.SURR.82. panta [Izņēmums politiska nodarījuma gadījumā] 2. punktā, LAW.SURR.83. panta [Izņēmums saistībā ar valstspiederību] 2. punktā un LAW.SURR.91. panta [Piekrišana nodošanai] 4. punktā, un, ciktāl tas ir iespējams, norāda, vai šāds paziņojums nav jāsniedz.
 Ja pirmajā daļā minētajā brīdī šāds paziņojums vai norāde nav veikta attiecībā uz kādu valsti, tad paziņojumus par šo valsti var sniegt pēc iespējas ātrāk un ne vēlāk kā divus mēnešus pēc šā nolīguma stāšanās spēkā.
 Šajā starpposmā jebkura valsts, attiecībā uz kuru nav sniegts paziņojums, kas paredzēts LAW.SURR.82. panta [Izņēmums politiska nodarījuma gadījumā] 2. punktā, LAW.SURR.83. panta [Izņēmums saistībā ar valstspiederību] 2. punktā vai LAW.SURR.91. panta [Piekrišana nodošanai] 4. punktā, un par kuru nav norādes, ka šāds paziņojums nav jāsniedz, var izmantot minētajā pantā paredzētās iespējas tā, it kā šāds paziņojums būtu sniegts attiecībā uz šo valsti. Attiecībā uz LAW.SURR.83. panta [Izņēmums saistībā ar valstspiederību] 2. punktu valsts var izmantot minētajā pantā paredzētās iespējas tikai tiktāl, ciktāl tas ir saderīgi ar paziņošanas kritērijiem.
 2.Jebkurā laikā var sniegt paziņojumus, kas minēti LAW.SURR.79. panta [Darbības joma] 4. punktā, LAW.SURR.85. panta [Centrālās iestādes iesaistīšana] 1. punktā, LAW.SURR.86. panta [Apcietināšanas ordera saturs un forma] 2. punktā, LAW.SURR.105. panta [Iespējamā kriminālvajāšana par citiem nodarījumiem] 1. punktā, LAW.SURR.106. panta [Nodošana vai vēlāka izdošana] 1. punktā, LAW.CONFISC.4. panta [Informācijas pieprasījumi par bankas kontiem un glabāšanas seifiem] 4. punktā, LAW.CONFISC.5. panta [Informācijas pieprasījumi par bankas darījumiem] 5. punktā, LAW.CONFISC.6. panta [Pieprasījumi par bankas darījumu pārraudzību] 5. punktā, LAW.CONFISC 15. panta [Atteikuma pamatojums] 2. punktā un LAW.CONFISC.23. panta [Pieprasījuma forma un valodas] 3. un 7. punktā.
 3.Jebkurā laikā var grozīt paziņojumus, kas minēti LAW.SURR.85. panta [Centrālās iestādes iesaistīšana] 1. punktā,, LAW.SURR.86. panta [Apcietināšanas ordera saturs un forma] 2. punktā un LAW.CONFISC 23. panta [Pieprasījuma forma un valodas] 3. un 7. punktā.
 4.Jebkurā laikā var atsaukt paziņojumus, kas minēti LAW.SURR.82. panta [Izņēmums politiska nodarījuma gadījumā] 2. punktā, LAW.SURR.83. panta [Izņēmums saistībā ar valstspiederību] 2. punktā, LAW.SURR.85. panta [Centrālās iestādes iesaistīšana] 1. punktā, LAW.SURR.91. panta [Piekrišana nodošanai] 4. punktā, LAW.CONFISC.4. panta [Informācijas pieprasījumi par bankas kontiem un glabāšanas seifiem] 4. punktā, LAW.CONFISC.5. panta [Informācijas pieprasījumi par bankas darījumiem] 5. punktā un LAW.CONFISC.6. panta [Pieprasījumi par bankas darījumu pārraudzību] 5. punktā.
 5.Savienība informāciju par Apvienotās Karalistes sniegtajiem paziņojumiem, kas minēti LAW.SURR.85. panta [Centrālās iestādes iesaistīšana] 1. punktā publicē Eiropas Savienības Oficiālajā Vēstnesī.
 6.Līdz šā nolīguma spēkā stāšanās dienai Apvienotā Karaliste paziņo Savienībai šādas iestādes:
 (a)iestāde, kas ir atbildīga par PDR datu saņemšanu un apstrādi atbilstoši III sadaļai [Pasažieru datu reģistra (PDR) datu pārsūtīšana un apstrāde];
 (b)iestāde, ko uzskata par kompetento tiesībaizsardzības iestādi V sadaļas [Sadarbība ar Eiropolu] nolūkos, un īss tās kompetenču apraksts;
 (c)valsts kontaktpunkts, kas norīkots atbilstoši LAW.EUROPOL.50. panta [Valsts kontaktpunkti un sadarbības koordinatori] 1. punktam;
 (d)iestāde, ko uzskata par kompetento iestādi VI sadaļas [Sadarbība ar Eurojust] nolūkos, un īss tās kompetenču apraksts;
 (e)kontaktpunkts, kas norīkots atbilstoši LAW.EUROPOL 65. panta [Eurojust kontaktpunkti] 1. punktam;
 (f)Apvienotās Karalistes iekšzemes korespondents terorisma jautājumos, kas norīkots atbilstoši LAW.EUROPOL 65. panta [Eurojust kontakpunkti] 2. punktam;
 (g)iestāde, kas saskaņā ar Apvienotās Karalistes iekšzemes tiesībām ir kompetenta izpildīt apcietināšanas orderi, kā minēts LAW.SURR.78. panta [Definīcijas] c) punktā, un iestāde, kas saskaņā ar Apvienotās Karalistes iekšzemes tiesībām ir kompetenta izdot apcietināšanas orderi, kā minēts LAW.SURR.78. panta [Definīcijas] d) punktā;
 (h)iestāde, ko Apvienotā Karaliste izraudzījusies atbilstoši LAW.SURR.103. panta [Tranzīts] 3. punktam;
 (i)centrālā iestāde, ko Apvienotā Karaliste izraudzījusies atbilstoši LAW.EXINF.122. pantam [Centrālās iestādes];
 (j)centrālā iestāde, ko Apvienotā Karaliste izraudzījusies atbilstoši LAW.CONFISC.21. panta [Centrālās iestādes] 1. punktam;
 Savienība informāciju par pirmajā daļā minētajām iestādēm publicē Eiropas Savienības Oficiālajā Vēstnesī.
 7.Līdz šā nolīguma spēkā stāšanās dienai Savienība attiecīgi savā vai tās dalībvalstu vārdā Apvienotajai Karalistei paziņo šādas iestādes:
 (a)Pasažieru informācijas vienība, ko katra dalībvalsts ir izveidojusi vai izraudzījusies, lai saņemtu un apstrādātu PDR datus atbilstoši III sadaļai [Pasažieru datu reģistra (PDR) datu pārsūtīšana un apstrāde];
 (b)iestāde, kas saskaņā ar katras dalībvalsts iekšzemes tiesībām ir kompetenta izpildīt apcietināšanas orderi, kā minēts LAW.SURR.78. panta [Definīcijas] c) punktā, un iestāde, kas saskaņā ar katras dalībvalsts iekšzemes tiesībām ir kompetenta izdot apcietināšanas orderi, kā minēts LAW.SURR.78. pantā [Definīcijas] d) punktā;
 (c)iestāde, ko katra dalībvalsts izraudzījusies atbilstoši LAW.SURR.103. panta [Tranzīts] 3. punktam;
 (d)Savienības struktūra, kas minēta LAW.MUTAS.114. pantā [Kompetentās iestādes definīcija];
 (e)centrālā iestāde, ko katra dalībvalsts izraudzījusies atbilstoši LAW.EXINF.122. pantam [Centrālās iestādes];
 (f)centrālā iestāde, ko katra dalībvalsts izraudzījusies atbilstoši LAW.CONFISC.21. panta [Centrālās iestādes] 1. punktam;
 (g)ikviena Savienības struktūra, kas izraudzīta atbilstoši LAW.CONFISC.21. panta [Iestādes] 2. punkta pirmajam teikumam, norādot, vai šī struktūra ir izraudzīta par centrālo iestādi saskaņā ar minētā punkta pēdējo teikumu.
 8.Saskaņā ar 6. vai 7. punktu sniegtos paziņojumus var grozīt jebkurā laikā. Šādus grozījumus paziņo Specializētajai komitejai tiesībaizsardzības un tiesu iestāžu sadarbības jomā.
 9.Attiecībā uz 6. punkta a), b), d), e), g), h), i) un j) apakšpunktu un attiecīgi 7. punktu Apvienotā Karaliste un Savienība var paziņot vairāk nekā vienu iestādi, un tās var ierobežot šādus paziņojumus tikai konkrētiem nolūkiem.
 10.Kad Savienība sniedz šajā pantā minētos paziņojumus, tā norāda, uz kuru no tās dalībvalstīm paziņojums attiecas, vai arī, ka tā sniedz paziņojumu savā vārdā.
 LAW.OTHER.135. pants. Pārskatīšana un izvērtēšana
 1.Šo daļu kopīgi pārskata saskaņā ar FINPROV.3. pantu [Pārskatīšana] vai pēc vienas Puses pieprasījuma, ja Puses par to kopīgi vienojušās.
 2.Puses iepriekš lemj par pārskatīšanas kārtību un paziņo viena otrai savu attiecīgo revīzijas darba grupu sastāvu. Revīzijas darba grupās ir personas ar atbilstošām zināšanām par pārskatāmajiem jautājumiem. Ievērojot piemērojamos tiesību aktus, visiem pārskatīšanas dalībniekiem ir jāievēro apspriežu konfidencialitāte un jābūt atbilstīgām drošības pielaidēm. Šādas pārskatīšanas nolūkā Apvienotā Karaliste un Savienība veic pasākumus, lai nodrošinātu pienācīgu piekļuvi attiecīgajai dokumentācijai, sistēmām un personālam.
 3.Neskarot 2. punktu, pārskatīšanā jo īpaši izskata šīs daļas praktisko īstenošanu, interpretāciju un pilnveidošanu.
 LAW.OTHER.136. pants. Nolīguma izbeigšana
 1.Neskarot FINPROV.8. pantu [Izbeigšana], katra Puse var jebkurā laikā izbeigt šīs daļas piemērošanu, ar diplomātisko kanālu starpniecību iesniedzot rakstisku paziņojumu. Šādā gadījumā šī daļa zaudē spēku devītā mēneša pirmajā dienā pēc paziņošanas dienas.
 2.Taču, ja šo daļu izbeidz sakarā ar to, ka Apvienotā Karaliste vai kāda dalībvalsts ir denonsējusi Eiropas Cilvēktiesību konvenciju vai tās 1., 6. vai 13. protokolu, šī daļa zaudē spēku dienā, kad šāda denonsēšana stājas spēkā vai, ja paziņojums par daļas izbeigšanu ir iesniegts pēc minētās dienas – piecpadsmitajā dienā pēc šāda paziņojuma.
 3.Ja viena Puse saskaņā ar šo pantu sniedz paziņojumu par izbeigšanu, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo daļu uzsāktā sadarbība tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šo nodaļu, pirms tā zaudē spēku, Puses nodrošina, ka pēc izbeigšanas stāšanās spēkā tiek saglabāts aizsardzības līmenis, atbilstoši kuram personas dati tika nosūtīti.
 LAW.OTHER.137. pants. Nolīguma darbības apturēšana
 1.Ja viena Puse pieļauj būtiskus un sistēmiskus trūkumus attiecībā uz pamattiesību aizsardzību vai tiesiskuma principu, otra Puse var apturēt šīs daļas vai tās sadaļu piemērošanu, ar diplomātisko kanālu starpniecību iesniedzot rakstisku paziņojumu. Šādā paziņojumā norāda būtiskos un sistēmiskos trūkumus, kas ir apturēšanas pamatā.
 2.Ja viena Puse pieļauj būtiskus un sistēmiskus trūkumus attiecībā uz personas datu aizsardzību, tai skaitā gadījumos, kad minētie trūkumi ir noveduši pie tā, ka pārstāj piemērot attiecīgo lēmumu par aizsardzības līmeņa pietiekamību, otra Puse var apturēt šīs daļas vai tās sadaļu noteikumu piemērošanu, ar diplomātisko kanālu starpniecību iesniedzot rakstisku paziņojumu. Šādā paziņojumā norāda būtiskos un sistēmiskos trūkumus, kas ir apturēšanas pamatā.
 3.Panta 2. punkta nolūkos “attiecīgais lēmums par aizsardzības līmeņa pietiekamību” nozīmē:
 (a)attiecībā uz Apvienoto Karalisti – lēmumu, ko Eiropas Komisija pieņēmusi saskaņā ar Direktīvas (ES) 2016/680
 82
 36. pantu vai analogiem turpmākiem tiesību aktiem un ar ko apliecina pietiekamu aizsardzības līmeni;
 (b)attiecībā uz Savienību – lēmumu, ko pieņēmusi Apvienotā Karaliste un ar ko apliecina pietiekamu aizsardzības līmeni datu pārsūtīšanas nolūkiem, kuri ietilpst 3. nodaļas 2018. gada Datu aizsardzības likumā
 83
 vai analogu turpmāku tiesību aktu darbības jomā.
 4.Saistībā ar III sadaļas [Pasažieru datu reģistra dati] vai X sadaļas [Nelikumīgi iegūtu līdzekļu legalizēšanas un terorisma finansēšanas apkarošana] apturēšanu atsauces uz “attiecīgo lēmumu par aizsardzības līmeņa pietiekamību” ietver arī:
 (a)attiecībā uz Apvienoto Karalisti – lēmumu, ko Eiropas Komisija pieņēmusi saskaņā ar Vispārīgās datu aizsardzības regulas (ES) 2016/679
 84
 45. pantu vai analogiem turpmākiem tiesību aktiem un ar ko apliecina pietiekamu aizsardzības līmeni;
 (b)attiecībā uz Savienību – lēmumu, ko pieņēmusi Apvienotā Karaliste un ar ko apliecina pietiekamu aizsardzības līmeni datu pārsūtīšanas nolūkiem, kuri ietilpst 2018. gada Datu aizsardzības likuma (vai analogu turpmāku tiesību aktu) 2. nodaļas darbības jomā.
 5.Apturēšanas skartās sadaļas provizoriski pārstāj piemērot trešā mēneša pirmajā dienā pēc dienas, kad sniegts 1. vai 2. punktā minētais paziņojums, izņemot gadījumus, kad ne vēlāk kā divas nedēļas pirms attiecīgi minētā laikposma vai pagarinātā laikposma beigām saskaņā ar 7. punkta d) apakšpunktu par apturēšanu paziņojusī Puse, izmantojot diplomātiskos kanālus, iesniedz otrai Pusei rakstisku paziņojumu par to, ka tā atsauc pirmo paziņojumu vai samazina apturēšanas tvērumu. Pēdējā gadījumā provizoriski pārstāj piemērot tikai otrajā paziņojumā minētās sadaļas.
 6.Ja viena Puse paziņo par vienas vai vairāku šīs daļas sadaļu apturēšanu saskaņā ar 1. vai 2. punktu, otra Puse var apturēt visu pārējo sadaļu piemērošanu, trīs mēnešus iepriekš iesniedzot rakstisku paziņojumu ar diplomātisko kanālu starpniecību.
 7.Pēc paziņojuma par apturēšanu saskaņā ar 1. vai 2. punktu jautājumu nekavējoties iesniedz izskatīšanai Partnerības padomei. Partnerības padome izskata iespējamos risinājumus, kas ļautu Pusei, kura paziņojusi par apturēšanu, atlikt tās stāšanos spēkā, samazināt tās tvērumu vai atsaukt to. Šim nolūkam pēc Specializētās komitejas tiesībaizsardzības un tiesu iestāžu sadarbības jomā ieteikuma Partnerības padome var:
 (a)saskaņot šīs daļas noteikumu vienotu interpretāciju;
 (b)ieteikt Pusēm jebkādu piemērotu rīcību;
 (c)pieņemt atbilstīgus šīs daļas pielāgojumus, kas vajadzīgi apturēšanas pamatā esošo iemeslu risināšanai, turklāt pielāgojumu darbība nepārsniedz 12 mēnešus; un
 (d)pagarināt 5. punktā minēto laikposmu par ne vairāk ka trim mēnešiem.
 8.Ja kāda no Pusēm saskaņā ar šo pantu sniedz paziņojumu par apturēšanu, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo daļu uzsāktā sadarbība, ko ietekmē paziņojums, tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šo daļu, pirms apturēšanas skartās sadaļas provizoriski pārstāja piemērot, Puses nodrošina, ka pēc apturēšanas stāšanās spēkā tiek saglabāts aizsardzības līmenis, atbilstoši kuram personas dati tika nosūtīti.
 9.Apturēto sadaļu piemērošanu atjauno tā mēneša pirmajā dienā, kurš seko dienai, kad saskaņā ar 1. vai 2. punktu par apturēšanu paziņojusī Puse, izmantojot diplomātiskos kanālus, ir sniegusi rakstisku paziņojumu otrai Pusei par nodomu atjaunot apturēto sadaļu piemērošanu. Saskaņā ar 1. vai 2. punktu par apturēšanu paziņojusī Puse to dara nekavējoties, tiklīdz otras Puses pieļautie būtiskie un sistēmiskie trūkumi, kas bija apturēšanas pamatā, vairs nepastāv.
 10.Pēc paziņojuma par nodomu atjaunot apturēto sadaļu piemērošanu saskaņā ar 9. punktu, pārējo sadaļu, kuru piemērošana apturēta saskaņā ar 6. punktu, piemērošanu atjauno vienlaikus ar to sadaļu piemērošanu, kuru piemērošana bija apturējusi saskaņā ar 1. vai 2. punktu.
 LAW.OTHER.138. pants. Izdevumi
 Puses un dalībvalstis, tai skaitā Pušu vai dalībvalstu iestādes, struktūras, biroji un aģentūras, sedz savus izdevumus, kuri tām radušies šīs daļas īstenošanas gaitā, ja vien šajā nolīgumā nav noteikts citādi.
 XIII sadaļa. Strīdu izšķiršana
 LAW.DS.1. pants. Mērķis
 Šīs sadaļas mērķis ir izveidot ātru, efektīvu un iedarbīgu mehānismu, lai izvairītos no Pušu strīdiem saistībā ar šo daļu, ietverot strīdus par šo daļu, ja to piemēro situācijām, kuras regulē citi šā nolīguma noteikumi, un atrisinātu tos, ja iespējams, ar mērķi rast savstarpēji pieņemamu risinājumu.
 LAW.DS.2. pants. Darbības joma
 1.Šo sadaļu piemēro strīdiem starp Pusēm par šīs daļas noteikumiem (“aptvertie noteikumi”).
 2.Aptvertie noteikumi ietver visus šīs daļas noteikumus, izņemot turpmāk minētos:
 (a)LAW.GEN.5. pants [Sadarbības tvērums, ja kāda dalībvalsts vairs nepiedalās analogos pasākumos saskaņā ar Savienības tiesībām];
 (b)LAW.PRUM.19. pants [Apturēšana un nepiemērošana];
 (c)LAW.PNR.28. panta [PDR datu saglabāšana] 14. punkts;
 (d)LAW.PNR.38. pants [Sadarbības saskaņā ar šo sadaļu apturēšana];
 (e)LAW.OTHER.136. pants [Izbeigšana];
 (f)LAW.OTHER.137. pants [Apturēšana] un
 (g)LAW.DS.6. pants [Apturēšana].
 LAW.DS.3. pants. Ekskluzivitāte
 Puses apņemas strīdīgus jautājumus par šīs daļas noteikumiem neiesniegt izskatīšanai citam strīdu izšķiršanas mehānismam, kas nav šajā sadaļā paredzētais mehānisms.
 LAW.DS.4. pants. Apspriešanās
 1.Ja viena Puse (“prasītāja Puse”) uzskata, ka otra Puse (“atbildētāja Puse”) nav pildījusi kādu pienākumu saskaņā ar šo daļu, Puses cenšas atrisināt jautājumu, labā ticībā sākot apspriesties ar mērķi panākt savstarpēji saskaņotu risinājumu.
 2.Prasītāja Puse var pieprasīt apspriešanos, iesniedzot rakstisku pieprasījumu atbildētājai Pusei. Savā rakstiskajā pieprasījumā prasītāja Puse norāda pieprasījuma iemeslus, tai skaitā apraksta darbības vai bezdarbību, ko prasītāja Puse uzskata par atbildētājas Puses pienākuma neizpildes iemeslu, precizējot noteikumus, kurus tā uzskata par piemērojamiem.
 3.Atbildētāja Puse atbildi uz pieprasījumu sniedz ātri un ne vēlāk kā divas nedēļas pēc tā izsniegšanas dienas. Apspriedes notiek regulāri trīs mēnešu laikā pēc pieprasījuma izsniegšanas dienas, kad tas izsniegts personīgi vai izmantojot jebkādus citus saziņas līdzekļus, par kuriem Puses ir vienojušās.
 4.Apspriedes uzskata par pabeigtām trīs mēnešu laikā no pieprasījuma izsniegšanas dienas, ja vien Puses nevienojas tās turpināt.
 5.Prasītāja Puse var pieprasīt, lai apspriedes notiktu Specializētās komitejas tiesībaizsardzības un tiesu iestāžu sadarbības jomā vai Partnerības padomes ietvaros. Pirmā sanāksme notiek viena mēneša laikā pēc šā panta 2. punktā minētā pieprasījuma rīkot apspriedes iesniegšanas. Specializētā komiteja tiesībaizsardzības un tiesu iestāžu sadarbības jomā jebkurā laikā var nolemt nodot jautājumu izskatīšanai Partnerības padomē. Partnerības padome var pati pārņemt šā jautājuma izskatīšanu. Specializētā komiteja tiesībaizsardzības un tiesu iestāžu sadarbības jomā vai attiecīgā gadījumā Partnerības padome var atrisināt strīdu, pieņemot lēmumu. Šādu lēmumu uzskata par savstarpēji saskaņotu risinājumu LAW.DS.5. panta [Savstarpēji saskaņots risinājums] nozīmē.
 6.Prasītāja Puse jebkurā laikā var vienpusēji atsaukt savu pieprasījumu rīkot apspriedes. Šādā gadījumā apspriedes nekavējoties izbeidz.
 7.Apspriedes un jo īpaši visa informācija, kas norādīta kā konfidenciāla, kā arī Pušu nostājas apspriežu laikā ir konfidenciālas.
 LAW.DS.5. pants. Savstarpēji saskaņots risinājums
 1.Attiecībā uz jebkuru strīdu, kas minēts LAW.DS.2. pantā [Piemērošanas joma], Puses jebkurā laikā var panākt savstarpēji saskaņotu risinājumu.
 2.Savstarpēji saskaņotu risinājumu var pieņemt ar Specializētās komitejas tiesībaizsardzības un tiesu iestāžu sadarbības jomā vai Partnerības padomes lēmumu. Ja savstarpēji saskaņots risinājums ir Pušu vienošanās par šīs daļas noteikumu vienotu interpretāciju, minēto savstarpēji saskaņoto risinājumu pieņem ar Partnerības padomes lēmumu.
 3.Katra Puse veic vajadzīgos pasākumus, lai īstenotu savstarpēji saskaņoto risinājumu termiņā, par kuru tās vienojušās.
 4.Ne vēlāk kā līdz termiņa, par kuru Puses vienojušās, beigām īstenotāja Puse rakstiski informē otru Pusi par visiem pasākumiem, ko tā veikusi, lai īstenotu savstarpēji saskaņoto risinājumu.
 LAW.DS.6. pants. Nolīguma darbības apturēšana
 1.Ja apspriežu atbilstoši LAW.DS.4. pantam [Apspriedes] rezultātā nav panākts savstarpēji saskaņots risinājums LAW.DS.5. panta [Savstarpēji saskaņots risinājums] nozīmē, ar nosacījumu, ka prasītāja Puse nav atsaukusi savu pieprasījumu rīkot apspriedes saskaņā ar LAW.DS.4. panta [Apspriedes] 6. punktu, un ja prasītāja Puses uzskata, ka atbildētāja Puse ir pieļāvusi būtisku savu pienākumu neizpildi attiecībā uz LAW.DS.4. panta [Apspriedes] 2. punktā minētajiem aptvertajiem noteikumiem, prasītāja Puse var apturēt šīs daļas sadaļu, uz kurām attiecas būtiskā neizpilde, piemērošanu, iesniedzot rakstisku paziņojumu ar diplomātisko kanālu starpniecību. Šādā paziņojumā norāda atbildētājas Puses būtisko pienākuma neizpildi, kas ir apturēšanas pamatā.
 2.Apturēšanas skartās sadaļas provizoriski pārstāj piemērot trešā mēneša pirmajā dienā pēc dienas, kad sniegts 1. punktā minētais paziņojums, vai jebkurā citā dienā, par kuru Puses savstarpēji vienojušās, izņemot gadījumus, kad ne vēlāk kā divas nedēļas pirms minētā laikposma beigām prasītāja Puse, izmantojot diplomātiskos kanālus, iesniedz atbildētājai Pusei rakstisku paziņojumu par to, ka tā atsauc pirmo paziņojumu vai samazina apturēšanas tvērumu. Pēdējā gadījumā provizoriski pārstāj piemērot tikai otrajā paziņojumā minētās sadaļas.
 3.Ja prasītāja Puse paziņo par vienas vai vairāku šīs daļas sadaļu apturēšanu saskaņā ar 1. punktu, atbildētāja Puse var apturēt visu pārējo sadaļu piemērošanu, trīs mēnešus iepriekš iesniedzot rakstisku paziņojumu ar diplomātisko kanālu starpniecību.
 4.Ja saskaņā ar šo pantu ir sniegts paziņojums par apturēšanu, Specializētā komiteja tiesībaizsardzības un tiesu iestāžu sadarbības jomā tiekas, lai lemtu par to, kādi pasākumi ir vajadzīgi, lai nodrošinātu, ka jebkura saskaņā ar šo daļu uzsāktā sadarbība, ko ietekmē paziņojums, tiek pienācīgi pabeigta. Jebkurā gadījumā attiecībā uz visiem personas datiem, kas iegūti sadarbībā saskaņā ar šo daļu, pirms apturēšanas skartās sadaļas provizoriski pārstāja piemērot, Puses nodrošina, ka pēc apturēšanas stāšanās spēkā tiek saglabāts aizsardzības līmenis, atbilstoši kuram personas dati tika nosūtīti.
 5.Apturēto sadaļu piemērošanu atjauno tā mēneša pirmajā dienā, kurš seko dienai, kad prasītāja Puse, izmantojot diplomātiskos kanālus, ir sniegusi rakstisku paziņojumu atbildētājai Pusei par nodomu atjaunot apturēto sadaļu piemērošanu. Prasītāja Puse to dara nekavējoties, tiklīdz tā uzskata, ka būtiskā pienākuma neizpilde, kas bija apturēšanas pamatā, vairs nepastāv.
 6.Pēc prasītājas Puses paziņojuma par tās nodomu atjaunot apturēto sadaļu piemērošanu saskaņā ar 5. punktu, pārējo sadaļu, kuru piemērošanu apturējusi atbildētāja Puse saskaņā ar 3. punktu, piemērošanu atjauno vienlaikus ar to sadaļu piemērošanu, kuru piemērošanu prasītāja Puse bija apturējusi saskaņā ar 1. punktu.
 LAW.DS.7. pants. Laikposmi
 1.Visus šajā sadaļā noteiktos laikposmus izsaka attiecīgi nedēļās vai mēnešos, skaitot no nākamās dienas pēc darbības, uz kuru tie attiecas.
 2.
 Jebkuru šajā sadaļā minēto laikposmu var pagarināt, Pusēm savstarpēji vienojoties.
 CETURTĀ DAĻA. TEMATISKĀ SADARBĪBA
 I sadaļa. Veselības drošība
 HS.1. pants. Sadarbība veselības drošības jomā
 1.Šajā pantā “nopietni pārrobežu veselības apdraudējumi” ir dzīvībai bīstams vai citādi nopietns bioloģiskas, ķīmiskas, ekoloģiskas vai nezināmas izcelsmes apdraudējums veselībai, kurš izplatās pāri vismaz vienas dalībvalsts un Apvienotās Karalistes robežām vai rada ievērojamu šādas izplatības risku.
 2.Puses informē viena otru par nopietna pārrobežu veselības apdraudējuma gadījumu, kas ietekmē otru Pusi, un cenšas to izdarīt savlaicīgi.
 3.Nopietna pārrobežu veselības apdraudējuma gadījumā Savienība, pamatojoties uz Apvienotās Karalistes rakstisku pieprasījumu, var piešķirt Apvienotajai Karalistei ad hoc piekļuvi Savienībā izveidotajai Agrīnās brīdināšanas un reaģēšanas sistēmai (“EWRS”), piekļuvi piešķir attiecībā uz konkrēto apdraudējumu, lai Pušu un dalībvalstu kompetentās iestādes varētu apmainīties ar attiecīgo informāciju, novērtēt sabiedrības veselības riskus un koordinēt pasākumus, kas varētu būt vajadzīgi sabiedrības veselības aizsardzībai. Savienība cenšas laikus atbildēt uz Apvienotās Karalistes rakstisko pieprasījumu.
 Turklāt Savienība var aicināt Apvienoto Karalisti piedalīties Savienībā izveidotā komitejā, ko veido dalībvalstu pārstāvji ar mērķi atbalstīt informācijas apmaiņu un koordinēt ar nopietnu pārrobežu veselības apdraudējumu saistītus jautājumus.
 Abas vienošanās ir pagaidu vienošanās un jebkurā gadījumā nepārsniedz laikposmu, ko kāda no Pusēm pēc apspriešanās ar otru Pusi uzskata par nepieciešamu saistībā ar attiecīgo nopietno pārrobežu veselības apdraudējumu.
 4.Lai veiktu 2. punktā minētās informācijas apmaiņu un pieņemtu visus pieprasījumus, kas iesniegti saskaņā ar 3. punktu, katra Puse izraugās kontaktpunktu un par to paziņo otrai Pusei. Kontaktpunkts arī:
 (a)cenšas veicināt Pušu savstarpēju sapratni par to, vai apdraudējums ir nopietns pārrobežu veselības apdraudējums;
 (b)cenšas panākt savstarpēji saskaņotus risinājumus jebkurām tehniskām problēmām, kas izriet no šīs sadaļas īstenošanas.
 5.Attiecīgajā piekļuves periodā, kas tai piešķirts saistībā ar konkrētu nopietnu pārrobežu veselības apdraudējumu, Apvienotā Karaliste ievēro visus piemērojamos EWRS izmantošanas nosacījumus un 3. punktā minētās komitejas reglamentu. Ja pēc precizējošas informācijas apmaiņas starp Pusēm
 (a)Savienība uzskata, ka Apvienotā Karaliste nav ievērojusi iepriekš minētos nosacījumus un reglamentu, Savienība var izbeigt attiecīgi Apvienotās Karalistes piekļuvi EWRS vai tās dalību minētajā komitejā saistībā ar minētajiem draudiem;
 (b)Apvienotā Karaliste uzskata, ka tai nav pieņemami nosacījumi un reglaments, Apvienotā Karaliste var attiecīgi atsaukt savu dalību EWRS vai savu dalību minētajā komitejā saistībā ar minētajiem draudiem.
 6.Ja tas ir Pušu kopīgās interesēs, Puses jautājumos par pastāvošu un jaunu veselības drošības apdraudējumu novēršanu, atklāšanu, sagatavošanos tiem un reaģēšanu uz tiem sadarbojas Starptautiskos forumos.
 7.Eiropas Slimību profilakses un kontroles centrs un attiecīgā Apvienotās Karalistes struktūra, kas atbildīga par uzraudzību, epidemioloģisko informāciju un zinātniskām konsultācijām par infekcijas slimībām, sadarbojas tehniskos un zinātniskos jautājumos, kuri ietilpst Pušu kopīgu interešu jomā, un var šim nolūkam noslēgt saprašanās memorandu.
 II sadaļa. Kiberdrošība
 CYB.1. pants. Dialogs par kiberjautājumiem
 Puses cenšas izveidot regulāru dialogu, lai apmainītos ar informāciju par attiecīgajām politikas norisēm, tai skaitā saistībā ar starptautisko drošību, jauno tehnoloģiju drošību, interneta pārvaldību, kiberdrošību, kiberaizsardzību un kibernoziedzību.
 CYB.2. pants. Sadarbība saistībā ar kiberjautājumiem
 1.Ja tas ir Pušu kopīgās interesēs, tās sadarbojas kiberjautājumu jomā, apmainoties ar paraugpraksi un īstenojot kopīgas praktiskas darbības ar mērķi veicināt un aizsargāt atvērtu, brīvu, stabilu, miermīlīgu un drošu kibertelpu, pamatojoties uz spēkā esošo starptautisko tiesību un normu piemērošanu attiecībā uz atbildīgu valsts rīcību un reģionālās kiberdrošības uzticības veidošanas pasākumiem.
 2.Puses arī cenšas sadarboties attiecīgās starptautiskajās struktūrās un forumos un cenšas stiprināt globālo kibernoturību un uzlabot trešo valstu spēju efektīvi apkarot kibernoziedzību.
 CYB.3. pants. Sadarbība ar Eiropas Savienības datorapdraudējumu reaģēšanas vienību
 Ar iepriekšēju ES iestāžu un aģentūru datorapdraudējumu reaģēšanas vienības (CERT-EU) valdes atļauju CERT-EU un Apvienotās Karalistes valsts datorapdraudējumu reaģēšanas vienība brīvprātīgi, savlaicīgi un savstarpēji sadarbojas, apmainoties ar informāciju par instrumentiem un metodēm, piemēram, tehniskiem paņēmieniem, taktiku un procedūrām, un paraugpraksi un informāciju par vispārīgiem apdraudējumiem un neaizsargātību.
 CYB.4. pants. Dalība sadarbības grupas, kas izveidota saskaņā ar Direktīvu (ES) 2016/1148, konkrētās darbībās
 1.Ar mērķi veicinātu sadarbību kiberdrošības jomā, vienlaikus nodrošinot Savienības lēmumu pieņemšanas procesa autonomiju, Apvienotās Karalistes attiecīgās valsts iestādes var, pamatojoties uz sadarbības grupas priekšsēdētāja pēc apspriešanās ar Komisiju uzaicinājuma, ko Apvienotā Karaliste var arī lūgt, piedalīties šādās sadarbības grupas darbībās:
 (a)apmainīties ar paraugpraksi spēju veidošanā, lai nodrošinātu tīklu un informācijas sistēmu drošību;
 (b)apmainīties ar informāciju par mācībām saistībā ar tīklu un informācijas sistēmu drošību;
 (c)apmainīties ar informāciju, pieredzi un paraugpraksi attiecībā uz riskiem un incidentiem;
 (d)apmainīties ar informāciju un paraugpraksi saistībā ar informētības uzlabošanu, izglītības programmām un apmācību; un
 (e)apmainīties ar informāciju un paraugpraksi saistībā ar pētījumiem par tīklu un informācijas sistēmu drošību un pilnveidošanu.
 2.Visa apmaiņa ar informāciju, pieredzi vai paraugpraksi starp Sadarbības grupu un Apvienotās Karalistes attiecīgajām valsts iestādēm ir brīvprātīga un attiecīgā gadījumā savstarpēja.
 CYB.5. pants. Sadarbība ar ES Kiberdrošības aģentūru (ENISA)
 1.Ar mērķi veicināt sadarbību kiberdrošības jomā, vienlaikus nodrošinot Savienības lēmumu pieņemšanas procesa autonomiju, Apvienotā Karaliste var, pamatojoties uz ES Kiberdrošības aģentūras (ENISA) valdes uzaicinājumu, ko Apvienotā Karaliste var arī lūgt, piedalīties ENISA veiktās darbībās šādās jomās:
 (a)spēju veidošana;
 (b)zināšanas un informācija; un
 (c)informētības uzlabošana un izglītošana.
 2.Nosacījumus Apvienotās Karalistes dalībai 1. punktā minētajās ENISA darbībās, tai skaitā atbilstīgu finansiālo ieguldījumu, nosaka darba vienošanās, ko pēc Komisijas iepriekšēja apstiprinājuma un saskaņojuma ar Apvienoto Karalisti pieņem ENISA valde.
 3.Apmaiņa ar informāciju, pieredzi un paraugpraksi starp ENISA un Apvienoto Karalisti ir brīvprātīga un attiecīgā gadījumā savstarpēja.
 PIEKTĀ DAĻA. DALĪBA SAVIENĪBAS PROGRAMMĀS, PAREIZA FINANŠU PĀRVALDĪBA UN FINANŠU NOTEIKUMI
 UNPRO.0.1. pants. Darbības joma
 1.Šī Daļa attiecas uz Apvienotās Karalistes dalību Savienības programmās, to darbībās un pakalpojumos, attiecībā uz kuriem Puses ir vienojušās par Apvienotās Karalistes dalību.
 2.Šo Daļu nepiemēro Apvienotās Karalistes dalībai Eiropas teritoriālās sadarbības mērķa kohēzijas programmās vai līdzīgās programmās ar tādu pašu mērķi, kas notiek, pamatojoties uz vienas vai vairāku Savienības iestāžu tiesību pamataktiem, kurus piemēro minētajām programmām.
 Piemērojamos nosacījumus dalībai pirmajā daļā minētajās programmās norāda piemērojamajā pamataktā un saskaņā ar to noslēgtajā finansēšanas nolīgumā. Puses vienojas par noteikumiem, kuriem ir līdzīga ietekme kā otrajai nodaļai [Pareiza finanšu pārvaldība] un kuri attiecas uz Apvienotās Karalistes dalību šajās programmās.
 UNPRO.0.2. pants. Definīcijas
 Šajā Daļā piemēro šādas definīcijas:
 (a)“pamatakts” ir:
 (I)vienas vai vairāku Savienības iestāžu tiesību akts, ar ko izveido programmu vai darbību un kas nodrošina juridisko pamatu darbībai un attiecīgo Savienības budžetā iekļauto izdevumu vai no Savienības budžeta segtās budžeta garantijas īstenošanai, tostarp visi tā grozījumi un visi attiecīgie Savienības iestādes akti, kas to papildina vai īsteno, izņemot tos, ar kuriem pieņem darba programmas, vai
 (II)vienas vai vairāku Savienības iestāžu akts, ar ko nosaka no Savienības budžeta finansētu darbību, kas nav programma;
 (b)"finansēšanas nolīgumi" ir nolīgumi, kas saistīti ar Savienības programmām un darbībām saskaņā ar I protokolu, ar kuriem īsteno Savienības līdzekļus, piemēram, dotāciju nolīgumi, iemaksu nolīgumi, finanšu pamatpartnerības nolīgumi, finansēšanas nolīgumi un garantijas nolīgumi,
 (c)"citi noteikumi, kas attiecas uz Savienības programmas un darbības īstenošanu" ir noteikumi, kas paredzēti Eiropas Parlamenta un Padomes Regulā (ES, Euratom) 2018/1046
 85
 (Finanšu regula), ko piemēro Savienības vispārējam budžetam, un darba programmā vai uzaicinājumos vai citās Savienības piešķiršanas procedūrās.
 (d)“Savienība” ir Savienība vai Eiropas Atomenerģijas kopiena vai abas kopā – atkarībā no konteksta;
 (e)"Savienības piešķiršanas procedūra" ir Savienības finansējuma piešķiršanas procedūra, ko uzsāk Savienība vai personas vai subjekti, kam uzticēta Savienības līdzekļu īstenošana;
 (f)"Apvienotās Karalistes subjekts" ir jebkura veida subjekts (fiziska persona, juridiska persona vai cita veida subjekts), kas var piedalīties Savienības programmas vai darbības pasākumos saskaņā ar pamataktu un kas dzīvo vai veic uzņēmējdarbību Apvienotajā Karalistē;
 1. nodaļa. Apvienotās Karalistes dalība Savienības programmās un darbībās
 1. iedaļa. Vispārīgi nosacījumi dalībai Savienības programmās un darbībās
 UNPRO 1.3. pants. Dalības noteikšana
 1.Apvienotā Karaliste piedalās un sniedz ieguldījumu Savienības programmās, darbībās vai – izņēmuma gadījumos – Savienības programmu vai darbību daļā, kurā var piedalīties Apvienotā Karaliste un kura ir uzskaitīta I protokolā [Programmas un pasākumi, kuros piedalās Apvienotā Karaliste].
 2.Puses vienojas par I protokolu. To pieņem un var grozīt Specializētā komiteja par dalību Savienības programmās.
 3.I protokolā:
 (a)norāda Savienības programmas, darbības vai – izņēmuma gadījumos – Savienības programmu vai darbību daļu, kurā Apvienotā Karaliste piedalās;
 (b)nosaka dalības ilgumu, kas attiecas uz laikposmu, kurā Apvienotā Karaliste un Apvienotās Karalistes subjekti var pieteikties Savienības finansējumam vai kurā tiem var uzticēt Savienības līdzekļu īstenošanu;
 (c)paredz konkrētus Apvienotās Karalistes un Apvienotās Karalistes subjektu dalības nosacījumus, tostarp īpašu kārtību, kādā īstenojami finanšu nosacījumi, kas noteikti UNPRO 2.1. pantā [Finanšu nosacījumi], konkrētu kārtību korekcijas mehānismam, kas noteikts UNPRO 2.2. pantā [Programmas, kurās var piemērot automātiskās korekcijas mehānismu], un nosacījumus dalībai struktūrās, kas izveidotas Savienības programmu īstenošanas nolūkā. Šie nosacījumi atbilst šim nolīgumam, kā arī vienas vai vairāku Savienības iestāžu pamataktiem un aktiem, ar kuriem izveido šādas struktūras;
 (d)attiecīgā gadījumā nosaka Apvienotās Karalistes ieguldījuma summu Savienības programmā, ko īsteno, izmantojot finanšu instrumentu vai budžeta garantiju, un attiecīgā gadījumā nosaka īpašu kārtību, kā minēts UNPRO 2.3. pantā [Finansējums saistībā ar programmām, ko īsteno, izmantojot finanšu instrumentus vai budžeta garantijas].
 UNPRO 1.4. pants. Atbilstība programmas noteikumiem
 1.Apvienotā Karaliste piedalās I protokolā minētajās Savienības programmās un darbībās vai to daļās saskaņā ar šajā nolīgumā paredzētajiem noteikumiem, pamataktiem un citiem noteikumiem, kuri attiecas uz Savienības programmu un darbību īstenošanu.
 2.Šā panta 1. punktā minētajos noteikumos un nosacījumos tiek ietverti:
 (a)Apvienotās Karalistes subjektu attiecināmība un jebkurš cits attiecināmības nosacījums, kas saistīts ar Apvienoto Karalisti, jo īpaši attiecībā uz izcelsmi, darbības vietu vai valstspiederību;
 (b)noteikumi un nosacījumi, kas piemērojami pieteikumu iesniegšanai, novērtēšanai un atlasei un darbību īstenošanai, ko veic attiecināmie Apvienotās Karalistes subjekti.
 3.Noteikumi un nosacījumi, kas minēti 2. punkta b) apakšpunktā, ir līdzvērtīgi noteikumiem un nosacījumiem, ko piemēro attiecināmajiem dalībvalstu subjektiem, izņemot pienācīgi pamatotus izņēmuma gadījumus, kā paredzēts 1. punktā minētajos noteikumos un nosacījumos. Abas puses var vērst Specializētās komitejas par dalību Savienības programmās uzmanību uz to, ka ir jāapspriež pienācīgi pamatoti izņēmumi.
 UNPRO 1.5. pants. Dalības nosacījumi
 1.Apvienotā Karaliste piedalās UNPRO 0.1. pantā [Darbības joma] minētajā Savienības programmā vai darbībā, vai tās daļā ar nosacījumu, ka Apvienotā Karaliste:
 (a)dara visu iespējamo saskaņā ar saviem tiesību aktiem, lai atvieglotu šo programmu un pasākumu vai to daļu īstenošanā iesaistīto personu, tostarp studentu, pētnieku, praktikantu vai brīvprātīgo, ieceļošanu un uzturēšanos;
 (b)ciktāl tas ir Apvienotās Karalistes iestāžu kontrolē, nodrošina, ka nosacījumi a) apakšpunktā minētajām personām, lai piekļūtu pakalpojumiem Apvienotajā Karalistē, kas ir tieši saistīti ar programmu vai darbību īstenošanu, t. sk. jebkādi maksājumi, ir tādi paši kā Apvienotās Karalistes valstspiederīgajiem;
 (c)attiecībā uz dalību, kas ietver klasificētas vai sensitīvas neklasificētas informācijas apmaiņu vai piekļuvi tai, noslēdz attiecīgus nolīgumus saskaņā ar FINPROV.6. pantu [Klasificēta informācija un sensitīva neklasificēta informācija].
 2.Attiecībā uz Apvienotās Karalistes dalību UNPRO 0.1. pantā [Darbības joma] minētajā Savienības programmā vai darbībā, vai tās daļā Savienība un tās dalībvalstis:
 (a)dara visu iespējamo saskaņā ar Savienības vai dalībvalstu tiesību aktiem, lai atvieglotu šo programmu un pasākumu vai to daļu īstenošanā iesaistīto Apvienotās Karalistes valstspiederīgo, tostarp studentu, pētnieku, praktikantu vai brīvprātīgo, ieceļošanu un uzturēšanos;
 (b)ciktāl tas ir Savienības un dalībvalstu iestāžu kontrolē, nodrošina, ka nosacījumi a) apakšpunktā minētajiem Apvienotās Karalistes valstspiederīgajiem, lai piekļūtu pakalpojumiem Savienībā, kas ir tieši saistīti ar programmu vai darbību īstenošanu, t. sk. jebkādi maksājumi, ir tādi paši kā Savienības pilsoņiem.
 3. I protokolā, atsaucoties uz šo pantu, var paredzēt papildu īpašus nosacījumus, kas nepieciešami, lai Apvienotā Karaliste varētu piedalīties Savienības programmā vai darbībā, vai to daļās.
 4.Šis pants neskar UNPRO.1.4. pantu [Atbilstība programmas noteikumiem].
 5.Šis pants un UNPRO 3.1. pants [Apvienotās Karalistes dalības Savienības programmā apturēšana, ko veic Savienība] neskar arī vienošanās, kas panāktas starp Apvienoto Karalisti un Īriju par kopējo ceļošanas telpu.
 UNPRO 1.6. pants. Apvienotās Karalistes dalība programmu vai darbību pārvaldībā
 1.Apvienotās Karalistes pārstāvjiem vai ekspertiem vai Apvienotās Karalistes ieceltiem ekspertiem ir atļauts piedalīties kā novērotājiem – ja vien tas neattiecas uz punktiem, kas rezervēti tikai dalībvalstīm, vai saistībā ar programmu vai darbību, kurā Apvienotā Karaliste nepiedalās, – komitejās, ekspertu grupu sanāksmēs vai citās līdzīgās sanāksmēs, kurās piedalās dalībvalstu pārstāvji vai eksperti vai dalībvalstu iecelti eksperti un kuras palīdz Eiropas Komisijai īstenot un pārvaldīt programmas, darbības vai to daļas, kurās Apvienotā Karaliste piedalās saskaņā ar UNPRO 0.1. pantu [Darbības joma] vai kuras Eiropas Komisija ir izveidojusi attiecībā uz Savienības tiesību aktu īstenošanu saistībā ar minētajām programmām, darbībām vai to daļām. Apvienotās Karalistes pārstāvji vai eksperti vai Apvienotās Karalistes ieceltie eksperti nepiedalās balsošanā. Apvienoto Karalisti informē par balsošanas rezultātiem.
 2.Ja ekspertus vai vērtētājus neieceļ, pamatojoties uz valstspiederību, valstspiederība nav iemesls, lai izslēgtu Apvienotās Karalistes valstspiederīgos.
 3.Ievērojot 1. punkta nosacījumus, Apvienotās Karalistes pārstāvju dalību 1. punktā minētajās sanāksmēs vai citās sanāksmēs, kas saistītas ar programmu vai darbību īstenošanu, reglamentē tie paši noteikumi un procedūras, ko piemēro dalībvalstu pārstāvjiem, jo īpaši attiecībā uz tiesībām uzstāties, informācijas un dokumentu saņemšanu, ja vien tas neattiecas uz punktiem, kas rezervēti tikai dalībvalstīm, vai uz jautājumiem, kas saistīti ar programmu vai darbību, kurā Apvienotā Karaliste nepiedalās, un uz ceļa un uzturēšanās izdevumu atlīdzināšanu.
 4. I protokolā var noteikt papildu kārtību attiecībā uz ekspertu dalību, kā arī Apvienotās Karalistes dalību valdēs un struktūrās, kas izveidotas, lai īstenotu I protokolā minētās Savienības programmas vai darbības.
 2. iedaļa. Dalības Savienības programmās un darbībās finansēšanas noteikumi
 UNPRO 2.1. pants. Finanšu nosacījumi
 1.Apvienotās Karalistes vai Apvienotās Karalistes subjektu dalība Savienības programmās, darbībās vai to daļās ir atkarīga no Apvienotās Karalistes finansiālā ieguldījuma attiecīgajā finansējumā saskaņā ar Savienības budžetu.
 2.Finansiālo ieguldījumu veido:
 (a)dalības maksa un
 (b)operatīvais ieguldījums.
 3.Finansiālo ieguldījumu veic kā ikgadēju maksājumu, ko veic vienā vai vairākās daļās.
 4.Neskarot UNPRO.8. pantu [Dalības maksa no 2021. līdz 2026. gadam], dalības maksa ir 4 % no gada operatīvā ieguldījuma, un tai nepiemēro retrospektīvas korekcijas, izņemot attiecībā uz apturēšanu saskaņā ar UNPRO.3.1. panta [Apvienotās Karalistes dalības Savienības programmā apturēšana, ko veic Savienība] 7. punkta b) apakšpunktu un izbeigšanu saskaņā ar UNPRO.3.3. panta [Dalības programmā vai darbībā izbeigšana gadījumā, ja Savienības programmās tiek veiktas būtiskas izmaiņas] 6. punkta c) apakšpunktu. No 2028. gada dalības maksas līmeni var koriģēt Specializētā komiteja par dalību Savienības programmās.
 5.Operatīvais ieguldījums sedz darbības un atbalsta izdevumus, un tas gan saistību, gan maksājumu apropriācijās papildina summas, kas iekļautas Eiropas Savienības budžetā, kurš galīgi pieņemts programmām vai darbībām, vai izņēmuma kārtā to daļām, kuras attiecīgā gadījumā palielina ārējie piešķirtie ieņēmumi, kas neizriet no finanšu iemaksām Savienības programmās un darbībās no citiem līdzekļu devējiem, kā noteikts I protokolā.
 6.Operatīvais ieguldījums pamatojas uz iemaksu skalu, kas definēta kā attiecība starp Apvienotās Karalistes iekšzemes kopproduktu (IKP) tirgus cenās un Savienības IKP tirgus cenās. Piemērojamais IKP tirgus cenās ir jaunākais pieejamais Eiropas Savienības Statistikas biroja (EUROSTAT) noteiktais tā gada 1. janvārī, kurā veikts ikgadējais maksājums, sākot ar brīdi, kad piemēro UNPRO.5.2. pantā [Sadarbība statistikas jomā] minēto kārtību un saskaņā ar šīs kārtības noteikumiem. Pirms šīs kārtības piemērošanas Apvienotās Karalistes IKP ir tāds, kāds noteikts, pamatojoties uz datiem, ko sniegusi Ekonomiskās sadarbības un attīstības organizācija (ESAO).
 7.Operatīvā ieguldījuma pamatā ir iemaksu skalas piemērošana sākotnējām saistību apropriācijām, kas palielinātas, kā aprakstīts 5. punktā un iekļautas Savienības budžetā, kurš galīgi pieņemts attiecīgajam gadam, lai finansētu tās Savienības programmas vai darbības, vai izņēmuma kārtā to daļas, kurās Apvienotā Karaliste piedalās.
 8.Programmas, darbības vai to daļas operatīvo ieguldījumu N. gadam var retrospektīvi koriģēt uz augšu vai uz leju vienā vai vairākos turpmākajos gados, pamatojoties uz budžeta saistībām, kas apstiprinātas par attiecīgā gada apropriācijām, to īstenošanu ar juridiskām saistībām un to atcelšanu.
 Pirmo korekciju veic N+ 1. gadā, kad sākotnējo ieguldījumu koriģē, to palielinot vai samazinot par starpību starp sākotnējo ieguldījumu un koriģēto ieguldījumu, ko aprēķina, piemērojot N. gada iemaksu skalu summai, kas sastāv no
 (a)budžeta saistību summas par saistību apropriācijām, kas apstiprinātas N. gadā saskaņā ar Eiropas Savienības apstiprināto budžetu, un par saistību apropriācijām, kas atbilst atceltajām saistībām, kuras atkārtoti darītas pieejamas, un
 (b)ārējām piešķirto ieņēmumu apropriācijām, kas neizriet no citu līdzekļu devēju finanšu iemaksām Savienības programmās un darbībās, kā noteikts I protokolā, un kas bija pieejamas N. gada beigās.
 Katru nākamo gadu, līdz visas budžeta saistības, ko finansē no apropriācijām, kuras radušās no N. gada, ir samaksātas vai atceltas, un ne vēlāk kā trīs gadus pēc programmas beigām vai pēc N. gadam atbilstošās daudzgadu finanšu shēmas beigām, atkarībā no tā, kurš datums ir agrāks, Savienība aprēķina N. gada ieguldījuma korekciju, samazinot Apvienotās Karalistes ieguldījumu par summu, kas iegūta, piemērojot N. gada iemaksu skalu saistībām, kuras katru gadu atceltas no Savienības budžeta finansētajām N. gada saistībām vai no atceltajām saistībām, kas atkal darītas pieejamas.
 Ja tiek atceltas ārējās piešķirto ieņēmumu apropriācijas, kas neizriet no citu līdzekļu devēju finanšu iemaksām Savienības programmās un darbībās, kā noteikts I protokolā, Apvienotās Karalistes ieguldījumu samazina par summu, kas iegūta, atceltajai summai piemērojot N. gada iemaksu skalu.
 N+ 2. gadā vai turpmākajos gados pēc otrajā, trešajā un ceturtajā daļā minēto korekciju veikšanas Apvienotās Karalistes ieguldījumu N. gadam samazina arī par summu, kas iegūta, reizinot Apvienotās Karalistes iemaksu N. gadam ar attiecību starp
 (a)N. gada juridiskajām saistībām, kuras finansē no visām saistību apropriācijām, kas pieejamas N. gadā, un kuras izriet no piešķiršanas konkursa procedūrām,
 (I)kurās nav iekļauta Apvienotā Karaliste un Apvienotās Karalistes subjekti, vai
 (II)attiecībā uz kurām Specializētā komiteja par dalību Savienības programmās saskaņā ar UNPRO.2.1.a pantā [Kvazi izslēgšana no dotācijas piešķiršanas konkursa procedūras] noteikto procedūru ir nolēmusi, ka Apvienotā Karaliste vai Apvienotās Karalistes subjekti ir kvazi izslēgti, vai
 (III)attiecībā uz kurām pieteikumu iesniegšanas termiņš ir beidzies UNPRO.3.1. pantā [Apvienotās Karalistes dalības Savienības programmā apturēšana, ko veic Eiropas Savienība] minētās apturēšanas laikā vai pēc UNPRO.3.3. pantā [Dalības izbeigšana programmā būtisku Savienības programmas grozījumu gadījumā] minētās izbeigšanas, vai
 (IV)kurās Apvienotās Karalistes un Apvienotās Karalistes subjektu dalība ir ierobežota saskaņā ar UNPRO.3.5. panta [Finanšu pieauguma pārskatīšana] 3. punktu, un
 (b)to juridisko saistību kopsummu, kas finansētas no jebkurām saistību apropriācijām N. gadā.
 Šo juridisko saistību summu aprēķina, ņemot vērā visas budžeta saistības, kas apstiprinātas N. gadā, un atskaitot saistības, kuru atcelšana ir apstiprināta N+ 1. gadā.
 9.Savienība pēc pieprasījuma sniedz Apvienotajai Karalistei informāciju par tās finansiālo līdzdalību, kas iekļauta ar budžetu, grāmatvedību, izpildi un novērtēšanu saistītā informācijā, kuru sniedz Savienības budžeta lēmējinstitūcijām un budžeta izpildes apstiprinātājiestādei par Savienības programmām un darbībām, kurās Apvienotā Karaliste piedalās. Šo informāciju sniedz, pienācīgi ievērojot Savienības un Apvienotās Karalistes konfidencialitātes un datu aizsardzības noteikumus, un tā neskar informāciju, ko Apvienotā Karaliste ir tiesīga saņemt saskaņā ar šīs Daļas otro nodaļu [Pareiza finanšu pārvaldība].
 10.Visas Apvienotās Karalistes iemaksas vai Savienības maksājumus un maksājamo vai saņemamo summu aprēķinu veic euro.
 11.Ievērojot šā panta 5. punktu un 8. punkta otro daļu, sīki izstrādāti noteikumi šā panta īstenošanai ir izklāstīti UNPRO-1. PIELIKUMĀ [Finansiālo nosacījumu īstenošana]. UNPRO-1. pielikumu var grozīt Specializētā komiteja par dalību Savienības programmās.
 UNPRO.2.1a. pants. Kvazi izslēgšana no dotāciju piešķiršanas konkursa procedūras
 1.Ja Apvienotā Karaliste uzskata, ka daži nosacījumi, kas paredzēti dotāciju piešķiršanas konkursa procedūrā, kvazi izslēdz Apvienotās Karalistes subjektus, Apvienotā Karaliste par to paziņo Specializētajai komitejai par dalību Savienības programmās pirms pieteikumu iesniegšanas termiņa attiecīgajā procedūrā un sniedz pamatojumu.
 2.Trīs mēnešu laikā pēc pieteikumu iesniegšanas termiņa attiecīgajā piešķiršanas procedūrā Specializētā komiteja par dalību Savienības programmās izskata 1. punktā minēto paziņojumu ar nosacījumu, ka Apvienotās Karalistes subjektu dalības līmenis attiecīgajā piešķiršanas procedūrā ir vismaz par 25 % zemāks nekā:
 (a)Apvienotās Karalistes subjektu vidējais dalības līmenis līdzīgās piešķiršanas konkursa procedūrās, kurās nav iekļauts šāds nosacījums un kuras sāktas trīs gadu periodā pirms paziņošanas; vai
 (b)ja līdzīgu piešķiršanas konkursa procedūru nav, Apvienotās Karalistes subjektu vidējais dalības līmenis visās piešķiršanas konkursa procedūrās, kas uzsāktas saskaņā ar programmu vai – attiecīgā gadījumā – ar iepriekšējo programmu trīs gadu laikā pirms paziņošanas.
 3.Specializētā komiteja par dalību Savienības programmās līdz 2. punktā minētā laikposma beigām pieņem lēmumu par to, vai Apvienotās Karalistes subjekti ir kvazi izslēgti no attiecīgās piešķiršanas procedūras, ņemot vērā Apvienotās Karalistes saskaņā ar 1. punktu sniegto pamatojumu un faktisko dalības īpatsvaru attiecīgajā piešķiršanas procedūrā.
 4.2. un 3. punkta nolūkiem dalības rādītājs ir attiecība starp Apvienotās Karalistes subjektu iesniegto pieteikumu skaitu un tajā pašā piešķiršanas procedūrā iesniegto pieteikumu kopējo skaitu.
 UNPRO.2.2. pants. Programmas, kurām piemēro automātiskas korekcijas mehānismu
 1.Automātiskas korekcijas mehānismu piemēro tām Savienības programmām, darbībām vai to daļām, kurām automātiskas korekcijas mehānisma piemērošana ir paredzēta I protokolā. Šo automātiskas korekcijas mehānisma piemērošanu var ierobežot, attiecinot to tikai uz tām programmas vai darbības daļām, kas norādītas I protokolā un ko īsteno, izmantojot dotācijas, kuru piešķiršanai tiek organizēti konkursi. Sīki izstrādātus noteikumus par to programmas vai darbības daļu identificēšanu, uz kurām attiecas vai neattiecas automātiskas korekcijas mehānisms, var paredzēt I protokolā.
 2.Programmas vai darbības, vai to daļas automātiskās korekcijas summa ir starpība starp to juridisko saistību sākotnējām summām, kuras faktiski noslēgtas ar Apvienoto Karalisti vai Apvienotās Karalistes subjektiem, kas saņēmuši finansējumu no attiecīgā kalendārā gada saistību apropriācijām, un attiecīgo Apvienotās Karalistes maksāto operatīvo ieguldījumu, kas koriģēts saskaņā ar UNPRO 2.1. panta [Finanšu nosacījumi] 8. punktu, izņemot atbalsta izdevumus, kas attiecas uz to pašu laikposmu, ja šī summa ir pozitīva.
 3.Šā panta 2. punktā minētā summa, kas katrā no diviem secīgiem gadiem pārsniedz 8 % no Apvienotās Karalistes atbilstošā ieguldījuma programmā, kurš koriģēts saskaņā ar UNPRO 2.1. panta [Finanšu nosacījumi] 8. punktu, Apvienotajai Karalistei ir jāmaksā kā papildu ieguldījums saskaņā ar automātiskās korekcijas mehānismu par katru no diviem gadiem.
 4.Sīki izstrādātus noteikumus par šā panta 2. punktā minēto juridisko saistību attiecīgo summu noteikšanu, t. sk. konsorciju gadījumā, un par automātisko korekciju, var paredzēt I protokolā.
 UNPRO.2.3. pants. Finansējums saistībā ar programmām, ko īsteno, izmantojot finanšu instrumentus vai budžeta garantijas
 1.Ja Apvienotā Karaliste piedalās Savienības programmā, darbībā vai to daļā, ko īsteno, izmantojot finanšu instrumentu vai budžeta garantiju, Apvienotās Karalistes ieguldījumu programmās, kuras īsteno, izmantojot finanšu instrumentus vai budžeta garantijas saskaņā ar Savienības budžetu, ko īsteno saskaņā ar X sadaļu Finanšu regulā, ko piemēro Savienības vispārējam budžetam, veic naudas veidā. Skaidrā naudā iemaksātā summa palielina Savienības budžeta garantiju vai finanšu instrumenta finansējumu.
 2.Ja Apvienotā Karaliste piedalās 1. punktā minētajā programmā, ko īsteno Eiropas Investīciju bankas grupa, un ja Eiropas Investīciju bankas grupai ir jāsedz zaudējumi, ko nesedz no Savienības budžeta sniegtā garantija, Apvienotā Karaliste maksā Eiropas Investīciju bankas grupai procentuālo daļu no šiem zaudējumiem, kas ir vienāda ar attiecību starp Apvienotās Karalistes iekšzemes kopproduktu tirgus cenās un dalībvalstu, Apvienotās Karalistes un jebkuras citas šajā programmā iesaistītās trešās valsts iekšzemes kopprodukta summu tirgus cenās. Piemērojamais iekšzemes kopprodukts tirgus cenās ir jaunākais pieejamais EUROSTAT noteiktais tā gada 1. janvārī, kurā jāveic maksājums, tiklīdz piemēro UNPRO.5.2. pantā [Sadarbība statistikas jomā] minēto kārtību un saskaņā ar šīs kārtības noteikumiem. Pirms šīs kārtības piemērošanas Apvienotās Karalistes IKP ir tāds, kāds noteikts, pamatojoties uz datiem, ko sniegusi ESAO.
 3.Vajadzības gadījumā šā panta īstenošanas kārtību, sīkāk nosaka I protokolā, jo īpaši nodrošinot, ka Apvienotā Karaliste saņem savu daļu no neizmantotajām iemaksām budžeta garantijās un finanšu instrumentos.
 3. iedaļa. Dalības Savienības programmās apturēšana un izbeigšana
 UNPRO.3.1. pants. Apvienotās Karalistes dalības Savienības programmā apturēšana, ko veic Savienība
 1.Savienība var vienpusēji apturēt I protokola piemērošanu attiecībā uz vienu vai vairākām Savienības programmām, darbībām vai izņēmuma kārtā to daļām saskaņā ar šo pantu, ja Apvienotā Karaliste nemaksā savu finansiālo ieguldījumu saskaņā ar šīs nodaļas 2. iedaļu [Dalības Savienības programmās finansēšanas noteikumi] vai ja Apvienotā Karaliste ievieš nozīmīgas izmaiņas vienā vai vairākos nosacījumos, kas bija spēkā, kad par Apvienotās Karalistes dalību programmā, darbībā vai izņēmuma kārtā to daļā tika panākta vienošanās un tā tika iekļauta I protokolā, un ja šādām izmaiņām ir nozīmīga ietekme uz to ieviešanu:
 (a)ir mainīti šo programmu un pasākumu īstenošanā iesaistīto personu, tostarp studentu, pētnieku, praktikantu vai brīvprātīgo, ieceļošanas un uzturēšanās nosacījumi Apvienotajā Karalistē. Tas sevišķi attiecas uz gadījumiem, kad Apvienotā Karaliste ievieš tādas izmaiņas savos tiesību aktos attiecībā uz šo personu ieceļošanas un uzturēšanās nosacījumiem Apvienotajā Karalistē, kas rada diskrimināciju starp dalībvalstīm;
 (b)ir izmaiņas finanšu maksājumos, tostarp maksās, kas jāmaksā šā punkta a) apakšpunktā minētajām personām, lai veiktu darbības, kas tām jāveic, lai īstenotu programmu;
 (c)tiek mainīti UNPRO.1.5. panta [Dalības nosacījumi] 3. punktā minētie nosacījumi.
 2.Savienība paziņo Specializētajai komitejai par dalību Savienības programmās savu nodomu apturēt Apvienotās Karalistes dalību attiecīgajā programmā vai darbībā. Savienība nosaka dalības apturēšanas darbības jomu un sniedz pienācīgu pamatojumu. Ja vien Savienība neatsauc savu paziņojumu, apturēšana stājas spēkā 45 dienas pēc Savienības paziņojuma dienas. Diena, kurā apturēšana stājas spēkā, ir apturēšanas atsauces diena šā panta vajadzībām.
 Specializētā komiteja par dalību Savienības programmās pirms paziņošanas un apturēšanas un apturēšanas perioda laikā var apspriest piemērotus pasākumus, kas ļautu izvairīties no apturēšanas vai to atcelt. Ja Specializētā komiteja par dalību Savienības programmās vienojas izvairīties no apturēšanas pirmajā daļā minētajā laikposmā, apturēšana nestājas spēkā.
 Specializētā komiteja par dalību Savienības programmās jebkurā gadījumā 45 dienu laikā sanāk, lai apspriestu šo jautājumu.
 3.Sākot no apturēšanas atsauces dienas Apvienoto Karalisti neuzskata par valsti, kas piedalās Savienības programmā, darbībā vai to daļā, uz kuru attiecas apturēšana, un jo īpaši Apvienotā Karaliste vai Apvienotās Karalistes subjekti vairs nav tiesīgi piedalīties saskaņā ar nosacījumiem, kas paredzēti UNPRO 1.4. pantā [Atbilstība programmas noteikumiem] un I protokolā attiecībā uz Savienības piešķiršanas procedūrām, kuras minētajā dienā vēl nav pabeigtas. Piešķiršanas procedūru uzskata par pabeigtu, ja šādas procedūras rezultātā ir uzņemtas juridiskās saistības.
 4.Dalības apturēšana neietekmē juridiskās saistības, kas uzņemtas pirms apturēšanas atsauces dienas. Šo nolīgumu turpina piemērot minētajām juridiskajām saistībām.
 5.Tiklīdz Apvienotā Karaliste uzskata, ka ir atjaunota atbilstība dalības nosacījumiem, tā par to paziņo Savienībai un iesniedz Savienībai visus attiecīgos pierādījumus.
 Savienība 30 dienu laikā pēc minētā paziņojuma saņemšanas izvērtē šo jautājumu un šajā nolūkā var pieprasīt Apvienotajai Karalistei iesniegt papildu pierādījumus. Šādu papildu pierādījumu sniegšanai vajadzīgo laiku neņem vērā kopējā izvērtēšanas periodā.
 Ja Savienība ir konstatējusi, ka ir atjaunota atbilstība dalības nosacījumiem, tā bez liekas kavēšanās paziņo Specializētajai komitejai par dalību Savienības programmās, ka apturēšana ir atcelta. Atcelšana stājas spēkā nākamajā dienā pēc paziņošanas dienas.
 Ja Savienība ir konstatējusi, ka atbilstība dalības nosacījumiem nav atjaunota, apturēšana paliek spēkā.
 6.Pret Apvienoto Karalisti atkal izturas kā pret valsti, kas piedalās attiecīgajā Savienības programmā vai darbībā, un jo īpaši Apvienotajai Karalistei un Apvienotās Karalistes subjektiem atkal ir tiesības pretendēt saskaņā ar UNPRO 1.4. pantā [Atbilstība programmas noteikumiem] un I protokolā paredzētajiem nosacījumiem attiecībā uz Savienības piešķiršanas procedūrām saskaņā ar minēto Savienības programmu vai darbību, kas sākta pēc dienas, kad stājas spēkā apturēšanas atcelšana, vai sākta pirms minētās dienas, ja pieteikumu iesniegšanas termiņš nav beidzies.
 7.Ja Apvienotās Karalistes dalība programmā, darbībā vai tās daļā tiek apturēta, Apvienotās Karalistes finansiālo ieguldījumu, kas maksājams apturēšanas periodā, nosaka šādi:
 (a)Savienība pārrēķina operatīvo ieguldījumu, izmantojot UNPRO.2.1. panta [Finanšu nosacījumi] 8. punkta piektās daļas a) apakšpunkta iii) punktā aprakstīto procedūru;
 (b)dalības maksu koriģē atbilstīgi operatīvā ieguldījuma korekcijai.
 UNPRO 3.2. pants. Apvienotās Karalistes dalības Savienības programmā izbeigšana, ko veic Savienība
 1.Ja vienu gadu pēc atsauces dienas, kas minēta UNPRO.3.1. panta [Apvienotās Karalistes dalības Savienības programmā apturēšana, ko veic Savienība] 2. punktā, Savienība nav atcēlusi UNPRO.3.1. pantā [Apvienotās Karalistes dalības apturēšana] minēto apturēšanu, Savienība vai nu:
 (a)atkārtoti izvērtē nosacījumus, ar kādiem tā var piedāvāt atļaut Apvienotajai Karalistei turpināt piedalīties attiecīgajās Savienības programmās, darbībās vai to daļās, un ierosina šos nosacījumus Specializētajai komitejai par dalību Savienības programmās 45 dienu laikā pēc viena gada apturēšanas perioda beigām, lai grozītu I protokolu. Ja Specializētā komiteja turpmāko 45 dienu laikā nevienojas par minētajiem pasākumiem, izbeigšana stājas spēkā, kā minēts šā punkta b) apakšpunktā; vai
 (b)vienpusēji izbeidz I protokola piemērošanu attiecīgajām Savienības programmām, darbībām vai to daļām saskaņā ar šo pantu, ņemot vērā UNPRO.3.1. pantā [Apvienotās Karalistes dalības apturēšana] minēto izmaiņu ietekmi uz programmas vai darbības, vai izņēmuma kārtā tās daļu īstenošanu vai uz nesamaksātā ieguldījuma summu.
 2.Savienība paziņo Specializētajai komitejai par dalību Savienības programmās savu nodomu izbeigt Apvienotās Karalistes dalību vienā vai vairākās Savienības programmās vai darbībās saskaņā ar 1. punkta b) apakšpunktu. Savienība nosaka dalības izbeigšanas darbības jomu un sniedz pienācīgu pamatojumu. Ja vien Savienība neatsauc savu paziņojumu, izbeigšana stājas spēkā 45 dienas pēc Savienības paziņojuma dienas. Diena, kurā izbeigšana stājas spēkā, ir izbeigšanas atsauces diena šā panta vajadzībām.
 3.Sākot no izbeigšanas atsauces dienas Apvienoto Karalisti neuzskata par valsti, kas piedalās Savienības programmā vai darbībā, uz kuru attiecas izbeigšana, un jo īpaši Apvienotā Karaliste vai Apvienotās Karalistes subjekti vairs nav tiesīgi piedalīties saskaņā ar nosacījumiem, kas paredzēti UNPRO 1.4. pantā [Atbilstība programmas noteikumiem] un I protokolā attiecībā uz Savienības piešķiršanas procedūrām, kuras minētajā dienā vēl nav pabeigtas. Piešķiršanas procedūru uzskata par pabeigtu, ja šādas procedūras rezultātā ir uzņemtas juridiskās saistības.
 4.Dalības izbeigšana neietekmē juridiskās saistības, kas uzņemtas pirms UNPRO 3.1. panta [Apvienotās Karalistes dalības apturēšana] 2. punktā minētās apturēšanas atsauces dienas. Šo nolīgumu turpina piemērot minētajām juridiskajām saistībām.
 5.Ja I protokola vai tā daļas piemērošanu izbeidz attiecībā uz atbilstošajām programmām vai darbībām, vai izņēmuma kārtā to daļām:
 (a)operatīvais ieguldījums, kas sedz atbalsta izdevumus, kuri saistīti ar jau uzņemtām juridiskām saistībām, turpina maksāt līdz minēto juridisko saistību pabeigšanai vai līdz tās daudzgadu finanšu shēmas beigām, saskaņā ar kuru juridiskās saistības ir finansētas;
 (b)turpmākajos gados neveic nekādu ieguldījumu, izņemot šā punkta a) apakšpunktā minētās iemaksas.
 UNPRO.3.3. pants. Dalības programmā vai darbībā izbeigšana gadījumā, ja Savienības programmās tiek veiktas būtiskas izmaiņas
 1.Apvienotā Karaliste var vienpusēji izbeigt dalību I protokolā minētā Savienības programmā vai darbībā vai to daļā, ja:
 (a)šīs Savienības programmas vai darbības pamataktu groza tādā veidā, ka nosacījumi Apvienotās Karalistes vai Apvienotās Karalistes subjektu dalībai minētajā programmā vai darbībā tiek būtiski grozīti, jo īpaši, ja tas notiek programmas vai darbības un attiecīgo darbību mērķu izmaiņu rezultātā; vai
 (b)UNPRO.2.1. pantā [Finanšu nosacījumi] minēto saistību apropriāciju kopsummu palielina par vairāk nekā 15 % salīdzinājumā ar minētās programmas vai darbības vai to daļas, kurā piedalās Apvienotā Karaliste, sākotnējo finansējumu un vai nu ir palielināts attiecīgais daudzgadu finanšu shēmas maksimālais apjoms, vai ir palielināta ārējo ieņēmumu summa, kas minēta UNPRO.2.1. panta [Finanšu nosacījumi] 5. punktā visam dalības periodam; vai
 (c)Apvienotā Karaliste vai Apvienotās Karalistes subjekti ir izslēgti no dalības programmas vai darbības daļā, pamatojoties uz pienācīgi pamatotiem iemesliem, un minētā izslēgšana attiecas uz saistību apropriācijām, kas pārsniedz 10 % no saistību apropriācijām Savienības budžetā, kurš galīgi pieņemts minētās programmas vai darbības N. gadam.
 2.Šajā nolūkā Apvienotā Karaliste ne vēlāk kā 60 dienas pēc grozījumu vai pieņemtā gada budžeta, vai to grozījumu publicēšanas Eiropas Savienības Oficiālajā Vēstnesī paziņo Specializētajai komitejai par dalību Savienības programmās par nodomu izbeigt I protokola darbību attiecībā uz attiecīgo Savienības programmu. Apvienotā Karaliste paskaidro iemeslus, kuru dēļ Apvienotā Karaliste uzskata, ka grozījums būtiski maina dalības nosacījumus. Specializētā komiteja par dalību Savienības programmās sanāk 45 dienu laikā pēc paziņojuma saņemšanas, lai apspriestu šo jautājumu.
 3.Ja vien Apvienotā Karaliste neatsauc savu paziņojumu, izbeigšana stājas spēkā 45 dienas pēc Apvienotās Karalistes paziņojuma dienas. Diena, kurā izbeigšana stājas spēkā, ir atsauces diena šā panta vajadzībām.
 4.Sākot no atsauces dienas Apvienoto Karalisti neuzskata par valsti, kas piedalās Savienības programmā vai darbībā, uz kuru attiecas izbeigšana, un jo īpaši Apvienotā Karaliste vai Apvienotās Karalistes subjekti vairs nav tiesīgi piedalīties saskaņā ar nosacījumiem, kas paredzēti UNPRO 1.4. pantā [Atbilstība programmas noteikumiem] un I protokolā attiecībā uz Savienības piešķiršanas procedūrām, kuras minētajā dienā vēl nav pabeigtas. Piešķiršanas procedūru uzskata par pabeigtu, ja šādas procedūras rezultātā ir uzņemtas juridiskās saistības.
 5.Dalības izbeigšana neietekmē juridiskās saistības, kas uzņemtas pirms atsauces dienas. Šo nolīgumu turpina piemērot minētajām juridiskajām saistībām.
 6.Ja attiecīgās programmas vai darbības tiek izbeigtas saskaņā ar šo pantu:
 (a)operatīvais ieguldījums, kas sedz atbalsta izdevumus, kuri saistīti ar jau uzņemtām juridiskām saistībām, turpina maksāt līdz minēto juridisko saistību pabeigšanai vai līdz tās daudzgadu finanšu shēmas beigām, saskaņā ar kuru juridiskās saistības ir finansētas;
 (b)Savienība pārrēķina tā gada, kad notiek izbeigšana, operatīvo ieguldījumu, izmantojot UNPRO.2.1. panta [Finanšu nosacījumi] 8. punkta piektās daļas a) apakšpunkta iii) punktā aprakstīto procedūru. Turpmākajos gados neveic nekādu ieguldījumu, izņemot šā panta a) apakšpunktā minētās iemaksas.
 (c)dalības maksu koriģē atbilstīgi operatīvā ieguldījuma korekcijai.
 4. iedaļa. Darbības rezultātu un finanšu pieauguma izvērtēšana
 UNPRO.3.4. pants. Darbības rezultātu izvērtēšana
 1.Darbības rezultātu izvērtēšanas procedūru saskaņā ar šajā pantā izklāstītajiem nosacījumiem piemēro tām Savienības programmas vai darbības daļām, kurām piemēro UNPRO 2.2. pantā [Programmas, kurām piemēro automātiskās korekcijas mehānismu] minēto korekcijas mehānismu.
 2.Apvienotā Karaliste var pieprasīt, lai Specializētā komiteja par dalību Savienības programmās sāk darbības rezultātu izvērtēšanas procedūru, ja summa, kas aprēķināta saskaņā ar UNPRO 2.2. panta [Programmas, kurām piemēro automātiskās korekcijas mehānismu] 2. punktā noteikto metodi, ir negatīva, vai ja šī summa pārsniedz 12 % no atbilstošā Apvienotās Karalistes ieguldījuma programmā vai darbībā, kurš koriģēts atbilstoši UNPRO.2.1. panta [Finanšu nosacījumi] 8. punktam.
 3.Specializētā komiteja par dalību Savienības programmās trīs mēnešu laikā no 2. punktā minētā pieprasījuma dienas analizē attiecīgos ar darbības rezultātiem saistītos datus un pieņem ziņojumu, kurā ierosina atbilstīgus pasākumus ar darbības rezultātiem saistīto jautājumu risināšanai.
 Pirmajā daļā minētos pasākumus piemēro divpadsmit mēnešu laikposmā pēc ziņojuma pieņemšanas. Pēc pasākumu piemērošanas snieguma datus par attiecīgo laikposmu izmanto, lai aprēķinātu starpību starp sākotnējām summām, ko paredz juridiskās saistības, kas faktiski uzņemtas ar Apvienoto Karalisti vai Apvienotās Karalistes subjektiem attiecīgajā kalendārajā gadā, un atbilstošo operatīvo ieguldījumu, ko Apvienotā Karaliste samaksājusi par to pašu gadu.
 Ja otrajā daļā minētā starpība ir negatīva un pārsniedz 16 % no atbilstošā operatīvā ieguldījuma, Apvienotā Karaliste var:
 (a)paziņot par savu nodomu izbeigt dalību Savienības programmā vai attiecīgajā programmas daļā, par to paziņojot 45 dienas pirms paredzētās izbeigšanas dienas, un var izbeigt savu dalību saskaņā ar UNPRO.3.3. panta [Dalības izbeigšana programmā gadījumā, ja tiek veiktas būtiskas izmaiņas Savienības programmā] 3.–6. punktu, vai vai
 (b)lūgt Specializēto komiteju par dalību Savienības programmās pieņemt turpmākus pasākumus, lai novērstu nepietiekamus rezultātus, tostarp veicot pielāgojumus attiecībā uz Apvienotās Karalistes dalību attiecīgajā Savienības programmā un koriģējot Apvienotās Karalistes turpmākos finanšu ieguldījumus attiecībā uz minēto programmu.
 UNPRO.3.5. pants. Finanšu pieauguma pārskatīšana
 1.Apvienotā Karaliste var paziņot Specializētajai komitejai par dalību Savienības programmās vai darbībās, ka tā iebilst pret sava ieguldījuma Savienības programmā vai darbībā apjomu, ja UNPRO.2.1. pantā [Finanšu nosacījumi] minēto saistību apropriāciju kopsummu palielina par vairāk nekā 5 % salīdzinājumā ar minētās programmas vai darbības sākotnējo finansējumu un vai nu ir palielināts attiecīgais maksimālais apjoms, vai ir palielināta ārējo ieņēmumu summa, kas minēta UNPRO.2.1. panta [Finanšu nosacījumi] 5. punktā visam dalības periodam.
 2.Pirmajā punktā minēto paziņojumu sniedz 60 dienu laikā no dienas, kad Eiropas Savienības Oficiālajā Vēstnesī publicēts pieņemtais gada budžets vai tā grozījumi. Paziņojums neskar Apvienotās Karalistes pienākumu veikt savu iemaksu un UNPRO 2.1. panta [Finanšu nosacījumi] 8. punktā minētā korekcijas mehānisma piemērošanu.
 3.Specializētā komiteja par dalību Savienības programmās sagatavo ziņojumu, ierosina un lemj par attiecīgu pasākumu pieņemšanu trīs mēnešu laikā no šā panta 2. punktā minētās paziņošanas dienas. Minētie pasākumi var ietvert Apvienotās Karalistes un Apvienotās Karalistes subjektu dalības ierobežošanu konkrēta tipa darbībās vai piešķiršanas procedūrās vai – vajadzības gadījumā – I protokola grozīšanu. Pret Apvienotās Karalistes darbības ierobežošanu tā korekcijas mehānisma nolūkos, kas minēts UNPRO 2.1. panta [Finanšu nosacījumi] 8. punktā, izturas kā pret izslēgšanu.
 4.Ja tiek izpildīti nosacījumi, kas minēti UNPRO.3.3. panta [Dalības izbeigšana programmā gadījumā, ja tiek veiktas būtiskas izmaiņas Savienības programmā] 1. punkta b) apakšpunktā, Apvienotā Karaliste var izbeigt dalību I protokolā minētā Savienības programmā vai darbībā saskaņā ar UNPRO.3.3. panta [Dalības izbeigšana programmā gadījumā, ja tiek veiktas būtiskas izmaiņas Savienības programmā] 2.–6. punktu.
 2. nodaļa. Pareiza finanšu pārvaldība
 UNPRO.4.X-1. pants Darbības joma
 Šo nodaļu piemēro Savienības programmām, darbībām un pakalpojumiem I un II protokolā minēto Savienības programmu ietvaros.
 1. iedaļa. Finanšu interešu aizsardzība un atgūšana
 UNPRO.4.X. pants. Darbības veikšana pareizas finanšu pārvaldības nolūkā
 Šīs nodaļas piemērošanas nolūkā šajā nodaļā minētās Apvienotās Karalistes un Savienības iestādes cieši sadarbojas saskaņā ar to attiecīgajiem normatīvajiem aktiem.
 Pildot savus pienākumus Apvienotās Karalistes teritorijā, Savienības pārstāvji un izmeklēšanas struktūras rīkojas saskaņā ar Apvienotās Karalistes tiesību aktiem.
 UNPRO.4.1. pants. Pārskatīšanas un revīzijas
 1.Savienībai ir tiesības – kā to paredz attiecīgie finansēšanas nolīgumi un/vai līgumi un saskaņā ar vienas vai vairāku Savienības iestāžu piemērojamajiem aktiem – veikt tehniskas, zinātniskas, finansiālas vai cita tipa pārskatīšanas un revīzijas tādu fizisku personu vai tiesību subjektu telpās, kas dzīvo vai, attiecīgi, kas veic uzņēmējdarbību Apvienotajā Karalistē un saņem Savienības finansējumu, kā arī tādas trešās personas telpās, kas iesaistīta Savienības finansējuma īstenošanā un kas dzīvo vai veic uzņēmējdarbību Apvienotajā Karalistē. Šādas pārskatīšanas un revīzijas var veikt Savienības iestāžu un struktūru, jo īpaši Eiropas Komisijas un Eiropas Revīzijas palātas, pārstāvji vai citas personas, ko saskaņā ar Savienības tiesību aktiem pilnvarojusi Eiropas Komisija.
 2.Savienības iestāžu un struktūru darbiniekiem, jo īpaši Eiropas Komisijas un Eiropas Revīzijas palātas darbiniekiem, kā arī citām Eiropas Komisijas pilnvarotām personām ir atbilstīga piekļuve vietām, darbiem un dokumentiem (elektroniskā vai papīra formātā, vai abējādi), kā arī visai informācijai, kas vajadzīga, lai veiktu šādas pārskatīšanas un revīzijas, kā minēts 1. punktā. Šāda piekļuve ietver tiesības saņemt fiziskas vai elektroniskas kopijas un izrakstus no jebkura revidējamo fizisko vai juridisko personu vai revidējamās trešās personas rīcībā esoša dokumenta vai datu nesēja satura.
 3.Apvienotā Karaliste nekavē un nerada šķēršļus 2. punktā minēto pārstāvju un citu personu tiesībām ieceļot Apvienotajā Karalistē un piekļūt revidēto personu telpām, pildot šajā pantā minētos pienākumus.
 4.Neatkarīgi no tā, vai Apvienotās Karalistes dalība programmā vai darbībā tiek apturēta vai izbeigta vai tiek apturēta daļa šīs Daļas un/vai I protokola noteikumu vai visi šie noteikumi, vai tiek izbeigta šā nolīguma darbība, – pārskatīšanas un revīzijas var veikt arī pēc attiecīgās apturēšanas vai izbeigšanas spēkā stāšanās dienas saskaņā ar noteikumiem, kas paredzēti vienas vai vairāku Savienības iestāžu piemērojamajos aktos, un kā paredzēts attiecīgajos finansēšanas nolīgumos un/vai līgumos, kuri attiecas uz jebkādām juridiskām saistībām, ar ko tiek īstenots Savienības budžets, par kuru Savienība vienojusies pirms attiecīgās apturēšanas vai izbeigšanas spēkā stāšanās dienas.
 UNPRO.4.2. pants. Cīņa pret pārkāpumiem un krāpšanu, kā arī citiem noziedzīgiem nodarījumiem, kas skar Savienības finanšu intereses
 1.Eiropas Komisija un Eiropas Birojs krāpšanas apkarošanai (OLAF) ir pilnvaroti veikt administratīvas izmeklēšanas, cita starpā arī pārbaudes un inspekcijas uz vietas, Apvienotās Karalistes teritorijā. Eiropas Komisija un OLAF rīkojas saskaņā ar Savienības tiesību aktiem, kas reglamentē minētās pārbaudes, inspekcijas un izmeklēšanas.
 2.Apvienotās Karalistes kompetentās iestādes saprātīgā laikposmā informē Eiropas Komisiju vai OLAF par jebkuru faktu vai aizdomām, par kurām tās uzzinājušas, saistībā ar pārkāpumu vai krāpšanu, vai arī citu nelikumīgu darbību, kas skar Savienības finanšu intereses.
 3.Pārbaudes un inspekcijas uz vietas var veikt visu tādu fizisku personu vai tiesību subjektu telpās, kas dzīvo vai, attiecīgi, kas veic uzņēmējdarbību Apvienotajā Karalistē un saņem Savienības finansējumu saskaņā ar finansēšanas nolīgumu vai līgumu, kā arī jebkuras tādas trešās personas telpās, kas iesaistīta šāda Savienības finansējuma īstenošanā un kas dzīvo vai veic uzņēmējdarbību Apvienotajā Karalistē. Šādas pārbaudes un inspekcijas uz vietas sagatavo un veic Eiropas Komisija vai OLAF ciešā sadarbībā ar Apvienotās Karalistes kompetento iestādi, kuru izraudzījusi Apvienotā Karaliste. Izraudzīto iestādi saprātīgā laikposmā pirms pārbaudēm un inspekcijām informē par pārbaužu un inspekciju objektu, nolūku un juridisko pamatu, lai tā varētu sniegt palīdzību. Minētajā nolūkā Apvienotās Karalistes kompetento iestāžu ierēdņi var piedalīties pārbaudēs un inspekcijās uz vietas.
 4.Eiropas Komisijas un OLAF pārstāvjiem ir piekļuve visai informācijai un dokumentācijai (elektroniskā vai papīra formātā, vai abējādi), kuri attiecas uz 3. punktā minētajām darbībām, kas nepieciešami, lai pārbaudes un inspekcijas uz vietas veiktu pienācīgi. Jo īpaši Eiropas Komisijas un OLAF darbinieki drīkst kopēt attiecīgos dokumentus.
 5.Eiropas Komisija vai OLAF un Apvienotās Karalistes kompetentās iestādes katrā konkrētā gadījumā atsevišķi lemj par to, vai pārbaudes un inspekcijas uz vietas veikt kopīgi, arī gadījumos, kad abas puses ir kompetentas veikt izmeklēšanas.
 6.Ja persona, tiesību subjekts vai cita trešā puse, kuram piemēro pārbaudi vai inspekciju uz vietas, nepiekrīt pārbaudei vai inspekcijai uz vietas, Apvienotās Karalistes iestādes, rīkojoties saskaņā ar valsts tiesību aktiem, palīdz Eiropas Komisijai vai OLAF, lai tie varētu izpildīt savus pienākumus – veikt pārbaudi vai inspekciju uz vietas. Šajā palīdzībā cita starpā ietilpst piemērotu aizsardzības pasākumu veikšana saskaņā ar valsts tiesību aktiem, tostarp pasākumi pierādījumu aizsargāšanai.
 7.Eiropas Komisija vai OLAF informē Apvienotās Karalistes kompetentās iestādes par šādu pārbaužu un inspekciju rezultātu. Jo īpaši Eiropas Komisija vai OLAF iespējami drīz ziņo Apvienotās Karalistes kompetentajai iestādei par jebkuru faktu vai aizdomām saistībā ar pārkāpumu, par ko tie uzzinājuši, veicot pārbaudi vai inspekciju uz vietas.
 8.Neskarot Apvienotās Karalistes tiesību piemērošanu, Eiropas Komisija var noteikt administratīvus pasākumus un sankcijas fiziskām vai juridiskām personām, kuras piedalās programmas vai darbības īstenošanā saskaņā ar Savienības tiesību aktiem.
 9.Šā panta pienācīgas īstenošanas nolūkos Eiropas Komisija vai OLAF un Apvienotās Karalistes kompetentās iestādes regulāri apmainās ar informāciju un – ja kāda no šā nolīguma pusēm to pieprasa – savā starpā apspriežas, ja vien to neaizliedz Savienības tiesību akti vai Apvienotās Karalistes normatīvie akti.
 10.Efektīvas sadarbības un informācijas apmaiņas atvieglināšanai ar OLAF Apvienotā Karaliste izraugās kontaktpunktu.
 11.Informācijas apmaiņa starp Eiropas Komisiju vai OLAF un Apvienotās Karalistes kompetentajām iestādēm notiek atbilstoši piemērojamām konfidencialitātes prasībām. Informācijas apmaiņā iekļautos persondatus aizsargā saskaņā ar piemērojamajiem noteikumiem.
 12.Neskarot LAW.MUTAS.114. panta [Kompetentās iestādes definīcija] piemērojamību, ja kāds Apvienotās Karalistes valstspiederīgais vai fiziska persona, kas dzīvo Apvienotajā Karalistē, vai tiesību subjekti, kas veic uzņēmējdarbību Apvienotajā Karalistē, saņem Savienības finansējumu saskaņā ar Savienības programmām un darbībām, kas uzskaitītas I protokolā, tieši vai netieši, tostarp saistībā ar jebkuru trešo personu, kas iesaistīta šāda Savienības finansējuma īstenošanā, Apvienotās Karalistes iestādes sadarbojas ar Savienības iestādēm vai Savienības dalībvalstu iestādēm, kas ir atbildīgas par tādu noziedzīgu nodarījumu, kuri skar Savienības finanšu intereses, izdarītāju un līdzdalībnieku izmeklēšanu, kriminālvajāšanu un saukšanu pie atbildības, lai ļautu tām pildīt savus pienākumus.
 UNPRO.4.3. pants. Grozījumi UNPRO.0.1., UNPRO.4.X-1., UNPRO.4.1. pantā [Pārskatīšanas un revīzijas] un UNPRO.4.2. pantā [Cīņa pret pārkāpumiem, krāpšanu un citiem noziedzīgiem nodarījumiem, kas skar Savienības finanšu intereses]
 Specializētā komiteja par dalību Savienības programmās var grozīt UNPRO.4.1. pantu [Pārskatīšanas un revīzijas] un UNPRO.4.2. pantu [Cīņa pret pārkāpumiem, krāpšanu un citiem noziedzīgiem nodarījumiem, kas skar Eiropas Savienības finanšu intereses], jo īpaši, lai ņemtu vērā izmaiņas vienas vai vairāku Eiropas Savienības iestāžu aktos.
 Specializētā komiteja par dalību Savienības programmās var grozīt UNPRO.0.1. pantu [Darbības joma] un UNPRO.4.X-1. pantu [Darbības joma], lai šo nodaļu attiecinātu arī uz citām Savienības programmām, darbībām un pakalpojumiem.
 UNPRO.4.4. pants. Atgūšana un izpilde
 1.Apvienotajā Karalistē ir izpildāmi lēmumi, kurus pieņēmusi Eiropas Komisija un ar kuriem fiziskām vai juridiskām personām, kas nav valstis, tiek uzliktas finansiālas saistības sakarā ar jebkādiem prasījumiem, kuri izriet no Savienības programmām, darbībām, rīcības vai projektiem. Lēmumam pievieno rīkojumu par tā izpildi, neparedzot citas formalitātes kā vien lēmuma autentiskuma pārbaudi, ko veic valsts iestāde, kuru šajā nolūkā izraudzījusi Apvienotā Karaliste. Apvienotā Karaliste savu izraudzīto valsts iestādi dara zināmu Komisijai un Eiropas Savienības Tiesai. Saskaņā ar UNPRO 5.1. pantu [Saziņa un informācijas apmaiņa] Eiropas Komisijai ir tiesības par šādiem izpildāmiem lēmumiem fiziskām personām vai tiesību subjektiem, kas Apvienotajā Karalistē dzīvo vai, attiecīgi, veic uzņēmējdarbību, paziņot tieši. Minēto lēmumu izpilde notiek saskaņā ar Apvienotās Karalistes tiesību aktiem.
 2.Tāpat kā Eiropas Komisijas lēmumi, kas minēti šā panta 1. punktā, Apvienotajā Karalistē ir piemērojami arī Eiropas Savienības Tiesas spriedumi un rīkojumi, kas izdoti, piemērojot šķīrējklauzulu, kas iekļauta līgumā vai nolīgumā saistībā ar Savienības programmām, darbībām vai to daļām saskaņā ar I protokolu.
 3.Eiropas Savienības Tiesas jurisdikcijā ir veikt 1. punktā minēto Komisijas lēmumu likumības pārbaudi un apturēt šo lēmumu izpildi. Savukārt sūdzības par nepareizu izpildi ir Apvienotās Karalistes tiesu jurisdikcijā.
 2. iedaļa. Citi noteikumi par Savienības programmu īstenošanu
 UNPRO.5.1. pants. Saziņa un informācijas apmaiņa
 Savienības iestādēm un struktūrām, kas iesaistītas Savienības programmu vai darbību īstenošanā vai šādu programmu vai darbību kontrolē, ir tiesības tieši sazināties, tostarp, izmantojot elektroniskas informācijas apmaiņas sistēmas, ar jebkuru fizisku personu vai tiesību subjektu, kas dzīvo Apvienotajā Karalistē vai veic uzņēmējdarbību Apvienotajā Karalistē un saņem Savienības finansējumu, kā arī ar jebkuru trešo personu, kas iesaistīta Savienības finansējuma īstenošanā un kas dzīvo vai veic uzņēmējdarbību Apvienotajā Karalistē. Šādas fiziskas personas vai tiesību subjekti un trešās puses var tiešā veidā iesniegt Savienības iestādēm un struktūrām visu attiecīgo informāciju un dokumentāciju, kas tām jāiesniedz, pamatojoties uz Savienības tiesību aktiem, ko piemēro Savienības programmai vai darbībai, un pamatojoties uz līgumiem vai finansēšanas nolīgumiem, kas noslēgti minētās programmas vai darbības īstenošanas nolūkā.
 UNPRO.5.2. pants. Sadarbība statistikas jomā
 EUROSTAT un Apvienotās Karalistes Statistikas iestāde var vienoties par kārtību, kas ļauj sadarboties attiecīgos statistikas jautājumos un paredz, ka EUROSTAT ar Apvienotās Karalistes Statistikas iestādes piekrišanu nodrošina statistikas datus par Apvienoto Karalisti šīs Daļas vajadzībām, t. sk. jo īpaši datus par Apvienotās Karalistes IKP.
 3. nodaļa. Apvienotās Karalistes piekļuve pakalpojumiem Savienības programmu ietvaros
 UNPRO.6. pants. Noteikumi par piekļuvi pakalpojumiem
 1.Ja Apvienotā Karaliste nepiedalās Savienības programmā vai darbībā saskaņā ar pirmajā nodaļā [Apvienotās Karalistes dalība Savienības programmās] izklāstītajiem noteikumiem, tai tik un tā var būt piekļuve pakalpojumiem, kas tiek sniegti Savienības programmu un darbību ietvaros, ievērojot šajā nolīgumā izklāstītos noteikumus, pamataktus un visus citus noteikumus, kas saistās ar Savienības programmu un darbību īstenošanu.
 2.II protokolā [Apvienotās Karalistes piekļuve pakalpojumiem, kas izveidoti saskaņā ar konkrētām programmām un darbībām] attiecīgā gadījumā:
 (a)nosaka tos pakalpojumus saskaņā ar Savienības programmām un darbībām, kuriem Apvienotā Karaliste un Apvienotās Karalistes subjekti var piekļūt;
 (b)paredz konkrētus noteikumus par Apvienotās Karalistes un Apvienotās Karalistes subjektu piekļuvi. Šie noteikumi atbilst šajā nolīgumā un pamataktos paredzētajiem noteikumiem;
 (c)attiecīgā gadījumā – paredz Apvienotās Karalistes finansiālo ieguldījumu vai ieguldījumu natūrā pakalpojumā, ko sniedz saskaņā ar Savienības programmām un darbībām.
 3.II protokolu pieņem un var grozīt Specializētā komiteja par dalību Savienības programmās.
 4.Apvienotajai Karalistei un publiskiem un privātiem kosmosa kuģu īpašniekiem un operatoriem, kas darbojas Apvienotajā Karalistē vai no tās, ir piekļuve Lēmuma Nr. 541/2014 5. panta 1. punktā minētajiem pakalpojumiem saskaņā ar šā lēmuma 5. panta 2. punktu līdz brīdim, kad noteikumi par līdzīgu piekļuvi ir iekļauti II protokolā, vai līdz 2021. gada 31. decembrim.
 4. nodaļa. [Pārskatīšanas]
 UNPRO.7. pants. [Pārskatīšanas klauzula]
 Četrus gadus pēc tam, kad I un II protokols kļūst piemērojams, Specializētā komiteja par dalību Savienības programmās pārskata tā īstenošanu, pamatojoties uz datiem par Apvienotās Karalistes subjektu dalību netiešās un tiešās darbībās saskaņā ar programmu, programmas daļām vai darbībām un pakalpojumiem saskaņā ar I un II protokolu.
 Ja to pieprasa kāda no pusēm, Specializētā komiteja par dalību Savienības programmās apspriež izmaiņas vai ierosinātās izmaiņas, kas skar nosacījumus Apvienotās Karalistes dalībai jebkurā no programmām vai programmu daļām, darbībās un pakalpojumos, kas uzskaitīti I un II protokolā, un – vajadzības gadījumā – var ierosināt attiecīgus pasākumus šā nolīguma darbības jomā.
 5. nodaļa. Dalības maksa no 2021. līdz 2026. gadam
 UNPRO.8. pants. Dalības maksa no 2021. līdz 2026. gadam
 UNPRO.2.1. panta [Finanšu nosacījumi] 4. punktā minētā dalības maksa 2021.–2026. gadā ir šāda.
 2021. gadā: 0,5 %
 2022. gadā: 1 %
 2023. gadā: 1,5 %
 2024. gadā: 2 %
 2025. gadā: 2,5 %
 2026. gadā: 3 %.
 SESTĀ DAĻA. STRĪDU IZŠĶIRŠANA UN HORIZONTĀLIE NOTEIKUMI
 I sadaļa. Strīdu izšķiršana
 1. nodaļa. Vispārīgi noteikumi
 INST.9. pants. Mērķis
 Šīs sadaļas mērķis ir noteikt efektīvu un lietderīgu mehānismu, lai novērstu un atrisinātu strīdus starp Pusēm par to, kā interpretēt un piemērot šo nolīgumu un jebkuru papildinošu nolīgumu, ar nolūku rast, ja tas ir iespējams, savstarpēji saskaņotu risinājumu.
 INST.10. pants. Darbības joma
 1.
 Šo sadaļu, ievērojot 2., 3., 4. un 5. punktu, piemēro attiecībā uz strīdiem starp Pusēm par šā nolīguma vai jebkura papildinoša nolīguma noteikumu interpretāciju un piemērošanu (“aptvertie noteikumi”).
 2.
 Aptvertie noteikumi ietver visus šā nolīguma un jebkura papildinošā nolīguma noteikumus, izņemot:
 (a)otrās daļas pirmā temata I sadaļas GOODS.17. panta [Tirdzniecības aizsardzības instrumenti] 1.–6. punktu un GOODS.21. pantu [Kultūras īpašums],
 (b)TBT-X pielikums [Zāles],
 (c)otrās daļas pirmā temata VII sadaļu [Mazie un vidējie uzņēmumi],
 (d)otrās daļas pirmā temata X sadaļu [Laba regulatīvā prakse un regulatīvā sadarbība],
 (e)1. nodaļas [Vispārīgi noteikumi] LPFS.1.1. panta [Principi un mērķi] 1., 2. un 4. punktu un LPFS.1.2. panta [Tiesības reglamentēt, piesardzības pieeja, un zinātniskā un tehniskā informācija] 1. un 3. punktu, 2. nodaļu [Konkurences politika], 3. nodaļas [Subsīdiju kontrole] LPFS.3.9. pantu [Neatkarīga iestāde vai struktūra un sadarbība] un LPFS.3.10. pantu [Tiesas], un otrās daļas pirmā temata XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 5. nodaļu [Nodokļi] un otrās daļas pirmā temata XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 9. nodaļas [Horizontālie un institucionālie noteikumi] LPFS.9.4. panta [Līdzsvara atjaunošana] 4.–9. punktu,
 (f)trešo daļu [Tiesībaizsardzības iestāžu un tiesu iestāžu sadarbība krimināllietās] , ietverot gadījumus, kad to piemēro situācijās, ko reglamentē citi šā nolīguma noteikumi,
 (g)ceturto daļu [Tematiskā sadarbība],
 (h)sestās daļas [Strīdu izšķiršana un horizontālie noteikumi] II sadaļu [Sadarbības pamats],
 (i)septītās daļas FINPROV.10.A pantu [Pagaidu noteikumi personas datu nosūtīšanai uz Apvienoto Karalisti] un
 (j)Nolīgumu par drošības procedūrām klasificētas informācijas apmaiņai un aizsardzībai;
 3.
 Puse var vērsties Partnerības padomē, lai izšķirtu strīdu attiecībā uz saistībām, ko rada 2. punktā minētie noteikumi.
 4.
 Šā panta 2. punktā minētajiem noteikumiem piemēro INST.11 pantu [Ekskluzivitāte].
 5.
 Neatkarīgi no 1. un 2. punkta šo sadaļu nepiemēro strīdiem par Protokola par sociālā nodrošinājuma koordināciju vai tā pielikumu noteikumu interpretāciju un piemērošanu atsevišķos gadījumos.
 INST.11. pants. Ekskluzivitāte
 Puses apņemas neiesniegt strīdu starp tām par šā nolīguma vai jebkura papildinoša nolīguma noteikumu interpretāciju vai piemērošanu nevienam citam tādam strīdu izšķiršanas mehānismam, kurš nav paredzēts šajā nolīgumā.
 INST.12. pants. Foruma izvēle gadījumā, ja pastāv būtībā līdzvērtīgi pienākumi saskaņā ar citu starptautisku nolīgumu
 1.
 Ja strīds rodas attiecībā uz kādu pasākumu, ar ko, iespējams, tiek pārkāptas šajā nolīgumā vai jebkurā papildinošajā nolīgumā noteiktās saistības un praktiski līdzvērtīgas saistības saskaņā ar citu starptautisku nolīgumu, kurā abas Puses ir dalībnieces, tostarp PTO līgumu, tad forumu strīda izšķiršanai izvēlas tā Puse, kura vēlas izmantot tiesisko aizsardzību.
 2.
 Kad Puse ir izvēlējusies forumu un tajā sākusi strīdu izšķiršanas procedūras saskaņā ar šo sadaļu vai saskaņā ar citu starptautisku nolīgumu, šī Puse nesāk šādas procedūras saskaņā ar otru nolīgumu attiecībā uz konkrēto pasākumu, kas minēts 1. punktā, ja vien pirmajā izvēlētajā forumā nav iespējams taisīt spriedumus procesuālu vai ar jurisdikciju saistītu iemeslu dēļ.
 3.
 Šajā pantā:
 (a)strīdu izšķiršanas procedūras saskaņā ar šo sadaļu uzskata par uzsāktām, kad kāda Puse pieprasa izveidot šķīrējtiesu saskaņā ar INST.14. pantu [Šķīrējtiesas procedūras];
 (b)strīdu izšķiršanas procedūras saskaņā ar PTO līgumu uzskata par uzsāktām, kad kāda Puse pieprasa izveidot ekspertu grupu saskaņā ar PTO Vienošanās par noteikumiem un procedūrām, kas reglamentē strīdu izšķiršanu, 6. pantu; un
 (c)strīdu izšķiršanas procedūras saskaņā ar jebkuru citu nolīgumu uzskata par uzsāktām, tās ir uzsāktas saskaņā ar minētā nolīguma attiecīgajiem noteikumiem.
 4.
 Neskarot 2. punktu, nekas šajā nolīgumā vai jebkurā papildinošā nolīgumā neliedz Pusei apturēt saistību izpildi, ja to atļāvusi PTO strīdu izšķiršanas struktūra vai ja tas atļauts saskaņā ar cita starptautiska nolīguma, kurā Puses ir dalībnieces, strīdu izšķiršanas procedūrām. PTO nolīgumu vai jebkādu citu starptautisko nolīgumu starp Pusēm neizmanto par pamatojumu, lai liegtu Pusei apturēt saistību izpildi saskaņā ar šo sadaļu.
 2. nodaļa. Procedūra
 INST.13. pants. Apspriešanās
 1.
 Ja Puse (“prasītāja Puse”) uzskata, ka otra Puse (“atbildētāja Puse”) nav izpildījusi kādu pienākumu saskaņā ar šo nolīgumu vai saskaņā ar jebkuru papildinošo nolīgumu, Puses cenšas atrisināt šo jautājumu, sākot apspriešanos labā ticībā, lai panāktu savstarpēji saskaņotu risinājumu.
 2.
 Prasītāja Puse var pieprasīt apspriešanos, iesniedzot rakstisku pieprasījumu atbildētājai Pusei. Prasītāja Puse savā rakstiskajā pieprasījumā norāda pieprasījuma iemeslus, tostarp attiecīgos pasākumus un pieprasījuma juridisko pamatu, un aptvertos noteikumus, kurus tā uzskata par piemērojamiem.
 3.
 Atbildētāja Puse atbild uz pieprasījumu nekavējoties, un jebkurā gadījumā ne vēlāk kā 10 dienas pēc tā saņemšanas dienas. Apspriešanos rīko 30 dienās no pieprasījuma iesniegšanas dienas personīgi vai izmantojot jebkādus citus saziņas līdzekļus, par kuriem Puses ir vienojušās. Ja apspriešanās notiek personīgi, tā notiek atbildētājas Puses teritorijā, ja vien Puses nevienojas citādi.
 4.
 Apspriešanos uzskata par pabeigtu 30 dienās no pieprasījuma saņemšanas dienas, ja vien abas Puses nevienojas to turpināt.
 5.
 Apspriešanās steidzamos jautājumos, tostarp tādos, kas attiecas uz ātrbojīgām precēm vai sezonas precēm vai pakalpojumiem, notiek 20 dienu laikā no pieprasījuma iesniegšanas dienas. Apspriešanos uzskata par pabeigtu minētajās 20 dienās, ja vien abas Puses nevienojas to turpināt.
 6.
 Katra Puse sniedz pietiekamu faktisko informāciju, lai varētu pilnībā pārbaudīt aplūkojamo pasākumu, tostarp pārbaudīt to, kā šis pasākums varētu ietekmēt šā nolīguma vai jebkura papildinošā nolīguma piemērošanu. Katra Puse cenšas nodrošināt to savu kompetento iestāžu, kurām ir zinātība apspriežamajā jautājumā, personāla dalību apspriedēs.
 7.
 Attiecībā uz visiem strīdiem, kas skar jomu, kura nav otrās daļas pirmā temata vai sestā tematā I līdz VII sadaļa, VIII sadaļas ceturtā nodaļa [Enerģētika un izejvielas], IX līdz XII sadaļa, pēc prasītājas Puses pieprasījuma šā panta 3. punktā minētās apspriedes rīko specializētajā komitejā vai Partnerības padomē. Specializētā komiteja jebkurā laikā var lemt nodot jautājumu Partnerības padomei. Partnerības padome var pati pārņemt šā jautājuma izskatīšanu. Specializētā komiteja vai attiecīgā gadījumā Partnerības padome var izšķirt strīdu, pieņemot attiecīgu lēmumu. Piemēro šā panta 3. punktā minētos laikposmus. Sanāksmju norises vietu reglamentē specializētās komitejas vai attiecīgā gadījumā Partnerības padomes reglaments.
 8.
 Apspriešanās un jo īpaši visa par konfidenciālu noteiktā informācija un Pušu tās gaitā ieņemtā nostāja ir konfidenciāla un neskar nevienas Puses tiesības jebkuros turpmākajos procesos.
 INST.14. pants. Šķīrējtiesas procedūra
 1.
 Prasītāja Puse var pieprasīt izveidot šķīrējtiesu, ja:
 (a)atbildētāja Puse uz lūgumu par apspriešanos nesniedz atbildi 10 dienu laikā no tā saņemšanas dienas;
 (b)apspriešanās nenotiek INST.13 panta 3., 4. vai 5. punktā [Apspriešanās] minētajos laikposmos;
 (c)Puses vienojas neapspriesties vai
 (d)apspriešanās ir pabeigta, nepanākot savstarpēji saskaņotu risinājumu.
 2.
 Pieprasījumu izveidot šķīrējtiesu iesniedz, iesniedzot rakstisku pieprasījumu atbildētājai Pusei. Prasītāja Puse savā pieprasījumā skaidri norāda aplūkojamo pasākumu un tādā veidā, kas pietiekami skaidri atspoguļo sūdzības juridisko pamatu, paskaidro, kādā veidā minētais pasākums pārkāpj aptvertos noteikumus.
 INST.15. pants. Šķīrējtiesas izveide
 1.
 Šķīrējtiesā ir trīs šķīrējtiesneši.
 2.
 Ne vēlāk kā 10 dienas pēc tam, kad iesniegts pieprasījums izveidot šķīrējtiesu, Puses apspriežas, lai vienotos par šķīrējtiesas sastāvu.
 3.
 Ja Puses par šķīrējtiesas sastāvu nevienojas šā panta 2. punktā noteiktajā laikposmā, tad katra Puse ne vēlāk kā piecas dienas pēc 2. punktā noteiktā laikposma beigām ieceļ šķīrējtiesnesi, izraugoties no minētās Puses kandidātu apakšsaraksta, kas sagatavots saskaņā ar INST.27. pantu [Šķīrējtiesnešu saraksti]. Ja Puse minētajā laikposmā neieceļ šķīrējtiesnesi no sava apakšsaraksta, tad Partnerības padomes līdzpriekšsēdētājs no prasītājas Puses ne vēlāk kā piecas dienas pēc minētā laikposma beigām lozējot izraugās šķīrējtiesnesi no tās Puses, kura nav iecēlusi šķīrējtiesnesi, kandidātu apakšsaraksta. Partnerības padomes līdzpriekšsēdētājs no prasītājas Puses var šādu šķīrējtiesneša izraudzīšanos lozējot deleģēt.
 4.
 Ja Puses nevienojas par šķīrējtiesas priekšsēdētāju šā panta 2. punktā noteiktajā laikposmā, tad Partnerības padomes līdzpriekšsēdētājs no prasītājas Puses ne vēlāk kā piecas dienas pēc minētā laikposma beigām lozējot izraugās šķīrējtiesas priekšsēdētāju no priekšsēdētāju apakšsaraksta, kas izveidots saskaņā ar INST.27. pantu [Šķīrējtiesnešu saraksti]. Partnerības padomes līdzpriekšsēdētājs no prasītājas Puses var šādu priekšsēdētāja izraudzīšanos lozējot deleģēt.
 5.
 Ja kāds no sarakstiem, kas paredzēti INST.27. pantā [Šķīrējtiesnešu saraksti], nav izveidots vai brīdī, kad tiek iesniegts pieprasījums saskaņā ar šā panta 3. vai 4. punktu, tajā nav pietiekami daudz uzvārdu, tad šķīrējtiesnešus izvēlas lozējot no to personu loka, kuras oficiāli ierosinājusi viena Puse vai abas Puses saskaņā ar INST-X. pielikumu [Reglaments].
 6.
 Šķīrējtiesas izveidošanas diena ir diena, kurā pēdējais no trim šķīrējtiesnešiem ir paziņojis Pusēm, ka piekrīt iecelšanai amatā saskaņā ar INST-X. pielikumu [Reglaments].
 INST.16. pants. Prasības šķīrējtiesnešiem
 1.Visi šķīrējtiesneši:
 (a)ir pierādījuši speciālās zināšanas tiesībās un starptautiskajā tirdzniecībā, tostarp konkrētos jautājumos, uz kuriem attiecas otrās daļas pirmā temata [Tirdzniecība] I līdz VII sadaļa, VIII sadaļas ceturtā nodaļa [Enerģētika un izejvielas], IX līdz XII sadaļa] vai otrās daļas sestais temats [Citi noteikumi], vai tiesībās un visos citos jautājumos, uz ko attiecas šis nolīgums vai jebkurš papildinošais nolīgums, un priekšsēdētājam ir arī pieredze strīdu izšķiršanas procedūrās;
 (b)nav saistīti ar kādu no Pusēm, un nesaņem norādes no tām;
 (c)rīkojas patstāvīgi un nesaņem norādījumus no kādas organizācijas vai valdības jautājumos, kas attiecas uz strīdiem un
 (d)atbilst INST-X. pielikumam [Rīcības kodekss].]
 2.
 Visi šķīrējtiesneši ir personas, kuru neatkarība nav apšaubāma, kurām ir vajadzīgā kvalifikācija, lai tās varētu ieņemt augstus amatus tiesu iestādēs attiecīgajās valstīs vai kuras ir juristi ar atzītu kompetenci.
 3.
 Ņemot vērā konkrētā strīda priekšmetu, Puses var vienoties atkāpties no 1. punkta a) apakšpunktā minētajām prasībām.
 INST.17. pants. Šķīrējtiesas funkcijas
 Šķīrējtiesa:
 (a)objektīvi izvērtē tai izskatīšanai iesniegto jautājumu, tostarp objektīvi izvērtē lietas apstākļus un aplūkojamo pasākumu piemērojamību un atbilstību aptvertajiem noteikumiem;
 (b)savos lēmumos un nolēmumos izklāsta faktu un tiesību konstatējumus un visu tās izdarīto konstatējumu loģisko pamatojumu un
 (c)tai vajadzētu regulāri apspriesties ar Pusēm un sniegt pietiekamas iespējas, lai panāktu savstarpēji saskaņotu risinājumu.
 INST.18. pants. Darba uzdevums
 1.
 Ja vien Puses ne vēlāk kā piecas dienas pēc šķīrējtiesas izveidošanas nevienojas citādi, šķīrējtiesas darba uzdevums ir:
 “ņemot vērā attiecīgos šā nolīguma vai papildinošā nolīguma aptvertos noteikumus, izskatīt šķīrējtiesas izveidošanas pieprasījumā minēto jautājumu, lemt par aplūkojamā pasākuma atbilstību INST.10. pantā [Darbības joma] minētajiem noteikumiem un pieņemt nolēmumu saskaņā ar INST.20. pantu [Šķīrējtiesas nolēmums]”.
 2.
 Ja Puses vienojas par citu darba uzdevumu, kas nav minēts 1. punktā, tās 1. punktā minētajā laikposmā paziņo šķīrējtiesai saskaņoto darba uzdevumu.
 INST.19. pants. Steidzama tiesvedība
 1.
 Ja kāda Puse to pieprasa, šķīrējtiesa ne vēlāk kā 10 dienu laikā pēc tās izveidošanas pieņem lēmumu par to, vai lieta skar steidzamus jautājumus.
 2.
 Steidzamos gadījumos INST.20 pantā [Šķīrējtiesas nolēmums] noteiktie piemērojamie laikposmi ir puse no tur noteiktā laika.
 INST.20. pants. Šķīrējtiesas nolēmums
 1.
 Šķīrējtiesa starpposma ziņojumu Pusēm iesniedz 100 dienās pēc šķīrējtiesas izveides. Ja šķīrējtiesa uzskata, ka šo termiņu nevar ievērot, tad tās priekšsēdētājs par to rakstveidā paziņo Pusēm, norādot kavēšanās iemeslus un dienu, kad šķīrējtiesa plāno sniegt starpposma ziņojumu. Šķīrējtiesa starpposma ziņojumu nekādā gadījumā nesniedz vēlāk kā 130 dienas pēc šķīrējtiesas izveides.
 2.
 Katra Puse 14 dienās pēc starpposma ziņojuma saņemšanas var iesniegt šķīrējtiesai rakstisku pieprasījumu pārskatīt konkrētus starpposma ziņojuma aspektus. Puse var sniegt piezīmes par otras Puses pieprasījumu sešās dienās pēc pieprasījuma iesniegšanas.
 3.
 Ja 2. punktā minētajā laikposmā nav iesniegts rakstisks pieprasījums pārskatīt konkrētus starpposma ziņojuma aspektus, tad starpposma ziņojums kļūst par šķīrējtiesas nolēmumu.
 4.
 Šķīrējtiesa savu nolēmumu Pusēm iesniedz 130 dienās no šķīrējtiesas izveides. Ja šķīrējtiesa uzskata, ka šo termiņu nav iespējams ievērot, šķīrējtiesas priekšsēdētājs par to rakstveidā paziņo Pusēm, norādot kavēšanās iemeslus un dienu, kad šķīrējtiesa plāno sniegt nolēmumu. Šķīrējtiesa savu nolēmumu nekādā gadījumā nesniedz vēlāk kā 160 dienas pēc šķīrējtiesas izveides.
 5.
 Nolēmums ietver jebkura Pušu rakstiska pieprasījuma par starpposma ziņojumu apspriešanu un skaidri iztirzā Pušu piezīmes.
 6. Lielākai noteiktībai – INST.17. pantā [Šķīrējtiesas funkcijas], INST.18. pantā [Darba uzdevums], INST.28 pantā [Šķīrējtiesnešu aizstāšana] un INST.29. panta [Šķīrējtiesas nolēmumi un lēmumi] 1., 3., 4. un 6. punktā minētais ‘nolēmums’ vai ‘nolēmumi’ nozīmē arī šķīrējtiesas starpposma ziņojumu.
 3. nodaļa. Atbilstība
 INST.21. pants. Atbilstības nodrošināšanas pasākumi
 1.
 Ja savā nolēmumā, kas minēts INST.20. panta [Šķīrējtiesas nolēmums] 1. punktā, šķīrējtiesa konstatē, ka atbildētāja Puse nav izpildījusi kādu pienākumu saskaņā ar šo nolīgumu vai saskaņā ar jebkuru papildinošo nolīgumu, tad minētā Puse veic vajadzīgos pasākumus, lai nekavējoties nodrošinātu atbilstību šķīrējtiesas nolēmumu nolūkā panākt atbilstību aptvertajiem noteikumiem.
 2.
 Atbildētāja Puse ne vēlāk kā 30 dienas pēc nolēmuma pasludināšanas paziņo prasītājai Pusei par pasākumiem, ko tā ir veikusi vai plāno veikt, lai nodrošinātu atbilstību.
 INST.22. pants. Samērīgs laikposms
 1.
 Ja tūlītēja izpilde nav iespējama, atbildētāja Puse ne vēlāk kā 30 dienas pēc INST.20. panta [Šķīrējtiesas nolēmums] 1. punktā minētā nolēmuma pasludināšanas paziņo prasītājai Pusei samērīgā laikposma ilgumu, kas tai būs vajadzīgs, lai nodrošinātu atbilstību ar nolēmumu, kas minēts INST.20. panta [Šķīrējtiesas nolēmums] 1. punktā. Puses cenšas vienoties par samērīgā laikposma ilgumu, lai panāktu atbilstību.
 2.
 Ja Puses nav vienojušās par samērīgā laikposma ilgumu, prasītāja Puse ne agrāk kā 20 dienas pēc 1. punktā minētā paziņojuma sniegšanas var rakstiski pieprasīt sākotnējai šķīrējtiesai noteikt samērīgā laikposma ilgumu. Šķīrējtiesa paziņo savu lēmumu Pusēm 20 dienās no pieprasījuma iesniegšanas dienas.
 3.
 Atbildētāja Puse vismaz vienu mēnesi pirms samērīgā laikposma beigām iesniedz prasītājai Pusei rakstisku paziņojumu par to, kā virzās INST.20. panta [Šķīrējtiesas nolēmums] 1. punktā minētā nolēmuma izpilde.
 4.
 Puses var vienoties par samērīgā laikposma pagarināšanu.
 INST.23. pants. Atbilstības pārskatīšana
 1.
 Atbildētāja Puse ne vēlāk kā samērīgā laikposma beigās paziņo prasītājai Pusei par visiem pasākumiem, ko tā veikusi, lai izpildītu INST.20 panta [Šķīrējtiesas nolēmums] 1. punktā minēto nolēmumu.
 2.
 Ja Pusēm ir atšķirīgi viedokļi par jebkāda pasākuma, kas veikts, lai izpildītu nolēmumu, pastāvēšanu vai atbilstību aptvertajiem noteikumiem, tad prasītāja Puse var iesniegt rakstveida pieprasījumu sākotnējai šķīrējtiesai izlemt šo jautājumu. Pieprasījumā norāda visus aplūkojamos pasākumus un tādā veidā, kas pietiekami atspoguļo sūdzības juridisko pamatu, paskaidro, kādā veidā minētais pasākums pārkāpj aptvertos noteikumus. Šķīrējtiesa paziņo savu lēmumu Pusēm 45 dienās no pieprasījuma iesniegšanas dienas.
 INST.24. pants. Pagaidu tiesiskās aizsardzības līdzekļi
 1.
 Atbildētāja Puse pēc prasītājas Puses pieprasījuma un pēc apspriešanās ar to iesniedz pagaidu kompensācijas piedāvājumu, ja:
 a)
 atbildētāja Puse sniedz paziņojumu prasītājai Pusei, ka nav iespējams izpildīt nolēmumu, kas minēts INST.20. panta [Šķīrējtiesas nolēmums] 1. punktā , vai
 b)
 atbildētāja Puse INST.21. pantā [Atbilstības nodrošināšanas pasākumi] minētajā termiņā vai pirms samērīgā laikposma beigām neiesniedz paziņojumu par pasākumu, kas veikts, lai nodrošinātu atbilstību, vai
 c)
 šķīrējtiesa konstatē, ka nav veikti pasākumi nolēmuma izpildei vai ka pasākumi, kas veikti izpildei, nav saderīgi ar aptvertajiem noteikumiem.
 2.
 Pie jebkura no 1. punkta a), b) un c) apakšpunktā minētajiem nosacījumiem prasītāja Puse var sniegt rakstisku paziņojumu atbildētājai Pusei, ka tā plāno apturēt saistību izpildi, ko paredz aptvertie noteikumi, ja:
 a)
 prasītāja Puse nolemj neiesniegt pieprasījumu saskaņā ar 1. punktu vai
 b)
 Puses nevienojas par pagaidu kompensāciju 20 dienās pēc samērīgā laikposma beigām vai pēc šķīrējtiesas lēmuma pasludināšanas saskaņā ar INST.23. pantu [Atbilstības pārskatīšana], ja ir iesniegts pieprasījums saskaņā ar 1. punktu.
 Paziņojumā norāda paredzamās saistību izpildes apturēšanas līmeni.
 3. Uz saistību izpildes apturēšanu attiecas šādi nosacījumi:
 a) saskaņā ar šo pantu nevar apturēt saistības, kas izriet no otrās daļas ceturtā temata [Sociālā nodrošinājuma koordinēšana un vīzas īstermiņa ceļojumiem], Protokola par sociālā nodrošinājuma koordinēšanu vai tā pielikumiem vai piektās daļas [Savienības programmas];
 b) atkāpjoties no a) punkta, pienākumus saskaņā ar piekto daļu [Savienības programmas] var apturēt tikai tad, ja INST.20. panta [Šķīrējtiesas nolēmums] 1. punktā minētais nolēmums attiecas uz piektās daļas [Savienības programmas] interpretāciju un īstenošanu;
 c) saistības ārpus piektās daļas [Savienības programmas] nevar apturēt, ja INST.20. panta [Šķīrējtiesas nolēmums] 1. punktā minētais nolēmums attiecas uz piektās daļas [Savienības programmu] interpretāciju un īstenošanu; un
 d) otrās daļas pirmā temata II sadaļas [Pakalpojumi un investīcijas] saistības attiecībā uz finanšu pakalpojumiem nevar apturēt saskaņā ar šo pantu, ja vien INST.20. panta [Šķīrējtiesas nolēmums] 1. punktā minētais nolēmums neattiecas uz otrās daļas pirmā temata II sadaļas [Pakalpojumi un investīcijas] saistību interpretāciju un piemērošanu attiecībā uz finanšu pakalpojumiem.
 4.
 Ja Puse turpina neievērot nolēmumu, ko pieņēmusi šķīrējtiesa, kas izveidota saskaņā ar iepriekš starp Pusēm noslēgtu nolīgumu, otra Puse var apturēt to saistību izpildi, uz kurām attiecas INST.10. pantā [Darbības joma] minētie noteikumi. Izņemot 3. punkta a) apakšpunkta noteikumu, visus noteikumus par pagaidu tiesiskās aizsardzības līdzekļiem neievērošanas gadījumā un par šādu pasākumu pārskatīšanu reglamentē iepriekšējais nolīgums.
 5.
 Saistību izpildes apturēšana nepārsniedz tādu apmēru, kas līdzvērtīgs pārkāpuma izraisītajam zudumam vai samazinājumam.
 6.
 Ja šķīrējtiesa ir konstatējusi otrās daļas pirmā temata [Tirdzniecības] vai trešā temata [Autotransports] pārkāpumu, apturēšanu var piemērot citā sadaļā tajā pašā tematā, kurā šķīrējtiesa ir konstatējusi pārkāpumu, jo īpaši, ja prasītāja puse uzskata, ka šāda apturēšana efektīvi veicina atbilstību.
 7.
 Ja šķīrējtiesa ir konstatējusi otrā temata [Aviācija] pārkāpumu:
 a) prasītājai pusei vispirms būtu jācenšas apturēt tās pašas sadaļas saistības, kurā šķīrējtiesa ir konstatējusi pārkāpumu;
 b) ja prasītāja puse uzskata, ka nav iespējams vai nav efektīvi apturēt tās pašas sadaļas saistības, kurā šķīrējtiesa ir konstatējusi pārkāpumu, tā var apturēt saistības, kas noteiktas tā paša temata citā sadaļā.
 8.
 Ja šķīrējtiesa ir konstatējusi otrās daļas pirmā temata [Tirdzniecība], otrā temata [Aviācija], trešā temata [Autotransports] vai piektā temata [Zvejniecība] pārkāpumu un ja prasītāja puse uzskata, ka nav iespējams vai nav efektīvi apturēt tā paša temata saistību izpildi, kurā šķīrējtiesa ir konstatējusi pārkāpumu, un ka apstākļi ir pietiekami nopietni, tā var apturēt saistību izpildi saskaņā ar citiem aptvertajiem noteikumiem.
 9.
 Attiecībā uz 7. punkta b) apakšpunktu un 8. punktu prasītāja Puse norāda sava lēmuma iemeslus.
 10.
 Prasītāja Puse var apturēt saistību izpildi 10 dienas pēc 2. punktā minētā paziņojuma sniegšanas dienas, ja vien atbildētāja Puse nav iesniegusi pieprasījumu saskaņā ar 11. punktu.
 11.
 Ja atbildētāja Puse uzskata, ka paziņotais saistību izpildes apturēšanas apmērs pārsniedz apmēru, kas līdzvērtīgs pārkāpuma izraisītajam zudumam vai samazinājumam, vai ka nav ievēroti principi un procedūras, kas izklāstītas 7. punkta b) apakšpunktā, 8. punktā vai 9. punktā, tā var iesniegt rakstisku pieprasījumu sākotnējai šķīrējtiesai pirms 10. punktā noteiktā 10 dienu laikposma beigām, lai lemtu par šo jautājumu. Šķīrējtiesa paziņo Pusēm savu lēmumu par saistību izpildes apturēšanas līmeni 30 dienās no pieprasījuma dienas. Saistību izpildi neaptur, kamēr šķīrējtiesa nav paziņojusi lēmumu. Saistību izpildi aptur atbilstoši minētajam lēmumam.
 12.
 Šķīrējtiesa, rīkojoties saskaņā ar 11. punktu, nepārbauda apturamo saistību būtību, bet nosaka, vai šādas apturēšanas apjoms pārsniedz līmeni, kas līdzvērtīgs pārkāpuma izraisītajam zudumam vai samazinājumam. Tomēr, ja jautājums, kas nodots izskatīšanai šķīrējtiesā, ietver prasību par to, ka nav ievēroti 7. punkta b) apakšpunktā, 8. punktā vai 9. punktā izklāstītie principi un procedūras, šķīrējtiesa izskata minēto prasību. Ja šķīrējtiesa konstatē, ka minētie principi un procedūras nav ievēroti, prasītāja puse tos piemēro saskaņā ar 7. punkta b) apakšpunktu, 8. punktu un 9. punktu. Puses pieņem šķīrējtiesas nolēmumu kā galīgu un nelūdz otru šķīrējtiesas procedūru. Šis punkts nekādā gadījumā neaizkavē dienu, no kuras prasītājai Pusei ir tiesības apturēt šajā pantā paredzēto saistību izpildi.
 13.
 Šajā pantā minētajai saistību izpildes apturēšanai vai kompensācijai ir pagaidu raksturs, un to nepiemēro pēc tam, kad:
 a)
 Puses ir panākušas savstarpēji saskaņotu risinājumu saskaņā ar INST.31. pantu [Savstarpēji saskaņots risinājums];
 b)
 Puses ir vienojušās, ka pasākumi, kas veikti, lai panāktu atbilstību, nodrošina atbildētājas Puses atbilstību aptvertajiem noteikumiem vai
 c)
 jebkurš veiktais atbilstības nodrošināšanas pasākums, ko šķīrējtiesa uzskata par nesaderīgu ar aptvertajiem noteikumiem, ir atsaukts vai grozīts tā, lai nodrošinātu atbildētājas Puses atbilstību minētajiem aptvertajiem noteikumiem.
 INST.25. pants. Jebkura pasākuma, kas veikts, lai nodrošinātu atbilstību pēc pagaidu tiesiskās aizsardzības līdzekļu pasludināšanas, pārbaude
 1.
 Atbildētāja Puse sniedz paziņojumu prasītājai Pusei par jebkuru pasākumu, ko tā veikusi, lai nodrošinātu atbilstību attiecīgi pēc saistību izpildes apturēšanas vai pēc pagaidu kompensācijas piemērošanas. Izņemot 2. punktā minētos gadījumus, prasītāja Puse izbeidz saistību izpildes apturēšanu 30 dienās pēc paziņojuma saņemšanas. Gadījumos, kad ir piemērota kompensācija, izņemot 2. punktā minētos gadījumus, atbildētāja Puse var izbeigt šādas kompensācijas piemērošanu 30 dienās no tās paziņojuma iesniegšanas par to, ka tā ir nodrošinājusi atbilstību.
 2.
 Ja Puses 30 dienās no paziņojuma saņemšanas nevienojas par to, vai paziņotais pasākums nodrošina atbildētājas Puses atbilstību attiecīgajiem noteikumiem, tad prasītāja Puse rakstiski pieprasa šķīrējtiesai sākotnējā sastāvā izlemt šo jautājumu. Šķīrējtiesa paziņo savu lēmumu Pusēm 46 dienās no pieprasījuma iesniegšanas dienas. Ja šķīrējtiesa lemj, ka atbilstības nodrošināšanai veiktais pasākums atbilst aptvertajiem noteikumiem, attiecīgi saistību izpildes apturēšana vai kompensācija tiek izbeigta. Ja nepieciešams, saistību izpildes apturēšanas vai kompensācijas līmeni pielāgo, ņemot vērā šķīrējtiesas nolēmumu.
 4. nodaļa. Kopīgi procesuālie noteikumi
 INST.26. pants. Informācijas saņemšana
 1.
 Pēc vienas Puses pieprasījuma vai pēc savas iniciatīvas šķīrējtiesa var prasīt Pusēm sniegt būtisku informāciju, ko tā uzskata par nepieciešamu un atbilstošu. Puses nekavējoties un pilnībā atbild uz jebkuru šķīrējtiesas pieprasījumu pēc šādas informācijas.
 2.
 Pēc vienas Puses pieprasījuma vai pēc savas iniciatīvas šķīrējtiesa var no jebkura informācijas avota iegūt būtisku informāciju, ko tā uzskata par atbilstošu. Šķīrējtiesa var arī lūgt ekspertu viedokli pēc saviem ieskatiem un, attiecīgā gadījumā, ievērojot Pušu saskaņotos noteikumus un nosacījumus.
 3.
 Šķīrējtiesa izskata amicus curiae iesniegumus no Puses fiziskām personām vai juridiskām personām, kas veic uzņēmējdarbību Pusē, saskaņā ar INST-X. pielikumu [Reglaments].
 4.
 Jebkādu informāciju, ko šķīrējtiesa ieguvusi saskaņā ar šo pantu, dara pieejamu Pusēm, un Puses par šo informāciju var iesniegt piezīmes šķīrējtiesai.
 INST.27. pants. Šķīrējtiesnešu saraksti
 1.
 Partnerības padome ne vēlāk kā 180 dienas pēc šā nolīguma stāšanās spēkā nāk klajā ar to personu sarakstu, kurām ir speciālas zināšanas konkrētās nozarēs, uz kurām attiecas šis nolīgums vai to papildinošie nolīgumi, un kuras vēlas un spēj darboties šķīrējtiesā. Sarakstā ir norādītas vismaz 15 personas, un tam ir trīs apakšsaraksti:
 (a)viens personu apakšsaraksts, kas sagatavots, pamatojoties uz Savienības priekšlikumiem;
 (b)viens personu apakšsaraksts, kas sagatavots, pamatojoties uz Apvienotās Karalistes priekšlikumiem un
 (c)viens personu apakšsaraksts, kuras nav nevienas Puses valstspiederīgie un kandidē uz šķīrējtiesas priekšsēdētāja amatu.
 Katrā apakšsarakstā ir norādītas vismaz piecas personas. Partnerības padome nodrošina, lai sarakstā vienmēr būtu ietverts vismaz minimālais personu skaits.
 2.
 Partnerības padome var sagatavot papildu sarakstus ar personām, kurām ir speciālas zināšanas konkrētās nozarēs, uz kurām attiecas šis nolīgums vai jebkurš papildinošais nolīgums. Pēc Pušu vienošanās šādus papildu sarakstus var izmantot, lai izveidotu šķīrējtiesas sastāvu saskaņā ar procedūru, kas noteikta INST.15. panta [Šķīrējtiesas izveide] 3. un 5. punktā. Papildu sarakstus veido divi apakšsaraksti:
 (a)viens personu apakšsaraksts, kas sagatavots, pamatojoties uz Savienības priekšlikumiem; un
 (b)viens personu apakšsaraksts, kas sagatavots, pamatojoties uz Apvienotās Karalistes priekšlikumiem.
 3.
 Šā panta 1. un 2. punktā minētajos sarakstos neiekļauj personas, kas ir Savienības iestāžu vai Apvienotās Karalistes valdības vai dalībvalsts valdības locekļi, ierēdņi vai citi darbinieki.
 INST.28. pants. Šķīrējtiesnešu aizstāšana
 Ja strīdu izšķiršanas procedūrās saskaņā ar šo sadaļu kāds šķīrējtiesnesis nespēj piedalīties, atkāpjas no amata vai ir jāaizstāj, jo minētais šķīrējtiesnesis neatbilst rīcības kodeksa prasībām, tad piemēro procedūru, kas izklāstīta INST.15. pantā [Šķīrējtiesas izveide]. Nolēmuma vai lēmuma pieņemšanas laikposmu pagarina uz laiku, kas vajadzīgs jaunā šķīrējtiesneša iecelšanai.
 INST.29. pants. Šķīrējtiesas lēmumi un nolēmumi
 1.
 Šķīrējtiesas apspriedes ir konfidenciālas. Šķīrējtiesa dara visu iespējamo, lai izstrādātu nolēmumus un pieņemtu lēmumus vienprātīgi. Ja tas nav iespējams, šķīrējtiesa lemj ar balsu vairākumu. Atšķirīgie šķīrējtiesnešu viedokļi nekādā gadījumā netiek publiskoti.
 2.
 Šķīrējtiesas lēmumi un nolēmumi ir saistoši Savienībai un Apvienotajai Karalistei. Tie nerada nekādas tiesības vai pienākumus attiecībā uz fiziskām vai juridiskām personām.
 3.
 Šķīrējtiesas lēmumi un nolēmumi nevar paplašināt vai sašaurināt Pušu tiesības un pienākumus saskaņā ar šo nolīgumu vai saskaņā ar jebkuru papildinošo nolīgumu.
 4.
 Lielākai noteiktībai – šķīrējtiesai nav jurisdikcijas noteikt tāda pasākuma likumību, par kuru tiek apgalvots, ka tas ir šā nolīguma vai jebkura papildinošā nolīguma pārkāpums saskaņā ar Puses iekšzemes tiesību aktiem. Neviens šķīrējtiesas konstatējums, lemjot par strīdu starp Pusēm, neuzliek saistības nevienas Puses iekšzemes tiesām attiecībā uz to, kāda nozīme piešķirama attiecīgās Puses iekšzemes tiesību aktiem.
 4A.
 Lielākai noteiktībai – katras Puses tiesām nav jurisdikcijas strīdu izšķiršanā starp Pusēm saskaņā ar šo nolīgumu.
 5.
 Katra Puse šķīrējtiesas nolēmumus un lēmumus dara publiski pieejamus, ievērojot konfidenciālas informācijas aizsardzības prasības.
 6.
 Informāciju, ko Puses iesniedz šķīrējtiesai, apstrādā saskaņā ar konfidencialitātes noteikumiem, kas izklāstīti INST-X. PIELIKUMĀ [Reglaments].
 INST.30. pants. Šķīrējtiesas procesu apturēšana un izbeigšana
 Pēc abu Pušu pieprasījuma šķīrējtiesa aptur savu darbu jebkurā laikā uz laiku, par ko vienojas Puses un kas nepārsniedz 12 secīgus mēnešus. Šķīrējtiesa atsāk darbu pirms apturēšanas perioda beigām pēc abu Pušu rakstiska pieprasījuma vai apturēšanas perioda beigās pēc jebkuras Puses rakstiska pieprasījuma. Prasītāja Puse attiecīgi sniedz paziņojumu otrai Pusei. Ja, beidzoties apturēšanas periodam, Puse nepieprasa atsākt šķīrējtiesas darbu, šķīrējtiesas pilnvaras zaudē spēku un strīda izšķiršanas process tiek izbeigts. Ja šķīrējtiesas darbs ir ticis apturēts, attiecīgos laikposmus pagarina uz tādu pašu laikposmu, cik ilgi šķīrējtiesas darbs bijis apturēts.
 INST.31. pants. Savstarpēji saskaņots risinājums
 5.Puses jebkurā laikā var panākt savstarpēji saskaņotu risinājumu attiecībā uz jebkuru strīdu, kas minēts INST.10. pantā [Darbības joma].
 6.Ja šķīrējtiesas procesā tiek panākts savstarpēji saskaņots risinājums, Puses kopīgi paziņo saskaņoto risinājumu šķīrējtiesas priekšsēdētājam. Pēc šāda paziņojuma šķīrējtiesas process tiek izbeigts.
 7.Risinājumu var pieņemt ar Partnerības padomes lēmumu. Savstarpēji saskaņotus risinājumus dara pieejamus atklātībai. Tomēr publiskotajā versijā nedrīkst iekļaut informāciju, par kuru kāda Puse ir norādījusi, ka tā ir konfidenciāla.
 8.Katra Puse veic vajadzīgos pasākumus, lai īstenotu savstarpēji saskaņoto risinājumu termiņā, par kuru tās vienojušās.
 9.Ne vēlāk kā līdz termiņa, par kuru Puses vienojušās, beigām īstenojošā Puse rakstiski informē otru Pusi par visiem pasākumiem, ko tā veikusi, lai īstenotu savstarpēji saskaņoto risinājumu.
 INST.32. pants. Laikposmi
 1.
 Visi šajā sadaļā noteiktie laikposmi skaitāmi dienās no tās dienas, kad notikusi rīcība, uz kuru tie attiecas.
 2.
 Jebkuru šajā sadaļā minēto laikposmu var pagarināt, Pusēm savstarpēji vienojoties.
 3.
 Šķīrējtiesa jebkurā laikā var ierosināt Pusēm mainīt jebkuru šajā sadaļā minēto laikposmu, norādot šāda ierosinājuma iemeslus.
 INST.34. pants. Izmaksas
 1.
 Katra Puse sedz savas izmaksas, kas radušās, piedaloties šķīrējtiesas procedūrā.
 2.
 Puses kopīgi un vienādās daļās sedz izdevumus, kas saistīti ar organizatoriskiem jautājumiem, ieskaitot šķīrējtiesas dalībnieku atalgojumu un izdevumus. Šķīrējtiesnešu atalgojumu reglamentē INST-X. pielikums [Reglaments].
 INST.34.A pants. Pielikumi
 1.
 Strīdu izšķiršanas procedūras, kas izklāstītas šajā sadaļā, reglamentē reglaments, kas izklāstīts INST-X. PIELIKUMĀ [Reglaments], un tās veic saskaņā ar INST-X. pielikumu [Rīcības kodekss].
 2.
 Partnerības padome var grozīt INST-X. PIELIKUMU [Reglaments] un INST-X. PIELIKUMU [Rīcības kodekss].
 5. nodaļa. Īpaša kārtība vienpusējiem pasākumiem
 INST.34B. pants. Īpašas procedūras korektīviem pasākumiem un līdzsvara atjaunošanai
 1.
 Lai piemērotu otrās daļas pirmā temata XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļas [Subsīdiju kontrole] 3.12. pantu [Korektīvie pasākumi] un 9. nodaļas [Institucionālie noteikumi] 9.4. panta [Līdzsvara atjaunošana] 2. un 3. punktu, šo sadaļu piemēro ar šajā pantā izklāstītajām izmaiņām.
 2.
 Atkāpjoties no INST.15. panta [Šķīrējtiesas izveide] un INST-X pielikuma [Strīdu izšķiršanas reglaments], ja Puses divu dienu laikā nevienojas par šķīrējtiesas sastāvu, Partnerības padomes līdzpriekšsēdētājs no prasītājas Puses ne vēlāk kā vienu dienu pēc divu dienu termiņa beigām izraugās šķīrējtiesnesi, lozējot no katras Puses apakšsaraksta, un šķīrējtiesas priekšsēdētāju, lozējot no priekšsēdētāju apakšsaraksta, kas izveidots saskaņā ar INST.27. pantu [Šķīrējtiesnešu saraksti]. Partnerības padomes līdzpriekšsēdētājs no prasītājas Puses var šādu šķīrējtiesneša vai šķīrējtiesas priekšsēdētāja izraudzīšanos lozējot deleģēt. Katra persona apstiprina savu pieejamību abām Pusēm divu dienu laikā no dienas, kad tā tika informēta par savu iecelšanu. Organizatoriskā sanāksme, kas minēta INST-X pielikuma [Strīdu izšķiršanas reglaments] 10. punktā, notiek 2 dienu laikā pēc šķīrējtiesas izveidošanas.
 3.
 Atkāpjoties no INST-X pielikuma [Strīdu izšķiršanas reglaments] 11. punkta, prasītāja Puse iesniedz rakstisku iesniegumu ne vēlāk kā septiņas dienas pēc šķīrējtiesas izveidošanas dienas. Atbildētāja Puse iesniedz savus rakstiskos iesniegumus ne vēlāk kā septiņas dienas pēc prasītājas Puses rakstiskā iesnieguma iesniegšanas dienas. Šķīrējtiesa pēc vajadzības pielāgo visus citus attiecīgos strīdu izšķiršanas procedūras termiņus, lai nodrošinātu ziņojuma savlaicīgu iesniegšanu.
 4.
 INST.20. pantu [Šķīrējtiesas nolēmums] nepiemēro, un atsauces uz nolēmumu šajā sadaļā lasa kā atsauces uz nolēmumu, kas minēts
 (a)XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļas [Subsīdiju kontrole] 3.12. panta [Korektīvi pasākumi] 10. punktā vai
 (b)9.4. panta 3. punkta c) apakšpunktā [Līdzsvara atjaunošana].
 5.
 Atkāpjoties no INST.23. panta [Atbilstības pārskatīšana] 2. punkta, šķīrējtiesa paziņo savu lēmumu Pusēm 30 dienās no pieprasījuma iesniegšanas dienas.
 INST.34C. pants. Saistību apturēšana LPFS.3.12. panta 12. punkta, FISH.9. panta 5. punkta un FISH.14. panta 7. punkta nolūkā
 1.
 Saistību apturēšanas līmenis no dienas, kad stājas spēkā korektīvie pasākumi, līdz šķīrējtiesas nolēmuma pasludināšanas dienai nepārsniedz līmeni, kas ir līdzvērtīgs priekšrocību zudumam vai samazinājumam saskaņā ar šo nolīgumu vai saskaņā ar papildinošu nolīgumu, ko tieši izraisa korektīvie pasākumi.
 2.
 Saistību apturēšanas līmenis, ko pieprasījusi prasītāja Puse, un saistību apturēšanas līmenis, ko noteikusi šķīrējtiesa, pamatojas uz faktiem, kas pierāda, ka zudums vai samazinājums tieši izriet no korektīvā pasākuma piemērošanas un skar konkrētas preces, pakalpojumu sniedzējus, ieguldītājus vai citus ekonomikas dalībniekus, nevis tikai uz apgalvojumiem, pieņēmumiem vai maz ticamām iespējām.
 3.
 Zudušo vai samazināto priekšrocību līmenis, ko pieprasījusi prasītāja Puse vai ko noteikusi šķīrējtiesa:
 (a)neietver zaudējumus ar soda raksturu, procentus vai hipotētiskus peļņas vai uzņēmējdarbības iespēju zudumus;
 (b)to samazina par jebkādu iepriekšēju nodokļu atmaksu, kaitējuma atlīdzināšanu vai citiem kompensācijas veidiem, ko attiecīgie uzņēmēji vai attiecīgā Puse jau ir saņēmusi; un
 (c)neietver attiecīgās Puses vai jebkuras personas vai vienības, attiecībā uz kuru tiek pieprasīti tiesiskās aizsardzības līdzekļi saskaņā ar paredzēto saistību apturēšanu, apzinātas vai neuzmanīgas darbības vai bezdarbības ieguldījumu zudumā vai samazinājumā.
 INST.34D. pants. Līdzsvara atjaunošanas, korektīvo, kompensācijas un aizsardzības pasākumu nosacījumi
 Ja Puse veic pasākumu saskaņā ar pirmā temata [Tirdzniecība] XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] 3. nodaļas [Subsīdiju kontrole] 3.12. pantu [Korektīvie pasākumi] vai 9. nodaļas [Institucionālie noteikumi] 9.4. pantu [Līdzsvara atjaunošana], trešā temata ROAD.11. pantu [Korektīvie pasākumi], otrās daļas piektā temata FISH.9. pantu [Kompensējoši pasākumi, kas veicami piekļuves atsaukšanas vai samazināšanas gadījumā] vai FISH.14. pantu [Korektīvie pasākumi un strīdu izšķiršana] vai sestās daļas III sadaļas INST.36. pantu [Aizsardzības pasākumi], šo pasākumu piemēro tikai attiecībā uz aptvertajiem notiekumiem INST.10. panta [Darbības joma] nozīmē un tas mutatis mutandis atbilst INST.24. panta [Pagaidu tiesiskās aizsardzības līdzekļi] 3. punktā izklāstītajiem nosacījumiem.
 II sadaļa. Sadarbības pamats
 COMPROV.4. pants. Demokrātija, tiesiskums un cilvēktiesības
 1.
 Puses turpina atbalstīt tām kopīgās demokrātijas, tiesiskuma un cilvēktiesību ievērošanas vērtības un principus, kas ir to iekšpolitikas un starptautiskās politikas pamatā. Šajā sakarā Puses atkārtoti apstiprina, ka tās ievēro Vispārējo cilvēktiesību deklarāciju un starptautiskos cilvēktiesību līgumus, kuru puses tās ir.
 2.
 Puses veicina šīs kopīgās vērtības un principus starptautiskos forumos. Puses sadarbojas, veicinot šīs vērtības un principus, tostarp ar trešām valstīm vai trešās valstīs.
 COMPROV.5. pants. Cīņa pret klimata pārmaiņām
 1.
 Puses uzskata, ka klimata pārmaiņas ir eksistenciāls apdraudējums cilvēcei, un atkārtoti apliecina savu apņemšanos stiprināt globālo reakciju uz šo apdraudējumu. Savienība un Apvienotā Karaliste savā iekšpolitikā un ārpolitikā iekļauj cīņu pret cilvēka radītām klimata pārmaiņām, kā izklāstīts Apvienoto Nāciju Organizācijas Vispārējās konvencijas par klimata pārmaiņām (“UNFCCC”) procesā un jo īpaši Apvienoto Nāciju Organizācijas Vispārējās konvencijas par klimata pārmaiņām Pušu konferences 21. sesijā pieņemtajā Parīzes nolīgumā (“Parīzes nolīgums”). Tādējādi katra Puse ievēro Parīzes nolīgumu un UNFCCC izveidoto procesu un atturas no jebkādām darbībām vai bezdarbības, kas būtiski apdraudētu vai grautu Parīzes nolīguma un UNFCCC mērķus vai nolūkus.
 2.
 Puses iestājas par cīņu pret klimata pārmaiņām starptautiskos forumos, tostarp sadarbojoties ar citām valstīm un reģioniem, lai tās izvirzītu vērienīgākus mērķus siltumnīcefekta gāzu emisiju samazināšanā.
 COMPROV.6. pants. Cīņa pret masu iznīcināšanas ieroču izplatīšanu
 1.
 Puses uzskata, ka masu iznīcināšanas ieroču (“MII”) un to nogādes līdzekļu izplatīšana gan valstīm, gan nevalstiskiem veidojumiem ir viens no nopietnākajiem draudiem starptautiskajai stabilitātei un drošībai. Tādēļ Puses vienojas sadarboties un sniegt savu ieguldījumu cīņā pret masu iznīcināšanas ieroču un to nogādes līdzekļu izplatīšanu, pilnībā ievērojot un valstu līmenī īstenojot saistības, kuras tās uzņēmušās starptautiskos atbruņošanās un ieroču neizplatīšanas līgumos un nolīgumos, kā arī citas starptautiskas saistības šajā jautājumā.
 2.
 Puses arī vienojas sadarboties cīņā pret masu iznīcināšanas ieroču un to nogādes līdzekļu izplatīšanu un sniegt savu ieguldījumu šādā veidā:
 (a)veicot pasākumus, lai parakstītu vai ratificētu visus citus attiecīgos starptautiskos dokumentus, vai lai tiem pievienotos un tos pilnībā īstenotu; un
 (b)ieviešot efektīvas valstu eksporta kontroles sistēmas, kontrolējot gan ar MII saistītu preču eksportu, gan tranzītu, tostarp kontroli pār divējāda lietojuma tehnoloģiju galīgo izmantošanu saistībā ar MII, un nosakot efektīvas sankcijas par eksporta kontroles pārkāpumiem.
 3.
 Puses vienojas izveidot regulāru dialogu par minētajiem jautājumiem.
 COMPROV.7. pants. Kājnieku ieroči un vieglie ieroči, un citi parastie ieroči
 1.
 Puses atzīst, ka kājnieku ieroču un vieglo ieroču (“VIKI”) un to munīcijas nelikumīga ražošana, pārvadāšana un aprite, šo ieroču un munīcijas pārmērīga uzkrāšana, to slikta pārvaldība, neatbilstīgi nodrošinātas noliktavas un to nekontrolēta izplatīšana joprojām nopietni apdraud mieru un starptautisko drošību.
 2.
 Puses vienojas ievērot un pilnā apjomā pildīt savas attiecīgās saistības attiecībā uz pienākumu apkarot kājnieku ieroču un vieglo ieroču (“VIKI”), tostarp to munīcijas, nelegālu tirdzniecību atbilstoši spēkā esošajiem starptautiskajiem nolīgumiem un ANO Drošības padomes rezolūcijām, kā arī savas attiecīgās saistības saskaņā ar citiem starptautiskiem dokumentiem, kas piemērojami šajā jomā, piemēram, ANO Rīcības programmu lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visās tās izpausmēs.
 3.
 Puses atzīst, ka iekšzemes kontroles sistēmas ir svarīgas, jo tās nodrošina parasto ieroču nodošanu saskaņā ar esošajiem starptautiskajiem standartiem. Puses atzīst, ka šādu kontroli ir svarīgi atbildīgi piemērot, lai veicinātu mieru, drošību un stabilitāti starptautiskā un reģionālā mērogā, kā arī lai mazinātu cilvēku ciešanas un novērstu parasto ieroču novirzīšanu.
 4.
 Puses šajā sakarā apņemas pilnībā īstenot Ieroču tirdzniecības līgumu un savstarpēji sadarboties saistībā ar šo līgumu, tostarp veicinot tā vispārēju atzīšanu un pilnīgu īstenošanu visās ANO dalībvalstīs.
 5.
 Puses tādēļ apņemas sadarboties to centienos starptautiskās tirdzniecības ar parastajiem ieročiem regulēšanā vai šā regulējuma uzlabošanā, kā arī novērst, apkarot un izskaust ieroču nelikumīgu tirdzniecību.
 6.
 Puses vienojas izveidot regulāru dialogu par minētajiem jautājumiem.
 COMPROV.8. pants. Vissmagākie noziegumi, kas skar starptautisko sabiedrību
 1.
 Puses atkārtoti apstiprina, ka vissmagākie noziegumi, kas skar starptautisko sabiedrību kopumā, nedrīkst palikt nesodīti un ka ir jānodrošina efektīva kriminālvajāšana, veicot pasākumus gan valstu līmenī, gan pastiprinot starptautisko sadarbību, tostarp iesaistot Starptautisko Krimināltiesu. Puses apņemas pilnībā atbalstīt Starptautiskās Krimināltiesas Romas Statūtu un saistītu dokumentu universālumu un integritāti.
 2.
 Puses vienojas izveidot regulāru dialogu par minētajiem jautājumiem.
 COMPROV.9. pants. Terorisma apkarošana
 1.
 Puses sadarbojas divpusējā, reģionālā un starptautiskā līmenī, lai novērstu un apkarotu teroraktus visos to veidos un izpausmēs saskaņā ar starptautiskajām tiesībām, tostarp starptautiskajiem pretterorisma nolīgumiem, attiecīgā gadījumā, starptautiskajām humanitārajām tiesībām un starptautiskajām cilvēktiesībām, kā arī saskaņā ar Apvienoto Nāciju Organizācijas Statūtu principiem.
 2.
 Puses sekmē sadarbību terorisma apkarošanas jomā, tostarp vardarbīga ekstrēmisma un terorisma finansēšanas novēršanā un apkarošanā, lai veicinātu savas kopējās drošības intereses, ņemot vērā Apvienoto Nāciju Organizācijas Vispārējo terorisma apkarošanas stratēģiju un attiecīgās Apvienoto Nāciju Organizācijas Drošības padomes rezolūcijas, neskarot tiesībaizsardzības un tiesu iestāžu sadarbību krimināllietās un apmaiņu ar izlūkdatiem.
 3.
 Puses vienojas izveidot regulāru dialogu par šiem jautājumiem. Šā dialoga mērķis, inter alia, ir veicināt un atvieglot:
 (a)apmaiņu ar terorisma draudu novērtējumiem;
 (b)apmaiņu ar paraugpraksi un zinātību terorisma apkarošanas jomā;
 (c)operatīvo sadarbību un informācijas apmaiņu un
 (d)informācijas apmaiņu par sadarbību daudzpusējās organizācijās.
 COMPROV.10. pants. Persondatu aizsardzība
 1.
 Puses apstiprina savu apņemšanos nodrošināt augstu persondatu aizsardzības līmeni. Tās cenšas sadarboties, lai veicinātu augstus starptautiskos standartus.
 2.
 Puses atzīst, ka indivīdiem ir tiesības uz persondatu un privātuma aizsardzību un ka augsti standarti šajā ziņā veicina uzticēšanos digitālajai ekonomikai un tirdzniecības attīstībai un ir galvenais efektīvas tiesībaizsardzības sadarbības veicinātājs. Šajā nolūkā Puses apņemas atbilstīgi saviem attiecīgajiem normatīvajiem aktiem ievērot saistības, ko tās saistībā ar minētajām tiesībām uzņēmušās šajā nolīgumā.
 3.
 Puses sadarbojas divpusējā un daudzpusējā līmenī, vienlaikus ievērojot savus attiecīgos normatīvos aktus. Šāda sadarbība vajadzības gadījumā var ietvert dialogu, zinātības apmaiņu un sadarbību izpildes jomā attiecībā uz persondatu aizsardzību.
 4.
 Ja šis nolīgums vai jebkurš papildinošais nolīgums paredz persondatu nosūtīšanu, tad šāda nosūtīšana notiek saskaņā ar nosūtītājas Puses noteikumiem par persondatu starptautisku nosūtīšanu. Lielākai noteiktībai – šis punkts neskar nekādu konkrētu šā nolīguma noteikumu piemērošanu attiecībā uz persondatu nosūtīšanu, jo īpaši DIGIT.7. pantu [Personas datu un privātās dzīves aizsardzība] un LAWGEN.4. pantu [Personas datu aizsardzība], ne arī sestās daļas [Strīdu izšķiršana] I sadaļu. Vajadzības gadījumā katra Puse, ievērojot savus noteikumus par persondatu starptautisku nosūtīšanu, pieliek visas pūles, lai izveidotu aizsardzības pasākumus, kas vajadzīgi persondatu nosūtīšanai, ņemot vērā Partnerības padomes ieteikumus saskaņā ar INST.1. panta [Partnerības padome] 4. punkta h) apakšpunktu.
 COMPROV.11. pants. Globāla sadarbība jautājumos, kas skar kopīgas ekonomiskās, vides un sociālās intereses
 1.
 Puses atzīst globālās sadarbības nozīmi kopīgu ekonomisko, vides un sociālo interešu jautājumu risināšanā. Ja tas ir to abpusējās interesēs, tās veicina daudzpusējus risinājumus kopīgām problēmām.
 2.
 Saglabājot savu lēmumu pieņemšanas autonomiju un neskarot citus noteikumus šajā nolīgumā vai jebkādos papildinošos nolīgumos, Puses cenšas sadarboties pašreizējos un nākotnes globālos jautājumos, kur tām ir kopējas intereses, piemēram, par mieru un drošību, klimata pārmaiņām, ilgtspējīgu attīstību, pārrobežu piesārņojumu, vides aizsardzību, digitalizāciju, sabiedrības veselību un patērētāju aizsardzību, nodokļiem, finanšu stabilitāti un brīvu un godīgu tirdzniecību un investīcijām. Šajā nolūkā tās cenšas uzturēt pastāvīgu un efektīvu dialogu un saskaņot savu nostāju daudzpusējās organizācijās un forumos, kuros tās piedalās, piemēram, Apvienoto Nāciju Organizācijā, septiņu valstu grupā (G-7) un divdesmit valstu grupā (G-20), Ekonomiskās sadarbības un attīstības organizācijā, Starptautiskajā Valūtas fondā, Pasaules Bankā un Pasaules Tirdzniecības organizācijā.
 COMPROV.12. pants. Būtiski elementi
 COMPROV.4. panta [Demokrātija, tiesiskums un cilvēktiesības] 1. punktā, COMPROV.5. panta [Cīņa pret klimata pārmaiņām] 1. punktā un COMPROV.6. panta [Cīņa pret masu iznīcināšanas ieroču izplatīšanu] 1. punktā, ir būtiski elementi partnerībā, kura izveidota ar šo nolīgumu un jebkuru papildinošo nolīgumu.
 III sadaļa. Saistību un aizsardzības pasākumu izpilde
 INST.35. pants. Tādu saistību izpilde, kas raksturotas kā būtiski elementi
 1.
 Ja kāda no Pusēm uzskata, ka otra Puse nopietni un būtiski nav izpildījusi saistības, kas COMPROV.12. pantā [Būtiski elementi] aprakstītas kā būtiski elementi, tā var nolemt pilnībā vai daļēji izbeigt vai apturēt šā nolīguma vai jebkura papildinoša nolīguma darbību.
 2.
 Pirms tam Puse, kas atsaucas uz minētā panta piemērošanu, pieprasa Partnerības padomei nekavējoties tikties, lai rastu savlaicīgu un savstarpēji pieņemamu risinājumu. Ja 30 dienu laikā no dienas, kad Partnerības padomei ir iesniegts pieprasījums, netiek rasts savstarpēji pieņemams risinājums, Puse var veikt 1. punktā minētos pasākumus.
 3.
 Šā panta 1. punktā minētos pasākumus veic, pilnībā ievērojot starptautiskās tiesības, un tie ir samērīgi. Prioritāti piešķir tādiem pasākumiem, kas vismazāk traucē šā nolīguma un jebkura papildinošā nolīguma darbību.
 4.
 Puses uzskata, ka, lai situāciju varētu uzskatīt par nopietnu un būtisku COMPROV.12. pantā [Būtiski elementi] par būtiskiem elementiem nosaukto saistību neizpildi, tās smagumam un būtībai būtu jābūt ārkārtas, proti, situācijai jābūt tādai, ka tiek apdraudēts miers un drošība vai ir starptautiskas sekas. Lielākai noteiktībai – darbību vai bezdarbību, kas būtiski kaitē Parīzes nolīguma priekšmetam un mērķim, vienmēr uzskata par nopietnu un būtisku pārkāpumu šā panta nozīmē.
 INST.36. pants. Aizsardzības pasākumi
 1. Ja rodas nopietnas ekonomiskas vai ar sabiedrību vai vidi saistītas grūtības konkrētā nozarē vai reģionā, ietverot grūtības saistībā ar zveju un no zvejas atkarīgajām sabiedrībām, kas var turpināties, attiecīgā Puse var vienpusēji veikt atbilstīgus aizsardzības pasākumus. Šādu aizsardzības pasākumu apjoms un ilgums nedrīkst pārsniegt līmeni, kas ir obligāti nepieciešams stāvokļa labošanai. Priekšroka ir tādiem pasākumiem, kas vismazāk traucē šā nolīguma darbību.
 2. Attiecīgā Puse bez kavēšanās informē Partnerības padomi par īstenotajiem pasākumiem un sniedz visu attiecīgo informāciju. Puses nekavējoties sāk apspriešanos Partnerības padomē, lai rastu savstarpēji pieņemamu risinājumu.
 3. Attiecīgā Puse nedrīkst veikt aizsardzības pasākumus, kamēr nav pagājis viens mēnesis pēc 2. punktā minētā paziņojuma, ja vien apspriešanās procedūra saskaņā ar 2. punktu nav abpusēji izbeigta pirms norādītā laikposma beigām. Ja ārkārtas apstākļi, kas liek rīkoties tūlīt, neļauj pirms tam veikt nekādu izskatīšanu, attiecīgā Puse var nekavējoties piemērot aizsardzības pasākumus, kas ir absolūti nepieciešami stāvokļa labošanai.
 Attiecīgā Puse bez kavēšanās informē Partnerības padomi par īstenotajiem pasākumiem un sniedz visu attiecīgo informāciju.
 4. Ja kādas Puses veiktais aizsardzības pasākums rada nelīdzsvarotību starp tiesībām un pienākumiem saskaņā ar šo nolīgumu, tad otra Puse var veikt samērīgus līdzsvara atjaunošanas pasākumus, kas ir obligāti nepieciešami, lai novērstu nelīdzsvarotību. Priekšroka ir tādiem pasākumiem, kas vismazāk traucē šā nolīguma darbību. Šādiem līdzsvara atjaunošanas pasākumiem mutatis mutandis piemēro 2.–4. punktu.
 5. Katra Puse var bez iepriekšējas apspriešanās saskaņā ar INST.13. pantu [Apspriešanās], uzsākt INST.14. pantā [Šķīrējtiesas procedūra] minēto šķīrējtiesas procedūru, lai apstrīdētu pasākumu, ko veikusi otra Puse, piemērojot šā panta 1. līdz 5. punktu.
 6. Šā panta 1. punktā minētos aizsardzības pasākumus un 5. punktā minētos līdzsvara atjaunošanas pasākumus var veikt arī saistībā ar papildinošo nolīgumu, ja vien tajā nav paredzēts citādi.
 SEPTĪTĀ DAĻA. NOBEIGUMA NOTEIKUMI
 FINPROV.1. pants. Teritoriālā darbības joma
 1.
 Šo nolīgumu piemēro:
 (a)teritorijām, kurās piemēro Līgumu par Eiropas Savienību, Līgumu par Eiropas Savienības darbību un Eiropas Atomenerģijas kopienas dibināšanas līgumu, un saskaņā ar minētajos līgumos paredzētajiem nosacījumiem un
 (b)Apvienotās Karalistes teritorijai.
 2.
 Šo nolīgumu piemēro arī Gērnsijas Teritoriālajai Vienībai, Džērsijas Teritoriālajai Vienībai vai Menas Salai, ciktāl tas noteikts šā nolīguma otrās daļas piektajā tematā [Zvejniecība] un sestā temata [Citi noteikumi] OTH.9. pantā [Ģeogrāfiskā piemērošana].
 3.
 Šo nolīgumu nepiemēro Gibraltāram, un tas nerada nekādas sekas minētajā teritorijā.
 4.
 Šo nolīgumu nepiemēro šādām aizjūras teritorijām, kurām ir īpašas attiecības ar Apvienoto Karalisti: Angilja, Bermudu salas, Britu teritorija Antarktikā, Britu Indijas Okeāna Teritorija Britu Virdžīnu salas, Kaimanu salas, Folklenda salas, Montserrata, Pitkērnas, Hendersona, Dučas un Oeno salas, Svētās Helēnas sala, Debesbraukšanas sala un Tristana da Kuņas sala, Dienviddžordžija un Dienvidsendviču salas un Tērksas un Kaikosas salas.
 FINPROV.2. pants. Saistība ar citiem nolīgumiem
 Šo nolīgumu un jebkuru papildinošo nolīgumu piemēro, neskarot nevienu agrāku divpusēju nolīgumu starp Apvienoto Karalisti, no vienas puses, un Savienību un Eiropas Atomenerģijas kopienu, no otras puses. Puses atkārtoti apstiprina savu pienākumu īstenot jebkuru šādu nolīgumu.
 FINPROV.3. pants. Pārskatīšana
 Puses kopīgi pārskata šā nolīguma un papildinošo nolīgumu īstenošanu un visus ar to saistītos jautājumus piecus gadus pēc šā nolīguma stāšanās spēkā un pēc tam reizi piecos gados.
 FINPROV.6. pants. Klasificēta informācija un sensitīva neklasificēta informācija
 Neko šajā nolīgumā vai jebkurā papildinošā nolīgumā neinterpretē kā prasību Pusei darīt pieejamu klasificētu informāciju.
 Klasificētu informāciju vai materiālus, ko Puses sniedz vai ar ko Puses apmainās saskaņā ar šo nolīgumu vai jebkuru papildinošu nolīgumu, apstrādā un aizsargā saskaņā ar Nolīgumu par drošības procedūrām klasificētas informācijas apmaiņai un aizsardzībai un visiem saskaņā ar to noslēgtajiem īstenošanas pasākumiem.
 Puses vienojas par apstrādes instrukcijām, lai nodrošinātu sensitīvas neklasificētas informācijas, ar kuru tās savstarpēji apmainās, aizsardzību.
 FINPROV.7. pants. Šā nolīguma neatņemamas daļas
 1.
 Šā nolīguma protokoli, pielikumi, papildinājumi un zemsvītras piezīmes ir šā nolīguma neatņemamas daļas.
 2.
 Visi šā nolīguma pielikumi, tostarp to papildinājumi, ir neatņemama sastāvdaļa iedaļai, nodaļai, sadaļai, tematam vai protokolam, kurā ir atsauce uz minēto pielikumu vai uz kuru atsaucas minētajā pielikumā. Lielākai noteiktībai:
 (a)Pielikums INST-X [PARTNERĪBAS PADOMES UN KOMITEJU REGLAMENTS] ir pirmās daļas III sadaļas [Noteikumi par iestādēm] neatņemama sastāvdaļa;
 (b)pielikumi ORIG-1 [IEVADPIEZĪMES PAR KONKRĒTIEM RAŽOJUMIEM PIEMĒROJAMAJIEM IZCELSMES NOTEIKUMIEM], ORIG-2 [KONKRĒTIEM RAŽOJUMIEM PIEMĒROJAMIE IZCELSMES NOTEIKUMI], ORIG-2A [IZCELSMES KVOTAS UN ALTERNATĪVAS KONKRĒTIEM RAŽOJUMIEM PIEMĒROJAMIEM IZCELSMES NOTEIKUMIEM ORIG-2 PIELIKUMĀ, ORIG-2B [KONKRĒTIEM RAŽOJUMIEM PIEMĒROJAMI PĀREJAS NOTEIKUMI ELEKTRISKAJIEM AKUMULATORIEM UN ELEKTRIFICĒTIEM TRANSPORTLĪDZEKĻIEM], ORIG-3 [PIEGĀDĀTĀJA DEKLARĀCIJA], ORIG-4 [PAZIŅOJUMA PAR IZCELSMI TEKSTS], ORIG-5 [KOPĪGĀ DEKLARĀCIJA PAR ANDORAS FIRSTISTI] un ORIG-6 [KOPĪGĀ DEKLARĀCIJA PAR SANMARĪNO REPUBLIKU] ir otrās daļas pirmā temata I sadaļas otrās nodaļas [Izcelsmes noteikumi] neatņemama sastāvdaļa;
 (c)SPS-1. pielikums [SPS.19. PANTA d) PUNKTĀ MINĒTIE KRITĒRIJI] ir otrās daļas pirmā temata I sadaļas trešās nodaļas [Sanitārie un fitosanitārie pasākumi] neatņemama sastāvdaļa;
 (d)TBT-XX. pielikums [TBT.9. PANTA 4. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI SAISTĪBĀ AR NEPĀRTIKAS PREČU DROŠUMU UN SAISTĪTIEM PREVENTĪVIEM, IEROBEŽOJOŠIEM UN KOREKTĪVIEM PASĀKUMIEM], TBT-ZZ. pielikums [TBT.9. PANTA 5. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI PAR PASĀKUMIEM, KAS VEIKTI ATTIECĪBĀ UZ NEATBILSTĪGIEM NEPĀRTIKAS PRODUKTIEM, IZŅEMOT TOS, UZ KURIEM ATTIECAS TBT.9. PANTA 4. PUNKTS], TBT-1. pielikums [MEHĀNISKIE TRANSPORTLĪDZEKĻI UN APRĪKOJUMS UN TO DETAĻAS], TBT-2. pielikums [ZĀLES], TBT-3. pielikums [ĶIMIKĀLIJAS], TBT-4. pielikums [BIOLOĢISKIE PRODUKTI] un TBT-5. pielikums [VĪNA TIRDZNIECĪBA] ir otrās daļas pirmā temata I sadaļas ceturtās nodaļas [Tehniski šķēršļi tirdzniecībai] neatņemama sastāvdaļa;
 (e)CUSTMS-1. pielikums [ATZĪTIE UZŅĒMĒJI] ir otrās daļas pirmā temata I sadaļas piektās nodaļas [Muitas un tirdzniecības atvieglošana] neatņemama sastāvdaļa;
 (f)SERVIN-1. pielikums [SPĒKĀ ESOŠIE PASĀKUMI], SERVIN-2. pielikums [NĀKOTNES PASĀKUMI], SERVIN-3. pielikums [VIESDARBINIEKI UZŅĒMDARBĪBAS VEIKŠANAS NOLŪKOS, UZŅĒMUMA IETVAROS PĀRCELTI DARBINIEKI UN ĪSTERMIŅA VIESDARBINIEKI], SERVIN-4. pielikums [LĪGUMPAKALPOJUMU SNIEDZĒJI UN NEATKARĪGIE SPECIĀLISTI], SERVIN-5. pielikums [ FIZISKU PERSONU PĀRVIETOŠANĀS] un SERVIN-6. pielikums [ VADLĪNIJAS PAR PROFESIONĀLO KVALIFIKĀCIJU ATZĪŠANAS KĀRTĪBU] ir otrās daļas pirmā temata II sadaļas [Pakalpojumi un investīcijas] neatņemama sastāvdaļa;
 (g)PPROC-1. pielikums [PUBLISKAIS IEPIRKUMS] ir otrās daļas pirmā temata VI sadaļas [Publiskais iepirkums] neatņemama sastāvdaļa;
 (h)ENER-1. pielikums [ENERGOPRODUKTU, OGĻŪDEŅRAŽU UN IZEJVIELU SARAKSTI], ENER-2. pielikuma [SUBSĪDIJAS ENERĢĒTIKAS UN VIDES JOMĀ], ENER-3. pielikuma [TREŠO PERSONU PIEKĻUVES NEPIEMĒROŠANA UN ĪPAŠUMTIESĪBU NODALĪŠANA INFRASTRUKTŪRAI] un ENER-4. pielikums [ELEKTROENERĢIJAS STARPSAVIENOTĀJU JAUDAS PIEŠĶIRŠANA NĀKAMĀS DIENAS TIRGUS LAIKPOSMĀ] ir otrās daļas pirmā temata VIII sadaļas [Enerģija] neatņemama sastāvdaļa;
 (i)ENER-2. pielikums [SUBSĪDIJAS ENERĢĒTIKAS UN VIDES JOMĀ] ir otrās daļas pirmā temata XI sadaļas [VIENLĪDZĪGI APSTĀKĻI ATVĒRTAI UN GODĪGAI KONKURENCEI UN ILGTSPĒJĪGAI ATTĪSTĪBAI] neatņemama sastāvdaļa;
 (j)AVSAF-1 pielikums [SERTIFIKĀCIJA LIDOJUMDERĪGUMA UN VIDES JOMĀ] un jebkurš pielikums, kas pieņemts saskaņā ar AVSAF.12. pantu [Sadaļas pielikumu pieņemšana un grozīšana], ir otrās daļas otrā temata otrās sadaļas [Aviācijas drošums] neatņemama sastāvdaļa;
 (k)ROAD-1. pielikums [KRAVU AUTOPĀRVADĀJUMI] ir otrās daļas trešā temata I sadaļas [Kravu autopārvadājumi] neatņemama sastāvdaļa;
 (l)ROAD-2. pielikums [REGULĀRO UN SPECIĀLO REGULĀRO STARPTAUTISKO PĀRVADĀJUMU ATĻAUJAS PARAUGS ], ROAD-3. pielikums [REGULĀRO UN SPECIĀLO REGULĀRO STARPTAUTISKO PĀRVADĀJUMU ATĻAUJAS PIETEIKUMA PARAUGS] un ROAD-4. pielikums [NEREGULĀRO PĀRVADĀJUMU BRAUCIENA VEIDLAPAS PARAUGS] ir otrās daļas trešā temata II sadaļas [Pasažieru autopārvadājumi] neatņemama sastāvdaļa;
 (m)[FISH.1, FISH.2, FISH.3 pielikums un FISH.4. pielikums [PROTOKOLS PAR PIEKĻUVI ŪDEŅIEM] ir otrās daļas piektā temata [Zvejniecības] neatņemama sastāvdaļa];
 (n)LAW-1. pielikums [APMAIŅA AR DNS, PIRKSTU NOSPIEDUMU UN TRANSPORTLĪDZEKĻU REĢISTRĀCIJAS DATIEM] ir trešās daļas II sadaļas [Apmaiņa ar DNS, pirkstu nospiedumu un transportlīdzekļu reģistrācijas datiem] neatņemama sastāvdaļa;
 (o)LAW-2. pielikums [PASAŽIERU DATU REĢISTRA DATI] ir trešās daļas III sadaļas [Pasažieru datu reģistra datu pārsūtīšana un apstrāde] neatņemama sastāvdaļa;
 (p)LAW-3. pielikums [EIROPOLA KOMPETENCĒ ESOŠO NOZIEGUMU VEIDI] ir trešās daļas V sadaļas [Sadarbība ar Eiropolu] neatņemama sastāvdaļa;
 (q)LAW-4. pielikums [EUROJUST KOMPETENCĒ ESOŠO SMAGO NOZIEGUMU VEIDI] ir trešās daļas VI sadaļas [Sadarbība ar Eurojust] neatņemama sastāvdaļa;
 (r)LAW-5. pielikums [APCIETINĀŠANAS ORDERIS] ir trešās daļas VII sadaļas [Nodošana] neatņemama sastāvdaļa;
 (s)LAW-6. pielikums [APMAIŅA AR INFORMĀCIJU, KAS IZGŪTA NO SODĀMĪBAS REĢISTRA – TEHNISKĀS UN PROCESUĀLĀS SPECIFIKĀCIJAS] ir trešās daļas IX sadaļas [Apmaiņa ar informāciju no sodāmības reģistra] neatņemama sastāvdaļa;
 (t)LAW-7. pielikums [TERORISMA DEFINĪCIJA] ir trešās daļas III sadaļas [Pasažieru datu reģistra datu pārsūtīšana un apstrāde], VII sadaļas [Nodošana] un XI sadaļas [Iesaldēšana un konfiskācija] neatņemama sastāvdaļa;
 (u)LAW-8. pielikums [IESALDĒŠANA UN KONFISKĀCIJA] ir trešās daļas XI sadaļas [Iesaldēšana un konfiskācija] neatņemama sastāvdaļa;
 (v)UNPRO-1. pielikums [ FINANŠU NOSACĪJUMU ĪSTENOŠANA [UNPRO.2.1.11. pants.]] ir piektās daļas [Dalības Savienības programmās, pareiza finanšu pārvaldība un finanšu noteikumi] pirmās nodaļas 2. iedaļas [Dalības Savienības programmās un darbībās finansēšanas noteikumi] neatņemama sastāvdaļa;
 (w)INST-X. pielikums [STRĪDU IZŠĶIRŠANAS REGLAMENTS] un INST-X. pielikums [ŠĶĪRĒJTIESNEŠU RĪCĪBAS KODEKSS] ir sestās daļas I sadaļas [Strīdu izšķiršana] neatņemama sastāvdaļa;
 (x)PROTOKOLA PAR ADMINISTRATĪVO SADARBĪBU UN KRĀPŠANAS APKAROŠANU PIEVIENOTĀS VĒRTĪBAS NODOKĻA JOMĀ UN PAR SAVSTARPĒJU PALĪDZĪBU PRASĪJUMU PIEDZIŅĀ SAISTĪBĀ AR NODOKĻIEM UN NODEVĀM PIELIKUMS ir Protokola par administratīvo sadarbību un krāpšanas apkarošanu pievienotās vērtības nodokļa jomā un par savstarpēju palīdzību prasījumu piedziņā saistībā ar nodokļiem un nodevām neatņemama sastāvdaļa;
 (y)SSC-1. pielikums [DAŽI NAUDAS PABALSTI, KURIEM NEPIEMĒRO ŠO PROTOKOLU], SSC-2. pielikums [IEROBEŽOJUMI ATTIECĪBĀ UZ TIESĪBĀM SAŅEMT PABALSTUS NATŪRĀ PAR PĀRROBEŽU DARBA ŅĒMĒJA ĢIMENES LOCEKĻIEM], SSC-3. pielikums [LIELĀKAS TIESĪBAS PENSIONĀRIEM, KAS ATGRIEŽAS KOMPETENTAJĀ VALSTĪ], SSC-4. pielikums [GADĪJUMI, KAD PROPORCIONĀLO APRĒĶINU NEIZMANTO VAI TAS NAV PIEMĒROJAMS], SSC-5. pielikums [PABALSTI UN NOLĪGUMI, KAS ĻAUJ PIEMĒROT SSC.49. pantu [Viena veida pabalstu pārklāšanās]], SSC-6. pielikums [ĪPAŠI DALĪBVALSTU UN APVIENOTĀS KARALISTES TIESĪBU AKTU PIEMĒROŠANAS NOTEIKUMI], SSC-7. pielikums [ĪSTENOŠANAS DAĻA] un SSC-8. pielikums [PĀREJAS NOTEIKUMI SSC.11. PANTA [Norīkotie darba ņēmēji] PIEMĒROŠANAI] un to papildinājumi ir Protokola par sociālā nodrošinājuma kooridināciju neatņemama sastāvdaļa.
 FINPROV.8. pants. Nolīguma izbeigšana
 Katra Puse var izbeigt šo nolīgumu, nosūtot rakstisku paziņojumu pa diplomātiskajiem kanāliem. Šis Nolīgums un jebkurš papildinošais nolīgums zaudē spēku divpadsmitā mēneša pirmajā dienā pēc paziņojuma nosūtīšanas dienas.
 FINPROV.9. pants. Autentiskie teksti
 Šis nolīgums ir sagatavots divos eksemplāros angļu, bulgāru, čehu, dāņu, franču, grieķu, horvātu, nīderlandiešu, igauņu, itāļu, īru, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. Līdz 2021. gada 30. aprīlim visas nolīguma valodu versijas ir pakļautas galīgai juridiskai pārskatīšanai. Neatkarīgi no iepriekšējā teikuma nolīguma angļu valodas versijas galīgās juridiskās pārskatīšanas procesu pabeidz vēlākais līdz FINPROV.11. panta [Stāšanās spēkā un provizoriska piemērošana] 1. punktā minētajai dienai, ja minētā diena ir pirms 2021. gada 30. aprīļa.
 Valodu versijas, kas izriet no iepriekš minētā galīgās juridiskās pārskatīšanas procesa, ab initio aizstāj parakstītās nolīguma versijas, un tās nosaka kā autentiskas un galīgas, Pusēm apmainoties ar diplomātiskām notām.
 FINPROV.10. pants. Turpmāka pievienošanās Savienībai
 1.
 Savienība paziņo Apvienotajai Karalistei par jebkuru jaunu pieteikumu par trešās valsts pievienošanos Savienībai.
 2.
 Risinot sarunas starp Savienību un trešo valsti par tās pievienošanos Savienībai
 86
 , Savienība cenšas:
 a) pēc Apvienotās Karalistes pieprasījuma un, ciktāl iespējams, sniegt informāciju par jebkuru jautājumu, uz ko attiecas šis nolīgums un jebkurš papildinošais nolīgums, un
 b) ņemt vērā jebkādas Apvienotās Karalistes paustās bažas.
 3.
 Partnerības padome izskata jebkādu ietekmi, ko uz šo nolīgumu un jebkuru papildinošo nolīgumu rada trešās valsts pievienošanās Savienībai, pietiekami savlaicīgi pirms šādas pievienošanās dienas.
 4.
 Ciktāl tas nepieciešams, Apvienotā Karaliste un Savienība pirms nolīguma par trešās valsts pievienošanos Savienībai stāšanās spēkā:
 a) groza šo nolīgumu vai jebkuru papildinošo nolīgumu,
 b) ar Partnerības padomes lēmumu ievieš jebkurus citus vajadzīgos pielāgojumus vai pārejas pasākumus attiecībā uz šo nolīgumu vai jebkuru papildinošo nolīgumu,
 c) Partnerības padomē pieņem lēmumu par to, vai:
 i) piemērot VSTV.1. pantu [Vīzas īsiem apmeklējumiem] minētās trešās valsts valstspiederīgajiem vai
 ii) noteikt pārejas pasākumus attiecībā uz VSTV.1. pantu [Vīzas īsiem apmeklējumiem] saistībā ar minēto trešo valsti un tās valstspiederīgajiem, tiklīdz tā pievienosies Savienībai.
 5.
 Ja, stājoties spēkā nolīgumam par attiecīgās trešās valsts pievienošanos Savienībai, nav pieņemts lēmums saskaņā ar 4. punkta c) apakšpunkta i) vai ii) punktu, VSTV.1. pantu [Vīzas īsiem apmeklējumiem] nepiemēro minētās trešās valsts valstspiederīgajiem.
 6.
 Ja Partnerības padome nosaka pārejas pasākumus, kā minēts 4. punkta c) apakšpunkta ii) punktā, tā norāda to ilgumu. Partnerības padome var pagarināt minēto pārejas pasākumu ilgumu.
 7.
 Pirms beidzas 4. punkta c) apakšpunkta ii) punktā minētie pārejas pasākumi, Partnerības padome pieņem lēmumu par to, vai piemērot VSTV.1. pantu [Vīzas īsiem apmeklējumiem] minētās trešās valsts valstspiederīgajiem no pārejas pasākumu termiņa beigām. Ja šāds lēmums nav pieņemts, VSTV.1. pantu [Vīzas īsiem apmeklējumiem] nepiemēro attiecībā uz minētās trešās valsts valstspiederīgajiem no pārejas pasākumu termiņa beigām.
 8.
 Šā panta 4. punkta c) apakšpunkts un 5. līdz 7. punkts neskar Savienības prerogatīvas, kas izriet no tās iekšējiem tiesību aktiem.
 9.
 Lielākai noteiktībai – neskarot 4. punkta c) apakšpunktu un 5. līdz 7. punktu, šo nolīgumu piemēro attiecībā uz jauno Savienības dalībvalsti no dienas, kad minētā jaunā dalībvalsts pievienojas Savienībai.
 FINPROV.10A. pants. Pagaidu noteikumi personas datu nosūtīšanai uz Apvienoto Karalisti
 1.
 Noteiktā laikposmā personas datu nosūtīšanu no Savienības uz Apvienoto Karalisti neuzskata par pārsūtīšanu trešai valstij saskaņā ar Savienības tiesību aktiem, ar noteikumu, ka Apvienotās Karalistes datu aizsardzības tiesību akti 2020. gada 31. decembrī, kādi tie ir saglabāti un iestrādāti Apvienotās Karalistes tiesībās ar 2018. gada Eiropas Savienības (izstāšanās) aktu un grozīti ar 2019. gada Datu aizsardzības, privātuma un elektronisko sakaru (grozījumi utt.) (izstāšanās no ES) noteikumiem
 87
 (“piemērojamais datu aizsardzības režīms”), ir piemērojami un Apvienotā Karaliste neizmanto savas izraudzītās pilnvaras bez Savienības piekrišanas Partnerības padomes ietvaros.
 2.
 Ievērojot 3. līdz 11. punktu, 1. punktu piemēro arī personas datu nosūtīšanai no Islandes, Lihtenšteinas Firstistes un Norvēģijas Karalistes uz Apvienoto Karalisti saskaņā ar Savienības tiesībām noteiktajā laikposmā, ko minētajās valstīs piemēro ar Līgumu par Eiropas Ekonomikas zonu, kas noslēgts Porto 1992. gada 2. maijā, kamēr vien 1. punktu piemēro personas datu nosūtīšanai no Savienības uz Apvienoto Karalisti, ar noteikumu, ka minētās valstis rakstiski paziņo abām Pusēm par savu nepārprotamu piekrišanu šā noteikuma piemērošanai.
 3.
 Šajā pantā “izraudzītās pilnvaras” ir pilnvaras:
 (a)pieņemt noteikumus saskaņā ar Apvienotās Karalistes 2018. gada Datu aizsardzības likuma 17.A, 17.C un 74.A pantu;
 (b)izdot jaunu dokumentu, kuros noteiktas standarta datu aizsardzības klauzulas saskaņā ar Apvienotās Karalistes 2018. gada Datu aizsardzības likuma 119.A pantu;
 (c)apstiprināt jaunu rīcības kodeksa projektu saskaņā ar Apvienotās Karalistes VDAR 40. panta 5. punktu, izņemot rīcības kodeksu, uz kuru nevar paļauties, lai nodrošinātu atbilstošus aizsardzības pasākumus personas datu nosūtīšanai uz trešo valsti saskaņā ar Apvienotās Karalistes VDAR 46. panta 2. punkta e) apakšpunktu;
 (d)apstiprināt jaunus sertifikācijas mehānismus saskaņā ar Apvienotās Karalistes VDAR 42. panta 5. punktu, izņemot sertifikācijas mehānismus, kurus nevar izmantot, lai nodrošinātu atbilstošus aizsardzības pasākumus personas datu nosūtīšanai uz trešo valsti saskaņā ar Apvienotās Karalistes VDAR 46. panta 2. punkta f) apakšpunktu;
 (e)apstiprināt jaunus saistošus uzņēmuma noteikumus saskaņā ar Apvienotās Karalistes VDAR 47. pantu;
 (f)apstiprināt jaunas līguma klauzulas, kas minētas Apvienotās Karalistes VDAR 46. panta 3. punkta a) apakšpunktā; vai
 (g)atļaut jaunus administratīvus pasākumus, kas minēti Apvienotās Karalistes VDAR 46. panta 3. punkta b) apakšpunktā.
 4.
 “Noteiktais laikposms” sākas šā nolīguma spēkā stāšanās dienā un, ievērojot 5. punktu, beidzas:
 (a)dienā, kad Eiropas Komisija pieņem lēmumus par aizsardzības līmeņa pietiekamību attiecībā uz Apvienoto Karalisti saskaņā ar Direktīvas (ES) 2016/680 36. panta 3. punktu un Regulas (ES) 2016/679 45. panta 3. punktu, vai
 (b)dienā, kad pagājuši četri mēneši pēc noteiktā laikposma sākuma, šo termiņu pagarina vēl par diviem mēnešiem, ja vien kāda no Pusēm neiebilst;
 atkarībā no tā, kurš datums ir agrāks.
 5.
 Ievērojot 6. un 7. punktu, ja noteiktajā laikposmā Apvienotā Karaliste groza piemērojamo datu aizsardzības režīmu vai īsteno izraudzītās pilnvaras bez Savienības piekrišanas Partnerības padomē, noteiktais laikposms beidzas dienā, kad pilnvaras tiek īstenotas vai grozījums stājas spēkā.
 6.
 Atsauces uz 1. un 5. punktā minēto izraudzīto pilnvaru īstenošanu neietver šādu pilnvaru īstenošanu, kuru sekas ir tikai saskaņošana ar attiecīgajiem Savienības datu aizsardzības tiesību aktiem.
 7.
 Jebko, kas citādi būtu uzskatāms par piemērojamā datu aizsardzības režīma grozījumu, un kas ir:
 (a)izdarīts ar Savienības piekrišanu Partnerības padomē, vai
 (b)tikai saskaņošana ar attiecīgajiem Savienības datu aizsardzības tiesību aktiem,
 neuzskata par piemērojamā datu aizsardzības režīma grozījumu 5. punkta vajadzībām un uzskata par daļu no piemērojamā datu aizsardzības režīma 1. punkta vajadzībām.
 8.
 Piemērojot 1., 5. un 7. punktu, “Savienības piekrišana Partnerības padomē” ir:
 (a)partnerības padomes lēmumu, kā aprakstīts 11. punktā, vai
 (b)pieņēmums par piekrišanu, kā aprakstīts 10. punktā.
 9.
 Ja Apvienotā Karaliste paziņo Savienībai, ka tā ierosina īstenot izraudzītās pilnvaras vai ierosina grozīt piemērojamo datu aizsardzības režīmu, jebkura no Pusēm piecu darba dienu laikā var pieprasīt Partnerības padomes sanāksmi, kurai jānotiek divu nedēļu laikā pēc šāda pieprasījuma.
 10.
 Ja šāda sanāksme netiek pieprasīta, uzskata, ka Savienība noteiktajā laikposmā ir devusi piekrišanu šādai īstenošanai vai grozīšanai.
 11.
 Ja šādu sanāksmi pieprasa, minētajā sanāksmē Partnerības padome izskata ierosināto īstenošanu vai grozījumu un var pieņemt lēmumu, norādot, ka tā piekrīt īstenošanai vai grozījumam noteiktajā laikposmā.
 12.
 Apvienotā Karaliste, ciktāl tas ir pamatoti iespējams, paziņo Savienībai, ja tā noteiktajā laikposmā noslēdz jaunu instrumentu, uz kura pamata var nosūtīt personas datus trešai valstij saskaņā ar Apvienotās Karalistes VDAR 46. panta 2. punkta a) apakšpunktu vai Apvienotās Karalistes 2018. gada Datu aizsardzības likuma 75. panta 1. punkta a) apakšpunktu. Pēc Apvienotās Karalistes paziņojuma saskaņā ar šo punktu Savienība var pieprasīt Partnerības padomes sanāksmes sasaukšanu, lai apspriestu attiecīgo instrumentu.
 13.
 Sestās daļas [Strīdu izšķiršana] I sadaļu nepiemēro strīdiem par šā panta interpretāciju un piemērošanu.
 FINPROV.11. pants. Stāšanās spēkā un provizoriska piemērošana
 1.
 Šis nolīgums stājas spēkā tā mēneša pirmajā dienā, kas seko mēnesim, kurā abas Puses viena otrai ir paziņojušas, ka tās ir izpildījušas savas attiecīgās iekšējās prasības un procedūras, kas vajadzīgas, lai paustu savu piekrišanu uzņemties saistības.
 2.
 Puses vienojas provizoriski piemērot šo nolīgumu no 2021. gada 1. janvāra ar noteikumu, ka pirms minētā datuma tās viena otrai ir paziņojušas, ka tās ir izpildījušas savas attiecīgās iekšējās prasības un procedūras, kas vajadzīgas provizoriskai piemērošanai. Provizoriska piemērošana beidzas vienā no šādiem datumiem, atkarībā no tā, kas notiek agrāk:
 (a)2021. gada 28. februārī vai citā datumā saskaņā ar Partnerības padomes lēmumu, vai
 (b)1. punktā minētajā dienā.
 3.
 No šā nolīguma provizoriskas piemērošanas dienas Puses šajā nolīgumā atsauces uz “šā nolīguma spēkā stāšanās dienu” vai “šā nolīguma spēkā stāšanos” saprot kā atsauces uz dienu, no kuras šo nolīgumu piemēro provizoriski.
 PIELIKUMI
 INST.PIELIKUMS. PARTNERĪBAS PADOMES UN KOMITEJU REGLAMENTS
 1. pants
 Priekšsēdētājs
 1.
 Savienība un Apvienotā Karaliste viena otrai paziņo savu attiecīgo iecelto līdzpriekšsēdētāju vārdu, uzvārdu, amatu un kontaktinformāciju. Tiek uzskatīts, ka līdzpriekšsēdētājam ir atļauja pārstāvēt attiecīgi Savienību vai Apvienoto Karalisti līdz dienai, kad attiecīgajai otrai Pusei ir paziņots par jaunu līdzpriekšsēdētāju.
 2.
 Šajā reglamentā paredzētos līdzpriekšsēdētāju lēmumus pieņem, savstarpēji vienojoties.
 3.
 Līdzpriekšsēdētāju uz konkrētu sanāksmi var aizstāt pilnvarota persona. Līdzpriekšsēdētājs vai tā pilnvarotā persona iespējami drīz informē otru līdzpriekšsēdētāju un Partnerības padomes sekretariātu par pilnvarojumu. Šajā reglamentā ikvienu atsauci uz līdzpriekšsēdētājiem saprot kā atsauci arī uz pilnvarotajām personām.
 2. pants
 Sekretariāts
 Partnerības padomes sekretariāta (“sekretariāts”) sastāvā ir Savienības amatpersona un Apvienotās Karalistes valdības amatpersona. Sekretariāts veic uzdevumus, kas tam uzticēti ar šo reglamentu.
 Savienība un Apvienotā Karaliste paziņo viena otrai tās amatpersonas vārdu, amatu un kontaktinformāciju, kura ir Partnerības padomes sekretariāta loceklis attiecīgi no Savienības un Apvienotās Karalistes. Tiek uzskatīts, ka šī amatpersona turpina darboties kā sekretariāta loceklis no Savienības vai Apvienotās Karalistes līdz dienai, kad vai nu Savienība, vai Apvienotā Karaliste ir paziņojusi par jaunu locekli.
 3. pants
 Sanāksmes
 1.
 Sekretariāts sasauc katru Partnerības padomes sanāksmi dienā un laikā, par kuru vienojušies līdzpriekšsēdētāji. Ja Savienība vai Apvienotā Karaliste ar sekretariāta starpniecību ir nosūtījusi pieprasījumu sasaukt sanāksmi, Partnerības padome cenšas sanākt 30 dienu laikā no šāda pieprasījuma vai šajā nolīgumā paredzētajos gadījumos — agrāk.
 2.
 Partnerības padome rīko sanāksmes pārmaiņus Briselē un Londonā, ja vien līdzpriekšsēdētāji nelemj citādi.
 3.
 Atkāpjoties no 2. punkta, līdzpriekšsēdētāji var vienoties, ka Partnerības padomes sanāksme notiek videokonferences vai telefonkonferences veidā.
 4. pants
 Dalība sanāksmēs
 1.
 Samērīgu laikposmu pirms katras sanāksmes Savienība un Apvienotā Karaliste ar sekretariāta starpniecību informē viena otru par savu attiecīgo delegāciju paredzēto sastāvu un norāda katra delegācijas locekļa vārdu, uzvārdu un amatu.
 2.
 Attiecīgā gadījumā līdzpriekšsēdētāji, savstarpēji vienojoties, var uzaicināt ekspertus (t. i., nevalstiskā sektora amatpersonas) piedalīties Partnerības padomes sanāksmēs, lai sniegtu informāciju par konkrētu jautājumu, un tikai tajās sanāksmes daļās, kurās apspriež šādus konkrētus jautājumus.
 5. pants
 Dokumenti
 Rakstiskos dokumentus, kas ir Partnerības padomes apspriežu pamatā, sekretariāts numurē un izplata Savienībā un Apvienotajā Karalistē.
 6. pants
 Sarakste
 1.
 Savienība un Apvienotā Karaliste Partnerības padomei adresēto saraksti nosūta ar sekretariāta starpniecību. Šādu saraksti var nosūtīt jebkādā rakstiskās saziņas veidā, arī pa elektronisko pastu.
 2.
 Sekretariāts nodrošina, ka Partnerības padomei adresētā sarakste tiek nogādāta līdzpriekšsēdētājiem un vajadzības gadījumā tiek izplatīta saskaņā ar 5. pantu.
 3.
 Visu saraksti no līdzpriekšsēdētājiem vai tieši tiem adresētu saraksti pārsūta sekretariātam un vajadzības gadījumā izplata saskaņā ar 5. pantu.
 7. pants
 Sanāksmju darba kārtība
 1.
 Sekretariāts sagatavo katras sanāksmes provizoriskas darba kārtības projektu. To kopā ar attiecīgajiem dokumentiem nosūta līdzpriekšsēdētājiem ne vēlāk kā 10 dienas pirms sanāksmes dienas.
 2.
 Pagaidu darba kārtībā iekļauj jautājumus, ko pieprasījusi Savienība vai Apvienotā Karaliste. Jebkuru šādu pieprasījumu kopā ar jebkuru attiecīgu dokumentu iesniedz sekretariātam ne vēlāk kā 15 dienas pirms sanāksmes sākuma.
 3.
 Ne vēlāk kā 5 dienas pirms sanāksmes dienas līdzpriekšsēdētāji lemj par sanāksmes provizorisko darba kārtību.
 4.
 Partnerības padome katras sanāksmes sākumā pieņem darba kārtību. Pēc Savienības vai Apvienotās Karalistes pieprasījuma jautājumu, kas nav iekļauts provizoriskajā darba kārtībā, var iekļaut darba kārtībā vienprātīgi.
 5.
 Līdzpriekšsēdētāji, savstarpēji vienojoties, var saīsināt vai pagarināt 1.–3. punktā norādītos termiņus, lai ņemtu vērā vajadzības konkrētajā gadījumā.
 8. pants
 Protokols
 1.
 Ja vien līdzpriekšsēdētāji nenolemj citādi, 15 dienu laikā pēc katras sanāksmes beigām amatpersona, kas pilda sanāksmes rīkotājas Puses sekretariāta locekļa pienākumus, sagatavo katras sanāksmes protokola projektu. Protokola projektu nosūta otras Puses sekretariāta loceklim piezīmju sniegšanai. Tas var iesniegt piezīmes 7 dienu laikā no protokola projekta saņemšanas dienas.
 2.
 Protokolā parasti sniedz kopsavilkumu par katru darba kārtības jautājumu, attiecīgā gadījumā norādot:
 (a)Partnerības padomei iesniegtos dokumentus;
 (b)ikvienu paziņojumu, ko viens no līdzpriekšsēdētājiem pieprasījis iekļaut protokolā un
 (c)pieņemtos lēmumus, sniegtos ieteikumus, paziņojumus, par kuriem panākta vienošanās, un pieņemtos secinājumus par konkrētiem jautājumiem.
 3.
 Protokola pielikumā iekļauj dalībnieku sarakstu, kurā katrai delegācijai norāda visu to personu vārdu, uzvārdu un amatu, kas piedalījušās sanāksmē.
 4.
 Sekretariāts pielāgo protokola projektu, pamatojoties uz saņemtajām piezīmēm, un pārskatīto protokola projektu līdzpriekšsēdētāji apstiprina 28 dienu laikā no sanāksmes dienas vai līdz jebkurai citai dienai, par kuru vienojušies līdzpriekšsēdētāji. Pēc protokola apstiprināšanas sekretariāta locekļi ar parakstu autentificē divus protokola eksemplārus. Savienība un Apvienotā Karaliste katra saņem vienu no šiem autentiskajiem eksemplāriem. Līdzpriekšsēdētāji var vienoties, ka šī prasība tiek izpildīta arī ar elektronisku eksemplāru parakstīšanu un apmaiņu ar tiem.
 9. pants
 Lēmumi un ieteikumi
 1.
 Sanāksmju starplaikā Partnerības padome var pieņemt lēmumus vai ieteikumus, izmantojot rakstisku procedūru. Līdzpriekšsēdētājs lēmuma vai ieteikuma projekta tekstu Partnerības padomes darba valodā rakstveidā iesniedz otram līdzpriekšsēdētājam. Otrai Pusei ir viens mēnesis vai garāks termiņš, ko norādījusi ierosinātāja Puse, lai paustu piekrišanu lēmuma vai ieteikuma projektam. Ja otra Puse piekrišanu nepauž, tad ierosināto lēmumu vai ieteikumu apspriež un var pieņemt nākamajā Partnerības padomes sanāksmē. Lēmumu vai ieteikumu projektus uzskata par pieņemtiem, tiklīdz otra Puse ir paudusi piekrišanu, un tos iekļauj Partnerības padomes nākamās sanāksmes protokolā, ievērojot 8. pantu.
 2.
 Ja Partnerības padome pieņem lēmumus vai ieteikumus, šādu aktu nosaukumā attiecīgi iekļauj vārdu “lēmums” vai “ieteikums”. Sekretariāts reģistrē ikvienu lēmumu vai ieteikumu ar sērijas numuru un atsauci uz tā pieņemšanas datumu.
 3.
 Partnerības padomes pieņemtajos lēmumos norāda to spēkā stāšanās datumu.
 4.
 Partnerības padomes pieņemtos lēmumus un ieteikumus sastāda divos eksemplāros autentiskajās valodās un paraksta līdzpriekšsēdētāji, un tūlīt pēc parakstīšanas sekretariāts tos nosūta Savienībai un Apvienotajai Karalistei. Līdzpriekšsēdētāji var vienoties, ka paraksta prasība tiek izpildīta ar elektronisku eksemplāru parakstīšanu un apmaiņu ar tiem.
 10. pants
 Pārredzamība
 1.
 Līdzpriekšsēdētāji var vienoties, ka Partnerības padomes sanāksmes ir atklātas.
 2.
 Katra Puse var lemt par Partnerības padomes lēmumu un ieteikumu publicēšanu savā attiecīgajā oficiālajā izdevumā tiešsaistē.
 3.
 Ja Savienība vai Apvienotā Karaliste iesniedz Partnerības padomei informāciju, kas ir konfidenciāla vai aizsargājama no izpaušanas saskaņā ar tās normatīvajiem aktiem, otra Puse uzskata saņemto informāciju par konfidenciālu.
 4.
 Pirms Partnerības padomes sanāksmes publisko provizorisku sanāksmes darba kārtību. Sanāksmju protokolus publisko pēc to apstiprināšanas saskaņā ar 8. pantu.
 5.
 Šā panta 2.–4. punktā minētos dokumentus publicē saskaņā ar piemērojamajiem abu Pušu datu aizsardzības noteikumiem.
 11. pants
 Valodas
 1.
 Partnerības padomes oficiālās valodas ir Savienības un Apvienotās Karalistes oficiālās valodas.
 2.
 Partnerības padomes darba valoda ir angļu valoda. Ja vien līdzpriekšsēdētāji nelemj citādi, Partnerības padome parasti savās apspriedēs izmanto dokumentus, kas sagatavoti angļu valodā.
 3.
 Partnerības padome pieņem lēmumus par nolīguma grozīšanu vai interpretāciju nolīguma autentisko tekstu valodās. Visus pārējos Partnerības padomes lēmumus, ieskaitot tos, ar kuriem groza pašreizējo reglamentu, pieņem 2. punktā minētajā darba valodā.
 12. pants
 Izdevumi
 1.
 Savienība un Apvienotā Karaliste katra sedz visus izdevumus, kas tām radušies saistībā ar dalību Partnerības padomes sanāksmēs.
 2.
 Ar sanāksmju organizēšanu un dokumentu pavairošanu saistītos izdevumus sedz sanāksmes rīkotāja puse.
 3.
 Izdevumus, kas saistīti ar mutisko tulkošanu sanāksmēs uz Partnerības padomes darba valodu un no tās, sedz Puse, kura šādu mutisko tulkošanu pieprasījusi.
 3.
 Katra Puse ir atbildīga par lēmumu un citu dokumentu tulkošanu savā/savās oficiālajā(-ās) valodā(-ās), ja tas nepieciešams, ievērojot 11. pantu, un tā sedz izdevumus, kas saistīti ar šādiem tulkojumiem.
 13. pants
 Komitejas
 1.
 Neskarot šā panta 2. punktu, 1.–12. pantu mutatis mutandis piemēro komitejām.
 2.
 Komitejas informē Partnerības padomi par saviem sanāksmju grafikiem un darba kārtību pietiekamu laiku pirms sanāksmēm un paziņo Partnerības padomei katras savas sanāksmes rezultātus un secinājumus.
 ORIG-1. PIELIKUMS.IEVADPIEZĪMES PAR KONKRĒTIEM RAŽOJUMIEM PIEMĒROJAMAJIEM IZCELSMES NOTEIKUMIEM
 1. piezīme
 Vispārīgi principi
 1.Šajā pielikumā izklāstīti vispārīgie noteikumi par ORIG-2. pielikuma [Konkrētiem ražojumiem piemērojamie izcelsmes noteikumi] piemērojamajām prasībām, kā paredzēts ORIG 3. panta [Vispārīgas prasības] 1. punkta c) apakšpunktā.
 2.Šajā pielikumā un ORIG-2. pielikumā [Konkrētiem ražojumiem piemērojamie izcelsmes noteikumi] paredzētās prasības, kam ir jāizpildās, lai ražojumam būtu noteikta izcelsme saskaņā ar šā nolīguma ORIG.3. panta [Vispārīgas prasības] 1. punkta c) apakšpunktu, ir maiņa uz citu tarifa klasifikāciju, ražošanas process, nenoteiktas izcelsmes materiālu maksimālā vērtība vai svars vai jebkura cita prasība, kas norādīta šajā pielikumā un ORIG-2. pielikumā [Konkrētiem ražojumiem piemērojamie izcelsmes noteikumi].
 3.Atsauce uz svaru konkrētiem ražojumiem piemērojamajos izcelsmes noteikumos nozīmē neto svaru, t. i., materiāla vai ražojuma svaru bez iepakojuma svara.
 4.Šā pielikuma un ORIG-2. pielikuma [Konkrētiem ražojumiem piemērojamie izcelsmes noteikumi] pamatā ir Harmonizētā sistēma ar grozījumiem, kas izdarīti 2017. gada 1. janvārī.
 2. piezīme
 Konkrētiem ražojumiem piemērojamu izcelsmes noteikumu saraksta uzbūve
 1.Piezīmes par sadaļām vai nodaļām, ja tādas ir, ir lasāmas kopā ar konkrētajiem ražojumiem piemērojamajiem izcelsmes noteikumiem attiecīgajā sadaļā, nodaļā, pozīcijā vai apakšpozīcijā.
 2.Katru konkrētiem ražojumiem piemērojamo izcelsmes noteikumu, kas norādīts ORIG-2. pielikuma [Konkrētiem ražojumiem piemērojamie izcelsmes noteikumi] 2. slejā, piemēro attiecīgajam ražojumam ORIG-2. pielikuma [Konkrētiem ražojumiem piemērojamie izcelsmes noteikumi] 1. slejā.
 3.Ja uz ražojumu attiecas alternatīvi konkrētiem ražojumiem piemērojamie izcelsmes noteikumi, ražojumam ir noteiktas Puses izcelsme, ja tas atbilst vienai no alternatīvām.
 4.Ja uz ražojumu attiecas konkrētiem ražojumiem piemērojamie izcelsmes noteikumi, kas ietver vairākas prasības, ražojumam ir noteiktas Puses izcelsme tikai tad, ja tas atbilst visām prasībām.
 5.Šā pielikuma un ORIG-2. pielikuma [Konkrētiem ražojumiem piemērojamie izcelsmes noteikumi] nolūkos piemēro šādas definīcijas:
 (a)“sadaļa” ir Harmonizētās sistēmas sadaļa;
 (b)“nodaļa” ir pirmie divi cipari Harmonizētās sistēmas tarifa klasifikācijas numurā;
 (c)“pozīcija” ir pirmie četri cipari Harmonizētās sistēmas tarifa klasifikācijas numurā; un
 (d)“apakšpozīcija” ir pirmie seši cipari Harmonizētās sistēmas tarifa klasifikācijas numurā.
 2.Konkrētiem ražojumiem piemērojamo izcelsmes noteikumu nolūkos piemēro šādus saīsinājumus:
 “CC” ir ražošana no jebkurā nodaļā, izņemot paša ražojuma nodaļu, klasificētiem nenoteiktas izcelsmes materiāliem; tas nozīmē, ka jebkuram nenoteiktas izcelsmes materiālam, ko izmanto ražojuma ražošanā, ir jābūt klasificētam kādā citā nodaļā (2 ciparu līmenī Harmonizētajā sistēmā), kas nav paša ražojuma nodaļa (proti, cita nodaļa);
 “CTH” ir ražošana no jebkurā pozīcijā, izņemot paša ražojuma pozīciju, klasificētiem nenoteiktas izcelsmes materiāliem; tas nozīmē, ka jebkuram nenoteiktas izcelsmes materiālam, ko izmanto ražojuma ražošanā, ir jābūt klasificētam kādā citā pozīcijā (4 ciparu līmenī Harmonizētajā sistēmā), kas nav paša ražojuma pozīcija (proti, cita pozīcija);
 “CTSH” ir ražošana no jebkurā apakšpozīcijā, izņemot paša ražojuma apakšpozīciju, klasificētiem nenoteiktas izcelsmes materiāliem; tas nozīmē, ka jebkuram nenoteiktas izcelsmes materiālam, ko izmanto ražojuma ražošanā, ir jābūt klasificētam apakšpozīcijā (6 ciparu līmenī harmonizētajā sistēmā), kas nav paša ražojuma apakšpozīcija (proti, cita apakšpozīcija).
 3. piezīme
 Konkrētiem ražojumiem piemērojamu izcelsmes noteikumu piemērošana
 1.Šā nolīguma ORIG.3 panta [Vispārīgas prasības] 2. punktu par ražojumiem, kas ieguvuši noteiktas izcelsmes statusu un ko izmanto citu ražojumu ražošanā, piemēro neatkarīgi no tā, vai minētais statuss ir iegūts tajā pašā Puses rūpnīcā, kurā šie ražojumi tiek izmantoti.
 2.Ja konkrētam ražojumam piemērojamā izcelsmes noteikumā izslēgts konkrēts nenoteiktas izcelsmes materiāls vai ja tur paredzēts, ka konkrēta nenoteiktas izcelsmes materiāla vērtība vai svars nedrīkst pārsniegt konkrētu robežvērtību, tad minētie nosacījumi neattiecas uz nenoteiktas izcelsmes materiāliem, kas Harmonizētajā sistēmā klasificēti citur.
 3.1. piemērs. Ja noteikums par buldozeriem (HS apakšpozīcija 8429.11) paredz: “CTH, izņemot no nenoteiktas izcelsmes materiāliem, pozīcijā 84.31 “daļas, kas piemērotas tikai pozīcijā 84.25 līdz 84.30 minētajām mašīnām””, tad tādu nenoteiktas izcelsmes materiālu izmantošana, kas klasificēti citur nekā 84.29 un 84.31, piemēram, skrūves (HS pozīcija 73.18), izolēti vadi un elektrības vadītāji (HS pozīcija 85.44) un dažāda elektronika (HS 85. nodaļa), nav ierobežota.
 2. piemērs. Ja noteikumā attiecībā uz pozīciju 35.05 (dekstrīni un citādas modificētas cietes; līmes uz cietes bāzes utt.) ir prasīts “CTH, izņemot no nenoteiktas izcelsmes materiāliem pozīcijā 11.08”, tad tādu nenoteiktas izcelsmes materiālu izmantošana, kas klasificēti citur, nevis 11.08 (cietes, inulīns), piemēram, 10. nodaļas materiālu (labība), izmantošana nav ierobežota.
 4.Ja konkrētiem ražojumiem piemērojamajos izcelsmes noteikumos paredzēts, ka ražojums ražojams no konkrēta materiāla, tas neliedz izmantot citus materiālus, kuri nevar atbilst šai prasībai savu īpašību dēļ.
 4. piezīme
 Nenoteiktas izcelsmes materiālu maksimālās vērtības aprēķināšana
 Konkrētiem ražojumiem piemērojamo izcelsmes noteikumu nolūkos piemēro šādas definīcijas:
 (a)“muitas vērtība” ir vērtība, ko nosaka saskaņā ar Nolīguma par GATT 1994 VII panta īstenošanu;
 (b)“EXW”“ cena” jeb “ražotāja cena” ir
 (I)ražojuma cena, kas samaksāta vai maksājama ražotājam, kura uzņēmumā ir veikta ražojuma pēdējā apstrāde vai pārstrāde, ar nosacījumu, ka šajā cenā ir ietverta visu izmantoto materiālu vērtība un visas citas ar ražojuma ražošanu saistītās izmaksas, atskaitot visus iekšējos nodokļus, ko atmaksā vai var atmaksāt tad, ja iegūto ražojumu eksportē, vai
 (II)ja nav samaksātas vai maksājamas cenas vai ja faktiski samaksātā cena neatspoguļo visas ar ražojuma ražošanu saistītās izmaksas, kas faktiski ir radušās ražojuma ražošanas procesā – visu izmantoto materiālu vērtība un visas citas izmaksas, kuras radušās, ražojot ražojumu eksportētājā Pusē, un tas:
 (A)ietver pārdošanas, vispārējās un administratīvās izmaksas, kā arī peļņu, kuru var pamatoti attiecināt uz ražojumu un
 (B)neietver pārvadājuma, apdrošināšanas izmaksas, kā arī visas citas izmaksas, kas ir radušās, ražojumu pārvadājot, un visus eksportētājas Puses iekšējos nodokļus, kurus atmaksā vai var atmaksāt, kad iegūto ražojumu eksportē.
 (III)Šā punkta i) apakšpunkta vajadzībām, ja pēdējā ražošanas darbība ir deleģēta citam ražotājam, tad termins “ražotājs” i) apakšpunktā attiecas uz to personu, kura nodarbina apakšuzņēmēju.
 (c)“MaxNOM” ir nenoteiktas izcelsmes materiālu maksimālā vērtība, kas izteikta procentos un ko aprēķina pēc šādas formulas:
 VNM
 MaxNOM (%) =
 × 100
 EXW
 (d)“VNM” ir ražojuma ražošanā izmantoto nenoteiktas izcelsmes materiālu vērtība, kas ir to muitas vērtība importēšanas laikā, ieskaitot pārvadājuma izmaksas, attiecīgā gadījumā apdrošināšanas, iepakojuma un visas pārējās izmaksas, kas radušās, pārvadājot materiālus uz ievešanas ostu Pusē, kurā atrodas ražojuma ražotājs, ja nenoteiktas izcelsmes materiālu vērtība nav zināma un to nevar noskaidrot, tad izmanto pirmo noskaidrojamo cenu, kas par nenoteiktas izcelsmes materiāliem samaksāta Savienībā vai Apvienotajā Karalistē, ražojuma ražošanā izmantoto nenoteiktas izcelsmes materiālu vērtību var aprēķināt, pamatojoties uz vidējās svērtās vērtības formulu vai citu inventāra vērtības noteikšanas metodi saskaņā ar grāmatvedības principiem, kas ir vispārpieņemti Pusē.
 5. piezīme
 To procesu definīcijas, kas minēti ORIG-2. pielikuma [Konkrētiem ražojumiem piemērojamie izcelsmes noteikumi] V līdz VII iedaļā
 Konkrētiem ražojumiem piemērojamo izcelsmes noteikumu nolūkos piemēro šādas definīcijas:
 (a)“biotehnoloģiska pārstrāde” ir:
 (I)bioloģiska vai biotehnoloģiska kultivēšana (arī šūnu kultūra), mikroorganismu (baktēriju, vīrusu (ieskaitot fāgus) utt.) vai cilvēku, dzīvnieku vai augu šūnu hibridizācija vai ģenētiska modifikācija un
 (II)šūnu vai starpšūnu struktūru (piemēram, izolētu gēnu, gēnu fragmentu un plazmīdu) iegūšana, izolācija vai attīrīšana, vai fermentācija;
 (b)“daļiņu izmēra maiņa” ir ražojuma daļiņu izmēra tīša un kontrolēta maiņa, kas nav tikai saberšana vai saspiešana, kuras rezultātā tiek iegūts ražojums ar noteiktu daļiņu izmēru, noteiktu daļiņu izmēru sadalījumu vai noteiktu virsmas laukumu, kas ir raksturīgi iegūtajam ražojumam, un ar fizikālajām vai ķīmiskajām īpašībām, kuras atšķiras no izejmateriālu fizikālajām vai ķīmiskajām īpašībām;
 (c)“ķīmiska reakcija” ir process (ieskaitot bioķīmisku pārstrādi), kura rezultātā rodas molekula ar jaunu struktūru, saraujot saites starp molekulām un veidojot jaunas saites starp molekulām vai mainot atomu telpisko izvietojumu molekulā, izņemot turpmāk minēto, kas nav uzskatāms par ķīmisku reakciju šīs definīcijas nolūkos:
 (I)šķīdināšana ūdenī vai citos šķīdinātājos;
 (II)šķīdinātāju, tostarp ūdens, izdalīšanu; vai
 (III)kristalizācijas ūdens pievienošana vai atdalīšana;
 (d)“destilācija” ir:
 (I)destilācija pie atmosfēras spiediena: atdalīšanas process, kurā destilācijas kolonnā naftas eļļas tiek pārveidotas frakcijās atbilstīgi viršanas temperatūrai un tvaiks tad tiek kondensēts dažādās šķidrās frakcijās; produkti, kas ražoti naftas destilācijā, var ietvert sašķidrinātu naftas gāzi, jēlbenzīnu, benzīnu, petroleju, dīzeļdegvielu vai krāšņu kurināmo, vieglās gāzeļļas un smēreļļas un
 (II)vakuumdestilācija: destilācija pie spiediena, kas ir mazāks par atmosfēras spiedienu, bet ne tik zems, ka tas būtu klasificējams kā molekulārā destilācija; vakuumdestilāciju izmanto, lai destilētu materiālus ar augstu viršanas temperatūru un termojutīgus materiālus, piemēram, naftas eļļu smagos destilātus, lai ražotu vieglās līdz smagās vakuuma gāzeļļas un nosēdumus;
 (e)“izomēru atdalīšana” ir izomēru izolēšana vai atdalīšana no izomēru maisījuma;
 (f)“maisīšana un sajaukšana” ir apzināta un samērīgi kontrolēta materiālu maisīšana vai sajaukšana (ieskaitot dispersiju), izņemot atšķaidītāju pievienošanu, tikai ar mērķi panākt atbilstību iepriekš noteiktām specifikācijām, kā rezultātā tiek saražots ražojums, kura fizikālās vai ķīmiskās īpašības ir raksturīgas ražojumam vai tā lietojumam un atšķiras no izejmateriālu fizikālajām vai ķīmiskajām īpašībām;
 (g)“standarta materiālu ražošana” (tas attiecas arī uz standarta šķīdumiem) ir tāda preparāta ražošana, kurš ir piemērots analītiskām, kalibrēšanas vai atsauces vajadzībām, ar precīzu tīrības pakāpi vai proporcijām, ko sertificējis ražotājs, un
 (h)“attīrīšana” ir process, kura rezultātā tiek likvidēti vismaz 80 % no esošo piemaisījumu satura vai samazināti vai likvidēti piemaisījumi, tādējādi iegūstot preci, kas piemērota vienam vai vairākiem šādiem lietojumiem:
 (I)farmaceitiskas, medicīniskas, kosmētiskas, veterināras vai pārtikas kvalitātes vielas;
 (II)ķīmiskie produkti un reaģenti lietojumiem analīzē, diagnostikā vai laboratorijā;
 (III)mikroelektronikā izmantojami elementi un komponenti;
 (IV)specializētie lietojumi optikā;
 (V)biotehnisks lietojums (piemēram, šūnu kultūrā, ģenētiskajā tehnoloģijā vai par katalizatoru);
 (VI)nesēji, ko izmanto separācijas procesā vai
 (VII)lietojumi, kam nepieciešama kodolkvalitāte.
 6. piezīme
 ORIG-2. pielikuma XI iedaļā [Konkrētiem produktiem piemērojamie izcelsmes noteikumi ] izmantoto terminu definīcijas
 Konkrētiem ražojumiem piemērojamo izcelsmes noteikumu nolūkos piemēro šādas definīcijas:
 (a)“ķīmiskās štāpeļšķiedras” ir sintētisku vai mākslīgu pavedienu grīste, štāpeļšķiedras vai atlikas, kas minētas pozīcijā 55.01–55.07;
 (b)“dabiskās šķiedras” attiecas uz šķiedrām, kas nav mākslīgās vai sintētiskās šķiedras un ko izmanto tikai pirmsvērpšanas posmos, ietverot atlikas, un, ja vien nav norādīts citādi, attiecas arī uz šķiedrām, kas ir kārstas, ķemmētas vai citādi apstrādātas, bet nav vērptas; “dabiskās šķiedras” attiecas uz astriem pozīcijā 05.11, zīdu pozīcijā 50.02 un 50.03, vilnas šķiedrām un smalkiem vai rupjiem dzīvnieku matiem pozīcijā 51.01–51.05, kokvilnas šķiedrām pozīcijā 52.01–52.03, kā arī citām augu šķiedrām pozīcijā 53.01–53.05;
 (c)“apdrukāšana” ir metode, ar kuru tekstilizstrādājuma substrātam tiek pastāvīgi piešķirta objektīvi novērtējama funkcija, piemēram, krāsa, modelis vai tehniskais sniegums, izmantojot sietspiedes, gludspieduma, digitālus vai pārneses paņēmienus un
 (d)“apdrukāšana (kā atsevišķa darbība)” ir metode, ar kuru tekstilizstrādājuma substrātam tiek pastāvīgi piešķirta objektīvi novērtējama funkcija, piemēram, krāsa, modelis vai tehniskais sniegums, izmantojot sietspiedes, gludspieduma, digitālus vai pārneses paņēmienus apvienojumā ar vismaz divām sagatavošanas vai apdares operācijām (piemēram, mazgāšana, balināšana, merserizācija, termofiksēšana, uzkāršana, kalandrēšana, apstrāde pret saraušanos, galapstrāde, dekatēšana, piesūcināšana, lāpīšana un apcirpšana, apgriešana, apsvilināšana, žāvēšana un platumošana, velšana, apstrāde ar tvaiku un saraušanās un mitrā dekatēšana), ja visu izmantoto nenoteiktas izcelsmes materiālu vērtība nepārsniedz 50 % no ražojuma EXW cenas.
 7. piezīme
 Pielaides, kas piemērojamas ražojumiem, kuri sastāv no diviem vai vairākiem tekstila pamatmateriāliem
 1.Šīs piezīmes nolūkos tekstila pamatmateriāli ir šādi:
 (a)zīds;
 (b)vilna;
 (c)rupji dzīvnieku mati;
 (d)smalki dzīvnieku mati;
 (e)astri;
 (f)kokvilna;
 (g)materiāli papīra izgatavošanai un papīrs;
 (h)lini;
 (i)kaņepāji;
 (j)džuta un citas tekstila lūksnas šķiedras;
 (k)sizals un citas agavju ģints augu tekstilšķiedras;
 (l)kokosšķiedra, abaka, rāmija un citas augu tekstilšķiedras;
 (m)sintētiskie ķīmiskie pavedieni;
 (n)mākslīgie ķīmiskie pavedieni;
 (o)strāvvadoši pavedieni; uth
 (p)sintētiskās ķīmiskās štāpeļšķiedras no polipropilēna;
 (q)sintētiskās ķīmiskās štāpeļšķiedras no poliestera;
 (r)sintētiskās ķīmiskās štāpeļšķiedras no poliamīda;
 (s)sintētiskās ķīmiskās štāpeļšķiedras no poliakrilnitrila;
 (t)sintētiskās ķīmiskās štāpeļšķiedras no poliimīda;
 (u)sintētiskās ķīmiskās štāpeļšķiedras no politetrafluoretilēna;
 (v)sintētiskās ķīmiskās štāpeļšķiedras no poli(fenilēnsulfīda);
 (w)sintētiskās ķīmiskās štāpeļšķiedras no poli(vinilhlorīda);
 (x)citas sintētiskās ķīmiskās štāpeļšķiedras;
 (y)mākslīgās ķīmiskās štāpeļšķiedras no viskozes;
 (``)citas mākslīgās ķīmiskās štāpeļšķiedras;
 (aa)dzija, kas izgatavota no poliuretāna ar elastīgiem poliētera segmentiem, pozamentēta vai ne,
 (bb)dzija, kas izgatavota no poliuretāna ar elastīgiem poliestera segmentiem, pozamentēta vai ne;
 (cc)pozīcijas 56.05 ražojumi (metalizēti pavedieni), kuri ietver ne vairāk kā 5 mm platu lenti, kas pamatā sastāv no alumīnija folijas vai plastmasas plēves, neatkarīgi no tā, vai tā ir ar alumīnija pulvera pārklājumu vai bez tā, un kas ir iestiprināta ar caurspīdīgu vai krāsainu adhezīvu starp divām plastmasas plēves kārtām;
 (dd)citi pozīcijas 56.05 ražojumi;
 (ee)stikla šķiedras un
 (ff)metāla šķiedras.
 2.Ja ORIG-2. pielikumā [Konkrētiem ražojumiem piemērojamie izcelsmes noteikumi] ir atsauce uz šo piezīmi, prasības, kas izklāstītas tā 2. slejā, nepiemēro kā pielaidi nenoteiktas izcelsmes tekstila pamatmateriāliem, kuri izmantoti ražojuma ražošanā, ja:
 (a)ražojums satur divus vai vairākus tekstila pamatmateriālus un
 (b)nenoteiktas izcelsmes tekstila pamatmateriālu kopējais svars nepārsniedz 10 % no visu izmantoto tekstila pamatmateriālu kopējā svara.
 Piemērs. Vilnas audumam pozīcijā 51.12, kas satur vilnas dziju pozīcijā 51.07, sintētisko štāpeļšķiedru dziju pozīcijā 55.09 un materiālus, kas nav tekstila pamatmateriāli, var izmantot nenoteiktas izcelsmes vilnas dziju, kura neatbilst ORIG-2. pielikumā [Konkrētiem ražojumiem piemērojamie izcelsmes noteikumi] noteiktajai prasībai, vai nenoteiktas izcelsmes sintētisku dziju, kas neatbilst ORIG-2. pielikumā [Konkrētiem ražojumiem piemērojamie izcelsmes noteikumi] noteiktajai prasībai, vai abu minēto kombināciju, ja to kopējais svars nepārsniedz 10 % no visu tekstila pamatmateriālu svara.
 3.Neatkarīgi no 7. piezīmes 2. punkta b) apakšpunkta ražojumiem, kuru sastāvā ir “dzija, kas izgatavota no poliuretāna ar elastīgiem poliētera segmentiem, pozamentēta vai ne”, maksimālā pielaide ir 20 %. Tomēr citu nenoteiktas izcelsmes tekstila pamatmateriālu procentuālā daļa nepārsniedz 10 %.
 4.Neatkarīgi no 7. piezīmes 2. punkta b) apakšpunkta ražojumiem, kuru sastāvā ir “ne vairāk kā 5 mm plata lente, kas pamatā sastāv no alumīnija folijas vai plastmasas plēves, neatkarīgi no tā, vai tā ir ar alumīnija pulvera pārklājumu vai bez tā, un kas ir iestiprināta ar caurspīdīgu vai krāsainu adhezīvu starp divām plastmasas plēves kārtām”, maksimālā pielaide ir 30 %. Tomēr citu nenoteiktas izcelsmes tekstila pamatmateriālu procentuālā daļa nepārsniedz 10 %.
 8. piezīme
 Citas pielaides, kas piemērojamas konkrētiem tekstilizstrādājumiem
 1.Ja ORIG-2. pielikumā [Konkrētiem ražojumiem piemērojamie izcelsmes noteikumi] ir atsauce uz šo piezīmi, var izmantot nenoteiktas izcelsmes tekstilmateriālus (izņemot oderes un starpoderes), kas neatbilst minētā pielikuma 2. slejas noteikumiem attiecībā uz gataviem tekstilizstrādājumiem, ja tie ir klasificēti citā pozīcijā nekā ražojums un ja to vērtība nepārsniedz 8 % no ražojuma EXW cenas.
 2.Nenoteiktas izcelsmes materiālus, kas nav klasificēti 50. līdz 63. nodaļā, var bez ierobežojumiem izmantot 50.–63. nodaļā klasificētu tekstilizstrādājumu ražošanā neatkarīgi no tā, vai tajos ir vai nav tekstilmateriāli.
 Piemērs. Ja ORIG-2. pielikumā [Konkrētiem ražojumiem piemērojamie izcelsmes noteikumi] noteiktā prasība paredz, ka konkrētam tekstilizstrādājumam (piemēram, biksēm) jāizmanto dzija, tas neliedz izmantot nenoteiktas izcelsmes metāla izstrādājumus (piemēram, pogas), jo metāla izstrādājumi nav klasificēti 50.–63. nodaļā. Šo pašu iemeslu dēļ nav liegts izmantot nenoteiktas izcelsmes rāvējslēdzējus, kaut arī rāvējslēdzējos parasti ietilpst tekstilmateriāli.
 3.Ja ORIG-2. pielikumā [Konkrētiem ražojumiem piemērojamie izcelsmes noteikumi] noteiktā prasība nosaka nenoteiktas izcelsmes materiālu maksimālo vērtību, nenoteiktas izcelsmes materiālu vērtības aprēķināšanā ņem vērā to nenoteiktas izcelsmes materiālu vērtību, kuri nav klasificēti 50.–63. nodaļā.
 9. piezīme
 Lauksaimniecības produkti
 Lauksaimniecības produktus, kas klasificēti Harmonizētās sistēmas II sadaļā un pozīcijā 24.01 un kas audzēti vai novākti kādas Puses teritorijā, uzskata par tādiem, kuru izcelsme ir minētās Puses teritorijā, pat ja tie audzēti no sēklām, sīpoliem, potcelmiem, spraudeņiem, potzariem, dzinumiem, pumpuriem vai citām augu dzīvām daļām, kas importētas no trešās valsts.
 ORIG-2. PIELIKUMS.KONKRĒTIEM RAŽOJUMIEM PIEMĒROJAMIE IZCELSMES NOTEIKUMI
 1. sleja
 Harmonizētās sistēmas klasifikācija (2017), iekļaujot konkrētu aprakstu
 2. sleja
 Konkrētiem ražojumiem piemērojamie izcelsmes noteikumi
 I SADAĻA
 DZĪVI DZĪVNIEKI; DZĪVNIEKU IZCELSMES PRODUKTI
 1. nodaļa
 Dzīvi dzīvnieki
 01.01-01.06
 Visi 1. nodaļas dzīvnieki ir pilnībā iegūti.
 2. nodaļa
 Gaļa un ēdami gaļas subprodukti
 02.01-02.10
 Ražošana, kurā visi izmantotie 1. un 2. nodaļā klasificētie materiāli ir pilnībā iegūti.
 3. nodaļa
 Zivis un vēžveidīgie, mīkstmieši un citi ūdens bezmugurkaulnieki
 03.01-03.08
 Ražošana, kurā visi izmantotie 3. nodaļā klasificētie materiāli ir pilnībā iegūti.
 4. nodaļa
 Piena pārstrādes produkti; putnu olas; dabiskais medus; dzīvnieku izcelsmes pārtikas produkti, kas citur nav minēti un iekļauti
 04.01-04.10
 Ražošana, kurā:
 - visi izmantotie 4. nodaļā klasificētie materiāli ir pilnībā iegūti un
 - pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 5. nodaļa
 Dzīvnieku izcelsmes produkti, kas citur nav minēti un iekļauti
 05.01-05.11
 Ražošana no jebkuras pozīcijas nenoteiktas izcelsmes materiāliem.
 II SADAĻA
 AUGU VALSTS PRODUKTI
 6. nodaļa
 Veģetējoši koki un citi augi; sīpoli, saknes un tamlīdzīgas augu daļas; griezti ziedi un dekoratīvi zaļumi
 06.01-06.04
 Ražošana, kurā visi izmantotie 6. nodaļā klasificētie materiāli ir pilnībā iegūti.
 7. nodaļa
 Ēdami dārzeņi un atsevišķas saknes un bumbuļi
 07.01-07.14
 Ražošana, kurā visi izmantotie 7. nodaļā klasificētie materiāli ir pilnībā iegūti.
 8. nodaļa
 Ēdami augļi un rieksti; citrusaugļu un meloņu mizas
 08.01-08.14
 Ražošana, kurā:
 - visi izmantotie 8. nodaļā klasificētie materiāli ir pilnībā iegūti un
 - pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 9. nodaļa
 Kafija, tēja, mate un garšvielas
 09.01-09.10
 Ražošana no jebkuras pozīcijas nenoteiktas izcelsmes materiāliem.
 10. nodaļa
 Graudaugu produkti
 10.01-10.08
 Ražošana, kurā visi izmantotie 10. nodaļā klasificētie materiāli ir pilnībā iegūti.
 11. nodaļa
 Miltrūpniecības produkti; iesals; cietes; inulīns; kviešu lipeklis
 11.01-11.09
 Ražošana, kurā visi izmantotie 10. un 11. nodaļā, pozīcijā 07.01, 07.14, 23.02 un 23.03 un apakšpozīcijā 0710.10 klasificētie materiāli, ir pilnībā iegūti.
 12. nodaļa
 Eļļas augu sēklas un eļļas augu augļi; dažādi graudi, sēklas un augļi; augi rūpnieciskām vajadzībām un ārstniecības augi; salmi un rupjā barība
 12.01-12.14
 CTH
 13. nodaļa
 Šellaka; sveķi un citas augu sulas un ekstrakti
 13.01-13.02
 Ražošana no jebkuras pozīcijas nenoteiktas izcelsmes materiāliem, kurā pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 14. nodaļa
 Augu materiāli pīšanai; augu valsts produkti, kas citur nav minēti un iekļauti
 14.01-14.04
 Ražošana no jebkuras pozīcijas nenoteiktas izcelsmes materiāliem.
 III SADAĻA
 DZĪVNIEKU UN AUGU TAUKI UN EĻĻAS UN TO ŠĶELŠANĀS PRODUKTI; GATAVI PĀRTIKAS TAUKI; DZĪVNIEKU VAI AUGU VASKI
 15. nodaļa
 Dzīvnieku un augu tauki un eļļas un to šķelšanās produkti; gatavi pārtikas tauki; dzīvnieku vai augu vaski
 15.01-15.04
 CTH
 15.05-15.06
 Ražošana no jebkuras pozīcijas nenoteiktas izcelsmes materiāliem.
 15.07-15.08
 CTSH
 15.09-15.10
 Ražošana, kurā visi izmantotie augu izcelsmes materiāli ir pilnībā iegūti.
 15.11-15.15
 CTSH
 15.16-15.17
 CTH
 15.18-15.19
 CTSH
 15.20
 Ražošana no jebkuras pozīcijas nenoteiktas izcelsmes materiāliem.
 15.21-15.22
 CTSH
 IV SADAĻA
 PĀRTIKAS RŪPNIECĪBAS RAŽOJUMI; DZĒRIENI, ALKOHOLISKI ŠĶIDRUMI UN ETIĶIS; TABAKA UN TABAKAS RŪPNIECISKI AIZSTĀJĒJI
 16. nodaļa
 Gaļas, zivju vai vēžveidīgo, mīkstmiešu vai citu ūdens bezmugurkaulnieku izstrādājumi
 1601.00-1604.18
 Ražošana, kurā visi izmantotie 1., 2., 3. un 16. nodaļā klasificētie materiāli ir pilnībā iegūti
 88
 .
 1604.19
 CC
 1604.20
 - izstrādājumi no surimi:
 CC
 - citādi:
 Ražošana, kurā visi izmantotie 3. un 16. nodaļā klasificētie materiāli ir pilnībā iegūti
 89
 .
 1604.31-1605.69
 Ražošana, kurā visi izmantotie 3. un 16. nodaļā klasificētie materiāli ir pilnībā iegūti.
 17. nodaļa
 Cukurs un cukura konditorejas izstrādājumi
 17.01
 CTH
 17.02
 CTH, ja izmantoto pozīcijā 11.01–11.08, 17.01 un 17.03 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 17.03
 CTH
 17.04
 - baltā šokolāde:
 CTH, ja:
 a) visi izmantotie 4. nodaļā klasificētie materiāli ir pilnībā iegūti; un
 b) i) izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara vai
 ii) izmantoto pozīcijā 17.01 un 17.02 klasificēto nenoteiktas izcelsmes materiālu kopējā vērtība nepārsniedz 30 % no ražojuma ražotāja cenas.
 - citādi:
 CTH, ja:
 - visi izmantotie 4. nodaļā klasificētie materiāli ir pilnībā iegūti un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara.
 18. nodaļa
 Kakao un kakao izstrādājumi
 18.01-18.05
 CTH
 1806.10
 CTH, ja:
 - visi izmantotie 4. nodaļā klasificētie materiāli ir pilnībā iegūti un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara.
 1806.20-1806.90
 CTH, ja:
 a) visi izmantotie 4. nodaļā klasificētie materiāli ir pilnībā iegūti; un
 b) i) izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara vai
 ii) izmantoto pozīcijā 17.01 un 17.02 klasificēto nenoteiktas izcelsmes materiālu kopējā vērtība nepārsniedz 30 % no ražojuma ražotāja cenas.
 19. nodaļa
 Labības, miltu, cietes vai piena izstrādājumi; miltu konditorejas izstrādājumi
 19.01-19.05
 CTH, ja:
 - visi izmantotie 4. nodaļā klasificētie materiāli ir pilnībā iegūti
 - izmantoto 2., 3. un 16. nodaļā klasificēto nenoteiktas izcelsmes materiālu kopējais svars nepārsniedz 20 % no ražojuma svara;
 - izmantoto pozīcijā 10.06 un 11.08 klasificēto nenoteiktas izcelsmes materiālu kopējais svars nepārsniedz 20 % no ražojuma svara un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara.
 20. nodaļa
 Dārzeņu, augļu, riekstu vai citu augu daļu izstrādājumi
 20.01
 CTH
 20.02-20.03
 Ražošana, kurā visi izmantotie 7. nodaļā klasificētie materiāli ir pilnībā iegūti.
 20.04-20.09
 CTH, ja izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 40 % no ražojuma svara.
 21. nodaļa
 Dažādi pārtikas produkti
 21.01-21.02
 CTH, ja:
 - visi izmantotie 4. nodaļā klasificētie materiāli ir pilnībā iegūti un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 2103.10
 2103.20
 2103.90
 CTH tomēr var izmantot nenoteiktas izcelsmes sinepju pulveri vai gatavas sinepes.
 2103.30
 Ražošana no jebkuras pozīcijas nenoteiktas izcelsmes materiāliem.
 21.04-21.06
 CTH, ja:
 - visi izmantotie 4. nodaļā klasificētie materiāli ir pilnībā iegūti un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 22. nodaļa
 Dzērieni, alkoholiski šķidrumi un etiķis
 22.01-22.06
 CTH, izņemot no nenoteiktas izcelsmes materiāliem pozīcijā 22.07 un 22.08, ja:
 - visi izmantotie apakšpozīcijā 0806.10, 2009.61, 2009.69 klasificētie materiāli ir pilnībā iegūti;
 - visi izmantotie 4. nodaļā klasificētie materiāli ir pilnībā iegūti un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 22.07
 CTH, izņemot no nenoteiktas izcelsmes materiāliem pozīcijā 22.08, ja visi izmantotie 10. nodaļā un apakšpozīcijā 0806.10, 2009.61 un 2009.69 klasificētie materiāli ir pilnībā iegūti.
 22.08-22.09
 CTH, izņemot no nenoteiktas izcelsmes materiāliem pozīcijā 22.07 un 22.08, ja visi izmantotie apakšpozīcijā 0806.10, 2009.61 un 2009.69 klasificētie materiāli ir pilnībā iegūti.
 23. nodaļa
 Pārtikas rūpniecības atliekas un atkritumi; gatava lopbarība
 23.01
 CTH
 2302.10-2303.10
 CTH, ja izmantoto 10. nodaļā klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 2303.20-2308.00
 CTH
 23.09
 CTH, ja:
 - visi izmantotie 2. un 4. nodaļas materiāli ir pilnībā iegūti;
 - izmantoto pozīcijā 10.01 –10.04, 10.07–10.08, 11. nodaļā un pozīcijā 23.02. un 23.03 klasificēto nenoteiktas izcelsmes materiālu kopējais svars nepārsniedz 20 % no ražojuma svara un
 - izmantoto pozīcijā 17.01 un 17.02 klasificēto nenoteiktas izcelsmes materiālu kopējais svars nepārsniedz 20 % no ražojuma svara.
 24. nodaļa
 Tabaka un tabakas rūpnieciski aizstājēji
 24.01
 Ražošana, kurā visi 24.01. nodaļā klasificētie materiāli ir pilnībā iegūti.
 2402.10
 Ražošana no jebkuras pozīcijas nenoteiktas izcelsmes materiāliem, ja pozīcijā 24.01 klasificēto nenoteiktas izcelsmes materiālu kopējais svars nepārsniedz 30 % no izmantotajiem 24. nodaļas materiāliem.
 2402.20
 Ražošana no jebkuras pozīcijas nenoteiktas izcelsmes materiāliem, izņemot paša izstrādājuma pozīciju un apakšpozīcijas 2403.19 smēķējamo tabaku, ja vismaz 10 % pēc svara no visiem izmantotajiem pozīcijas 24.01 materiāliem ir pilnībā iegūti.
 2402.90
 Ražošana no jebkuras pozīcijas nenoteiktas izcelsmes materiāliem, ja pozīcijā 24.01 klasificēto nenoteiktas izcelsmes materiālu kopējais svars nepārsniedz 30 % no izmantotajiem 24. nodaļas materiāliem.
 24.03
 CTH, kurā vismaz 10 svara % no visiem izmantotajiem pozīcijas 24.01 materiāliem ir pilnībā iegūti.
 V IEDAĻA
 MINERĀLPRODUKTI
 Piezīme par sadaļu: horizontālās pārstrādes noteikumu definīcijas šai sadaļai skatīt ORIG-1. pielikuma 5. piezīmē.
 25. nodaļa
 Sāls; sērs; zemes un akmens; apmešanas materiāli, kaļķi un cements
 25.01-25.30
 CTH
 vai
 MaxNOM 70 % (EXW).
 26. nodaļa
 Rūdas, sārņi un pelni
 26.01-26.21
 CTH
 27. nodaļa
 Minerālais kurināmais, minerāleļļas un to pārtvaices produkti; bitumenvielas; minerālvaski
 27.01-27.09
 Ražošana no jebkuras pozīcijas nenoteiktas izcelsmes materiāliem.
 27.10
 CTH, izņemot no nenoteiktas izcelsmes biodīzeļa apakšpozīcijā 3824.99 un 3826.00,
 vai
 notikusi destilācija vai ķīmiska reakcija, ja pozīcijā 27.10 un apakšpozīcijās 3824.99 un 3826.00 klasificētais biodīzelis (ieskaitot hidrogenētu augu eļļu) ir iegūts ar esterificēšanu, pāresterificēšanu vai hidroattīrīšanu.
 27.11-27.15
 Ražošana no jebkuras pozīcijas nenoteiktas izcelsmes materiāliem.
 VI SADAĻA
 ĶĪMISKĀS RŪPNIECĪBAS UN TĀS SASKARNOZARU RAŽOJUMI
 Piezīme par sadaļu: horizontālās pārstrādes noteikumu definīcijas šai sadaļai skatīt ORIG-1. pielikuma 5. piezīmē.
 28. nodaļa
 Neorganiskās ķīmijas produkti; dārgmetālu, retzemju metālu, radioaktīvo elementu vai izotopu organiskie vai neorganiskie savienojumi
 28.01-28.53
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 29. nodaļa
 Organiskie ķīmiskie savienojumi
 2901.10-2905.42
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 2905.43-2905.44
 CTH, izņemot no nenoteiktas izcelsmes materiāliem pozīcijā 17.02 un apakšpozīcijā 3824.60.
 2905.45
 CTSH, tomēr var izmantot paša ražojuma apakšpozīcijā klasificētus nenoteiktas izcelsmes materiālus, ja to kopējā vērtība nepārsniedz 20 % no ražojuma ražotāja cenas,
 vai
 MaxNOM 50 % (EXW).
 2905.49-2942
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 30. nodaļa
 Zāles
 30.01-30.06
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 31. nodaļa
 Mēslošanas līdzekļi
 31.01-31.04
 CTH, tomēr var izmantot arī vienā pozīcijā ar ražojumu klasificētus nenoteiktas izcelsmes materiālus, ja to kopējā vērtība nepārsniedz 20 % no ražojuma EXW cenas,
 vai
 MaxNOM 40 % (EXW).
 31.05
 - nātrija nitrāts
 - kalcija ciānamīds
 - kālija sulfāts
 - magnija un kālija sulfāts
 CTH, tomēr var izmantot arī vienā pozīcijā ar ražojumu klasificētus nenoteiktas izcelsmes materiālus, ja to kopējā vērtība nepārsniedz 20 % no ražojuma EXW cenas,
 vai
 MaxNOM 40 % (EXW).
 - citādi
 CTH, tomēr var izmantot arī vienā pozīcijā ar ražojumu klasificētus nenoteiktas izcelsmes materiālus, ja to kopējā vērtība nepārsniedz 20 % no ražojuma EXW cenas, un visu ražošanā izmantoto nenoteiktas izcelsmes materiālu vērtība nepārsniedz 50 % no ražojuma EXW cenas,
 vai
 MaxNOM 40 % (EXW).
 32. nodaļa
 Miecvielu vai krāsu ekstrakti; tanīni un to atvasinājumi; pigmenti un citas krāsvielas; krāsas un lakas; špakteļtepes, tepes un citas mastikas; tintes
 32.01-32.15
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 33. nodaļa
 Ēteriskās eļļas un rezinoīdi; parfimērijas, kosmētikas un ķermeņa kopšanas līdzekļi
 33.01
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 3302.10
 CTH, tomēr var izmantot arī apakšpozīcijā 3302.10 klasificētus nenoteiktas izcelsmes materiālus, ja to kopējā vērtība nepārsniedz 20 % no ražojuma EXW cenas
 3302.90
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 33.03
 Ražošana no jebkuras pozīcijas nenoteiktas izcelsmes materiāliem.
 33.04 -33.07
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 34. nodaļa
 Ziepes, organiskās virsmaktīvās vielas, mazgāšanas līdzekļi, eļļošanas līdzekļi, mākslīgie vaski, gatavi vaski, spodrināšanas vai tīrīšanas līdzekļi, sveces un tamlīdzīgi izstrādājumi, veidošanas pastas, zobtehnikas vaski un izstrādājumi zobārstniecībai uz ģipša bāzes
 34.01-34.07
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 35. nodaļa
 Olbaltumvielas; modificētas cietes; līmes; fermenti
 35.01-35.04
 CTH, izņemot no nenoteiktas izcelsmes materiāliem 4. nodaļā.
 35.05
 CTH, izņemot no nenoteiktas izcelsmes materiāliem pozīcijā 11.08.
 35.06-35.07
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 36. nodaļa
 Sprāgstvielas; pirotehnikas izstrādājumi; sērkociņi; pirofori sakausējumi; daži degmaisījumi
 36.01-36.06
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 37. nodaļa
 Foto un kino preces
 37.01-37.07
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 38. nodaļa
 Jaukti ķīmiski produkti
 38.01-38.08
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 3809.10
 CTH, izņemot no nenoteiktas izcelsmes materiāliem pozīcijā 11.08 un 35.05.
 3809.91-3822.00
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 38.23
 Ražošana no jebkuras pozīcijas nenoteiktas izcelsmes materiāliem.
 3824.10-3824.50
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 3824.60
 CTH, izņemot no nenoteiktas izcelsmes materiāliem apakšpozīcijā 2905.43 un 2905.44.
 3824.71-3825.90
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 38.26
 Ražošana, kurā biodīzelis tiek iegūts ar pāresterificēšanu, esterificēšanu vai hidroattīrīšanu.
 VII SADAĻA
 PLASTMASAS UN TO IZSTRĀDĀJUMI; KAUČUKS UN TĀ IZSTRĀDĀJUMI
 Piezīme par sadaļu: horizontālās pārstrādes noteikumu definīcijas šai sadaļai skatīt ORIG-1. pielikuma 5. piezīmē.
 39. nodaļa
 Plastmasas un to izstrādājumi
 39.01-39.15
 CTSH,
 notikusi ķīmiska reakcija, attīrīšana, maisīšana un sajaukšana, standarta materiālu ražošana, daļiņu izmēra maiņa, izomēru atdalīšana vai biotehnoloģiska pārstrāde
 vai
 MaxNOM 50 % (EXW).
 39.16-39.19
 CTH
 vai
 MaxNOM 50 % (EXW).
 39.20
 CTSH
 vai
 MaxNOM 50 % (EXW).
 39.21-39.22
 CTH
 vai
 MaxNOM 50 % (EXW).
 3923.10-3923.50
 CTSH
 vai
 MaxNOM 50 % (EXW).
 3923.90-3925.90
 CTH
 vai
 MaxNOM 50 % (EXW).
 39.26
 CTSH
 vai
 MaxNOM 50 % (EXW).
 40. nodaļa
 Kaučuks un tā izstrādājumi
 40.01 - 40.11
 CTH
 vai
 MaxNOM 50 % (EXW).
 4012.11-4012.19
 CTSH
 vai
 lietotu riepu atjaunošana.
 4012.20-4017.00
 CTH
 vai
 MaxNOM 50 % (EXW).
 VIII SADAĻA
 JĒLĀDAS, ĀDA, KAŽOKĀDAS UN TO IZSTRĀDĀJUMI; ZIRGLIETAS UN IEJŪGS; CEĻOJUMA PIEDERUMI, SOMAS UN TAMLĪDZĪGAS PRECES; IZSTRĀDĀJUMI NO DZĪVNIEKU ZARNĀM (IZŅEMOT ZĪDVĒRPĒJA PAVEDIENU)
 41. nodaļa
 Jēlādas (izņemot kažokādas) un āda
 41.01-4104.19
 CTH
 4104.41-4104.49
 CTSH, izņemot no nenoteiktas izcelsmes materiāliem apakšpozīcijā 4104.41-4104.49.
 4105.10
 CTH
 4105.30
 CTSH
 4106.21
 CTH
 4106.22
 CTSH
 4106.31
 CTH
 4106.32-4106.40
 CTSH
 4106.91
 CTH
 4106.92
 CTSH
 41.07-41.13
 CTH, izņemot no nenoteiktas izcelsmes materiāliem apakšpozīcijā 4104.41, 4104.49, 4105.30, 4106.22, 4106.32 un 4106.92. Tomēr var izmantot apakšpozīcijās 4104.41, 4104.49, 4105.30, 4106.22, 4106.32 vai 4106.92 klasificētos nenoteiktas izcelsmes materiālus, ja tie ir atkārtoti miecēti.
 4114.10
 CTH
 4114.20
 CTH, izņemot no apakšpozīcijā 4104.41, 4104.49, 4105.30, 4106.22, 4106.32, 4106.92 un 4107 klasificētiem nenoteiktas izcelsmes materiāliem. Tomēr apakšpozīcijā 4104.41, 4104.49, 4105.30, 4106.22, 4106.32, 4106.92 un pozīcijā 41.07 klasificētos nenoteiktas izcelsmes materiālus var izmantot, ja tie ir atkārtoti miecēti.
 41.15
 CTH
 42. nodaļa
 Ādas izstrādājumi; zirglietas un iejūgs; ceļojuma piederumi, somas un tamlīdzīgas preces; izstrādājumi no dzīvnieku zarnām (izņemot zīdvērpēja pavedienu)
 42.01-42.06
 CTH
 vai
 MaxNOM 50 % (EXW).
 43. nodaļa
 Kažokādas un mākslīgās kažokādas; to izstrādājumi
 4301.10-4302.20
 CTH
 vai
 MaxNOM 50 % (EXW).
 4302.30
 CTSH
 43.03-43.04
 CTH
 vai
 MaxNOM 50 % (EXW).
 IX SADAĻA
 KOKS UN KOKA IZSTRĀDĀJUMI; KOKOGLE; KORĶIS UN KORĶA IZSTRĀDĀJUMI; IZSTRĀDĀJUMI NO SALMIEM, ESPARTO VAI CITIEM PINAMIEM MATERIĀLIEM; PĪTI TRAUKI UN PINUMI
 44. nodaļa
 Koks un koka izstrādājumi; kokogle
 44.01-44.21
 CTH
 vai
 MaxNOM 50 % (EXW).
 45. nodaļa
 Korķis un korķa izstrādājumi
 45.01-45.04
 CTH
 vai
 MaxNOM 50 % (EXW).
 46. nodaļa
 Izstrādājumi no salmiem, esparto vai citiem pinamiem materiāliem; pīti trauki un pinumi
 46.01-46.02
 CTH
 vai
 MaxNOM 50 % (EXW).
 X SADAĻA
 PAPĪRA MASA NO KOKSNES VAI CITA CELULOZES ŠĶIEDRMATERIĀLA; PĀRSTRĀDĀTS (ATKRITUMU UN MAKULATŪRAS) PAPĪRS VAI KARTONS; PAPĪRS UN KARTONS UN TO IZSTRĀDĀJUMI
 47. nodaļa
 Papīra masa no koksnes vai cita celulozes šķiedrmateriāla; pārstrādāts (atkritumu un makulatūras) papīrs vai kartons
 47.01-47.07
 CTH
 vai
 MaxNOM 50 % (EXW).
 48. nodaļa
 Papīrs un kartons; papīra masas, papīra vai kartona izstrādājumi
 48.01-48.23
 CTH
 vai
 MaxNOM 50 % (EXW).
 49. nodaļa
 Iespiestas grāmatas, laikraksti, attēli un citi poligrāfijas
 rūpniecības izstrādājumi; rokraksti, mašīnraksti un plāni
 49.01-49.11
 CTH
 vai
 MaxNOM 50 % (EXW).
 XI SADAĻA
 TEKSTILS UN TEKSTILIZSTRĀDĀJUMI
 Piezīme par sadaļu: izmantoto terminu definīcijas attiecībā uz pielaidēm, kas piemērojamas konkrētiem ražojumiem, kuri izgatavoti no tekstilmateriāliem, skatīt ORIG-1. pielikuma 6., 7. un 8. piezīmē.
 50. nodaļa
 Zīds
 50.01-50.02
 CTH
 50.03
 - kārsti vai ķemmēti:
 Zīda atgāju kāršana vai ķemmēšana.
 - citādi:
 CTH
 50.04-50.05
 Dabisko šķiedru vērpšana,
 ķīmisko vienlaidu pavedienu ekstrūzija apvienojumā ar vērpšanu,
 ķīmisko vienlaidu pavedienu ekstrūzija apvienojumā ar šķeterēšanu
 vai
 šķeterēšana apvienojumā ar jebkādu mehānisku darbību.
 50.06
 - zīda dzija un dzija no zīda atlikām
 Dabisko šķiedru vērpšana,
 ķīmisko vienlaidu pavedienu ekstrūzija apvienojumā ar vērpšanu,
 ķīmisko vienlaidu pavedienu ekstrūzija apvienojumā ar šķeterēšanu
 vai
 šķeterēšana apvienojumā ar jebkādu mehānisku darbību.
 - zīdvērpēja pavediens
 CTH
 50.07
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 šķeterēšana vai jebkāda mehāniska darbība apvienojumā ar aušanu,
 aušana apvienojumā ar krāsošanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 51. nodaļa
 Vilna, smalkie vai rupjie dzīvnieku mati; zirgu astru dzija un austs audums
 51.01-51.05
 CTH
 51.06-51.10
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 51.11-51.13
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 aušana apvienojumā ar krāsošanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 52. nodaļa
 Kokvilna
 52.01-52.03
 CTH
 52.04-52.07
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 52.08-52.12
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 šķeterēšana vai jebkāda mehāniska darbība apvienojumā ar aušanu,
 aušana apvienojumā ar krāsošanu vai pārklāšanu vai laminēšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 53. nodaļa
 Citādas augu tekstilšķiedras; papīra pavedieni un audumi no papīra pavedieniem
 53.01-53.05
 CTH
 53.06-53.08
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 53.09-53.11
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 aušana apvienojumā ar krāsošanu vai pārklāšanu vai laminēšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 54. nodaļa
 Ķīmiskie pavedieni; dekoratīvās lentes un tamlīdzīgi ķīmiskie tekstilmateriāli
 54.01-54.06
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 54.07-54.08
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 dzijas krāsošana apvienojumā ar aušanu,
 aušana apvienojumā ar krāsošanu vai pārklāšanu vai laminēšanu,
 šķeterēšana vai jebkāda mehāniska darbība apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 55. nodaļa
 Ķīmiskās štāpeļšķiedras
 55.01-55.07
 Ķīmisko šķiedru ekstrūzija.
 55.08-55.11
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 55.12-55.16
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 šķeterēšana vai jebkāda mehāniska darbība apvienojumā ar aušanu,
 aušana apvienojumā ar krāsošanu vai pārklāšanu vai laminēšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 56. nodaļa
 Vate, tūba un filcs un neaustie materiāli; speciāla dzija; auklas, tauvas, virves un troses un izstrādājumi no tiem
 56.01
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 flokdruka apvienojumā ar krāsošanu vai apdrukāšanu,
 vai
 pārklāšana, flokdruka, laminēšana vai metalizēšana apvienojumā ar vismaz divām sagatavošanas vai galapstrādes operācijām (piemēram, kalandrēšanu, apstrādāšanu pret saraušanos, termofiksēšanu, gala apstrādi), ja izmantoto nenoteiktas izcelsmes materiālu vērtība nepārsniedz 50 % no ražojuma EXW cenas.
 56.02
 - adatota tūba un filcs:
 Ķīmisko šķiedru ekstrūzija apvienojumā ar auduma formēšanu, tomēr:
 - nenoteiktas izcelsmes polipropilēna pavedienus pozīcijā 54.02,
 - nenoteiktas izcelsmes polipropilēna šķiedras pozīcijā 55.03 vai 55.06 vai
 nenoteiktas izcelsmes polipropilēna pavedienu grīsti pozīcijā 55.01,
 kam viena pavediena vai šķiedras lineārais blīvums nav lielāks par 9 deciteksiem, var izmantot, ja to kopējā vērtība nepārsniedz 40 % no ražojuma EXW cenas,
 vai
 tikai neausta auduma veidošana no filca, kas gatavots no dabiskajām šķiedrām.
 - citādi:
 Ķīmisko šķiedru ekstrūzija apvienojumā ar auduma formēšanu,
 vai
 tikai neausta auduma veidošana no citāda filca, kas gatavots no dabiskajām šķiedrām.
 5603.11-5603.14
 Ražošana no
 - virzīti vai nejauši orientētas šķiedras, vai
 - dabiskas vai ķīmiskas izcelsmes vielām vai polimēriem,
 abos gadījumos pēc tam iestrādājot neaustā drānā.
 5603.91-5603.94
 Ražošana no
 - virzīti vai nejauši orientētām štāpeļšķiedrām vai
 - dabiskas vai ķīmiskas izcelsmes kapātiem diegiem,
 abos gadījumos pēc tam iestrādājot neaustā drānā.
 5604.10
 Ražošana no gumijas pavedieniem vai kordiem, kas nav pārklāti ar tekstilmateriāliem.
 5604.90
 Dabisko šķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 56.05
 Dabisko vai ķīmisko štāpeļšķiedru vērpšana,
 ķīmisko šķiedru ekstrūzija apvienojumā ar vērpšanu,
 vai
 šķeterēšana apvienojumā ar jebkādu mehānisku darbību.
 56.06
 ķīmisko šķiedru ekstrūzija apvienojumā ar vērpšanu,
 šķeterēšana apvienojumā ar pozamentēšanu,
 Dabisko vai ķīmisko štāpeļšķiedru vērpšana,
 vai
 flokdruka apvienojumā ar krāsošanu.
 56.07-56.09
 Dabisko šķiedru vērpšana,
 vai
 ķīmisko šķiedru ekstrūzija apvienojumā ar vērpšanu.
 57. nodaļa
 Paklāji un citādas tekstilmateriālu grīdsegas
 Piezīme par nodaļu: šīs nodaļas ražojumiem par pamatni var izmantot nenoteiktas izcelsmes džutas audumu.
 57.01-57.05
 Dabisko vai ķīmisko štāpeļšķiedru vērpšana apvienojumā ar aušanu vai ar stepēšanu,
 ķīmisko pavedienu dzijas ekstrūzija apvienojumā ar aušanu vai ar stepēšanu,
 ražošana no kokosšķiedras, sizala vai džutas dzijas vai klasiskas savērptas viskozes dzijas,
 stepēšana apvienojumā ar krāsošanu vai apdrukāšanu,
 ķīmisko pavedienu dzijas stepēšana un aušana apvienojumā ar pārklāšanu vai ar laminēšanu,
 flokdruka apvienojumā ar krāsošanu vai apdrukāšanu,
 vai
 sintētisko šķiedru ekstrūzija apvienojumā ar paņēmieniem, kas nav saistīti ar aušanu, tostarp adatošanu.
 58. nodaļa
 Speciāli audumi; audumi ar šūtām plūksnām; mežģīnes; gobelēni; apdares materiāli; izšuvumi
 58.01-58.04
 Dabisko vai ķīmisko štāpeļšķiedru vērpšana apvienojumā ar aušanu vai ar stepēšanu,
 ķīmisko pavedienu dzijas ekstrūzija apvienojumā ar aušanu vai ar stepēšanu,
 aušana apvienojumā ar krāsošanu vai flokdruku, vai pārklāšanu, vai laminēšanu, vai metalizēšanu,
 stepēšana apvienojumā ar krāsošanu vai apdrukāšanu,
 flokdruka apvienojumā ar krāsošanu vai apdrukāšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 58.05
 CTH
 58.06-58.09
 Dabisko vai ķīmisko štāpeļšķiedru vērpšana apvienojumā ar aušanu vai ar stepēšanu,
 ķīmisko pavedienu dzijas ekstrūzija apvienojumā ar aušanu vai ar stepēšanu,
 aušana apvienojumā ar krāsošanu vai flokdruku, vai pārklāšanu, vai laminēšanu, vai metalizēšanu,
 stepēšana apvienojumā ar krāsošanu vai apdrukāšanu,
 flokdruka apvienojumā ar krāsošanu vai apdrukāšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 58.10
 Izšūšana, kurā izmantoto jebkuras pozīcijas, izņemot paša ražojuma pozīciju, nenoteiktas izcelsmes materiālu vērtība nepārsniedz 50 % no ražojuma EXW cenas.
 58.11
 Dabisko vai ķīmisko štāpeļšķiedru vērpšana apvienojumā ar aušanu vai ar stepēšanu,
 ķīmisko pavedienu dzijas ekstrūzija apvienojumā ar aušanu vai ar stepēšanu,
 aušana apvienojumā ar krāsošanu vai flokdruku, vai pārklāšanu, vai laminēšanu, vai metalizēšanu,
 stepēšana apvienojumā ar krāsošanu vai apdrukāšanu,
 flokdruka apvienojumā ar krāsošanu vai apdrukāšanu,
 dzijas krāsošana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 59. nodaļa
 Impregnēti, piesūcināti, apvilkti, pārklāti vai laminēti tekstilmateriāli; rūpniecībā izmantojami tekstilizstrādājumi
 59.01
 Aušana apvienojumā ar krāsošanu vai flokdruku, vai pārklāšanu, vai laminēšanu, vai metalizēšanu
 vai
 flokdruka apvienojumā ar krāsošanu vai apdrukāšanu.
 59.02
 - kas satur ne vairāk par 90 % no svara tekstilmateriālu:
 Aušana.
 - citādi:
 Ķīmisko šķiedru ekstrūzija apvienojumā ar aušanu.
 59.03
 Aušana, adīšana, vai tamborēšana apvienojumā ar impregnēšanu vai pārklāšanu, vai apklāšanu, vai laminēšanu, vai metalizēšanu,
 aušana apvienojumā ar apdrukāšanu vai
 apdrukāšana (kā atsevišķa darbība).
 59.04
 Kalandrēšana apvienojumā ar krāsošanu, pārklāšanu, laminēšanu vai metalizēšanu. Par pamatni var izmantot nenoteiktas izcelsmes džutas audumu
 vai
 aušana apvienojumā ar krāsošanu vai pārklāšanu, vai laminēšanu, vai metalizēšanu. Par pamatni var izmantot nenoteiktas izcelsmes džutas audumu.
 59.05
 - impregnētas, ar gumiju, plastmasu vai citiem materiāliem pārklātas vai laminētas:
 Aušana, adīšana vai neausta auduma veidošana apvienojumā ar impregnēšanu vai pārklāšanu, vai apklāšanu, vai laminēšanu, vai metalizēšanu.
 - citādi:
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko pavedienu dzijas ekstrūzija apvienojumā ar aušanu,
 Dabisko vai ķīmisko štāpeļšķiedru vērpšana apvienojumā ar aušanu,
 aušana apvienojumā ar apdrukāšanu
 vai
 apdrukāšana (kā atsevišķa darbība).
 59.06
 - adītas vai tamborētas drānas:
 Dabisko vai ķīmisko štāpeļšķiedru vērpšana apvienojumā ar adīšanu vai ar tamborēšanu,
 ķīmisko pavedienu dzijas ekstrūzija apvienojumā ar adīšanu vai ar tamborēšanu,
 adīšana vai tamborēšana apvienojumā ar gumijošanu vai
 gumijošana apvienojumā ar vismaz divām sagatavošanas vai galapstrādes operācijām (piemēram, kalandrēšanu, apstrādāšanu pret saraušanos, termofiksēšanu, gala apstrādi), ja izmantoto nenoteiktas izcelsmes materiālu vērtība nepārsniedz 50 % no ražojuma EXW cenas.
 - citādi audumi no sintētisko pavedienu dzijas, kā sastāvā pēc svara ir vairāk nekā 90 % tekstilmateriāla:
 Ķīmisko šķiedru ekstrūzija apvienojumā ar aušanu.
 - citādi:
 Aušana, adīšana vai ar aušanu nesaistīts process apvienojumā ar krāsošanu vai pārklāšanu, vai gumijošanu,
 dzijas krāsošana apvienojumā ar aušanu, adīšanu vai ar aušanu nesaistītu procesu
 vai
 gumijošana apvienojumā ar vismaz divām sagatavošanas vai galapstrādes operācijām (piemēram, kalandrēšanu, apstrādāšanu pret saraušanos, termofiksēšanu, gala apstrādi), ja izmantoto nenoteiktas izcelsmes materiālu vērtība nepārsniedz 50 % no ražojuma EXW cenas.
 59.07
 Aušana, adīšana vai neausta auduma veidošana apvienojumā ar krāsošanu vai apdrukāšanu, vai pārklāšanu, vai impregnēšanu, vai apklāšanu,
 flokdruka apvienojumā ar krāsošanu vai apdrukāšanu,
 vai
 apdrukāšana (kā atsevišķa darbība).
 59.08
 - gāzes lukturu kvēltīkliņi, impregnēti:
 Ražošana no cauruļveida trikotāžas gāzes degļiem.
 - citādi:
 CTH
 59.09-59.11
 Dabisko vai ķīmisko štāpeļšķiedru vērpšana apvienojumā ar aušanu,
 ķīmisko šķiedru ekstrūzija apvienojumā ar aušanu,
 aušana apvienojumā ar krāsošanu vai pārklāšanu vai laminēšanu,
 vai
 pārklāšana, flokdruka, laminēšana vai metalizēšana apvienojumā ar vismaz divām sagatavošanas vai galapstrādes operācijām (piemēram, kalandrēšanu, apstrādāšanu pret saraušanos, termofiksēšanu, gala apstrādi), ja izmantoto nenoteiktas izcelsmes materiālu vērtība nepārsniedz 50 % no ražojuma EXW cenas.
 60. nodaļa
 Adītas vai tamborētas drānas
 60.01-60.06
 Dabisko vai ķīmisko štāpeļšķiedru vērpšana apvienojumā ar adīšanu vai ar tamborēšanu,
 ķīmisko pavedienu dzijas ekstrūzija apvienojumā ar adīšanu vai ar tamborēšanu,
 adīšana vai tamborēšana apvienojumā ar krāsošanu vai flokdruku, vai pārklāšanu, vai laminēšanu, vai apdrukāšanu,
 flokdruka apvienojumā ar krāsošanu vai apdrukāšanu,
 dzijas krāsošana apvienojumā ar adīšanu vai tamborēšanu vai
 šķeterēšana vai teksturēšana apvienojumā ar adīšanu vai tamborēšanu, ja izmantotās nenoteiktas izcelsmes nešķeterētas un neteksturētas dzijas vērtība nepārsniedz 50 % no ražojuma EXW cenas.
 61. nodaļa
 Adīti vai tamborēti apģērbi un apģērba piederumi
 61.01-61.17
 - šūti vai citādi savienoti no diviem vai vairākiem adītiem vai tamborētiem auduma gabaliem, kas ir piegriezti vai uzreiz izgatavoti pēc formas:
 Adīšana vai tamborēšana apvienojumā ar apdari, ieskaitot auduma piegriešanu.
 - citādi:
 Dabisko vai ķīmisko štāpeļšķiedru vērpšana apvienojumā ar adīšanu vai ar tamborēšanu,
 ķīmisko pavedienu dzijas ekstrūzija apvienojumā ar adīšanu vai ar tamborēšanu, vai
 adīšana un apdare vienā operācijā.
 62. nodaļa
 Apģērba gabali un apģērba piederumi, kas nav adīti vai tamborēti
 62.01
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.02
 - izšūti:
 Aušana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.03
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.04
 - izšūti:
 Aušana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.05
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.06
 - izšūti:
 Aušana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.07-62.08
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.09
 - izšūti:
 Aušana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.10
 - ugunsizturīgs aprīkojums no auduma ar aluminizēta poliestera folijas pārklājumu:
 Aušana apvienojumā ar apdari, ieskaitot auduma piegriešanu,
 vai
 pārklāšana vai laminēšana apvienojumā ar apdari, ieskaitot auduma piegriešanu, ja izmantotā nenoteiktas izcelsmes nepārklāta vai nelaminēta auduma vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.11
 - izšūti sieviešu vai meiteņu apģērbi:
 Aušana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.12
 - adīti vai tamborēti, iegūti, sašujot kopā vai citādi sastiprinot divus vai vairākus adīta vai tamborēta auduma gabalus, kas ir vai nu piegriezti pēc formas vai izgatavoti tieši pēc formas:
 Adīšana apvienojumā ar apdari, ieskaitot auduma piegriešanu
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.13-62.14
 - izšūti:
 Aušana apvienojumā ar apdari, ieskaitot auduma piegriešanu,
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.15
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.16
 - ugunsizturīgs aprīkojums no auduma ar aluminizēta poliestera folijas pārklājumu:
 Aušana apvienojumā ar apdari, ieskaitot auduma piegriešanu,
 vai
 pārklāšana vai laminēšana apvienojumā ar apdari, ieskaitot auduma piegriešanu, ja izmantotā nenoteiktas izcelsmes nepārklāta vai nelaminēta auduma vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 62.17
 - izšūti:
 Aušana apvienojumā ar apdari, ieskaitot auduma piegriešanu,
 ražošana no auduma bez izšuvumiem, ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas,
 vai
 apdare, ieskaitot auduma piegriešanu, pirms kā notiek apdrukāšana (kā atsevišķa darbība).
 - ugunsizturīgs aprīkojums no auduma ar aluminizēta poliestera folijas pārklājumu:
 Aušana apvienojumā ar apdari, ieskaitot auduma piegriešanu,
 vai
 pārklāšana vai laminēšana apvienojumā ar apdari, ieskaitot auduma piegriešanu, ja izmantotā nenoteiktas izcelsmes nepārklāta vai nelaminēta auduma vērtība nepārsniedz 40 % no ražojuma EXW cenas.
 - piegrieztas starplikas apkaklēm un aprocēm:
 CTH, ja visu izmantoto nenoteiktas izcelsmes materiālu vērtība nepārsniedz 40 % no ražojuma EXW cenas.
 - citādi:
 Aušana apvienojumā ar apdari, ieskaitot auduma piegriešanu.
 63. nodaļa
 Citādi gatavie tekstilizstrādājumi; komplekti; valkāts apģērbs un lietoti tekstilizstrādājumi; lupatas
 63.01-63.04
 - no filca, neaustām drānām:
 Neausta auduma veidošana apvienojumā ar apdari, ieskaitot auduma piegriešanu.
 - citādi:
 -- izšūti:
 Aušana vai adīšana, vai tamborēšana apvienojumā ar apdari, ieskaitot auduma piegriešanu,
 vai
 ražošana no auduma bez izšuvumiem (izņemot adītu vai tamborētu), ja izmantotā nenoteiktas izcelsmes auduma bez izšuvumiem vērtība nepārsniedz 40 % no ražojuma EXW cenas.
 - citādi:
 Aušana, adīšana, vai tamborēšana apvienojumā ar apdari, ieskaitot auduma piegriešanu.
 63.05
 Ķīmisko šķiedru ekstrūzija vai dabisko vai ķīmisko štāpeļšķiedru vērpšana apvienojumā ar aušanu vai adīšanu un apdari, ieskaitot auduma piegriešanu.
 63.06
 - no neaustām drānām;
 Neausta auduma veidošana apvienojumā ar apdari, ieskaitot auduma piegriešanu.
 - citādi:
 Aušana apvienojumā ar apdari, ieskaitot auduma piegriešanu.
 63.07
 MaxNOM 40 % (EXW).
 63.08
 Katram priekšmetam no komplekta jāatbilst noteikumiem, kas uz to attiektos, ja tas nebūtu ietverts komplektā, tomēr nenoteiktas izcelsmes ražojumus var iekļaut, ja to kopējā vērtība nepārsniedz 15 % no komplekta EXW cenas.
 63.09-63.10
 CTH
 XII SADAĻA
 APAVI, GALVASSEGAS, LIETUSSARGI, SAULESSARGI, SPIEĶI, SPIEĶSĒDEKĻI, PĀTAGAS, PLETNES UN TO DAĻAS; APSTRĀDĀTAS SPALVAS UN IZSTRĀDĀJUMI NO TĀM; MĀKSLĪGIE ZIEDI; IZSTRĀDĀJUMI NO CILVĒKU MATIEM
 64. nodaļa
 Apavi, getras un tamlīdzīgi izstrādājumi; šādu izstrādājumu daļas
 64.01-64.05
 Ražošana no jebkuras pozīcijas nenoteiktas izcelsmes materiāliem, izņemot nenoteiktas izcelsmes apavus, kas piestiprināti pie iekšējām pazolēm vai citām zoles sastāvdaļām pozīcijā 64.06.
 64.06
 CTH
 65. nodaļa
 Galvassegas un to daļas
 65.01-65.07
 CTH
 66. nodaļa
 Lietussargi, saulessargi, spieķi, spieķsēdekļi, pātagas, pletnes un to daļas
 66.01-66.03
 CTH
 vai
 MaxNOM 50 % (EXW).
 67. nodaļa
 Apstrādātas spalvas un dūnas un izstrādājumi no spalvām vai dūnām; mākslīgie ziedi; izstrādājumi no cilvēku matiem
 67.01-67.04
 CTH
 XIII SADAĻA
 AKMENS, ĢIPŠA, CEMENTA, AZBESTA, VIZLAS UN TAMLĪDZĪGU MATERIĀLU IZSTRĀDĀJUMI; KERAMIKAS IZSTRĀDĀJUMI; STIKLS UN STIKLA IZSTRĀDĀJUMI
 68. nodaļa
 Akmens, ģipša, cementa, azbesta, vizlas un tamlīdzīgu materiālu izstrādājumi
 68.01-68.15
 CTH
 vai
 MaxNOM 70 % (EXW).
 69. nodaļa
 Keramikas izstrādājumi
 69.01-69.14
 CTH
 70. nodaļa
 Stikls un stikla izstrādājumi
 70.01-70.09
 CTH
 vai
 MaxNOM 50 % (EXW).
 70.10
 CTH
 70.11
 CTH
 vai
 MaxNOM 50 % (EXW).
 70.13
 CTH, izņemot no nenoteiktas izcelsmes materiāliem pozīcijā 70.10.
 70.14-70.20
 CTH
 vai
 MaxNOM 50 % (EXW).
 XIV SADAĻA
 Dabiskas vai kultivētas pērles, dārgakmeņi un pusdārgakmeņi, dārgmetāli, ar dārgmetālu plaķēti metāli un to izstrādājumi; bižutērija; monētas
 71. nodaļa
 Dabiskas vai kultivētas pērles, dārgakmeņi un pusdārgakmeņi, dārgmetāli, ar dārgmetālu plaķēti metāli un to izstrādājumi; bižutērija; monētas
 71.01-71.05
 Ražošana no jebkuras pozīcijas nenoteiktas izcelsmes materiāliem.
 71.06
 - neapstrādāti:
 CTH, izņemot no pozīcijā 71.06, 71.08 un 71.10 klasificētiem nenoteiktas izcelsmes materiāliem;
 elektrolītiska, termiska vai ķīmiska pozīcijā 71.06, 71.08 un 71.10 klasificēto nenoteiktas izcelsmes dārgmetālu atdalīšana;
 vai
 pozīcijas 71.06, 71.08 un 71.10 nenoteiktas izcelsmes dārgmetālu sakausēšana vai leģēšana savstarpēji vai ar parastajiem metāliem vai attīrīšana.
 - daļēji apstrādāti vai pulverveidā:
 Ražošana no nenoteiktas izcelsmes neapstrādātiem dārgmetāliem.
 71.07
 Ražošana no jebkuras pozīcijas nenoteiktas izcelsmes materiāliem.
 71.08
 - neapstrādāti:
 CTH, izņemot no pozīcijā 71.06, 71.08 un 71.10 klasificētiem nenoteiktas izcelsmes materiāliem;
 elektrolītiska, termiska vai ķīmiska pozīcijā 71.06, 71.08 un 71.10 klasificēto nenoteiktas izcelsmes dārgmetālu atdalīšana;
 vai
 pozīcijas 71.06, 71.08 un 71.10 nenoteiktas izcelsmes dārgmetālu sakausēšana vai leģēšana savstarpēji vai ar parastajiem metāliem vai attīrīšana.
 - daļēji apstrādāti vai pulverveidā:
 Ražošana no nenoteiktas izcelsmes neapstrādātiem dārgmetāliem.
 71.09
 Ražošana no jebkuras pozīcijas nenoteiktas izcelsmes materiāliem.
 71.10
 - neapstrādāti:
 CTH, izņemot no pozīcijā 71.06, 71.08 un 71.10 klasificētiem nenoteiktas izcelsmes materiāliem;
 elektrolītiska, termiska vai ķīmiska pozīcijā 71.06, 71.08 un 71.10 klasificēto nenoteiktas izcelsmes dārgmetālu atdalīšana;
 vai
 pozīcijas 71.06, 71.08 un 71.10 nenoteiktas izcelsmes dārgmetālu sakausēšana vai leģēšana savstarpēji vai ar parastajiem metāliem vai attīrīšana.
 - daļēji apstrādāti vai pulverveidā:
 Ražošana no nenoteiktas izcelsmes neapstrādātiem dārgmetāliem.
 71.11
 Ražošana no jebkuras pozīcijas nenoteiktas izcelsmes materiāliem.
 71.12-71.18
 CTH
 XV SADAĻA
 PARASTIE METĀLI UN PARASTO METĀLU IZSTRĀDĀJUMI
 72. nodaļa
 Dzelzs un tērauds
 72.01-72.06
 CTH
 72.07
 CTH, izņemot no nenoteiktas izcelsmes materiāliem pozīcijā 72.06.
 72.08-72.17
 CTH, izņemot no nenoteiktas izcelsmes materiāliem pozīcijā 72.08–72.17.
 72.18
 CTH
 72.19-72.23
 CTH, izņemot no nenoteiktas izcelsmes materiāliem pozīcijā 72.19–72.23.
 72.24
 CTH
 72.25-72.29
 CTH, izņemot no nenoteiktas izcelsmes materiāliem pozīcijā 72.25–72.29.
 73. nodaļa
 Dzelzs vai tērauda izstrādājumi
 7301.10
 CTH, izņemot no nenoteiktas izcelsmes materiāliem pozīcijā 72.08–72.17.
 7301.20
 CTH
 73.02
 CTH, izņemot no nenoteiktas izcelsmes materiāliem pozīcijā 72.08–72.17.
 73.03
 CTH
 73.04-73.06
 CC, izņemot no nenoteiktas izcelsmes materiāliem pozīcijā 72.13–72.17, 72.21–72.23 un 72.25–72.29.
 73.07
 - savienotājelementi caurulēm no nerūsējošā tērauda:
 CTH, izņemot no nenoteiktas izcelsmes sagatavēm, tomēr var izmantot nenoteiktas izcelsmes sagataves, ja to vērtība nepārsniedz 50 % no ražojuma EXW cenas.
 - citādi:
 CTH
 73.08
 CTH, izņemot no nenoteiktas izcelsmes materiāliem apakšpozīcijā 7301.20.
 7309.00-7315.19
 CTH
 7315.20
 CTH
 vai
 MaxNOM 50 % (EXW).
 7315.81-7326.90
 CTH
 74. nodaļa
 Varš un tā izstrādājumi
 74.01-74.02
 CTH
 74.03
 Ražošana no jebkuras pozīcijas nenoteiktas izcelsmes materiāliem.
 74.04-74.07
 CTH
 74.08
 CTH un MaxNOM 50 % (EXW).
 74.09-74.19
 CTH
 75. nodaļa
 Niķelis un tā izstrādājumi
 75.01
 CTH
 75.02
 Ražošana no jebkuras pozīcijas nenoteiktas izcelsmes materiāliem.
 75.03-75.08
 CTH
 76. nodaļa
 Alumīnijs un tā izstrādājumi
 76.01
 CTH un MaxNOM 50 % (EXW).
 vai
 Termiska vai elektrolītiska apstrāde neleģēta alumīnija vai alumīnija atgriezumiem un lūžņiem.
 76.02
 CTH
 76.03-76.16
 CTH un MaxNOM 50 % (EXW)
 90
 .
 78. nodaļa
 Svins un tā izstrādājumi
 7801.10
 Ražošana no jebkuras pozīcijas nenoteiktas izcelsmes materiāliem.
 7801.91-7806.00
 CTH
 79. nodaļa
 Cinks un tā izstrādājumi
 79.01-79.07
 CTH
 80. nodaļa
 Alva un tās izstrādājumi
 80.01-80.07
 CTH
 81. nodaļa
 Pārējie parastie metāli; metālkeramika; to izstrādājumi
 81.01-81.13
 Ražošana no jebkuras pozīcijas nenoteiktas izcelsmes materiāliem.
 82. nodaļa
 Parasto metālu instrumenti, darbarīki, griešanas rīki, karotes un dakšiņas; to daļas no parastajiem metāliem
 8201.10-8205.70
 CTH
 vai
 MaxNOM 50 % (EXW).
 8205.90
 CTH, tomēr komplektā var iekļaut pozīcijā 82.05 klasificētus nenoteiktas izcelsmes instrumentus, ja to kopējā vērtība nepārsniedz 15 % no komplekta EXW cenas.
 82.06
 CTH, izņemot no nenoteiktas izcelsmes materiāliem pozīcijā 82.02–82.05. tomēr komplektā var iekļaut pozīcijā 82.02–82.05 klasificētus nenoteiktas izcelsmes instrumentus, ja to kopējā vērtība nepārsniedz 15 % no komplekta EXW cenas.
 82.07-82.15
 CTH
 vai
 MaxNOM 50 % (EXW).
 83. nodaļa
 Dažādi parasto metālu izstrādājumi
 83.01-83.11
 CTH
 vai
 MaxNOM 50 % (EXW).
 XVI SADAĻA
 MEHĀNISMI UN MEHĀNISKAS IERĪCES; ELEKTROIEKĀRTAS; TO DAĻAS; SKAŅU IERAKSTĪŠANAS UN ATSKAŅOŠANAS APARATŪRA, TELEVĪZIJAS ATTĒLA UN SKAŅAS IERAKSTĪŠANAS UN REPRODUCĒŠANAS APARATŪRA UN ŠĀDU IZSTRĀDĀJUMU DAĻAS UN PIEDERUMI
 84. nodaļa
 Kodolreaktori, katli, mehānismi un mehāniskas ierīces; to daļas
 84.01-84.06
 CTH
 vai
 MaxNOM 50 % (EXW).
 84.07-84.08
 MaxNOM 50 % (EXW).
 84.09-84.12
 CTH
 vai
 MaxNOM 50 % (EXW).
 8413.11-8415.10
 CTSH
 vai
 MaxNOM 50 % (EXW).
 8415.20
 CTH
 vai
 MaxNOM 50 % (EXW).
 8415.81-8415.90
 CTSH
 vai
 MaxNOM 50 % (EXW).
 84.16-84.20
 CTH
 vai
 MaxNOM 50 % (EXW).
 84.21
 CTSH
 vai
 MaxNOM 50 % (EXW).
 84.22-84.24
 CTH
 vai
 MaxNOM 50 % (EXW).
 84.25-84.30
 CTH, izņemot no nenoteiktas izcelsmes materiāliem pozīcijā 84.31;
 vai
 MaxNOM 50 % (EXW).
 84.31-84.43
 CTH
 vai
 MaxNOM 50 % (EXW).
 84.44-84.47
 CTH, izņemot no nenoteiktas izcelsmes materiāliem pozīcijā 84.48;
 vai
 MaxNOM 50 % (EXW).
 84.48-84.55
 CTH
 vai
 MaxNOM 50 % (EXW).
 84.56-84.65
 CTH, izņemot no nenoteiktas izcelsmes materiāliem pozīcijā 84.66;
 vai
 MaxNOM 50 % (EXW).
 84.66-84.68
 CTH
 vai
 MaxNOM 50 % (EXW).
 84.70-84.72
 CTH, izņemot no nenoteiktas izcelsmes materiāliem pozīcijā 84.73;
 vai
 MaxNOM 50 % (EXW).
 84.73-84.78
 CTH
 vai
 MaxNOM 50 % (EXW).
 8479.10-8479.40
 CTSH
 vai
 MaxNOM 50 % (EXW).
 8479.50
 CTH
 vai
 MaxNOM 50 % (EXW).
 8479.60-8479.82
 CTSH
 vai
 MaxNOM 50 % (EXW).
 8479.89
 CTH
 vai
 MaxNOM 50 % (EXW).
 8479.90
 CTSH
 vai
 MaxNOM 50 % (EXW).
 84.80
 CTH
 vai
 MaxNOM 50 % (EXW).
 84.81
 CTSH
 vai
 MaxNOM 50 % (EXW).
 84.82-84.87
 CTH
 vai
 MaxNOM 50 % (EXW).
 85. nodaļa
 Elektroierīces un elektroiekārtas un to detaļas; skaņu ierakstīšanas un atskaņošanas aparatūra, televīzijas attēla un skaņas ierakstīšanas un reproducēšanas aparatūra un šādu izstrādājumu detaļas un piederumi
 85.01-85.02
 CTH, izņemot no nenoteiktas izcelsmes materiāliem pozīcijā 85.03;
 vai
 MaxNOM 50 % (EXW).
 85.03-85.06
 CTH
 vai
 MaxNOM 50 % (EXW).
 85.07
 - Akumulatori, kuros ir viens vai vairāki baterijas elementi vai bateriju moduļi, un shēma to savstarpējai savienošanai,
 bieži dēvēti par “bateriju komplektiem”, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTH, izņemot no nenoteiktas izcelsmes aktīvajiem katodmateriāliem,
 vai
 MaxNOM 30 % (EXW)
 91
 .
 - baterijas elementi, baterijas moduļi un to daļas, kas paredzēti iebūvēšanai elektriskajā akumulatorā, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTH, izņemot no nenoteiktas izcelsmes aktīvajiem katodmateriāliem,
 vai
 MaxNOM 35 % (EXW)
 92
 - citādi:
 CTH
 vai
 MaxNOM 50 % (EXW).
 85.08-85.18
 CTH
 vai
 MaxNOM 50 % (EXW).
 85.19-85.21
 CTH, izņemot no nenoteiktas izcelsmes materiāliem pozīcijā 85.22;
 vai
 MaxNOM 50 % (EXW).
 85.22-85.23
 CTH
 vai
 MaxNOM 50 % (EXW).
 85.25-85.27
 CTH, izņemot no nenoteiktas izcelsmes materiāliem pozīcijā 85.29,
 vai
 MaxNOM 50 % (EXW).
 85.28-85.34
 CTH
 vai
 MaxNOM 50 % (EXW).
 85.35-85.37
 CTH, izņemot no nenoteiktas izcelsmes materiāliem pozīcijā 85.38,
 vai
 MaxNOM 50 % (EXW).
 8538.10-8541.90
 CTH
 vai
 MaxNOM 50 % (EXW).
 8542.31-8542.39
 CTH
 notiek nenoteiktas izcelsmes materiālu difūzija
 vai
 MaxNOM 50 % (EXW).
 8542.90-8543.90
 CTH
 vai
 MaxNOM 50 % (EXW).
 85.44-85.48
 MaxNOM 50 % (EXW).
 XVII SADAĻA
 SATIKSMES LĪDZEKĻI UN TO APRĪKOJUMS
 86. nodaļa
 Dzelzceļa vai tramvaju lokomotīves, ritošais sastāvs un to daļas; dzelzceļa vai tramvaju ceļa aprīkojums un tā daļas; visu veidu mehāniskās (ieskaitot elektromehāniskās) satiksmes signalizācijas iekārtas
 86.01-86.09
 CTH, izņemot no nenoteiktas izcelsmes materiāliem pozīcijā 86.07,
 vai
 MaxNOM 50 % (EXW).
 87. nodaļa
 Transportlīdzekļi, izņemot dzelzceļa vai tramvaju ritošo sastāvu, un to daļas un piederumi
 87.01
 MaxNOM 45 % (EXW).
 87.02-87.04
 - transportlīdzekļi, kuru piedziņa ir gan atgriezeniskās virzes kustības iekšdedzes virzuļmotors, gan elektriskais motors un kurus var uzlādēt, pieslēdzot pie ārēja elektroenerģijas avota (“uzlādējams hibrīds”);
 - citādi transportlīdzekļi, kuru dzinējs ir vienīgi elektriskais motors
 MaxNOM 45 % (EXW) un pozīcijā 85.07 minētajiem bateriju komplektiem, ko izmanto kā galveno elektroenerģijas avotu transportlīdzekļa piedziņai, jābūt noteiktas izcelsmes
 93
 .
 - citādi:
 MaxNOM 45 % (EXW)
 94
 .
 87.05-87.07
 MaxNOM 45 % (EXW).
 87.08-87.11
 CTH
 vai
 MaxNOM 50 % (EXW).
 87.12
 MaxNOM 45 % (EXW).
 87.13-87.16
 CTH
 vai
 MaxNOM 50 % (EXW).
 88. nodaļa
 Gaisa kuģi, kosmosa kuģi un to daļas
 88.01-88.05
 CTH
 vai
 MaxNOM 50 % (EXW).
 89. nodaļa
 Kuģi, laivas un citi peldlīdzekļi
 89.01-89.08
 CC
 vai
 MaxNOM 40 % (EXW).
 XVIII SADAĻA
 OPTISKĀS IERĪCES UN APARATŪRA, FOTO UN KINO IERĪCES UN APARATŪRA, MĒRIERĪCES UN KONTROLIERĪCES UN APARATŪRA, PRECĪZIJAS INSTRUMENTI UN IEKĀRTAS, MEDICĪNAS UN ĶIRURĢISKI INSTRUMENTI UN APARATŪRA; PULKSTEŅI; MŪZIKAS INSTRUMENTI; TO DAĻAS UN PIEDERUMI
 90. nodaļa
 Optiskās ierīces un aparatūra, foto un kino ierīces un aparatūra, mērierīces un kontrolierīces un aparatūra, precīzijas instrumenti un iekārtas, medicīnas un ķirurģiski instrumenti un aparatūra; to daļas un piederumi
 9001.10-9001.40
 CTH
 vai
 MaxNOM 50 % (EXW).
 9001.50
 CTH
 lēcas sagataves virsmas apstrāde, iegūstot pabeigtu oftalmoloģisku lēcu, ko paredzēts ielikt brillēs, ar optisko koriģējošo jaudu;
 lēcas pārklāšana attiecīgā apstrādē, lai uzlabotu redzamību un nodrošinātu valkātāja aizsardzību;
 vai
 MaxNOM 50 % (EXW).
 9001.90-9033.00
 CTH
 vai
 MaxNOM 50 % (EXW).
 91. nodaļa
 Pulksteņi un to daļas
 91.01-91.14
 CTH
 vai
 MaxNOM 50 % (EXW).
 92. nodaļa
 Mūzikas instrumenti; to daļas un piederumi
 92.01-92.09
 MaxNOM 50 % (EXW).
 XIX SADAĻA
 IEROČI UN MUNĪCIJA; TO DAĻAS UN PIEDERUMI
 93. nodaļa
 Ieroči un munīcija; to daļas un piederumi
 93.01-93.07
 MaxNOM 50 % (EXW).
 XX SADAĻA
 DAŽĀDI IZSTRĀDĀJUMI
 94. nodaļa
 Mēbeles; gultas piederumi, matrači, matraču pamati, polsterējumi un tamlīdzīgi pildīti mājas aprīkojuma izstrādājumi; lampas un apgaismes piederumi, kas citur nav minēti un iekļauti; izgaismotas izkārtnes, tablo un tamlīdzīgi izstrādājumi; saliekamās būvkonstrukcijas
 94.01-94.06
 CTH
 vai
 MaxNOM 50 % (EXW).
 95. nodaļa
 Rotaļlietas, spēles un sporta piederumi; to daļas un piederumi
 95.03-95.08
 CTH
 vai
 MaxNOM 50 % (EXW).
 96. nodaļa
 Dažādi izstrādājumi
 96.01-96.04
 CTH
 vai
 MaxNOM 50 % (EXW).
 96.05
 Katram priekšmetam no komplekta jāatbilst noteikumiem, kas uz to attiektos, ja tas nebūtu ietverts komplektā, ja var iekļaut nenoteiktas izcelsmes izstrādājumus, ja to kopējā vērtība nepārsniedz 15 % no komplekta EXW cenas.
 96.06-9608.40
 CTH
 vai
 MaxNOM 50 % (EXW).
 9608.50
 Katram priekšmetam no komplekta jāatbilst noteikumiem, kas uz to attiektos, ja tas nebūtu ietverts komplektā, ja var iekļaut nenoteiktas izcelsmes izstrādājumus, ja to kopējā vērtība nepārsniedz 15 % no komplekta EXW cenas.
 9608.60-96.20
 CTH
 vai
 MaxNOM 50 % (EXW).
 XXI SADAĻA
 MĀKSLAS DARBI, KOLEKCIJU PRIEKŠMETI UN SENLIETAS
 97. nodaļa
 Mākslas darbi, kolekciju priekšmeti un senlietas
 97.01-97.06
 CTH
 ORIG-2A. PIELIKUMS. IZCELSMES KVOTAS UN ALTERNATĪVAS KONKRĒTIEM RAŽOJUMIEM PIEMĒROJAMIEM IZCELSMES NOTEIKUMIEM ORIG-2 PIELIKUMĀ [KONKRĒTIEM PRODUKTIEM PIEMĒROJAMIE IZCELSMES NOTEIKUMI]
 Kopīgie noteikumi
 1.
 Attiecīgie izcelsmes noteikumi tabulās uzskaitītajiem ražojumiem ir alternatīvas ORIG-2. pielikumā [Konkrētiem ražojumiem piemērojamie izcelsmes noteikumi] izklāstītajiem noteikumiem piemērojamās gada kvotas robežās.
 2.
 Paziņojumā par izcelsmi, kas sagatavots saskaņā ar šo pielikumu, iekļauj šādu paziņojumu: “Izcelsmes kvotas. Noteiktas izcelsmes ražojums saskaņā ar ORIG-2A. pielikumu”.
 3.
 Savienībā visus šajā pielikumā minētos daudzumus pārvalda Eiropas Komisija, kas veic visas administratīvās darbības, kuras tā uzskata par vajadzīgām to efektīvai pārvaldībai, ievērojot piemērojamos Savienības tiesību aktus.
 4.
 Apvienotajā Karalistē visus šajā pielikumā minētos daudzumus pārvalda muitas dienests, kas veic visas administratīvās darbības, kuras tas uzskata par vajadzīgām to efektīvai pārvaldībai, ievērojot piemērojamos Apvienotās Karalistes tiesību aktus.
 5.
 Importētāja Puse pārvalda izcelsmes kvotas, ievērojot rindas kārtības principu, un aprēķina to ražojumu daudzumu, kas ievesti atbilstoši šīm izcelsmes kvotām, pamatojoties uz minētās Puses importu.
 1. iedaļa. Gada kvotu sadalījums konservētām tunzivīm
 Harmonizētās sistēmas klasifikācija (2017)
 Ražojuma apraksts
 Alternatīvais konkrētiem ražojumiem piemērojamais noteikums
 Gada kvotas eksportam no Savienības uz Apvienoto Karalisti
 (neto svars)
 Gada kvotas eksportam no Apvienotās Karalistes uz Savienību
 (neto svars)
 1604.14
 sagatavotas vai konservētas tunzivis, svītrainās tunzivis un pelamīdas (Sarda spp.), veselas vai gabalos (izņemot maltas)
 CC
 3 000 tonnas
 3 000 tonnas
 1604.20
 citi gatavi izstrādājumi no zivīm vai zivju konservi
 No tunzivīm, svītrainajām tunzivīm vai citām Euthynnus ģints zivīm (izņemot veselas vai gabalos)
 CC
 4 000 tonnas
 4 000 tonnas
 no citām zivīm
 -
 -
 -
 2. iedaļa. Gada kvotu sadalījums alumīnija ražojumiem
 95
 1. tabula. No 2021. gada 1. janvāra līdz 2023. gada 31. decembrim piemērojamās kvotas
 Harmonizētās sistēmas klasifikācija (2017)
 Ražojuma apraksts
 Alternatīvais konkrētiem ražojumiem piemērojamais noteikums
 Gada kvotas eksportam no Savienības uz Apvienoto Karalisti
 (neto svars)
 Gada kvotas eksportam no Apvienotās Karalistes uz Savienību
 (neto svars)
 76.03, 76.04, 76.06, 76.08-76.16
 alumīnija ražojumi un izstrādājumi no alumīnija (izņemot alumīnija stiepli un alumīnija foliju)
 CTH
 95 000 tonnas
 95 000 tonnas
 76.05
 alumīnija stieples
 CTH, izņemot no nenoteiktas izcelsmes materiāliem pozīcijā 76.04.
 76.07
 alumīnija folija
 CTH, izņemot no nenoteiktas izcelsmes materiāliem pozīcijā 76.06.
 2. tabula. No 2024. gada 1. janvāra līdz 2026. gada 31. decembrim piemērojamās kvotas
 Harmonizētās sistēmas klasifikācija (2017)
 Ražojuma apraksts
 Alternatīvais konkrētiem ražojumiem piemērojamais noteikums
 Gada kvotas eksportam no Savienības uz Apvienoto Karalisti
 (neto svars)
 Gada kvotas eksportam no Apvienotās Karalistes uz Savienību
 (neto svars)
 76.03, 76.04, 76.06, 76.08-76.16
 alumīnija ražojumi un izstrādājumi no alumīnija (izņemot alumīnija stiepli un alumīnija foliju)
 CTH
 72 000 tonnas
 72 000 tonnas
 76.05
 alumīnija stieples
 CTH, izņemot no nenoteiktas izcelsmes materiāliem pozīcijā 76.04.
 76.07
 alumīnija folija
 CTH, izņemot no nenoteiktas izcelsmes materiāliem pozīcijā 76.06.
 3. tabula. No 2027. gada 1. janvāra turpmāk piemērojamās kvotas
 Harmonizētās sistēmas klasifikācija (2017)
 Ražojuma apraksts
 Alternatīvais konkrētiem ražojumiem piemērojamais noteikums
 Gada kvotas eksportam no Savienības uz Apvienoto Karalisti
 (neto svars)
 Gada kvotas eksportam no Apvienotās Karalistes uz Savienību
 (neto svars)
 76.04
 alumīnija stieņi un profili
 CTH
 57 500 tonnas
 57 500 tonnas
 76.06
 alumīnija plātnes, loksnes un sloksnes, kas ir biezākas par 0,2 mm
 CTH
 76.07
 alumīnija folija
 CTH, izņemot no nenoteiktas izcelsmes materiāliem pozīcijā 76.06.
 Kvotu pārskatīšana 2. iedaļas 3. tabulas alumīnija ražojumiem
 1.Ne agrāk kā 5 gadus pēc šā nolīguma stāšanās spēkā un ne agrāk kā 5 gadus pēc šajā punktā minētās pārskatīšanas pabeigšanas Tirdzniecības partnerības komiteja pēc jebkuras Puses pieprasījuma un ar Tirdzniecības specializētās komitejas muitas sadarbības un izcelsmes noteikumu jomā palīdzību pārskata 2. iedaļas 3. tabulā iekļautās alumīnija kvotas.
 2. Šā panta 1. punktā minēto pārskatīšanu veic, pamatojoties uz pieejamo informāciju par tirgus apstākļiem abās Pusēs un informāciju par to attiecīgo ražojumu importu un eksportu.
 3. Pamatojoties uz rezultātiem, kas iegūti pārskatīšanā, kura veikta saskaņā ar 1. punktu, Partnerības padome var pieņemt lēmumu palielināt vai saglabāt 2. iedaļas 3. tabulā iekļauto alumīnija kvotu apjomu, mainīt darbības jomu vai sadalīt vai mainīt sadalījumu starp ražojumiem.
 ORIG-2B. PIELIKUMS. KONKRĒTIEM RAŽOJUMIEM PIEMĒROJAMI PĀREJAS NOTEIKUMI ELEKTRISKAJIEM AKUMULATORIEM UN ELEKTRIFICĒTIEM TRANSPORTLĪDZEKĻIEM
 1. iedaļa – Konkrētiem ražojumiem piemērojamie pagaidu noteikumi, ko piemēro no šā nolīguma spēkā stāšanās dienas līdz 2023. gada 31. decembrim.
 1.
 Ražojumiem, kas uzskaitīti turpmāk 1. slejā, no šā nolīguma stāšanās spēkā līdz 2023. gada 31. decembrim piemēro 2. slejā uzskaitītos konkrētiem ražojumiem piemērojamos noteikumus.
 1. sleja
 Harmonizētās sistēmas klasifikācija (2017), iekļaujot konkrētu aprakstu
 2. sleja
 Konkrētiem ražojumiem piemērojamie izcelsmes noteikumi no šā nolīguma spēkā stāšanās dienas līdz 2023. gada 31. decembrim
 85.07
 - akumulatori, kuros ir viens vai vairāki baterijas elementi vai baterijas moduļi un shēma, kas savstarpēji savieno baterijas elementus, bieži dēvēti par “bateriju komplektiem”, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTSH
 Bateriju komplektu mezgls no nenoteiktas izcelsmes baterijas elementiem vai baterijas moduļiem;
 vai
 MaxNOM 70 % (EXW).
 - baterijas elementi, baterijas moduļi un to daļas, kas paredzēti iebūvēšanai elektriskajā akumulatorā, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTH
 vai
 MaxNOM 70 % (EXW).
 87.02-87.04
 - transportlīdzekļi, kuru piedziņa ir gan iekšdedzes motors, gan elektriskais motors un kurus nevar uzlādēt, pieslēdzot pie ārēja elektroenerģijas avota (“hibrīds”);
 - transportlīdzekļi, kuru piedziņa ir gan atgriezeniskās virzes kustības iekšdedzes virzuļmotors, gan elektriskais motors un kurus var uzlādēt, pieslēdzot pie ārēja elektroenerģijas avota (“uzlādējams hibrīds”);
 - citādi transportlīdzekļi, kuru dzinējs ir vienīgi elektriskais motors
 MaxNOM 60 % (EXW).
 2. iedaļa – Konkrētiem ražojumiem piemērojamie pagaidu noteikumi, kurus piemēro no 2024. gada 1. janvāra līdz 2026. gada 31. decembrim.
 1.
 Ražojumiem, kas uzskaitīti turpmāk 1. slejā, no 2024. gada 1. janvāra līdz 2026. gada 31. decembrim piemēro 2. slejā uzskaitītos konkrētiem ražojumiem piemērojamos noteikumus.
 1. sleja
 Harmonizētās sistēmas klasifikācija (2017), iekļaujot konkrētu aprakstu
 2. sleja
 Konkrētiem ražojumiem piemērojamie izcelsmes noteikumi no 2024. gada 1. janvāra līdz 2026. gada 31. decembrim
 85.07
 - akumulatori, kuros ir viens vai vairāki baterijas elementi vai baterijas moduļi un shēma, kas savstarpēji savieno baterijas elementus, bieži dēvēti par “bateriju komplektiem”, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTH, izņemot no nenoteiktas izcelsmes aktīvajiem katodmateriāliem,
 vai
 MaxNOM 40 % (EXW).
 - baterijas elementi, baterijas moduļi un to daļas, kas paredzēti iebūvēšanai elektriskajā akumulatorā, ko izmanto kā primāro elektroenerģijas avotu pozīcijā 87.02, 87.03 un 87.04 minēto transportlīdzekļu piedziņai
 CTH, izņemot no nenoteiktas izcelsmes aktīvajiem katodmateriāliem,
 vai
 MaxNOM 50 % (EXW).
 87.02-87.04
 - transportlīdzekļi, kuru piedziņa ir gan iekšdedzes motors, gan elektriskais motors un kurus nevar uzlādēt, pieslēdzot pie ārēja elektroenerģijas avota (“hibrīds”);
 - transportlīdzekļi, kuru piedziņa ir gan atgriezeniskās virzes kustības iekšdedzes virzuļmotors, gan elektriskais motors un kurus var uzlādēt, pieslēdzot pie ārēja elektroenerģijas avota (“uzlādējams hibrīds”);
 - citādi transportlīdzekļi, kuru dzinējs ir vienīgi elektriskais motors
 MaxNOM 55 % (EXW).
 3. iedaļa – Konkrētiem ražojumiem piemērojamo noteikumu pārskatīšana 8507. pozīcijai
 1. Ne agrāk kā 4 gadus pēc šā nolīguma stāšanās spēkā Tirdzniecības partnerības komiteja pēc jebkuras Puses pieprasījuma un ar Tirdzniecības specializētās komitejas muitas sadarbības un izcelsmes noteikumu jomā palīdzību pārskata ORIG-2. pielikumā [Konkrētiem ražojumiem piemērojamie izcelsmes noteikumi] ietvertos konkrētiem ražojumiem piemērojamos noteikumus attiecībā uz 8507. pozīciju, kas piemērojami no 2027. gada 1. janvāra.
 2. Šā panta 1. punktā minēto pārskatīšanu veic, pamatojoties uz pieejamo informāciju par Pušu tirgiem, piemēram, par pietiekamu un piemērotu noteiktas izcelsmes materiālu pieejamību, piedāvājuma un pieprasījuma līdzsvaru un citu būtisku informāciju.
 3. Pamatojoties uz pārskatīšanas, kas veikta saskaņā ar 1. punktu, rezultātiem, Partnerības padome var pieņemt lēmumu grozīt konkrētiem ražojumiem piemērojamos noteikumus pozīcijai 8507 no 2027. gada 1. janvāra, kas ietverti ORIG-2 pielikumā [Konkrētiem ražojumiem piemērojamie izcelsmes noteikumi] .
 ORIG-3. PIELIKUMS.PIEGĀDĀTĀJA DEKLARĀCIJA
 1.Piegādātāja deklarācijas saturs atbilst šajā pielikumā noteiktajam.
 2.Izņemot 3. punktā minētos gadījumus, piegādātājs katram ražojumu sūtījumam 1. papildinājuma noteiktajā veidā sagatavo piegādātāja deklarāciju un pievieno faktūrrēķinam vai jebkuram citam dokumentam, kurā attiecīgie produkti ir pietiekami sīki aprakstīti, lai tos varētu identificēt.
 3.Ja piegādātājs konkrētam klientam regulāri piegādā ražojumus, attiecībā uz kuriem paredzams, ka kādā Pusē veiktā ražošana kādu laiku paliks nemainīga, minētais piegādātājs var sniegt vienu piegādātāja deklarāciju, kas aptver vairākkārtīgus šo ražojumu sūtījumus (“ilgtermiņa piegādātāja deklarācija”). Ilgtermiņa piegādātāja deklarācija parasti ir derīga ne ilgāk kā divus gadus no deklarācijas sagatavošanas dienas. Tās Puses muitas dienesti, kurā deklarāciju sagatavo, var paredzēt nosacījumus, saskaņā ar kuriem var izmantot ilgākus termiņus. Ilgtermiņa piegādātāja deklarāciju piegādātājs sagatavo 2. papildinājumā norādītajā veidā, un tajā pietiekami sīki apraksta attiecīgos ražojumus, lai tos varētu identificēt. Piegādātājs nekavējoties informē klientu, ja ilgtermiņa piegādātāja deklarācija vairs neattiecas uz piegādātajiem produktiem.
 4.Piegādātājs, kurš sagatavo deklarāciju, ir gatavs jebkurā laikā pēc tās Puses muitas dienestu pieprasījuma, kurā deklarāciju sagatavo, iesniegt visus attiecīgos dokumentus, kas pierāda, ka deklarācijā sniegtā informācija ir pareiza.
 1. papildinājums
 PIEGĀDĀTĀJA DEKLARĀCIJA
 Piegādātāja deklarāciju, kuras teksts ir norādīts turpmāk, jāsagatavo saskaņā ar zemsvītras piezīmēm. Taču zemsvītras piezīmes nav jāpārraksta.
 PIEGĀDĀTĀJA DEKLARĀCIJA
 Es, apakšā parakstījies pievienotajā dokumentā norādīto ražojumu piegādātājs, apliecinu, ka:
 1.Šo ražojumu ražošanā [norādīt attiecīgās Puses nosaukumu] ir izmantoti šādi materiāli, kuru izcelsme nav [norādīt attiecīgās Puses nosaukumu]:
 Piegādāto ražojumu apraksts(1)
 Izmantoto nenoteiktas izcelsmes materiālu apraksts
 Izmantoto nenoteiktas izcelsmes materiālu HS pozīcija(2)
 Izmantoto nenoteiktas izcelsmes materiālu vērtība(2)(3)
 Kopējā vērtība
 2.Visu pārējo materiālu, kas [norādīt attiecīgās Puses nosaukumu] izmantoti šo ražojumu ražošanā, izcelsme ir [norādīt attiecīgās Puses nosaukumu].
 Es apņemos iesniegt visus citus pieprasītos pavaddokumentus. ...............................................................................................(Vieta un datums)
 ..................................................................(parakstītāja vārds, uzvārds un ieņemamais amats, uzņēmuma nosaukums un adrese) ....................................................................(paraksts)(6) __________________
 2. papildinājums
 ILGTERMIŅA PIEGĀDĀTĀJA DEKLARĀCIJA
 Ilgtermiņa piegādātāja deklarācija, kuras teksts ir norādīts turpmāk, jāsagatavo saskaņā ar zemsvītras piezīmēm. Taču zemsvītras piezīmes nav jāpārraksta.
 ILGTERMIŅA PIEGĀDĀTĀJA DEKLARĀCIJA
 Es, apakšā parakstījies pievienotajā dokumentā norādīto ražojumu, ko regulāri piegādā .............................. (4)piegādātājs, apliecinu, ka:
 1.Šo ražojumu ražošanā [norādīt attiecīgās Puses nosaukumu] ir izmantoti šādi materiāli, kuru izcelsme nav [norādīt attiecīgās Puses nosaukumu]:
 Piegādāto ražojumu apraksts(1)
 Izmantoto nenoteiktas izcelsmes materiālu apraksts
 Izmantoto nenoteiktas izcelsmes materiālu HS pozīcija(2)
 Izmantoto nenoteiktas izcelsmes materiālu vērtība(2)(3)
 Kopējā vērtība
 2.Visu pārējo materiālu, kas [norādīt attiecīgās Puses nosaukumu] izmantoti šo ražojumu ražošanā, izcelsme ir Pusē [norādīt attiecīgās Puses nosaukumu].
 Šī deklarācija ir derīga visiem turpmākajiem šo ražojumu sūtījumiem, kas nosūtīti
 no................................................................................................................ uz..................................................................................................................................................................................................................... (5)
 Es apņemos ................................................................................................................................................. (4) nekavējoties informēt, ja šī deklarācija vairs nebūs derīga.
 ...............................................................................................(Vieta un datums)
 ..................................................................(parakstītāja vārds, uzvārds un ieņemamais amats, uzņēmuma nosaukums un adrese) ...........................................................................................................................(paraksts)(6)
 Zemsvītras piezīmes
 (1) Ja faktūrrēķins vai cits dokuments, kam pievienota deklarācija, attiecas uz dažādiem ražojumiem vai ražojumiem, kuros nenoteiktas izcelsmes materiāli nav iekļauti tādā pašā apjomā, piegādātājam tie ir skaidri jānošķir.
 (2) Pieprasītā informācija nav jāsniedz, ja vien tā nav nepieciešama.
 Piemērs.
 Viens no 62. nodaļas noteikumiem attiecībā uz apģērbu paredz “Aušanu apvienojumā ar apdari, ieskaitot auduma piegriešanu”. Ja šādu apģērbu ražotājs kādā Pusē izmanto no otras Puses importētu audumu, kas tur iegūts, aužot nenoteiktas izcelsmes dziju, ir pietiekami, ja piegādātājs šajā Pusē savā deklarācijā apraksta nenoteiktas izcelsmes materiālu, kas izmantots kā dzija, nenorādot HS pozīciju un šādas dzijas vērtību.
 HS pozīcijas 7217 dzelzs stiepļu ražotājam, kas tās ražojis no nenoteiktas izcelsmes dzelzs stieņiem, otrajā slejā jānorāda “dzelzs stieņi”. Ja minēto stiepli paredzēts izmantot tādas mašīnas ražošanā, kurai noteikums paredz ierobežojumu attiecībā uz visiem izmantotajiem nenoteiktas izcelsmes materiāliem līdz noteiktai procentuālai vērtībai, trešajā slejā jānorāda nenoteiktas izcelsmes stieņu vērtība.
 (3) “Izmantoto nenoteiktas izcelsmes materiālu vērtība” ir ražojuma ražošanā izmantoto nenoteiktas izcelsmes materiālu vērtība, kas ir to muitas vērtība importēšanas laikā, ieskaitot pārvadājuma izmaksas, attiecīgā gadījumā apdrošināšanas, iepakojuma un visas pārējās izmaksas, kas radušās, pārvadājot materiālus uz ievešanas ostu Pusē, kurā atrodas ražojuma ražotājs, ja nenoteiktas izcelsmes materiālu vērtība nav zināma un to nevar noskaidrot, tad izmanto pirmo noskaidrojamo cenu, kas par nenoteiktas izcelsmes materiāliem samaksāta Savienībā vai Apvienotajā Karalistē,
 (4) Klienta vārds, uzvārds (nosaukums) un adrese
 (5) Pievienot datumu
 (6) Vajadzības gadījumā šajā laukā var būt elektroniskais paraksts, skenēts attēls vai cits parakstītāja ar roku rakstīta paraksta vizuāls attēlojums, nevis parakstu oriģināli.
 ORIG-4. PIELIKUMS.PAZIŅOJUMA PAR IZCELSMI TEKSTS
 Šā nolīguma ORIG.19. pantā [Paziņojums par izcelsmi] minēto paziņojumu par izcelsmi sagatavo, izmantojot turpmāk norādīto tekstu vienā no turpmāk norādītajām valodām un saskaņā ar eksportētājas Puses normatīvajiem aktiem. Ja paziņojumu par izcelsmi raksta ar roku, lieto tinti un raksta drukātiem burtiem. Paziņojumu par izcelsmi sagatavo saskaņā ar attiecīgajām zemsvītras piezīmēm. Zemsvītras piezīmes nav jāpārraksta.
 Teksts bulgāru valodā
 Teksts horvātu valodā
 Teksts čehu valodā
 Teksts dāņu valodā
 Teksts nīderlandiešu valodā
 Teksts angļu valodā
 Teksts igauņu valodā
 Teksts somu valodā
 Teksts franču valodā
 Teksts vācu valodā
 Teksts grieķu valodā
 Teksts ungāru valodā
 Teksts itāļu valodā
 Teksts latviešu valodā
 Teksts lietuviešu valodā
 Teksts maltiešu valodā
 Teksts poļu valodā
 Teksts portugāļu valodā
 Teksts rumāņu valodā
 Teksts slovāku valodā
 Teksts slovēņu valodā
 Teksts spāņu valodā
 Teksts zviedru valodā
 (Laikposms: no___________ līdz __________ (1))
 To ražojumu eksportētājs, kuri ietverti šajā dokumentā (eksportētāja atsauce Nr. ... (2)), deklarē, ka, izņemot tur, kur ir citādi skaidri noteikts, šiem ražojumiem ir preferenciāla izcelsme ... (3) .
 ..................................................................................................................(4)
 (Vieta un datums)
 ..................................................................................................................
 (Eksportētāja vārds, uzvārds/nosaukums)
 1Ja paziņojums par izcelsmi tiek aizpildīts vairākiem sūtījumiem ar identiskiem noteiktas izcelsmes ražojumiem šā nolīguma ORIG.19. panta [Paziņojums par izcelsmi] 4. punkta b) apakšpunkta nozīmē, tad norāda laikposmu, uz kuru paziņojums par izcelsmi attiecināms. Šis laikposms nepārsniedz 12 mēnešus. Visam ražojuma importam jānotiek norādītajā laikposmā. Ja laikposms nav piemērojams, šo lauku var atstāt neaizpildītu.
 2 Norāda atsauces numuru, pēc kura identificē eksportētāju. Savienības eksportētājam tas ir numurs, kas piešķirts saskaņā ar Savienības normatīvajiem aktiem. Apvienotās Karalistes eksportētājam tas ir numurs, kas piešķirts saskaņā ar Apvienotajā Karalistē piemērojamajiem normatīvajiem aktiem. Ja eksportētājam numurs nav piešķirts, šo lauku var atstāt neaizpildītu.
 3 Norāda ražojuma izcelsmi: Apvienotā Karaliste] vai Savienība.
 4 Vietu un datumu var izlaist, ja informācija jau ir sniegta pašā dokumentā.
 ORIG-5. PIELIKUMS. KOPĪGĀ DEKLARĀCIJA PAR ANDORAS FIRSTISTI
 1.Andoras Firstistes izcelsmes ražojumus, ko klasificē Harmonizētās sistēmas 25.–97. nodaļā, Apvienotā Karaliste atzīst par Savienības izcelsmes ražojumiem šā nolīguma nozīmē.
 2.Šīs deklarācijas 1. punktu piemēro tikai tad, ja atbilstīgi muitas savienībai, kas izveidota ar Padomes 1990. gada 26. novembra Lēmumu 90/680/EEK par Nolīguma vēstuļu apmaiņas veidā starp Eiropas Ekonomikas kopienu un Andoras Firstisti noslēgšanu, Andoras Firstiste ražojumiem, kuru izcelsme ir Apvienotajā Karalistē, piemēro tādu pašu preferenciālu tarifa režīmu, kādu Savienība piemēro šādiem ražojumiem.
 3.Šā nolīguma otrās nodaļas I sadaļas pirmā temata [Tirdzniecība] otro daļu mutatis mutandis piemēro, lai noteiktu noteiktas izcelsmes statusu ražojumiem, kas minēti šīs kopīgās deklarācijas 1. punktā.
 ORIG-6. PIELIKUMS. KOPĪGĀ DEKLARĀCIJA PAR SANMARĪNO REPUBLIKU
 1.Sanmarīno Republikas izcelsmes ražojumus Apvienotā Karaliste atzīst par Savienības izcelsmes ražojumiem šā nolīguma nozīmē.
 2.Šīs deklarācijas 1. punktu piemēro tikai tad, ja saskaņā ar Nolīgumu par sadarbību un muitas savienību starp Eiropas Kopienu un Sanmarīno Republiku, kas parakstīts Briselē 1991. gada 16. decembrī, Sanmarīno Republika piemēro Apvienotās Karalistes izcelsmes ražojumiem tādu pašu preferenciālu tarifa režīmu, kādu šiem ražojumiem piemēro Savienība.
 3.Šā nolīguma otrās nodaļas I sadaļas pirmā temata [Tirdzniecība] otro daļu mutatis mutandis piemēro, lai noteiktu noteiktas izcelsmes statusu ražojumiem, kas minēti šīs kopīgās deklarācijas 1. punktā.
 SPS-1. PIELIKUMS. SPS.19. PANTA d) PUNKTĀ MINĒTIE KRITĒRIJI
 SPS.19. panta d) punktā minētie kritēriji ir šādi:
 a)informācija, ko eksportētāja Puse darījusi pieejamu, lai iegūtu atļauju importēt konkrētu ražojumu importētājā pusē saskaņā ar šā nolīguma SPS.7. panta [Importa nosacījumi un procedūras] 3. punktu;
 b)importētājas puses veikto auditu un verifikāciju rezultāti saskaņā ar SPS.11. pantu [Revīzijas un verifikācijas];
 c)to neatbilstību biežums un smagums, ko importētāja puse konstatējusi attiecībā uz eksportētājas puses ražojumiem;
 d)eksportējošo uzņēmumu agrākie dati par atbilstību importētājas puses prasībām un
 e)pieejamie zinātniskie novērtējumi un cita attiecīga informācija par risku, kas saistīts ar preču kategorijām.
 MEHĀNISKIE TRANSPORTLĪDZEKĻI UN APRĪKOJUMS UN TO DETAĻAS
 1. pants. Definīcijas
 1.
 Šajā pielikumā:
 a)
 “WP.29” ir Transportlīdzekļu noteikumu saskaņošanas pasaules forums Apvienoto Nāciju Organizācijas Eiropas Ekonomikas komisijas (ANO EEK) ietvaros,
 b)
 “1958. gada nolīgums” ir Nolīgums par harmonizētu Apvienoto Nāciju Organizācijas tehnisko noteikumu pieņemšanu riteņu transportlīdzekļiem, aprīkojumam un detaļām, ko var uzstādīt un/vai izmantot riteņu transportlīdzekļos, un saskaņā ar šiem Apvienoto Nāciju Organizācijas noteikumiem piešķirto apstiprinājumu savstarpējās atzīšanas nosacījumiem, kas noslēgts Ženēvā 1958. gada 20. martā, ko pārvalda WP.29, un visi turpmākie tā grozījumi un izmaiņas;
 c)
 "1998. gada nolīgums" ir Nolīgums par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, kas noslēgts Ženēvā 1998. gada 25. jūnijā, ko pārvalda WP.29, un visi tā turpmākie grozījumi un izmaiņas;
 d)
 “ANO noteikumi” ir noteikumi, kas pieņemti saskaņā ar 1958. gada nolīgumu;
 e)
 “GTR” ir vispārēji tehniskie noteikumi, kas izstrādāti un iekļauti vispārējā reģistrā saskaņā ar 1998. gada nolīgumu;
 f)
 “HS 2017” ir Harmonizētās sistēmas nomenklatūras 2017. gada izdevums, ko izdevusi Pasaules Muitas organizācija;
 g)
 “tipa apstiprinājums” ir procedūra,ar ko apstiprinātājiestāde apliecina, ka transportlīdzekļa, sistēmas, sastāvdaļas vai atsevišķas tehniskas vienības tips atbilst attiecīgiem administratīviem noteikumiem un tehniskām prasībām;
 h)
 “tipa apstiprinājuma sertifikāts” ir dokuments, ar ko apstiprinātājestāde oficiāli apliecina, ka ir apstiprināts transportlīdzekļa, sistēmas, sastāvdaļas vai atsevišķas tehniskas vienības tips.
 2.
 Šajā pielikumā minētajiem terminiem ir tāda pati nozīme kā 1958. gada nolīgumā vai TBT nolīguma 1. pielikumā.
 2. pants. Piemērošanas joma attiecībā uz ražojumu
 Šis pielikums attiecas uz tirdzniecību starp Pusēm ar visu kategoriju mehāniskajiem transportlīdzekļiem, to aprīkojumu un detaļām, kā noteikts 1.1. punktā ANO/EEK Konsolidētajā rezolūcijā par transportlīdzekļu konstrukciju (R.E.3)
 96
 , uz ko cita starpā attiecas HS 2017 40., 84., 85., 87. un 94. nodaļa (turpmāk “aptvertie ražojumi”).
 3. pants. Mērķi
 Attiecībā uz aptvertajiem ražojumiem šā pielikuma mērķi ir:
 a)
 izslēgt un novērst jebkādus nevajadzīgus tehniskus šķēršļus divpusējai tirdzniecībai;
 b)
 veicināt uz starptautiskajiem standartiem balstītu noteikumu saderību un konverģenci;
 c)
 veicināt apstiprinājumu atzīšanu, pamatojoties uz apstiprināšanas shēmām, ko piemēro saskaņā ar WP.29 pārvaldītajiem nolīgumiem;
 d)
 pastiprināt konkurences tirgus apstākļus, pamatojoties uz atklātības, diskriminācijas aizlieguma un pārredzamības principiem;
 e)
 veicināt augstu cilvēku veselības, drošības un vides aizsardzības līmeni; un
 f)
 uzturēt sadarbību savstarpēji interesējošos jautājumos, lai veicinātu turpmāku savstarpēji izdevīgu tirdzniecības attīstību.
 4. pants. Attiecīgie starptautiskie standarti
 Puses atzīst, ka WP.29 ir attiecīgā starptautiskā standartizācijas struktūra un ka ANO noteikumi un GTR saskaņā ar 1958. gada nolīgumu un 1998. gada nolīgumu ir attiecīgie starptautiskie standarti ražojumiem, uz kuriem attiecas šis pielikums.
 5. pants. Regulējuma konverģence, pamatojoties uz attiecīgiem starptautiskiem standartiem
 1.Puses atturas ieviest vai uzturēt spēkā jebkādus iekšzemes tehniskos noteikumus, marķējumu vai atbilstības novērtēšanas procedūras, kas atšķiras no ANO noteikumiem vai GTR jomās, uz kurām attiecas šādi noteikumi vai GTR, arī gadījumos, kad attiecīgie ANO noteikumi vai GTR vēl nav pabeigti, bet drīz tiks pabeigti, ja vien nav pamatotu iemeslu, kāpēc konkrēts ANO noteikums vai GTR ir neefektīvs vai nepiemērots līdzeklis leģitīmo mērķu sasniegšanai, piemēram, ceļu satiksmes drošības vai vides, vai cilvēku veselības aizsardzības jomā.
 2.Puse, kas ievieš atšķirīgus iekšzemes tehniskos noteikumus, marķējumu vai atbilstības novērtēšanas procedūru, kā minēts 1. punktā , pēc otras puses pieprasījuma identificē tās iekšzemes tehnisko noteikumu, marķējuma vai atbilstības novērtēšanas procedūras daļas, kas būtiski atšķiras no attiecīgajiem ANO noteikumiem vai GTR, un pamato atšķirības.
 3.Katra Puse sistemātiski apsver iespēju piemērot ANO noteikumus, kas pieņemti pēc šā nolīguma stāšanās spēkā, un informē viena otru par visām izmaiņām attiecībā uz minēto ANO noteikumu īstenošanu savā iekšzemes tiesību sistēmā, ievērojot protokolu, kas izveidots saskaņā ar 1958. gada nolīgumu, un saskaņā ar 8. un 9. pantu.
 4.Ciktāl Puse ir ieviesusi vai uztur spēkā iekšzemes tehniskos noteikumus, marķējumus vai atbilstības novērtēšanas procedūras, kas atšķiras no ANO noteikumiem vai GTR, kā atļauts 1. punktā , minētā Puse regulāri, vēlams, ne retāk kā reizi piecos gados, pārskata šos iekšzemes tehniskos noteikumus, marķējumus vai atbilstības novērtēšanas procedūras, lai palielinātu to konverģenci ar attiecīgajiem ANO noteikumiem vai GTR. Pārskatot savus iekšzemes tehniskos noteikumus, marķējumus un atbilstības novērtēšanas procedūras, katra Puse apsver, vai atšķirības joprojām ir pamatotas. Par minētās pārskatīšanas rezultātiem, tostarp visu izmantoto zinātnisko un tehnisko informāciju, pēc pieprasījuma informē otru Pusi.
 5.Puses atturas ieviest vai uzturēt spēkā iekšzemes tehniskos noteikumus, marķējumu vai atbilstības novērtēšanas procedūras, kas liedz, kavē vai traucē importēt un laist ekspluatācijā to iekšzemes tirgū ražojumus, kuriem tipa apstiprinājumi piešķirti saskaņā ar ANO noteikumiem, jomās, uz kurām attiecas šie ANO noteikumi, ja vien šādi iekšzemes tehniskie noteikumi, marķējums vai atbilstības novērtēšanas procedūras nav skaidri paredzētas šajos ANO noteikumos.
 6. pants. Tipa apstiprināšana un tirgus uzraudzība
 1
 Katra Puse savā tirgū atzīst ražojumus, uz kuriem attiecas derīgs ANO tipa apstiprinājuma sertifikāts, kā tādus, kas atbilst tās iekšzemes tehniskajiem noteikumiem, marķējumam un atbilstības novērtēšanas procedūrām, neprasot veikt papildu testus vai marķēšanu, lai pārbaudītu vai apliecinātu atbilstību prasībām, uz kurām attiecas attiecīgais ANO tipa apstiprinājuma sertifikāts. Transportlīdzekļa apstiprinājuma gadījumā ANO universālo starptautisko transportlīdzekļa kopējo tipa apstiprinājumu (U-IWVTA) uzskata par derīgu attiecībā uz U-IWVTA aptvertajām prasībām. Puses izdotos ANO tipa apstiprinājuma sertifikātus var uzskatīt par derīgiem tikai tad, ja minētā puse ir pievienojusies attiecīgajiem ANO noteikumiem.
 2
 Katrai Pusei ir jāatzīst tikai derīgi ANO tipa apstiprinājuma sertifikāti, kas izdoti saskaņā ar to ANO noteikumu jaunāko redakciju, kuriem tā ir pievienojusies.
 3.
 Šā panta 1. punkta nolūkā par pietiekamu pierādījumu derīga ANO tipa apstiprinājuma esamībai uzskata:
 a)
 visam transportlīdzeklim – derīgu ANO atbilstības deklarāciju, kas apliecina atbilstību U-IWVTA;
 b)
 aprīkojumam un detaļām – derīgu ANO tipa apstiprinājuma marķējuma zīmi, kas piestiprināta ražojumam; vai
 c)
 aprīkojumam un detaļām, kurām nevar piestiprināt ANO tipa apstiprinājuma marķējuma zīmi, – derīgu ANO tipa apstiprinājuma sertifikātu.
 4.
 Lai veiktu tirgus uzraudzību, Puses kompetentās iestādes var pārbaudīt, vai attiecīgie ražojumi atbilst:
 a)
 visiem puses iekšzemes tehniskajiem noteikumiem; vai
 b)
 ANO noteikumiem, atbilstību kuriem saskaņā ar šo pantu apliecina derīga ANO atbilstības deklarācija, kas apliecina visa transportlīdzekļa atbilstību U-IWVTA, vai derīga ANO tipa apstiprinājuma marķējuma zīme, kas piestiprināta ražojumam, vai derīgs ANO tipa apstiprinājuma sertifikāts aprīkojumam un detaļām.
 Šādas pārbaudes veic, ņemot paraugus pēc nejaušības principa tirgū un attiecīgi saskaņā ar šā punkta a) vai b) apakšpunktā minētajiem tehniskajiem noteikumiem.
 5.
 Puses cenšas sadarboties tirgus uzraudzības jomā, lai atbalstītu transportlīdzekļu, sistēmu, sastāvdaļu vai atsevišķu tehnisku vienību neatbilstību identificēšanu un novēršanu.
 6.
 Puse var veikt atbilstīgus pasākumus attiecībā uz transportlīdzekļiem, sistēmām, sastāvdaļām vai atsevišķām tehniskām vienībām, kas nopietni apdraud cilvēku veselību vai drošību vai citus sabiedrības interešu aizsardzības aspektus, vai kas kā citādi neatbilst piemērojamajām prasībām. Šādi pasākumi var ietvert aizliegumu vai ierobežojumu darīt pieejamus tirgū, reģistrēt vai nodot ekspluatācijā attiecīgos transportlīdzekļus, sistēmas, sastāvdaļas vai atsevišķas tehniskas vienības vai izņemt tos no tirgus, vai atsaukt tos. Puse, kas pieņem vai uztur spēkā šādus pasākumus, nekavējoties informē otru Pusi par šādiem pasākumiem un pēc otras Puses pieprasījuma norāda šo pasākumu pieņemšanas iemeslus.
 7. pants. Ražojumi ar jaunām tehnoloģijām vai jaunām īpašībām
 1.
 Neviena puse neliedz vai neierobežo piekļuvi tās tirgum attiecībā uz ražojumu, kas ir ietverts šajā pielikumā un kuru ir apstiprinājusi eksportētāja Puse, pamatojoties uz to, ka ražojumā ir jauna tehnoloģija vai jauna īpašība, ko importētāja puse vēl nav reglamentējusi, ja vien tā nevar pierādīt, ka tai ir pamatoti iemesli uzskatīt, ka minētā jaunā tehnoloģija vai īpašība rada apdraudējumu cilvēku veselībai, drošībai vai videi.
 2.
 Ja puse nolemj liegt piekļuvi tirgum vai pieprasa atsaukt no tirgus otras puses ražojumu, kas ir ietverts šajā pielikumā, pamatojot savu lēmumu ar to, ka ražojumā ir jauna tehnoloģija vai jauna īpašība, kas rada apdraudējumu cilvēku veselībai, drošībai vai videi, tad tā nekavējoties paziņo par šo lēmumu otrai Pusei un attiecīgajam uzņēmējam vai attiecīgajiem uzņēmējiem. Paziņojumā ietver attiecīgo zinātnisko un tehnisko informāciju, kas ņemta vērā, pieņemot lēmumu.
 8. pants. Sadarbība
 1.
 Lai vēl vairāk atvieglotu tirdzniecību ar mehāniskajiem transportlīdzekļiem, to detaļām un aprīkojumu un novērstu problēmas saistībā ar piekļuvi tirgum, vienlaikus nodrošinot cilvēku veselību, drošību un vides aizsardzību, Puses cenšas sadarboties un vajadzības gadījumā apmainīties ar informāciju.
 2.
 Sadarbības jomas saskaņā ar šo pantu var jo īpaši ietvert:
 a)
 tehnisko noteikumu vai attiecīgo standartu izstrādi un pilnveidi;
 b)
 apmaiņu iespēju robežās ar pētniecības rezultātiem un informāciju, kas saistīti ar jaunu transportlīdzekļa drošuma noteikumu vai attiecīgo standartu izstrādi, progresīvu emisiju samazināšanu un jaunām transportlīdzekļu tehnoloģijām;
 c)
 apmaiņu ar pieejamo informāciju par neatbilstību tehniskajiem noteikumiem un tādu defektu noteikšanu, kas saistīti ar drošumu vai emisijām. un
 d)
 tehnisko prasību plašākas starptautiskas saskaņošanas veicināšanu, izmantojot daudzpusējus forumus, piemēram, 1958. gada nolīgumu un 1998. gada nolīgumu, arī sadarbojoties tādu iniciatīvu plānošanā, kas atbalsta minēto saskaņošanu;
 9. pants. Mehānisko transportlīdzekļu un to detaļu darba grupa
 1.
 Mehānisko transportlīdzekļu un to detaļu darba grupa palīdz Tirdzniecības specializētajai komitejai par tehniskajiem šķēršļiem tirdzniecībai uzraudzīt un pārskatīt šā pielikuma īstenošanu un nodrošināt tā pareizu darbību.
 2.
 Mehānisko transportlīdzekļu un to detaļu darba grupas funkcijas ir šādas:
 a)
 pēc kādas Puses pieprasījuma apspriest jebkuru jautājumu, kas rodas saistībā ar šo pielikumu;
 b)
 veicināt sadarbību un informācijas apmaiņu saskaņā ar 8. pantu;
 c)
 saskaņā ar šā nolīguma TBT.10. pantu [Tehniskas diskusijas] risināt tehniskas diskusijas par jautājumiem, kas ietilpst šā pielikuma darbības jomā; un
 d)
 uzturēt to kontaktpunktu sarakstu, kuri ir atbildīgi par jautājumiem, kas izriet no šā pielikuma.
 TBT-4. PIELIKUMS. BIOLOĢISKIE PRODUKTI
 1. pants. Mērķis un darbības joma
 1.
 Šā pielikuma mērķis ir noteikt noteikumus un procedūras, ar ko, Pusēm savstarpēji atzīstot attiecīgo tiesību aktu līdzvērtību, veicina bioloģisko produktu tirdzniecību saskaņā ar nediskriminēšanas un savstarpīguma principiem.
 2.
 Šo pielikumu piemēro A un B papildinājumā uzskaitītajiem bioloģiskajiem produktiem, kas atbilst C vai D papildinājumā uzskaitītajiem normatīvajiem aktiem. Partnerības padome ir pilnvarota grozīt A, B, C un D papildinājumu.
 2. pants. Definīcijas
 Šajā pielikumā:
 “kompetentā iestāde” ir oficiāla aģentūra, kam ir jurisdikcija attiecībā uz C vai D papildinājumā uzskaitītajiem normatīvajiem aktiem un kas ir atbildīga par šā pielikuma īstenošanu;
 “kontroles iestāde” ir iestāde, kurai kompetentā iestāde ir pilnībā vai daļēji uzticējusi savas pilnvaras veikt inspekcijas un sertifikācijas bioloģiskās ražošanas jomā saskaņā ar C vai D papildinājumā uzskaitītajiem normatīvajiem aktiem;
 “kontroles institūcija” ir subjekts, kuru kompetentā iestāde ir atzinusi par tādu, kas veic inspekcijas un sertifikācijas bioloģiskās ražošanas jomā saskaņā ar C vai D papildinājumā uzskaitītajiem normatīvajiem aktiem; un
 “līdzvērtība” ir dažādu normatīvo aktu un prasību, kā arī inspekcijas un sertifikācijas sistēmu spēja sasniegt tos pašus mērķus.
 3. pants. Līdzvērtības atzīšana
 1. Attiecībā uz A papildinājumā uzskaitītajiem produktiem Savienība C papildinājumā uzskaitītos Apvienotās Karalistes normatīvos aktus atzīst par līdzvērtīgiem D papildinājumā uzskaitītajiem Savienības normatīvajiem aktiem.
 2.
 Attiecībā uz B papildinājumā uzskaitītajiem produktiem Apvienotā Karaliste D papildinājumā uzskaitītos Savienības normatīvos aktus atzīst par līdzvērtīgiem C papildinājumā uzskaitītajiem Apvienotās Karalistes normatīvajiem aktiem.
 3.
 Ņemot vērā to, ka 2022. gada 1. janvārī sāk piemērot Eiropas Parlamenta un Padomes Regulu (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007, katra Puse līdz 2023. gada 31. decembrim atkārtoti novērtē 1. un 2. punktā minēto līdzvērtības atzīšanu. Ja minētās atkārtotās novērtēšanas rezultātā kāda Puse līdzvērtību neapstiprina, līdzvērtības atzīšana tiek apturēta.
 4.
 Neskarot 3. punktu, gadījumā, ja C vai D papildinājumā uzskaitītie normatīvie akti tiek grozīti, atsaukti vai aizstāti, jaunos noteikumus uzskata par līdzvērtīgiem otras Puses noteikumiem, ja vien kāda Puse neiebilst saskaņā ar 5. un 6. punktā izklāstīto procedūru.
 5.
 Ja pēc tam, kad no otras Puses ir saņemta papildu informācija, ko tā pieprasījusi, kāda Puse uzskata, ka otras Puses normatīvie akti vai administratīvās procedūras vai prakse vairs neatbilst līdzvērtībai noteiktajām prasībām, minētā Puse iesniedz otrai Pusei pamatotu pieprasījumu grozīt attiecīgos normatīvos aktus vai administratīvās procedūras vai praksi un atvēl otrai Pusei līdzvērtības nodrošināšanas vajadzībām pietiekamu laiku, kas nav īsāks par trim mēnešiem.
 6.
 Ja pēc 5. punktā minētā laika beigām Puse joprojām uzskata, ka līdzvērtībai noteiktās prasības nav izpildītas, tā var pieņemt lēmumu vienpusēji apturēt attiecīgo C vai D papildinājumā uzskaitīto normatīvo aktu līdzvērtības atzīšanu attiecībā uz attiecīgajiem bioloģiskajiem produktiem, kas uzskaitīti A vai B papildinājumā.
 7.
 Lēmumu vienpusēji apturēt C vai D papildinājumā uzskaitīto normatīvo aktu līdzvērtības atzīšanu attiecībā uz attiecīgajiem bioloģiskajiem produktiem, kas uzskaitīti A vai B papildinājumā, var pieņemt arī pēc trīs mēnešu ilgā paziņošanas perioda beigām gadījumā, ja Puse nav sniegusi saskaņā ar 6. pantu prasīto informāciju vai nepiekrīt saskaņā ar 7. pantu veiktai profesionālizvērtēšanai.
 8.
 Ja līdzvērtības atzīšana ir apturēta saskaņā ar šo pantu, pēc kādas Puses pieprasījuma Puses apspriež šo jautājumu Bioloģisku produktu darba grupā un dara visu iespējamo, lai apsvērtu iespējamos pasākumus, kas dotu iespēju līdzvērtības atzīšanu atjaunot.
 9.
 Attiecībā uz produktiem, kas A vai B papildinājumā nav uzskaitīti, līdzvērtību pēc kādas Puses pieprasījuma apspriež Bioloģisko produktu darba grupa.
 4. pants. Imports un laišana tirgū
 1.
 Savienība akceptē A papildinājumā uzskaitīto produktu importu savā teritorijā un minēto produktu kā bioloģisku produktu laišanu tirgū, ja minētie produkti atbilst C papildinājumā uzskaitītajiem Apvienotās Karalistes normatīvajiem aktiem un tiem ir pievienots inspekcijas sertifikāts, ko izdevusi 3. punktā minētā kontroles institūcija, kuru atzinusi Apvienotā Karaliste un kura norādīta Savienībai.
 2.
 Apvienotā Karaliste akceptē B papildinājumā uzskaitīto produktu importu savā teritorijā un minēto produktu kā bioloģisku produktu laišanu tirgū, ja minētie produkti atbilst D papildinājumā uzskaitītajiem Savienības normatīvajiem aktiem un tiem ir pievienots inspekcijas sertifikāts, ko izdevusi 3. punktā minētā kontroles institūcija, kuru atzinusi Savienība un kura norādīta Apvienotajai Karalistei.
 3.
 Katra Puse atzīst kontroles iestādes vai kontroles institūcijas, ko otra Puse norādījusi kā atbildīgas par attiecīgo kontroļu veikšanu attiecībā uz bioloģiskajiem produktiem, uz kuriem attiecas 3. pantā minētā līdzvērtības atzīšana, un par šā panta 1. un 2. punktā minētā inspekcijas sertifikāta izdošanu šādu produktu importēšanai un laišanai tirgū otras Puses teritorijā.
 4.
 Importētāja Puse sadarbībā ar otru Pusi piešķir kodu katrai attiecīgajai kontroles iestādei un kontroles institūcijai, ko norādījusi otra Puse.
 5. pants. Marķēšana
 1.
 Produkti, ko importē kādas Puses teritorijā saskaņā ar šo pielikumu, atbilst marķēšanas prasībām, kuras noteiktas C un D papildinājumā uzskaitītajos importētājas Puses normatīvajos aktos. Minētajiem produktiem var būt Savienības bioloģiskās ražošanas logotips, jebkāds Apvienotās Karalistes bioloģiskās ražošanas logotips vai abi logotipi, kas noteikti attiecīgajos normatīvajos aktos, ja vien minētie produkti atbilst attiecīgā logotipa vai abu logotipu marķēšanas prasībām.
 2.
 Puses apņemas nepieļaut tādu terminu ļaunprātīgu izmantošanu, kas norāda uz bioloģisko ražošanu saistībā ar bioloģiskiem produktiem, uz kuriem attiecas līdzvērtības atzīšana saskaņā ar šo pielikumu.
 3.
 Puses apņemas Savienības bioloģiskās ražošanas logotipu un visus Apvienotās Karalistes bioloģiskās ražošanas logotipus, kas noteikti attiecīgajos normatīvajos aktos, aizsargāt pret jebkādu ļaunprātīgu izmantošanu vai atdarināšanu. Puses nodrošina, ka Savienības bioloģiskās ražošanas logotipu un Apvienotās Karalistes bioloģiskās ražošanas logotipu izmanto tikai tādu bioloģisko produktu marķējumā, reklāmā vai tirdzniecības dokumentos, kuri atbilst C un D papildinājumā uzskaitītajiem normatīvajiem aktiem.
 6. pants. Informācijas apmaiņa
 1.
 Puses apmainās ar visu šā pielikuma īstenošanas un piemērošanas sakarā relevanto informāciju. Konkrēti, otrajā gadā pēc šā nolīguma stāšanās spēkā līdz 31. martam un katru nākamo gadu līdz 31. martam katra Puse nosūta otrai Pusei:
 a)
 ziņojumu, kurā ietverta informācija par to bioloģisko produktu veidiem un daudzumiem, kas eksportēti saskaņā ar šo pielikumu, un kurš aptver laiku no iepriekšējā gada janvāra līdz decembrim;
 b)
 ziņojumu, kurš aptver laiku no iepriekšējā gada janvāra līdz decembrim, par uzraudzības un pārraudzības darbībām, ko veikušas tās kompetentās iestādes, par iegūtajiem rezultātiem un veiktajiem korektīvajiem pasākumiem; un
 c)
 sīkas ziņas par konstatētajām neatbilstībām, attiecīgi, C vai D papildinājumā uzskaitītajiem normatīvajiem aktiem vai šo aktu pārkāpumiem.
 2.
 Katra Puse nekavējoties informē otru Pusi par:
 a)
 visiem atjauninājumiem tās kompetento iestāžu, kontroles iestāžu un kontroles institūciju sarakstā, tai skaitā attiecīgās kontaktinformācijas (jo īpaši adreses un interneta adreses) atjauninājumiem;
 b)
 jebkādām izmaiņām vai atcelšanu, ko tā plāno veikt attiecībā uz C papildinājumā vai D papildinājumā uzskaitītajiem normatīvajiem aktiem, visiem jaunu normatīvo aktu priekšlikumiem vai jebkādām attiecīgām ierosinātām izmaiņām administratīvajās procedūrās un praksē saistībā ar bioloģiskajiem produktiem, uz kuriem attiecas šis pielikums; un
 c)
 visām izmaiņām vai atcelšanu, ko tā pieņēmusi attiecībā uz C papildinājumā vai D papildinājumā uzskaitītajiem normatīvajiem aktiem, jauniem tiesību aktiem vai attiecīgām izmaiņām administratīvajās procedūrās un praksē saistībā ar bioloģiskajiem produktiem, uz kuriem attiecas šis pielikums.
 7. pants. Profesionālizvērtēšana
 1.
 Pēc vismaz sešu mēnešu iepriekšēja paziņojuma katra Puse atļauj otras Puses amatpersonām vai ekspertiem tās teritorijā veikt profesionālizvērtēšanu, kurā pārliecinās, vai attiecīgās kontroles iestādes un kontroles institūcijas veic šā pielikuma īstenošanai vajadzīgās kontroles.
 2.
 Ciktāl to atļauj piemērojamie tiesību akti, katra Puse sadarbojas ar otru Pusi un palīdz tai veikt 1. punktā minēto profesionālizvērtēšanu, kas var ietvert attiecīgo kontroles iestāžu un kontroles institūciju biroju, ražotņu un sertificētu operatoru apmeklējumus.
 8. pants. Bioloģisko produktu darba grupa
 1.
 Bioloģisko produktu darba grupa palīdz Tirdzniecības specializētajai komitejai par tehniskajiem šķēršļiem tirdzniecībai uzraudzīt un pārskatīt šā pielikuma īstenošanu un nodrošināt tā pareizu darbību.
 2.
 Bioloģisko produktu darba grupai ir šādas funkcijas:
 a)
 pēc kādas Puses lūguma apspriest jebkuru jautājumu, kas rodas saistībā ar šo pielikumu, arī jebkādu iespējamu vajadzību izdarīt grozījumus šajā pielikumā vai tā papildinājumos;
 b)
 veicināt sadarbību attiecībā uz normatīvajiem aktiem, standartiem un procedūrām, kas saistītas ar bioloģiskajiem produktiem, uz kuriem attiecas šis pielikums, arī diskusijas par jebkādiem tehniskiem vai regulatīviem jautājumiem, kas saistīti ar noteikumiem un kontroles sistēmām; un
 c)
 saskaņā ar šā nolīguma TBT.10. pantu [Tehniskas diskusijas] risināt tehniskas diskusijas par jautājumiem, kas ietilpst šā pielikuma darbības jomā.
 A PAPILDINĀJUMS
 APVIENOTĀS KARALISTES BIOLOĢISKIE PRODUKTI, ATTIECĪBĀ UZ KURIEM SAVIENĪBA ATZĪST LĪDZVĒRTĪBU
 Apraksts
 Piezīmes
 Nepārstrādāti augu izcelsmes produkti
 Dzīvi dzīvnieki vai nepārstrādāti dzīvnieku izcelsmes produkti
 Ietver medu
 Akvakultūras produkti un jūras aļģes
 Pārstrādāti lauksaimniecības produkti izmantošanai pārtikā
 Pārstrādāti lauksaimniecības produkti izmantošanai barībā
 Sēklas un pavairošanas materiāls
 Šajā papildinājumā uzskaitītie bioloģiskie produkti ir nepārstrādāti lauksaimniecības vai akvakultūras produkti, kas ražoti Apvienotajā Karalistē, vai izmantošanai pārtikā vai barībā paredzēti pārstrādāti lauksaimniecības produkti, kas Apvienotajā Karalistē pārstrādāti ar sastāvdaļām, kuras audzētas Apvienotajā Karalistē vai importētas Apvienotajā Karalistē saskaņā ar Apvienotās Karalistes normatīvajiem aktiem.
 B PAPILDINĀJUMS
 SAVIENĪBAS BIOLOĢISKIE PRODUKTI, ATTIECĪBĀ UZ KURIEM APVIENOTĀ KARALISTE ATZĪST LĪDZVĒRTĪBU
 Apraksts
 Piezīmes
 Nepārstrādāti augu izcelsmes produkti
 Dzīvi dzīvnieki vai nepārstrādāti dzīvnieku izcelsmes produkti
 Ietver medu
 Akvakultūras produkti un jūras aļģes
 Pārstrādāti lauksaimniecības produkti izmantošanai pārtikā
 Pārstrādāti lauksaimniecības produkti izmantošanai barībā
 Sēklas un pavairošanas materiāls
 Šajā papildinājumā uzskaitītie bioloģiskie produkti ir nepārstrādāti lauksaimniecības vai akvakultūras produkti, kas ražoti Savienībā, vai izmantošanai pārtikā vai barībā paredzēti pārstrādāti lauksaimniecības produkti, kas Savienībā pārstrādāti ar sastāvdaļām, kuras audzētas Savienībā vai importētas Savienībā saskaņā ar Savienības normatīvajiem aktiem.
 C PAPILDINĀJUMS
 APVIENOTAJĀ KARALISTĒ PIEMĒROJAMIE NORMATĪVIE AKTI PAR BIOLOĢISKIEM PRODUKTIEM
 97
 Apvienotajā Karalistē ir piemērojami šādi normatīvie akti:
 1.Saglabātā REGULA (EK) Nr. 834/2007
 2.Saglabātā REGULA (EK) Nr. 889/2008
 3.Saglabātā REGULA (EK) Nr. 1235/2008
 4.Bioloģisko produktu regulas (2009)
 D PAPILDINĀJUMS
 SAVIENĪBĀ PIEMĒROJAMIE NORMATĪVIE AKTI PAR BIOLOĢISKIEM PRODUKTIEM
 Savienībā ir piemērojami šādi normatīvie akti:
 1.Padomes Regula (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu
 98
 2.Komisijas Regula (EK) Nr. 889/2008 (2008. gada 5. septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
 99
 3.Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm
 100
 TBT-5. PIELIKUMS. VĪNA TIRDZNIECĪBA
 1. pants. Darbības joma un definīcijas
 1.Šis pielikums attiecas uz vīnu, kas ietilpst harmonizētās sistēmas 22.04. pozīcijā.
 2.Šajā pielikumā “vīns, kas ražots” ir svaigas vīnogas, vīnogu misa un rūgstoša vīnogu misa, no kuras izgatavots vīns vai kura pievienota vīnam eksportētājas Puses teritorijā.
 2. pants. Produktu definīcijas, vīndarības metodes un procesi
 1.Par šā pielikuma nolūkā relevantiem starptautiskiem standartiem uzskata vīndarības metodes, ko ieteikusi un publicējusi Starptautiskā vīnkopības un vīna organizācija (OIV).
 2.Katra Puse atļauj importēt un pārdot patēriņam vīnu, kas ražots otrā Pusē, ja attiecīgais vīns ir ražots saskaņā ar:
 (a)produktu definīcijām, kas katrā Pusē atļautas saskaņā ar A papildinājumā minētajiem normatīvajiem aktiem;
 (b)vīndarības metodēm, kas katrā Pusē noteiktas saskaņā ar A papildinājumā minētajiem normatīvajiem aktiem un atbilst attiecīgajiem OIV standartiem; un
 (c) katrā Pusē noteiktajām vīndarības metodēm un ierobežojumiem, kas attiecīgajiem OIV standartiem neatbilst un ir uzskaitīti B papildinājumā.
 3.Partnerības padome ir pilnvarota grozīt 2. punktā minētos papildinājumus.
 3. pants. Sertifikācijas prasības, kas piemērojamas importam Pušu attiecīgajās teritorijās
 1.Vīnam, kas ražots vienā Pusē un tiek laists tirgū otrā Pusē, dokumentācija un sertifikācija, ko drīkst prasīt ikviena Puse, ir tikai C papildinājumā noteiktais sertifikāts, kura autentiskums apstiprināts saskaņā ar eksportētājas Puses normatīvajiem aktiem.
 2.Sertifikāts, kas prasīts saskaņā ar 1. punktu, var būt elektroniska dokumenta veidā. Katra Puse pēc tās otras Puses kompetento iestāžu pieprasījuma, kurā preces paredzēts laist brīvā apgrozībā, nodrošina piekļuvi elektroniskajam dokumentam vai datiem, kas vajadzīgi tā izveidošanai. Ja piekļuve attiecīgajām elektroniskajām sistēmām nav pieejama, vajadzīgos datus var pieprasīt arī papīra formā.
 3.Partnerības padome ir pilnvarota grozīt C papildinājumu.
 4.References metodes, ar kurām nosaka vīna analītisko sastāvu kontroles darbību kontekstā, ir analīzes metodes, ko par references metodēm atzinusi un publicējusi OIV.
 4. pants. Informācija par pārtikas produktu un partiju kodi
 1.Ja vien šajā pantā nav noteikts citādi, saskaņā ar šo nolīgumu importētā un tirgotā vīna marķēšanu veic, ievērojot importētājas Puses teritorijā piemērojamos normatīvos aktus.
 2.
 Puse nepieprasa, lai uz vīna trauka, etiķetes vai iepakojuma būtu norādīti šādi datumi vai to ekvivalenti:
 (a)iepakošanas datums,
 (b)pudeļu pildīšanas datums,
 (c)ražošanas vai izgatavošanas datums,
 (d)derīguma termiņš, “izlietot līdz” datums, “izlietot vai patērēt līdz” datums, “derīgs līdz” datums,
 (e)minimālais derīguma termiņš, “ieteicams līdz” datums, “vislabākā kvalitāte līdz” datums, vai
 (f)pārdošanas termiņš.
 Atkāpjoties no pirmās daļas e) apakšpunkta, Puse var pieprasīt norādīt minimālo derīguma termiņu produktiem, kuriem ātrbojīgu sastāvdaļu pievienošanas dēļ minimālais derīguma termiņš varētu būt īsāks, nekā parasti sagaida patērētājs.
 3.Katra Puse nodrošina, ka uz iepakoto produktu etiķetes saskaņā ar tās Puses tiesību aktiem, kura iepakoto produktu eksportē, ir norādīts kods, kas ļauj identificēt partiju, pie kuras produkts pieder. Partijas kods ir viegli saskatāms, skaidri salasāms un neizdzēšams. Puse neatļauj tirgot iepakotus produktus, kas neatbilst šajā punktā izklāstītajām prasībām.
 4.Katra Puse atļauj obligāto informāciju, tostarp tulkojumus vai norādi par standarta dzērienu vai spirta vienību skaitu, pēc vajadzības norādīt uz papildu etiķetes, kas piestiprināta vīna traukam. Papildu etiķetes vīna traukam drīkst piestiprināt pēc importēšanas, bet pirms produkta laišanas tirgū Puses teritorijā, ar noteikumu, ka obligātā informācija ir attēlota pilnīgi un pareizi.
 5.Importētāja Puse nepieprasa uz etiķetes norādīt alergēnus, kas izmantoti vīna ražošanā, bet nav galaproduktā.
 5. pants. Pārejas pasākumi
 Vīnu, kas šā nolīguma spēkā stāšanās dienā ir ražots, aprakstīts un marķēts saskaņā ar Puses normatīvajiem aktiem, taču šim pielikumam neatbilstošā veidā, arī turpmāk drīkst marķēt un laist tirgū:
 a)
 vairumtirgotāji vai ražotāji – divus gadus pēc šā nolīguma stāšanās spēkā, un
 b)
 mazumtirgotāji – līdz beigušies krājumi.
 6. pants. Informācijas apmaiņa
 Puses sadarbojas un ar informāciju par visiem jautājumiem, kas ir šā pielikuma īstenošanai relevanti, apmainās Tirdzniecības specializētajā komitejā par tehniskajiem šķēršļiem tirdzniecībai.
 7. pants. Pārskatīšana
 Ne vēlāk kā trīs gadus pēc šā nolīguma stāšanās spēkā Puses apsver tālākus pasākumus, kā veicināt vīna tirdzniecību starp Pusēm.
 A PAPILDINĀJUMS. PUŠU NORMATĪVIE AKTI
 Apvienotās Karalistes normatīvie akti
 101
 Normatīvie akti, kas minēti 2. panta 2. punktā un attiecas uz:
 a)produktu definīcijām:
 (I)saglabātā Regula (ES) Nr. 1308/2013, jo īpaši ražošanas noteikumi vīna nozarē, saskaņā ar minētās regulas 75., 81. un 91. pantu, II pielikuma IV daļu un VII pielikuma II daļu un tās īstenošanas noteikumiem, ieskaitot turpmākus grozījumus,
 (II)saglabātā Komisijas Deleģētā regula (ES) 2019/33 un jo īpaši minētās regulas 47., 52.–54. pants un III, V un VI pielikums, ieskaitot turpmākus grozījumus,
 (III)saglabātā Regula (ES) Nr. 1169/2011 un tās īstenošanas noteikumi, ieskaitot turpmākus grozījumus;
 b)vīndarības metodēm un ierobežojumiem:
 (I)saglabātā Regula (ES) Nr. 1308/2013, jo īpaši vīndarības metodes un ierobežojumi saskaņā ar minētās regulas 80. un 83. pantu un VIII pielikumu un tās īstenošanas noteikumiem, ieskaitot turpmākus grozījumus,
 (II)saglabātā Komisijas Deleģētā regula (ES) 2019/934, ieskaitot turpmākus grozījumus.
 Savienības normatīvie akti
 Normatīvie akti, kas minēti 2. panta 2. punktā un attiecas uz:
 a)produktu definīcijām:
 (I)Eiropas Parlamenta un Padomes Regula (ES) Nr. 1308/2013
 102
 , jo īpaši ražošanas noteikumi vīna nozarē, saskaņā ar minētās regulas 75., 81. un 91. pantu, II pielikuma IV daļu un VII pielikuma II daļu un tās īstenošanas noteikumiem, ieskaitot turpmākus grozījumus,
 (II)Komisijas Deleģētā regula (ES) 2019/33
 103
 un jo īpaši minētās regulas 47., 52.–54. pants un III, V un VI pielikums, ieskaitot turpmākus grozījumus,
 (III)Eiropas Parlamenta un Padomes Regula (ES) Nr. 1169/2011
 104
 , ieskaitot turpmākus grozījumus.
 a)vīndarības metodēm un ierobežojumiem:
 (I)Regula (ES) Nr. 1308/2013, jo īpaši vīndarības metodes un ierobežojumi saskaņā ar minētās regulas 80. un 83. pantu un VIII pielikumu un tās īstenošanas noteikumiem, ieskaitot turpmākus grozījumus,
 (II)Komisijas Deleģētā regula (ES) 2019/934
 105
 , ieskaitot turpmākus grozījumus.
 B PAPILDINĀJUMS. PAPILDU VĪNDARĪBAS METODES UN IEROBEŽOJUMI, KO KOPĪGI AKCEPTĒJUŠAS PUSES
 (1)
 Koncentrētu vīnogu misu, rektificētu koncentrētu vīnogu misu un saharozi bagātināšanai un saldināšanai drīkst izmantot saskaņā ar īpašiem un ierobežotiem nosacījumiem, kas izklāstīti Regulas (ES) Nr. 1308/2013 VIII pielikuma I daļā un saglabātās Regulas (ES) Nr. 1308/2013 VIII pielikuma I daļā, izņemot šo produktu izmantošanu rekonstituētā formā vīnos, uz kuriem attiecas šis nolīgums.
 (2)
 Ūdens pievienošana vīndarīšanā nav atļauta, izņemot gadījumus, kad tas vajadzīgs konkrētu tehnisku iemeslu dēļ.
 (3)
 Svaigas vīna nogulsnes drīkst izmantot saskaņā ar īpašiem un ierobežotiem nosacījumiem, kas izklāstīti Komisijas Deleģētās regulas (ES) 2019/934 I pielikuma A daļas 2. tabulas 11.2. punktā un saglabātās Komisijas Deleģētās regulas (ES) 2019/934 I pielikuma A daļas 2. tabulas 11.2. punktā.
 C PAPILDINĀJUMS. PAŠSERTIFIKĀTA PARAUGS VĪNAM, KO NO [EIROPAS SAVIENĪBAS/APVIENOTĀS KARALISTES] IMPORTĒ [APVIENOTAJĀ KARALISTĒ/EIROPAS SAVIENĪBĀ] (1)
 1. Eksportētājs (vārds/nosaukums un adrese)
 2. Sērijas numurs (2)
 3. Importētājs (vārds/nosaukums un adrese)
 4. Kompetentā iestāde nosūtīšanas vietā [Eiropas Savienībā/Apvienotajā Karalistē] (3)
 5. Muitas zīmogs (tikai [Eiropas Savienības/Apvienotās Karalistes] oficiālām vajadzībām)
 6. Transportlīdzeklis un informācija par transportēšanu (4)
 7. Izkraušanas vieta (ja atšķiras no 3. ailē norādītās)
 8. Importētā produkta apraksts (5)
 9. Daudzums l/hl/kg
 10. Trauku skaits (6)
 11. Sertifikāts
 “Iepriekš aprakstītais produkts ir paredzēts tiešai lietošanai pārtikā un atbilst definīcijām un vīndarības metodēm, kas atļautas TBT-5. pielikumā “Vīna tirdzniecība” Tirdzniecības un sadarbības nolīgumam starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses. To ir ražojis ražotājs, kuru inspicē un pārrauga šāda kompetentā iestāde (7):
 Nosūtītājs, kas apliecina iepriekš minēto informāciju (8)
 Nosūtītāja identifikācija (9)
 Vieta, datums un nosūtītāja paraksts
 (1)Saskaņā ar 3. panta 1. punktu TBT-5. pielikumā “Vīna tirdzniecība” Tirdzniecības un sadarbības nolīgumam starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses.
 (2)Norādīt sūtījuma izsekojamības numuru, t. i., sērijas numuru, kas identificē sūtījumu eksportētāja uzskaitē.
 (3)Norādīt par šajā sertifikātā minētās informācijas verificēšanu atbildīgās kompetentās iestādes pilnu nosaukumu, adresi un kontaktinformāciju vienā no Eiropas Savienības dalībvalstīm vai Apvienotajā Karalistē, no kuras sūtījums tiek eksportēts.
 (4)Norādīt transportu, kas izmantots piegādei līdz ievešanas punktam Eiropas Savienībā vai Apvienotajā Karalistē; norādīt transporta veidu (kuģis, gaisa kuģis utt.), norādīt transportlīdzekļa nosaukumu (kuģa vārds, lidojuma numurs utt.).
 (5)Norādīt šādu informāciju:
 -tirdzniecības nosaukums, kas norādīts uz etiķetes,
 -ražotāja nosaukums,
 -vīnkopības reģions,
 -ražotājvalsts nosaukums (viena no Eiropas Savienības dalībvalstīm vai Apvienotā Karaliste),
 -attiecīgā gadījumā – ĢIN,
 -kopējā spirta tilpumkoncentrācija,
 -produkta krāsa (norāda tikai “sarkans”, “sārts”, “rozā” vai “balts”),
 -kombinētās nomenklatūras kods (KN kods).
 (6)Trauks ir vīna tvertne, kuras tilpums ir mazāks par 60 litriem. Trauku skaits var būt pudeļu skaits.
 (7)Norādīt attiecīgās kompetentās iestādes pilnu nosaukumu, adresi un kontaktinformāciju vienā no Eiropas Savienības dalībvalstīm vai Apvienotajā Karalistē.
 (8)Norādīt nosūtītāja pilnu vārdu/nosaukumu, adresi un kontaktinformāciju.
 (9)Norādīt:
 -attiecībā uz Eiropas Savienību – akcīzes datu apmaiņas sistēmas (SEED) akcīzes identifikācijas numuru vai PVN identifikācijas numuru, ja nosūtītājam nav SEED numura, vai atsauci uz numuru sarakstā vai reģistrā, kas paredzēts Komisijas Deleģētās regulas (ES) 2018/273
 106
 8. panta 3. punktā;
 -attiecībā uz Apvienoto Karalisti – akcīzes datu apmaiņas sistēmas (SEED) akcīzes identifikācijas numuru vai PVN identifikācijas numuru, ja nosūtītājam nav SEED numura, vai atsauci uz WSB numuru.
 TBT-XX PIELIKUMS – TBT.9. PANTA 4. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI SAISTĪBĀ AR NEPĀRTIKAS PREČU DROŠUMU UN SAISTĪTIEM PREVENTĪVIEM, IEROBEŽOJOŠIEM UN KOREKTĪVIEM PASĀKUMIEM
 [Šis pielikums nosaka kārtību regulārai informācijas apmaiņai starp Savienības Ātrās brīdināšanas sistēmu nepārtikas preču jomā (RAPEX) vai tās pēcteci un Apvienotās Karalistes tirgus uzraudzības un produktu drošības datubāzi, kas izveidota saskaņā ar 2005. gada vispārējiem produktu drošības noteikumiem, vai tās pēcteci.
 Saskaņā ar TBT.9. panta 8. punktu kārtība nosaka tās informācijas veidu, ar ko jāapmainās, informācijas apmaiņas kārtību un konfidencialitātes un persondatu aizsardzības noteikumu piemērošanu.]
 TBT-ZZ PIELIKUMS – TBT.9. PANTA 5. PUNKTĀ MINĒTĀ KĀRTĪBA REGULĀRAI INFORMĀCIJAS APMAIŅAI PAR PASĀKUMIEM, KAS VEIKTI ATTIECĪBĀ UZ NEATBILSTĪGIEM NEPĀRTIKAS PRODUKTIEM, IZŅEMOT TOS, UZ KURIEM ATTIECAS TBT.9. PANTA 4. PUNKTS
 [Šis pielikums nosaka kārtību regulārai informācijas apmaiņai, arī informācijas apmaiņai ar elektronisko saziņas līdzekļu palīdzību, par pasākumiem, kas veikti saistībā ar neatbilstīgiem nepārtikas produktiem, izņemot tos, uz kuriem attiecas TBT.9. panta 4. punkts.
 Saskaņā ar TBT.9. panta 8. punktu kārtība nosaka tās informācijas veidu, ar ko jāapmainās, informācijas apmaiņas kārtību un konfidencialitātes un persondatu aizsardzības noteikumu piemērošanu.]
 CUSTMS-1. PIELIKUMS. ATZĪTIE UZŅĒMĒJI
 1. pants. Atzīto uzņēmēju kritēriji un tiem piemērojamais režīms
 1. Šā nolīguma CUSTMS.9. pantā [Atzītie uzņēmēji] norādītos kritērijus atzītā uzņēmēja (“AEO”) statusa iegūšanai nosaka Pušu normatīvie akti vai procedūras. Norādītajos kritērijos, ko publicē, ietilpst:
 a) nav nopietnu vai atkārtotu tiesību aktu muitas jomā un nodokļu noteikumu pārkāpumu, tostarp nav smagu noziedzīgu nodarījumu, kas saistīti ar pieteikuma iesniedzēja saimniecisko darbību;
 b) pieteikuma iesniedzējs ir demonstrējis augsta līmeņa kontroli pār savām darbībām un preču plūsmu, izmantojot komerciālās un, attiecīgos gadījumos, pārvadājum u uzskaites pārvaldības sistēmu, kas ļauj veikt pienācīgu muitas kontroli;
 c) finansiāla maksātspēja, ko uzskata par pierādītu tad, ja pieteikuma iesniedzējam ir labs finansiālais stāvoklis, kas ir pietiekams, lai pildītu saistības, ņemot vērā attiecīgā darījumdarbības veida specifiku; un
 d) pienācīgi drošības un drošuma standarti, ko uzskata par izpildītiem, ja pieteikuma iesniedzējs ir demonstrējis, ka veic pienācīgus pasākumus, ar kuriem nodrošina drošību un drošumu starptautiskajā piegādes ķēdē, tostarp tādās jomās kā fiziska integritāte un piekļuves kontrole, loģistikas procesi un darbības ar specifisku preču veidiem, personāls un darījumdarbības partneru apzināšana.
 2. Noteiktie kritēriji, lai kvalificētos par atzīto uzņēmēju (AEO), nav izstrādāti vai piemēroti tā, lai pieļautu vai radītu patvaļīgu vai neattaisnojamu diskrimināciju starp uzņēmējiem vienādos apstākļos. Šie kritēriji ļauj mazajiem un vidējiem uzņēmumiem kvalificēties par atzītajiem uzņēmējiem (AEO).
 3. Tirdzniecības partnerības programma, kas minēta šā nolīguma CUSTMS.9. pantā [Atzītie uzņēmēji], paredz šādu režīmu:
 a) otras Puses piešķirtais atzītā uzņēmēja (AEO) statuss labvēlīgi tiek ņemts vērā riska novērtējumā, lai samazinātu pārbaužu skaitu vai kontroles apmēru, un citos ar drošību un drošumu saistītos pasākumos;
 b) prioritāte ir to sūtījumu pārbaudei, uz kuriem attiecas atzītā uzņēmēja (AEO) iesniegtās izvešanas vai ievešanas kopsavilkuma deklarācijas, ja muitas dienests nolemj veikt pārbaudi;
 c) atzītā uzņēmēja (AEO) statuss, ko atzinusi otra Puse, tiek ņemts vērā ar mērķi izturēties pret atzīto uzņēmēju (AEO) kā pret drošību un drošumu garantējošu partneri, novērtējot prasības pieteikuma iesniedzējiem kā darījumdarbības partneriem saskaņā ar savu programmu un
 d) censties izveidot kopīgu darbības nepārtrauktības mehānismu, lai reaģētu uz traucējumiem tirdzniecības plūsmās, ko izraisa paaugstināti drošības brīdinājumu līmeņi, robežu slēgšana un/vai dabas katastrofas, bīstamas ārkārtas situācijas vai citi būtiski negadījumi, kad Pušu muitas dienesti varētu pēc iespējas atvieglot un paātrināt ar atzītajiem uzņēmējiem (AEO) saistīto prioritāro kravu plūsmu.
 2. pants. Savstarpēja atzīšana un atbildība par īstenošanu
 1. Atzītā uzņēmēja (AEO) statusu saskaņā ar Savienības un Apvienotās Karalistes tirdzniecības partnerības programmām atzīst par saderīgu, un atzītā uzņēmēja (AEO) statusa, kas piešķirts saskaņā ar katru programmu, turētājiem piemēro režīmu saskaņā ar 4. pantu.
 2. Atbilstošās tirdzniecības partnerības programmas ir:
 a) Eiropas Savienības atzītais uzņēmējs (drošība un drošums) (SMK 38. panta 2. punkta b) apakšpunkts); un
 a) Apvienotās Karalistes Atzīto uzņēmēju programma (drošums un drošība) (SMK 38. panta 2. punkta b) apakšpunkts, kas saglabāts Apvienotās Karalistes tiesību aktos).
 3. Par šā pielikuma noteikumu īstenošanu ir atbildīgi muitas dienesti, kas definēti OTH.1. panta [Definīcijas] b) apakšpunktā, (turpmāk “muitas dienesti”).
 3. pants. Saderība
 1. Puses sadarbojas, lai uzturētu katrai tirdzniecības partnerības programmai piemērojamo standartu saderību attiecībā uz šādiem jautājumiem:
 a) pieteikumu iesniegšanas process atzītā uzņēmēja (AEO) statusa piešķiršanai uzņēmējiem;
 b) atzītā uzņēmēja (AEO) statusa pieteikumu novērtēšana;
 c) atzītā uzņēmēja (AEO) statusa piešķiršana un
 d) atzītā uzņēmēja (AEO) statusa pārvaldīšana, pārraudzīšana, apturēšana un atkārtota novērtēšana, atsaukšana.
 Puses nodrošina, ka to muitas dienesti pārrauga atzīto uzņēmēju (AEO) atbilstību attiecīgajiem nosacījumiem un kritērijiem.
 2. Puses sagatavo kopīgu darba programmu, kurā noteikts minimālais tirdzniecības partnerības programmu dalībnieku kopīgo apstiprinājumu skaits un kura jāpabeidz vēlākais līdz 2021. gada beigām.
 3. Puses nodrošina, ka to tirdzniecības partnerības programmas darbojas saskaņā ar attiecīgajiem Pasaules Muitas organizācijas SAFE sistēmas standartiem.
 4. pants. Statusa turētājiem piemērojamais režīms
 1. Katra Puse nodrošina režīmu, kas ir salīdzināms ar to režīmu, ko piemēro atzītajam uzņēmējam (AEO) saskaņā ar otras Puses tirdzniecības partnerības programmu. Šis režīms jo īpaši ietver 1. panta 3. punktā minētos noteikumus.
 2. Katra Puse saskaņā ar šo nolīgumu var apturēt 1. panta 3. punktā minētā režīma piemērošanu atzītajam uzņēmējam (AEO), kuram statuss piešķirts saskaņā ar otras Puses tirdzniecības partnerības programmu, ja minētais atzītais uzņēmējs (AEO) vairs neatbilst juridiskajām prasībām. Par šādu apturēšanu nekavējoties paziņo otram muitas dienestam, attiecīgā gadījumā norādot arī visu papildu informāciju par apturēšanas pamatojumu.
 3. Ja kāda Puse konstatē pārkāpumu, ko izdarījis atzītais uzņēmējs (AEO), kuram atļauju piešķīris otrs muitas dienests, tā nekavējoties informē otru Pusi, lai ļautu tai pieņemt apzinātu lēmumu par attiecīgā uzņēmēja dalības atsaukšanu vai pārtraukšanu.
 5. pants. Informācijas apmaiņa un saziņa
 1. Īstenojot šo nolīgumu, Puses cenšas pilnvērtīgi sazināties savā starpā. Tās apmainās ar informāciju un veicina saziņu par to tirdzniecības partnerības programmām, jo īpaši:
 a) savlaicīgi sniedzot atjauninātu informāciju par to tirdzniecības partnerības programmu darbību un attīstību;
 b) iesaistoties savstarpēji izdevīgā informācijas apmaiņā par piegādes ķēdes drošību;
 c) norīkojot kontaktpunktus par to attiecīgajām tirdzniecības partnerības programmām un sniedzot otrai Pusei šo kontaktpunktu kontaktinformāciju; un
 d) nodrošinot pilnvērtīgu saziņu starp Eiropas Komisijas Nodokļu politikas un muitas savienības ģenerāldirektorātu un Viņas majestātes Ieņēmumu un muitas dienestu (Her Majesty's Revenue and Customs), lai savās attiecīgajās tirdzniecības partnerības programmās uzlabotu riska pārvaldības praksi, kas skar atzīto uzņēmēju (AEO) piegādes ķēdes drošību.
 2. Informācijas un ar to saistīto datu apmaiņu veic sistemātiski, elektroniskā veidā.
 3. Dati par AEO, ar kuriem jāapmainās, cita starpā ir:
 a) vārds/uzvārds/nosaukums;
 b) adrese;
 c) dalības statuss;
 d) apstiprinājuma vai atļaujas piešķiršanas datums;
 e) apturēšanas vai atsaukšanas gadījumi;
 f) unikālais atļaujas vai identifikācijas numurs (tādā formā, kuru kopīgi nosaka muitas dienesti); un
 g) cita informācija, kuru kopīgi nosaka muitas dienesti un kurai vajadzības gadījumā piemēro nepieciešamos aizsardzības pasākumus.
 Datu apmaiņa sākas ar šā nolīguma stāšanos spēkā.
 4. Puses pieliek visas pūles, lai sešu mēnešu laikā pēc šā nolīguma stāšanās spēkā panāktu vienošanos par 3. punktā minēto datu pilnībā automatizētu apmaiņu, un jebkurā gadījumā īsteno šādu vienošanos ne vēlāk kā viena gada laikā pēc šā nolīguma stāšanās spēkā.
 6. pants. Datu apstrāde
 Uz jebkuru informācijas apmaiņu starp Pusēm saskaņā ar šo pielikumu mutatis mutandis attiecas konfidencialitāte un informācijas aizsardzība, kas noteikta Protokola par savstarpējo administratīvo palīdzību muitas lietās 12. pantā [Informācijas apmaiņa un konfidencialitāte].
 7. pants. Apspriešanās un pārskatīšana
 Tirdzniecības specializētā komiteja muitas sadarbības un izcelsmes noteikumu jomā regulāri pārskata šā pielikuma noteikumu īstenošanu. Minētajā pārskatīšanā iekļauj:
 a) katras Puses piešķirtā atzītā uzņēmēja (AEO) statusa kopīgu apstiprināšanu, lai noteiktu priekšrocības un trūkumus šā nolīguma īstenošanā;
 b) viedokļu apmaiņu par datiem, ar kuriem jāapmainās, un uzņēmējiem piemērojamo režīmu.
 8. pants. Apturēšana un pārtraukšana
 1.Puse var veikt 2. punktā izklāstīto procedūru, ja piepildās jebkurš šādiem apstākļiem:
 a)pirms vai trīs mēnešu laikā pēc šā nolīguma stāšanās spēkā otra Puse ir veikusi būtiskas izmaiņas šā pielikuma 2. panta 2. punktā minētajās tiesību normās, kas tika novērtētas, lai noteiktu, ka tirdzniecības partnerības programmas ir saderīgas, un tādējādi atbilstība, kas nepieciešama atzīšanai saskaņā ar 2. panta 1. punktu, vairs nepastāv;
 b)šā pielikuma 2. panta [Informācijas apmaiņa un saziņa] 5. punkta noteikumi nedarbojas.
 2.Ja rodas kāds no 1. punkta a) vai b) punktā minētajiem apstākļiem, Puse var apturēt 2. panta [Savstarpēja atzīšana un atbildība par īstenošanu] 1. punktā paredzēto atzīšanu pēc 60 dienām no sava nodoma paziņošanas otrai Pusei.
 3.Ja Puse saskaņā ar šā panta 2. punktu paziņo par savu nodomu apturēt 2. panta [Savstarpēja atzīšana un atbildība par īstenošanu] 1. punktā paredzēto atzīšanu, otra Puse var pieprasīt apspriešanos Tirdzniecības specializētajā komitejā muitas sadarbības un izcelsmes noteikumu jomā. Šī apspriešanās notiks 60 dienu laikā pēc pieprasījuma saņemšanas.
 4.Puse var veikt 5. punktā izklāstīto procedūru, ja piepildās jebkurš šādiem apstākļiem:
 a)otra Puse maina savu AEO programmu vai šīs programmas īstenošanu tā, ka saderība, kas nepieciešama atzīšanai saskaņā ar 2. panta [Savstarpēja atzīšana un atbildība par īstenošanu] 1. punktu, vairs nepastāv;
 b)kopīgā apstiprināšana, kas paredzēta 3. panta [Saderība] 2. punktā, neapliecina Pušu attiecīgo AEO programmu saderību.
 5.Ja piepildās jebkurš no 4. punkta a) un b) punktā minētajiem apstākļiem, Puse var pieprasīt apspriešanos ar otru Pusi Tirdzniecības specializētajā komitejā muitas sadarbības un izcelsmes noteikumu jomā. Šī apspriešanās notiks 60 dienu laikā pēc pieprasījuma saņemšanas. Ja pēc 90 dienām kopš pieprasījuma Puse joprojām uzskata, ka saderība, kas nepieciešama atzīšanai saskaņā ar 2. panta [Savstarpēja atzīšana un atbildība par īstenošanu] 1. punktu, vairs nepastāv, tā var paziņot otrai Pusei par savu nodomu apturēt programmas atzīšanu. Apturēšana stājas spēkā pēc 30 dienām no paziņošanas dienas.
 SERVIN-1. PIELIKUMS. SPĒKĀ ESOŠIE PASĀKUMI
 Ievadpiezīmes
 1.
 Apvienotās Karalistes un Savienības sarakstos saskaņā ar SERVIN. 2.7. pantu [Neatbilstoši pasākumi – investīciju liberalizācija], SERVIN.3.6. pantu [Neatbilstoši pasākumi – pakalpojumu pārrobežu tirdzniecība] un SERVIN. 5.50. pantu [Neatbilstoši pasākumi – juridiskie pakalpojumi] ir izklāstītas Apvienotās Karalistes un Savienības atrunas attiecībā uz spēkā esošiem pasākumiem, kas neatbilst pienākumiem, kuri noteikti ar:
 (a)SERVIN.2.2. pantu [Piekļuve tirgum – investīciju liberalizācija] vai SERVIN.3.2. pantu [Piekļuve tirgum – pakalpojumu pārrobežu tirdzniecība];
 (b)SERVIN. 3.3. pantu [Klātbūtne uz vietas – pakalpojumu pārrobežu tirdzniecība];
 (c)SERVIN.2.3. pantu [Valsts režīms – investīciju liberalizācija] vai SERVIN.3.4. pantu [Valsts režīms – pakalpojumu pārrobežu tirdzniecība];
 (d)SERVIN.2.4. pantu [Lielākās labvēlības režīms – investīciju liberalizācija] vai SERVIN.3.5. pantu [Lielākās labvēlības režīms — pakalpojumu pārrobežu tirdzniecība];
 (e)SERVIN. 2.5. pantu [Augstākā vadība un direktoru padomes];
 (f)SERVIN. 2.6. pantu [Veiktspējas prasības] un
 (g)SERVIN.5.49. pantu [Pienākumi– juridiskie pakalpojumi].
 2. Puses atrunas neskar Pušu tiesības un pienākumus, ko paredz GATS.
 3. Katrā atrunā ir šādas daļas:
 (a)“Nozare” — vispārējā nozare, uz kuru attiecas atruna;
 (b)“Apakšnozare” — konkrētā nozare, uz kuru attiecas atruna;
 (c)“Nozares klasifikācija” — attiecīgā gadījumā norādīta darbība, uz kuru attiecas atruna saskaņā ar CPC, ISIC 3.1. red., vai kā citādi skaidri izklāstīts minētajā atrunā;
 (d)“Atrunas veids” — precizēti 1. punktā minētie pienākumi, uz kuriem attiecas atruna;
 (e)“Valdības līmenis” — norādīts valdības līmenis, kurā tiek atstāts spēkā pasākums, uz kuru attiecas atruna;
 (f)“Pasākumi” — norādīti tiesību akti vai citi pasākumi, kuri attiecīgā gadījumā ietverti daļā “Apraksts” un attiecībā uz kuriem ir noteikta atruna. Daļā “Pasākumi” minētais “pasākums”
 (I)nozīmē pasākumu, kas grozīts, turpināts vai atjaunots, sākot no dienas, kad stājies spēkā šis nolīgums,
 (II)ietver visus pakārtotos pasākumus, kas pieņemti vai atstāti spēkā atbilstoši pasākumā noteiktajām pilnvarām un saskanīgi ar pasākumu, kā arī
 (III)attiecībā uz Eiropas Savienības sarakstu ietver visus tiesību aktus vai citus pasākumus, ar kuriem dalībvalsts līmenī tiek īstenota direktīva; un
 (g)“Apraksts” — izklāstīti tāda esoša pasākuma neatbilstošie aspekti, uz kuru attiecas atruna.
 4.
 Lielākai noteiktībai – ja Puse pieņem jaunu pasākumu valdības līmenī, kas atšķiras no tā, uz kuru sākotnēji atruna attiecās, un ar šo jauno pasākumu teritorijā, uz kuru tas attiecas, tiek aizstāts sākotnējā pasākuma neatbilstošais aspekts, kas minēts daļā “pasākumi”, jauno pasākumu uzskata par sākotnējā pasākuma “grozījumu” SERVIN.2.7. panta [Neatbilstoši pasākumi – investīciju liberalizācija] 1. punkta c) apakšpunkta nozīmē, SERVIN. 3.6. panta [Neatbilstoši pasākumi – pakalpojumu pārrobežu tirdzniecība] 1. punkta c) apakšpunkta nozīmē, 4.5. panta [Neatbilstoši pasākumi – fizisku personu pagaidu ieceļošana un uzturēšanās darījumdarbības nolūkā] c) punkta nozīmē un SERVIN.5.50. panta [Neatbilstoši pasākumi – juridiskie pakalpojumi] nozīmē.
 5.
 Interpretējot atrunu, ņem vērā visas tās daļas. Atrunu interpretē, ņemot vērā attiecīgos pienākumus nodaļās vai iedaļās, uz kurām attiecas atruna. Daļa “Pasākumi” prevalē pār visām citām daļām.
 6.
 Apvienotās Karalistes un Savienības saistību sarakstos
 (a)“ISIC 3.1. red.” apzīmē Starptautisko standartizēto visu saimnieciskās darbības veidu klasifikāciju, kā izklāstīts Apvienoto Nāciju Organizācijas Statistikas biroja statistikas dokumentu M sērijā Nr. 4, ISIC 3.1. red., 2002.;
 (b)“CPC” ir Centrālā preču klasifikācija (Apvienoto Nāciju Organizācijas Statistikas biroja Starptautisko Ekonomikas un sociālo lietu komitejas statistikas dokumentu M sērija, Nr. 77, Ņujorka, 1991. gads);
 7.
 Apvienotās Karalistes un Savienības sarakstos atruna saistībā ar prasību par vietēju klātbūtni Savienības vai Apvienotās Karalistes teritorijā attiecas uz SERVIN 3.3. pantu [Klātbūtne uz vietas], nevis uz SERVIN 3.2. pantu [Piekļuve tirgum] vai SERVIN 3.4. pantu [Valsts režīms]. Turklāt šāda prasība nav uzskatāma par atrunu attiecībā uz SERVIN 2.3. pantu [Valsts režīms].
 8.
 Atruna, kas pieņemta Savienības līmenī, attiecas uz Savienības pasākumu, uz dalībvalsts pasākumu centrālajā līmenī vai uz dalībvalsts valdības pasākumu, ja vien dalībvalsts nav izslēgta no atrunas darbības jomas. Atruna, ko pieņēmusi dalībvalsts, attiecas uz minētās dalībvalsts centrālā, reģionālā vai vietējā līmeņa valdības iestādes pasākumu. Attiecībā uz Beļģijā piemērojamām atrunām centrālais valdības līmenis ietver gan federālo valdību, gan reģionu un komūnu valdības, jo katrai no tām ir līdzvērtīgas likumdošanas pilnvaras. Attiecībā uz Savienības un tās dalībvalstu atrunām Olandes salas Somijā ir reģionālais valdības līmenis. Apvienotās Karalistes līmenī pieņemta atruna attiecas uz centrālās valdības, reģionālās valdības vai vietējās valdības pasākumu.
 9.
 Turpmāk sniegtajā atrunu sarakstā nav iekļauti pasākumi, kas saistīti ar kvalifikācijas prasībām un procedūrām, tehniskajiem standartiem un licencēšanas prasībām un procedūrām, ja tie attiecībā uz piekļuvi tirgum vai valsts režīmu neveido ierobežojumu SERVIN.2.2. panta [Piekļuve tirgum – investīciju liberalizācija], SERVIN.2.3. panta [Valsts režīms – investīciju liberalizācija], SERVIN.3.2. panta [ Piekļuve tirgum – pakalpojumu pārrobežu tirdzniecība], SERVIN.3.3. panta [Klātbūtne uz vietas – pakalpojumu pārrobežu tirdzniecība], SERVIN 3.4. panta [Valsts režīms - pakalpojumu pārrobežu tirdzniecība] vai SERVIN 5.49. panta [Pienākumi - juridiskie pasākumi] nozīmē. Minētie pasākumi var ietvert galvenokārt nepieciešamību saņemt licenci, izpildīt universālā pakalpojuma pienākumus, saņemt atzītu kvalifikāciju regulētās nozarēs, nokārtot konkrētus pārbaudījumus, ieskaitot valodas prasmju pārbaudi, izpildīt dalības prasību konkrētā profesijā, piemēram, piederība pie profesionālās organizācijas, vajadzību pēc vietējā pārstāvja pakalpojuma sniegšanai vai vietējās adreses vai jebkuras citas nediskriminējošas prasības, ka konkrētas darbības nedrīkst veikt aizsargājamās zonās vai teritorijās. Lai gan šādi pasākumi sarakstā nav iekļauti, tie ir piemērojami arī turpmāk.
 10.
 Lielākai noteiktībai — attiecībā uz Savienību pienākums piešķirt valsts režīmu nenozīmē prasību attiecināt uz Apvienotās Karalistes fiziskajām vai juridiskajām personām režīmu, kas šādām personām piešķirts dalībvalstī saskaņā ar Līgumu par Eiropas Savienības darbību vai jebkādu pasākumu, kas pieņemts saskaņā ar minēto Līgumu, ieskaitot to īstenošanu dalībvalstī:
 (I)fiziskām personām vai citas dalībvalsts rezidentiem vai
 (II)juridiskajām personām, kuras ir izveidotas vai organizētas saskaņā ar citas dalībvalsts tiesību aktiem vai Savienības tiesībām un kuru juridiskā adrese, galvenā vadība vai galvenā darījumdarbības vieta atrodas Savienībā.
 11.
 Režīms, ko piešķir juridiskām personām, kuras izveidojuši vienas Puses investori saskaņā ar otras Puses tiesībām (tostarp Savienības gadījumā – saskaņā ar dalībvalsts tiesību aktiem) un kuru juridiskā adrese, galvenā vadība vai galvenā darījumdarbības vieta atrodas minētajā otrā Pusē, atbilstīgi Otrās daļas [Tirdzniecība, transports un zvejniecība] Pirmā temata [Tirdzniecība] II sadaļas [Pakalpojumi un investīcijas] 2. nodaļai [Investīciju liberalizācija] neskar nosacījumus vai pienākumus, kas var būt bijuši noteikti šādai juridiskai personai, kad tā tika izveidota minētajā otrajā Pusē, un kas arī turpmāk ir piemērojami.
 12.
 Saraksti attiecas tikai uz Apvienotās Karalistes un Savienības teritorijām saskaņā ar FINPROV.1. pantu [Teritoriālā piemērošana] /OTH.9.2. pantu [Ģeogrāfiskais tvērums], un tie skar tikai Savienības un tās dalībvalstu tirdzniecības attiecības ar Apvienoto Karalisti. Tie neskar dalībvalstu tiesības un pienākumus, kas izriet no Savienības tiesību aktiem.
 13.
 Lielākai noteiktībai — nediskriminējoši pasākumi nav attiecībā uz piekļuvi tirgum noteikts ierobežojums [SERVIN. 2.2. panta [Piekļuve tirgum – investīciju liberalizācija], SERVIN.3.2. panta [Piekļuve tirgum – pakalpojumu pārrobežu tirdzniecība] vai SERVIN.5.49. panta [Pienākumi – juridiskie pakalpojumi] nozīmē nevienam šādam pasākumam,
 (a)kam nepieciešama infrastruktūras īpašumtiesību atdalīšana no to preču vai pakalpojumu īpašumtiesībām, kurus sniedz, izmantojot minēto infrastruktūru, lai nodrošinātu godīgu konkurenci, piemēram, enerģētikas, transporta un telesakaru jomā;
 (b)kas ierobežo īpašumtiesību koncentrāciju, lai nodrošinātu godīgu konkurenci;
 (c)ar ko vēlas saglabāt un aizsargāt dabas resursus un vidi, tostarp ierobežojot piešķirto koncesiju pieejamību, skaitu un jomu un nosakot moratoriju vai aizliegumu;
 (d)ar ko ierobežo piešķirto atļauju skaitu, pamatojoties uz tehniskiem vai fiziskiem ierobežojumiem, piemēram, telesakaru spektriem un frekvencēm, vai
 (e)kas prasa, lai konkrēta uzņēmuma kapitāldaļu īpašnieku, īpašnieku, partneru vai direktoru procentuālā daļa būtu kvalificēta vai darbotos konkrētā profesijā, piemēram, jurista vai grāmatveža profesijā.
 14.
 Attiecībā uz finanšu pakalpojumiem: atšķirībā no ārvalstu meitasuzņēmumiem, filiālēm, ko tieši dalībvalstī izveidojusi ārpussavienības finanšu iestāde, ar dažiem konkrētiem izņēmumiem nepiemēro Savienības mērogā saskaņotos piesardzības pasākumus, tā ļaujot šādiem meitasuzņēmumiem gūt labumu, izmantojot atvieglojumus jaunu uzņēmumu veidošanā un pakalpojumu pārrobežu sniegšanā visā Savienībā. Tādējādi šādas filiāles saņem atļauju darboties dalībvalsts teritorijā ar tādiem pašiem nosacījumiem, kādus piemēro attiecīgās dalībvalsts pašmāju finanšu iestādēm, un tām var noteikt par pienākumu izpildīt vairākas konkrētas prudenciālas prasības, piemēram, banku un vērtspapīru gadījumā – atsevišķu kapitalizāciju un citas maksātspējas prasības, un prasību iesniegt un publicēt pārskatus vai – apdrošināšanas gadījumā – īpašas garantiju un noguldījumu prasības, atsevišķu kapitalizāciju un prasību, lai attiecīgajā dalībvalstī atrastos aktīvi, kas veido tehniskās rezerves un vismaz vienu trešdaļu no maksātspējas rezerves.
 Turpmāk atrunu sarakstā ir izmantoti šādi saīsinājumi:
 UK: Apvienotā Karaliste
 EU: Eiropas Savienība, ieskaitot visas tās dalībvalstis
 AT: Austrija
 BE: Beļģija
 BG: Bulgārija
 CY: Kipra
 CZ: Čehijas Republika
 DE: Vācija
 DK: Dānija
 EE: Igaunija
 EL: Grieķija
 ES: Spānija
 FI: Somija
 FR: Francija
 HR: Horvātija
 HU: Ungārija
 IE: Īrija
 IT: Itālija
 LT: Lietuva
 LU: Luksemburga
 LV: Latvija
 MT: Malta
 NL: Nīderlande
 PL: Polija
 PT: Portugāle
 RO: Rumānija
 SE: Zviedrija
 SI: Slovēnija
 SK: Slovākija
 Savienības saraksts
 1. atruna. Visas nozares
 2. atruna. Profesionālie pakalpojumi (visas profesijas, izņemot ar veselību saistītās)
 3. atruna. Profesionālie pakalpojumi (ar veselību saistītie pakalpojumi un zāļu mazumtirdzniecība)
 4. atruna. Pētniecības un izstrādes pakalpojumi
 5. atruna. Nekustamā īpašuma pakalpojumi
 6. atruna. Darījumdarbības pakalpojumi
 7. atruna. Sakaru pakalpojumi
 8. atruna. Būvniecības pakalpojumi
 9. atruna. Izplatīšanas pakalpojumi
 10. atruna. Izglītības pakalpojumi
 11. atruna. Vidiskie pakalpojumi
 12. atruna. Finanšu pakalpojumi
 13. atruna. Veselības pakalpojumi un sociālie pakalpojumi
 14. atruna. Tūrisma pakalpojumi un ar ceļojumiem saistīti pakalpojumi
 15. atruna. Atpūtas, kultūras un sporta pakalpojumi
 16. atruna. Transporta pakalpojumi un transporta palīgpakalpojumi
 17. atruna. Ar enerģiju saistītas darbības
 18. atruna. Lauksaimniecība, zvejniecība un ražošana
 1. atruna. Visas nozares
 Nozare:
 Visas nozares
 Atrunas veids:
 Piekļuve tirgum
 Valsts režīms
 Lielākās labvēlības režīms
 Veiktspējas prasības
 Augstākā vadība un direktoru padomes
 Ar juridiskajiem pakalpojumiem saistīti pienākumi
 Nodaļa/sadaļa:
 Investīciju liberalizācija, pakalpojumu pārrobežu tirdzniecība un juridisko pakalpojumu tiesiskais regulējums
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Uzņēmuma veids
 Attiecībā uz investīciju liberalizāciju – valsts režīms un juridisko pakalpojumu tiesiskais regulējums – pienākumi
 EU: režīms, kas saskaņā ar Līgumu par Eiropas Savienības darbību piešķirts juridiskām personām, kuras izveidotas saskaņā ar Savienības vai dalībvalsts tiesību aktiem un kuru juridiskā adrese, galvenā vadība vai galvenā darījumdarbības vieta atrodas Savienībā, ieskaitot tās, kuras Savienībā izveidojuši Apvienotās Karalistes investori, netiek piešķirts ne juridiskām personām, kas veic uzņēmējdarbību ārpus Savienības, ne šādu juridisko personu filiālēm vai pārstāvniecībām, tostarp Apvienotās Karalistes juridisko personu filiālēm vai pārstāvniecībām.
 Mazāk labvēlīgu režīmu var piešķirt juridiskām personām, kuras izveidotas saskaņā ar Savienības vai dalībvalsts tiesību aktiem un kurām Savienībā ir tikai juridiskā adrese, ja vien nevar pierādīt, ka tām ir faktiska un pastāvīga saikne ar kādas dalībvalsts ekonomiku.
 Pasākumi
 EU: Līgums par Eiropas Savienības darbību
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes
 Šī atruna attiecas tikai uz veselības, sociālajiem vai izglītības pakalpojumiem.
 EU (attiecas arī uz valdības reģionālo līmeni): jebkura dalībvalsts, pārdodot vai izmantojot savas kapitāla daļas vai aktīvus esošā valsts uzņēmumā vai esošā valdības struktūrā, kas sniedz veselības, sociālos vai izglītības pakalpojumus (CPC 93, 92), var noteikt aizliegumus vai ierobežojumus attiecībā uz šādu daļu vai aktīvu turēšanu īpašumā un/vai šādu daļu un aktīvu īpašnieku spēju kontrolēt jebkādu rezultātā izveidoto uzņēmumu, ja investori ir Apvienotās Karalistes uzņēmēji vai to uzņēmumi. Attiecībā uz šādu pārdošanu vai cita veida izmantošanu jebkura dalībvalsts var pieņemt vai paturēt spēkā pasākumus, kas attiecas uz augstākās vadības vai direktoru padomju locekļu valstspiederību, kā arī pasākumus, kas ierobežo pakalpojumu sniedzēju skaitu.
 Šajā atrunā:
 (I)ikvienu pasākumu, kuru atstāj spēkā vai pieņem pēc šā nolīguma spēkā stāšanās dienas un kurā minētās pārdošanas vai cita veida izmantošanas brīdī ir noteikts aizliegums vai ierobežojumi attiecībā uz pašu kapitāla daļu vai aktīvu turēšanu īpašumā vai noteiktas prasības attiecībā uz valstspiederību, vai noteikti ierobežojumi attiecībā uz šajā atrunā aprakstīto pakalpojumu sniedzēju skaitu, uzskata par esošu pasākumu, un
 (II)“valsts uzņēmums” ir uzņēmums, kas pieder jebkurai dalībvalstij vai ko tā kontrolē ar līdzdalības starpniecību, un ietver uzņēmumu, kas izveidots pēc šā nolīguma spēkā stāšanās dienas nolūkā vienīgi pārdot vai izmantot kapitāla daļas vai aktīvus valsts uzņēmumā vai valdības struktūrā.
 Pasākumi
 EU: izklāstīti daļā “Apraksts” iepriekš.
 Attiecībā uz investīciju liberalizāciju – valsts režīms un juridisko pakalpojumu tiesiskais regulējums – pienākumi
 AT: lai varētu vadīt filiāli, korporācijām, kas nav Eiropas Ekonomikas zonas korporācijas, jāieceļ vismaz viena persona, kas atbild par tās pārstāvību un kas ir Austrijas rezidents.
 To vadītāju (rīkotājdirektoru, fizisku personu) domicilam, kuras atbild par Austrijas Tirdzniecības likuma (Gewerbeordnung) ievērošanu, jābūt Austrijā.
 BG: ārvalstu juridiskas personas, ja vien tās nav izveidotas atbilstoši Eiropas Ekonomikas zonas (EEZ) dalībvalsts tiesību aktiem, var īstenot darījumdarbību un darboties, ja tās izveidotas Bulgārijas Republikā kā Komercreģistrā reģistrēts uzņēmums. Filiāļu izveidei jāsaņem atļauja.
 Ārvalstu uzņēmumu pārstāvniecības ir jāreģistrē Bulgārijas Tirdzniecības un rūpniecības kamerā, un tās nedrīkst iesaistīties saimnieciskā darbībā, bet ir tikai tiesīgas reklamēt savu īpašnieku un darboties kā pārstāvji vai aģenti.
 EE: ja vismaz puse no sabiedrības ar ierobežotu atbildību, akciju sabiedrības vai filiāles valdes locekļiem nav Igaunijā, citā EEZ dalībvalstī vai Šveices Konfederācijā, sabiedrība ar ierobežotu atbildību, akciju sabiedrība vai ārvalstu sabiedrība ieceļ kontaktpunktu, kura adresi Igaunijā var izmantot, lai piegādātu procesuālos dokumentus un nodomu deklarācijas, kas ir adresēti uzņēmumam (t. i., ārvalstu sabiedrības filiālei).
 Attiecībā uz investīciju liberalizāciju – valsts režīms, pakalpojumu pārrobežu tirdzniecība – piekļuve tirgum un juridisko pakalpojumu tiesiskais regulējums – pienākumi
 FI: vismaz vienam no pilnsabiedrības biedriem vai vienam no komandītsabiedrības biedriem jābūt rezidentiem EEZ vai — ja biedrs ir juridiska persona — ar domicilu (filiāles nav atļautas) EEZ. Reģistrācijas iestāde var noteikt izņēmumus.
 Lai veiktu tirdzniecību privāta uzņēmēja statusā, jābūt EEZ rezidentam.
 Ja ārvalstu organizācija no valsts ārpus EEZ plāno veikt darījumdarbību vai tirdzniecību, nodibinot filiāli Somijā, vajadzīga tirdzniecības atļauja.
 Vismaz vienam no direktoru padomes parastajiem locekļiem un vienam no padomes locekļu vietniekiem, kā arī rīkotājdirektoram dzīvesvietai ir jābūt EEZ. Reģistrācijas iestāde var piešķirt sabiedrībām atbrīvojumus.
 SE: ārvalstu sabiedrība, kas nav izveidojusi juridisku personu Zviedrijā vai darījumdarbību veic ar tirdzniecības pārstāvja starpniecību, savu komercdarbību veic ar tādas filiāles starpniecību, kas reģistrēta Zviedrijā un kam ir neatkarīga vadība un atsevišķa uzskaite. Filiāles rīkotājdirektoram un attiecīgā gadījumā tā vietniekam jābūt EEZ rezidentiem. Fiziska persona, kas nav EEZ rezidents un veic komercdarbību Zviedrijā, ieceļ un reģistrē pārstāvi, kas ir rezidents un atbild par darbību Zviedrijā. Par Zviedrijā veikto darbību veic atsevišķu uzskaiti. Kompetentā iestāde individuālos gadījumos var piešķirt atbrīvojumu no prasībām par filiāli un rezidenta statusu. Uz būvniecības projektiem, kuru ilgums ir līdz vienam gadam un kurus īsteno sabiedrība, kas atrodas ārpus EEZ, vai fiziska persona, kuras dzīvesvieta ir ārpus EEZ, neattiecas prasība izveidot filiāli vai iecelt pastāvīgo pārstāvi.
 Sabiedrībās ar ierobežotu atbildību un saimnieciskas darbības kooperatīvos vismaz 50 procentiem no direktoru padomes locekļiem, vismaz 50 procentiem no to vietniekiem, rīkotājdirektoram, rīkotājdirektora vietniekam un vismaz vienai no personām, kas pilnvarotas parakstīties sabiedrības vārdā, jābūt EEZ rezidentiem. Kompetentā iestāde var piešķirt atbrīvojumu no šīs prasības. Ja neviens no sabiedrības vai biedrības pārstāvjiem nav Zviedrijas rezidents, padomei jāieceļ un jāreģistrē persona, kas ir Zviedrijas rezidents un kas ir pilnvarota saņemt dokumentus sabiedrības vai biedrības vārdā.
 Dibinot visu citu veidu juridiskās personas, piemēro atbilstošus nosacījumus.
 SK: ārvalstu fiziskai personai, kuru attiecīgajā reģistrā (komercreģistrā, uzņēmēju vai citā profesionālā reģistrā) reģistrē kā personu, kas pilnvarota rīkoties uzņēmēja vārdā, ir jāuzrāda uzturēšanās atļauja Slovākijā.
 Pasākumi
 AT: Aktiengesetz, BGBL. Nr. 98/1965, § 254 (2);
 GmbH-Gesetz, RGBL. Nr. 58/1906, § 107 (2); Aktiengesetz, BGBL. Nr. 194/1994, § 39 (2).
 BG: Komerclikuma 17.a pants un
 Investīciju veicināšanas likuma 24. pants.
 EE: Äriseadustik (Tirdzniecības kodekss) § 631 (1., 2. un 4. pants).
 FI: Laki elinkeinon harjoittamisen oikeudesta (Likums par tiesībām veikt tirdzniecību) (122/1919), s. 1;
 Osuuskuntalaki (Kooperatīvu likums) 1488/2001;
 Osakeyhtiölaki (Likums par sabiedrībām ar ierobežotu atbildību) (624/2006) un
 Laki luottolaitostoiminnasta (Likums par kredītiestādēm) (121/2007).
 SE: Lag om utländska filialer m.m (Ārvalstu filiāļu likums) (1992:160);
 Aktiebolagslagen (Sabiedrību likums) (2005:551);
 Saimnieciskās darbības kooperatīvu likums (2018:672) un Likums par Eiropas ekonomisko interešu grupām (1994:1927).
 SK: Likums 513/1991 (Komerckodekss, 21. pants), Likums 455/1991 par tirdzniecības licencēšanu un
 Likums Nr. 404/2011 par ārvalstnieku uzturēšanos (22. un 32. pants).
 Attiecībā uz investīciju liberalizāciju – piekļuve tirgum, valsts režīms, veiktspējas prasības un juridisko pakalpojumu tiesiskais regulējums – pienākumi
 BG: uzņēmumi, kas veic darījumdarbību, var nodarbināt trešo valstu valstspiederīgos tikai tādos amatos, uz kuriem neattiecas prasība par Bulgārijas valstspiederību. Kopējais to trešo valstu valstspiederīgo skaits, kurus nodarbina uzņēmums, kas veic darījumdarbību, iepriekšējo 12 mēnešu laikā nedrīkst pārsniegt 20 % (35 % maziem un vidējiem uzņēmumiem) no vidējā Bulgārijas valstspiederīgo, citu dalībvalstu, EEZ līguma dalībvalstu vai Šveices Konfederācijas valstspiederīgo skaita, kas pieņemti darbā, pamatojoties uz darba līgumu. Turklāt darba devējam, pirms nodarbināt trešās valsts valstspiederīgo, ir jāpierāda — veicot darba tirgus testu—, ka attiecīgajam amatam nav piemērota Bulgārijas, ES, EEZ vai Šveices darba ņēmēja.
 Augsti kvalificētiem, sezonas un norīkotiem darbiniekiem, kā arī uzņēmuma ietvaros pārceltiem darbiniekiem, pētniekiem un studentiem nav ierobežojumu attiecībā uz to trešo valstu valstspiederīgo skaitu, kuri strādā vienā uzņēmumā. Lai šajās kategorijās nodarbinātu trešo valstu valstspiederīgos, darba tirgus tests nav jāveic.
 Pasākumi
 BG: Darbaspēka migrācijas un darbaspēka mobilitātes likums
 Attiecībā uz investīciju liberalizāciju – piekļuve tirgum, valsts režīms
 PL: pārstāvniecība drīkst nodarboties vienīgi ar tās pārstāvētās ārvalstu mātes sabiedrības reklamēšanu. Visās nozarēs, izņemot juridiskos pakalpojumus, investori no valstīm ārpus Eiropas Savienības un to uzņēmumi var veikt uzņēmējdarbību tikai tad, ja tie nodibina komandītsabiedrību, akciju komandītsabiedrību, sabiedrību ar ierobežotu atbildību un akciju sabiedrību, savukārt vietējie investori un uzņēmumi var darboties arī nekomerciālu pilnsabiedrību formā (pilnsabiedrības un pilnsabiedrības ar neierobežotu atbildību).
 Pasākumi
 PL: 2018. gada 6. marta Likums par noteikumiem attiecībā uz ārvalstu uzņēmēju un citu ārvalstu personu saimniecisko darbību Polijas teritorijā
 b)
 Nekustamā īpašuma iegāde
 Attiecībā uz investīciju liberalizāciju – valsts režīms
 AT (attiecas uz valdības reģionālo līmeni): lai fiziskas personas un uzņēmumi no valstīm ārpus Eiropas Savienības varētu iegūt īpašumā, nopirkt un nomāt vai nomāt ar izpirkumu nekustamo īpašumu, ir nepieciešama kompetento reģionālo iestāžu (Länder) atļauja. Atļauju piešķir tikai tad, ja tiek uzskatīts, ka šāda iegūšana īpašumā ir publiskās (jo īpaši ekonomiskās, sociālās un kultūras) interesēs.
 CY: kipriešiem vai Kipras izcelsmes personām, kā arī dalībvalsts valstspiederīgajiem ir atļauts iegādāties jebkādu īpašumu Kiprā bez ierobežojumiem. Ārvalstnieki nevar iegūt nekustamo īpašumu, ja nav saņemta Ministru padomes atļauja, izņemot mortis causa gadījumā. Ja īpašumā iegūtā nekustamā īpašuma platība pārsniedz to, kas nepieciešama mājas vai profesionālas darbības vietas uzcelšanai, vai citādi pārsniedz divas donas (2676 kvadrātmetri), atļauju ārvalstniekiem Ministru padome piešķir, piemērojot noteikumus, ierobežojumus, nosacījumus un kritērijus, kuri paredzēti Ministru padomes izstrādātajos un Parlamenta apstiprinātajos noteikumos. Ārvalstnieks ir jebkura persona, kas nav Kipras valstspiederīgais, arī ārvalstu kontrolēta sabiedrība. Šis termins neietver Kipras izcelsmes ārvalstniekus vai Kipras valstspiederīgo laulātos, kuri nav kiprieši.
 CZ: piemēro īpašus noteikumus attiecībā uz lauksaimniecības zemi valsts īpašumā. Valsts lauksaimniecības zemi īpašumā var iegūt vienīgi Čehijas valstspiederīgie, citas dalībvalsts valstspiederīgie, to valstu valstspiederīgie, kas ir EEZ līguma līgumslēdzējas puses, vai Šveices Konfederācijas valstspiederīgie. Juridiskas personas var īpašumā iegūt valsts lauksaimniecības zemi tikai tad, ja tās ir lauksaimniecības uzņēmēji Čehijas Republikā vai personas ar līdzīgu statusu citā Eiropas Savienības dalībvalstī, tajās valstīs, kas ir EEZ līguma līgumslēdzējas puses, vai Šveices Konfederācijā.
 DK: fiziskām personām, kas nav Dānijas rezidenti un kas iepriekš nepārtrauktu piecu gadu laikposmu nav bijušas Dānijas rezidenti, saskaņā ar Dānijas Likumu par nekustamā īpašuma iegūšanu ir jāsaņem atļauja no Tieslietu ministrijas, lai varētu iegūt tiesības uz nekustamo īpašumu Dānijā. Tas attiecas arī uz juridiskām personām, kuras nav reģistrētas Dānijā. Fiziskām personām nekustamā īpašuma iegūšana tiek atļauta tad, ja pieteikuma iesniedzējs plāno izmantot nekustamo īpašumu par savu galveno dzīvesvietu.
 Juridiskām personām, kas nav reģistrētas Dānijā, nekustamā īpašuma iegūšana parasti tiek atļauta tad, ja tā ir priekšnosacījums pircēja darījumdarbībai. Atļauja ir nepieciešama arī tad, ja pieteikuma iesniedzējs nekustamo īpašumu plāno izmantot par otro mājokli. Šādu atļauju piešķir tikai tad, ja pēc vispārēja un konkrēta novērtējuma tiek atzīts, ka pieteikuma iesniedzējam ir sevišķi spēcīga saikne ar Dāniju.
 Atļauju saskaņā ar Likumu par nekustamā īpašuma iegūšanu piešķir tikai konkrēta nekustamā īpašuma iegūšanai. Lauksaimniecības zemes iegūšanu, ko veic fiziskas vai juridiskas personas, reglamentē arī Dānijas Likums par lauku saimniecībām, kas paredz ierobežojumus visām personām — gan no Dānijas, gan ārvalstīm —, kas iegūst lauksaimniecības īpašumu. Attiecīgi fiziskajām vai juridiskajām personām, kuras vēlas iegūt lauksaimniecības nekustamo īpašumu, jāatbilst minētā likuma prasībām. Tas parasti nozīmē, ka lauku saimniecībai piemēro ierobežotu dzīvesvietas prasību. Dzīvesvietas prasība nav personiska. Juridiskām personām jābūt tāda veida, kādi uzskaitīti minētā likuma §20 un §21, un tām jābūt reģistrētām Savienībā (vai EEZ).
 EE: juridiskai personai no ESAO dalībvalsts ir tiesības iegādāties nekustamo īpašumu, kurā ir
 I.mazāk nekā desmit hektāru lauksaimniecības zemes, meža zemes vai lauksaimniecības un meža zemes kopā, bez ierobežojumiem;
 II.desmit vai vairāk hektāru lauksaimniecības zemes, ja juridiskā persona trīs gadus tieši pirms nekustamā īpašuma iegūšanas gada ir ražojusi Līguma par Eiropas Savienības darbību I pielikumā uzskaitītos lauksaimniecības produktus, izņemot zivsaimniecības produktus un kokvilnu (turpmāk “lauksaimniecības produkti”);
 III.desmit vai vairāk hektāru meža zemes, ja juridiskā persona trīs gadus tieši pirms nekustamā īpašuma iegūšanas gada ir iesaistīta meža apsaimniekošanā Meža likuma (turpmāk “meža apsaimniekošana”) nozīmē vai lauksaimniecības produktu ražošanā;
 IV.mazāk nekā desmit hektāru lauksaimniecības zemes un mazāk nekā desmit hektāru meža zemes, bet kopā desmit vai vairāk hektāru lauksaimniecības un meža zemes, ja juridiskā persona trīs gadus tieši pirms nekustamā īpašuma iegādes gada ir bijusi iesaistīta lauksaimniecības produktu ražošanā vai meža apsaimniekošanā.
 Ja juridiskā persona neatbilst ii)–iv) punktā noteiktajām prasībām, juridiskā persona var iegūt nekustamo īpašumu, kurā kopumā ir desmit vai vairāk hektāru lauksaimniecības zemes, meža zemes vai lauksaimniecības un meža zemes, tikai ar iegādājamā nekustamā īpašuma atrašanās vietas pašvaldības domes atļauju;
 ierobežojumi nekustamā īpašuma iegūšanai noteiktos ģeogrāfiskos apgabalos attiecas uz personām, kas nav EEZ valstspiederīgie.
 EL: nekustamo īpašumu iegūt īpašumā vai nomāt pierobežas reģionos ir aizliegts fiziskām vai juridiskām personām, kuru valstspiederība vai darbības bāze ir ārpus dalībvalstīm un Eiropas Brīvās tirdzniecības asociācijas. Šo aizliegumu var atcelt ar diskrecionāru lēmumu, ko pieņem attiecīgās decentralizētās pārvaldes komiteja (vai valsts aizsardzības ministrs, ja izmantojamie īpašumi pieder Privātā valsts īpašuma izmantošanas fondam). .
 HR: ārvalstu sabiedrībām ir atļauts iegūt īpašumā nekustamo īpašumu pakalpojumu sniegšanai tikai tad, ja tās veic uzņēmējdarbību un ir inkorporētas Horvātijā kā juridiskas personas. Lai iegūtu īpašumā nekustamo īpašumu, kas nepieciešams filiālēm pakalpojumu sniegšanai, jāsaņem Tieslietu ministrijas apstiprinājums. Ārvalstnieki nevar iegūt īpašumā lauksaimniecības zemi.
 MT: personas, kuras nav dalībvalsts valstspiederīgie, nevar iegādāties nekustamo īpašumu komerciāliem mērķiem. Sabiedrībām, kurās 25 procenti (vai vairāk) daļu pieder valstu ārpus Eiropas Savienības valstspiederīgajiem, lai iegādātos nekustamo īpašumu komerciāliem vai darījumdarbības mērķiem, jāsaņem kompetentās iestādes (finanšu ministra) atļauja. Kompetentā iestāde izlemj, vai ierosinātā iegūšana īpašumā rada neto ieguvumu Maltas tautsaimniecībai.
 PL: lai ārvalstnieki varētu tieši un netieši iegūt nekustamo īpašumu, ir vajadzīga atļauja. Atļauju ar administratīvu lēmumu izdod par iekšlietām atbildīgais ministrs ar valsts aizsardzības ministra piekrišanu, bet lauksaimniecības nekustamā īpašuma gadījumā — arī ar lauksaimniecības un lauku attīstības ministra piekrišanu.
 Pasākumi
 AT: Burgenländisches Grundverkehrsgesetz, LGBL. Nr. 25/2007;
 Kärntner Grundverkehrsgesetz, LGBL. Nr. 9/2004;
 NÖ- Grundverkehrsgesetz, LGBL. 6800;
 OÖ- Grundverkehrsgesetz, LGBL. Nr. 88/1994;
 Salzburger Grundverkehrsgesetz, LGBL. Nr. 9/2002;
 Steiermärkisches Grundverkehrsgesetz, LGBL. Nr. 134/1993;
 Tiroler Grundverkehrsgesetz, LGBL. Nr. 61/1996; Voralberger Grundverkehrsgesetz, LGBL. Nr. 42/2004 un
 Wiener Ausländergrundverkehrsgesetz, LGBL. Nr. 11/1998.
 CY: Nekustamā īpašuma iegūšanas (ārvalstnieku) likums (109. nodaļa), , ar grozījumiem.
 CZ: Likums Nr. 503/2012 Coll. par Valsts Zemes biroju , ar grozījumiem.
 DK: Dānijas Likums par nekustamā īpašuma iegūšanu (2014. gada 21. marta Konsolidētais likums Nr. 265 par
 nekustamā īpašuma iegūšanu);
 Izpildrīkojums par iegūšanu īpašumā (1995. gada 18. septembra Izpildrīkojums Nr. 764) un Likums par lauku saimniecībām (2017. gada 4. janvāra Konsolidētais Likums Nr. 27).
 EE: Kinnisasja omandamise kitsendamise seadus (Nekustamā īpašuma iegūšanas ierobežojumu likums), 2. nodaļa § 4, 3. nodaļa § 10, 2017.
 EL: Likums 1892/1990 tā pašreizējā redakcijā kopā ar, ciktāl tas attiecas uz pieteikumu, Valsts aizsardzības ministra un Pilsoņu aizsardzības ministra lēmumu F.110/3/330340/S.120/7-4-14.
 HR: Īpašumtiesību un citu ar īpašumu saistītu tiesību likums (OG 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 143/12, 152/14) 354-358.b pants; Lauksaimniecības zemes likums (OG 20/18, 115/18, 98/19), 2. pants. Vispārējais administratīvā procesa likums.
 MT: Nekustamā īpašuma (iegūšana īpašumā, ko veic nerezidenti) likums (Cap. 246). Līguma par pievienošanos Eiropas Savienībai Protokols Nr. 6 par otro mājokļu iegūšanu Maltā.
 PL: 1920. gada 24. marta Likums par nekustamā īpašuma iegūšanu, ko veic ārvalstnieki (Oficiālo publikāciju izdevums, 2016., 1061. poz., ar grozījumiem).
 Attiecībā uz investīciju liberalizāciju – piekļuve tirgum, valsts režīms
 HU: lai nerezidenti varētu iegādāties nekustamo īpašumu, ir jāsaņem atļauja no attiecīgās administratīvās iestādes īpašuma ģeogrāfiskajā atrašanās vietā.
 Pasākumi
 HU: Valdības Dekrēts Nr. 251/2014 (X. 2.) par ārvalstnieku veiktu
 nekustamā īpašuma iegūšanu, izņemot lauksaimniecības vai mežsaimniecības nolūkiem izmantotu zemi, un 1993. gada Likums LXXVIII (1/A punkts).
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms
 LV: Zemes iegūšana pilsētās Apvienotās Karalistes valstspiederīgajiem ir atļauta, ja tas notiek ar Latvijā vai citās dalībvalstīs reģistrētu juridisko personu starpniecību, šādos gadījumos:
 (I)ja vairāk nekā 50 procenti šo statūtsabiedrību kapitāla pieder dalībvalstu valstspiederīgajiem, Latvijas valstij vai pašvaldībai atsevišķi vai kopā;
 (II)vairāk nekā 50 procenti šo statūtsabiedrību kapitāla pieder tādas trešās valsts fiziskām personām un sabiedrībām, ar kuru Latvija ir noslēgusi divpusēju nolīgumu par investīciju veicināšanu un savstarpēju aizsardzību, kurus Latvijas parlaments ir apstiprinājis līdz 1996. gada 31. decembrim;
 (III)vairāk nekā 50 procenti šo statūtsabiedrību kapitāla pieder tādas trešās valsts fiziskām personām un sabiedrībām, ar kuru Latvija ir noslēgusi divpusēju nolīgumu par investīciju veicināšanu un savstarpēju aizsardzību pēc 1996. gada 31. decembra, ja šādos nolīgumos ir noteiktas Latvijas fizisko personu un sabiedrību tiesības attiecībā uz zemes iegūšanu attiecīgajā trešā valstī;
 (IV) vairāk nekā 50 procenti šo statūtsabiedrību pašu kapitāla kopīgi pieder i)–iii) punktā minētajām personām vai
 (V)sabiedrības ir publiskas akciju sabiedrības, kuru akcijas ir kotētas fondu biržā.
 Ja Apvienotā Karaliste ļauj Latvijas valstspiederīgajiem un uzņēmumiem iegādāties nekustamo īpašumu pilsētās to teritorijā, tad Latvija ļauj Apvienotās Karalistes valstspiederīgajiem un uzņēmumiem iegādāties nekustamo īpašumu pilsētās Latvijā ar tiem pašiem nosacījumiem, kādus piemēro Latvijas valstspiederīgajiem.
 Pasākumi
 LV: Likums “Par zemes reformu Latvijas Republikas pilsētās”, 20. un 21. pants.
 Attiecībā uz investīciju liberalizāciju – valsts režīms, lielākās labvēlības režīms
 DE: uz nekustamā īpašuma iegūšanu var attiekties konkrēti nosacījumi par savstarpību.
 ES: lai veiktu ārvalstu ieguldījumus darbībās, kas tieši saistītas ar ieguldījumiem nekustamajā īpašumā tādu valstu diplomātiskajām misijām, kuras nav dalībvalstis, ir vajadzīga Spānijas Ministru padomes administratīva atļauja, izņemot, ja ir noslēgts savstarpējs liberalizācijas līgums.
 RO: ārvalstnieki, bezvalstnieki un juridiskas personas (kas nav EEZ dalībvalstu valstspiederīgie un juridiskas personas) var iegūt īpašumtiesības uz zemi atbilstoši nosacījumiem, ko paredz starptautiski nolīgumi, un pamatojoties uz savstarpību. Ārvalstnieki, bezvalstnieki un juridiskas personas nevar iegūt īpašumtiesības uz zemi ar labvēlīgākiem nosacījumiem nekā tie, ko piemēro Eiropas Savienības fiziskām vai juridiskām personām.
 Pasākumi
 DE: Einführungsgesetz zum Bürgerlichen Gesetzbuche (EGBGB; Civilkodeksa ievada likums).
 ES: Karaļa 1999. gada 23. aprīļa Dekrēts Nr. 664/1999 par ārvalstu investīcijām.
 RO: Likums 17/2014 par dažiem pasākumiem, kas reglamentē tādas lauksaimniecības zemes pārdošanu un pirkšanu, kura atrodas ārpus pilsētas, ar turpmākiem grozījumiem; un
 Likums Nr. 268/2001 par to sabiedrību privatizāciju, kuras apsaimnieko lauksaimniecībai paredzētu zemi, kas pieder valstij un ko apsaimnieko privāti, un par Valsts sektora aģentūras izveidi, ar turpmākiem grozījumiem.
 2. atruna. Profesionālie pakalpojumi (visas profesijas, izņemot ar veselību saistītās)
 Nozare – apakšnozare:
 Profesionālie pakalpojumi — juridiskie pakalpojumi, patentu aģenti, rūpnieciskā īpašuma aģenti, intelektuālā īpašuma advokāti, uzskaites un grāmatvedības pakalpojumi, revīzijas pakalpojumi, nodokļu konsultāciju pakalpojumi, arhitektūras un pilsētplānošanas pakalpojumi, inženiertehniskie pakalpojumi un integrētie inženiertehniskie pakalpojumi
 Nozares klasifikācija:
 CPC 861, 862, 863, 8671, 8672, 8673, 8674, daļa no 879
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Klātbūtne uz vietas
 Ar juridiskajiem pakalpojumiem saistīti pienākumi
 Nodaļa/sadaļa:
 Investīciju liberalizācija, pakalpojumu pārrobežu tirdzniecība un juridisko pakalpojumu tiesiskais regulējums
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Juridiskie pakalpojumi (daļa no CPC 861)
 107
 Attiecībā uz investīciju liberalizāciju – piekļuve tirgum un juridisko pakalpojumu tiesiskais regulējums – pienākumi
 EU: katrā dalībvalstī piemēro konkrētas, nediskriminējošas prasības attiecībā uz juridisko formu.
 i)
 Izraudzīti juridiskie pakalpojumi, kas sniegti atbilstoši profesionālajam nosaukumam piederības jurisdikcijā (daļa no CPC 861 – juridisko konsultāciju, arbitrāžas, samierināšanas un mediācijas pakalpojumi attiecībā uz piederības jurisdikciju un starptautiskajām tiesībām, ko reglamentē Otrās daļas [Tirdzniecība, transports un zvejniecība] Pirmā temata [Tirdzniecība] II sadaļas 5. nodaļas [Tiesiskais regulējums] 7. iedaļa [Juridiskie pakalpojumi]
 Lielākai noteiktībai – saskaņā ar ievadpiezīmēm, jo īpaši 9. punktu, prasības, kas jāizpilda, lai varētu reģistrēties advokātu kolēģijā, var ietvert prasību būt pabeigušam apmācību licencēta advokāta uzraudzībā vai prasību par to, ka iesniegt pieteikumu, lai kļūtu par advokātu kolēģijas locekli, var tad, ja personai ir birojs vai pasta adrese attiecīgās advokātu kolēģijas jurisdikcijā. Dažas dalībvalstis var noteikt prasību, ka fiziskajām personām, kas ieņem noteiktus amatus advokātu birojā/sabiedrībā/uzņēmumā, vai kapitāldaļu turētājiem ir jābūt tiesībām praktizēt piederības jurisdikcijas tiesības.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, piekļuve tirgum un juridisko pakalpojumu tiesiskais regulējums – pienākumi
 AT:
 lai sniegtu juridiskus pakalpojumus saistībā ar piederības jurisdikcijas (Savienības un dalībvalstu) tiesībām, tostarp nodrošinātu pārstāvību tiesās, ir nepieciešama EEZ vai Šveices valstspiederība un ir jāizpilda prasība par dzīvesvietu (komerciāla klātbūtne). Tikai advokātiem ar EEZ vai Šveices valstspiederību ir atļauts sniegt juridiskos pakalpojumus, nodibinot komerciālu klātbūtni. Juridisko pakalpojumu sniegšanas prakse starptautisko publisko tiesību un piederības jurisdikcijas tiesību jomā ir atļauta tikai pāri robežām.
 Ārvalstu advokātu (kuriem jābūt pilnībā kvalificētiem piederības jurisdikcijā) līdzdalība jebkura advokātu biroja kapitālā un tā saimnieciskās darbības rezultāta daļās ir atļauta apmērā līdz 25 procentiem; pārējā līdzdalība jāpatur pilnībā kvalificētiem EEZ vai Šveices advokātiem, un tikai pēdējie minētie var īstenot izšķirošu ietekmi juridiskā biroja lēmumu pieņemšanā.
 BE: (arī attiecībā uz lielākās labvēlības režīmu) ārvalstu juristi var praktizēt kā juridiskie konsultanti. Advokāti, kas ir ārvalstu (ārpus Eiropas Savienības) advokātu kolēģiju locekļi un vēlas veikt uzņēmējdarbību Beļģijā, bet neatbilst nosacījumiem, lai tos varētu reģistrēt pilnībā kvalificētu advokātu oficiālajā sarakstā, Eiropas Savienības sarakstā vai advokātu stažieru sarakstā, var pieprasīt reģistrāciju tā sauktajā “B sarakstā”. Šāds “B saraksts” ir tikai Briseles advokātu kolēģijā. B sarakstā iekļautam advokātam ir atļauts sniegt izraudzītus juridiskos pakalpojumus.
 BG: (arī attiecībā uz lielākās labvēlības režīmu): lai sniegtu juridiskās mediācijas pakalpojumus, ir jāizpilda prasība par pastāvīgo dzīvesvietu. Mediators var būt tikai persona, kas ir reģistrēta tieslietu ministra vienotajā mediatoru reģistrā.
 Bulgārijā pilnīgu valsts režīmu sabiedrību uzņēmējdarbības veikšanas un darbības, kā arī pakalpojumu sniegšanas jomā var piemērot tikai tādās valstīs uzņēmējdarbību veicošām sabiedrībām un tādu valstu pilsoņiem, ar kurām ir noslēgti vai tiks noslēgti divpusēji nolīgumi par savstarpēju tiesisko palīdzību.
 CY: nepieciešama EEZ vai Šveices valstspiederība, kā arī ir jāizpilda prasība par dzīvesvietu (komerciāla klātbūtne). Kiprā tikai advokātu kolēģijā uzņemti advokāti var būt advokātu biroja partneri vai kapitāldaļu turētāji vai direktoru padomes locekļi.
 CZ: ārvalstu advokātiem ir jāizpilda prasība par dzīvesvietu (komerciāla klātbūtne).
 DE: ārvalstu advokātiem (kuriem nav EEZ un Šveices kvalifikācijas) var tikt noteikti ierobežojumi attiecībā uz kapitāldaļu turēšanu advokātu birojā, kas sniedz juridiskos pakalpojumus saistībā ar piederības jurisdikcijas tiesībām.
 DK: neskarot iepriekš minēto Eiropas Savienības atrunu, advokātu biroja kapitāldaļas var piederēt tikai advokātiem, kas aktīvi praktizē jurisprudenci advokātu birojā, tā mātesuzņēmumā vai meitasuzņēmumā, citiem uzņēmuma darbiniekiem vai citam Dānijā reģistrētam advokātu birojam. Citiem biroja darbiniekiem kopā var piederēt tikai mazāk nekā 10 % kapitāldaļu un balsstiesību, un, lai viņi varētu kļūt par kapitāldaļu turētājiem, viņiem ir jānokārto eksāmens par tiesību praksē īpaši svarīgiem noteikumiem.
 Par valdes locekļiem būt var tikai advokāti, kas aktīvi praktizē jurisprudenci birojā, tā mātesuzņēmumā vai meitasuzņēmumā, citi kapitāldaļu turētāji un darbinieku pārstāvji. Vairākumam valdes locekļu jābūt advokātiem, kas aktīvi praktizē jurisprudenci birojā, tā mātesuzņēmumā vai meitasuzņēmumā. Par advokātu biroja direktoru var būt tikai advokāti, kas aktīvi praktizē jurisprudenci birojā, tā mātesuzņēmumā vai meitasuzņēmumā, un citi kapitāldaļu turētāji, kuri ir nokārtojuši iepriekšminēto eksāmenu.
 ES: lai sniegtu izraudzītus juridiskos pakalpojumus, ir nepieciešams domicils.
 FR: lai varētu pastāvīgi praktizēt, dzīvesvietai vai uzņēmējdarbības vietai jābūt EEZ. Neskarot iepriekš minēto Eiropas Savienības atrunu attiecībā uz visiem advokātiem, sabiedrībai jābūt kādā no šīm juridiskajām formām, kas, ievērojot nediskriminēšanas principu, atļautas saskaņā ar Francijas tiesību aktiem: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) un “association”, ar konkrētiem nosacījumiem. Kapitāldaļu turētājiem, direktoriem un partneriem var piemērot īpašus ierobežojumus saistībā ar viņu profesionālo darbību.
 HR: advokātu biroju var izveidot tikai advokāts, kuram ir Horvātijas advokāta statuss (Apvienotās Karalistes uzņēmumi var izveidot filiāles, kuras nedrīkst nodarbināt Horvātijas advokātus).
 HU: ir vajadzīgs sadarbības līgums, kas noslēgts ar Ungārijas advokātu (ügyvéd) vai advokātu biroju (ügyvédi iroda). Ārvalstu juridiskais padomnieks nevar būt Ungārijas advokātu biroja loceklis. Ārvalstu advokāts nav pilnvarots nevienā strīdā ne sagatavot dokumentus, kas jāiesniedz šķīrējtiesnesim, samierinātājam vai mediatoram, ne arī rīkoties kā klienta likumīgais pārstāvis šāda strīda izskatīšanā.
 PT (arī attiecībā uz lielākās labvēlības režīmu): ārvalstnieki, kam ir diploms, ko izdevusi juridiskā fakultāte Portugālē, var reģistrēties Portugāles advokātu kolēģijā (Ordem dos Advogados) ar tādiem pašiem nosacījumiem kā Portugāles valstspiederīgie, ja to attiecīgā valsts Portugāles valstspiederīgajiem piešķir ekvivalentu režīmu.
 Pārējie ārvalstnieki, kam ir grāds tiesību zinātnēs, kuru atzīst juridiskā fakultāte Portugālē, var reģistrēties par locekļiem advokātu kolēģijā, ja viņi iziet nepieciešamo apmācību un nokārto gala pārbaudījumu un uzņemšanas eksāmenu.
 Advokāti var sniegt juridiskās konsultācijas ar nosacījumu, ka viņu domicils (“domiciliação”) ir Portugālē, viņi nokārto uzņemšanas eksāmenu un ir reģistrēti advokātu kolēģijā.
 RO: ārvalstu advokāts nedrīkst izdarīt mutiskus vai rakstiskus secinājumus tiesās un citās tiesu iestādēs, izņemot starptautisku šķīrējtiesu.
 SE (arī attiecībā uz lielākās labvēlības režīmu): neskarot iepriekš minēto Eiropas Savienības atrunu, Zviedrijas advokātu kolēģijas locekli drīkst nodarbināt tikai advokātu kolēģijas loceklis vai sabiedrība, kas veic advokātu kolēģijas locekļa darbību. Tomēr ārvalstu sabiedrība, kas veic advokāta darbību, var nodarbināt advokātu kolēģijas locekli, ja attiecīgās sabiedrības domicils ir Savienībā, EEZ vai Šveices Konfederācijā. Ja Zviedrijas Advokātu kolēģijas padome piešķir atbrīvojumu, arī advokātu birojs ārpus Eiropas Savienības var nodarbināt Zviedrijas Advokātu kolēģijas locekli.
 Advokātu kolēģijas locekļiem, kas praktizē sabiedrību vai personālsabiedrību formā, nevar būt cits mērķis kā vien advokāta prakse, un tie nevar veikt cita veida darbību. Ir atļauts sadarboties ar citiem advokātu uzņēmumiem, tomēr sadarbībai ar ārvalstu uzņēmumiem ir vajadzīga Zviedrijas Advokātu kolēģijas padomes atļauja. Tikai advokātu kolēģijas loceklim tieši vai netieši, ar sabiedrības starpniecību vai praktizējot advokāta profesijā drīkst piederēt kapitāldaļas sabiedrībā, un tikai advokātu kolēģijas loceklis var būt partneris. Tikai advokātu kolēģijas loceklis var būt sabiedrības vai personālbiedrības valdes loceklis, valdes locekļa vietnieks vai rīkotājdirektora vietnieks, pilnvarota paraksttiesīgā persona vai sekretārs.
 SI (arī attiecībā uz lielākās labvēlības režīmu): ārvalstu advokāts, kas ir tiesīgs strādāt juridiskā profesijā ārvalstīs, var sniegt juridiskos pakalpojumus vai strādāt juridiskā profesijā saskaņā ar noteikumiem, kuri izklāstīti Advokātu likuma 34.a pantā, ja tiek ievērots faktiskas savstarpības nosacījums. Neskarot Eiropas Savienības atrunu par nediskriminējošām prasībām attiecībā uz juridisko formu, Slovēnijas Advokātu kolēģijas ieceltu advokātu komerciāla klātbūtne ir atļauta tikai šādās formās: viena dalībnieka sabiedrība, juridiskais birojs ar ierobežotu atbildību (personālsabiedrība) vai juridiskais birojs ar neierobežotu atbildību (personālsabiedrība). Juridiskā biroja darbības ietver tikai darbību tiesību jomā. Tikai advokāti var būt partneri juridiskā birojā.
 SK: attiecībā uz advokātiem, kas nav Eiropas Savienības advokāti, ir jāievēro faktiskas savstarpības nosacījums.
 (II)Citi juridiskie pakalpojumi (piederības jurisdikcijas tiesības, tostarp juridiskie konsultāciju, arbitrāžas, samierināšanas un mediācijas pakalpojumi un tiesiskās pārstāvības pakalpojumi).
 Lielākai noteiktībai — saskaņā ar ievadpiezīmēm, jo īpaši 9. punktu, prasības, kas jāizpilda, lai varētu reģistrēties advokātu kolēģijā, var ietvert prasību būt ieguvušam grādu tiesību zinātnēs vai tā ekvivalentu piederības jurisdikcijā, būt pabeigušam apmācību licencēta advokāta uzraudzībā vai prasību par to, ka iesniegt pieteikumu, lai kļūtu par advokātu kolēģijas locekli, var tad, ja personai ir birojs vai pasta adrese attiecīgās advokātu kolēģijas jurisdikcijā.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 EU: fizisku vai juridisku personu pārstāvību Eiropas Savienības Intelektuālā īpašuma birojā (EUIPO) var veikt tikai praktizējošs jurists, kurš ir kvalificēts kādā no EEZ dalībvalstīm un kura darījumdarbības vieta ir Eiropas Ekonomikas zonā, ciktāl viņam minētajā dalībvalstī ir tiesības rīkoties kā pārstāvim preču zīmju lietās vai rūpnieciskā īpašuma lietās, un profesionālie pārstāvji, kuru vārdi ir iekļauti sarakstā, ko šajā nolūkā uztur EUIPO (daļa no CPC 861).
 AT: lai sniegtu juridiskus pakalpojumus saistībā ar piederības jurisdikcijas (Savienības un dalībvalstu) tiesībām, tostarp nodrošinātu pārstāvību tiesās, ir nepieciešama EEZ vai Šveices valstspiederība un ir jāizpilda prasība par dzīvesvietu (komerciāla klātbūtne). Tikai advokātiem ar EEZ vai Šveices valstspiederību ir atļauts sniegt juridiskos pakalpojumus, nodibinot komerciālu klātbūtni. Juridisko pakalpojumu sniegšanas prakse starptautisko publisko tiesību un piederības jurisdikcijas tiesību jomā ir atļauta tikai pāri robežām.
 Ārvalstu advokātu (kuriem jābūt pilnībā kvalificētiem piederības jurisdikcijā) līdzdalība jebkura advokātu biroja kapitālā un tā saimnieciskās darbības rezultāta daļās ir atļauta apmērā līdz 25 procentiem; pārējā līdzdalība jāpatur pilnībā kvalificētiem EEZ vai Šveices advokātiem, un tikai pēdējie minētie var īstenot izšķirošu ietekmi juridiskā biroja lēmumu pieņemšanā.
 BE (arī attiecībā uz lielākās labvēlības režīmu): lai varētu kļūt par pilntiesīgu advokātu kolēģijas locekli, tostarp īstenot pārstāvību tiesās, ir jāizpilda prasība par dzīvesvietu. Lai ārvalstu advokāts varētu kļūt par pilntiesīgu advokātu kolēģijas locekli, viņam, sākot no reģistrācijas pieteikuma iesniegšanas , valstī ir jābūt dzīvojušam vismaz sešus gadus (noteiktos apstākļos — trīs gadus). Jābūt izsniegtam Beļģijas ārlietu ministra sertifikātam, atbilstoši kuram valsts tiesību akti vai starptautiska konvencija pieļauj savstarpību (savstarpības nosacījums).
 Ārvalstu advokāti var praktizēt kā juridiskie konsultanti. Advokāti, kas ir ārvalstu (ārpus Eiropas Savienības) advokātu kolēģiju locekļi un vēlas veikt uzņēmējdarbību Beļģijā, bet neatbilst nosacījumiem, lai tos varētu reģistrēt pilnībā kvalificētu advokātu oficiālajā sarakstā, Eiropas Savienības sarakstā vai advokātu stažieru sarakstā, var pieprasīt reģistrāciju tā sauktajā “B sarakstā”. Šāds “B saraksts” ir tikai Briseles advokātu kolēģijā. B sarakstā iekļautam advokātam ir atļauts sniegt konsultācijas. Lai varētu veikt pārstāvību Cour de Cassation, ir jābūt iekļautam konkrētā sarakstā.
 BG (attiecībā arī uz lielākās labvēlības režīmu): paredzēts tikai dalībvalsts, citas EEZ līguma līgumslēdzējas valsts vai Šveices Konfederācijas valstspiederīgajiem, kam piešķirta atļauja strādāt advokāta profesijā saskaņā ar jebkuras iepriekš minētās valsts tiesību aktiem. Ārvalstnieks (izņemot iepriekš minēto), kuram ir atļauts strādāt advokāta profesijā saskaņā ar savas valsts tiesību aktiem, var iesniegt pārsūdzību Bulgārijas tiesu iestādēs kā savas valsts valstspiederīgā aizstāvis vai pilnvarotā persona, rīkojoties konkrētā lietā, kopā ar Bulgārijas advokātu — ja tas ir paredzēts nolīgumā starp Bulgāriju un attiecīgo valsti — vai pamatojoties uz savstarpības principu, šajā saistībā Augstākās advokātu kolēģijas padomes priekšsēdētājam iesniedzot iepriekšēju lūgumu. Valstis, attiecībā uz kurām pastāv savstarpības nosacījums, pēc Augstākās advokātu kolēģijas padomes priekšsēdētāja pieprasījuma izraugās tieslietu ministrs. Lai sniegtu juridiskās mediācijas pakalpojumus, ārvalstniekam jābūt ilgtermiņa vai pastāvīgas uzturēšanās atļaujai Bulgārijā un jābūt reģistrētam tieslietu ministra Vienotajā mediatoru reģistrā.
 CY: nepieciešama EEZ vai Šveices valstspiederība, kā arī ir jāizpilda prasība par dzīvesvietu (komerciāla klātbūtne). Kiprā tikai advokātu kolēģijā uzņemti advokāti var būt advokātu biroja partneri vai kapitāldaļu turētāji, vai direktoru padomes locekļi.
 CZ: ārvalstu advokātiem ir jābūt pilntiesīgiem Čehijas Advokātu kolēģijas locekļiem un ir jāizpilda prasība par uzturēšanos (komerciāla klātbūtne).
 DE: tikai advokātus ar EEZ vai Šveices kvalifikāciju var uzņemt advokātu kolēģijā, un tādējādi viņi kļūst tiesīgi sniegt juridiskos pakalpojumus. Lai kļūtu par pilntiesīgu advokātu kolēģijas locekli, nepieciešama komerciāla klātbūtne. Kompetentā advokātu kolēģija var piešķirt atbrīvojumu. Ārvalstu advokātiem (kuriem nav EEZ un Šveices kvalifikācijas) var tikt noteikti ierobežojumi attiecībā uz kapitāldaļu turēšanu advokātu birojā, kas sniedz juridiskos pakalpojumus saistībā ar piederības jurisdikcijas tiesībām.
 DK: sniegt juridiskos pakalpojumus, izmantojot amata nosaukumu “advokat” (advokāts) vai līdzīgu nosaukumu, kā arī nodrošināt pārstāvību tiesās var tikai advokāti ar Dānijā izsniegtu licenci praktizēt. Eiropas Savienības, EEZ un Šveices advokāti var praktizēt, izmantojot savā izcelsmes valstī lietoto amata nosaukumu.
 Neskarot iepriekš minēto Eiropas Savienības atrunu par nediskriminējošām prasībām attiecībā uz juridisko formu, juridiskā biroja kapitāldaļas var piederēt tikai advokātiem, kas aktīvi praktizē jurisprudenci birojā, tā mātesuzņēmumā vai meitasuzņēmumā, citiem uzņēmuma darbiniekiem vai citam Dānijā reģistrētam advokātu birojam. Citiem biroja darbiniekiem kopā var piederēt tikai mazāk nekā 10 % kapitāldaļu un balsstiesību, un, lai viņi varētu kļūt par kapitāldaļu turētājiem, viņiem ir jānokārto eksāmens par tiesību praksē īpaši svarīgiem noteikumiem.
 Par valdes locekļiem būt var tikai advokāti, kas aktīvi praktizē jurisprudenci birojā, tā mātesuzņēmumā vai meitasuzņēmumā, citi kapitāldaļu turētāji un darbinieku pārstāvji. Vairākumam valdes locekļu jābūt advokātiem, kas aktīvi praktizē jurisprudenci birojā, tā mātesuzņēmumā vai meitasuzņēmumā. Par advokātu biroja direktoru var būt tikai advokāti, kas aktīvi praktizē jurisprudenci birojā, tā mātesuzņēmumā vai meitasuzņēmumā, un citi kapitāldaļu turētāji, kuri ir nokārtojuši iepriekšminēto eksāmenu.
 EE: ir jāizpilda prasība par dzīvesvietu (komerciāla klātbūtne).
 EL: nepieciešama EEZ vai Šveices valstspiederība, un ir jāizpilda prasība par dzīvesvietu (komerciāla klātbūtne).
 ES: nepieciešama EEZ vai Šveices valstspiederība. Kompetentās iestādes var piešķirt atbrīvojumu no prasības par valstspiederību.
 FI: lai varētu uzmantot amata nosaukumu “advokāts” (somiski asianajaja, zviedriski advokat), nepieciešama dzīvesvieta EEZ vai Šveicē un jābūt advokātu kolēģijas loceklim EEZ vai Šveicē. Juridiskos pakalpojumus var sniegt arī personas, kas nav advokātu kolēģijas locekļi.
 FR: neskarot Eiropas Savienības atrunu par nediskriminējošām prasībām attiecībā uz juridisko formu, lai varētu kļūt par pilntiesīgu advokātu kolēģijas locekli, kas ir priekšnosacījums juridisko pakalpojumu sniegšanai, ir jāizpilda prasība par dzīvesvietu vai uzņēmējdarbības vietu EEZ. Advokātu birojā uz kapitāldaļu turējumu un balsstiesībām var attiecināt kvantitatīvus ierobežojumus, kas saistīti ar partneru profesionālo darbību. Pārstāvībai Cour de Cassation un Conseil d'Etat piemēro kvotas, un šādu pārstāvību var nodrošināt tikai Francijas un Eiropas Savienības valstspiederīgie.
 Visām advokātu sabiedrībām jābūt kādā no šīm juridiskajām formām, kas, ievērojot nediskriminēšanas principu, atļautas saskaņā ar Francijas tiesību aktiem: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) un “association”, ar konkrētiem nosacījumiem. Lai varētu pastāvīgi praktizēt, dzīvesvietai vai uzņēmējdarbības vietai jābūt EEZ.
 HR: nepieciešama Eiropas Savienības valstspiederība.
 HU: nepieciešama EEZ vai Šveices valstspiederība, un ir jāizpilda prasība par dzīvesvietu (komerciāla klātbūtne).
 LT (attiecībā arī uz lielākās labvēlības režīmu): ir vajadzīga EEZ vai Šveices valstspiederība, un ir jāizpilda prasība par dzīvesvietu (komerciāla klātbūtne).
 Ārvalstu advokāti savus pakalpojumus tiesā var sniegt vienīgi saskaņā ar starptautiskiem nolīgumiem, tostarp konkrētiem noteikumiem par pārstāvības tiesā nodrošināšanu. Jābūt pilntiesīgam advokātu kolēģijas loceklim.
 LU (attiecībā arī uz lielākās labvēlības režīmu): nepieciešama EEZ vai Šveices valstspiederība, un ir jāizpilda prasība par dzīvesvietu (komerciāla klātbūtne). Profesionālās organizācijas padome, pamatojoties uz savstarpību, var vienoties par ārvalstnieka atbrīvošanu no prasības par valstspiederību.
 LV (arī attiecībā uz lielākās labvēlības režīmu): nepieciešama EEZ vai Šveices valstspiederība. Ārvalstu advokāti savus pakalpojumus tiesā var sniegt vienīgi saskaņā ar divpusējiem nolīgumiem par savstarpēju juridisko palīdzību.
 Attiecībā uz Eiropas Savienības vai ārvalstu advokātiem noteiktas īpašas prasības. Piemēram, piedalīšanās tiesas procesā krimināllietās ir atļauta tikai kopā ar Latvijas Zvērinātu advokātu kolēģijas advokātu.
 MT: nepieciešama EEZ vai Šveices valstspiederība, kā arī ir jāizpilda prasība par dzīvesvietu (komerciāla klātbūtne).
 NL: tikai vietējā līmenī licencēti Nīderlandes reģistrā iekļauti advokāti var izmantot amata nosaukumu “advocate”. Tā vietā, lai izmantotu pilnu nosaukumu “advocate”, (nereģistrētiem) ārvalstu advokātiem, lai darbotos Nīderlandē, ir pienākums norādīt savas piederības jurisdikcijas profesionālo organizāciju.
 PT (arī attiecībā uz lielākās labvēlības režīmu): ir jāizpilda prasība par dzīvesvietu (komerciāla klātbūtne). Lai nodrošinātu pārstāvību tiesās, ir jābūt pilntiesīgam advokātu kolēģijas loceklim. Ārvalstnieki, kam ir diploms, ko izdevusi juridiskā fakultāte Portugālē, var reģistrēties Portugāles advokātu kolēģijā (Ordem dos Advogados) ar tādiem pašiem nosacījumiem kā Portugāles valstspiederīgie, ja to attiecīgā valsts piešķir Portugāles valstspiederīgajiem ekvivalentu režīmu.
 Pārējie ārvalstnieki, kam ir grāds tiesību zinātnēs, kuru atzīst juridiskā fakultāte Portugālē, var reģistrēties par locekļiem advokātu kolēģijā, ja viņi iziet nepieciešamo apmācību un nokārto gala pārbaudījumu un uzņemšanas eksāmenu. Portugālē praktizēt var tikai advokātu biroji, kuru kapitāldaļas pieder vienīgi Portugāles Advokātu kolēģijā uzņemtiem advokātiem.
 RO: ārvalstu advokāts nedrīkst izdarīt mutiskus vai rakstiskus secinājumus tiesās un citās tiesu iestādēs, izņemot starptautisku šķīrējtiesu.
 SE (arī attiecībā uz lielākās labvēlības režīmu): lai varētu uzņemt advokātu kolēģijā un varētu izmantot amata nosaukumu “advokat”, nepieciešama dzīvesvieta EEZ vai Šveicē. Zviedrijas Advokātu kolēģijas padome var piešķirt atbrīvojumus. Lai praktizētu Zviedrijas tiesību jomā, uzņemšana advokātu kolēģijā nav priekšnosacījums.
 Zviedrijas advokātu kolēģijas locekli drīkst nodarbināt tikai advokātu kolēģijas loceklis vai sabiedrība, kas veic advokātu kolēģijas locekļa darbību. Tomēr ārvalstu sabiedrība, kas veic advokāta darbību, var nodarbināt advokātu kolēģijas locekli, ja attiecīgās sabiedrības domicils ir EEZ vai Šveices Konfederācijā. Ja Zviedrijas Advokātu kolēģijas padome piešķir atbrīvojumu, arī advokātu birojs ārpus Eiropas Savienības var nodarbināt Zviedrijas Advokātu kolēģijas locekli.
 Advokātu kolēģijas locekļiem, kas praktizē sabiedrību vai personālsabiedrību formā, nevar būt cits mērķis kā vien advokāta prakse, un tie nevar veikt cita veida darbību. Ir atļauts sadarboties ar citiem advokātu uzņēmumiem, tomēr sadarbībai ar ārvalstu uzņēmumiem ir vajadzīga Zviedrijas Advokātu kolēģijas padomes atļauja. Tikai advokātu kolēģijas loceklim tieši vai netieši, ar sabiedrības starpniecību vai praktizējot advokāta profesijā drīkst piederēt kapitāldaļas sabiedrībā, un tikai advokātu kolēģijas loceklis var būt partneris. Tikai advokātu kolēģijas loceklis var būt sabiedrības vai personālbiedrības valdes loceklis, valdes locekļa vietnieks vai rīkotājdirektora vietnieks, pilnvarota paraksttiesīgā persona vai sekretārs.
 SI (arī attiecībā uz lielākās labvēlības režīmu): klientu pārstāvēšana tiesā pret atlīdzību atļauta ar nosacījumu, ka ir nodrošināta komerciāla klātbūtne Slovēnijā. Ārvalstu advokāts, kas ir tiesīgs praktizēt piederības jurisdikcijas tiesību jomā, var sniegt juridiskos pakalpojumus vai praktizēt jurisprudenci saskaņā ar noteikumiem, kuri izklāstīti Advokātu likuma 34.a pantā, ja tiek ievērots faktiskas savstarpības nosacījums.
 Neskarot Eiropas Savienības atrunu par nediskriminējošām prasībām attiecībā uz juridisko formu, Slovēnijas Advokātu kolēģijas ieceltu advokātu komerciāla klātbūtne ir atļauta tikai šādās formās: viena dalībnieka sabiedrība, juridiskais birojs ar ierobežotu atbildību (personālsabiedrība) vai juridiskais birojs ar neierobežotu atbildību (personālsabiedrība). Juridiskā biroja darbības ietver tikai darbību tiesību jomā. Tikai advokāti var būt partneri juridiskā birojā.
 SK: (arī attiecībā uz lielākās labvēlības režīmu): lai sniegtu juridiskus pakalpojumus saistībā ar piederības jurisdikcijas tiesībām, tostarp nodrošinātu pārstāvību tiesās, ir nepieciešama EEZ valstspiederība, kā arī ir jāizpilda prasība par dzīvesvietu (komerciāla klātbūtne). Attiecībā uz advokātiem, kas nav Eiropas Savienības advokāti, ir jāievēro faktiskas savstarpības nosacījums.
 Pasākumi
 EU: EIROPAS PARLAMENTA UN PADOMES Regula (ES) 2017/1001 (2017. gada 14. jūnijs) par Eiropas Savienības preču zīmi, 120. pants; PADOMES REGULA (EK) Nr. 6/2002 (2001. gada 12. decembris) par Kopienas dizainparaugiem, 78. pants.
 AT: Rechtsanwaltsordnung (Juristu likums) – RAO, RGBl. Nr. 96/1868, 1. un 21.c pants.
 BE: Beļģijas Tiesas kodekss (428.–508. pants); Karaļa 1970. gada 24. augusta Dekrēts.
 BG: Advokātu likums; Mediācijas likums un Notariāta un notāru darbības likums.
 CY: Advokātu likums (2. nodaļa) , ar grozījumiem.
 CZ: Likums Nr. 85/1996 Coll., Juridisko profesiju likums.
 DE: § 59e, § 59f, § 206 Bundesrechtsanwaltsordnung (BRAO; Federālais likums par advokātiem);
 Gesetz über die Tätigkeit europäischer Rechtsanwälte in Deutschland (EuRAG) un § 10 Rechtsdienstleistungsgesetz (RDG).
 DK: Retsplejeloven (Tiesvedības likums) 12. un 13. nodaļa (2018. gada 14. novembra konsolidētais likums Nr. 1284).
 EE: Advokatuuriseadus (Advokātu kolēģijas likums); Tsiviilkohtumenetluse seadustik (Civilprocesa kodekss) un halduskohtumenetluse seadus (Administratīvā procesa kodekss); kriminaalmenetluse seadustik (Kriminālprocesa kodekss) un väiäirteomenetluse seadustik (Pārkāpumu procedūras kodekss).
 EL: Jaunais Advokatūras kodekss Nr. 4194/2013.
 ES: Estatuto General de la Abogacía Española, aprobado por Real Decreto 658/2001, 13.1.a pants.
 FI: Laki asianajajista (Advokātu likums) (496/1958), ss. 1 un 3; un Oikeudenkäymiskaari (Nr. 4/1734) (Tiesas procesa kodekss).
 FR: Loi 71-1130 du 31 décembre 1971, Loi 90- 1259 du 31 décembre 1990, décret 91-1197 du 27 novembre 1991, un Ordonnance du 10 septembre 1817 modifiée.
 HR: Juridisko profesiju likums (OG 9/94, 117/08, 75/09, 18/11).
 HU: 2017. gada Likums LXXVIII par advokātu profesionālajām darbībām.
 LT: Lietuvas Republikas 2004. gada 18. marta Advokatūras likums Nr. IX-2066, kurā jaunākie grozījumi izdarīti ar likumu Nr. XIII-571 2017. gada 12. decembrī.
 LU: Loi du 16 décembre 2011 modifiant la loi du 10 août 1991 sur la profession d'avocat.
 LV: Kriminālprocesa likums, 79. pants, un Latvijas Republikas Advokatūras likums, 4. sadaļa.
 MT: Organizācijas un civilprocesa kodekss (12. nodaļa).
 NL: Advocatenwet (Likums par advokātiem).
 PT: Likums 145/2015, 9 set., alterada p/ Lei 23/2020, 6 jul. (art.o 194 substituído p/ art.o 201.o; e art.o 203.o substituído p/ art.o 213.o).
 Portugāles Advokatūras statūti (Estatuto da Ordem dos Advogados) un Dekrētlikums 229/2004, 5., 7.–9. pants;
 Dekrētlikums 88/2003, 77. un 102. pants;
 Solicitadores Valsts profesionālās asociācijas statūti (Estatuto da Câmara dos Solicitadores), kas grozīti ar Likumu 49/2004, mas alterada p/ Lei 154/2015, 14 set; ar Likumu 14/2006 un Dekrētlikumu Nr. 226/2008 alterado p/Lei 41/2013, 26 jun;
 Likums 78/2001, 31. un 4. pants, Alterada p/Lei 54/2013, 31 jul;
 Noteikumi par mediāciju ģimenes un darba lietās (Rīkojums 282/2010), alterada p/Portaria 283/2018, 19 out;
 Likums 21/2007 par mediāciju krimināllietās, 12. pants;
 Likums 22/2013, 26. februāris, alterada p/Lei 17/2017, 16 maio, alterada pelo Decreto-Lei 52/2019, 17 abril.
 RO: Advokātu likums;
 Mediācijas likums un
 Notariāta un notāru darbības likums.
 SE: Rättegångsbalken (Zviedrijas Tiesas procesa kodekss) (1942:740) un Zviedrijas Advokātu kolēģijas Rīcības kodekss, kas pieņemts 2008. gada 29. augustā.
 SI: Zakon o odvetništvu (Neuradno prečiščeno besedilo-ZOdv-NPB2 Državnega Zbora RS z dne 21.5.2009 (Advokātu likums), neoficiāls konsolidēts teksts, ko sagatavojis Slovēnijas Parlaments, 21.5.2009.).
 SK: Likums 586/2003 par Advokatūru, 2. un 12. pants.
 Attiecībā uz ieguldījumu liberalizāciju – piekļuve tirgum, valsts režīms
 PL: ārvalstu advokāti var nodibināt tikai reģistrētu pilnsabiedrību, komandītsabiedrību vai akciju komandītsabiedrību.
 Pasākumi
 PL: 2002. gada 5. jūlija Likums par ārvalstu advokātu tiesiskās palīdzības sniegšanu Polijas Republikā, 19. pants.
 Attiecībā uz pakalpojumu pārrobežu tirdzniecību – piekļuve tirgum
 IE un IT: lai sniegtu juridiskus pakalpojumus saistībā ar piederības jurisdikcijas tiesībām, tostarp nodrošinātu pārstāvību tiesās, ir jāizpilda prasība par dzīvesvietu (komerciālu klātbūtni).
 Pasākumi
 IE: 1954.–2011. gada Advokātu likumi.
 IT: Karaļa Dekrēts 1578/1933, 17. pants, Likums par juridiskajām profesijām.
 b) Patentu aģenti, rūpnieciskā īpašuma aģenti, intelektuālā īpašuma advokāti (daļa no CPC 879, 861, 8613)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 BG un CY: lai sniegtu patentu aģentūras pakalpojumus, nepieciešama EEZ vai Šveices valstspiederība. CY: dzīvesvietas prasība.
 DE: tikai patentu advokātus ar Vācijas kvalifikāciju var uzņemt advokātu kolēģijā, un tādējādi viņi kļūst tiesīgi sniegt patentu aģenta pakalpojumus Vācijā iekšzemes tiesību jomā. Ārvalstu patentu advokāti var piedāvāt juridiskos pakalpojumus ārvalstu tiesībās, ja pierāda, ka tiem ir speciālas zināšanas. Lai sniegtu juridiskos pakalpojumus Vācijā, ir jāreģistrējas. Ārvalstu patentu advokāti (izņemot advokātus ar EEZ un Šveices kvalifikāciju) nevar izveidot sabiedrību kopā ar valsts patentu advokātiem.
 Ārvalstu patentu advokātu (izņemot EEZ un Šveices advokātus) komerciālā klātbūtne var būt vienīgi Patentanwalts-GmbH vai Patentanwalt-AG formā, un viņi var iegūt vienīgi kapitāldaļu mazākumu.
 EE: lai sniegtu patentu aģentūras pakalpojumus, nepieciešama Igaunijas vai Eiropas Savienības valstspiederība, kā arī jāizpilda prasība par pastāvīgo dzīvesvietu.
 ES un PT: lai sniegtu rūpnieciskā īpašuma aģenta pakalpojumus, nepieciešama EEZ valstspiederība.
 FR: lai varētu reģistrēties rūpnieciskā īpašuma aģentu pakalpojumu sarakstā, jāveic darbība EEZ vai jābūt EEZ rezidentam. Fiziskām personām ir jābūt EEZ valstspiederībai. Lai pārstāvētu klientu Nacionālā intelektuālā īpašuma birojā, ir jāveic darbība EEZ. Pakalpojumus var sniegt tikai ar SCP (société civile professionnelle), SEL (société d’exercice libéral) vai citas juridiskās formas starpniecību, ievērojot konkrētus nosacījumus. Neatkarīgi no juridiskās formas EEZ profesionāļiem jābūt vairāk nekā pusei kapitāldaļu un balsstiesību. Advokātu biroji var būt tiesīgi sniegt rūpnieciskā īpašuma aģentu pakalpojumus (sk. atrunu par juridiskajiem pakalpojumiem).
 Attiecībā uz pakalpojumu pārrobežu tirdzniecību – klātbūtne uz vietas
 FI un HU: lai sniegtu patentu aģentūras pakalpojumus, dzīvesvietai ir jābūt EEZ.
 SI: reģistrētu tiesību (patentu, preču zīmju, dizainparaugu aizsardzības) turētāja/pieteikuma iesniedzēja pastāvīgajai dzīvesvietai jābūt Slovēnijā. Alternatīvs risinājums ir Slovēnijā reģistrēts patentu aģents vai preču zīmju un dizainparaugu aģents, kas galvenokārt nodrošinātu procesa pakalpojumus, sniegtu paziņojumus utt.
 Pasākumi
 BG: Rīkojums pārstāvjiem attiecībā uz intelektuālo īpašumu, 4. pants.
 CY: Advokātu likums (2. nodaļa) , ar grozījumiem.
 DE: Patentanwaltsordnung (PAO).
 EE: Patendivoliniku seadus (Patentu aģentu likums) § 2, § 14.
 ES: Ley 11/1986, de 20 de marzo, de Patentes de Invención y Modelos de utilidad, 155.–157. pants.
 FI: Tavaramerkkilaki (Preču zīmju likums) (7/1964);
 Laki auktorisoiduista teollisoikeusasiamiehistä (Likums par pilnvarotiem rūpnieciskā īpašuma advokātiem (22/2014)) un
 Laki kasvinjalostajanoikeudesta (Augu selekcionāru tiesību likums) 1279/2009; un Mallioikeuslaki (Reģistrēto dizainparaugu likums) 221/1971.
 FR: Code de la propriété intellectuelle.
 HU: 1995. gada Likums Nr. XXXII par patentu advokātiem.
 PT: Dekrētlikums 15/95, kas grozīts ar Likumu 17/2010, ar Portaria 1200/2010, 5. pantu, un ar Portaria 239/2013; un Likums 9/2009.
 SI: Zakon o industrijski lastnini (Rūpnieciskā īpašuma likums), Uradni list RS, št. 51/06 – uradno prečiščeno besedilo in 100/13 (Slovēnijas Republikas oficiālais vēstnesis, Nr. 51/06 – oficiāls konsolidētais teksts un 100/13).
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms, klātbūtne uz vietas
 IE: lai varētu nodibināt sabiedrību, vismaz vienam no sabiedrības direktoriem, partneriem, vadītājiem vai darbiniekiem jābūt reģistrētam kā patentu vai intelektuālā īpašuma tiesību advokātam Īrijā. Pārrobežu rakstura dēļ nepieciešama EEZ valstspiederība un komerciāla klātbūtne, galvenā darbības vieta EEZ dalībvalstī un kvalifikācija, kas atbilst EEZ dalībvalsts tiesību aktiem.
 Pasākumi
 IE: 1996. gada Preču zīmju likuma 85. un 86. iedaļa , ar grozījumiem;
 1996. gada Preču zīmju noteikumu 51., 51.A un 51.B noteikums, ar grozījumiem; 1992. gada Patentu likuma 106. un 107. iedaļa, ar grozījumiem un Patentu aģentu noteikumu reģistrs S.I. 580, 2015.
 c)
 Grāmatvedības un uzskaites pakalpojumi (CPC 8621, izņemot revīzijas pakalpojumus, 86213, 86219, 86220)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 AT: ārvalstu grāmatvežiem, uzskaitvežiem, kas kvalificēti atbilstoši savas piederības valsts tiesību aktiem, kapitāldaļas un balsstiesības Austrijas uzņēmumā nedrīkst pārsniegt 25 procentus. Pakalpojumu sniedzējam ir vajadzīgs birojs vai profesionālās prakses vieta EEZ valstī (CPC 862).
 FR: ir jāizpilda prasība par uzņēmējdarbības veikšanu vai dzīvesvietu. Pakalpojumus var sniegt ar jebkādas formas sabiedrības starpniecību, izņemot SNC (Société en nom collectif) un SCS (Société en commandite simple). Īpaši nosacījumi attiecas uz SEL (sociétés d’exercice libéral), AGC (Association de gestion et comptabilité) un SPE (Société pluri-professionnelle d’exercice) (CPC 86213, 86219, 86220).
 IT: iekļaušanai profesionālajā reģistrā, kas nepieciešama, lai varētu sniegt grāmatvedības un uzskaites pakalpojumus, ir vajadzīgs rezidenta statuss vai uzņēmuma domicils (CPC 86213, 86219, 86220).
 PT (attiecībā arī uz lielākās labvēlības režīmu): lai varētu sniegt grāmatvedības pakalpojumus, ir jāreģistrējas Sertificēto grāmatvežu kameras (Ordem dos Contabilistas Certificados) profesionālajā reģistrā ar nosacījumu, ka attiecībā uz Portugāles valstspiederīgajiem tiek piemērots ekvivalents režīms.
 Pasākumi
 AT: Wirtschaftstreuhandberufsgesetz (Valsts grāmatveža un revidenta profesijas likums, BGBl.
 I Nr. 58/1999), § 12, § 65, § 67, § 68 (1) 4; un
 Bilanzbuchhaltungsgesetz (BibuG), BGBL. I Nr. 191/2013, §§ 7, 11, 28.
 FR: 1945. gada 19. septembra rīkojums 45-2138.
 IT: Likumdošanas dekrēts 139/2005 un Likums 248/2006.
 PT: Dekrētlikums Nr. 452/99, kas grozīts ar Likumu Nr. 139/2015, 7. septembris.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 CY: pakalpojumus var sniegt tikai fiziskas personas. Lai saņemtu atļauju, ir jāveic ekonomisko vajadzību pārbaude. Galvenie kritēriji: situācija apakšnozares nodarbinātības jomā. Fiziskām personām ir atļauts veidot profesionālās apvienības(pilnsabiedrības).
 Pasākumi
 CY: 2017. gada Revidentu likums (Likums 53(I)/2017).
 Attiecībā uz pakalpojumu pārrobežu tirdzniecību – klātbūtne uz vietas
 SI: lai sniegtu grāmatvedības un uzskaites pakalpojumus, nepieciešams veikt uzņēmējdarbību Eiropas Savienībā (CPC 86213, 86219, 86220).
 Pasākumi
 SI: Likums par pakalpojumiem iekšējā tirgū, Official Gazette RS No 21/10.
 d)
 Revīzijas pakalpojumi (CPC – 86211, 86212, izņemot grāmatvedības un uzskaites pakalpojumus)
 Attiecībā uz ieguldījumu liberalizāciju – valsts režīms, lielākās labvēlības režīms un pakalpojumu pārrobežu tirdzniecība – valsts režīms, lielākās labvēlības režīms
 EU: lai varētu sniegt obligātos revīzijas pakalpojumus, ir vajadzīgs dalībvalsts kompetento iestāžu apstiprinājums, kas var atzīt tāda revidenta kvalifikāciju līdzvērtīgumu, kurš ir Apvienotās Karalistes valstspiederīgais vai jebkuras trešās valsts valstspiederīgais, uz kuru attiecas savstarpības princips (CPC 8621).
 Pasākumi
 EU: Eiropas Parlamenta un Padomes Direktīva 2013/34/ES (2013. gada 26. jūnijs) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK. Direktīva 2006/43/EK, ar ko paredz gada pārskatu un konsolidēto pārskatu obligātās revīzijas.
 Attiecībā uz investīciju liberalizāciju – piekļuve tirgum
 BG: var piemērot nediskriminējošas prasības attiecībā uz juridisko formu.
 Pasākumi
 BG: Neatkarīgas finanšu revīzijas likums.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 AT: ārvalstu revidentiem, kas kvalificēti atbilstoši savas piederības valsts tiesību aktiem, kapitāldaļas un balsstiesības Austrijas uzņēmumā nedrīkst pārsniegt 25 procentus. Pakalpojumu sniedzējam ir vajadzīgs birojs vai profesionālās prakses vieta EEZ valstī.
 Pasākumi
 AT: Wirtschaftstreuhandberufsgesetz (Valsts grāmatveža un revidenta profesijas likums, BGBl.
 I Nr. 58/1999), § 12, § 65, § 67, § 68 (1) 4.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 DK: lai varētu sniegt obligātos revīzijas pakalpojumus, revidentam jābūt apstiprinātam Dānijā. Lai saņemtu apstiprinājumu, ir vajadzīga dzīvesvieta EEZ dalībvalstī. Balsstiesības apstiprinātos revidentu un revīzijas uzņēmumos un revīzijas uzņēmumos, kas nav apstiprināti saskaņā ar regulu, ar kuru īsteno Eiropas Parlamenta un Padomes 2006. gada 17. maija Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas, kas pamatojas uz Līguma 54. panta 3. punkta g) apakšpunktu un attiecas uz obligātajām revīzijām, nedrīkst pārsniegt 10 % no balsstiesībām.
 FR (attiecībā arī uz lielākās labvēlības režīmu): attiecībā uz obligāto revīziju ir jāizpilda uzņēmējdarbības veikšanas vai dzīvesvietas prasība. Apvienotās Karalistes valstspiederīgie var sniegt obligātos revīzijas pakalpojumus Francijā, ievērojot savstarpības principu. Pakalpojumus var sniegt ar jebkādas formas sabiedrības starpniecību, izņemot tās, kurās partneri tiek uzskatīti par tirgotājiem (“commerçants”), piemēram, SNC (Société en nom collectif) un SCS (Société en commandite simple).
 PL: lai sniegtu revīzijas pakalpojumus, nepieciešams veikt uzņēmējdarbību Eiropas Savienībā.
 Piemēro prasības attiecībā uz juridisko formu.
 Pasākumi
 DK: Revisorloven (Dānijas Likums par apstiprinātiem revidentiem un revīzijas uzņēmumiem), 2008. gada 20. novembra Likums Nr. 1287.
 FR: Code de commerce.
 PL: 2017. gada 11. maija Likums par obligātajiem revidentiem, revīzijas uzņēmumiem un publisko uzraudzību — Likumu krājums, 2017, 1089. poz.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 CY: pakalpojumus var sniegt tikai fiziskas personas. Lai saņemtu atļauju, ir jāveic ekonomisko vajadzību pārbaude. Galvenie kritēriji: situācija apakšnozares nodarbinātības jomā. Fiziskām personām ir atļauts veidot profesionālās apvienības(pilnsabiedrības).
 SK: tikai uzņēmumam, kurā vismaz 60 procenti līdzdalības kapitāla vai balsstiesību pieder Slovākijas vai citas dalībvalsts valstspiederīgajiem, var atļaut veikt revīzijas Slovākijas Republikā.
 Pasākumi
 CY: 2017. gada Revidentu likums (Likums 53(I)/2017).
 SK: Likums Nr. 423/2015 par obligāto revīziju.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 DE: revīzijas uzņēmumiem (Wirtschaftsprüfungsgesellschaften) var būt tikai tāda juridiskā forma, kas ir pieņemama EEZ. Pilnsabiedrības un komerciālas komandītsabiedrības var tikt atzītas par Wirtschaftsprüfungsgesellschaften tikai tad, ja tās ir iekļautas komercreģistrā kā tirdzniecības partnerības, pamatojoties uz to fiduciārajām darbībām, WPO 27. pants. Tomēr revidenti no trešām valstīm, kas reģistrēti atbilstoši WPO 134. pantam, drīkst veikt gada fiskālo pārskatu obligāto revīziju vai iesniegt konsolidētos finanšu pārskatus par sabiedrībām, kuru galvenā mītne atrodas ārpus Savienības un kuru pārvedamie vērtspapīri tiek piedāvāti tirdzniecībai regulētā tirgū.
 Pasākumi
 DE: Handelsgesetzbuch (HGB; Komerctiesību kodekss);
 Gesetz über eine Berufsordnung der Wirtschaftsprüfer (Wirtschaftsprüferordnung - WPO; Valsts grāmatveža likums).
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 ES: obligātajam revidentam jābūt dalībvalsts valstspiederīgajam. Šī atruna neattiecas uz tādu sabiedrību revidēšanu, kuras ir no valstīm ārpus Eiropas Savienības un kuras tiek kotētas Spānijas regulētajā tirgū.
 Pasākumi
 ES: Ley 22/2015, de 20 de julio, de Auditoría de Cuentas (jaunais Revīzijas likums: Likums Nr. 22/2015 par revīzijas pakalpojumiem).
 Attiecībā uz investīciju liberalizāciju – piekļuve tirgum, valsts režīms
 EE: piemēro prasības attiecībā uz juridisko formu. Balsu vairākums, ko pārstāv revīzijas uzņēmuma akcijas, pieder zvērinātiem revidentiem EEZ dalībvalsts kompetentās iestādes uzraudzībā, kuri ieguvuši kvalifikāciju EEZ dalībvalstī, vai revīzijas uzņēmumiem. Vismaz trīs ceturtdaļas personu, kas pārstāv revīzijas uzņēmumu, pamatojoties uz tiesību aktiem, ir ieguvušas kvalifikāciju EEZ dalībvalstī.
 Pasākumi
 EE: Revidentu darbības likums (Audiitortegevuse seadus), § 76-77.
 Attiecībā uz investīciju liberalizāciju – valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum
 SI: jābūt komerciālai klātbūtnei. Trešās valsts revīzijas struktūra var būt kapitāldaļu turētājs vai veidot līgumsabiedrību Slovēnijā ar nosacījumu, ka saskaņā ar tās valsts tiesību aktiem, kurā trešās valsts revīzijas struktūra ir inkorporēta, Slovēnijas revīzijas uzņēmumi var būt kapitāldaļu turētājs vai veidot revīzijas struktūru kā līgumsabiedrību minētajā valstī (savstarpības prasība).
 Pasākumi
 SI: Revīzijas likums (ZRev-2), Official Gazette RS No 65/2008 (ar jaunākajiem grozījumiem Nr. 84/18), un Uzņēmumu likums (ZGD-1), Official Gazette RS No 42/2006 (ar jaunākajiem grozījumiem Nr. 22/19 – ZPosS).
 Attiecībā uz pakalpojumu pārrobežu tirdzniecību – klātbūtne uz vietas
 BE: jāveic uzņēmējdarbība Beļģijā, kur tiks veikta profesionālā darbība un kur tiks glabāti ar to saistītie akti, dokumenti un korespondence, un vismaz vienam uzņēmuma administratoram vai vadītājam jābūt apstiprinātam revidentam.
 FI: vismaz vienam no revidentiem Somijas sabiedrībā ar ierobežotu atbildību un sabiedrībās, kam ir pienākums veikt revīziju, jābūt EEZ rezidentam. Revidentam jābūt valstī licencētam revidentam vai valstī licencētam revīzijas uzņēmumam.
 HR: revīzijas pakalpojumus var sniegt tikai juridiskas personas, kas veic uzņēmējdarbību Horvātijā, vai fiziskas personas, kuras ir Horvātijas rezidenti.
 IT: lai fiziskas personas varētu sniegt revīzijas pakalpojumus, tām ir jāizpilda prasība par dzīvesvietu.
 LT: lai sniegtu revīzijas pakalpojumus, jāveic uzņēmējdarbība EEZ.
 SE: tikai Zviedrijā apstiprināti revidenti un Zviedrijā reģistrēti revīzijas uzņēmumi var sniegt obligātās revīzijas pakalpojumus. Dzīvesvietai jābūt EEZ. Nosaukumu “apstiprināts revidents” un “pilnvarots revidents” var izmantot vienīgi Zviedrijā apstiprināti vai pilnvaroti revidenti. Saimnieciskās darbības kooperatīvu un dažu citu uzņēmumu revidentiem, kuri nav sertificēti vai apstiprināti revidenti, jābūt EEZ rezidentiem, ja vien valdība vai valdības iecelta iestāde konkrētā gadījumā nelemj citādi.
 Pasākumi
 BE: 1953. gada 22. jūlija Likums, ar ko izveido Uzņēmumu revidentu institūtu un organizē uzņēmumu revidenta profesijas publisko uzraudzību, saskaņots 2007. gada 30. aprīlī.
 (Valsts grāmatveža profesijas likums).
 FI: Tilintarkastuslaki (Revīzijas likums) (459/2007); nozaru likumi, kuros ir prasība izmantot vietējā līmenī licencētus revidentus.
 HR: Revīzijas likums (OG 146/05, 139/08, 144/12), 3. pants.
 IT: Likumdošanas dekrēts 58/1998, 155., 158. un 161. pants;
 Republikas Prezidenta dekrēts 99/1998 un Likumdošanas dekrēts 39/2010, 2. pants.
 LT: 1999. gada 15. jūnija Likums par revīziju Nr. VIII-1227 (2008. gada 3. jūlija jaunā redakcija Nr. X1676).
 SE: Revisorslagen (Revidentu likums) (2001:883);
 Revisionslag (Revīzijas likums) (1999:1079);
 Aktiebolagslagen (Sabiedrību likums) (2005:551);
 Lag om ekonomiska föreningar (Saimnieciskas darbības kooperatīvu likums) (2018:672) un
 citi likumi, kas reglamentē prasības par apstiprinātu revidentu izmantošanu.
 e)
 Nodokļu konsultāciju pakalpojumi (CPC 863, neietver juridisko konsultāciju un juridiskās pārstāvības pakalpojumus nodokļu jautājumos, kas ietverti juridiskajos pakalpojumos)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 AT: ārvalstu nodokļu konsultantiem, kas kvalificēti atbilstoši savas piederības valsts tiesību aktiem, kapitāldaļas un balsstiesības Austrijas uzņēmumā nedrīkst pārsniegt 25 procentus. Pakalpojumu sniedzējam ir vajadzīgs birojs vai profesionālās prakses vieta EEZ valstī.
 Pasākumi
 AT: Wirtschaftstreuhandberufsgesetz (Valsts grāmatveža un revidenta profesijas likums, BGBl.
 I Nr. 58/1999), § 12, § 65, § 67, § 68 (1) 4.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 FR: ir jāizpilda prasība par uzņēmējdarbības veikšanu vai dzīvesvietu. Pakalpojumus var sniegt ar jebkādas formas sabiedrības starpniecību, izņemot SNC (Société en nom collectif) un SCS (Société en commandite simple). Īpaši nosacījumi attiecas uz SEL (sociétés d’exercice libéral), AGC (Association de gestion et comptabilité) un SPE (Société pluri-professionnelle d’exercice).
 Pasākumi
 FR: 1945. gada 19. septembra rīkojums 45-2138.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 BG: nodokļu konsultantiem ir jābūt dalībvalsts valstspiederīgajiem.
 Pasākumi
 BG: Grāmatvedības likums;
 Neatkarīgas finanšu revīzijas likums; Fizisko personu ienākuma nodokļa likums un Uzņēmumu ienākuma nodokļa likums.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 CY: pakalpojumus var sniegt tikai fiziskas personas. Lai saņemtu atļauju, ir jāveic ekonomisko vajadzību pārbaude. Galvenie kritēriji: situācija apakšnozares nodarbinātības jomā. Fiziskām personām ir atļauts veidot profesionālās apvienības (pilnsabiedrības).
 Pasākumi
 CY: 2017. gada Revidentu likums (Likums 53(I)/2017).
 Attiecībā uz pakalpojumu pārrobežu tirdzniecību – klātbūtne uz vietas
 HU: nodokļu konsultāciju pakalpojumu sniedzējam, ciktāl pakalpojumus sniedz fiziska persona, kura atrodas Ungārijas teritorijā, ir jābūt EEZ rezidentam.
 IT: jābūt rezidentam.
 Pasākumi
 HU: 2003. gada Likums XCII par nodokļu uzlikšanas noteikumiem un
 Finanšu ministrijas Dekrēts Nr. 26/2008 par nodokļu konsultāciju darbību licencēšanu un reģistrāciju.
 IT: Likumdošanas dekrēts 139/2005 un Likums 248/2006.
 f)
 Arhitektūras un pilsētplānošanas pakalpojumi, inženiertehniskie pakalpojumi un integrētie inženiertehniskie pakalpojumi (CPC 8671, 8672, 8673, 8674)
 Attiecībā uz investīciju liberalizāciju – piekļuve tirgum
 FR: lai sniegtu arhitektūras pakalpojumus, arhitekts var veikt uzņēmējdarbību Francijā, izmantojot tikai šādas juridiskās formas (pamatojoties uz nediskriminācijas principu): SA et SARL (sociétés anonymes, à responsabilité limitée), EURL (Entreprise unipersonnelle à responsabilité limitée), SCP (en commandite par actions), SCOP (Société coopérative et participative), SELARL (société d'exercice libéral à responsabilité limitée), SELAFA (société d'exercice libéral à forme anonyme), SELAS (société d'exercice libéral) vai SAS (Société par actions simplifiée), vai kā privātpersona, vai kā partneris arhitektu birojā (CPC 8671).
 Pasākumi
 FR: Loi 90-1258 relative à l'exercice sous forme de société des professions libérales; Décret 95-129 du 2 février 1995 relatif à l'exercice en commun de la profession d'architecte sous forme de société en participation;
 Décret 92-619 du 6 juillet 1992 relatif à l'exercice en commun de la profession d'architecte sous forme de société d'exercice libéral à responsabilité limitée SELARL, société d'exercice libéral à forme anonyme SELAFA, société d'exercice libéral en commandite par actions SELCA; un Loi 77-2 du 3 janvier 1977.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 BG: lai fiziskas personas varētu sniegt arhitektūras, pilsētplānošanas un inženiertehniskos pakalpojumus, ir vajadzīga dzīvesvieta EEZ dalībvalstī vai Šveices Konfederācijā.
 Pasākumi
 BG: Teritorijas attīstības likums;
 Būvnieku kameras likums un
 Likums par Arhitektu un inženieru kamerām saistībā ar Projektu izstrādi.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 HR: pilnvarotai fiziskai vai juridiskai personai Horvātijā jāapstiprina ārvalstu arhitekta, inženiera vai pilsētplānotāja izstrādāta dizainparauga vai projekta atbilstība Horvātijas tiesību aktiem (CPC 8671, 8672, 8673, 8674).
 Pasākumi
 HR: Likums par fizisko plānošanu un būvdarbiem (OG 118/18, 110/19);
 Fiziskās plānošanas likums (OG 153/13, 39/19).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 CY: uz arhitektūras un pilsētplānošanas pakalpojumiem, inženiertehniskajiem un integrētajiem inženiertehniskajiem pakalpojumiem attiecas nosacījums par valstspiederību un dzīvesvietu (CPC 8671, 8672, 8673, 8674).
 Pasākumi
 CY: Likums Nr. 41/1962, ar grozījumiem; Likums Nr. 224/1990, ar grozījumiem, un Likums Nr. 29(I)2001, ar grozījumiem.
 Attiecībā uz pakalpojumu pārrobežu tirdzniecību – klātbūtne uz vietas
 CZ: jābūt EEZ rezidentam.
 HU: prasība būt EEZ rezidentam tiek piemērota fiziskām personām, kas atrodas Ungārijas teritorijā un sniedz šādus pakalpojumus: arhitektūras pakalpojumi, inženiertehniskie pakalpojumi (attiecas tikai uz praktikantiem pēcdiploma apmācībā), integrētie inženiertehniskie pakalpojumi un ainavu arhitektūras pakalpojumi (CPC 8671, 8672, 8673, 8674).
 IT: lai tiktu iekļauts profesionālajā reģistrā, kas nepieciešams, lai varētu sniegt arhitektūras un inženiertehniskos pakalpojumus, jābūt Itālijas rezidentam vai profesionālajam domicilam / uzņēmuma adresei jābūt Itālijā (CPC 8671, 8672, 8673, 8674).
 SK: lai reģistrētos profesionālajā kamerā, kas nepieciešams, lai varētu sniegt arhitektūras un inženiertehniskos pakalpojumus, jābūt EEZ rezidentam (CPC 8671, 8672, 8673, 8674).
 Pasākumi
 CZ: Likums Nr. 360/1992 Coll. par to pilnvaroto arhitektu un pilnvaroto inženieru un tehniķu profesijas praksi, kuri strādā ēku būvniecības jomā.
 HU: 1996. gada Likums LVIII par arhitektu un inženieru profesionālajām kamerām.
 IT: Karaļa Dekrēts Nr. 2537/1925, noteikumi par arhitekta un inženiera profesiju; Likums
 1395/1923. un
 Republikas Prezidenta dekrēts (D.P.R.) 328/2001.
 SK: Likums 138/1992 par arhitektiem un inženieriem, 3., 15., 15.a, 17.a un 18.a pants.
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BE: arhitektūras pakalpojumu sniegšana ietver kontroli pār darbu izpildi (CPC 8671, 8674). Ārvalstu arhitektiem, kas ir pilnvaroti savā piederības valstī un vēlas neregulāri praktizēt savā profesijā Beļģijā, ir jāsaņem iepriekšēja atļauja no profesionālās organizācijas padomes tajā ģeogrāfiskajā teritorijā, kurā viņi plāno praktizēt.
 Pasākumi
 BE: 1939. gada 20. februāra Likums par arhitekta profesijas nosaukuma aizsardzību un
 1963. gada 26. jūnija likums, ar ko izveido Arhitektu profesionālo organizāciju;
 1983. gada 16. decembra Ētikas kodekss, ko izveidojusi valsts Arhitektu profesionālās organizācijas padome (apstiprināts ar 1985. gada 18. aprīļa A.R. 1. pantu, 1985. gada 8. maija M.B.).
 3. atruna. Profesionālie pakalpojumi (ar veselību saistītie pakalpojumi un zāļu mazumtirdzniecība)
 Nozare – apakšnozare:
 Profesionālie pakalpojumi – medicīnas (tostarp psihologu) un zobārstniecības pakalpojumi; vecmāšu, medmāsu, fizioterapeitu un medicīnas palīgpersonāla pakalpojumi; veterinārie pakalpojumi; zāļu, medicīnisko un ortopēdisko preču mazumtirdzniecība un citi farmaceitu sniegti pakalpojumi
 Nozares klasifikācija:
 CPC 9312, 93191, 932, 63211
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 a)
 Medicīnas, zobārstniecības, vecmāšu, medmāsu, fizioterapeitu un medicīnas palīgpersonāla pakalpojumi (CPC 852, 9312, 93191)
 Attiecībā uz ieguldījumu liberalizāciju – valsts režīms, lielākās labvēlības režīms un pakalpojumu pārrobežu tirdzniecība – valsts režīms, lielākās labvēlības režīms
 IT: lai sniegtu psihologa pakalpojumus, nepieciešama Eiropas Savienības valstspiederība, un ārvalstu speciālistiem var ļaut praktizēt, pamatojoties uz savstarpību (daļa no CPC 9312).
 Pasākumi
 IT: Likums 56/1989 par psihologa profesiju.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 CY: uz medicīnas (tostarp psihologu), zobārstniecības, vecmāšu, medmāsu, fizioterapeitu un medicīnas palīgpersonāla pakalpojumiem attiecas nosacījums par Kipras valstspiederību un dzīvesvietu.
 Pasākumi
 CY: Likums par ārstu reģistrāciju (250. nodaļa), ar grozījumiem;
 Likums par zobārstu reģistrāciju (249. nodaļa), ar grozījumiem;
 Likums 75(I)/2013 – podologi;
 Likums 33(I)/2008 (ar grozījumiem) – medicīniskās fizikas eksperti;
 Likums 34(I)/2006 (ar grozījumiem) – arodslimību ārsti;
 Likums 9(I)/1996 (ar grozījumiem) zobu tehniķi;
 Likums 68(I)/1995 (ar grozījumiem) psihologi;
 Likums 16(I)/1992 (ar grozījumiem) acu ārsti;
 Likums 23(I)/2011 (ar grozījumiem) – radiologi/radioterapeiti;
 Likums 31(I)/1996 (ar grozījumiem) – dietologi/ uztura speciālisti;
 Likums 140/1989 (ar grozījumiem) – fizioterapeiti un
 Likums 214/1988 (ar grozījumiem) – medmāsas.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, klātbūtne uz vietas
 DE (attiecas arī uz valdības reģionālo līmeni): profesionālās darbības reģistrācijai var piemērot ģeogrāfiskus ierobežojumus, kas vienādi piemērojami gan valstspiederīgajiem, gan personām, kas nav valstspiederīgie.
 Ārstiem (tostarp psihologiem, psihoterapeitiem un zobārstiem) jāreģistrējas reģionālajās obligātās veselības apdrošināšanas ārstu vai zobārstu apvienībās (kassenärztliche vai kassenzahnärztliche Vereinigungen), ja viņi vēlas ārstēt pacientus, kurus apdrošina obligātās veselības apdrošināšanas fondi. Šādai reģistrācijai var piemērot kvantitatīvus ierobežojumus, pamatojoties uz ārstu reģionālo sadalījumu. Šis ierobežojums neattiecas uz zobārstiem. Reģistrācija ir vajadzīga tikai ārstiem, kuri piedalās publiskajā veselības aprūpes sistēmā. Var pastāvēt nediskriminējoši ierobežojumi attiecībā uz uzņēmējdarbības veikšanas juridisko formu šo pakalpojumu sniegšanai (§ 95 SGB V).
 Vecmāšu pakalpojumus drīkst sniegt tikai fiziskas personas. Attiecībā uz medicīnas un zobārstniecības pakalpojumiem piekļuve ir iespējama fiziskām personām, licencētiem medicīniskās aprūpes centriem un pilnvarotām iestādēm. Var tikt piemērotas uzņēmējdarbības veikšanas prasības.
 Attiecībā uz telemedicīnu IST (informācijas un sakaru tehnoloģiju) pakalpojumu sniedzēju skaits var būt ierobežots, lai garantētu sadarbspēju, saderību un nepieciešamo drošības standartu ievērošanu. Šo ierobežojumu piemēro, pamatojoties uz nediskriminācijas principu (CPC 9312, 93191).
 Pasākumi
 Bundesärzteordnung (BÄO; Federālie medicīnas noteikumi);
 Gesetz über die Ausübung der Zahnheilkunde (ZHG);
 Gesetz über den Beruf der Psychotherapeutin und des Psychotherapeuten (PsychThG; Likums par psihoterapijas pakalpojumu sniegšanu);
 Gesetz über die berufsmäßige Ausübung der Heilkunde ohne Bestallung (Heilpraktikergesetz);
 Gesetz über das Studium und den Beruf von Hebammen(HebG);
 Gesetz über die Pflegeberufe (PflBG);
 Sozialgesetzbuch Fünftes Buch (SGB V; Sociālais kodekss, Piektā grāmata) – obligātā veselības apdrošināšana.
 Reģionālā līmenī
 Heilberufekammergesetz des Landes Baden-Württemberg;
 Gesetz über die Berufsausübung, die Berufsvertretungen und die Berufsgerichtsbarkeit der
 Ärzte, Zahnärzte, Tierärzte, Apotheker sowie der Psychologischen Psychotherapeuten und der
 Kinder- und Jugendlichenpsychotherapeuten (Heilberufe-Kammergesetz - HKaG) in Bayern;
 Berliner Heilberufekammergesetz (BlnHKG);
 Heilberufsgesetz Brandenburg (HeilBerG);
 Bremisches Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);
 Heilberufsgesetz Mecklenburg-Vorpommern (Heilberufsgesetz M-V – HeilBerG);
 Heilberufsgesetz (HeilBG NRW);
 Heilberufsgesetz (HeilBG Rheinland-Pfalz);
 Gesetz über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/ Ärztinnen, Zahnärzte/ Zahnärztinnen, psychologischen Psychotherapeuten/ Psychotherapeutinnen und Kinder- und Jugendlichenpsychotherapeuten/psychotherapeutinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);
 Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder und Jugendlichenpsychotherapeuten im Freistaat (Sächsisches Heilberufekammergesetz – SächsHKaG) un Thüringer Heilberufegesetz.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum un klātbūtne uz vietas
 FR: ārvalstu investoriem ir pieejamas tikai juridiskās formas “société d'exercice liberal” (SEL) un “société civile professionnelle”(SCP), savukārt Savienības investoriem ir pieejami arī citi juridisko formu veidi. Lai sniegtu medicīnas, zobārstniecības un vecmāšu pakalpojumus, nepieciešama Francijas valstspiederība. Tomēr ārvalstniekiem ir iespējama piekļuve atbilstoši ikgadējām kvotām. Medicīnas, zobārstniecības un vecmāšu pakalpojumus un medmāsu pakalpojumus var sniegt ar SEL à forme anonyme, à responsabilité limitée par actions simplifiée ou en commandite par actions SCP, société coopérative (tikai neatkarīgiem vispārējās un specializētās aprūpes ārstiem) vai société interprofessionnelle de soins ambulatoires (SISA) tikai attiecībā uz multidisciplināru veselības aprūpes tīklu (MSP).
 Pasākumi
 FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; un Code de la santé publique.
 Attiecībā uz investīciju liberalizāciju – piekļuve tirgum
 AT: ārstu sadarbība sabiedrības veselības ambulatorajai aprūpei, tā sauktā kopprakse, var notikt tikai šādās juridiskajās formās: Offene Gesellschaft/OG vai Gesellschaft mit beschränkter Haftung/GmbH. Šādā kopppraksē partneri var būt vienīgi ārsti. Tiem ir jāiegūst tiesības uz neatkarīgu ārstu praksi, ko reģistrē Austrijas Ārstu kamerā, un praksē aktīvi jādarbojas ārsta profesijā. Citas fiziskas vai juridiskas personas nevar būt partneri koppraksē un nevar piedalīties tās ienākumu vai peļņas sadalē (daļa no CPC 9312).
 Pasākumi
 AT: Ārstu likums, BGBl. I Nr. 169/1998, §§ 52a - 52c;
 Federālais likums, kas reglamentē augsta līmeņa saistīto veselības nozares darbinieku profesijas, BGBl. Nr. 460/1992; Federālais likums, kas reglamentē zemākā un augstākā līmeņa ārstnieciskos masierus, BGBl. Nr. 169/2002.
 b)
 Veterinārie pakalpojumi (CPC 932)
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms
 AT: tikai EEZ dalībvalsts valstspiederīgie drīkst sniegt veterināros pakalpojumus. No valstspiederības prasības ir atbrīvoti tādu valstu valstspiederīgie, kuras nav EEZ dalībvalstis, ja ar attiecīgo valsti, kas nav EEZ dalībvalsts, ir noslēgts Savienības nolīgums, kurā paredzēts valsts režīms attiecībā uz investīcijām un pārrobežu tirdzniecību veterināro pakalpojumu jomā.
 ES: lai strādātu šajā profesijā, jābūt profesionālās apvienības biedram un nepieciešama Savienības valstspiederība, taču no šīs prasības var atbrīvot, ja noslēgts divpusējs nolīgums par profesiju. Veterināros pakalpojumus drīkst sniegt tikai fiziskas personas.
 FR: lai sniegtu veterināros pakalpojumus, nepieciešama EEZ valstspiederība, taču no valstspiederības prasības var atbrīvot, pamatojoties uz savstarpību. Sabiedrībām, kas sniedz veterināros pakalpojumus, var būt šādas juridiskās formas: SCP (Société civile professionnelle) un SEL (Société d'exercice liberal).
 Ar zināmiem nosacījumiem var atļaut citas sabiedrības juridiskās formas, kas paredzētas Francijas tiesību aktos vai kādas citas EEZ dalībvalsts tiesību aktos, ja to juridiskā adrese, galvenā vadība vai galvenā darījumdarbības vieta ir šajā valstī.
 Pasākumi
 AT: Tierärztegesetz (Veterinārijas likums), BGBl. Nr. 16/1975, §3 (2) (3).
 ES: Real Decreto 126/2013, de 22 de febrero, por el que se aprueban los Estatutos Generales de la Organización Colegial Veterinaria Española; 62. un 64. pants.
 FR: Code rural et de la pêche maritime.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 CY: uz veterināro pakalpojumu sniegšanu attiecas nosacījums par valstspiederību un dzīvesvietu.
 EL: lai sniegtu veterināros pakalpojumus, nepieciešama EEZ vai Šveices valstspiederība.
 HR: tikai juridiskas un fiziskas personas, kas veic uzņēmējdarbību dalībvalstī veterināru darbību veikšanai, var sniegt pārrobežu veterināros pakalpojumus Horvātijas Republikā. Tikai Savienības valstspiederīgie var izveidot veterinārārsta praksi Horvātijas Republikā.
 HU: lai varētu sniegt veterināros pakalpojumus, jābūt Ungārijas Veterinārārstu kameras biedram, un, lai par tādu kļūtu, ir jābūt EEZ valstspiederīgajam. Lai saņemtu atļauju veikt uzņēmējdarbību, ir jāveic ekonomisko vajadzību pārbaude. Galvenie kritēriji: darba tirgus apstākļi nozarē.
 Pasākumi
 CY: Likums 169/1990 , ar grozījumiem.
 EL: Prezidenta dekrēts 38/2010, Ministrijas lēmums 165261/IA/2010 (Gov. Gazette 2157/B).
 HR: Veterinārijas likums (OG 83/13, 148/13, 115/18), 3. panta 67. punkts, 105. un 121. pants.
 HU: 2012. gada Likums CXXVII par Ungārijas Veterinārārstu kameru un veterināro pakalpojumu sniegšanas nosacījumiem.
 Attiecībā uz pakalpojumu pārrobežu tirdzniecību – klātbūtne uz vietas
 CZ: lai sniegtu veterināros pakalpojumus, nepieciešama fiziska klātbūtne teritorijā.
 IT un PT: lai sniegtu veterināros pakalpojumus, ir jābūt rezidentam.
 PL: lai sniegtu veterināros pakalpojumus, nepieciešama fiziska klātbūtne teritorijā. Lai strādātu veterinārārsta profesijā Polijas teritorijā, valstu ārpus Eiropas Savienības valstspiederīgajiem ir jānokārto poļu valodas eksāmens, ko rīko Polijas veterinārārstu kamera.
 SI: tikai juridiskas un fiziskas personas, kas veic uzņēmējdarbību dalībvalstī veterināru darbību veikšanai, var sniegt pārrobežu veterināros pakalpojumus Slovēnijas Republikā.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 SK: lai reģistrētos profesionālajā kamerā, kas nepieciešams, lai strādātu profesijā, nepieciešama dzīvesvieta EEZ. Veterināros pakalpojumus drīkst sniegt tikai fiziskas personas.
 Pasākumi
 CZ: Likums Nr. 166/1999 Coll. (Veterinārijas likums), §58-63, 39 un
 Likums Nr. 381/1991 Coll. (par Čehijas Republikas Veterinārārstu kameru), 4. pants.
 IT: Likumdošanas dekrēts C.P.S. 233/1946, 7.-9. pants, un
 Republikas Prezidenta dekrēts (DPR) 221/1950, 7. punkts.
 PL: 1990. gada 21. decembra Likums par veterinārārsta profesiju un veterinārārstu kamerām.
 PT: Dekrētlikums 368/91 (Veterinārārstu profesionālās apvienības statūti) alterado p/ Lei 125/2015, 3 set.
 SI: Pravilnik o priznavanju poklicnih kvalifikacij veterinarjev (Noteikumi par veterinārārstu profesionālo kvalifikāciju atzīšanu), Uradni list RS, št. (Official Gazette No) 71/2008, 7/2011, 59/2014, ietverti 21/2016 Likumā par pakalpojumiem iekšējā tirgū, Official Gazette RS No 21/2010.
 SK: Likums 442/2004 par privātajiem veterinārārstiem un veterinārārstu kamerām, 2. pants.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 DE (attiecas arī uz valdības reģionālo līmeni): veterināros pakalpojumus drīkst sniegt tikai fiziskas personas. Telemedicīnas pakalpojumus var sniegt tikai primārās ārstēšanas kontekstā ar iepriekšēju veterinārārsta fizisku klātbūtni.
 DK un NL: veterināros pakalpojumus drīkst sniegt tikai fiziskas personas.
 IE: veterināros pakalpojumus drīkst sniegt tikai fiziskas personas vai personālsabiedrības.
 LV: veterināros pakalpojumus drīkst sniegt tikai fiziskas personas.
 Pasākumi
 DE: Bundes-Tierärzteordnung (BTÄO; Veterinārārsta profesijas federālais kodekss).
 Reģionālā līmenī:
 likumi par federālo zemju mediķu padomēm (Heilberufs- und
 Kammergesetze der Länder) un (pamatojoties uz tiem)
 Baden-Württemberg, Gesetz über das Berufsrecht und die Kammern der Ärzte, Zahnärzte, Tierärzte Apotheker, Psychologischen Psychotherapeuten sowie der Kinder- und Jugendlichenpsychotherapeuten (Heilberufe-Kammergesetz - HBKG);
 Bayern, Gesetz über die Berufsausübung, die Berufsvertretungen und die Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten (Heilberufe-Kammergesetz - HKaG);
 Berliner Heilberufekammergesetz (BlnHKG);
 Brandenburg, Heilberufsgesetz (HeilBerG);
 Bremen, Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);
 Hamburg, Hamburgisches Kammergesetz für die Heilberufe (HmbKGH);
 Hessen, Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten (Heilberufsgesetz);
 Mecklenburg-Vorpommern, Heilberufsgesetz (HeilBerG);
 Niedersachsen, Kammergesetz für die Heilberufe (HKG);
 Nordrhein-Westfalen, Heilberufsgesetz NRW (HeilBerg);
 Rheinland-Pfalz, Heilberufsgesetz (HeilBG);
 Saarland, Gesetz Nr. 1405 über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/Ärztinnen, Zahnärzte/Zahnärztinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);
 Sachsen, Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten im Freistaat Sachsen (Sächsisches Heilberufekammergesetz – SächsHKaG);
 Sachsen-Anhalt, Gesetz über die Kammern für Heilberufe Sachsen-Anhalt (KGHB-LSA);
 Schleswig-Holstein, Gesetz über die Kammern und die Berufsgerichtsbarkeit für die Heilberufe (Heilberufekammergesetz - HBKG);
 Thüringen, Thüringer Heilberufegesetz (ThürHeilBG) un
 Berufsordnungen der Kammern (Veterinārārstu padomju profesionālās rīcības kodeksi).
 DK: Lovbekendtgørelse nr. 40 af lov om dyrlæger af 15. januar 2020 (2020. gada 15. janvāra konsolidētais likums Nr. 40 par veterinārārstiem).
 IE: 2005. gada Veterinārās prakses likums.
 LV: Veterinārmedicīnas likums.
 NL: WID op de uitoefening van de diergeneeskunde 1990 (WUD).
 c)
 Zāļu, medicīnisko un ortopēdisko preču mazumtirdzniecība un citi farmaceitu sniegti pakalpojumi (CPC 63211)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes
 AT: zāļu un īpašu medicīnas preču mazumtirdzniecība sabiedrībai drīkst notikt tikai aptiekās. Lai varētu vadīt aptieku, ir vajadzīga EEZ dalībvalsts vai Šveices Konfederācijas valstspiederība. Aptieku nomniekiem un par aptieku vadību atbildīgajām personām jābūt EEZ dalībvalsts vai Šveices Konfederācijas valstspiederīgajiem.
 Pasākumi
 AT: Apothekengesetz (Aptieku likums), RGBl. Nr. 5/1907 ar grozījumiem, §§ 3, 4, 12; Arzneimittelgesetz (Zāļu likums), BGBl. Nr. 185/1983 , ar grozījumiem, §§ 57, 59, 59a; Medizinproduktegesetz (Medicīnas ierīču likums), BGBl. Nr. 657/1996 , ar grozījumiem, § 99.
 Attiecībā uz investīciju liberalizāciju – piekļuve tirgum, valsts režīms
 DE: aptieku drīkst vadīt tikai fiziskas personas (farmaceiti). Citu valstu valstspiederīgie vai personas, kuras nav nokārtojušas Vācijas eksāmenu farmācijā, var saņemt tikai licenci tādas aptiekas pārņemšanai, kas jau pastāvējusi iepriekšējos trīs gadus. Kopējais aptieku skaits uz vienu personu ir ierobežots līdz vienai aptiekai un trim aptieku filiālēm.
 FR: EEZ valsts vai Šveices valstspiederības prasība, lai pārvaldītu aptieku.
 Ārvalstu farmaceitiem var atļaut veikt uzņēmējdarbību atbilstoši ikgadējām kvotām. Lai atvērtu aptieku, jāsaņem atļauja, un komerciālai klātbūtnei, ieskaitot zāļu tālpārdošanu sabiedrībai informācijas sabiedrības pakalpojumu ietvaros, bez diskriminācijas jābūt tikai vienā no šādām juridiskajām formām, kas atļautas saskaņā ar valsts tiesību aktiem: société d’exercice libéral (SEL) anonyme, par actions simplifiée, à responsabilité limitée unipersonnelle or pluripersonnelle, en commandite par actions, société en noms collectifs (SNC) or société à responsabilité limitée (SARL) unipersonnelle vai pluripersonnelle.
 Pasākumi
 DE: Gesetz über das Apothekenwesen (ApoG; Vācijas Aptieku likums);
 Gesetz über den Verkehr mit Arzneimitteln (AMG);
 Gesetz über Medizinprodukte (MPG);
 Verordnung zur Regelung der Abgabe von Medizinprodukten (MPAV).
 FR: Code de la santé publique un
 Loi 90-1258 du 31 décembre 1990 relative à l'exercice sous forme de société des professions libéralesand Loi 2015-990 du 6 août 2015.
 Attiecībā uz investīciju liberalizāciju – valsts režīms
 EL: lai varētu vadīt aptieku, nepieciešama Eiropas Savienības valstspiederība.
 HU: lai varētu vadīt aptieku, nepieciešama EEZ valstspiederība.
 LV: lai uzsāktu pastāvīgu praksi aptiekā, ārvalstu farmaceitam vai farmaceita asistentam, kurš izglītību ieguvis valstī, kas nav dalībvalsts vai EEZ dalībvalsts, vismaz viens gads jānostrādā aptiekā EEZ dalībvalstī farmaceita uzraudzībā.
 Pasākumi
 EL: Likums 5607/1932, kas grozīts ar Likumiem 1963/1991 un 3918/2011.
 HU: 2006. gada Likums XCVIII par vispārīgiem noteikumiem attiecībā uz zāļu un medicīnas palīglīdzekļu uzticamu un ekonomiski pamatotu piegādi un zāļu izplatīšanu.
 LV: Farmācijas likums, 38. pants.
 Attiecībā uz investīciju liberalizāciju – piekļuve tirgum
 BG: aptieku vadītājiem jābūt kvalificētiem farmaceitiem, un viņi drīkst vadīt tikai vienu aptieku, kurā viņi paši strādā. Attiecībā uz aptieku skaitu, kas var piederēt vienai personai Bulgārijas Republikā, ir noteikta kvota (ne vairāk par 4 aptiekām).
 DK: tikai fiziskām personām, kam Dānijas Veselības un zāļu iestāde ir piešķīrusi farmaceita licenci, ir atļauts sniegt zāļu un īpašu medicīnas preču mazumtirdzniecības pakalpojumus sabiedrībai.
 ES, HR, HU un PT: lai saņemtu atļauju veikt uzņēmējdarbību, ir jāveic ekonomisko vajadzību pārbaude.
 Galvenie kritēriji: iedzīvotāju skaits un blīvums teritorijā.
 IE: zāļu, izņemot bezrecepšu zāļu, tirdzniecība pa pastu ir aizliegta.
 MT: aptieku licenču izsniegšanai piemēro īpašus ierobežojumus. Nevienai personai nav vairāk par vienu licenci, kas izsniegta uz tās vārda jebkurā pilsētā vai ciematā (Aptieku licencēšanas noteikumu (LN279/07) 5. noteikuma 1. punkts), izņemot, ja nav saņemti citi pieteikumi par attiecīgo pilsētu vai ciematu (Aptieku licencēšanas noteikumu (LN279/07) 5. noteikuma 2. punkts).
 PT: komercsabiedrībās ar akciju kapitālu akcijas ir vārda akcijas. Viena persona vienlaicīgi tieši vai netieši nav vairāk kā četru aptieku īpašnieks, vadītājs vai apsaimniekotājs.
 SI: aptieku tīkls Slovēnijā sastāv no publiskajām aptiekām, kas pieder pašvaldībām, un privātiem farmaceitiem ar koncesiju, kurā vairākuma kapitāldaļu īpašniekam jābūt profesionālam farmaceitam. Recepšu zāļu tirdzniecība pa pastu ir aizliegta.
 Pasākumi
 BG: Likums par cilvēkiem paredzētām zālēm, 222., 224. un 228. pants.
 DK: Apotekerloven (Dānijas Aptieku likums) LBK nr. 801 12/06/2018.
 ES: Ley 16/1997, de 25 de abril, de regulación de servicios de las oficinas de farmacia
 (25. aprīļa Likums 16/1997, kas reglamentē aptieku pakalpojumus), 2. un 3.1. pants, un
 Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).
 HR: Veselības aprūpes likums (OG 100/18, 125/19).
 HU: 2006. gada Likums XCVIII par vispārīgiem noteikumiem attiecībā uz zāļu un medicīnas palīglīdzekļu uzticamu un ekonomiski pamatotu piegādi un zāļu izplatīšanu.
 IE: Irish Medicines Boards Acts 1995 un 2006 (1995. gada Likums Nr. 29 un 2006. gada Likums Nr. 3); 2003. gada Noteikumi par zālēm (izrakstīšana un piegādes kontrole), ar grozījumiem (S.I. 540, 2003. gads); 2007. gada Noteikumi par zālēm (kontrole attiecībā uz laišanu tirgū), ar grozījumiem (S.I. 540, 2007. gads); 2007. gada Aptieku likums (Nr. 20, 2007. gads); Mazumtirdzniecības farmācijas uzņēmumu noteikumi, 2008. gads, ar grozījumiem (S.I. Nr. 488, 2008. gads).
 MT: Aptieku licenču noteikumi (LN279/07), kas izdoti atbilstoši Zāļu likumam (Cap. 458).
 PT: Dekrētlikums 307/2007, 9., 14. un 15. pants, Alterado p/ Lei 26/2011, 16 jun., alterada:
 - p/ Acórdão TC 612/2011, 24/01/2012,
 - p/ Decreto-Lei 171/2012, 1 ago.,
 - p/ Lei 16/2013, 8 fev.,
 - p/ Decreto-Lei 128/2013, 5 set.,
 - p/ Decreto-Lei 109/2014, 10 jul.,
 - p/ Lei 51/2014, 25 ago.,
 - p/ Decreto-Lei 75/2016, 8 nov. un Rīkojums 1430/2007revogada p/Portaria 352/2012, 30 out.
 SI: Aptieku pakalpojumu likums (Official Gazette of the RS No. 85/2016) un Zāļu likums (Official Gazette of the RS, No. 17/2014).
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms
 IT: praktizēt šajā profesijā drīkst tikai reģistrā iekļautas fiziskās personas, kā arī juridiskas personas, kas nodibinātas kā personālsabiedrības, turklāt katram sabiedrības partnerim jābūt reģistrētam farmaceitam. Lai farmaceitu iekļautu profesionālajā reģistrā, attiecīgajai personai jābūt Eiropas Savienības dalībvalsts valstspiederīgajam vai rezidentam un jābūt praktizējošai šajā profesijā Itālijā. Ārvalstniekus, kuriem ir nepieciešamā kvalifikācija, reģistrā var iekļaut, ja viņi ir tādas valsts valstspiederīgie, ar kuru Itālijai noslēgta īpaša vienošanās, kas ļauj praktizēt šajā profesijā, ievērojot savstarpības nosacījumu (Likumdošanas dekrēts CPS 233/1946, 7.-9. pants un D.P.R. 221/1950, 3. un 7. pants). Atļaujas jaunām vai neizmantotām aptiekām piešķir publiskā konkursa procedūrā. Tikai Farmaceitu reģistrā (albo) iekļauti Eiropas Savienības dalībvalsts valstspiederīgie drīkst piedalīties publiskā konkursā.
 Lai saņemtu atļauju veikt uzņēmējdarbību, ir jāveic ekonomisko vajadzību pārbaude. Galvenie kritēriji: iedzīvotāju skaits un blīvums teritorijā.
 Pasākumi
 IT: Likums 362/1991, 1., 4., 7. un 9. pants;
 Likumdošanas dekrēts CPS 233/1946, 7.–9. pants; un
 Republikas Prezidenta dekrēts(D.P.R. 221/1950, 3. un 7. pants).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 CY: uz zāļu, medicīnisko un ortopēdisko preču mazumtirdzniecību un citiem farmaceitu sniegtajiem pakalpojumiem attiecas prasība par valstspiederību (CPC 63211).
 Pasākumi
 CY: Zāļu un inžu likums (254. nodaļa), ar grozījumiem.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 BG: zāļu un īpašu medicīnas preču mazumtirdzniecība sabiedrībai drīkst notikt tikai aptiekās. Zāļu, izņemot bezrecepšu zāļu, tirdzniecība pa pastu ir aizliegta.
 EE: zāļu un īpašu medicīnas preču mazumtirdzniecība sabiedrībai drīkst notikt tikai aptiekās. Zāļu tirdzniecība pa pastu, kā arī internetā pasūtītu zāļu piegāde pa pastu vai ar kurjerpastu ir aizliegta. Lai saņemtu atļauju veikt uzņēmējdarbību, ir jāveic ekonomisko vajadzību pārbaude. Galvenie kritēriji: iedzīvotāju blīvums teritorijā.
 EL: tikai fiziskām personām, kas ir licencēti farmaceiti, un licencētu farmaceitu dibinātām sabiedrībām ir atļauts sniegt zāļu un īpašu medicīnas preču mazumtirdzniecības pakalpojumus sabiedrībai.
 ES: tikai fiziskām personām, kas ir licencēti farmaceiti, ir atļauts sniegt zāļu un īpašu medicīnas preču mazumtirdzniecības pakalpojumus sabiedrībai. Katrs farmaceits var saņemt tikai vienu licenci.
 LU: tikai fiziskām personām ir atļauts sniegt zāļu un īpašu medicīnas preču mazumtirdzniecības pakalpojumus sabiedrībai.
 NL: uz zāļu sūtīšanu pa pastu attiecas prasības.
 Pasākumi
 BG: Likums par cilvēkiem paredzētām zālēm, 219., 222., 228. pants un 234. panta 5. punkts.
 EE: Ravimiseadus (Zāļu likums), RT I 2005, 2, 4; § 29 (2) un § 41 (3); un Tervishoiuteenuse korraldamise seadus (Veselības pakalpojumu organizēšanas likums, RT I 2001, 50, 284).
 EL: Likums 5607/1932, kas grozīts ar Likumiem 1963/1991 un 3918/2011.
 ES: Ley 16/1997, de 25 de abril, de regulación de servicios de las oficinas de farmacia
 (25. aprīļa Likums 16/1997, kas reglamentē aptieku pakalpojumus), 2. un 3.1. pants, un
 Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).
 LU: Loi du 4 juillet 1973 concernant le régime de la pharmacie (a043. pielikums);
 Règlement grand-ducal du 27 mai 1997 relatif à l'octroi des concessions de pharmacie (a041. pielikums) un
 Règlement grand-ducal du 11 février 2002 modifiant le règlement grand-ducal du 27 mai 1997 relatif à l'octroi des concessions de pharmacie (a017. pielikums).
 NL: Geneesmiddelenwet, 67. pants.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – klātbūtne uz vietas
 BG: farmaceitiem ir jāizpilda prasība par pastāvīgo dzīvesvietu.
 Pasākumi
 BG: Likums par cilvēkiem paredzētām zālēm, 146., 161., 195., 222. un 228. pants.
 Attiecībā uz pakalpojumu pārrobežu tirdzniecību – klātbūtne uz vietas
 DE un SK: lai saņemtu farmaceita licenci vai atvērtu aptieku nolūkā veikt zāļu un konkrētu medicīnas preču mazumtirdzniecību sabiedrībai, ir jāizpilda prasība par pastāvīgo dzīvesvietu.
 Pasākumi
 DE: Gesetz über das Apothekenwesen (ApoG; Vācijas Aptieku likums);
 Gesetz über den Verkehr mit Arzneimitteln (AMG);
 Gesetz über Medizinprodukte (MPG) un
 Verordnung zur Regelung der Abgabe von Medizinprodukten (MPAV).
 SK: Likums 362/2011 par zālēm un medicīniskām ierīcēm, 6. pants, un
 Likums 578/2004 par veselības aprūpes pakalpojumu sniedzējiem, medicīnas darbiniekiem, profesionālajām organizācijām veselības aprūpes jomā.
 4. atruna. Pētniecības un izstrādes pakalpojumi
 Nozare – apakšnozare:
 Pētniecības un izstrādes pakalpojumi
 Nozares klasifikācija:
 CPC 851 un 853
 Atrunas veids:
 Piekļuve tirgum
 Valsts režīms
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 EU: par publiski finansētiem pētniecības un izstrādes pakalpojumiem, kam izmanto Eiropas Savienības nodrošinātu finansējumu Eiropas Savienības līmenī, ekskluzīvas tiesības vai pilnvaras var piešķirt tikai Eiropas Savienības dalībvalstu valstspiederīgajiem un Eiropas Savienības juridiskām personām, kuru juridiskā adrese, galvenā vadība vai galvenā darījumdarbības vieta ir Eiropas Savienībā (CPC 851, 853).
 Par valsts finansētiem pētniecības un izstrādes pakalpojumiem, kam izmanto dalībvalsts nodrošinātu finansējumu, ekskluzīvas tiesības vai pilnvaras var piešķirt tikai attiecīgās Eiropas Savienības dalībvalsts valstspiederīgajiem un attiecīgās dalībvalsts juridiskām personām, kuru galvenā mītne ir attiecīgajā dalībvalstī (CPC 851, 853).
 Šī atruna neskar [Piekto daļu] [Dalība Savienības programmās, pareiza finanšu pārvaldība un finanšu noteikumi] un Puses veikta iepirkuma vai Pušu piešķirtu subsīdiju izslēgšanu no SERVIN.1.1. panta [Mērķis un darbības joma] 6. un 7. punkta.
 Pasākumi
 EU: visas esošās un visas nākotnes Savienības pētniecības vai inovācijas pamatprogrammas, ieskaitot pamatprogrammas “Apvārsnis 2020” dalības noteikumus un noteikumus, kas attiecas uz kopīgo tehnoloģiju ierosmju 185. panta lēmumiem, un Eiropas Inovāciju un tehnoloģiju institūtu (EIT), kā arī esošās un nākotnes valsts, reģionālās vai vietējās programmas.
 5. atruna. Nekustamā īpašuma pakalpojumi
 Nozare – apakšnozare:
 Nekustamā īpašuma pakalpojumi
 Nozares klasifikācija:
 CPC 821 un 822
 Atrunas veids:
 Piekļuve tirgum
 Valsts režīms
 Lielākās labvēlības režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 CY: uz nekustamā īpašuma pakalpojumu sniegšanu attiecas valstspiederības un dzīvesvietas nosacījums.
 Pasākumi
 CY: Nekustamā īpašuma aģentu likums 71(1)/2010, ar grozījumiem.
 Attiecībā uz pakalpojumu pārrobežu tirdzniecību – klātbūtne uz vietas
 CZ: lai saņemtu licenci, kas nepieciešama nekustamā īpašuma pakalpojumu sniegšanai, fiziskām personām jāizpilda prasība par dzīvesvietu un juridiskām personām jāveic uzņēmējdarbība Čehijā.
 HR: lai sniegtu nekustamā īpašuma pakalpojumus, ir vajadzīga komerciāla klātbūtne EEZ.
 PT: fiziskām personām ir jāizpilda prasība par dzīvesvietu EEZ. Juridiskām personām ir vajadzīga inkorporācija EEZ valstī.
 Pasākumi
 CZ: Tirdzniecības licencēšanas likums.
 HR: Likums par nekustamo īpašumu darījumu starpniecību (OG 107/07 un 144/12), 2. pants.
 PT: Dekrētlikums 211/2004 (3. un 25. pants), kas grozīts un pārpublicēts ar Dekrētlikumu 69/2011.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – klātbūtne uz vietas
 DK: attiecībā uz nekustamā īpašuma pakalpojumiem, ko sniedz fiziska persona, kas atrodas Dānijas teritorijā,
 nosaukumu “nekustamā īpašuma aģents” var izmantot tikai pilnvarots nekustamā īpašuma aģents, kas ir fiziska persona, kura ir iekļauta Dānijas Darījumdarbības iestādes nekustamā īpašuma aģentu reģistrā. Minētais likums nosaka, ka pieteikuma iesniedzējam jābūt Dānijas rezidentam vai Savienības, EEZ vai Šveices Konfederācijas rezidentam.
 Likums par nekustamā īpašuma pārdošanu ir piemērojams tikai tad, ja tiek sniegti ar nekustamo īpašumu saistīti pakalpojumi patērētājiem. Likums par nekustamā īpašuma pārdošanu neattiecas uz nekustamā īpašuma izpirkumnomu (CPC 822).
 Pasākumi
 DK: Lov om formidling af fast ejendom m.v. lov. nr. 526 af 28.05.2014 (Likums par nekustamā īpašuma pārdošanu).
 Attiecībā uz pakalpojumu pārrobežu tirdzniecību – piekļuve tirgum, valsts režīms, lielākās labvēlības režīms
 SI: ciktāl Apvienotā Karaliste ļauj Slovēnijas valstspiederīgajiem un uzņēmumiem sniegt nekustamā īpašuma aģentu pakalpojumus, Slovēnija ļauj Apvienotās Karalistes valstspiederīgajiem un uzņēmumiem sniegt nekustamā īpašuma aģentu pakalpojumus ar tādiem pašiem nosacījumiem, un papildus ir jābūt izpildītām šādām prasībām: tiesības strādāt par nekustamā īpašuma aģentu izcelsmes valstī, attiecīga dokumenta iesniegšana par kriminālu nesodāmību un iekļaušana nekustamā īpašuma aģentu reģistrā kompetentajā (Slovēnijas) ministrijā.
 Pasākumi
 SI: Nekustamā īpašuma aģentūru likums.
 6. atruna. Darījumdarbības pakalpojumi
 Nozare – apakšnozare:
 Darījumdarbības pakalpojumi – nomas vai izpirkumnomas pakalpojumi bez operatoriem; ar vadības konsultācijām saistīti pakalpojumi; tehniskā testēšana un analīze; saistītie zinātnisko un tehnisko konsultāciju pakalpojumi; ar lauksaimniecību saistīti pakalpojumi; drošības pakalpojumi; darbā iekārtošanas pakalpojumi; rakstiskās un mutiskās tulkošanas pakalpojumi un citi darījumdarbības pakalpojumi
 Nozares klasifikācija:
 ISIC 37. red., daļa no CPC 612, daļa no 621, daļa no 625, 831, daļa no 85990, 86602, 8675, 8676, 87201, 87202, 87203, 87204, 87205, 87206, 87209, 87901, 87902, 87909, 88, daļa no 893
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Nomas vai izpirkumnomas pakalpojumi bez operatoriem (CPC 83103, CPC 831)
 Attiecībā uz investīciju liberalizāciju – piekļuve tirgum, valsts režīms
 SE: ja kuģis daļēji pieder ārvalstniekiem, tas var kuģot ar Zviedrijas karogu, ja var pierādīt Zviedrijas operatora dominējošo ietekmi. Dominējoša Zviedrijas ietekme kuģa ekspluatācijā nozīmē, ka kuģa ekspluatācija tiek kontrolēta Zviedrijā un ka turklāt vairāk nekā puse kapitāldaļu ir Zviedrijas vai citas EEZ valsts valstspiederīgo īpašumā. Citiem ārvalstu kuģiem ar konkrētiem nosacījumiem var piešķirt atbrīvojumu no šā noteikuma izpildes, ja tos nomā vai nomā ar izpirkumu Zviedrijas juridiskās personas, pamatojoties uz berbouta fraktēšanas līgumiem (CPC 83103).
 Pasākumi
 SE: Sjölagen (Jūras likums) (1994:1009), 1. nodaļa, § 1.
 Attiecībā uz pakalpojumu pārrobežu tirdzniecību – klātbūtne uz vietas
 SE: pakalpojumu sniedzējiem, kas piedāvā vieglo automobiļu un konkrētu ārpusceļa transportlīdzekļu (terrängmotorfordon) bez vadītāja nomu vai izpirkumnomu uz mazāk nekā vienu gadu, ir jāieceļ persona, kura cita starpā ir atbildīga par to, lai tiktu nodrošināts, ka darījumdarbība notiek saskaņā ar piemērojamajiem noteikumiem un regulējumu un ka tiek ievēroti ceļu satiksmes drošības noteikumi. Atbildīgās personas dzīvesvietai jābūt EEZ (CPC 831).
 Pasākumi
 SE: Lag (1998: 424) om biluthyrning (Likums par vieglo automobiļu nomu un izpirkumnomu).
 b)
 Nomas vai izpirkumnomas pakalpojumi un citi darījumdarbības pakalpojumi, kas saistīti ar aviāciju
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms
 EU: lai nomātu vai nomātu ar izpirkumu gaisa kuģi bez apkalpes, uz gaisa kuģi, ko izmanto Eiropas Savienības gaisa pārvadātājs, attiecas piemērojamās gaisa kuģu reģistrācijas prasības. Uz tādu līgumu par nomāšanu ar izpirkumu bez apkalpes, kura puse ir Savienības pārvadātājs, attiecas prasības, kas noteiktas Savienības vai valsts tiesību aktos par aviācijas drošību, tādas kā iepriekšējs apstiprinājums un citi trešās valstīs reģistrētu gaisa kuģu izmantošanai piemērojami nosacījumi. Lai gaisa kuģus reģistrētu, var prasīt, lai to īpašnieki būtu vai nu fiziskas personas, kas atbilst konkrētiem valstspiederības kritērijiem, vai uzņēmumi, kuri atbilst konkrētiem kritērijiem attiecībā uz kapitāla īpašumtiesībām un kontroli (CPC 83104).
 Attiecībā uz datorizētu rezervēšanas sistēmu (DRS) pakalpojumiem, ja DRS pakalpojumu sniedzēji ārpus Savienības nepiešķir Savienības gaisa pārvadātājiem līdzvērtīgu (proti, nediskriminējošu) režīmu tam, kādu Savienības DRS pakalpojumu sniedzēji nodrošina trešās valsts gaisa pārvadātājiem Savienībā, vai ja gaisa pārvadātāji ārpus Savienības nepiešķir Savienības DRS pakalpojumu sniedzējiem līdzvērtīgu režīmu tam, kādu gaisa pārvadātāji Savienībā nodrošina trešās valsts DRS pakalpojumu sniedzējiem, var veikt pasākumus, lai DRS pakalpojumu sniedzēji ārpus Savienības piešķirtu līdzvērtīgu, diskriminējošu režīmu gaisa pārvadātājiem ārpus Savienības vai Savienības gaisa pārvadātāji piešķirtu līdzvērtīgu, diskriminējošu režīmu DRS pakalpojumu sniedzējiem ārpus Savienības.
 Pasākumi
 EU: Eiropas Parlamenta un Padomes 2008. gada 24. septembra Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) un Eiropas Parlamenta un Padomes 2009. gada 14. janvāra Regula (EK) Nr. 80/2009 par rīcības kodeksu datorizētām rezervēšanas sistēmām un par Padomes Regulas (EEK) Nr. 2299/89 atcelšanu.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – piekļuve tirgum, valsts režīms
 BE: privātus (civilās aviācijas) gaisa kuģus, kas pieder fiziskām personām, kuras nav EEZ dalībvalsts valstspiederīgie, var reģistrēt tikai tad, ja šādu personu domicils ir Beļģijā vai tās ir Beļģijas rezidenti vismaz vienu gadu bez pārtraukuma. Privātus (civilās aviācijas) gaisa kuģus, kas pieder ārvalstu juridiskajām personām, kuras nav izveidotas saskaņā ar EEZ dalībvalsts tiesībām, var reģistrēt tikai tad, ja šādu personu mītnesvieta, aģentūra vai birojs ir Beļģijā vismaz vienu gadu bez pārtraukuma (CPC 83104).
 Licencēšanas procedūras lidojumiem ugunsgrēka dzēšanai no gaisa, mācību lidojumiem, apsmidzināšanai, mērniecībai, kartēšanai, fotografēšanai un citiem gaisā veiktiem pakalpojumiem lauksaimniecības, rūpniecības un inspekcijas vajadzībām.
 Pasākumi
 BE: Arrêté Royal du 15 mars 1954 réglementant la navigation aérienne.
 c)
 Ar vadības konsultācijām saistīti pakalpojumi — šķīrējtiesas un samierināšanas pakalpojumi (CPC 86602)
 Attiecībā uz pakalpojumu pārrobežu tirdzniecību – valsts režīms, klātbūtne uz vietas
 BG: lai to valstu pilsoņi, kuras nav EEZ dalībvalstis vai Šveices Konfederācija, varētu sniegt mediācijas pakalpojumus, viņiem ir jābūt pastāvīgai vai ilgtermiņa uzturēšanās atļaujai Bulgārijā.
 HU: lai veiktu mediācijas (piemēram, šķīrējtiesas un samierināšanas) darbības, ir vajadzīga par tiesu sistēmu atbildīgā ministra atļauja, proti, iekļaušana reģistrā, ko piešķir tikai juridiskām vai fiziskām personām, kuras veic uzņēmējdarbību Ungārijā vai ir Ungārijas rezidenti.
 Pasākumi
 BG: Mediācijas likums, 8. pants.
 HU: 2002. gada Likums LV par mediāciju.
 d)
 Tehniskās testēšanas un analīzes pakalpojumi (CPC 8676)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 CY: lai sniegtu ķīmiķu un biologu pakalpojumus, ir vajadzīga dalībvalsts valstspiederība.
 FR: biologa profesijā drīkst strādāt tikai fiziskas personas, kurām ir noteikta prasība par EEZ valstspiederību.
 Pasākumi
 CY: 1988. gada Ķīmiķu reģistrācijas likums (Likums 157/1988), ar grozījumiem.
 FR: Code de la Santé Publique.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 BG: lai sniegtu tehniskās testēšanas un analīzes pakalpojumus, jāveic uzņēmējdarbība Bulgārijā saskaņā ar Bulgārijas Komerclikumu un jābūt reģistrētam Komercreģistrā.
 Lai veiktu periodisko apskati autotransporta līdzekļu tehniskā stāvokļa apliecināšanai, attiecīgajai personai jābūt reģistrētai saskaņā ar Bulgārijas Komerclikumu vai Bezpeļņas juridisko personu likumu vai jābūt reģistrētai citā EEZ dalībvalstī.
 Gaisa un ūdens testēšanu un sastāva un tīrības analīzi drīkst veikt tikai Bulgārijas Vides un ūdens ministrija vai tās aģentūras sadarbībā ar Bulgārijas Zinātņu akadēmiju.
 Pasākumi
 BG: Likums par tehniskajām prasībām produktiem;
 Mērījumu likums;
 Tīra apkārtējā gaisa likums un
 Ūdens likums, Rīkojums N-32 par periodisko apskati autotransporta līdzekļu tehniskā stāvokļa apliecināšanai.
 Attiecībā uz investīciju liberalizāciju – valsts režīms, lielākās labvēlības režīms un pakalpojumu pārrobežu tirdzniecība – valsts režīms, lielākās labvēlības režīms, klātbūtne uz vietas
 IT: biologiem, ķīmijas analītiķiem, agronomiem un periti agrari jābūt rezidentiem un jābūt reģistrētiem profesionālajā reģistrā. Trešo valstu valstspiederīgie var pieteikties atbilstoši savstarpības nosacījumam.
 Pasākumi
 IT: biologi, ķīmijas analītiķi: Likums 396/1967 par biologu profesiju un Karaļa Dekrēts 842/1928 par ķīmijas analītiķa profesiju.
 e)
 Saistītie zinātnisko un tehnisko konsultāciju pakalpojumi (CPC 8675)
 Attiecībā uz investīciju liberalizāciju – valsts režīms, lielākās labvēlības režīms un pakalpojumu pārrobežu tirdzniecība – valsts režīms, lielākās labvēlības režīms, klātbūtne uz vietas
 IT: iekļaušanai ģeologu reģistrā, kas nepieciešama, lai praktizētu mērnieka vai ģeologa profesijā nolūkā sniegt pakalpojumus, kas saistīti ar atradņu izpēti un ekspluatāciju u. tml., ir vajadzīgs rezidenta statuss vai domicils Itālijā. Nepieciešama dalībvalsts valstspiederība, tomēr ārvalstniekus reģistrā var iekļaut atbilstoši savstarpības nosacījumam.
 Pasākumi
 IT: ģeologi: Likums 112/1963, 2. un 5. pants; D.P.R. 1403/1965, 1. pants.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 BG: lai veiktu funkcijas, kas saistītas ar ģeodēziju, kartogrāfiju un kadastrālo uzmērīšanu, fiziskām personām ir vajadzīga EEZ dalībvalsts vai Šveices Konfederācijas valstspiederība un dzīvesvieta. Juridiskām personām ir nepieciešama tirdzniecības reģistrācija saskaņā ar EEZ dalībvalsts vai Šveices Konfederācijas tiesību aktiem.
 Pasākumi
 BG: Kadastra un īpašumu reģistra likums un Ģeodēzijas un kartogrāfijas likums.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 CY: uz attiecīgo pakalpojumu sniegšanu attiecas prasība par valstspiederību.
 Pasākumi
 CY: Likums 224/1990 , ar grozījumiem.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum
 FR: mērniecības pakalpojumus drīkst sniegt tikai ar SEL (anonyme, à responsabilité limitée ou en commandite par actions), SCP (Société civile professionnelle), SA un SARL (sociétés anonymes, à responsabilité limitée) starpniecību. Ģeoloģiskās izpētes un izlūkošanas pakalpojumu veikšanai ir jāizpilda prasība par uzņēmējdarbības veikšanu. Zinātniskos pētniekus no šīs prasības var atbrīvot ar zinātniskās pētniecības ministra lēmumu, vienojoties ar ārlietu ministru.
 Pasākumi
 FR: Loi 46-942 du 7 mai 1946 and décret n°71-360 du 6 mai 1971.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 HR: ģeoloģijas, ģeodēzijas un ieguves pamatkonsultāciju pakalpojumus, kā arī saistītos vides aizsardzības konsultāciju pakalpojumus Horvātijas teritorijā var sniegt tikai kopā ar vietējām juridiskām personām vai ar to starpniecību.
 Pasākumi
 HR: Rīkojums par apstiprinājumu izsniegšanas prasībām juridiskām personām profesionālu vides aizsardzības darbību veikšanai (OG Nr. 57/10), 32.–35. pants.
 f)
 Ar lauksaimniecību saistīti pakalpojumi (daļa no CPC 88)
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms, lielākās labvēlības režīms, klātbūtne uz vietas
 IT: biologiem, ķīmijas analītiķiem, agronomiem un periti agrari jābūt rezidentiem un jābūt reģistrētiem profesionālajā reģistrā. Trešo valstu valstspiederīgie var pieteikties atbilstoši savstarpības nosacījumam.
 Pasākumi
 IT: biologi, ķīmijas analītiķi: Likums 396/1967 par biologu profesiju un Karaļa Dekrēts 842/1928 par ķīmijas analītiķa profesiju.
 Attiecībā uz investīciju liberalizāciju – piekļuve tirgum, lielākās labvēlības režīms un pakalpojumu pārrobežu tirdzniecība – piekļuve tirgum, lielākās labvēlības režīms
 PT: biologa, ķīmijas analītiķa un agronoma profesijās drīkst strādāt tikai fiziskas personas. Attiecībā uz trešo valstu valstspiederīgajiem savstarpības režīmu (nevis pilsonības prasību) piemēro inženieriem un tehniskajiem inženieriem. Biologiem nepiemēro ne prasību par pilsonību, ne savstarpību.
 Pasākumi
 PT: Dekrētlikums 119/92 alterado p/ Lei 123/2015, 2 set. (Ordem Engenheiros);
 Likums 47/2011 alterado p/ Lei 157/2015, 17 set. (Ordem dos Engenheiros Técnicos) un
 Dekrētlikums 183/98 alterado p/ Lei 159/2015, 18 set. (Ordem dos Biólogos).
 g)
 Drošības pakalpojumi (CPC 87302, 87303, 87304, 87305, 87309)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms un klātbūtne uz vietas
 IT: lai saņemtu nepieciešamo atļauju apsardzes pakalpojumu sniegšanai un materiālo vērtību transportēšanai, ir vajadzīga Eiropas Savienības dalībvalsts valstspiederība un rezidenta statuss.
 PT: ārvalstu pakalpojumu sniedzējam nav atļauts sniegt apsardzes pakalpojumus pāri robežām.
 Specializētam personālam piemēro prasību par valstspiederību.
 Pasākumi
 IT: Likums par sabiedrisko drošību (TULPS) 773/1931, 133.–141. pants; Karaļa Dekrēts 635/1940, 257. pants.
 PT: Likums 34/2013 alterada p/ Lei 46/2019, 16 maio un Rīkojums 273/2013 alterada p/ Portaria 106/2015, 13 abril.
 Attiecībā uz investīciju liberalizāciju – valsts režīms, lielākās labvēlības režīms un pakalpojumu pārrobežu tirdzniecība – klātbūtne uz vietas
 DK: prasība par dzīvesvietu personām, kas iesniedz pieteikumu atļaujai sniegt drošības pakalpojumus.
 Prasība par dzīvesvietu ir jāizpilda arī tādas juridiskās personas vadītājiem un valdes locekļu vairākumam, kura lūdz atļauju sniegt drošības pakalpojumus. Tomēr prasību par dzīvesvietu nepiemēro vadībai un direktoru padomēm, ciktāl tas izriet no starptautiskiem nolīgumiem vai rīkojumiem, ko izdevis tieslietu ministrs.
 Pasākumi
 DK: Lovbekendtgørelse 2016-01-11 nr. 112 om vagtvirksomhed.
 Attiecībā uz pakalpojumu pārrobežu tirdzniecību – klātbūtne uz vietas
 EE: dzīvesvietas prasība apsargiem.
 Pasākumi
 EE: Turvaseadus (Drošības likums) § 21, § 22.
 h)
 Darbā iekārtošanas pakalpojumi (CPC 87201, 87202, 87203, 87204, 87205, 87206, 87209)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms (attiecas uz valdības reģionālo līmeni)
 BE: Flandrijas reģionā sabiedrībai, kuras galvenais birojs atrodas ārpus EEZ, ir jāpierāda, ka tā sniedz darbā iekārtošanas pakalpojumus savā izcelsmes valstī. Valonijas reģionā, lai sniegtu darbā iekārtošanas pakalpojumus, vajadzīga īpaša juridiskas personas forma (régulièrement constituée sous la forme d'une personne morale ayant une forme commerciale, soit au sens du droit belge, soit en vertu du droit d'un Etat membre ou régie par celui-ci, quelle que soit sa forme juridique). Sabiedrībai, kuras galvenais birojs atrodas ārpus EEZ, jāpierāda, ka tā atbilst minētajā dekrētā izklāstītajiem nosacījumiem (piemēram, attiecībā uz juridiskās personas formu) un ka tā sniedz darbā iekārtošanas pakalpojumus savā izcelsmes valstī. Beļģijas vācu valodas kopienā sabiedrībai, kuras galvenais birojs ir ārpus EEZ, ir jāpierāda, ka tas sniedz darbā iekārtošanas pakalpojumus savā izcelsmes valstī, un tam jāatbilst minētajā dekrētā noteiktajiem atzīšanas kritērijiem (CPC 87202).
 Pasākumi
 BE: Flandrijas reģions: Article 8, § 3, Besluit van de Vlaamse Regering van 10 december 2010 tot uitvoering van het decreet betreffende de private arbeidsbemiddeling.
 Valonijas reģions: Décret du 3 avril 2009 relatif à l'enregistrement ou à l'agrément des agences de placement (2009. gada 3. aprīļa Dekrēts par darbā iekārtošanas aģentūru reģistrāciju), 7. pants; un Arrêté du Gouvernement wallon du 10 décembre 2009 portant exécution du décret du 3 avril.
 2009 relatif à l'enregistrement ou à l'agrément des agences de placement (Valonijas valdības 2009. gada 10. decembra Lēmums, ar ko īsteno 2009. gada 3. aprīļa Dekrētu par darbā iekārtošanas aģentūru reģistrāciju), 4. pants.
 Vācu valodas kopiena: Dekret über die Zulassung der Leiharbeitsvermittler und die Überwachung der privaten Arbeitsvermittler / Décret du 11 mai 2009 relatif à l'agrément des agences de travail intérimaire et à la surveillance des agences de placement privées, 6. pants.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms, klātbūtne uz vietas
 DE: lai saņemtu licenci, kas ļauj darboties kā pagaidu nodarbinātības aģentūrai, ir vajadzīga Eiropas Savienības dalībvalsts valstspiederība vai komerciāla klātbūtne Eiropas Savienībā (atbilstoši likuma par pagaidu aģentūras darbu (Arbeitnehmerüberlassungsgesetz)
 3. panta 3.–5. punktam). Federālā darba un sociālo lietu ministrija var izdot noteikumus par tādu darbinieku iekārtošanu un pieņemšanu darbā konkrētās profesijās, piemēram, ar veselību un aprūpi saistītās profesijās, kuri nav no EEZ valstīm. Licenci vai licences derīguma pagarinājumu atsaka, ja uzņēmumiem, noslēgts ar Ungārijas advokātu uzņēmumu daļām un palīguzņēmumiem, kuri neatrodas EEZ valstī, ir paredzēts veikt pagaidu darbus (Likuma par pagaidu darba aģentūru darba (Arbeitnehmerüberlassungsgesetz) 3. iedaļas 2. punkts).
 Pasākumi
 DE: Gesetz zur Regelung der Arbeitnehmerüberlassung (AÜG);
 Sozialgesetzbuch Drittes Buch (SGB III; Sociālā nodrošinājuma kodekss, trešā grāmata) – nodarbinātības veicināšana;
 Verordnung über die Beschäftigung von Ausländerinnen und Ausländern (BeschV; Rīkojums par ārvalstnieku nodarbināšanu).
 Attiecībā uz investīciju liberalizāciju – piekļuve tirgum
 ES: pirms darbā iekārtošanas aģentūras sāk darbību, tām jāiesniedz ar zvērestu apliecināts paziņojums, kas apliecina, ka ir izpildītas spēkā esošo tiesību aktu prasības (CPC 87201, 87202).
 Pasākumi
 ES: Real Decreto-ley 8/2014, de 4 de julio, de aprobación de medidas urgentes para el crecimiento, la competitividad y la eficiencia (tramitado como Ley 18/2014, de 15 de octubre).
 i)
 Rakstiskās un mutiskās tulkošanas pakalpojumi (CPC 87905)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum
 BG: lai veiktu oficiālas tulkošanas darbības, ārvalstu fiziskajām personām ir jābūt ilgtermiņa vai pastāvīgas uzturēšanās atļaujai Bulgārijas Republikā.
 Pasākumi
 BG: dokumentu legalizācijas, apliecināšanas un tulkošanas noteikumi.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 HU: oficiālus tulkojumus, oficiālus tulkojumu apliecinājumus un apliecinātas oficiālu tulkojumu kopijas svešvalodās var nodrošināt tikai Ungārijas Tulkojumu un apliecinājumu birojs (OFFI).
 PL: tikai fiziskas personas drīkst būt zvērināti tulkotāji.
 Pasākumi
 HU: Ministru padomes Dekrēts Nr. 24/1986 par oficiālu rakstisku un mutisku tulkošanu.
 PL: 2004. gada 25. novembra Likums par zvērināta tulkotāja vai tulka profesiju (Oficiālo publikāciju izdevums, Nr. 2019, 1326. poz.).
 Attiecībā uz investīciju liberalizāciju – piekļuve tirgum
 FI: sertificētiem tulkotājiem nepieciešama dzīvesvieta EEZ.
 Pasākumi
 FI: Laki auktorisoiduista kääntäjistä (Likums par pilnvarotiem tulkotājiem) (1231/2007), s. 2(1)).
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 CY: lai sniegtu oficiālus tulkošanas un apliecināšanas pakalpojumus, jāreģistrējas tulkotāju reģistrā. Piemēro prasību par valstspiederību.
 HR: sertificētiem tulkotājiem nepieciešama EEZ valstspiederība.
 Pasākumi
 CY: Kipras Republikas Likums par sertificētu tulkošanas pakalpojumu sniedzēju izveidi, reģistrāciju un regulējumu.
 HR: Rīkojums par pastāvīgajiem tiesas tulkiem (OG 88/2008), 2. pants.
 j)
 Citi darījumdarbības pakalpojumi (daļa no CPC 612, daļa no 621, daļa no 625, 87901, 87902, 88493, daļa no 893, daļa no 85990, 87909, ISIC 37)
 Attiecībā uz investīciju liberalizāciju – piekļuve tirgum
 SE: lombardiem jāveic uzņēmējdarbība sabiedrības ar ierobežotu atbildību vai filiāles formā (daļa no CPC 87909).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 CZ: vienīgi pilnvarotai iepakošanas sabiedrībai ir atļauts sniegt tos pakalpojumus, kas saistīti ar iepakojuma atpakaļsavākšanu un reģenerāciju, un tai ir jābūt juridiskai personai, kas veic uzņēmējdarbību akciju sabiedrības formā (CPC 88493, ISIC 37).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 NL: lai sniegtu dārgmetālu izstrādājumu zīmogošanas pakalpojumus, ir vajadzīga komerciālā klātbūtne Nīderlandē. Dārgmetālu izstrādājumu zīmogošana pašlaik ir atļauta vienīgi diviem Nīderlandes valsts monopoliem (daļa no CPC 893).
 Pasākumi
 CZ: Likums 477/2001 Coll. (Iepakojuma likums), 16. punkts.
 SE: Lombardu likums (1995:1000).
 NL: Waarborgwet 1986.
 Attiecībā uz investīciju liberalizāciju – piekļuve tirgum, valsts režīms
 PT: lai sniegtu līdzekļu iekasēšanas aģentūru pakalpojumus un kredītinformācijas pakalpojumus, ir vajadzīga dalībvalsts valstspiederība (CPC 87901, 87902).
 Pasākumi
 PT: Likums 49/2004.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 CZ: lai sniegtu izsoļu pakalpojumus, nepieciešama licence. Lai saņemtu licenci (brīvprātīgu publisku izsoļu rīkošanai), sabiedrībai jābūt inkorporētai Čehijas Republikā, fiziskai personai ir jāsaņem uzturēšanās atļauja un sabiedrībai vai fiziskai personai jābūt reģistrētai Čehijas Republikas Komercreģistrā (daļa no CPC 612, daļa no 621, daļa no 625, daļa no 85990).
 Pasākumi
 CZ: Likums Nr. 455/1991 Coll.;
 Tirdzniecības licencēšanas likums un
 Likums Nr. 26/2000 Coll., par publiskajām izsolēm.
 Attiecībā uz pakalpojumu pārrobežu tirdzniecību – piekļuve tirgum
 SE: celtniecības sabiedrības ekonomikas plāns jāapliecina divām personām. Šīm personām jābūt EEZ iestāžu publiski apstiprinātām (CPC 87909).
 Pasākumi
 SE: Kooperatīvo celtniecības sabiedrību likums (1991:614).
 7. atruna. Sakaru pakalpojumi
 Nozare – apakšnozare:
 Sakaru pakalpojumi – pasta un kurjera pakalpojumi
 Nozares klasifikācija:
 Daļa no CPC 71235, daļa no 73210, daļa no 751
 Atrunas veids:
 Piekļuve tirgum
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 EU: pastkastīšu izvietošanas uz publiskiem ceļiem organizēšana, pastmarku izdošana un ierakstīto sūtījumu pasta pakalpojumu sniegšana, ko izmanto tiesas vai administratīvajās procedūrās, var būt ierobežota saskaņā ar valsts tiesību aktiem. Licencēšanas sistēmas var ieviest tiem pakalpojumiem, attiecībā uz kuriem pastāv vispārīgas universālā pakalpojuma saistības. Minētās licences var piešķirt attiecībā uz konkrētām universālā pakalpojuma saistībām vai par finansiālu ieguldījumu kompensāciju fondā.
 Pasākumi
 EU: Eiropas Parlamenta un Padomes Direktīva 97/67/EK (1997. gada 15. decembris) par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai.
 8. atruna. Būvniecības pakalpojumi
 Nozare – apakšnozare:
 Būvniecība un saistītie inženiertehniskie pakalpojumi
 Nozares klasifikācija:
 CPC 51
 Atrunas veids:
 Valsts režīms
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 CY: valstspiederības prasība.
 Pasākums
 2001. gada Likums par būvuzņēmēju un tehnisko būvdarbu veicēju reģistrāciju un kontroli (29(I)/2001), 15. un 52. pants.
 9. atruna. Izplatīšanas pakalpojumi
 Nozare – apakšnozare:
 Izplatīšanas pakalpojumi – vispārīgi, tabakas izplatīšana
 Nozares klasifikācija:
 C CPC 3546, daļa no 621, 6222, 631, daļa no 632
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Izplatīšanas pakalpojumi (CPC 3546, 631, 632 izņemot 63211, 63297, 62276, daļa no 621)
 Attiecībā uz investīciju liberalizāciju – piekļuve tirgum
 PT: pastāv īpaša atļauju piešķiršanas sistēma attiecībā uz konkrētu mazumtirdzniecības vietu un tirdzniecības centru ierīkošanu. Tas attiecas uz tirdzniecības centriem, kam kopējā iznomājamā platība ir vismaz 8000 m2,, un mazumtirdzniecības vietām, kurām ārpus tirdzniecības centriem iznomājamā tirdzniecības platība ir vismaz 2000 m2. Galvenie kritēriji: ieguldījums komercpiedāvājumu daudzveidībā; patērētājiem sniegto pakalpojumu novērtējums; nodarbinātības un korporatīvās sociālās atbildības kvalitāte; integrācija pilsētvidē; ieguldījums ekoefektivitātē (CPC 631, 632, izņemot 63211, 63297).
 Pasākumi
 PT: Dekrētlikums Nr. 10/2015, 16. janvāris.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 CY: farmācijas nozares tirdzniecības pārstāvjiem attiecībā uz izplatīšanas pakalpojumiem ir noteikta valstspiederības prasība (CPC 62117).
 Pasākumi
 CY: Likums 74(I)/2020 , ar grozījumiem.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 LT: pirotehnisko izstrādājumu izplatīšanai ir vajadzīga licence. Licenci var saņemt tikai juridiskas personas, kas veic uzņēmējdarbību Savienībā (CPC 3546).
 Pasākumi
 LT: Likums par civilo pirotehnisko izstrādājumu aprites uzraudzību (2004. gada 23. marts, Likums Nr. IX-2074).
 b)
 Tabakas izplatīšana (daļa no CPC 6222, 62228, daļa no 6310, 63108)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 ES: valsts monopols tabakas izstrādājumu mazumtirdzniecībā. Uz uzņēmējdarbības veikšanu attiecas dalībvalsts valstspiederības prasība. Tikai fiziskas personas var būt tabakas izstrādājumu mazumtirgotāji. Katrs tabakas mazumtirgotājs var saņemt tikai vienu licenci (CPC 63108).
 FR: valsts monopols tabakas izstrādājumu vairumtirdzniecībā un mazumtirdzniecībā. Tabakas izstrādājumu mazumtirgotājiem (buraliste) piemēro prasību par valstspiederību (daļa no CPC 6222, daļa no 6310).
 Pasākumi
 ES: 2014. gada 27. septembra Likums 14/2013.
 FR: Code général des impôts.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 AT: tikai fiziskas personas var pieteikties uz tabakas izstrādājumu mazumtirgotāja atļauju.
 Priekšroka tiek dota EEZ dalībvalstu valstspiederīgajiem (CPC 63108).
 Pasākumi
 AT: 1996. gada Tabakas monopola likums, § 5 un § 27.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, valsts režīms
 IT: lai izplatītu un pārdotu tabaku, ir vajadzīga licence. Licenci piešķir publiskā procedūrā. Lai piešķirtu licences, ir jāveic ekonomisko vajadzību pārbaude. Galvenie kritēriji: iedzīvotāju skaits un esošo pārdošanas punktu ģeogrāfiskais blīvums (daļa no CPC 6222, daļa no 6310).
 Pasākumi
 IT: Likumdošanas dekrēts 184/2003;
 Likums 165/1962;
 Likums 3/2003;
 Likums 1293/1957;
 Likums 907/1942 un
 Republikas Prezidenta dekrēts (D.P.R.) 1074/1958.
 10. atruna. Izglītības pakalpojumi
 Nozare – apakšnozare:
 Izglītības pakalpojumi (privāti finansēti)
 Nozares klasifikācija:
 CPC 921, 922, 923, 924
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum
 CY: privāti finansētas skolas īpašniekiem un vairākuma kapitāldaļu turētājiem ir jābūt kādas dalībvalsts valstspiederīgajiem. Apvienotās Karalistes pilsoņi var saņemt (izglītības) ministra atļauju saskaņā ar noteikto formu un nosacījumiem.
 Pasākumi
 CY: 2019. gada privātskolu likums (N. 147(I)/2019)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 BG: privāti finansētus pamatizglītības un vidējās izglītības pakalpojumus var sniegt tikai pilnvaroti Bulgārijas uzņēmumi (vajadzīga komerciāla klātbūtne). Bulgārijā bērnudārzus un skolas ar ārvalstnieku līdzdalību var izveidot vai pārveidot pēc Bulgārijā pienācīgi reģistrētu Bulgārijas apvienību, korporāciju vai uzņēmumu un ārvalstu fizisku vai juridisku personu pieprasījuma ar Ministru padomes lēmumu pēc izglītības un zinātnes ministra ierosmes. Ārvalstniekiem piederošus bērnudārzus un skolas var izveidot vai pārveidot pēc ārvalstu juridisku personu pieprasījuma saskaņā ar starptautiskiem nolīgumiem un konvencijām un atbilstoši iepriekšminētajiem noteikumiem. Ārvalstu augstākās izglītības iestādes nevar atvērt filiāles Bulgārijas teritorijā. Ārvalstu augstākās izglītības iestādes var atvērt fakultātes, nodaļas, institūtus un koledžas Bulgārijā tikai Bulgārijas vidusskolu struktūras ietvaros un sadarbībā ar tām (CPC 921, 922).
 Pasākumi
 BG: Pirmsskolas un skolu izglītības likums un
 Augstākās izglītības likums, papildnoteikumu 4. punkts.
 Attiecībā uz investīciju liberalizāciju – piekļuve tirgum, valsts režīms
 SI: privāti finansētas pamatskolas drīkst dibināt tikai Slovēnijas fiziskās vai juridiskās personas. Pakalpojumu sniedzējam jāizveido juridiskā adrese vai filiāle (CPC 921).
 Pasākumi
 SI: Izglītības organizācijas un finansēšanas likums (Official Gazette of Republic of Slovenia, no.
 12/1996) un tā redakcijas, 40. pants.
 Attiecībā uz pakalpojumu pārrobežu tirdzniecību – klātbūtne uz vietas
 CZ un SK: lai varētu pieteikties valsts apstiprinājumam privātpersonas finansētas augstākās izglītības iestādes darbībai, ir jāveic uzņēmējdarbība dalībvalstī. Šī atruna neattiecas uz pēcvidusskolas līmeņa tehniskās un profesionālās izglītības pakalpojumiem (CPC 92310).
 Pasākumi
 CZ: Likums Nr. 111/1998, Coll. (Augstākās izglītības likums), § 39, un
 Likums Nr. 561/2004 Coll. par pirmsskolas izglītību, pamatizglītību, vidējo, terciāro profesionālo un citu izglītību (Izglītības likums)
 SK: 2002. gada 21. februāra Likums Nr. 131 par universitātēm.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība — piekļuve tirgum
 ES un IT: nepieciešama atļauja, lai varētu izveidot privāti finansētu universitāti, kas izdod atzītus diplomus vai piešķir atzītus zinātniskos grādus. Piemēro ekonomisko vajadzību pārbaudi. Galvenie kritēriji: iedzīvotāju skaits un esošo uzņēmumu blīvums.
 ES: procedūra ietver Parlamenta ieteikuma saņemšanu.
 IT: izdot valsts atzītus diplomus var atļaut tikai Itālijas juridiskajām personām, un tos izdod par triju gadu programmas pabeigšanu (CPC 923).
 Pasākumi
 ES: Ley Orgánica 6/2001, de 21 de Diciembre, de Universidades (21. decembra Likums 6/2001 par universitātēm), 4. pants.
 IT: Karaļa Dekrēts Nr. 1592/1933 (Likums par vidējo izglītību);
 Likums 243/1991 (Neregulārs publiskais ieguldījums privātajās universitātēs);
 CNVSU (Comitato nazionale per la valutazione del sistema universitario) Rezolūcija 20/2003 un
 Republikas Prezidenta dekrēts (DPR) 25/1998.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum
 EL: privāti finansētu pamatskolu un vidusskolu īpašniekiem, to valdes locekļu vairākumam un privāti finansētas pamatizglītības un vidējās izglītības skolotājiem jābūt dalībvalsts valstspiederīgajiem (CPC 921, 922). Universitātes līmeņa izglītību nodrošina vienīgi iestādes, kas ir juridiskas personas — pilnībā pašregulējoši publisko tiesību subjekti. Tomēr Likums 3696/2008 ļauj Savienības rezidentiem (fiziskām vai juridiskām personām) izveidot privātas terciārās izglītības iestādes, kas izdod diplomus, kuri netiek atzīti par universitātes grādam līdzvērtīgiem (CPC 923).
 Pasākumi
 EL: Likumi 682/1977, 284/1968, 2545/1940, prezidenta dekrēts 211/1994, kurā grozījumi izdarīti ar
 prezidenta dekrētu 394/1997, Grieķijas konstitūcija, 16. panta 5. punkts, un Likums 3549/2007.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 AT: lai sniegtu privāti finansētus universitātes līmeņa izglītības pakalpojumus lietišķo zinātņu jomā, ir vajadzīga atļauja no kompetentās iestādes, proti, AQ Austria (Austrijas Kvalitātes nodrošināšanas un akreditācijas aģentūra). Investoram, kurš vēlas nodrošināt lietišķo zinātņu studiju programmu, galvenajam darbības virzienam jābūt šādu programmu nodrošināšanai un jāiesniedz vajadzību novērtējums un tirgus pētījums, kas vajadzīgs, lai ierosinātā studiju programma tiktu apstiprināta. Kompetentā ministrija var noraidīt atļauju, ja tiek konstatēts, ka studiju programma ir nesaderīga ar valsts izglītības interesēm. Attiecībā uz privātu augstskolu pieteikuma iesniedzējam ir vajadzīga kompetentās iestādes (AQ Austria — Austrijas Kvalitātes nodrošināšanas un akreditācijas aģentūra) atļauja. Kompetentā ministrija var noraidīt apstiprinājumu, ja akreditācijas iestādes lēmums neatbilst valsts izglītības interesēm (CPC 923).
 Pasākumi
 AT: Lietišķo zinātņu augstskolu studiju likums, BGBl. I Nr. 340/1993 , ar grozījumiem, § 2; Privāto
 universitāšu likums, BGBl. I Nr. 74/2011 , ar grozījumiem, § 2; un
 Likums par kvalitātes nodrošināšanu augstākajā izglītībā, BGBl. Nr. 74/2011 , ar grozījumiem, § 25 (3).
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms
 FR: lai mācītu privāti finansētā izglītības iestādē, ir vajadzīga dalībvalsts valstspiederība (CPC 921, 922, 923). Tomēr Apvienotās Karalistes valstspiederīgie no attiecīgajām kompetentajām iestādēm var saņemt atļauju mācīt pamatizglītības, vidējās izglītības un augstākās izglītības iestādēs. Apvienotās Karalistes valstspiederīgie no attiecīgajām kompetentajām iestādēm var arī saņemt atļauju izveidot un vadīt vai pārvaldīt pamatizglītības, vidējās izglītības un augstākās izglītības iestādes. Šādu atļauju piešķir diskrecionāri.
 Pasākumi
 FR: Code de l'éducation.
 Attiecībā uz investīcijām – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 MT: pakalpojumu sniedzējiem, kuri vēlas sniegt privāti finansētas augstākās vai pieaugušo izglītības pakalpojumus, jāsaņem licence no Izglītības un nodarbinātības ministrijas. Lēmums par to, vai izsniegt licenci, var būt diskrecionārs (CPC 923, 924).
 Pasākumi
 MT: 2012. gada Juridiskais paziņojums 296.
 11. atruna. Vidiskie pakalpojumi
 Nozare – apakšnozare:
 Vidiskie pakalpojumi – izlietotu bateriju un akumulatoru, nolietotu automobiļu un elektrisko un elektronisko iekārtu pārstrāde un reciklēšana; apkārtējā gaisa un klimata aizsardzība, izplūdes gāzu attīrīšanas pakalpojumi
 Nozares klasifikācija:
 Daļa no CPC 9402, 9404
 Atrunas veids:
 Klātbūtne uz vietas
 Nodaļa:
 Pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 SE: tikai subjekti, kuri veic uzņēmējdarbību Zviedrijā vai kuru galvenā mītne ir Zviedrijā, var tikt akreditēti izplūdes gāzu kontroles pakalpojumu sniegšanai (CPC 9404).
 SK: lai sniegtu izlietotu bateriju un akumulatoru, atkritumeļļas, nolietotu automobiļu un elektrisko un elektronisko iekārtu pārstrādes un reciklēšanas pakalpojumus, ir vajadzīga inkorporācija EEZ (jābūt rezidentam) (daļa no CPC 9402).
 Pasākumi
 SE: Transportlīdzekļu likums (2002:574).
 SK: Likums 79/2015 par atkritumiem.
 12. atruna. Finanšu pakalpojumi
 Nozare – apakšnozare:
 Finanšu pakalpojumi – apdrošināšana un bankas
 Nozares klasifikācija:
 Neattiecas
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Apdrošināšana un ar apdrošināšanu saistīti pakalpojumi
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 IT: aktuāri var būt tikai fiziskas personas. Fiziskām personām atļauts apvienoties profesionālā apvienībā (bez reģistrācijas). Lai varētu praktizēt aktuāra profesijā, nepieciešama Eiropas Savienības valstspiederība, izņemot ārvalstu speciālistus, kuriem var atļaut praktizēt, pamatojoties uz savstarpību.
 Pasākumi
 IT: Privātās apdrošināšanas kodeksa 29. pants (2005. gada 7. septembra Likumdošanas dekrēts Nr. 209) un Likums 194/1942, 4. pants, Likums 4/1999 par reģistru.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 BG: pensiju apdrošināšanu veic tādas sabiedrības ar ierobežotu atbildību, kas licencētas saskaņā ar Sociālās apdrošināšanas kodeksu un reģistrētas atbilstoši Komerclikumam vai citas Eiropas Savienības dalībvalsts tiesību aktiem (filiāles nav atļautas).
 BG, ES, PL un PT: apdrošināšanas starpnieki nedrīkst atvērt tiešās filiāles, tās drīkst atvērt tikai sabiedrības, kas izveidotas saskaņā ar kādas dalībvalsts tiesību aktiem (jābūt inkorporētām vietējā mērogā). PL: apdrošināšanas starpniekiem ir noteikta prasība par dzīvesvietu.
 Pasākumi
 BG: Apdrošināšanas kodeksa 12., 56.–63., 65., 66. pants un 80. panta 4. punkts, Sociālās apdrošināšanas kodeksa 120.a-162. pants, 209.–253. pants un 260.–310. pants.
 ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), 36. pants.
 PL: 2015. gada 11. septembra Likums par apdrošināšanas un pārapdrošināšanas darbību (2020. ada Oficiālo publikāciju izdevums, 895 un 1180. poz.,); 2017. gada 15. decembra Likums par apdrošināšanas izplatīšanu (2019. gada Oficiālo publikāciju izdevums, 1881. poz.,); 1997. gada 28. augusta Likums par pensiju fondu organizāciju un darbību (2020. gada Oficiālo publikāciju izdevums, 105. pozīcija); 2018. gada 6. marta Likums par noteikumiem attiecībā uz ārvalstu uzņēmēju un citu ārvalstu personu saimniecisko darbību Polijas Republikas teritorijā.
 PT: Dekrētlikuma 94-B/98 7. pants, kas atcelts ar Dekrētlikumu 2/2009, 5. janvāris, un Dekrētlikuma 94-B/98 I nodaļas VI iedaļa, 34. panta 6. un 7. punkts, un Dekrētlikuma 144/2006 7. pants, kas atcelts ar Likumu 7/2019, 16. janvāris. 8. pants tiesiskajā regulējumā par apdrošināšanas un pārapdrošināšanas izplatīšanu, kas apstiprināts ar 2019. gada 16. janvāra Likumu 7/2019.
 Attiecībā uz investīciju liberalizāciju – valsts režīms
 AT: filiāles biroja vadībā jābūt vismaz divām fiziskām personām, kuru dzīvesvieta ir Austrijā.
 BG: (pār)apdrošināšanas uzņēmumu vadības un uzraudzības struktūras locekļiem un ikvienai personai, kas ir pilnvarota pārvaldīt vai pārstāvēt (pār)apdrošināšanas uzņēmumu, jābūt rezidentiem.
 Ir nepieciešams, lai pensijas apdrošināšanas sabiedrību valdes priekšsēdētāja, direktoru padomes priekšsēdētāja, izpilddirektora un vadības pārstāvja pastāvīgās dzīvesvietas adrese būtu Bulgārijā vai lai viņiem būtu atļauja ilgstoši uzturēties Bulgārijā.
 Pasākumi
 AT: 2016. gada Apdrošināšanas uzraudzības likums, 14. panta 1. punkta 3. apakšpunkts, Federal Law Gazette I No. 34/2015 (Versicherungsaufsichtsgesetz 2016, § 14 Abs. 1 Z 3, BGBl. I Nr. 34/2015).
 BG: Apdrošināšanas kodekss, 12., 56.–63., 65., 66. pants un 80. panta 4. punkts.
 Sociālās apdrošināšanas kodeksa 120.a-162. pants, 209.-253. pants, 260.-310. pants.
 Attiecībā uz investīciju liberalizāciju – piekļuve tirgum, valsts režīms
 BG: pirms ārvalstu apdrošinātājs vai pārapdrošinātājs izveido filiāli vai aģentūru apdrošināšanas sniegšanai, tam jābūt saņēmušam atļauju darboties savā izcelsmes valstī tajās pašās apdrošināšanas kategorijās, kurās tas vēlas sniegt pakalpojumus Bulgārijā.
 Ienākumus, ko gūst papildu brīvprātīgie pensiju fondi, kā arī tamlīdzīgus ienākumus, kas tieši saistīti ar brīvprātīgo pensiju apdrošināšanu, kuru veic personas, kas reģistrētas atbilstoši citas dalībvalsts tiesību aktiem un kas saskaņā ar attiecīgajiem tiesību aktiem drīkst veikt brīvprātīgo pensiju apdrošināšanu, neapliek ar nodokļiem saskaņā ar Uzņēmumu ienākuma nodokļa likumā paredzēto procedūru.
 ES: pirms ārvalstu apdrošinātājs izveido filiāli vai aģentūru Spānijā konkrētu kategoriju apdrošināšanas sniegšanai, tam vismaz piecus gadus jābūt saņēmušam atļauju darboties savā izcelsmes valstī tajās pašās apdrošināšanas kategorijās.
 PT: lai izveidotu filiāli vai aģentūru, ārvalstu apdrošināšanas sabiedrībām vismaz piecus gadus jābūt saņēmušām atļauju veikt darījumdarbību apdrošināšanas vai pārapdrošināšanas jomā saskaņā ar attiecīgajiem valsts tiesību aktiem.
 Pasākumi
 BG: Apdrošināšanas kodekss, 12., 56.–63., 65., 66. pants un 80. panta 4. punkts.
 Sociālās apdrošināšanas kodeksa 120.a-162. pants, 209.-253. pants, 260.-310. pants.
 ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), 36. pants.
 PT: Dekrētlikuma 94-B/98 7. pants un Dekrētlikuma 94-B/98 I nodaļas VI iedaļa, 34. panta 6. un 7. punkts, un Dekrētlikuma 144/2006 7. pants. 215. pants tiesiskajā regulējumā par darījumdarbības uzsākšanu un veikšanu apdrošināšanas un pārapdrošināšanas jomā, kas apstiprināts ar 2005. gada 9. septembra Likumu 147/2005.
 Attiecībā uz investīciju liberalizāciju – piekļuve tirgum
 AT: lai ārvalstu apdrošinātāji saņemtu licenci filiāles atvēršanai, ir nepieciešams, lai to juridiskā forma atbilstu vai būtu pielīdzināma akciju sabiedrībai vai savstarpējās apdrošināšanas asociācijai to piederības valstī.
 EL: apdrošināšanas un pārapdrošināšanas sabiedrības, kuru galvenais birojs atrodas trešās valstīs, var darboties Grieķijā, izveidojot meitasuzņēmumu vai filiāli, ja šajā gadījumā filiālei nav īpašas juridiskās formas, jo tā nozīmē pastāvīgu klātbūtni dalībvalsts teritorijā (t. i., Grieķijā), kuras galvenais birojs atrodas ārpus Eiropas Savienības, kura saņem licenci šajā dalībvalstī (Grieķijā) un kura veic apdrošināšanas uzņēmējdarbību.
 Pasākumi
 AT: 2016. gada Apdrošināšanas uzraudzības likums, 14. panta 1. punkta nr.1., Federal Law Gazette I No. 34/2015 (Versicherungsaufsichtsgesetz 2016, § 14 Abs. 1 Z 1, BGBl. I Nr. 34/2015)
 EL: Likuma 4364/2016 130. pants (Gov. Gazette 13/ A/ 05.02.2016).
 Attiecībā uz pakalpojumu pārrobežu tirdzniecību – valsts režīms, klātbūtne uz vietas
 AT: ir aizliegts reklamēt un sniegt starpniecības pakalpojumus tāda meitasuzņēmuma vārdā, kas neveic uzņēmējdarbību Savienībā, vai tādas filiāles vārdā, kas neveic uzņēmējdarbību Austrijā (izņemot pārapdrošināšanu un retrocesiju).
 DK: neviena persona vai sabiedrība (tostarp apdrošināšanas sabiedrības) darījumdarbības nolūkā nevar piedalīties tiešas apdrošināšanas pakalpojumu sniegšanā personām, kas ir Dānijas rezidenti, Dānijas kuģiem vai īpašumam Dānijā, izņemot apdrošināšanas sabiedrības, kas licencētas saskaņā ar Dānijas tiesību aktiem vai ko licencējušas Dānijas kompetentās iestādes.
 SE: ārvalstu apdrošinātājs tiešo apdrošināšanu var veikt tikai ar Zviedrijā licencēta apdrošināšanas pakalpojumu sniedzēja starpniecību, ja ārvalstu apdrošinātājs un Zviedrijas apdrošināšanas sabiedrība pieder vienai un tai pašai uzņēmumu grupai vai ja starp tām ir noslēgts savstarpējās sadarbības līgums.
 Attiecībā uz pakalpojumu pārrobežu tirdzniecību – klātbūtne uz vietas
 DE, HU un LT: lai apdrošināšanas sabiedrības, kas nav inkorporētas Eiropas Savienībā, varētu sniegt tiešus apdrošināšanas pakalpojumus, tām jāizveido filiāle un jāsaņem attiecīga atļauja.
 SE: apdrošināšanas starpniecības pakalpojumu sniegšanai, ko veic uzņēmumi, kuri nav inkorporēti EEZ, ir jāizveido komerciāla klātbūtne (prasība par klātbūtni uz vietas).
 SK: tikai apdrošināšanas sabiedrības, kuras veic uzņēmējdarbību Savienībā, vai tādu apdrošināšanas sabiedrību filiāles, kas neveic uzņēmējdarbību Savienībā, bet ir pilnvarotas Slovākijā, var veikt gaisa un jūras transporta apdrošināšanu, kas aptver gaisa kuģus/kuģus un atbildības apdrošināšanu.
 Pasākumi
 AT: 2016. gada Apdrošināšanas uzraudzības likums, 13. panta 1.un 2. punkts, Federal Law Gazette I No. 34/2015 (Versicherungsaufsichtsgesetz 2016, § 13 Abs. 1 und 2, BGBl. I Nr. 34/2015). DE: §§67-69 Versicherungsaufsichtsgesetz (VAG) attiecībā uz visiem apdrošināšanas pakalpojumiem īsteno direktīvu “Maksātspēja II”; saistībā ar §105 Luftverkehrs-Zulassungs-Ordnung (LuftVZO) tikai obligātajai civiltiesiskās atbildības apdrošināšanai gaisa pārvadājumu nodrošinātājiem.
 DE: Versicherungsaufsichtsgesetz (VAG) attiecībā uz visiem apdrošināšanas pakalpojumiem; saistībā ar Luftverkehrs-Zulassungs-Ordnung (LuftVZO) tikai obligātajai civiltiesiskās atbildības apdrošināšanai gaisa pārvadājumu nodrošinātājiem.
 DK: Lov om finansiel virksomhed jf. lovbekendtgørelse 182 af 18. februar 2015.
 HU: 2003. gada Likums LX. LT: 2003. gada 18. septembra Apdrošināšanas likums, m. Nr. IX-1737, kurā jaunākie grozījumi izdarīti 2019. gada 13. jūnijā Nr. XIII-2232.
 SE: LAG om försäkringsförmedling (Apdrošināšanas izplatīšanas starpniecības likums) (3. nodaļas 3. iedaļa, 2018:12192005:405) un Likums par ārvalstu apdrošinātāju darījumdarbību Zviedrijā (4. nodaļas 1. un 10. iedaļa, 1998:293).
 SK: Likums 39/2015 par apdrošināšanu.
 b)
 Banku un citi finanšu pakalpojumi
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 BG: lai veiktu aizdošanas darbības ar līdzekļiem, kas nav piesaistīti, pieņemot noguldījumus vai citus atmaksājamus līdzekļus, lai iegūtu līdzdalību kredītiestādē vai citā finanšu iestādē, finanšu līzingu, garantiju darījumus, aizdevumu prasījumu un cita veida finansējuma (faktorings, piespiedu atsavināšana utt.) iegūšanu, finanšu iestādēm, kas nav bankas, piemēro reģistrācijas režīmu Bulgārijas Valsts bankā. Finanšu iestādes galvenā darījumdarbības vieta atrodas Bulgārijas teritorijā.
 BG: ārpus EEZ esošas bankas var veikt banku darbību Bulgārijā pēc tam, kad no BNB ir saņemta licence darījumdarbības uzsākšanai un veikšanai Bulgārijas Republikā ar filiāles starpniecību.
 IT: lai uzņēmums būtu pilnvarots pārvaldīt vērtspapīru norēķinu sistēmu vai sniegt centrālā vērtspapīru depozitārija pakalpojumus kopā ar kādu uzņēmumu Itālijā, tam jābūt inkorporētam Itālijā (bez filiālēm).
 Kolektīvo ieguldījumu uzņēmumu gadījumā, izņemot pārvedamu vērtspapīru kolektīvo ieguldījumu uzņēmumus (“PVKIU “), kas saskaņoti atbilstoši Eiropas Savienības tiesību aktiem, pilnvarotajam vai depozitāram jābūt inkorporētam Itālijā vai citā dalībvalstī un jāveic uzņēmējdarbība ar filiāles starpniecību Itālijā.
 Arī investīciju fondu pārvaldes uzņēmumiem, kuru darbība nav saskaņota ar Savienības tiesību aktiem, jābūt inkorporētām Itālijā (filiāles nav atļautas).
 Tikai bankas, apdrošināšanas sabiedrības, ieguldījumu sabiedrības un uzņēmumi, kas pārvalda PVKIU, kuri saskaņoti atbilstoši Savienības tiesību aktiem un kuru galvenais birojs ir Eiropas Savienībā, kā arī PVKIU, kuri ir inkorporēti Itālijā, var īstenot pensiju fondu līdzekļu pārvaldību.
 Veicot tiešo pārdošanu, starpniekiem jāizmanto pilnvaroti finanšu pārdevēji, kuru mītnesvieta ir kāda dalībvalsts.
 Starpnieku no valstīm ārpus Savienības pārstāvniecības nevar veikt darbības, kuru mērķis ir sniegt ieguldījumu pakalpojumus, tostarp veikt tirdzniecību savā vārdā vai klientu vārdā, finanšu instrumentu izvietošanu un parakstīšanu (vajadzīga filiāle).
 PT: pensiju fondu pārvaldības pakalpojumus var sniegt tikai specializētas sabiedrības, kas šim nolūkam inkorporētas Portugālē, un apdrošināšanas sabiedrības, kuras veic uzņēmējdarbību Portugālē un kurām ir atļauts veikt dzīvības apdrošināšanas darījumdarbību, vai subjekti, kam atļauts veikt pensiju fondu pārvaldību citās dalībvalstīs. Tieša filiāļu atvēršana no valstīm ārpus Eiropas Savienības nav atļauta.
 Pasākumi
 BG: Kredītiestāžu likums, 2. panta 5. punkts, 3.a pants un 17. pants;
 Sociālās apdrošināšanas kodekss, 121., 121.b un 121.f pants, un
 Valūtas likums, 3. pants.
 IT: Likumdošanas dekrēts 58/1998, 1., 19., 28., 30.–33., 38., 69. un 80. pants;
 Itālijas Bankas un Consob 1998. gada 22. februāra Kopīgie noteikumi, 3. un 41. pants;
 Itālijas Bankas 2005. gada 25. janvāra noteikumi;
 Consob 2007. gada 29. oktobra Noteikumi 16190, V sadaļas VII nodaļas II iedaļas 17.–21., 78.–81., 91.–111. pants., un saskaņā ar
 Eiropas Parlamenta un Padomes 2014. gada 23. Jūlija Regulu (ES) Nr. 909/2014 par vērtspapīru norēķinu uzlabošanu Eiropas Savienībā.
 PT: Dekrētlikums 12/2006, kas grozīts ar Dekrētlikumu 180/2007; Dekrētlikums 357-A/2007; Noteikumi 7/2007-R, kas grozīti ar Noteikumiem 2/2008-R; Noteikumi 19/2008-R un Noteikumi 8/2009. Ar 2020. gada 23. jūlija Likumu 27/2020 apstiprinātā tiesiskā regulējuma, kas reglamentē pensiju fondu un to pārvaldības struktūru izveidi un darbību, 3. pants.
 Attiecībā uz investīciju liberalizāciju – piekļuve tirgum, valsts režīms
 HU: valstu, kas nav EEZ valstis, investīciju fondu pārvaldības sabiedrību filiāles nevar iesaistīties Eiropas investīciju fondu pārvaldībā un nevar sniegt aktīvu pārvaldības pakalpojumus privāto pensiju fondiem.
 Pasākumi
 HU: 2013. gada Likums CCXXXVII par kredītiestādēm un finanšu uzņēmumiem;
 2013. gada Likums CCXXXVII par kredītiestādēm un finanšu uzņēmumiem; un
 2001. gada Likums CXX par kapitāla tirgu.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – piekļuve tirgum
 BG: banku kopīgi vada un pārstāv vismaz divas personas. Personas, kas vada un pārstāv banku, personīgi atrodas tās administratīvajās telpās. Juridiskas personas nevar ievēlēt par bankas valdes vai direktoru padomes locekļiem.
 SE: krājbankas dibinātājs ir fiziska persona.
 Pasākumi
 BG: Kredītiestāžu likums, 10. pants;
 Sociālās apdrošināšanas kodekss, 121.e pants, un
 Valūtas likums, 3. pants.
 SE: Sparbankslagen (Krājbanku likums) (1987:619), 2. nodaļa, § 1.
 Attiecībā uz investīciju liberalizāciju – valsts režīms
 HU: atbilstoši ārvalstu valūtas noteikumiem vismaz diviem kredītiestādes direktoru padomes locekļiem jābūt atzītiem rezidentiem un jābūt iepriekš pastāvīgi dzīvojušiem Ungārijā vismaz vienu gadu.
 Pasākumi
 HU: 2013. gada Likums CCXXXVII par kredītiestādēm un finanšu uzņēmumiem;
 2013. gada Likums CCXXXVII par kredītiestādēm un finanšu uzņēmumiem un
 2001. gada Likums CXX par kapitāla tirgu.
 Attiecībā uz investīciju liberalizāciju – piekļuve tirgum
 RO: tirgus dalībnieki ir juridiskas personas, kas izveidotas kā akciju sabiedrības saskaņā ar Sabiedrību tiesībām. Alternatīvas tirdzniecības sistēmas (daudzpusēja tirdzniecības sistēma (DTS) saskaņā ar FITD II direktīvu) var pārvaldīt sistēmas operators, kas izveidots saskaņā ar iepriekš minētajiem nosacījumiem, vai investīciju sabiedrība, kurai atļauju piešķīrusi ASF (Autoritatea de Supraveghere Financiară – Finanšu uzraudzības iestāde).
 SI: pensiju shēmas pakalpojumus var nodrošināt kopējs pensiju fonds (kas nav juridiska persona un ko tāpēc pārvalda apdrošināšanas sabiedrība, banka vai pensiju fondu sabiedrība), pensiju fondu sabiedrība vai apdrošināšanas sabiedrība. Turklāt pensiju shēmas var piedāvāt arī pensiju shēmu nodrošinātāji, kas veic uzņēmējdarbību saskaņā ar noteikumiem, kas piemērojami kādā no Eiropas Savienības dalībvalstīm.
 Pasākumi
 RO: 2018. gada 11. jūnija Likums Nr. 126 par finanšu instrumentiem un Regula Nr. 1/2017, ar grozījumiem un papildinājumiem Regulā Nr. 2/2006 par regulētiem tirgiem un alternatīvām tirdzniecības sistēmām, kas apstiprināta ar NSC rīkojumu Nr. 15/2006 – ASF – Autoritatea de Supraveghere Financiară – Finanšu uzraudzības iestāde. SI: Pensiju un invaliditātes apdrošināšanas likums (Official Gazette no. 102/15, kurā jaunākie grozījumi izdarīti ar Nr. 28/19 ).
 Attiecībā uz pakalpojumu pārrobežu tirdzniecību – klātbūtne uz vietas
 HU: sabiedrības, kas ir no valstīm ārpus EEZ, var sniegt finanšu pakalpojumus vai iesaistīties finanšu pakalpojumus papildinošās darbībās, izmantojot vienīgi tās filiāli Ungārijā.
 Pasākumi
 HU: 2013. gada Likums CCXXXVII par kredītiestādēm un finanšu uzņēmumiem;
 2013. gada Likums CCXXXVII par kredītiestādēm un finanšu uzņēmumiem; un
 2001. gada Likums CXX par kapitāla tirgu.
 13. atruna. Veselības pakalpojumi un sociālie pakalpojumi
 Nozare – apakšnozare:
 Veselības pakalpojumi un sociālie pakalpojumi
 Nozares klasifikācija:
 CPC 931 un 933
 Atrunas veids:
 Piekļuve tirgum
 Valsts režīms
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Attiecībā uz investīciju liberalizāciju – piekļuve tirgum
 DE (attiecas arī uz valdības reģionālo līmeni): glābšanas pakalpojumus un “kvalificētus neatliekamās medicīniskās palīdzības pakalpojumus” organizē un reglamentē federālās zemes. Lielākā daļa federālo zemju glābšanas pakalpojumu jomā kompetences deleģē pašvaldībām. Pašvaldībām ir atļauts dot priekšroku bezpeļņas organizācijām. Minētais attiecas gan uz ārvalstu, gan iekšzemes pakalpojumu sniedzējiem (CPC 931, 933). Neatliekamās medicīniskās palīdzības pakalpojumiem piemēro plānošanas, atļaujas saņemšanas un akreditācijas prasību. Attiecībā uz telemedicīnu IST (informācijas un sakaru tehnoloģiju) pakalpojumu sniedzēju skaits var būt ierobežots, lai garantētu sadarbspēju, saderību un nepieciešamo drošības standartu ievērošanu. Šo ierobežojumu piemēro bez diskriminācijas.
 HR: dažu privāti finansētu sociālās aprūpes iestāžu izveidei var tikt piemēroti ar vajadzībām pamatoti ierobežojumi konkrētās ģeogrāfiskās teritorijās (CPC 9311, 93192, 93193, 933).
 SI: valsts monopols ir rezervēts šādiem pakalpojumiem: asins, asins pagatavojumu nodrošināšana, cilvēka orgānu izņemšana un konservācija transplantācijai, sociālie un medicīnas, higiēnas, epidemioloģiskie un veselības un ekoloģiskie pakalpojumi, pataloganatomijas pakalpojumi un biomedicīniski asistēta apaugļošana (CPC 931).
 Pasākumi
 DE: Bundesärzteordnung (BÄO; Federālie noteikumi par ārstiem):
 Gesetz über die Ausübung der Zahnheilkunde (ZHG);
 Gesetz über den Beruf der Psychotherapeutin und des Psychotherapeuten (PsychThG; Likums par psihoterapijas pakalpojumu sniegšanu);
 Gesetz über die berufsmäßige Ausübung der Heilkunde ohne Bestallung (Heilpraktikergesetz);
 Gesetz über das Studium und den Beruf der Hebammen (HebG);
 Gesetz über den Beruf der Notfallsanitäterin und des Notfallsanitäters (NotSanG);
 Gesetz über die Pflegeberufe (PflBG);
 Gesetz über die Berufe in der Physiotherapie (MPhG);
 Gesetz über den Beruf des Logopäden (LogopG);
 Gesetz über den Beruf des Orthoptisten und der Orthoptistin (OrthoptG);
 Gesetz über den Beruf der Podologin und des Podologen (PodG);
 Gesetz über den Beruf der Diätassistentin und des Diätassistenten (DiätAssG);
 Gesetz über den Beruf der Ergotherapeutin und des Ergotherapeuten (ErgThg); Bundesapothekerordnung (BapO);
 Gesetz über den Beruf des pharmazeutisch-technischen Assistenten (PTAG);
 Gesetz über technische Assistenten in der Medizin (MTAG);
 Gesetz zur wirtschaftlichen Sicherung der Krankenhäuser und zur Regelung der Krankenhauspflegesätze (Krankenhausfinanzierungsgesetz - KHG);
 Gewerbeordnung (Vācijas Tirdzniecības, komercijas un rūpniecības regulējuma likums);
 Sozialgesetzbuch Fünftes Buch (SGB V; Sociālā nodrošinājuma kodekss, Piektā grāmata) – obligātā veselības apdrošināšana;
 Sozialgesetzbuch Sechstes Buch (SGB VI; Sociālā nodrošinājuma kodekss, Sestā grāmata) – valsts obligātā pensiju apdrošināšana;
 Sozialgesetzbuch Siebtes Buch (SGB VII; Sociālā nodrošinājuma kodekss, Septītā grāmata) – obligātā nelaimes gadījumu apdrošināšana;
 Sozialgesetzbuch Neuntes Buch (SGB IX; Sociālā nodrošinājuma kodekss, Devītā grāmata) – personu ar invaliditāti rehabilitācija un līdzdalība;
 Sozialgesetzbuch Elftes Buch (SGB XI; Sociālā nodrošinājuma kodekss, Vienpadsmitā grāmata) – sociālā palīdzība;
 Personenbeförderungsgesetz (PBefG; Publiskā transporta likums).
 Reģionālā līmenī:
 Gesetz über den Rettungsdienst (Rettungsdienstgesetz - RDG) in Baden-Württemberg;
 Bayerisches Rettungsdienstgesetz (BayRDG);
 Gesetz über den Rettungsdienst für das Land Berlin (Rettungsdienstgesetz);
 Gesetz über den Rettungsdienst im Land Brandenburg (BbgRettG);
 Bremisches Hilfeleistungsgesetz (BremHilfeG);
 Hamburgisches Rettungsdienstgesetz (HmbRDG);
 Gesetz über den Rettungsdienst für das Land Mecklenburg-Vorpommern (RDGM-V);
 Niedersächsisches Rettungsdienstgesetz (NRettDG);
 Gesetz über den Rettungsdienst sowie die Notfallrettung und den Krankentransport durch
 Unternehmer (RettG NRW);
 Landesgesetz über den Rettungsdienst sowie den Notfall- und Krankentransport (RettDG);
 Saarländisches Rettungsdienstgesetz (SRettG);
 Sächsisches Gesetz über den Brandschutz, Rettungsdienst und Katastrophenschutz (SächsBRKG);
 Rettungsdienstgesetz des Landes Sachsen-Anhalt (RettDG LSA);
 Schleswig-Holsteinisches Rettungsdienstgesetz (SHRDG);
 Thüringer Rettungsdienstgesetz (ThüRettG);
 Landespflegegesetze:
 Gesetz zur Umsetzung der Pflegeversicherung in Baden-Württemberg (Landespflegegesetz -
 LPflG);
 Gesetz zur Ausführung der Sozialgesetze (AGSG);
 Gesetz zur Planung und Finanzierung von Pflegeeinrichtungen (Landespflegeeinrichtungsgesetz-
 LPflegEG);
 Gesetz über die pflegerische Versorgung im Land Brandenburg (Landespflegegesetz - LPflegeG);
 Gesetz zur Ausführung des Pflege-Versicherungsgesetzes im Lande Bremen und zur Änderung
 des Bremischen Ausführungsgesetzes zum Bundessozialhilfegesetz (BremAGPflegeVG);
 Hamburgisches Landespflegegesetz (HmbLPG);
 Hessisches Ausführungsgesetz zum Pflege-Versicherungsgesetz;
 Landespflegegesetz (LPflegeG M-V);
 Gesetz zur Planung und Förderung von Pflegeeinrichtungen nach dem Elften Buch
 Sozialgesetzbuch (Niedersächsisches Pflegegesetz - NPflegeG);
 Gesetz zur Weiterentwicklung des Landespflegerechts und Sicherung einer unterstützenden Infrastruktur für ältere Menschen, pflegebedürftige Menschen und deren Angehörige (Alten- und Pflegegesetz Nordrhein-Westfalen – APG NRW);
 Landesgesetz zur Sicherstellung und Weiterentwicklung der pflegerischen Angebotsstruktur
 (LPflegeASG) (Rheinland-Pfalz);
 Gesetz Nr. 1694 zur Planung und Förderung von Angeboten für hilfe-, betreuungs- oder pflegebedürftige Menschen im Saarland (Saarländisches Pflegegesetz);
 Sächsisches Pflegegesetz (SächsPflegeG).
 Šlēsviga-Holšteina Ausführungsgesetz zum Pflege-Versicherungsgesetz (Landespflegegesetz - LPflegeG);
 Thüringer Gesetz zur Ausführung des Pflege-Versicherungsgesetzes (ThürAGPflegeVG);
 Landeskrankenhausgesetz Baden-Württemberg;
 Bayerisches Krankenhausgesetz (BayKrG);
 Berliner Gesetz zur Neuregelung des Krankenhausrechts;
 Krankenhausentwicklungsgesetz Brandenburg (BbgKHEG);
 Bremisches Krankenhausgesetz (BrmKrHG);
 Hamburgisches Krankenhausgesetz (HmbKHG);
 Hessisches Krankenhausgesetz 2011 (HKHG 2011);
 Krankenhausgesetz für das Land Mecklenburg-Vorpommern (LKHG M-V);
 Niedersächsisches Krankenhausgesetz (NKHG);
 Krankenhausgestaltungsgesetz des Landes Nordrhein-Westfalen (KHGG NRW);
 Landeskrankenhausgesetz Rheinland-Pfalz (LKG Rh-Pf);
 Saarländisches Krankenhausgesetz (SKHG);
 Gesetz zur Neuordnung des Krankenhauswesens (Sächsisches Krankenhausgesetz - SächsKHG);
 Krankenhausgesetz Sachsen-Anhalt (KHG LSA);
 Gesetz zur Ausführung des Krankenhausfinanzierungsgesetzes (AG-KHG) Šlēsvigā-Holšteinā;
 Thüringisches Krankenhausgesetz (Thür KHG).
 HR: Veselības aprūpes likums (OG 150/08, 71/10, 139/10, 22/11, 84/11, 12/12, 70/12, 144/12).
 SI: Veselības pakalpojumu likums, Official Gazette of the RS, Nr. 23/2005, 1., 3. un 62.–64. pants; Neauglības ārstēšanas un biomedicīniski asistētas apaugļošanas likums, Official Gazette of the RS, Nr. 70/00, 15. un 16. pants, un
 Asins krājumu likums (ZPKrv-1), Official Gazette of RS, Nr. 104/06, 5. un 8. pants.
 Attiecībā uz investīciju liberalizāciju – piekļuve tirgum, valsts režīms
 FR: slimnīcu un neatliekamās medicīniskās palīdzības pakalpojumu, stacionāro ārstniecības iestāžu (izņemot slimnīcas) pakalpojumu un sociālo pakalpojumu jomā ir vajadzīga atļauja, lai īstenotu vadības funkcijas. Atļaujas piešķiršanas procesā ņem vērā vietējo vadītāju pieejamību. Sabiedrības var būt jebkurā juridiskā formā, izņemot tās, kas attiecas tikai uz brīvajām profesijām.
 Pasākumi
 FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; un Code de la santé publique.
 14. atruna. Tūrisma pakalpojumi un ar ceļojumiem saistīti pakalpojumi
 Nozare – apakšnozare:
 Tūrisma pakalpojumi un ar ceļojumiem saistīti pakalpojumi – viesnīcas, restorāni un ēdināšana; ceļojumu aģentūru un tūrisma operatoru pakalpojumi (ietverot ceļojumu vadītājus); tūristu gidu pakalpojumi
 Nozares klasifikācija:
 CPC 641, 642, 643, 7471, 7472
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms
 BG: nepieciešama inkorporācija (filiāles nav atļautas). Tūrisma operatoru vai ceļojumu aģentūru pakalpojumus var sniegt persona, kura veic uzņēmējdarbību EEZ, ja, izveidojot uzņēmumu Bulgārijas teritorijā, minētā persona uzrāda tāda dokumenta eksemplāru, kas apliecina tās tiesības veikt minēto darbību, un tāda sertifikāta vai cita dokumenta eksemplāru, kuru izdevusi kredītiestāde vai apdrošinātājs un kurš ietver datus par apdrošināšanas spēkā esību, kas sedz attiecīgās personas atbildību par zaudējumiem, kuri var rasties sodāmas profesionālo pienākumu nepildīšanas rezultātā. Ja publiskā (valsts vai pašvaldība) līdzdalība Bulgārijas sabiedrības kapitālā pārsniedz 50 procentus, tad ārvalstu vadītāju skaits nedrīkst pārsniegt to vadītāju skaitu, kas ir Bulgārijas valstspiederīgie. Prasība par EEZ valstspiederību tūristu gidiem (CPC 641, 642, 643, 7471, 7472).
 Pasākumi
 BG: Tūrisma likums, 61., 113. un 146. pants.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms un klātbūtne uz vietas
 CY: licenci tūrisma un ceļojumu sabiedrības vai aģentūras izveidei un darbībai piešķir un esošas sabiedrības vai aģentūras darbības licenci atjauno tikai Eiropas Savienības fiziskām vai juridiskām personām. Nerezidējoši uzņēmumi, izņemot citā dalībvalstī izveidotus uzņēmumus, nevar organizēti vai pastāvīgi veikt iepriekšminētā likuma 3. pantā minētās darbības Kipras Republikā, ja vien tās nepārstāv rezidējošs uzņēmums. Lai sniegtu tūrisma gidu pakalpojumus un ceļojumu aģentūru un tūrisma operatoru pakalpojumus, ir vajadzīga dalībvalsts valstspiederība (CPC 7471, 7472).
 Pasākumi
 CY: 1995. gada Tūrisma, ceļojumu biroju un tūristu gidu likums (Nr. 41(I)/1995, ar grozījumiem).
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms
 EL: lai trešo valstu valstspiederīgie iegūtu tiesības praktizēt profesijā, tiem jāiegūst Grieķijas Tūrisma ministrijas tūristu gidu skolu diploms. Izņēmuma kārtā trešo valstu valstpiederīgajiem uz laiku (līdz vienam gadam) var piešķirt tiesības praktizēt profesijā, skaidri definējot nosacījumus un atkāpjoties no iepriekšminētajiem noteikumiem, ja ir apstiprināts, ka konkrētai valodai trūkst tūristu gidu.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 ES (attiecas arī uz valdības reģionālo līmeni): lai sniegtu tūristu gidu pakalpojumus, ir nepieciešama dalībvalsts valstspiederība (CPC, 7472).
 HR: lai sniegtu viesu uzņemšanas un ēdināšanas pakalpojumus mājsaimniecībās un lauku mājvietās, jābūt EEZ valstspiederīgajam (CPC 641, 642, 643, 7471, 7472).
 Pasākumi
 EL: Prezidenta dekrēts 38/2010, Ministrijas lēmums 165261/IA/2010 (Gov. Gazette 2157/B), Likuma 4403/2016 50. pants un Likuma 4582/2018 47. pants (Gov. Gazette 208/A). ES: Andalūzija Decreto 8/2015, de 20 de enero, Regulador de guías de turismo de Andalucía;
 Aragona Decreto 21/2015, de 24 de febrero, Reglamento de Guías de turismo de Aragón;
 Kantabrija Decreto 51/2001, de 24 de julio, Article 4, por el que se modifica el Decreto 32/1997, de 25 de abril, por el que se aprueba el reglamento para el ejercicio de actividades turísticoinformativas privadas;
 Kastīlija un Leona Decreto 25/2000, de 10 de febrero, por el que se modifica el Decreto 101/1995, de 25 de mayo, por el que se regula la profesión de guía de turismo de la Comunidad Autónoma de Castilla y León;
 Kastīlija–Lamanča Decreto 86/2006, de 17 de julio, de Ordenación de las Profesiones Turísticas;
 Katalonija Decreto Legislativo 3/2010, de 5 de octubre, para la adecuación de normas con rango de ley a la Directiva 2006/123/CE, del Parlamento y del Consejo, de 12 de diciembre de 2006, relativa a los servicios en el mercado interior, 88. pants;
 Madrides apgabals Decreto 84/2006, de 26 de octubre del Consejo de Gobierno, por el que se modifica el Decreto 47/1996, de 28 de marzo;
 Valensijas apgabals Decreto 90/2010, de 21 de mayo, del Consell, por el que se modifica el reglamento regulador de la profesión de guía de turismo en el ámbito territorial de la Comunitat Valenciana, aprobado por el Decreto 62/1996, de 25 de marzo, del Consell;
 Estremadura Decreto 37/2015, de 17 de marzo;
 Galisija Decreto 42/2001, de 1 de febrero, de Refundición en materia de agencias de viajes, guias de turismo y turismo activo;
 Baleāru salas Decreto 136/2000, de 22 de septiembre, por el cual se modifica el Decreto 112/1996, de 21 de junio, por el que se regula la habilitación de guía turístico en las Islas Baleares; Kanāriju salas Decreto 13/2010, de 11 de febrero, por el que se regula el acceso y ejercicio de la profesión de guía de turismo en la Comunidad Autónoma de Canarias, 5. pants;
 Larjoha Decreto 14/2001, de 4 de marzo, Reglamento de desarrollo de la Ley de Turismo de La Rioja;
 Navarra Decreto Foral 288/2004, de 23 de agosto. Reglamento para actividad de empresas de turismo activo y cultural de Navarra.
 Astūrija Decreto 59/2007, de 24 de mayo, por el que se aprueba el Reglamento regulador de la profesión de Guía de Turismo en el Principado de Asturias un
 Mursijas reģions Decreto n.o 37/2011, de 8 de abril, por el que se modifican diversos decretos en materia de turismo para su adaptación a la ley 11/1997, de 12 de diciembre, de turismo de la Región de Murcia tras su modificación por la ley 12/2009, de 11 de diciembre, por la que se modifican diversas leyes para su adaptación a la directiva 2006/123/CE, del Parlamento Europeo y del Consejo de 12 de diciembre de 2006, relativa a los servicios en el mercado interior.
 HR: Viesmīlības un ēdināšanas nozares likums (OG 138/06, 152/08, 43/09, 88/10 un 50/12) un Likums par tūrisma pakalpojumu sniegšanu (OG Nr. 68/07 un 88/10).
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – piekļuve tirgum, valsts režīms
 HU: lai varētu sniegt ceļojumu aģentūru, tūrisma operatoru un tūristu gidu pārrobežu pakalpojumus, ir vajadzīga Ungārijas Tirdzniecības licencēšanas biroja izdota licence. Licences izdod tikai EEZ valstspiederīgajiem un juridiskajām personām, kuru mītne ir EEZ (CPC 7471, 7472).
 IT (attiecas arī uz valdības reģionālo līmeni): lai tūristu gidi, kas ir no valstīm ārpus Eiropas Savienības, varētu strādāt par profesionāliem tūristu gidiem, jāsaņem īpaša licence no reģiona. Tūristu gidi no dalībvalstīm var brīvi darboties bez vajadzības saņemt šādu licenci. Licenci piešķir tūristu gidiem, kuri pierāda atbilstošu kompetenci un zināšanas (CPC 7472).
 Pasākumi
 HU: 2005. gada Likums CLXIV par tirdzniecību; Valdības dekrēts Nr. 213/1996 (XII.23.) par ceļojumu organizēšanu un aģentūru darbībām.
 IT: Likums 135/2001, 7.5. un 6. pants, un Likums 40/2007 (DL 7/2007).
 15. atruna. Atpūtas, kultūras un sporta pakalpojumi
 Nozare – apakšnozare:
 Atpūtas pakalpojumi un citi sporta pakalpojumi
 Nozares klasifikācija:
 CPC 962, daļa no 96419
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 Citi sporta pakalpojumi (CPC 96419)
 Attiecībā uz investīciju liberalizāciju – valsts režīms, augstākā līmeņa vadība un direktoru padomes un pakalpojumu pārrobežu tirdzniecība – valsts režīms
 AT (attiecas uz valdības reģionālo līmeni): slēpošanas skolu un kalnu gidu darbību reglamentē federālo zemju tiesību akti. Lai sniegtu šādus pakalpojumus, var būt vajadzīga EEZ dalībvalsts valstspiederība. Uzņēmumiem var tikt noteikta prasība iecelt rīkotājdirektoru, kurš ir EEZ dalībvalsts valstspiederīgais.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 CY: prasība par valstspiederību deju skolas izveidei un prasība par valstspiederību treneriem.
 Pasākumi
 AT: Kärntner Schischulgesetz, LGBL. Nr. 53/97;
 Kärntner Berg- und Schiführergesetz, LGBL. Nr. 25/98;
 NÖ- Sportgesetz, LGBL. Nr. 5710;
 OÖ- Sportgesetz, LGBl. Nr. 93/1997;
 Salzburger Schischul- und Snowboardschulgesetz, LGBL. Nr. 83/89;
 Salzburger Bergführergesetz, LGBL. Nr. 76/81;
 Steiermärkisches Schischulgesetz, LGBL. Nr.58/97;
 Steiermärkisches Berg- und Schiführergesetz, LGBL. Nr. 53/76;
 Tiroler Schischulgesetz. LGBL. Nr. 15/95;
 Tiroler Bergsportführergesetz, LGBL. Nr. 7/98;
 Vorarlberger Schischulgesetz, LGBL. Nr. 55/02 §4 (2)a;
 Vorarlberger Bergführergesetz, LGBL. Nr. 54/02; un
 Vīne Gesetz über die Unterweisung in Wintersportarten, LGBL. Nr. 37/02.
 CY: Likums 65(I)/1997 , ar grozījumiem, un
 Likums 17(I)/1995 , ar grozījumiem.
 16. atruna. Transporta pakalpojumi un transporta palīgpakalpojumi
 Nozare – apakšnozare:
 Transporta pakalpojumi – zvejniecība un ūdens transports – visa pārējā no kuģa veiktā komercdarbība; ūdens transports un ūdens transporta palīgpakalpojumi; dzelzceļa transports un dzelzceļa transporta palīgpakalpojumi; autotransports un autotransporta palīgpakalpojumi; gaisa pārvadājumu palīgpakalpojumi
 Nozares klasifikācija:
 ISIC 3.1. red. 0501, 0502; CPC 5133, 5223, 711, 712, 721, 741, 742, 743, 744, 745, 748, 749, 7461, 7469, 83103, 86751, 86754, 8730, 882
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Jūras transports un jūras transporta palīgpakalpojumi. Jebkāda komercdarbība, ko veic no kuģa (ISIC 3.1. red. 0501, 0502; CPC 5133, 5223, 721, daļa no 742, 745, 74540, 74520, 74590, 882)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 EU: attiecībā uz ostas pakalpojumiem ostas pārvaldes iestāde vai kompetentā iestāde var ierobežot ostas pakalpojumu sniedzēju skaitu konkrētam ostas pakalpojumam.
 Pasākumi
 EU: Eiropas Parlamenta un Padomes 2017. gada 15. februāra Regula (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību, 6. pants.
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes, pakalpojumu pārrobežu tirdzniecība – piekļuve tirgum, valsts režīms
 BG: pārvadājumus un jebkādas darbības, kas saistītas ar hidrotehnikas un zemūdens tehniskajiem darbiem, derīgo izrakteņu un citu neorganisko resursu ģeoloģisko izpēti un ieguvi, loču pakalpojumiem, bunkurēšanu, atkritumu, ūdens un naftas maisījumu un citu materiālu saņemšanu un ko veic kuģi Bulgārijas iekšējos ūdeņos un Bulgārijas teritoriālajos jūras ūdeņos, drīkst veikt tikai kuģi ar Bulgārijas karogu vai kuģi ar citas dalībvalsts karogu.
 Pakalpojumu sniedzēju skaitu ostās var ierobežot atkarībā no ostas objektīvās jaudas, par ko izlemj satiksmes, informācijas tehnoloģiju un sakaru ministra izveidota ekspertu komisija.
 Prasība par valstspiederību atbalsta pakalpojumu sniegšanai. Kuģa kapteinim un galvenajam inženierim obligāti jābūt EEZ dalībvalsts vai Šveices Konfederācijas valstspiederīgajam (ISIC 3.1. red. 0501, 0502, CPC 5133, 5223, 721, 74520, 74540, 74590, 882).
 Pasākumi
 BG: Tirdzniecības kuģu kodekss; Bulgārijas Republikas Likums par jūras un iekšzemes ūdensceļiem un ostām; Rīkojums par nosacījumiem un kārtību, kādā tiek atlasīti Bulgārijas pārvadātāji pasažieru un kravu pārvadājumiem atbilstoši starptautiskiem līgumiem un Rīkojums 3 par bezapkalpes kuģu apkopi.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 BG: attiecībā uz atbalsta pakalpojumiem sabiedriskajam transportam Bulgārijas ostās tiesības veikt atbalsta darbības valsts nozīmes ostās piešķir ar koncesijas līgumu. Reģionālas nozīmes ostās šādas tiesības piešķir ar līgumu, ko noslēdz ar ostas īpašnieku (CPC 74520, 74540, 74590).
 Pasākumi
 BG: Tirdzniecības kuģu kodekss; Bulgārijas Republikas Likums par jūras un iekšzemes ūdensceļiem un ostām.
 Attiecībā uz pakalpojumu pārrobežu tirdzniecību – klātbūtne uz vietas
 DK: loču pakalpojumus Dānijā var sniegt tikai tādi loču pakalpojumu sniedzēji, kuru domicils ir EEZ un kurus ir reģistrējušas un apstiprinājušas Dānijas iestādes saskaņā ar Dānijas Likumu par loču pakalpojumiem (CPC 74520).
 Pasākumi
 DK: Dānijas Likums par loču pakalpojumiem, §18.
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms
 DE (attiecas arī uz valdības reģionālo līmeni): kuģi, kas nepieder dalībvalsts valstspiederīgajam, darbībām, kas nav transports un palīgpakalpojumi, Vācijas federālajos ūdensceļos var izmantot tikai pēc īpašas atļaujas saņemšanas. Atbrīvojumus attiecībā uz kuģiem no valstīm, kas ir ārpus Eiropas Savienības, var piešķirt tikai tad, ja Eiropas Savienības kuģi nav pieejami, ja tie ir pieejami ar ļoti nelabvēlīgiem nosacījumiem vai pamatojoties uz savstarpību. Atbrīvojumus attiecībā uz kuģiem ar Apvienotās Karalistes karogu var piešķirt, pamatojoties uz savstarpību (KüSchVO, § 2, 3. punkts). Visas darbības, uz kurām attiecas tiesību akti par loču pakalpojumiem, tiek reglamentētas, un akreditācija ir pieejama tikai EEZ vai Šveices Konfederācijas valstspiederīgajiem. Loču pakalpojumu iekārtu nodrošināšana un ekspluatācija ir atļauta tikai publiskām iestādēm vai sabiedrībām, kuras tās izraudzījušās.
 Lai nomātu vai nomātu ar izpirkumu jūras kuģus ar operatoriem vai bez tiem un lai nomātu vai nomātu ar izpirkumu kuģus, kas nav jūras kuģi, bez operatoriem, līgumu noslēgšanu par kravu pārvadājumiem ar kuģiem ar ārvalstu karogu vai šādu kuģu fraktēšanu var ierobežot atkarībā no tā, vai ir pieejami kuģi ar Vācijas vai citas dalībvalsts karogu.
 Tādi darījumi starp rezidentiem un nerezidentiem, kuri saistīti ar
 (I)iekšzemes ūdensceļu kuģiem, kas nav reģistrēti ekonomikas zonā;
 (II)kravu pārvadājumiem ar šādiem iekšzemes ūdensceļu kuģiem vai
 (III)vilkšanas pakalpojumiem, ko sniedz ar šādiem iekšzemes ūdensceļu kuģiem,
 ekonomikas zonā var tikt ierobežoti (ūdens transports, ūdens transporta atbalsta pakalpojumi, kuģu noma, kuģu nomas ar izpirkumu pakalpojumi bez operatoriem (CPC 721, 745, 83103, 86751, 86754, 8730).
 Pasākumi
 DE: Gesetz über das Flaggenrecht der Seeschiffe und die Flaggenführung der Binnenschiffe (Flaggenrechtsgesetz; Karoga aizsardzības likums);
 Verordnung über die Küstenschifffahrt (KüSchV);
 Gesetz über die Aufgaben des Bundes auf dem Gebiet der Binnenschiffahrt (Binnenschiffahrtsaufgabengesetz - BinSchAufgG);
 Verordnung über Befähigungszeugnisse in der Binnenschiffahrt (Binnenschifferpatentverordnung - BinSchPatentV);
 Gesetz über das Seelotswesen (Seelotsgesetz - SeeLG);
 Gesetz über die Aufgaben des Bundes auf dem Gebiet der Seeschiffahrt (Seeaufgabengesetz - SeeAufgG) un
 Verordnung zur Eigensicherung von Seeschiffen zur Abwehr äußerer Gefahren (See-Eigensicherungsverordnung - SeeEigensichV).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 FI: jūras transporta atbalsta pakalpojumi, ja tos sniedz Somijas jūras ūdeņos, ir rezervēti flotēm ar valsts, Savienības vai Norvēģijas karogu (CPC 745).
 Pasākumi
 FI: Merilaki (Jūrniecības likums) (674/1994) un
 Laki elinkeinon harjoittamisen oikeudesta (Likums par tiesībām veikt tirdzniecību) (122/1919), s. 4.
 Attiecībā uz investīciju liberalizāciju – piekļuve tirgum
 EL: ostu teritorijās kravu apstrādes pakalpojumiem piemēro valsts monopolu (CPC 741).
 IT: attiecībā uz jūras kravu apstrādes pakalpojumiem piemēro ekonomisko vajadzību pārbaudi. Galvenie kritēriji: esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība un jaunu darbavietu radīšana (CPC 741).
 Pasākumi
 EL: Publisko jūras tiesību kodekss (Likumdošanas dekrēts 187/1973).
 IT: Kuģniecības kodekss;
 Likums 84/1994 un
 Ministrijas dekrēts 585/1995.
 b)
 Dzelzceļa transports un dzelzceļa transporta palīgpakalpojumi (CPC 711, 743)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 BG: tikai dalībvalsts valstspiederīgie drīkst sniegt dzelzceļa transporta pakalpojumus vai dzelzceļa transporta atbalsta pakalpojumus Bulgārijā. Licenci pasažieru vai kravu pārvadājumiem pa dzelzceļu izdod satiksmes ministrs dzelzceļa operatoriem, kas reģistrēti kā tirgotāji (CPC 711, 743).
 Pasākumi
 BG: Dzelzceļa pārvadājumu likums, 37., 48. pants.
 Attiecībā uz investīciju liberalizāciju – piekļuve tirgum
 LT: ekskluzīvas tiesības sniegt tranzīta pakalpojumus ir piešķirtas dzelzceļa uzņēmumiem, kuru īpašnieks ir valsts vai kuru akcijas 100 % apmērā pieder valstij (CPC 711).
 Pasākumi
 LT: Lietuvas Republikas 2004. gada 22. aprīļa Dzelzceļa pārvadājumu kodekss Nr. IX-2152, kas grozīts 2006. gada 8. jūnijā ar Nr. X-653.
 c)
 Autotransports un autotransporta palīgpakalpojumi (CPC 712, 7121, 7122, 71222, 7123)
 Attiecībā uz autotransporta pakalpojumiem, uz kuriem neattiecas Otrās daļas [Tirdzniecība, transports un zvejniecība] Trešā temata [Autopārvadājumi] I [Kravu autopārvadājumi] un II [Pasažieru autopārvadājumi] sadaļa un ROAD-1. pielikums [Kravu autopārvadājumi].
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 AT (attiecībā arī uz lielākās labvēlības režīmu): attiecībā uz pasažieru un kravu pārvadājumiem ekskluzīvas tiesības un/vai atļaujas var piešķirt tikai EEZ līgumslēdzēju pušu valstspiederīgajiem un Savienības juridiskām personām, kuru galvenais birojs atrodas Austrijā. Licences piešķir bez diskriminācijas, ievērojot savstarpības nosacījumu (CPC 712).
 Pasākumi
 AT: Güterbeförderungsgesetz (Preču pārvadājumu likums), BGBl. Nr. 593/1995; § 5;
 Gelegenheitsverkehrsgesetz (Neregulārās satiksmes likums), BGBl. Nr. 112/1996; § 6; un
 Kraftfahrliniengesetz (Regulāro pārvadājumu likums), BGBl. I Nr. 203/1999 , ar grozījumiem, §§ 7 un 8.
 Attiecībā uz investīciju liberalizāciju – valsts režīms, lielākās labvēlības režīms
 EL: attiecībā uz kravu autopārvadājumu pakalpojumu operatoriem. Kravu autopārvadājumu operatoram nepieciešama Grieķijas licence. Licences piešķir bez diskriminācijas, ievērojot savstarpības nosacījumu (CPC 7123).
 Pasākumi
 EL: Kravu autopārvadājumu operatoru licencēšana: Grieķijas Likums 3887/2010 (Government Gazette
 A174), kas grozīts ar Likuma 4038/2012 5. pantu (Government Gazette A' 14).
 Attiecībā uz investīciju liberalizāciju – piekļuve tirgum
 IE: ekonomisko vajadzību pārbaude attiecībā uz starppilsētu autobusu pakalpojumiem. Galvenie kritēriji: esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība, ietekme uz satiksmes apstākļiem un jaunu darbvietu radīšana (CPC 7121, CPC 7122).
 MT: attiecībā uz taksometriem piemēro licenču skaita ierobežojumus.
 Karozzini (zirgu pajūgi): attiecībā uz Karozzini (zirgu pajūgiem) piemēro licenču skaita ierobežojumus (CPC 712).
 PT: ekonomisko vajadzību pārbaude attiecībā uz limuzīnu pakalpojumiem. Galvenie kritēriji: esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība, ietekme uz satiksmes apstākļiem un jaunu darbvietu radīšana (CPC 71222).
 Pasākumi
 IE: 2009. gada Sabiedriskā transporta regulējuma likums.
 MT: Taksometru pakalpojumu noteikumi (SL499.59).
 PT: 21. augusta Dekrētlikums 41/80.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 CZ: ir nepieciešama inkorporācija Čehijas Republikā (filiāles nav iespējamas).
 Pasākumi
 CZ: Likums Nr. 111/1994 Coll. Coll., par autotransportu.
 Attiecībā uz ieguldījumu liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms
 SE: autopārvadājumu operatoram nepieciešama Zviedrijas licence. Viens no kritērijiem taksometra licences saņemšanai — sabiedrība ir iecēlusi fizisku personu par pārvadājumu vadītāju (de facto rezidenta statusa prasība — sk. Zviedrijas atrunu par uzņēmējdarbības veikšanas veidiem).
 Pasākumi
 SE: Yrkestrafiklag (2012:210) (Likums par profesionāliem pārvadājumiem);
 Yrkestrafikförordning (2012:237) (Valdības noteikumi par profesionāliem pārvadājumiem);
 Taxitrafiklag (2012:211) (Likums par taksometriem) un
 Taxitrafikförordning (2012:238) (Valdības noteikumi par taksometriem).
 Attiecībā uz pakalpojumu pārrobežu tirdzniecību – klātbūtne uz vietas
 SK: taksometru pakalpojumu koncesiju un atļauju taksometru nosūtīšanai var piešķirt personai, kuras dzīvesvieta vai uzņēmējdarbības veikšanas vieta ir Slovākijas Republikā vai citā EEZ dalībvalstī.
 Pasākumi
 Likums 56/2012 Coll., par autotransportu.
 d)
 Gaisa pārvadājumu palīgpakalpojumi
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 EU: lai sniegtu apkalpošanas uz zemes pakalpojumus, var tikt izvirzīta prasība veikt uzņēmējdarbību Eiropas Savienības teritorijā. Apkalpošanas uz zemes pakalpojumu atvērtības līmenis ir atkarīgs no lidostas lieluma. Pakalpojumu sniedzēju skaits katrā lidostā var būt ierobežots. “Lielās lidostās” šis ierobežojums nedrīkst būt mazāks par diviem piegādātājiem.
 Pasākumi
 EU: Padomes Direktīva 96/67/EK (1996. gada 15. oktobris) par pieeju lidlauka sniegto pakalpojumu tirgum Kopienas lidostās.
 BE (attiecas arī uz valdības reģionālo līmeni): attiecībā uz apkalpošanas uz zemes pakalpojumiem tiek prasīta savstarpība.
 Pasākumi
 BE: Arrêté Royal du 6 novembre 2010 réglementant l'accès au marché de l'assistance en escale à l'aéroport de Bruxelles-National (18. pants);
 Besluit van de Vlaamse Regering betreffende de toegang tot de grondafhandelingsmarkt op de Vlaamse regionale luchthavens (14. pants) un
 Arrêté du Gouvernement wallon réglementant l'accès au marché de l'assistance en escale aux aéroports relevant de la Région wallonne (14. pants).
 e)
 Visu transporta veidu atbalsta pakalpojumi (daļa no CPC 748)
 Attiecībā uz pakalpojumu pārrobežu tirdzniecību – klātbūtne uz vietas
 EU (attiecas arī uz valdības reģionālo līmeni): muitošanas pakalpojumus var sniegt tikai Savienības rezidenti vai juridiskas personas, kuras veic uzņēmējdarbību Savienībā.
 Pasākumi
 EU: Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu.
 17. atruna. Ar enerģiju saistītas darbības
 Nozare – apakšnozare:
 Ar enerģiju saistītas darbības – ieguves rūpniecība un karjeru izstrāde; elektroenerģijas, gāzes, tvaika un karstā ūdens ražošana, pārvade un sadale par saviem līdzekļiem; degvielas transportēšana pa cauruļvadiem; pa cauruļvadiem transportētas degvielas vai kurināmā glabāšanas un noliktavu pakalpojumi un ar enerģijas sadali saistīti pakalpojumi
 Nozares klasifikācija:
 ISIC 3.1. red. 10, 11, 12, 13, 14, 40, CPC 5115, 63297, 713, daļa no 742, 8675, 883, 887
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Ieguves rūpniecība un karjeru izstrāde (ISIC 3.1. red. 10, 11, 12, 13, 14, CPC 5115, 7131, 8675, 883)
 Attiecībā uz investīciju liberalizāciju – piekļuve tirgum
 NL: ogļūdeņražu izpēti un izmantošanu Nīderlandē vienmēr veic privāta sabiedrība kopā ar ekonomikas ministra izraudzītu publisku sabiedrību (ar ierobežotu atbildību). Derīgo izrakteņu ieguves likuma 81. un 82. pants paredz, ka visām kapitāldaļām šādā izraudzītajā sabiedrībā jābūt Nīderlandes valsts tiešā vai netiešā turējumā (ISIC 3.1. red. 10, 3.1. 10, 3.1 11, 3.1 12, 3.1 13, 3.1 14).
 BE: minerālresursu un citu nedzīvo resursu izpētei un izmantošanai teritoriālajos ūdeņos un kontinentālajā šelfā ir vajadzīga koncesija. Koncesionāra kontaktadresei jābūt Beļģijā (ISIC 3.1. red. 14.).
 IT (saistībā ar izpēti attiecas arī uz valdības reģionālo līmeni): uz valstij piederošām atradnēm attiecas īpaši izpētes un ieguves noteikumi. Pirms ikvienas izpētes darbības veikšanas ir jāsaņem izpētes atļauja (“permesso di ricerca”, Karaļa Dekrēta 1447/1927 4. pants). Atļauju izdod uz noteiktu termiņu, un tajā ir precīzi norādītas tās zemes robežas, kurā veic izpēti, un par vienu un to pašu teritoriju dažādām personām vai sabiedrībām var izdot vairāk nekā vienu izpētes atļauju (šā veida licence var nebūt ekskluzīva). Derīgo izrakteņu iegūšanai un izmantošanai ir jāsaņem atļauja (concessione, 14. pants) no reģionālās iestādes (ISIC 3.1. red. 10, 3.1 11, 3.1 12, 3.1 13, 3.1 14, CPC 8675, 883).
 Pasākumi
 BE: Arrêté Royal du 1er septembre 2004 relatif aux conditions, à la délimitation géographique et à la procédure d'octroi des concessions d'exploration et d'exploitation des ressources minérales et autres ressources non vivantes de la mer territoriale et du plateau continental.
 IT: izpētes pakalpojumi: Karaļa Dekrēts 1447/1927 un Likumdošanas dekrēts 112/1998, 34. pants.
 NL: Mijnbouwwet (Derīgo izrakteņu ieguves likums).
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms
 BG: lai veiktu pazemes dabas resursu ģeoloģisko izpēti vai izpēti Bulgārijas Republikas teritorijā, kontinentālajā šelfā un ekskluzīvajā ekonomikas zonā Melnajā jūrā, ir vajadzīga atļauja, savukārt ieguvei un izmantošanai ir vajadzīga koncesija, ko piešķir atbilstoši Pazemes dabas resursu likumam.
 Sabiedrībām, kas reģistrētas preferenciāla nodokļu režīma jurisdikcijās (tas ir, ārzonās), un sabiedrībām, kas tieši vai netieši saistītas ar šādām sabiedrībām, ir aizliegts piedalīties atklātās procedūrās atļauju vai koncesiju piešķiršanai par dabas resursu, tostarp urāna un torija rūdu, ģeoloģisko izpēti un izlūkošanu vai ieguvi, kā arī izmantot esošu atļauju vai koncesiju, kas piešķirta, jo šādas darbības ir liegtas, ieskaitot iespēju reģistrēt atradnes ģeoloģisko vai komerciālo atklāšanu izpētes rezultātā.
 Urāna rūdas ieguve ir aizliegta ar Ministru padomes 1992. gada 20. augusta Dekrētu Nr. 163.
 Attiecībā uz torija rūdas izpēti un ieguvi piemēro vispārējo atļauju un koncesiju režīmu. Lēmumus par torija rūdas izpētes un ieguves atļauju pieņem nediskriminējoši katrā atsevišķā gadījumā.
 Saskaņā ar Bulgārijas Republikas Nacionālās asamblejas 2012. gada 18. janvāra lēmumu hidrauliskās plaisu radīšanas tehnoloģijas, tas ir, hidropārraušanas, jebkāda veida izmantošana naftas un gāzes ģeoloģiskajai izpētei, izlūkošanai vai ieguvei ir aizliegta.
 Slānekļa gāzes izpēte un ieguve ir aizliegta (ISIC 3.1. red. 10, 3.1 11, 3.112, 3.1 13,3.1 14).
 Pasākumi
 BG: Pazemes dabas resursu likums;
 Koncesiju likums;
 Likums par privatizāciju un kontroli pēc privatizācijas;
 Kodolenerģijas drošas izmantošanas likums; Bulgārijas Republikas Nacionālās asamblejas 2012. gada 18. janvāra lēmums; Likums par ekonomiskajām un finansiālajām attiecībām ar sabiedrībām, kas reģistrētas preferenciāla nodokļu režīma jurisdikcijās, ar šādām sabiedrībām saistītām personām un to faktiskajiem īpašniekiem; Zemes dzīļu resursu likums.
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms
 CY: Ministru padome var atteikties atļaut ogļūdeņražu meklēšanas, izpētes un ieguves darbības veikt jebkuram subjektam, ko faktiski kontrolē Apvienotā Karaliste vai Apvienotās Karalistes valstspiederīgie. Pēc atļaujas piešķiršanas neviens subjekts nedrīkst nonākt Apvienotās Karalistes vai Apvienotās Karalistes valstspiederīgā tiešā vai netiešā kontrolē bez Ministru padomes iepriekšējas piekrišanas. Ministru padome var atteikties piešķirt atļauju subjektam, ko faktiski kontrolē Apvienotā Karaliste vai Apvienotās Karalistes valstspiederīgais, ja Apvienotā Karaliste nepiešķir Republikas vai dalībvalstu subjektiem attiecībā uz piekļuvi ogļūdeņražiem un to ģeoloģisko meklēšanu, izpēti un ieguvi tādu režīmu, kas ir pielīdzināms režīmam, kuru Republika vai attiecīgā dalībvalsts piešķir Apvienotās Karalistes subjektiem (ISIC 3.1. red. 1110).
 Pasākumi
 CY: 2007. gada Ogļūdeņražu (ģeoloģiskās meklēšanas, izpētes un ieguves likums (Likums 4(I)/2007), ar grozījumiem).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 SK: lai veiktu ar ieguvi un ģeoloģiju saistītas darbības, vajadzīga inkorporācija EEZ (filiāles nav atļautas). Ieguve un ģeoloģiskā izpēte, uz kuru attiecas Slovākijas Republikas Likums 44/1988 par dabas resursu aizsardzību un izmantošanu, bez diskriminācijas tiek regulēta, tostarp ar sabiedriskās politikas pasākumiem, kuri tiecas nodrošināt dabas resursu un vides saglabāšanu un aizsardzību, piemēram, ar konkrētu ieguves tehnoloģiju atļaujām vai aizliegumu. Lielākai noteiktībai — šādi pasākumi ietver aizliegumu izmantot skalošanu ar cianīdu minerālu apstrādē vai attīrīšanā, prasību pēc īpašas atļaujas hidropārraušanai, ko izmanto naftas un gāzes ģeoloģiskās izpētes, izlūkošanas vai ieguves darbībām, kā arī iepriekšēju apstiprinājumu vietējā referendumā attiecībā uz kodolminerālresursiem/ radioaktīviem minerālresursiem. Tas nevairo esoša pasākuma neatbilstošos aspektus, uz kuru attiecas atruna (ISIC 3.1. red. 10, 3.1 11, 3.1 12, 3.1 13, 3.1 14, CPC 5115, 7131, 8675 un 883).
 Pasākumi
 SK: Likums 51/1988 par ieguvi, sprāgstvielām un Valsts Ieguves pārvaldi; un Likums 569/2007 par ģeoloģisko darbību, Likums 44/1988 par dabas resursu aizsardzību un izmantošanu.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 FI: minerālresursu izpētei un izmantošanai ir vajadzīga licence, ko piešķir valdība saistībā ar kodolmateriāla ieguvi. No valdības ir jāsaņem izpirkšanas atļauja par ieguves teritoriju. Atļauju var piešķirt fiziskai personai, kas ir EEZ rezidents, vai juridiskai personai, kura veic uzņēmējdarbību EEZ. Var būt vajadzīga ekonomisko vajadzību pārbaude (ISIC 3.1. red. 120, CPC 5115, 883, 8675).
 IE: izpētes un ieguves sabiedrībām, kas darbojas Īrijā, ir vajadzīga komerciāla klātbūtne Īrijā. Minerālu izpētei piemēro prasību, ka darbu veikšanas laikā sabiedrībām (Īrijas un ārvalstu) jāizmanto vai nu aģenta, vai izpētes vadītāja — Īrijas rezidenta — pakalpojumi. Ieguvei piemēro prasību, ka valsts ieguves vietas nomas tiesības vai ieguves licenci var saņemt sabiedrība, kas inkorporēta Īrijā. Saistībā ar īpašumtiesībām uz šādu sabiedrību ierobežojumu nav (ISIC 3.1. red. 10, 3.1 13, 3.1 14, CPC 883).
 Pasākumi
 FI: Kaivoslaki (Ieguves likums) (621/2011) un
 Ydinenergialaki (Kodolenerģijas likums) (990/1987).
 IE: 1940.–2017. gada likumi par minerālu attīstību, plānošanas likumi un vidiskie noteikumi.
 Attiecībā tikai uz investīcijām – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 SI: uz minerālresursu izpēti un izmantošanu, ieskaitot regulētos ieguves pakalpojumus, attiecas prasība par uzņēmējdarbības veikšanu vai pilsonību EEZ, Šveices Konfederācijā vai ESAO dalībvalstī (ISIC 3.1. red. 10, ISIC 3.1. red. 11, ISIC 3.1. red. 12, ISIC 3.1. red. 13, ISIC 3.1. red. 14, CPC 883, CPC 8675).
 Pasākumi
 SI: Ieguves likums, 2014.
 b)
 Elektroenerģijas, gāzes, tvaika un karstā ūdens ražošana, pārvade un sadale par saviem līdzekļiem; degvielas vai kurināmā transportēšana pa cauruļvadiem; pa cauruļvadiem transportētas degvielas glabāšanas un noliktavu pakalpojumi; ar enerģijas sadali saistīti pakalpojumi (ISIC 3.1. red. 40, 3.1 401, CPC 63297, 713, daļa no 742, 74220, 887)
 Attiecībā uz investīciju liberalizāciju – piekļuve tirgum
 DK: īpašniekam vai lietotājam, kurš plāno ierīkot cauruļvadu jēlnaftas, naftas pārstrādes produktu vai naftas produktu un dabasgāzes transportēšanai, pirms darba sākšanas jāsaņem atļauja no vietējās iestādes. Šādu izsniedzamo atļauju skaits var tikt ierobežots (CPC 7131).
 MT: EneMalta plc pieder elektroenerģijas piegādes monopols (ISIC 3.1. red. 401; CPC 887.)
 NL: elektroenerģijas tīkla un gāzes cauruļvadu tīkla īpašumtiesības ir ekskluzīvi piešķirtas Nīderlandes valdībai (pārvades sistēmas) un citām publiskām iestādēm (sadales sistēmas) (ISIC 3.1. red. 040, CPC 71310).
 Pasākumi
 DK: Lov om naturgasforsyning, LBK 1127 05/09/2018, lov om varmeforsyning, LBK 64 21/01/2019, lov om Energinet, LBK 997 27/06/2018. Bekendtgørelse nr. 1257 af 27. juli 2019 om indretning, etablering og drift af olietanke, rørsystemer og pipelines (2019. gada 27. novembra Rīkojums Nr. 1257 par naftas tvertņu, cauruļvadu sistēmu un cauruļvadu plānošanu, ierīkošanu un ekspluatāciju).
 MT: EneMalta likums Cap. 272 un EneMalta likums Cap. 536 (Aktīvu, tiesību, saistību un pienākumu nodošana).
 NL: Elektriciteitswet 1998; Gaswet.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – valsts režīms, klātbūtne uz vietas
 AT: attiecībā uz gāzes transportēšanu atļauju piešķir tikai EEZ dalībvalsts valstspiederīgajiem, kuru domicils ir EEZ. Uzņēmumu un personālsabiedrību galvenajai mītnei jāatrodas EEZ. Tīkla operatoram jāieceļ rīkotājdirektors un tehniskais direktors, kurš ir atbildīgs par tīkla darbības tehnisko kontroli, un abiem direktoriem jābūt EEZ dalībvalsts valstspiederīgajiem.
 Kompetentā iestāde var atbrīvot no prasības par valstspiederību un domicilu, ja tiek uzskatīts, ka tīkla ekspluatācija ir sabiedrības interesēs.
 Attiecībā uz tādu preču transportēšanu, kas nav gāze un ūdens, piemēro šādas prasības:
 (I)atļauju fiziskām personām piešķir tikai EEZ valstspiederīgajiem, kuru mītnei jāatrodas Austrijā, un
 (II)uzņēmumu un personālsabiedrību galvenajai mītnei jāatrodas Austrijā. Piemēro ekonomisko vajadzību pārbaudi vai interešu pārbaudi. Pārrobežu cauruļvadi nedrīkst apdraudēt Austrijas drošības intereses un tās neitrālas valsts statusu. Uzņēmumiem un personālsabiedrībām ir jāieceļ rīkotājdirektors, kuram jābūt EEZ dalībvalsts valstspiederīgajam. Kompetentā iestāde var atbrīvot no prasības par valstspiederību un galveno mītni, ja tiek uzskatīts, ka cauruļvada ekspluatācija ir valsts ekonomikas interesēs (CPC 713).
 Pasākumi
 AT: Rohrleitungsgesetz (Likums par cauruļvadu transportu), BGBl. Nr. 411/1975, § 5(1) un (2), §§ 5 (1) un (3), 15, 16; un
 Gaswirtschaftsgesetz 2011 (Gāzes likums), BGBl. I Nr. 107/2011, 43. un 44. pants, 90. un 93. pants.
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes un pakalpojumu pārrobežu tirdzniecība – (attiecas tikai uz valdības reģionālo līmeni) valsts režīms un klātbūtne uz vietas
 AT: attiecībā uz elektroenerģijas pārvadi un sadali atļauju piešķir tikai EEZ dalībvalsts valstspiederīgajiem, kuru domicils ir EEZ. Ja operators ieceļ rīkotājdirektoru vai nomnieku, tad tiek piešķirts atbrīvojums no domicila prasības.
 Juridisko personu (uzņēmumu) un personālsabiedrību galvenajai mītnei jāatrodas EEZ. Tām jāieceļ rīkotājdirektors vai nomnieks — abiem jābūt EEZ dalībvalsts valstspiederīgajiem, kuru domicils ir EEZ.
 Kompetentā iestāde var atbrīvot no prasības par domicilu un valstspiederību, ja tiek uzskatīts, ka tīkla ekspluatācija ir sabiedrības interesēs (ISIC 3.1. red. 40, CPC 887).
 Pasākumi
 AT: Burgenländisches Elektrizitätswesengesetz 2006, LGBl. Nr. 59/2006, ar grozījumiem;
 Niederösterreichisches Elektrizitätswesengesetz, LGBl. Nr. 7800/2005, ar grozījumiem; Landesgesetz, mit dem das Oberösterreichische Elektrizitätswirtschafts- und -
 organisationsgesetz 2006 erlassen wird (Oö. ElWOG 2006), LGBl. Nr. 1/2006, ar grozījumiem; Salzburger Landeselektrizitätsgesetz 1999 (LEG), LGBl. Nr. 75/1999, ar grozījumiem;
 Gesetz vom 16. November 2011 über die Regelung des Elektrizitätswesens in Tirol (Tiroler
 Elektrizitätsgesetz 2012 – TEG 2012), LGBl. Nr. 134/2011;
 Gesetz über die Erzeugung, Übertragung und Verteilung von elektrischer Energie
 (Vorarlberger Elektrizitätswirtschaftsgesetz), LGBl. Nr. 59/2003, ar grozījumiem;
 Gesetz über die Neuregelung der Elektrizitätswirtschaft (Wiener Elektrizitätswirtschaftsgesetz
 2005 – WElWG 2005), LGBl. Nr. 46/2005;
 Steiermärkisches Elektrizitätswirtschafts- und Organisationsgesetz(ELWOG), LGBl. Nr.
 70/2005. un
 Kärntner Elektrizitätswirtschafts-und Organisationsgesetz(ELWOG), LGBl. Nr. 24/2006.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 CZ: elektroenerģijas ražošanai, pārvadei, sadalei, tirdzniecībai un citām elektroenerģijas tirgus operatora darbībām, kā arī gāzes ražošanai, pārvadei, sadalei, uzglabāšanai un tirdzniecībai, kā arī siltumenerģijas ražošanai un sadalei nepieciešama atļauja. Šādu atļauju var piešķirt tikai fiziskai personai ar uzturēšanās atļauju vai juridiskai personai, kas veic uzņēmējdarbību Savienībā. Attiecībā uz elektroenerģijas un gāzes pārvadi un tirgus operatora licencēm pastāv ekskluzīvas tiesības (ISIC 3.1. red. 40, CPC 7131, 63297, 742, 887).
 LT: elektroenerģijas pārvades, sadales, publiskās piegādes un tirdzniecības organizēšanas licences var izdot tikai juridiskām personām, kuras veic uzņēmējdarbību Lietuvas Republikā, vai citu dalībvalstu juridisko personu vai citu organizāciju filiālēm, kas veic uzņēmējdarbību Lietuvas Republikā. Atļaujas elektroenerģijas ražošanai, elektroenerģijas ražošanas jaudu attīstīšanai un tiešās līnijas izbūvei var izsniegt personām, kuru pastāvīgā dzīvesvieta ir Lietuvas Republikā, vai juridiskām personām, kas veic uzņēmējdarbību Lietuvas Republikā, vai citu dalībvalstu juridisko personu vai citu organizāciju filiālēm, kas veic uzņēmējdarbību Lietuvas Republikā. Šī atruna neattiecas uz konsultāciju pakalpojumiem, kas saistīti ar elektroenerģijas pārvadi un sadali par atlīdzību vai uz līguma pamata (ISIC 3.1. red. 401, CPC 887).
 Degvielas vai kurināmā gadījumā nepieciešams veikt uzņēmējdarbību. Degvielas vai kurināmā pārvades, sadales un glabāšanas un dabasgāzes sašķidrināšanas licences var izdot tikai juridiskām personām, kas veic uzņēmējdarbību Lietuvas Republikā, vai citas dalībvalsts juridisko personu vai citu organizāciju (meitasuzņēmumu) filiālēm, kas veic uzņēmējdarbību Lietuvas Republikā.
 Šī atruna neattiecas uz konsultāciju pakalpojumiem, kas saistīti ar degvielas vai kurināmā pārvadi un sadali par atlīdzību vai uz līguma pamata (CPC 713, CPC 887).
 PL: saskaņā ar Enerģētikas likumu ir vajadzīga licence šādu darbību veikšanai:
 (I)degvielas vai kurināmā vai enerģijas ražošanai, izņemot cietā vai gāzveida degvielas vai kurināmā ražošanu; elektroenerģijas ražošanu, izmantojot elektroenerģijas avotus, kuru kopējā jauda nepārsniedz 50 MW, neskaitot atjaunojamos energoresursus; elektroenerģijas un siltuma koģenerāciju, izmantojot avotus, kuru kopējā jauda nepārsniedz 5 MW, neskaitot atjaunojamos energoresursus; siltumenerģijas ražošanu, izmantojot avotus, kuru kopējā jauda nepārsniedz 5 MW;
 (II) gāzveida kurināmā uzglabāšanai glabāšanas iekārtās, dabasgāzes sašķidrināšanai un sašķidrinātas dabasgāzes regazificēšanai sašķidrinātas dabasgāzes iekārtās, kā arī sašķidrināta kurināmā uzglabāšanai, izņemot sašķidrinātas gāzes uzglabāšanu iekārtās, kuru jauda ir mazāka par 1 MJ/s, un šķidras degvielas vai kurināmā uzglabāšana mazumtirdzniecībā;
 (III)degvielas vai kurināmā vai enerģijas pārvadei vai sadalei, izņemot: gāzveida kurināmā sadali tīklos, kuru jauda ir mazāka par 1 MJ/s, un siltuma pārvadi vai sadali, ja klientu pasūtītā kopējā jauda nepārsniedz 5 MW;
 (IV)degvielas vai kurināmā vai enerģijas tirdzniecībai, izņemot cietā kurināmā tirdzniecību; elektroenerģijas tirdzniecību, izmantojot klientam piederošas iekārtas, kurās spriegums ir mazāks par 1 kV; gāzveida kurināmā tirdzniecību, ja gada apgrozījums nepārsniedz EUR 100 000 ekvivalentu; sašķidrinātas gāzes tirdzniecību, ja gada apgrozījums nepārsniedz EUR 10 000; un gāzveida kurināmā un elektroenerģijas tirdzniecību, ko veic preču biržās brokeru sabiedrības, kuras darbojas kā starpnieki preču biržās, pamatojoties uz 2000. gada 26. oktobra Likumu par preču biržām, kā arī siltuma tirdzniecību, ja klientu pasūtītā jauda nepārsniedz 5 MW. Minētie apgrozījuma ierobežojumi neattiecas uz gāzveida kurināmā vai sašķidrinātas gāzes vairumtirdzniecības pakalpojumiem vai balonos pildītas gāzes mazumtirdzniecības pakalpojumiem.
 Licenci kompetentā iestāde var piešķirt tikai pieteikuma iesniedzējam, kura reģistrētā galvenā darījumdarbības vieta vai rezidence ir EEZ dalībvalsts vai Šveices Konfederācijas teritorijā (ISIC 3.1. red. 040, CPC 63297, 74220, CPC 887).
 Pasākumi
 CZ: Likums Nr. 458/2000 Coll. par darījumdarbības nosacījumiem un publisko pārvaldi enerģētikas nozarēs (Enerģētikas likums).
 LT: Lietuvas Republikas 2000. gada 10. oktobra Likums Nr. VIII-1973 par dabasgāzi un Lietuvas Republikas 2000. gada 20. jūlija Likums Nr. VIII-1881 par elektroenerģiju.
 PL: 1997. gada 10. aprīļa Enerģētikas likums, 32. un 33. pants
 Attiecībā uz pakalpojumu pārrobežu tirdzniecību – klātbūtne uz vietas
 SI: uz elektroenerģijas un dabasgāzes ražošanu, tirdzniecību, piegādi galalietotājiem, pārvadi un sadali attiecas prasība par uzņēmējdarbības veikšanu Savienībā (ISIC 3.1. red. 4010, 4020, CPC 7131, CPC 887).
 Pasākumi
 SI: Energetski zakon (Enerģētikas likums) 2014, Official Gazette RS, nr. 17/2014. un Ieguves likums, 2014.
 18. atruna. Lauksaimniecība, zvejniecība un ražošana
 Nozare – apakšnozare:
 Lauksaimniecība, medniecība, mežsaimniecība; dzīvnieku un ziemeļbriežu audzēšana, zvejniecība un akvakultūra; izdevējdarbība, poligrāfija un ierakstu reproducēšana
 Nozares klasifikācija:
 ISIC 3.1. red. 011, 012, 013, 014, 015, 1531, 050, 0501, 0502, 221, 222, 323, 324, CPC 881, 882, 88442
 Atrunas veids:
 Piekļuve tirgum
 Valsts režīms
 Lielākās labvēlības režīms
 Veiktspējas prasības
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija, pakalpojumu pārrobežu tirdzniecība.
 Valdības līmenis:
 Eiropas Savienība/dalībvalsts (ja vien nav norādīts citādi)
 Apraksts
 a)
 Lauksaimniecība, medniecība un mežsaimniecība (ISIC 3.1. red. 011, 012, 013, 014, 015, 1531, CPC 881)
 Attiecībā uz investīciju liberalizāciju – valsts režīms
 IE: lai ārvalstu rezidenti varētu veikt uzņēmējdarbību miltu malšanas jomā, ir vajadzīga atļauja (ISIC 3.1. red. 1531).
 Pasākumi
 IE: 1933. gada Lauksaimniecības produktu (graudaugu) likums.
 Attiecībā uz investīciju liberalizāciju – piekļuve tirgum, valsts režīms
 FI: tikai EEZ dalībvalsts valstspiederīgie, kuri ir rezidenti ziemeļbriežu ganību teritorijā, var turēt un audzēt ziemeļbriežus. Var tikt piešķirtas ekskluzīvas tiesības.
 FR: lai kļūtu par lauksaimniecības kooperatīva locekli vai šāda kooperatīva direktoru, ir vajadzīga iepriekšēja atļauja (ISIC 3.1. red. 011, 012, 013, 014, 015).
 SE: tikai sāmiem drīkst piederēt ziemeļbriežu audzēšanas saimniecības, un tikai sāmi drīkst ar to nodarboties.
 Pasākumi
 FI: Poronhoitolaki (Ziemeļbriežu audzēšanas likums) (848/1990), 1. nodaļa, 4. pants, 3. protokols Līgumam par Somijas pievienošanos.
 FR: Code rural et de la pêche maritime.
 SE: Ziemeļbriežu audzēšanas likums (1971:437), 1. iedaļa
 b)
 Zvejniecība un akvakultūra (ISIC 3.1. red. 050, 0501, 0502, CPC 882)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum
 FR: Francijas kuģim, kas kuģo ar Francijas karogu, var izdot zvejas atļauju vai var atļaut zvejot, pamatojoties uz valsts kvotām, tikai tad, ja tiek izveidota reāla ekonomiskā saikne Francijas teritorijā un ja kuģa darbība tiek vadīta un kontrolēta no pastāvīgas uzņēmējdarbības vietas Francijas teritorijā (ISIC 3.1. red. 050, CPC 882).
 Pasākumi
 FR: Code rural et de la pêche maritime.
 c)
 Ražošana – izdevējdarbība, poligrāfija un ierakstu reproducēšana (ISIC 3.1. red. 221, 222, 323, 324, CPC 88442)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 LV: tiesības dibināt un izdot masu informācijas līdzekļus ir tikai Latvijā inkorporētām juridiskajām personām un Latvijas fiziskajām personām. Filiāles nav atļautas (CPC 88442).
 Pasākumi
 LV: Likums par presi un citiem masu informācijas līdzekļiem, 8. pants.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – klātbūtne uz vietas
 DE (attiecas arī uz valdības reģionālo līmeni): katrā publiski izplatītā vai drukātā laikrakstā, žurnālā vai periodiskajā izdevumā jābūt skaidri norādītam “atbildīgajam redaktoram” (fiziskas personas pilnam vārdam, uzvārdam un adresei). Var tikt noteikta prasība, ka atbildīgajam redaktoram jābūt Vācijas, Savienības vai EEZ dalībvalsts pastāvīgajam iedzīvotājam. Federālais iekšlietu ministrs var pieļaut izņēmumus (ISIC 3.1. red. 223, 224).
 Pasākumi
 DE:
 Reģionālā līmenī:
 Gesetz über die Presse Baden-Württemberg (LPG BW);
 Bayerisches Pressegesetz (BayPrG);
 Berliner Pressegesetz (BlnPrG);
 Brandenburgisches Landespressegesetz (BbgPG);
 Gesetz über die Presse Bremen (BrPrG);
 Hamburgisches Pressegesetz;
 Hessisches Pressegesetz (HPresseG);
 Landespressegesetz für das Land Mecklenburg-Vorpommern (LPrG M-V);
 Niedersächsisches Pressegesetz (NPresseG);
 Pressegesetz für das Land Nordrhein-Westfalen (Landespressegesetz NRW);
 Landesmediengesetz (LMG) Rheinland-Pfalz;
 Saarländisches Mediengesetz (SMG);
 Sächsisches Gesetz über die Presse (SächsPresseG);
 Pressegesetz für das Land Sachsen-Anhalt (Landespressegesetz);
 Gesetz über die Presse Schleswig-Holstein (PressG SH);
 Thüringer Pressegesetz (TPG).
 Attiecībā uz investīciju liberalizāciju – piekļuve tirgum, valsts režīms
 IT: ja Apvienotā Karaliste ļauj Itālijas ieguldītājiem turēt īpašumā vairāk nekā 49 procentus kapitāla un balsstiesību Apvienotās Karalistes izdevējsabiedrībā, tad Itālija ļauj Apvienotās Karalistes ieguldītājiem turēt īpašumā vairāk nekā 49 procentus kapitāla un balsstiesību Itālijas izdevējsabiedrībā ar tādiem pašiem nosacījumiem (ISIC 3.1. red. 221, 222).
 Pasākumi
 IT: Likums 416/1981, 1. pants (un turpmākie grozījumi).
 Attiecībā uz investīciju liberalizāciju – augstākā vadība un direktoru padomes
 PL: laikrakstu un žurnālu galvenajiem redaktoriem piemērota prasība par valstspiederību (ISIC 3.1. Red.
 221, 222).
 Pasākumi
 PL: 1984. gada 26. janvāra Likums par presi, Oficiālo publikāciju izdevums, Nr. 5, 24. poz., ar turpmākiem grozījumiem.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms, klātbūtne uz vietas
 SE: fiziskām personām, kas ir Zviedrijā iespiestu un publicētu periodisko izdevumu īpašnieki, jābūt Zviedrijas rezidentiem vai EEZ dalībvalsts valstspiederīgajiem. Šādu periodisko izdevumu īpašniekiem, kuri ir juridiskas personas, jāveic uzņēmējdarbība EEZ. Zviedrijā iespiestiem un publicētiem periodiskajiem izdevumiem un tehniskajiem ierakstiem nepieciešams atbildīgais redaktors, kura domicilam jābūt Zviedrijā (ISIC 3.1. red. 22, CPC 88442).
 Pasākumi
 SE: Preses brīvības likums (1949:105);
 Pamatlikums par vārda brīvību (1991:1469) un
 Likums par rīkojumiem attiecībā uz Preses brīvības likumu un Pamatlikumu par vārda brīvību (1991:1559).
 Apvienotās Karalistes saraksts
 1. atruna. Visas nozares
 2. atruna. Profesionālie pakalpojumi (visas profesijas, izņemot ar veselību saistītās)
 3. atruna. Profesionālie pakalpojumi (veterinārie pakalpojumi)
 4. atruna. Pētniecības un izstrādes pakalpojumi
 5. atruna. Darījumdarbības pakalpojumi
 6. atruna. Sakaru pakalpojumi
 7. atruna. Transporta pakalpojumi un transporta palīgpakalpojumi
 8. atruna. Ar enerģiju saistītas darbības
 1. atruna. Visas nozares
 Nozare:
 Visas nozares
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Nodaļa:
 Investīciju liberalizācija
 Valdības līmenis:
 Centrālais un reģionālais (ja vien nav norādīts citādi)
 Apraksts
 Attiecībā uz investīciju liberalizāciju – veiktspējas prasības
 Apvienotā Karaliste var izpildīt saistības vai apņemšanās, kas uzņemtas saskaņā ar noteikumiem, kuri reglamentē apņemšanās, kas uzņemtas City Code on Takeovers and Mergers (Sitijas kodeksā par pārņemšanu un apvienošanos) pēc izteiktā piedāvājuma, vai kas uzņemtas saskaņā ar Deeds of Undertaking (apņemšanās akti) saistībā ar pārņemšanu vai apvienošanos, ja saistības vai apņemšanās nav noteiktas vai prasītas kā nosacījums pārņemšanas vai apvienošanās apstiprināšanai.
 Pasākumi
 The City Code on Takeovers and Mergers (Sitijas kodekss par pārņemšanu un apvienošanos).
 Companies Act 2006 (2006. gada Sabiedrību likums).
 Law of Property (Likums par īpašumu) Act 1989 (dažādi noteikumi) attiecībā uz apņemšanos aktu izpildi saistībā ar pārņemšanu vai apvienošanos.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes
 Šī atruna attiecas tikai uz veselības, sociālajiem vai izglītības pakalpojumiem.
 Attiecībā uz investoriem no Savienības vai to uzņēmumiem Apvienotā Karaliste, pārdodot vai izmantojot pašu kapitāla daļas vai aktīvus esošā valsts uzņēmumā vai esošā valdības struktūrā, kas sniedz veselības, sociālos vai izglītības pakalpojumus (CPC 93, 92), var noteikt aizliegumus vai ierobežojumus attiecībā uz šādu daļu vai aktīvu turēšanu īpašumā un šādu daļu un aktīvu īpašnieku spēju kontrolēt jebkādu rezultātā izveidoto uzņēmumu. Attiecībā uz šādu pārdošanu vai cita veida izmantošanu Apvienotā Karaliste var pieņemt vai atstāt spēkā pasākumus saistībā ar augstākās vadības vai direktoru padomju locekļu valstspiederību, kā arī pasākumus, kas ierobežo pakalpojumu sniedzēju skaitu.
 Šajā atrunā:
 (I)ikvienu pasākumu, kuru atstāj spēkā vai pieņem pēc šā nolīguma spēkā stāšanās dienas un kurā minētās pārdošanas vai cita veida izmantošanas brīdī ir noteikts aizliegums vai ierobežojumi attiecībā uz pašu kapitāla daļu vai aktīvu turēšanu īpašumā vai noteiktas prasības attiecībā uz valstspiederību, vai noteikti ierobežojumi attiecībā uz šajā atrunā aprakstīto pakalpojumu sniedzēju skaitu, uzskata par esošu pasākumu un
 (II)“valsts uzņēmums” ir uzņēmums, kas pieder Apvienotajai Karalistei ar līdzdalības starpniecību vai ko tā kontrolē ar līdzdalības starpniecību, un ietver uzņēmumu, kas izveidots pēc šā nolīguma spēkā stāšanās nolūkā vienīgi pārdot vai izmantot pašu kapitāla daļas vai aktīvus esošā valsts uzņēmumā vai valdības struktūrā.
 Pasākumi
 Izklāstīti daļā “Apraksts” iepriekš.
 2. atruna. Profesionālie pakalpojumi (visas profesijas, izņemot ar veselību saistītās)
 Nozare – apakšnozare:
 Profesionālie pakalpojumi — juridiskie pakalpojumi, revīzijas pakalpojumi
 Nozares klasifikācija:
 daļa no CPC 861, CPC 862
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 (a)Juridiskie pakalpojumi (daļa no CPC 861)
 Lai sniegtu noteiktus juridiskus pakalpojumus, var būt nepieciešams saņemt atļauju vai licenci no kompetentās iestādes vai izpildīt reģistrācijas prasības. Ciktāl prasības attiecībā uz atļaujas vai licences saņemšanu vai reģistrāciju nav diskriminējošas un atbilst SERVIN. 5.49. pantā noteiktajām, tās nav uzskaitītas. Tās var ietvert, piemēram, prasību par to, ka jābūt iegūtai noteiktai kvalifikācijai, jābūt pabeigtam atzītam apmācības periodam vai ka dalības brīdī jābūt birojam vai pasta adresei kompetentās iestādes jurisdikcijā.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Attiecībā uz dažu Apvienotās Karalistes iekšzemes juridisko pakalpojumu sniegšanu attiecīgā profesionālā vai regulatīvā iestāde var noteikt prasību par dzīvesvietu (komerciāla klātbūtne). Piemēro nediskriminējošas prasības attiecībā uz juridisko formu.
 Attiecībā uz dažu Apvienotās Karalistes iekšzemes ar imigrāciju saistītu juridisko pakalpojumu sniegšanu attiecīgā profesionālā vai regulējuma struktūra var noteikt prasību par dzīvesvietu.
 Pasākumi
 Attiecībā uz Angliju un Velsu — the Solicitors Act 1974, the Administration of Justice Act 1985 un the Legal Services Act 2007. Attiecībā uz Skotiju — Solicitors (Scotland) Act 1980 un the Legal Services (Scotland) Act 2010. Attiecībā uz Ziemeļīriju — the Solicitors (Northern Ireland) Order 1976. Attiecībā uz visām jurisdikcijām – 1999. gada Imigrācijas un patvēruma likums. Turklāt katrā jurisdikcijā piemērojamie pasākumi ietver prasības, ko noteikušas profesionālās un regulējuma struktūras.
 (b)Revīzijas pakalpojumi (CPC 86211, 86212, izņemot grāmatvedības un uzskaites pakalpojumus)
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 Apvienotās Karalistes kompetentās iestādes var atzīt tāda revidenta kvalifikāciju līdzvērtīgumu, kurš ir Savienības vai kādas trešās valsts valstspiederīgais, lai ļautu revidentam pildīt obligātā revidenta funkcijas Apvienotajā Karalistē, pamatojoties uz savstarpību (CPC 8621).
 Pasākumi
 The Companies Act 2006 (2006. gada Sabiedrību likums)
 3. atruna. Profesionālie pakalpojumi (veterinārie pakalpojumi)
 Nozare – apakšnozare:
 Profesionālie pakalpojumi (veterinārie pakalpojumi)
 Nozares klasifikācija:
 CPC 932
 Atrunas veids:
 Piekļuve tirgum
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 Lai praktizētu veterinārārsta profesijā, ir vajadzīga fiziska klātbūtne. Veterinārārsta praksi var izveidot tikai tādi kvalificēti veterinārārsti, kas ir Karaliskās veterinārārstu kolēģijas (RCVS) locekļi.
 Pasākumi
 Veterinary Surgeons Act 1966 (1966. gada Veterinārārstu likums)
 4. atruna. Pētniecības un izstrādes pakalpojumi
 Nozare – apakšnozare:
 Pētniecības un izstrādes pakalpojumi
 Nozares klasifikācija:
 CPC 851 un 853
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 Par publiski finansētiem pētniecības un izstrādes (PI) pakalpojumiem, kam izmanto Apvienotās Karalistes nodrošinātu finansējumu, ekskluzīvas tiesības vai pilnvaras var piešķirt tikai Apvienotās Karalistes valstspiederīgajiem un Apvienotās Karalistes juridiskām personām, kuru juridiskā adrese, galvenā vadība vai galvenā uzņēmējdarbības vieta ir Apvienotajā Karalistē (CPC 851, 853).
 Šī atruna neskar [Piekto daļu] [Dalība Savienības programmās, pareiza finanšu pārvaldība un finanšu noteikumi] un Puses veikta iepirkuma vai piešķirtu subsīdiju vai dotāciju izslēgšanu no SERVIN.1.1. panta [Mērķis un darbības joma] 6. un 7. punkta.
 Pasākumi
 Visas esošās un visas nākotnes pētniecības vai inovācijas programmas.
 5. atruna. Darījumdarbības pakalpojumi
 Nozare – apakšnozare:
 Darījumdarbības pakalpojumi – nomas vai izpirkumnomas pakalpojumi bez operatoriem un citi darījumdarbības pakalpojumi
 Nozares klasifikācija:
 daļa no CPC 831
 Atrunas veids:
 Piekļuve tirgum
 Valsts režīms
 Lielākās labvēlības režīms
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 Lai nomātu vai nomātu ar izpirkumu gaisa kuģi bez apkalpes, uz gaisa kuģi, ko izmanto Apvienotās Karalistes gaisa pārvadātājs, attiecas piemērojamās gaisa kuģu reģistrācijas prasības. Uz tādu līgumu par nomāšanu ar izpirkumu bez apkalpes, kura puse ir Apvienotās Karalistes pārvadātājs, attiecas prasības, kas noteiktas valsts tiesību aktos par aviācijas drošību, tādas kā iepriekšējs apstiprinājums un citi trešās valstīs reģistrētu gaisa kuģu izmantošanai piemērojami nosacījumi. Lai gaisa kuģus reģistrētu, var prasīt, lai to īpašnieki būtu vai nu fiziskas personas, kas atbilst konkrētiem valstspiederības kritērijiem, vai uzņēmumi, kuri atbilst konkrētiem kritērijiem attiecībā uz kapitāla īpašumtiesībām un kontroli (CPC 83104).
 Attiecībā uz datorizētu rezervēšanas sistēmu (DRS) pakalpojumiem, ja DRS pakalpojumu sniedzēji ārpus Apvienotās Karalistes nepiešķir Apvienotās Karalistes gaisa pārvadātājiem līdzvērtīgu (proti, nediskriminējošu) režīmu tam, kāds ir nodrošināts Apvienotajā Karalistē, vai ja gaisa pārvadātāji, kas nav Apvienotās Karalistes gaisa pārvadātāji, nepiešķir Apvienotās Karalistes DRS pakalpojumu sniedzējiem līdzvērtīgu režīmu tam, kāds ir nodrošināts Apvienotajā Karalistē, var veikt pasākumus, lai DRS pakalpojumu sniedzēji Apvienotajā Karalistē piešķirtu līdzvērtīgu, diskriminējošu režīmu gaisa pārvadātājiem, kas nav Apvienotās Karalistes gaisa pārvadātāji, vai Apvienotās Karalistes gaisa pārvadātāji piešķirtu līdzvērtīgu režīmu DRS pakalpojumu sniedzējiem ārpus Apvienotās Karalistes.
 Pasākumi: Eiropas Parlamenta un Padomes 2008. gada 24. septembra Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija), kas Apvienotās Karalistes tiesību aktos saglabāta ar European Union (Withdrawal) Act 2018 un grozīta ar Operation of Air Services (Amendment etc.) (EU Exit) Regulations (S.I. 2018/1392).
 Eiropas Parlamenta un Padomes 2009. gada 24. septembra Regula (EK) Nr. 80/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija), kas Apvienotās Karalistes tiesību aktos saglabāta ar European Union (Withdrawal) Act 2018 un grozīta ar Computer Reservation Systems (Amendment) (EU Exit) Regulations 2018 (S.I. 018/1080).
 6. atruna. Sakaru pakalpojumi
 Nozare – apakšnozare:
 Sakaru pakalpojumi – pasta un kurjera pakalpojumi
 Nozares klasifikācija:
 Daļa no CPC 71235, daļa no 73210, daļa no 751
 Atrunas veids:
 Piekļuve tirgum
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 Pastkastīšu izvietošanas uz publiskiem ceļiem organizēšana, pastmarku izdošana un ierakstīto sūtījumu pasta pakalpojumu sniegšana, ko izmanto tiesas vai administratīvajās procedūrās, var būt ierobežota saskaņā ar valsts tiesību aktiem. Lielākai noteiktībai — pasta operatoriem var piemērot konkrētus universālā pakalpojuma pienākumus vai finansiālu ieguldījumu kompensāciju fondā.
 Pasākumi
 Postal Services Act 2011 (2011. gada Pasta pakalpojumu likums)
 7. atruna. Transporta pakalpojumi un transporta palīgpakalpojumi
 Nozare – apakšnozare:
 Transporta pakalpojumi – ūdens transporta palīgpakalpojumi, dzelzceļa transporta palīgpakalpojumi, autotransporta palīgpakalpojumi, gaisa transporta palīgpakalpojumi
 Nozares klasifikācija:
 CPC 711, 712, 721, 741, 742, 743, 744, 745, 746, 748, 749
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 (a)Gaisa pārvadājumu palīgpakalpojumi (CPC 746)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 Apkalpošanas uz zemes pakalpojumu atvērtības līmenis ir atkarīgs no lidostas lieluma. Pakalpojumu sniedzēju skaits katrā lidostā var būt ierobežots. “Lielās lidostās” šis ierobežojums nedrīkst būt mazāks par diviem piegādātājiem.
 Pasākumi
 The Airports (Groundhandling) Regulations 1997 (S.I. 1997/2389) (1997. gada Noteikumi par lidostām (apkalpošana uz zemes) (S.I. 1997/2389))
 (b)Visu transporta veidu atbalsta pakalpojumi
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Muitas pakalpojumus, tostarp muitošanas pakalpojumus un pakalpojumus, kas saistīti ar pagaidu uzglabāšanas vietu vai muitas noliktavu izmantošanu, var sniegt tikai personas, kas veic uzņēmējdarbību Apvienotajā Karalistē. Lai novērstu šaubas, tas ietver Apvienotās Karalistes rezidentus, personas, kuru pastāvīgā darījumdarbības vieta ir Apvienotajā Karalistē vai juridiskā adrese ir Apvienotajā Karalistē.
 Pasākumi
 Taxation (Cross-Border Trade Act) 2018 (2018. gada Nodokļu likums (pārrobežu tirdzniecība)); the Customs and Excise Management Act 1979 (1979. gada Muitas un akcīzes pārvaldības likums); the Customs (Export) (EU Exit) Regulations 2019 (2019. gada Noteikumi par muitu (eksportu)); the Customs (Import Duty) (EU Exit) Regulations 2018 (2018. gada Noteikumi par muitu (ievedmuitas nodokli)); the Customs (Special Procedures and Outward Processing) (EU Exit) Regulations 2018 (2018. gada Noteikumi par muitu (īpašas procedūras un izvešana pārstrādei); the Customs and Excise (Miscellaneous Provisions and Amendments) (EU Exit) Regulations 2019/1215 (Noteikumi 2019/1215 par muitu un akcīzi (dažādi noteikumi un grozījumi)).
 (c)Ūdens transporta palīgpakalpojumi
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 Attiecībā uz ostas pakalpojumiem ostas pārvaldes iestāde vai kompetentā iestāde var ierobežot ostas pakalpojumu sniedzēju skaitu konkrētam ostas pakalpojumam.
 Pasākumi
 2017. gada 15. februāra Regula (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību, 6. pants, kura Apvienotās Karalistes tiesību aktos saglabāta ar European Union (Withdrawal) Act 2018 un grozīta ar Pilotage and Port Services (Amendment) (EU Exit) Regulations 2020 (S.I. 2020/671).
 Port Services Regulations 2019 (2019. gada noteikumi par Ostas pakalpojumiem)
 8. atruna. Ar enerģiju saistītas darbības
 Nozare – apakšnozare:
 Ar enerģiju saistītas darbības – ieguves rūpniecība un karjeru izstrāde
 Nozares klasifikācija:
 ISIC 3.1. red. 11, 8675, CPC 883
 Atrunas veids:
 Piekļuve tirgum
 Nodaļa:
 Investīciju liberalizācija un pakalpojumu pārrobežu tirdzniecība
 Valdības līmenis:
 Centrālais un reģionālais (ja vien nav norādīts citādi)
 Apraksts
 Lai veiktu izpētes un ieguves darbības Apvienotās Karalistes kontinentālajā šelfā (UKCS) un sniegtu pakalpojumus, kam nepieciešama tieša piekļuve dabas resursiem vai to izmantošana, ir vajadzīga licence.
 Šī atruna attiecas uz ieguves licencēm, ko izdod par Apvienotās Karalistes kontinentālo šelfu. Lai kļūtu par licenciātu, sabiedrības darījumdarbības vietai jābūt Apvienotajā Karalistē. Tas nozīmē, ka vai nu
 (I)sabiedrība ar darbiniekiem atrodas Apvienotajā Karalistē,
 (II)vai Apvienotās Karalistes sabiedrība ir reģistrēta Sabiedrību reģistrā (Companies House), vai arī
 (III)ārvalstu sabiedrības Apvienotās Karalistes filiāle ir reģistrēta Sabiedrību reģistrā (Companies House).
 Šī prasība ir spēkā attiecībā uz ikvienu sabiedrību, kas piesakās jaunai licencei, un ikvienu sabiedrību, kura vēlas pievienoties esošai licencei, pamatojoties uz cesiju. Tā attiecas uz visām licencēm un uz visiem uzņēmumiem neatkarīgi no tā, vai tie ir operatori. Lai saņemtu licenci, kas attiecas uz konkrētu ieguves teritoriju, sabiedrībai a) jābūt Companies House (Sabiedrību reģistrā) reģistrētai Apvienotās Karalistes sabiedrībai vai b) jāveic darījumdarbība no fiksētas darījumdarbības vietas Apvienotajā Karalistē, kura definēta Finance Act 2003 148. pantā (parasti tam vajadzīgs, lai sabiedrība ar darbiniekiem atrastos Apvienotajā Karalistē) (ISIC 3.1. red. 11, CPC 883, 8675).
 Pasākumi
 Petroleum Act 1998 (1998. gada Likums par naftu).
 SERVIN-2. PIELIKUMS. NĀKOTNES PASĀKUMI
 Ievadpiezīmes
 1.
 Apvienotās Karalistes un Savienības sarakstos saskaņā ar SERVIN. 2.7. pantu [Neatbilstoši pasākumi – investīciju liberalizācija], SERVIN.3.6. pantu [Neatbilstoši pasākumi – pakalpojumu pārrobežu tirdzniecība] un SERVIN. 5.50. pantu [Neatbilstoši pasākumi – juridiskie pakalpojumi] ir izklāstītas Apvienotās Karalistes un Savienības atrunas attiecībā uz spēkā esošiem pasākumiem, kas neatbilst pienākumiem, kuri noteikti ar:
 (a)SERVIN.2.2. pantu [Piekļuve tirgum – investīciju liberalizācija] vai SERVIN.3.2. pantu [Piekļuve tirgum – pakalpojumu pārrobežu tirdzniecība];
 (b)SERVIN. 3.3. pantu [Klātbūtne uz vietas – pakalpojumu pārrobežu tirdzniecība];
 (c)SERVIN.2.3. pantu [Valsts režīms – investīciju liberalizācija] vai SERVIN.3.4. pantu [Valsts režīms – pakalpojumu pārrobežu tirdzniecība];
 (d)SERVIN.2.4. pantu [Lielākās labvēlības režīms – investīciju liberalizācija] vai SERVIN.3.5. pantu [Lielākās labvēlības režīms — pakalpojumu pārrobežu tirdzniecība];
 (e)SERVIN. 2.5. pantu [Augstākā vadība un direktoru padomes];
 (f)SERVIN. 2.6. pantu [Veiktspējas prasības] un vai
 (g)SERVIN.5.49. pantu [Pienākumi– juridiskie pakalpojumi].
 2.
 Puses atrunas neskar Pušu tiesības un pienākumus, ko paredz GATS.
 3.
 Katrā atrunā ir šādas daļas:
 (a)“nozare” – vispārējā nozare, uz kuru attiecas atruna;
 (b)“apakšnozare” – konkrētā nozare, uz kuru attiecas atruna;
 (c)“nozares klasifikācija” – attiecīgā gadījumā norādīta darbība, uz kuru attiecas atruna saskaņā ar CPC, ISIC 3.1. red. vai kā citādi skaidri izklāstīts Puses atrunā;
 (d)“atrunas veids”, kas precizē 1. punktā minētos pienākumus, uz kuriem attiecas atruna;
 (e)“apraksts” – tās nozares, apakšnozares vai darbības joma, uz kuru attiecas atruna, un
 (f)“esošie pasākumi” – pārredzamības nolūkā tiek uzskaitīti pašreizējie pasākumi, ko piemēro nozarei, apakšnozarei vai darbībām, uz ko attiecas atruna.
 4.
 Interpretējot atrunu, ņem vērā visas tās daļas. Daļa “apraksts” prevalē pār visām citām daļām.
 5.
 Apvienotās Karalistes un Eiropas Savienības saistību sarakstos
 a) ar “ISIC 3.1. red.” apzīmē Starptautisko standartizēto visu saimnieciskās darbības veidu klasifikāciju, kāda tā izklāstīta Apvienoto Nāciju Organizācijas Statistikas biroja statistikas dokumentus M sērijā Nr. 4, ISIC 3.1. red., 2002.;
 b) “CPC” ir Centrālā preču klasifikācija (Apvienoto Nāciju Organizācijas Statistikas biroja Starptautisko Ekonomikas un sociālo lietu komitejas statistikas dokumentu M sērija, Nr. 77, Ņujorka, 1991. gads);
 6.
 Apvienotās Karalistes un Savienības sarakstos atruna saistībā ar prasību par vietēju klātbūtni Savienības vai Apvienotās Karalistes teritorijā attiecas uz SERVIN 3.3. pantu [Klātbūtne uz vietas], nevis uz SERVIN 3.2. pantu [Piekļuve tirgum] vai SERVIN 3.4. pantu [Valsts režīms]. Turklāt šāda prasība nav uzskatāma par atrunu attiecībā uz SERVIN 2.3. pantu [Valsts režīms].
 7.
 Atruna, kas pieņemta Savienības līmenī, attiecas uz Savienības pasākumu, uz dalībvalsts pasākumu centrālajā līmenī vai uz dalībvalsts valdības pasākumu, ja vien dalībvalsts nav izslēgta no atrunas darbības jomas. Atruna, ko pieņēmusi dalībvalsts, attiecas uz minētās dalībvalsts centrālā, reģionālā vai vietējā līmeņa valdības iestādes pasākumu. Attiecībā uz Beļģijā piemērojamām atrunām centrālais valdības līmenis ietver gan federālo valdību, gan reģionu un komūnu valdības, jo katrai no tām ir līdzvērtīgas likumdošanas pilnvaras. Attiecībā uz Savienības un tās dalībvalstu atrunām Olandes salas Somijā ir reģionālais valdības līmenis. Apvienotās Karalistes līmenī pieņemta atruna attiecas uz centrālās valdības, reģionālās valdības vai vietējās valdības pasākumu.
 8.
 Turpmāk sniegtajā atrunu sarakstā nav iekļauti pasākumi, kas saistīti ar kvalifikācijas prasībām un procedūrām, tehniskajiem standartiem un licencēšanas prasībām un procedūrām, ja tie attiecībā uz piekļuvi tirgum vai valsts režīmu neveido ierobežojumu SERVIN.2.2. panta [Piekļuve tirgum – investīciju liberalizācija], SERVIN.2.3. panta [Valsts režīms – investīciju liberalizācija], SERVIN.3.2. panta [ Piekļuve tirgum – pakalpojumu pārrobežu tirdzniecība], SERVIN.3.3. panta [Klātbūtne uz vietas – pakalpojumu pārrobežu tirdzniecība], SERVIN 3.4. panta [Valsts režīms - pakalpojumu pārrobežu tirdzniecība] vai SERVIN 5.49. panta [Pienākumi - juridiskie pasākumi] nozīmē. Minētie pasākumi var ietvert galvenokārt nepieciešamību saņemt licenci, izpildīt universālā pakalpojuma saistības, saņemt atzītu kvalifikāciju regulētās nozarēs, nokārtot konkrētus pārbaudījumus, ieskaitot valodas prasmju pārbaudi, izpildīt dalības prasību konkrētā profesijā, piemēram, piederība pie profesionālās organizācijas, vajadzību pēc vietējā pārstāvja pakalpojuma sniegšanai vai vietējās adreses, vai jebkuras citas nediskriminējošas prasības, ka konkrētas darbības nedrīkst veikt aizsargājamās zonās vai teritorijās. Lai gan šādi pasākumi sarakstā nav iekļauti, tie ir piemērojami arī turpmāk.
 9.
 Lielākai noteiktībai — attiecībā uz Eiropas Savienību pienākums piešķirt valsts režīmu nenozīmē prasību attiecināt uz Apvienotās Karalistes fiziskajām vai juridiskajām personām režīmu, kas šādām personām piešķirts dalībvalstī saskaņā ar Līgumu par Eiropas Savienības darbību, vai jebkādu pasākumu, kas pieņemts saskaņā ar minēto Līgumu, ieskaitot to īstenošanu dalībvalstī:
 i) citas dalībvalsts fiziskām personām vai rezidentiem vai
 ii) juridiskajām personām, kuras ir izveidotas vai organizētas saskaņā ar citas dalībvalsts tiesību aktiem vai Savienības tiesībām un kuru juridiskā adrese, galvenā vadība vai galvenā darījumdarbības vieta atrodas Savienībā.
 10.
 Režīms, ko piešķir juridiskām personām, kuras izveidojuši vienas Puses investori saskaņā ar otras Puses tiesībām (tostarp Savienības gadījumā – saskaņā ar dalībvalsts tiesību aktiem) un kuru juridiskā adrese, galvenā vadība vai galvenā darījumdarbības vieta atrodas minētajā otrā Pusē, atbilstīgi Otrās daļas [Tirdzniecība, transports un zvejniecība] Pirmā temata [Tirdzniecība] II sadaļas [Pakalpojumi un investīcijas] 2. nodaļai [Investīciju liberalizācija] neskar nosacījumus vai pienākumus, kas var būt bijuši noteikti šādai juridiskai personai, kad tā tika izveidota minētajā otrajā Pusē, un kas arī turpmāk ir piemērojami.
 11.
 Saraksti attiecas tikai uz Apvienotās Karalistes un Eiropas Savienības teritorijām saskaņā ar FINPROV.1. pantu [Teritoriālā piemērošana] /OTH.9.2. pantu [Ģeogrāfiskais tvērums] , un tie skar tikai Savienības un tās dalībvalstu tirdzniecības attiecības ar Apvienoto Karalisti. Tie neskar dalībvalstu tiesības un pienākumus, kas izriet no Savienības tiesību aktiem.
 12.
 Lielākai noteiktībai — nediskriminējoši pasākumi nav attiecībā uz piekļuvi tirgum noteikts ierobežojums SERVIN 2.2. panta [Piekļuve tirgum – investīciju liberalizācija], SERVIN.3.2. panta [Piekļuve tirgum – pakalpojumu pārrobežu tirdzniecība] vai SERVIN.5.49. panta [Pienākumi – juridiskie pakalpojumi] nozīmē nevienam šādam pasākumam,
 (a)kam nepieciešama infrastruktūras īpašumtiesību atdalīšana no to preču vai pakalpojumu īpašumtiesībām, kurus sniedz, izmantojot minēto infrastruktūru, lai nodrošinātu godīgu konkurenci, piemēram, enerģētikas, transporta un telesakaru jomā;
 (b)kas ierobežo īpašumtiesību koncentrāciju, lai nodrošinātu godīgu konkurenci;
 (c)ar ko vēlas saglabāt un aizsargāt dabas resursus un vidi, tostarp ierobežojot piešķirto koncesiju pieejamību, skaitu un jomu un nosakot moratoriju vai aizliegumu;
 (d)ar ko ierobežo piešķirto atļauju skaitu, pamatojoties uz tehniskiem vai fiziskiem ierobežojumiem, piemēram, telesakaru spektriem un frekvencēm, vai
 (e)kas prasa, lai konkrēta uzņēmuma kapitāldaļu īpašnieku, īpašnieku, partneru vai direktoru procentuālā daļa būtu kvalificēta vai darbotos konkrētā profesijā, piemēram, jurista vai grāmatveža profesijā.
 13.
 Attiecībā uz finanšu pakalpojumiem: atšķirībā no ārvalstu meitasuzņēmumiem, filiālēm, ko tieši dalībvalstī izveidojusi ārpussavienības finanšu iestāde, ar dažiem konkrētiem izņēmumiem nepiemēro Eiropas Savienības mērogā saskaņotos piesardzības pasākumus, tā ļaujot šādiem meitasuzņēmumiem gūt labumu, izmantojot atvieglojumus jaunu uzņēmumu veidošanā un pakalpojumu pārrobežu sniegšanā visā Savienībā. Tādējādi šādas filiāles saņem atļauju darboties dalībvalsts teritorijā ar tādiem pašiem nosacījumiem, kādus piemēro attiecīgās dalībvalsts pašmāju finanšu iestādēm, un tām var noteikt par pienākumu izpildīt vairākas konkrētas prudenciālas prasības, piemēram, banku un vērtspapīru gadījumā – atsevišķu kapitalizāciju un citas maksātspējas prasības, un prasību iesniegt un publicēt pārskatus vai – apdrošināšanas gadījumā – īpašas garantiju un noguldījumu prasības, atsevišķu kapitalizāciju un prasību, lai attiecīgajā dalībvalstī atrastos aktīvi, kas veido tehniskās rezerves un vismaz vienu trešdaļu no maksātspējas rezerves
 Turpmāk atrunu sarakstā ir izmantoti šādi saīsinājumi:
 UK: Apvienotā Karaliste
 EU: Eiropas Savienība, ieskaitot visas tās dalībvalstis
 AT: Austrija
 BE: Beļģija
 BG: Bulgārija
 CY: Kipra
 CZ: Čehijas Republika
 DE: Vācija
 DK: Dānija
 EE: Igaunija
 EL: Grieķija
 ES: Spānija
 FI: Somija
 FR: Francija
 HR: Horvātija
 HU: Ungārija
 IE: Īrija
 IT: Itālija
 LT: Lietuva
 LU: Luksemburga
 LV: Latvija
 MT: Malta
 NL: Nīderlande
 PL: Polija
 PT: Portugāle
 RO: Rumānija
 SE: Zviedrija
 SI: Slovēnija
 SK: Slovākija
 Savienības saraksts
 1. atruna. Visas nozares
 2. atruna. Profesionālie pakalpojumi – izņemot ar veselību saistītos pakalpojumus
 3. atruna. Profesionālie pakalpojumi – ar veselību saistītie pakalpojumi un zāļu mazumtirdzniecība
 4. atruna. Darījumdarbības pakalpojumi – pētniecības un izstrādes pakalpojumi
 5. atruna. Darījumdarbības pakalpojumi – ar nekustamo īpašumu saistītie pakalpojumi
 6. atruna. Darījumdarbības pakalpojumi – nomas un izpirkumnomas pakalpojumi
 7. atruna. Darījumdarbības pakalpojumi – iekasēšanas aģentūru pakalpojumi un kredītinformācijas pakalpojumi
 8. atruna. Darījumdarbības pakalpojumi – darbā iekārtošanas pakalpojumi
 9. atruna. Darījumdarbības pakalpojumi – drošības un izmeklēšanas pakalpojumi
 10. atruna. Darījumdarbības pakalpojumi – citi darījumdarbības pakalpojumi
 11. atruna. Telesakari
 12. atruna. Būvniecība
 13. atruna. Izplatīšanas pakalpojumi
 14. atruna. Izglītības pakalpojumi
 15. atruna. Vidiskie pakalpojumi
 16. atruna. Finanšu pakalpojumi
 17. atruna. Veselības pakalpojumi un sociālie pakalpojumi
 18. atruna. Tūrisma pakalpojumi un ar ceļojumiem saistīti pakalpojumi
 19. atruna. Atpūtas, kultūras un sporta pakalpojumi
 20. atruna. Transporta pakalpojumi un transporta pakalpojumu palīgpakalpojumi
 21. atruna. Lauksaimniecība, zvejniecība un ūdens
 22. atruna. Ar enerģiju saistītas darbības
 23. atruna. Citi pakalpojumi, kas nav iekļauti citur
 1. atruna. Visas nozares
 Nozare:
 Visas nozares
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Veiktspējas prasības
 Klātbūtne uz vietas
 Ar juridiskajiem pakalpojumiem saistīti pienākumi
 Nodaļa/sadaļa:
 Investīciju liberalizācija, pakalpojumu pārrobežu tirdzniecība un juridisko pakalpojumu tiesiskais regulējums
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Tiesības veikt uzņēmējdarbību
 Attiecībā uz investīciju liberalizāciju – piekļuve tirgum
 EU: uz pakalpojumiem, kurus uzskata par sabiedriskajiem pakalpojumiem valsts vai pašvaldību līmenī, var attiecināt valsts monopolus vai ekskluzīvas tiesības, ko piešķir privātiem uzņēmumiem.
 Sabiedriskie pakalpojumi pastāv tādās nozarēs kā saistītie zinātnisko un tehnisko konsultāciju pakalpojumi, pētniecības un izstrādes pakalpojumi sociālajās un humanitārajās zinātnēs, tehniskās testēšanas un analīzes pakalpojumi, vidiskie pakalpojumi, veselības pakalpojumi, transporta pakalpojumi un palīgpakalpojumi visiem transporta veidiem. Ekskluzīvas tiesības sniegt šādus pakalpojumus parasti piešķir privātiem uzņēmumiem, piemēram, uzņēmumiem, kuriem ir publisku iestāžu koncesijas, ievērojot īpašas pakalpojumu sniegšanas saistības. Tā kā sabiedriskie pakalpojumi bieži pastāv arī līmenī, kas zemāks par centrālo līmeni, nav lietderīgi detalizētu un izsmeļošu sarakstu veidot katrai nozarei atsevišķi. Šī atruna neattiecas uz telesakariem, datorpakalpojumiem un ar datoriem saistītiem pakalpojumiem.
 Attiecībā uz investīciju liberalizāciju – piekļuve tirgum, valsts režīms pakalpojumu pārrobežu tirdzniecība – piekļuve tirgum,valsts režīms un juridisko pakalpojumu tiesiskais regulējums – pienākumi
 FI: fiziskām personām, kurām nav Olandes reģionālās pilsonības, un juridiskām personām ir ierobežotas tiesības bez Olandes salu kompetento iestāžu atļaujas iegādāties nekustamo īpašumu un būt tā īpašniekiem Olandes salās. Fiziskām personām, kurām nav Olandes reģionālās pilsonības, un ikvienam uzņēmumam ir ierobežotas tiesības bez Olandes salu kompetento iestāžu atļaujas veikt uzņēmējdarbību un saimniecisko darbību.
 Esošie pasākumi
 FI: Ahvenanmaan maanhankintalaki (Likums par zemes iegādi Olandē) (3/1975), 2. p.; Ahvenanmaan itsehallintolaki (Likums par Olandes autonomiju) (1144/1991), 11. p.
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes Tiesiskais regulējums attiecībā uz juridiskajiem pakalpojumiem – saistības:
 FR: atbilstīgi Finanšu un monetārā kodeksa L151-1., 151-1. pantam un turpmākajiem pantiem Francijā ārvalstu ieguldījumus Finanšu un monetārā kodeksa R.151.-3. pantā uzskaitītajās nozarēs drīkst veikt ar ekonomikas ministra iepriekšēju atļauju.
 Esošie pasākumi
 FR: izklāstīti iepriekš daļā “Apraksts”.
 Attiecībā uz investīciju liberalizāciju – valsts režīms, augstākā vadība un direktoru padomes
 FR: ārvalstu līdzdalības nesen privatizētās sabiedrībās ierobežošana dažādā apjomā, ko nosaka Francijas valdība atsevišķi katrā gadījumā, ņemot vērā pašu kapitāla publiskā piedāvājuma apjomu. Ja izpilddirektoram nav pastāvīgās uzturēšanās atļaujas, lai veiktu uzņēmējdarbību rūpnieciskas, saimnieciskas un amatnieka darbības jomās, uzņēmumam jāsaņem īpaša atļauja.
 Attiecībā uz investīciju liberalizāciju — piekļuve tirgum un tiesiskais regulējums juridiskajiem pakalpojumiem – pienākumi:
 HU: iedibinājumam būtu jābūt sabiedrības ar ierobežotu atbildību, akciju sabiedrības vai pārstāvniecības biroja formā. Nav atļauts sākt darbību ar filiāles starpniecību, taču tas neattiecas uz finanšu pakalpojumiem.
 Attiecībā uz investīciju liberalizāciju – piekļuve tirgum, valsts režīms
 BG: lai veiktu atsevišķas saimnieciskas darbības, kas saistītas ar valsts vai sabiedriskā īpašuma izmantošanu vai lietošanu, ir jāsaņem Koncesiju likumā paredzētā koncesija.
 Komerckorporācijām, kurās valstij vai pašvaldībai pieder kapitāldaļas vairāk kā 50 % apmērā, lai veiktu jebkādus darījumus ar korporācijas pamatlīdzekļiem, noslēgtu jebkādus līgumus par līdzdalības iegūšanu, izpirkumnomu, kopīgu darbību, kredītu, debitoru parādu nodrošināšanu, kā arī uzņemtos jebkādas saistības, kas izriet no vekseļiem, ir jāsaņem privatizācijas aģentūras vai citas valsts vai reģionālās iestādes pilnvarojums vai atļauja — atkarībā no tā, kura ir kompetentā iestāde. Šī atruna neattiecas uz ieguves rūpniecību un karjeru izstrādi, kam piemēro atsevišķu atrunu, kura izklāstīta Eiropas Savienības sarakstā SERVIN-1. PIELIKUMĀ.
 IT: valdība var īstenot konkrētas īpašās pilnvaras attiecībā uz uzņēmumiem, kas darbojas aizsardzības un valsts drošības jomā, un konkrētām stratēģiski nozīmīgām darbībām enerģētikas, transporta un sakaru nozarē. Tas attiecas uz visām juridiskajām personām, kas veic par stratēģiski nozīmīgām uzskatītas darbības aizsardzības un valsts drošības jomā, ne tikai privatizētiem uzņēmumiem.
 Ja pastāv apdraudējums, ka tiks nopietni kaitēts būtiskām ar aizsardzību un valsts drošību saistītām interesēm, valdībai ir šādas īpašās pilnvaras:
 a) piemērot īpašus nosacījumus akciju pirkšanai;
 b) uzlikt veto ar īpašām darbībām, piemēram, nodošanu, apvienošanu, sadalīšanu un darbības maiņu, saistītu rezolūciju pieņemšanai vai
 c) noraidīt akciju iegādi, ja pircējs vēlas iegūt tādu kapitāla līdzdalības apmēru, kas varētu apdraudēt ar aizsardzību un valsts drošību saistītas intereses.
 Attiecīgā sabiedrība par jebkuru rezolūciju, aktu vai darījumu (piemēram, nodošanu, apvienošanu, sadalīšanu, darbības maiņu vai darbības pārtraukšanu), kas saistīts ar stratēģiskiem aktīviem enerģētikas, transporta un sakaru jomā, paziņo premjerministra birojam. Konkrētāk, ir jāpaziņo par jebkādu iegūšanu īpašumā, kas jebkurai fiziskai vai juridiskai personai, kura nav no Eiropas Savienības, nodrošina kontroli pār uzņēmumu.
 Premjerministrs var izmantot šādas īpašās pilnvaras:
 a) uzlikt veto jebkurai rezolūcijai, aktam un darījumam, kas uzskatāms par ārkārtēju un nopietnu sabiedrības interešu apdraudējumu tīklu un rezervju drošības un darbības jomā;
 b) piemērot īpašus nosacījumus, lai garantētu sabiedrības interešu ievērošanu; vai
 c) izņēmuma gadījumos, kad tiek apdraudētas būtiskas valsts intereses, noraidīt iegādes darījumu.
 Kritēriji, kas jāņem vērā, novērtējot reālo vai ārkārtējo apdraudējumu, kā arī īpašo pilnvaru izmantošanas procedūras un nosacījumi ir paredzēti tiesību aktos.
 Esošie pasākumi
 IT: Likums Nr. 56/2012 par īpašajām pilnvarām attiecībā uz sabiedrībām, kas darbojas aizsardzības un valsts drošības, enerģētikas, transporta un sakaru nozarē; un
 Premjerministra 2012. gada 30. novembra Dekrēts Nr. DPCM 253, ar ko nosaka stratēģiski nozīmīgas darbības aizsardzības un valsts drošības nozarē.
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, veiktspējas prasības, augstākā vadība un direktoru padomes
 LT: valsts drošībai stratēģiski nozīmīgi uzņēmumi, nozares un būves.
 Esošie pasākumi
 LT: 2002. gada 10. oktobra Likums par Lietuvas Republikas nacionālās drošības garantēšanai svarīgu objektu aizsardzību Nr. IX-1132 (jaunākie grozījumi izdarīti 2018. gada 12. janvārī, Nr. XIII-992).
 Attiecībā uz investīciju liberalizāciju – valsts režīms un augstākā vadība un direktoru padomes
 SE: diskriminējošas prasības pret uzņēmumu dibinātājiem, augstāko vadību un direktoru padomēm, kad Zviedrijas tiesību aktos tiek iekļauti jauni juridisko apvienību veidi.
 b)
 Nekustamā īpašuma iegāde
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes
 HU: valstij piederoša īpašuma iegāde
 Attiecībā uz investīciju liberalizāciju – piekļuve tirgum, valsts režīms
 HU: aramzemi iegādājas ārvalstu juridiskās personas un nerezidējošas fiziskās personas
 Esošie pasākumi
 HU: 2013. gada Likums CXXII par lauksaimniecības un mežsaimniecības zemes apriti (II nodaļa
 (6.-36. punkts) un IV nodaļa (38.-59. punkts)); un
 2013. gada Likums CCXII par pārejas pasākumiem un konkrētiem noteikumiem saistībā ar 2013. gada Likumu CXXII par lauksaimniecības un mežsaimniecības zemes apriti (IV nodaļa (8.–20. punkts)).
 LV: lauku zemes iegāde, ko veic Apvienotās Karalistes vai trešās valsts valstspiederīgie.
 Esošie pasākumi
 LV: Likums par zemes privatizāciju lauku apvidos, 28., 29. un 30. pants.
 SK: ārvalstu uzņēmumi un fiziskas personas nedrīkst iegūt īpašumā lauksaimniecības un mežsaimniecības zemi ārpus apbūvētās pašvaldības teritorijas robežām un dažas citas zemes (piem., dabas resursus, ezerus, upes, sabiedriskos ceļus utt.).
 Esošie pasākumi
 SK: Likums Nr. 44/1988 par dabas resursu aizsardzību un izmantošanu;
 Likums Nr. 229/1991 par regulējumu attiecībā uz zemes un cita lauksaimniecības īpašuma tiesībām;
 Likums Nr. 460/1992 Slovākijas Republikas Konstitūcija;
 Likums Nr. 180/1995 par dažiem pasākumiem saistībā ar zemes īpašumtiesību kārtību;
 Ārvalstu valūtas likums Nr. 202/1995;
 Likums Nr. 503/2003 par zemes īpašumtiesību atgūšanu;
 Mežu likums Nr. 326/2005 un
 Likums Nr. 140/2014 par lauku zemes īpašumtiesību iegūšanu.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – klātbūtne uz vietas
 BG: fiziskas un juridiskas personas, kas ir ārvalstnieki, nevar iegādāties zemi. Bulgārijas juridiskās personas, kurām ir ārvalstu dalībnieki, nevar iegādāties lauksaimniecībā izmantojamu zemi. Ārvalstu juridiskās personas un ārvalstu fiziskās personas, kam pastāvīgā dzīvesvieta ir ārvalstīs, var iegādāties ēkas un īpašumtiesības uz nekustamo īpašumu (izmantošanas tiesības, celtniecības tiesības, tiesības būvēt virszemes struktūras un servitūttiesības). Ārvalstu fiziskas personas, kuru pastāvīgā dzīvesvieta ir ārvalstīs, ārvalstu juridiskās personas, kurās ārvalstu dalībniekiem lēmumu pieņemšanas procesā ir balsu vairākums vai ir nodrošināta iespēja bloķēt lēmuma pieņemšanu, var iegādāties nekustamos īpašumus atsevišķos Ministru padomes noteiktos ģeogrāfiskajos reģionos, iepriekš saņemot atļauju.
 BG: Bulgārijas Republikas Konstitūcija, 22. pants; Likums par lauksaimniecības zemes īpašumtiesībām un izmantošanu, 3. pants; Mežu likums, 10. pants.
 EE: ārvalstu fiziskās vai juridiskās personas, kas nav EEZ vai Ekonomiskās sadarbības un attīstības organizācijas valstu personas, var iegādāties nekustamo īpašumu, kurā ietilpst lauksaimniecības zeme un/vai mežu zeme, tikai ar pašvaldības vadītāja atļauju un pašvaldības padomes atļauju, un tām ir jāspēj atbilstīgi likumā noteiktajam pierādīt, ka nekustamais īpašums tiks izmantots paredzētajam nolūkam un efektīvi, ilgtspējīgi un mērķtiecīgi.
 Esošie pasākumi
 EE: Kinnisasja omandamise kitsendamise seadus (Nekustamā īpašuma iegūšanas ierobežojumu likums), 2. un 3. nodaļa
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 LT: jebkāds pasākums, kas atbilst saistībām, kuras uzņēmusies Eiropas Savienība un kuras Lietuvā saskaņā ar GATS ir piemērojamas zemes iegūšanai īpašumā. Zemes gabala iegādes procedūru, noteikumus, kā arī ierobežojumus paredz Konstitucionālajā likumā, Zemes likumā un Lauksaimniecības zemes iegādes likumā.
 Tomēr Ekonomiskās sadarbības un attīstības organizācijas un Ziemeļatlantijas līguma organizācijas dalībvalstu vietējā valdība (pašvaldības) un citi valsts līmeņa subjekti, kas Lietuvā veic saimniecisku darbību, ir norādīti Konstitucionālajā likumā atbilstīgi Eiropas Savienības un citiem Lietuvai saistošiem integrācijas kritērijiem, var iegūt īpašumā zemes gabalus, kuri nav izmantojami lauksaimniecībā un ir nepieciešami, lai veiktu ar minēto subjektu tiešu darbību saistītu ēku un objektu būvniecību un ekspluatāciju.
 Esošie pasākumi
 LT: Lietuvas Republikas Konstitūcija;
 Lietuvas Republikas 1996. gada 20. jūnija Konstitucionālais likums Nr. I-1392 par Lietuvas Republikas Konstitūcijas 47. panta 3. punkta īstenošanu, jaunākie grozījumi izdarīti 2003. gada 20. martā, Nr. IX-1381;
 2004. gada 27. janvāra Zemes likums Nr. IX-1983 un
 2014. gada 24. aprīļa Lauksaimniecības zemes iegūšanas īpašumā likums Nr. XII-854.
 c)
 Atzīšana
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 EU: Eiropas Savienības direktīvas par diplomu un citu profesionālo kvalifikāciju savstarpēju atzīšanu attiecas tikai uz Savienības pilsoņiem. Tiesības sniegt regulētus profesionālos pakalpojumus vienā dalībvalstī nepiešķir tiesības tos sniegt citā dalībvalstī.
 d)
 Lielākās labvēlības režīms
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms un tiesiskais regulējums attiecībā uz juridiskajiem pakalpojumiem – saistības
 EU: atšķirīga režīma nodrošināšana trešai valstij, ievērojot jebkādu starptautisku ieguldījumu nolīgumu vai citu tirdzniecības nolīgumu, kas ir spēkā vai ir parakstīts pirms šā nolīguma stāšanās spēkā.
 EU: atšķirīga režīma nodrošināšana trešai valstij, ievērojot jebkādu esošu vai turpmāku divpusēju vai daudzpusēju nolīgumu, ar kuru:
 (I)izveido pakalpojumu un investīciju iekšējo tirgu;
 (II)piešķir tiesības veikt uzņēmējdarbību vai
 (III)pieprasa tiesību aktu tuvināšanu vienā vai vairākās ekonomikas nozarēs.
 Pakalpojumu un investīciju iekšējais tirgus ir tāda iekšēji nenorobežota teritorija, kurā nodrošināta brīva pakalpojumu un kapitāla aprite un personu pārvietošanās.
 Tiesības veikt uzņēmējdarbību nozīmē, ka divpusējā vai daudzpusējā nolīguma pusēm ir pienākums līdz ar minētā nolīguma stāšanos spēkā atcelt pēc būtības jebkādus savstarpējus ierobežojumus attiecībā uz uzņēmējdarbības veikšanu. Tiesības veikt uzņēmējdarbību ietver divpusējā vai daudzpusējā nolīguma pušu valstspiederīgo tiesības izveidot un vadīt uzņēmumus ar tādiem pašiem nosacījumiem kā pašu valstpiederīgajiem atbilstīgi tās puses tiesību aktiem, kurā šāda uzņēmējdarbība tiek veikta.
 Tiesību aktu tuvināšana ir:
 (I)vienas vai vairāku divpusējā vai daudzpusējā nolīguma pušu tiesību aktu saskaņošana ar minētā nolīguma otras puses vai pārējo pušu tiesību aktiem vai
 (II)kopīgu normatīvo aktu ietveršana divpusējā vai daudzpusējā nolīguma pušu tiesību aktos.
 Šādu saskaņošanu vai ietveršanu veic un uzskata par veiktu tikai tad, kad attiecīgie tiesību akti ir ieviesti divpusējā vai daudzpusējā nolīguma puses vai pušu tiesību aktos.
 Esošie pasākumi
 EU: Līgums par Eiropas Ekonomikas zonu;
 Stabilizācijas nolīgumi
 Eiropas Savienības un Šveices Konfederācijas divpusējie nolīgumi un
 padziļinātie un visaptverošie brīvās tirdzniecības nolīgumi
 EU: atšķirīga režīma nodrošināšana attiecībā uz valstspiederīgo vai uzņēmumu tiesībām veikt uzņēmējdarbību, piemērojot esošus vai turpmākus divpusējos nolīgumus, kas noslēgti starp šādām dalībvalstīm: BE, DE, DK, EL, ES, FR, IE, IT, LU, NL, PT un jebkuru turpmāk uzskaitīto valsti, firstisti vai pilsētvalsti: Andoru, Monako, Sanmarīno un Vatikāna Pilsētvalsti.
 DK, FI, SE: Dānijas, Zviedrijas un Somijas noteiktie pasākumi ar nolūku veicināt Ziemeļvalstu sadarbību, piemēram:
 a) finanšu atbalsts pētniecības un izstrādes projektiem (Ziemeļvalstu rūpniecības fonds);
 b) starptautisko projektu priekšizpētes finansēšana (Ziemeļvalstu projektu eksporta fonds) un
 c) finanšu atbalsts uzņēmumiem, kuri izmanto vides tehnoloģiju (Ziemeļvalstu vides finanšu korporācija). Ziemeļvalstu vides finanšu korporācijas (NEFCO) mērķis ir veicināt investīcijas, kas atbilst Ziemeļvalstu vidiskajām interesēm, galveno uzmanību pievēršot Austrumeiropai.
 Šī atruna neskar Puses veikta iepirkuma vai subsīdiju izslēgšanu no SERVIN.1.1. panta [Mērķis un darbības joma] 6. un 7. punkta.
 PL: preferenciāli nosacījumi uzņēmējdarbības veikšanai vai pakalpojumu pārrobežu sniegšanai, kas var ietvert konkrētu Polijā piemērojamo atrunu sarakstā iekļautu ierobežojumu atcelšanu vai grozīšanu, var tikt piešķirti ar tirdzniecības un navigācijas līgumiem.
 PT: atteikšanās no prasības par valstspiederību attiecībā uz konkrētām darbībām un profesijām, ko īsteno fiziskas personas, kuras sniedz pakalpojumus valstīm, kuru oficiālā valoda ir portugāļu valoda (Angolai, Brazīlijai, Kaboverdei, Gvinejai-Bisavai, Ekvatoriālajai Gvinejai, Mozambikai, Santomei un Prinsipi un Austrumtimorai).
 e)
 Ieroči, munīcija un militārais aprīkojums
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms[, lielākās labvēlības režīms, klātbūtne uz vietas
 EU: ieroču, munīcijas un militārā aprīkojuma ražošana, izplatīšana vai tirdzniecība. Militārais aprīkojums ir jebkurš produkts, kurš ir paredzēts un izgatavots izmantošanai tikai militāriem mērķiem, kas saistīti ar kara darbību vai aizsardzības darbībām.
 2. atruna. Profesionālie pakalpojumi – izņemot ar veselību saistītos pakalpojumus
 Nozare:
 Profesionālie pakalpojumi – juridiskie pakalpojumi: notāru un tiesu izpildītāju; uzskaites un grāmatvedības pakalpojumi; revīzijas pakalpojumi, nodokļu konsultāciju pakalpojumi, arhitektūras un pilsētplānošanas pakalpojumi, inženiertehniskie pakalpojumi un integrētie inženiertehniskie pakalpojumi
 Nozares klasifikācija:
 Daļa no CPC 861, daļa no 87902, 862, 863, 8671, 8672, 8673, 8674, daļa no 879
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 ES patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Juridiskie pakalpojumi
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms
 EU, izņemot SE: juridisko konsultāciju un juridisko atļauju, dokumentācijas un sertifikācijas pakalpojumu sniegšana, ko veic juridiskās jomas speciālisti, kuriem uzticēti publiskie uzdevumi, piemēram, notāri, “huissiers de justice” vai citi “officiers publics et ministériels”, un attiecībā uz pakalpojumiem, ko sniedz tiesu izpildītāji, kuri iecelti ar oficiālu valdības aktu (daļa no CPC 861, daļa no 87902).
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 BG: pilnīgu valsts režīmu sabiedrību uzņēmējdarbības veikšanas un darbības, kā arī pakalpojumu sniegšanas jomā var piemērot tikai tādās valstīs uzņēmējdarbību veicošām sabiedrībām un tādu valstu pilsoņiem, ar kurām ir vai tiks noslēgti preferenciāli nolīgumi (daļa no CPC 861).
 LT: ārvalstu advokāti var piedalīties kā advokāti tiesā tikai saskaņā ar starptautiskiem nolīgumiem (daļa no CPC 861), tostarp īpašiem noteikumiem par pārstāvības tiesā nodrošināšanu.
 b)
 Grāmatvedības un uzskaites pakalpojumi (CPC 8621, izņemot revīzijas pakalpojumus, 86213, 86219, 86220)
 Attiecībā uz pakalpojumu pārrobežu tirdzniecību – piekļuve tirgum
 HU: grāmatvedības un uzskaites pārrobežu darbības.
 Esošie pasākumi
 HU: 2000. gada Likums C un 2007. gada Likums LXXV.
 c)
 Revīzijas pakalpojumi (CPC – 86211, 86212, izņemot grāmatvedības un uzskaites pakalpojumus)
 Attiecībā uz pakalpojumu pārrobežu tirdzniecību – valsts režīms
 BG: neatkarīgu finanšu revīziju veic reģistrēti revidenti, kas ir Sertificētu publisko grāmatvežu institūta biedri. Ar nosacījumu, ka tiek ievērots savstarpības princips, Sertificētu grāmatvežu institūts reģistrē Apvienotās Karalistes vai trešās valsts revīzijas struktūru, ja tā sniedz pierādījumus, ka:
 a) trīs ceturtdaļas tās vadības struktūru locekļu un reģistrēto revidentu, kuri iestādes vārdā veic revīziju, atbilst prasībām, kas ir līdzvērtīgas Bulgārijas revidentiem piemērotajām prasībām, un ir veiksmīgi nokārtojuši attiecīgos pārbaudījumus;
 b) revīzijas struktūra veic neatkarīgu finanšu revīziju saskaņā ar prasībām par neatkarību un objektivitāti un
 c) revīzijas struktūra savā tīmekļa vietnē publicē gada pārredzamības ziņojumu vai izpilda citas līdzvērtīgas prasības par informācijas atklāšanu, ja tā veic revīziju sabiedriskas nozīmes subjektos.
 Esošie pasākumi
 BG: Neatkarīgas finanšu revīzijas likums.
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes
 CZ: atļauju veikt revīzijas Čehijas Republikā drīkst saņemt tikai tādas juridiskās personas, kurā vismaz 60 procenti kapitāla interešu vai balsstiesību ir rezervēti Čehijas Republikas vai Eiropas Savienības dalībvalstu valstspiederīgajiem.
 Esošie pasākumi
 CZ: 2009. gada 14. aprīļa Likums Nr. 93/2009 Coll. par revidentiem.
 Attiecībā uz pakalpojumu pārrobežu tirdzniecību – piekļuve tirgum
 HU: revīzijas pakalpojumu pārrobežu sniegšana.
 Esošie pasākumi
 2000. gada Likums C un 2007. gada Likums LXXV.
 PT: revīzijas pakalpojumu pārrobežu sniegšana.
 d)
 Arhitektūras un pilsētplānošanas pakalpojumi (CPC 8674)
 Attiecībā uz pakalpojumu pārrobežu tirdzniecību – piekļuve tirgum, valsts režīms
 HR: pilsētplānošanas pakalpojumu pārrobežu sniegšana.
 3. atruna. Profesionālie pakalpojumi – ar veselību saistītie pakalpojumi un zāļu mazumtirdzniecība
 Nozare:
 Ar veselību saistīti profesionālie pakalpojumi un zāļu, medicīnisko un ortopēdisko preču mazumtirdzniecība, un citi farmaceitu sniegti pakalpojumi
 Nozares klasifikācija:
 CPC 63211., 85201., 9312., 9319., 93121.
 Atrunas veids:
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Medicīnas un zobārstniecības pakalpojumi; vecmāšu, māsu, fizioterapeitu, psihologu un vidējā medicīniskā personāla pakalpojumi (CPC 63211, 85201, 9312, 9319, CPC 932)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum un valsts režīms
 FI: visu ar veselību saistīto pakalpojumu, kas ir publiski vai privāti finansēti, sniegšana, tostarp medicīnas un zobārstniecības pakalpojumi, pakalpojumi, ko sniedz vecmātes, fizioterapeiti un vidējais medicīniskais personāls, un pakalpojumi, ko sniedz psihologi, izņemot pakalpojumus, ko sniedz māsas (CPC 9312, 93191).
 Esošie pasākumi
 FI: Laki yksityisestä terveydenhuollosta (Likums par privāto veselības aprūpi) (152/1990).
 BG: visu ar veselību saistīto pakalpojumu, kas ir publiski vai privāti finansēti, sniegšana, tostarp medicīnas un zobārstniecības pakalpojumi, pakalpojumi, ko sniedz māsas, vecmātes, fizioterapeiti un vidējais medicīniskais personāls, un pakalpojumi, ko sniedz psihologi (CPC 9312, daļa no 9319).
 Esošie pasākumi
 BG: Medicīnas iestāžu likums un medicīnas māsu, vecmāšu profesionālās organizācijas, un saistīto medicīnas speciālistu ģildes likums.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum un valsts režīms
 CZ, MT: visu ar veselības aprūpi saistīto profesionālo pakalpojumu, kas ir publiski vai privāti finansēti, sniegšana, ieskaitot pakalpojumus, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais personāls un psihologi, kā arī citi saistītie pakalpojumi (CPC 9312, daļa no 9319).
 Esošie pasākumi
 CZ: Likums Nr. 296/2008 Coll. par cilvēku audu un šūnu, ko paredzēts izmantot cilvēkiem, kvalitātes un drošības garantēšanu
 (Likums par cilvēku audiem un šūnām);
 Likums Nr. 378/2007 Coll. par zālēm un grozījumiem atsevišķos saistītajos likumos (Likums par zālēm);
 Likums Nr. 268/2014 Coll. par medicīniskām ierīcēm, ar ko groza Likumu Nr. 634/2004 Coll. par administratīvajiem maksājumiem, ar turpmākiem grozījumiem;
 Likums Nr. 285/2002 Coll., par audu un orgānu ziedošanu, izņemšanu un transplantāciju un par grozījumiem konkrētos likumos (Transplantācijas likums);
 Likums Nr. 372/2011 Coll. par veselības aprūpes pakalpojumiem un to sniegšanas nosacījumiem
 Likums Nr. 373/2011 Coll. par konkrētiem veselības aprūpes pakalpojumiem).
 Attiecībā uz pakalpojumu pārrobežu tirdzniecību – piekļuve tirgum, valsts režīms
 EU, izņemot NL un SE: visu ar veselības aprūpi saistīto profesionālo pakalpojumu, kas ir publiski vai privāti finansēti, ieskaitot pakalpojumu, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais palīgpersonāls un psihologi, sniegšanas nosacījums ir rezidence. Šos pakalpojumus var sniegt tikai fiziskas personas, kas fiziski uzturas Eiropas Savienības teritorijā (CPC 9312, daļa no CPC 93191).
 BE: visu tādu ar veselības aprūpi saistīto profesionālo pakalpojumu pārrobežu sniegšana, kas ir publiski vai privāti finansēti, ieskaitot medicīnas, zobārstniecības un vecmāšu pakalpojumus, kā arī māsu, fizioterapeitu, psihologu un vidējā medicīniskā personāla pakalpojumus (daļa no CPC 85201, 9312, daļa no 93191).
 PT: (arī attiecībā uz lielākās labvēlības režīmu) attiecībā uz fizioterapeitu, vidējā medicīniskā personāla un podiatristu profesijām ārvalstu profesionāļiem var atļaut praktizēt, pamatojoties uz savstarpību.
 b)
 Veterinārie pakalpojumi (CPC 932)
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 BG: veterinārmedicīnas iestādi var izveidot fiziska vai juridiska persona.
 Veterinārmedicīnu drīkst praktizēt tikai EEZ dalībvalsts pilsoņi un pastāvīgie iedzīvotāji (pastāvīgajiem iedzīvotājiem ir jānodrošina fiziska klātbūtne).
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BE, LV: veterināro pakalpojumu pārrobežu sniegšana
 c)
 Zāļu, medicīnisko un ortopēdisko preču mazumtirdzniecība un citi farmaceitu sniegti pakalpojumi (CPC 63211)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 EU, izņemot EL, IE, LU, LT un NL: lai ierobežotu to pakalpojumu sniedzēju skaitu, kam ir tiesības bez diskriminācijas sniegt konkrētu pakalpojumu konkrētā vietējā zonā vai teritorijā. Šajā nolūkā var veikt ekonomisko vajadzību pārbaudi, ņemot vērā tādus faktorus kā esošo uzņēmumu skaits un ietekme uz tiem, transporta infrastruktūra, iedzīvotāju blīvums vai ģeogrāfiskā izkliede.
 EU, izņemot BE, BG, EE, ES, IE un IT: tirdzniecība pa pastu ir iespējama tikai no EEZ dalībvalstīm, tāpēc, lai Savienībā veiktu zāļu un konkrētu medicīnas preču mazumtirdzniecību plašai sabiedrībai, kādā no šīm valstīm ir jāizpilda uzņēmējdarbības veikšanas prasība. CZ: mazumtirdzniecība ir iespējama tikai no dalībvalstīm.
 BE: zāļu un konkrētu medicīnas preču mazumtirdzniecība ir iespējama tikai no Beļģijā izveidotas aptiekas.
 BG, EE, ES, IT un LT: zāļu pārrobežu mazumtirdzniecība.
 IE un LT: recepšu zāļu pārrobežu mazumtirdzniecība.
 PL: starpniekiem zāļu tirdzniecībā jābūt reģistrētiem, un to dzīvesvietai vai juridiskajai adresei jābūt Polijas Republikas teritorijā.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms
 FI: zāļu mazumtirdzniecība un medicīnas un ortopēdisko preču mazumtirdzniecība.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms
 SE: zāļu mazumtirdzniecība un zāļu piegāde plašai sabiedrībai.
 Esošie pasākumi
 AT: Arzneimittelgesetz (Zāļu likums), BGBl. Nr. 185/1983 ar grozījumiem, §§ 57, 59, 59a; un
 Medizinproduktegesetz (Medicīnas ierīču likums), BGBl. Nr. 657/1996 ar grozījumiem, § 99.
 BE: Arrêté royal du 21 janvier 2009 portant instructions pour les pharmaciens; un Arrêté royal du 10 novembre 1967 relatif à l'exercice des professions des soins de santé.
 CZ : Likums Nr. 378/2007 Coll. par zālēm, ar grozījumiem; un Likums Nr. 372/2011 Coll. par veselības aprūpes pakalpojumiem, ar grozījumiem.
 FI: Lääkelaki (Medicīnas likums) (395/1987).
 PL: Farmācijas likums, 73.a pants (2020. gada Oficiālais Vēstnesis, 944. punkts, 1493).
 SE: Likums par zāļu tirdzniecību (2009:336);
 Noteikumi par zāļu tirdzniecību (2009:659); un
 Zviedrijas Medikamentu aģentūra ir pieņēmusi papildu noteikumus; informācija ir pieejama vietnē (LVFS 2009: 9).
 4. atruna. Darījumdarbības pakalpojumi – pētniecības un izstrādes pakalpojumi
 Nozare:
 pētniecības un izstrādes pakalpojumi
 Nozares klasifikācija:
 CPC 851, 852, 853
 Atrunas veids:
 Piekļuve tirgum
 Valsts režīms
 Nodaļa:
 Pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 RO: ar pētniecību un izstrādi saistītu pakalpojumu pārrobežu sniegšana.
 Esošie pasākumi
 RO: Valdības rīkojums Nr. 6/2011;
 Izglītības un pētniecības ministra rīkojums Nr. 3548/2006; Valdības lēmums Nr. 134/2011.
 5. atruna. Darījumdarbības pakalpojumi – ar nekustamo īpašumu saistītie pakalpojumi
 Nozare:
 Ar nekustamo īpašumu saistītie pakalpojumi
 Nozares klasifikācija:
 CPC 821 un 822
 Atrunas veids:
 Piekļuve tirgum
 Valsts režīms
 Nodaļa:
 Pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 CZ un HU: ar nekustamo īpašumu saistīto pakalpojumu pārrobežu sniegšana.
 6. atruna. Darījumdarbības pakalpojumi – nomas un izpirkumnomas pakalpojumi
 Nozare:
 Nomas un izpirkumnomas pakalpojumi bez operatoriem
 Nozares klasifikācija:
 CPC 832
 Atrunas veids:
 Piekļuve tirgum
 Valsts režīms
 Nodaļa:
 Pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 BE un FR: izpirkumnomas un nomas pakalpojumu pārrobežu sniegšana bez operatora attiecībā uz individuālās lietošanas priekšmetiem un mājsaimniecības piederumiem.
 7. atruna. Darījumdarbības pakalpojumi – iekasēšanas aģentūru pakalpojumi un kredītinformācijas pakalpojumi
 Nozare:
 Iekasēšanas aģentūru pakalpojumi un kredītinformācijas pakalpojumi
 Nozares klasifikācija:
 CPC 87901, 87902
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 EU, izņemot ES, LV un SE, – attiecībā uz iekasēšanas aģentūru pakalpojumu un kredītinformācijas pakalpojumu sniegšanu.
 8. atruna. Darījumdarbības pakalpojumi – darbā iekārtošanas pakalpojumi
 Nozare – apakšnozare:
 Darījumdarbības pakalpojumi – darbā iekārtošanas pakalpojumi
 Nozares klasifikācija:
 CPC 87201, 87202, 87203, 87204, 87205, 87206, 87209
 Atrunas veids:
 Piekļuve tirgum
 Valsts režīms
 Augstākā vadība un direktoru padome
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU, izņemot HU un SE: mājsaimniecības palīgpersonāla, citu tirdzniecības vai rūpniecības darbinieku, aprūpes un cita personāla nodrošināšanas pakalpojumi (CPC 87204, 87205, 87206, 87209).
 BG, CY, CZ, DE, EE, FI, MT, LT, LV, PL, PT, RO, SI un SK: vadošo darbinieku meklēšanas pakalpojumi (87201).
 AT, BG, CY, CZ, EE, FI, LT, LV MT, PL, PT, RO, SI un SK: biroja palīgpersonāla un citu darbinieku iekārtošana darbā (CPC 87202).
 AT, BG, CY, CZ, DE, EE, FI, MT, LT, LV, PL, PT, RO, SI un SK: biroja palīgpersonāla nodrošināšanas pakalpojumi (CPC 87203).
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 EU, izņemot BE, HU un SE: biroja palīgpersonāla un citu darbinieku darbā iekārtošanas pakalpojumu pārrobežu sniegšana (CPC 87202).
 IE: vadošo darbinieku meklēšanas pakalpojumu pārrobežu sniegšana (87201).
 FR, IE, IT un NL: biroja palīgpersonāla darbā iekārtošanas pakalpojumu pārrobežu sniegšana (CPC 87203).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 DE: tiesības ierobežot darbā iekārtošanas pakalpojumu sniedzēju skaitu.
 ES: ierobežot vadošo darbinieku meklēšanas un darbā iekārtošanas pakalpojumu sniedzēju skaitu (CPC 87201, 87202).
 FR: šajā pakalpojumu jomā var būt valsts monopols (CPC 87202).
 IT: tiesības ierobežot biroja palīgpersonāla darbā iekārtošanas pakalpojumu sniedzēju skaitu (87203).
 Attiecībā uz ieguldījumu liberalizāciju – piekļuve tirgum, valsts režīms
 DE: Federālā darba un sociālo lietu ministrija var izdot noteikumus par tādu darbinieku iekārtošanu un pieņemšanu darbā konkrētās profesijās, piemēram, konkrētās profesijās, kuri nav no Eiropas Savienības vai EEZ valstīm (CPC 87201, 87202, 87203, 87204, 87205, 87206, 87209).
 Esošie pasākumi
 AT: Austrijas tirdzniecības likuma §§97 un 135 (Gewerbeordnung), Federal Law Gazette Nr. 194/1994, ar grozījumiem; un
 Pagaidu nodarbinātības likums (Arbeitskräfteüberlassungsgesetz/AÜG), Federal Law Gazette
 Nr. 196/1988, ar grozījumiem.
 BG: Nodarbinātības veicināšanas likums, 26., 27., 27.a un 28. pants.
 CY: Privāto nodarbinātības aģentūru likums N 126(I)/2012, ar grozījumiem.
 CZ: Nodarbinātības likums (435/2004).
 DE: Gesetz zur Regelung der Arbeitnehmerüberlassung (AÜG);
 Sozialgesetzbuch Drittes Buch (SGB III; Sociālā nodrošinājuma kodekss, trešā grāmata) – nodarbinātības veicināšana;
 Verordnung über die Beschäftigung von Ausländerinnen und Ausländern (BeschV; Rīkojums par ārvalstnieku nodarbināšanu).
 DK: 2014. gada 17. janvāra Likumdekrēta Nr. 73 §§ 8a.–8f. un precizēts 2013. gada 7. marta Dekrētā Nr. 228 (jūrnieku nodarbinātība); 2006. gada Nodarbinātības atļauju likums. S1(2) un (3).
 EL: Likums 4052/2012 (Oficiālais Vēstnesis 41 Α), kura daži noteikumi grozīti ar Likumu Nr. 4093/2012 (Oficiālais Vēstnesis 222 Α).
 ES: Real Decreto-ley 8/2014, de 4 de julio, de aprobación de medidas urgentes para el crecimiento, la competitividad y la eficiencia, artículo 117 (tramitado como Ley 18/2014, de 15 de octubre).
 FI: Laki julkisesta työvoima-ja yrityspalvelusta (Likums par valsts nodarbinātības un uzņēmumu dienestu) (916/2012)
 HR: Darba tirgus likums (OG 118/18, 32/20);
 Darba likums (OG 93/14, 127/17, 98/19);
 Ārvalstnieku likums (OG 130/11m 74/13, 67/17, 46/18, 53/20)
 IE: 2006. gada Nodarbinātības atļauju likums. S1(2) un (3).
 IT: Likumdošanas dekrēts 276/2003, 4. un 5. pants.
 LT: Lietuvas Republikas Darba kodekss, kas apstiprināts ar Lietuvas Republikas 2016. gada 14. septembra Likumu Nr. XII-2603;
 Lietuvas Republikas 2004. gada 29. aprīļa Likums Nr. IX-2206 par ārvalstnieku juridisko statusu, kurā jaunākie grozījumi izdarīti 2019. gada 3. decembrī ar Likumu Nr.
 XIII-2582
 .
 LU: Loi du 18 janvier 2012 portant création de l'Agence pour le développement de l'emploi (2012. gada 18. janvāra Likums par nodarbinātības dienesta (ADEM) izveidi).
 MT: Nodarbinātības un mācību pakalpojumu likums (343. nodaļa) (23.–25. pants); Nodarbinātības dienestu noteikumi (S.L. 343.24).
 PL: 2004. gada 20. aprīļa Likuma par nodarbinātības veicināšanu un darba tirgus iestādēm 18. pants (Dz.U. 2015, 149. poz., ar grozījumiem).
 PT: 25. septembra Dekrētlikums Nr. 260/2009, kas grozīts ar 12. februāra Likumu Nr. 5/2014 (darbā iekārtošanās aģentūru pakalpojumu sniegšana un pieejamība).
 RO: Likums Nr. 156/2000 par ārvalstīs strādājošu Rumānijas pilsoņu aizsardzību, publicēts atkārtoti, un Valdības lēmums Nr. 384/2001 par metodisko Likuma Nr. 156/2000 piemērošanas normu apstiprināšanu, ar turpmākiem grozījumiem;
 Valdības rīkojums Nr. 277/2002, kas grozīts ar Valdības rīkojumu Nr. 790/2004 un Valdības rīkojumu Nr. 1122/2010; un
 Likums Nr. 53/2003 – Darba kodekss, publicēts atkārtoti, ar turpmākiem grozījumiem un papildinājumiem un Valdības lēmums Nr. 1256/2011 par pagaidu darba aģentūras darbības nosacījumiem un atļaujas procedūru.
 SI: Likums par darba tirgu regulējumu (SR Oficiālais Vēstnesis Nr. 80/2010, 21/2013, 63/2013); Nodarbinātības, pašnodarbinātības un ārvalstnieku likums – ZZSDT (SR Oficiālais Vēstnesis Nr. 47/2015).
 ZZSDT-UPB2 (SR Oficiālais Vēstnesis, Nr. 1/2018).
 SK: Likums Nr. 5/2004 par nodarbinātības dienestu pakalpojumiem; Likums Nr. 455/1991 par tirdzniecības licencēšanu.
 9. atruna. Darījumdarbības pakalpojumi – drošības un izmeklēšanas pakalpojumi
 Nozare – apakšnozare:
 Darījumdarbības pakalpojumi – drošības un izmeklēšanas pakalpojumi
 Nozares klasifikācija:
 CPC 87301, 87302, 87303, 87304, 87305, 87309
 Atrunas veids:
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Drošības pakalpojumi (CPC 87302, 87303, 87304, 87305, 87309)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms
 BG, CY, CZ, EE, ES, LT, LV, MT, PL, RO, SI un SK: drošības pakalpojumu sniegšana.
 DK, HR un HU: pakalpojumu sniegšana šādās apakšnozarēs: HR un HU: apsardzes pakalpojumi (87305), HR: drošības konsultāciju pakalpojumi (87302), DK: lidostas apsardzes pakalpojumi (daļa no 87305), HU: bruņotu transportlīdzekļu pakalpojumi (87304).
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – valsts režīms, klātbūtne uz vietas
 BE: attiecībā uz apsardzes un drošības pakalpojumiem (87305), kā arī ar drošības pakalpojumiem saistītām konsultācijām un apmācību (87302) juridiskajām personām uzņēmumu direktoru padomēs jābūt dalībvalsts valstspiederīgajiem. Savukārt apsardzes un drošības konsultāciju uzņēmumu augstākajai vadībai jābūt dalībvalsts valstspiederīgajiem un rezidentiem.
 FI: drošības pakalpojumu sniegšanas licences var piešķirt tikai fiziskām personām, kas ir EEZ rezidenti, vai juridiskām personām, kas ir izveidotas EEZ.
 ES: drošības pakalpojumu pārrobežu sniegšana. Privātajam drošības personālam ir izvirzīta valstspiederības prasība.
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BE, FI, FR un PT: ārvalstu pakalpojumu sniedzējiem nav atļauta drošības pakalpojumu pārrobežu sniegšana. Valstspiederības prasības izvirzītas specializētajam personālam PT un rīkotājdirektoriem un direktoriem FR.
 Esošie pasākumi
 BE: Loi réglementant la sécurité privée et particulière, 2 Octobre 2017.
 BG: Privātpersonu drošības darījumdarbības likums.
 CZ: Tirdzniecības licencēšanas likums.
 DK: Regulējums aviācijas drošības jomā.
 FI: Laki yksityisistä turvallisuuspalveluista 282/2002 (Privāto drošības pakalpojumu likums).
 LT: 2004. gada 8. jūlija Likums par personu un aktīvu drošību Nr. IX-2327.
 LV: Apsardzes darbības likums (6., 7. un 14. pants).
 PL: 1997. gada 22. augusta Likums par personu un īpašuma aizsardzību (Oficiālais Vēstnesis, 2016, 1432. poz., ar grozījumiem).
 PT: Likums 34/2013 alterada p/Lei 46/2019, 16 maio; un Rīkojums 273/2013 alterada p/ Portaria 106/2015, 13 abril.
 SI: Zakon o zasebnem varovanju (Likums par privātpersonu drošību).
 b)
 Izmeklēšanas pakalpojumi (CPC 87301)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU, izņemot AT un SE: izmeklēšanas pakalpojumu sniegšana.
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 LT un PT: izmeklēšanas pakalpojumu nozarē pastāv valsts monopols.
 10. atruna. Darījumdarbības pakalpojumi – citi darījumdarbības pakalpojumi
 Nozare – apakšnozare:
 Darījumdarbības pakalpojumi – citi darījumdarbības pakalpojumi (rakstiskās un mutiskās tulkošanas pakalpojumi, pavairošanas pakalpojumi, ar enerģijas sadali saistīti pakalpojumi un ar ražošanu saistīti pakalpojumi)
 Nozares klasifikācija:
 CPC 87905, 87904, 884, 887
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Rakstiskās un mutiskās tulkošanas pakalpojumi (CPC 87905)
 Attiecībā uz pakalpojumu pārrobežu tirdzniecību – piekļuve tirgum, valsts režīms
 HR: oficiālu dokumentu rakstiskas vai mutiskas tulkošanas pakalpojumu pārrobežu sniegšana.
 b)
 Pavairošanas pakalpojumi (CPC 87904)
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 HU: pavairošanas pakalpojumu pārrobežu sniegšana.
 c)
 Ar enerģijas sadali saistīti pakalpojumi un ar ražošanu saistīti pakalpojumi (daļa no CPC 884, 887, izņemot padomdevēju un konsultāciju pakalpojumus)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 HU: ar enerģijas sadali saistīti pakalpojumi un ar ražošanu saistītu pakalpojumu pārrobežu sniegšana, izņemot ar šīm nozarēm saistītus padomdevēju un konsultāciju pakalpojumus.
 d)
 Kuģu, dzelzceļa transporta aprīkojuma un gaisa kuģu un to daļu apkope un remonts (daļa no CPC 86764, CPC 86769, CPC 8868)
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 EU, izņemot DE, EE un HU: dzelzceļa transporta aprīkojuma apkopes un remonta pakalpojumu pārrobežu sniegšana.
 EU, izņemot CZ, EE, HU, LU un SK: iekšējo ūdensceļu pārvadājumiem paredzētu kuģu apkopes un remonta pakalpojumu pārrobežu sniegšana.
 EU, izņemot EE, HU un LV: jūras kuģu apkopes un remonta pakalpojumu pārrobežu sniegšana.
 EU, izņemot AT, EE, HU, LV un PL: gaisa kuģu un to daļu apkopes un remonta pakalpojumu pārrobežu sniegšana (daļa no CPC 86764, CPC 86769, CPC 8868).
 EU: kuģu obligātās apskates un sertifikācijas pakalpojumu pārrobežu sniegšana.
 Esošie pasākumi
 EU: Eiropas Parlamenta un Padomes Regula (EK) Nr. 391/2009 (2009. gada 23. aprīlis) par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates.
 e)
 Citi ar aviāciju saistīti darījumdarbības pakalpojumi
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 EU: atšķirīga režīma nodrošināšana trešai valstij, ievērojot esošus vai turpmākus divpusējus nolīgumus par šādiem pakalpojumiem:
 a) gaisa pārvadājumu pakalpojumu pārdošana un tirgzinība;
 b) datorizētas rezervēšanas sistēmas (DRS) pakalpojumi;
 c) gaisa kuģu un to daļu apkope un remonts;
 d) gaisa kuģu bez apkalpes noma vai izpirkumnoma.
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 DE, FR: lidojumi ugunsgrēku dzēšanai no gaisa, mācību lidojumi, apsmidzināšana, mērniecība, kartēšana, fotografēšana un citi gaisā veikti pakalpojumi lauksaimniecības, rūpniecības un inspekcijas vajadzībām;
 FI, SE: lidojumi ugunsgrēku dzēšanai no gaisa.
 11. atruna. Telesakari
 Nozare:
 Satelīta pārraides pakalpojumi
 Nozares klasifikācija:
 Daļa no CPC 861, daļa no 87902, 862, 863, 8671, 8672, 8673, 8674, daļa no 879
 Atrunas veids:
 Piekļuve tirgum
 Valsts režīms
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 BE: satelīta pārraides pakalpojumi.
 12. atruna. Būvniecība
 Nozare:
 Būvniecības pakalpojumi
 Nozares klasifikācija:
 CPC 51
 Atrunas veids:
 Piekļuve tirgum
 Valsts režīms
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 LT: tiesības sagatavot sevišķi svarīgu būvdarbu projekta dokumentāciju piešķir tikai Lietuvā reģistrētam projektēšanas uzņēmumam vai tādam ārvalstu projektēšanas uzņēmumam, ko minēto darbību veikšanai apstiprinājusi valdības pilnvarota iestāde. Tiesības veikt tehniskās darbības galvenajās būvniecības jomās var piešķirt ārvalstniekam, ko ir apstiprinājusi Lietuvas valdības pilnvarota iestāde.
 13. atruna. Izplatīšanas pakalpojumi
 Nozare:
 Izplatīšanas pakalpojumi
 Nozares klasifikācija:
 CPC 62117, 62251, 8929, daļa no 62112, 62226, daļa no 631
 Atrunas veids:
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a) Zāļu izplatīšana
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BG: zāļu pārrobežu izplatīšana vairumtirdzniecībai (CPC 62251).
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms
 FI: zāļu izplatīšana (CPC 62117, 62251, 8929).
 Esošie pasākumi
 BG: Likums par cilvēkiem paredzētām zālēm; Likums par medicīniskām ierīcēm.
 FI: Lääkelaki (Medicīnas likums) (395/1987).
 b)
 Alkoholisko dzērienu izplatīšana
 FI: alkoholisko dzērienu izplatīšana (daļa no CPC 62112, 62226, 63107, 8929).
 Esošie pasākumi
 FI: Alkoholilaki (Alkohola likums) (1102/2017).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 SE: noteikts monopols alkoholisko dzērienu, vīna un alus (izņemot bezalkoholisko alu) mazumtirdzniecībā. Systembolaget AB patlaban pieder šāda veida valsts monopols alkoholisko dzērienu, vīna un alus (izņemot bezalkoholisko alu) mazumtirdzniecībā. Alkoholiskie dzērieni ir dzērieni ar spirta saturu virs 2,25 tilp. %. Alum spirta satura robežvērtība pārsniedz 3,5 tilp. % (daļa no CPC 631).
 Esošie pasākumi
 SE: Alkohola likums (2010:1622).
 c)
 Cita izplatīšana (daļa no CPC 621, CPC 62228, CPC 62251, CPC 62271, daļa no CPC 62272, CPC 62276, CPC 63108, daļa no CPC 6329)
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BG: ķīmisku produktu, dārgmetālu un dārgakmeņu, medicīnisku vielu un produktu un priekšmetu vairumtirdzniecība; tabaka un tabakas izstrādājumi un alkoholiskie dzērieni.
 Bulgārija patur tiesības pieņemt vai atstāt spēkā jebkādu pasākumu attiecībā uz preču starpnieku pakalpojumiem.
 Esošie pasākumi
 BG: Likums par cilvēkiem paredzētām zālēm;
 Likums par medicīniskām ierīcēm;
 Likums par veterinārmedicīnu;
 Likums par ķīmisko ieroču aizliegšanu un toksisku ķīmisku vielu un to prekursoru kontroli;
 Likums par tabaku un tabakas izstrādājumiem; Likums par akcīzes nodokļiem un akcīzes preču noliktavām un Likums par vīnu un stiprajiem alkoholiskajiem dzērieniem.
 14. atruna. Izglītības pakalpojumi
 Nozare:
 Izglītības pakalpojumi
 Nozares klasifikācija:
 CPC 92
 Atrunas veids.
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: izglītības pakalpojumi, kas saņem publisko finansējumu vai jebkāda veida valsts atbalstu. Ja ārvalstu pakalpojumu sniedzējam ir atļauts sniegt privāti finansētus izglītības pakalpojumus, izglītības sistēmas īstenošanā, iespējams, varēs piedalīties tādi privāti uzņēmumi, kas saņēmuši bez diskriminācijas piešķirtu koncesiju.
 EU, izņemot CZ, NL, SE un SK: attiecībā uz privāti finansētu cita veida tādu izglītības pakalpojumu sniegšanu, kas neietver pakalpojumus, kurus klasificē kā pamatizglītības, vidējās izglītības, augstākās izglītības un pieaugušo izglītības pakalpojumus (CPC 929).
 CY, FI, MT un RO: privāti finansētu pamatizglītības, vidējās izglītības un pieaugušo izglītības pakalpojumu sniegšana (CPC 921, 922, 924).
 AT, BG, CY, FI, MT un RO: privāti finansētu augstākās izglītības pakalpojumu sniegšana (CPC 923).
 CZ un SK: iestādes, kas sniedz privāti finansētus izglītības pakalpojumus, direktoru padomes locekļu vairākumam jābūt minētās valsts valstspiederīgajiem (SK: CPC 921, 922, 923, izņemot 92310, 924).
 SI: privāti finansētas pamatskolas drīkst dibināt tikai Slovēnijas fiziskās vai juridiskās personas. Pakalpojumu sniedzējam jāizveido sava juridiskā adrese vai filiāle. Iestādes, kura sniedz privāti finansētus vidējās izglītības vai augstākās izglītības pakalpojumus, valdes vairākumam jābūt Slovēnijas valstspiederīgajiem (CPC 922, 923).
 SE: izglītības pakalpojumu sniedzēji, ko publiskās iestādes ir apstiprinājušas izglītības nodrošināšanai. Šī atruna attiecas uz privāti finansētu izglītības pakalpojumu sniedzējiem, kuri saņem kāda veida valsts atbalstu, tostarp uz valsts atzītiem izglītības pakalpojumu sniedzējiem, valsts uzraudzītiem izglītības pakalpojumu sniedzējiem un izglītību, kas nodrošina tiesības uz studiju atbalstu (CPC 92).
 SK: visus privāti finansētos izglītības pakalpojumus, kas nav pēcvidusskolas tehniskās izglītības un arodizglītības pakalpojumi, drīkst sniegt tikai EEZ dalībvalsts rezidenti. Var tikt veikta ekonomisko vajadzību pārbaude, un vietējās iestādes var ierobežot izveidojamo skolu skaitu (CPC 921, 922, 923, izņemot 92310, 924).
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 BG, IT un SI: ierobežot privāti finansētu pamatizglītības pakalpojumu pārrobežu sniegšanu (CPC 921).
 BG un IT: ierobežot privāti finansētu vidējās izglītības pakalpojumu pārrobežu sniegšanu (CPC 922).
 AT: ierobežot privāti finansētu pieaugušo izglītības pakalpojumu pārrobežu sniegšanu pa radio vai televīziju (CPC 924).
 Esošie pasākumi
 BG: Valsts izglītības likums, 12. pants;
 Augstākās izglītības likums, papildnoteikumu 4. punkts; Arodizglītības un mācību likums, 22. pants.
 FI: Perusopetuslaki (Pamatizglītības likums) (628/1998);
 Lukiolaki (Vispārīgās izglītības iestāžu likums) (629/1998);
 Laki ammatillisesta koulutuksesta (Arodmācības un arodizglītības likums) (630/1998);
 Laki ammatillisesta aikuiskoulutuksesta (Pieaugušo arodizglītības likums) (631/1998);
 Ammattikorkeakoululaki (Politehniskais likums) (351/2003); Yliopistolaki (Universitāšu likums) (558/2009).
 IT: Karaļa dekrēts Nr. 1592/1933 (Likums par vidējo izglītību);
 Likums 243/1991 (Neregulārs publiskais ieguldījums privātajās universitātēs);
 CNVSU (Comitato nazionale per la valutazione del sistema universitario) Rezolūcija 20/2003 un
 Republikas Prezidenta dekrēts (DPR) 25/1998.
 SK: Likums Nr. 245/2008 par izglītību;
 Likums Nr. 131/2002 par izglītību; un
 Likums Nr. 596/2003 par valsts pārvaldi izglītības jomā un skolu pašpārvaldi.
 15. atruna. Vidiskie pakalpojumi
 Nozare – apakšnozare:
 Vidiskie pakalpojumi – atkritumu un augsnes apsaimniekošana
 Nozares klasifikācija:
 CPC 9401, 9402, 9403, 94060
 Atrunas veids:
 Piekļuve tirgum
 Nodaļa:
 Pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 DE: atkritumu apsaimniekošanas pakalpojumu sniegšana, izņemot padomdevēju pakalpojumus, un attiecībā uz pakalpojumiem, kas skar augsnes aizsardzību un piesārņotas augsnes apsaimniekošanu, izņemot padomdevēju pakalpojumus.
 16. atruna. Finanšu pakalpojumi
 Nozare:
 Finanšu pakalpojumi
 Nozares klasifikācija:
 Neattiecas
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Visi finanšu pakalpojumi
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 EU: atšķirīga režīma nodrošināšana trešās valsts investoriem vai finanšu pakalpojumu sniedzējiem, ievērojot divpusējus vai daudzpusējus starptautiskus ieguldījumu līgumus vai citus tirdzniecības nolīgumus.
 Attiecībā uz investīciju liberalizāciju – piekļuve tirgum
 EU: tiesības nediskriminējoši pieprasīt finanšu pakalpojuma sniedzējam, kas nav filiāle, izveides brīdī dalībvalstī izvēlēties konkrētu juridisko formu.
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 EU: tiesības pieņemt vai atstāt spēkā jebkādu pasākumu attiecībā uz visu finanšu pakalpojumu pārrobežu sniegšanu, izņemot:
 EU (izņemot BE, CY, EE, LT, LV, MT, PL, RO, SI):
 (I)tiešās apdrošināšanas (tostarp kopapdrošināšanas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šāda apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju;
 (III)apdrošināšanas palīgpakalpojumus;
 (IV)finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (V)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 BE:
 (I)tiešās apdrošināšanas (tostarp kopapdrošināšanas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju;
 (III)apdrošināšanas palīgpakalpojumus;
 (IV)attiecībā uz banku un citu finanšu pakalpojumu sniegšanu, kā tie aprakstīti SERVIN.5.38. panta [Definīcijas] banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, izņemot finanšu informācijas sniegšanu un nodošanu un finanšu datu apstrādi un saistīto programmatūru, ko veic citu finanšu pakalpojumu sniedzēji.
 CY:
 (I)tiešās apdrošināšanas (tostarp kopapdrošināšanas) pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)apdrošināšanas starpniecības pakalpojumus;
 (III)pārapdrošināšanu un retrocesiju;
 (IV)apdrošināšanas palīgpakalpojumus;
 (V)pārvedamo vērtspapīru tirdzniecību savā vārdā vai klientu vārdā biržā vai ārpusbiržas tirgū vai citādi;
 (VI)finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (VII)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 EE:
 (I)tiešo apdrošināšanu (tostarp kopapdrošināšanu);
 (II)pārapdrošināšanu un retrocesiju;
 (III)apdrošināšanas starpniecības pakalpojumus;
 (IV)apdrošināšanas palīgpakalpojumus;
 (V)noguldījumu pieņemšanu;
 (VI) dažādas aizdošanas darbības;
 (VII)izpirkumnomu;
 (VIII)visus maksājumu un naudas pārsūtīšanas pakalpojumus; garantijas un saistības;
 (IX)tirdzniecību savā vārdā vai klientu vārdā biržā vai ārpusbiržas tirgū;
 (X) dalību visu veidu vērtspapīru emisijā, t. sk. riska parakstīšana un izvietošana, darbojoties kā aģentam (publiski vai privāti), un pakalpojumu sniegšana saistībā ar šādu emisiju;
 (XI)starpniecību naudas tirgus darījumos;
 (XII)aktīvu, piemēram, skaidras naudas vai portfeļa, pārvaldību, visu veidu kolektīvo ieguldījumu pārvaldību, uzkrājumu uzraudzības, depozītu pārvaldības un trasta pakalpojumus;
 (XIII) finanšu aktīvu, t. sk. vērtspapīru, atvasināto finanšu instrumentu un citu apgrozāmo līdzekļu, norēķinu un mijieskaita pakalpojumus;
 (XIV) finanšu informācijas sniegšanu un nosūtīšanu un finanšu datu apstrādi un ar to saistīto programmatūru, un
 (XV)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 LT:
 (I)tiešās apdrošināšanas (tostarp kopapdrošināšanas) pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju;
 (III)apdrošināšanas palīgpakalpojumus;
 (IV)noguldījumu pieņemšanu;
 (V) dažādas aizdošanas darbības;
 (VI) finanšu nomu;
 (VII) visus maksājumu un naudas pārsūtīšanas pakalpojumus; garantijas un saistības;
 (VIII)tirdzniecību savā vārdā vai klientu vārdā biržā vai ārpusbiržas tirgū;
 (IX) dalību visu veidu vērtspapīru emisijā, t. sk. riska parakstīšana un izvietošana, darbojoties kā aģentam (publiski vai privāti), un pakalpojumu sniegšanu saistībā ar šādu emisiju;
 (X)starpniecību naudas darījumos;
 (XI)aktīvu, piemēram, skaidras naudas vai portfeļa, pārvaldību, visu veidu kolektīvo ieguldījumu pārvaldību, uzkrājumu uzraudzības, depozītu pārvaldības un trasta pakalpojumus;
 (XII) finanšu aktīvu, t. sk. vērtspapīru, atvasināto finanšu instrumentu un citu apgrozāmo līdzekļu, norēķinu un mijieskaita pakalpojumus;
 (XIII) finanšu informācijas sniegšanu un nosūtīšanu un finanšu datu apstrādi un ar to saistītu programmatūru, un
 (XIV)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 LV:
 (I)tiešās apdrošināšanas (tostarp kopapdrošināšanas) pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju; un
 (III)apdrošināšanas palīgpakalpojumus;
 (IV)dalību visu veidu vērtspapīru emisijā, t. sk. riska parakstīšana un izvietošana, darbojoties kā aģentam (publiski vai privāti), un pakalpojumu sniegšanu saistībā ar šādu emisiju;
 (V) finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (VI)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 MT:
 (I)tiešās apdrošināšanas (tostarp kopapdrošināšanas) pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju;
 (III)apdrošināšanas palīgpakalpojumus;
 (IV)noguldījumu pieņemšanu;
 (V) dažādas aizdošanas darbības;
 (VI)finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (VII)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 PL:
 (I)tiešās apdrošināšanas (tostarp līdzapdrošināšanas) pakalpojumus tādu risku apdrošināšanai, kas attiecas uz starptautiskās tirdzniecības precēm;
 (II)to risku pārapdrošināšanu un retrocesiju, kas saistīti ar preču apdrošināšanu starptautiskajā tirdzniecībā;
 (III)tiešās apdrošināšanas (tostarp līdzapdrošināšanas un retrocesijas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (IV)finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (V) konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 RO:
 (I)tiešās apdrošināšanas (tostarp kopapdrošināšanas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 a.jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 b.precēm starptautiskajā tranzītā;
 (II)pārapdrošināšanu un retrocesiju; un
 (III) apdrošināšanas palīgpakalpojumus;
 (IV)noguldījumu pieņemšanu;
 (V)dažādas aizdošanas darbības;
 (VI) garantijas un saistības;
 (VII)starpniecību naudas darījumos;
 (VIII)finanšu informācijas sniegšanu un nosūtīšanu un finanšu datu apstrādi un ar to saistīto programmatūru, un
 (IX)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 SI:
 (I)tiešās apdrošināšanas (tostarp kopapdrošināšanas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 (II)jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 (III)precēm starptautiskajā tranzītā;
 (IV)pārapdrošināšanu un retrocesiju;
 (V)apdrošināšanas palīgpakalpojumus;
 (VI)dažādas aizdošanas darbības;
 (VII)garantiju un saistību pieņemšanu no ārzemju kredītiestādēm, ko veic vietējās juridiskās vienības un viena īpašnieka uzņēmumi;
 (VIII)finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji, un
 (IX)konsultatīvos un citus finanšu palīgpakalpojumus, kas saistīti ar banku un citiem finanšu pakalpojumiem, kā aprakstīts SERVIN.5.38. pantā [Definīcijas] minētās banku un citu finanšu pakalpojumu (izņemot apdrošināšanu) definīcijas a) punkta ii) apakšpunkta L) punktā, bet izņemot minētajā punktā aprakstītos starpniecības pakalpojumus.
 b)
 Apdrošināšana un ar to saistītie pakalpojumi
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BG: transporta apdrošināšanas pakalpojumus, kas attiecas uz precēm, pašu transportlīdzekļu apdrošināšanu un atbildības apdrošināšanu attiecībā uz riskiem Bulgārijā, nevar tieši sniegt ārvalstu apdrošināšanas sabiedrības.
 DE: ja ārvalstu apdrošināšanas sabiedrība ir atvērusi filiāli Vācijā, tad Vācijā apdrošināšanas līgumus attiecībā uz starptautiskajiem pārvadājumiem tā var slēgt tikai ar Vācijā uzņēmējdarbību veicošas filiāles starpniecību.
 Esošie pasākumi
 DE: Luftverkehrsgesetz (LuftVG) un
 Luftverkehrszulassungsordnung (LuftVZO).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 ES: lai sniegtu aktuāra pakalpojumus, attiecīgajai personai jābūt rezidenta statusam vai jābūt strādājušai aktuāra profesijā divus gadus.
 Attiecībā uz pakalpojumu pārrobežu tirdzniecību – klātbūtne uz vietas
 FI: apdrošināšanas aģenti pakalpojumus var sniegt tikai tad, ja to pastāvīgā darījumu veikšanas vieta ir Eiropas Savienībā.
 Tikai apdrošinātāji, kuru galvenais birojs atrodas Eiropas Savienībā vai kuru filiāle atrodas Somijā, var sniegt tiešās apdrošināšanas (tostarp kopapdrošināšanas) pakalpojumus.
 Esošie pasākumi
 FI: Laki ulkomaisista vakuutusyhtiöistä (Likums par ārvalstu apdrošināšanas sabiedrībām) (398/1995);
 Vakuutusyhtiölaki (Apdrošināšanas sabiedrību likums) (521/2008);
 Laki vakuutusedustuksesta (Likums par apdrošināšanas starpniecību) (234/2018).
 FR: ar autopārvadājumiem saistīta riska apdrošināšanu var veikt tikai apdrošināšanas sabiedrības, kas ir izveidotas Eiropas Savienībā.
 Esošie pasākumi
 FR: Code des assurances.
 HU: tiešās apdrošināšanas pakalpojumus drīkst sniegt tikai ES juridiskās personas un Ungārijā reģistrētas filiāles.
 Esošie pasākumi
 HU: 2003. gada Likums LX.
 IT: pārvadāto preču apdrošināšanu, transportlīdzekļu apdrošināšanu un atbildības apdrošināšanu attiecībā uz risku Itālijā var veikt tikai apdrošināšanas sabiedrības, kas ir izveidotas Eiropas Savienībā, taču tas neattiecas uz starptautisko transportu, kas ietver preču importu Itālijā.
 Aktuāra pakalpojumu pārrobežu sniegšana
 Esošie pasākumi
 IT: Privātās apdrošināšanas kodeksa 29. pants (2005. gada 7. septembra Likumdošanas dekrēts Nr. 209), Likums 194/1942 par akturāra profesiju.
 PT: gaisa un jūras transporta apdrošināšanu, kas sedz arī preces, gaisa kuģi, kuģa korpusu un atbildību, var veikt vienīgi juridiskas personas Eiropas Savienībā izveidotā uzņēmumā. Par starpniekiem šādos apdrošināšanas darījumos Portugālē var būt vienīgi Eiropas Savienības fiziskas personas vai Eiropas Savienībā izveidoti uzņēmumi.
 Spēkā esošs pasākums
 PT: Likuma 147/2015 3. pants, Likuma 7/2019 8. pants.
 Attiecībā uz investīciju liberalizāciju – piekļuve tirgum, valsts režīms
 SK: ārvalstnieki drīkst izveidot apdrošināšanas sabiedrību akciju sabiedrības formā vai veikt apdrošināšanas darījumdarbību ar tādu filiāļu starpniecību, kuru juridiskā adrese ir Slovākijas Republikā. Atļauju abos gadījumos piešķir pēc uzraudzības iestādes veiktas novērtēšanas.
 Esošie pasākumi
 SK: Likums Nr. 39/2015 par apdrošināšanu
 Attiecībā uz investīciju liberalizāciju – piekļuve tirgum, valsts režīms un pakalpojumiem pārrobežu tirdzniecība – piekļuve tirgum
 FI: ja apdrošināšanas sabiedrība veic tiesību aktos noteikto pensiju apdrošināšanu, vismaz pusei tās direktoru padomes un uzraudzības padomes locekļu, kā arī izpilddirektoram jābūt rezidentiem EEZ dalībvalstī, ja vien kompetentās iestādes nav piemērojušas izņēmumu. Ārvalstu apdrošinātāji nevar saņemt licenci Somijā, lai ar filiāles starpniecību veiktu tiesību aktos noteikto pensiju apdrošināšanu. Vismaz viena revidenta pastāvīgā dzīvesvieta ir EEZ dalībvalstī.
 Attiecībā uz citām apdrošināšanas sabiedrībām ir noteikts, ka vismaz vienam direktoru padomes un uzraudzības padomes loceklim, kā arī izpilddirektoram ir jābūt EEZ dalībvalsts rezidentam. Vismaz viena revidenta pastāvīgā dzīvesvieta ir EEZ dalībvalstī. Apvienotās Karalistes apdrošināšanas sabiedrības atbildīgajam pārstāvim jābūt Somijas rezidentam; šī prasība nav jāievēro, ja sabiedrības galvenais birojs atrodas Eiropas Savienībā.
 Esošie pasākumi
 FI: Laki ulkomaisista vakuutusyhtiöistä (Likums par ārvalstu apdrošināšanas sabiedrībām) (398/1995); Vakuutusyhtiölaki (Apdrošināšanas sabiedrību likums) (521/2008);
 Laki vakuutusedustuksesta (Likums par apdrošināšanas starpniecību) (570/2005);
 Laki vakuutusedustuksesta (Likums par apdrošināšanas starpniecību) (234/2018) un
 Laki työeläkevakuutusyhtiöistä (Likums par sabiedrībām, kas veic tiesību aktos noteikto pensiju apdrošināšanu) (354/1997).
 c)
 Banku un citi finanšu pakalpojumi
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 EU: tikai tādas juridiskas personas, kuru juridiskā adrese ir Eiropas Savienībā, var darboties kā ieguldījumu fondu aktīvu depozitāriji. Lai varētu veikt kopīgo fondu, arī kopieguldījumu fondu, pārvaldības darbības un — ja tas atļauts valsts tiesību aktos — ieguldījumu sabiedrību darbības, ir jāizveido specializēts pārvaldības uzņēmums, kura galvenais birojs un juridiskā adrese ir vienā dalībvalstī.
 Esošie pasākumi
 EU: Eiropas Parlamenta un Padomes Direktīva 2009/65/EK (2009. gada 13. jūlijs) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU); un
 Eiropas Parlamenta un Padomes Direktīva 2011/61/ES (2011. gada 8. jūnijs) par alternatīvo ieguldījumu fondu pārvaldniekiem (AIFP).
 EE: lai pieņemtu noguldījumus, jāsaņem atļauja no Igaunijas Finanšu uzraudzības iestādes un saskaņā ar Igaunijas tiesību aktiem jāreģistrē akciju sabiedrība, meitasuzņēmums vai filiāle.
 Esošie pasākumi
 EE: Krediidiasutuste seadus (Kredītiestāžu likums), § 206 un §21.
 SK: ieguldījumu pakalpojumus var sniegt tikai vadības uzņēmumi, kuru juridiskā forma atbilstīgi tiesību aktiem ir akciju sabiedrības ar pašu kapitālu.
 Esošie pasākumi
 SK: Likums Nr. 566/2001 par vērtspapīriem un ieguldījumu pakalpojumiem; Likums Nr. 483/2001 par bankām.
 Attiecībā uz investīciju liberalizāciju – valsts režīms, augstākā vadība un direktoru padomes
 FI: vismaz viens no banku pakalpojumu sniedzēja dibinātājiem, direktoru padomes locekļiem, uzraudzības padomes locekļiem, kā arī tā izpilddirektors un persona, kas ir tiesīga parakstīties kredītiestādes vārdā, ir EEZ pastāvīgais iedzīvotājs. Vismaz viena revidenta pastāvīgā dzīvesvieta ir EEZ dalībvalstī.
 Esošie pasākumi
 FI: Laki liikepankeista ja muista osakeyhtiömuotoisista luottolaitoksista (Likums par
 komercbankām un citām kredītiestādēm, kas ir sabiedrības ar ierobežotu atbildību) (1501/2001);
 Säästöpankkilaki (1502/2001) (Krājbanku likums);
 Laki osuuspankeista ja muista osuuskuntamuotoisista luottolaitoksista (1504/2001) (Likums par
 kooperatīvu bankām un citām kredītiestādēm, kas ir kooperatīvu bankas);
 Laki hypoteekkiyhdistyksistä (936/1978) (Likums par hipotēku sabiedrībām);
 Maksulaitoslaki (297/2010) (Likums par maksājumu iestādēm)
 Laki ulkomaisen maksulaitoksen toiminnasta Suomessa (298/2010) (Likums par
 ārvalstu maksājumu iestāžu darbību Somijā) un
 Laki luottolaitostoiminnasta (Likums par kredītiestādēm) (121/2007).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – klātbūtne uz vietas
 IT: “consulenti finanziari” (finanšu konsultanta) sniegti pakalpojumi. Veicot tiešo pārdošanu, starpniekiem jāizmanto pilnvaroti finanšu pārdevēji, kuru mītnesvieta ir kāda dalībvalsts.
 Esošie pasākumi
 IT: Consob noteikumi par starpniekiem (Nr. 16190, 2007. gada 29. oktobris), 91.–111. pants
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – klātbūtne uz vietas
 LT: vienīgi bankas, kuru juridiskā adrese vai filiāle ir Lietuvā un kuras ir tiesīgas sniegt ieguldījumu pakalpojumus EEZ valstī, var darboties kā pensiju fondu aktīvu depozitāriji. Vismaz vienam bankas vadītājam jāprot lietuviešu valoda.
 Esošie pasākumi
 LT: Lietuvas Republikas 2004. gada 30. marta Likums Nr. IX-2085 par bankām, kas grozīts ar 2017. gada 16. novembra Likumu Nr. XIII-729;
 Lietuvas Republikas 2003. gada 4. jūlija Likums Nr. IX-1709 par kolektīvo ieguldījumu uzņēmumiem, kas grozīts ar 2018. gada 20. decembra Likumu Nr. XIII-1872;
 Lietuvas Republikas 1999. gada 3. jūnija Likums Nr. VIII-1212 par papildu brīvprātīgo pensijas uzkrāšanu (kas pārskatīts ar 2012. gada 20. decembra Likumu Nr. XII-70);
 Lietuvas Republikas 2003. gada 5. jūnija Likums Nr. IX-1596 par maksājumiem, kurā jaunākie grozījumi izdarīti ar Nr. XIII-2488, 2019. gada 17. oktobris;
 Lietuvas Republikas 2009. gada 10. decembra Maksājumu iestāžu likums Nr. XI-549 (jaunā redakcija: Nr. XIII-1093, 2018. gada 17. aprīlis).
 Attiecībā uz pakalpojumu pārrobežu tirdzniecību – piekļuve tirgum
 FI: attiecībā uz maksājumu pakalpojumiem var tikt piemērota prasība par rezidenta statusu vai domicilu Somijā.
 17. atruna. Veselības un sociālie pakalpojumi
 Nozare:
 Veselības un sociālie pakalpojumi
 Nozares klasifikācija:
 CPC 93, 931 (izņemot 9312), daļa no 93191, 9311, 93192, 93193, 93199
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Veselības pakalpojumi – slimnīcu, neatliekamās medicīniskās palīdzības pakalpojumi un iedzīvotāju veselības pakalpojumi (CPC 93, 931, izņemot 9312, daļa no 93191, 9311, 93192, 93193, 93199)
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes
 EU: izglītības pakalpojumi, kas saņem publisko finansējumu vai jebkāda veida valsts atbalstu.
 EU: attiecībā uz visiem privāti finansētiem veselības pakalpojumiem, izņemot privāti finansētus slimnīcu, neatliekamās medicīniskās palīdzības un iedzīvotāju veselības pakalpojumus, kas nav slimnīcu pakalpojumi. Lai privāti uzņēmumi varētu darboties privāti finansētā veselības aprūpes tīklā, tiem varētu būt jāsaņem nediskriminējošā veidā piešķirta koncesija. Var tikt piemērota ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, transporta infrastruktūra, iedzīvotāju blīvums, ģeogrāfiskā izplatība un jaunu darbvietu radīšana.
 Šī atruna neattiecas uz visu ar veselību saistīto profesionālo pakalpojumu sniegšanu, tajā skaitā uz pakalpojumiem, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais personāls un psihologi; kam piemēro citas atrunas (CPC 931, izņemot 9312, daļu no 93191).
 AT, PL un SI: privāti finansētu neatliekamās palīdzības pakalpojumu sniegšana (CPC 93192).
 BE: privāti finansētu neatliekamās medicīniskās palīdzības pakalpojumu un iedzīvotāju veselības aprūpes pakalpojumu, kas nav slimnīcu pakalpojumi, izveide (CPC 93192, 93193).
 BG, CY, CZ, FI, MT un SK: privāti finansētu slimnīcu, neatliekamās medicīniskās palīdzības pakalpojumu un iedzīvotāju veselības pakalpojumu, kas nav slimnīcu pakalpojumi, sniegšana (CPC 9311, 93192, 93193).
 FI: citu cilvēku veselības pakalpojumu sniegšana (CPC 93199).
 Esošie pasākumi
 CZ: Likums Nr. 372/2011 Sb. par veselības aprūpes pakalpojumiem un to sniegšanas nosacījumiem.
 FI: Laki yksityisestä terveydenhuollosta (Likums par privāto veselības aprūpi) (152/1990).
 Attiecībā uz ieguldījumu liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes, veiktspējas prasības:
 DE: Vācijas sociālā nodrošinājuma sistēmas pakalpojumu sniegšana, ja pakalpojumus var sniegt dažādi uzņēmumi vai struktūras, kuru darbība ietver konkurences elementus un tādējādi nav uzskatāma par “pakalpojumiem, ko sniedz, tikai īstenojot valdības pilnvaras”. Patur tiesības nodrošināt labvēlīgāku attieksmi saskaņā ar divpusēju tirdzniecības nolīgumu attiecībā uz veselības aprūpes un sociālajiem pakalpojumiem (CPC 93).
 Attiecībā uz investīciju liberalizāciju – piekļuve tirgum, valsts režīms
 DE: īpašumtiesības uz privāti finansētām slimnīcām, ko vada Vācijas bruņotie spēki.
 Jānacionalizē visas pārējās galvenās privāti finansētās slimnīcas (CPC 93110).
 FR: privāti finansētu laboratoriskās analīzes un testēšanas pakalpojumu sniegšana.
 Attiecībā uz pakalpojumu pārrobežu tirdzniecību – piekļuve tirgum, valsts režīms
 FR: privāti finansētu laboratoriskās analīzes un testēšanas pakalpojumu sniegšana (daļa no CPC 9311).
 Esošie pasākumi
 FR: Code de la Santé Publique.
 b)
 Veselības un sociālie pakalpojumi, ieskaitot pensiju apdrošināšanu
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 EU, izņemot HU: veselības aprūpes pakalpojumu, sociālo pakalpojumu un darbību vai pakalpojumu pārrobežu sniegšanu, kas ir daļa no valsts pensiju plāna vai valsts sociālā nodrošinājuma sistēmas. Šī atruna neattiecas uz visu ar veselību saistīto profesionālo pakalpojumu sniegšanu, tajā skaitā uz pakalpojumiem, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais palīgpersonāls un psihologi; kam piemēro citas atrunas (CPC 931, izņemot 9312, daļu no 93191).
 HU: visu tādu slimnīcu, neatliekamās medicīniskās palīdzības pakalpojumu un iedzīvotāju veselības pakalpojumu, kas nav slimnīcu pakalpojumi un kas tiek publiski finansēti, pārrobežu sniegšana (CPC 9311, 93192, 93193).
 c)
 Sociālie pakalpojumi, ieskaitot pensiju apdrošināšanu
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības:
 EU: visu to sociālo pakalpojumu sniegšana, kuriem piešķir publisko finansējumu vai jebkādu valsts atbalstu, kā arī darbības vai pakalpojumi, kas ietilpst valsts pensiju plānā vai tiesību aktos noteiktā sociālā nodrošinājuma sistēmā. Lai privāti uzņēmumi varētu darboties privāti finansētā sociālā tīklā, tiem varētu būt jāsaņem nediskriminējošā veidā piešķirta koncesija. Var tikt piemērota ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, transporta infrastruktūra, iedzīvotāju blīvums, ģeogrāfiskā izplatība un jaunu darbvietu radīšana.
 BE, CY, DE, DK, EL, ES, FR, IE, IT un PT: tādu privāti finansētu sociālo pakalpojumu sniegšana, kuru sniedzēji nav rehabilitācijas iestādes, atpūtas nami un veco ļaužu pansionāti.
 CZ, FI, HU, MT, PL, RO, SK, un SI: privāti finansētu sociālo pakalpojumu sniegšana.
 DE: Vācijas sociālā nodrošinājuma sistēma, ja pakalpojumus sniedz dažādi uzņēmumi vai struktūras, kuru darbība ietver konkurences elementus un tādējādi varētu nebūt uzskatāma par “pakalpojumiem, ko sniedz, tikai īstenojot valdības pilnvaras”.
 Esošie pasākumi
 FI: Laki yksityisistä sosiaalipalveluista (Privāto sociālo pakalpojumu likums) (922/2011).
 IE: 2004. gada Veselības likums (S. 39) un
 1970. gada Veselības likums (ar grozījumiem, S.61A).
 IT: Likums Nr. 833/1978, sabiedrības veselības aprūpes sistēmas īstenošana;
 Likumdošanas dekrēts Nr. 502/1992, veselības nozares darbības organizēšana un disciplīna un Likums Nr. 328/2000, sociālo pakalpojumu reforma.
 18. atruna. Tūrisma pakalpojumi un ar ceļojumiem saistīti pakalpojumi
 Nozare:
 Tūristu gidu pakalpojumi pakalpojumi un veselības aprūpes un sociālie pakalpojumi
 Nozares klasifikācija:
 CPC 7472
 Atrunas veids:
 Valsts režīms
 Lielākās labvēlības režīms
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 Attiecībā uz investīciju liberalizāciju – valsts režīms un pakalpojumu pārrobežu tirdzniecība – valsts režīms
 FR: pieprasīt dalībvalsts pilsonību tūristu gidu pakalpojumu sniegšanai.
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 LT: ciktāl Apvienotā Karaliste atļauj Lietuvas valstspiederīgajiem sniegt tūrisma gidu pakalpojumus, Lietuva ļaus Apvienotās Karalistes valstspiederīgajiem sniegt tūrisma gidu pakalpojumus ar tādiem pašiem nosacījumiem.
 19. atruna. Atpūtas, kultūras un sporta pakalpojumi
 Nozare:
 Atpūtas, kultūras un sporta pakalpojumi
 Nozares klasifikācija:
 CPC 962, 963, 9619, 964
 Atrunas veids:
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Bibliotēkas, arhīvi, muzeji un citi kultūras pakalpojumi (CPC963)
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU, izņemot AT un attiecībā uz investīciju liberalizāciju – LT: bibliotēku, arhīvu, muzeju un citu kultūras pakalpojumu sniegšana.
 AT un LT: uzņēmējdarbības veikšanai var būt nepieciešama licence vai koncesija.
 b)
 Izklaides pakalpojumi, teātra, dzīvās mūzikas un cirka pakalpojumi (CPC 9619, 964, izņemot 96492)
 Attiecībā uz pakalpojumu pārrobežu tirdzniecību – piekļuve tirgum, valsts režīms
 EU, izņemot AT un SE: pārrobežu izklaides pakalpojumi (tostarp teātra, dzīvās mūzikas, cirka un diskotēku pakalpojumi).
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 CY, CZ, FI, MT, PL, RO, SI un SK: attiecībā uz izklaides pakalpojumiem (tostarp teātra, dzīvās mūzikas, cirka un diskotēku pakalpojumiem).
 BG: šādu izklaides pakalpojumu sniegšana: cirki, atrakciju parki un tamlīdzīgi atrakcijas pakalpojumi, sarīkojumu deju, diskotēku un deju skolotāju pakalpojumi un citi izklaides pakalpojumi.
 EE: citu izklaides pakalpojumu sniegšana, izņemot kinoteātru pakalpojumus.
 LT un LV: visu izklaides pakalpojumu sniegšana, izņemot kinoteātru darbības pakalpojumus.
 CY, CZ, LV, PL, RO un SK: sporta un citu atpūtas pakalpojumu pārrobežu sniegšana.
 c)
 Ziņu un preses aģentūras (CPC 962)
 Attiecībā uz investīciju liberalizāciju – piekļuve tirgum, valsts režīms
 FR: ārvalstu kapitāla līdzdalība esošajos uzņēmumos, kas izdod publikācijas franču valodā, nedrīkst pārsniegt 20 procentus no uzņēmuma kapitāla vai balsstiesībām. Lai izveidotu preses aģentūru Apvienotajā Karalistē, ir jāievēro iekšzemes regulējumā izklāstītie nosacījumi. Uz ārvalstu ieguldītāju izveidotām preses aģentūrām attiecas savstarpības princips.
 Esošie pasākumi
 FR: Ordonnance n° 45-2646 du 2 novembre 1945 portant règlementation provisoire des agences de presse; Loi n° 86-897 du 1 août 1986 portant réforme du régime juridique de la presse.
 Attiecībā uz pakalpojumu pārrobežu tirdzniecību – piekļuve tirgum
 HU: attiecībā uz ziņu un preses aģentūru pakalpojumu sniegšanu.
 d)
 Azartspēļu un derību pakalpojumi (CPC 96492)
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: tādu azartspēļu nodrošināšana, kuras ietver naudā izsakāmas likmes nejaušības spēlēs, tostarp jo īpaši loteriju, nokasāmu loterijas biļešu, kazino, spēļu zālēs vai licencētās telpās piedāvātu azartspēļu pakalpojumu, derību pakalpojumu, bingo pakalpojumu un azartspēļu pakalpojumu, ko sniedz labdarības vai bezpeļņas organizācijas vai šādu organizāciju labā, nodrošināšanu.
 20. atruna. Transporta pakalpojumi un transporta pakalpojumu palīgpakalpojumi
 Nozare:
 Transporta pakalpojumi
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Jūras transports – visa pārējā no kuģa veikta komercdarbība
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms
 EU: jūras kuģu vai citu kuģu apkalpes valstspiederība.
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes
 EU, izņemot LV un MT: tikai ES fiziskas vai juridiskas personas drīkst reģistrēt kuģi un ekspluatēt floti, kas kuģo ar uzņēmējdarbības veikšanas valsts karogu (attiecas uz visām jūras komerciāldarbībām, ko veic no jūras kuģa, t. sk. zveja, akvakultūra un ar zveju saistīti pakalpojumi; starptautiskie pasažieru un kravu pārvadājumi (CPC 721); un jūras transporta palīgpakalpojumi).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 MT: pastāv ekskluzīvas tiesības attiecībā uz savienojumu ar kontinentālo Eiropu pāri jūrai starp Itāliju un Maltu (CPC 7213, 7214, daļa no 742, 745, daļa no 749)
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 SK: pakalpojumu sniegšanas licences saņemšanai var pieteikties ārvalstu ieguldītāji, kuru galvenais birojs ir Slovākijas Republikā (CPC 722).
 b)
 Jūras transporta palīgpakalpojumi
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: loču un noenkurošanas pakalpojumu sniegšana. Lielākai noteiktībai — neatkarīgi no kritērijiem, ko piemēro kuģu reģistrēšanai Eiropas Savienības dalībvalstī, Eiropas Savienība patur tiesības noteikt, ka loču un noenkurošanas pakalpojumus drīkst sniegt tikai Eiropas Savienības dalībvalstu valsts reģistros reģistrēti kuģi (CPC 7452).
 EU, izņemot LT un LV: stumšanas un vilkšanas pakalpojumus var sniegt vienīgi kuģi ar Eiropas Savienības dalībvalsts karogu (CPC 7214).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – valsts režīms, klātbūtne uz vietas
 LT: tikai Lietuvas juridiskās personas vai Eiropas Savienības dalībvalsts juridiskās personas
 ar Lietuvas filiālēm, kurām ir Lietuvas Jūras drošības administrācijas izsniegts sertifikāts, var sniegt loču un pietauvošanas, stumšanas un vilkšanas pakalpojumus (CPC 7214, 7452).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 BE: kravu pārkraušanas pakalpojumus drīkst sniegt tikai apstiprināti darbinieki, kas ir tiesīgi strādāt karaļa dekrētā noteiktās ostu teritorijās (CPC 741).
 Esošie pasākumi
 BE: Loi du 8 juin 1972 organisant le travail portuaire;
 Arrêté royal du 12 janvier 1973 instituant une Commission paritaire des ports et fixant sa dénomination et sa compétence;
 Arrêté royal du 4 septembre 1985 portant agrément d'une organisation d'employeur (Anvers);
 Arrêté royal du 29 janvier 1986 portant agrément d'une organisation d'employeur (Gand);
 Arrêté royal du 10 juillet 1986 portant agrément d'une organisation d'employeur (Zeebrugge); Arrêté royal du 1er mars 1989 portant agrément d'une organisation d'employeur (Ostende) un
 Arrêté royal du 5 juillet 2004 relatif à la reconnaissance des ouvriers portuaires dans les zones portuaires tombant dans le champ d'application de la loi du 8 juin 1972 organisant le travail portuaire, tel que modifié.
 c)
 Iekšējo ūdensceļu pārvadājumu palīgpakalpojumi
 Attiecībā uz investīciju liberalizāciju – piekļuve tirgum, valsts režīms[, lielākās labvēlības režīms], augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas, lielākās labvēlības režīms
 EU: iekšējo ūdensceļu pārvadājumu palīgpakalpojumi.
 d)
 Dzelzceļa transports un dzelzceļa transporta palīgpakalpojumi
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: dzelzceļa pasažieru pārvadājumi (CPC 7111)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, klātbūtne uz vietas
 EU: dzelzceļa kravu pārvadājumi (CPC 7112)
 LT: uz dzelzceļa transporta aprīkojuma apkopes un remonta pakalpojumiem attiecas valsts monopols (CPC 86764, 86769, daļa no 8868).
 SE (tikai attiecībā uz tirgus piekļuvi): attiecībā uz dzelzceļa transporta aprīkojuma apkopes un remonta pakalpojumiem veic ekonomisko vajadzību pārbaudi, ja ieguldītājs vēlas izveidot savas stacijas/autoostas infrastruktūras iekārtas. Galvenie kritēriji — ar vietu un jaudu saistīti ierobežojumi (CPC 86764, 86769, daļa no 8868).
 Esošie pasākumi
 EU: Eiropas Parlamenta un Padomes Direktīva 2012/34/ES (2012. gada 21. novembris), ar ko izveido vienotu Eiropas dzelzceļa telpu.
 SE: Plānošanas un būvniecības likums (2010: 900).
 e)
 Autotransports (pasažieru pārvadājumi, kravu pārvadājumi, starptautiskie autopārvadājumu pakalpojumi) un autotransporta palīgpakalpojumi
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 EU: Attiecībā uz autotransporta pakalpojumiem, uz kuriem attiecas Otrās daļas [Tirdzniecība, transports un zvejniecība] Trešā temata [Autopārvadājumi] I [Kravu autopārvadājumi] un II [Pasažieru autopārvadājumi] sadaļa un ROAD-1. pielikums [Kravu autopārvadājumi].
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes
 EU: Attiecībā uz autotransporta pakalpojumiem, uz kuriem attiecas Otrās daļas [Tirdzniecība, transports un zvejniecība] Trešā temata [Autopārvadājumi] I [Kravu autopārvadājumi] un II [Pasažieru autopārvadājumi] sadaļa un ROAD-1. pielikums [Kravu autopārvadājumi].
 Tiesības ierobežot Eiropas Savienības dalībvalstī kabotāžu, ko veic ārvalstu investori, kuri veic uzņēmējdarbību citā Eiropas Savienības dalībvalstī (CPC 712).
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: attiecībā uz autotransporta pakalpojumiem, uz kuriem neattiecas Otrās daļas [Tirdzniecība, transports un zvejniecība] Trešā temata [Autopārvadājumi] I [Kravu autopārvadājumi] un II [Pasažieru autopārvadājumi] sadaļa un ROAD-1. pielikums [Kravu autopārvadājumi].
 I)tiesības pieprasīt uzņēmējdarbības veikšanu un ierobežot autotransporta pakalpojumu pārrobežu sniegšanu (CPC 712);
 II)tiesības ierobežot Eiropas Savienības dalībvalstī kabotāžu, ko veic ārvalstu investori, kuri veic uzņēmējdarbību citā Eiropas Savienības dalībvalstī (CPC 712);
 III)taksometru pakalpojumiem Eiropas Savienībā var piemērot ekonomisko vajadzību pārbaudi, nosakot pakalpojumu sniedzēju skaita ierobežojumu. Galvenie kritēriji — vietējais pieprasījums, kā noteikts piemērojamajās tiesībās (CPC 71221).
 Attiecībā uz investīciju liberalizāciju – piekļuve tirgum:
 BE: maksimālais licenču skaits ir noteikts tiesību aktos (CPC 71221).
 IT: attiecībā uz limuzīnu pakalpojumiem tiek veikta ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība, ietekme uz transporta apstākļiem un jaunu darbvietu radīšana.
 Attiecībā uz starppilsētu autobusu pakalpojumiem tiek veikta ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība, ietekme uz transporta apstākļiem un jaunu darbvietu radīšana.
 Attiecībā uz kravas pārvadājumu pakalpojumiem tiek veikta ekonomisko vajadzību pārbaude. Galvenie kritēriji — vietējais pieprasījums (CPC 712).
 BG, DE: ekskluzīvas tiesības vai atļaujas attiecībā uz pasažieru un kravu pārvadājumu pakalpojumiem var piešķirt tikai Savienības fiziskajām personām un Savienības juridiskajām personām, kuru galvenie biroji atrodas Savienībā. (CPC 712)
 MT: sabiedrisko autobusu pakalpojumi: visam tīklam piemēro prasību par koncesiju, kas ietver sabiedrisko pakalpojumu saistību līgumu par pakalpojumu sniegšanu konkrētām sabiedrības grupām (piemēram, studentiem un senioriem) (CPC 712).
 Attiecībā uz investīciju liberalizāciju – piekļuve tirgum, valsts režīms
 FI: lai varētu sniegt autotransporta pakalpojumus, ir jāsaņem atļauja, kas netiek izsniegta ārvalstīs reģistrētiem transportlīdzekļiem (CPC 712).
 Attiecībā uz investīciju liberalizāciju – piekļuve tirgum, valsts režīms
 FR: starppilsētu autobusu pakalpojumu sniegšana (CPC 712).
 Attiecībā uz investīciju liberalizāciju – piekļuve tirgum
 ES: pasažieru pārvadājumu jomā tiek veikta ekonomisko vajadzību pārbaude attiecībā uz CPC 7122 pakalpojumu sniegšanu. Galvenie kritēriji — vietējais pieprasījums. Attiecībā uz starppilsētu autobusu pakalpojumiem tiek veikta ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, iedzīvotāju blīvums, ģeogrāfiskā izplatība, ietekme uz transporta apstākļiem un jaunu darbvietu radīšana.
 SE: attiecībā uz autotransporta aprīkojuma apkopes un remonta pakalpojumiem veic ekonomisko vajadzību pārbaudi, ja pakalpojumu sniedzējs vēlas izveidot savas autoostas infrastruktūras iekārtas. Galvenie kritēriji — ar vietu un jaudu saistīti ierobežojumi (CPC 6112, 6122, 86764, 86769, daļa no 8867).
 SK: attiecībā uz kravu pārvadājumiem tiek veikta ekonomisko vajadzību pārbaude. Galvenie kritēriji — vietējais pieprasījums (CPC 712).
 Attiecībā uz pakalpojumu pārrobežu tirdzniecību – piekļuve tirgum
 BG: prasība izveidot uzņēmumu autotransporta atbalsta pakalpojumu sniegšanai (CPC 744).
 Esošie pasākumi
 EU: Eiropas Parlamenta un Padomes Regula (EK) Nr. 1071/2009 (2009. gada 21. oktobris), ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK; Eiropas Parlamenta un Padomes Regula (EK) Nr. 1072/2009 (2009. gada 21. oktobris)
 par kopīgiem noteikumiem attiecībā uz piekļuvi starptautisko kravas autopārvadājumu tirgum un
 Eiropas Parlamenta un Padomes Regula (EK) Nr. 1073/2009 (2009. gada 21. oktobris)par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006.
 FI: Laki kaupallisista tavarankuljetuksista tiellä (Likums par komerciālo autotransportu)
 693/2006; Laki liikenteen palveluista (Likums par transporta pakalpojumiem) 320/2017;
 Ajoneuvolaki (Transportlīdzekļu likums) (1090/2002).
 IT: Likumdošanas dekrēts Nr. 285/1992 (Ceļu kodekss un tā grozījumi), 85. pants;
 Likumdošanas dekrēts Nr. 395/2000, 8. pants (pasažieru autotransports);
 Likums Nr. 21/1992 (Pamatlikums par neregulāru sabiedrisko autotransportu);
 Likums Nr. 218/2003, 1. pants (pasažieru pārvadāšana, ko ar nomātiem autobusiem veic autobusu vadītāji) un Likums Nr. 151/1981 (Pamatlikums par vietējo sabiedrisko transportu).
 SE: Plānošanas un būvniecības likums (2010: 900).
 f)
 Kosmosa transports un kosmosa kuģu noma
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: kosmosa transporta pakalpojumu sniegšana un kosmosa kuģu nomas pakalpojumu sniegšana (CPC 733, daļa no 734).
 g)
 Lielākās labvēlības režīms
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 -Transports (kabotāža), izņemot jūras transportu
 FI: atšķirīga režīma nodrošināšana kādai valstij atbilstoši esošiem vai turpmākiem divpusējiem nolīgumiem, ar kuriem ar konkrētas citas valsts karogu kuģojošus kuģus vai ārvalstīs reģistrētus transportlīdzekļus atbrīvo no vispārīgā aizlieguma sniegt kabotāžas pārvadājumu pakalpojumus (arī kombinēto pārvadājumu, autotransporta un dzelzceļa transporta pakalpojumus) Somijā, pamatojoties uz savstarpīgumu (daļa no CPC 711, daļa no 712, daļa no 722).
 -Jūras pārvadājumu atbalsta pakalpojumi
 BG: ciktāl Apvienotā Karaliste atļauj pakalpojumu sniedzējiem no Bulgārijas sniegt kravu pārkraušanas pakalpojumus un glabāšanas un noliktavu pakalpojumus jūras un upju ostās, tostarp ar konteineriem un konteineros glabātām precēm saistītus pakalpojumus, Bulgārija atļaus pakalpojumu sniedzējiem no Apvienotās Karalistes ar tādiem pašiem nosacījumiem sniegt kravu pārkraušanas pakalpojumus un glabāšanas un noliktavu pakalpojumus jūras un upju ostās, tostarp ar konteineriem un ar konteineros glabātām precēm saistītus pakalpojumus (daļa no CPC 741, daļa no 742).
 -Kuģu noma vai izpirkumnoma
 DE: Vācijā dzīvojošiem patērētājiem fraktējot ārvalstīs reģistrētus kuģus, var tikt piemērots savstarpības princips (CPC 7213, 7223, 83103).
 - Autotransports un dzelzceļa transports
 EU: var piešķirt atšķirīgu režīmu kādai valstij atbilstoši spēkā esošiem vai turpmākiem divpusējiem nolīgumiem par starptautiskajiem kravas autopārvadājumiem (arī kombinētajiem pārvadājumiem — ar autotransportu vai dzelzceļa transportu) un pasažieru pārvadājumiem, kas noslēgti starp Savienību vai dalībvalstīm un trešo valsti (CPC 7111, 7112, 7121, 7122, 7123). Minētais režīms var:
 a) paredzēt vai ierobežot, ka attiecīgo transporta pakalpojumu sniegšana starp Līgumslēdzējām pusēm vai šķērsojot to teritorijas ir atļauta, izmantojot vienīgi transportlīdzekļus, kas reģistrēti katrā Līgumslēdzējā pusē
 108
 , vai
 b) paredzēt atbrīvojumus no nodokļiem šādiem transportlīdzekļiem.
 -Autotransports
 BG: pasākumi, kas tiek īstenoti saskaņā ar esošiem vai turpmākiem nolīgumiem un kas paredz un ierobežo šāda veida transporta pakalpojumu sniegšanu un precizē šo pakalpojumu sniegšanas noteikumus, tostarp atļaujas veikt tranzīta pārvadājumus vai preferenciālus autoceļu nodokļus, kas piemērojami Bulgārijas teritorijā vai pāri tās robežām (CPC 7121, 7122, 7123).
 CZ: pasākumi, kuri tiek īstenoti saskaņā ar esošiem vai turpmākiem nolīgumiem un kuri paredz vai ierobežo transporta pakalpojumu sniegšanu un precizē darbības nosacījumus, tostarp atļaujas veikt tranzīta pārvadājumus vai preferenciālus autoceļu nodokļus, ko piemēro transporta pakalpojumiem uz Čehijas Republikas, tās teritorijā, to šķērsojot un no Čehijas Republikas uz attiecīgajām līgumslēdzējām pusēm (CPC 7121, 7122, 7123).
 ES: atļauja izveidot komerciālu klātbūtni Spānijā var tikt liegta pakalpojumu sniedzējiem, kuru izcelsmes valstī nav nodrošināta faktiska Spānijas pakalpojumu sniedzēju piekļuve tirgum (CPC 7123).
 Esošie pasākumi
 Ley 16/1987, de 30 de julio, de Ordenación de los Transportes Terrestres.
 HR: pasākumi, kuri tiek piemēroti saskaņā ar esošiem vai turpmākiem nolīgumiem par starptautiskajiem autopārvadājumiem un kuri paredz vai ierobežo transporta pakalpojumu sniegšanu un precizē darbības nosacījumus, tostarp atļaujas veikt tranzīta pārvadājumus vai preferenciālus autoceļu nodokļus, ko piemēro transporta pakalpojumiem uz Horvātiju, tās teritorijā, to šķērsojot un no Horvātijas uz attiecīgajām pusēm (CPC 7121, 7122, 7123).
 LT: pasākumi, kas tiek īstenoti saskaņā ar divpusējiem nolīgumiem un kas paredz noteikumus transporta pakalpojumu sniegšanai un precizē darbības nosacījumus, tostarp atļaujas veikt divpusējus tranzīta pārvadājumus un citus transporta pakalpojumus, kuri saistīti ar pārvadājumiem uz Lietuvu, šķērsojot tās teritoriju un no Lietuvas uz attiecīgajām līgumslēdzējām pusēm, kā arī nosacījumus attiecībā uz autoceļu nodokļiem un nodevām (CPC 7121, 7122, 7123).
 SK: pasākumi, kuri tiek īstenoti saskaņā ar esošiem vai turpmākiem nolīgumiem un kuri paredz vai ierobežo transporta pakalpojumu sniegšanu un precizē darbības nosacījumus, tostarp atļaujas veikt tranzīta pārvadājumus vai preferenciālus autoceļu nodokļus, ko piemēro transporta pakalpojumiem uz Slovākijas Republiku, tās teritorijā, to šķērsojot un no Slovākijas Republikas uz attiecīgajām līgumslēdzējām pusēm (CPC 7121, 7122, 7123).
 - Dzelzceļa transports
 BG, CZ un SK: atbilstīgi esošiem vai turpmākiem nolīgumiem un ar ko regulē satiksmes tiesības, darbības nosacījumus un transporta pakalpojumu sniegšanu Bulgārijas, Čehijas Republikas un Slovākijas teritorijā, kā arī starp iesaistītajām valstīm. (CPC 7111 un 7112)
 -Gaisa transports – gaisa transporta palīgpakalpojumi
 EU: atšķirīga režīma nodrošināšana trešai valstij, ievērojot esošus vai turpmākus divpusējus nolīgumus par apkalpošanas uz zemes pakalpojumiem.
 -Autotransports un dzelzceļa transports
 EE: ja kādai valstij nodrošina atšķirīgu režīmu, ievērojot esošus vai turpmākus divpusējus nolīgumus par starptautiskajiem autopārvadājumiem (arī kombinētajiem pārvadājumiem — ar autotransportu vai dzelzceļa transportu), ar ko paredz vai ierobežo tiesības ar katrā līgumslēdzējā pusē reģistrētiem transportlīdzekļiem sniegt transporta pakalpojumus uz Igauniju, tās teritorijā vai to šķērsojot un no Igaunijas uz līgumslēdzēju pušu teritoriju un piešķir šādiem transportlīdzekļiem nodokļu atvieglojumus (daļa no CPC 711, daļa no 712, daļa no 721).
 -Visu veidu pasažieru un kravu pārvadājumu pakalpojumi, izņemot jūras un gaisa transportu
 PL: ciktāl Apvienotā Karaliste Polijas pasažieru un kravas transporta pakalpojumu sniedzējiem atļauj sniegt transporta pakalpojumus, iebraucot Apvienotajā Karalistē un šķērsojot tās teritoriju, Polija ar tādiem pašiem nosacījumiem Apvienotās Karalistes pasažieru un kravas transporta pakalpojumu sniedzējiem atļaus sniegt transporta pakalpojumus, iebraucot Polijā un šķērsojot tās teritoriju.
 21. atruna. Lauksaimniecība, zvejniecība un ūdens
 Nozare:
 lauksaimniecība, medniecība, mežsaimniecība; zvejniecība, akvakultūra un ar zvejniecību saistītie pakalpojumi; ūdens savākšana, attīrīšana un sadale.
 Nozares klasifikācija:
 ISIC 3.1. red. 011, ISIC 3.1. red. 012, ISIC 3.1. red. 013, ISIC 3.1. red. 014, ISIC 3.1. red. 015, CPC 8811, 8812, 8813, izņemot padomdevēju un konsultāciju pakalpojumus; ISIC 3.1. red. 0501, 0502, CPC 882
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Lauksaimniecība, medniecība un mežsaimniecība
 Attiecībā uz investīciju liberalizāciju – piekļuve tirgum, valsts režīms
 HR: lauksaimniecības un medniecības darbības.
 HU: lauksaimniecības darbības (ISIC 3.1. red. 011, 3.1. red. 012, 3.1. red. 013, 3.1. red. 014, 3.1. red. 015, CPC 8811, 8812, 8813, izņemot padomdevēju un konsultāciju pakalpojumus).
 Esošie pasākumi
 HR: Darba likums (OG 20/18, 115/18, 98/19).
 b)
 Zvejniecība, akvakultūra un ar zvejniecību saistītie pakalpojumi. (ISIC 3.1. red. 0501, 0502, CPC 882)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, lielākās labvēlības režīms, klātbūtne uz vietas
 EU:
 1.
 Jo īpaši kopējās zivsaimniecības politikas un ar trešām valstīm noslēgtu zvejas nolīgumu satvarā piekļuve bioloģiskajiem resursiem un zvejas vietām jūras ūdeņos, uz kuriem attiecas dalībvalstu suverenitāte vai jurisdikcija, un šo resursu izmantošana vai zvejas tiesības saskaņā ar dalībvalsts zvejas licenci, ieskaitot:
 a)
 tiesības regulēt nozvejas izkraušanu, ko veic Apvienotās Karalistes karoga kuģi vai – tikai attiecībā uz dalībvalsts karoga kuģiem – pieprasīt, lai daļa no kopējās nozvejas tiktu izkrauta Savienības ostās;
 b)
 noteikt uzņēmuma minimālo lielumu, lai saglabātu gan nerūpnieciskās, gan piekrastes zvejas kuģus;
 c)
 piemērot atšķirīgu režīmu atbilstīgi spēkā esošiem vai turpmākiem divpusējiem zvejniecības nolīgumiem; un
 d)
 pieprasīt, ka dalībvalsts karoga kuģa apkalpei jābūt dalībvalstu valstspiederīgajiem.
 2.
 Zvejas kuģim ir tiesības kuģot ar dalībvalsts karogu tikai tad, ja:
 a) tā vienīgais īpašnieks ir:
 i) Savienībā inkorporēti uzņēmumi; vai
 ii) dalībvalstu valstspiederīgie;
 b) tā ikdienas darbības tiek vadītas un kontrolētas no Savienības; un
 c) kuģa fraktētājs, pārvaldnieks vai operators ir Savienībā inkorporēts uzņēmums vai dalībvalsts pilsonis.
 3.
 Komerczvejas licenci, ar ko piešķir tiesības zvejot dalībvalsts teritoriālajos ūdeņos, var piešķirt tikai kuģiem, kuri kuģo ar dalībvalsts karogu.
 4.
 Jūras vai iekšzemes akvakultūras objektu izveidošana.
 5.
 1. punkta a), b), c) apakšpunktu (izņemot attiecībā uz vislielākās labvēlības režīmu) un d) apakšpunktu, kā arī 2. punkta a) apakšpunkta i), b) un c) punktu un 3. punktu piemēro tikai pasākumiem, kas piemērojami kuģiem vai uzņēmumiem neatkarīgi no to faktisko īpašnieku valstspiederības.
 Attiecībā uz investīciju liberalizāciju – piekļuve tirgum:
 FR: personas, kas nav Eiropas Savienības valstspiederīgie, nevar iegūt līdzdalību Francijas piejūras valsts īpašumā zivju, gliemeņu vai aļģu audzēšanai.
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms
 BG: jūras un upju dzīvo resursu ieguve, ko ar kuģiem veic Bulgārijas iekšējos jūras ūdeņos un teritoriālajā jūrā, ir atļauta kuģiem ar Bulgārijas karogu. Ārvalstu kuģis nedrīkst veikt komerczveju Bulgārijas ekskluzīvajā ekonomikas zonā, izņemot, ja to dara, pamatojoties uz Bulgārijas un kuģa karoga valsts nolīgumu. Kad ārvalstu zvejas kuģi caurbrauc Bulgārijas ekskluzīvo ekonomikas zonu, to zvejas rīki nedrīkst būt darbības režīmā.
 c)
 Ūdens savākšana, attīrīšana un sadale
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: attiecībā uz darbībām, kas ietver pakalpojumus saistībā ar ūdens savākšanu, attīrīšanu un sadali mājsaimniecībām, rūpnieciskajiem un komerciālajiem vai citiem lietotājiem, ieskaitot dzeramā ūdens piegādi, un ūdens resursu apsaimniekošanu.
 22. atruna. Ar enerģiju saistītas darbības
 Nozare:
 Enerģijas ražošana un saistītie pakalpojumi
 Nozares klasifikācija:
 ISIC 3.1. red. 10, 1110, 12, 120, 1200, 13, 14, 232, 233, 2330, 40, 401, 4010, 402, 4020, daļa no 4030, CPC 613, 62271, 63297, 7131, 71310, 742, 7422, daļa no 88, 887.
 Atrunas veids.
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Energopakalpojumi – vispārīgi (ISIC 3.1. red.10, 1110, 13, 14, 232, 40, 401, 402, daļa no 403, 41); CPC 613, 62271, 63297, 7131, 742, 7422, 887 (izņemot padomdevēju un konsultāciju pakalpojumus))
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: ja dalībvalsts atļauj par gāzes vai elektroenerģijas pārvades sistēmas vai naftas un gāzes cauruļvadu transporta sistēmas īpašnieku kļūt ārvalstniekam, lai garantētu Savienības energoapgādes drošību kopumā vai atsevišķas dalībvalsts energoapgādes drošību, attiecībā uz trešās valsts fizisku vai juridisku personu kontrolētiem Apvienotās Karalistes uzņēmumiem, kuri nodrošina vairāk nekā 5 procentus no Savienības importētā naftas, dabasgāzes vai elektroenerģijas apjoma. Šī atruna neattiecas uz padomdevēju un konsultāciju pakalpojumiem, ko sniedz kā pakalpojumus, kas saistīti ar enerģijas sadali.
 HR, HU un LT (LT: tikai CPC 7131) šo atrunu nepiemēro degvielas vai kurināmā transportēšanai pa cauruļvadiem; LV to nepiemēro ar enerģijas sadali saistītiem pakalpojumiem, savukārt SI to neattiecina uz pakalpojumiem, kas saistīti ar gāzes sadali (ISIC. 3.1. red. 401, 402, CPC 7131, 887, izņemot padomdevēju un konsultāciju pakalpojumus).
 CY: attiecībā uz naftas pārstrādes produktu ražošanu, ciktāl investoru kontrolē tādas trešās valsts fiziska vai juridiska persona, kas nodrošina vairāk nekā 5 % no Savienībā importētās naftas vai dabasgāzes apjoma, kā arī attiecībā uz gāzes ražošanu, gāzveida degvielas sadali pa cauruļvadiem par saviem līdzekļiem, elektroenerģijas ražošanu, pārvadi un sadali, degvielas vai kurināmā transportēšanu pa cauruļvadiem, ar elektroenerģijas un dabasgāzes sadali saistītiem pakalpojumiem, kas nav padomdevēju un konsultāciju pakalpojumi, elektroenerģijas vairumtirdzniecības pakalpojumiem, degvielas, elektroenerģijas un gāzes, kas nav balonu gāze, mazumtirdzniecības pakalpojumiem. Uz pakalpojumiem, kas saistīti ar elektroenerģiju, attiecas valstspiederības un dzīvesvietas nosacījumi. (ISIC 3.1. red. 232, 4010, 4020, CPC 613, 62271, 63297, 7131, un 887, izņemot padomdevēju un konsultāciju pakalpojumus)
 FI: enerģijas un tvaika un karstā ūdens pārvades un sadales tīkli un sistēmas.
 FI: kvantitatīvi ierobežojumi monopolu vai ekskluzīvu tiesību veidā attiecībā uz dabasgāzes importēšanu, kā arī ūdens tvaika un karstā ūdens ražošanu un sadali. Pašlaik pastāv dabiski monopoli un ekskluzīvas tiesības (ISIC. 3.1. red. 40, CPC 7131, 887, kas neattiecas uz padomdevēju un konsultāciju pakalpojumiem).
 FR: elektroenerģijas un gāzes pārvades sistēmas un naftas un gāzes cauruļvadu sistēmas (CPC 7131).
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 BE: enerģijas sadales pakalpojumi un ar enerģijas sadali saistīti pakalpojumi (CPC 887, izņemot konsultāciju pakalpojumus).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – valsts režīms, klātbūtne uz vietas
 BE: attiecībā uz enerģijas pārvades pakalpojumiem saistībā ar juridisko vienību veidiem un režīmu, ko piemēro publiskiem vai privātiem operatoriem, kam BE ir piešķīrusi ekskluzīvas tiesības. Nepieciešams izveidot uzņēmumu Savienībā (ISIC 3.1. red. 4010, CPC 71310).
 BG: ar enerģijas sadali saistīti konsultāciju pakalpojumi (daļa no CPC 88).
 PT: attiecībā uz elektroenerģijas ražošanu, pārvadi un sadali, gāzes ražošanu, degvielas vai kurināmā transportēšanu pa cauruļvadiem, elektroenerģijas vairumtirdzniecības pakalpojumiem, elektroenerģijas un gāzes, kas nav balonu gāze, mazumtirdzniecības pakalpojumiem, kā arī pakalpojumiem, kas saistīti ar elektroenerģijas un dabasgāzes sadali. Koncesijas attiecībā uz elektroenerģijas un gāzes nozari tiek piešķirtas tikai sabiedrībām ar ierobežotu atbildību, kuru galvenais birojs un faktiskā vadība atrodas PT (ISIC 3.1. red. 232, 4010, 4020, CPC 7131, 7422, 887, izņemot padomdevēju un konsultāciju pakalpojumus).
 SK: lai varētu sniegt tādus pakalpojumus kā elektroenerģijas ražošana, pārvade un sadale, gāzes ražošana un gāzveida degvielas vai kurināmā ražošana, ūdens tvaika un karstā ūdens ražošana un sadale, degvielas vai kurināmā transportēšana pa cauruļvadiem, elektroenerģijas, ūdens tvaika un karstā ūdens vairumtirdzniecība un mazumtirdzniecība un ar enerģijas sadali saistītus pakalpojumus, tostarp energoefektivitātes, energotaupības un energoaudita jomā, ir jāsaņem atļauja. Tiek veikta ekonomisko vajadzību pārbaude, un pieteikumu drīkst noraidīt tikai tad, ja tirgus ir piesātināts. Visām minētajām darbībām atļauju var piešķirt tikai fiziskai personai, kuras pastāvīgā dzīvesvieta ir EEZ, vai EEZ juridiskai personai.
 Attiecībā uz investīciju liberalizāciju – piekļuve tirgum, valsts režīms
 BE: tādu trešās valsts fizisku vai juridisku personu kontrolētiem uzņēmumiem, kas veido vairāk nekā 5 procentus no Eiropas Savienības naftas, dabasgāzes vai elektroenerģijas importa apmēra, var būt aizliegts iegūt kontroli pār šādu darbību, izņemot metāla rūdu ieguvi un citu ieguves rūpniecību un karjeru izstrādi. Vajadzīga inkorporācija (filiāles nav atļautas) (ISIC 3.1. red. 10, 1110, 13, 14, 232, daļa no 4010, daļa no 4020, daļa no 4030).
 Esošie pasākumi
 EU: Eiropas Parlamenta un Padomes Direktīva 2009/72/EK (2009. gada 13. jūlijs) par kopīgiem noteikumiem attiecībā uz elektroenerģijas iekšējo tirgu un par Direktīvas
 2003/54/EK atcelšanu un
 Eiropas Parlamenta un Padomes Direktīva 2009/73/EK (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu.
 BG: Enerģētikas likums.
 CY: 2003. gada Elektroenerģijas tirgus regulējums, Likums 122(I)/2003, ar grozījumiem;
 2004. gada Gāzes tirgus likumu regulējums, Likums 183(I)/2004, ar grozījumiem;
 Naftas (cauruļvadu) likums, 273. nodaļa;
 Naftas likums, 272. nodaļa, ar grozījumiem un
 2003. gada Naftas un degvielas specifikāciju akti, Likums 148(I)/2003, ar grozījumiem .
 FI: Maakaasumarkkinalaki (Dabasgāzes tirgus likums) (508/2000); Sähkömarkkinalaki (Elektroenerģijas tirgus likums) (386/1995); Maakaasumarkkinalaki (Dabasgāzes tirgus likums) (587/2017).
 FR: Code de l’énergie.
 PT: Dekrētlikums Nr. 230/2012 un Dekrētlikums Nr. 231/2012, 26. oktobris, dabasgāze; Dekrētlikums Nr. 215-A/2012 un Dekrētlikums Nr. 215-B/2012, 8. oktobris, elektroenerģija; Dekrētlikums Nr. 31/2006, 15. februāris, jēlnaftas/naftas produkti.
 SK: Likums 51/1988 par ieguvi, sprāgstvielām un Valsts Ieguves pārvaldi;
 Likums Nr. 569/2007 par ģeoloģiskajiem darbiem;
 Likums Nr. 251/2012 par enerģētiku; un Likums 657/2004 par termālo enerģiju.
 b)
 Elektroenerģija (ISIC 3.1. red. 40, 401; CPC 62271, 887 (izņemot padomdevēju un konsultāciju pakalpojumus))
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms
 FI: elektroenerģijas imports. Attiecībā uz pārrobežu tirdzniecību, elektroenerģijas vairumtirdzniecību un mazumtirdzniecību.
 FR: par elektroenerģijas pārvades vai sadales sistēmu īpašniekiem vai operatoriem drīkst kļūt tikai tādi uzņēmumi, kuros 100 procenti kapitāla pieder Francijas valstij, citai publiskā sektora organizācijai vai Electricité de France (EDF).
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 BG: attiecībā uz elektroenerģijas ražošanu un siltuma ražošanu.
 PT: elektroenerģijas pārvades un sadales darbības veic, īstenojot ekskluzīvas sabiedrisko pakalpojumu koncesijas.
 Attiecībā uz investīciju liberalizāciju – piekļuve tirgum, valsts režīms
 BE: lai saņemtu individuālu atļauju ražot elektroenerģiju ar 25 MW jaudu vai lielāku, ražotājam jāveic uzņēmējdarbība Savienībā vai citā valstī, kurā piemērotais režīms līdzinās Eiropas Parlamenta un Padomes 1996. gada 19. decembra Direktīvā 96/92/EK par kopīgiem noteikumiem attiecībā uz elektroenerģijas iekšējo tirgu noteiktajam un kurā uzņēmumam ir faktiska un pastāvīga saikne ar ekonomiku.
 Lai varētu ražot elektroenerģiju Beļģijas atkrastes teritorijā, ir jāsaņem koncesija un jāizveido kopuzņēmums ar Savienības juridisko personu vai juridisko personu no valsts, kurā piemērotais režīms līdzinās Eiropas Parlamenta un Padomes 2003. gada 26. jūnija Direktīvā 2003/54/EK par kopīgiem noteikumiem attiecībā uz elektroenerģijas iekšējo tirgu un par Direktīvas 96/92/EK atcelšanu noteiktajam, īpaši attiecībā uz nosacījumiem par atļauju piešķiršanu un atlasi.
 Turklāt juridiskās personas centrālajai pārvaldes struktūrai vai galvenajam birojam jāatrodas Eiropas Savienības dalībvalstī vai valstī, kas atbilst iepriekš izklāstītajiem kritērijiem un kur tam ir faktiska un pastāvīga saikne ar ekonomiku.
 Lai varētu būvēt elektrolīnijas, kas atkrastes ražotni savieno ar Elia pārvades tīklu, ir jāsaņem atļauja un uzņēmumam jāatbilst iepriekš paredzētajiem nosacījumiem, izņemot prasību pēc kopuzņēmuma.
 Attiecībā uz pakalpojumu pārrobežu tirdzniecību – valsts režīms
 BE: starpniekam, kas vēlas piegādāt elektroenerģiju un kam Beļģijā ir uzņēmējdarbību veicoši klienti, kuri saistīti ar valsts tīkla sistēmu vai tiešo līniju, kā nominālais spriegums pārsniedz 70 000 voltu, ir jāsaņem atļauja. Minēto atļauju var piešķirt tikai EEZ fiziskai vai juridiskai personai.
 Attiecībā uz investīciju liberalizāciju – piekļuve tirgum
 FR: attiecībā uz elektroenerģijas ražošanu.
 Esošie pasākumi
 BE: Arrêté Royal du 11 octobre 2000 fixant les critères et la procédure d'octroi des autorisations individuelles préalables à la construction de lignes directes;
 Arrêté Royal du 20 décembre 2000 relatif aux conditions et à la procédure d'octroi des concessions domaniales pour la construction et l'exploitation d'installations de production d'électricité à partir de l'eau, des courants ou des vents, dans les espaces marins sur lesquels la Belgique peut exercer sa juridiction conformément au droit international de la mer; Arrêté Royal du 12 mars 2002 relatif aux modalités de pose de câbles d'énergie électrique qui pénètrent dans la mer territoriale ou dans le territoire national ou qui sont installés ou utilisés dans le cadre de l'exploration du plateau continental, de l'exploitation des ressources minérales et autres ressources non vivantes ou de l'exploitation d'îles artificielles, d'installations ou d'ouvrages relevant de la juridiction belge.
 Arrêté royal relatif aux autorisations de fourniture d'électricité par des intermédiaires et aux règles de conduite applicables à ceux-ci.
 Arrêté royal du 12 juin 2001 relatif aux conditions générales de fourniture de gaz naturel et aux conditions d'octroi des autorisations de fourniture de gaz naturel.
 FI: Maakaasumarkkinalaki (Dabasgāzes tirgus likums) (508/2000); Sähkömarkkinalaki (Elektroenerģijas tirgus likums) (588/2013); Maakaasumarkkinalaki (Dabasgāzes tirgus likums) (587/2017).
 FR: Code de l’énergie.
 PT: Dekrētlikums 215-A/2012 un
 Dekrētlikums 215-B/2012, 8. oktobris, elektroenerģija.
 c)
 Kurināmie, gāze, jēlnafta vai naftas produkti (ISIC 3.1. red. 232, 40, 402; CPC 613, 62271, 63297, 7131, 71310, 742, 7422, daļa no 88, 887 (izņemot padomdevēju un konsultāciju pakalpojumus))
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms
 FI: energoapgādes drošības apsvērumu dēļ nepieļaut sašķidrinātas dabasgāzes (LNG) termināļa (arī LNG uzglabāšanai vai regazificēšanai izmantoto LNG termināļa daļu) nonākšanu ārvalstu fizisko vai juridisko personu kontrolē vai īpašumā.
 FR: valsts energoapgādes drošības apsvērumu dēļ par gāzes pārvades vai sadales sistēmu īpašniekiem vai operatoriem var kļūt tikai tādi uzņēmumi, kuros 100 procenti kapitāla pieder Francijas valstij, citai publiskā sektora organizācijai vai ENGIE.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 BE: attiecībā uz gāzes beztaras uzglabāšanas pakalpojumiem saistībā ar juridisko vienību veidiem un režīmu, ko piemēro publiskiem operatoriem vai privātiem uzņēmumiem, kam Beļģija ir piešķīrusi ekskluzīvas tiesības. Nepieciešams izveidot uzņēmumu Savienībā, lai sniegtu gāzes beztaras uzglabāšanas pakalpojumus (daļa no CPC 742).
 BG: attiecībā uz naftas un dabasgāzes produktu transportēšanu pa cauruļvadiem, uzglabāšanu noliktavā vai citādu, tostarp transportēšanu tranzītā (CPC 71310, daļa no CPC 742).
 PT: attiecībā uz degvielas vai kurināmā, ko transportē pa cauruļvadiem, uzglabāšanas vai noliktavu pakalpojumu pārrobežu sniegšanu (dabasgāze). Arī koncesijas saistībā ar dabasgāzes pārvadi, sadali un pazemes uzglabāšanu, kā arī LNG saņemšanas, uzglabāšanas un regazifikācijas termināli piešķir, noslēdzot koncesijas līgumus pēc publiska iepirkuma konkursiem (CPC 7131, CPC 7422).
 Attiecībā uz pakalpojumu pārrobežu tirdzniecību – piekļuve tirgum, valsts režīms
 BE: lai dabasgāzi un citu degvielu vai kurināmo varētu transportēt pa cauruļvadiem, ir jāsaņem atļauja. Atļauju var piešķirt tikai fiziskai vai juridiskai personai, kas veic uzņēmējdarbību dalībvalstī (atbilstīgi 2002. gada 14. maija AR 3. pantam).
 Ja atļauju lūdz uzņēmums:
 a)tam jāveic uzņēmējdarbība atbilstīgi Beļģijas vai citas dalībvalsts tiesību aktiem vai tādas trešās valsts tiesību aktiem, kura ir uzņēmusies saistības uzturēt tiesisko regulējumu, kas līdzinās kopīgajām prasībām, kuras noteiktas Eiropas Parlamenta un Padomes 1998. gada 22. jūnija Direktīvā 98/30/EK par kopīgiem noteikumiem dabasgāzes iekšējam tirgum, un
 b)tā pārvaldes struktūrai, tā galvenajam uzņēmumam vai galvenajam birojam jāatrodas dalībvalstī vai trešā valstī, kura ir uzņēmusies saistības uzturēt tiesisko regulējumu, kas līdzinās kopīgajām prasībām, kuras noteiktas Eiropas Parlamenta un Padomes 1998. gada 22. jūnija Direktīvā 98/30/EK par kopīgiem noteikumiem dabasgāzes iekšējam tirgum, ja šajā uzņēmējdarbībā vai galvenā biroja darbībā tiek uzturēta faktiska un pastāvīga saikne ar attiecīgās valsts ekonomiku (CPC 7131).
 BE: kopumā, lai piegādātu dabasgāzi Beļģijā uzņēmējdarbību veicošiem klientiem (gan sadales uzņēmumiem, gan patērētājiem, kuru kopējais visu padeves punktu gāzes patēriņš ir vismaz viens miljons kubikmetru gadā), ir jāsaņem individuāla atļauja, ko izdod ministrs, izņemot, ja piegādātājs ir sadales uzņēmums, kas izmanto savu sadales tīklu. Šādu atļauju var piešķirt tikai Eiropas Savienības fiziskajām vai juridiskajām personām.
 CY: attiecībā uz degvielas, ko transportē pa cauruļvadiem, uzglabāšanas un noliktavu pakalpojumu pārrobežu sniegšanu un degvieleļļas un balonos pildītas gāzes mazumtirdzniecību, izņemot tirdzniecību pa pastu (CPC 613, CPC 62271, CPC 63297, CPC 7131, CPC 742).
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum
 HU: lai varētu sniegt transportēšanas pa cauruļvadiem pakalpojumus, jāveic uzņēmējdarbība. Pakalpojumus var sniegt, pamatojoties uz koncesijas līgumu, ko piešķir valsts vai vietējā iestāde. Šā pakalpojuma sniegšana ir reglamentēta Ungārijas Koncesiju likumā (CPC 7131).
 Attiecībā uz pakalpojumu pārrobežu tirdzniecību – piekļuve tirgum
 LT: attiecībā uz degvielas vai kurināmā transportēšanu pa cauruļvadiem un palīgpakalpojumiem saistībā ar preču, kas nav degviela vai kurināmais, transportēšanu pa cauruļvadiem.
 Esošie pasākumi
 BE: Arrêté Royal du 14 mai 2002 relatif à l'autorisation de transport de produits gazeux et autres par canalisations un
 Loi du 12 avril 1965 relative au transport de produits gazeux et autres par canalisations (article 8.2).
 BG: Enerģētikas likums.
 CY: 2003. gada Elektroenerģijas tirgus regulējums, Likums 122(I)/2003, ar grozījumiem;
 2004. gada Gāzes tirgus likumu regulējums, Likums 183(I)/2004, ar grozījumiem;
 Naftas (cauruļvadu) likums, 273. nodaļa;
 Naftas likums, 272. nodaļa, ar grozījumiem un
 2003. gada Naftas un degvielas specifikāciju akti, Likums 148(I)/2003, ar grozījumiem.
 FI: Maakaasumarkkinalaki (Dabasgāzes tirgus likums) (508/2000); Maakaasumarkkinalaki (Dabasgāzes tirgus likums) (587/2017).
 FR: Code de l’énergie.
 HU: 1991. gada Likums Nr. XVI par koncesijām.
 LT: Lietuvas Republikas 2000. gada 10. oktobra Likums Nr. VIII-1973 par dabasgāzi.
 PT: Dekrētlikums Nr. 230/2012 un Dekrētlikums Nr. 231/2012, 26. oktobris, dabasgāze; Dekrētlikums Nr. 215-A/2012 un Dekrētlikums Nr. 215-B/2012, 8. oktobris, elektroenerģija; Dekrētlikums Nr. 31/2006, 15. februāris, jēlnaftas/naftas produkti.
 d)
 Kodolenerģētika (ISIC 3.1. red.12, 3.1. red. 23, 120, 1200, 233, 2330, 40, daļa no 4010, CPC 887)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms
 DE: attiecībā uz kodolmateriālu ražošanu, apstrādi un pārvadāšanu un kodolenerģijas ražošanu vai sadali.
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, valsts režīms
 AT un FI: attiecībā uz kodolmateriālu ražošanu, pārstrādi, sadali un pārvadāšanu un kodolenerģijas ražošanu vai sadali.
 BE: attiecībā uz kodolmateriālu ražošanu, apstrādi un pārvadāšanu un kodolenerģijas ražošanu vai sadali.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības
 HU un SE: attiecībā uz kodoldegvielas apstrādi un elektroenerģijas ražošanu atomelektrostacijās.
 Attiecībā uz investīciju liberalizāciju – piekļuve tirgum, valsts režīms, augstākā līmeņa vadība un direktoru padomes
 BG: attiecībā uz skaldmateriālu un kodolsintēzes materiālu vai materiālu, no kuriem tie iegūti, apstrādi, kā arī attiecībā uz tirgošanos ar tiem, uz kodolenerģijas ražošanas iekārtu aprīkojuma un sistēmu apkopi un remontu, šādu materiālu un to apstrādes gaitā radušos atkritumu pārvadāšanu, jonizējošā starojuma izmantošanu un visiem pārējiem pakalpojumiem, kas ir saistīti ar kodolenerģijas izmantošanu mierīgiem mērķiem (tai skaitā inženiertehniskajiem un konsultāciju pakalpojumiem, ar programmatūru saistītiem pakalpojumiem utt.).
 Attiecībā uz investīciju liberalizāciju – piekļuve tirgum, valsts režīms
 FR: veicot šīs darbības, jāievēro Euratom nolīgumā noteiktās saistības.
 Esošie pasākumi
 AT: Bundesverfassungsgesetz für ein atomfreies Österreich (Konstitucionālais likums par kodolbrīvu Austriju) BGBl. I Nr. 149/1999.
 BG: Kodolenerģijas drošas izmantošanas likums.
 FI: Ydinenergialaki (Kodolenerģijas likums) (990/1987).
 HU: 1996. gada Likums Nr. CXVI par kodolenerģiju un
 Valdības dekrēts Nr. 72/2000 par kodolenerģiju.
 SE: Zviedrijas Vides kodekss (1998: 808) un Likums par darbībām kodoltehnoloģijas jomā (1984: 3).
 23. atruna. Citi pakalpojumi, kas nav iekļauti citur
 Nozare:
 Citi pakalpojumi, kas nav iekļauti citur
 Nozares klasifikācija:
 CPC 9703, daļa no CPC 612, daļa no CPC 621, daļa no CPC 625, daļa no 85990
 Atrunas veids.
 Piekļuve tirgum
 Valsts režīms
 Augstākā vadība un direktoru padome
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 EU patur tiesības pieņemt vai atstāt spēkā jebkādu pasākumu attiecībā uz turpmāk minēto.
 a)
 Apbedīšanas, kremācijas un apbedīšanas biroju pakalpojumi (CPC 9703)
 Attiecībā uz investīciju liberalizāciju – piekļuve tirgum, valsts režīms
 FI: kremācijas pakalpojumus var sniegt un kapsētu ekspluatāciju/uzturēšanu var veikt valsts, pašvaldības, pagasti, reliģiskas kopienas vai bezpeļņas fondi vai biedrības.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 DE: kapsētu var pārvaldīt tikai atbilstīgi publiskajiem tiesību aktiem izveidotas juridiskas personas. Kapsētu izveide un pārvaldība un ar bērēm saistīti pakalpojumi.
 PT: lai sniegtu apbedīšanas un apbedīšanas biroju pakalpojumus, ir vajadzīga komerciāla klātbūtne. EEZ valstspiederība ir vajadzīga, lai kļūtu par tehnisko vadītāju struktūrās, kas sniedz apbedīšanas un apbedīšanas biroju pakalpojumus.
 SE: Zviedrijas Baznīcai vai vietējai pašvaldības iestādei ir monopols kremēšanas un apbedīšanas pakalpojumu jomā.
 CY, SI: bēru rīkošanas, kremēšanas un apbedīšanas pakalpojumi.
 Esošie pasākumi
 FI: Hautaustoimilaki (Likums par apbedīšanas pakalpojumiem) (457/2003).
 PT: 16. janvāra Dekrētlikums 10/2015, alterada p/Lei 15/2018, 27 março.
 SE: Begravningslag (1990:1144) (Apbedīšanas likums); Begravningsförordningen (1990:1147) (Rīkojums par apbedīšanu).
 b)
 Citi ar darījumdarbību saistīti pakalpojumi
 Attiecībā uz pakalpojumu pārrobežu tirdzniecību – piekļuve tirgum
 FI: elektroniskās identifikācijas pakalpojumus drīkst sniegt tikai uzņēmumi, kuri veic uzņēmējdarbību Somijā vai citā EEZ dalībvalstī.
 Esošie pasākumi
 FI: Laki vahvasta sähköisestä tunnistamisesta ja sähköisistä luottamuspalveluista 617/2009 (Likums 617/2009 par spēcīgu elektronisko identifikāciju un elektroniskajiem uzticamības pakalpojumiem).
 c)
 Jauni pakalpojumi
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas
 EU: attiecībā uz tādu jaunu pakalpojumu sniegšanu, kas nav klasificēti Apvienoto Nāciju Organizācijas 1991. gada Centrālajā preču klasifikācijā (“CPC”).
 Apvienotās Karalistes saraksts
 1. atruna. Visas nozares
 2. atruna. Profesionālie pakalpojumi (visas profesijas, izņemot ar veselību saistītās)
 3. atruna. Profesionālie pakalpojumi (ar veselību saistītie pakalpojumi un zāļu mazumtirdzniecība)
 4. atruna. Darījumdarbības pakalpojumi (iekasēšanas aģentūru pakalpojumi un kredītinformācijas pakalpojumi)
 5. atruna. Darījumdarbības pakalpojumi (darbā iekārtošanas pakalpojumi)
 6. atruna. Darījumdarbības pakalpojumi (izmeklēšanas pakalpojumi)
 7. atruna. Darījumdarbības pakalpojumi (citi darījumdarbības pakalpojumi)
 8. atruna. Izglītības pakalpojumi
 9. atruna. Finanšu pakalpojumi
 10. atruna. Veselības un sociālie pakalpojumi
 11. atruna. Atpūtas, kultūras un sporta pakalpojumi
 12. atruna. Transporta pakalpojumi un transporta pakalpojumu palīgpakalpojumi
 13. atruna. Zvejniecība un ūdens
 14. atruna. Ar enerģiju saistītas darbības
 15. atruna. Citi pakalpojumi, kas nav iekļauti citur
 1. atruna. Visas nozares
 Nozare:
 Visas nozares
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Ar juridiskajiem pakalpojumiem saistītās saistības
 Nodaļa:
 Investīciju liberalizācija, pakalpojumu pārrobežu tirdzniecība un tiesiskais regulējums
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Komerciāla klātbūtne
 Attiecībā uz investīciju liberalizāciju – piekļuve tirgum
 Uz pakalpojumiem, kurus uzskata par sabiedriskajiem pakalpojumiem valsts vai pašvaldību līmenī, var attiecināt valsts monopolus vai ekskluzīvas tiesības, ko piešķir privātiem uzņēmumiem.
 Sabiedriskie pakalpojumi pastāv tādās nozarēs kā saistītie zinātnisko un tehnisko konsultāciju pakalpojumi, pētniecības un izstrādes (R&D) pakalpojumi sociālajās un humanitārajās zinātnēs, tehniskās testēšanas un analīzes pakalpojumi, vidiskie pakalpojumi, veselības pakalpojumi, transporta pakalpojumi un palīgpakalpojumi visiem transporta veidiem. Ekskluzīvas tiesības sniegt šādus pakalpojumus parasti piešķir privātiem uzņēmumiem, piemēram, uzņēmumiem, kuriem ir publisku iestāžu koncesijas, ievērojot īpašas pakalpojumu sniegšanas saistības. Tā kā sabiedriskie pakalpojumi bieži pastāv arī līmenī, kas zemāks par centrālo līmeni, nav lietderīgi detalizētu un izsmeļošu sarakstu veidot katrai nozarei atsevišķi. Šī atruna neattiecas uz telesakariem, datorpakalpojumiem un ar datoriem saistītiem pakalpojumiem.
 (b)Lielākās labvēlības režīms
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms un tiesiskais regulējums attiecībā uz juridiskajiem pakalpojumiem – saistības
 Atšķirīga režīma nodrošināšana, ievērojot jebkādu starptautisku ieguldījumu nolīgumu vai citu tirdzniecības nolīgumu, kas ir spēkā vai ir parakstīts pirms šā nolīguma stāšanās spēkā.
 Atšķirīga režīma nodrošināšana valstij, ievērojot esošu vai turpmāku divpusēju vai daudzpusēju nolīgumu, ar kuru:
 (I)izveido pakalpojumu un investīciju iekšējo tirgu;
 (II)piešķir tiesības veikt uzņēmējdarbību vai
 (III)pieprasa tiesību aktu tuvināšanu vienā vai vairākās ekonomikas nozarēs.
 Pakalpojumu un uzņēmējdarbības iekšējais tirgus ir tāda iekšēji nenorobežota teritorija, kurā nodrošināta brīva pakalpojumu, kapitāla un personu aprite.
 Tiesības veikt uzņēmējdarbību nozīmē, ka reģionālās ekonomiskās integrācijas nolīguma līgumslēdzējām pusēm, minētajam nolīgumam stājoties spēkā, ir pienākums pēc būtības atcelt jebkādus savstarpējus uzņēmējdarbības veikšanas ierobežojumus. Tiesības veikt uzņēmējdarbību ietver reģionālās ekonomiskās integrācijas nolīguma pušu valstspiederīgo tiesības izveidot un vadīt uzņēmumus atbilstīgi tādiem pašiem nosacījumiem, kādi uzņēmējdarbības veikšanas valsts tiesību aktos ir attiecināti uz tās valstspiederīgajiem.
 Tiesību aktu tuvināšana ir:
 (I)vienas vai vairāku reģionālās ekonomiskās integrācijas nolīguma pušu tiesību aktu saskaņošana ar minētā nolīguma otras Puses vai pārējo pušu tiesību aktiem vai
 (II) kopīgu normatīvo aktu iekļaušana reģionālās ekonomiskās integrācijas nolīguma līgumslēdzēju pušu tiesību aktos.
 Šādu saskaņošanu vai iekļaušanu veic un uzskata par veiktu tikai tad, kad attiecīgais ir ieviests reģionālās ekonomiskās integrācijas nolīguma puses vai pušu tiesību aktos.
 atšķirīga režīma nodrošināšana attiecībā uz valstspiederīgo vai uzņēmumu tiesībām veikt uzņēmējdarbību, piemērojot esošus vai turpmākus divpusējos nolīgumus, kas noslēgti starp Apvienoto Karalisti un jebkuru turpmāk uzskaitīto valsti, firstisti vai pilsētvalsti: Andoru, Monako, Sanmarīno un Vatikāna Pilsētvalsti.
 (c)Ieroču, munīcijas un militārais aprīkojums
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms, lielākās labvēlības režīms
 Ieroču, munīcijas un militārā aprīkojuma ražošana, izplatīšana vai tirdzniecība Militārais aprīkojums ir jebkurš produkts, kurš ir paredzēts un izgatavots izmantošanai tikai militāriem mērķiem, kas saistīti ar kara darbību vai aizsardzības darbībām.
 2. atruna. Profesionālie pakalpojumi (visas profesijas, izņemot ar veselību saistītās)
 Nozare – apakšnozare:
 Profesionālie pakalpojumi – juridiskie pakalpojumi, revīzijas pakalpojumi
 Nozares klasifikācija:
 Daļa no CPC 861, daļa no 87902, daļa no 862
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Klātbūtne uz vietas
 Ar juridiskajiem pakalpojumiem saistītās saistības
 Nodaļa:
 Investīciju liberalizācija, pakalpojumu pārrobežu tirdzniecība un tiesiskais regulējums
 Apraksts
 (a)Juridiskie pakalpojumi
 Attiecībā uz investīciju liberalizāciju – piekļuve tirgum, augstākā vadība un direktoru padomes, valsts režīms, pakalpojumu pārrobežu tirdzniecība – piekļuve tirgum, klātbūtne uz vietas, valsts režīms un tiesiskais regulējums – saistības attiecībā uz juridiskajiem pakalpojumiem
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz juridisko konsultāciju un juridiskās apstiprināšanas, dokumentācijas un sertifikācijas pakalpojumiem, ko sniedz juridiskās jomas speciālisti, kuriem uzticēti publiski pienākumi, piemēram, notāri, kā arī attiecībā uz tiesu izpildītāju pakalpojumiem (daļa no CPC 861, daļa no 87902).
 (b)Revīzijas pakalpojumi (CPC 86211, 86212, izņemot grāmatvedības un uzskaites pakalpojumus)
 Attiecībā uz pakalpojumu pārrobežu tirdzniecību – piekļuve tirgum, klātbūtne uz vietas, valsts režīms
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz revīzijas pakalpojumu pārrobežu sniegšanu.
 Esošie pasākumi:
 2006. gada Sabiedrību likums.
 3. atruna. Profesionālie pakalpojumi (ar veselību saistītie pakalpojumi un zāļu mazumtirdzniecība)
 Nozare:
 Ar veselību saistīti profesionālie pakalpojumi un zāļu, medicīnisko un ortopēdisko preču mazumtirdzniecība, un citi farmaceitu sniegti pakalpojumi
 Nozares klasifikācija:
 CPC 63211., 85201., 9312., 9319., 93121.
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Medicīnas un zobārstniecības pakalpojumi; vecmāšu, māsu, fizioterapeitu, psihologu un vidējā medicīniskā personāla pakalpojumi (CPC 63211, 85201, 9312, 9319)
 Attiecībā uz investīciju liberalizāciju – piekļuve tirgum
 Ārsta prakses uzņēmējdarbības iespējas Nacionālā veselības dienesta ietvaros nosaka medicīnas darbaspēka resursu plānošana (CPC 93121, 93122).
 Attiecībā uz pakalpojumu pārrobežu tirdzniecību – piekļuve tirgum, klātbūtne uz vietas, valsts režīms
 Visu ar veselības aprūpi saistīto profesionālo pakalpojumu, ieskaitot pakalpojumu, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais palīgpersonāls un psihologi, sniegšanas nosacījums ir rezidence. Šos pakalpojumus var sniegt tikai fiziskas personas, kas fiziski uzturas Apvienotās Karalistes teritorijā (CPC 9312, daļa no CPC 93191).
 Medicīnas, zobārstniecības un vecmāšu pakalpojumu pārrobežu sniegšana un māsu, fizioterapeitu, psihologu un vidējā medicīnas personāla pakalpojumu sniegšana (daļa no CPC 85201, 9312, daļa no 93191).
 Attiecībā uz pakalpojumu sniedzējiem bez fiziskas klātbūtnes Apvienotās Karalistes teritorijā (daļa no CPC 85201, 9312, daļa no 93191).
 (b)Zāļu, medicīnisko un ortopēdisko preču mazumtirdzniecība un citi farmaceitu sniegti pakalpojumi (CPC 63211)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, klātbūtne uz vietas
 Tirdzniecība pa pastu ir iespējama tikai no Apvienotās Karalistes, tāpēc, lai Apvienotajā Karalistē veiktu zāļu un konkrētu medicīnas preču mazumtirdzniecību plašai sabiedrībai, Apvienotajā Karalistē ir jāizpilda uzņēmējdarbības veikšanas prasība.
 Attiecībā uz pakalpojumu pārrobežu tirdzniecību – piekļuve tirgum, klātbūtne uz vietas, valsts režīms
 Zāļu, medicīnisko un ortopēdisko preču pārrobežu mazumtirdzniecība un citi farmaceitu pārrobežu pakalpojumi.
 4. atruna. Darījumdarbības pakalpojumi (iekasēšanas aģentūru pakalpojumi un kredītinformācijas pakalpojumi)
 Nozare – apakšnozare:
 Darījumdarbības pakalpojumi – iekasēšanas aģentūru pakalpojumi, kredītinformācijas pakalpojumi
 Nozares klasifikācija:
 CPC 87901, 87902
 Atrunas veids:
 Piekļuve tirgum
 Valsts režīms
 Klātbūtne uz vietas
 Nodaļa:
 Pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz iekasēšanas aģentūru pakalpojumu un kredītinformācijas pakalpojumu sniegšanu.
 5. atruna. Darījumdarbības pakalpojumi (darbā iekārtošanas pakalpojumi)
 Nozare – apakšnozare:
 Darījumdarbības pakalpojumi – darbā iekārtošanas pakalpojumi
 Nozares klasifikācija:
 CPC 87202, 87204, 87205, 87206, 87209
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 Mājstrādnieku, tirdzniecības vai ražošanas, aprūpes un cita personāla nodrošināšanas pakalpojumi (CPC 87204, 87205, 87206, 87209).
 Tiesības pieprasīt uzņēmējdarbības veikšanu un aizliegt biroja palīgpersonāla un citu darbinieku darbā iekārtošanas pakalpojumu pārrobežu sniegšanu.
 6. atruna. Darījumdarbības pakalpojumi (izmeklēšanas pakalpojumi)
 Nozare – apakšnozare:
 Darījumdarbības pakalpojumi – izmeklēšanas pakalpojumi
 Nozares klasifikācija:
 CPC 87301
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz izmeklēšanas pakalpojumu sniegšanu (CP 87301).
 7. atruna. Darījumdarbības pakalpojumi (citi darījumdarbības pakalpojumi)
 Nozare – apakšnozare:
 Darījumdarbības pakalpojumi – citi darījumdarbības pakalpojumi
 Nozares klasifikācija:
 CPC 86764, 86769, 8868, daļa no 8790
 Atrunas veids:
 Piekļuve tirgum
 Valsts režīms
 Lielākās labvēlības režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Kuģu, dzelzceļa transporta aprīkojuma un gaisa kuģu un to daļu apkope un remonts (daļa no CPC 86764, CPC 86769, CPC 8868)
 Attiecībā uz pakalpojumu pārrobežu tirdzniecību – piekļuve tirgum, klātbūtne uz vietas, valsts režīms
 Prasība izveidot uzņēmumu vai nodrošināt fizisku klātbūtni tās teritorijā un aizliegt dzelzceļa transporta aprīkojuma apkopes un remonta pakalpojumu pārrobežu sniegšanu no vietas ārpus tās teritorijas.
 Prasība izveidot uzņēmumu vai nodrošināt fizisku klātbūtni tās teritorijā un aizliegt iekšējo ūdensceļu transporta kuģu apkopes un remonta pakalpojumu pārrobežu sniegšanu no vietas ārpus tās teritorijas.
 Prasība izveidot uzņēmumu vai nodrošināt fizisku klātbūtni tās teritorijā un aizliegt jūras kuģu apkopes un remonta pakalpojumu pārrobežu sniegšanu no vietas ārpus tās teritorijas.
 Prasība izveidot uzņēmumu vai nodrošināt fizisku klātbūtni tās teritorijā un aizliegt gaisa kuģu un to daļu apkopes un remonta pakalpojumu pārrobežu sniegšanu no vietas ārpus tās teritorijas (daļa no CPC 86764, CPC 86769, CPC 8868).
 Tiesību aktos paredzētās kuģu pārbaudes un sertifikāciju Apvienotās Karalistes vārdā drīkst veikt tikai atzītas un Apvienotās Karalistes pilnvarotas organizācijas. Var būt nepieciešama uzņēmuma izveide.
 Esošie pasākumi:
 Eiropas Parlamenta un Padomes 2009. gada 23. aprīļa Regula (EK) 391/2009 par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates, kas Apvienotās Karalistes tiesību aktos saglabāta ar 2018. gada Eiropas Savienības (Izstāšanās) aktu un grozīta ar 2019. gada Noteikumiem par tirdzniecības kuģiem (atzītās organizācijas) (grozījums) (izstāšanās no ES).
 (b)Citi ar aviāciju saistīti darījumdarbības pakalpojumi
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 Atšķirīga režīma nodrošināšana trešai valstij, ievērojot esošus vai turpmākus divpusējus nolīgumus par šādiem pakalpojumiem:
 (I)gaisa kuģu remonta un uzturēšanas pakalpojumi;
 (II)gaisa kuģu bez apkalpes noma vai izpirkumnoma;
 (III)datorizēto rezervācijas sistēmu (CRS) pakalpojumi;
 (IV)sekojoši pakalpojumi, kuros izmanto pilotējamus gaisa kuģus, ievērojot Pušu attiecīgos normatīvos aktus, kas reglamentē gaisa kuģu iekļūšanu to teritorijā, izlidošanu no tās un ekspluatāciju to teritorijā: lidojumi ugunsgrēku dzēšanai no gaisa, mācību lidojumi, apsmidzināšana, mērniecība, kartēšana, fotografēšana un citi gaisā veikti pakalpojumi lauksaimniecības, rūpniecības un inspekcijas vajadzībām un
 (V)gaisa pārvadājumu pakalpojumu pārdošana un tirgzinība.
 8. atruna. Izglītības pakalpojumi
 Nozare:
 Izglītības pakalpojumi
 Nozares klasifikācija:
 CPC 92
 Atrunas veids.
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 Visi tie izglītības pakalpojumi, kuriem piešķir publisko finansējumu vai jebkādu valsts atbalstu un kurus tāpēc neuzskata par privāti finansētiem. Ja ārvalstu pakalpojumu sniedzējam ir atļauts sniegt privāti finansētus izglītības pakalpojumus, izglītības sistēmas īstenošanā, iespējams, varēs piedalīties tādi privāti uzņēmumi, kam varētu būt jāsaņem nediskriminējošā veidā piešķirta koncesija.
 Privāti finansētu cita veida tādu izglītības pakalpojumu sniegšana, kas neietver pakalpojumus, kurus klasificē kā pamatizglītības, vidējās izglītības, augstākās izglītības un pieaugušo izglītības pakalpojumus (CPC 929).
 9. atruna. Finanšu pakalpojumi
 Nozare:
 Finanšu pakalpojumi
 Nozares klasifikācija:
 Atrunas veids:
 Piekļuve tirgum
 Valsts režīms
 Lielākās labvēlības režīms
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Visi finanšu pakalpojumi
 Attiecībā uz investīciju liberalizāciju – piekļuve tirgum
 Nediskriminējoši pieprasīt, lai izveides brīdī Apvienotajā Karalistē finanšu pakalpojuma sniedzējs, kas nav filiāle, izvēlas konkrētu juridisko formu.
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 Atšķirīga režīma nodrošināšana trešās valsts ieguldītājam vai finanšu pakalpojumu sniedzējam, ievērojot jebkādu starptautisku divpusēju vai daudzpusēju ieguldījumu nolīgumu vai citu tirdzniecības nolīgumu.
 (b)Apdrošināšana un ar to saistītie pakalpojumi
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 Attiecībā uz apdrošināšanas un ar to saistītu pakalpojumu sniegšanu, izņemot:
 i) tiešās apdrošināšanas (tostarp kopapdrošināšanas) pakalpojumus un tiešās apdrošināšanas starpniecības pakalpojumus tādu risku apdrošināšanai, kas attiecas uz:
 -jūras transportu, komercaviāciju un kosmosa kuģu palaišanu un kravu, tostarp pavadoņu, nogādāšanu kosmosā, ja šī apdrošināšana attiecas uz kādu vai visu no turpmāk minētā: transportētajām precēm, transportlīdzekli, ar ko transportē preces, un ar to saistīto visu veidu atbildību, un
 -precēm starptautiskajā tranzītā;
 ii) pārapdrošināšanu un retrocesiju un
 iii) apdrošināšanas palīgpakalpojumus.
 (c)Banku un citi finanšu pakalpojumi
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – klātbūtne uz vietas
 Tikai tādas sabiedrības, kuru juridiskā adrese ir Apvienotajā Karalistē, var darboties kā ieguldījumu fondu aktīvu depozitāriji. Lai varētu veikt kopīgo fondu, arī kopieguldījumu fondu, pārvaldības darbības un — ja tas atļauts valsts tiesību aktos — ieguldījumu sabiedrību darbības, ir jāizveido specializēts pārvaldības uzņēmums, kura galvenais birojs un juridiskā adrese ir Apvienotajā Karalistē.
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 Attiecībā uz banku un citu finanšu pakalpojumu sniegšanu, izņemot:
 i) finanšu informācijas sniegšanu un nosūtīšanu, finanšu datu apstrādi un saistīto programmatūru, ko nodrošina citu finanšu pakalpojumu sniedzēji; un
 ii) konsultāciju un citus finanšu palīgpakalpojumus, kas saistīti ar banku un citiem finanšu pakalpojumiem, kā tie aprakstīti SERVIN.5.38. panta [Finanšu pakalpojumi – Definīcijas] a) punkta ii) apakšpunkta banku un citu finanšu pakalpojumu (izņemot apdrošināšanu) definīcijas (L) punktā, bet ne definīcijas (L) punktā aprakstītajiem starpniecības pakalpojumiem.
 10. atruna. Veselības un sociālie pakalpojumi
 Nozare:
 Veselības un sociālie pakalpojumi
 Nozares klasifikācija:
 CPC 931, izņemot 9312, daļu no 93191
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Veselības pakalpojumi – slimnīcu, neatliekamās medicīniskās palīdzības pakalpojumi un iedzīvotāju veselības pakalpojumi (CPC 931, izņemot 9312, daļu no 93191)
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes
 Attiecībā uz visu to veselības pakalpojumu sniegšanu, kuriem piešķir publisko finansējumu vai jebkādu valsts atbalstu un kurus tāpēc neuzskata par privāti finansētiem.
 Visi privāti finansēti veselības aprūpes pakalpojumi, kas nav slimnīcu pakalpojumi. Lai privāti uzņēmumi varētu darboties privāti finansētā veselības aprūpes tīklā, tiem varētu būt jāsaņem nediskriminējoši piešķirta koncesija. Var tikt piemērota ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, transporta infrastruktūra, iedzīvotāju blīvums, ģeogrāfiskā izplatība un jaunu darbvietu radīšana.
 Šī atruna neattiecas uz visu ar veselību saistīto profesionālo pakalpojumu sniegšanu, tajā skaitā uz pakalpojumiem, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais personāls un psihologi; kam piemēro citas atrunas (CPC 931, izņemot 9312, daļu no 93191).
 (b)Veselības un sociālie pakalpojumi, ieskaitot pensiju apdrošināšanu
 Attiecībā uz pakalpojumu pārrobežu tirdzniecību – piekļuve tirgum, klātbūtne uz vietas, valsts režīms
 Prasība pakalpojumu sniedzējiem izveidot uzņēmumu vai nodrošināt fizisku klātbūtni tās teritorijā un ierobežot veselības pakalpojumu pārrobežu sniegšanu no vietas ārpus tās teritorijas, pārrobežu sociālo pakalpojumu sniegšanu no vietas ārpus tās teritorijas, kā arī darbības vai pakalpojumus, kas ir daļa no valsts pensiju plāna vai tiesību aktos noteiktās sociālā nodrošinājuma sistēmas. Šī atruna neattiecas uz visu ar veselību saistīto profesionālo pakalpojumu sniegšanu, tajā skaitā uz pakalpojumiem, ko sniedz tādi speciālisti kā ārsti, zobārsti, vecmātes, māsas, fizioterapeiti, vidējais medicīniskais palīgpersonāls un psihologi; kam piemēro citas atrunas (CPC 931, izņemot 9312, daļa no 93191).
 (c)Sociālie pakalpojumi, ieskaitot pensiju apdrošināšanu
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības
 Visu to sociālo pakalpojumu sniegšana, kuriem piešķir publisko finansējumu vai jebkādu valsts atbalstu un kurus tāpēc neuzskata par privāti finansētiem, kā arī darbības vai pakalpojumi, kas ietilpst valsts pensiju plānā vai tiesību aktos noteiktā sociālā nodrošinājuma sistēmā. Lai privāti uzņēmumi varētu darboties privāti finansētā sociālā tīklā, tiem varētu būt jāsaņem nediskriminējoši piešķirta koncesija. Var tikt piemērota ekonomisko vajadzību pārbaude. Galvenie kritēriji — esošo uzņēmumu skaits un ietekme uz tiem, transporta infrastruktūra, iedzīvotāju blīvums, ģeogrāfiskā izplatība un jaunu darbvietu radīšana.
 Tādu privāti finansētu sociālo pakalpojumu sniegšana, kuru sniedzēji nav rehabilitācijas iestādes, atpūtas nami un veco ļaužu pansionāti.
 11. atruna. Atpūtas, kultūras un sporta pakalpojumi
 Nozare:
 Atpūtas, kultūras un sporta pakalpojumi
 Nozares klasifikācija:
 CPC 963, 9619, 964
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Bibliotēkas, arhīvi, muzeji un citi kultūras pakalpojumi (CPC 963)
 Bibliotēku, arhīvu, muzeju un citu kultūras pakalpojumu sniegšana
 (b)Izklaides pakalpojumi, teātra, dzīvās mūzikas un cirka pakalpojumi (CPC 9619, 964, izņemot 96492)
 Pārrobežu izklaides pakalpojumi (tostarp teātra, dzīvās mūzikas, cirka un diskotēku pakalpojumi)
 (c)Azartspēļu un derību pakalpojumi (CPC 96492)
 Tādu azartspēļu nodrošināšana, kuras ietver naudā izsakāmas likmes nejaušības spēlēs, tostarp jo īpaši loteriju, nokasāmu loterijas biļešu, kazino, spēļu zālēs vai licencētās telpās piedāvātu azartspēļu pakalpojumu, derību pakalpojumu, bingo pakalpojumu un azartspēļu pakalpojumu, ko sniedz labdarības vai bezpeļņas organizācijas vai šādu organizāciju labā, nodrošināšanu
 12. atruna. Transporta pakalpojumi un transporta pakalpojumu palīgpakalpojumi
 Nozare:
 Transporta pakalpojumi
 Atrunas veids:
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Jūras transports – visa pārējā no kuģa veikta komercdarbība
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Jūras kuģu vai citu kuģu apkalpes valstspiederība
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes
 Tikai ES fiziskas vai juridiskas personas drīkst reģistrēt kuģi un ekspluatēt floti, kas kuģo ar uzņēmējdarbības veikšanas valsts karogu (attiecas uz visām jūras komerciāldarbībām, ko veic no jūras kuģa, t. sk. zvejniecība, akvakultūra un ar zvejniecību saistīti pakalpojumi; starptautiskie pasažieru un kravu pārvadājumi (CPC 721); un jūras transporta palīgpakalpojumi). Šī atruna neattiecas uz juridiskām personām, kas ir izveidotas Apvienotajā Karalistē un kam ir faktiska un pastāvīga saikne ar tās ekonomiku.
 (b)Jūras transporta atbalsta pakalpojumi
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Loču un noenkurošanas pakalpojumu sniegšana Lielākai noteiktībai — neatkarīgi no kritērijiem, ko piemēro kuģu reģistrēšanai Apvienotajā Karalistē, Apvienotā Karaliste patur tiesības noteikt, ka loču un noenkurošanas pakalpojumus drīkst sniegt tikai Apvienotās Karalistes reģistros reģistrēti kuģi (CPC 7452).
 Stumšanas un vilkšanas pakalpojumus var sniegt vienīgi kuģi ar Apvienotās Karalistes karogu (CPC 7214).
 (c)Iekšējo ūdensceļu pārvadājumu palīgpakalpojumi
 Attiecībā uz investīciju liberalizāciju – piekļuve tirgum, valsts režīms, lielākās labvēlības režīms, augstākā vadība un direktoru padomes, veiktspējas prasības un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms, lielākās labvēlības režīms
 Iekšējo ūdensceļu pārvadājumu palīgpakalpojumi.
 (d)Dzelzceļa transports un dzelzceļa transporta palīgpakalpojumi
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Dzelzceļa pasažieru pārvadājumi (CPC 7111)
 Attiecībā uz investīciju liberalizāciju – piekļuve tirgum un pakalpojumu pārrobežu tirdzniecība – piekļuve tirgum, klātbūtne uz vietas
 Dzelzceļa kravu pārvadājumi (CPC 7112)
 (e) Autotransports (pasažieru pārvadājumi, kravu pārvadājumi, starptautiskie autopārvadājumu pakalpojumi) un autotransporta palīgpakalpojumi
 Attiecībā uz pakalpojumu pārrobežu tirdzniecību – piekļuve tirgum, valsts režīms, klātbūtne uz vietas
 Attiecībā uz autotransporta pakalpojumiem, uz kuriem attiecas 2. daļas (Ekonomika un tirdzniecība) XII sadaļas (Transports) 3. un 4. nodaļa un 3. nodaļas ROAD-1. pielikums.
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Attiecībā uz autotransporta pakalpojumiem, uz kuriem neattiecas 2. daļas (Ekonomika un tirdzniecība) XII sadaļas (Transports) 3. un 4. nodaļa un 3. nodaļas ROAD-1. pielikums:
 (I)tiesības pieprasīt uzņēmējdarbības veikšanu un ierobežot autotransporta pakalpojumu pārrobežu sniegšanu (CPC 712);
 (II)taksometru pakalpojumiem Apvienotajā Karalistē var piemērot ekonomisko vajadzību pārbaudi, nosakot pakalpojumu sniedzēju skaita ierobežojumu. Galvenie kritēriji — vietējais pieprasījums, kā noteikts piemērojamajās tiesībās (CPC 71221).
 Esošie pasākumi:
 Eiropas Parlamenta un Padomes 2009. gada 21. oktobra Regula (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK, kas Apvienotās Karalistes tiesību aktos saglabāta ar 2018. gada Eiropas Savienības (Izstāšanās) aktu un grozīta ar 2019. gada Noteikumiem par pārvadātāju un starptautisko kravu autopārvadājumu pārvadātāju licencēšanu (grozījums utt.) (izstāšanās no ES);
 Eiropas Parlamenta un Padomes 2009. gada 21. oktobra Regula (EK) Nr. 1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum, kas Apvienotās Karalistes tiesību aktos saglabāta ar 2018. gada Eiropas Savienības (Izstāšanās) aktu un grozīta ar 2019. gada Noteikumiem pārvadātāju un starptautisko kravas autopārvadājumu pārvadātāju licencēšanu (grozījums utt.) (izstāšanās no ES), un
 Eiropas Parlamenta un Padomes 2009. gada 21. oktobra Regula (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006, kas Apvienotās Karalistes tiesībās saglabāta ar 2018. gada Eiropas Savienības (Izstāšanās) aktu un grozīta ar 2019. gada Noteikumiem par kopīgiem noteikumiem attiecībā uz piekļuvi starptautiskajam autobusu pārvadājumu tirgum (grozījums utt.) (Izstāšanās no ES).
 (f)Kosmosa transports un kosmosa kuģu noma
 Attiecībā uz investīciju liberalizāciju – piekļuve tirgum, valsts režīms, veiktspējas prasības, augstākā vadība un direktoru padomes un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Transporta pakalpojumi kosmosā un kosmosa kuģu noma (CPC 733, daļa no 734)
 (g)Lielākās labvēlības režīma izņēmumi
 Attiecībā uz investīciju liberalizāciju – lielākās labvēlības režīms un pakalpojumu pārrobežu tirdzniecība – lielākās labvēlības režīms
 (i)Autotransports un dzelzceļa transports
 Var piešķirt atšķirīgu režīmu kādai valstij atbilstoši esošiem vai turpmākiem divpusējiem nolīgumiem par starptautiskajiem kravas autopārvadājumiem (arī kombinētajiem pārvadājumiem — ar autotransportu vai dzelzceļa transportu) un pasažieru pārvadājumiem, kas noslēgti starp Apvienoto Karalisti un trešo valsti (CPC 7111, 7112, 7121, 7122, 7123). Minētais režīms var:
 –– paredzēt vai ierobežot, ka attiecīgo transporta pakalpojumu sniegšana starp līgumslēdzējām pusēm vai šķērsojot to teritorijas ir atļauta, izmantojot vienīgi transportlīdzekļus, kas reģistrēti katrā līgumslēdzējā pusē, vai
 –– paredzēt šādiem transportlīdzekļiem atbrīvojumus no nodokļiem.
 (II)Gaisa transports – gaisa transporta palīgpakalpojumi
 Atšķirīga režīma nodrošināšana attiecībā uz trešo valsti, ievērojot esošus vai turpmākus divpusējus nolīgumus par apkalpošanas uz zemes pakalpojumiem.
 13. Atruna. Zvejniecība un ūdens
 Nozare:
 zvejniecība, akvakultūra un ar zvejniecību saistītie pakalpojumi; ūdens savākšana, attīrīšana un sadale.
 Nozares klasifikācija:
 ISIC 3.1. red. 0501, 0502, CPC 882, ISIC Rev. 3.1 41
 Atrunas veids.
 Piekļuve tirgum
 Valsts režīms
 Lielākās labvēlības režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai atstāt spēkā jebkādu pasākumu attiecībā uz turpmāk minēto.
 (a)Zvejniecība, akvakultūra un ar zvejniecību saistītie pakalpojumi (ISIC 3.1. red. 0501, 0502, CPC 882)
 Attiecībā uz investīciju liberalizāciju – piekļuve tirgum, valsts režīms, augstākā vadība un direktoru padomes, veiktspējas prasības[, lielākās labvēlības režīms un pakalpojumu pārrobežu tirdzniecība – piekļuve tirgum, valsts režīms, klātbūtne uz vietas, lielākās labvēlības režīms
 1.
 Jo īpaši Apvienotās Karalistes zvejniecības politikas un ar trešām valstīm noslēgtu zvejniecības nolīgumu satvarā, piekļuve tādiem bioloģiskajiem resursiem un zvejas vietām un to izmantošana, kas atrodas jūras ūdeņos, uz kuriem attiecas Apvienotās Karalistes suverenitāte vai jurisdikcija, vai zvejas tiesības saskaņā ar Apvienotās Karalistes zvejas licenci, ietverot:
 a)
 ar kuru reglamentē nozvejas izkraušanu, ko veic kuģi, kuri kuģo ar dalībvalsts vai trešās valsts karogu, izmantojot tiem iedalītās kvotas, vai – tikai attiecībā uz kuģiem, kas peld ar Apvienotās Karalistes karogu – ar kuru pieprasa, lai daļa no kopējās nozvejas tiktu izkrauta Apvienotās Karalistes ostās;
 b)
 ar kuru nosaka uzņēmuma minimālo lielumu, lai saglabātu gan nerūpnieciskās, gan piekrastes zvejas kuģus,
 c)
 ar kuru atbilstīgi esošiem vai turpmākiem starptautiskiem nolīgumiem par zvejniecību nodrošina atšķirīgu režīmu un
 d)
 ar kuru nosaka prasību, ka tāda kuģa apkalpei, kas kuģo ar Apvienotās Karalistes karogu, jābūt Apvienotās Karalistes valstspiederīgajiem.
 2.
 Zvejas kuģim ir tiesības kuģot ar Apvienotās Karalistes karogu tikai tad, ja:
 (a)tā vienīgais īpašnieks ir:
 (I)Apvienotajā Karalistē inkorporētas sabiedrības vai
 (II)Apvienotās Karalistes valstspiederīgie;
 (b)tā ikdienas darbības tiek vadītas un kontrolētas no Apvienotās Karalistes; un
 (c)kuģa fraktētājs, pārvaldnieks vai operators ir Apvienotajā Karalistē inkorporēta sabiedrība vai Apvienotās Karalistes valstspiederīgais.
 3.
 Komerczvejas licenci, ar ko piešķir tiesības zvejot Apvienotās Karalistes teritoriālajos ūdeņos, var izsniegt tikai kuģiem, kuri kuģo ar Apvienotās Karalistes karogu.
 4.
 Jūras vai iekšzemes akvakultūras objektu izveidošana.
 5.
 1. punkta a), b), c) apakšpunktu (izņemot vislielākās labvēlības režīmu) un d) apakšpunktu, 2. punkta a) apakšpunkta i), b) un c) apakšpunktu un 3. punktu piemēro tikai pasākumiem, ko piemēro kuģiem vai uzņēmumiem neatkarīgi no to faktisko īpašnieku valstspiederības.
 (b)Ūdens savākšana, attīrīšana un sadale
 Attiecībā uz investīciju liberalizāciju – piekļuve tirgum, valsts režīms un pakalpojumu pārrobežu tirdzniecība – piekļuve tirgum, klātbūtne uz vietas, valsts režīms
 Attiecībā uz darbībām, kas ietver pakalpojumus saistībā ar ūdens savākšanu, attīrīšanu un sadali mājsaimniecībām, rūpnieciskajiem un komerciālajiem vai citiem lietotājiem, ieskaitot dzeramā ūdens piegādi, un ūdens resursu apsaimniekošanu.
 14. atruna. Ar enerģiju saistītas darbības
 Nozare:
 Enerģijas ražošana un saistītie pakalpojumi
 Nozares klasifikācija:
 ISIC 3.1. red. 401, 402, CPC 7131, CPC 887 (izņemot padomdevēju un konsultāciju pakalpojumus).
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai paturēt spēkā jebkādus pasākumus, ja Apvienotā Karaliste atļauj par gāzes vai elektroenerģijas pārvades sistēmas vai naftas un gāzes cauruļvadu transporta sistēmas īpašnieku kļūt ārvalstniekam, lai garantētu Apvienotās Karalistes energoapgādes drošību, attiecībā uz fizisku personu kontrolētiem Savienības uzņēmumiem vai trešās valsts uzņēmumiem, kuri nodrošina vairāk nekā 5 procentus no Apvienotās Karalistes importētā naftas, dabasgāzes, vai elektroenerģijas apmēra. Šī atruna neattiecas uz padomdevēju un konsultāciju pakalpojumiem, ko sniedz kā pakalpojumus, kas saistīti ar enerģijas sadali.
 15. atruna. Citi pakalpojumi, kas nav iekļauti citur
 Nozare:
 Citi pakalpojumi, kas nav iekļauti citur
 Atrunas veids:
 Piekļuve tirgum
 Valsts režīms
 Augstākā vadība un direktoru padomes
 Veiktspējas prasības
 Klātbūtne uz vietas
 Nodaļa:
 Investīciju liberalizācija un pakalpojumu pārrobežu tirdzniecība
 Apraksts
 Apvienotā Karaliste patur tiesības pieņemt vai paturēt spēkā jebkādus pasākumus attiecībā uz tādu jaunu pakalpojumu sniegšanu, kas nav klasificēti Apvienoto Nāciju Organizācijas 1991. gada Centrālajā preču klasifikācijā (CPC).
 SERVIN-3. PIELIKUMS. VIESDARBINIEKI UZŅĒMDARBĪBAS VEIKŠANAS NOLŪKOS, UZŅĒMUMA IETVAROS PĀRCELTI DARBINIEKI UN ĪSTERMIŅA VIESDARBINIEKI
 1.
 Šajā pielikumā iekļautu pasākumu var atstāt spēkā, turpināt, nekavējoties atjaunot vai grozīt ar nosacījumu, ka grozījums nemazina pasākuma atbilstību SERVIN.4.2. pantam [Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkā] un SERVIN.4.3. pantam [Īstermiņa viesdarbinieki], kāda tam bija tieši pirms grozījuma.
 2.
 SERVIN.4.2. pantu [Uzņēmuma ietvaros pārcelti darbinieki un viesdarbinieki uzņēmējdarbības veikšanas nolūkā] un SERVIN.4.3. pantu [Īstermiņa viesdarbinieki] nepiemēro nevienam šajā pielikumā iekļautam esošam neatbilstošam pasākumam tiktāl, ciktāl tas ir neatbilstīgs.
 3.
 Saraksti 6., 7. un 8. punktā attiecas tikai uz Apvienotās Karalistes un Eiropas Savienības teritorijām saskaņā ar FINPROV.1. pantu [Teritoriālā piemērošana] un OTH.9.2. pantu [Ģeogrāfiskais tvērums], un tie skar tikai Eiropas Savienības un tās dalībvalstu tirdzniecības attiecības ar Apvienoto Karalisti. Tie neskar dalībvalstu tiesības un pienākumus, kas izriet no Savienības tiesībām.
 4.
 Lielākai noteiktībai — attiecībā uz Eiropas Savienību pienākums piešķirt valsts režīmu nenozīmē prasību attiecināt uz Apvienotās Karalistes fiziskajām vai juridiskajām personām režīmu, kas piešķirts dalībvalstī šādām personām, piemērojot Līgumu par Eiropas Savienības darbību vai jebkuru pasākumu, kas pieņemts, ievērojot minēto Līgumu, ieskaitot to īstenošanu dalībvalstī:
 i)
 fiziskām personām vai citas dalībvalsts rezidentiem vai
 ii)
 juridiskajām personām, kuras ir izveidotas vai organizētas saskaņā ar citas dalībvalsts tiesību aktiem vai Eiropas Savienības tiesībām un kuru juridiskā adrese, galvenā vadība vai galvenā darījumdarbības vieta atrodas Eiropas Savienībā.
 5.
 Turpmākajos punktos ir lietoti šādi saīsinājumi:
 AT
 Austrija
 BE
 Beļģija
 BG
 Bulgārija
 CY
 Kipra
 CZ
 Čehijas Republika
 DE
 Vācija
 DK
 Dānija
 EE
 Igaunija
 EL
 Grieķija
 ES
 Spānija
 EU
 Eiropas Savienība, ieskaitot visas tās dalībvalstis
 FI
 Somija
 FR
 Francija
 HR
 Horvātija
 HU
 Ungārija
 IE
 Īrija
 IT
 Itālija
 LT
 Lietuva
 LU
 Luksemburga
 LV
 Latvija
 MT
 Malta
 NL
 Nīderlande
 PL
 Polija
 PT
 Portugāle
 RO
 Rumānija
 SE
 Zviedrija
 SI
 Slovēnija
 SK
 Slovākijas Republika
 6.
 Eiropas Savienības neatbilstošie pasākumi
 Viesdarbinieki uzņēmējdarbības veikšanas nolūkā
 Visas nozares
 AT, CZ: viesdarbiniekam uzņēmējdarbības veikšanas nolūkā jāstrādā tādam uzņēmumam, kas nav bezpeļņas organizācija, citādi: saistību nav
 SK: viesdarbiniekam uzņēmējdarbības veikšanas nolūkā jāstrādā tādam uzņēmumam, kas nav bezpeļņas organizācija, citādi: saistību nav nepieciešama darba atļauja, tostarp ekonomisko vajadzību pārbaude.
 CY atļautais uzturēšanās ilgums: līdz 90 dienām divpadsmit mēnešu periodā. viesdarbiniekam uzņēmējdarbības veikšanas nolūkā jāstrādā tādam uzņēmumam, kas nav bezpeļņas organizācija, citādi: saistību nav
 Uzņēmuma ietvaros pārcelti darbinieki
 Visas nozares
 EU: [līdz 2022. gada 31. decembrim jebkāda nodeva vai maksa (kas nav ar vīzas, darba atļaujas vai uzturēšanās atļaujas pieteikuma vai atjaunošanas apstrādi saistīta maksa), ko Puse nosaka, pamatojoties uz atļauju veikt darbību vai pieņemt darbā personu, kura var veikt šādu darbību Puses teritorijā, ja vien tā nav ar SERVIN. 4.1.panta [Darbības joma un definīcijas] 3. punktu saderīga prasība, vai veselības aprūpes maksa atbilstīgi valsts tiesību aktiem sakarā ar pieteikumu atļaujai ieceļot, uzturēties, strādāt vai dzīvot Puses teritorijā.
 AT, CZ, SK: uzņēmuma ietvaros pārceltam darbiniekam jābūt nodarbinātam uzņēmumā, kas nav bezpeļņas organizācija, citādi: saistību nav
 FI: augstākajam personālam jābūt nodarbinātam uzņēmumā, kas nav bezpeļņas organizācija.
 HU: fiziska persona, kas ir partneris uzņēmumā, nevar būt uzņēmuma ietvaros pārcelts darbinieks.
 Īstermiņa viesdarbinieki
 Visas 8. punktā minētās darbības ir:
 CY, DK, HR: darba atļauja, ieskaitot ekonomisko vajadzību pārbaudi, kas vajadzīga, ja īstermiņa viesdarbinieks sniedz pakalpojumu.
 LV: darba atļauja vajadzīga darbībām/pasākumiem, kas tiks veikti, pamatojoties uz līgumu.
 MT: vajadzīga darba atļauja. Ekonomisko vajadzību pārbaudes nav jāveic.
 SI: nepieciešama vienota dzīvesvietas un darba atļauja pakalpojumu sniegšanai ilgāk par 14 dienām pēc kārtas un konkrētām darbībām (pētniecība un projektēšana; mācību semināri; pirkšana; komercdarījumi; rakstiskā un mutiskā tulkošana). Ekonomisko vajadzību pārbaude nav nepieciešama.
 SK: ja Slovākijas teritorijā sniedz pakalpojumus, kas pārsniedz septiņas dienas mēnesī vai 30 dienas kalendārajā gadā, ir vajadzīga darba atļauja, tostarp ekonomisko vajadzību pārbaude.
 Pētniecība un projektēšana
 AT: nepieciešama darba atļauja, tostarp ekonomisko vajadzību pārbaude, izņemot attiecībā uz zinātnes un statistikas pētnieku pētniecības pasākumiem.
 Tirgdarbības izpēte
 AT: nepieciešama darba atļauja, tostarp ekonomisko vajadzību pārbaude. No ekonomisko vajadzību pārbaudes ir atbrīvoti pētniecības un analīzes pasākumi, kas notiek līdz septiņām dienām mēnesī vai 30 dienas kalendārajā gadā. Nepieciešama augstākā izglītība.
 CY: nepieciešama darba atļauja, tostarp ekonomisko vajadzību pārbaude.
 Gadatirgi un izstādes
 AT, CY: attiecībā uz darbībām, kas pārsniedz septiņas dienas mēnesī vai 30 dienas kalendārajā gadā, nepieciešama darba atļauja, tostarp ekonomisko vajadzību pārbaude.
 Pēcpārdošanas vai pēciznomāšanas pakalpojumi
 AT: nepieciešama darba atļauja, tostarp ekonomisko vajadzību pārbaude. No ekonomisko vajadzību pārbaudes ir atbrīvotas fiziskas personas, kas apmāca darbiniekus pakalpojumu sniegšanā un kam ir speciālās zināšanas.
 CY, CZ : nepieciešama atļauja darbam, kas pārsniedz septiņas dienas mēnesī vai 30 dienas kalendārajā gadā.
 ES: instalētāji, remonta un apkopes personāls jānodarbina juridiskai personai, kas vismaz trīs mēnešus tieši pirms ieceļošanas pieteikuma iesniegšanas dienas piegādā preces vai sniedz pakalpojumus, vai uzņēmumam, kurš ir tās pašas grupas loceklis kā iniciējošā juridiskā persona, un viņiem attiecīgā gadījumā jābūt vismaz trīs gadu atbilstošai profesionālajai pieredzei, kas iegūta pēc pilngadības sasniegšanas.
 FI: atkarībā no darbības var būt nepieciešama uzturēšanās atļauja.
 SE: neatliekamas situācijas kontekstā ir vajadzīga darba atļauja līdz diviem mēnešiem, izņemot i) fiziskas personas, kuras piedalās mācībās, piegāžu pārbaudēs, sagatavošanā vai pabeigšanā vai līdzīgās darbībās saistībā ar darījumu, vai ii) montierus vai tehniskos instruktorus saistībā ar aprīkojuma steidzamu uzstādīšanu vai remontu. Ekonomisko vajadzību pārbaude nav jāveic.
 Komercdarījumi
 AT, CY: attiecībā uz darbībām, kas pārsniedz septiņas dienas mēnesī vai 30 dienas kalendārajā gadā, nepieciešama darba atļauja, tostarp ekonomisko vajadzību pārbaude.
 FI: fiziskai personai jāsniedz pakalpojumi kā otras Puses juridiskās personas darbiniekam.
 Tūrisma personāls
 CY, ES, PL: saistību nav
 FI: fiziskai personai jāsniedz pakalpojumi kā otras Puses juridiskās personas darbiniekam.
 SE: nepieciešama darba atļauja, izņemot tūristu autobusu vadītājus un darbiniekus. Ekonomisko vajadzību pārbaude nav jāveic.
 Rakstiskā un mutiskā tulkošana
 AT: nepieciešama darba atļauja, tostarp ekonomisko vajadzību pārbaude.
 CY, PL: saistību nav
 7.
 Apvienotās Karalistes neatbilstošie pasākumi
 Viesdarbinieki uzņēmējdarbības veikšanas nolūkā
 Visas nozares
 viesdarbiniekam uzņēmējdarbības veikšanas nolūkā jāstrādā tādam uzņēmumam, kas nav bezpeļņas organizācija, citādi: saistību nav
 Uzņēmuma ietvaros pārcelti darbinieki
 Visas nozares
 uzņēmuma ietvaros pārceltam darbiniekam jābūt nodarbinātam uzņēmumā, kas nav bezpeļņas organizācija, citādi: saistību nav
 [līdz 2022. gada 31. decembrim jebkāda nodeva vai maksa (kas nav ar vīzas, darba atļaujas vai uzturēšanās atļaujas pieteikuma vai atjaunošanas apstrādi saistīta maksa), ko Puse nosaka, pamatojoties uz atļauju veikt darbību vai pieņemt darbā personu, kura var veikt šādu darbību Puses teritorijā, ja vien tā nav ar SERVIN. 4.1.panta [Darbības joma un definīcijas] 3. punktu saderīga prasība, vai veselības aprūpes maksa atbilstīgi valsts tiesību aktiem sakarā ar pieteikumu atļaujai ieceļot, uzturēties, strādāt vai dzīvot Puses teritorijā.
 Īstermiņa viesdarbinieki
 Visas 8. punktā minētās darbības ir:
 nav
 8.
 Īstermiņa viesdarbinieki drīkst iesaistīties šādās darbībās:
 a) sanāksmes un apspriedes – fiziskas personas, kas apmeklē sanāksmes vai konferences vai ir iesaistītas apspriedēs ar darījumu partneriem;
 b) pētniecība un projektēšana – tehniskie, zinātniskie un statistikas pētnieki, kas veic neatkarīgu izpēti vai izpēti tās Puses juridiskās personas labā, kuras īstermiņa viesdarbnieks ir fiziska persona;
 c) tirgdarbības izpēte – tirgus pētnieki un analītiķi, kas veic izpēti vai analīzi tās Puses juridiskās personas labā, kuras īstermiņa viesdarbinieks ir fiziska persona;
 d) mācību semināri – uzņēmuma personāls, kas ieceļo īstermiņa viesdarbinieka apmeklētā teritorijā, lai apgūtu darba metodes un praksi, ko uzņēmumi vai organizācijas izmanto īstermiņa viesdarbinieka apmeklētajā teritorijā, ar nosacījumu, ka saņemtās apmācības nepārsniedz vērošanu, iepazīšanos un mācības klasē;
 e) gadatirgi un izstādes – personāls, kas apmeklē gadatirgu ar nolūku reklamēt uzņēmumu vai tā ražojumus vai pakalpojumus;
 f) pārdošana – pakalpojumu sniedzēja vai preču piegādātāja pārstāvji, kas saņem pasūtījumus vai risina sarunas par pakalpojumu vai preču pārdošanu, vai slēdz līgumus par minētā pakalpojumu sniedzēja vai preču piegādātāja pakalpojumu vai preču pārdošanu, taču paši nepiegādā preces un nesniedz pakalpojumus. Īstermiņa viesdarbinieki nenodarbojas ar tiešo pārdošanu plašai sabiedrībai;
 g) pirkšana – pircēji, kas iegādājas preces vai pakalpojumus uzņēmumam, vai vadības un pārraudzības personāls, kas iesaistās komercdarījumā, ko veic tās Puses teritorijā, kuras īstermiņa viesdarbinieks ir fiziska persona;
 h) pēcpārdošanas vai pēciznomāšanas pakalpojumi – instalētāji, remonta un apkopes personāls un uzraugi, kuriem ir speciālās zināšanas, kas ir būtiskas pārdevēja līgumsaistībām, un kuri visā garantijas vai pakalpojumu līguma darbības laikā sniedz pakalpojumus vai māca darbiniekus sniegt pakalpojumus, pildot garantiju vai citu pakalpojumu līgumu, kas saistīts ar tādu komerciālu vai rūpniecisku iekārtu vai mehānismu, tostarp programmatūras, pārdošanu vai iznomāšanu, kurus pērk vai nomā no Puses juridiskās personas, kuras īstermiņa viesdarbinieks ir fiziska persona;
 i) komercdarījumi – vadības un pārraudzības personāls un finanšu pakalpojumu personāls (tostarp apdrošinātāji, baņķieri un ieguldījumu brokeri), kas iesaistās komercdarījumā tās Puses juridiskās personas vārdā, kuras īstermiņa viesdarbinieks ir fiziska persona;
 j) tūrisma nozares personāls – ceļojumu aģentiem un ceļojumu aģentiem, gidiem vai ceļojumu rīkotājiem, kas apmeklē vai piedalās sanāksmēs vai pavada ceļojumu, kurš ir sācies tās Puses teritorijā, kuras īstermiņa darījumu apmeklētājs ir fiziska persona, un
 k) rakstiskā un mutiskā tulkošana – tulkotāji vai tulki, kas sniedz pakalpojumus kā tās Puses juridiskas personas darbinieki, kuras īstermiņa viesdarbinieks ir fiziska persona.
 SERVIN-4. PIELIKUMS. LĪGUMPAKALPOJUMU SNIEDZĒJI UN NEATKARĪGIE SPECIĀLISTI
 1.
 Saskaņā ar SERVIN.4.4. pantu [Līgumpakalpojumu sniedzēji un neatkarīgie speciālisti] tajās nozarēs, kas uzskaitītas šajā pielikumā, un ievērojot attiecīgos ierobežojumus, katra Puse ļauj otras Puses līgumpakalpojumu sniedzējiem vai neatkarīgajiem speciālistiem sniegt pakalpojumus savā teritorijā, izmantojot fizisku personu klātbūtni.
 2.
 Turpmākajā sarakstā ir ietverti šādi elementi:
 (a)pirmā sleja, kas norāda nozari vai apakšnozari, attiecībā uz kuru tiek liberalizēta līgumpakalpojumu slēdzēju un neatkarīgo speciālistu kategorija; un
 (b)otrā, kurā aprakstīti piemērojamie ierobežojumi.
 3.
 Papildus šajā pielikumā iekļautajam atrunu sarakstam katra Puse var pieņemt vai paturēt spēkā pasākumus, kuri saistīti ar kvalifikācijas prasībām, kvalifikācijas procedūrām, tehniskajiem standartiem, licencēšanas prasībām vai licencēšanas procedūrām, kas neveido ierobežojumu SERVIN. 4.4. panta [Līgumpakalpojumu sniedzēji un neatkarīgie speciālisti] nozīmē. Minētie pasākumi, kas ietver prasības saņemt licenci, panākt kvalifikācijas atzīšanu regulētās nozarēs vai nokārtot īpašus pārbaudījumus, piemēram, valodas pārbaudi, jebkurā gadījumā attiecas uz Pušu līgumpakalpojumu sniedzējiem un neatkarīgajiem speciālistiem, pat ja tie nav iekļauti šajā pielikumā.
 4.
 Puses neuzņemas nekādas saistības attiecībā uz līgumpakalpojumu sniedzējiem un neatkarīgajiem speciālistiem sarakstā neiekļautajās saimnieciskās darbības jomās.
 5.
 Nosakot atsevišķas nozares vai apakšnozares: ar "CPC" apzīmē Centrālo produkcijas klasifikāciju, kas izklāstīta Apvienoto Nāciju Organizācijas Statistikas biroja statistikas dokumentu M sērijā Nr. 77, CPC prov., 1991.
 6.
 Nozarēs, kurās veic ekonomisko vajadzību pārbaudi, galvenie kritēriji būs:
 a) attiecībā uz Apvienoto Karalisti – attiecīgās tirgus situācijas Apvienotajā Karalistē novērtējums un
 b) attiecībā uz Savienību – attiecīgā tirgus stāvokļa novērtējums Eiropas Savienības dalībvalstī vai reģionā, kurā paredzēts sniegt pakalpojumu, tostarp attiecībā uz esošo pakalpojumu sniedzēju skaitu un ietekmi uz tiem, kuri jau sniedz pakalpojumu novērtējuma veikšanas brīdī.
 7.
 Saraksti 10. un 13. punktā attiecas tikai uz Apvienotās Karalistes un Eiropas Savienības teritorijām saskaņā ar FINPROV.1. pantu [Teritoriālā piemērošana] un OTH.9.2. pantu [Ģeogrāfiskais tvērums], un tie skar tikai Eiropas Savienības un tās dalībvalstu tirdzniecības attiecības ar Apvienoto Karalisti. Tie neskar dalībvalstu tiesības un pienākumus, kas izriet no Savienības tiesībām.
 8.
 Lielākai noteiktībai — attiecībā uz Eiropas Savienību pienākums piešķirt valsts režīmu nenozīmē prasību attiecināt uz Apvienotās Karalistes fiziskajām vai juridiskajām personām režīmu, kas piešķirts dalībvalstī šādām personām, piemērojot Līgumu par Eiropas Savienības darbību vai jebkuru pasākumu, kas pieņemts, ievērojot minēto Līgumu, ieskaitot to īstenošanu dalībvalstī:
 i) fiziskām personām vai citas dalībvalsts rezidentiem vai
 ii) juridiskajām personām, kuras ir izveidotas vai organizētas saskaņā ar citas dalībvalsts tiesību aktiem vai Eiropas Savienības tiesībām un kuru juridiskā adrese, galvenā vadība vai galvenā darījumdarbības vieta atrodas Eiropas Savienībā.
 9. Turpmāk sarakstā ir lietoti šādi saīsinājumi:
 AT
 Austrija
 BE
 Beļģija
 BG
 Bulgārija
 CY
 Kipra
 CZ
 Čehijas Republika
 DE
 Vācija
 DK
 Dānija
 EE
 Igaunija
 EL
 Grieķija
 ES
 Spānija
 EU
 Eiropas Savienība, ieskaitot visas tās dalībvalstis
 FI
 Somija
 FR
 Francija
 HR
 Horvātija
 HU
 Ungārija
 IE
 Īrija
 IT
 Itālija
 LT
 Lietuva
 LU
 Luksemburga
 LV
 Latvija
 MT
 Malta
 NL
 Nīderlande
 PL
 Polija
 PT
 Portugāle
 RO
 Rumānija
 SE
 Zviedrija
 SI
 Slovēnija
 SK
 Slovākijas Republika
 LPS
 Līgumpakalpojumu sniedzēji
 NS
 Neatkarīgie speciālisti
 Līgumpakalpojumu sniedzēji
 10.
 Ievērojot 12. un 13. punktā minēto atrunu sarakstu, Puses uzņemas saistības saskaņā ar SERVIN.4.4. pantu [Līgumpakalpojumu sniedzēji un neatkarīgie speciālisti] attiecībā uz 4. veida līgumpakalpojumu sniedzēju kategoriju šādās nozarēs vai apakšnozarēs:
 a)
 juridisko konsultāciju pakalpojumi attiecībā uz starptautiskajām publiskajām tiesībām un piederības jurisdikcijas tiesībām;
 b)
 uzskaites un grāmatvedības pakalpojumi;
 c)
 nodokļu konsultāciju pakalpojumi;
 d)
 arhitektūras pakalpojumi un pilsētplānošanas un ainavu arhitektūras pakalpojumi;
 e)
 inženiertehniskie pakalpojumi un integrētie inženiertehniskie pakalpojumi;
 f)
 medicīnas un zobārstniecības pakalpojumi;
 g)
 veterinārie pakalpojumi;
 h)
 vecmāšu pakalpojumi;
 i)
 māsu, fizioterapeitu un vidējā medicīniskā personāla pakalpojumi;
 j)
 datori un ar tiem saistītie pakalpojumi;
 k)
 pētniecības un izstrādes pakalpojumi;
 l)
 reklāmas pakalpojumi;
 m)
 tirgus un sabiedriskās domas izpēte;
 n)
 vadības konsultāciju pakalpojumi;
 o)
 ar vadības konsultācijām saistīti pakalpojumi;
 p)
 tehnoloģisko pārbaužu un analīžu pakalpojumi;
 q)
 saistītie zinātnisko un tehnisko konsultāciju pakalpojumi;
 r)
 ieguves rūpniecība;
 s)
 kuģu apkope un remonts;
 t)
 dzelzceļa transporta aprīkojuma apkope un remonts;
 u)
 mehānisko transportlīdzekļu, motociklu, sniega motociklu un autopārvadājumu aprīkojuma apkope un remonts;
 v)
 gaisa kuģu un to daļu apkope un remonts;
 w)
 metālizstrādājumu, (ar biroju nesaistītu) mehānismu, (ar pārvadājumiem un biroju) nesaistītu iekārtu un individuālās lietošanas priekšmetu un mājsaimniecības piederumu apkopes un remonta pakalpojumi;
 x)
 rakstiskās un mutiskās tulkošanas pakalpojumi;
 y)
 telesakaru pakalpojumi;
 z)
 pasta un kurjera pakalpojumi;
 aa)
 būvniecība un saistītie inženiertehniskie pakalpojumi;
 bb)
 būvlaukuma izpētes darbs;
 cc)
 augstākās izglītības pakalpojumi;
 dd)
 ar lauksaimniecību, medniecību un mežsaimniecību saistītie pakalpojumi;
 ee)
 vdes pakalpojumi;
 ff)
 apdrošināšana un ar to saistītie pakalpojumi, padomdevēju un konsultatīvie pakalpojumi;
 gg)
 citi finanšu pakalpojumi, padomdevēju un konsultāciju pakalpojumi;
 hh)
 padomdevēju un konsultāciju pakalpojumi transporta jomā;
 ii)
 ceļojumu aģentūru un tūrisma operatoru pakalpojumi;
 jj)
 tūristu gidu pakalpojumi
 kk)
 padomdevēju un konsultāciju pakalpojumi ražošanas jomā.
 Neatkarīgie speciālisti
 11.
 Ievērojot 12. un 13. punktā minēto atrunu sarakstu, Puses uzņemas saistības saskaņā ar SERVIN.4.4. pantu [Līgumpakalpojumu sniedzēji un neatkarīgie speciālisti] attiecībā uz 4. veida neatkarīgo speciālistu kategoriju šādās nozarēs vai apakšnozarēs:
 a)
 juridisko konsultāciju pakalpojumi attiecībā uz starptautiskajām publiskajām tiesībām un piederības jurisdikcijas tiesībām;
 b)
 arhitektūras pakalpojumi un pilsētplānošanas un ainavu arhitektūras pakalpojumi;
 c)
 inženiertehniskie pakalpojumi un integrētie inženiertehniskie pakalpojumi;
 d)
 datori un ar tiem saistītie pakalpojumi;
 e)
 pētniecības un izstrādes pakalpojumi;
 f)
 tirgus un sabiedriskās domas izpēte;
 g)
 vadības konsultāciju pakalpojumi;
 h)
 ar vadības konsultācijām saistīti pakalpojumi;
 i)
 ieguves rūpniecība;
 j)
 rakstiskās un mutiskās tulkošanas pakalpojumi;
 k)
 telesakaru pakalpojumi;
 l)
 pasta un kurjera pakalpojumi;
 m)
 augstākās izglītības pakalpojumi;
 n)
 ar apdrošināšanu saistītie pakalpojumi, padomdevēju un konsultāciju pakalpojumi;
 o)
 citi finanšu pakalpojumi, padomdevēju un konsultāciju pakalpojumi;
 p)
 padomdevēju un konsultāciju pakalpojumi transporta jomā;
 q)
 padomdevēju un konsultāciju pakalpojumi ražošanas jomā.
 12.
 Eiropas Savienības atrunas
 Nozare vai apakšnozare
 Atrunu apraksts
 Visas nozares
 LPS un NS:
 AT: maksimālais uzturēšanās laikposms kopumā nepārsniedz sešus mēnešus jebkurā 12 mēnešu periodā vai līguma darbības laiku – atkarībā no tā, kurš termiņš ir īsāks.
 CZ: maksimālais uzturēšanās laiks nepārsniedz 12 secīgus mēnešus vai līguma darbības laiku – atkarībā no tā, kurš termiņš ir īsāks.
 Juridisko konsultāciju pakalpojumi attiecībā uz starptautiskajām publiskajām tiesībām un piederības jurisdikcijas tiesībām
 (daļa no CPC 861)
 LPS:
 AT, BE, CY, DE, EE, EL, ES, FR, HR, IE, IT, LU, NL, PL, PT, SE: nav
 BG, CZ, DK, FI, HU, LT, LV, MT, RO, SI, SK: ekonomisko vajadzību pārbaude
 NS:
 AT, CY, DE, EE, FR, HR, IE, LU, LV, NL, PL, PT, SE: nav
 BE, BG, CZ, DK, EL, ES, FI, HU, IT, LT, MT, RO, SI, SK: ekonomisko vajadzību pārbaude
 Uzskaites un grāmatvedības pakalpojumi
 (CPC 86212, izņemot “revīzijas pakalpojumus”, 86213, 86219 un 86220)
 LPS:
 AT, BE, DE, EE, ES, HR, IE, IT, LU, NL, PL, PT, SI, SE: nav
 BG, CZ, CY, DK, EL, FI, FR, HU, LT, LV, MT, RO, SK: ekonomisko vajadzību pārbaude
 NS:
 EU: saistību nav
 Nodokļu konsultāciju pakalpojumi
 (CPC 863)
 109
 LPS:
 AT, BE, DE, EE, ES, FR, HR, IE, IT, LU, NL, PL, SI, SE: nav
 BG, CZ, CY, DK, EL, FI, HU, LT, LV, MT, RO, SK: ekonomisko vajadzību pārbaude
 PT: saistību nav
 NS:
 EU: saistību nav
 Arhitektu pakalpojumi
 un
 pilsētplānošanas un ainavu arhitektūras pakalpojumi
 (CPC 8671 un 8674)
 LPS:
 BE, CY, EE, ES, EL, FR, HR, IE, IT, LU, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 BG, CZ, DE, HU, LT, LV, RO, SK: ekonomisko vajadzību pārbaude
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 AT: tikai plānošanas pakalpojumiem: ekonomisko vajadzību pārbaude.
 NS:
 CY, DE, EE, EL, FR, HR, IE, LU, LV, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 BE, BG, CZ, DK, ES, HU, IT, LT, RO, SK: ekonomisko vajadzību pārbaude.
 AT: tikai plānošanas pakalpojumiem: ekonomisko vajadzību pārbaude.
 Inženiertehniskie pakalpojumi
 un
 integrētie inženiertehniskie pakalpojumi
 (CPC 8672 un 8673)
 LPS:
 BE, CY, EE, ES, EL, FR, HR, IE, IT, LU, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 BG, CZ, DE, HU, LT, LV, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 AT: tikai plānošanas pakalpojumiem: ekonomisko vajadzību pārbaude.
 NS:
 CY, DE, EE, EL, FR, HR, IE, LU, LV, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 BE, BG, CZ, DK, ES, HU, IT, LT, RO, SK: ekonomisko vajadzību pārbaude.
 AT: tikai plānošanas pakalpojumiem: ekonomisko vajadzību pārbaude.
 Medicīnas (tostarp psihologu) un zobārstniecības pakalpojumi
 (CPC 9312 un daļa no 85201)
 LPS:
 SE: nav
 CY, CZ, DE, DK, EE, ES, IE, IT, LU, MT, NL, PL, PT, RO, SI: ekonomisko vajadzību pārbaude.
 FR: ekonomisko vajadzību pārbaude, izņemot attiecībā uz psihologu pakalpojumiem saistību nav
 AT: saistību nav, izņemot attiecībā uz psihologu un zobārstniecības pakalpojumiem: ekonomisko vajadzību pārbaude.
 BE, BG, EL, FI, HR, HU, LT, LV, SK: saistību nav
 NS:
 EU: saistību nav
 Veterinārie pakalpojumi
 (CPC 932)
 LPS:
 SE: nav
 CY, CZ, DE, DK, EE, EL, ES, FI, FR, IE, IT, LT, LU, MT, NL, PL, PT, RO, SI: ekonomisko vajadzību pārbaude.
 AT, BE, BG, HR, HU, LV, SK: saistību nav
 NS:
 EU: saistību nav
 Vecmāšu pakalpojumi
 (daļa no CPC 93191)
 LPS:
 IE, SE: nav
 AT, CY, CZ, DE, DK, EE, EL, ES, FR, IT, LT, LV, LU, MT, NL, PL, PT, RO, SI: ekonomisko vajadzību pārbaude.
 BE, BG, FI, HR, HU, SK: saistību nav
 NS:
 EU: saistību nav
 Māsu, fizioterapeitu un vidējā medicīniskā personāla pakalpojumi
 (daļa no CPC 93191)
 LPS:
 IE, SE: nav
 AT, CY, CZ, DE, DK, EE, EL, ES, FR, IT, LT, LV, LU, MT, NL, PL, PT, RO, SI: ekonomisko vajadzību pārbaude.
 BE, BG, FI, HR, HU, SK: saistību nav
 NS:
 EU: saistību nav
 Datorpakalpojumi un ar tiem saistītie pakalpojumi
 (CPC 84)
 LPS:
 BE, DE, EE, EL, ES, FR, HR, IE, IT, LU, LV, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 AT, BG, CZ, CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 DE, EE, EL, FR, IE, LU, LV, MT, NL, PL, PT, SI, SE: nav
 FI: ierobežojumu nav, izņemot: fiziskai personai jāpierāda, ka tā ir ieguvusi speciālas zināšanas, kas nepieciešamas šādu pakalpojumu sniegšanai.
 AT, BE, BG, CZ, CY, DK, ES, HU, IT, LT, RO, SK: ekonomisko vajadzību pārbaude.
 HR: saistību nav
 Pētniecības un izstrādes pakalpojumi
 (CPC 851, 852, izņemot psihologa pakalpojumus
 110
 , un 853)
 LPS:
 EU, izņemot NL, SE: jānoslēdz uzņemšanas līgums ar apstiprinātu pētniecības organizāciju
 111
 .
 EU, izņemot CZ, DK, SK: nav
 CZ, DK, SK: ekonomisko vajadzību pārbaude.
 NS:
 EU, izņemot NL, SE: jānoslēdz uzņemšanas līgums ar apstiprinātu pētniecības organizāciju
 112
 .
 EU, izņemot BE, CZ, DK, IT, SK: nav
 BE, CZ, DK, IT, SK: ekonomisko vajadzību pārbaude.
 Reklāmas pakalpojumi
 (CPC 871)
 LPS:
 BE, DE, EE, ES, FR, HR, IE, IT, LU, NL, PL, PT, SI, SE: nav
 AT, BG, CZ, CY, DK, EL, FI, HU, LT, LV, MT, RO, SK: ekonomisko vajadzību pārbaude.
 NS:
 EU: saistību nav, izņemot NL. NL: nav
 Tirgus un sabiedriskās domas izpētes pakalpojumi
 (CPC 864)
 LPS:
 BE, DE, EE, ES, FR, IE, IT, LU, NL, PL, SE: nav
 AT, BG, CZ, CY, DK, EL, FI, HR, LV, MT, RO, SI, SK: ekonomisko vajadzību pārbaude.
 PT: ierobežojumu nav, izņemot attiecībā uz sabiedriskās domas izpētes pakalpojumiem (CPC 86402): saistību nav
 HU, LT: ekonomisko vajadzību pārbaude, izņemot attiecībā uz sabiedriskās domas izpētes pakalpojumiem (CPC 86402) saistību nav
 NS:
 DE, EE, FR, IE, LU, NL, PL, SE: nav
 AT, BE, BG, CZ, CY, DK, EL, ES, FI, HR, IT, LV, MT, RO, SI, SK: ekonomisko vajadzību pārbaude.
 PT: ierobežojumu nav, izņemot attiecībā uz sabiedriskās domas izpētes pakalpojumiem (CPC 86402): saistību nav
 HU, LT: ekonomisko vajadzību pārbaude, izņemot attiecībā uz sabiedriskās domas izpētes pakalpojumiem (CPC 86402) saistību nav
 Vadības konsultāciju pakalpojumi
 (CPC 865)
 LPS:
 BE, DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 CY, DE, EE, EL, FI, FR, IE, LV, LU, MT, NL, PL, PT, SI, SE: nav
 AT, BE, BG, CZ, DK, ES, HR, HU, IT, LT, RO, SK: ekonomisko vajadzību pārbaude.
 Ar vadības konsultācijām saistīti pakalpojumi
 (CPC 866)
 LPS:
 BE, DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 HU: ekonomisko vajadzību pārbaude, izņemot attiecībā uz šķīrējtiesas un samierināšanas pakalpojumiem (CPC 86602): saistību nav
 NS:
 CY, DE, EE, EL, FI, FR, IE, LV, LU, MT, NL, PL, PT, SI, SE: nav
 AT, BE, BG, CZ, DK, ES, HR, IT, LT, RO, SK: ekonomisko vajadzību pārbaude
 HU: ekonomisko vajadzību pārbaude, izņemot attiecībā uz šķīrējtiesas un samierināšanas pakalpojumiem (CPC 86602): saistību nav
 Tehnoloģisko pārbaužu un analīžu pakalpojumi
 (CPC 8676)
 LPS:
 BE, DE, EE, EL, ES, FR, HR, IE, IT, LU, NL, PL, SI, SE: nav
 AT, BG, CZ, CY, FI, HU, LT, LV, MT, PT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 EU: saistību nav, izņemot NL. NL: nav
 Saistītie zinātnisko un tehnisko konsultāciju pakalpojumi
 (CPC 8675)
 LPS:
 BE, EE, EL, ES, HR, IE, IT, LU, NL, PL, SI, SE: nav
 AT, CZ,CY, DE, DK, FI, HU, LT, LV, MT, PT, RO, SK: ekonomisko vajadzību pārbaude.
 DE: ierobežojumu nav, izņemot attiecībā uz valsts ieceltiem mērniekiem: saistību nav
 FR: ierobežojumu nav, attiecībā uz mērniecības darbību veikšanu, kas saistītas ar īpašumtiesību nostiprināšanu un tiesībām uz zemi: saistību nav
 BG: saistību nav
 NS:
 EU: saistību nav, izņemot NL. NL: nav
 Ieguves rūpniecība (CPC 883, tikai padomdevēju un konsultāciju pakalpojumi)
 LPS:
 BE, DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ,CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 DE, EE, EL, FI, FR, HR, IE, LV, LU, MT, NL, PT, SI, SE: nav
 AT, BE, BG, CZ, CY, DK, ES, HU, IT, LT, PL, RO, SK: ekonomisko vajadzību pārbaude.
 Kuģu apkope un remonts
 (daļa no CPC 8868)
 LPS:
 BE, EE, EL, ES, FR, HR, IT, LV, LU, NL, PL, PT, SI, SE: nav
 AT, BG, CZ, CY, DE, DK, FI, HU, IE, LT, MT, RO, SK: ekonomisko vajadzību pārbaude.
 NS:
 EU: saistību nav, izņemot NL. NL: nav
 Dzelzceļa transporta aprīkojuma apkope un remonts
 (daļa no CPC 8868)
 LPS:
 BE, EE, EL, ES, FR, HR, IT, LV, LU, MT, NL, PL, PT, SI, SE: nav
 AT, BG, CZ, CY, DE, DK, FI, HU, IE, LT, RO, SK: ekonomisko vajadzību pārbaude.
 NS:
 EU: saistību nav, izņemot NL. NL: nav
 Mehānisko transportlīdzekļu, motociklu, sniega motociklu un autopārvadājumu aprīkojuma apkope un remonts
 (CPC 6112, 6122, daļa no 8867 un daļa no 8868)
 LPS:
 BE, EE, EL, ES, FR, HR, IT, LV, LU, NL, PL, PT, SI, SE: nav
 AT, BG, CZ, CY, DE, DK, FI, HU, IE, LT, MT, RO, SK: ekonomisko vajadzību pārbaude.
 NS:
 EU: saistību nav, izņemot NL. NL: nav
 Gaisa kuģu un to daļu apkope un remonts
 (daļa no CPC 8868)
 LPS:
 BE, EE, EL, ES, FR, HR, IT, LV, LU, MT, NL, PL, PT, SI, SE: nav
 AT, BG, CZ, CY, DE, DK, FI, HU, IE, LT, RO, SK: ekonomisko vajadzību pārbaude.
 NS:
 EU: saistību nav, izņemot NL. NL: nav
 Metālizstrādājumu, (ar biroju nesaistītu) mehānismu, (ar pārvadājumiem un biroju) nesaistītu iekārtu un individuālās lietošanas priekšmetu un mājsaimniecības piederumu apkopes un remonta pakalpojumi
 113
 (CPC 633, 7545, 8861, 8862, 8864, 8865 un 8866)
 LPS:
 BE, EE, EL, ES, FR, HR, IT, LV, LU, MT, NL, PL, PT, SI, SE: nav
 AT, BG, CZ, CY, DE, DK, HU, IE, LT, RO, SK: ekonomisko vajadzību pārbaude.
 FI: saistību nav, izņemot saistībā ar pēcpārdošanas vai pēciznomāšanas līgumu; attiecībā uz individuālās lietošanas priekšmetu un mājsaimniecības piederumu apkopi un remontu (CPC 633): ekonomisko vajadzību pārbaude.
 NS:
 EU: saistību nav, izņemot NL. NL: nav
 Rakstiskās un mutiskās tulkošanas pakalpojumi
 (CPC 87905, izņemot oficiālas vai sertificētas darbības)
 LPS:
 BE, CY, DE, EE, EL, ES, FR, HR, IT, LU, MT, NL, PL, PT, SI, SE: nav
 AT, BG, CZ, DK, FI, HU, IE, LT, LV, RO, SK: ekonomisko vajadzību pārbaude.
 NS:
 CY, DE, EE, FR, LU, LV, MT, NL, PL, PT, SI, SE: nav
 AT, BE, BG, CZ, DK, EL, ES, FI, HU, IE, IT, LT, RO, SK: ekonomisko vajadzību pārbaude.
 HR: saistību nav
 Telesakaru pakalpojumi (CPC 7544, tikai padomdevēju un konsultāciju pakalpojumi)
 LPS:
 BE, DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 DE, EE, EL, FI, FR, HR, IE, LV, LU, MT, NL, PL, PT, SI, SE: nav
 AT, BE, BG, CZ, CY, DK, ES, HU, IT, LT, RO, SK: ekonomisko vajadzību pārbaude.
 Pasta un kurjeru pakalpojumi (CPC 751, tikai padomdevēju un konsultāciju pakalpojumi)
 LPS:
 BE, DE, EE, EL, ES, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, FI, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 DE, EE, EL, FR, HR, IE, LV, LU, MT, NL, PL, PT, SI, SE: nav
 AT, BE, BG, CZ, CY, DK, ES, FI, HU, IT, LT, RO, SK: ekonomisko vajadzību pārbaude.
 Būvniecība un saistītie inženiertehniskie pakalpojumi
 (CPC 511, 512, 513, 514, 515, 516, 517 un 518. BG: CPC 512, 5131, 5132, 5135, 514, 5161, 5162, 51641, 51643, 51644, 5165 un 517)
 LPS:
 EU: saistību nav, izņemot BE, CZ, DK, ES, FR, NL un SE.
 BE, DK, ES, NL, SE: nav
 CZ: ekonomisko vajadzību pārbaude.
 NS:
 EU: saistību nav, izņemot NL. NL: nav
 Būvlaukuma izpētes darbs
 (CPC 5111)
 LPS:
 BE, DE, EE, EL, ES, FR, HR, IE, IT, LU, MT, NL, PL, PT, SI, SE: nav
 AT, BG, CZ,CY, FI, HU, LT, LV, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 EU: saistību nav
 Augstākās izglītības pakalpojumi
 (CPC 923)
 LPS:
 EU, izņemot LU, SE: saistību nav
 LU: saistību nav, izņemot attiecībā uz universitātes profesoriem, kur: nav
 SE: ierobežojumu nav, izņemot attiecībā uz publiski finansētu un privāti finansētu izglītības pakalpojumu sniedzējiem, kuri saņem kāda veida valsts atbalstu: saistību nav
 NS:
 EU, izņemot SE: saistību nav
 SE: ierobežojumu nav, izņemot attiecībā uz publiski finansētu un privāti finansētu izglītības pakalpojumu sniedzējiem, kuri saņem kāda veida valsts atbalstu: saistību nav
 Lauksaimniecība, medniecība un mežsaimniecība (CPC 881, tikai padomdevēju un konsultāciju pakalpojumi)
 LPS:
 EU, izņemot BE, DE, DK, ES, FI, HR un SE: saistību nav
 BE, DE, ES, HR, SE: nav
 DK: ekonomisko vajadzību pārbaude.
 FI: saistību nav, izņemot attiecībā uz padomdevēju un konsultāciju pakalpojumiem saistībā ar mežsaimniecību, kur: nav
 NS:
 EU: saistību nav
 Vides pakalpojumi
 (CPC 9401, 9402, 9403, 9404, daļa no 94060, 9405, daļa no 9406 un 9409)
 LPS:
 BE, EE, ES, FI, FR, HR, IE, IT, LU, MT, NL, PL, PT, SI, SE: nav
 AT, BG, CZ, CY, DE, DK, EL, HU, LT, LV, RO, SK: ekonomisko vajadzību pārbaude.
 NS:
 EU: saistību nav
 Apdrošināšana un ar to saistītie pakalpojumi (tikai padomdevēju un konsultāciju pakalpojumi)
 LPS:
 BE, DE, EE, EL, ES, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ,CY, FI, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 HU: saistību nav
 NS:
 DE, EE, EL, FR, HR, IE, LV, LU, MT, NL, PT, SI, SE: nav
 AT, BE, BG, CZ, CY, DK, ES, FI, IT, LT, PL, RO, SK: ekonomisko vajadzību pārbaude.
 HU: saistību nav
 Citi finanšu pakalpojumi (tikai padomdevēju un konsultāciju pakalpojumi)
 LPS:
 BE, DE, ES, EE, EL, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, FI, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus.
 HU: saistību nav
 NS:
 DE, EE, EL, FR, HR, IE, LV, LU, MT, NL, PT, SI, SE: nav
 AT, BE, BG, CZ, CY, DK, ES, FI, IT, LT, PL, RO, SK: ekonomisko vajadzību pārbaude.
 HU: saistību nav
 Transports (CPC 71, 72, 73 un 74, tikai padomdevēju un konsultāciju pakalpojumi)
 LPS:
 DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 BE: saistību nav
 NS:
 CY, DE, EE, EL, FI, FR, HR, IE, LV, LU, MT, NL, PT, SI, SE: nav
 AT, BG, CZ, DK, ES, HU, IT, LT, RO, SK: ekonomisko vajadzību pārbaude.
 PL: ekonomisko vajadzību pārbaude, izņemot attiecībā uz gaisa pārvadājumiem, kur: nav
 BE: saistību nav
 Ceļojumu aģentūru un ceļojumu rīkotāju pakalpojumi (ietverot ceļojumu vadītājus
 114
 )
 (CPC 7471)
 LPS:
 AT, CY, CZ, DE, EE, ES, FR, HR, IT, LU, NL, PL, SI, SE: nav
 BG, EL, FI, HU, LT, LV, MT, PT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 BE, IE: saistību nav, izņemot attiecībā uz ceļojumu vadītājiem, kam: nav
 NS:
 EU: saistību nav
 Tūristu gidu pakalpojumi
 (CPC 7472)
 LPS:
 NL, PT, SE: nav
 AT, BE, BG, CY, CZ, DE, DK, EE, FI, FR, EL, HU, IE, IT, LV, LU, MT, RO, SK, SI: ekonomisko vajadzību pārbaude.
 ES, HR, LT, PL: saistību nav
 NS:
 EU: saistību nav
 Ražošana (CPC 884 un 885, tikai padomdevēju un konsultāciju pakalpojumi)
 LPS:
 BE, DE, EE, EL, ES, FI, FR, HR, IE, IT, LV, LU, MT, NL, PL, PT, SI, SE: nav
 AT, BG, CZ, CY, HU, LT, RO, SK: ekonomisko vajadzību pārbaude.
 DK: ekonomisko vajadzību pārbaude, izņemot attiecībā uz LPS, kuru uzturēšanās periods nepārsniedz trīs mēnešus
 NS:
 DE, EE, EL, FI, FR, HR, IE, LV, LU, MT, NL, PT, SI, SE: nav
 AT, BE, BG, CZ, CY, DK, ES, HU, IT, LT, PL, RO, SK: ekonomisko vajadzību pārbaude.
 13.
 Apvienotās Karalistes atrunas
 Nozare vai apakšnozare
 Atrunu apraksts
 Visas nozares
 nav
 Juridisko konsultāciju pakalpojumi attiecībā uz starptautiskajām publiskajām tiesībām un piederības jurisdikcijas tiesībām
 (daļa no CPC 861)
 LPS:
 nav
 NS:
 nav
 Uzskaites un grāmatvedības pakalpojumi
 (CPC 86212, izņemot “revīzijas pakalpojumus”, 86213, 86219 un 86220)
 LPS:
 nav
 NS:
 saistību nav
 Nodokļu konsultāciju pakalpojumi
 (CPC 863)
 115
 LPS:
 nav
 NS:
 saistību nav
 Arhitektu pakalpojumi
 un
 pilsētplānošanas un ainavu arhitektūras pakalpojumi
 (CPC 8671 un 8674)
 LPS:
 nav
 NS:
 nav
 Inženiertehniskie pakalpojumi
 un
 Integrētie inženiertehniskie pakalpojumi
 (CPC 8672 un 8673)
 LPS:
 nav
 NS:
 nav
 Medicīnas (tostarp psihologu) un zobārstniecības pakalpojumi
 (CPC 9312 un daļa no 85201)
 LPS:
 saistību nav
 NS:
 saistību nav
 Veterinārie pakalpojumi
 (CPC 932)
 LPS:
 saistību nav
 NS:
 saistību nav
 Vecmāšu pakalpojumi
 (daļa no CPC 93191)
 LPS:
 saistību nav
 NS:
 saistību nav
 Māsu, fizioterapeitu un vidējā medicīniskā personāla pakalpojumi
 (daļa no CPC 93191)
 LPS:
 saistību nav
 NS:
 saistību nav
 Datorpakalpojumi un ar tiem saistītie pakalpojumi
 (CPC 84)
 LPS:
 AK nav
 NS:
 nav
 Pētniecības un izstrādes pakalpojumi
 (CPC 851, 852, izņemot psihologa pakalpojumus
 116
 , un 853)
 LPS:
 nav
 NS:
 nav
 Reklāmas pakalpojumi
 (CPC 871)
 LPS:
 nav
 NS:
 saistību nav
 Tirgus un sabiedriskās domas izpētes pakalpojumi
 (CPC 864)
 LPS:
 nav
 NS:
 nav
 Vadības konsultāciju pakalpojumi
 (CPC 865)
 LPS:
 nav
 NS:
 nav
 Ar vadības konsultācijām saistīti pakalpojumi
 (CPC 866)
 LPS:
 nav
 NS:
 nav
 Tehnoloģisko pārbaužu un analīžu pakalpojumi
 (CPC 8676)
 LPS:
 nav
 NS:
 saistību nav
 Saistītie zinātnisko un tehnisko konsultāciju pakalpojumi
 (CPC 8675)
 LPS:
 nav
 NS:
 saistību nav
 Ieguves rūpniecība (CPC 883, tikai padomdevēju un konsultāciju pakalpojumi)
 LPS:
 nav
 NS:
 nav
 Kuģu apkope un remonts
 (daļa no CPC 8868)
 LPS:
 nav
 NS:
 saistību nav
 Dzelzceļa transporta aprīkojuma apkope un remonts
 (daļa no CPC 8868)
 LPS:
 nav
 NS:
 saistību nav
 Mehānisko transportlīdzekļu, motociklu, sniega motociklu un autopārvadājumu aprīkojuma apkope un remonts
 (CPC 6112, 6122, daļa no 8867 un daļa no 8868)
 LPS:
 nav
 NS:
 saistību nav
 Gaisa kuģu un to daļu apkope un remonts
 (daļa no CPC 8868)
 LPS:
 nav
 NS:
 saistību nav
 Metālizstrādājumu, (ar biroju nesaistītu) mehānismu, (ar pārvadājumiem un biroju) nesaistītu iekārtu un individuālās lietošanas priekšmetu un mājsaimniecības piederumu apkopes un remonta pakalpojumi
 117
 (CPC 633, 7545, 8861, 8862, 8864, 8865 un 8866)
 LPS:
 nav
 NS:
 saistību nav
 Rakstiskās un mutiskās tulkošanas pakalpojumi
 (CPC 87905, izņemot oficiālas vai sertificētas darbības)
 LPS:
 nav
 NS:
 nav
 Telesakaru pakalpojumi (CPC 7544, tikai padomdevēju un konsultāciju pakalpojumi)
 LPS:
 nav
 NS:
 nav
 Pasta un kurjeru pakalpojumi (CPC 751, tikai padomdevēju un konsultāciju pakalpojumi)
 LPS:
 nav
 NS:
 nav
 Būvniecība un saistītie inženiertehniskie pakalpojumi
 (CPC 511, 512, 513, 514, 515, 516, 517 un 518. BG: CPC 512, 5131, 5132, 5135, 514, 5161, 5162, 51641, 51643, 51644, 5165 un 517)
 LPS:
 saistību nav
 NS:
 saistību nav
 Būvlaukuma izpētes darbs
 (CPC 5111)
 LPS:
 nav
 NS:
 saistību nav
 Augstākās izglītības pakalpojumi
 (CPC 923)
 LPS:
 saistību nav
 NS:
 saistību nav
 Lauksaimniecība, medniecība un mežsaimniecība (CPC 881, tikai padomdevēju un konsultāciju pakalpojumi)
 LPS:
 saistību nav
 NS:
 saistību nav
 Vides pakalpojumi
 (CPC 9401, 9402, 9403, 9404, daļa no 94060, 9405, daļa no 9406 un 9409)
 LPS:
 nav
 NS:
 saistību nav
 Apdrošināšana un ar to saistītie pakalpojumi (tikai padomdevēju un konsultāciju pakalpojumi)
 LPS:
 nav
 NS:
 nav
 Citi finanšu pakalpojumi (tikai padomdevēju un konsultāciju pakalpojumi)
 LPS:
 nav
 NS:
 nav
 Transports (CPC 71, 72, 73 un 74, tikai padomdevēju un konsultāciju pakalpojumi)
 LPS:
 nav
 NS:
 nav
 Ceļojumu aģentūru un ceļojumu rīkotāju pakalpojumi (ietverot ceļojumu vadītājus
 118
 )
 (CPC 7471)
 LPS:
 nav
 NS:
 saistību nav
 Tūristu gidu pakalpojumi
 (CPC 7472)
 LPS:
 nav
 NS:
 saistību nav
 Ražošana (CPC 884 un 885, tikai padomdevēju un konsultāciju pakalpojumi)
 LPS:
 nav
 NS:
 nav
 SERVIN-5. PIELIKUMS. FIZISKU PERSONU PĀRVIETOŠANĀS
 1. pants. Ar ieceļošanu un pagaidu uzturēšanos saistītās procedurālās saistības
 Puses nodrošina, ka tās pieteikumu par ieceļošanu un pagaidu uzturēšanos izskatīšanā atbilstoši savām attiecīgajām nolīgumā noteiktajām saistībām vadās pēc labas administratīvās prakses.
 (a)Katra Puse nodrošina, ka maksas, ko kompetentās iestādes iekasē par ieceļošanas un pagaidu uzturēšanās pieteikumu izskatīšanu, nepamatoti netraucē vai nekavē pakalpojumu tirdzniecību saskaņā ar šo nolīgumu;
 (b)ievērojot katras Puses kompetento iestāžu rīcības brīvību, dokumentiem, ko pieprasa no pieteikuma iesniedzēja pieteikumā ieceļošanas vai pagaidu uzturēšanās atļaujas piešķiršanai īstermiņa viesdarbiniekiem, vajadzētu būt samērīgiem ar to iegūšanas mērķi;
 (c)aizpildītus pieteikumus ieceļošanas un pagaidu uzturēšanās atļaujas saņemšanai katras Puses kompetentās iestādes izskata pēc iespējas ātrāk;
 (d)pēc pieteikuma iesniedzēja jebkura pamatota pieprasījuma katras Puses kompetentās iestādes cenšas bez nepamatotas kavēšanās sniegt informāciju par pieteikuma statusu;
 (e)Ja kādas Puses kompetentajām iestādēm no pieteikuma iesniedzēja ir nepieciešama papildu informācija, lai apstrādātu pieteikumu, tās cenšas bez liekas kavēšanās informēt pieteikuma iesniedzēju;
 (f)katras Puses kompetentās iestādes informē pieteikuma iesniedzēju par pieteikuma iznākumu nekavējoties pēc lēmuma pieņemšanas;
 (g)ja pieteikums tiek apstiprināts, tad katras Puses kompetentās iestādes pieteikuma iesniedzējam paziņo uzturēšanās ilgumu un citus svarīgus noteikumus;
 (h)ja pieteikums tiek noraidīts, tad Puses kompetentās iestādes pēc pieprasījuma vai pēc pašu iniciatīvas dara pieteikuma iesniedzējam pieejamu informāciju par jebkādām iespējamām pārskatīšanas un pārsūdzības procedūrām un
 (i)katra Puse cenšas pieņemt un izskatīt pieteikumus elektroniskā formā.
 2. pants. Papildu procedurālās saistības, ko piemēro uzņēmumu ietvaros pārceltiem darbiniekiem, to partneriem, bērniem un ģimenes locekļiem
 119
 1.Katras Puses kompetentās iestādes pieņem lēmumu par uzņēmuma ietvaros pārcelta darbinieka pieteikumu par ieceļošanu vai pagaidu uzturēšanos vai tā atjaunošanu un lēmumu paziņo pieteikuma iesniedzējam rakstveidā saskaņā ar paziņošanas procedūrām, ko paredz valsts normatīvie akti, cik vien drīz iespējams, bet ne vēlāk kā 90 dienas pēc pilnīga pieteikuma iesniegšanas datuma.
 2.Ja informācija vai dokumentācija, ko iesniedz pieteikuma pamatojumam, nav pilnīga, kompetentās iestādes cenšas pieteikuma iesniedzējam samērīgā laikposmā paziņot par nepieciešamo papildu informāciju un noteikt samērīgu laikposmu tās iesniegšanai. Šā panta 1. punktā minēto laikposmā neieskaita laiku, kad kompetentās iestādes nav saņēmušas nepieciešamo papildu informāciju.
 3.Savienība uz Apvienotās Karalistes fizisko personu ģimenes locekļiem, kas ir uzņēmuma ietvaros pārcelti darbinieki uz Savienību, attiecina ieceļošanas un pagaidu uzturēšanās tiesības, kas uzņēmuma ietvaros pārcelta darbinieka ģimenes locekļiem piešķirtas saskaņā ar 19. pantu Eiropas Parlamenta un Padomes Direktīvā 2014/66/ES (2014. gada 15. maijs) par uzņēmuma ietvaros pārceltu trešo valstu valstspiederīgo ieceļošanas un uzturēšanās nosacījumiem.
 4.Apvienotā Karaliste atļauj uzņēmuma ietvaros pārceltu darbinieku partneru un apgādājamo bērnu ieceļošanu un pagaidu uzturēšanos, kā atļauts saskaņā ar Apvienotās Karalistes imigrācijas noteikumiem.
 5.Apvienotā Karaliste ļauj 4. punktā minētajiem uzņēmuma ietvaros pārceltu darbinieku partneriem un apgādājamiem bērniem to vīzas darbības laikā strādāt darbinieka vai pašnodarbinātas personas statusā un nepieprasa viņiem iegūt darba atļauju.
 SERVIN-6. PIELIKUMS. VADLĪNIJAS PAR PROFESIONĀLO KVALIFIKĀCIJU ATZĪŠANAS KĀRTĪBU
 A IEDAĻA. Vispārīgie noteikumi
 Ievads
 1.
 Šajā pielikumā ir iekļautas vadlīnijas par vienošanos attiecībā uz profesionālo kvalifikāciju atzīšanas nosacījumiem (“vienošanās”), kā paredzēts SERVIN.5.13. pantā [Profesionālās kvalifikācijas].
 2.
 Saskaņā ar minēto pantu šīs vadlīnijas ņem vērā, izstrādājot Pušu profesionālo organizāciju vai iestāžu kopīgos ieteikumus (“kopīgi ieteikumi”).
 3.
 Šīs vadlīnijas nav saistošas, nav izsmeļošas un tās nemaina un neietekmē šajā nolīgumā paredzētās Pušu tiesības un pienākumus. Tajās ir izklāstīts tipisks vienošanās saturs un sniegtas vispārīgas norādes par vienošanās ekonomisko vērtību un attiecīgo profesionālās kvalifikācijas režīmu saderību.
 4.
 Ne visi šo vadlīniju elementi var būt būtiski visos gadījumos, un profesionālās organizācijas un iestādes var brīvi iekļaut savos kopīgajos ieteikumos jebkuru citu elementu, ko tās uzskata par būtisku vienošanās par attiecīgo profesiju un profesionālajām darbībām elementu saskaņā ar šo nolīgumu.
 5.
 Partnerības padomei būtu jāņem vērā vadlīnijas, lemjot par to, vai izstrādāt un pieņemt vienošanās. Tās neskar tās pārskatu par kopīgo ieteikumu atbilstību Otrās daļas [Tirdzniecība, transports un zvejniecība] Pirmā temata [Tirdzniecība] II sadaļai [Pakalpojumi un investīcijas] un tās rīcības brīvību ņemt vērā elementus, ko tā uzskata par būtiskiem, tostarp tos, kas ietverti kopīgajos ieteikumos.
 B IEDAĻA. Vienošanās forma un saturs
 6.
 Šajā iedaļā ir izklāstīts tipisks vienošanās saturs, kas daļēji nav to profesionālo organizāciju vai iestāžu kompetencē, kuras sagatavo kopīgos ieteikumus. Tomēr šie aspekti ir noderīga informācija, kas jāņem vērā, sagatavojot kopīgos ieteikumus, lai tie būtu labāk pielāgoti iespējamajai vienošanās darbības jomai.
 7.
 Jautājumi, kas atsevišķi aplūkoti šajā nolīgumā un attiecas uz vienošanos (piemēram, vienošanās ģeogrāfiskā darbības joma, tās mijiedarbība ar plānotiem neatbilstošiem pasākumiem, strīdu izšķiršanas sistēma, pārsūdzības mehānismi, pārraudzības un pārskatīšanas mehānismi), nebūtu jāietver kopīgos ieteikumos.
 8.
 Vienošanās var paredzēt dažādus mehānismus profesionālo kvalifikāciju atzīšanai Pusē. To var arī ierobežot, bet ne obligāti, nosakot vienošanās darbības jomu, procesuālos noteikumus, atzīšanas sekas un papildu prasības, kā arī administratīvās vienošanās.
 9.
 Partnerības padomes pieņemtajā vienošanās būtu jāatspoguļo rīcības brīvības pakāpe, ko paredzēts saglabāt kompetentajām iestādēm, kuras lemj par atzīšanu.
 Vienošanās darbības joma
 10.
 Vienošanās būtu jānorāda:
 (a)konkrētā(-ās) reglamentētā(-ās) profesija(-as), attiecīgais(-ie) profesionālais(-ie) nosaukums(-i) un darbība vai darbību kopums, uz ko attiecas reglamentētās profesijas praktizēšanas joma abās Pusēs (“praktizēšanas joma”) un
 (b)vai tā attiecas uz profesionālās kvalifikācijas atzīšanu, lai varētu saņemt pielaidi profesionālajai darbībai uz noteiktu laiku vai uz nenoteiktu laiku.
 Atzīšanas nosacījumi
 11.
 Vienošanās jo īpaši var precizēt:
 (a)profesionālās kvalifikācijas, kas nepieciešamas atzīšanai saskaņā ar vienošanos (piemēram, kvalifikāciju apliecinoši dokumenti, profesionālā pieredze vai cits kompetences apliecinājums);
 (b)cik liela ir atzīšanas iestāžu rīcības brīvība, izvērtējot pieprasījumus par šo kvalifikāciju atzīšanu un
 (c)procedūras, kas paredzētas tam, lai novērstu novirzes un neatbilstības starp profesionālajām kvalifikācijām un līdzekļi šo atšķirību novēršanai, tostarp iespēja piemērot kompensācijas pasākumus vai jebkādus citus attiecīgus nosacījumus un ierobežojumus.
 Procedūras noteikumi
 12.
 Vienošanās var norādīt:
 (a)vajadzīgos dokumentus un formu, kādā tie būtu jāiesniedz (piemēram, elektroniski vai citā veidā, vai nepieciešams pievienot tulkojumus vai autentiskuma apliecinājumus utt.);
 (b)atzīšanas procesa posmus un procedūras, tostarp tos, kas attiecas uz iespējamiem kompensācijas pasākumiem, attiecīgajiem pienākumiem un termiņiem un
 (c)tādas informācijas pieejamību, kas attiecas uz visiem atzīšanas procesu un prasību aspektiem.
 Atzīšanas sekas un papildu prasības
 13.
 Vienošanās var paredzēt noteikumus par atzīšanas sekām (attiecīgā gadījumā arī attiecībā uz dažādiem nodrošināšanas veidiem);
 14.
 vienošanās var aprakstīt jebkādas papildu prasības attiecībā uz efektīvu reglamentētās profesijas praktizēšanu uzņēmējā Pusē. Šādās prasībās varētu iekļaut:
 (a)reģistrācijas prasības vietējās iestādēs;
 (b)atbilstošas valodu prasmes;
 (c)pierādījumus par labām rakstura īpašībām;
 (d)atbilstību uzņēmējas Puses prasībām attiecībā uz komercnosaukumu vai firmas nosaukumu izmantošanu;
 (e)atbilstību uzņēmējas Puses ētikas, neatkarības un profesionālās ētikas prasībām;
 (f)nepieciešamību iegūt profesionālās darbības civiltiesiskās atbildības apdrošināšanu;
 (g)noteikumus par disciplināratbildību, finansiālo atbildību un profesionālo atbildību un
 (h)prasības nepārtrauktai profesionālajai izaugsmei.
 Vienošanās pārvaldība
 15.
 Vienošanās būtu jāparedz noteikumi, saskaņā ar kuriem to var pārskatīt vai atsaukt, un jebkuras pārskatīšanas vai atsaukšanas sekas. Var apsvērt arī tādu noteikumu iekļaušanu, kas attiecas uz jebkuras iepriekš piešķirtas atzīšanas sekām.
 C IEDAĻA. Paredzētās vienošanās ekonomiskā vērtība
 16.
 Saskaņā ar SERVIN 5.13. panta [Profesionālās kvalifikācijas] 2. punktu kopīgajiem ieteikumiem pievieno pierādījumus par paredzētās vienošanās ekonomisko vērtību. Tas var ietvert novērtējumu par ekonomiskajiem ieguvumiem, ko vienošanās varētu sniegt abu Pušu ekonomikai. Šāds novērtējums var palīdzēt Partnerības padomei izstrādāt un pieņemt vienošanos.
 17.
 Noderīgi elementi būtu tādi aspekti kā pašreizējais tirgus atvērtības līmenis, nozares vajadzības, tirgus tendences un norises, klientu vēlmes un prasības, kā arī darījumdarbības iespējas.
 18.
 Novērtējumā nav jāietver pilnīga un detalizēta ekonomiska analīze, bet tajā būtu jāsniedz paskaidrojums par interesi, ko rada konkrētā profesija, un paredzamajiem ieguvumiem, ko Puses gūs no vienošanās pieņemšanas.
 D IEDAĻA. Attiecīgo profesionālās kvalifikācijas režīmu saderība
 19.
 Saskaņā ar SERVIN 5.13. panta [Profesionālās kvalifikācijas] 2. punktu kopīgos ieteikumus pamato ar pierādījumiem par attiecīgo profesionālās kvalifikācijas režīmu saderību. Šis novērtējums var palīdzēt Partnerības padomei izstrādāt un pieņemt vienošanos.
 20.
 Šā procesa mērķis ir palīdzēt profesionālajām organizācijām un iestādēm novērtēt attiecīgo profesionālo kvalifikāciju un darbību saderību ar nolūku vienkāršot un atvieglot profesionālo kvalifikāciju atzīšanu.
 Pirmais posms: novērtējums par praktizēšanas jomu un profesionālajām kvalifikācijām, kas vajadzīgas, lai strādātu reglamentētajā profesijā katrā Pusē.
 21.
 Novērtējums par praktizēšanas jomu un profesionālajām kvalifikācijām, kas vajadzīgas, lai strādātu reglamentētajā profesijā katrā Pusē, būtu jābalsta uz visu attiecīgo informāciju.
 22.
 Būtu jānorāda šādi elementi:
 (a)darbības vai darbību kopumi, uz ko attiecas reglamentētās profesijas praktizēšanas tiesību tvērums un
 (b)profesionālās kvalifikācijas, kas katrā Pusē vajadzīgas, lai praktizētu reglamentētajā profesijā, un kas var ietvert jebkuru no šādiem elementiem:
 (I)obligātās izglītības prasības, piemēram, iestāšanās prasības, izglītības līmenis, studiju ilgums un mācību saturs;
 (II)minimālā nepieciešamā profesionālā pieredze, piemēram, praktiskās apmācības vai pārraudzītas profesionālās prakses vieta, ilgums un nosacījumi pirms reģistrācijas, licencēšanas vai līdzvērtīgas darbības;
 (III)nokārtotas pārbaudes, jo īpaši profesionālās kompetences pārbaudes un
 (IV)apliecības vai līdzvērtīga dokumenta iegūšana, kas cita starpā apliecina, ka ir izpildītas profesionālās kvalifikācijas prasības, kas vajadzīgas, lai strādātu profesijā.
 Otrais posms: novērtē atšķirības starp reglamentētās profesijas praktizēšanas jomu vai profesionālajām kvalifikācijām, kas vajadzīgas, lai praktizētu reglamentēto profesiju katrā Pusē.
 23.
 Novērtējot atšķirības reglamentētās profesijas praktizēšanas jomā vai profesionālajā kvalifikācijā, kas vajadzīga, lai praktizētu reglamentēto profesiju katrā Pusē, jo īpaši būtu jānosaka būtiskas atšķirības.
 24.
 Praktizēšanas darbības jomā var būt būtiskas atšķirības, ja ir izpildīti visi turpmāk minētie nosacījumi:
 (a)viena vai vairākas darbības, uz kurām uzņēmējā Pusē attiecas reglamentēta profesija, izcelsmes Pusē neietilpst attiecīgajā profesijā;
 (b)uz šādām darbībām uzņēmējā Pusē attiecas īpaša apmācība;
 (c)apmācība šādām darbībām uzņēmējā Pusē aptver jautājumus, kas būtiski atšķiras no tiem, uz kuriem attiecas pretendenta kvalifikācija.
 25.
 Profesionālās kvalifikācijas, kas vajadzīgas, lai praktizētu reglamentētajā profesijā, var būtiski atšķirties, ja Pušu prasības atšķiras attiecībā uz tās apmācības līmeni, ilgumu vai saturu, kas vajadzīga, lai veiktu darbības, ko aptver reglamentētā profesija.
 Trešais posms: Atzīšanas mehānismi
 26.
 Atkarībā no apstākļiem profesionālās kvalifikācijas atzīšanai var būt dažādi mehānismi. Pusē var būt dažādi mehānismi.
 27.
 Ja praktizēšanas joma un profesionālās kvalifikācijas, kas vajadzīgas, lai praktizētu reglamentētajā profesijā, būtiski neatšķiras, vienošanās var paredzēt vienkāršāku un racionalizētāku atzīšanas procesu nekā tad, ja pastāv būtiskas atšķirības.
 28.
 Ja pastāv būtiskas atšķirības, vienošanās var paredzēt kompensācijas pasākumus, kas ir pietiekami, lai novērstu šādas atšķirības.
 29.
 Ja būtisku atšķirību mazināšanai izmanto kompensācijas pasākumus, tad tiem vajadzētu būt samērīgiem ar atšķirību, ko ar tiem cenšas novērst. Lai novērtētu nepieciešamo kompensācijas pasākumu apmēru, varētu ņemt vērā jebkādu praktisku profesionālo pieredzi vai oficiāli apstiprinātu apmācību.
 30.
 Neatkarīgi no tā, vai atšķirība ir būtiska, vienošanās var ņemt vērā rīcības brīvības pakāpi, ko paredzēts saglabāt kompetentajām iestādēm, kuras lemj par atzīšanas pieprasījumiem.
 31.
 Kompensācijas pasākumiem var būt dažādi veidi, tostarp:
 (a)uzraudzītas praktizēšanas periods reglamentētā profesijā uzņēmējā Pusē, ko, iespējams, papildina papildu apmācība, par ko atbild kvalificēta persona un uz ko attiecas reglamentēts novērtējums;
 (b)tests, ko veikušas vai atzinušas uzņēmējas Puses attiecīgās iestādes, lai novērtētu pretendenta spēju praktizēt reglamentētā profesijā minētajā Pusē vai
 (c)praktizēšanas jomas pagaidu ierobežojumi; vai abu veidu apvienojums.
 32.
 Vienošanās varētu paredzēt, ka pretendentiem tiek dota iespēja izvēlēties starp dažādiem kompensācijas pasākumiem, ja tas varētu ierobežot pretendentu administratīvo slogu un ja šādi pasākumi ir līdzvērtīgi.
 PPROC-1. PIELIKUMS. PUBLISKAIS IEPIRKUMS
 A IEDAĻA. Attiecīgie Nolīguma par valsts iepirkumu noteikumi
 I līdz III pants, IV. panta 1. punkta a) apakšpunkts, IV panta 2. punkts līdz IV panta 7. punkts, VI līdz XV pants, XVI panta1. punkts līdz XVI panta 3. punkts, XVII un XVIII pants.
 B IEDAĻA. Saistības attiecībā uz piekļuvi tirgum
 Šīs iedaļas nolūkos “CPC” ir Centrālā preču klasifikācija (Apvienoto Nāciju Organizācijas Statistikas biroja Starptautisko Ekonomikas un sociālo lietu komitejas statistikas dokumentu M sērija, Nr. 77, Ņujorka, 1991. gads);
 B.1. apakšiedaļa. Eiropas Savienība
 Saskaņā ar PPROC 2.2. un PPROC 2.3. pantu Otrās daļas Pirmā temata VI sadaļu [PUBLISKAIS IEPIRKUMS] piemēro ne tikai iepirkumam, uz ko attiecas GPA I papildinājuma Eiropas Savienības pielikumi, bet arī iepirkumam, uz kuru attiecas šī apakšiedaļa.
 Uz iepirkumu, uz ko attiecas šī apakšiedaļa, attiecas arī GPA I papildinājuma Eiropas Savienības 1.–7. pielikuma piezīmes, ja vien šajā apakšiedaļā nav paredzēts citādi.
 Iepirkums, uz kuru attiecas apakšiedaļa
 1.Citi iepirkumu veicēji
 Preču un pakalpojumu iepirkums, kā norādīts GPA I papildinājuma Eiropas Savienības 4.–6. pielikumā un šīs apakšiedaļas 2. punktā, ko veic turpmāk norādītie iepirkumu veicēji dalībvalstīs:
 (a)visi līgumslēdzēji, uz kuru iepirkumu attiecas ES komunālo pakalpojumu direktīva un kuri ir līgumslēdzējas iestādes (piemēram, tās, uz ko attiecas GPA I papildinājuma 1. un 2. pielikums) vai publiski uzņēmumi
 120
 , un kuru darbība ir kādā no turpmāk minētajām jomām
 (I)komunālo pakalpojumu sniegšanai paredzētu fiksēto tīklu nodrošināšana vai ekspluatācija saistībā ar gāzes vai siltuma ražošanu, transportēšanu vai sadali, vai arī gāzes vai siltuma apgādi šādiem tīkliem,
 (II)jebkāds šādas darbības un GPA I papildinājuma 3. pielikumā minētās darbības apvienojums;
 b)
 privāti iepirkuma veicēji, kuru viena no darbībām ir kāda no šā punkta a) apakšpunktā, GPA I papildinājuma 3. pielikuma 1. punktā minētajām darbībām vai jebkāds to apvienojums un kuri darbojas, pamatojoties uz īpašām vai ekskluzīvām tiesībām, ko piešķīrusi dalībvalsts kompetentā iestāde;
 attiecībā uz iepirkumu, kā vērtība ir vienāda ar šādām robežvērtībām vai tās pārsniedz:
 -400 000 SDR preču un pakalpojumu iepirkumam,
 -5 000 000 SDR būvniecības pakalpojumu iepirkumam (CPC 51).
 2.Papildu pakalpojumi
 Šādu pakalpojumu iepirkums papildus pakalpojumiem, kas uzskaitīti GPA I papildinājuma Eiropas Savienības 5. pielikumā, subjektiem, uz kuriem attiecas GPA I papildinājuma Eiropas Savienības 1.–3. pielikums vai šīs apakšiedaļas 1. punkts:
 -viesnīcu un restorānu pakalpojumi (CPC 641),
 -ēdienu pasniegšanas pakalpojumi (CPC 642),
 -dzērienu pasniegšanas pakalpojumi (CPC 643),
 -ar telesakariem saistīti pakalpojumi (CPC 754),
 -ar nekustamo īpašumu saistīti pakalpojumi par atlīdzību vai uz līguma pamata (CPC 8220),
 -citi komercdarbības pakalpojumi (CPC 87901, 87903, 87905–87907),
 -izglītības pakalpojumi (CPC 92).
 Piezīmes.
 1.Līgumiem par viesnīcu un restorānu pakalpojumiem (CPC 641), ēdienu pasniegšanas pakalpojumiem (CPC 642), dzērienu pasniegšanas pakalpojumiem (CPC 643) un izglītības pakalpojumiem (CPC 92) uz Apvienotās Karalistes piegādātājiem, tostarp pakalpojumu sniedzējiem, attiecas valsts režīms, ja šo līgumu vērtība ir vienāda ar 750 000 EUR vai lielāka, kad tos piešķir iepirkuma veicēji saskaņā ar GPA I papildinājuma Eiropas Savienības 1. un 2. pielikumu, un ja to vērtība ir vienāda ar 1 000 000 EUR vai lielāka, kad tos piešķir iepirkuma veicēji saskaņā ar GPA I papildinājuma Eiropas Savienības 3. pielikumu vai saskaņā ar šīs apakšiedaļas 1. punktu.
 2.Tādu gāzes vai siltuma piegādi tīkliem, kas iedzīvotājiem nodrošina pakalpojumu, kuru sniedz iepirkumu veicējs, kas nav līgumslēdzēja iestāde, neuzskata par attiecīgu darbību šīs apakšiedaļas nozīmē, ja:
 a)
 gāzes vai siltuma ražošana, ko veic attiecīgais subjekts, notiek tāpēc, ka tā patēriņš ir vajadzīgs, lai veiktu darbību, kas nav minēta šajā apakšiedaļā vai GPA I papildinājuma Eiropas Savienības 3. pielikuma a) līdz f) punktā; un
 b)
 piegāde publiskajam tīklam ir paredzēta tikai šādas ražošanas saimnieciskai izmantošanai un nepārsniedz 20 % no subjekta apgrozījuma, pamatojoties uz vidējo rādītāju iepriekšējos trīs gados, ieskaitot kārtējo gadu.
 3.Otrās daļas Pirmā temata VI sadaļa [PUBLISKAIS IEPIRKUMS] un šis pielikums neattiecas uz šādu pakalpojumu iepirkumu:
 a)
 cilvēku veselības pakalpojumu sniegšana (CPC 931);
 b)
 administratīvie veselības aprūpes pakalpojumi (CPC 91122) un
 c)
 aprūpes personāla nodrošināšanas pakalpojumi un medicīniskā personāla nodrošināšanas pakalpojumi (CPC 87206 un CPC 87209).
 B.2. apakšiedaļa. Apvienotā Karaliste
 Saskaņā ar Otrās daļas Pirmā temata PPROC 2.2. un PPROC 2.3. pantu VI sadaļu [PUBLISKAIS IEPIRKUMS] piemēro ne tikai iepirkumam, uz ko attiecas GPA II pants, bet arī iepirkumam, uz ko attiecas šī apakšiedaļa.
 Uz iepirkumu, uz ko attiecas šī apakšiedaļa, attiecas arī GPA I papildinājuma Apvienotās Karalistes 1.–7. pielikuma piezīmes, ja vien šajā apakšiedaļā nav paredzēts citādi.
 Iepirkums, uz kuru attiecas apakšiedaļa
 1.
 Citi iepirkuma veicēji
 Preču un pakalpojumu iepirkums, kā norādīts GPA I papildinājuma Apvienotās Karalistes 4.–6. pielikumā un šīs apakšiedaļas 2. punktā, ko veic turpmāk norādītie iepirkuma veicēji Apvienotajā Karalistē:
 a) visi līgumslēdzēji, uz kuru iepirkumu attiecas Komunālo pakalpojumu līgumu likums (2016) un Komunālo pakalpojumu (Skotija) līgumu likums (2016)un kuri ir līgumslēdzējas iestādes (piemēram, tie, uz ko attiecas GPA I papildinājuma 1. un 2. pielikums) vai publiski uzņēmumi (sk. 1. piezīmi), un kuru darbība ir kādā no turpmāk minētajām jomām
 i)
 komunālo pakalpojumu sniegšanai paredzētu fiksēto tīklu nodrošināšana vai ekspluatācija saistībā ar gāzes vai siltuma ražošanu, transportēšanu vai sadali, vai arī gāzes vai siltuma apgādi šādiem tīkliem,
 ii)
 jebkāds šādas darbības un GPA I papildinājuma 3. pielikumā minētās darbības apvienojums;
 b) privāti iepirkuma veicēji, kuru viena no darbībām ir kāda no šā punkta a) apakšpunktā, GPA I papildinājuma 3. pielikuma 1. punktā minētajām darbībām vai jebkāds to apvienojums un kuri darbojas, pamatojoties uz īpašām vai ekskluzīvām tiesībām, ko piešķīrusi Apvienotās Karalistes kompetentā iestāde;
 attiecībā uz iepirkumu, kā vērtība ir vienāda ar šādām robežvērtībām vai tās pārsniedz:
 -400 000 SDR preču un pakalpojumu iepirkumam,
 -5 000 000 SDR būvniecības pakalpojumu iepirkumam (CPC 51).
 1. punkta piezīmes.
 1.Saskaņā ar Komunālo pakalpojumu līgumu likuma (2016) noteikumiem “publisks uzņēmums” ir jebkurš uzņēmums, kurā līgumslēdzējas iestādes var tieši vai netieši īstenot dominējošu ietekmi, pamatojoties uz:
 a)
 īpašumtiesībām uz šo uzņēmumu;
 b)
 finansiālo līdzdalību minētajā uzņēmumā; vai
 c)
 noteikumiem, kas reglamentē šo uzņēmumu.
 2.Saskaņā ar Komunālo pakalpojumu (Skotija) līgumu likumu (2016) “publisks uzņēmums” ir persona, attiecībā uz kuru viena vai vairākas līgumslēdzējas iestādes var tieši vai netieši īstenot dominējošu ietekmi viena vai vairāku šādu iemeslu dēļ:
 a)
 īpašumtiesības uz šo personu;
 b)
 finansiāla līdzdalība šajā personā;
 c)
 tiesības, kas tām piešķirtas ar noteikumiem, kuri reglamentē šo personu.
 3.Saskaņā gan ar Komunālo pakalpojumu līgumu likumu (2016), gan Komunālo pakalpojumu (Skotija) līgumu likumu (2016) tiek pieņemts, ka līgumslēdzējām iestādēm ir dominējoša ietekme jebkurā no šādiem gadījumiem, kuros šīs iestādes tieši vai netieši:
 a)
 ir attiecīgā uzņēmuma parakstītā kapitāla lielākās daļas turētājas;
 b)
 kontrolē balsu vairākumu, kas saistīts ar uzņēmuma emitētajām akcijām;
 c)
 var iecelt vairāk nekā pusi konkrētā uzņēmuma administrācijas, vadības vai uzraudzības struktūras locekļu.
 2.
 Papildu pakalpojumi
 Šādu pakalpojumu iepirkums papildus pakalpojumiem, kas uzskaitīti GPA I papildinājuma Apvienotās Karalistes 5. pielikumā, subjektiem, uz kuriem attiecas GPA I papildinājuma Apvienotās Karalistes 1.–3. pielikums vai šīs apakšiedaļas 1. punkts:
 -
 viesnīcu un restorānu pakalpojumi (CPC 641),
 -
 ēdienu pasniegšanas pakalpojumi (CPC 642),
 -
 dzērienu pasniegšanas pakalpojumi (CPC 643),
 -
 ar telesakariem saistīti pakalpojumi (CPC 754),
 -
 ar nekustamo īpašumu saistīti pakalpojumi par atlīdzību vai uz līguma pamata (CPC 8220),
 -
 citi komercdarbības pakalpojumi (CPC 87901, 87903, 87905–87907),
 -
 izglītības pakalpojumi (CPC 92).
 Piezīmes.
 1.Līgumiem par Viesnīcu un restorānu pakalpojumiem (CPC 641), ēdienu pasniegšanas pakalpojumiem (CPC 643), dzērienu pasniegšanas pakalpojumiem (CPC 643) un izglītības pakalpojumiem (CPC 92) uz Eiropas Savienības piegādātājiem, tostarp pakalpojumu sniedzējiem, attiecas valsts režīms, ja šo līgumu vērtība ir vienāda ar 663 540 GBP vai lielāka, kad tos piešķir iepirkuma veicēji saskaņā ar GPA I papildinājuma Apvienotās Karalistes 1. un 2. pielikumu, un ja to vērtība ir vienāda ar 884 720 GBP vai lielāka, kad tos piešķir iepirkuma veicēji saskaņā ar GPA I papildinājuma Apvienotās Karalistes 3. pielikumu vai saskaņā ar šīs iedaļas 1. punktu.
 2.Tādu gāzes vai siltuma piegādi tīkliem, kas iedzīvotājiem nodrošina pakalpojumu, kuru sniedz iepirkumu veicējs, kas nav līgumslēdzēja iestāde, neuzskata par attiecīgu darbību šīs iedaļas nozīmē, ja:
 a)
 gāzes vai siltuma ražošana, ko veic attiecīgais subjekts, notiek tāpēc, ka tā patēriņš ir vajadzīgs, lai veiktu darbību, kas nav minēta šajā iedaļā vai GPA I papildinājuma Apvienotās Karalistes 3. pielikuma a) līdz f) punktā un
 b)
 piegāde publiskajam tīklam ir paredzēta tikai šādas ražošanas saimnieciskai izmantošanai un nepārsniedz 20 % no subjekta apgrozījuma, pamatojoties uz vidējo rādītāju iepriekšējos trīs gados, ieskaitot kārtējo gadu.
 3.Otrās daļas Pirmā temata VI sadaļa [PUBLISKAIS IEPIRKUMS] un šis pielikums neattiecas uz šādu pakalpojumu iepirkumu:
 a)
 cilvēku veselības pakalpojumu sniegšana (CPC 931);
 b)
 administratīvie veselības aprūpes pakalpojumi (CPC 91122) un
 c)
 aprūpes personāla nodrošināšanas pakalpojumi un medicīniskā personāla nodrošināšanas pakalpojumi (CPC 87206 un CPC 87209).
 ENER-1. PIELIKUMS. ENERGOPRODUKTU, OGĻŪDEŅRAŽU UN IZEJVIELU SARAKSTI
 ENERĢIJAS PREČU SARAKSTS PĒC HS KODA
 -Dabasgāze, tostarp sašķidrināta dabasgāze, sašķidrināta naftas gāze (LPG), (HS kods 27.11)
 -Elektroenerģija (HS kods 27.16)
 -Jēlnafta un naftas produkti (HS kods 27.09 –27.10, 27.13-27.15)
 -Cietais kurināmais (HS kods 27.01, HS kods 27.02, HS kods 27.04)
 -Malka un kokogles (HS kods 44.01 un HS kods 44.02 enerģijai izmatojamas preces)
 -Biogāze (HS kods 38.25)
 OGĻŪDEŅRAŽU SARAKSTS PĒC HS KODA
 -Jēlnafta (HS kods 27.09)
 -Dabasgāze (HS kods 27.11)
 IZEJVIELU SARAKSTS PA HS NODAĻĀM
 Nodaļa
 Pozīcija
 25
 Sāls; sērs; zemes un akmens; apmešanas materiāli, kaļķi un cements
 26
 Rūdas, izdedži un pelni, izņemot urāna vai torija rūdas vai koncentrātus (HS kods 26.12.)
 27
 Minerālais kurināmais, minerāleļļas un to pārtvaices produkti; bitumenvielas; minerālvaski
 28
 Neorganiskās ķīmijas produkti; dārgmetālu, retzemju metālu organiskie vai neorganiskie savienojumi; radioaktīvo elementu vai izotopu, izņemot radioaktīvos ķīmiskos elementus un radioaktīvos izotopus (ieskaitot sabrūkošos un reproducējošos ķīmiskos elementus un izotopus) un to savienojumi; maisījumi un atlikumi, kas satur šos produktus (HS kods 28.44); un izotopi, kas nav minēti pozīcijā 28.44; minēto izotopu neorganiskie un organiskie savienojumi ar noteiktu vai nenoteiktu ķīmisko sastāvu (HS kods 28.45)
 29
 Organiskie ķīmiskie savienojumi
 31
 Mēslošanas līdzekļi
 71
 Dabiskās vai kultivētās pērles, dārgakmeņi vai pusdārgakmeņi, dārgmetāli, ar dārgmetālu plaķēti metāli un to izstrādājumi, izņemot dabiskās vai kultivētās pērles, šķirotas vai nešķirotas, bet nesavērtas, neiestrādātas un neiestiprinātas; dabiskās vai kultivētās pērles, uz laiku savērtas ērtākai transportēšanai (HS kods 7101)
 72
 Dzelzs un tērauds
 74
 Varš un tā izstrādājumi
 75
 Niķelis un tā izstrādājumi
 76
 Alumīnijs un tā izstrādājumi
 78
 Svins un tā izstrādājumi
 79
 Cinks un tā izstrādājumi
 80
 Alva un tās izstrādājumi
 81
 Pārējie parastie metāli; metālkeramika; to izstrādājumi
 ENER-2. PIELIKUMS. SUBSĪDIJAS ENERĢĒTIKAS UN VIDES JOMĀ
 Kā daļa no principiem, kas izklāstīti šā nolīguma otrās daļas pirmajā tematā [Tirdzniecība] XI sadaļas [Vienlīdzīgi apstākļi atvērtai un godīgai konkurencei un ilgtspējīgai attīstībai] Trešās nodaļas [Subsīdiju kontrole] 3.5. panta 14. punktā [Aizliegtās subsīdijas un subsīdijas ar nosacījumiem (Enerģētika un vide)]:
 1)
 Subsīdijas elektroenerģijas ražošanas pietiekamībai, atjaunojamai enerģijai un koģenerācijai neapdraud Puses spēju izpildīt savas saistības saskaņā ar šā nolīguma ENER.6. pantu [Noteikumi par elektroenerģijas un gāzes vairumtirgiem], nevajadzīgi neietekmē elektroenerģijas starpsavienotāju efektīvu izmantošanu, kas paredzēta ENER.13. pantā [Elektroenerģijas starpsavienotāju efektīva izmantošana], un, neskarot ENER 6. panta 3. punktu [Noteikumi par elektroenerģijas un gāzes vairumtirgiem], nosaka, izmantojot efektīvu un nediskriminējošu konkurences procesu; un
 (a)Attiecībā uz elektroenerģijas ražošanas pietiekamību subsīdijas nodrošina stimulus jaudas piegādātājiem, kas ir pieejami sagaidāmā sistēmas spriedzes laikā, un tās var attiecināt tikai uz iekārtām, kas nepārsniedz noteiktās CO2 emisiju robežvērtības. un
 (b)atjaunojamo energoresursu un koģenerācijas subsīdijas neietekmē saņēmēju pienākumus vai iespējas piedalīties elektroenerģijas tirgos.
 2)
 Neatkarīgi no 1. punkta, ja ir veikti attiecīgi pasākumi, lai novērstu pārmērīgu kompensāciju, var izmantot ar konkurenci nesaistītas procedūras, lai piešķirtu subsīdijas atjaunojamiem energoresursiem un koģenerācijai, ja potenciālā piegāde nav pietiekama, lai nodrošinātu konkurencē balstītu procesu, ir maz ticams, ka atbilstīgai jaudai būtiska ietekme uz tirdzniecību vai ieguldījumiem starp Pusēm, vai ka tiek piešķirtas subsīdijas izmēģinājumu projektiem.
 3)
 Ja tiek ieviesti daļēji atbrīvojumi no enerģētiskajiem nodokļiem un nodevām
 121
 par labu energoietilpīgiem lietotājiem, šādi atbrīvojumi nepārsniedz kopējo nodokļa vai nodevas apjomu.
 4)
 Ja elektroenerģijas izmaksu pieauguma gadījumā, ko rada klimata politikas instrumenti, tiek piešķirta kompensācija energoietilpīgiem lietotājiem, to ierobežo, attiecinot šo kompensāciju tikai uz nozarēm, kurās izmaksu pieauguma dēļ ir ievērojams oglekļa emisiju pārvirzes risks.
 5)
 Ar subsīdijām tādu emisiju dekarbonizācijai, kas saistītas ar savām rūpnieciskajām darbībām, panāk vispārēju siltumnīcefekta gāzu emisiju samazinājumu. Subsīdijas samazina emisijas, kas tieši rodas rūpnieciskās darbības rezultātā. Subsīdijas pašu rūpniecisko darbību energoefektivitātes uzlabošanai uzlabo energoefektivitāti, samazinot enerģijas patēriņu vai nu tieši, vai uz vienu ražošanas vienību.
 PIELIKUMS ENER-3 TREŠO PERSONU PIEKĻUVES NEPIEMĒROŠANA UN ĪPAŠUMTIESĪBU NODALĪŠANA INFRASTRUKTŪRAI
 Puse var nolemt ENER.8. pantu [Trešo personu piekļuve pārvades un sadales tīkliem] un ENER.9. pantu [Sistēmas darbība un pārvades tīklu operatoru nodalīšana] nepiemērot jaunai infrastruktūrai vai esošas infrastruktūras būtiskai paplašināšanai, ja:
 (a)ar investīcijām jaunā infrastruktūrā saistītais risks ir tik liels, ka bez šāda atbrīvojuma investīcijas netiktu veiktas;
 (b)investīcijas sekmē konkurenci vai apgādes drošību;
 (c)infrastruktūra ir tādas fiziskas vai juridiskas personas īpašumā, kas vismaz juridiskās formas ziņā ir nodalīta no tiem pārvades sistēmu operatoriem, kuru sistēmās to paredzēts ierīkot;
 (d)pirms atbrīvojuma piešķiršanas Puse ir pieņēmusi lēmumu par jaudas pārvaldības un piešķiršanas noteikumiem un mehānismiem.
 ENER-4. PIELIKUMS. ELEKTROENERĢIJAS STARPSAVIENOTĀJU JAUDAS PIEŠĶIRŠANA NĀKAMĀS DIENAS TIRGUS LAIKPOSMĀ
 1. daļa
 1.Jaunā procedūra jaudas piešķiršanai elektroenerģijas starpsavienotājos nākamās dienas tirgus laikposmā ir balstīta uz “daudzreģionu brīva apjoma sasaistīšanas” koncepciju.
 Jaunās procedūras vispārējais mērķis ir maksimāli palielināt ieguvumus no tirdzniecības.
 Kā pirmo soli jaunās procedūras izstrādē Puses nodrošina, ka pārvades sistēmu operatori sagatavo priekšlikumu izklāstus un izmaksu un ieguvumu analīzi.
 2.Daudzreģionu brīva apjoma sasaiste ietver tirgus sasaistīšanas funkcijas attīstību, lai noteiktu neto enerģijas pozīcijas (netiešs sadalījums) starp:
 (a)tirdzniecības zonām, kas noteiktas saskaņā ar Regulu (EK) 2019/943 un kas ir tieši savienotas ar Apvienoto Karalisti ar elektroenerģijas starpsavienotāju un
 (b)Apvienoto Karalisti.
 3.Neto elektroenerģijas pozīcijas starpsavienotājiem aprēķina, izmantojot netiešu piešķiršanas procesu, piemērojot īpašu algoritmu
 (a)komerciāliem solījumiem un piedāvājumiem nākamās dienas tirgus laikposmam no tirdzniecības zonām, kas izveidotas saskaņā ar Regulu (EK) Nr. 2019/943 un kas ir tieši savienotas ar Apvienoto Karalisti ar elektroenerģijas starpsavienotāju;
 (b)komerciāliem piedāvājumiem un solījumiem nākamās dienas tirgus laikposmam no attiecīgajiem nākamās dienas tirgiem Apvienotajā Karalistē;
 (c)tīkla jaudas datiem un sistēmas spējām, kas noteiktas saskaņā ar procedūrām, par kurām vienojušies pārvades sistēmu operatori; un
 (d)datiem par gaidāmajām elektroenerģijas starpsavienojumu komerciālajām plūsmām starp tirdzniecības zonām, kas pieslēgtas Apvienotajai Karalistei, un citām tirdzniecības zonām Savienībā, ko Savienības pārvades sistēmu operatori nosaka, izmantojot stabilas metodikas.
 Šis process ir savietojams ar līdzstrāvas starpsavienotāju specifiskajām īpašībām, tostarp ar zudumu un rampveida izmaiņu prasībām.
 4.Tirgus sasaistīšanas funkcija:
 (a)dod rezultātus pietiekami savlaicīgi pirms pušu attiecīgo nākamās dienas tirgu darbības (attiecībā uz Savienību tā ir vienota nākamās dienas tirgus sasaistīšana, kas izveidota saskaņā ar Komisijas Regulu (ES) 2015/1222
 122
 ), lai šādus rezultātus varētu izmantot kā ievaddatus procesos, kas nosaka rezultātus minētajos tirgos;
 (b)dod ticamus un atkārtojamus rezultātus;
 (c)ir īpašs process, lai sasaistītu atšķirīgus un nošķirtus nākamās dienas tirgus Savienībā un Apvienotajā Karalistē; tas jo īpaši nozīmē, ka konkrētais algoritms ir atšķirīgs un nošķirts no algoritma, ko izmanto vienotā nākamās dienas tirgus sasaistīšanā, kas izveidota saskaņā ar Regulu (ES) 2015/1222, un attiecībā uz Savienības komerciālajiem solījumiem un piedāvājumiem piekļuve ir tikai tiem algoritmiem no tirdzniecības zonām, kuras ir tieši savienotas ar Apvienoto Karalisti ar elektroenerģijas starpsavienotāju.
 5.Aprēķinātās neto enerģijas pozīcijas publicē pēc apstiprināšanas un verifikācijas. Ja tirgus sasaistīšanas funkcija nespēj darboties vai dot rezultātu, elektroenerģijas starpsavienotāja jaudu piešķir, izmantojot rezerves procesu, un tirgus dalībniekiem paziņo, ka tiks piemērots rezerves process.
 6.Tehnisko procedūru izstrādes un īstenošanas izmaksas vienlīdzīgi sadala starp attiecīgajiem Apvienotās Karalistes pārvades sistēmu operatoriem vai citām struktūrām, no vienas puses, un attiecīgajiem Savienības pārvades sistēmu operatoriem vai citām struktūrām, no otras puses, ja vien specializētā enerģētikas komiteja nenolemj citādi.
 2. daļa
 Šā pielikuma īstenošanas grafiks sākas šā nolīguma spēkā stāšanās dienā un ir šāds:
 (a)3 mēnešu laikā – izmaksu un ieguvumu analīze un tehnisko procedūru priekšlikumu izklāsts;
 (b)10 mēnešu laikā – tehnisko procedūru priekšlikums;
 (c)15 mēnešu laikā – tehnisko procedūru darbības sākšana.
 AVSAF-1. PIELIKUMS. SERTIFIKĀCIJA LIDOJUMDERĪGUMA UN VIDES JOMĀ
 A IEDAĻA. Vispārīgi noteikumi
 1. pants. Mērķis un darbības joma
 1.
 Šā pielikuma mērķis ir īstenot sadarbību turpmāk minētajās jomās saskaņā ar šā nolīguma AVSAF.3. panta [Darbības joma un īstenošana] 2. punktu , un tajā aprakstīti atbilstības atzinumu un sertifikātu savstarpējas atzīšanas noteikumi, nosacījumi un metodes:
 (a)civilās aeronavigācijas ražojumu lidojumderīguma sertifikāti un uzraudzība, kā minēts šā nolīguma AVSAF.3. panta [Darbības joma un īstenošana] 1. punkta a) apakšpunktā;
 (b)civilās aeronavigācijas ražojumu vides sertifikāti un testēšana, kā minēts šā nolīguma AVSAF.3. panta [Darbības joma un īstenošana] 1. punkta b) apakšpunktā un
 (c)konstrukcijas un ražošanas sertifikāti un konstruēšanas un ražošanas organizāciju uzraudzība, kā minēts šā nolīguma AVSAF.3. panta [Darbības joma un īstenošana] 1. punkta c) apakšpunktā.
 2.
 Neatkarīgi no 1. punkta, lietoti civilās aeronavigācijas ražojumi, kas nav lietoti gaisa kuģi, ir izslēgti no šā pielikuma darbības jomas.
 2. pants. Definīcijas
 Šajā pielikumā piemēro šādas definīcijas:
 (a)“atzīšana” ir vienas Puses sertifikātu, apstiprinājumu, izmaiņu, remontdarbu, dokumentu un datu uzskatīšana par derīgiem otrā Pusē, neveicot apstiprināšanas darbības un bez šīs otras Puses izdota atbilstoša sertifikāta,
 (b) “autorizēts izmantošanas sertifikāts” ir sertifikāts, ko eksportētājas Puses apstiprinātā organizācija vai kompetentā iestāde izdevusi kā apliecinājumu tam, ka jauns civilās aeronavigācijas ražojums, kas nav gaisa kuģis, atbilst eksportētājas Puses apstiprinātai konstrukcijai un ir ekspluatācijai drošā stāvoklī;
 (c)“civilās aeronavigācijas ražojumu kategorija" ir ražojumu kopums, kam ir kopīgi raksturlielumi atbilstoši grupējumam tehniskās īstenošanas procedūrās, pamatojoties uz EASA un Apvienotās Karalistes CAA sertifikācijas specifikācijām;
 (d)“sertificētājiestāde” ir eksportētājas Puses tehniskais pārstāvis, kas izdod civilās aeronavigācijas ražojuma konstrukcijas sertifikātu kā iestāde, kura izpilda projektētājvalsts pienākumus, kas noteikti Konvencijas par starptautisko civilo aviāciju 8. pielikumā; Ja konstrukcijas sertifikātu izdod eksportētājas Puses apstiprināta organizācija, tad par sertificētājiestādi uzskata eksportētājas Puses tehnisko pārstāvi,
 (e)“konstrukcijas sertifikāts” ir apliecinājuma veids, ko Puses tehniskais pārstāvis vai apstiprinātā organizācija izdevusi par to, ka civilās aeronavigācijas ražojuma konstrukcija vai konstrukcijas izmaiņas atbilst lidojumderīguma prasībām, attiecīgā gadījumā, un vides aizsardzības prasībām, jo īpaši attiecībā uz minētās Puses normatīvajos un administratīvajos aktos noteiktajiem ekoloģiskajiem raksturlielumiem;
 (f)“ekspluatācijas prasības konstrukcijai" ir ekspluatācijas, tostarp vides aizsardzības, prasības, kas ietekmē vai nu aeronavigācijas ražojuma konstrukcijas īpašības, vai konstrukcijas datus, kuri saistīti ar attiecīgā ražojuma ekspluatāciju vai tehnisko apkopi, un kas padara to piemērotu kādam īpašam ekspluatācijas veidam;
 (g)“eksports” ir process, ar kuru civilās aeronavigācijas ražojums no vienas Puses civilās aviācijas drošības regulatīvās sistēmas tiek nodots otras Puses civilās aviācijas drošības regulatīvajai sistēmai;
 (h)“lidojumderīguma eksporta sertifikāts” ir sertifikāts, ko eksportētājas Puses kompetentā iestāde vai – attiecībā uz lietotiem gaisa kuģiem – tās reģistrācijas valsts kompetentā iestāde, no kuras ražojums ir eksportēts, izdevusi kā apliecinājumu tam, ka gaisa kuģis atbilst piemērojamajām lidojumderīguma un vides aizsardzības prasībām, kuras paziņojusi importētāja Puse;
 (i)“eksportētāja Puse” ir Puse, no kuras civilās aviācijas drošības regulatīvās sistēmas civilās aeronavigācijas ražojums tiek nodots;
 (j)“imports” ir process, ar kuru eksportētais civilās aeronavigācijas ražojums no vienas Puses civilās aviācijas drošības regulatīvās sistēmas tiek saņemts otras Puses civilās aviācijas drošības regulatīvajā sistēmā;
 (k)“importētāja Puse” ir Puse, kuras civilās aviācijas drošības regulatīvajā sistēmā civilās aeronavigācijas ražojums tiek saņemts;
 (l)“lielas izmaiņas” ir visas tipa konstrukcijas izmaiņas, kas nav “nelielas izmaiņas”;
 (m)“nelielas izmaiņas” ir tipa konstrukcijas izmaiņas, kam nav ievērojamas ietekmes uz masu, līdzsvaru, konstrukcijas stiprību, izturību, ekspluatācijas rādītājiem, ekoloģiskajiem rādītājiem vai citiem rādītājiem, kuri ietekmē civilās aeronavigācijas ražojuma lidojumderīgumu;
 (n)“dati par piemērotību ekspluatācijai” ir datu kopums, kas vajadzīgs, lai atbalstītu un ļautu īstenot ekspluatācijas aspektus, kas ir specifiski konkrētiem gaisa kuģu tipiem, kuri tiek reglamentēti saskaņā ar Savienības vai Apvienotās Karalistes civilās aviācijas drošības regulatīvo sistēmu. Tas jāizstrādā gaisa kuģa tipa sertifikāta pieteikuma iesniedzējam vai turētājam, un tam jābūt daļai no tipa sertifikāta. Saskaņā ar Savienības vai Apvienotās Karalistes civilās aviācijas drošības regulatīvo sistēmu tipa sertifikāta vai ierobežota tipa sertifikāta sākotnējā pieteikumā iekļauj vai tam pēcāk pievieno pieteikumu, ar ko lūdz apstiprināt datus par piemērotību ekspluatācijai, kuri attiecas uz gaisa kuģa tipu;
 (o)“ražošanas apstiprinājums” ir sertifikāts, ko Puses kompetentā iestāde izdevusi ražotājam, kurš ražo civilās aeronavigācijas ražojumus, kā apliecinājumu tam, ka ražotājs ievēro piemērojamās prasības, kas minētās Puses normatīvajos un administratīvajos aktos noteiktas attiecībā uz konkrētu civilo aeronavigācijas ražojumu ražošanu;
 (p)“tehniskās īstenošanas procedūras” ir šā pielikuma īstenošanas procedūras, ko Pušu tehniskie pārstāvji ir izstrādājuši saskaņā ar šā nolīguma AVSAF.3. panta [Darbības joma un īstenošana] 5. punktu,
 (q)“apstiprinātājiestāde” ir importētājas Puses tehniskais pārstāvis, kas atzīst vai apstiprina šajā pielikumā norādītos konstrukcijas sertifikātus, ko izdevusi sertificētājiestāde,
 B IEDAĻA. Sertifikācijas uzraudzības padome
 3. pants. Izveide un sastāvs
 1.
 Ar šo tiek izveidota Sertifikācijas uzraudzības padome, kas ir atbildīga Specializētajai komitejai aviācijas drošības jomā un ko kopīgi vada Pušu tehniskie pārstāvji; padome ir tehniskas koordinācijas struktūra, kas ir atbildīga par šā pielikuma efektīvu īstenošanu. Tajā ir pārstāvēti katras Puses tehniskie pārstāvji, un, lai veicinātu tās pilnvaru īstenošanu, tajā var uzaicināt papildu dalībniekus.
 2.
 Sertifikācijas uzraudzības padome regulāri sanāk pēc viena vai otra tehniskā pārstāvja pieprasījuma un pieņem lēmumus un sniedz ieteikumus vienprātīgi. Tā izstrādā un pieņem savu reglamentu.
 4. pants. Pilnvaras
 Sertifikācijas uzraudzības padomes pilnvaras jo īpaši ietver:
 (a)6. pantā [Tehniskās īstenošanas procedūras] minēto tehniskās īstenošanas procedūru izstrādi, pieņemšanu un pārskatīšanu;
 (b)informācijas apmaiņu par būtiskām bažām par drošību un, attiecīgā gadījumā, rīcības plānu izstrādi minēto bažu risināšanai;
 (c)tādu tehnisku jautājumu risināšanu, kas ietilpst kompetento iestāžu pienākumos un ietekmē šā pielikuma īstenošanu;
 (d)attiecīgā gadījumā efektīvu sadarbības, tehniskajā atbalsta un informācijas apmaiņas līdzekļu izstrādi attiecībā uz drošības un vides aizsardzības prasībām, sertifikācijas sistēmām, kvalitātes vadības un standartizācijas sistēmām;
 (e)konstrukcijas sertifikātu apstiprināšanas vai atzīšanas kārtības periodisku pārskatīšanu, kā izklāstīts 10. pantā [Konstrukcijas sertifikātu apstiprināšanas kārtība]un 13. pantā [Atzīšana];
 (f)grozījumu ierosināšanu šajā pielikumā Specializētajai komitejai aviācijas drošības jomā;
 (g)procedūru noteikšanu saskaņā ar 29. pantu [Kompetento iestāžu kvalifikācijas uzturēšana] nolūkā nodrošināt katras Puses pastāvīgu pārliecību par otras Puses atbilstības atzinumu procesu uzticamību;
 (h)analīzi un rīcību saistībā ar g) apakšpunktā minēto procedūru īstenošanu; un
 (i)ziņošanu par neatrisinātiem jautājumiem Specializētajai komitejai aviācijas drošības jomā un nodrošināšanu, ka tiek īstenoti lēmumi, ko Specializētā komiteja aviācijas drošības jomā pieņēmusi attiecībā uz šo pielikumu.
 C IEDAĻA. Īstenošana
 5. pants. Kompetentās iestādes konstrukcijas sertifikācijas, ražošanas sertifikācijas un eksporta sertifikātu jomā
 1.
 Kompetentās iestādes konstrukcijas sertifikācijas jomā ir:
 (a)Savienībai : Eiropas Savienības Aviācijas drošības aģentūra un
 (b)Apvienotajai Karalistei: Apvienotās Karalistes Civilās aviācijas iestāde.
 2.
 Kompetentās iestādes ražošanas sertifikācijas un eksporta sertifikātu jomā ir:
 (a)Savienībai : Eiropas Aviācijas drošības aģentūra un dalībvalstu kompetentās iestādes. Kompetentā iestāde attiecībā uz lietota gaisa kuģa eksporta sertifikātu ir tās gaisa kuģa reģistrācijas valsts kompetentā iestāde, no kuras gaisa kuģis ir eksportēts, un
 (b)Apvienotajai Karalistei: Apvienotās Karalistes Civilās aviācijas iestāde (CAA).
 6. pants. Tehniskās īstenošanas procedūras
 1.
 Lai nodrošinātu īpašas procedūras, kas atvieglo šā pielikuma īstenošanu, Pušu tehniskie pārstāvji Sertifikācijas uzraudzības padomē izstrādā tehniskās īstenošanas procedūras, nosakot procedūras saziņai starp Pušu kompetentajām iestādēm.
 2.
 Tehniskās īstenošanas procedūrās arī izskata atšķirības starp Pušu civilās aviācijas standartiem, noteikumiem, praksi, procedūrām un sistēmām saistībā ar šā pielikuma īstenošanu, kā paredzēts šā nolīguma AVSAF.3. panta [Darbības joma un īstenošana] 5. punktā.
 7. pants. Konfidenciālu datu un īpašumtiesību datu un informācijas apmaiņa un aizsardzība
 1.
 Uz datiem un informāciju, ar ko apmainās, īstenojot šo pielikumu, attiecas šā nolīguma AVSAF.11. pants [Konfidencialitāte un datu un informācijas aizsardzība].
 2.
 Apstiprināšanas procesa laikā datu un informācijas apmaiņa veida un satura ziņā aprobežojas tikai ar to, kas ir nepieciešams, lai pierādītu atbilstību piemērojamajām tehniskajām prasībām, kā sīki izklāstīts tehniskās īstenošanas procedūrās.
 3.
 Visas domstarpības attiecībā uz datu un informācijas apmaiņu starp kompetentajām iestādēm izskata, kā sīki izklāstīts tehniskās īstenošanas procedūrās. Katra Puse saglabā tiesības vērsties Sertifikācijas uzraudzības padomē domstarpību izšķiršanai.
 D IEDAĻA. Konstrukcijas sertifikācija
 8. pants. Vispārīgi principi
 1.
 Šī iedaļa attiecas uz visiem konstrukcijas sertifikātiem un attiecīgā gadījumā to izmaiņām šā pielikuma darbības jomā, jo īpaši uz:
 (a)tipa sertifikātiem, tostarp uz ierobežotajiem tipa sertifikātiem;
 (b)papildu tipa sertifikātiem;
 (c)remonta projektu apstiprinājumiem; un
 (d)tehnisko standartu prasību atļaujām.
 2.
 Apstiprinātājiestāde vai nu apstiprina, ņemot vērā 12. pantā [Apstiprinātājiestādes iesaistes pakāpe] minēto iesaistes pakāpi, vai atzīst konstrukcijas sertifikātu vai izmaiņas, ko sertificētājiestāde izdevusi vai apstiprinājusi, vai arī izdod vai apstiprina saskaņā ar šajā pielikumā izklāstītajiem noteikumiem un nosacījumiem un, kā sīki izklāstīts tehniskās īstenošanas procedūrās, tostarp tās sertifikātu atzīšanas un apstiprināšanas kārtībā.
 3.
 Lai īstenotu šo pielikumu, katra Puse nodrošina, ka tās civilās aviācijas drošības regulatīvajā sistēmā jebkuras konstruēšanas organizācijas spēja pildīt savus pienākumus tiek pietiekami kontrolēta, izmantojot konstruēšanas organizāciju sertifikācijas sistēmu.
 9. pants. Apstiprināšanas process
 1.
 Civilās aeronavigācijas ražojuma konstrukcijas sertifikāta apstiprināšanas pieteikumu apstiprinātājiestādei iesniedz ar sertificētājiestādes starpniecību, kā sīki izklāstīts tehniskās īstenošanas procedūrās.
 2.
 Sertificētājiestāde nodrošina, ka apstiprinātājiestāde saņem visus attiecīgos datus un informāciju, kas vajadzīgi konstrukcijas sertifikāta apstiprināšanai, kā sīki izklāstīts tehniskās īstenošanas procedūrās.
 3.
 Saņēmusi konstrukcijas sertifikāta apstiprināšanas pieteikumu, apstiprinātājiestāde nosaka sertifikācijas pamatu apstiprināšanai saskaņā ar 11. pantu [Sertifikācijas pamats apstiprināšanai], kā arī apstiprinātājiestādes iesaistes pakāpi apstiprināšanas procesā saskaņā ar 12. pantu [Apstiprinātājiestādes iesaistes pakāpe].
 4.
 Apstiprinātājiestāde, kā sīki izklāstīts tehniskās īstenošanas procedūrās, apstiprināšanā pēc iespējas lielākā mērā balstās uz sertificētājiestādes sagatavotajiem un veiktajiem tehniskajiem izvērtējumiem, testiem, pārbaudēm un atbilstības atzinumiem.
 5.
 Pēc sertificētājiestādes iesniegto attiecīgo datu un informācijas izskatīšanas apstiprinātājiestāde izdod savu apstiprinātā civilās aeronavigācijas ražojuma konstrukcijas sertifikātu (“apstiprināts konstrukcijas sertifikāts”), ja:
 (a)ir apstiprināts, ka sertificētājiestāde ir izdevusi pati savu civilās aeronavigācijas ražojuma konstrukcijas sertifikātu;
 (b)sertificētājiestāde ir paziņojusi, ka civilās aeronavigācijas ražojums atbilst 11. pantā [Sertifikācijas pamats apstiprināšanai] minētajam sertifikācijas pamatam;
 (c)ir atrisināti visi jautājumi, kas radušies apstiprinošās iestādes veiktā apstiprināšanas procesa laikā, un
 (d)pieteikuma iesniedzējs ir izpildījis papildu administratīvās prasības, kā sīki izklāstīts tehniskās īstenošanas procedūrās.
 6.
 Katra Puse nodrošina, ka nolūkā iegūt un saglabāt apstiprinātu konstrukcijas sertifikātu pieteikuma iesniedzējam ir visa attiecīgā konstrukcijas informācija, rasējumi un testu ziņojumi, tostarp sertificētā civilās aeronavigācijas ražojuma pārbaudes dokumentācija, ko tas nodod sertificētājiestādes rīcībā, lai sniegtu informāciju, kas vajadzīga, lai nodrošinātu civilās aeronavigācijas ražojuma pastāvīgu lidojumderīgumu un atbilstību piemērojamajām vides aizsardzības prasībām.
 10. pants. Konstrukcijas sertifikātu apstiprināšanas kārtība
 1.
 Tipa sertifikātus, ko izdevis Savienības kā sertificētājiestādes tehniskais pārstāvis, apstiprina Apvienotās Karalistes kā apstiprinātājiestādes tehniskais pārstāvis. Atzīšana skar šādus datus:
 (a)dzinēja uzstādīšanas rokasgrāmata (dzinēja tipa sertifikātam);
 (b)konstrukcijas remonta rokasgrāmata;
 (c)norādījumi par elektroinstalāciju starpsavienojumu sistēmu lidojumderīguma uzturēšanu un
 (d)masas izsvarojuma rokasgrāmata.
 Izmantojot tehniskās īstenošanas procedūras, var izstrādāt procedurālo kārtību attiecībā uz attiecīgo datu atzīšanu. Jebkura šāda procedurālā kārtība nedrīkst ietekmēt pirmajā daļā noteikto atzīšanas prasību.
 2.
 Nozīmīgus papildu tipa sertifikātus un apstiprinājumus nozīmīgām lielajām izmaiņām, ko izdevis Savienības kā sertificētājiestādes tehniskais pārstāvis, apstiprina Apvienotās Karalistes kā apstiprinātājiestādes tehniskais pārstāvis. Principā izmanto racionalizētu apstiprināšanas procesu, kas aprobežojas ar iepazīšanos ar tehnisko informāciju bez apstiprinātājiestādes iesaistīšanās atbilstības pierādīšanas darbībās, ko veic pieteikuma iesniedzējs, izņemot gadījumu, kad tehniskie pārstāvji atsevišķā gadījumā lemj citādi.
 3.
 Apvienotās Karalistes kā sertificētājiestādes tehniskā pārstāvja izdotos tipa sertifikātus apstiprina Savienības kā apstiprinātājiestādes tehniskais pārstāvis.
 4.
 Papildu tipa sertifikātus, lielu izmaiņu un lielu remontu apstiprinājumus, tehnisko standartu prasību atļaujas, ko izdevis Apvienotās Karalistes kā sertificētajiestādes tehniskais pārstāvis vai apstiprināta organizācija saskaņā ar Apvienotās Karalistes normatīvajiem aktiem, apstiprina Savienības kā apstiprinātājiestādes tehniskais pārstāvis. Tehniskie pārstāvji katrā gadījumā atsevišķi var lemt izmantot racionalizētu apstiprināšanas procesu, kas aprobežojas ar iepazīšanos ar tehnisko informāciju bez apstiprinātājiestādes iesaistīšanās atbilstības pierādīšanas darbībās, ko veic pieteikuma iesniedzējs.
 11. pants. Sertifikācijas pamats apstiprināšanai
 1.
 Lai apstiprinātu civilās aeronavigācijas ražojuma konstrukcijas sertifikātu, apstiprinātājiestāde, nosakot sertifikācijas pamatu, atsaucas uz šādām prasībām, kas noteiktas attiecīgās Puses normatīvajos un administratīvajos aktos:
 (a)lidojumderīguma prasības līdzīgam civilās aeronavigācijas ražojumam, kuras bija spēkā faktiskajā pieteikuma iesniegšanas datumā, ko noteikusi sertificētājiestāde, un kuras attiecīgā gadījumā papildina ar papildu tehniskajiem nosacījumiem, kā sīki izklāstīts tehniskās īstenošanas procedūrās, un
 (b)vides aizsardzības prasības civilās aeronavigācijas ražojumam, kuras bija spēkā dienā, kad apstiprinātājiestādei iesniegts apstiprināšanas pieteikums.
 2.
 Apstiprinātājiestāde attiecīgā gadījumā norāda:
 (a)visus atbrīvojumus no piemērojamajām prasībām;
 (b)visas atkāpes no piemērojamajām prasībām vai
 (c)visus kompensējošos faktorus, kuri nodrošina līdzvērtīgu drošības līmeni, ja piemērojamās prasības nav izpildītas.
 3.
 Papildus 1. un 2. punktā noteiktajām prasībām apstiprinātājiestāde nosaka visus īpašos nosacījumus, kas jāpiemēro, ja saistītās lidojumderīguma normas, normatīvie un administratīvie akti neietver atbilstošas vai piemērotas drošības prasības civilās aeronavigācijas ražojumam tāpēc, ka:
 (a)civilās aeronavigācijas ražojumam ir jauni vai neparasti konstrukcijas parametri attiecībā pret konstruēšanas praksi, kas ir piemērojamo lidojumderīguma normu, normatīvo un administratīvo aktu pamatā;
 (b)civilās aeronavigācijas ražojuma paredzētais izmantojums ir neparasts vai
 (c)pieredze ar citiem līdzīgiem ekspluatācijā esošiem civilās aeronavigācijas ražojumiem vai civilās aeronavigācijas ražojumiem ar līdzīgiem konstrukcijas parametriem liecina, ka var rasties nedroši stāvokļi.
 4.
 Nosakot atbrīvojumus, atkāpes, kompensējošos faktorus vai īpašos nosacījumus, apstiprinātājiestāde pienācīgi ņem vērā tādus, ko piemēro sertificētājiestāde, un nenosaka apstiprināmajiem civilās aeronavigācijas ražojumiem stingrākas prasības, kā tā noteiktu saviem līdzīgiem ražojumiem. Apstiprinātājiestāde paziņo sertificētājiestādei jebkādus šādus atbrīvojumus, atkāpes, kompensējošos faktorus vai īpašos nosacījumus.
 12. pants. Apstiprinātājiestādes iesaistes pakāpe
 1.
 Puses apstiprinātājiestādes iesaistes pakāpi apstiprināšanas procesā, kas noteikts 9. pantā [Apstiprināšanas process] un sīki izklāstīts tehniskās īstenošanas procedūrās, galvenokārt nosaka:
 (a)otras Puses kompetentās iestādes kā sertificētājiestādes pieredze un dokumentācija;
 (b)pieredze, ko minētā apstiprinātājiestāde guvusi, iepriekšējās apstiprināšanas procedūrās sadarbojoties ar otras Puses kompetento iestādi;
 (c)apstiprināmās konstrukcijas veids;
 (d)pieteikuma iesniedzēja darbība un pieredze ar apstiprinātājiestādi un
 (e)28. pantā [Kvalifikācijas prasības atbilstības atzinumu un sertifikātu atzīšanai] un 29. pantā [Kompetento iestāžu kvalifikācijas uzturēšana] minēto kvalifikācijas prasību novērtējumu rezultāti.
 2.
 Apstiprinātājiestāde jebkura sertifikāta pirmās apstiprināšanas gaitā veic īpašas procedūras un rūpīgu pārbaudi, jo īpaši attiecībā uz sertificētājiestādes procesiem un metodēm, ja sertificētājiestāde nav iepriekš izdevusi sertifikātu attiecīgo civilās aeronavigācijas ražojumu kategorijā pēc 2004. gada 30. septembra. Piemērojamās procedūras un kritērijus sīki izklāsta tehniskās īstenošanas procedūrās.
 3.
 Sertifikācijas uzraudzības padome, izmantojot tehniskās īstenošanas procedūrās noteiktos rādītājus, regulāri novērtē, uzrauga, pārskata 1. un 2. punktā noteikto principu faktisko īstenošanu.
 13. pants. Atzīšana
 1.
 Ja uz konstrukcijas sertifikātu attiecas atzīšana, apstiprinātājiestāde atzīst sertificētājiestādes izdoto konstrukcijas sertifikātu, neveicot nekādas apstiprināšanas darbības. Šādā gadījumā apstiprinātājiestāde atzīst konstrukcijas sertifikātu par līdzvērtīgu sertifikātam, kas izdots saskaņā ar apstiprinātājiestādes Puses normatīvajiem un administratīvajiem aktiem, un apstiprinātājiestāde neizdod savu atbilstošo sertifikātu.
 2.
 Apvienotās Karalistes kā apstiprinātājiestādes tehniskais pārstāvis atzīst nenozīmīgus papildu tipa sertifikātus, nenozīmīgas lielu izmaiņu un tehnisko standartu prasību atļaujas, ko izdevis vai apstiprinājis Savienības kā sertificētājiestādes tehniskais pārstāvis vai apstiprināta organizācija saskaņā ar Savienības tiesību aktiem.
 3.
 Nelielas izmaiņas un remontus, ko apstiprinājis Savienības tehniskais pārstāvis kā sertificētājiestāde vai apstiprināta organizācija saskaņā ar Savienības tiesībām, atzīst Apvienotās Karalistes tehniskais pārstāvis kā apstiprinātājiestāde.
 4.
 Nelielas izmaiņas un nelielus remontus, ko apstiprinājis Apvienotās Karalistes tehniskais pārstāvis kā sertificētājiestāde vai apstiprināta organizācija saskaņā ar Apvienotās Karalistes normatīvajiem aktiem, atzīst Savienības tehniskais pārstāvis kā apstiprinātājiestāde.
 14. pants. 10. panta [Konstrukcijas sertifikātu apstiprināšanas kārtība] un 13. panta [Atzīšana] īstenošanas noteikumi
 1.
 Nelielu izmaiņu vai lielu izmaiņu klasifikāciju izstrādā sertificētājiestāde saskaņā ar šajā pielikumā noteiktajām definīcijām un interpretē saskaņā ar sertificētājiestādes piemērojamajiem noteikumiem un procedūrām.
 2.
 Lai papildu tipa sertifikāta vai lielas izmaiņas klasificētu kā nozīmīgas vai nenozīmīgas, sertificētājiestāde apsver izmaiņas visu iepriekšējo attiecīgo projekta izmaiņu un visu attiecīgo labojumu piemērojamajās sertifikācijas specifikācijās kontekstā, kas iekļauti civilās aeronavigācijas ražojuma tipa sertifikātā. Izmaiņas, kas neatbilst nevienam no šiem kritērijiem, automātiski uzskata par nozīmīgām:
 (a)nav saglabāta vispārējā konfigurācija vai uzbūves principi vai
 (b)nepaliek spēkā pieņēmumi, kas izmantoti pārveidojamā ražojuma sertificēšanai.
 15. pants. Esošie konstrukcijas sertifikāti
 Šajā pielikumā piemēro šādas definīcijas:
 (a)tipa sertifikātus, papildu tipa sertifikātus, izmaiņu un remonta apstiprinājumus, kā arī tehnisko standartu prasību atļaujas un to izmaiņas, ko Savienības tehniskais pārstāvis izdevis Apvienotās Karalistes pieteikumu iesniedzējiem vai ko izdevusi atzīta projektēšanas organizācija, kas atrodas Apvienotajā Karalistē, pamatojoties uz Savienības tiesību aktiem, un kas ir spēkā 2020. gada 31. decembrī, uzskata par tādiem, kurus izdevis Apvienotās Karalistes kā sertificētājiestādes tehniskais pārstāvis vai apstiprināta organizācija saskaņā ar Apvienotās Karalistes normatīvajiem aktiem un kurus Savienības kā apstiprinātājiestādes tehniskais pārstāvis ir atzinis saskaņā ar 13. panta [Atzīšana] 1. punktu;
 (b)uzskata, ka Apvienotās Karalistes tehniskais pārstāvis kā apstiprinātājiestāde saskaņā ar 13. panta[Atzīšana] 1. punktu ir atzinis tādus tipa sertifikātus, papildu tipa sertifikātus, izmaiņu un remonta apstiprinājumus, kā arī tehnisko standartu prasību atļaujas un to izmaiņas, ko izdevis Savienības tehniskais pārstāvis Savienības pieteikumu iesniedzējiem vai projektēšanas organizācija, kura atrodas Savienībā, pamatojoties uz Savienības tiesību aktiem, un kas ir spēkā 2020. gada 31. decembrī.
 16. pants. Konstrukcijas sertifikāta nodošana
 Ja konstrukcijas sertifikātu nodod citai struktūrai, par konstrukcijas sertifikātu atbildīgā sertificētājiestāde par šo nodošanu nekavējoties paziņo apstiprinātājiestādei un piemēro ar konstrukcijas sertifikātu nodošanu saistīto procedūru, kā sīki izklāstīts tehniskās īstenošanas procedūrās.
 17. pants. Ekspluatācijas prasības konstrukcijai
 1.
 Tehniskie pārstāvji nodrošina, ka vajadzības gadījumā apstiprināšanas procesa laikā notiek to datu un informācijas apmaiņa, kas saistīti ar ekspluatācijas prasībām konstrukcijai.
 2.
 Ievērojot tehnisko pārstāvju lēmumu, kas attiecas uz dažām ekspluatācijas prasībām konstrukcijai, apstiprinātājiestāde apstiprināšanas procesā var atzīt sertificētājiestādes atbilstības apliecinājumu.
 18. pants. Ar tipu saistīti ekspluatācijas dokumenti un dati
 1.
 Dažus tipam specifiskus ekspluatācijas dokumentu un datu kopumus, tostarp datus par piemērotību ekspluatācijai Savienības sistēmā un līdzvērtīgus datus Apvienotās Karalistes sistēmā, ko iesniedzis tipa sertifikāta turētājs, apstiprina vai atzīst sertificētājiestāde, un vajadzības gadījumā ar tiem apmainās apstiprināšanas procesā.
 2.
 Šā panta 1. punktā minētos ekspluatācijas dokumentus un datus var vai nu atzīt, vai apstiprināt apstiprinātāja iestāde, kā detalizēti izklāstīts tehniskās īstenošanas procedūrās.
 19. pants. Vienlaicīga apstiprināšana
 Ja pieteikuma iesniedzējs un tehniskie pārstāvji tā nolēmuši, attiecīgā gadījumā var izmantot vienlaicīgas sertificēšanas un apstiprināšanas procesu, kā sīki izklāstīts tehniskās īstenošanas procedūrās.
 20. pants. Lidojumderīguma uzturēšana
 1.
 Kompetentās iestādes veic darbības, kuru mērķis ir novērst nedrošus stāvokļus saistībā ar civilās aeronavigācijas ražojumiem, attiecībā uz kuriem tās ir sertificētājiestādes.
 2.
 Vienas Puses kompetentā iestāde attiecībā uz civilās aeronavigācijas ražojumiem, kas konstruēti vai ražoti tās regulatīvajā sistēmā, pēc pieprasījuma palīdz otras Puses kompetentajai iestādei noteikt jebkādas darbības, kuras tiek uzskatītas par nepieciešamām šo civilās aeronavigācijas ražojumu lidojumderīguma uzturēšanai.
 3.
 Ja ekspluatācijas grūtības vai citas iespējamas drošības problēmas, kas ietekmē civilās aeronavigācijas ražojumu, uz kuru attiecas šā pielikuma darbības joma, noved pie izmeklēšanas, ko veic tās Puses tehniskais pārstāvis, kura ir civilās aeronavigācijas ražojuma sertificētājiestāde, tad otras Puses tehniskais pārstāvis pēc pieprasījuma sniedz atbalstu minētajā izmeklēšanā, tostarp sniedzot attiecīgo struktūru paziņoto attiecīgo informāciju par atteicēm, nepareizu darbību, defektiem vai citiem atgadījumiem, kas ietekmē minēto civilās aeronavigācijas ražojumu.
 4.
 Uzskata, ka ar konstrukcijas sertifikāta turētāju pienākumu ziņot sertificētājiestādei un ar informācijas apmaiņas mehānismu, kas izveidots saskaņā ar šo pielikumu, tiek izpildīts katra konstrukcijas sertifikāta turētāja pienākums ziņot apstiprinātājiestādei par atteicēm, nepareizu darbību, defektiem vai citiem atgadījumiem, kas ietekmē minēto civilās aeronavigācijas ražojumu.
 5.
 Šā panta 1.–4. punktā minētās darbības nedrošu stāvokļu novēršanai un drošības informācijas apmaiņai sīki izklāsta tehniskās īstenošanas procedūrās.
 6.
 Vienas Puses tehniskais pārstāvis sniedz otras Puses tehniskajam pārstāvim visu obligāto informāciju par lidojumderīguma uzturēšanu saistībā ar civilās aeronavigācijas ražojumiem, kas konstruēti vai ražoti tā uzraudzības sistēmā un kas ietilpst šā pielikuma darbības jomā.
 7.
 Par jebkādām vienas Puses tehniskā pārstāvja izdota sertifikāta lidojumderīguma statusa izmaiņām savlaicīgi paziņo otras Puses tehniskajam pārstāvim.
 E IEDAĻA. Ražošanas sertifikācija
 21. pants. Ražošanas sertifikācijas un ražošanas pārraudzības sistēmu atzīšana
 1.
 Importētāja Puse atzīst eksportētājas Puses ražošanas sertifikācijas un ražošanas pārraudzības sistēmu, jo sistēmu uzskata par pietiekami līdzvērtīgu importētājas Puses sistēmai šā pielikuma darbības jomā, ievērojot šā panta noteikumus.
 2.
 Savienība atzīst Apvienotās Karalistes ražošanas sertifikācijas un ražošanas pārraudzības sistēmu tikai attiecībā uz to civilās aeronavigācijas ražojumu kategoriju ražošanas atzīšanu, uz kurām minētā sistēma attiecās jau 2020. gada 31. decembrī, kā sīki izklāstīts tehniskās īstenošanas procedūrās.
 3.
 Gadījumā, ja eksportētājas Puses ražošanas sertifikācijas un ražošanas pārraudzības sistēmā tiek pievienota jauna civilās aeronavigācijas ražojumu kategorija, tad eksportētāja Puse to paziņo importētājas Puses tehniskajam pārstāvim. Pirms ražošanas sertifikācijas un ražošanas pārraudzības sistēmas atzīšanas paplašināšanas, attiecinot to uz jauno civilās aeronavigācijas ražojumu kategoriju, importētājas Puses tehniskais pārstāvis var nolemt veikt novērtējumu, lai apstiprinātu, ka eksportētājas Puses ražošanas sertifikācijas un ražošanas pārraudzības sistēma attiecībā uz šo civilās aeronavigācijas ražojumu kategoriju ir pietiekami līdzvērtīga importētājas Puses ražošanas sertifikācijas un ražošanas pārraudzības sistēmai. Minēto novērtējumu veic, kā norādīts tehniskās īstenošanas procedūrās, un tajā var ietvert ražošanas apstiprinājuma turētāja novērtējumu eksportētājas Puses kompetentās iestādes pārraudzībā. Eksportētājas Puses ražošanas sertifikācijas un ražošanas pārraudzības sistēmas atzīšanas paplašināšanas procesu, to attiecinot uz jauno importētājas Puses civilās aeronavigācijas ražojumu kategoriju, detalizēti izklāsta tehniskās īstenošanas procedūrās.
 4.
 Importētāja Puse atzīst eksportētājas Puses ražošanas sertifikācijas un ražošanas pārraudzības sistēmu, ja drošības līmenis, ko nodrošina eksportētājas Puses ražošanas sertifikācijas un ražošanas pārraudzības sistēma, arī turpmāk ir pietiekami līdzvērtīgs tam līmenim, ko nodrošina importētājas Puses ražošanas sertifikācijas un ražošanas pārraudzības sistēma. Ražošanas sertifikācijas un ražošanas pārraudzības sistēmas līdzvērtību pastāvīgi uzrauga, izmantojot 29. pantā [Kompetento iestāžu kvalifikācijas uzturēšana] minētās procedūras.
 5.
 Šā panta 1. līdz 3. punktu piemēro arī tāda civilās aeronavigācijas ražojuma ražošanai, kura projektētājvalsts pienākumus veic valsts, kas nav civilās aeronavigācijas ražojuma eksportētāja Puse, ar nosacījumu, ka eksportētājas Puses kompetentā iestāde ir izveidojusi un īstenojusi nepieciešamās procedūras ar projektētājvalsts attiecīgo iestādi, kas vajadzīgas, lai kontrolētu saskarsmi starp attiecīgā civilās aeronavigācijas ražojuma konstrukcijas sertifikāta turētāju un ražošanas apstiprinājuma turētāju par to civilās aeronavigācijas ražojumu.
 22. pants. Ražošanas apstiprinājuma paplašināšana
 1. Ražošanas apstiprinājumu, ko eksportētājas Puses kompetentā iestāde izdevusi ražotājam, kura galvenā mītne ir minētās eksportētājas Puses teritorijā un kurš atzīts saskaņā ar 21. panta [Ražošanas sertifikācijas un ražošanas pārraudzības sistēmu atzīšana] 1. punktu, var paplašināt, iekļaujot tajos ražotāja ražotnes un iekārtas, kuras atrodas otras Puses teritorijā vai trešās valsts teritorijā, neatkarīgi no minēto ražotņu un iekārtu juridiskā statusa un neatkarīgi no tā, kāda veida aeronavigācijas ražojums tiek ražots minētajās ražotnēs vai iekārtās. Šādā gadījumā eksportētājas Puses kompetentā iestāde saglabā atbildību par minēto ražotņu un iekārtu uzraudzību un importētājas Puses kompetentā iestāde neizdod savu ražošanas apstiprinājumu šīm ražotnēm un iekārtām attiecībā uz to pašu civilās aeronavigācijas ražojumu.
 2.
 Ja ražotāja, kas galvenokārt atrodas eksportētājas Puses teritorijā, iekārtas un ražotnes atrodas otras Puses teritorijā, tad abu Pušu kompetentās iestādes sadarbojas viena ar otru saskaņā ar 32. pantu [Atbalsts sertifikācijas un lidojumderīguma uzturēšanas uzraudzības darbībām], lai nodrošinātu importētājai Pusei iespēju piedalīties eksportētājas Puses uzraudzības darbībās saistībā ar šīm iekārtām.
 23. pants. Ražošanas apstiprinājuma turētāja un konstrukcijas sertifikāta turētāja saskarsme
 1.
 Gadījumos, kad kāda civilās aeronavigācijas ražojuma ražošanas apstiprinājuma turētāju reglamentē vienas Puses kompetentā iestāde un tā paša civilās aeronavigācijas ražojuma konstrukcijas sertifikāta turētāju reglamentē otras Puses kompetentā iestāde, abu Pušu kompetentās iestādes izstrādā procedūras, ar ko nosaka katras Puses pienākumus ražošanas apstiprinājuma turētāja un konstrukcijas sertifikāta turētāja saskarsmes kontrolei.
 2.
 Ja konstrukcijas sertifikāta turētājs un ražošanas apstiprinājuma turētājs nav viens un tas pats tiesību subjekts, civilās aeronavigācijas ražojumu eksportēšanai saskaņā ar šo pielikumu Pušu kompetentās iestādes nodrošina, ka konstrukcijas sertifikāta turētājs panāk atbilstošu vienošanos ar ražošanas apstiprinājuma turētāju nolūkā nodrošināt apmierinošu konstruēšanas un ražošanas koordināciju un pienācīgu civilās aeronavigācijas ražojuma lidojumderīguma uzturēšanas atbalstu.
 F IEDAĻA. Eksporta sertifikāti
 24. pants. Veidlapas
 Eksportētājas Puses veidlapas ir:
 (a)ja eksportētāja Puse ir Apvienotā Karaliste, CAA 52. veidlapa jauniem gaisa kuģiem, eksporta lidojumderīguma sertifikāts lietotiem gaisa kuģiem un CAA 1. veidlapa citiem jauniem ražojumiem; un
 (b)ja eksportētāja Puse ir Savienība, EASA 52. veidlapa jauniem gaisa kuģiem, eksporta lidojumderīguma sertifikāts lietotiem gaisa kuģiem un EASA 1. veidlapa citiem jauniem ražojumiem.
 25. pants. Eksporta sertifikāta izdošana
 1.
 Izdodot eksporta sertifikātu, eksportētājas Puses kompetentā iestāde vai ražošanas apstiprinājuma turētājs nodrošina, ka šāds civilās aeronavigācijas ražojums:
 (a)atbilst konstrukcijai, kas automātiski atzīta vai apstiprināta vai sertificēta importētājā Pusē saskaņā ar šo pielikumu, un kā sīki izklāstīts tehniskās īstenošanas procedūrās;
 (b)ir drošas ekspluatācijas stāvoklī;
 (c)atbilst visām importētājas Puses paziņotajām papildprasībām; un
 (d)attiecībā uz civilās aviācijas gaisa kuģiem, gaisa kuģu dzinējiem un gaisa kuģu propelleriem atbilst piemērojamajai obligātajai lidojumderīguma uzturēšanas informācijai, tostarp importētājas Puses lidojumderīguma direktīvām, ko paziņojusi minētā Puse.
 2.
 Izdodot lidojumderīguma eksporta sertifikātu lietotam gaisa kuģim, kas reģistrēts eksportētājā Pusē, papildus 1. punkta a) līdz d) apakšpunktā minētajām prasībām eksportētājas Puses kompetentā iestāde nodrošina, ka šādam gaisa kuģim tā ekspluatācijas laikā ir veikta pienācīga tehniskā apkope, izmantojot eksportētājas Puses apstiprinātas procedūras un metodes, par ko liecina gaisa kuģa žurnāli un tehniskās apkopes uzskaite.
 26. pants. Jauna civilās aeronavigācijas ražojuma eksporta sertifikāta atzīšana
 Importētājas Puses kompetentā iestāde atzīst eksporta sertifikātu, ko attiecībā uz civilās aeronavigācijas ražojumu izdevusi eksportētājas Puses kompetentā iestāde vai ražošanas apstiprinājuma turētājs, saskaņā ar šajā pielikumā izklāstītajiem noteikumiem un nosacījumiem un kā sīki izklāstīts tehniskās īstenošanas procedūrās.
 27. pants. Lietota gaisa kuģa lidojumderīguma eksporta sertifikāta atzīšana
 1.
 Importētājas Puses kompetentā iestāde atzīst lidojumderīguma eksporta sertifikātu, ko eksportētājas Puses kompetentā iestāde izdevusi lietotam gaisa kuģim saskaņā ar šajā pielikumā izklāstītajiem noteikumiem un nosacījumiem un tehniskās īstenošanas procedūrām, tikai tad, ja lietotajam gaisa kuģim attiecīgā gaisa kuģa tipa lidojumderīguma uzturēšanas atbalstam ir tipa sertifikāta turētājs vai ierobežota tipa sertifikāta turētājs.
 2.
 Lai lietota gaisa kuģa, kas ražots eksportētājas Puses ražošanas uzraudzībā, lidojumderīguma eksporta sertifikātu varētu atzīt saskaņā ar 1. punktu, eksportētājas Puses kompetentā iestāde pēc pieprasījuma palīdz importētājas Puses kompetentajai iestādei iegūt datus un informāciju par:
 (a)gaisa kuģa konfigurāciju laikā, kad tas atstāja ražotāja rūpnīcu; un
 (b)tās apstiprinātām turpmākām izmaiņām un remontiem, kas veikti gaisa kuģim.
 3.
 Importētāja Puse var pieprasīt pārbaužu dokumentāciju un tehniskās apkopes uzskaiti, kā sīki izklāstīts tehniskās īstenošanas procedūrās.
 4.
 Ja, izvērtējot kāda eksportam paredzēta lietota gaisa kuģa lidojumderīguma statusu, eksportētājas Puses kompetentā iestāde nespēj noteikt atbilstību visām 25. panta [Eksporta sertifikāta izdošana] 2. punktā un šā panta 1. un 2. punktā noteiktajām prasībām, tā:
 (a)informē importētājas Puses kompetento iestādi;
 (b)ar importētājas Puses kompetento iestādi saskaņo, kā sīki izklāstīts tehniskās īstenošanas procedūrās, piekrišanu izņēmumiem no piemērojamajām prasībām vai to noraidīšanu un
 (c)reģistrē visus pieņemtos izņēmumus, ja eksports tiek veikts.
 G IEDAĻA. Kompetento iestāžu kvalifikācija
 28. pants. Kvalifikācijas prasības atbilstības atzinumu un sertifikātu atzīšanai
 1.
 Katra Puse uztur strukturētu un efektīvu sertifikācijas un uzraudzības sistēmu šā pielikuma īstenošanai, tostarp:
 (a)tiesisko un normatīvo regulējumu, kas jo īpaši nodrošina reglamentējošās pilnvaras attiecībā uz struktūrām, kuras tiek reglamentētas saskaņā ar Puses civilās aviācijas drošības regulatīvo sistēmu;
 (b)organizatorisko struktūru, tostarp atbildības skaidru aprakstu;
 (c)pietiekamus resursus, tostarp kvalificētus darbiniekus ar pietiekamām zināšanām, pieredzi un apmācību;
 (d)piemērotus procesus, kas dokumentēti politikā un procedūrās;
 (e)dokumentāciju un uzskaiti un
 (f)izveidotu pārbaužu programmu, ar kuru nodrošina tiesiskā un normatīvā regulējuma vienādu īstenošanu dažādos uzraudzības sistēmas elementos.
 29. pants. Kompetento iestāžu kvalifikācijas uzturēšana
 1.
 Lai saglabātu savstarpēju uzticēšanos katras Puses regulatīvajai sistēmai attiecībā uz šā pielikuma īstenošanu, tādējādi nodrošinot pietiekami līdzvērtīgu drošības līmeni, katras Puses tehniskais pārstāvis regulāri novērtē otras Puses kompetento iestāžu atbilstību kvalifikācijas prasībām, kas minētas 28. pantā [Kvalifikācijas prasības atbilstības atzinumu un sertifikātu atzīšanai]. Šādas pastāvīgas savstarpējas novērtēšanas kārtību sīki izklāsta tehniskās īstenošanas procedūrās.
 2.
 Vienas Puses kompetentā iestāde sadarbojas ar otras Puses kompetento iestādi, kad vien šādi novērtējumi ir vajadzīgi, un nodrošina, ka to uzraudzībā esošās reglamentētās struktūras dod Pušu tehniskajiem pārstāvjiem piekļuvi.
 3.
 Ja kādas Puses tehniskais pārstāvis uzskata, ka otras Puses kompetentās iestādes tehniskā kompetence vairs nav atbilstoša vai ka būtu jāaptur minētās kompetentās iestādes sagatavoto atbilstības atzinumu un izdoto sertifikātu atzīšana, jo otras Puses sistēmas, kas attiecas uz šā pielikuma īstenošanu, vairs nenodrošina pietiekami līdzvērtīgu drošības līmeni, kas atļauj šādu atzīšanu, tad Pušu tehniskie pārstāvji apspriežas, lai noteiktu korektīvas darbības.
 4.
 Ja savstarpēja uzticēšanās netiek atjaunota ar savstarpēji pieņemamiem līdzekļiem, katras Puses tehniskais pārstāvis var nodot 3. punktā minēto jautājumu izskatīšanai Sertifikācijas uzraudzības padomē.
 5.
 Ja Sertifikācijas uzraudzības padome neatrisina jautājumu, katra Puse 3. punktā minēto jautājumu var iesniegt izskatīšanai Specializētajā komitejā aviācijas drošības jomā.
 H IEDAĻA. Saziņa, apspriedes un atbalsts
 30. pants. Paziņojumi
 Ievērojot izņēmumus, par kuriem Pušu tehniskie pārstāvji lemj katrā atsevišķā gadījumā, visa saziņa starp Pušu kompetentajām iestādēm, tostarp dokumentācijas sagatavošana, kā sīki izklāstīts tehniskās īstenošanas procedūrās, notiek angļu valodā.
 31. pants. Tehniskas apspriedes
 1.
 Pušu tehniskie pārstāvji jautājumus, kas saistīti ar šā pielikuma īstenošanu, risina apspriedēs.
 2.
 Ja apspriedēs, kas notiek saskaņā ar 1. punktu, netiek panākts abpusēji pieņemams risinājums, katras Puses tehniskais pārstāvis var nodot 1. punktā minēto jautājumu Sertifikācijas uzraudzības padomei.
 3.
 Ja Sertifikācijas uzraudzības padome neatrisina šo jautājumu, katra Puse 1. punktā minēto jautājumu var nodot izskatīšanai Specializētajā komitejā aviācijas drošības jomā.
 32. pants. Atbalsts sertifikācijas un lidojumderīguma uzturēšanas uzraudzības darbībām
 Pēc pieprasījuma, pēc abpusējas piekrišanas un pieejamo resursu apmērā vienas Puses kompetentā iestāde var otras Puses kompetentajai iestādei sniegt tehnisku atbalstu, datus un informāciju attiecībā uz sertifikācijas un lidojumderīguma uzturēšanas uzraudzības darbībām saistībā ar konstruēšanas, ražošanas un vides aizsardzības sertifikāciju. Sniedzamais atbalsts un šāda atbalsta sniegšanas process ir sīki izklāstīts tehniskās īstenošanas procedūrās.
 ROAD-1. PIELIKUMS. KRAVU AUTOPĀRVADĀJUMI
 A daļa. Prasības kravu autopārvadātājiem saskaņā ar šā nolīguma ROAD.5. pantu
 1. iedaļa. Atļauja veikt kravu autopārvadātāja profesionālo darbību un tās veikšana
 1. pants. Darbības joma
 Šajā iedaļā reglamentē kravu autopārvadātāja profesionālās darbības atļaušanu un šīs profesijas veikšanu, un tā attiecas uz visiem tās Puses kravu autopārvadātājiem, kas veic kravu pārvadājumus šā nolīguma ROAD.4. panta [Kravu pārvadāšana starp Pušu teritorijām, caur tām un tajās] darbības jomā.
 2. pants. Definīcijas
 Šajā iedaļā:
 a)
 “atļauja veikt kravu autopārvadātāja profesionālo darbību” ir administratīvs lēmums, ar kuru fiziskai vai juridiskai personai, kas atbilst šajā iedaļā paredzētajiem nosacījumiem, atļauj veikt kravu autopārvadātāja profesionālo darbību;
 b)
 “kompetentā iestāde” ir valsts, reģionālā vai vietējā līmeņa iestāde Pusē, kura, lai izsniegtu atļauju veikt kravu autopārvadātāja profesionālo darbību, pārbauda fiziskās vai juridiskās personas atbilstību nosacījumiem, kas paredzēti šajā iedaļā, un kurai ir pilnvaras piešķirt, apturēt vai anulēt atļauju kravu autopārvadātāja profesionālās darbības veikšanai; un
 c)
 “parastā dzīvesvieta” ir vieta, kurā persona dzīvo pastāvīgi, proti, vismaz 185 dienas katrā kalendārajā gadā, personīgo saišu dēļ, kas apliecina ciešu saistību starp minēto personu un vietu, kur tā dzīvo.
 3. pants. Autopārvadātāja profesionālās darbības veikšanas prasības
 Fiziskām vai juridiskām personām, kas veic kravu autopārvadātāja profesionālo darbību:
 (a)jābūt faktiskai un stabilai uzņēmējdarbības veikšanas vietai Pusē, kā noteikts šīs iedaļas 5. pantā;
 (b)jābūt labai reputācijai, kā noteikts šīs iedaļas 6. pantā;
 (c)jābūt atbilstīgam finansiālajam stāvoklim, kā noteikts šīs iedaļas 7. pantā; un
 (d)jābūt nepieciešamai profesionālajai kompetencei, kā noteikts šīs iedaļas 8. pantā.
 4. pants. Pārvadājumu vadītājs
 1.
 Kravu autopārvadātājs izraugās vismaz vienu fizisku personu, pārvadājumu vadītāju, kas faktiski un pastāvīgi vada tā pārvadājumu darbības un atbilst 3. panta b) un d) punktā izklāstītajām prasībām, un kas:
 (a)ir faktiski saistīts ar kravu autopārvadātāju, piemēram, ir tā darbinieks, direktors, īpašnieks vai persona, kas to pārvalda, vai minētā persona; un
 (b)ir tās Puses pastāvīgais iedzīvotājs, kuras teritorijā kravu autopārvadātājs veic uzņēmējdarbību.
 2.
 Ja fiziskā vai juridiskā persona neatbilst profesionālās kompetences prasībai, kompetentā iestāde var atļaut fiziskajai vai juridiskajai personai veikt kravu autopārvadātāja profesionālo darbību, ja saskaņā ar 1. punktu nav izraudzīts pārvadājumu vadītājs, ar nosacījumu, ka:
 (a)fiziskā vai juridiskā persona izraugās kravu autopārvadātāja uzņēmējdarbības veikšanas vietas Pusē pastāvīgi dzīvojošu fizisku personu, kas atbilst 3. panta b) un d) punktā noteiktajām prasībām un kas uz līguma pamata uzņēmuma vārdā ir pilnvarota veikt uzņēmuma pārvadājumu vadītāja pienākumus;
 (b)līgumā, kas noslēgts starp fizisko vai juridisko personu un a) apakšpunktā minēto personu, ir noteikti pienākumi, kas minētajai personai faktiski un pastāvīgi jāpilda, un norādīti minētās personas pārvadājumu vadītāja pienākumi. Nosakāmajos pienākumos jo īpaši ir iekļauta transportlīdzekļu tehniskās apkopes uzraudzība, pārvadājumu līgumu un dokumentu pārbaude, galvenie grāmatvedības jautājumi, kravu vai pakalpojumu sadale transportlīdzekļu vadītājiem un transportlīdzekļiem un drošības pasākumu kontrole;
 (c)kā pārvadājumu vadītājs a) apakšpunktā minētā persona var vadīt pārvadājumu darbības ne vairāk kā četros dažādos kravu autopārvadātājos, kuru kopējā autoparka automašīnu skaits nepārsniedz 50 automašīnas; un
 (d)šā punkta a) apakšpunktā minētā persona konkrētos pienākumus veic vienīgi fiziskās vai juridiskās personas interesēs, un minētās personas pienākumi tiek pildīti neatkarīgi no jebkuras fiziskas vai juridiskas personas, kuras labā tā veic pārvadājumu operācijas.
 3.
 Puse var pieņemt lēmumu, ka saskaņā ar 1. punktu izraudzītu pārvadājumu vadītāju nevar izraudzīt arī saskaņā ar 2. punktu vai arī viņu var izraudzīt tikai attiecībā uz fizisku vai juridisku personu vai autoparka automašīnu ierobežotu skaitu, kas ir mazāks par 2. punkta c) apakšpunktā minēto.
 4.
 Fiziskā vai juridiskā persona paziņo kompetentajai iestādei par izraudzīto pārvadājumu vadītāju vai vadītājiem.
 5. pants. Uzņēmējdarbības veikšanas vietas prasības nosacījumi
 Lai izpildītu prasību par faktisko un stabilo uzņēmējdarbības veikšanas vietu uzņēmējdarbības veikšanas vietas Pusē fiziskajai vai juridiskajai personai:
 (a)ir telpas, kurās tai ir pieejami uzņēmējdarbības pamatdokumentu oriģināli, kas var būt elektroniskā vai jebkurā citā formātā; jo īpaši tas attiecas uz tās pārvadājuma līgumiem, dokumentiem, kuri saistīti ar transportlīdzekļiem, kas ir fiziskās vai juridiskās personas rīcībā, uz grāmatvedības dokumentiem, personālvadības dokumentiem, darba līgumiem, sociālā nodrošinājuma dokumentiem, dokumentiem, kuros ir dati par transportlīdzekļa vadītāju nosūtīšanu un norīkošanu darbā, dokumentiem, kuros ir dati par braucieniem, transportlīdzekļa vadīšanas laiku un atpūtas laikposmiem, un jebkuriem citiem dokumentiem, kuriem ir jābūt kompetentajai iestādei pieejamiem, lai pārbaudītu atbilstību šajā iedaļā paredzētajiem nosacījumiem;
 (b)tā ir reģistrēta minētās Puses komercsabiedrību reģistrā vai līdzīgā reģistrā, ja tas ir prasīts valsts tiesību aktos;
 (c)tai piemēro ieņēmumu nodokli un, ja tas ir prasīts valsts tiesību aktos, tai ir piešķirts PVN identifikācijas numurs;
 (d)pēc atļaujas piešķiršanas tās rīcībā ir viens vai vairāki transportlīdzekļi, kuri ir reģistrēti vai laisti apritē un kurus atļauts lietot saskaņā ar minētās Puses tiesību aktiem, neatkarīgi no tā, vai minētie transportlīdzekļi ir pilnīgā īpašumā vai, piemēram, turējumā saskaņā ar nomas-izpirkuma līgumu vai saskaņā ar nomas vai līzinga līgumu;
 (e)tā faktiski un pastāvīgi veic administratīvo un komerciālo darbību, izmantojot atbilstošas iekārtas un aprīkojumu minētajā Pusē esošās telpās, kā minēts a) punktā, un faktiski un pastāvīgi vada pārvadājumu operācijas, izmantojot f) punktā minētos transportlīdzekļus, kuriem ir atbilstošas tehniskās iekārtas, kas izvietotas minētajā Pusē; un
 (f)pastāvīgi un regulāri tās rīcībā ir zināms skaits transportlīdzekļu, kuri atbilst d) punkta nosacījumiem, un transportlīdzekļa vadītāju, kuri parasti atrodas kādā saimnieciskās darbības centrā minētajā Pusē, un tas ir samērīgs ar uzņēmuma veikto pārvadājumu operāciju apjomu.
 6. pants. Labas reputācijas prasības nosacījumi
 1.
 Saskaņā ar 2. punktu Puses paredz nosacījumus, kas jāpilda fiziskajām vai juridiskajām personām un pārvadājumu vadītājiem, lai atbilstu prasībai par labu reputāciju.
 Nosakot to, vai fiziskā vai juridiskā persona atbilst minētajai prasībai, Puses ņem vērā fiziskās vai juridiskās personas, tās pārvadājumu vadītāju, izpilddirektoru un jebkuras citas tādas attiecīgas personas rīcību, kā Puse to var būt noteikusi. Jebkura atsauce šajā pantā uz notiesāšanu, sankcijām vai pārkāpumiem ietver notiesāšanu, sankcijas vai pārkāpumus, kas attiecas uz pašu fizisko vai juridisko personu, tās pārvadājumu vadītājiem, izpilddirektoriem un jebkuru citu tādu attiecīgo personu, kā Puse to var būt noteikusi.
 Pirmajā daļā minētajos nosacījumos ir iekļauts vismaz turpmāk norādītais:
 (a)nav nopietna pamatojuma apstrīdēt pārvadājumu vadītāja vai kravu autopārvadātāja labo reputāciju, ja tie, piemēram, nav tikuši notiesāti vai tiem nav piemērotas sankcijas par jebkādiem smagiem to valsts spēkā esošo normatīvo aktu pārkāpumiem šādās jomās:
 (I)komerctiesības;
 (II)maksātnespējas tiesības;
 (III)samaksu un nodarbināšanas nosacījumi profesijā;
 (IV)ceļu satiksme;
 (V)profesionālā atbildība;
 (VI)cilvēku vai narkotiku tirdzniecība;
 (VII)nodokļu tiesības; un
 (b)pārvadājumu vadītājs vai kravu autopārvadātājs vienā vai abās Pusēs nav bijis notiesāts par smagu kriminālnoziegumu vai sodīts par šā nolīguma Otrās daļas Trešā temata I sadaļas [Kravu autopārvadājumi] noteikumu vai valsts noteikumu smagiem pārkāpumiem, kas jo īpaši attiecas uz:
 (I)transportlīdzekļa vadīšanas laiku un transportlīdzekļa vadītāja atpūtas laikposmiem, darba laiku un kontrolierīču uzstādīšanu un izmantošanu;
 (II)starptautiskajā satiksmē izmantojamo komerciālo transportlīdzekļu maksimālajām svara un gabarītu normām;
 (III)transportlīdzekļa vadītāju sākotnējās kvalifikācijas iegūšanu un turpmāko apmācību;
 (IV)komerciālo transportlīdzekļu tehnisko pārbaudi uz ceļiem, tostarp mehānisko transportlīdzekļu obligātajām tehniskajām pārbaudēm;
 (V)piekļuvi starptautisko kravu autopārvadājumu tirgum;
 (VI)bīstamu kravu autopārvadājumu drošību;
 (VII)ātruma ierobežošanas ierīču uzstādīšanu noteiktu kategoriju transportlīdzekļos;
 (VIII)transportlīdzekļa vadītāja apliecību;
 (IX)profesionālās darbības atļaušanu;
 (X)dzīvnieku pārvadāšanu;
 (XI)darba ņēmēju norīkošanu darbā autopārvadājumu jomā;
 (XII)tiesību aktiem, kas piemērojami līgumsaistībām; un
 (XIII)braucieniem, kuru iekraušanas un izkraušanas punkti atrodas otrā Pusē.
 2.
 Piemērojot šā panta 1. punkta trešās daļas b) apakšpunktu, ja pārvadājumu vadītājs vai kravu autopārvadātājs vienā vai abās Pusēs ir notiesāts par smagu kriminālnoziegumu vai sodīts par vienu no vissmagākajiem pārkāpumiem, kā noteikts ROAD.A.1.1. papildinājumā , kompetentā iestāde uzņēmējdarbības veikšanas vietas Pusē atbilstīgi un savlaicīgi īsteno administratīvu procedūru, kas ietver, ja vajadzīgs, pārbaudi attiecīgās fiziskās vai juridiskās personas telpās.
 Administratīvās procedūras laikā kompetentā iestāde novērtē, vai īpašu apstākļu dēļ labas reputācijas zaudēšana konkrētajā gadījumā būtu nesamērīga reakcija. Minētajā novērtējumā kompetentā iestāde ņem vērā smagu šā panta 1. punkta trešajā daļā minēto noteikumu pārkāpumu skaitu, kā arī to ROAD.A.1.1. papildinājumā noteikto vissmagāko pārkāpumu skaitu, par kuriem pārvadājumu vadītājs vai kravu autopārvadātājs ir notiesāts vai par kuriem tiem piemērotas sankcijas. Jebkuri šādi konstatējumi ir pienācīgi pierādīti un pamatoti.
 Ja kompetentā iestāde konstatē, ka labas reputācijas zaudēšana būtu nesamērīga, tā nolemj, ka attiecīgā fiziskā vai juridiskā persona saglabā labu reputāciju. Ja kompetentā iestāde nekonstatē, ka labas reputācijas zaudēšana būtu nesamērīga, tad notiesāšana vai sankcija rada labas reputācijas zaudējumu.
 3.
 Specializētā autotransporta komiteja sastāda tādu nopietnu pārkāpumu kategoriju, veidu un smaguma pakāpju sarakstu, kuri papildus ROAD.A.1.1. papildinājumā norādītajiem pārkāpumiem var izraisīt labas reputācijas zaudēšanu.
 4.
 Prasību par labu reputāciju neuzskata izpildītu līdz dienai, kad saskaņā ar attiecīgajiem Pušu valsts tiesību aktu noteikumiem tiek veikta reabilitācija vai jebkāds cits pasākums ar līdzvērtīgu iedarbību.
 7. pants. Finansiālā stāvokļa prasības nosacījumi
 1.
 Lai izpildītu prasību par finansiālo stāvokli, fiziskā vai juridiskā persona vienmēr attiecīgā finanšu gada laikā ir spējīga izpildīt savas finanšu saistības. Fiziskā vai juridiskā persona, pamatojoties uz gada pārskatiem, kurus apstiprinājis revidents vai attiecīgi pilnvarota persona, pierāda, ka katru gadu tās rīcībā ir kapitāls un rezerves:
 (a)kopsummā vismaz 9000 EUR / 8000 GBP, ja tiek izmantots tikai viens transportlīdzeklis, 5000 EUR / 4500 GBP par katru papildu izmantoto mehānisko transportlīdzekli vai transportlīdzekļu sastāvu, kura pieļaujamā pilnmasa pārsniedz 3,5 tonnas, un 900 EUR / 800 GBP par katru papildu mehānisko transportlīdzekli vai transportlīdzekļu sastāvu, kura pieļaujamā pilnmasa pārsniedz 2,5 tonnas, bet nepārsniedz 3,5 tonnas;
 (b)fiziskās vai juridiskās personas, kas veic kravu autopārvadātāja profesionālo darbību, izmantojot tikai mehāniskos transportlīdzekļus vai transportlīdzekļu sastāvus, kuru pieļaujamā pilnmasa pārsniedz 2,5 tonnas, bet nepārsniedz 3,5 tonnas, pamatojoties uz gada pārskatiem, kurus apstiprinājis revidents vai attiecīgi pilnvarota persona, pierāda, ka katru gadu to rīcībā ir kapitāls un rezerves kopsummā vismaz 1800 EUR / 1600 GBP, ja tiek izmantots tikai viens transportlīdzeklis, un 900 EUR / 800 GBP par katru papildu izmantoto transportlīdzekli.
 2.
 Atkāpjoties no 1. punkta, kompetentā iestāde var atļaut vai pieprasīt uzņēmumam apliecināt savu finansiālo stāvokli ar apliecinošu dokumentu, ko nosaka kompetentā iestāde, piemēram, bankas garantiju vai apdrošināšanas apliecinājumu, tostarp profesionālās atbildības apdrošināšanas apliecinājumu, ko ir izsniegusi viena vai vairākas bankas vai citas finanšu iestādes, tostarp apdrošināšanas sabiedrības, vai citu saistošu dokumentu, kas sniedz kopēju un solidāru galvojumu par uzņēmumu attiecībā uz summām, kas noteiktas 1. punkta a) apakšpunktā.
 3.
 Atkāpjoties no 1. punkta, ja nav apstiprinātu gada pārskatu par uzņēmuma reģistrācijas gadu, kompetentā iestāde piekrīt, ka uzņēmumam jāpierāda savs finansiālais stāvoklis, izmantojot apliecinošu dokumentu, piemēram, bankas garantiju, finanšu iestādes izdotu dokumentu, kurā noteikta piekļuve kredītam uzņēmuma vārdā, vai citu saistošu dokumentu, ko noteikusi kompetentā iestāde un kas pierāda, ka uzņēmuma rīcībā ir 1. punkta a) apakšpunktā norādītās summas.
 4.
 Šā panta 1. punktā minētie gada pārskati un 2. punktā minētā garantija, kurus paredzēts pārbaudīt, attiecas uz saimniecisko vienību, kas veic uzņēmējdarbību Pusē, kurā ir bijusi pieprasīta atļauja, bet ne uz jebkuru citu vienību, kas veic uzņēmējdarbību otrā Pusē.
 8. pants. Profesionālās kompetences prasības nosacījumi
 1.
 Lai izpildītu prasību par profesionālo kompetenci, attiecīgajai personai vai attiecīgajām personām ir ROAD.A.1.2. papildinājuma I daļā minētajam līmenim atbilstīgas zināšanas šajā iedaļā uzskaitītajos mācību priekšmetos. Šīs zināšanas pierāda, izmantojot obligātu rakstisku eksāmenu, ko, ja Puse pieņem attiecīgu lēmumu, var papildināt ar mutisku eksāmenu. Minētos eksāmenus organizē saskaņā ar ROAD.A.1.2. papildinājuma II daļu. Šajā sakarā Puse var pieņemt lēmumu pirms eksāmena paredzēt mācības.
 2.
 Attiecīgās personas kārto eksāmenu tajā Pusē, kurā ir to parastā dzīvesvieta.
 3.
 Šā panta 1. punktā minētos rakstiskos un mutiskos eksāmenus drīkst organizēt un par tiem izsniegt sertifikātus tikai tās iestādes vai struktūras, kurām šim nolūkam Puse saskaņā ar tās noteiktajiem kritērijiem ir izdevusi attiecīgu atļauju. Puses regulāri pārbauda, vai eksāmeni, ko organizē minētās iestādes vai struktūras, atbilst ROAD.A.1.2. papildinājumam.
 4.
 Ja persona ir saņēmusi noteiktas augstākās vai tehniskās izglītības kvalifikācijas, kuras piešķirtas Pusē un nodrošina zināšanas visos ROAD.A.1.2. papildinājumā uzskaitītajos mācību priekšmetos, un kuras īpaši norādītas šim nolūkam, tad minētā Puse viņu var atbrīvot no obligātiem eksāmeniem šajos priekšmetos, par kuriem piešķirtas minētās kvalifikācijas. Šo izņēmumu piemēro tikai tām ROAD.A.1.2. papildinājuma I daļas iedaļām, par kurām izsniegtā kvalifikācija attiecas uz visiem mācību priekšmetiem, kas uzskaitīti zem katras iedaļas virsraksta.
 Puse var atbrīvot no īpašām eksāmena daļām personas, kas uzrāda profesionālās kompetences sertifikātus, kuri ir derīgi, lai minētajā Pusē veiktu iekšzemes pārvadājumu operācijas.
 9. pants. Atbrīvojums no eksāmena
 Saistībā ar atļaujas piešķiršanu kravu autopārvadātājam, kas izmanto tikai mehāniskos transportlīdzekļus vai transportlīdzekļu sastāvus, kuru pieļaujamā pilnmasa nepārsniedz 3,5 tonnas, Puse var nolemt atbrīvot no prasības kārtot 8. panta 1. punktā minētos eksāmenus personas, kas pierāda, ka tās nepārtraukti desmit gadus pirms 2020. gada 20. augusta ir vadījušas tāda paša veida fizisku vai juridisku personu.
 10. pants. Atļauju apturēšana un anulēšana
 1.
 Ja kompetentā iestāde konstatē, ka pastāv risks, ka fiziskā vai juridiskā persona vairs nespēs izpildīt 3. pantā paredzētās prasības, šī iestāde par to informē fizisko vai juridisko personu. Ja kompetentā iestāde konstatē, ka viena vai vairākas no šīm prasībām vairs netiek izpildītas, tā nosaka vienu no turpmāk norādītajiem termiņiem, kurā fiziskā vai juridiskā persona var labot situāciju:
 (a)ja pārvadājumu vadītājs vairs neatbilst prasībām attiecībā uz labu reputāciju vai profesionālo kompetenci, – ne vairāk kā 6 mēneši, lai pieņemtu darbā pārvadājumu vadītāja aizvietotāju; šo termiņu var pagarināt par 3 mēnešiem pārvadājumu vadītāja nāves vai invaliditātes gadījumā;
 (b)ja fiziskajai vai juridiskajai personai ir nepieciešams labot situāciju, pierādot, ka fiziskajai vai juridiskajai personai ir faktiska un stabila uzņēmējdarbības veikšanas vieta, – ne vairāk kā 6 mēneši; vai
 (c)ja finansiālais stāvoklis neatbilst prasībām, – ne vairāk kā 6 mēneši, lai pierādītu, ka minētā prasība atkal tiek nepārtraukti izpildīta.
 2.
 Kompetentā iestāde var prasīt, lai fiziskā vai juridiskā persona, kuras atļauja ir apturēta vai anulēta, nodrošinātu, ka pirms jebkāda reabilitācijas pasākuma veikšanas tās pārvadājumu vadītāji ir nokārtojuši eksāmenus, kas minēti 8. panta 1. punktā.
 3.
 Ja kompetentā iestāde konstatē, ka fiziskā vai juridiskā persona vairs neizpilda vienu vai vairākas no 3. pantā paredzētajām prasībām, tā atļauju kravu autopārvadātāja profesionālās darbības veikšanai aptur vai anulē vēlākais, kad beidzas šā panta 1. punktā minētie termiņi.
 11. pants. Atzinums par pārvadājumu vadītāja nepiemērotību
 1.
 Ja pārvadājumu vadītājs zaudē labu reputāciju saskaņā ar 6. pantu, kompetentā iestāde pasludina minēto pārvadājumu vadītāju par nepiemērotu kravu autopārvadātāja pārvadājumu darbību vadīšanai.
 Kompetentā iestāde nereabilitē pārvadājumu vadītāju agrāk kā vienu gadu pēc labas reputācijas zaudēšanas dienas un pirms pārvadājumu vadītājs nav pierādījis, ka vismaz 3 mēnešus ir piedalījies atbilstīgā apmācībā vai nolicis eksāmenu par ROAD.A.1.2. papildinājuma I daļā uzskaitītajiem priekšmetiem.
 2.
 Ja pārvadājumu vadītājs zaudē labu reputāciju saskaņā ar 6. pantu, reabilitācijas pieteikumu drīkst iesniegt ne agrāk kā vienu gadu pēc labas reputācijas zaudēšanas dienas.
 12. pants. Pieteikumu izskatīšana un reģistrācija
 1.
 Kompetentās iestādes katrā Pusē valsts elektroniskajos reģistros, kas minēti 13. panta 1. punktā, reģistrē datus par uzņēmumiem, kuriem tās izsniedz atļaujas.
 2.
 Novērtējot uzņēmuma labo reputāciju, kompetentās iestādes pārbauda, vai pieteikuma iesniegšanas laikā izraudzītais pārvadājumu vadītājs vai vadītāji vienā no Pusēm ir atzīti par nepiemērotiem uzņēmuma pārvadājumu darbību vadīšanai saskaņā ar 11. pantu.
 3.
 Kompetentās iestādes regulāri uzrauga, vai uzņēmumi, kuriem tās izsniegušas atļauju kravu autopārvadātāja profesionālās darbības veikšanai, joprojām atbilst 3. pantā minētajām prasībām. Šajā nolūkā kompetentās iestādes veic pārbaudes, tostarp attiecīgā gadījumā pārbaudes uz vietas attiecīgā uzņēmuma telpās, pievēršot uzmanību uzņēmumiem, kuri atzīti par paaugstināta riska uzņēmumiem.
 13. pants. Valsts elektroniskie reģistri
 1.
 Kompetentās iestādes uztur valsts elektronisko reģistru, kurā reģistrē autopārvadājumu uzņēmumus, kuriem ir atļauts veikt kravu autopārvadātāja profesionālo darbību.
 2.
 Specializētā autotransporta komiteja nosaka autopārvadājumu uzņēmumu valsts reģistros iekļautos datus un nosacījumus attiecībā uz piekļuvi šiem datiem.
 14. pants. Kompetento iestāžu administratīvā sadarbība
 1.
 Kompetentās iestādes katrā Pusē izraugās valsts kontaktpunktu, kas ir atbildīgs par informācijas apmaiņu ar otras Puses kompetentajām iestādēm attiecībā uz šīs iedaļas piemērošanu.
 2.
 Kompetentās iestādes katrā Pusē cieši sadarbojas un ātri sniedz cita citai savstarpēju palīdzību un jebkādu citu atbilstīgu informāciju, lai veicinātu šīs iedaļas īstenošanu un izpildi.
 3.
 Kompetentās iestādes katrā Pusē veic individuālas pārbaudes, lai pārliecinātos, vai uzņēmums atbilst nosacījumiem, kas reglamentē atļauju kravu autopārvadātājam veikt profesionālo darbību, ja pienācīgi pamatotos gadījumos to pieprasa kompetentā iestāde otrā Pusē. Tā informē kompetento iestādi otrā Pusē par šādu pārbaužu rezultātiem un par veiktajiem pasākumiem, ja konstatē, ka uzņēmums vairs neatbilst šajā iedaļā noteiktajām prasībām.
 4.
 Kompetentās iestādes katrā Pusē apmainās ar informāciju par notiesāšanu un sankcijām par jebkādiem smagiem pārkāpumiem, kas minēti 6. panta 2. punktā.
 5.
 Specializētā autotransporta komiteja paredz sīki izstrādātus noteikumus par 3. un 4. punktā minētās informācijas apmaiņas kārtību.
 ROAD.A.1.1. PAPILDINĀJUMS. Vissmagākie pārkāpumi ROAD.1. pielikuma A daļas 1. iedaļas 6. panta 2. punkta nozīmē
 1.
 Vadīšanas laika pārsniegšana:
 (a)Sešu dienu vai divu nedēļu laikposma maksimālā transportlīdzekļa vadīšanas laika pārsniegšana par 25 % vai vairāk.
 (b)Dienas darba laikā maksimālā ikdienas transportlīdzekļa vadīšanas laika pārsniegšana par 50 % vai vairāk.
 2.
 Tahogrāfa un/vai ātruma ierobežotāja neuzstādīšana vai tādas krāpnieciskā nolūkā izmantojamas ierīces uzstādīšana transportlīdzeklī un/vai lietošana, ar ko iespējams grozīt reģistrācijas kontrolierīces un/vai ātruma ierobežotāja datus, vai reģistrācijas diagrammu vai no tahogrāfa un/vai no vadītāja kartes lejupielādēto datu viltošana.
 3.
 Braukšana bez derīgas transportlīdzekļa tehniskās apskates apliecības un/vai braukšana ar, inter alia, bremžu sistēmas, stūres pārvadu, riteņu/riepu, balstiekārtas vai šasijas ļoti nopietnām nepilnībām, kas varētu radīt tik lielu satiksmes drošības tūlītēju apdraudējumu, ka tādēļ pieņem lēmumu transportlīdzekli imobilizēt.
 4.
 Tādu bīstamu kravu pārvadājumi, kuras ir aizliegts pārvadāt vai kuras pārvadā ar aizliegtu vai neatļautu taru vai nelietojot identifikācijas zīmes uz transportlīdzekļa par to, ka tās ir bīstamas kravas, tādējādi apdraudot dzīvības vai vidi tik lielā mērā, ka tādēļ pieņem lēmumu transportlīdzekli imobilizēt.
 5.
 Kravu pārvadāšana, ja nav derīgas transportlīdzekļa vadītāja apliecības, vai pārvadāšana, ko veic uzņēmums, kuram nav derīgas atļaujas, kā minēts šā nolīguma ROAD.5. pantā.
 6.
 Transportlīdzekļa vadīšana, izmantojot vadītāja karti, kas ir viltota, nav viņa karte vai kas iegūta, pamatojoties uz nepatiesiem apliecinājumiem un/vai viltotiem dokumentiem.
 7.
 Kravu pārvadāšana ar transportlīdzekļiem, kuru pieļaujamais pilnais svars ir lielāks par 12 tonnām, ja tie pārsnieguši maksimālo pieļaujamo pilnmasu par 20 % vai vairāk, un kravu pārvadāšana ar transportlīdzekļiem, kuru pieļaujamais pilnais svars ir mazāks par 12 tonnām, ja tie pārsnieguši maksimālo pieļaujamo pilnmasu par 25 % vai vairāk.
 ROAD.A.1.2. PAPILDINĀJUMS.
 I daļa.
 ROAD.1. pielikuma A daļas 1. iedaļas 8. PANTĀ MINĒTO MĀCĪBU PRIEKŠMETU SARAKSTS
 Zināšanām, kas jāņem vērā, lai Puses oficiāli atzītu profesionālo kompetenci, jāaptver vismaz turpmāk uzskaitītie mācību priekšmeti. Attiecībā uz minētajiem mācību priekšmetiem pretendentiem uz kravu autopārvadātāja kvalifikāciju ir jābūt pārvadājumu uzņēmuma vadīšanai vajadzīgajam zināšanu un praktisko spēju līmenim.
 Turpmāk norādītajam minimālajam zināšanu līmenim ir jāatbilst vismaz tam zināšanu līmenim, ko sasniedz, iegūstot obligāto izglītību, kas ir papildināta vai nu ar arodmācībām un papildu tehnisko apmācību, vai ar mācībām vidusskolā vai citu tehnisko apmācību.
 A.
 Civiltiesības
 Pretendentam jo īpaši:
 (a)jāzina galvenie autopārvadājumos izmantojamo līgumu veidi, kā arī no tiem izrietošās tiesības un saistības;
 (b)jāprot vest sarunas par juridiski spēkā esošu pārvadājumu līgumu, jo īpaši attiecībā uz pārvadājumu noteikumiem;
 (c)jāprot analizēt pretendenta principāla prasību attiecībā uz kompensāciju par kravas nozaudēšanu vai bojāšanu pārvadājumu laikā vai tās novēlotu piegādi un izprast, kā šī prasība ietekmē pretendenta līgumsaistības; un
 (d)jāzina noteikumi un saistības, kas izriet no CMR Konvencijas par kravu starptautisko autopārvadājumu līgumu, kas pieņemta 1956. gada 19. maijā Ženēvā.
 B.
 Komerctiesības
 Pretendentam jo īpaši:
 (a)jāzina darījumu slēgšanas nosacījumi un formalitāšu kārtošana, pārvadātājiem noteiktie vispārējie pienākumi (reģistrēšanās, grāmatvedības uzskaite u. c.) un bankrota sekas; un
 (b)jābūt pietiekamām zināšanām par dažādiem uzņēmumu veidiem un normām, kas reglamentē to izveidi un darbību.
 C.
 Sociālās tiesības
 Pretendentam jo īpaši:
 (a)jāzina dažādu ar autopārvadājumiem saistītu sabiedrisko iestāžu loma un darbība (arodbiedrības, rūpnīcu padomes, darbnīcu pārvaldnieki, darba aizsardzības inspektori u. c.);
 (b)jāzina darba devēja sociālā nodrošinājuma saistības;
 (c)jāzina ar autopārvadājumu uzņēmumu dažādu kategoriju darbiniekiem noslēdzamo darba līgumu noteikumi (līgumu veidi, pušu saistības, darba apstākļi un darbalaiks, apmaksāti atvaļinājumi, atalgojums, līguma laušana u. c.);
 (d)jāzina piemērojamie noteikumi attiecībā uz transportlīdzekļa vadīšanas laiku, transportlīdzekļa vadītāja atpūtas laikposmiem un darba laiku un minēto noteikumu piemērošanas praktiskie aspekti; un
 (e)jāzina piemērojamie noteikumi attiecībā uz transportlīdzekļa vadītāju sākotnējās kvalifikācijas iegūšanu un turpmāko apmācību, kas paredzēti šā pielikuma B daļas 1. iedaļā.
 D.
 Nodokļu tiesības
 Pretendentam jo īpaši jāzina noteikumi, ar ko reglamentē:
 (a)pievienotās vērtības nodokli (PVN) par pārvadājumu pakalpojumiem;
 (b)autotransporta nodokli;
 (c)nodokļus dažiem kravu autopārvadājumu transportlīdzekļu veidiem, ceļu nodevas un infrastruktūras lietošanas maksu; un
 (d)ienākuma nodokli.
 E.
 Uzņēmējdarbības un finanšu pārvaldība
 Pretendentam jo īpaši:
 (a)jāzina normatīvie akti un prakse, kas saistīta ar čeku, vekseļu, parādzīmju, kredītkaršu un citu maksāšanas līdzekļu vai veidu izmantošanu;
 (b)jāzina dažādi kreditēšanas veidi (bankas kredīts, dokumentārais kredīts, garantijas depozīts, ķīlu zīmes, līzings, noma, faktorings u. c.), kā arī maksājumi un saistības, kas no tiem izriet;
 (c)jāzina, kas ir bilance, kas tajā ietverts un kā to interpretēt;
 (d)jāizprot un jāprot interpretēt peļņas un zaudējumu pārskatu;
 (e)jāprot novērtēt uzņēmuma finanšu stāvoklis un rentabilitāte, jo īpaši pamatojoties uz finanšu rādītājiem;
 (f)jāprot izstrādāt budžetu;
 (g)jāzina sava uzņēmuma izmaksu elementi (pastāvīgās izmaksas, mainīgās izmaksas, apgrozāmie līdzekļi, amortizācija u. c.) un jāprot aprēķināt izmaksas uz vienu transportlīdzekli, kilometru, reisu vai tonnu;
 (h)jāprot sastādīt visa uzņēmuma personāla darba organizācijas shēmas un sastādīt darbu grafikus, u.c.;
 (i)jāzina tirgus pētījuma sagatavošanas (mārketinga), pārvadājumu pakalpojumu realizācijas veicināšanas, klientu kartotēkas sastādināšanas, reklāmas un sabiedrisko attiecību principi u. c.;
 (j)jāzina dažādi ar autopārvadājumiem saistīti apdrošināšanas veidi (atbildības apdrošināšana, apdrošināšana nelaimes gadījumiem/dzīvības apdrošināšana, nedzīvības apdrošināšana un bagāžas apdrošināšana) un to radītās garantijas un saistības;
 (k)jāzina autotransportā izmantojamās datu elektroniskās pārraides lietotnes;
 (l)jāprot praktiski izmantot faktūru noformēšanas noteikumus par kravu autopārvadājumu pakalpojumiem un jāzina Incoterms nozīme un izmantošana; un
 (m)jāzina dažādi transporta papildpakalpojumu veidi, to nozīme, funkcijas un, atsevišķos gadījumos, to statuss.
 F.
 Piekļuve tirgum
 Pretendentam jo īpaši:
 (a)jāzina profesionālās darbības noteikumi, ar ko reglamentē autopārvadājumus, industriālo autotransporta līdzekļu nomu un apakšlīgumu slēgšanu, un jo īpaši noteikumi, ar ko reglamentē autopārvadātāja profesionālo darbību, darbības uzsākšanu, atļaujas, kas vajadzīgas autopārvadājumu operāciju veikšanai, pārbaudes un sankcijas;
 (b)jāzina autopārvadājumu uzņēmumu izveides noteikumi;
 (c)jāzina dažādi dokumenti, kas nepieciešami autopārvadājumu pakalpojumu sniegšanai, un jāprot ieviest pārbaudes procedūras, ar kurām nodrošina, ka apstiprinātie dokumenti, kas attiecas uz katru pārvadājumu operāciju, jo īpaši tie, kas attiecas uz transportlīdzekli, transportlīdzekļa vadītāju, kravu un bagāžu, glabātos gan transportlīdzeklī, gan uzņēmuma telpās;
 (d)jāzina kravu autopārvadājumu tirgus organizācijas, kravu apstrādes un loģistikas noteikumi; un
 (e)jāzina robežas šķērsošanas formalitātes, T dokumentu un TIR karnetes nozīme un izmantojums, kā arī pienākumi un atbildība, kas izriet no to izmantojuma.
 G.
 Tehniskie standarti un darbības tehniskie aspekti
 Pretendentam jo īpaši:
 (a)jāzina noteikumi par transportlīdzekļu svaru un gabarītiem Pusēs, kā arī procedūras, kas jāievēro, pārvadājot nestandarta kravas, kas neatbilst šiem noteikumiem;
 (b)jāprot izvēlēties uzņēmuma vajadzībām atbilstīgus transportlīdzekļus un to sastāvdaļas (šasiju, motoru, transmisijas sistēmu, bremžu sistēmu u. c.);
 (c)jāzina formalitātes, kas attiecas uz šo transportlīdzekļu tipa apstiprināšanu, reģistrāciju un tehniskajām apskatēm;
 (d)jāizprot, kādi pasākumi jāveic mehānisko transportlīdzekļu radītā trokšņa un izplūdes emisiju samazināšanai;
 (e)jāprot sastādīt transportlīdzekļu un to iekārtu regulāro tehnisko apkopju grafikus;
 (f)jāzina dažāda veida kravu apstrādes un kraušanas ierīces (aizmugurējais borts, konteineri, paliktņi u. c.) un jāprot noteikt procedūras un dot instrukcijas par kravu iekraušanu un izkraušanu (slodzes sadalījumu, nokraušanu, novietošanu, nostiprināšanu un balstīšanu u. c.);
 (g)jāzina dažādi kombinēto pārvadājumu veidi, ja kādu pārvadājuma daļu veic pa dzelzceļu vai ar prāmi;
 (h)jāprot īstenot procedūras, lai ievērotu noteikumus par bīstamu kravu un atkritumu pārvadāšanu;
 (i)jāprot ieviest procedūras, lai ievērotu noteikumus par ātri bojājošos pārtikas produktu pārvadāšanu, un jo īpaši tos, kas izriet no Nolīguma par ātri bojājošos pārtikas produktu starptautiskajiem pārvadājumiem un par speciālām iekārtām, kas izmantojamas šajos pārvadājumos (ATP); un
 (j)jāprot īstenot procedūras, lai ievērotu dzīvu dzīvnieku pārvadāšanas noteikumus.
 H.
 Ceļu satiksmes drošība
 Pretendentam jo īpaši:
 (a)jāzina, kādas ir transportlīdzekļa vadītājiem noteiktās kvalifikācijas prasības (transportlīdzekļa vadītāja apliecība, medicīniskās izziņas, sagatavotības sertifikāti u. c.);
 (b)jāprot veikt nepieciešamos pasākumus, ar kuriem nodrošināt, lai transportlīdzekļa vadītāji pilnībā ievērotu Pusēs spēkā esošos satiksmes noteikumus, aizliegumus un ierobežojumus (braukšanas ātruma ierobežojumus, kustības priekšrocības, apstāšanās un stāvēšanas ierobežojumus, gaismu lietošanu, ceļa zīmes u. c.);
 (c)jāprot izstrādāt instrukcijas, kā transportlīdzekļa vadītājiem pārbaudīt drošības noteikumu pilnīgu ievērošanu attiecībā uz transportlīdzekļu un to iekārtu, kā arī kravas tehnisko stāvokli un veicamajiem profilakses pasākumiem;
 (d)jāprot noteikt procedūras, kuras jāievēro, notiekot satiksmes negadījumam, un īstenot piemērotas procedūras negadījumu atkārtošanās vai satiksmes drošības noteikumu smagu pārkāpumu novēršanai; un
 (e)jāprot ieviest drošības procedūras attiecībā uz kravas nostiprināšanu un jāzina attiecīgie nostiprināšanas veidi.
 II daļa.
 EKSĀMENA ORGANIZĀCIJA
 1.
 Puses organizēs obligāto rakstisko eksāmenu, kuru tās pēc izvēles var papildināt ar mutisko eksāmenu, lai pārbaudītu, vai pretendenti uz kravu autopārvadātāja kvalifikāciju atbilstīgajā līmenī apguvuši zināšanas I daļā uzskaitītajos priekšmetos, un jo īpaši viņu spēju pielietot attiecīgās zināšanas un prasmes un pildīt paredzētos vadītāja un koordinatora pienākumus.
 (a)Obligātajā rakstiskajā eksāmenā ir divas pārbaudes, proti:
 (I)rakstisku jautājumu pārbaudījumā ir jautājumi ar vairākiem atbilžu variantiem (drīkst iekļaut četrus atbilžu variantus) vai jautājumi, uz kuriem jādod tiešas atbildes, vai arī abu veidu jautājumi; un
 (II)rakstiski uzdevumi/situācijas analīze.
 Katrs pārbaudījums ilgs vismaz divas stundas.
 (b)Ja organizē mutiskos eksāmenus, Puses var izvirzīt noteikumu, ka tos var kārtot tikai pēc rakstiskā eksāmena sekmīgas nokārtošanas.
 2.
 Ja Puses organizē arī mutisko eksāmenu, tām katram no trim pārbaudījumiem jānosaka korekcijas koeficients, paredzot, ka tā novērtējums ir ne mazāks par 25 % un ne lielāks par 40 % no kopējā novērtējuma.
 Ja Puses organizē tikai rakstiskos eksāmenus, tām katram pārbaudījumam jānosaka korekcijas koeficients, paredzot, ka tā novērtējums ir ne mazāks par 40 % un ne lielāks par 60 % no kopējā novērtējuma.
 3.
 Visās pārbaudēs kopā pretendentiem jāsaņem vidēji vismaz 60 % no kopējā novērtējuma, turklāt katrā atsevišķā pārbaudē jāsaņem ne mazāk par 50 % no tās maksimāli iespējamā novērtējuma. Puse drīkst tikai vienam pārbaudījumam samazināt šo koeficientu no 50 % līdz 40 %.
 ROAD.A.1.3. PAPILDINĀJUMS
 A daļa
 Licences paraugs Savienībai
 EIROPAS KOPIENA
 a)
 (Krāsa – pantonis gaiši zils 290 vai pēc iespējas tuvu šai krāsai, DIN A4 formāta celulozes papīrs, masa – 100 g/m2 vai vairāk)
 (Licences pirmā lappuse)
 (Teksts licences izdošanas dalībvalsts oficiālajā(-ās) valodā(-ās) vai kādā no oficiālajām valodām)
 Licences izdošanas dalībvalsts(1) atšķirības zīme
 Kompetentās iestādes vai struktūras nosaukums
 LICENCE Nr. ...
 vai
 APLIECINĀTA KOPIJA Nr. ...
 starptautiskiem kravu komercpārvadājumiem ar autotransportu
 Šī licence dod tiesības(2)
 ..........................................................................................................
 ..................................................................................................................................................................................................................................................................................................................................
 ir atļauts veikt starptautiskus kravu komercpārvadājumus ar autotransportu jebkurā maršrutā, komercpārvadājumu braucienos vai braucienu daļās Kopienā saskaņā ar Eiropas Parlamenta un Padomes Regulu (EK) Nr. 1072/2009 (2009. gada 21. oktobris) par kopīgiem noteikumiem attiecībā uz piekļuvi starptautisko kravas autopārvadājumu tirgum (OV L 300, 14.11.2009., 72. lpp.)., ievērojot šīs Kopienas atļaujas vispārīgos noteikumus.
 Īpašas piezīmes: ................................................................................................................................
 ................................................................................................................................................................
 Šī licence ir derīga no .......................................
 līdz .......................................................................
 Izdota (vieta) ................................................................,
 (datums) .......................................................................
 ............................................................................ (3)
 ______________
 (1)
 Dalībvalstu atšķirības zīmes ir šādas: (B) Beļģija, (BG) Bulgārija, (CZ) Čehijas Republika, (DK) Dānija, (D) Vācija, (EST) Igaunija, (IRL) Īrija, (GR) Grieķija, (E) Spānija, (F) Francija, (HR) Horvātija, (I) Itālija, (CY) Kipra, (LV) Latvija, (LT) Lietuva, (L) Luksemburga, (H) Ungārija, (MT) Malta, (NL) Nīderlande, (A) Austrija, (PL) Polija, (P) Portugāle, (RO) Rumānija, (SLO) Slo
[cell cut: 3076785 characters, first 2000000 kept]